
         1
1 fǝđǝlǝŋǝđia iđi đǝyesu masiya iđia gǝḏawuḏ na iđia gibrayim.
         2 ibrayim galǝŋo isag na isag galǝŋo yagub na yagub galǝŋo yawuḏa na lorlden.
         3 na đamar galǝŋǝṯu yawuḏa faris na sara na faris galǝŋo asrun na asrun galǝŋo aram.
         4 na aram galǝŋo aminaḏab na aminaḏab galǝŋo nasun na nasun galǝŋo salmun.
         5 na rayab galǝŋǝṯu salmun buas na rawuđ galǝŋǝṯu buas ubiḏ na ubiḏ galǝŋo yassi.
         6 na yassi galǝŋo ḏawuḏ igi gaɽ elǝŋ. na wasen uriyya galǝŋǝṯu ḏawuḏ suliman.
         7 na suliman galǝŋo rawabawum na rawabawum galǝŋo abiyya na abiyya galǝŋo asa.
         8 na asa galǝŋo yawusafaṯ na yawusafaṯ galǝŋo yuram na yuram galǝŋo ussiyya.
         9 na ussiyya galǝŋo yuđam na yuđam galǝŋo awas na awas galǝŋo asgiyya.
         10 na asgiyya galǝŋo manassa na manassa galǝŋo amun na amun galǝŋo yusiya.
         11 na yusiya galǝŋo yakuniya na lorlden liga leđa lamameinu alo ibabil.
         12 ndǝ leđa lamameinu đǝge alo ibabil yakuniya galǝŋo salṯil na salṯil galǝŋo sarabbabil.
         13 na sarabbabil galǝŋo abiwuḏ na abiwuḏ galǝŋo aliagim na aliagim galǝŋo asur
         14 na asur galǝŋo saḏug na saḏug galǝŋo akim na akim galǝŋo aliuḏ
         15 na aliuḏ galǝŋo aliasǝr na aliasǝr galǝŋo maṯṯan na maṯṯan galǝŋo yagub.
         16 na yagub galǝŋo yusǝf ebaŋgen gǝmiriam igi galǝŋo yesu igi gënǝjǝnu al masiya.
         17 nṯia iliga librayim orn iliga lǝḏawuḏ đǝlǝŋǝđia đaɽo ređ na marldwan, na iliga lǝḏawuḏ
         orn iliga leđa lamameini alo ibabil đǝlǝŋǝđia đaɽo ređ na marldwan, na iliga leđa
         lamameinu alo ibabil orn iliga lal masiya đǝlǝŋǝđia đaɽo red na marldwan.
         18 đǝlǝŋǝnia đal masiya đaɽo ṯia. ndǝ lǝŋgen gǝbernia miriam yusǝf gamǝma liga lënǝŋulu
         lamǝlu lǝldǝgandra, gënǝŋu gafiđǝnu gwonḏaico usilaga gatǝɽe.
         19 ebaŋgen igi gǝbernia yusǝf guđǝrwaṯo eŋen na gero gwonaṯa miriam gǝlǝŋini ṯa giđu
         mǝnna nṯia gwonaṯa gamaneđa ŋamǝɽa.
         20 gënǝŋu gafo gerṯo ŋen iŋi eŋaṯǝɽa orn mǝlaiyǝka nḏǝmeṯa nano iŋuriđ nḏǝmeiṯi ṯa,
         yusǝf, iđia gǝḏawuḏ, ŋerṯe agiđǝñalo agǝmaṯa wasalo eɽa gǝlaɽǝŋa ŋen ŋanṯa miriam
         gwonḏaico usilaga gatǝɽe.
         21 gënǝŋu giđ aŋǝlǝŋe ŋere ŋaɽorra na agiđi ŋamënǝci yesu ŋen ŋanṯa gënǝŋu giđ aŋëbǝri
         leđa ǝllëɽǝŋu eŋen eŋen ŋeicia.
         22 ŋen ŋaɽo ṯia ṯa ŋen elǝŋ rǝmwa ralwaɽo nabiga aŋǝɽiñađeini. nabi gaṯa ṯa
         23 đeṯam ŋere iŋi ŋaijǝba eđa gaɽorra kwai kwai ŋiđ aŋwonḏaiee na ŋiđ aŋǝlǝŋe iđia na
         iđia giđ aŋënǝjǝni imanuwil. irǝŋ ganǝnu ṯia, rǝmwa lǝgafǝrlda.
         24 ndǝ yusǝf gatwođo iŋuriđ nǝŋiđi ŋen ŋarno mǝlaiyǝka đǝlwaɽǝṯǝma nǝŋǝmamaṯe wasen
         egeɽa gǝlëɽǝŋu,
         25 orn lafo laber ldǝgandra liga gamǝlu galǝŋa ŋere ŋaɽorra. na gënǝŋu nǝŋǝmënǝci yesu.

1 ndǝ yesu gǝlǝŋeinu alo ibeṯlam alo yuḏiya iliga iruḏus gaɽ elǝŋ nǝlǝŋ ini naliŋeṯo
         ŋen nǝsi nalo yǝnǝŋ nwaldaŋ kaiñ endele neṯo alo yursalim,
         2 naṯa, gënǝŋu gwëtu ŋga igi gǝlǝŋǝnu gaɽ elǝŋ gal yawuḏ? ŋen ŋanṯa ñagaseicu đopa
         đǝlëɽǝŋu đǝtođo ndele na ñageṯo ṯa ñamukwuđiñǝṯialo.
         3 ndǝ elǝŋ iruḏus gano ŋen iŋi nǝŋgǝrđe kaiñ na leđa pređ lalo yursalim cum.
         4 orn gënǝŋu nǝŋǝlundǝđaici ldǝɽo nǝlǝŋ pređ nǝkana na leđa ildi lǝbërrǝŋaiđia ŋen
         ŋal ganun lisrayil nǝŋǝleɽǝđe ṯa, al masiya giđ aŋǝlǝŋeini ŋga?
         5 lënǝŋulu ldǝmeiṯi ṯa, irnuŋ gǝbernia beṯlam alo yuḏiya, ŋen ŋanṯa ŋen ŋǝwërđǝnu nabiya,
         6 ya beṯlam alo yuḏiya, agero agǝta agamiñaṯo nǝlǝŋ pređ nalo yuḏiya kwai kwai. ŋen
         ŋanṯa elǝŋ giđ aŋotwođe eŋa igi giđ aŋarǝmoṯe leđa ǝllëɽǝñi lisrayil.
         7 orn iruḏus neŋundǝđi nǝlǝŋ ŋoɽoma ini neṯo nwaldaŋ nǝŋǝleɽǝđe ṯa aŋǝlǝŋeṯe liga đurri
         ildi đopa đǝtođau
         8 nǝŋǝlǝđwaṯe alo ibeṯlam, nǝŋǝleiṯi ṯa, mbǝr ñekeɽǝđe ŋen đurri ŋǝŋere, orn ndǝ ñagafiđu,
         elar ñaiñǝlwaɽǝṯi ṯa igënǝñi yela yuđiñǝṯialo.
         9 ndǝ nǝlǝŋ nano ŋen ŋelǝŋ nǝtwođe nabǝla, na đopa iđi nǝseicu ndǝ đatwođo nḏǝlafǝṯi
         nëiñua orn nḏela nḏǝđuri eɽa eđǝpe igi ŋere ŋafau.
         10 ndǝ naseieu đopa nǝlǝŋ nǝŋǝreṯe nano kaiñ.
         11 orn nënṯi egeɽa nǝseici ŋere iŋi lafo lǝŋgenga gǝbernia miriam. na nënǝŋulu nukwuđiñǝṯialo
         nǝgagiđi sanḏug esen nǝmanaice aḏaǝb na ŋela ŋǝmwađa gaiñǝla kaiñ ŋǝbernia lubana
         na waŋge gǝbernia murra, laŋge ildi lwaiña iliano kaiñ.
         12 orn nǝlǝŋ nǝlwaɽǝnṯi iŋuriđ ṯa anerṯe noɽǝbaṯa iruḏus nano nṯia nǝtwođe nemiñe eđađ
         đarto, noɽǝbaṯe tǝŋgen.
         13 ndǝ nǝlǝŋ nabǝɽo, mǝlaiyǝka đǝrǝmwa nḏeṯa yusǝf nano iŋuriđ nḏǝmeiṯi ṯa, twođo, ŋame
         ŋere na lǝŋgen ñaɽe taltal alo imasr, ñaɽaŋa tu orn igiđi endǝlwaɽǝṯi, ŋen ŋanṯa iruḏus
         giđ aŋǝpwaiñe ŋere ṯa aŋǝɽiñe.
         14 yusǝf nǝŋǝtwođe ulǝŋgi nǝŋame ŋere na lǝŋgen ldabǝṯa alo imasr
         15 na lënǝŋulu laɽaŋa tu ŋen iruḏus gamǝlu gabaiya. ŋen iŋi ŋaɽo ṯia, ṯa ŋen elǝŋ rǝmwa
         ralwaɽo nabiya aŋǝɽiñǝđeini ndǝ raṯa, igundǝđu iđia gǝlëɽǝñi alo imasr.
         16 ndǝ iruḏus nǝŋǝseici ṯa nǝlǝŋ ini neṯo nwaldaŋ niđǝma ŋađǝna nǝŋǝciṯano kaiñ, nǝŋǝđwaṯe
         askari neɽiñe ñere pređ ñaɽorra alo ibeṯlam na alo ibeṯlam ṯwaiñ iñi ñerṯo nṯǝli niɽijan
         na ñǝrra ñamǝlu ñaberṯia nṯǝli niɽijan, ŋen ŋarno liga ildi gënǝŋu gërrǝŋeinu eŋen
         ŋǝnǝlǝŋ.
         17 nṯia ŋen ŋǝɽiñǝđeinu iŋi nabi irǝmiya gwalwaɽo ndǝ gaṯa,
         18 ole ganǝnu alo yarrama gǝđara na gǝđwana kaiñ. fǝrayil ṯaŋaro ŋen ŋanṯa ñere ñǝlëɽǝŋu,
         nǝŋǝneđe gǝbǝɽiniano ŋen ŋanṯa ñere ñero đǝge.
         19 ndǝ iruḏus gaiyo mǝlaiyǝka đelǝŋ rǝmwa nḏeṯa yusǝf nano iŋuriđ alo imasr.
         20 nḏǝmeiṯi ṯa, twođo ŋame ŋere na lǝŋgen ñoɽǝbaṯe alo israyil, ŋen ŋanṯa leđa laiyo
         ildi lonaṯa laɽiña ŋere.
         21 orn gënǝŋu nǝŋǝtwođe ŋame ŋere na lǝŋgen ldoɽǝbaṯe alo israyil.
         22 ndǝ gano ṯa arkilawus garraṯo eŋǝlǝŋe ŋeṯen iruḏus nǝŋǝɽeṯe elǝŋ galo yuḏiya, nǝŋiđǝñiṯalo
         ṯa goɽǝbaṯa alo yakǝl nǝgabǝṯa alo ijalil ndǝ gërrǝŋeinu ṯia iŋuriđ.
         23 gënǝŋu gabǝɽo nǝŋfeṯe alo yǝnǝŋ ibernia nasiraṯ, ṯa ŋen aŋǝɽiñađeini iŋi anbiya yalwaɽo
         ṯa, gënǝŋu giđ aŋënǝcǝni nasiriya.

1 iliga lakǝl yuanna al mamuḏan geṯo ṯaŋǝɽwatiṯu leđa eđǝñwa alo yuḏiya
         2 nǝŋaṯa, ŋgiṯr ŋen eŋalo ŋeicia ñoɽǝbaṯe rǝmwa nano ŋen ŋanṯa ŋǝlǝŋe ŋelo ŋafo ṯwaiñ.
         3 fǝyuanna igi nabi isaiya gwalwaɽo eŋen ŋǝlëɽǝŋu ndǝ gaṯa, ole geđa gǝnǝŋ gwaɽwata
         pǝlelo eđǝñwa nǝŋaṯa, ṯoɽaṯr đađ đelǝŋ, iđr rađ rǝlëɽǝŋu ruđǝrwaṯo.
         4 yuanna gëɽǝnu erena nano igi giđǝnu walaga gǝđëuri nǝŋëndǝni đǝrnađano egweya, ṯaŋaso
         yama na lai leđǝñwa.
         5 leđa lalo yursalim na lalo pređ iyuḏiya na lalo pređ đǝbarlda ṯwaiñ đǝbernia urḏun
         lënǝŋulu lamiño ldǝmeṯa nano
         6 na gënǝŋu gananaieǝlo mamuḏiya iđǝbarlda đurḏun ndǝ lamiño ŋen eŋen ŋeieia.
         7 orn ndǝ gaseicu leđa lwaiña lal farisiyin na lǝsaḏḏugiyin leṯo ṯa alneini mamuḏiya
         gënǝŋu gwalwaɽǝṯǝlo ṯa, ya ñere ñimwa yeicia, esegi gabǝɽǝnde nano ṯa ñalaldǝñiṯi
         đeiciano iđi điđ ađela?
         8 miñr ŋen iŋi ŋǝbërrǝŋeiđia ṯa ñagaṯađo ŋen ŋeicia na ñagoɽǝbaṯo rǝmwa nano,
         9 na ñerṯe ñagwaɽwataiđia ṯa ñagerṯo eṯalo ibrayim, ŋen ŋanṯa igǝndǝlwaɽǝṯia ṯa rǝmwa
         raɽǝwađaṯa ratuđia ŋwandra iŋi aŋǝɽeṯe ñere ñibrayim.
         10 điñǝđi eǝgwëndua yëni ṯa aiyǝređe nuɽi. nuɽi pređ ini naber niđ anǝlǝŋe liđia laŋǝra
         niđ anǝriđǝni na niđ anǝwujǝni isia.
         11 đeṯam igǝndǝnaicia mamuḏiya ŋawaŋa, ŋen ŋanṯa ñagaṯađo ŋen ŋeicia eŋalo na ñagoɽǝbaṯo
         rǝmwa nano. orn eđa igi geṯo ñi nḏurṯu gënǝŋu gerṯo ŋabǝɽa gamiñaṯǝñi. igero igarǝjađaṯa
         eŋen ṯa yape nḏǝbina nǝrǝmanǝŋ nǝlëɽǝŋu. gënǝŋu giđ aŋǝndǝnaice mamuḏiya usilaga gatǝɽe
         na isiya.
         12 ŋwata ŋǝlëɽǝŋu ŋafo eđaŋ đǝlëɽǝŋu na gënǝŋu giđ aŋǝmǝndađe ubwaɽano gǝlëɽǝŋu đǝge
         na giđ aŋǝrarreiđi ŋwana imuđǝn gǝlëɽǝŋu, orn giđ aŋǝwaṯe isia iđaba isi eđa gaber
         gaɽǝwađaṯa gaɽiñaṯa.
         13 orn yesu nǝŋǝtwođe alo ijalil nǝŋeṯa yuanna nano alo yǝđǝbarlda đurḏun ṯa yuanna
         aŋǝmanaice mamuḏiya.
         14 yuanna nǝŋaṯa ganeđa, nǝŋaṯa, đeṯam gǝbanṯa fǝŋa agaiñǝnaica mamuḏiya. ŋen ŋanṯau
         ageṯǝñi nano?
         15 yesu nǝŋǝmuɽǝbiṯi eŋen nǝŋaṯa, ŋgiṯu ŋen aŋfeṯe ṯia điñǝđi ŋen ŋanṯa ŋen ŋafo ŋope
         ṯa lǝgëbǝđia ŋen pređ iŋi ŋuđǝrwaṯo. orn nǝŋǝmeđǝño.
         16 na ndǝ gǝneinu mamuḏiya orn yesu nǝŋǝmiñe eŋau taltal, na ltuŋga landǝđiano na gënǝŋu
         nǝŋǝseici usila gǝrǝmwa girǝwuṯǝma nano garno bǝldugur.
         17 na ole nǝŋela elo nǝŋaṯa, fǝŋu igi iđia gǝlëɽǝñi gubwamya, igaŋërṯǝma nano kaiñ.

1 orn usila gatǝɽe nǝŋǝmamaṯe yesu eđǝñwa ṯa seṯan aiyǝminḏeiei.
         2 gënǝŋu gero gasa kwai kwai ëđǝñëđǝñin na ulǝŋgǝlǝŋ ñoman eređia marldwan, orn nǝŋǝcoiñǝte.
         3 orn seṯan niyela niyǝmalwaɽǝṯi ṯa, ndǝ agaɽ iđia gǝrǝmwa lwaɽǝṯu ŋwandra iŋi ṯa aŋǝɽeṯe
         aicǝba.
         4 orn gënǝŋu nǝŋuɽǝbiṯi eŋen ṯa, ŋen ŋǝwërđǝnu ṯa leđa laber lamǝṯia aicǝbaga ikǝrǝŋ
         orn ŋenŋa pređ ŋǝrǝmwa.
         5 orn seṯan niyǝmamǝṯe alo yursalim niyǝmëɽi nal ekǝl eđǝpe,
         6 niyǝmeiṯi ṯa, ndǝ agaɽ iđia gǝrǝmwa iɽu bǝɽan, ŋen ŋanṯa ŋen ŋǝwërđǝnu ṯa, rǝmwa
         riđ arǝlwaɽǝṯi mǝlaiyǝka ilëɽǝŋu eŋen ŋǝlaɽǝŋa ṯa aiŋarǝmoṯe na yënǝŋulu yiđ aiyǝŋëndeici
         elo raŋra eren ṯa ŋerṯe agëpwa rǝmanǝñara alo eŋwandra.
         7 yesu nǝŋuɽǝbiṯi eŋen ṯa, ŋen ŋǝwërđǝnu tǝŋ ṯa, ñerṯe ñagabirnḏeicia elǝŋ rǝmwa erralo.
         8 orn seṯan niyǝmaiyabǝṯe naiyǝn niyǝmaŋaice ŋǝlǝŋe pređ ŋalo na ŋaɽrwa eŋen.
         9 niyǝmeiṯi ṯa, igiđ eŋanaice laŋge ildi pređ ndǝ agaiñukwuđǝñiṯia alo.
         10 orn yesu nǝŋuɽǝbiṯi eŋen ṯa, seṯan mbu, ŋen ŋanṯa ŋen ŋǝwërđǝnu ṯa, ukwuđiñǝṯr elǝŋ
         alo igi gaɽ rǝmwa erralo na đuɽǝđǝnṯǝmar gunto.
         11 orn seṯan niyǝmaŋgiṯi na mǝlaiyǝka niyǝmeṯa nano niyǝmamice.
         12 ndǝ yesu gano ṯa yuanna gëndǝnu isijǝn gënǝŋu gabǝṯa alo ijalil.
         13 orn nǝŋǝtwođe alo inasiraṯ nǝŋaɽe nǝŋǝɽaŋe alo ikafranawum isi yafo al bar nano isabulun
         na alo inafṯali,
         14 ṯa ŋen aŋǝɽiñǝđeini iŋi ŋwalwaɽǝnu nabiya isaiya ndǝ gaṯa,
         15 alo isabulun na alo inafṯali isi yafo eđađ iđi đabǝṯa al bar, urḏun nëiñua, na alo
         ijalil eleđa lwaiña ŋǝɽwa,
         16 leđa ildi lafo iŋǝrǝm orn laseicu arrerre goɽra, na arrerre nǝŋǝwađialo eleđa ildi
         lafo laɽaŋa alo eŋǝɽaiñ na igusil gǝŋǝɽaiñ.
         17 na iliga ildi na iliga lǝnëiñua yesu ṯaŋǝɽwatǝṯu leđa nǝŋaṯa, ŋgiṯr ŋen eŋalo ŋeicia
         ñoɽǝbaṯe rǝmwa nano ŋen ŋanṯa ŋǝlǝŋe ŋelo ŋafo ṯwaiñ.
         18 ndǝ yesu gafo gǝberlda đǝbarlda nano đoɽra đǝbernia al bar ijalil nǝŋǝseici lorǝba
         liɽijan, fǝsiman igi gǝbernia buṯrus na orǝba gǝlëɽǝŋu anḏǝrawus ildi lafo lëuwǝṯu
         yar igal bar, ŋen ŋanṯa lǝbekendia lǝmme.
         19 nǝŋǝleiṯi ṯa, elar ñaiñǝteṯe na igiđi yǝndiđi ṯa ñagiđi ñëndi leđa ŋen.
         20 na lënǝŋulu laŋgiṯu yar esen taltal ldǝmateṯe.
         21 ndǝ gǝburgwađaṯo nëiñua aten nǝŋǝseici lorǝba tǝŋ liɽijan, fǝyagub igi gaɽ iđia gǝsabdi
         na orǝba gǝlëɽǝŋu gǝbernia yuanna ildi lafo iđǝpundr đǝŋau eṯenga, sabdi laṯoɽaṯa
         yar esen. na gënǝŋu nǝŋǝlundǝđi.
         22 orn lënǝŋulu laŋgiṯu đǝpundri na eṯen ldǝmateṯe.
         23 na yesu gakaldaico alo pređ ijalil nǝŋërrǝŋaice leđa ŋen imajma nǝŋǝlǝlwaɽǝṯi eŋen
         ŋaŋǝra ŋǝŋǝlǝŋe ŋǝrǝmwa nǝŋeiđi leđa iđǝmwa pređ.
         24 na ŋen ŋǝlëɽǝŋu ŋamiño alo pređ isuria na leđa ldǝmamaṯe leđa pređ ildi lwuma dǝmwa
         ɽetǝɽeteo na ildi aŋǝno yǝlǝsa na ildi lerṯo nusila nano neicia na ildi laijǝba aŋǝnoiya
         na gënǝŋu nǝŋǝleiđi pređ.
         25 leđa lwaiña kaiñ talmaiyǝteṯo alo lalo ijalil na lalo yal asǝr almuḏun, na lalo yursalim
         na lalo yuḏiya na lalo iđǝbarlda nëiñua đǝbernia urḏun.
         
            

         
      
   
      
         5
1 ndǝ gǝseicu leđa ildi lwaiña yesu gabǝṯa naiyǝn na ndǝ gaɽaŋo alo ṯalǝmis ilëɽǝŋu
         niyǝmeṯa nano.
         2 orn nǝŋǝlërrǝŋaicia ŋen nǝŋaṯa,
         3 leđa laŋǝra nano ildi lata enare ŋen ŋanṯa ŋǝlǝŋe ŋelo ŋaŋen.
         4 leđa laŋǝra nano ildi lwana ŋen ŋanṯa liđ alǝbǝɽiniano.
         5 leđa laŋǝra nano ildi lǝđǝrnaṯaralo ŋen ŋanṯa liđ alerṯe alo pređ.
         6 leđa laŋǝra nano ildi lonaṯa ŋen ŋuđǝrwaṯo kaiñ garno leđa laicoiña na aŋal garrǝlo,
         ŋen ŋanṯa liđ alǝbicini.
         7 leđa laŋǝra nano ildi lubwa ŋǝbaiyaŋa ŋen ŋanṯa lënǝŋulu liđ algieini ŋǝbaiya nano.
         8 leđa laŋǝra nano ildi ltǝɽe eŋaṯǝɽa, ŋen ŋanṯa liđ alǝseici rǝmwa.
         9 leđa laŋǝra nano ildi lǝbëɽǝđia leđa eŋen, ŋen ŋanṯa lënǝŋulu liđ alënǝcǝni liđia
         ɽrǝmwa.
         10 leđa laŋǝra nano ildi laneinu ŋen ŋubwa ŋen ŋanṯa lonaṯa ŋen ŋuđǝrwaṯo, ŋen ŋanṯa
         ŋǝlǝŋe ŋelo ŋaŋen.
         11 ñaŋ ñagaŋǝra nano ndǝ leđa laneđǝnde na lanaicǝnde ŋen ŋubwa, na ndǝ laɽwata ŋen
         ŋwaiña ŋeicia lǝgeande ŋen ŋanṯa ñi.
         12 ŋǝreṯr nano ŋen ŋanṯa đǝpǝɽa eđalo egeɽa gǝrǝmwa elo đoɽra kaiñ. ŋen ŋanṯa leđa lananaico
         anbiya ŋen ŋubwa ṯia cum isi yafo ananoŋ.
         13 ñagaɽo ŋǝrraɽa ŋalo, orn ndǝ đanaṯa đǝŋǝrraɽa ađerṯe ŋiđ aŋǝneicǝni ŋope ṯau? ŋero
         ŋeniano kwai kwai illi ŋen ŋanṯa aŋǝwujǝni na leđa aɽrǝldađaṯe alo.
         14 ñagaɽ arrerre galo. irnuŋ goɽra igi gafo naiyǝn gaber gaɽǝwađaṯa galǝbijǝnu.
         15 eđa gero gǝnǝŋ gëɽu isia ilamba na gađëṯëɽǝbwaṯa lǝmbolua nano orn gǝbëɽi pǝlelo
         ṯa aŋǝwađialo ŋen ŋanṯa leđa pređ ildi lafo egeɽa.
         16 ŋgiṯr arrerre egalo aŋǝwađialo leđa nëiñua ṯa lënǝŋulu alǝseici ŋen eŋalo ŋaŋǝra
         alnaice eṯalo ŋaɽrwa igi gafo elo.
         17 ñerṯe ñagǝbaṯa ṯa igeṯo ṯa emǝndađe ŋen ŋal ganun na ŋen ŋal anbiya. igero igeṯo
         ṯa emǝndađe orn ṯa eɽiñađaṯe ŋen iŋi.
         18 đeṯam igǝndǝlwaɽǝṯia ṯa liga alo na elo yamǝlu yǝmǝndëđǝni ŋwëɽiña ŋero ŋǝnǝŋ ŋǝtefr
         ŋal ganun ŋiđ aŋǝmǝndëđǝni illi ndǝ ŋen pređ ŋǝɽiñađeinu.
         19 eđa igi gagera ŋen ŋǝtefr ŋal ganun walla gǝbërrǝŋaicia leđa ŋen ṯa algere ŋen, gënǝŋu
         giđ aŋënǝjǝni eđa gǝta gamiñaṯa leđa pređ eŋǝlǝŋe ŋelo. orn eđa igi gëbǝđia ŋen ŋal
         ganun na gǝbërrǝŋaicia leđa ŋen ṯa aliđi ŋen iŋi gënǝŋu giđ aŋënǝjǝni eđa goɽra eŋǝlǝŋe
         ŋelo.
         20 igǝndǝlwaɽǝṯia ṯa ndǝ ŋen eŋalo ŋero ŋuđǝrwaṯo ŋamiñaṯa lorǝba lǝleđa ildi lǝbërrǝŋaiđia
         ŋen ŋal ganun na lal farisiyin, ñagaber ñagǝbenṯia eŋǝlǝŋe ŋelo.
         21 ñagano ṯa ŋen ŋwǝlwaɽǝnṯu leđa pǝnde ṯa, ñerṯe ñagaɽi-ñǝđia. eđa gaɽiñǝđia gaɽǝwađaṯa
         gakǝmǝni.
         22 igǝndǝlwaɽǝṯia ṯa leđa pređ ildi leicǝṯu lorǝbano lënǝŋulu laɽǝwađaṯa lakǝmǝni. leđa
         pređ ildi lađamǝca lorǝba eŋen laɽǝwađata lakǝmǝni inǝlǝŋ ini nararraiđia. leđa ildi
         lǝbeiṯi lorǝba ṯa laɽo niɽǝṯiano lënǝŋulu laɽǝwađaṯa lǝbënǝjǝni alo eŋen ŋubwa kaiñ.
         23 nṯia nđǝ aganaiđia đǝnaicia đǝlaɽǝŋa nađuna orn agǝlǝŋǝđeini ṯa oralo gerṯo ŋen ŋǝŋagea,
         ŋgiṯu đǝnaicia đǝlaɽǝŋa ađuna nano,
         24 orn ŋaɽe ñabëɽǝđi oraloga eŋen orn ŋela ŋanaiđia đǝnaicia đǝlaɽǝŋa.
         25 ndǝ ñagabǝṯa nǝsǝria leđala ildi lǝsǝkǝnde, ndǝ ñagafo eđađ mǝldin nḏeicr ŋen ṯa
         ñaṯoɽaṯe ŋen ṯa leđa ildi lasakǝnde laber liđ alǝndǝnaice elǝŋ na ṯa elǝŋ gaber giđ
         aŋǝndǝnaice askari na ṯa askari yaber yiđ aiyǝndënǝce isijǝn.
         26 igǝndǝlwaɽǝṯia đeṯam ṯa ñagaber ñagiđi ñamiñe isijǝn illi ndǝ ñaganaiđo gǝrus pređ,
         mǝlin đero đǝṯëni.
         27 ñagano ŋen ŋwǝlwaɽǝnu ṯa, ñerṯe ñagaɽaŋa lijila ɽrto.
         28 igǝndǝlwaɽǝṯia ṯa leđa pređ ildi lǝseicia liji ɽrlda orn ldǝnaṯa enare lënǝŋulu laɽaŋalda
         eŋaṯǝɽa.
         29 ndǝ isi ilaɽǝŋa yǝnđaŋ đǝŋaieǝba yaŋiđia agëbǝđia ŋen ŋeicia miño ŋëuwǝṯi alo. ŋen
         ŋanṯa ŋen ŋaŋǝra ṯa waŋge gǝnǝŋ gaŋǝno ilaɽǝŋa aŋǝwujǝni na ṯa aŋǝno pređ yaber yiđ
         aiyǝwujǝni alo eŋen ŋubwa kaiñ.
         30 na ndǝ đaŋ đǝlaɽǝŋa đǝŋaicǝba đaŋiđia agëbǝđia ŋen ŋeicia tabaṯo alo ŋëuwǝṯi, ŋen
         ŋanṯa ŋen ŋaŋǝra ṯa waŋge gǝnǝŋ gaŋǝno ilaɽǝŋa aŋǝwujǝni na ṯa aŋǝno pređ ilaɽǝŋa
         yaber yiđ aiyënṯi alo eŋen ŋubwa kaiñ.
         31 ŋen ŋwǝlwaɽǝnu ṯa, ndǝ eđa ganeđo wasen ŋgiṯǝma aŋǝmanaice ađam.
         32 igǝndǝlwaɽǝṯia ṯa eđa igi ganeđo wasen, illi eŋen ŋǝŋǝlaiñ gënǝŋu gëbǝđia wuji gaɽ
         alaiñ, na eđa igi gǝmama wuji igi ganeđǝnu gënǝŋu gaɽ alaiñ.
         33 na ñagano cum ṯa ŋen ŋǝlwaɽǝnṯu leđa pǝnde ṯa, ñerṯe ñagagera ŋen iŋi ñagëɽu orn
         iđr ŋen ñagëɽǝṯu elǝŋ rǝmwa.
         34 igǝndǝlwaɽǝṯia ṯa, ñerṯe ñagalǝfia kwai kwai eloga ŋen ŋanṯa elo yaɽo kursi irǝmwa,
         35 walla aloga ŋen ŋanṯa alo yaɽo waŋge gǝrǝmanǝña rǝlëɽǝŋu, walla ursalimga ŋen ŋanṯa
         ursalim yaɽ irnuŋ goɽra gelǝŋ goɽra.
         36 na ñerṯe ñagalǝfia ŋǝɽwaŋa ŋen ŋanṯa ñagaber ñagaɽǝwađaṯa ñagëbǝđia đǝri đǝnǝŋ đabǝjo
         walla đǝmǝnu.
         37 ndǝ ñagǝbaṯa, a, ŋgiṯr ŋen eŋalo aŋǝɽeṯe a, na ndǝ ñagǝbaṯa ndo, ŋgiṯr ŋen eŋalo
         aŋǝɽeṯe ndo. ŋen ŋamiñaṯa ŋen iŋi ŋeṯo eŋen ŋeicia.
         38 ñagano ṯa ŋen ŋwǝlwaɽǝnu ṯa, ndǝ eđa gamiñeiei eđa gwomǝn isi, ŋgiṯǝmar aŋǝmiñeini
         isi cum na ndǝ eđa gamiñeici eđa gwomǝn lǝŋađ ŋgiṯǝmar aŋǝmiñeini lǝŋađ cum.
         39 orn igǝndǝlwaɽǝṯia ṯa ñerṯe ñaŋgiṯi eđa gǝnǝŋ eñaŋ aŋǝtwađe ŋen ŋeicia orn ndǝ eđa
         gaŋabuɽua egerel gǝnḏaŋ đǝŋaicǝba riṯǝma erel gwomǝn cum.
         40 ndǝ eđa gwonaṯa ñagabǝṯa nǝsǝria ṯa aŋabaṯe erena gǝnano ŋgiṯǝma aŋape erena gwomǝn
         cum.
         41 ndǝ eđa gaŋëndi ṯa ñaɽǝldǝga mil yento, mbǝr ldǝga mil eɽijan.
         42 naicr leđa laŋge ildi leɽǝđǝnde na ñerṯe ñaganeđa leđa ildi lonaṯa ñagǝlnaice laŋge
         amǝcu.
         43 ñaŋ ñagano ŋen ŋǝlwaɽǝnu ṯa, bwiṯr leđala ildi laɽ ëuwǝr isalo na neđr leđa ildi
         lǝndagea.
         44 orn igǝndǝlwaɽǝṯia, bwiṯr leđala ildi lǝndagea na eɽǝđr rǝmwa eŋen ŋǝleđa ildi lǝndǝnaica
         ŋen ŋubwa,
         45 ṯa ñaɽeṯe liđia leṯalo igi gafo elo ŋen ŋanṯa gënǝŋu gëbǝđia ëđǝñina aiyǝtwođe eleđa
         leicia na eleđa laŋǝra cum na rëbǝđia rǝmwa rađǝne eleđa luđǝrwaṯo eŋen na eleđa lǝɽiano
         eŋen cum.
         46 ndǝ ñagubwa leđala ildi lubwandiya, đǝpǝɽa eđalo đaɽo ṯau? gerṯa leđa ildi latǝmeicia
         ṯulba lëbǝđia ṯia cum.
         47 ndǝ ñaganana lorldalanda ëiñua ikǝrǝŋ, wandigi ñagëbǝđia ñagamiñaṯo leđa pređ ?
         48 ŋen ŋafǝṯia ɽeṯr ñagaɽiñađeinu ŋen ŋarno eṯalo gelo gaɽiñađeinu.

1 rǝmoṯr ŋen ṯa ñagaber ñagëbǝđia ŋen eŋalo ŋuđǝrwaṯo leđa nëiñua ṯa lënǝŋulu alǝndǝseici.
         ndǝ ñagëbǝđia ṯia eṯalo igi gafo elo gaber giđ aŋǝndapǝɽe.
         2 ndǝ ñagananaicia leđa laŋge ildi laɽo lǝbai ñerṯe ñagǝberṯa eđa gǝnǝŋ ñaŋ nëiñua
         igi gabare ŋǝmëŋi garno leđa ildi lerṯo ŋen ŋiɽijan lëbǝđia ṯia imajma na nǝsuk ṯa
         leđa aldǝnanaice đame. đeṯam igǝndǝlwaɽǝṯia ṯa lënǝŋulu laneinu đǝpǝɽa eđen đǝge.
         3 ndǝ ñagananaicia leđa laŋge ildi laɽo lǝbai ñerṯe ñagaŋgiṯia raŋ eralo raŋǝbur ṯa
         raliŋeṯo ŋen ŋǝraŋ raŋaicǝba ṯa rëbǝdia ṯau,
         4 ṯa ŋen iŋi aŋfeṯe eŋamǝɽa, na eṯalo igi gǝseicia ŋen eŋamǝɽa gënǝŋu giđ aŋǝndapǝɽe.
         5 ndǝ ñagaṯurṯia rǝmwa, ñerṯe ñagabarna leđa ildi lerṯo ŋen ŋiɽijan, ŋen ŋanṯa lënǝŋulu
         labwaiña ŋen ṯa laṯurwa imajma na erađ ndǝ lǝbeɽǝđia rǝmwa ṯa leđa aldǝseici. đeṯam
         igǝndǝlwaɽǝṯia ṯa lënǝŋulu laneinu đǝpǝɽa eđen đǝge.
         6 orn ndǝ ñagaṯurṯia rǝmwa ënṯr eneɽa enalo ñaldanḏeini ñeɽǝđe eṯalo eŋamǝɽa. na eṯalo
         igi gǝseicia ŋen eŋamǝɽa gënǝŋu giđ aŋǝndapǝɽe.
         7 ndǝ ñagaṯurṯia rǝmwa ñerṯe ñagwaɽwata ëiñua mǝɽǝmǝɽeñ, garno leđa ildi laijǝba rǝmwa,
         ŋen ŋanṯa lënǝŋulu lǝbaṯa ṯa liđ alnǝne ŋen ŋanṯa ŋen eŋen ŋwaiña.
         8 ñerṯe ñagǝlarnṯia ŋen ŋanṯa eṯalo galiŋeṯo laŋge ildi laɽo đeṯam eñaŋ liga ñagumǝlu
         ñagameɽǝđia.
         9 ṯurṯr rǝmwa ṯia, papa egaiñ ŋaŋgi agafo elo, ŋgiṯu irǝŋ gǝlaɽǝŋa aŋǝđǝñini eŋatǝɽeṯe.
         10 ŋgiṯu ŋǝlǝŋe ŋǝlaɽǝŋa aŋeṯa alo, ŋgiṯu ŋen ŋǝlaɽǝŋa aŋiđǝni alo ŋen ŋarno ŋǝbǝđǝni
         elo.
         11 naicǝnde aicǝba diñǝđi gǝloman.
         12 ŋgǝđeicǝnde ŋen ŋeicia eŋaiñ ŋen ŋarno ñagaŋgǝđeicia leđa ŋen eŋen ŋeicia iŋi lënǝŋulu
         lǝndiṯia lageande.
         13 ŋerṯe andënicia iđirǝnḏeicia orn ëbǝrǝnde egeđa geicia, ŋen ŋanṯa ŋǝlǝŋe ŋǝlaɽǝŋa
         na ŋabǝɽa ŋǝlaɽǝŋa na ŋaɽrwa ŋǝlaɽǝŋa bǝɽǝbǝte. amin.
         14 ndǝ ñagaŋgǝđeieia leđa ŋen eŋen ŋeicia eṯalo igi gafo elc giđ aŋǝndǝŋgǝđeici ŋen
         eŋalo ŋeicia,
         15 orn ndǝ ñagaber ñagaŋgǝđeicia leđa ŋen eŋen ŋeicia eṯalo gaber giđ aŋǝndǝ-ŋgǝđeici
         ŋen eŋalo ŋeieia eum.
         16 ndǝ ñagaɽaŋa ŋorwaṯaŋa ñerṯe ñagëbǝđia isiano irǝwano ŋen ŋarno leđa ildi lerṯo ŋen
         ŋiɽijan, ŋen ŋanṯa lënǝŋulu lirǝwia isiano esen ṯa leđa aldǝlǝŋeṯe ṯa laɽaŋa ŋorwaṯaŋa.
         đeṯam igǝndǝlwaɽǝṯia ṯa lënǝŋulu laneinu đǝpǝɽa eđen đǝge.
         17 orn ñaŋ ndǝ ñagaɽaŋa ŋorwaṯaŋa ñaicwëđǝni nǝŋǝɽwa ñwasǝni isiano ṯa leđa alerṯe lǝndǝlǝŋeṯa
         ṯa ñagaɽaŋa ŋorwaṯaŋa,
         18 illi eṯalo aŋǝndǝlǝŋeṯe eŋamǝɽa. na eṯalo igi gǝseicia eŋamǝɽa gënǝŋu giđ aŋǝndǝpǝɽe.
         19 ñerṯe ñagararreiđia laŋge alo ŋen ŋanṯa ntam enalo alo isi noɽǝlea na đwaiya ldomǝndađa,
         na alo isi ndom nǝbenṯia ŋabǝɽa nalaldǝbǝja.
         20 orn rarreiđr laŋge egeɽa gǝrǝmwa elo, alo isi noɽǝlea na đwaiya laber ldomǝndađa
         na alo isi ndom naber nabenṯia ŋabǝɽa nalaldǝbǝja.
         21 ŋen ŋanṯa alo isi laŋge eldalo lafau nare enalo niđ anofeṯe cum.
         22 lamba laŋǝno fisi. ndǝ isi esalo yaŋǝra aŋǝno pređ esalo yaɽ arrerre cum.
         23 orn ndǝ isi yeicia aŋǝno pređ esalo yaɽo ŋǝrǝmia. ndǝ arrerre igi gafo eñaŋ gaɽo
         ŋǝrǝmia, ŋǝrǝmia iŋi ŋwaiña kaiñ.
         24 eđa gero gǝnǝŋ gaɽǝwađaṯa gǝđuɽǝđǝnṯia nǝlǝŋ niɽijan, ŋen ŋanṯa gënǝŋu giđ aŋǝneđe
         elǝŋ gǝnǝŋ na giđ aŋubwiṯi elǝŋga gwomǝn, walla gënǝŋu giđ aŋǝnaice elǝŋ gǝnǝŋ etam
         gǝlëɽǝŋu na giđ aŋǝđame elǝŋ gwomǝn. ñagaber ñagaɽǝwađaṯa ñagǝđuɽǝđǝnṯia rǝmwa na
         laŋge lalo cum.
         25 ŋen ŋafǝṯia igǝndǝlwaɽǝṯia ṯa, ñerṯe ñagagǝrđe eŋen ŋǝđamǝṯia eđalo ṯa ñagiđi ñase
         wande walla ṯa ñagiđi ñǝṯi wande, walla eŋen ŋaŋǝno esalo ṯa ñagiđi ñëɽǝni wande nano.
         đamǝṯia đero đamiñaṯa ŋǝsa na aŋǝno yero yamiñaṯa ndrena?
         26 ldǝŋǝđeindr eŋen ŋǝndǝfia nelo. nënǝŋulu naber nawađa na naber nwanḏa na nero umuđǝni
         orn eṯalo igi gafo elo gǝlamǝca. gerṯa ñagerṯo ŋeniano ŋwaiña ŋamiñaṯo ndǝfia?
         27 esegi eñaŋ gaɽǝwađaṯa gabaɽǝjaicia đamǝṯia đǝlëɽǝŋu đagǝrđiađa?
         28 na ñagagǝrđa eŋen ŋǝndrena eđa? ldǝŋǝđeinr ŋǝŋgeiña ṯa ŋobǝđa ṯau.
         29 ŋënǝŋulu ŋero ŋǝmëɽria na ŋaber ŋawaṯa ndrena. orn igǝndǝlwaɽǝṯia ṯa suliman igi
         gerṯo ŋaɽrwa ŋwaiña kaiñ gero gaŋǝra ŋaiyo garno ŋǝŋgeiña.
         30 ndǝ rǝrnwa rarǝmoṯwa ŋaiña ṯia iŋi ŋafo eđǝñwa điñǝđi na ŋiđ aŋǝweicǝni isia ulaldiṯano
         rënǝŋu raber riđ arǝndrǝmoṯe kaiñ ṯa ñerṯe ndrena, ya leđa ñaŋgi ñagerṯo đonaṯa đǝtefr?
         31 nṯia ñerṯe ñagagǝrđa ṯa ñaṯa, ñagasa wande? walla ñagǝṯia wande? walla ñagëɽǝni wande
         nano?
         32 leđa pređ ildi laijǝba rǝmwa labapwaiña laŋge ildi pređ, orn eṯalo igi gafo elo galiŋeṯo
         ṯa laŋge ildi pređ laɽo đeṯam eñaŋ.
         33 orn bapwaiñr ŋǝlǝŋe ŋǝrǝmwa ananoŋ na đuđǝrwaṯa eŋen đǝlëɽǝŋu na ñagiđi ñaneini laŋge
         ildi pređ cum.
         34 ŋen ŋafǝṯia ñerṯe ñagagǝrđe eŋen ŋeṯeɽe, ŋen ŋanṯa eṯeɽe giđ aŋgagǝrđe bǝɽan. ŋen
         ŋeieia ŋǝloman ŋwaiña ŋen ŋanṯa loman ildei.

1 ñerṯe ñagǝbinḏeicia leda na ñagaber ñagiđi ñinḏeini.
         2 ñagiđi ñakǝmǝni ŋenŋa iŋi ñagakǝmiya leđa na ñagiđi ñaneini laŋge lakilinu ŋen ŋarno
         ñagakilia laŋge.
         3 ŋen ŋanṯau agǝseicia lelia isi yoralo na agaber agǝseicia lwađe isi ilaɽǝŋa?
         4 ŋen ŋanṯau agwalwaɽǝṯa oralo ṯa, ŋgiṯǝñi eŋamaṯe lelia isi? seicu lwađe lafo isi
         ilaɽǝŋa.
         5 ya eđa ŋaŋgi agerṯo ŋen ŋiɽijan, meinu lwađe isi ilaɽǝŋa ananoŋ orn agiđi ŋǝseiđi
         ŋope ṯa ŋamiñeici oralo lelia isi ilëɽǝŋu.
         6 ñerṯe ñaganaicia ñina ŋen ŋatǝɽe na ñerṯe ñagëuwǝṯi ŋwandra iŋi ŋwaiña iliano ŋǝbernia
         lulu lṯrua nëiñua, ŋen ŋanṯa lënǝŋulu alerṯe ɽrađaṯalo na alerṯe ɽređialo ṯa alandǝse.
         7 eɽǝđr waŋge na waŋge giđ aŋǝndǝneini, pwaiñr waŋge na ñagiđi ñafiđi waŋge. pur ëuwǝr
         na yiđ aindǝgagiđǝnṯi.
         8 ŋen ŋanṯa leđa pređ ildi lǝbekeɽǝđia laŋge liđ aldǝneini na lënǝŋulu ildi labapwaiña
         laŋge liđ aldǝfiđi na lënǝŋulu ildi lǝpwa ëuwǝr yiđ ailǝgagiđǝnṯi.
         9 esegi eñaŋ gaɽo đaṯa na iđia gameɽǝđe aieǝba orn eṯen giđ aŋǝmanaice lwandra?
         10 na ndǝ iđia gameɽǝđe ome eṯen giđ aŋǝmanaice rǝmwa reicia?
         11 ndǝ ñaŋ ñaŋgi ñageicia ñagaliŋeṯo ñagananaicia ñere eñalo laŋge laŋǝra eṯalo igi
         gafo elo gamiñaṯǝnde giđ aŋǝnaiee leđa usila gatǝɽe ildi labeɽǝđia.
         12 nanaicr leđa ŋen pređ garno ŋen agwonaṯa leđa lǝndǝnanaica. fal ganun yal anbiya.
         13 ënṯr igëuwǝr isi yimuđwano, ŋen ŋanṯa đađ đoɽra đǝbǝrano iđi đabǝṯa iđǝmǝndëđǝnia
         na leđa lwaiña laberlda eđađ iđi.
         14 orn đađ đata đǝmuđwano iđi đabǝṯa đamǝṯia na leđa lǝtefr lafiđa.
         15 rǝmojǝđr anbiya isi eŋaɽǝwen isi yǝndeṯa nano yarno al kǝraiñ isi yaicoiña, yëɽǝnu
         erna nano eyaŋala.
         16 ñagiđi ñǝllǝŋeṯe iliđia elden ŋen ŋanṯa leđa laber lamama ŋǝbǝđa eŋoɽe na laber lamama
         ŋǝtoma eŋorrǝŋwa.
         17 nṯia nuɽi pređ naŋǝra nalǝŋa liđia laŋǝra na nuɽi pređ neicia nalǝŋa liđia leicia.
         18 uɽi gaŋǝra gaber gaɽǝwađaṯa galǝŋa liđia leicia na uɽi geicia gaber gaɽǝwađaṯa galǝŋa
         liđia laŋǝra.
         19 nuɽi pređ ini naber nǝlǝŋa liđia laŋǝra niđ anǝriđǝni na niđ anǝwujǝni isia.
         20 nṯia ñagiđi ñalliŋeṯe iliđia elden.
         21 leđa ildi laiñǝlwaɽǝṯi ṯa, ya elǝŋ, ya elǝŋ, gerṯa lënǝŋulu pređ liđ alënṯi eŋǝlǝŋe
         ŋelo, orn eđa giđ aŋënṯi igi gëbǝđia ŋen ŋǝpapa gǝlëɽǝñi igi gafo elo.
         22 na iliga lakǝl leđa lwaina liđi ṯaliñeiṯa ya elǝŋ, ya elǝŋ, gerṯa ñagwaɽwato irǝŋga
         gǝlaɽǝŋa, na gerṯa ñagamiñu nusila leđa nano neicia irǝŋga gǝlaɽǝŋa, na gerṯa ñagiđu
         aŋwara irǝŋga gǝlaɽǝŋa?
         23 orn igiđi elǝlwaɽeṯi ṯa, igero igǝndalǝŋeṯa kwai kwai. ŋgaṯǝñr nano ya leđa ildi
         lagera ŋen.
         24 leđa pređ ildi lǝnna ŋen iŋi ŋǝlëɽǝñi orn gëbǝđia ŋen iŋi, lënǝŋulu larno eđa igi
         gwađo eɽa nǝŋwandr.
         25 na rǝmwa rađǝne na ŋawa nǝŋobǝđe iđǝbarlda nǝŋabwaicalo na debra đura, ldǝbuɽi eɽa
         gakǝl orn eɽa nǝŋerṯe gǝbǝɽia ŋen ŋanṯa ađuna yafo nǝŋwandr.
         26 leda pred ildi lǝnna ŋen ŋǝlëɽǝñi orn laber lëbǝđia lënǝŋulu larno eđa gaɽ iɽǝṯiano
         igi gwađo eɽa gǝlëɽǝŋu nebe.
         27 na rǝmwa rađǝne na ŋawa nǝŋobǝđe iđǝbarlđa nǝŋabwaicalo na đǝbera đura, ldǝbuɽi eɽa.
         na eɽa nǝŋiɽi taltal nǝŋǝmǝndëđǝni đǝge.
         28 ndǝ yesu gabǝɽǝnḏeṯo ŋen iŋi leđa ildi lwaiña lirǝwano kaiñ ŋen ŋanṯa đërrǝŋaiđia
         đǝlëɽǝŋu,
         29 ŋen ŋanṯa gënǝŋu gërrǝŋaicǝlo ŋen garno eđa gerṯo ŋǝlǝŋe na gerṯa garno leđa ildi
         lǝbërrǝŋaiđia ŋen ŋal ganun.

1 ndǝ yesu girǝwa naiyǝn leđa lwaiña ṯalmaiyǝteṯo alo.
         2 na eđa gǝnǝŋ gagǝro nǝŋǝmeṯa nano nǝŋǝmiɽǝṯi alo nǝŋaṯa, ya elǝŋ ndǝ agameđǝño agaɽǝwađaṯa
         ŋaiñatǝɽe.
         3 yesu nǝŋwale đaŋ nǝŋǝmabǝre nǝŋaṯa, igameđǝño tǝɽeṯo. na ŋǝɽaiñ nǝŋǝmaŋgaṯe nano
         taltal.
         4 yesu nǝŋǝmeiṯi ṯa ŋerṯe agwalwa-ɽǝṯia eđa gǝnǝŋ. orn mbu ŋaŋaici kana aŋǝno ilaɽǝŋa
         orn ŋiđi đǝɽǝđǝnia garno musa gwaɽwatau pǝnde, ŋen ŋanṯa đamǝđaṯa eleđa.
         5 ndǝ yesu nǝŋënṯi alo ikafranawum elǝŋ gǝnǝŋ gaskari geṯǝma nano nǝŋǝmekeɽǝđe
         6 nǝŋaṯa, ya elǝŋ ebai gǝlëɽǝñi gandra egeɽa gaijǝba aŋǝnoiya, gafo eŋen ŋubwa kaiñ.
         7 yesu nǝŋǝmuɽǝbiṯi eŋen nǝŋaṯa, igiđi yela emeiđi.
         8 elǝŋ gaskari nǝŋǝmuɽǝbiṯi eŋen ṯa, ya elǝŋ igero igarǝjađaṯa eŋen ṯa agǝbenṯia egeɽa
         gǝlëɽǝñi. orn lwaɽo na ebai giđ aŋeiđini.
         9 ŋen ŋanṯa igënǝñi iganeinu ŋǝlǝŋe na igerṯo askari. ndǝ igwalwaɽǝṯa yabǝla yǝnǝŋ
         yabǝla na ndǝ igwalwaɽǝṯa aiyela yǝnǝŋ aiyela. na ndǝ igwalwaɽǝṯi ebai gǝlëɽǝñi ṯa
         aŋiđi ṯia, gënǝŋu gëbǝđia.
         10 ndǝ yesu gano ŋen iŋi nǝŋirǝwano, nǝŋǝređialo nǝŋǝnwane leđa ildi lǝmaiyateṯa alo
         nǝŋǝleiṯi ṯa, đeṯam igǝndǝlwaɽǝṯia ṯa igero igafiđia đonaṯa đarnṯia alo pređ yisrayil.
         11 igǝndǝlwaɽǝṯia leđa lwaiña liđ alela alo endalǝŋgwa na alo endele na alo eđeɽǝđalo
         na liđ alase ibrayimga na isagga na yagubga eŋǝlǝŋe ŋelo.
         12 orn liđia lǝŋǝlǝŋe liđ almiñe ndëuwǝr alënṯi iŋǝrǝm. na đara na đǝsaṯa eŋađ liđ alfeṯe.
         13 yesu nǝŋǝlwaɽǝṯi elǝŋ gaskari ṯa, mbu, agiđi ŋaneini ŋen garno agëndu. na ebai gǝlëɽǝŋu
         geiđinu iliga lakǝl đurri.
         14 orn yesu gënṯu eɽa gǝbuṯrus nǝŋǝseici unin buṯrus gaɽǝbwa gandra gwuma, gubwa piđ
         aŋǝno.
         15 gënǝŋu nǝŋǝmabǝre đaŋ na đǝmwa nḏǝmamiñe nano. na wuji nǝŋǝtwođe taltal ṯaŋǝmađuɽǝđǝnṯu.
         16 na erregano ëđǝñina yǝbenṯia leđa leṯo yesu nano leđala ildi lerṯo nusila nano neicia.
         gënǝŋu nǝŋǝmiñe nusila neicia ŋenŋa ŋǝnǝŋ nǝŋeiđi leđa lwuma.
         17 ndǝ giđu ṯia gaɽiñađaṯo ŋen iŋi nabi isaiya gwalwaɽo ṯa, gënǝŋu gamiñǝndr đǝmwa nano.
         18 ndǝ gaseicu leđa lwaiña ŋu nano yesu nǝŋǝlwaɽǝṯi ṯalǝmis ṯa, aluɽǝđr iđǝbarlda.
         19 na eđa gǝnǝŋ eleđa ildi lǝbërrǝŋaiđia ŋen ŋal ganun geṯǝma nano nǝŋǝmǝlwaɽǝṯi ṯa,
         eđa gǝbërrǝŋaiđia ŋen igiđi eŋateṯe alo pređ isi agǝwerldeṯa.
         20 yesu nǝŋǝmeiṯi ṯa, nḏǝloŋ nerṯo rtia na ndǝfia nelo nerṯo alo noɽaŋa, orn iđia gǝleđa
         gero alo ṯa gauwëɽi nda.
         21 eđa gwomǝn igi gateṯo yesu nǝŋǝmeiṯi ṯa, ya elǝŋ ŋgiṯǝñi yaɽe yuri papa gǝlëɽǝñi
         ananoŋ.
         22 orn yesu nǝŋǝmeiṯi ṯa, teṯǝñi, ŋaŋgiṯi leđa laiyo aluri leđa elden ildi laiyo.
         23 ndǝ yesu gënṯu iđǝpundr đǝŋau ṯalǝmis ilëɽǝŋu niyënṯǝlda.
         24 orn đǝbera đatwođo iđǝbarlda ṯa ŋawa ṯaŋakaborṯo elo nǝŋënṯi iđǝpǝndr. orn gënǝŋu
         gandro.
         25 ṯalǝmis niyǝmeṯa nano nǝŋǝmatudi iŋuriđ niyǝmeiṯi ṯa, ya clǝŋ ëbǝrǝnde ŋen ŋanṯa
         ñagamǝndëđǝnia.
         26 gënǝŋu nǝŋǝlǝlwaɽǝṯi ṯa, ñagiđiñalo eđa, ñaŋ ñaŋgi ñagerṯo đonaṯa đǝtefr? nǝŋǝtwođe
         nǝŋgariñaṯe đǝbera na ŋawa na taltal lduɽǝṯi.
         27 orn leđa ldirǝwano kaiñ ldaṯa, eđa igi garno wande? ŋen ŋanṯa đǝbera na al bar lanaṯǝma.
         28 ndǝ yesu nǝŋarǝmaṯe ëṯǝnde gwomǝn, alo ijaḏariyin leđa liɽijan ldamiñe alo erel ildi
         lerṯo nusila nano neicia ldopǝđaiđe yesu ŋǝla. lënǝŋulu lwaiña ŋabǝɽa na lagea leđa,
         nṯia eda gero gǝnǝŋ gaɽǝwađaṯa gaberlda eđađ đakǝl.
         29 lënǝŋuln ldarǝjaice ole ldaṯa, iđia gǝrǝmwa agageande eđa? ageṯo ëli ṯa ŋǝndǝnaice
         ŋen ŋubwa ndǝ liga lëɽǝnu lamǝlu leṯo?
         30 lṯrua lafo lwaiña lǝsa nwaldaŋ.
         31 na nnsila neicia nǝmeɽǝđe kaiñ naṯa, ndǝ agandamiña, đwaṯǝnde ilṯrua.
         32 gënǝŋu nǝŋǝleiṯi ṯa, mber. orn nusila neicia namiñe leđa nano nënṯi ilṯrna na iṯrua
         pređ ldobǝđe naiyǝn ldërǝnṯi eŋau ŋǝđǝbarlda na ŋawa nǝŋǝlɽiñe.
         33 na leđa ildi lǝsi lṯrua ldobǝđe ldënṯi irnuŋ goɽra ldǝɽwatiṯi leđa ŋen pređ eŋen
         ŋǝleđa ildi lafo lerṯo nusila nano neicia.
         34 leđa pređ lirnuŋ gakǝl goɽra ldamiñe ṯa alopǝđaiđe yesu ŋǝla na ndǝ laseicǝma ldǝmeɽǝđe
         ṯa aŋgaṯe alo esen.

1 yesu nǝŋënṯi iđǝpundr nǝŋuɽǝđe iđǝbarlda nǝŋeṯa alo ilëɽǝŋu.
         2 na leđa leṯǝma nano ldape eđa gǝnǝŋ nal aŋgǝrem igi gaijǝba aŋǝnoiya, na ndǝ yesu
         gaseieu đonaṯa eđen gënǝŋu gwalwaɽǝṯa maji gwuma ṯa, oraiñ ëɽǝnu đǝñano, ŋen ŋǝlaɽǝŋa
         ŋeieia ŋǝŋgeinu đǝge.
         3 leđa lǝmaṯan eleđa ildi lǝbërrǝŋaiđia ŋen ŋal ganun laɽwataiđo ṯa, eđa igi gwaɽwata
         ŋen ŋǝrǝmwa ŋeicia.
         4 orn yesu galiŋeṯo ŋaṯǝɽa eŋen nǝŋǝleɽǝđe nǝŋaṯa, ñagaɽwata ŋen ŋeicia eŋaṯǝɽa eđa?
         5 ŋen ŋǝwande ŋaŋǝra ṯa igabaṯa, ŋen ŋǝlaɽǝŋa ŋeicia ŋaŋgeinu đǝge walla ṯa igǝbaṯa,
         twođo ŋerlde?
         6 orn ṯa ñaliŋeṯe iđia gǝleđa gerṯo ŋǝlǝŋe alo ŋen ŋanṯa aŋgeici ŋen ŋeicia, gwalwaɽǝṯu
         maji gwuma ṯa, igaŋǝlwaɽǝṯia, twođo ŋape al aŋgǝrem ŋoɽǝbaṯe egeɽa.
         7 maji nǝŋǝtwođe nǝŋoɽǝbaṯe egcɽa gǝlëɽǝŋu.
         8 nđǝ lcđa laseicu ŋen iŋi ldirǝwano kaiñ ldunḏǝjeini ŋǝđaiñǝŋa ldǝnaice rǝmwa ŋaɽrwa
         irri ranaico leđa ŋǝlǝŋe ŋwaiña ṯia.
         9 orn yesu nǝŋǝtwođe nǝŋǝmiñe alo yakǝl nǝŋaɽe nǝŋǝseici eđa gǝnǝŋ gǝbernia maṯṯa gaɽaŋa
         alo yǝṯulba nǝŋǝmeiṯi ṯa, teṯǝñi. maṯṯa nǝŋǝtwođe nǝŋǝmateṯe.
         10 ndǝ yesu gafo gǝsa egeɽa gǝnǝŋ lcđa lwaiña ilđi latǝmeicia ṯulba na leđa leicia ldela
         lđase yesu ŋǝla na ṯalǝmisya ilëɽǝŋu.
         11 ndǝ al farisiyin yaseicu ŋen ṯia niyǝlwaɽǝṯi ṯalǝmis ilëɽǝŋu niyaṯa, ŋen ŋafo ṯau
         eđa gǝbërrǝŋaiđia ŋen egalo lasa leđala ildi latǝmeicia ṯulba na leđala leicia?
         12 ycsu nǝŋǝne nǝŋǝleiṯi ṯa, gerṯa leđa lëpi ildi lonaṯa al akim orn leđa lwuma.
         13 mbǝr ñërrǝŋeini ŋen iŋi ṯa, igwonaṯa ŋǝbaiyaŋǝno na gerṯa đǝɽǝđǝnia. igero igeṯo
         ṯa yurundǝđi leđa ildi luđǝrwaṯo eŋen orn leđa leicia.
         14 orn ṯalǝmis yǝyuanna niyeṯa yesu nano niyǝmeɽǝđe ṯa ŋen ŋanṯau nanda na ṯalǝmis igal
         farisiyin ñagaɽaŋa ŋorwaṯaŋa ñoman ñwaiña orn ṯalǝmis ilaɽǝŋa yaber yëbǝđia ṯia?
         15 yesu nǝŋǝluɽǝbiṯi eŋen ṯa, leđa ildi laɽ rappa leđa igi gamǝđia laɽǝwađaṯa lwana
         liga lafo eđaga igi gamǝđia? orn liga liđ alela ndǝ eđa gamǝđia giđ aŋǝlomiñǝni. iliga
         lakǝl lënǝŋulu bđ alɽaŋe ŋorwaṯaŋa.
         16 eđa gero gǝnǝŋ gama erena gǝtefr gǝmaijǝn aŋǝbuɽaṯe egǝren gaicwaro, ŋcn ŋanṯa erena
         gǝmaijǝn giđ aŋgeređece orǝba alo yoɽra.
         17 nṯia cum leđa laber laraiea ŋuɽu iŋi ŋiđǝnu maijǝn igërrua gaicwaro, ŋen ŋanṯa ërrua
         giđ aŋǝndǝđiano na ŋuɽu ŋiđ aŋirǝwuṯalo na ërrua giđ aŋǝmǝndëđǝni. orn ŋuɽu iŋi ŋiđǝnu
         maijǝn ŋarǝjeinu igërrua gǝmaijǝn nṯia laɽaŋa ŋope ndǝm.
         18 ndǝ yesu gafo gwalwaɽǝṯi leđa ŋen iŋi, elǝŋ gǝnǝŋ nǝŋwođiñiṯi ndria nalo yesu nëiñua
         nǝŋǝmeiṯi ṯa, ŋere ŋǝlëɽǝñi ŋaɽǝbwa ŋaiyo điñǝđi. orn elaŋ ŋǝrnëɽi đaŋ nano na gënǝŋu
         giđ aŋamǝṯe.
         19 yesu nǝŋǝtwođe ldǝmateṯe ṯalǝmisya ilëɽǝŋu.
         20 wuji gǝnǝŋ igi girǝwa ŋǝfǝni jaica, gafo iđǝbǝɽia nṯǝli ređ nǝmiñe niɽijan geṯo yesu
         nḏurṯu nǝŋǝbǝre erena gǝlëɽǝŋu gaɽo đurṯu ŋen ŋanṯa gaṯa egare,
         21 ndǝ igǝbǝra erena gǝlëɽǝŋu gaɽo đurṯu ikǝrǝŋ igiđi yeiđini.
         22 yesu nǝŋǝređialo nǝŋǝseici wuji nǝŋǝmeiṯi ṯa, wuji ëɽǝnu đǝñano, đonaṯa đǝlaɽǝŋa
         đeiđiaŋa. na wuji nǝŋeiđini iliga ildi đurri.
         23 ndǝ yesu garǝmaṯo eɽa gelǝŋ nǝŋǝseici leđa labare ŋǝmëŋi na leđa lwaiña ṯalaro,
         24 nǝŋǝleiṯi ṯa ŋgaṯr. ŋere ŋero ŋǝbaiya orn ŋandro. orn leđa ldǝmađamǝce eŋen.
         25 ndǝ leđa lǝŋgeinu yesu nǝŋënṯi egeɽa nǝŋëndi ŋere đaŋ na ŋere nǝŋǝtuđini eŋǝɽaiñ.
         26 na ŋen iŋi ŋwǝlwaɽǝnu alo yakǝl pređ.
         27 ŋen yesu gatwođo na gabǝla leđa liɽijan ildi laŋǝlisi ṯalmaiyǝteṯo alo ldǝrǝjaice
         ole ldaṯa, iđia gǝḏawuḏ giaṯǝnde ŋabaiya nano.
         28 ndǝ yesu gënṯu egeɽa gǝnǝŋ leđa ilđi ldǝmeṯa nano, na yesu nǝŋǝleiṯi ṯa, ñagëndu
         ŋen ṯa igaɽǝwađaṯa igëbǝđia ṯia? lënǝŋulu ldaṯa, a, ya elǝŋ.
         29 orn yesu nǝŋǝbǝre isi esen nǝŋaṯa, ŋgiṯu ŋen aŋǝɽeṯe garno đonaṯa eđalo.
         30 orn isi niyabǝrđi. orn yesu nǝŋǝlǝlwaɽǝṯi đwonḏǝṯa đa nǝŋaṯa rǝmoṯr ŋen ṯa ñerṯe
         ñagwalwaɽǝṯia leđa ŋen iŋi.
         31 orn ldabǝla ldǝmiđi gǝlǝŋinu kaiñ alo yakǝl pređ.
         32 ndǝ leđa ildi labǝɽo eđa gǝnǝŋ gamamǝnṯǝma igi gerṯo usila nano geicia gaijǝbima
         gwaɽwata.
         33 ndǝ usila geicia gamiñǝnu maji nano igi gafo gaijǝba gwaɽwata maji ṯaŋǝɽwato na leđa
         ldirǝwano kaiñ ldaṯa, waŋge gero gǝseiđǝnu alo israyil garno ṯia kwai kwai.
         34 orn al farisiyin niyaṯa, gënǝŋu gamiña nusila neicia elǝŋga gǝnusila neicia.
         35 yesu gakaldaico irnuŋ pređ nǝŋërrǝŋaiđe ŋen eneɽa ini al yawuđ yaurarraiđia nǝbernia
         majma, nǝŋërrǝŋaice leđa ŋen ŋaŋǝra ŋǝŋǝlǝŋe ŋǝrǝmwa nǝŋeiđi leđa iđǝmwa pređ.
         36 ndǝ ṯaŋǝseicu leđa lwaiña ldǝmaɽǝṯe ŋǝbaiyaŋǝno ŋen ŋanṯa ŋen ŋalerldeṯa nano jaica
         jaica na eđa gero gǝlamǝđaṯa. lënǝŋulu larno yaŋala isi eđa gero gǝlǝsia.
         37 orn nǝŋǝlwaɽǝṯi ṯalǝmis ilëɽǝŋu ṯa, ŋwana ŋwaiña kaiñ orn leđa lwanḏa ltefr.
         38 ŋen ŋafǝṯia eɽǝđr elǝŋ gerṯo ŋwana ṯa aŋǝđwaṯe leđa alɽe alwanḏe ŋwana ŋǝlëɽǝŋu.

1 yesu nǝŋundǝđaice ṯalǝmis ilëɽǝŋu ldǝɽo nǝŋǝlnaice ŋǝlǝŋe ṯa aiyǝmiñe nusila neieia
         leda nano pređ na ṯa aiyǝkeiđi leđa pređ lwuma.
         2 na ndrǝŋ nǝleđa lǝđweinu ređ ldǝmiñe liɽijan naɽo ṯia, siman igi gënǝcǝnu buṯrus,
         na anḏǝrawus, orǝba gǝlëɽǝŋu, na yagub igi gaɽ iđia gǝsabdi, na yuanna orǝba gǝyagub,
         3 na filibus na barđulamawus, na ṯoma na maṯṯa igi gafo gatǝmeicia ṯulba, na yagub
         igi gaɽ iđia galfi na ṯaḏḏawus,
         4 na siman al ganawiya na yausa iskariyuṯi igi ganaiđo yesu.
         5 yesu nǝŋǝđwaṯe leđa ildi ređ ldǝmiñe liɽijan nǝŋǝlǝlwaɽǝṯi ṯa, ñerṯe ñagǝma đađ đǝnǝŋ
         đabǝṯa alo eleđa gerṯa laɽo al yawuḏ na ñerṯe ñagǝbenṯia irnuŋ gǝnǝŋ gasamariyin.
         6 orn mbǝr eyaŋala ywaṯo eleđa lisrayil.
         7 liga ñagǝbakaldaica lwaɽǝṯr leđa ṯa, ŋǝlǝŋe ŋelo ŋafo ṯwaiñ.
         8 akeiđr leđa lwuma. tuđr leđa laiyo. tǝɽer leđa lagǝro. miñr nusila leđa nano neicia.
         ñagananeinu ŋen mǝɽǝmǝɽeñ nṯia naicr leđa ŋen mǝɽǝmǝɽeñ.
         9 ñerṯe ñagapa gǝrus igërrua,
         10 walla ërrua ŋen ŋanṯa eđađ walla ndrena niɽijan, illi erena gunto, walla nḏǝbina
         nǝrǝmanǝña walla ŋǝfra. ŋen ŋaŋǝra ṯa eđa gëbǝđia ŋǝmëɽria aŋǝmicini.
         11 ndǝ ñagǝbenṯia irnuŋ gǝnǝŋ eɽǝđr leđa esegi garǝjađaṯo eŋen ñaɽaŋe egeɽa gǝlëɽǝŋu
         orn ñaɽe.
         12 nđǝ ñagǝbenṯia egeɽa eɽǝđr leđa.
         13 ndǝ leđa legeɽa larǝjađaṯo eŋen, ŋgiṯr đëuṯaralo eđalo ađǝfeṯe eleđa ildi. orn ndǝ
         leđa lero larǝjađaṯa eŋen ŋgiṯr đëuṯaralo eđalo ađǝndoɽǝbaṯe nano.
         14 ndǝ eđa gǝnǝŋ gero gǝndaŋǝnṯi na ganeđo gǝnna ŋen eŋalo ndǝ ñagamiña eɽa gǝlëɽǝŋu
         walla irnuŋ ñapweini abǝɽǝtua rǝmanǝña eralo.
         15 đeṯam igǝndǝlwaɽǝṯia ṯa iloman lakǝl rǝmwa rid arawakǝme alo, đakǝme ŋen ŋanṯa irnuŋ
         gakǝl điđ ađoɽreṯe đamiñaṯo đakǝme đalo isǝđum na đalo igamura.
         16 igǝndǝđwaṯe ñagarno yaŋala isi yafo iligano igal kǝraiñ. ŋen ŋafǝṯia lǝŋeṯr ŋen nǝsi
         garno imwa yeieia na ɽaŋr ŋađǝna ŋero garno bǝldugur.
         17 rǝmojǝđr eleđa ŋen ŋanṯa lënǝŋulu liđ alǝndǝnaice nǝlǝŋ ini nararraiđia ṯa anandakǝme
         na liđ alǝndëupwi imajma esen,
         18 na ñagiđi ñamameini nǝlǝŋ nëiñua noɽra ŋen ŋanṯa ñi ṯa ñaɽeṯe đamǝđaṯe đǝlëɽǝñi iŋulu
         na eleđa lǝŋǝlǝŋe ɽetǝɽeteo.
         19 ndǝ leđa lǝndǝnaiđia ñerṯe ñagagǝrđe ṯa ñagalwaɽa ṯau, ŋen ŋanṯa iliga lakǝl đurri
         ñagiđi ñërrǝŋeini ŋen ṯa ñaɽwate.
         20 gerṯa fǝñaŋ ñaŋgi ñagwaɽwata orn fusila geṯalo igi gwaɽwata eñaŋ.
         21 orǝba giđ aŋǝnaiđe orǝba ṯa aŋǝɽiñǝni na đata giđ aŋǝnaiđe ŋere ŋǝlëɽǝŋu na ñere
         ñiđi aiñǝtwođe ñagea lǝŋgen na eṯen na aiñǝlɽiñe.
         22 ñagiđi ñaniđǝni eleđa pređ ŋen ŋanṯa irǝŋ gǝlëɽǝñi. orn eđa igi ṯaŋaɽiñaṯo ŋen iŋi
         ŋubwa liga gamǝlu gabaiya gënǝŋu giđ aŋëbǝrni.
         23 ndǝ leđa lǝndǝnaiea ŋen ŋubwa irnuŋ gǝnǝŋ, obǝđaṯr irnuŋ gwomǝn. đeṯam igǝndǝlwaɽǝṯia
         ṯa ñagaber ñagiđi ñërǝnṯi irnuŋ pređ gisrayil liga iđia gǝleđa giđ aŋǝwela.
         24 eđa gërrǝŋeinu ŋen gero goɽra neđa gabërrǝŋaiđia ŋen, na ebai gero goɽra nelǝŋ gǝlëɽǝŋu.
         25 fǝŋen ŋwaiña ndǝ eđa gërrǝŋeinu ŋen nǝŋarneṯe eđa gǝbërrǝŋaiđia ŋen na ndǝ ebai nǝŋarneṯe
         elǝŋ gǝlëɽǝŋu. ndǝ leđa lënǝeu eđa gerṯo eɽa balsabul, lënǝŋulu liđ alǝđamǝce leđa
         eŋen ildi legeɽa gǝlëɽǝŋu kaiñ gamiñaṯo ŋen iŋi.
         26 ñerṯe ñagiđiña leđa. laŋge pređ lǝtërnu liđ alërrǝŋeini na laŋge pređ lalǝbijǝnu
         liđ alǝlǝŋini.
         27 ŋen iŋi igwalwaɽǝṯǝnde iŋǝrǝm lwaɽr egarrerre, na ŋen iŋi ñagǝnna ŋoɽoma lwaɽr pǝlelo.
         28 ñerṯe ñagiđǝña leđa ildi laɽiña aŋǝno orn laber laɽǝwađaṯa laɽiña nusila. điñiṯǝmar
         igi gaɽǝwađaṯa gamǝndađa nusila na aŋǝno cum alo eŋen ŋubwa kaiñ.
         29 gerṯa uɽir giliđǝnu giɽijan ŋen ŋanṯa gǝrus yarno ṯarifa? orn ndǝ uɽir gǝnǝŋ gǝbiɽǝṯi
         alo, đeṯam eṯalo galiŋeṯo.
         30 orn ñaŋ, iria enoŋǝɽwa eŋalo yumađeinu.
         31 nṯia ñerṯe ñagiđǝñalo. ñagerṯo ŋeniano ŋwaiña ŋamiñaṯo uɽir gwaiña.
         32 leđa pređ ildi lǝbaṯa ṯa ǝllëɽǝñi leđa nëiñua, igiđ elwaɽe ṯa lënǝŋulu ǝllëɽǝñi cum
         papa gǝlëɽǝñi nëiñua igi gafo elo.
         33 orn leđa pređ ildi labǝlaiciñi leđa nëiñua, igënǝñi cum igiđ elabǝlaice papa gǝlëɽǝñi
         nëiñua igi gafo elo.
         34 ñerṯe ñagǝbaṯa ṯa igeṯo ṯa enaice leđa đǝbëɽǝđia eŋen. igero igeṯo ṯa eme đǝbëɽǝđia
         eŋen orn ṯa eme đoperre.
         35 igeṯo ṯa yiđi maji gagea eṯen na ŋere ŋagea lǝŋgen na una gaɽebwa gagea unin gaɽǝbwa,
         36 na leđa legeɽa geđa gǝnǝŋ liđ almagea.
         37 eđa igi gubwa eṯenga na lǝŋgenga gamiñaṯo gubwaiñiya, gënǝŋu gaber garajađaṯa eŋen
         ṯa aŋaiñǝteṯe. na eđa igi gubwa ñereña gamiñaṯo gubwaiñiya, gënǝŋu gaber garajađaṯa
         eŋen ṯa aŋaiñǝteṯe.
         38 eđa igi gaber garrapa đuɽi đǝlëɽǝŋu aŋaiñǝteṯe gënǝŋu gaber garǝjađaṯa eŋen ṯa aŋaiñǝteṯe.
         39 eđa igi garǝmoṯwa đamǝṯia đǝlëɽǝŋu gënǝŋu giđ aŋwoṯwe laŋge pređ na đamǝṯia eum,
         na eđa igi gabaiya ŋen ŋanṯa ñi gënǝŋu giđ aŋamǝṯe đeṯam.
         40 eđa gaŋǝnṯǝnde gënǝŋu gaŋǝnṯiñi, na eđa igi gaŋǝnṯiñi gënǝŋu gaŋǝnṯu rǝmwa irri rađwaṯiñi.
         41 eđa igi gaŋǝnṯu nabi ŋen ŋanṯa yaɽo nabi, gënǝŋu giđ aŋǝneini đǝpǝɽa đǝnabi, na eđa
         igi gaŋǝnṯu eđa guđǝrwaṯo eŋen ŋen ŋanṯa gënǝŋu guđǝrwaṯo eŋen gënǝŋu giđ aŋǝneini
         đǝpǝɽa đeđa guđǝrwaṯo eŋen.
         42 eđa igi ganaicia maji gǝnǝŋ eleđa ildi lǝrresi ŋawa ŋamǝle ŋetefr ṯa aŋǝṯi ŋen ŋanṯa
         maji gaiñǝteṯa, đeṯam igǝndǝlwaɽǝṯia ṯa đeṯam gënǝŋu giđ aŋapǝɽǝni.

1 ndǝ yesu gërrǝŋaico ṯalǝmis ilëɽǝŋu ŋen iŋi đǝge, isi ređ nemiñe eɽijan, gënǝŋu gamiño
         alo yakǝl ṯa aŋërrǝŋaiđe na aŋǝɽwate ŋen ŋǝrǝmwa irnuŋ egen.
         2 orn yuanna al mamuḏan igi gafo isijǝn gano ŋen iŋi al masiya giđu, nǝŋǝmađweiṯi nano
         ṯalǝmis ilëɽǝŋu,
         3 ṯa aiyǝmeɽǝđe, agaɽ eđa igi ŋen ŋǝwërđǝnu ṯa giđ aŋela walla ñagaṯurṯi eđa garto?
         4 yesu nǝŋǝluɽǝbiṯi eŋen nǝŋaṯa, mbǝr ñǝlwaɽǝṯi yuanna ŋen ŋǝlaŋge ildi ñagǝseicǝlo
         na ñaganǝlo.
         5 leđa ildi laŋǝlisi liđǝnu lǝseiđia na leđa ilđi laɽo lebǝco liđǝnu lǝbǝrlda, na leđa
         lagǝro liđǝnu ltǝɽe, na leđa laɽ nđul liđǝnu lǝnna, na leđa laiyo latuđǝnu na ŋen
         ŋaŋǝra ŋërrǝŋeinu eleđa laɽo lǝbai aŋǝno.
         6 na eđa gaŋǝra nano igi gero gǝfiđia wagǝnǝŋ eŋen ŋǝlëɽǝñi igi gamiđia gabëɽǝŋeinia.
         7 ndǝ leđa ildi labǝɽo yesu nǝŋǝlwaɽǝṯi leđa larraiđo eŋen ŋǝyuanna ṯa, ñagabǝɽo eđǝñwa
         eđa? ṯa ñaseici pǝɽwapǝɽwa iđi đǝbera đǝtësia?
         8 orn ñagabǝɽo eđa? ṯa ñaseici eđa gëɽǝnu ndrena nano nǝmutiaŋǝno? leđa ilđi lëɽǝnu
         ndrena nano naŋǝra kaiñ lënǝŋulu lafo eneɽa nǝnǝlǝŋ noɽra.
         9 orn ñagabǝɽo eđa? ṯa ñaseiei nabi? a, igǝnđǝlwaɽǝṯia đeṯam ñagaseicu eđa goɽra gamiñaṯo
         nabi.
         10 fǝŋu iŋi ŋen ŋǝwërđǝnu ŋen ŋanṯaŋu, seiđu, igwađwaṯa eđa ŋa nëiñua gerṯo ŋen ŋǝlëɽǝñi
         igi giđ aŋatoɽaṯe đađ ŋa nëiñua.
         11 đeṯam igǝnđǝlwaɽǝṯia ṯa, eleđa ildi lǝlǝŋǝnu iliji ɽrlda eđa gero gǝnǝŋ goɽra gamiñaṯo
         yuanna al mamuḏan. orn eđa igi gǝta gamiñaṯo leđa pređ eŋǝlǝŋe ŋelo gënǝŋu goɽra gamiñaṯǝma.
         12 iliga lǝyuanna al mamuḏan na mǝlđin điñǝđi ŋǝlǝŋe ŋelo ŋananeinu ŋen ŋubwa na leđa
         lwaiña ŋabǝɽa lǝbendia.
         13 ŋen yuanna gamǝlu geṯo anbiya pređ na al ganun lwaɽwato eŋen iŋi ŋamǝlu ŋeṯo.
         14 na ndǝ ñagaɽǝwađaṯa ñagǝbaŋǝnṯi ŋen iŋi yuanna gaɽ iliya igi ŋen ŋǝwërđǝnu ram ṯa
         giđ aŋela.
         15 ŋgiṯr leđa ildi lerṯo nënǝñia alne ŋen iŋi.
         16 leđa ilđi lafo điñǝđi larno wanđe? lënǝŋulu larno ñere iñi ñaɽaŋa nǝsuk ṯaiñurndǝđu
         ṯaiñǝɽwataiđo ṯa,
         17 ñagëriṯǝnde ŋǝmëŋi orn nǝñerṯe ñagëriṯia, ñagalǝŋǝṯǝnde đeieianođa orn nǝñerṯe ñagabara.
         18 ŋen ŋanṯa yuanna geṯo nǝŋerṯe gǝsa aieǝba walla gǝṯia ŋawa ŋinǝb na leđa lǝbaṯa ṯa
         gënǝŋu gerṯo usila nano geicia.
         19 orn iđia gǝleđa geṯo nǝŋase nǝŋǝṯi na leđa labaṯa, seier eđa gamiñeđǝñano igi gǝṯia
         ŋawa ŋinǝb igi laɽo rappa leđala ildi latǝmeicia ṯulba na leđala leica. daliŋeṯa ŋen
         nǝsi đërrǝŋeinu ṯa đaɽo đeṯam ŋǝmëɽriaŋa ŋǝlëɽǝŋu.
         20 orn gënǝŋu nǝŋgariñaṯe irnuŋ goɽra igi giđau aŋwara ywaiña, ŋen ŋanṯa leđa ildi lafau
         lero laŋgiṯia ŋen eŋen ŋeicia na lero loɽǝbaṯa rǝmwa nano. nǝŋaṯa,
         21 ya alo ikurisin, agiđi ŋaneini ŋen ŋubwa. ya alo ibeṯsaiḏa, agiđi ŋaneini ŋen ŋubwa.
         gǝbanṯa aŋwara yoɽra isi yiđǝnu eñaŋ yafo yiđǝnu alo isur na alo isiḏa ṯa leđa lalo
         yakǝl laŋgiṯu ŋen eŋen ŋeicia ram ldǝɽaŋe igubwan lëɽǝnu suwal nano ldoɽǝbaṯe rǝmwa
         nano.
         22 orn igǝndǝlwaɽǝṯia ṯa iloman ildi rǝmwa riđ arawakǝme alo, đakǝme eđalo điđ ađoɽreṯe
         đamiñaṯa đakǝme đalo isur na đalo isiḏa.
         23 na aganǝŋa ya alo ikafranawum agwonaṯa agabeini elo? agiđi aŋirǝweicǝni alo eleđa
         ildi laiyo. ŋen ŋanṯa gǝbanṯa aŋwara yoɽra isi yiđǝnu iŋa yafo yiđǝnu alo isǝḏum ṯa
         leđa lalo isǝḏum lafo điñǝđi mǝldin.
         24 orn igaŋǝlwaɽǝṯia ṯa iloman ildi rǝmwa riđ arawakǝme alo đakǝme đǝlaɽǝŋa điđ ađoɽreṯe
         đamiñaṯa đakǝme đalo isǝḏum.
         25 iliga ildi yesu nǝŋaṯa, papa igaŋërṯiaŋa nano ŋaŋgi agaɽ elǝŋ gelo na galo ŋen ŋanṯa
         agalǝbǝjaico leđa ŋen iŋi ildi laliŋeṯo ŋen nǝsi na ildi lwaiña ŋaṯǝɽa orn agërrǝŋaicu
         ñere ŋen.
         26 đeṯam papa agiđu ṯia ŋen ŋanṯa ŋen ṯia ŋiđiaŋa agaŋǝra nano.
         27 na yesu nǝŋeiṯi ṯalǝmis ṯa, papa gǝlëɽǝñi ganaicǝñi laŋge pređ na eđa gero galiŋeṯo
         iđia illi đaṯa, na eđa gero galiŋeṯo đaṯa illi iđia na eđa igi iđia gwonaṯa gamërrǝŋaicia.
         28 eṯar ñi nano ñaŋ pređ ñaŋgi ñagaicwaro na ñagerṯo ŋen nano ŋinia, na igiđ endǝnaice
         đǝmiñǝniano.
         29 meinr ŋen nano ŋǝlëɽǝñi ñërrǝŋeini ŋen iñi ŋen ŋanṯa igǝđǝrnaṯaralo na igǝta egare
         na ñagiđi ñafiđi đǝmiñǝniano ŋen ŋanṯa nusila enalo.
         30 ŋen ŋanṯa ŋen ŋǝlëɽǝñi ŋǝndiđia ñagaŋǝra nano na đinia đǝlëɽǝñi đëbia.

1 iliga lakǝl yesu nǝŋǝmiñe ini iloman lǝđǝmiñǝniano. na ṯalǝmis ilëɽǝŋu niyǝcoiñǝṯe
         nemǝndiñe ŋwala ṯailumuraicu elo ṯailaso.
         2 al farisiyin yaseicu ŋen iŋi niyeiṯi yesu ṯa, seicu ṯalǝmis ilaɽǝŋa yëbǝđia ŋen iŋi
         ŋëđǝñinu iloman lǝđǝmiñǝniano.
         3 yesu nǝŋǝleiṯi ṯa, ñagero ñagǝbëgǝri ŋen iŋi đawuđ giđu nđǝ gënǝŋu na leđa ildi lafǝlda
         laicoiña?
         4 gënǝŋu gënṯu egeɽa gǝrǝmwa nǝŋǝme aicǝba igi gëɽǝnu rǝmwa nëiñua nǝŋǝse. na ŋen ŋëđǝñinu
         ṯa gënǝŋu walla leđa lafǝlda alǝse, illi al kana.
         5 walla ñagero ñagǝbëgǝri igal ganun ṯa iloman lǝđǝmiñǝniano al kana yagera ŋen ŋǝloman
         lǝđǝmiñǝniano ndǝ yëbǝđia ŋǝmëɽria ŋal ekǝl, orn yënǝŋulu yero mǝnna?
         6 igǝndǝlwaɽǝṯia ṯa waŋge gëni gamiñaṯo al ekǝl.
         7 gǝbanṯa ñagaliŋeṯo ŋen iŋi rǝmwa ralwaɽo ṯa, igwonaṯa ŋǝbaiyaŋǝno na gerṯa đǝɽǝđǝnia
         ṯa ñagero ñagǝsǝkia leđa lero mǝnna.
         8 ŋen ŋanṯa iđia gǝleđa gaɽ elǝŋ gǝloman lǝđǝmiñǝniano.
         9 orn yesu nǝŋǝmiñe alo yakǝl nǝŋënṯi imajma esen.
         10 na maji gëni gǝnǝŋ đaŋ đǝlëɽǝŋu đaiyaŋǝno na leđa ldeɽǝđe yesu lđaṯa, ŋen ŋaŋǝra
         ṯa eđa gabakeiđia iloman lǝđǝmiñǝniano ? leɽǝđǝma ṯia ṯa alaɽǝwađaṯe lamasǝki.
         11 yesu nǝŋǝleiṯi ṯa esegi eñaŋ ndǝ gerṯo đaŋala iđi điɽǝṯu ilǝbu iloman lǝđǝmiñǝniano
         nǝŋerṯe gabǝla aŋëndi aŋabǝee?
         12 maji gerṯo ŋeniano ŋwaiña gamiñaṯo yaŋala ywaiña. nṯia ŋen ŋaŋǝra ndǝ eđa gëbǝđia
         ŋen ŋaŋǝra iloman lǝđǝmiñǝniano.
         13 orn yesu nǝŋeiṯi maji ṯa, alwe đaŋ. gënǝŋu nǝŋwale đaŋ na đaŋ nḏamǝṯe đarno orǝba.
         14 orn al farisiyin niyamiñe niǝɽwataiđe niemage ṯa aiyǝɽiñe yesu ṯau.
         15 yesu galiŋeṯo ŋen iŋi nǝŋgaṯe alo yakǝl. leđa lwaiña ṯalmaiyǝteṯo alo na gënǝŋu nǝŋǝleiđi
         pređ.
         16 yesu nǝŋǝlǝbǝɽe nano ṯa alerṯe lamiđia galǝŋinu,
         17 ṯa ŋen iŋi ŋwalwaɽǝnu nabiya isaiya aŋǝɽiñađeini. gënǝŋu gaṯa,
         18 seicr eđa gaiñǝđuɽǝđǝnṯia igi igëɽǝma, fiđia gǝlëɽǝñi gubwaniya igi usila gǝlëɽǝñi
         gaŋǝra nano iŋu. igiđi yamauwëɽi usila gǝlëɽǝñi, na gënǝŋu giđ aŋǝlwaɽǝṯi leđa lalo
         pređ ṯa liđ alakǝmǝni.
         19 gënǝŋu gaber giđ alukuɽǝbijǝđǝṯi leđala eŋen na gaber giđ aŋǝrǝjaice ole. na eđa
         gero gǝnǝŋ giđ aŋǝne ole gǝlëɽǝŋu erađ.
         20 gënǝŋu gaber giđ aŋgere pǝɽwapǝɽwa iđi đëndijǝđǝnu na gaber giđ aŋǝɽiñe aurua igi
         gabǝṯwa đubwano liga ŋen ŋuđǝrwaṯo ŋamǝlu ŋađama ŋen ŋǝɽiano.
         21 na leđa pređ lalo liđ alṯurṯi ŋen igirǝŋ gǝlëɽǝŋu.
         22 orn leđa lamaṯo yesu maji nano igi gerṯo usila nano geicia, gaŋǝlisi na gaijǝba gwaɽwata
         na yesu nǝŋǝmeiđi na maji gaijǝba gwaɽwata gwaɽwata na gaseiđia.
         23 leđa pređ lđirǝwano ldaṯa, eđa igi gaɽ iđia gǝḏawuḏ?
         24 al farisiyin niyane niyaṯa, eđa igi gaber gamiña nusila neicia leđa nano illi ŋabǝɽaŋa
         ŋǝbalsabul igi gaɽ elǝŋ gǝnusila neieia.
         25 yesu galiŋeṯo ŋen eŋaṯǝɽa eŋen nǝŋǝleiṯi ṯa, ŋǝlǝŋe pređ iŋi leđa lǝŋǝlǝŋe lageađaiđo
         niđ aŋǝmǝndëđǝni na ndǝ leđa lirnuŋ goɽra walla legeɽa igi lǝgeađaiđo eŋen irnuŋ goɽra
         walla eɽa gaber gađurwa.
         26 na ndǝ seṯan yamiña seṯan yënǝŋu egeađaiđo eŋen ŋǝlǝŋe ŋǝlëɽǝŋu niđ aŋfeṯe ṯau?
         27 ndǝ igamiña nusila neicia leđa nano ŋabǝɽaŋa ŋǝbalsabul ñere eñalo ñamiña nusila
         neicia ŋabǝɽaŋa ŋesegi? ŋen ŋafǝṯia ñënǝŋulu ñiđ aiñǝndinḏeici.
         28 orn ndǝ igamiña nusila neicia leđa nano usilaga gǝrǝmwa đeṯam ŋǝlǝŋe ŋǝrǝmwa ŋeṯǝnđe
         nano đǝge.
         29 fǝṯau eđa gaɽǝwađaṯa gǝbenṯia egeɽa gǝmaji gwonḏǝṯo aŋaldǝbǝje laŋge ǝllëɽǝŋu illi
         ndǝ gakaso maji gwonḏǝṯo ananoŋ? orn giđ aŋaldǝbǝje laŋge legeɽa gǝlëɽǝŋu.
         30 eđa gǝnǝŋ gaber ñagǝldǝfialda eŋen, gënǝŋu gagiaiñi orn eđa igi gaber ñagararreiđia
         laŋge gënǝŋu galaldǝđia laŋge alo.
         31 ŋen ŋafǝṯia igǝndǝlwaɽǝṯia ṯa, ŋen pređ ŋeieia na ŋen pređ ŋǝlwaɽǝnu ŋagea rǝmwa
         ŋiđ aŋgǝđeini eleđa ilđi liđu, orn leđa ilđi lǝbaṯa ŋen ŋusila gatǝɽe ŋeicia lënǝŋulu
         laber liđ alǝŋgǝđeini ŋen iŋi kwai kwai.
         32 leđa pređ ilđi lǝbaṯa lagea iđia gǝleđa liđ alǝŋgǝđeini ŋen iŋi ŋeicia orn leđa ildi
         lǝbaṯa lagea usila gatǝɽe lënǝŋulu laber liđ alǝŋgǝđeini ŋen iŋi kwai kwai alo isi
         walla alo isi yiđ aiyfeṯe.
         33 iđr uɽi ṯa gaŋǝra na liđia ṯa laŋǝra, walla iđr uɽi ṯa geicia na liđia ṯa leicia.
         ŋen ŋanṯa uɽi gǝlǝŋinu iliđia ǝllëɽǝŋu.
         34 ya ñere ñimwa yeicia ñaŋ ñaŋgi ñageicia ñagaɽǝwađaṯa ñagwalwaɽa ŋen ŋaŋǝra ṯau? ŋcn
         ŋanṯa ëiñua ywaɽwata ŋen iŋi ŋamiña eŋaṯǝɽa.
         35 eđa gaŋǝra gamiña laŋge laŋǝra eŋen ŋǝlëɽǝŋu ŋaŋǝra na eđa geicia gamiña laŋge leicia
         eŋen ŋǝlëɽǝŋu ŋeicia.
         36 igǝndǝlwaɽǝṯia ṯa iloman ildi rǝmwa riđ arawakǝme alo leđa pređ liđ alokoɽǝbaica
         ŋen pređ ŋǝpiano lënǝŋulu lwalwaɽo.
         37 ŋen ŋanṯa ñagiđi ñëbǝrni ŋenŋa iŋi ñagwalwaɽo na ñagiđi ñakǝmǝni ŋenŋa iŋi ñagwalwaɽo.
         38 leđa lǝmaṯan lǝleđa ildi lǝbërrǝŋaiđia ŋen ŋal ganun na lal farisiyin ldeɽǝđe yesu
         lđaṯa, ya eđa gabërrǝŋaiđia ŋen ñagwonaṯa ñagaseicia agëbǝđia ŋamǝla.
         39 yesu nǝŋǝluɽǝbiṯi eŋen ṯa, leđa lǝliga ildi leicia na lǝɽiano eŋen, lënǝŋulu lapwaiña
         ŋamǝla orn laber liđ alneini ŋamǝla illi ŋamǝla ŋǝyunan.
         40 ŋen ŋanṯa garno yunan gafo egara gome goɽra ñoman ñiɽijin, ëđǝñin na ulǝŋgi, nṯia
         cum iđia gǝleđa giđ aŋfeṯe iđuđa ñoman ñiɽijin ëđǝñin na ulǝŋgi.
         41 leđa lalo ininawa liđ altwođe iliga ildi rǝmwa riđ arawakǝme alo leđala lǝliga ilđi
         na liđ aldakǝme, ŋen ŋanṯa lënǝŋulu lano ŋen ŋǝyunan ldǝŋgiṯi ŋen eŋen ŋeicia ldoɽǝbaṯe
         rǝmwa nano. na scicr eđa gëni gamiñaṯo yunan.
         42 elǝŋ gaɽǝbwa galo yǝnǝŋ eđǝɽǝđalo liđ altwođe iliga ildi rǝmwa riđ arawakǝme alo
         leđala lǝliga ildi na giđ aŋǝlakǝme ŋen ŋanṯa gënǝŋu geṯo ltuŋga đǝrti ṯa aŋǝne đaliŋeṯa
         ŋen nǝsi đǝsuliman. na seicr eđa gëni gamiñaṯo suliman.
         43 ndǝ usila geicia gamiña eđa nano gabakaldica alo yero ŋawano gabapwaiña đǝmiñǝniano,
         orn gaber gafiđia.
         44 orn nǝŋaṯa, igiđi yoɽǝbaṯe egeɽa gǝlëɽǝñi igi igamiñau. orn nǝŋela nǝŋǝfiđi eɽa gamǝndëđǝniau
         na gaṯuɽeinu ŋope na eđa gero gafau.
         45 orn nǝgabǝla nǝŋǝma nusila nomǝn neicia đenǝŋ nǝmiñe nǝɽijan ini neicia kaiñ namiñaṯǝma
         na nënṯi pređ ṯanoɽaŋo na iliga lǝnḏurṯu maji gwuma kaiñ gamiñaṯo iliga lananoŋ. ŋen
         ŋiđ aŋfeṯe ṯia cum eleđa leicia lǝliga ilđi.
         46 ŋen yesu gwaɽwatiṯi leđa larraiđo mǝldin, lǝŋgen na lorǝba laṯurǝwa ndëuwǝr lwonaṯa
         lamǝlwaɽǝṯia.
         47 eđa gǝnǝŋ gwalwaɽǝṯǝma ṯa, seicu lǝŋgalo na lorldalo laṯurǝwa ndëuwǝr lonaṯa lǝŋǝlwaɽǝṯia.
         48 yesu nǝŋǝmuɽǝbiṯi eŋen nǝŋaṯa, esegi gaɽo ǝnna na esandǝldi laɽo lorldaiñ?
         49 nǝŋwale đaŋ nǝŋwurǝjaice ṯalǝmis ilëɽǝŋu, nǝŋaṯa, fǝnna na lorldaiñ.
         50 ŋen ŋanṯa lǝŋgaiñ na lorldaiñ fǝŋulu ildi lëbǝđia ŋen ŋǝpapa gǝlëɽǝñi igi gafo elo.

1 na loman lakǝl yesu gamiño eɽa nǝŋǝɽaŋe alo đǝbarlda nano đoɽra,
         2 na leđa lwaiña larraiđo ŋu nano. nṯia gënǝŋu nǝŋënṯi iđǝpundr đǝŋau nǝŋǝɽaŋe alo.
         na leđa pređ laṯurwa nëṯǝndi
         3 na gënǝŋu nǝŋǝlǝlwaɽǝṯi ŋen ŋwaiña ŋenŋa iŋi ŋǝwujǝnu, nǝŋaṯa eđa gǝnǝŋ gabǝla ŋen
         ŋanṯa aŋabǝđe ŋwoređa.
         4 ndǝ gabǝđǝlo ŋǝmaṯan nǝŋǝreinialo eđađ na ndǝfia neṯo nǝloṯe.
         5 ŋǝmaṯan nǝŋǝreinialo eŋwandra đuđa đǝtefr nǝŋobǝđe taltal ŋen ŋanṯa đuđa đǝtefr.
         6 orn ndǝ ëđǝñina yatwođo nǝŋuɽǝni nǝŋamuđiṯi aŋǝno ŋen ŋanṯa urldia gero.
         7 ŋǝmaṯan nǝŋǝreinialo iri orn ri ratwođo ndrǝlëndi.
         8 ŋǝmaṯan nǝŋǝreinialo alo yaŋǝra nǝŋobǝđe nǝŋǝlǝŋe liđia lwaiña. ŋǝmaṯan ŋalǝŋo liđia
         eređia ređ, na ŋǝmaṯan ŋalǝŋo liđia eređia đenǝŋ nalo eređia gunto na ŋǝmaṯan ŋalǝŋo
         liđia eređia giɽijin.
         9 ŋgiṯr leđa ildi lerṯo nënǝñia alne ŋen iŋi.
         10 ṯalǝmis ilëɽǝŋu yeṯo niyǝmeɽǝđe, ŋen ŋanṯau agwalwaɽǝṯia leđa ŋen ŋǝwujǝnu?
         11 gënǝŋu nǝŋǝluɽǝbiṯi eŋen nǝŋaṯa, ŋen ŋaneinǝnde ṯa ñaliŋeṯe ŋamǝɽa ŋǝŋǝlǝŋe ŋelo,
         orn ŋero ŋǝlneini.
         12 eđa gerṯo laŋge giđ aŋǝlneini lǝmǝn tǝŋ na giđ aŋǝlerṯe lwaiña, orn eđa gero laŋge,
         waŋge gǝtefr gǝlëɽǝŋu giđ aŋǝmeini.
         13 ŋen ŋafǝṯia igǝlǝlwaɽǝṯia ŋen ŋǝwujǝnu ṯa alǝseici orn lero lǝseicia na ṯa alne orn
         lero lǝnna na laliŋeṯa.
         14 ŋen iŋi isaiya gwalwaɽo ŋǝɽiñađeini iŋulu, iŋi ŋaṯa, đeṯam ñagiđi ñane orn ñagaber
         ñagiđi ñaliŋeṯe. đeṯam ñagiđi ñaseiđia orn ñagaber ñagiđi ñaseiđia.
         15 ŋen ŋanṯa ŋaṯǝɽa ŋǝleđa ilđi ŋaɽo tǝgǝtǝg, na laɽ ndul na laldanḏeinu isi ṯa alerṯe
         lǝseiđia isiya na ṯa alerṯe lǝnna nënǝñina na ṯa alerṯe laliŋeṯa eŋaṯǝɽa na ṯa yerṯe
         igǝleiđia. yesu nǝŋǝlwaɽǝṯi ṯalǝmis mǝldin ṯa
         16 isi isalo yaŋǝra nano ŋen ŋanta yaseiđia na nënǝñia enalo naŋǝra nano ŋen ŋanṯa nǝnna.
         17 đeṯam igǝndǝlwaɽǝṯia ṯa, anbiya ywaiña na leđa lwaiña ildi luđǝrwaṯo eŋen lafo lwonaṯa
         laseicia ŋen iŋi ñagaseicia orn lero laseicia na lafo lwonaṯa lǝnna ŋen iŋi ñagǝnna
         orn lero lǝnna.
         18 nṯia ñaŋ, nǝr ŋen ŋǝwujǝnu ŋeđa igi gabađo ŋwoređa.
         19 ndǝ eđa gǝnǝŋ gano ŋen ŋǝŋǝlǝŋe ŋǝrǝmwa orn gero galiŋeṯa, seṯan yeṯo yǝmama ŋen
         ŋabǝđǝnu egare. gënǝŋu garno ŋwoređa ŋeđađ.
         20 ŋwoređa iŋi ŋǝreinu alo eŋwandra ŋarno eđa igi gano ŋen nǝŋëndi taltal đaŋǝrađa nano.
         21 gënǝŋu gero urlda nǝŋëndi ŋen liga lobǝlano orn ndǝ ŋen ŋatwođo ŋabɽwaŋǝno orn ganeinu
         ŋen ŋubwa ŋen ŋanṯa ŋen ŋǝrǝmwa gënǝŋu gaŋgiṯia ŋen taltal.
         22 ŋwoređa iŋi ŋǝreinu alo iri ŋarno eđa igi gano ŋen ŋǝrǝmwa orn đǝgǝrđia đalo isi
         na đonaṯa đǝlaŋge lwaiña ldëndi ŋen na ŋen ŋaber ŋalǝŋa liđia.
         23 ŋwoređa iŋi ŋǝreinu alo yaŋǝra yarno eđa igi gano ŋen ŋǝrǝmwa orn galiŋeṯo. fǝŋu
         igi gamama liđia lwaiña eŋen ŋǝrǝmwa. eđa gǝnǝŋ gǝmama leđa eređia ređ, na eđa gǝnǝŋ
         gǝmama leđa eređia đenǝŋ nalo eređia gunto, na eđa gǝnǝŋ gǝmama leđa eređia giɽijin.
         24 gënǝŋu nǝŋǝlǝlwaɽǝṯi ŋen ŋwomǝn ŋǝwujǝnu nǝŋaṯa, ŋen ŋǝŋǝlǝŋe ŋelo ŋarno maji gǝnǝŋ
         igi gawađo ŋwana ŋaŋǝra igi gǝlëɽǝŋu.
         25 orn ndǝ gënǝŋu gandro, eđa gǝnǝŋ gamagea nǝŋela nǝŋǝwađe ṯoɽwar eŋwana igi nǝgabǝla.
         26 nđǝ ŋwana nǝŋobǝđe nǝŋwonḏaice ṯoɽwar đobǝđa cum.
         27 na lǝbai lǝmaji ldela ndǝmalwaɽǝṯi ṯa, ya elǝŋ gerṯa agawađo ŋwana ŋaŋǝra igi gǝlaɽǝŋa?
         orn ṯoɽwar đeṯo ŋga?
         28 maji nǝŋǝleiṯi ṯa, eđa gǝnǝŋ igi gageaiñi fǝŋu giđu ŋen iŋi. lǝbai ldǝmeɽǝđe ldaṯa,
         agwonaṯa ñagabǝla ñalǝcǝđaṯe alo?
         29 orn maji nǝŋaṯa, ndo. ŋen ŋanṯa aŋgaica ñagiđi ñalǝcǝđaṯe alo ŋwanaŋa.
         30 orn ŋgiṯǝrldo altwođe ndǝm. na iliga lǝđwanḏa igiđ elwaɽǝṯe leđa ildi lwanḏa ṯa,
         mbǝr ñaicǝđaṯe ṯoɽwar alo ananoŋ ñalakase ñalakëɽi isia orn ñwanḏe ŋwana ñalakëɽaici
         eđwarra đǝlëɽǝñi.
         31 gënǝŋu nǝŋǝlǝlwaɽǝṯi ŋen ŋwomǝn ŋawujǝnu nǝŋaṯa, ŋǝlǝŋe ŋelo ŋarno ŋǝlwa ŋǝkarḏal
         iŋi ŋǝrresi kaiñ ŋamiñaṯo lorǝba pređ iŋi maji gǝnǝŋ gakađo ijǝnena.
         32 orn ŋǝlwa iŋi nǝŋobǝđe nǝŋǝɽeṯe uɽi goɽra kaiñ na ndǝfia nelo nela naɽaŋe ndreṯe.
         33 orn gënǝŋu nǝŋǝlǝlwaɽǝṯi ŋen ŋwomǝn ŋawujǝnu nǝŋaṯa, ŋǝlǝŋe ŋelo ŋarno uđǝɽi igi
         wuji gamo nǝŋënǝci igaicǝba garno igǝsafiya iɽijan ṯa aŋǝmiñe aicǝbano pređ.
         34 yesu gwaɽwatǝṯo leđa ŋen iŋi pređ ŋenŋa ŋawujǝnu, na gero gǝlǝɽwatiṯi ŋen ŋǝnǝŋ illi
         ŋenŋa ŋawujǝnu.
         35 giđu ṯia ṯa ŋen aŋǝɽiñǝđeini iŋi isaiya gwalwaɽo nđǝ gaṯa, igiđ eɽwate ŋen ŋawujǝnu,
         na igiđ elwaɽe ŋen pǝlelo iŋi ŋalǝbijǝnu liga alo yiđǝnu na điñǝđi mǝldin.
         36 yesu nǝŋgaṯe eleđa nǝŋënṯi egeɽa. na ṯalǝmis niyǝmeṯa nano niyǝmeɽǝđe niyaṯa, ŋaicǝnde
         ŋen ŋǝwujǝnu ŋǝṯoɽwar igi.
         37 gënǝŋu nǝŋǝluɽǝbiṯi eŋen nǝŋaṯa, eđa gawađo ŋwana ŋaŋǝra fǝŋu iđia gǝleđa.
         38 gi gaɽ alo. na ŋwana ŋaŋǝra ŋaɽo liđia lǝŋǝlǝŋe ŋǝrǝmwa. ṯoɽwar đaɽo liđia lǝseṯan
         na fǝseṯan isi yawađa ṯoɽwar.
         39 đwanḏa đafo ndǝ liga ildi lamǝndëđǝnu na fǝmǝlaiyǝka isi ywanḏa
         40 ŋen ŋarno ṯoɽwar đaieǝđeinialo nḏuɽǝni nṯia eum ŋen ŋiđ aŋfeṯe ndǝ liga ildi lamǝndëđǝnu.
         41 iđia gǝleđa giđ aŋǝđwaṯe mǝlaiyǝka ilëɽǝŋu eŋǝlǝŋe ŋǝlëɽǝŋu na yënǝŋulu yiđ aiyǝrreiđe
         laŋge pređ ildi latuđu ŋen ŋeicia na leđa pređ ildi liđu ŋen ŋeicia.
         42 na yiđ aiyǝlëuwǝṯi isia na ŋwal na đǝsaṯa eŋađ liđ alfeṯe.
         43 orn leđa luđǝrwaṯo eŋen liđ alǝwađialo larno ëđǝñina eŋǝlǝŋe ŋeṯen. ŋgiṯr leđa ilđi
         lerṯo nënǝñia alne ŋen iŋi.
         44 ŋen ŋǝŋǝlǝŋe ŋelo ŋarno laŋge lalǝbijǝnu igi lwaiña iliano kaiñ ildi maji gǝnǝŋ gafiđǝlo
         nǝŋǝlǝbǝce. gënǝŋu gaŋǝra nano nǝŋaɽe nǝŋǝliđi laŋge pređ ǝllëɽǝŋu orn nǝŋǝliđi gi.
         45 na cum ŋen ŋǝŋǝlǝŋe ŋelo ŋarno eđa gǝnǝŋ igi gabapwaiña ŋwandra ŋǝbernia lulu iŋi
         ŋwaiña iliano.
         46 orn nđǝ gafiđu lulu lunto lwaiña iliano kaiñ gënǝŋu nǝŋǝliđi laŋge pređ ǝllëɽǝŋu
         nǝŋǝliđi lulu.
         47 na eum ŋen ŋǝŋǝlǝŋe ŋelo ŋarno yar isi yǝwujǝnu iđǝbarlda đoɽra niyëndi lǝmme lwaiña
         ɽetǝɽeteo.
         48 ndǝ yar ywunḏeinu leđa ldabǝleđeṯe nëṯǝndi ldǝɽaŋe alo ldǝrarreiđe lǝmme laŋǝra eŋumǝra
         orn ldëuwǝṯi leicia.
         49 ŋen ŋiđ aŋfeṯe ṯia nđǝ liga ilđi lamǝndëđǝnu. mǝlaiyǝka yiđ aiyela aiyǝnandǝđe leđa
         ano leicia eleđa luđǝrwaṯo eŋen,
         50 niyǝlëuwǝṯi isia. đara na đasaṯa eŋađ liđ alfeṯe tu.
         51 yesu nǝŋeɽǝđe ṯalǝmis nǝŋaṯa, ñagaliŋeṯo ŋen iŋi pređ? yënǝŋulu niyǝmeiṯi ṯa, a.
         52 gënǝŋu nǝŋǝleiṯi ṯa leđa pređ ilđi lǝbërrǝŋaiđia ŋen ŋal ganun ildi lërrǝŋeinu ŋen
         ŋǝŋǝlǝŋe ŋelo larno eđa gerṯo eɽa igi gǝmama laŋge egworǝb lǝmaijǝn na lǝram elaŋge
         ildi lëɽǝnu alǝsoŋ.
         53 orn ndǝ yesu gwaɽwato ŋen iŋi pređ ŋawujǝnu đǝge nǝŋǝmiñe alo yakǝl.
         54 gënǝŋu nǝŋeṯo tǝŋgen nǝŋërrǝŋaiee leđa ŋen imajma. na leđa ldirǝwano kaiñ ldaṯa,
         gënǝŋu gamo đaliŋeṯa ŋen nǝsi na aŋwara isi ŋga?
         55 gerṯa fǝŋu iđia geđa igi geicǝđa? gerṯa lǝŋgen gǝbernia miriam na lorlđen laɽorra
         lǝbernia yagub na yusǝf na siman na yauđa?
         56 na gerṯa lorlden ɽrlda pređ ñagafǝlđa? nṯia gamo ŋen iŋi pređ ŋga?
         57 orn ldǝmaneđe. orn yesu nǝŋǝleiṯi ṯa, nabi gananeini đame alo pređ illi tǝŋgen na
         egeɽa gǝlëɽǝŋu.
         58 na gënǝŋu gero gëbǝđia aŋwara ywaiña alo yakǝl ŋen ŋanṯa leđa lero lǝberṯa đonaṯa.

1 iliga ilđi iruḏus igi gaɽ elǝŋ nǝŋǝne ŋen iŋi yesu giđu,
         2 nǝŋǝlwaɽǝṯi leđa ildi liṯǝma ŋǝmëɽria nǝŋaṯa, fǝyuanna al mamuḏan. gënǝŋu gatwođo
         eŋǝɽaiñ nṯia ŋabǝɽa ŋwaiña ŋëbǝđia ŋǝmëɽria iŋu.
         3 iruḏus gafo gëndu yuanna nǝŋǝmakase nǝŋǝmëɽi isijǝn eŋen ŋiruḏiya igi gaɽo wasen
         filibus orǝba giruḏus,
         4 ŋen ŋanṯa yuanna gafo gwalwaɽǝṯu iruḏus ṯa, ŋen ŋëđǝñinu ṯa agǝma wuji igi.
         5 iruḏus gafo gwonaṯa gamaɽiña orn giđǝña leđa ŋen ŋanṯa lënǝŋulu laṯa yuanna gaɽo
         nabi.
         6 na lomanaŋ liga lǝđǝlǝŋǝnia điruḏus ŋere ŋiruḏiya ṯaŋiđu tiɽau leđa nëiñua na iruḏus
         nǝŋǝreṯe nano.
         7 nǝŋëɽǝṯi ŋen đalǝfiađa ṯa aŋǝnaice wagǝnǝŋ ŋënǝŋu ŋeɽǝđo.
         8 lǝŋgen nǝŋǝnaice ŋere ŋen orn ŋere nǝŋaṯa, naicǝñi nđa lǝyuanna al mamuḏan igǝsinia.
         9 orn elǝŋ iruḏus nǝŋirǝwano orn ŋen ŋanṯa đalǝfia na ŋen ŋanṯa leđa ildi lasǝlda gënǝŋu
         gwalwaɽo ṯa aŋǝneini.
         10 nǝŋǝđwaṯe askari niyaṯǝbaṯe yuanna nđa alo isijǝn,
         11 niyape nda ǝllëɽǝŋu igǝsinia niyanaice ŋere na ŋere nǝŋǝnaice lǝŋgen.
         12 ṯalǝmis iyuanna niyaɽe niyape aŋǝno ilëɽǝŋu niyuri. orn niyela niyǝlwaɽǝṯi yesu ŋen
         iŋi.
         13 ndǝ yesu gano ŋen iŋi nǝŋënṯi iđǝpundr đǝŋau na gabǝṯa alo yǝnǝŋ alǝsoŋ. nđǝ leđa
         lano ŋen ṯia ldamiñe irnuŋ egen ṯalmamamo iđurṯu rǝmanǝñaralo.
         14 ndǝ yesu gamiño iđǝpundr nǝŋǝseiei leđa ildi lwaiña nǝŋǝlgiaṯe ŋabaiya nano nǝŋakeiđi
         leđa ildi lwuma iŋulu.
         15 na erregano ṯalǝmis ilëɽǝŋu niyǝmeṯa nano niyaṯa, lǝgafr eđǝñwa na ulǝŋgi gaɽo. nṯia
         đwaṯo leđa alɽe irnuŋ aliliđi ŋǝsa.
         16 orn yesu nǝŋǝleiṯi ṯa, gerṯa ŋen đeṯam ṯa leđa labǝla. naieǝrlđo laŋge ñaganǝñaŋ
         ṯa alǝse.
         17 na yënǝŋulu niyǝmeiṯi ṯa, ñagerṯo ragif đenǝŋ na lǝmme liɽijan ikǝrǝŋ.
         18 gënǝŋu nǝŋaṯa, apǝṯiñi laŋge ilđi.
         19 nǝŋǝlwaɽǝṯi leđa alɽaŋalo, nǝŋǝme ragif đenǝŋ na lǝmme liɽijan nǝŋǝnwanǝđe elo nǝŋǝlǝbuŋṯi.
         ndǝ gagerǝlo nǝŋǝlnaice ṯalǝmis na ṯalǝmis nelnanaice leđa.
         20 leđa pređ laso ldǝbeṯe orn ṯalǝmis nirǝrreiđi ŋǝsa ŋǝṯënu ŋǝteta nǝŋunḏǝjaice ŋumǝra
         ređ nǝŋǝmiñe ŋiɽijan.
         21 leđa laɽorra alǝf đenǝŋ laso na liji ɽrlda na ñere cum.
         22 orn yesu nǝŋǝlwaɽǝṯi ṯalǝmis ilëɽǝŋu ṯa aiyënṯi iđǝpundr đǝŋau ṯa aiyuɽǝđe iđǝbarlda
         đoɽra ŋu nëiñua orn nǝŋǝđwaṯe leđa pređ cum.
         23 ndǝ gađwaṯo leđa gënǝŋu nǝgabǝṯa naiyǝn alǝsoŋ ṯa aŋǝṯurṯi rǝmwa. ndǝ ulǝŋgi gaɽo
         gënǝŋu gafo tu alǝsoŋ.
         24 na đǝpundri đarǝmaṯo nwaldaŋ ëṯǝndi nano na ŋawa ṯaŋǝpu ŋen ŋanṯa đǝbera đwonaṯa
         đokoɽǝbaica nḏurṯu.
         25 orn ulaldiṯano bǝrni bǝrnia yesu nǝŋaleṯa nano.
         26 ṯalǝmis niyǝmaseici gǝbǝrlda nǝŋau niyiđǝñiṯalo niyaṯa, fusila, niyarǝ-jaice ole
         ŋen ŋanṯa yiđiñalo kaiñ.
         27 orn yesu nǝŋǝlǝlwaɽǝṯi nǝŋaṯa, ëɽǝnu đǝñano. fiñi. ñerṯe ñagiđiñalo.
         28 buṯrus nǝŋǝmuɽǝbiṯi eŋen nǝŋaṯa, ya elǝŋ ndǝ fǝŋa lwaɽǝṯiñi yerlde nǝŋau eŋeṯa nano.
         29 yesu nǝŋaṯa, elaŋ. buṯrus niŋirǝwi iđǝpundr ṯaŋerldo nǝŋau nǝgabǝṯa yesu nano.
         30 orn ndǝ gaseicu đǝbera nǝŋiđǝñiṯalo ṯaŋirǝwǝṯu eŋau aten nǝŋarǝjaice ole nǝŋaṯa,
         ya elǝŋ, ëbǝriñi.
         31 orn yesu nǝŋwale đaŋ nǝŋamëndi nǝŋǝmeiṯi ṯa, maji, agerṯo đonaṯa đǝtefr, agǝtësǝnu
         egare eđa?
         32 ndǝ lënṯu iđǝpundr đǝbera nḏerṯe.
         33 yënǝŋulu isi yafo iđǝpundr yamakwuđiñǝṯialo niyaṯa, đeṯam agaɽ iđia gǝrǝmwa.
         34 ndǝ luɽǝđu iđǝbarlda đoɽra ldarǝmaṯe alo ijannisaraṯ
         35 na leđa lalo yakǝl ldǝmaliŋeṯe ldǝđwaṯe leđa alo pređ ṯwaiñ na lënǝŋulu ldǝmeṯa nano
         leđala pređ ildi lwuma ldǝmeɽǝđe
         36 ṯa alpǝrre erena gǝlëɽǝŋu gaɽo đurṯu. na leđa pređ ildi lapǝrra erena ldeiđini.

1 orn al farisiyin na leđa ilđi labërrǝŋaiđia ŋen ŋal ganun lđamiñe alo yursalim ldeṯa
         yesu nano, ldǝmeɽǝđe
         2 ldaṯa, ŋen ŋanṯau ṯalǝmis ilaɽǝŋa yagera ŋen ŋǝleđa loɽra? yënǝŋulu yaber ywasǝni
         raŋ ndǝ yasa.
         3 gënǝŋu nǝŋǝluɽǝbiṯi eŋen nǝŋaṯa, ŋen ŋanṯau ñagagera ŋen ŋǝrǝmwa ṯa ñiđi ŋen ŋeṯalanda?
         4 ŋen ŋanṯa rǝmwa ralwaɽo ṯa, đǝñiṯr eṯalo na lǝŋgalo na eđa igi gwaɽwata ŋen ŋeṯen
         ŋeieia walla lǝŋgen cum, ŋgiṯǝma aŋǝɽiñǝni.
         5 orn ñagwaɽwata ṯa, eđa igi gwalwaɽǝṯu eṯen na lǝŋgen ṯa, igafo igaɽǝwađaṯa igǝndamica
         orn iganaico rǝmwa laŋge ǝllëɽǝñi,
         6 gerṯa đeṯam ṯa gënǝŋu aŋëđǝñiṯi eṯen na lǝŋgen. nṯia ñagagero ŋen ŋǝrǝmwa ṯa ñiđi
         ŋen ŋeṯalanđa.
         7 ya leđa ildi lerṯo ŋen ŋiɽijan, isaiya gwalwaɽo ŋen ŋǝrǝmwa đeṯam ndǝ gaṯa eŋen eŋalo,
         8 leđa ildi laiñǝnanaicia đame ëiñuaya orn nare enen nafo nwaldaŋ.
         9 lënǝŋulu laiñǝbuŋṯi mǝɽǝmǝɽeñ, ldërrǝŋaiđe ŋen ŋǝleđa orn ldaṯa ṯa fǝŋen ŋǝrǝmwa.
         10 yesu nǝŋundǝđi leđa lwaiña ṯa aɽrraiđe ŋu nano nǝŋǝleiṯi ṯa, nǝr ñaliŋeṯe ŋen iŋi.
         11 gerṯa laŋge ildi lǝbenṯia egeđa ëiñua ilđi lamiđia gataŋa orn laŋge ilđi lamiña egëiñua
         lamiđia gataŋa.
         12 ṯalǝmis niyǝmeṯa nano niyǝmwalwaɽǝṯi ṯa, agaliŋeṯo ṯa al farisiyin niciṯano kaiñ
         ŋen yano ŋen iŋi ŋǝlaɽǝŋa?
         13 gënǝŋu nǝŋǝluɽǝbiṯi eŋen nǝŋaṯa, nuɽi pređ ini papa galëɽǝñi igi gafo elo gero gǝwërđǝlo
         nënǝŋulu niđ anukwuɽǝđǝni.
         14 ŋgitǝrldo. yënǝŋulu yaɽo leđa laŋǝlisi ildi labërrǝŋaicia leđa rađ ildi laŋǝlisi
         cum. ndǝ eđa gǝnǝŋ gaŋǝlisi ganaicia eđa gwomǝn đađ igi gaŋǝlisi cum lënǝŋulu liđ
         aliɽǝṯi igaba ndǝm.
         15 buṯrus nǝŋǝmuɽǝbiṯi eŋen ṯa, aŋaicǝnde ŋen iŋi ŋǝwujǝnu.
         16 yesu nǝŋaṯa, ñaŋ cum ñagaijǝba đaliŋeṯa mǝldin?
         17 ñagai-jǝba ṯa laŋge ilđi lǝbenṯia egëiñua yeđa labǝṯa egare ldamiñe iđurṯu?
         18 orn ŋen iŋi ŋamiña egëiñua yeđa ŋeṯo egare na fǝŋen iŋi ŋëbǝđia eđa gataŋa.
         19 ŋen ŋeicia na đǝɽiñǝđia na đaɽaŋa lijila ɽrǝto lamameinu eneɽa, na đaɽaŋa ñereña
         ñamǝlu ñamameini eneɽa, na ŋoɽoma na ŋaɽǝwen na đabwaiđia ŋenia, laŋge ildi leṯo egare.
         20 fǝlaŋge ildi lëbǝđia eđa gataŋa orn ŋen ṯa eđa gasa raŋra rero rwasǝni ŋaber ŋǝmiđia
         gataŋa.
         21 yesu nǝŋǝmiñe alo yakǝl na gabǝṯa alo isur na alo isiḏa.
         22 na wuji gǝnǝŋ igi gaɽo gananiya geṯo alo yakǝl nǝŋarǝjaice ole nǝŋaṯa, ya elǝŋ, iđia
         gǝḏawuḏ giaṯiñi ŋabaiya nano. ŋere ŋǝlëɽǝñi ŋaɽǝbwa ŋerṯo usila nano geicia nǝŋëndǝni
         kaiñ.
         23 orn yesu nǝŋerṯe gumuɽǝbiṯia ŋen ŋǝnǝŋ. ṯalǝmis ilëɽǝŋu nimeṯa nano nimeiṯi ṯa, đwaṯǝma,
         ŋen ŋanṯa gënǝŋu garǝjaico ole mǝlđin nanda nḏurṯu.
         24 yesu nǝŋǝluɽǝbiṯi eŋen nǝŋaṯa, igwađweinṯu yaŋala isi ywaṯo yeɽa gisrayil ikǝrǝŋ.
         25 wuji nǝŋela nǝŋǝmuđǝñiṯi alo nǝŋaṯa, ya elǝŋ amǝđaṯiñi.
         26 yesu nǝŋǝmuɽǝbiṯi eŋen nǝŋaṯa gerṯa ŋen ŋaŋǝra ndǝ eđa gamama ŋǝsa ŋǝñere orn aŋëuwujǝṯi
         ñina.
         27 wuji nǝŋǝmeiṯi ṯa, ndo ya elǝŋ, ŋen ŋaŋǝra. ŋen ŋanṯa ñina ñasa aicǝba gǝleđa lerṯǝlo
         igi gǝbǝrtiṯia alo.
         28 orn yesu nǝŋǝmuɽǝbiṯi eŋen nǝŋaṯa, wuji đonaṯa đǝlaɽǝŋa đoɽra. ŋen ŋiđ aŋfeṯe ŋarno
         agwonaṯa. na ŋere ŋǝlëɽǝŋu nǝŋeiđini iliga lakǝl đurri.
         29 yesu nǝŋǝmiñe alo yakǝl nǝŋerlde đǝbarlda nano đoɽra đǝbernia al bar ijalil. orn
         gabǝṯa naiyǝn nǝŋǝɽaŋe alo tu.
         30 orn leđa lwaiña leṯǝma nano lđǝmame leđa laɽo lebǝco na ildi laijǝba aŋǝnoiya na
         ildi laŋǝlisi, na ildi laijǝba laɽwata na lwaiña tǝŋ ldakëɽi yesu nëiñua. na yesu
         nǝŋǝleiđi pređ.
         31 na leđa pređ ldirǝwano ndǝ laseicu leđa laijǝba laɽwata ṯalaɽwato na leđa laijǝba
         aŋǝnoiya ldalǝŋeṯe aŋǝnoiya na leđa laɽo lebǝco ṯalerldo na leđa laŋǝlisi ṯalǝseiđu
         lđananaice rǝmwa risrayil ŋaɽrwa.
         32 yesu nǝŋunđǝđi ṯalǝmis ilëɽǝŋu nǝŋǝleiṯi ṯa, igagiaṯa leđa ŋabaiya nano ŋen ŋanṯa
         lënǝŋulu lǝgafǝrlđa điñǝđi ñoman ñiɽijin na lënǝŋulu lero lalasǝni. igaber igwonaṯa
         igǝlǝđwaṯa laicoiña ŋen ŋanṯa aŋgaica liđ aɽređe eŋǝɽwa alirǝtǝṯi eđađ.
         33 ṯalǝmis ilëɽǝŋu niyǝmeiṯi ṯa, lǝgafr eđǝñwa na ñamame ragif ŋga irri rwaiña ṯa leđa
         ildi lwaiña alǝbeṯe?
         34 yesu nǝŋǝleiṯi ṯa, ñagerṯo ragif mǝnau? yënǝŋulu niyaṯa ñagerṯo ragif đenǝŋ ndrǝmiñe
         riɽijan na lǝmme lǝmaṯan.
         35 na gënǝŋu nǝŋǝlwaɽǝṯi leđa ṯa alɽaŋe alo,
         36 nǝŋǝme ragif đenǝŋ ndrǝmiñe riɽijan nǝŋǝlǝbuŋṯi nǝŋǝlgere nǝŋǝlaice ṯalǝmis na ṯalǝmis
         nǝlnanaice leđa.
         37 leđa pređ laso ldǝbeṯe. na ṯalǝmis yararreiđu ŋǝsa ŋǝṯënu ŋǝteta nǝŋunḏǝjaice none
         đenǝŋ nǝmiñe niɽijan
         38 na leđa laso laɽorra alǝf marldwan na liji ɽrlda na ñere cum.
         39 orn gënǝŋu nǝŋǝđwaṯe leđa nǝŋënṯi iđǝpundr đǝŋau nǝŋǝɽe alo imajḏal.

1 al farisiyin na as saḏḏugiyin leṯo yesu nano ṯa alminḏeici ldǝmeɽǝđe lđaṯa, aŋaicǝnde
         ŋamǝla ŋelo.
         2 gënǝŋu nǝŋǝluɽǝbiṯi eŋen nǝŋaṯa, ndǝ ulǝŋgi gaɽo ñagabaṯa, rǝmwa arerṯe rađǝne ulǝldiṯu
         ŋen ŋanṯa ltuŋga labǝṯwa lore.
         3 na ulaldiṯano ñagabaṯa, đǝbera điđ ađǝtwođe điñǝđi na rǝmwa rađǝne ŋen ŋanṯa ltuŋga
         labǝṯwa lore. đeṯam ñagaliŋeṯo ŋen ŋǝltuŋga orn ñagaijǝba ŋen ŋǝliga ildi.
         4 leđa lǝliga ildi leicia lapwaiña ŋamǝla orn laber liđ alneini ŋamǝla illi ŋamǝla
         ŋǝyunan. orn gënǝŋu nǝŋǝlomiñe nǝŋǝlǝŋgiṯi.
         5 ndǝ ṯalǝmis ilëɽǝŋu niyuɽǝđe iđǝbarlda đoɽra niyaijǝbeinu eŋen ṯa aiyape aicǝba.
         6 yesu nǝŋǝleiṯi ṯa, rǝmojǝđr iguđǝɽi gal farisiyin na gassaḏḏugiyin.
         7 yënǝŋulu ṯaiɽwataiđo niyaṯa, lǝgero lǝgapar aicǝba.
         8 yesu galiŋeṯo ṯia nǝŋǝleiṯi ṯa, ŋen ŋanṯau ñagwaɽwataiđia ṯa ñagero aieǝba ya leđa
         ñaŋgi ñagerṯo đonaṯa đǝtefr.
         9 ñagaijǝba ŋen mǝldin? ñagaijǝbeinu eŋen ŋǝragif đenǝŋ irri rabeico leđa alǝf đenǝŋ
         na ŋumǝra ŋaɽo mǝnau iŋi ñagwunḏǝjaicǝlo?
         10 na ñagaijǝbeinu eŋen ŋǝragif đenǝŋ ndrǝmiñe riɽijan irri rabeieo leđa alǝf marldwan
         na none naɽo mǝnau iŋi ñagunḏǝjaicǝlo ?
         11 ŋen ŋanṯau ñagaijǝba ṯa igero igǝndǝlwaɽǝṯia ṯa ñarǝmojǝđe ŋen ŋaicǝba? rǝmojǝđr
         iguđǝɽi gal farisiyin na gassaḏḏugiyin.
         12 orn yënǝŋulu niyaliŋeṯe ṯa gënǝŋu gero gǝndǝlwaɽǝṯia ṯa aiyǝrǝmojǝđe uđǝɽi gaicǝba
         orn ŋen iŋi al farisiyin na assaḏḏugiyin ṯalërrǝŋaiđo.
         13 ndǝ yesu nǝŋarǝmaṯe alo ibernia gaisariya filibus gënǝŋu nǝŋeɽǝđe ṯalǝmis ilëɽǝŋu
         ṯa, leđa lǝbaṯa ṯa iđia gǝleđa gaɽ esegi?
         14 yënǝŋulu nimuɽǝbiṯi eŋen niyaṯa, leđa lǝmaṯan lǝbaṯa ṯa agaɽo yuanna al mamuḏan na
         lǝmaṯan lǝbaṯa ṯa, agaɽ iliya na lǝmaṯan lǝbaṯa ṯa agaɽo irǝmiya walla nabi yǝnǝŋ.
         15 gënǝŋu nǝŋǝleɽǝđe ṯa, ñaganǝñaŋ ñagǝbaṯa igënǝñi esegi?
         16 siman buṯrus nǝŋǝmuɽǝbiṯi eŋen nǝŋaṯa, agaɽ al masiya, agaɽ iđia gǝrǝmwa irri ramǝṯia.
         17 yesu nǝŋǝmuɽǝbiṯi eŋen nǝŋaṯa, agǝbuŋǝnṯu siman bǝnyuna ŋen ŋanṯa leđa ildi lerṯo
         eđe na ŋǝfǝni lero laŋërrǝŋaicia ŋen iŋi orn papa gǝlëɽǝñi igi gafo elo gërrǝŋaicǝŋa
         ŋen,
         18 na igaŋwalwaɽǝṯia cum, agano buṯrus na igiđ ywađe kanisa đǝlëɽǝñi ldwandr ildi na
         ŋabǝɽa ŋǝŋǝɽaiñ ŋaber ŋiđ aŋǝđame.
         19 igiđ eŋanaiee mufṯa eŋǝlǝŋe ŋelo na ŋen iŋi agǝbaṯa ŋëđǝñinu alo ŋiđ aŋëđǝñini elo
         cum, na ŋen agǝbaṯa ŋero ŋëđǝñini alo aŋerṯe ŋëđǝñini elo eum.
         20 orn nǝŋǝlwaɽǝṯi ṯalǝmis ilëɽǝŋu đwonḏǝṯađa ṯa aiyerṯe ywalwaɽǝṯia leđa gënǝŋu gaɽ
         al masiya.
         21 iliga ildi nëiñua yesu ṯaŋwalwaɽǝṯu ṯalǝmis ilëɽǝŋu ṯa ŋen đeṯam gënǝŋu gabǝṯa alo
         yursalim na ṯa leđa loɽra na nǝlǝŋ nǝkana na leđa ildi labërrǝŋaiđia ŋen ŋal ganun
         liđ almananaiee ŋen ŋwaiña ŋubwa na gënǝŋu aŋǝɽiñǝni na aŋǝtuđini ndǝ ñoman ñaɽo ñiɽijin.
         22 buṯrus nǝŋǝmabǝleđeṯe alǝsoŋ nǝŋamagariñaṯe nǝŋaṯa, ya elǝŋ gerṯa fǝṯia. ŋen iŋi
         ŋaber ŋiđ aŋeṯa nano.
         23 yesu nǝŋǝređialo nǝŋeiṯi buṯrus ṯa, ŋgaṯo ñi nano seṯan. agaɽo đar iđi điñekǝrǝŋaicia
         ŋen ŋanṯa agaber agǝlëldǝŋǝđeinia eŋen rǝmwa ronaṯa orn eŋen leđa lwonaṯa.
         24 orn yesu nǝŋǝlwaɽǝṯi ṯalǝmis nǝŋaṯa, ndǝ eđa gǝnǝŋ gwonaṯa gaiñǝteṯa ŋgiṯǝma aŋǝneđe
         etam gǝlëɽǝŋu aŋarrǝpe đuɽi đǝlëɽǝŋu aŋaiñǝteṯe.
         25 ŋen ŋanṯa eđa igi garǝmoṯwa đamǝṯia đǝlëɽǝŋu gënǝŋu giđ aŋwoṯwe laŋge pređ na đamǝṯia
         cum, na eđa igi gabaiya ŋen ŋanṯa ñi, gënǝŋu giđ aŋamǝṯe đeṯam.
         26 đaɽǝjaice đwuŋga ndǝ eđa ganeini laŋge pređ lalo orn gwoṯwa đamǝṯia đǝlëɽǝŋu? walla
         eđa giđ aŋanaiđe wande gaɽ ilia ṯa aŋamǝṯe?
         27 ŋen ŋanṯa iđia gǝleđa giđ aŋela eŋaɽrwa ŋeṯen mǝlaiyǝkaya ilëɽǝŋu na giđ aŋapǝɽe
         leđa garno lënǝŋulu liđu ŋǝmëɽria.
         28 đeṯam igǝndǝlwaɽǝṯia ṯa, lǝmaṯan eleđa ildi laṯurwa ëli laber liđ alaiye ŋen lamǝlu
         laseicia iđia gǝleđa geṯo eŋǝlǝŋe ŋǝlëɽǝŋu.

1 ndǝ ñoman ñaŋgaṯo đenǝŋ lđǝmiñe lunto yesu nǝŋǝme buṯrus na yagub na yuanna igi gaɽ
         orǝba gǝyagub lđabǝṯǝlda naiyǝn ywala alǝsoŋ.
         2 na gënǝŋu nǝŋǝređe aŋǝno verto ŋulu nëiñua na isiano yawađialo yarno ëđǝñina na ndrena
         nǝlëɽǝŋu nǝbǝjeṯe narno arrerre.
         3 na musa na iliya ldǝlamiñiṯi ldǝɽwate yesu ŋǝla.
         4 orn buṯrus nǝŋeiṯi yesu ṯa, ya elǝŋ ŋen ŋaŋǝra ñagafo ëli. ndǝ agwonaṯa ṯia igiđi
         yuraṯe ŋutu ŋiɽijin, ǝlnǝŋ ŋen ŋanṯa ŋa na ǝlnǝŋ ŋen ŋanṯa musa na ǝlnǝŋ ŋen ŋanṯa
         iliya.
         5 ŋen gwalwaɽa ṯia ibwoɽua isi yawađialo nileṯa nano na ole geṯo isbwoɽua nǝŋaṯa, fǝŋu
         igi iđia gǝlëɽǝñi gubwaniya igi igaŋërṯǝma nano kaiñ. naṯǝmar.
         6 nđǝ ṯalǝmis yano ŋen iŋi niyiɽǝṯi alo niyiđǝñiṯalo kaiñ.
         7 yesu nǝŋela nǝŋǝlabǝre nǝŋaṯa, twođr. ñerṯr ñagiđiñalo.
         8 nđǝ yënǝŋulu yatuđu isi yaseicu eđa gero illi yesu gunto.
         9 nđǝ lirǝwo naiyǝn yesu nǝŋǝlǝlwaɽǝṯi ṯa, ñerṯe ñagalwaɽǝṯia leđa ŋen iŋi ŋamiñiṯǝnđe
         illi ndǝ iđia gǝleđa gatuđinu eŋǝɽaiñ.
         10 ṯalǝmis ilëɽǝŋu niyǝmeɽǝđe niyaṯa, orn ŋen ŋanṯau leđa ilđi labërrǝŋaiđia ŋen ŋal
         ganun labaṯa ṯa, ŋen đeṯam iliya giđ aŋela ananoŋ?
         11 yesu nǝŋǝluɽǝbiṯi eŋen nǝŋaṯa, đeṯam iliya geṯo na giđ aŋaṯoɽaṯe ŋen pređ.
         12 orn igǝndǝlwaɽǝṯia ṯa iliya geṯo đǝge na leđa laijǝbama orn liṯǝma ŋen lonaṯa. nṯia
         eum lënǝŋulu liđ alnaiee iđia gǝleđa ŋen ŋubwa ŋeicia.
         13 orn ṯalǝmis niyaliŋeṯe ṯa yesu gwalwaɽǝṯǝlo eŋen ŋǝyuanna al mamuḏan.
         14 ndǝ lënǝŋulu lopǝđaiđo leđala lwaiña eđa gǝnǝŋ geṯǝma nano nǝŋwođiñǝṯe nđria nalo
         yesu nëiñua nǝŋǝmeiṯi ṯa,
         15 ya elǝŋ giaṯo iđia gǝlëɽǝñi ŋabaiya nano ŋen ŋanṯa gënǝŋu gerṯo usila nano geicia
         na gabakare kaiñ. ñoman ñwaiña gënǝŋu giɽǝṯu isia na eŋau.
         16 igamamaṯǝma ṯalǝmis ilaɽǝŋa orn niyerṯe yaɽǝwađaṯa yameiđi.
         17 yesu nǝŋuɽǝbiṯi eŋcn ṯa, ya leđa ñaŋgi ñagero gabendia ŋen na ñagǝɽiano eŋen, ñoman
         ñaɽo mǝnau lǝgaɽaŋr? ñoman ñaɽo mǝnau igwalarano eŋen eŋalo? meiṯiñi umi ëli.
         18 yesu nǝŋgariñaṯe usila geicia na usila geicia namiñe umi nano na iliga lakǝl đurri
         umi geiđinu.
         19 ṯalǝmis niyeṯa yesu nano nemeɽǝđe ṯa, ŋen ŋanṯau ñagero ñagaɽǝwađaṯa ñagamiña usila
         geicia?
         20 yesu nǝŋǝleiṯi ṯa, ŋen ŋanṯa đonaṯa eđalo đǝtefr. đeṯam igǝndǝlwaɽǝṯia ṯa ndǝ ñagerṯo
         đonaṯa đǝtefr garno ŋǝlwa ŋal karḏal iŋi ŋǝrresi kaiñ ñagaɽǝwađaṯa ñagwalwaɽǝṯa aiyǝn
         isi, ŋgaṯo alo isi ŋaɽe alo yakǝl, na yiđ aiyaɽe. ñagiđi ñaɽǝwađaṯe ñagëbǝđia laŋge
         pređ.
         21 ñagaber ñagaɽǝwađaṯa ñagamiña nusila neicia narno ṯia illi ndǝ ñagaṯurṯia rǝmwa na
         ñagaɽaŋa ŋorwaṯaŋa.
         22 liga labakaldaica alo ijalil yesu nǝŋeiṯi ṯalǝmis ṯa, iđia gǝleđa giđ aŋǝneiđǝni
         eraŋ rǝleđa.
         23 lënǝŋulu liđ almaɽiñe na gënǝŋu giđ aŋǝtuđini ndǝ ñoman ñaɽo ñiɽijin. na yënǝŋulu
         niywane kaiñ.
         24 ndǝ lënǝŋulu ldeṯo alo ikafranawum leđa ildi lamama ṯulba yal ekǝl ldeṯa buṯrus nano
         ldǝmeɽǝđe ṯa, eđa gǝbërrǝŋaiđia ŋen gënǝŋu ganaiđia gǝrus yǝṯulba isi yarno riyal?
         25 buṯrus nǝŋaṯa, a. ndǝ buṯrus nǝŋënṯi egeɽa yesu nǝŋǝmalwaɽǝṯi ananoŋ nǝŋaṯa, siman
         agaṯau? nǝlǝŋ nalo namama ṯulba an esanda? iliđia walla eleđa laɽ ilia?
         26 buṯrus nǝŋǝmeiṯi ṯa, leđa laɽ ilia. na yesu nǝŋǝmeiṯi ṯa, nṯia liđia laber lananaiđia.
         27 orn ta ñerṯe ñagëbǝđia leđa leiciano ildi lamama ṯulba, mbu ŋëuwǝṯi đar iđǝbarlda
         ŋape ome gananoŋ igi agënđu. orn ŋabǝlađe ëiñuano na agiđi ŋafiđi gǝrus eɽǝbǝđo lorǝbano
         yerṯo gǝrus ano yarno riyal eɽijan. mo ŋanaice leđa ŋen ŋanṯa lëlǝŋ ndǝm.
         
            

         
      
   
      
         18
1 iliga ildi ṯalǝmis yeṯo yesu nano niyǝmeɽǝđe niyaṯa, esegi goɽra gamiñaṯo lorǝba
         pređ eŋǝlǝŋe ŋelo?
         2 yesu nǝŋundǝđi ŋere ŋǝta aŋǝmeṯa nano nǝŋëɽi ŋere iligano,
         3 nǝŋaṯa, đeṯam igǝndǝlwaɽǝṯia ṯa, ndǝ ñagaber ñagaređialo eŋen eŋalo ñarneṯe ñere
         ñǝrra ñerṯe ñagabenṯia eŋǝlǝŋe ŋelo.
         4 nṯia eđa igi gëbǝđi etam gǝlëɽǝŋu gǝta garno ŋere iŋi ŋǝta gënǝŋu goɽra gamiñaṯo
         lorǝba pređ eŋǝlǝŋe ŋelo.
         5 eđa gaŋǝnṯu ŋere ŋǝta ŋarno ŋere iŋi igirǝŋ gǝlëɽǝñi gënǝŋu gaŋǝnṯiñi.
         6 orn eđa igi gëbǝđia ŋere ŋǝnǝŋ ṯa ŋaŋgiṯia ŋen ŋǝlëɽǝñi, ŋen ŋaŋǝra ndǝ gënǝŋu aŋakaseini
         lwandra egǝtam loɽra kaiñ larno ala aŋǝwujǝni igal bar.
         7 leđa lalo liđ alneini ŋen ŋubwa ŋen ŋanṯa laŋge ildi lëbǝđia leđa alǝŋgiṯi ŋen ŋǝrǝmwa.
         đeṯam ŋen ŋiđ aŋela iŋi ŋaɽǝwađaṯa ŋëbǝđia leđa alǝŋgiṯi ŋen orn eđa giđ aŋǝneini
         ŋen ŋubwa igi gamama ŋen iŋi.
         8 ndǝ đaŋ đǝlaɽǝŋa walla đǝmanǝña đǝlaɽǝŋa laŋiđia agaŋgiṯia ŋen ŋǝrǝmwa ṯabaṯo alo,
         ŋëuwǝṯi. ndǝ agǝbenṯia eđamǝṯia agaɽ ebǝco walla đaŋđa đunto ŋen iŋi ŋaŋǝra ŋamiñaṯo
         ŋen ṯa agǝwujǝni isia isi yuɽa bǝɽǝbǝte raŋra rldǝm walla rǝmanǝñara rldǝm.
         9 ndǝ isi yǝlaɽǝŋa yaŋiđia agaŋgiṯia ŋen ŋǝrǝmwa miñicu alo ŋëuwǝṯi. ndǝ agǝbenṯia
         iđamǝṯia isiya yento ŋen iŋi ŋaŋǝra ŋamiñaṯo ŋen ṯa agǝwujǝni isiya yiɽijan alo eŋen
         ŋubwa kaiñ.
         10 rǝmojǝđr ŋen ṯa ñerṯe ñagađama ŋere ŋǝnǝŋ eñere iñi ñǝrra ŋen ŋanṯa igǝndǝlwaɽǝṯia
         ṯa mǝlaiyǝka esen isi yafo elo ṯaiyǝseicu isiano ipapa gǝlëɽǝñi igi gafo elo.
         11 ŋen ŋanṯa iđia gǝleđa geṯo ṯa aŋǝpwaiñe na aŋëbǝri leđa ildi lwaṯo.
         12 ñagaṯau? ndǝ eđa gǝnǝŋ gerṯo yaŋala miyya na đwaṯo elorǝb đǝnǝŋ, gënǝŋu gaber gaŋgiṯia
         yaŋala yǝṯënu eređia đenǝŋ nalo eređia marldwan na đenǝŋ nemiñe marldwan naiyǝn aŋaɽe
         aŋǝbapwaiñe đaŋala iđi đwaṯo?
         13 orn iganđǝlwaɽǝṯia đeṯam ṯa, ndǝ gafiđu gënǝŋu gaŋǝranano ŋen ŋanṯa đaŋala iđi đafo
         đwaṯo gamiñaṯo yaŋala eređia đenǝŋ nalo eređia marldwan na đenǝŋ nemiñe marldwan isi
         yero ywaṯo.
         14 nṯia eṯalo igi gafo elo gaber gwonaṯa ṯa ŋere ŋǝnǝŋ eñere iñi ñǝrra aŋǝmǝndëđǝm kwai
         kwai.
         15 ndǝ orǝba geđa gǝnǝŋ eñaŋ gaŋiṯia ŋen ŋeicia, mbu ŋamagariñaṯe ñagafo alǝsoŋ. ndǝ
         gënǝŋu gǝnna ŋen ŋǝlaɽǝŋa aguɽǝbeinǝma nano.
         16 ndǝ orǝba gero gǝnna oɽǝbaṯǝma nano eđaga gǝnǝŋ walla leđala liɽijan ṯa ŋen aŋaṯǝɽeini
         ëiñuaya eleđa liɽijan walla liɽijin ildi lerṯo đamǝđaṯa.
         17 ndǝ gënǝŋu gero gǝnna ŋen eŋen lwaɽǝṯu leđa lǝkanisa. na nđǝ gero gǝnna leđa lǝkanisa
         ŋgiṯǝma aŋǝɽeṯe garno eđa ŋa nëiñua igi gaijǝba ŋen ŋǝrǝmwa walla garno eđa gatǝmeicia
         ṯulba.
         18 đeṯam igǝndǝlwaɽǝṯia ṯa ŋen iŋi ñagabaṯa ŋëđǝñinu alo ŋiđ aŋëđǝñini elo cum na ŋen
         iŋi ñagabaṯa ŋero ŋëđǝñinu alo aŋerṯe ŋëđǝñini elo cum.
         19 đeṯam igǝndǝlwaɽǝṯia tǝŋ ṯa, ndǝ leđa liɽijan alo larraiđia eŋen ŋǝnǝŋ lǝbeɽǝđia,
         papa gǝlëɽǝñi igi gafo elo giđ aŋǝliṯi ŋen iŋi.
         20 ŋen ŋanṯa ndǝ leđa liɽijan walla liɽijin larreiđǝnu igirǝŋ gǝlëɽǝñi igënǝñi igafǝlo
         iligano.
         21 orn buṯrus nǝŋǝmeṯa nano nǝŋǝmeɽǝđe nǝŋaṯa, ya elǝŋ oraiñ giđ aŋǝñiṯia ŋen ŋeicia
         orn igamaŋgǝđeicia ŋen iŋi ŋeicia ñoman mǝnau? ñoman đenǝŋ ñemiñe ñiɽijan?
         22 yesu nǝŋǝrneiṯi ṯa igaber igaŋwalwaɽǝṯia ṯa, fǝñoman đenǝŋ ñemiñe ñiɽijan orn ñoman
         eređia đenǝŋ nalo eređia giɽijan na đenǝŋ ñemiñe ñiɽijan.
         23 ŋen ŋafǝṯia ŋen ŋǝŋǝlǝŋe ŋelo ŋarno elǝŋ gǝnǝŋ igi gwonaṯa lǝbai ǝllëɽǝŋu almananaica
         laŋge lamǝcu.
         24 ndǝ gatwođo ṯa aŋiđi ṯia eđa gǝnǝŋ gameinǝma nano igi gerṯo amǝcu goɽra kaiñ.
         25 na eđa igi gero gaɽǝwađaṯia gamanaicia amǝcu gǝlëɽǝŋu, nṯia elǝŋ gwalwaɽo ṯa eđa
         igi na wasen na ñere ñǝlëɽǝŋu na laŋge pređ ǝllëɽǝŋu aliliđǝni na al gǝrus aiyǝmaneini.
         26 ŋen ŋafǝṯia ebai nǝŋǝmuđiñǝṯialo nǝŋaṯa, alarano eŋen ŋǝlëɽǝñi na igiđi eŋanaice
         laŋge pređ.
         27 orn elǝŋ gebai nǝŋǝmagiaṯe ŋabaiya nano nǝŋǝmaŋgiṯi nǝŋǝmaŋgiđiṯi amǝcu gǝlëɽǝŋu.
         28 orn ebai gakǝl nǝŋǝmiñe nǝŋǝfiđi ebai gwomǝn igi gerṯo amǝcu gǝtefr gǝlëɽǝŋu, nǝŋǝmëndi
         logor nǝŋǝmeiṯi ṯa naicǝñi amǝcu gǝlëɽǝñi.
         29 nṯia ebai gwomǝn nǝŋǝmuđiñǝṯialo nǝŋǝmaraice ŋǝbaiya nano nǝŋaṯa, alarano eŋen ŋǝlëɽǝñi
         na igiđi eŋanaice laŋge pređ.
         30 orn ebai nǝŋǝneđe nǝŋǝmëɽi isijǝn illi ndǝ ganaicǝma amǝcu đǝge.
         31 ndǝ lǝbai lwomǝn laseicu ŋen iŋi ldirǝwano kaiñ ldabǝla ldǝlwaɽǝṯi elǝŋ ŋen iŋi pređ
         ŋafo.
         32 orn elǝŋ nǝŋundǝđi ebai gananoŋ tǝŋ nǝŋǝmeiṯi ṯa, ya ebai geicia igǝŋgiđiṯiaŋa amǝcu
         pređ gǝlëɽǝñi ndǝ ageɽǝđiñi kaiñ,
         33 gerṯa ŋen ŋaŋǝra ṯa agagiaṯa ebai gwomǝn ŋǝbaiya nano ŋen ŋarno igagiaṯǝŋa ŋǝbaiya
         nano?
         34 na elǝŋ nǝŋǝciṯano nǝŋǝmanaice leđa ṯa almananaice ŋen ŋubwa illi ndǝ ganaiđia amǝcu
         pređ gǝlëɽǝŋu.
         35 nṯia cum papa gǝlëɽǝñi igi gafo elo giđ aŋǝndiđia nd ñaŋ pređ ñagaber ñagaŋgađeicia
         lorldalanda ŋen eŋen ŋeicia.

1 ndǝ yesu gwaɽwato ŋen iŋi đǝge nǝŋǝmiñe alo ijalil nǝŋeṯa alo yuḏiya isi yafo đǝbarlda
         nëiñua đǝberma urḏun.
         2 na leđa lwaiña ldǝmaiyǝteṯe alo na gënǝŋu nǝŋǝlakeiđi tu.
         3 al farisiyin nimeṯa nano niyǝminḏeici niyaṯa, ŋen ŋal ganun ŋaṯa ṯa eđa gaɽǝwađaṯa
         ganeđa wasen eŋen pređ?
         4 genǝŋu nǝŋǝluɽǝbiṯi eŋen nǝŋaṯa ñagero ñagǝbëgǝria ṯa rǝmwa irri riđu leđa ananoŋ
         riđǝlo laɽorra na ɽrlda?
         5 nǝŋaṯa tǝŋ, ŋen ŋafǝṯia maji gaɽorra giđ aŋgiṯi eṯen na lǝŋgen ldakasǝni wasenga
         na lënǝŋulu liɽijan liđ alɽeṯe aŋǝno yento.
         6 nṯia gerṯa lënǝŋulu laɽo liɽijan mǝldin orn laɽ aŋǝno yento. ŋen ŋafǝṯia ñerṯe ñagaŋgiṯia
         eđa gǝnǝŋ aŋarnǝđe leđa ildi rǝmwa rakasǝlo.
         7 yënǝŋulu niyǝmeɽǝđe ṯa, ndǝ ŋen ŋafo ṯia ŋen ŋanṯau musa gaṯa, ndǝ ñaganeđa wasalanda
         naieǝrldo nađam ṯa ŋen aŋǝlǝŋini ñaganeđǝlo nǝsǝria.
         8 gënǝŋu nǝŋǝleiṯi ṯa, ŋen ŋanṯa nare enalo nabɽwaŋǝno musa gaŋgiṯǝnde ñaneđe wasalanda
         orn ŋen ŋero ŋafo ṯia ananoŋ.
         9 igǝndǝlwaɽǝṯia ṯa eđa igi ganeđo wasen illi ŋen ŋanṯa wasen gaɽ alaiñ nǝŋǝme wuji
         gwomǝn gënǝŋu gaɽ alaiñ.
         10 ṯalǝmis niyǝmalwaɽǝṯi ṯa, ndǝ ŋen ŋǝmaji gaɽorra ŋafo ṯia wasenga ŋen ŋaŋǝra ṯa maji
         gaber gama wuji kwai kwai.
         11 gënǝŋu nǝŋǝleiṯi ṯa, gerṯa leđa pređ labaŋǝnṯi ŋen iŋi illi lënǝŋulu ildi ŋen ŋëɽǝnṯǝlo.
         12 leđa lëni laɽo yamwaɽe ildi lalǝŋǝnu ṯia enare nǝlǝŋgenanda na leđa lëni liđǝnu laɽo
         yamwaɽe leđala larto na leđa lëni liđǝnu laɽo yamwaɽe bǝɽan ŋen ŋanṯa ŋǝlǝŋe ŋelo.
         ŋgiṯu eđa aŋǝnṯi ŋen iŋi, igi gaɽǝwađaṯa.
         13 orn lamamǝṯu ñere ṯa gënǝŋu aŋǝlëɽi raŋ nano aŋǝṯurṯi rǝmwa. orn ṯalǝmis niyagariñaṯe
         leđa.
         14 orn yesu nǝŋǝlǝlwaɽǝṯi ṯa ŋgiṯr ñere aiñeṯa nano. ñerṯe ñagǝlǝtriṯia ŋen ŋanṯa leđa
         larno ṯia liđ alënṯi eŋǝlǝŋe ŋelo.
         15 gënǝŋu nǝŋǝlëɽi raŋ nano. orn nǝŋǝmiñe alo yakǝl.
         16 maji gǝnǝŋ geṯǝma nano nǝŋǝmeɽǝđe nǝŋaṯa, ya eđa gǝbërrǝŋaiđia ŋen igëbǝđia wande
         gaŋǝra ṯa yerṯe đamǝṯia đǝbǝɽǝbǝte?
         17 yesu nǝŋǝmeiṯi ṯa, ŋen ŋanṯau ageɽǝđiñi eŋen ŋaŋǝra? eđa gafo gunto igi gaŋǝra. ndǝ
         agwonaṯa agǝbenṯia iđamǝṯia iđu ŋen ŋal ganun.
         18 maji nǝŋǝmeɽǝđe ṯa, al ganun yaŋga? yesu nǝŋaṯa ŋerṯe agaɽiñǝđia, ŋerṯe agaɽaŋa wujiga
         garto, ŋerṯe agalaldǝbǝca, ŋerṯe agaɽǝwen.
         19 điñǝṯu eṯalo na lǝŋgalo na bwiṯu eđaga gaɽ ëuwǝr ilaɽǝŋa garno etam gǝlaɽǝŋa.
         20 na maji igi gaɽ ëđǝm nǝŋǝmeiṯi ṯa igarǝmoṯo ŋen iŋi pređ. wande igi igafau pwa mǝldin?
         21 yesu nǝŋǝmeiṯi ṯa, ndǝ agwonaṯa agaɽiñađeinia mbu ŋiliđi laŋge ǝllaɽǝŋa ŋǝnanaiee
         leđa gǝrus ildi laɽo lǝbai na agiđi ŋerṯe laŋge lwaiña elo.
         22 orn nđǝ maji gaɽ ëđǝm gano ŋen iŋi nǝŋaɽe ṯaŋwano ŋen ŋanṯa gerṯo laŋge lwaiña.
         23 yesu gwalwaɽǝṯu ṯalǝmis ilëɽǝŋu ṯa, đeṯam igǝnđǝlwaɽǝṯia ṯa, ŋen ŋabɽwaŋǝno ṯa leđa
         ildi lerṯo laŋge lwaiña alënṯi eŋǝlǝŋe ŋelo.
         24 na igǝndǝlwaɽǝṯia tǝŋ ṯa ndǝ đëuri đǝbenṯia iđǝɽi đal ibri ŋen iŋi ŋabapeđ ŋamiñaṯo
         ŋen ṯa eđa igi gerṯo laŋge lwaiña gǝbenṯia eŋǝlǝŋe ŋǝrǝmwa.
         25 ndǝ ṯalǝmis yano ŋen iŋi niyirǝwano kaiñ niyaṯa, ndǝ ŋen ŋafǝṯia esegi gaɽǝwađaṯa
         gëbǝrni?
         26 yesu nǝŋǝlseiei nǝŋaṯa, leđa laber laɽǝwađaṯa lëbǝrni bǝɽan orn rǝmwa raɽǝwađaṯa
         rëbǝđia laŋge pređ.
         27 buṯrus nǝŋǝmeiṯi ṯa, seicu, nanda ñagaŋgiṯu laŋge pređ na ñagaŋateṯa. ñagiđi ñerṯe
         lande?
         28 yesu nǝŋǝleiṯi ṯa, đeṯam igǝndǝlwaɽǝṯia ṯa, ndǝ idia gǝleđa gerṯo ŋǝlǝŋe ŋǝlëɽǝŋu
         iŋi ŋerṯo ŋaɽrwa alo imaijǝn isi yiđ aiyfeṯe ñaŋ ñaŋgi ñagateṯǝñi ñagiđi ñerṯe ŋǝlǝŋe,
         ñirnḏeici leđa lisrayil lǝŋǝɽwa ređ nǝŋǝmiñe ŋiɽijan.
         29 na eum leđa ilđi laŋgiṯu neɽa, walla lorǝba walla lǝŋgenanđa walla eṯenanđa walla
         wasenanda walla ñere walla ni ŋen ŋanṯa irǝŋ gǝlëɽǝñi, lënǝŋulu liđ alneini laŋge
         ilđi pređ lwaiña na đamǝṯia đǝbǝɽǝbǝte.
         30 leđa lwaiña ilđi lnëiñua liđ alɽeṯe lǝnḏurṯu na leđa ildi lǝnḏurṯu liđ alɽeṯe lnëiñua.

1 ŋǝlǝŋe ŋelo ŋarno eđa gǝnǝŋ igi gerṯo gi ginǝb. lomanaŋ gënǝŋu gamiño ulaldiṯano
         ram ṯa aŋëndi leđa almiṯi ŋǝmëɽria igi.
         2 orn lđarreiđi ŋen leđala ṯa aŋǝlnaice gǝrus yarno al kairia ŋen ŋanṯa loman nǝŋǝlǝđwaṯe
         igi.
         3 na ndǝ ëđǝñina yabǝṯo aten eđa nǝŋǝmiñe nǝŋǝseici leđa lwomǝn laṯurwa mǝɽǝmǝɽeñ nǝsuk,
         4 nǝŋǝleiṯi ṯa, ñaŋ cum mbǝr igi na igiđ enđǝnaice đǝpǝɽa ŋope. lënǝŋulu lđaɽe.
         5 na eđa giđu ṯia cum ndǝ ëđǝñina yafo iligano na ndǝ yirǝwa aten.
         6 na erregano eđa nǝŋǝmiñe nǝŋǝfiđi leđa lwomǝn laṯurwa, nǝŋǝleiṯi ṯa, ŋen ŋanṯau ñagaṯurwa
         ëli mǝɽǝmǝɽeñ ëđǝñëđǝñin?
         7 lënǝŋulu ldǝmeiṯi ṯa, eđa gero gǝnǝŋ gëndǝnde eŋǝmëɽria. eđa gwalwaɽǝṯǝlo ṯa, ñaŋ
         cum mbǝr igi.
         8 ndǝ ulǝŋgi gaɽo eđa gerṯo gi gwalwaɽǝṯu maji igi gamađuɽǝđǝnṯia ṯa, undǝđu leđa ildi
         lëbǝđia ŋǝmëɽria ŋalnaice đǝpǝɽa eđen, leđa lǝnḏurṯu ananoŋ na leđa lnëiñua cum.
         9 leđa ildi lënǝjǝnu eŋǝmëɽria erregano ldela ldǝneini pređ gǝrus yarno al kairia.
         10 ndǝ leđa lnëiñua leṯo lđaṯa egare ṯa alneini gǝrus ywaiña, orn lënǝŋulu cum ldǝneini
         pređ gǝrus yarno al kairia.
         11 ndǝ lamo lënǝŋulu lamǝlađu eŋen lagea eđa gerṯo gi ginǝb ldaṯa,
         12 leđa ildi lǝnḏurṯu liđu ŋǝmëɽria ëđǝñina yento na ŋaliđi ñagaɽǝwaṯǝlda, ñaŋgi ñagiđu
         ŋǝmëɽria ŋinia ëđǝñëđǝñin aŋal gubwa kaiñ.
         13 eđa gerṯo gi nǝŋuɽǝbiṯi eđa gǝnǝŋ iŋulu eŋen nǝŋaṯa, oraiñ, igero igaŋanaicia ŋen
         ŋǝɽiano. gerṯa aganǝŋa lǝgǝrreiđu eŋen ŋǝgǝrus yarno al kairia?
         14 mo đǝpǝɽa đǝlaɽǝŋa ŋaɽe. igwonaṯa iganaicia eđa geṯo nḏurṯu đǝpǝɽa đarno đǝlaɽǝŋa.
         15 igaber igaɽǝwađaṯa igëbǝđia ŋen igwonaṯa gǝrusya ilëɽǝñi? isi ilaɽǝŋa yaŋiđia agǝgiaṯa
         ŋen ŋen ŋanṯa igaŋǝra?
         16 nṯia eđa gǝnḏurṯu giđ aŋǝɽeṯe gǝnëiñua na eđa gǝnëiñua giđ aŋǝɽeṯe gǝnḏurṯu.
         17 ndǝ yesu gwonaṯa gabǝṯa alo yursalim nǝŋǝmaṯe ṯalǝmis ilëɽǝŋu ređ nemiñe eɽijan alǝsoŋ
         eđađ, nǝŋǝleiṯi ṯa,
         18 seiđr lǝgabǝṯar alo yursalim na iđia gǝleđa giđ aŋǝneiđǝni enǝlǝŋ nǝkana na eleđa
         ildi lǝbërrǝŋaiđia ŋen ŋal ganun.
         19 lënǝŋulu liđ alwaɽǝṯi ṯa gënǝŋu aŋǝɽiñǝni, na liđ almanaice leđa lero laɽo yawuḏ
         ṯa gënǝŋu aŋǝđamǝjǝni eŋen na aŋëpǝni kaiñ ltuala na aŋǝɽiñǝni iđuɽi orn giđ aŋtuđini
         ndǝ ñoman ñaɽo ñiɽijin.
         20 orn lǝŋgen liđia lǝsabdi leṯo yesu nano liđiala ǝllëɽǝŋu nǝŋǝmuđiñǝṯi alo ṯa aŋǝmeɽǝđe
         ŋen ŋǝnǝŋ.
         21 yesu nǝŋǝmeiṯi ṯa, agwonaṯa wande? wuji nǝŋaṯa, lwaɽo ṯa iđia gǝnǝŋ gǝlëɽǝñi giđ
         aŋǝɽaŋe nḏaŋ đǝlaɽǝŋa đaŋaicǝba eŋǝlǝŋe ŋǝlaɽǝŋa na ṯa iđia gǝlëɽǝñi gwomǝn, giđ aŋǝɽaŋe
         nḏaŋ đǝlaɽǝŋa đaŋabur.
         22 orn yesu nǝŋǝmuɽǝbiṯi eŋen nǝŋaṯa, agaijǝba ŋen ageɽǝđo. ñagaɽǝwađaṯa ñagǝṯia finjan
         yarno isi igǝṯia? lënǝŋulu ldaṯa, ñagaɽǝwađaṯa.
         23 yesu nǝŋǝleiṯi ṯa, đeṯam ñagiđi ñëṯi al finjan ilëɽǝñi, orn ŋen ṯa ñagaɽaŋa nḏaŋ
         đaŋaicǝba na nḏaŋ đaŋabur, gerṯa ŋǝlëɽǝñi ṯa iganaicia leđa orn alo isi yafo ŋen ŋanṯa
         leđa ildi papa gǝlëɽǝñi gwoṯǝlo.
         24 ndǝ ṯalǝmis yǝṯënu ređ yano ŋen iŋi niyǝciṯano eŋen ŋǝlorǝba liɽijan.
         25 orn yesu nǝŋǝlundǝđi nǝŋǝleiṯi ṯa, ñagaliŋeṯo ṯa nǝlǝŋ nǝleđa lalo leicuɽǝđicia leđa
         elo na leđa ildi loɽra lerṯo ŋǝlǝŋe eleđa.
         26 orn ŋen ŋero ŋafo ṯia eñaŋ, orn eđa gwonaṯa gaɽ eđa goɽra eñaŋ ŋen đeṯam gënǝŋu aŋǝndǝđuɽǝđǝnṯi,
         27 na eđa gwonaṯa gaɽnda eñaŋ ŋen đeṯam gënǝŋu aŋǝɽeṯe ebai egalo,
         28 ŋen ŋarno iđia gǝleđa gero geṯo ṯa leđa alǝmađuɽǝđǝnṯi orn ṯa aŋǝđuɽǝđǝnṯi leđa na
         ṯa aŋǝnaice đamǝṯia đǝlëɽǝŋu đaɽo đǝpǝɽa ŋen ŋanṯa leđa lwaiña.
         29 ndǝ lënǝŋulu lamiño alo yariya leđa lwaiña ldǝteṯe yesuga alo.
         30 na leđa liɽijan ildi laŋǝlisi lafo laɽaŋa eđađ ldane ṯa yesu gabǝrlda eđađ lđarǝjaice
         ole ldaṯa, ya elǝŋ, iđia gǝḏawuḏ giaṯǝnde ŋabaiya nano.
         31 leđa ldǝlǝgariñaṯe ldǝleiṯi ṯa, bwaiñr ŋǝma, orn ldarǝjaice ole kaiñ ldaṯa, ya elǝŋ,
         iđia gǝḏawuḏ giaṯǝnde ŋabaiya nano.
         32 yesu nǝŋuđǝri nǝŋǝlundǝđi nǝŋaṯa, ñagwonaṯa ṯa igǝndiṯia wande?
         33 lënǝŋulu ldǝmeiṯi ṯa, ya elǝŋ, ŋgiṯǝnde ñagaseiđia.
         34 yesu gagiaṯǝlo ŋabaiya nano nǝŋǝlǝpǝrre isi. orn laseiđu ldǝmateṯe.

1 ndǝ yesu na ṯalǝmis ilëɽǝŋu laijomaṯo alo yursalim ldarǝmaṯe alo ibeṯfaji aiyǝn nano
         ibernia aiyǝn iseṯun yesu nǝŋǝđwaṯe ṯalǝmis iɽijan
         2 nǝŋǝlǝlwaɽǝṯi ṯa, mbǝr irnuŋ gakǝl nëiñua orn ñagiđi ñafiđi ŋǝɽiŋgia ŋakasǝnu na
         iđia gǝlëɽǝŋu goɽra. ñamiñǝlo ñaliyela.
         3 ndǝ eđa gǝnǝŋ gǝndeɽǝđia eŋen iŋi lwaɽǝṯǝma ṯa, elǝŋ yesu gǝlwonaṯa. orn gënǝŋu giđ
         aŋǝlǝđwaṯe.
         4 ŋen iŋi ŋafo ṯa ŋen iŋi ŋwalwaɽǝnu nabiga aŋǝɽiñađeini. nabi gaṯa,
         5 lwaɽǝṯr ŋere ŋǝsaiyun, seicu elǝŋ gǝlaɽǝŋa gaŋeṯa nano, gǝta egare gaborṯo ŋǝɽiŋgia
         na iđi gǝŋǝɽiŋgia iŋi ŋoɽra.
         6 ṯalǝmis niyela niyiđi ŋen yesu gwalwaɽǝṯǝlo.
         7 yënǝŋulu neme ŋǝɽiŋgia iđiaga niyakëɽi ndrene ŋǝɽiŋgia nano na yesu nǝŋǝborṯe.
         8 na leda lwaiña ldekelǝce ndrena alo eđađ na lǝmaṯan lđǝgagǝlde nuɽi ldekelǝce eđađ.
         9 na leđa ildi labǝɽo ŋu nëiñua ṯaɽrajaico ole ldaṯa, usanna, naicr iđia gǝḏawuḏ đame.
         gënǝŋu gabuŋǝnṯu igi geṯo igirǝŋ gelǝŋ rǝmwa. usanna elo.
         10 orn ndǝ gënǝŋu gënṯu alo yursalim leđa pređ lirnuŋ gakǝl goɽra ldǝtësǝni enare ldaṯa,
         fesegi?
         11 na leđa ldaṯa fǝyesu, nabi, igi geṯo alo inasiraṯ alo ijalil.
         12 orn yesu nǝŋënṯi igal ekǝl nǝŋǝmiñe leđa pređ ildi lǝbǝliđa laŋge igal ekǝl nǝŋǝđëṯǝɽǝbwaṯe
         ṯarabesa eleđa ildi lǝmǝrldǝđia al gǝrusya orǝba na kursi eleđa ilđi lǝbǝliđa bǝldugur,
         13 nǝŋǝleiṯi ṯa, ŋen ŋǝwërđǝnu ṯa, eɽa gǝlëɽǝñi giđ aŋënǝjǝni eɽa gǝđaṯurṯia rǝmwa orn
         ñagëbǝđia gaɽo alo endom.
         14 na leđa ilđi laŋǝlisi na ilđi laɽo lebǝco ldǝmeṯa nano igal ekǝl na gënǝŋu nǝŋǝleiđi.
         15 ndǝ nǝlǝŋ nǝkana na leđa ildi lǝbërrǝŋaiđia ŋen ŋal ganum lǝseieu aŋwara yoɽra isi
         gënǝŋu giđǝlo na ñere ṯaiñarajaice ole igal ekǝl ṯaiñaṯa, usanna, naier iđia gǝḏawuḏ
         đame, lënǝŋulu ldǝeiṯano,
         16 ldǝmeɽǝđe ldaṯa, agano ŋen iŋi ñënǝŋulu ṯaiñaṯa? yesu nǝŋǝleiṯi ṯa, a, gerṯa ñagëgǝru
         ŋen ṯa, agiđu ŋen ṯa agananeini đame đǝɽiñađeinu egëiñua eñere ñǝrra na eñere ñaɽo
         nǝloŋ.
         17 orn nǝŋǝlǝŋgiṯi nǝŋǝmiñe irnuŋ goɽra nǝgabǝṯa alo ibeṯani nǝŋǝɽaŋe tu.
         18 ndǝ gënǝŋu gafo eđađ goɽǝbaṯa irnuŋ goɽra ulaldiṯano ram nǝŋǝcoiñǝṯe,
         19 nǝŋǝseici ebǝđa eđađ nǝŋeṯa ṯwaiñ nǝŋǝfiđi liđia lero illi raṯai, na gënǝŋu nǝŋǝlwaɽǝṯi
         ebǝđa, igǝbeɽǝđia ṯa ŋerṯe agalǝŋa tǝŋ. na ebǝđa nǝŋamuđiṯaŋǝno taltal.
         20 na ṯalǝmis niyǝseici niyirwano niyaṯa, ŋen ŋanṯau ebǝđa gamuđaŋǝno taltal?
         21 yesu nǝŋǝleiṯi ṯa, đeṯam igǝndǝlwaɽǝṯia ṯa ndǝ ñagerṯo đonaṯa na ñagaber ñagǝtësǝni
         enare ñagaber ñagiđi ñiđi ŋen iŋi ŋiđǝnṯu ebǝđa ikǝrǝŋ orn ndǝ ñagwalwaɽǝṯa aiyǝn
         isi ṯa, ŋgeinu ŋǝwujǝni igal bar ŋen iŋi ŋiđ aŋfeṯe.
         22 na ŋen pređ iŋi ñagǝbeɽǝđia ndǝ ñagaṯurṯia rǝmwa, ndǝ ñagǝbendia ŋen ṯa ñagiđi ñaneini
         đeṯam ñagiđi ñaneini.
         23 ndǝ gënǝŋu gënṯu igal ekǝl nǝlǝŋ nǝkana na leđa loɽra ldǝmeṯa nano ldǝmeɽǝđe ldaṯa,
         agëbǝđia ŋen iŋi ŋǝlǝŋeŋa ŋesegi? esegi ganaieǝŋa ŋǝlǝŋe iŋi?
         24 yesu nǝŋǝluɽǝbiṯi eŋen ṯa, igënǝñi cum igǝndeɽǝđia ŋen ŋǝnǝŋ. ndǝ ñagaiñǝlwaɽǝṯia
         ŋen iŋi igënǝñi eum igiđi endǝlwaɽǝṯi ṯa igëbǝđia ŋen iŋi ŋǝlǝŋeŋa ŋesegi.
         25 rǝmwa rađwaṯo yuanna ṯa aŋǝnanaiđe mamuḏiya walla leđa lađwaṯǝma? orn lënǝŋulu ṯalɽwataiđo
         alǝsoŋ ldaṯa, ndǝ lǝgǝbaṯar rǝmwa rǝđwaṯǝma, gënǝŋu giđ aŋǝndǝlwaɽǝṯr ṯa ñagero ñagabendia
         ŋen ŋǝlëɽǝŋu eđa?
         26 orn ndǝ lǝgǝbaṯar ṯa leđa lađwaṯǝma lǝgiđǝñar leđa ŋen ŋanṯa leđa pređ laṯa ṯa yuanna
         gaɽo nabi.
         27 lënǝŋulu lduɽǝbiṯi yesu eŋen ldaṯa, ñagaijǝba. yesu nǝŋǝleiṯi ṯa, igaber igiđ endǝlwaɽǝṯi
         cum igëbǝđia ŋen iŋi ŋǝlǝŋeŋa ŋesegi.
         28 ñagaṯau ? eđa gǝnǝŋ gerṯo liđia liɽijan laɽorra. na gënǝŋu gabǝṯa iđia nano gǝnǝŋ
         nǝŋaṯa, ŋere, mbu ŋaiñiṯia ŋǝmëɽria điñǝđi igi.
         29 iđia nǝŋǝmuɽǝbiṯi eŋen nǝŋaṯa, papa igabǝla. orn gero gabǝla.
         30 na eđa gabǝṯa iđia nano gwomǝn cum nǝŋǝmalwaɽǝṯi ŋen iŋi cum. orn iđia nǝŋǝmuɽǝbiṯi
         eŋen ṯa, iganeđo. orn iđia igi gǝnḏurṯu gaŋgeicia ŋen ŋǝlëɽǝŋu na gabǝla.
         31 esegi iŋulu giđu ŋen eṯen gwonaṯa? lënǝŋulu ldǝmeiṯi ṯa, fiđia gǝnḏurṯu. yesu nǝŋǝleiṯi
         ṯa, đeṯam igǝndǝlwaɽǝṯia ṯa leđa ildi latǝmeicia ṯulba na liji laɽo nalaiñ lǝbenṯia
         eŋǝlǝŋe ŋǝrǝmwa ñaŋ nëiñua.
         32 ŋen ŋanṯa yuanna geṯǝnde nano ŋenŋa ŋuđǝrwaṯo orn ñagero ñagabendia ŋen ŋǝlëɽǝŋu.
         orn leđa ildi latǝmeicia ṯulba na liji laɽo nalaiñ lëndu ŋen ŋǝlëɽǝŋu. ñagaseicu ŋen
         ṯia orn ñagero ñagaŋgeicia ŋen eŋalo ŋeicia nḏurṯu ñëndi ŋen ŋǝlëɽǝŋu.
         33 nǝr ŋen ŋwomǝn ŋǝwujǝnu. maji gǝnǝŋ gawađo gi ginǝb nǝŋuɽiṯi nǝŋiđi gǝri igi leđa
         lǝwundaṯa ŋawa ŋǝliđia linǝb nǝŋǝwađe alo yafo pǝlelo. orn maji nǝŋǝnaice leđa ṯa
         aɽrǝmoṯe nǝgabǝṯa alo yǝnǝŋ nwaldaŋ.
         34 ndǝ liga lafo ṯwaiñ liđia lore đǝge maji nǝŋǝđwaṯe lǝbai eleđa ṯa lënǝŋulu almanaice
         liđia lǝgi ǝllëɽǝŋu.
         35 leđa lëndu lǝbai ldëpwi ebai gǝnǝŋ ldǝɽiñe ebai gwomǝn ldamǝndaiye ebai gwomǝn ŋwandraŋa.
         36 orn maji nǝŋǝđweiṯi lǝbai lwomǝn lwaiña lamiñaṯo lǝbai lananoŋ orn leđa ldǝlnaice
         ŋen ŋarno lanaico lorlden.
         37 orn maji gwađwaṯo iđia gǝlëɽǝŋu eleđa nǝŋaṯa, lënǝŋulu liđ almëđǝñiṯi.
         38 orn ndǝ leđa laseicu iđia ṯalɽwataiđo, ldaṯa, fǝŋu giđ aŋǝrraṯe elaŋge lǝmaji. almaɽiñr
         ṯa lǝgiđr aɽrraṯr elaŋge.
         39 na leđa lđǝmëndi ldǝmëuwǝṯi gi ndëuwǝrano ldǝmaɽiñe.
         40 nṯia ndǝ maji gerṯo gi geṯo giđ aŋǝɽaicau leđa?
         41 leđa ldǝmeiṯi ṯa, gënǝŋu giđ aŋǝɽiñe leđa ildi leicia ŋenŋa ŋubwa kaiñ, na giđ aŋǝnaice
         leđa lwomǝn gi, ildi liđ almanaice liđia nṯǝli pređ ndǝ lore đǝge.
         42 yesu nǝŋǝleɽǝđe nǝŋaṯa, ñagero ñagǝbëgǝri eŋen iŋi ŋađam gǝrǝmwa ṯa, lwandra ildi
         leđa labijǝđia laneđo, lënǝŋu laɽo lwandra ildi laɽnda lađuna. lënǝŋu leṯo elǝŋ rǝmwa
         nano na laɽ aŋwar isi isëndr.
         43 ŋen ŋafǝṯia igǝndǝlwaɽǝṯia ṯa ŋǝlǝŋe ŋǝrǝmwa niđ aŋǝmǝni eñaŋ na ŋiđ aŋǝneini leđa
         ilđi lëbǝđia ŋen ŋǝŋǝlǝŋe ŋǝrǝmwa.
         44 leđa pređ ildi lǝbǝɽǝṯia lwandra ildi liđ algirni kaiñ na lwandra liđ alafađaṯe leđa
         alo ildi liɽǝṯǝlo nano.
         45 na nǝlǝŋ nǝkana na al farisiyin lano ŋen iŋi ldaliŋeṯe ṯa gënǝŋu gwaɽwato eŋen eŋen.
         46 na ṯalonaṯo almëndi orn liđǝña leđa ŋen ŋanṯa leđa laṯa yesu gaɽo nabi.

1 yesu nǝŋǝlwaɽǝṯi leđa tǝŋ ŋenŋa ŋǝwujǝnu nǝŋaṯa,
         2 ŋen ŋǝŋǝlǝŋe ŋelo ŋarno ŋen ŋelǝŋ gǝnǝŋ giđu đǝsa đoɽra ŋen ŋanṯa iđia ndǝ iđia gamaṯo
         wasen eɽa.
         3 orn elǝŋ nǝŋǝđwaṯe lǝbai ṯa alǝlwaɽǝṯi leđa ildi lundǝđǝnu ṯa alela orn leđa laneđo
         leṯo.
         4 na elǝŋ nǝŋǝđwaṯe lǝbai tǝŋ nǝŋaṯa, mbǝr ñǝlwaɽǝṯi leđa ildi lundǝđǝnu ṯa, seicr,
         igaṯoɽaṯo đǝsa đǝge. iri na đwala đađǝwo laɽiñǝnu na laŋge pređ laṯuɽeinu. elar ñase.
         5 orn leđa lađamǝca elǝŋ eŋen ldabǝṯa alo yerto. eđa gǝnǝŋ gabǝṯa gi na gǝnǝŋ gabǝṯa
         ḏukan ilëɽǝŋu.
         6 na leđa lṯënu lđëndi lǝbai ldǝlnaice ŋen ŋubwa ŋeicia ldǝlǝɽiñe.
         7 ndǝ elǝŋ gano ŋen ṯia nǝŋǝciṯano kaiñ nǝŋǝđwaṯe askari ilëɽǝŋu niyǝɽiñe leđa ildi
         laɽiño lǝbai niyuɽi irnuŋ goɽra egen.
         8 orn nǝŋǝlwaɽǝṯi lǝbai ṯa, đǝsa đǝđamǝđia đaṯuɽeinu orn leđa ilđi lunđǝđǝnu lero larǝjađaṯa
         eŋen ṯa alase.
         9 mbǝr isuwǝr pređ yirnuŋ ñunđǝđi leđa pređ ildi ñagǝlǝfiđa.
         10 na lǝbai lđaɽe erađ ldme leđa pređ ildi ldǝfiđa ilđi leicia na laŋǝra. na eɽa gwunḏeinu
         leđa ano laijǝbaṯo.
         11 orn elǝŋ nǝŋela ṯa aŋǝseici leđa laijǝbaṯo nǝŋǝseici eđa gǝnǝŋ igi gero erena gǝđamǝđia,
         12 nǝŋǝmeiṯi ṯa, oraiñ, ŋen ŋanṯau agënṯu alo isi erena gero gǝđamǝđia. na eđa nǝŋǝbwaiñe
         ŋǝma.
         13 na elǝŋ nǝŋeiṯi lǝbai ṯa akasǝmar raŋ na rǝmanǝña ñamëuwǝṯi iŋǝrǝm ndëuwǝr. đara
         na đǝsaṯa eŋađ liđ alfeṯe.
         14 leđa lwaiña lundǝđǝnu orn lǝtefr lwoṯǝnu.
         15 orn al farisiyin niyaɽe ṯaiɽwataiđo ṯa aiyǝfiđi ŋen ŋǝnǝŋ aiyǝmowënđeici.
         16 orn niyǝđweiṯi ṯalǝmis esen ŋu nano leđala liruḏusiyin na lënǝŋulu lđǝmeɽǝđe lđaṯa,
         ya eđa gǝbërrǝŋaiđia ŋen, ñagaliŋeṯo ṯa agaɽo đeṯam. agǝbërrǝŋaieia leđa ŋen ŋǝrǝmwa
         ŋenŋa ŋǝđeṯam na agëbǝđia leđa pređ laɽǝwaṯo.
         17 nṯia lwaɽǝṯǝnde agaṯau? al ganun yǝbaṯa ṯa ŋen ŋëpi nđǝ ñagananaicia elǝŋ goɽra gǝbernia
         gaisar ṯulba walla ŋen ŋafo mǝnna?
         18 orn yesu galiŋeṯo ŋen eŋen ŋeicia nǝŋaṯa, ya leđa ñaŋgi ñagerṯo ŋen ŋiɽijan ñagaiñinḏeicia
         eđa?
         19 ŋaicǝñr gǝrus iṯulba. an leđa lanaicǝma gǝrus yarno al kairia,
         20 na yesu nǝŋǝleɽǝđe nǝŋaṯa, fǝsura yesegi na ŋen ŋesegi nǝgǝrus?
         21 lënǝŋulu ldǝmeiṯi ṯa, ŋǝgaisar. orn gënǝŋu nǝŋǝlǝlwaɽǝṯi ṯa, nṯia, naicr gaisar laŋge
         ildi lǝgaisar na naicr rǝmwa laŋge ildi ɽrǝmwa.
         22 ndǝ lano ŋen iŋi lënǝŋulu ldirǝwano kaiñ ldǝmaŋgiṯi ldabǝla.
         23 iloman lakǝl leđa isaḏḏugiyin isi yabaṯa ṯa đatwođa đero eŋǝɽaiñ ldeṯa yesu nano
         ldǝmeɽǝđe ldaṯa,
         24 ya eđa gǝbërrǝŋaiđia ŋen, musa gaṯa ṯa, ndǝ eđa gǝnǝŋ gerṯo wasen orn nǝŋaiye ñere
         ñero orǝba gǝlëɽǝŋu giđ aŋǝme wasen aŋǝlǝŋǝṯi orǝba ñere.
         25 ldaṯa tǝŋ, lorǝba lafo đenǝŋ ldǝmiñe liɽijan. orǝba gǝnëiñua gamo wasen orn nǝŋaiye
         ñere ñero nǝŋgiṯi wasen ŋen ŋanṯa orǝba gwomǝn.
         26 na orǝba nǝŋǝrraṯe igwuji orn nǝŋaiye ñere ñero na orǝba gwomǝn giđu ṯia cum, orn
         lorǝba pređ ldamǝlađe igwuji ldaiye ñere ñero.
         27 orn nḏurṯu wuji nǝŋaiye eum.
         28 ndǝ lënǝŋulu liđ altwođe eŋǝɽaiñ wuji giđ aŋǝɽeṯe wasen gesegi? ŋen ŋanṯa lënǝŋulu
         lafo lamama pređ.
         29 yesu nǝŋǝluɽǝbiṯi eŋen nǝŋaṯa, ñagafo mǝnna ŋen ŋanṯa ñagaijǝba ađam gǝrǝmwa na ṯa
         rǝmwa rerṯo ŋabǝɽa cum.
         30 ŋen ŋanṯa leđa ildi liđ altwođe eŋǝɽaiñ lënǝŋulu laber liđ almamǝđe na laber liđ
         almamǝni, orn liđ alarneṯe mǝlaiyǝka isi yafo egeɽa gǝrǝmwa elo.
         31 orn eŋen ŋǝđǝtwođa eŋǝɽaiñ ñagero ñagabëgǝria ŋen rǝmwa rwalwaɽǝṯǝnde,
         32 igaɽ rǝmwa ribrayim na igaɽ rǝmwa risag na igaɽ rǝmwa rǝyagub? rënǝŋu rero raɽ rǝmwa
         rǝleđa ildi laiyo orn rǝleđa ildi lamǝṯia.
         33 ndǝ leđa lano ŋen iŋi ldirǝwano ŋen ŋanṯa ŋen ŋǝlëɽǝŋu.
         34 ndǝ al farisiyin yano ṯa yesu giđu assaḏḏugiyin aiyǝbwaiñe ŋǝma yënǝŋulu yarraiđu
         ldǝɽo.
         35 eđa gǝnǝŋ iŋulu ginḏeicǝma nǝŋǝmeɽǝđe
         36 nǝŋaṯa, ya eđa gǝbërrǝŋaiđia ŋen, fǝŋen ŋaŋga igal ganun ŋaɽnda elorǝba pređ?
         37 yesu nǝŋǝmuɽǝbiṯi eŋen nǝŋaṯa, bwiṯu elǝŋga rǝmwa rǝlaɽǝŋa araga pređ na usilaga
         pređ na ŋaṯǝɽaŋa pređ.
         38 fǝŋen ŋǝrǝmwa ŋǝnëiñua igal ganun na ŋaɽnda elorǝb.
         39 na fǝŋen ŋamo orǝba iđurṯu ṯa, bwiṯu eđaga igi gaɽ ëuwǝr garno etam gǝlaɽǝŋa.
         40 ŋen iŋi ŋaɽ ađuna igal ganun pređ na eŋen pređ ŋal anbiya.
         41 ndǝ al farisiyin yarreiđu ldǝɽo yesu nǝŋǝleɽǝđe
         42 nǝŋaṯa, ñagaṯau eŋen ŋal masiya? gënǝŋu gaɽ iđia gesegi? yënǝŋulu niyǝmeiṯi ṯa, al
         masiya gaɽ iđia gǝḏawuḏ.
         43 gënǝŋu nǝŋǝleiṯi ṯa, ndǝ ŋen ŋafo ṯia, ŋen ŋanṯau ḏawuḏ, ndǝ gafo igusil, gënǝcǝma,
         elǝŋ ?
         44 gënǝŋu gaṯa, elǝŋ rǝmwa nǝŋeiṯi elǝŋ gǝlëɽǝñi ṯa, ɽaŋ alo nḏaŋ đaŋaicǝba đǝlëɽǝñi
         ŋen igamǝlu igǝbëɽi leđa ildi laŋagea rǝmanǝña iđurṯu rǝlaɽǝŋa.
         45 ndǝ ḏawuḏ gënǝcǝma elǝŋ, ŋen ŋanṯau gaɽ iđia gǝlëɽǝŋu?
         46 eđa gero gǝnǝŋ gaɽǝwađaṯa gamuɽǝbiṯia eŋen kwai kwai, na leđa pređ ldǝmëđǝñiṯi lđerṯe
         lameɽǝđia ŋen tǝŋ.
         
            

         
      
   
      
         23
1 orn yesu nǝŋǝlwaɽǝṯi leđa ilđi lwaiña na ṯalǝmis ilëɽǝŋu, nǝŋaṯa,
         2 leđa ilđi lǝbërrǝŋaiđia ŋen ŋal ganun nal farisiyin larraṯo eŋen ŋǝmusa.
         3 ŋen ŋafǝṯia rǝmoṯr ñiđi ŋen pređ lënǝŋulu lǝndǝlwaɽǝṯia ṯa ñiđi. orn ñerṯe ñagëbǝđia
         ŋen lënǝŋulu lëbǝđia ŋen ŋanṯa lënǝŋulu laɽwata ŋen orn laber lëbǝđia.
         4 lënǝŋulu lakasa laŋge linia kaiñ ldǝɽo ldǝlëɽi nǝtam nǝleđa, orn lubwa ñomanña eñen,
         laber lameđǝño ṯa aldǝđwađe lënǝŋulu kwai kwai.
         5 lënǝŋulu lëbǝđia ŋǝmëɽria eŋen pređ ṯa leđa aldǝseici. lënǝŋulu ṯalakaɽǝjaico nađam
         ṯaldakëɽǝnu nano na ṯalakaɽǝjaico itǝldua endrena enen.
         6 lënǝŋulu labwaiña laɽaŋalo alo yaŋǝra yaɽnda inamǝđia na nal kursi yǝleđa loɽra imajma,
         7 na labwaiña ṯa leđa ṯaldǝnano ëiñua nǝsuk na ṯa leđa aldënǝei, rabbi.
         8 orn ñerṯe ñagǝbënǝjǝni rabbi ŋen ŋanṯa ñagerṯo elǝŋ gunto eđa gǝbërrǝŋaiđia ŋen na
         ñaŋ pređ ñagaɽo lorǝba.
         9 ñerṯe ñagǝbënǝcia eđa gǝnǝŋ alo eṯalo ŋen ŋanṯa ñagerṯo đaṯa gunto igi gafo elo.
         10 na ñerṯe ñagabënǝjǝni leđa ildi lananaiđia đađ ŋen ŋanṯa ñagerṯo eđa gunto igi gǝndǝnanaicia
         đađ na fǝŋu al masiya.
         11 eđa igi goɽra eñaŋ gamiñaṯo lorǝba pređ giđ aŋǝnđǝđuɽǝđǝnṯi.
         12 eđa igi goɽrini bǝɽan gënǝŋu giđ aŋiđǝni gǝta, na eđa igi gǝbǝđǝni gǝta bǝɽan gënǝŋu
         giđ aŋoɽrini.
         13 ya leđa ildi lǝbërrǝŋaiđia ŋen ŋal ganun na ya farisiyin, ñaŋgi ñagerto ŋen ŋiɽijan,
         ñagiđi ñaneini ŋen ŋubwa ŋen ŋanṯa ñagalđanḏo ŋǝlǝŋe ŋelo leđa nëiñua. ñagero ñagǝbenṯia
         ñaganǝñaŋ na ñagaber ñagaŋgiṯia leđa alënṯi ilđi lonaṯa labenṯia.
         14 ya leđa ilđi lǝbërrǝŋaiđia ŋen ŋal ganun na ya farisiyin, ñaŋgi ñagerṯo ŋen ŋiɽijan,
         ñagiđi ñaneini ŋen ŋubwa ŋen ŋanṯa ñagasa laŋge lǝliji ildi lṯëđǝnialo na iliga lakǝl
         ñagaṯurṯia rǝmwa ṯalɽwato ŋen ŋwalano ṯa leđa alǝndǝnaice đame. ŋen ŋafǝṯia ñagiđi
         ñaneini đakǝme đwaiña kaiñ.
         15 ya leđa ildi lǝbërrǝŋaiđia ŋen ŋal ganun na ya farisiyin ildi ñagerṯo ŋen ŋiɽijan,
         ñagiđi ñaneini ŋen ŋubwa ŋen ŋanṯa ñagabakalđaica nḏuđa na nal bar ṯa aliđi eđa gǝnǝŋ
         gǝnđǝteṯa, orn nđǝ gǝndǝteṯa ñagamiđia gaɽ iđia galo eŋen ŋubwa kaiñ gamiñaṯǝnde.
         16 ñagiđi ñaneini ŋen ŋubwa ñaŋgi ñagananaicia leđa đađ orn ñagaŋǝlisi, ñaŋgi ñagǝbaṯa,
         ndǝ eđa galǝfia igal ekǝl fǝŋen ŋǝpiano orn ndǝ eđa galǝfia eḏaǝb yal ekǝl gënǝŋu
         gëndǝnu eŋen.
         17 ya leđa laŋǝlisi na laɽo liɽǝṯiano. wandigi goɽra? aḏaǝb walla al ekǝl isi yëbǝđia
         aḏaǝb yetǝɽe?
         18 na cum ñagǝbaṯa, nđǝ eđa galǝfia igađuna iđǝɽǝđǝnia ŋen ŋǝpiano orn ndǝ galǝfia đǝneiniađa
         iđi đafo nađuna gënǝŋu gëndǝnu eŋen.
         19 ya leđa laŋǝlisi, wanđigi goɽra? đǝneinia walla ađuna isi yëbǝđia đǝneinia đatǝɽe?
         20 eđa galǝfia igađuna gënǝŋu galǝfia igađuna na elaŋge ildi pređ laɽaɽan.
         21 na eđa igi galǝfia igal ekǝl gënǝŋu galǝfia igal ekǝl na irǝmwa irri rafau.
         22 na eđa igi galǝfia iltuŋga elo gënǝŋu galǝfia igal kurs eŋǝlǝŋe irǝmwa na iŋu irri
         raɽaŋan.
         23 ya leđa ilđi lǝwërđia na lǝbërrǝŋaiđia ŋen imajma na ya farisiyin ñaŋgi ñagerṯo ŋen
         ŋiɽijan, ñagiđi ñaneini ŋen ŋubwa ŋen ŋanṯa ñagananaiđia laŋge egworǝb elaŋge ɽređ
         na epwaɽǝlwa na elaŋge ildi laɽo ŋapwa ñagǝlǝsa lteta orn ñagaŋgiṯu ŋen iŋi ŋaɽnda
         ŋal ganun, fǝŋen ŋuđǝrwaṯo, na ŋabaiya nano na đonaṯa. ŋen ŋaŋǝra ñagananaiđo laŋge
         egworǝb na ŋen ŋafo mǝnna ñagaŋgiṯu ŋen iŋi.
         24 ñagananaiđia đađ orn ñagaŋǝlisi. ñagamiña lau ilđi lafo eŋau ñagǝṯia orn ñagarna
         đëuri.
         25 ya leđa ildi lǝbërrǝŋaiđia ŋen ŋal ganun na ya farisiyin, ñaŋgi ñagerṯo ŋen ŋiɽijan,
         ñagiđi ñaneini ŋen ŋubwa ŋen ŋanṯa ñagwasa al finjan lǝmbolua ldëɽua, orn egwaŋano
         lënǝŋulu lwunḏeinu đamiñǝđǝñanođa na đonaṯađa đǝŋen ŋeicia iđi đero đëndǝnu.
         26 ya farisiyin ñaŋgi ñagaŋǝlisi, aso al finjan egwaŋano ananoŋ ṯa aiyatǝɽeṯe yaɽo ŋëɽua
         cum.
         27 ya leđa ildi lǝbërrǝŋaiđia ŋen ŋal ganun na ya farisiyin ñaŋgi ñagerṯo ŋen ŋiɽijan,
         ñagiđi ñaneini ŋen ŋubwa ŋen ŋanṯa ñagarno rel irri rabǝliđǝnu ŋawa nano ŋabǝjo irri
         raŋǝra raɽo ŋëɽua orn runḏeinu egwaŋano ŋođeaŋa ŋǝleđa ildi laiyo na ŋenŋa ŋataŋa.
         28 nṯia ndǝ leđa lǝndǝseicia ñagaɽo ŋëɽua lǝbaṯa ṯa ñaguđǝrwaṯo eŋen orn egwaŋano ñagwunḏeinu
         ŋenŋa ŋiɽijan na đagerađa ŋen.
         29 ya leđa ildi lǝbërrǝŋaiđia ŋen ŋal ganun na ya farisiyin, ñaŋgi ñagerṯo ŋen ŋiɽijan,
         ñagiđi ñaneini ŋen ŋubwa ŋen ŋanṯa ñagabaṯa ñagwura rel ral anbiya na ñagëbǝđia rel
         rǝleđa raŋǝra ildi luđǝrwaṯo eŋen.
         30 na ñagabaṯa ṯa gǝbanṯa ñagafo iliga leṯalanda ṯa ñagero ñagǝlamǝđaṯa ndǝ laɽiño al
         anbiya.
         31 nṯia ñaganǝñaŋ ñagǝbaṯa ṯa ñagaɽo liđia lǝleđa ildi laɽiño al anbiya.
         32 a, ɽiñǝđaṯr ŋen iŋi eṯalanda latuđu.
         33 ya imwa yeicia, ya ñere ñeɽwar ñagiđi ñamiñe đakǝme đalo eŋen ŋubwa kaiñ ṯau?
         34 ŋen ŋafǝṯia igǝndǝđweiṯi anbiya na leđa ildi laliŋeṯo ŋen nǝsi na ildi lǝbërrǝŋaiđia
         ŋen ŋal ganun. ñagiđi ñalɽiñe lǝmaṯan, na ñagiđi ñalɽiñe lǝmaṯan iđuɽi. ñagiđi ñëpwi
         lǝmaṯan iŋulu imajma esalo na ñagiđi ñǝldǝlaldiñe alo pređ,
         35 ṯa đakǝme ađǝndeṯa nano ŋen ŋanṯa ŋǝfǝni pređ iŋi ŋirǝwa alo ŋǝleđa luđǝrwaṯo eŋen.
         fǝŋǝfǝni ŋabil igi guđǝrwaṯo eŋen ŋananoŋ na ŋǝfǝni ŋǝsakariya ŋǝnḏurṯu, igi gaɽ iđia
         gǝbarakiyya, igi ñagaɽiñaṯǝma igal ekǝl alo nano yetǝɽe, na ŋǝfǝni ŋǝleđa luđǝrwaṯo
         eŋen iŋi ŋirǝwa iliga liligano.
         36 đeṯam igǝndǝlwaɽǝṯia ṯa laŋge ildi pređ liđ aleṯa leđa nano lǝliga ilđi.
         37 ursalim, ursalim, ŋaŋgi agaɽiño al anbiya na agamǝndaiyo leđa ŋwandraŋa ildi lǝđweinṯiaŋa.
         ñoman ñwaiña igafo igwonaṯa igararreiđia ñere ñǝlaɽǝŋa ñi nano ŋen ŋarno uɽǝfia gararreiđia
         ñere enǝlde, orn aganedo.
         38 seiđu, eɽa gǝlaɽǝŋa gaṯëđǝnialo.
         39 igaŋǝlwaɽǝṯia ṯa agaber agiđi ŋaiñǝseiei tǝŋ illi ndǝ liga leṯo ildi agiđi ŋawaṯau,
         gënǝŋu gǝbuŋǝnṯu igi geṯo igirǝŋ gelǝŋ rǝmwa.

1 yesu gamiño igal ekǝl na gwonaṯa gabǝla, na ṯalǝmis niyǝmeṯa nano ṯa aiyǝmaŋaice
         alo yal ekǝl.
         2 gënǝŋu nǝŋǝluɽǝbiṯi eŋen nǝŋaṯa, ñagaseicia laŋge ildi pređ? đeṯam igǝnđǝlwaɽǝṯia
         ṯa laŋge ildi pređ liđ alǝmǝnđëđǝni na lwandra lǝnǝŋ laber liđ alǝṯëni norǝb.
         3 liga gaɽaŋa alo naiyǝn iseṯun ṯalǝmis niyǝmeṯa nano alǝsoŋ niyǝmeɽǝđe niyaṯa, lwaɽǝṯǝnde,
         ŋen iŋi ŋiđ aŋfeṯe nđoŋǝɽa? na ŋamǝla ŋiđ aŋǝɽeṯe ṯau iŋi ŋiđ aŋǝnđërrǝŋaice ṯa đela
         đǝlaɽǝŋa đafo ṯwaiñ na liga ildi lafo ṯwaiñ lamǝndëđǝni.
         4 yesu nǝŋǝluɽǝbiṯi eŋen nǝŋaṯa, rǝmojǝđr ṯa eđa gǝnǝŋ aŋerṯe gǝnđiđia ŋađǝna
         5 ŋen ŋanṯa leđa lwaiña liđ alela igirǝŋ gǝlëɽǝñi alwaɽe ṯa, laɽ al masiya na lënǝŋulu
         liđ aliđi leđa ŋađǝna lwaiña.
         6 ñagiđi ñǝne ṯa đǝbwaiñǝđia đafo ṯwaiñ na nwalđaŋ cum. rǝmojǝđr ṯa ñerṯe ñagiđiñalo.
         ŋen iŋi ŋiđ aŋfeṯe đeṯam orn đǝmǝnđađa đǝlaŋge pređ đamǝlu điđ ađela.
         7 leđa liđ altwođe lagea leđa na ŋǝlǝŋe ŋiđ aŋtođe ŋagea ŋǝlǝŋe ŋorwaṯa ŋiđ aŋfeṯe
         na alo ɽetǝɽeteo yiđ aiyǝtësǝni.
         8 nđǝ laŋge ilđi lafo ŋen ŋubwa kaiñ ŋiđ aŋǝtwođe.
         9 orn leđa liđ alǝnđǝnaice ŋen ŋubwa ŋeicia kaiñ alǝnđǝɽiñe na leđa lalo pređ liđ alǝndǝneđe
         ŋen ŋanṯa irǝŋ gǝlëɽǝñi,
         10 orn leđa lwaiña liđ aloɽǝbaṯe nḏurṯu, na liđ alnanaiđe lorǝba na liđ alneđe lorǝba.
         11 na anbiya ywaiña eŋaɽǝwen yiđ aiytwođe aimiñe leđa lwaiña eđađ.
         12 leđa lwaiña ilđi lubwa rǝmwara liđ almwaleṯe ŋen ŋanṯa đagera ŋen điđ ađǝtwođe kaiñ.
         13 eđa igi ṯaŋǝɽaŋo eŋen ŋǝrǝmwa alo aiyumǝnđǝđeini gënǝŋu giđ aŋëbǝrni.
         14 na ŋen iŋi ŋaŋǝra ŋǝŋǝlǝŋe ŋǝrǝmwa ŋiđ aŋërrǝŋeiđǝni alo pređ ŋaɽo đamǝđaṯa eleđa
         pređ, orn đamǝndađa điđ ađela.
         15 ndǝ ñagiđi ñaseici waŋge gataŋa igi gagera ŋen kaiñ gëɽǝnu alo yëđǝñinu yetǝɽe garno
         an nabi danyal gwalwaɽo,
         16 iliga lakǝl ŋgiṯr leđa lalo yuḏiya alobǝđe naiyǝn. ŋgiṯr leđa lǝbëgǝri allǝŋeṯe ŋen
         iŋi.
         17 ndǝ eđa gafo eɽa eđǝpe ŋgiṯǝmar aŋerṯe gǝbenṯia eɽa ndǝ girǝwa ṯa aŋǝme laŋge ǝllëɽǝŋu.
         18 ndǝ eđa gafo igi ŋgiṯǝmar aŋerṯe gađaŋa ṯa aŋǝme erena gǝlëɽǝŋu.
         19 liji ɽrlda iliga lakǝl ildi lonḏaico na ildi lađuɽi ñcre liđ alneini ŋen ŋubwa.
         20 ekeɽǝđr rǝmwa ṯa đǝlaldǝña eđalo đaber điđ ađǝfeṯe obǝđaiya walla iloman lǝđǝmiñǝniano.
         21 ŋen ŋanṯa iliga lakǝl ŋen ŋiđ aŋfeṯe ŋubwa kaiñ. na ŋen ŋero ŋafo ŋubwa ŋarnṯia liga
         alo yiđǝnu na điñǝđi mǝldin na ŋaber ŋiđ aŋfeṯe ŋarnṯia tǝŋ.
         22 ndǝ ñoman ñakǝl ñǝŋen ŋubwa kaiñ aiñerṯe ñaṯǝbeinia eđa gero gǝnǝŋ giđ aŋëbǝrni.
         orn ñoman ñakǝl ñid aiñaṯǝbeini ŋen ŋanṯa leđa ildi lwoṯǝnu.
         23 iliga lakǝl ndǝ eđa gǝnǝŋ gǝndǝlwaɽǝṯia ṯa, seicr, fǝŋu al masiya ëli walla ëlua,
         ñerṯe ŋagǝbendia ŋen ŋǝlëɽǝŋu.
         24 ŋen ŋanṯa leđa lwaiña ildi laɽǝlen liđ altođe ildi liđ alaṯa ṯa laɽ al masiya, na
         anbiya eŋaɽǝwen yiđ aiyǝtwođe na lënǝŋulu liđ aliđi ŋen ŋoɽra na aŋwara na liđ aliđi
         leđa ŋađǝna na leđa ildi lwoṯǝnu cum ndǝ laɽǝwađaṯa.
         25 seiđr, igwalwaɽǝṯǝnde ananoŋ.
         26 nṯia ñdǝ leđa lǝndǝlwaɽǝṯia ṯa, seicr gënǝŋu gafo eđǝñwa, ñerṯe ñagabǝla na ndǝ lǝndǝlwaɽǝṯia
         ṯa, seicr, gënǝŋu gafo egeɽa egwaŋaño, ñerṯe ñagabendia ŋen eŋen.
         27 ŋen ŋarno rǝmwa rasa ndele ndrǝwađi alo pređ ndalǝŋgwa, đela điđia gǝleđa điđ ađǝfeṯe
         ṯia cum.
         28 alo isi aŋǝno yǝwaŋge gaiyo yafau, atwar yiđ aiyorarraiđi cum.
         29 na nđǝ ŋen ŋubwa ŋǝliga lakǝl ŋamǝndëđǝnu ëđǝñina yiđ aiyǝɽeṯe ŋǝrǝmi, na ubwa gaber
         aŋǝwađialo na ropa riđ arirtǝṯi alo na laŋge lwaiña ŋabǝɽa lelo liđ altësǝni.
         30 orn ŋamǝla ŋiđia gǝleđa ŋiđ aŋǝseini elo na leđa lalo lǝŋǝɽwa pređ liđi ṯalupǝnu
         ŋurumia bǝɽan na liđ alǝseici iđia gǝleđa geṯo isbwoɽua yelo ŋabǝɽaŋa na ŋaɽrwaŋa
         ŋwaiña.
         31 na gënǝŋu giđ aŋǝđwaṯe mǝlaiyǝka ilëɽǝŋu đalǝđa đoɽra na yënǝŋulu yiđ aiyǝrarreiđi
         leđa ǝllëɽǝŋu lwoṯǝnu alo endele na eđǝɽǝđalo na endalǝŋgwa, na ltuŋga đǝrti.
         32 ërrǝŋeinr ŋen ŋebǝđa iŋi ŋǝwujǝnu. ndǝ ebǝđa gǝbǝɽia ŋǝđobǝraŋa ñagaliŋeṯo ṯa iṯǝlia
         gaɽo.
         33 nṯia cum ndǝ ñagaseieia laŋge ildi pređ lǝŋeṯr ṯa iđia gǝleđa gafo ṯwaiñ, đeṯam gafǝnde
         nano.
         34 đeṯam igǝnđǝlwaɽǝṯia ṯa laŋge ilđi pređ liđ alfeṯe ŋen leđa lǝliga ilđi lamǝlu labaiya.
         35 elo na alo liđ alǝmǝnđëđǝni orn ŋen ŋǝlëɽǝñi ŋaber ŋiđ aŋǝmǝndëđǝni kwai kwai.
         36 orn eđa gero gǝnǝŋ galiŋeṯo loman lakǝl walla ëđǝñin yakǝl illi đaṯa gunto. mǝlaiyǝka
         yelo yaijǝba na iđia gaijǝba cum.
         37 ŋen nǝliga ildi iđia gǝleđa giđ aŋǝwela ŋiđ aŋarneṯe ŋen nǝliga lǝnua.
         38 ŋen ŋanṯa iliga lakǝl ŋawa ŋamǝlu ŋatëri alo pređ, leđa laso lđǝṯia ldǝmame wasenanda
         na liji ɽrlda ldǝmamǝni ŋen loman lamǝlu leṯo ildi nua lënṯiau eɽa igi galađa nǝŋau.
         39 na lënǝŋulu laijǝba ŋen illi ndǝ ŋawa ŋeṯo đǝge nǝŋǝlape pređ. ŋen ŋiđ aŋfeṯe ṯia
         eum ndǝ iđia gǝleđa giđ aŋela.
         40 iliga lakǝl leđa liɽijan liđ alfeṯe igi, na eđa gǝnǝŋ giđ aŋǝmǝni orn eđa gwomǝn
         giđ aŋǝṯëni.
         41 liji liɽijan ɽrlda liđ alfeṯe ṯalwađo na wuji gǝnǝŋ giđ aŋǝmǝni na wuji gwomǝn giđ
         aŋǝṯëni.
         42 ŋen ŋafǝṯia apr sǝnđua ŋen ŋanṯa ñagaijǝba loman elǝŋ egalo giđ aŋǝwela.
         43 ñagaliŋeṯo ŋen iŋi, ṯa gǝbanṯa eđa gerṯo eɽa galǝŋinnano liga oɽom yiđ aiyǝwela ṯa
         gënǝŋu gero gaŋgiṯia oɽom aiyënṯi eɽa ŋabǝɽa.
         44 ŋen ŋafǝṯia ṯuɽeinr ŋen ŋanṯa iđia gǝleđa giđ aŋela iliga ildi ñagaṯa gënǝŋu gamǝlu.
         45 esegi gaɽ ebai igi guđǝrwaṯo eŋen na galiŋeṯo ŋen nǝsi igi eđa gerṯǝma gamëɽi gaɽnđa
         eleđa lamǝđuɽǝđǝnṯia ṯa aŋǝlnanaice aicǝba iliga lǝđǝsa?
         46 ebai gakǝl gabuŋǝnṯu igi eđa gerṯǝma, ndǝ geṯo giđ aŋǝmafiđi gëbǝđia ŋen ṯia.
         47 đeṯam igǝndǝlwaɽǝṯia ṯa gënǝŋu giđ aŋiđi ebai gakǝl gaɽnđa elaŋge pređ ǝllëɽǝŋu.
         48 orn ebai geieia gǝbaṯa egare, eđa gerṯiñi gero geṯo ram, nǝŋǝtwođe nǝŋǝpwi leđa ilđi
         ṯaliđǝlda ŋǝmëɽria,
         49 lđase ldǝṯia leđala ilđi ɽramǝɽua.
         50 eđa gerṯo ebai gakǝl giđ aŋela iloman ilđi ebai gabaṯa gamǝlu na iliga ildi ebai
         gaijǝba,
         51 na giđ aŋǝmaṯǝbǝđiano nǝŋǝmënǝci eđakǝme đǝleđa ildi lerṯo ŋen ŋiɽijan. đara na đǝsaṯa
         eŋađ liđ alfeṯe alo esen.

1 ŋen ŋǝŋǝlǝŋe ŋelo ŋarno ñere ñaɽo ñoa iñi ñamo ñamba eñen iñi ñabǝla ṯa alopǝđaiđe
         eđala igi gamǝđia.
         2 ñere đenǝŋ iŋulu ñaɽo ñiɽǝṯiano na đenǝŋ ñaliŋeṯo ŋen nǝsi.
         3 ñënǝŋulu iñi ñaɽo ñiɽǝṯiano ñamo ñamba eñen orn ñero ñamo jas.
         4 orn ñënǝŋulu iñi ñaliŋeṯo ŋen nǝsi ñamo jas iŋaɽa ñambaña eñen.
         5 na eđa gamǝđia gero geṯo taltal na ñënǝŋulu ñamǝđiṯe elo nǝñandre.
         6 orn ulǝŋgiano ole geṯo pǝlelo nǝŋaṯa, seicr eđa igi gamǝđia gëni geṯo. twođr ñaldopǝđǝlda.
         7 na ñere pređ ñatwođo niñaṯoɽaṯe ñamba eñen.
         8 na ñere iñi ñaɽo ñiɽǝṯiano niñǝlwaɽǝṯi ñere ñaliŋeṯo ŋen nǝsi ṯa, naicǝndrǝn jas
         itefr esalo ŋen ŋanṯa ñamba eñaiñ ñonaṯa ñabaiya.
         9 orn ñere ñaliŋeṯo ŋen nǝsi nǝñǝluɽǝbiṯi eŋen nǝñaṯa, aŋgaica jas yero ywaiña ŋen
         ŋanṯa ñaŋ na nanda cum. orn mbǝr iḏukan ñiliđi jas esalo.
         10 na liga ñënǝŋulu ñabǝla ñiliđa jas, eđa geṯo igi gamǝđia na leđa ildi lafo ldënṯǝlda
         iđǝsa đǝđamǝđia na ëuwǝr yaldanḏǝnu.
         11 orn ñere ñǝṯënu nǝñela cum nǝñaṯa, ya elǝŋ, ya elǝŋ, gagiṯǝnde.
         12 orn gënǝŋu nǝŋǝluɽǝbiṯi eŋen nǝŋaṯa, đeṯam igǝndǝlwaɽǝṯia ṯa igaijǝbǝnde.
         13 ŋen ŋafǝṯia apr sǝndua ŋen ŋanṯa ñagaijǝba loman na ëđǝñin.
         14 ŋen ŋiđ aŋfeṯe ŋarno ŋen ṯa eđa gǝnǝŋ gwonaṯa gabǝṯa alo yǝnǝŋ nwaldaŋ, nǝŋundǝđi
         lǝbai nǝŋǝlnaice laŋge ǝllëɽǝŋu ṯa aldrǝmoṯe.
         15 gënǝŋu ganaico ebai gǝnǝŋ jǝnei đenǝŋ nǝŋǝnaice ebai gwomǝn jǝnei iɽijan nǝŋǝnaice
         gwomǝn jǝnei yento. eđa ganaico ebai gwaiña ŋaṯǝɽa jǝnei ywaiña na ebai gǝtefr ŋaṯǝɽa
         jǝnei yǝtefr. orn eđa nǝŋǝɽe nwaldaŋ.
         16 ebai igi ganeinu jǝnei đenǝŋ nǝŋaɽe taltal nǝŋiđi ŋǝmëɽria gǝrusya nǝŋǝɽǝjaice egworǝb
         neɽeṯe ređ.
         17 nṯia cum ebai igi ganeinu jǝnei iɽijan nǝŋǝɽǝjaice egworǝb neɽeṯe marldwan.
         18 orn ebai igi ganeinu jǝnei yento nǝŋaɽe nǝŋuri alo iđuđa nǝŋǝlǝbǝce gǝrus yelǝŋ gǝlëɽǝŋu.
         19 ndǝ liga laŋgaṯo lwalano eđa gerṯo lǝbai lakǝl nǝŋela nǝŋǝnḏeiei ŋen ŋǝlǝbai, al
         gǝrus yafo ṯau.
         20 na ebai igi ganeinu jǝnei đenǝŋ nǝŋela jǝneiya ređ nǝŋaṯa ya elǝŋ aganaicǝñi jǝnei
         đenǝŋ ṯa erǝmoṯe. seieu igaɽǝjaieo egworǝb yaɽo ređ.
         21 elǝŋ gǝlëɽǝŋu nǝŋǝmeiṯi ṯa, ŋen ŋaŋǝra agaɽ ebai gaŋǝra na guđǝrwaṯo eŋen. ŋen ŋanṯa
         aguđǝrwaṯo eŋen ŋǝtefr, igaŋanaicia laŋge lwaiña ṯa ŋǝɽrǝmoṯe. ënṯu eđaŋǝra nano đelǝŋ
         gǝlaɽǝŋa.
         22 na ebai igi ganeinu jǝnei iɽijan nǝŋela cum nǝŋaṯa, ya elǝŋ aganaicǝñi jǝnei iɽijan
         ṯa erǝmoṯe. seicu, igaɽǝjaico egworǝb yaɽo marldwan.
         23 elǝŋ gǝlëɽǝŋu nǝŋǝmeiṯi ṯa, ŋen ŋaŋǝra, agaɽ ebai gaŋǝra na guđǝrwaṯo eŋen. ŋen ŋanṯa
         aguđǝrwaṯo eŋen ŋǝtefr igaŋanaieia laŋge lwaiña ṯa ŋǝɽrǝmoṯe. ënṯu eđaŋǝra nano đelǝŋ
         gǝlaɽǝŋa.
         24 orn ebai igi ganeinu jǝnei yento nǝŋela cum nǝŋaṯa, ya elǝŋ igaliŋeṯǝŋa. agaɽ eđa
         gabɽwaŋǝno eŋen ŋaŋgi agwanḏa laŋge agero agǝlǝwađa, na agarreiđia laŋge agero agaldaldǝđia
         alo.
         25 igiđǝñalo na igabǝɽo nelǝbǝce jǝnei ilaɽǝŋa iđuđa. seicu jǝnei ilaɽǝŋa fisi.
         26 elǝŋ gǝlëɽǝŋu nǝŋǝmuɽǝbiṯi eŋen nǝŋaṯa, agaɽ ebai geicia na gaiñǝlaŋǝno. agaliŋeṯo
         ṯa igwanḏa laŋge igero igǝlǝwađa na igarreiđia laŋge igero igaldaldǝđia alo.
         27 nṯia ŋen ŋaŋǝra ndǝ aganaico leđa jǝnei ilëɽǝñi ildi lerṯo banki, ṯa ndǝ igeṯo eneini
         jǝnei ilëɽǝñi yaɽǝjeinu aten.
         28 nǝŋeiṯi leđa ilđi laṯurwa ṯwaiñ ṯa, maṯǝmar jǝnei ñanaice eđa igi gerṯo jǝnei ređ.
         29 ŋen ŋanṯa eđa gerṯo laŋge giđ aŋǝlneini lǝmǝn tǝŋ na giđ aŋǝlerṯe lwaiña, orn eđa
         gero laŋge, waŋge gǝtefr gǝlëɽǝŋu giđ aŋǝmeini.
         30 ëuwǝṯr ebai igi gero ŋeniano iŋǝrǝm ndëuwǝr. đara na đǝsaṯa eŋađ liđ alfeṯe tu.
         31 nđǝ iđia gǝleđa giđ aŋela eŋaɽrwa ŋǝlëɽǝŋu mǝlaiyǝkaiya gënǝŋu giđ aŋǝɽaŋe nal kurs
         iŋaɽrwa ilëɽǝŋu.
         32 na ŋǝlǝŋe pređ ŋalo ɽetǝɽeteo ŋiđ aŋǝrreiđǝni ŋu nëiñua. na gënǝŋu giđ aŋǝlǝndǝđiano
         ŋen ŋarno eđa gǝsia đwala gǝndǝđo yaŋalano oɽoiya.
         33 na gënǝŋu giđ aŋëɽi yaŋala nḏaŋ đaŋaieǝba na oɽo nḏaŋ đaŋabur.
         34 orn elǝŋ giđ aŋǝlwaɽǝṯi leđa lǝŋǝlǝŋe ildi lafo nḏaŋ đaŋaicǝba ṯa, ya leđa lǝpapa
         gǝlëɽǝñi ñaŋgi ñagabuŋǝnṯu, elar ñerṯe ŋǝlǝŋe iŋi ŋëɽǝṯǝnđe liga alo yiđǝniau.
         35 ŋen ŋanṯa igafo igaicoiña na ñaganaicǝñi ŋǝsa. na aŋal garriñi na ñaganaicǝñi niṯi.
         igaɽ ilia na ñagënǝciñi eneɽa enalo.
         36 igafo mǝɽǝmǝɽeñ nǝñaiñëɽi ndrena nano. igafo igwuma nǝñela nǝñaiñanwane. igafo isijǝn
         nǝñaiñeṯa nano.
         37 orn leđa ildi luđǝrwaṯo eŋen liđ almuɽǝbiṯi eŋen alaṯa, ya elǝŋ, ñagaseicǝŋa agaicoiña
         nǝñaŋǝnaice ŋǝsa ndoŋǝɽa? na aŋal garrǝŋa nǝñaŋǝnaice đǝṯia ndoŋǝɽa?
         38 na ñagaseicǝŋa agaɽ ilia nǝñaŋënǝci eneɽa ndoŋǝɽa? na agafo mǝɽǝmǝɽeñ nǝñaŋëɽi ndrena
         nano ndoŋǝɽa?
         39 na ñagaseicǝŋa agwuma walla agafo isijǝn nǝñǝŋeṯa nano ndoŋǝɽa?
         40 elǝŋ giđ aŋǝluɽǝbiṯi eŋen aŋǝleiṯi ṯa, đeṯam igǝndǝlwaɽǝṯia ndǝ ñagamǝđaṯo eđa gǝnǝŋ
         gǝta elorǝba ildi ǝllëɽǝñi, ñagamǝđaṯiñi.
         41 orn gënǝŋu giđ aŋǝlwaɽǝṯi leđa ildi lafo nḏaŋ đǝŋabur ṯa, ŋgaṯǝñr nano ya leđa labuŋǝnu
         alo yisia yǝbǝɽǝbǝte isi yeđǝrǝnṯu ŋen ŋanṯa seṯan na mǝlaiyǝka ilëɽǝŋu.
         42 ŋen ŋanṯa igafo igaieoiña nǝñerṯe ñagaiñǝnaiea ŋǝsa. igafo aŋal garriñi nǝñerṯe ñagaiñǝnaica
         niṯi.
         43 igafo igaɽ ilia nǝñerṯe ñagaiñënǝci eneɽa enalo. igafo mǝɽǝmǝɽeñ nǝñerṯe ñagaiñëɽi
         ndrena nano. igafo igwuma na igafo isijǝn nǝñerṯe ñagaiñeṯa nano.
         44 na lënǝŋulu cum liđ almuɽǝbiṯi eŋen alaṯa, ya elǝŋ, nanda ñagaseicǝŋa agaicoiña walla
         aŋal garraŋa walla agaɽ ilia walla agafo mǝɽǝmǝɽeñ ndrena nerǝŋa nano, walla agwuma
         walla isijǝn ndoŋǝɽa, nǝñerṯe ñagaŋamǝđaṯa ?
         45 orn gënǝŋu giđ aŋǝluɽǝbiṯi eŋen aŋaṯa, đeṯam igǝndǝlwaɽǝṯia ṯa, ŋen ŋanṯa ñagero
         ñagamǝđaṯa eđa gǝnǝŋ gǝta eleđa ildi ñagero ñagaiñamǝđaṯa.
         46 lënǝŋulu liđ alaɽe alënṯi eđakǝme đǝbǝɽǝbǝte orn leđa ildi luđǝrwaṯo eŋen liđ alënṯi
         eđamǝṯia đǝbǝɽǝbǝte.

1 ndǝ yesu gabǝɽǝndeṯo ŋen iŋi pređ gënǝŋu nǝŋeiṯi ṯalǝmis ilëɽǝŋu ṯa,
         2 ñagaliŋeṯo ṯa đǝsa đǝberma al fissa điđ ađǝfeṯe ndǝ ñoman ñaŋgaṯo ñiɽijan na iđia
         gǝleđa giđ aŋǝneiđǝni ṯa aŋǝɽiñǝni iđuɽi.
         3 iliga lakǝl nǝlǝŋ nǝkana na leđa loɽra larraiđo eɽa nano gelǝŋ goɽra gǝkana gǝbernia
         giyafa,
         4 ṯalɽwataiđo ṯa alëndi yesu ŋađǝnaŋa na almaɽiñe.
         5 orn ldaṯa, gerṯa iliga lǝđǝsa ŋen ŋanṯa aŋgaica leđa liđ altwođe ŋabǝɽaŋa alǝndǝgear.
         6 ndǝ yesu gafo alo ibeṯani egeɽa gǝsiman igi gafo gagǝro
         7 wuji gǝnǝŋ gaɽǝbwa nǝŋǝmeṯa nano ŋelaŋa elwandr liđǝnu larno ŋaɽa, ŋela ŋǝmwađa gaiñǝla
         kaiñ, ŋwaiña iliano kaiñ. wuji nǝŋǝraice yesu nenda ndǝ gënǝŋu gafo gasa.
         8 ndǝ ṯalǝmis yaseicu ṯia niyǝciṯano kaiñ niyaṯa, gaɽe ŋela ŋagirnia?
         9 ŋela iŋi ŋaɽǝwađaṯa ŋiliđǝnu al gǝrus ywaiña na al gǝrus yananeinu leđa ildi laɽo
         lǝbai.
         10 yesu nǝŋaliŋeṯe ŋen eŋen nǝŋǝleiṯi ṯa, ñagǝtësia wuji egare eđa? gënǝŋu giṯiñi ŋen
         ŋaŋǝra kaiñ.
         11 ñagafo leđala ildi laɽo lǝbai ñagaɽaŋalda jaica jaica orn igënǝñi lǝgerr lǝgafiar
         jaica jaica.
         12 ndǝ wuji garaico ŋela iŋi naŋǝno ilëɽǝñi gënǝŋu giđu ṯia ṯa aŋǝñaṯoɽaṯe ŋope ŋen
         ŋanṯa igwurni.
         13 đeṯam igǝndǝlwaɽǝṯia ṯa alo pređ ŋen ŋaŋǝra ŋǝrǝmwa ŋwalwaɽǝniau, ŋen iŋi wuji giđu
         ŋiđ aŋwalwaɽǝni ṯa leđa almauwǝlëldǝŋǝđeini.
         14 orn eđa gǝnǝŋ iṯalǝmis ređ nemiñe eɽijan igi gǝbernia yausa iskariyuṯi nǝgabǝṯa nǝlǝŋ
         nano nǝkana nǝŋaṯa,
         15 ñagameđǝño ñagaiñǝnaica wande ndǝ igǝndǝnaica yesu ? na nǝlǝŋ nǝmanaice faḏḏa eređia
         giɽijin. faḏḏa yǝnǝŋ yerṯo gǝrus ano yarno riyal eɽijan.
         16 na iliga lakǝl nëiñua yausa naŋapwaiñe liga ṯa aŋǝmaunaiđe.
         17 iloman laɽnda lǝđǝsa aicǝba gaicǝfa ṯalǝmis niyeṯa yesu nano niyaṯa, agwonaṯa ñaŋëɽǝṯi
         đǝsalo ŋga, iđi đǝbernia al fissa?
         18 gënǝŋu nǝŋǝleiṯi ṯa mbǝr irnuŋ goɽra maji nano ñamalwaɽǝṯi ṯa eđa gǝbërrǝŋaiđia ŋen
         gaṯa liga lëɽǝnṯiñi lafo ṯwaiñ. ñagasa al fissa ṯalǝmisya ilëɽǝñi egcɽa gǝlaɽǝŋa.
         19 ṯalǝmis yiđu ŋen ŋarno yesu gwalwaɽǝṯǝlo niyëɽi đǝsa đal lissa.
         20 na ulǝŋgi gënǝŋu ldaɽaŋe alo ṯa alase ṯalǝmisya ređ nemiñe eɽijan.
         21 ndǝ lafo lasa gënǝŋu nǝŋaṯa, đeṯam igǝndǝlwaɽǝṯia ṯa eđa gunto eñaŋ giđ aŋaiñǝnaiđe.
         22 na yënǝŋulu ṯaiywano kaiñ na pređ niyǝmeɽǝđe, ya elǝŋ igaber igiđ eŋanaiđe, gerṯa
         fǝṯia?
         23 gënǝŋu nǝŋǝluɽǝbiṯi eŋen nǝŋaṯa, eđa igi ñagǝldǝgënǝcia raŋ ilǝmbolua gënǝŋu giđ
         aŋaiñǝnaiđe.
         24 iđia gǝleđa gamiña ŋen ŋarno ŋǝwërđǝnu iŋu orn eđa giđ aŋǝneini ŋen ŋubwa igi ganaiđia
         iđia gǝleđa. gǝbanṯa ŋen ŋaŋǝra ṯa maji gakǝl gero gǝlǝŋǝni.
         25 yausa, gënǝŋu igi ganaiđǝma nǝŋǝmeɽǝđe, ya elǝŋ igi gǝbërrǝŋaiđia ŋen, igaber igiđ
         eŋanaiđe, gerṯa fǝṯia? yesu nǝŋǝmeiṯi ṯa, ndo agiđi ŋaiñǝnaiđd.
         26 na ŋen laso yesu gamo aicǝba nǝŋǝbuŋti nǝŋgere nǝŋǝnaice ṯalǝmis ilëɽǝŋu nǝŋaṯa,
         mǝr ñase igi gaɽ aŋǝno ilëɽǝñi.
         27 na nǝŋǝme al finjan nǝŋërṯi rǝmwa nano nǝŋǝlnaice nǝŋaṯa, ṯǝr, ñaŋ pređ.
         28 ŋen ŋanṯa isi yaɽo ŋǝfǝni ŋǝlëɽǝñi iŋi ŋǝbendia đǝrreiđia ŋen alo đǝrǝmwa iŋi ŋiđ
         aŋirwini ŋen ŋanṯa leđa lwaiña ṯa ŋen eŋen ŋeicia aŋgeini.
         29 igǝndǝlwaɽǝṯia ṯa igaber igǝṯia ŋawa iŋi ŋǝliđia lera tǝŋ ŋen loman lamǝlu ildi lǝgiđr
         aluṯr tǝŋ eŋǝlǝŋe ŋǝpapa gǝlëɽǝñi.
         30 ndǝ lalǝŋo ŋalǝŋa ldamiñe ldabǝṯa naiyǝn iseṯun.
         31 orn yesu nǝŋǝleiṯi ṯa, ñaŋ pređ ñagiđi ñaiñǝṯađe điñǝđi ulǝŋgi, ŋen ŋanṯa ŋen ŋǝwërđǝnu,
         igiđi yëupwi eđa gǝsi yaŋala na yaŋala yiđ ailaldǝđǝnialo.
         32 orn ndǝ igatnđinu igiđi endǝbwarǝđate alo ijalil.
         33 buṯrus nǝŋǝmuɽǝbiṯi eŋen nǝŋaṯa, ndǝ leđa pređ laŋaṯađa orn igënǝñi igaber igiđi
         eŋaṯađe kwai kwai
         34 yesu nǝŋǝmeiṯi ṯa đeṯam igaŋwalwaɽǝṯia, điñǝđi agiđi ŋaiñabǝlaice ñoman ñiɽijin ŋen
         đwaṯa đamǝlu đabara.
         35 buṯrus nǝŋǝmeiṯi ṯa, ndǝ lǝgabaiya orn igaber igiđ eŋabǝlaiee. na ṯalǝrnis pređ niyaṯa
         ṯia cum.
         36 orn yesu leṯǝlda alo ibernia jađsimani nǝŋǝlwaɽǝṯi ṯalǝmis ṯa, ɽaŋr ëli ŋen igabǝṯa
         alo yakǝl ṯa eṯurṯi rǝmwa
         37 neŋǝmame buṯrus na liđia liɽijan lǝsabdi ṯaŋwano kaiñ nǝŋgǝrđe kaiñ.
         38 nǝŋǝleiṯi ṯa, usila gǝlëɽǝñi gwana kaiñ ṯa aŋgaica igabaiya. ɽaŋr ëli alapr sǝndua.
         39 na gënǝŋu nǝgabǝṯa nëiñua aten nǝŋwođǝñiṯi alo nǝŋǝṯurṯi rǝmwa nǝŋaṯa, papa, ndǝ
         agaɽǝwađaṯa miñeicǝñi fmjan isi eŋen ŋubwa kaiñ. orn ŋgiṯu ŋen aŋiđǝni iŋi agwonaṯa
         gerṯa ŋen igwonaṯa.
         40 orn nǝŋoɽǝbaṯe ṯalǝmis nano iɽijin nǝŋǝlfiđi yandro nǝŋeiṯi buṯrus ṯa, ñagero ñagaɽǝwađaṯia
         lǝgapr sǝndua ṯia ëđǝñin yento?
         41 apr sǝndua ñaṯurṯi rǝmwa ṯa ñerṯe ñagabirnḏeini. đeṯam usila gëɽǝđiaŋǝno orn aŋǝno
         yëbia.
         42 orn gënǝŋu nǝgabǝla tǝŋ nǝŋǝṯurṯi rǝmwa nǝŋaṯa, papa ndǝ finjan isi yaber yaɽǝwađaṯia
         yamiña illi ndǝ igǝṯia, ŋgiṯu ŋen agwonaṯa aŋiđǝni.
         43 nǝŋela nǝŋǝlfiđi yandro tǝŋ ŋen ŋanṯa isi esen yiniano.
         44 orn nǝŋǝlǝŋgiṯi nǝŋǝlomiñe tǝŋ nǝŋǝṯurṯi rǝmwa tǝŋ nǝŋǝlwaɽe ŋen ŋarno ŋananoŋ.
         45 orn nǝŋeṯa ṯalǝmis nano tǝŋ nǝŋǝleiṯi ṯa, andrr mǝldin ñamiñǝniano. seiđr, liga lafo
         ṯwaiñ na iđia gǝleđa ganeiđǝni eraŋ rǝleđa leicia.
         46 twođr aɽr. seicr gënǝŋu igi gaiñǝnaiđia gafo ṯwaiñ.
         47 ŋen yesu gwaɽwata mǝldin yausa, eđa gǝnǝŋ iṯalǝmis ređ nemiñe eɽijan, gënǝŋu leṯo
         leđala lwaiña ildi lerṯo yoperre na ŋǝfra. lënǝŋulu leṯo inǝlǝŋ nǝkana na eleđa loɽra.
         48 na gënǝŋu igi ganaiđo yesu ganaico leđa ŋamǝla nǝŋaṯa, gënǝŋu igi igiđi emwëɽwëṯe
         ëiñua egworǝb, fǝŋu. ëndǝmar.
         49 na yausa geṯo yesu nano taltal nǝŋaṯa, elǝŋ igi gǝbërrǝŋaiđia ŋen bǝṯau, nǝŋǝmwëɽwëṯe
         ëiñua egworǝb.
         50 yesu nǝŋǝmeiṯi ṯa, oraiñ, ageṯo eŋen ŋǝwande? orn leđa ldela ldǝmëɽi raŋ nano ldǝmëndi.
         51 eđa gǝnǝŋ eleđa ildi lafo yesu ŋǝla nǝŋwale đaŋ đǝlëɽǝŋu nǝŋuɽǝđi đoperre nǝŋubǝɽi
         ebai gelǝŋ goɽra gǝkana nǝŋǝmaṯǝđaṯe ënǝñia alo ilëɽǝŋu.
         52 na yesu nǝŋǝmeiṯi ṯa, oɽǝbaico đoperre đǝlaɽǝŋa igërrua ŋen ŋanṯa leđa pređ ildi
         lǝmama yoperre lënǝŋulu liđ alɽiñǝni yoperreya.
         53 ñagaṯa ṯa igaber igaɽǝwađaṯa igabeɽǝđia papa gǝlëɽǝñi na taltal gënǝŋu giđ aŋaiñǝđweiṯi
         mǝlaiyǝka ywaiña kaiñ yamiñaṯo lijun ređ nalo eɽijan?
         54 orn nđǝ igëbǝđia ṯia ŋen ŋiđ aŋǝɽiñađeini ṯau iŋi ŋǝwërđǝnu egađam gǝrǝmwa igi gǝbaṯa
         ṯa đeṯam ŋen iŋi ŋiđ aŋfeṯe?
         55 iliga ildi yesu nǝŋeiṯi leđa ṯa, ñageṯo ṯa ñaiñëndi yoperreya na ŋǝfraŋa garno ñagagea
         oɽom? igaɽaŋa igal ekǝl ñoman pređ niyërrǝŋaice leđa ŋen na ñagero ñagaiñëndi.
         56 ŋen iŋi ŋafo pređ ṯa ŋen al anbiya yawërđu aŋǝɽiñađeini. orn ṯalǝmis pređ nemaṯađe
         niyobǝđe.
         57 leđa ldëndi yesu ldǝmamaṯe eɽa gelǝŋ goɽra gǝkana gǝbernia giyafa. na leđa ildi lǝbërrǝŋaiđia
         ŋen ŋal ganun na leđa loɽra lafo larraiđo alo yakǝl.
         58 orn buṯrus ṯaŋǝmateṯo nwaldaŋ nǝŋarǝmaṯe eɽa nano gelǝŋ goɽra gǝkana nǝŋënṯi eɽalo
         ldǝɽaŋalo leđala ṯa aŋǝseici ŋen.
         59 nǝlǝŋ nǝkana na nǝlǝŋ pređ ini nararraiđia ldǝpwaiñe leđa ildi alǝsǝki yesu ŋenŋa
         ŋǝŋaɽǝwen ṯa alaɽǝwađǝṯe lamaɽiña.
         60 na leđa lwaiña ldǝleṯa nano đamǝđaṯađa đǝŋaɽǝwen orn nǝlǝŋ nero nafiđa ŋen ŋǝnǝŋ.
         orn leđa liɽijan ldela nḏurṯu ldaṯa,
         61 eđa igi gaṯa ṯa gaɽǝwađaṯa gagera al ekǝl irǝmwa orn iñoman ñiɽijin giđ aŋwađe.
         62 elǝŋ goɽra gǝkana nǝŋǝtwođe nǝŋaṯa, agaber agoɽǝbaica eŋen ŋǝnǝŋ ? leđa lamama ŋen
         ŋaŋagea eđa?
         63 orn yesu ṯaŋǝbwaiño ŋǝma. na elǝŋ goɽra gǝkana nǝŋǝmeiṯi ṯa, igaŋeɽǝđia kaiñ rǝmwara
         irri ramǝṯia ṯa agǝndǝlwaɽǝṯia ndǝ agaɽ al masiya, iđia gǝrǝmwa.
         64 yesu nǝŋǝmeiṯi ṯa, ñagwalwaɽo đeṯam. igaɽo ṯia. orn igǝndǝlwaɽǝṯia ṯa, điñǝđi nëiñua
         ñagiđi ñaseici iđia gǝleđa ṯaŋǝɽaŋalo nḏaŋ đaŋaicǝba đǝrǝmwa irri rerṯo ŋabǝɽa aŋela
         isbwoɽua yelo.
         65 orn elǝŋ goɽra gǝkana nǝŋandǝđe erena gǝlëɽǝŋu nǝŋaṯa, gënǝŋu gwalwaɽo ŋen ŋǝrǝmwa
         ŋeicia. ŋen ŋanṯau lǝgwonaṯar lǝgǝberṯiar ŋen ŋwomǝn ŋamagea? điñǝđi ñagano ŋen ŋeicia
         ŋǝlëɽǝŋu.
         66 ñagaṯau? leđa ldǝmuɽǝbiṯi eŋen ldaṯa ṯa aŋǝɽiñǝni.
         67 orn lënǝŋulu ldǝmađaṯabǝṯe isiano ldǝmarice ŋǝɽǝtǝbiaŋa na lǝmaṯan ldǝmëupwi ndređena,
         68 ldaṯa, ya masiya lwaɽǝṯǝnde esandǝldi laŋëupwa?
         69 buṯrus gafo gaɽaŋa ndëuwǝr eɽalo. na ŋere ŋǝnǝŋ iŋi ŋiđu ŋǝmëɽria nǝŋǝmeṯa nano nǝŋaṯa,
         aganǝŋa cum ñagafo yesuga igi geṯo alo ijalil.
         70 orn buṯrus nǝŋǝmabǝlaice leđa nëiñua pređ nǝŋaṯa, igaijǝba ŋen agwalwaɽo.
         71 na ŋere ŋwomǝn nǝŋǝmaseici ndǝ gabǝṯo igëuwǝr nǝŋǝleiṯi leđa ildi lafo tu ṯa, eđa
         igi cum lafo yesuga galo inasiraṯ.
         72 buṯrus nǝŋǝmabǝlaice tǝŋ đalǝfiađa nǝŋaṯa, igaijǝba eđa gakǝl.
         73 orn aten leđa ildi laṯurwa ṯwaiñ ldela ldeiṯi buṯrus ṯa, đeṯam agaɽ eđa gǝnǝŋ iŋulu
         ŋen ŋanṯa ole gǝlaɽǝŋa gaŋiđia agǝlǝŋinu.
         74 gënǝŋu nǝŋǝlwaɽe kaiñ ṯa rǝmwa arǝmakǝme ndǝ gwalwaɽa ŋaɽǝwen, nǝŋalǝfe nǝŋaṯa, igaijǝba
         eđa gakǝl.
         75 na taltal đwaṯa ṯađaro na buṯrus nǝŋǝlëldǝŋǝđeini eŋen ŋǝyesu ndǝ galwaɽǝṯǝma ṯa,
         agiđi ŋaiñǝbǝlaice ñoman ñiɽijin ŋen đwaṯa đamǝlu đabara. orn nǝŋǝmiñe ṯaŋaro kaiñ.

1 na ulaldiṯano ram nǝlǝŋ pređ nǝkana na leđa loɽra talɽwataiđo lagea yesu ṯa almaɽiñe.
         2 na lënǝŋulu ldǝmakase ldǝmame ldǝmanaice bilaṯus igi gaɽ eleŋ goɽra.
         3 orn yausa igi ganaiđo yesu, ndǝ gaseicu ṯa yesu gakǝmǝni nǝŋgiṯi ŋen ŋǝlëɽǝŋu ŋeicia
         nǝŋuɽǝbiṯi nǝlǝŋ nǝkana na leđa loɽra faḏḏa eređia giɽijin,
         4 nǝŋaṯa, igiđu ŋen ŋeicia nđǝ iganaiđo eđa guđǝrwaṯo eŋen. orn nǝlǝŋ naṯa ñagerṯo
         ŋen ŋanṯau ñagananda? lǝŋeṯo ŋen iŋi aganǝŋa.
         5 gënǝŋu nǝŋëuwǝṯi al gǝrus igal ekǝl nǝŋamiñe nǝgabǝla nǝŋǝɽiñǝni đarđa bǝɽan.
         6 nǝlǝŋ nǝkana nǝme al gǝrus naṯa, ŋen ŋal ganun ŋaṯa ṯa ŋen ŋafo mǝnna lǝgǝbenciar
         al gǝrus egworǝb igal ekǝl ŋen ŋanṯa yaɽo điliđa đǝŋǝfǝni.
         7 nǝɽwataiđo orn niyiliđi gi geđa igi gǝlata ṯa aŋǝɽeṯe alo erel rǝleđa laɽ ilia
         8 ŋen ŋafṯia alo yakǝl ibernia gi gǝŋǝfǝni điñǝđi mǝldin.
         9 orn ŋen ŋǝɽiñađeinu iŋi ŋwalwaɽǝnu nabiya irǝmiya ndǝ gaṯa, lënǝŋulu ldame faḏḏa
         eređia giɽijin, filia yeđa igi ilia yëɽǝnṯǝrna igi leđa lǝmaṯan lǝliđia lisrayil lëɽǝṯǝma
         ilia,
         10 na lënǝŋulu ldǝnaiđe al gǝrus ŋen ŋanṯa gi geđa igi gǝlata, ŋen ŋarno elǝŋ rǝmwa
         ralwaɽǝṯiñi.
         11 yesu nǝŋiđǝni gaṯurwa elǝŋ nëiñua goɽra na elǝŋ nǝŋǝmeɽǝđe nǝŋaṯa, agaɽ elǝŋ gal
         yawuḏ ? yesu nǝŋaṯa agwalwaɽo đeṯam.
         12 liga nǝlǝŋ nǝkana na leđa loɽra ṯalmasǝku yesu gero gǝluɽǝbiṯia eŋen kwai kwai.
         13 orn bilaṯus nǝŋǝmeiṯi ta, agero agǝnna ŋen iŋi ŋwaiña iŋi leđa lamama ŋaŋagea?
         14 orn gënǝŋu gero gamuɽǝbiṯi eŋen ŋǝnǝŋ kwai kwai na elǝŋ nǝŋirǝwano kaiñ.
         15 nṯǝli pređ iliga lǝđǝsa elǝŋ goɽra ṯaŋëbǝriṯu leđa eđa gǝnǝŋ igi gënđǝnu isijǝn igi
         lënǝŋulu lamwonaṯa.
         16 iliga lakǝl eđa gǝnǝŋ gëndǝnu isijǝn gǝbernia yesu barabas igi gagero ŋen kaiñ.
         17 nṯia ndǝ leđa larreiđǝnu ldǝɽo bilaṯus nǝŋǝleiṯi ṯa, ñagwonaṯa igǝndëbǝriṯi esegi,
         yesu barabas walla yesu igi gǝbernia al masiya?
         18 ŋen ŋanṯa gënǝŋu galiŋeṯo ṯa lënǝŋulu lanaiđo yesu ŋen ŋanṯa lǝgiaṯǝma ŋen.
         19 nđǝ bilaṯus gaɽaŋa nal kurs iđakǝme wasen gwađweiṯǝma ŋen nǝŋaṯa gerṯa agëbiṯia maji
         gakǝl ŋen ŋǝnǝŋ igi guđǝrwaṯo eŋen ŋen ŋanṯa iganeinu ŋen ŋwaiña ŋubwa điñǝđi iŋuriđ
         ŋen ŋanṯa ŋu.
         20 orn nǝlǝŋ nǝkana na leđa loɽra lđǝburgwađaṯe leđa ṯa alǝmeɽǝđe barabas na ṯa alɽiñe
         yesu.
         21 elǝŋ nǝŋǝleɽǝđe nǝŋaṯe, ñagwonaṯa ṯa igǝnđëbǝriṯi esegi eleđa ilđi liɽijan? leđa
         ldaṯa, barabas.
         22 bilaṯus nǝŋǝleiṯi ṯa, nṯia igiđi eɽaicau yesu igi gǝbernia al masiya? na leđa pređ
         ldǝmeiṯi ṯa ŋgiṯǝma aŋǝɽiñǝni iđuɽi.
         23 elǝŋ nǝŋǝleɽǝđe nǝŋaṯa, eđa? gënǝŋu giđu wandigi geicia? orn leđa ṯaɽrajaico ole
         kaiñ ldaṯa, ŋgiṯǝma aŋǝɽiñǝni iđuɽi.
         24 ndǝ bilaṯus gaseieu ṯa gaber gamamǝđaṯa orn ṯa leđa lwonaṯa latwođa ŋabǝɽa gënǝŋu
         nǝŋǝme ŋawa nǝŋwasǝni raŋ leđa nëiñua nǝŋaṯa, ŋǝfǝni ŋeđa igi guđǝrwaṯo eŋen ŋero
         ŋaiñeređeṯa. iđr ŋen iŋi ñagwonaṯa ñaganǝñaŋ.
         25 leđa pređ ldmuɽǝbiṯi eŋen ldaṯa, ŋǝfǝni ŋǝlëɽǝŋu ŋafǝnda nano na ñere nano eñaiñ.
         26 orn gënǝŋu gëbǝriṯǝlo barabas nǝŋëupwi yesu ltuala nǝŋǝmalnaice ṯa aŋǝɽiñǝni iđuɽi.
         27 askari yelǝŋ goɽra niyamamaṯe yesu eɽa gelǝŋ goɽra niyǝrarreiđi askari yǝṯënu ywaiña
         yamagea.
         28 niyǝmamiñeici nđrena nano pređ niyǝmëɽi erena nano gore,
         29 nemeđeiđi ri newaṯe niyǝmëɽi nenda, niyëɽi pǝɽwapǝɽwa eđaŋ đǝlëɽǝŋu đaŋaicǝba. nemokwođiñǝṯi
         nđria nalo niyǝmǝđamice eŋen niyaṯa, bǝṯau ya elǝŋ gal yawuḏ.
         30 nimađaṯabǝṯe nano neme pǝɽwapǝɽwa niyǝmweipi nda.
         31 ndǝ yađamicǝma eŋen đǝge askari niyǝmamiñeici erena niyǝmëɽi ndrena nano nǝlëɽǝŋu
         niyǝmame ṯa aiyǝmaɽiñe iđuɽi.
         32 liga labǝla askari yafiđu eđa gǝnǝŋ galo igirǝwaniya gǝbernia siman, niyǝmëndi ṯa
         aŋape đuɽi đǝyesu.
         33 orn ldarǝmaṯe alo ibernia galgađa, na ŋen iŋi ŋanǝnu alo yarno bambiña gǝnda.
         34 na yënǝŋulu niyǝmanaice ŋawa ŋinǝb ṯa aŋǝṯi ŋurǝgwuđǝnu ŋǝraŋa ŋeɽe. orn nđǝ ganaṯo
         gënǝŋu nǝŋǝneđe gǝṯia.
         35 na askari niyǝmëɽi iđuɽi niyǝnḏeici ŋen ṯa aiyǝseici esegi gama wande nṯia niyakarnǝđe
         ndrena nǝlëɽǝŋu,
         36 niyaɽaŋe alo ṯaimaseicu tu.
         37 niyëɽi ŋen ŋǝđǝskiđia đageama ŋǝwërđeinu nḏuɽi yesu nenda, fǝŋu yesu igi gaɽ elǝŋ
         gal yawuḏ.
         38 na iliga lakǝl leđa liɽijan ildi laɽǝndom laɽiñǝnǝlda. gǝnǝŋ gafo nḏaŋ đaŋaicǝba
         na gǝnǝŋ gafo nḏaŋ đǝŋabur.
         39 leđa ilđi lamiño alo yakǝl ṯalmađamǝcu eŋen, ṯaltësu ŋǝɽwa,
         40 ldaṯa, aganǝŋa ŋaŋgi agaṯa agagera al ekǝl na agwađa iñoman ñiɽijin, ëbǝrnu bǝɽan.
         ndǝ agaɽ iđia gǝrǝmwa, irǝwa iđuɽi.
         41 nṯia cum nǝlǝŋ nǝkana ṯalmađamǝcu eŋen leđala ildi lǝbërrǝŋaiđia ŋen ŋal ganun na
         leđala loɽra
         42 ldaṯa, gënǝŋu gëbǝru leđa lwomǝn orn gaber gaɽǝwađaṯa gëbǝrni bǝɽan. fǝŋu gaɽ elǝŋ
         gisrayil ŋgiṯǝma aŋirǝwi iđuɽi điñǝđi na ñagiđi ñëndi ŋen ŋǝlëɽǝŋu.
         43 gënǝŋu gëndu ŋen ŋǝrǝmwa. ŋgiṯu rǝmwa arǝmëbǝri điñǝđi ndǝ raŋǝra nano eŋen ŋǝlëɽǝŋu,
         ŋen ŋanṯa gënǝŋu gaṯa gaɽ iđia gǝrǝmwa.
         44 nṯia cum leđa ildi laɽ ndom ildi lariđinǝlda nḏuɽi, lënǝŋulu ldamađamice eŋen.
         45 na liga ëđǝñina yafo iligano ŋǝrǝm nǝŋëndi alo pređ ëđǝñin yiɽijin.
         46 orn garno ëđǝñin yiɽijin yesu nǝŋǝrǝjaice ole nǝŋaṯa, eli eli lama sabagṯani. na
         ŋen iŋi ŋǝnǝnu ṯia, ya rǝmwa rǝlëɽǝñi, ya rǝmwa rǝlëɽǝñi, agaŋgiṯǝñi eđa?
         47 ndǝ lǝmaṯan eleđa ildi laṯuru alo yakǝl lano, lënǝŋulu ldaṯa, gënǝŋu gundǝđu iliya.
         48 eđa gǝnǝŋ nǝŋobǝđe nǝŋënǝci lifa eŋawa ŋinǝb iŋi ŋeɽe nǝŋëɽi lifa nǝpǝɽwapǝɽwa nǝŋëndi
         ṯa gënǝŋu aŋǝṯi.
         49 leđa lṯënu ldaṯa, alseicr ndǝ iliya giđ aŋela aŋǝmëbǝri.
         50 orn yesu nǝŋǝlwaɽe pǝlelo tǝŋ nǝŋǝnaiđe usila gǝlëɽǝŋu.
         51 na erena igëuwǝr yal ekǝl nǝŋandǝđiano pǝlelo nǝŋarǝmaṯe alo na alo niyǝtësǝni, na
         ŋwandra nǝŋgirni.
         52 rel ndragagiđǝnu na aŋǝno eleđa lwaiña ltǝɽe ildi laiyo nituđini.
         53 na nd lamiña erel liga yesu gatwođo, lënǝŋulu ldënṯi alo yursalim ldamiñiṯi leđa
         lwaiña.
         54 na elǝŋ gaskari na leđa ildi lafǝlda larǝmoṯwa yesu ldǝseici alo yǝtësǝnu na ŋen
         iŋi ŋafo, ldiđǝñiṯalo kaiñ ldaṯa, đeṯam maji igi gaɽ iđia gǝrǝmwa.
         55 liji lwaiña ɽrlda ṯalǝseicu nwaldaŋ, ildi lafo lateṯo yesu alo ijalil ṯalmico.
         56 na miriam galo imajḏaliya na miriam lǝŋgen gǝyagub na gǝyusǝf na lǝŋgen gǝliđia lǝsabdi
         lafo liŋul.
         57 eđa gafo gǝnǝŋ gaɽ elǝŋ igi gerṯo laŋge lwaiña galo yaramǝṯimaḏiya, gǝbernia yusǝf
         igi gënǝŋu ṯaŋǝteṯo yesu.
         58 na ulǝŋgi erregano gënǝŋu nǝgabǝṯa bilaṯus nano nǝŋǝmeɽǝđe aŋǝno iyesu. bilaṯus nǝŋǝlwaɽe
         ṯa gënǝŋu aŋǝneini aŋǝno.
         59 yusǝf nǝŋǝme aŋǝno nǝŋǝmǝndeici erenaga gǝmutiaŋǝno gatǝɽe
         60 nǝŋëɽi eđel đǝlëɽǝŋu đǝmaijǝn iđi gënǝŋu gwuru egǝbwa na gënǝŋu nǝŋǝtwađe lwandra
         alo loɽra nǝŋëɽi đel nëiñua, orn gabǝla.
         61 miriam gǝmajḏaliya na miriam gwomǝn lafo tu laɽaŋa alo đel nëiñua.
         62 ndǝ loman lakǝl lǝŋgaṯo ildi leđa lal yawuḏ laṯoɽaṯau ŋen ŋǝđǝsa, nǝlǝŋ nǝkana na
         al farisiyin ldarraiđe ldǝɽo bilaṯus nano
         63 ldaṯa, ya elǝŋ ñagǝlëldǝŋǝđeinu ṯa eđa gakǝl gaɽ ađǝna gwalwaɽo ŋen gamǝṯo mǝldin
         nǝŋaṯa ṯa, ndǝ ñoman ñaɽo ñiɽijin giđ aŋǝtwođe.
         64 ŋen ŋafǝṯia lwaɽo ŋen ṯa đel đoba ađǝldanḏǝni ŋope ñoman ñiɽijin ŋen ŋanṯa aŋgaica
         ṯalǝmis ilëɽǝŋu yiđ aiyela aiyǝmaŋgeici aiyǝlwaɽǝṯi leđa ṯa, gënǝŋu gatwođo eŋǝɽaiñ.
         nṯia ŋađǝna ŋǝnḏurṯu ŋiđ aŋǝciṯi kaiñ ŋamiñaṯo ŋađǝna ŋananoŋ.
         65 bilaṯus nǝŋǝleiṯi ṯa ñagerṯo askari ṯa aiyǝɽe aiyǝrǝmoṯe đel. mbǝr ñaldanḏe. ñagaliŋeṯo
         ŋen.
         66 lënǝŋulu ldabǝla ldǝđwaṯe askari isi niyakase lwandra, nṯia yaldanḏu đel.

1 loman laŋgaṯo lǝđǝmiñǝniano na iloman lǝnëiñua igusbua ulaldiṯano bǝrni bǝrnia miriam
         galo imajḏaliya na miriam gwomǝn ldabǝla ṯa alǝseici đel đoba.
         2 orn alo yafo yǝtësǝnu kaiñ, ŋen ŋanṯa mǝlaiyǝka đelǝŋ rǝmwa đirǝwu elo. đënǝŋu đeṯo
         nḏǝŋgeici lwandra eđel ṯađǝndaŋo.
         3 đënǝŋu đarno rǝmwa rasa na erena gǝlëɽǝŋu nabǝjo nawađialo.
         4 askari isi yarǝmoṯwa đel ṯaiyǝgǝđiaŋǝno ŋǝđaiñǝŋa ŋen ŋanṯa ŋu, niyarneṯe leđa ildi
         laiyo.
         5 na mǝlaiyǝka nḏǝlwaɽǝṯi liji ɽrlda ṯa, ñerṯe ñagidǝñalo. igaliŋeṯo ṯa ñagapwaiña
         yesu igi gǝɽiñǝnu iđuɽi.
         6 gënǝŋu gero ëli ŋen ŋanṯa gatwođo ŋen ŋarno gwalwaɽo. elar ñaseici alo isi gënǝŋu
         gandrau,
         7 orn mbǝr taltal ñalwaɽǝṯi ṯalǝmis ilëɽǝŋu ṯa, gënǝŋu gatwođo eŋǝɽaiñ na giđ aŋǝlǝbwarǝđaṯe
         alo ijalil. yënǝŋulu yiđ aiyǝmaseici tu.
         8 lënǝŋulu lđǝŋgaṯe đel taltal ŋǝđaiñaŋa na đaŋǝrađa nano kaiñ lđobǝđe ṯa alǝlwaɽǝṯi
         ṯalǝmis ilëɽǝŋu.
         9 na yesu ldopǝđaiđǝlđa nǝŋaṯa, bǝṯrau. lënǝŋulu ldela ldǝmëndi rǝmanǝña, ldǝmuđiñǝṯialo.
         10 orn yesu nǝŋǝleiṯi ṯa, ñerṯe ñagiđǝñalo. mbǝr ñalwaɽǝṯi lorlđaiñ ṯa aɽe alo ijalil
         na lënǝŋulu liđ alǝñǝseici tu.
         11 liga liji ɽrlda lafo eđađ askari yǝmaṯan isi yarǝmoṯo đel niyënṯi irnuŋ goɽra niyǝlwaɽǝṯi
         nǝlǝŋ nǝkana ŋen pređ iŋi ŋafo.
         12 nënǝŋulu narraiđo leđala loɽra ṯaɽwataiđo. ldǝnaice askari gǝrus ywaiña kaiñ, ṯa
         aiyabǝlaice,
         13 ldaṯa, lwaɽr ṯa ṯalǝmis ilëɽǝŋu yeṯo niyǝmaŋgeici, ñagandro.
         14 na ndǝ elǝŋ goɽra gǝnna ŋen iŋi ñagiđi ñamaburgwađeici nṯia ñagiđi ñǝnđiđi ñerṯe
         ñagagǝrđia.
         15 yënǝŋulu niyǝmame al gǝrus niyiđi ŋen ywalwaɽǝnu. na ŋen iŋi ŋiđǝnu ŋǝlǝŋinu đurri
         eleđa lal yawuḏ điñǝđi mǝldin.
         16 orn ṯalǝmis ređ nemiñe yento niyabǝṯa alo ijalil naiyǝn isi yesu gafo gwalwaɽǝṯǝlo.
         17 ndǝ yënǝŋulu yaseieǝma niyǝmukwuđiñǝṯialo. orn yǝmaṯan niyerṯe yǝbendia ŋen mǝldin.
         18 yesu nǝŋela nǝŋǝlǝlwaɽǝṯi nǝŋaṯa, iganeinu ŋǝlǝŋe pređ elo na alo.
         19 ŋen ŋafǝṯia mbǝr alo pređ ñërrǝŋaice leđa pređ ŋen na ñǝlnanaice mamuḏiya irǝŋga
         gǝđaṯa na giđia na gusila gatǝɽe,
         20 ñǝlërrǝŋaice ŋen ṯa aliđi ŋen pređ igwalwaɽǝṯǝnde. na seicr lǝgǝfiar jaica alo aiyumǝndǝđeini.margusmargusmargusmargusmargus
         
            

         
      
   
      
         margus
12345678910111213141516
   
      
         1
1 fǝŋen iŋi ŋaŋǝra iyesu masiya igi gaɽ iđia gǝrǝmwa.
         2 ŋen iŋi ŋatwođo garno ŋǝwërđǝnu egađam gǝnabi isaiya igi gërrǝŋaiđu ŋen ŋǝrǝmwa ṯa,
         seiđu igađwaṯa eđa ŋa nëiñua gerṯo ŋen ŋǝlëɽǝñi igi giđ aŋaṯoɽaṯe đađ ŋa nëiñua.
         3 ole geđa gǝnǝŋ gwaɽwata pǝlelo eđǝñwa nǝŋaṯa, ṯoɽaṯr đađ đelǝŋ. iđr rađ rǝlëɽǝŋu
         ruđǝrwaṯo.
         4 fǝyuanna al mamuḏan igi gafo eđǝñwa gwaɽwatiṯia leđa ṯa alǝŋgiṯi ŋen eŋen ŋeicia
         alnaneini mamuḏiya ndǝ lǝŋgǝđeinu ŋen eŋen ŋeieia, ldoɽǝbaṯe rǝmwa nano.
         5 na leđa lalo pređ iyuḏiya na lalo yursalim lamiño ldǝmeṯa nano na gënǝŋu gananaicǝlo
         mamuḏiya iđǝbarlda đǝbernia urḏun ndǝ lamiño ŋen eŋen ŋeicia.
         6 yuanna gëɽǝnu erena nano igi giđǝnu walaga gǝđëuri nǝŋëndǝni đǝrnađano egweya, ṯaŋaso
         yama na lai leđǝñwa.
         7 gënǝŋu gaṯa, eđa igi goɽraṯiñi giđ aŋǝñela nḏurṯu, na igero igarǝjađaṯa eŋen ṯa igamamiñeicia
         nḏǝbina erǝmanǝŋ rǝlëɽǝŋu.
         8 igënǝñi iganaicǝnde mamuḏiya ŋawaŋa orn gënǝŋu giđ aŋǝndǝnaiee mamuḏiya usilaga gatǝɽe.
         9 iliga lakǝl yesu nǝŋǝtwođe alo inasiraṯ alo ijalil nǝŋela na yuanna nǝŋǝmanaice mamuḏiya
         iđǝbarlda đǝbernia urḏun.
         10 na ndǝ nǝŋǝmiñe eŋau nǝŋǝseici ltuŋga landǝđiano na usila gatǝɽe girǝwuṯǝma nano
         garno bǝldugur.
         11 na ole geṯo elo nǝŋaṯa, agaɽ iđia gǝlëɽǝñi gubwaniya, igaŋǝrṯiaŋa nano kaiñ.
         12 orn usila nǝŋǝmamaṯe eđǝñwa,
         13 na gënǝŋu gafo eđǝñwa đwalađa đeđǝñwa ñoman eređia marldwan na seṯan nimirnḏeiei.
         na mǝlaiyǝka niyamarǝmoṯe.
         14 ndǝ liga laŋgaṯo ildi yuanna gafo gëndǝnau, orn yesu nǝgabǝṯa alo ijalil nǝŋërrǝŋaice
         leđa ŋen ŋaŋǝra ŋǝrǝmwa,
         15 nǝŋaṯa, liga ildi lëɽǝnu leṯo đǝge, na ŋǝlǝŋe ŋǝrǝmwa ŋafo ṯwaiñ. ŋgiṯr ŋen eŋalo
         ŋeicia ñoɽǝbaṯe rǝmwa nano ñëndi ŋen ŋaŋǝra ŋǝrǝmwa.
         16 ndǝ yesu gafo gǝbǝrlda đǝbarlda nano đoɽra đǝbernia al bar ijalil nǝŋǝseici siman
         na anḏǝrawus orǝba gǝsiman lëuwǝṯa yar igal bar ŋen ŋanṯa lǝbekendia lǝmme.
         17 yesu nǝŋǝleiṯi ṯa, elar ñaiñǝteṯe na igiđi yǝndiđi ṯa ñagiđi ñëndi leđa ŋen.
         18 na lënǝŋulu laŋgiṯu yar esen taltal ldǝmateṯe.
         19 ndǝ gaburgwađaṯo nëiñua aten gënǝŋu nǝŋǝseici yagub, iđia gǝsabdi na orǝba gǝlëɽǝŋu
         gǝbernia yuanna ildi lafo iđǝpundr đǝŋau laṯoɽaṯa yar esen.
         20 na gënǝŋu nǝŋǝlundǝđi. orn taltal lënǝŋulu ldǝŋgiṯi sabdi eṯen lafo iđǝpundr leđala
         ildi liṯǝlo ŋǝmëɽria ldamiñe ldǝmateṯe.
         21 na gënǝŋu ldabǝla alo ikafranawum na iloman lǝđǝmiñǝ-niano nǝŋënṯi imajma nǝŋërrǝŋaice
         leđa ŋen.
         22 leđa ldirǝwano kaiñ ŋen ŋanṯa gënǝŋu gërrǝŋaicǝlo ŋen garno eđa gerṯo ŋǝlǝŋe na gerṯa
         garno leđa ildi lǝbërrǝŋaiđia ŋen ŋal gamm.
         23 na eđa gëni gǝnǝŋ imajma igi gerṯo usila nano geicia.
         24 na gënǝŋu nǝŋarǝjaice ole kaiñ nǝŋaṯa, agageande eđa, yesu galo inasiraṯ? ageṯo ṯa
         ŋǝndamǝndađe? igaliŋeṯo agaɽ esegi, ya eđa gatǝɽe gǝrǝmwa.
         25 yesu gagariñaṯo usila geicia nǝŋaṯa, bwaiño ŋǝma, ŋamamiñe nano.
         26 usila geicia nǝŋauwǝṯi maji nǝŋǝrǝjaice ole kaiñ nǝŋǝmamiñe nano.
         27 na leđa pređ ldirǝwano ldǝɽwataiđe, ldaṯa, ŋen ŋanṯau? wandigi ŋen iŋi ŋǝmaijǝn?
         ŋen ŋanṯa gënǝŋu gwaɽwatiṯia nusila neicia ŋǝlǝŋeŋa na nënǝŋulu ṯanǝmanaṯo.
         28 na ŋen iŋi ŋamiño alo pređ isi yafo alo yakǝl ṯwaiñ ijalil.
         29 orn yesu nǝŋamiñe imajma ldënṯi eɽa gǝsiman na ganḏǝrawus yagubga na yuannaga.
         30 na unin siman gaɽǝbwa gwuma, gubwa piđ aŋǝno na lënǝŋulu ldǝlwaɽǝṯi yesu eŋen ŋǝlëɽǝŋu.
         31 gëŋǝŋu nǝŋǝmeṯa nano nǝŋǝmëndi đaŋ nǝŋǝmatuđi. na taltal đǝmwa nḏǝmamiñe nano na
         wuji nǝŋǝtwođe ṯaŋǝlđuɽǝđǝnṯu.
         32 na erregano ëđǝñina yǝbenṯia leđa leṯo yesu nano leđala pređ ildi lwuma na ildi lerṯo
         nusila nano neicia,
         33 ldǝrraiđe leđala pređ lirnuŋ gakǝl goɽra eɽa nano.
         34 yesu nǝŋeiđi leđa lwaiña ildi lwuma lerṯo đǝmwa ɽetǝɽeteo nǝŋǝmiñe nusila neicia
         leđa nano lwaiña. gënǝŋu nǝŋerṯe gaŋgiṯia nusila neicia naɽwate ŋen ŋanṯa naliŋeṯǝma.
         35 ulaldiṯano ram bǝrni bǝrnia ŋǝrǝm ŋafo ŋwaiña gënǝŋu nǝŋǝtwođe nǝŋǝmiñe nǝgabǝṯa
         eđǝñwa alǝsoŋ nǝŋǝṯurṯi rǝmwa tu.
         36 orn siman na leđa lafǝlda ṯalbapwaiño yesu,
         37 na ldǝmafiđi ldǝmeiṯi ṯa, leđa pređ laŋapwaiña.
         38 orn gënǝŋu nǝŋǝleiṯi ṯa, aɽr alo yarto irnuŋ gafo ṯwaiñ ṯa yërrǝŋaice leđa ŋen tu
         cum. fǝŋen iŋi igamiñǝṯu ṯa yiđi ṯia.
         39 na gënǝŋu nǝŋërrǝŋaice leđa ŋen imajma alo pređ ijalil nǝŋǝmiñe nusila leđa nano
         neieia.
         40 orn eđa gǝnǝŋ gagǝro nǝŋǝmeṯa nano nǝŋǝmeɽǝđe kaiñ nǝŋwođiñiṯi ndria nalo ŋu nëiñua
         nǝŋaṯa, ndǝ agameđǝño agaɽǝwađaṯa ŋaiñetǝɽe.
         41 yesu nǝŋǝmagiaṯc ŋǝbaiya nano nǝŋwale đaŋ nǝŋǝmabǝre nǝŋaṯa, igameđǝño, tǝɽeṯo.
         42 na ŋǝɽaiñ nǝŋǝmaŋgaṯe nano taltal nǝŋatǝɽeṯe.
         43 yesu nǝŋǝmanaice ŋen ŋwonḏǝṯo nǝŋǝmađwaṯe taltal nǝŋǝmeiṯi ṯa,
         44 gerṯa agwalwaɽǝṯia eđa gǝnǝŋ ŋen iŋi kwai kwai, orn mbu ŋaŋaice kana aŋǝno ilaɽǝŋa.
         orn ŋiđi đǝɽǝđǝnia garno musa gwaɽwatau pǝnde, ṯa ŋërrǝŋaice leđa ŋen ṯa ageiđinu.
         45 orn maji nǝgabǝla ṯaŋǝɽwato ŋen ŋǝyesu nǝŋiđi ŋen ŋǝlǝŋinu alo ywaiña kaiñ ṯa yesu
         aŋerṯe gaɽǝwađaṯa gǝbenṯia irnuŋ gǝnǝŋ leđa nëiñua, orn ṯaŋfeṯe eđǝñwa. na leđa ldǝmeṯa
         nano lalo pređ.

1 ndǝ ñoman ñaŋgaṯo ñǝmaṯan yesu nǝŋoɽǝbaṯe alo ikafranawum na ŋen ŋǝnǝnu ṯa gënǝŋu
         gafo egeɽa gǝlëɽǝŋu.
         2 orn leđa lwaiña kaiñ ldǝrraiđe ldunḏeini eɽalo, alo niyerṯe lauɽaŋa. na gënǝŋu nǝŋǝlǝlwaɽǝṯi
         ŋen ŋǝrǝmwa.
         3 na leđa leṯo ildi marldwan iŋulu lapo eđa gǝnǝŋ al aŋgǝremya igi gaijǝba aŋǝnoiya,
         4 orn lënǝŋulu lero laɽǝwađaṯia lameṯa nano ŋen ŋanṯa leđa lwaiña, orn ldaŋǝrđe uruba
         eđǝpe ldiđi đǝɽi lduwirwi maji al aŋgǝremya.
         5 ndǝ yesu gaseicu đonaṯa eđen gënǝŋu gwalwaɽǝṯu maji gaijǝba aŋǝnoiya ṯa, oraiñ ŋen
         ŋǝlaɽǝŋa ŋeicia ŋǝŋgeinu đǝge.
         6 orn leđa lǝmaṯan eleđa ildi lǝbërrǝŋaiđia ŋen ŋal ganun lafo ṯalɽaŋo tu, ldukuɽǝbǝjǝđǝṯia
         eŋen eŋaṯǝɽa eŋen,
         7 ldaṯa, ŋen ŋanṯau eđa igi gwalwaɽo ṯia? gënǝŋu gwaɽwata ŋen ŋǝrǝmwa ŋeicia. esegi
         gaɽǝwađaṯa gǝŋgeicia ŋen ŋeicia illi rǝmwa runto?
         8 orn yesu nǝŋaliŋeṯe usilaga gǝlëɽǝŋu ṯa lënǝŋulu lukuɽǝbijǝđǝṯia eŋen eŋaṯǝɽa nǝŋǝleiṯi
         ṯa, ñaguku-ɽǝbijǝđǝṯia eŋen eŋaṯǝɽa eđa?
         9 ŋen ŋǝwande ŋaŋǝra ṯa igabaṯa, ŋen ŋǝlaɽǝŋa ŋeicia ŋǝŋgeinu đǝge, walla ṯa igabaṯa,
         twođo ŋape al aŋgǝrem elaɽǝŋa ŋerlde.
         10 orn ṯa ñaliŋeṯe iđia gǝleđa gerṯo ŋǝlǝŋe alo ŋen ŋanṯa aŋgeiei ŋen ŋeieia, gënǝŋu
         gwalwaɽǝṯu maji gwuma ṯa,
         11 igaŋǝlwaɽǝṯia ṯa, twođo, ŋape al aŋgǝrem elaɽǝŋa ŋoɽǝbaṯe egeɽa.
         12 na maji nǝŋǝtwođe nǝŋape al aŋgǝrem elëɽǝŋu nǝŋǝmiñe leđa nëiñua pređ na lënǝŋulu
         pređ ldirǝwano ldǝnaice rǝmwa đame ldaṯa, ñagero ñagǝseicia waŋge gǝnǝŋ garno ṯia
         kwai kwai.
         13 yesu nǝŋǝmiñe tǝŋ nǝgabǝṯa đǝbarlda nano đoɽra. na leđa lwaiña kaiñ ldǝmeṯa nano
         na gënǝŋu nǝŋǝlërrǝŋaice ŋen.
         14 liga gǝbǝrlda gënǝŋu gaseicu lawi igi gaɽ iđia galfi igi gaɽaŋa alo iṯulba nǝŋǝmeiṯi
         ṯa, teṯǝñi. na lawi nǝŋǝtwođe nǝŋǝmateṯe.
         15 lomanaŋ yesu gafo gasa egeɽa gǝlawi na leđa lwaiña ildi lamama ṯulba na ildi leicia
         laso yesu ŋǝla na ṯalǝmisya ilëɽǝŋu, ŋen ŋanṯa lwaiña ṯia ṯalmateṯo.
         16 orn leđa ildi lǝbërrǝŋaiđia ŋen ŋal ganun na al farisiyin ldǝmaseici lasa leđala
         ildi latǝmeicia ṯulba na ildi leicia ldǝlwaɽǝṯi ṯalǝmis ilëɽǝŋu ldaṯa, ŋen ŋanṯau
         gënǝŋu lasa leđala ildi latǝmeicia ṯulba na leđala leicia?
         17 ycsu nǝŋǝne nǝŋǝleiṯi ṯa, gerṯa leđa lëpi ildi lonaṯa al akim orn leđa lwuma. igero
         igeṯo ṯa yurundǝđi leđa ildi luđǝrwaṯo eŋen orn leđa leicia.
         18 na ṯalǝmis iyuanna na al farisiyin lafo laɽaŋa ŋorwaṯaŋa. nṯia leđa leṯo yesu nano
         ldǝmeɽǝđe ldaṯa, ŋen ŋanṯau ṯalǝmis iyuanna na ṯalǝmis igal farisiyin yaɽaŋa ŋorwaṯaŋa
         orn ṯalǝmis ilaɽǝŋa yaber yëbǝđia ṯia?
         19 yesu nǝŋǝluɽǝbiṯi eŋen nǝŋaṯa, leđa ildi laɽ rappa leđa igi gamǝđia lënǝŋulu laɽǝwađaṯa
         laɽaŋa ŋorwaṯaŋa liga lafǝlda? nda, laber laɽǝwađaṯa laɽaŋa ŋorwaṯaŋa ea ndǝ lđalafo
         igi gamǝđia.
         20 orn liga liđ alela ndǝ eđa gamǝđia giđ aŋǝlomiñǝni. iliga lakǝl lënǝŋulu liđ alɽaŋe
         ŋorwaṯaŋa.
         21 eđa gero gǝnǝŋ gǝma erena gǝtefr gǝmaijǝn aŋǝbuɽaṯe egǝren gaicwaro, ŋen ŋanṯa erena
         gǝmaijǝn giđ aŋgeređece orǝba alo yoɽra.
         22 nṯia cum eđa gero gǝnǝŋ garaica ŋuɽu iŋi ŋiđǝnu maijǝn igërrua gaicwaro ŋen ŋanṯa
         ërrua giđ aŋǝndǝđiano na ŋuɽu na ërrua liđ alamǝndëđǝni ndǝm. orn ŋuɽu iŋi ŋiđǝnu
         maijǝn ŋarǝjeinu igërrua gǝmaijǝn.
         23 na iloman lǝđǝmiñǝniano yesu gafo gǝberlda ini na ṯalǝmis ilëɽǝŋu nemǝndiñe ŋwala
         ŋen yabǝrlda.
         24 orn al farisiyin nimeiṯi ṯa, seicu. ŋen ŋanṯau yënǝŋulu yëbǝđia ŋen iŋi ŋëđǝñinu
         iloman lǝđǝmiñǝniano?
         25 gënǝŋu nǝŋǝleiṯi ṯa, ñagero ñagǝbëgǝria ŋen iŋi ḏawuḏ giđu? ndǝ gënǝŋu na leđa ildi
         lafǝlda lero laŋge na laicoiña
         26 gënǝŋu gënṯu egeɽa gǝrǝmwa liga abiađar gaɽ elǝŋ goɽra gǝkana nǝŋase aicǝba igi gëɽǝnu
         rǝmwa nëiñua, nǝŋǝnaice leđa lafǝlda ṯa alase cum. na ŋen ŋëđǝñinu ṯa leđa lasa aicǝba
         igi illi al kana.
         27 na yesu nǝŋǝleiṯi tǝŋ ṯa, loman lǝđǝmiñǝniano liđǝnu ŋen ŋanṯa leđa na gerṯa leđa
         liđǝnu ŋen ŋanṯa loman lǝđǝmiñǝniano.
         28 ŋen ŋafǝṯia iđia gǝleđa gaɽ elǝŋ gǝloman lǝđǝmiñǝniano cum.

1 na yesu nǝŋënṯi imajma tǝŋ na maji gafo gǝnǝŋ đaŋ đǝlëɽǝŋu đaiyaŋǝno.
         2 na leđa ldǝmarǝmoṯe ṯa alǝseici ndǝ gabakeiđia maji iloman lǝđǝmiñǝniano ṯa almǝsǝki.
         3 gënǝŋu nǝŋeiṯi majiigi đaŋ đaiyaŋǝno ṯa, ṯuru iligano.
         4 nǝŋeɽǝđe leđa nǝŋaṯa ṯa, ŋen ŋaŋǝra ndǝ eđa gëbǝđia ŋen ŋaŋǝra walla ŋen ŋeicia iloman
         lǝđǝmiñǝniano? ŋen ŋaŋǝra ndǝ eđa gëbǝri đamǝṯia walla gaɽiña đamǝṯia? orn ṯalǝbwaiño
         ŋǝma.
         5 nǝŋǝlnwane pređ nǝŋǝciṯano nǝŋwane ŋen ŋanṯa nare enen nabɽwaŋǝno, nǝŋeiṯi maji ṯa,
         alwe đaŋ. gënǝŋu nǝŋwale đaŋ nḏamǝṯe.
         6 orn al farisiyin ldamiñe taltal leđala liruḏusiyin ṯalɽwataiđo ldǝmage ṯa almaɽiñe
         ṯau.
         7 yesu ldǝŋgaṯe alo yakǝl ṯalǝmisya ilëɽǝŋu ldabǝṯa alo iđǝbarlda nano na leđa lwaiña
         lalo ijalil na lalo yuḏiya
         8 na lalo yursalim na lalo yaḏumiya na lalo yǝnǝŋ yafo urḏun nëiñua na lalo isur na
         lalo isiḏa, lënǝŋulu ldǝmeṯa nano ndǝ lano ŋen gënǝŋu giđu.
         9 gënǝŋu gwalwaɽǝṯu ṯalǝmis ṯa almëɽǝṯi đǝpundri đǝŋau ŋen ŋanṯa ŋu ṯa leđa alerṯe
         lamaṯǝrnaiđia.
         10 ŋen ŋanṯa geiđu leđa lwaiña, nṯia leđa pređ ildi lwuma ldǝmaṯǝrnaiđe ṯa almapǝrre.
         11 ndǝ nusila neicia naseieema nǝmukwuđiñǝṯi alo narǝjaice ole naṯa, agaɽ iđia gǝrǝmwa.
         12 na gënǝŋu nǝŋǝlǝbǝɽia nano đonḏǝṯađa ṯa anerṯe amiđi gǝlǝŋinu.
         13 rn gënǝŋu nǝgabǝṯa naiyǝn nǝŋundǝđi leđa ildi gǝlwonaṯa, na lënǝŋulu ldǝmeṯa nano.
         14 na gënǝŋu nǝŋoṯe leđa ređ ldǝmiñe liɽijan ṯa alfeṯǝlda na ṯa aŋǝlđwaṯe alërrǝŋaice
         leđa ŋen ŋǝlëɽǝŋu,
         15 na ṯa aŋǝlnaiee ŋǝlǝŋe ṯa almiñe nusila neicia leđa nano.
         16 gënǝŋu goṯo leđa ređ ldǝmiñe liɽijan. fǝŋulu siman igi gënǝŋu gënǝcǝma irǝŋ gwomǝn,
         buṯrus,
         17 na yagub iđia gǝsabdi na yuanna orǝba gǝyagub ildi gënǝŋu gënǝcǝlo irǝŋ gwomǝn, buwanarjis,
         ŋen iŋi ŋǝnǝnu leđa ildi larno rǝmwa rëpǝniano,
         18 na anḏarawus, na filibus, na barđulamawus, na maṯṯa na ṯoma na yagub iđia galfi,
         na ṯaḏḏawus, na siman al ganawiya
         19 na yausa iskariyuṯi igi ganaiđo yesu. na lënǝŋulu ldabǝṯa eɽa gǝyesu.
         20 orn leđa ldarraiđe lwaiña kaiñ na liga lero ṯa yesu na ṯalǝmis alase.
         21 ndǝ lǝŋgen na lorǝba lano ŋen iŋi, lënǝŋulu ldela ṯa almame ŋen ŋanṯa leđa ṯalaṯa
         gënǝŋu gaɽ ëɽi.
         22 leđa ildi lǝbërrǝŋaiđia ŋen ŋal ganun ildi leṯo alo yursalim ldaṯa ṯa gënǝŋu gerṯo
         balsabul nano na ṯa gënǝŋu gamiño nusila neicia leđa nano ŋabǝɽaŋa ŋelǝŋ gǝnusila
         neicia.
         23 gënǝŋu nǝŋǝlundǝđi nǝŋǝlǝlwaɽǝṯi eŋen ŋǝwujǝnu nǝŋaṯa, ŋen ŋanṯau seṯan yamiña seṯan?
         24 ndǝ leđa lǝŋǝlǝŋe lageađaiđo eŋen ŋǝlǝŋe ŋiđ aŋǝmǝndëđǝni.
         25 ndǝ leđa legeɽa lageađaiđo eŋen, eɽa gaber gaɽǝwađaṯa gađurwa.
         26 na ndǝ seṯan yatwodo yageo seṯan yënǝŋu egeađaiđo eŋen na yaber yaɽǝwađaṯa yađurwa,
         nṯia yiđ aiyǝmǝndëđǝni.
         27 orn eđa gero gǝnǝŋ gaɽǝwađaṯa gǝbenṯia eɽa gǝmaji gwonḏǝṯo ṯa aŋǝlaldǝbǝje laŋge
         ǝllëɽǝŋu, illi ndǝ gakaso maji gwonḏǝṯo ananoŋ. orn giđ aŋǝlaldǝbǝje laŋge legeɽa
         gǝlëɽǝŋu.
         28 đeṯam igǝndǝlwaɽǝṯia ṯa, ŋen pređ ŋeicia na ŋen pređ ŋǝlwaɽǝnu ŋagea rǝmwa ŋiđ aŋgǝđeini
         eleđa ildi liđu,
         29 orn eđa igi gǝbaṯa ŋen ŋusila gatǝɽe ŋeicia, gënǝŋu gaber giđ aŋgǝđeini ŋen iŋi kwai
         kwai. gënǝŋu giđu ŋen ŋeicia iŋi ŋafo bǝɽǝbǝte.
         30 yesu gwalwaɽo ṯia ŋen ŋanṯa leđa laṯa, gënǝŋu gerṯo usila nano geicia.
         31 orn lǝŋgen yesu na lorǝba ldela ldǝṯuri ndëuwǝr ldǝđwaṯe eđa ṯa almundǝđi.
         32 leđa lwaiña ṯalɽaŋo ldamađiṯia na lënǝŋulu ldǝmalwaɽǝṯi ṯa, seieu lǝŋgalo na lorldalo
         laṯurwa ndëuwǝr, laŋwonaṯa.
         33 gënǝŋu nǝŋǝluɽǝbiṯi eŋen nǝŋaṯa, esegi gaɽ ǝnna na esandǝldi laɽo lorldaiñ?
         34 nǝŋǝnwane leđa ildi lađiṯǝma nǝŋaṯa, fǝnna na lorldaiñ.
         35 leđa pređ ildi lëbǝđia ŋen rǝmwa ronaṯa lënǝŋulu laɽo lorldaiñ na lǝŋgaiñ.

1 na yesu nǝŋërrǝŋaice leđa ŋen đǝbarlda nano đoɽra tǝŋ na leđa lwaiña larraiđǝma nano
         na gënǝŋu nǝŋënṯi iđǝpundr đǝŋau iđi đafo nǝŋau nǝŋǝɽaŋe alo. na leđa pređ lafo nëṯǝndi.
         2 nǝŋǝlërrǝŋaice ŋen ŋwaiña ŋenŋa ŋǝwujǝnu nǝŋǝleiṯi ṯa,
         3 nǝr, eđa gǝnǝŋ gabǝla ŋen ŋanṯa aŋabǝđe ŋwoređa.
         4 ndǝ gabǝđǝlo ŋǝmaṯan nǝŋǝreinialo eđađ na ndǝfia neṯo nǝloṯe.
         5 ŋǝmaṯan nǝŋǝreinialo eŋwandra đuđa đǝtefr nǝŋobǝđe taltal ŋen ŋanṯa đuđa đǝtefr.
         6 orn ndǝ ëđǝñina yatwođe nǝŋuɽǝni nǝŋamuđiṯi aŋǝno ŋen ŋanṯa urldia gero.
         7 ŋǝmaṯan nǝŋǝreinialo iri orn ri ndratođe ndrǝlëndi nǝŋerṯe ŋǝlǝŋa.
         8 na ŋǝmaṯan nǝŋǝreini alo yaŋǝra nǝŋobǝđe nǝŋalǝŋe liđia lwaiña. ŋǝmaṯan ŋalǝŋo liđia
         eređia giɽijin na ŋǝmaṯan ŋalǝŋo liđia eređia đenǝŋ nalo eređia gunto na ŋǝmaṯan ŋalǝŋo
         liđia eređia ređ.
         9 na gënǝŋu nǝŋaṯa, eđa gerṯo nënǝñia ṯa aŋǝliyene, ŋgiṯǝma aŋǝne.
         10 ndǝ gënǝŋu gafo alǝsoŋ leđa ildi ṯalmateṯo na ṯalǝmis ređ nemiñe eɽijan ldǝmeɽǝđe
         eŋen ŋǝwujǝnu.
         11 gënǝŋu nǝŋǝleiṯi ṯa, ŋen ŋaneinǝnde ṯa ñaliŋeṯe ŋamǝɽa ŋǝŋǝlǝŋe ŋǝrǝmwa. orn leđa
         ildi lafo ndëuwǝr ŋen pređ ŋǝneinǝlo ŋenŋa ŋǝwujǝnu
         12 ṯa alǝseici đeṯam orn alerṯe lǝseica na ṯa alne orn alerṯe laliŋeṯa, ṯa alerṯe laŋgiṯia
         ŋen eŋen ŋeicia aloɽǝbaṯe rǝmwa nano alǝŋgǝđeini ŋen eŋen ŋeicia.
         13 orn nǝŋǝleiṯi ṯa, ñagaijǝba ŋen iŋi ŋǝwujǝnu? ŋen ŋanṯau ñagiđi ñaliŋeṯe ŋen ŋwomǝn
         ŋǝwujǝnu?
         14 eđa igi gabǝđa ŋwoređa gënǝŋu garno eđa gǝbërrǝŋaiđia ŋen ŋǝrǝmwa.
         15 ŋwoređa iŋi ŋareinu alo eđađ ŋarno leđa ildi lano ŋen orn seṯan nǝyela taltal nelmaṯe
         ŋen iŋi ŋënǝjǝnu enare enen.
         16 nṯia cum ŋwoređa iŋi ŋareinu alo eŋwandra ŋarno leđa ildi lano ŋen ldëndi đaŋǝrađa
         nano.
         17 orn lero urldia nǝŋëndi ŋen liga lobǝlano na ndǝ laneinu ŋen ŋinia walla ŋen ŋubwa
         ŋen ŋanṯa ŋen ŋǝrǝmwa lënǝŋulu laŋgiṯia ŋen taltal.
         18 ŋwoređa iŋi ŋareinu alo iri ŋarno leđa ildi lano ŋen ŋǝrǝmwa orn đǝgǝrđia đalo isi,
         19 na đonaṯa đǝlaŋge lwaiña na đonaṯa đǝŋen ŋarto ldëndi ŋen ŋǝrǝmwa na ŋen ŋaber ŋalǝŋa
         liđia.
         20 ŋwoređa iŋi ŋǝreinu alo yaŋǝra ŋarno leđa ildi lano ŋen ldëndi ldǝmame lidia lwaiña
         eŋen ŋǝrǝmwa. eđa gǝnǝŋ gǝmama leđa eređia giɽijin na eđa gǝnǝŋ gǝmama leđa eređia
         đenǝŋ nalo eređia gunto na eđa gǝnǝŋ gǝmama leđa eređia ređ.
         21 gënǝŋu nǝŋǝleiṯi ṯa, lamba lënǝjǝnu egeɽa ṯa alađëṯëɽǝbwaṯe lǝmbolua nano walla alëɽǝni
         igal aŋgǝrem? gerṯa lǝbëɽǝni pǝlelo?
         22 laŋge pređ ildi lalǝbijǝnu liđ alǝlǝŋini na laŋge pređ ildi lǝtërnu liđ alërrǝŋeini.
         23 ndǝ eđa gerṯo nënǝñia ṯa aŋǝliyene, ŋgiṯǝma aŋǝne.
         24 nǝŋǝleiṯi tǝŋ ṯa, rǝmoṯr ŋen ñagǝnna. ñagiđi ñaneini laŋge lakilinu ŋen ŋarno ñagakilia
         laŋge na ñagiđi ñaneini laŋge ildi laɽǝjeinu egworǝb.
         25 ŋen ŋanṯa eđa gerṯo laŋge gënǝŋu giđ aŋǝlneini lǝmǝn tǝŋ orn eđa gero laŋge, waŋge
         gǝtefr gǝlëɽǝŋu giđ aŋǝmeini.
         26 ŋen ŋǝŋǝlǝŋe ŋǝrǝmwa ŋarno ṯia. eđa gǝnǝŋ gawađa ŋwana iđuđa.
         27 na ulǝŋgi na ëđǝñina gënǝŋu ṯaŋandro ṯaŋǝɽatodo iŋuriđ. orn ŋwana nǝŋaraice nǝŋobǝđe
         orn eđa nǝŋaijǝbeṯe ṯa ŋen ŋafo ṯau.
         28 đuđa đëbǝđia liđia bǝɽan, ananoŋ ŋwana ŋǝbëɽia nǝmuđi, orn ŋëbǝri đaba orn aŋǝɽisi.
         29 ndǝ ŋwana ŋore eđa nǝŋǝme irtia taltal ŋen ŋanṯa liga leṯo lǝđwanḏa.
         30 na gënǝŋu nǝŋaṯa tǝŋ, ŋǝlǝŋe ŋǝrǝmwa ŋarno wande? lǝgǝbërrǝŋaiđiar ŋen ŋǝlëɽǝŋu ŋenŋa
         ŋǝwande ŋǝwujǝnu?
         31 ŋënǝŋu ŋarno ŋǝlwa ŋǝkarḏal iŋi ŋǝrresi kaiñ ŋamiñaṯo ŋǝlwa pređ ndǝ ŋawađǝnu.
         32 orn ndǝ ŋawađǝnu nǝŋobǝđe nǝŋǝɽeṯe uɽi goɽra gamiñaṯo nuɽi pređ ini nobǝđa iṯǝli
         gunto orn naiye nǝŋerṯe reṯia roɽra ṯa ndǝfia nelo naɽǝwađaṯa naɽaŋa igusil gǝlëɽǝŋu.
         33 gënǝŋu gërrǝŋaicu leđa ŋen ŋǝrǝmwa ŋenŋa ŋǝwujǝnu ŋarno ṯia, iŋi laɽǝwađaṯa lǝnna.
         34 gwaɽwatiṯǝlo ŋen ŋǝrǝmwa pređ ŋenŋa ŋǝwujǝnu ikǝrǝŋ orn gërrǝŋaieu ṯalǝmis ilëɽǝŋu
         ŋen iŋi alǝsoŋ.
         35 na loman lakǝl erregano yesu nǝŋǝlwaɽǝṯi ṯalǝmis ṯa, aɽr aluɽǝđr eđǝbarlda đoɽra.
         36 orn ldaŋgiṯi leđa. gënǝŋu gafo iđǝpundr mǝldin na yënǝŋulu niyënṯi ldabǝla. na upundri
         ywomǝn yafǝlda.
         37 orn đǝbera nḏatwođe iđǝbarlda na ŋawa nǝŋëupwi đǝpundri nǝŋënṯi na đǝpundri đafo
         đunḏǝjeini ŋawano.
         38 na yesu gandro alo yǝnḏurṯu iđǝpundr nǝŋëndeini erenaga. ṯalǝmis nǝyǝmatuđi iŋuriđ
         niyaṯa, ya eđa gǝbërrǝŋaiđia ŋen agaṯa ŋen ŋëpi ndǝ ñagabaiya?
         39 gënǝŋu nǝŋǝtwođe iŋuriđ nǝŋgariñaṯe đǝbera nǝŋǝlwaɽǝṯi ŋawa ṯa, uɽǝṯu ŋabwaiñe ŋǝma.
         orn đǝbera nḏuɽǝṯi na alo ṯaiyǝbwaiño ŋǝma.
         40 orn nǝŋeiṯi ṯalǝmis ṯa, ñagiđǝñalo kaiñ eđa ? ñagero đonaṯa mǝldin ?
         41 yënǝŋulu yafo yiđǝñalo kaiñ ṯaiɽwataiđo ṯa, esegi igi ? ŋen ŋanṯa đǝbera na ŋawa
         ŋǝđǝbarlda lǝnna ŋen ŋǝlëɽǝŋu.

1 lënǝŋulu lduɽǝđi eđǝbarlda đoɽra ldabǝṯe alo ijaḏariyin.
         2 ndǝ lamiño iđǝpundr taltal maji gǝnǝŋ igi gerṯo usila nano geicia geṯo alo erel ldopǝđaiđe
         yesuga.
         3 maji igi gafo alo erel. eđa gero gǝnǝŋ gaɽǝwađaṯa gamakasa mǝldin uridga eum,
         4 ŋen ŋanṯa ñoman ñwaiña leđa lakasǝma uriđaga raŋ na rǝmanǝña orn nǝŋǝđe uriđano igi
         gakasǝniya raŋ nǝŋgere uriđa igi gakasǝniya rǝmanǝña. na eđa gero gǝnǝŋ gerṯo ŋabǝɽa
         ŋwaiña ṯa gamalǝŋǝđeicia.
         5 na jaica jaica ëđǝñëđǝñin na ulǝŋgǝlǝŋ gënǝŋu gafo naiyǝn erel ṯaŋarǝjaico ole kaiñ
         ṯaŋgǝlnu aŋǝno ŋwandraŋa bǝɽan.
         6 ndǝ gaseicu yesu nwaldaŋ maji nǝŋobǝđe nǝŋǝmuđiñǝṯi alo,
         7 nǝŋǝrǝjaice ole kaiñ nǝŋaṯa, agagiañi eđa, yesu iđia gǝrǝmwa irri roɽra ramiñaṯo
         laŋge pređ? igaŋeɽǝđia rǝmwa nëiñua ṯa ŋerṯe agaiñǝnaica ŋen ŋubwa.
         8 gwalwaɽo ṯia ŋen ŋanṯa yesu gafo galwaɽǝṯǝma ṯa, usila geicia, miño maji nano.
         9 na yesu nǝŋeɽǝđe maji nǝŋaṯa, agǝbernia esegi? maji nǝŋǝmuɽǝbiṯi eŋen ṯa, igǝbernia
         aj jes ŋen ŋanṯa ñagwaiña.
         10 orn nǝŋeɽǝđe yesu kaiñ ṯa aŋerṯe gamiña nusila neicia alo yakǝl.
         11 na lṯrua lafo lwaiña lǝsa aiyǝn nano
         12 na nusila neicia neɽǝđe yesu, naṯa, đwaṯǝnde lṯrua nano. ŋgiṯǝnde ñǝlënṯi nano.
         13 yesu gaŋgiṯǝlo aniđi ṯia taltal. na nusila neicia namiño maji nano nënṯi lṯrua nano
         na lṯrua ildi lwaiña kaiñ larno alǝf eɽijan ldobǝđe naiyǝn ldërǝnṯi eŋau ŋǝđǝbarlda
         na ŋawa nǝŋǝlɽiñe.
         14 orn leđa ildi lǝsi lṯrua ldobǝđe ldǝlwaɽǝṯi leđa lirnuŋ goɽra na lalo pređ ṯwaiñ
         ŋen iŋi. leđa lwaiña ldela ṯa alǝseici ŋen iŋi ŋiđǝnu.
         15 lënǝŋulu ldeṯa yesu nano ldǝseici maji igi gafo gerṯo nusila nano neicia nwaiña gaɽaŋalo
         gëpi gëɽǝnu erena nano, na lënǝŋulu ldiđǝñiṯalo kaiñ.
         16 leđa lwomǝn ildi laseicu ŋen iŋi ŋiđǝnu ldǝlwaɽǝṯi ŋen iŋi ŋiđǝnṯu maji gerṯo nusila
         nano neicia na ŋen ŋǝlṯrua.
         17 orn leđa ldeɽǝđe yesu kaiñ ṯa aŋǝmiñe alo esen.
         18 ŋen yesu gënṯu iđǝpundr maji igi gafo gerṯo nusila nano neicia nǝŋǝmeɽǝđe kaiñ ṯa
         aldǝgǝɽe.
         19 orn yesu ganeđo nǝŋǝmeiṯi ṯa, oɽǝbaṯo egeɽa gǝlaɽǝŋa na eleđa ǝllaɽǝŋa ŋǝlǝlwaɽǝṯi
         ŋen iŋi rǝmwa riđǝṯiaŋa na ṯa ragiaṯaŋa ŋǝbaiya nano.
         20 na maji nǝgabǝla nǝŋǝlwaɽǝṯi leđa lalo yal asǝr almuḏun ŋen yesu giṯǝma na lënǝŋulu
         pređ ldirǝwano.
         21 ndǝ yesu nǝŋuɽǝdi eđǝbarlda đoɽra iđǝpundr đǝŋau leđa lwaiña larraiđǝma nano tǝŋ.
         na gënǝŋu gafo đǝbarlda nano.
         22 orn maji geṯo gǝnǝŋ igi gaɽ elǝŋ gǝmajma gǝbernia yairus. ndǝ maji gaseicu yesu nǝŋǝmwođiñǝṯi
         erǝmanǝŋ
         23 nǝŋǝmekeɽǝđe kaiñ nǝŋaṯa, ŋere ŋǝlëɽǝñi ŋarǝbwa ŋabaiya. elaŋ ṯa ŋamëɽi raŋ nano
         ṯa aŋǝpiṯi na ṯa aŋamǝṯe.
         24 orn yesu ldabǝla majiga na leđa lwaiña labǝɽǝlda ṯalmupiđu nano.
         25 wuji gafo gǝnǝŋ girǝwa ŋǝfǝni jaica, gafo iđǝbǝɽia nṯǝli ređ nemiñe niɽijan.
         26 gënǝŋu gananeinu ŋen ŋwaiña ŋubwa igal akim ywaiña na gananaicǝlo laŋge pređ ǝllëɽǝŋu,
         nǝŋerṯe giyamǝjađia, orn gwuma kaiñ gamiñaṯo liga lananoŋ.
         27 gënǝŋu nǝŋǝne ŋen ŋǝyesu nǝŋǝmeṯa nḏurṯu leđala nǝŋǝbǝre erena gǝlëɽǝŋu.
         28 ŋen ŋanṯa gënǝŋu gaṯa egare, ndǝ igǝbǝro erena gǝlëɽǝŋu igiđi yeiđini.
         29 orn taltal ŋǝfǝni nǝŋuɽǝṯi na wuji nǝŋǝliŋeṯe egaŋǝno ṯa geiđinu.
         30 na yesu galǝŋinnano ṯa ŋabǝɽa ŋamiñǝma nano ŋǝđeiđia nǝŋǝređialo eleđa nǝŋaṯa, esegi
         gǝbǝraṯiñi erena?
         31 ṯalǝmis ilëɽǝŋu niyǝmuɽǝbiṯi eŋen niyaṯa, agaseicia leđa lwaiña lađiṯiaŋa na ṯalŋaṯǝrnaiđo
         na ŋen ŋanṯau agaṯa esegi gǝbǝrǝŋa?
         32 orn gënǝŋu ṯaŋǝnwanǝđo ṯa aŋǝseici esegi giđu ŋen iŋi.
         33 orn wuji nǝŋiđǝñiṯalo ṯaŋgǝđiaŋǝno ŋen ŋanṯa ŋen ŋiđǝnṯǝma, nǝŋela nǝŋǝmwođǝñiṯi
         nǝŋǝmalwaɽǝṯi ŋen pređ ŋǝđeṯam.
         34 yesu nǝŋǝmeiṯi ṯa, wuji đonaṯa đǝlaɽǝŋa đeiđiaŋa. mbu đaŋǝrađa nano.
         35 ŋen yesu gwaɽwato mǝldin leđa leṯo lǝmaṯan egeɽa gelǝŋ gǝmajma ldaṯa, ŋere ŋǝlaɽǝŋa
         ŋaiyo. ŋen ŋanṯau agaicwari eđa gǝbërrǝŋaiđia ŋen mǝldin?
         36 yesu nǝŋerṯe gǝlnaṯa, nǝŋeiṯi elǝŋ gǝmajma ṯa, ŋerṯe agiđǝñalo orn ëndu ŋen.
         37 na yesu gero gaŋgiṯa leđa labǝlǝlđa, illi buṯrus na yagub na yuanna, orǝba gǝyagub.
         38 orn ldarǝmaṯe eɽa gelǝŋ gǝmajma na gënǝŋu ṯaŋǝseicu leđa lamulađe nano ṯalirǝwa ŋwal
         isi, ṯalaro pǝlelo.
         39 nǝŋënṯi nǝŋǝlǝlwaɽǝṯi ṯa, ñagarǝjaico ole na ñagabara eđa? ŋere ŋero ŋabaiya, orn
         ŋandro.
         40 leđa ldǝmađamǝce eŋen, orn gënǝŋu nǝŋǝlǝmiñeici ndëuwǝr pređ nǝŋǝmame eṯen na lǝŋgen
         lǝŋere na leđa ildi lafǝlda ldënṯi alo isi ŋere ŋandrau.
         41 orn nǝŋëndi ŋere đaŋ nǝŋǝmeiṯi ṯa, ṯaliđa gumi, ŋen iŋi ŋanǝnu, ŋere, twođo.
         42 orn ŋere iŋi ŋerṯo nṯǝli ređ nǝmiñe niɽijan nǝŋǝtwođe ṯaŋerldo. na taltal leđa ldirǝwano
         kaiñ.
         43 yesu nǝŋǝlǝlwaɽǝṯi đonḏǝṯađa ṯa alerṯe lalwaɽǝṯia eđa gǝnǝŋ ŋen iŋi kwai kwai, nǝŋǝleiṯi
         ṯa alnaice ŋere lalasǝni.

1 yesu nǝŋgaṯe alo yakǝl ldabǝla tǝŋgen ṯalǝmisya ilëɽǝŋu.
         2 na iloman lǝđǝmiñǝniano yesu gërrǝŋaicu leđa ŋen imajma. leđa lwaiña ildi lanaṯǝma
         ldirǝwano kaiñ ldaṯa, gënǝŋu gamo ŋen iŋi ŋga? ŋen ŋanṯau gerṯo đaliŋeṯa ŋen nǝsi
         đwaiña ṯia? na gënǝŋu ṯaŋiđu aŋwara cum raŋra rǝlëɽǝŋu.
         3 gerṯa fǝŋu igi geicǝđa, iđia gǝmiriam na orǝba gǝyagub na gǝyusi na gǝyauđa na gǝsiman?
         na gerṯa lorlden ɽrlda ñagafǝlda? orn lënǝŋulu ldǝmaneđe.
         4 yesu nǝŋǝleiṯi ṯa, nabi gananeini đame alo pređ illi tǝŋgen na eleđa ildi laɽo ŋǝđurǝba
         na egeɽa gǝlëɽǝŋu.
         5 na gënǝŋu gero gaɽǝwađaṯia gëbǝđia aŋwara yǝnǝŋ alo yakǝl kwai kwai, illi nǝŋëɽi
         leđa raŋ nano lǝmaṯan ildi lwuma nǝŋǝleiđi.
         6 orn nǝŋirǝwano ŋen ŋanṯa lënǝŋulu lero lǝbendia ŋen ŋǝlëɽǝŋu. na gënǝŋu nǝŋakaldaice
         alo ywaiña nǝŋërrǝŋaice leđa ŋen.
         7 orn nǝŋundǝđi ṯalǝmis ređ nemiñe eɽijan nǝŋǝlǝđwaṯe eɽijan, eɽijan, nǝŋǝlnaice ŋǝlǝŋe
         ṯa aiyǝmiñe nusila neicia leđa nano.
         8 nǝŋǝlǝlwaɽǝṯi ṯa alerṯe lǝrrapa laŋge ŋen ŋanṯa eđađ, walla aicǝba walla ërrua walla
         gǝrus igërrua, illi lǝfra.
         9 orn nǝŋǝlǝlwaɽǝṯi ṯa alëɽǝni nḏǝbina erǝmanǝña na ṯa alëɽǝni erena nano gunto ikǝrǝŋ,
         gerṯa niɽijan.
         10 nǝŋǝleiṯi ṯa, ndǝ ñagabenṯia eɽa gǝnǝŋ ɽaŋǝrau orn nǝñaumiñe ndǝ ñagaŋgaṯo alo yakǝl.
         11 na alo pređ ndǝ leđa laber lǝndaŋǝnṯi walla laber lǝndǝnaṯa ndǝ ñagamiña alo yakǝl
         esen ñapweini abǝɽǝtua rǝmanǝña eralo ṯa ŋen iŋi aŋǝɽeṯe đamǝđaṯa đageo leđa ildei.
         12 na yënǝŋulu nemiñe niyërrǝŋaice leđa ŋen ṯa alǝŋgiṯi ŋen eŋen ŋeicia aloɽǝbaṯe rǝmwa
         nano,
         13 nemiñe nusila neicia leđa nano lwaiña nicwađaṯe leđa ŋela nǝŋǝɽwa ildi lwuma, niyǝleiđi.
         14 orn elǝŋ iruḏus nǝŋǝne ŋen iŋi ŋen ŋanṯa irǝŋ gǝyesu gǝlǝŋinu kaiñ. leđa lǝmaṯan
         laṯa, fǝyuanna al mamuḏan gatuđinu eŋǝɽaiñ nṯia ŋabǝɽa ŋwaiña ŋëbǝđia ŋǝmëɽria iŋu.
         15 leđa lǝmaṯan ldaṯa, filiya, na lǝmaṯan ldaṯa, gënǝŋu gaɽo nabi yarno al anbiya yǝpǝnde.
         16 orn ndǝ iruḏus gano nǝŋaṯa, fǝyuanna igi igaṯǝbaṯǝma nda alo, gënǝŋu gatuđinu eŋǝɽaiñ.
         17 ŋen ŋanṯa iruḏus gafo gađwaṯo askari ṯa aiyëndi yuanna niyǝmëɽi isijǝn eŋen ŋiruḏiya
         igi gaɽo wasen filibus orǝba giruḏus. iruḏus gafo gamo wuji igi
         18 na yuanna nǝŋemeiṯi ṯa, ŋen ŋëđǝñinu ṯa ñagaldǝgaɽaŋa wujiga goralo.
         19 na iruḏiya nǝŋǝciṯi yuanna ano kaiñ ṯaŋwonaṯo gamaɽiña, orn gero gaɽǝwađaṯa
         20 ŋen ŋanṯa iruḏus giđǝño yuanna ŋen ŋanṯa galiŋeṯo ṯa gënǝŋu gaɽ eđa guđǝrwaṯo eŋen
         na gatǝɽe ṯǝŋǝmarǝmoṯo. ndǝ iruḏus gano ŋen ŋǝyuanna ŋen nǝŋǝmawađe egare, orn nǝŋǝmanaṯe
         đaŋǝrađa nano.
         21 orn liga leṯo đǝge iliga lǝđǝlǝŋǝnia điruḏus ndǝ giđu amǝđia nǝŋundǝđi nǝlǝŋ na nǝlǝŋ
         naskari na leđa loɽra lalo ijalil.
         22 ŋere ŋiruḏiya nǝŋënṯi ṯaŋiđu tiɽau na iruḏus na leđa laɽaŋalda ldaŋǝreṯe nano. orn
         elǝŋ nǝŋeiṯi ŋere ṯa, eɽǝđiñi waŋge agwonaṯa na igiđi eŋanaice.
         23 nǝŋëɽǝṯi ŋere ŋen đalǝfiađa ṯa, waŋge agaiñeɽǝđe igiđ eŋanaice, na ndǝ agwonaṯa igiđi
         eŋakarnǝđiṯi ŋǝlǝŋe ŋǝlëɽǝñi ŋen ŋëpi cum.
         24 orn ŋere nǝŋǝmiñe nǝŋeɽǝđe lǝŋgen nǝŋaṯa, wandigi igiđ emeɽǝđe? lǝŋgen nǝŋaṯa, eɽǝđǝma
         nda lǝyuanna al mamuḏan.
         25 na ŋere nǝŋeṯa elǝŋ nano taltal ŋëɽǝđiaŋǝno nǝŋǝmeɽǝđe nǝŋaṯa, igwonaṯa agaiñǝnaice
         taltal nda lǝyuanna al mamuḏan igǝsinia.
         26 na elǝŋ nǝŋirǝwano kaiñ ŋen ŋanṯa đalǝfia đǝlëɽǝŋu na ŋen ŋanṯa leđa lasǝlda, orn
         gero gwonaṯa ganeđa ŋen ŋǝŋere.
         27 orn elǝŋ nǝŋǝđwaṯe askari isi yarǝmoṯwa eɽa nǝŋǝlwaɽǝṯi ṯa aiyapa nda. orn askari
         niyabǝla niyaṯǝbaṯe yuanna nda alo isijǝn,
         28 niyape nda ǝllëɽǝŋu igǝsinia niyanaice ŋere. na ŋere nǝŋǝnaice lǝŋgen.
         29 ndǝ ṯalǝmis isi iyuanna yano ŋen iŋi niyape aŋǝno ilëɽǝŋu niyuri eđel.
         30 orn ṯalǝmis isi gwađwaṯǝlo ṯa yërrǝŋaiđia ŋen niyǝrraiđe yesu nano niyǝmalwaɽǝṯe
         ŋen pređ yiđu na yërrǝŋaiđu.
         31 gënǝŋu nǝŋǝlǝlwaɽǝṯi ṯa aɽr alo yǝnǝŋ alǝsoŋ ñamiñǝniano aten. ŋen ŋanṯa leđa pređ
         ṯalderldeṯo nano na liga lero cum ta alǝwase.
         32 ldënṯi idǝpundr đǝŋau ldabǝṯa alo yǝnǝŋ eđǝñwa alǝsoŋ.
         33 orn leđa lwaiña ldǝlseici labǝṯa alo yakǝl ldǝlaliŋeṯe ntia ldamiñe irnuŋ pređ ṯaltaweinu
         tu cum rǝmanǝñaralo, ldǝbwarđaṯe nëiñua.
         34 ndǝ yesu gamiño iđǝpundr nǝŋǝseici leđa lwaiña kaiñ nǝŋǝlgiaṯe ŋǝbaiya nano ŋen ŋanṯa
         larno yanala isi eđa gero gǝlǝsia. na gënǝŋu nǝŋǝlërrǝŋaice ŋen ŋwaiña.
         35 na erregano ṯalǝmis niyǝmeṯa nano niyaṯa, ulǝŋgi gaɽo na lǝgafr eđǝñwa.
         36 đwaṯo leđa alɽe irnuŋ na neɽa ini nafo ṯwaiñ ṯa aliliđi lalasǝni.
         37 gënǝŋu nǝŋǝluɽǝbiṯi eŋen nǝŋaṯa, naicǝrldo laŋge ñaganǝñaŋ ṯa aldǝse. na yënǝŋulu
         niyǝmeiṯi ṯa, ñagabǝla ñiliđi ragif irri rerṯo gǝrus yarno jǝnei eređia giɽijan ṯa
         ñanaice leđa aldǝse?
         38 gënǝŋu nǝŋǝleiṯi ṯa, ñagerṯo ragif mǝnau? mbǝr ñalnwane. orn niyabǝla niyǝpwaiñe
         ŋen niyela niyǝmeiṯi ṯa, ñagerṯo ragif đenǝŋ na lǝmme liɽijan.
         39 yesu nǝŋǝlǝlwaɽǝṯi ṯa ailwaɽǝṯi leđa alɽaŋe alo eŋǝɽo eŋǝɽo eŋaiña.
         40 na leđa laɽaŋalo eŋǝɽo ŋǝleđa eređia ređ na ŋǝleđa eređia đenǝŋ.
         41 na gënǝŋu gamo ragif đenǝŋ na lǝmme liɽijan nǝŋǝnwanǝđe elo nǝŋǝlǝbuŋṯi, nǝŋǝlgere
         nǝŋǝlnaice ṯalǝmis ṯa aiyǝlnanaice leđa, nǝŋalkarnǝđǝṯi lǝmme cum.
         42 leđa pređ ldase ldǝbeṯe.
         43 na ṯalǝmis niyǝrraiđe ŋǝsa ŋǝṯënu ŋǝteta na laŋge lteta lǝlǝmme cum, niyunḏǝjaice
         ŋumǝra ređ nǝŋǝmiñe niɽijan.
         44 leđa ildi laso ragif laɽo alǝf đenǝŋ laɽorra.
         45 orn gënǝŋu nǝŋǝlwaɽǝṯi ṯalǝmis ilëɽǝŋu ṯa aiyënṯi iđǝpundr đǝŋau aiyuɽǝđe eđǝbarlda
         đoɽra ŋu nëiñua aiyabǝṯa alo ibeṯsaiḏa, nǝŋǝđwaṯe leđa pređ eum.
         46 orn gamiño eleđa nǝgabǝṯa naiyǝn ṯa aŋǝṯurṯi rǝmwa.
         47 ndǝ ulǝŋgi gaɽo đǝpundri đafo igal bar iligano,
         48 na yesu gafo alǝsoŋ nëṯǝndi. na gënǝŋu nǝŋǝlǝseici ṯa yaicwaro kaiñ ŋen ŋanṯa đǝbera
         đura đwonaṯa đǝkoɽǝbaice đǝpundri nḏurṯu. orn ulaldiṯano bǝrni bǝrnia gënǝŋu ṯaŋerldo
         nǝŋau nǝŋǝleṯa nano, na gwonaṯa galǝmiñaṯa.
         49 yënǝŋulu yaseicǝma ṯaŋerldo nǝŋau niyaṯa enare, fusila,
         50 niyarǝjaice ole, ŋen ŋanṯa yënǝŋulu pređ yaseicǝma niyiđǝñiṯalo. orn gënǝŋu nǝŋǝlǝlwaɽǝṯi
         nǝŋaṯa, ëɽǝnr. đǝñano, fiñi. ñerṯe ñagiđǝñalo.
         51 orn gënǝŋu nǝŋǝleṯa nano nǝŋënṯi iđǝpundr đǝŋau na đǝbera nḏerṯe. na yënǝŋulu niyirwano
         kaiñ,
         52 ŋen ŋanṯa laijǝba ŋen ŋǝragif na nare enen nabɽwaŋǝno.
         53 ndǝ luɽǝđu eđǝbarlda đoɽra ldarǝmaṯe alo ijannisaraṯ ldeṯa ëṯǝndi nano alo yakǝl.
         54 ndǝ lamiño iđǝpundr leđa ldaliŋeṯe yesu taltal.
         55 na lënǝŋulu ldobǝđe alo pređ ldǝmamaṯe leđa pređ lwuma al aŋgǝremya alo pređ lano
         ṯa gënǝŋu gafau.
         56 ndǝ gënǝŋu gënṯu irnuŋ gǝta walla irnuŋ goɽra walla eneɽa eđǝñwa leđa ldëɽi leđa
         lwuma alo leđa laurarraiđia ldǝmeɽǝđe ṯa alpǝrre erena gǝlëɽǝŋu gaɽo đurṯu. na leđa
         pređ ildi lapǝrrǝrna ldeiđini.
         
            

         
      
   
      
         7
1 orn al farisiyin na leđa lǝmaṯan ildi lǝbërrǝŋaiđia ŋen ŋal ganun ildi leṯo alo yursalim
         ldeṯa yesu nano,
         2 ldǝseici ṯa ṯalǝmis yǝmaṯan ilëɽǝŋu laso raŋra irri rataŋa rero rwasǝni.
         3 ŋen ŋanṯa al farisiyin na al yawuḏ pređ larǝmoṯwa ŋen ŋǝleđa loɽra lderṯe lasa illi
         ndǝ lwasǝnu raŋ pređ eñobǝɽo ananoŋ.
         4 na lënǝŋulu laber lasa laŋge lnǝsuk illi ndǝ lwasǝni ananoŋ. na lënǝŋulu larǝmoṯwa
         ŋen ŋwaiña ŋarno ṯia cum iŋi eṯenanda lǝlwaɽǝṯǝlo ṯa aliđi. lënǝŋulu lwasa al finjan
         na ŋǝmbolua na ŋǝmbolua ŋiđǝnu ipeiniya isatrtr na al aŋgǝrem.
         5 na al farisiyin na leđa ildi lǝbërrǝŋaiđia ŋen ŋal ganun ldǝmeɽǝđe ldaṯa, ŋen ŋanṯau
         ṯa ṯalǝmis ilaɽǝŋa lagera ŋen ŋǝdaṯanda, orn yasa raŋra rataŋa.
         6 gënǝŋu nǝŋǝluɽǝbiṯi eŋen nǝŋaṯa, ya leđa ñaŋgi ñagerṯo ŋen ŋiɽijan, isaiya gwalwaɽo
         ŋen ŋǝrǝmwa đeṯam ndǝ gwalwaɽo eŋen cŋalo nǝŋaṯa, leđa ildi laiñǝnanaicia đame ëiñuaga
         orn nare enen nafo nwaldaŋ.
         7 lënǝŋulu laiñǝbuŋṯi mǝɽǝmǝɽeñ, ldërrǝŋaiđe ŋen ŋǝleđa orn ldaṯa ṯa fǝŋen ŋǝrǝmwa.
         8 ñaganeđo al ganun irǝmwa orn ñagarǝmoṯwa ŋen ŋeṯalanda.
         9 na gënǝŋu nǝŋǝleiṯi cum ṯa, đeṯam ñagađama ŋen ŋǝrǝmwa ṯa ñëndi ŋen alo ŋeṯalanda.
         10 ŋen ŋanṯa musa gaṯa, đǝñiṯr eṯalo na lǝŋgalo, na eđa igi gwaɽwata ŋen ŋeṯen ŋeicia
         walla lǝŋgen cum ŋgiṯǝma aŋǝɽiñǝni.
         11 orn ñagwaɽwata ṯa, ndǝ eđa gwalwaɽǝṯa eṯen na lǝŋgen ṯa igafo igaɽǝwađaṯa igǝndamica
         orn iganaico rǝmwa laŋge ǝllëɽǝñi,
         12 ñagaber ñagamaŋgiṯi aŋamǝđaṯe eṯen na lǝŋgen tǝŋ.
         13 ñagagera ŋen rǝmwa ralwaɽo ŋenŋa eŋalo iŋi eṯalanda lanaieǝnde, na ñagëbǝđia ŋen
         ŋwaiña ŋarno ṯia.
         14 gënǝŋu nǝŋundǝđi leđa lwaiña ṯa almarraiđe nano tǝŋ, nǝŋǝleiṯi ṯa, naṯiñr ñaŋ pređ,
         ñaliŋeṯe ŋen iŋi.
         15 waŋge gero gǝnǝŋ igi eđa gasa gaɽǝwađaṯa gamiđia gataŋa orn ŋen iŋi eđa gwaɽwata
         na gëbǝđia ŋamiđia gataŋa.
         16 ndǝ eđa gerṯo nënǝñia ṯa aŋǝliyene, ŋgiṯǝma aŋǝne.
         17 ndǝ ṯalǝmis labǝɽo yesu ŋǝla eɽa gǝlëɽǝŋu alǝsoŋ, leđa lero, yënǝŋulu nemeɽǝđe eŋen
         iŋei ŋǝwujǝnu.
         18 gënǝŋu nǝŋǝleiṯi ṯa, ñaŋ cum, ñagaijǝba đaliŋeṯa mǝldin? ñagaijǝba ṯa laŋge ildi
         eđa galǝsa laber laɽǝwađaṯa lamiđia gataŋa?
         19 ŋen ŋanṯa laber labenṯia eŋaṯǝɽa ŋǝlëɽǝŋu orn labǝṯa egare ldamiñe iđurṯu. nṯia gënǝŋu
         gwalwaɽo ṯa ŋǝsa pređ ŋaŋǝra ṯa leđa aldǝse.
         20 nǝŋaṯa, fǝŋen iŋi eđa gwaɽwata na gëbǝđia iŋi ŋamiđia gataŋa.
         21 ŋen ŋanṯa ŋen ŋeicia ŋamiña eŋaṯǝɽa ŋǝleđa egwaŋano. fǝđaɽaŋa lijila ɽrǝto ildi lamameinu
         eneɽa, na đaɽaŋa ñereña ñamǝlu ñamameini eneɽa, na ŋoɽoma na đǝɽiñǝđia
         22 na đonaṯa đǝlaŋge lǝleđa lwomǝn, na ŋen ŋataŋa na ŋađǝna na đonaṯa đaŋǝno na đeiciano
         đagea leđa na đabwaiđia ŋenia na đinia enare na đaneđa rǝmwa.
         23 ŋen iŋi pređ ŋamiña egeđa nǝŋamiđi gataŋa.
         24 yesu nǝŋǝmiñe alo yakǝl na gabǝṯa alo isur na alo isiḏa. orn nǝŋënṯi egeɽa na gero
         gwonaṯa leđa ǝllǝŋeṯe ŋen ṯia, orn gero gaɽǝwađaṯia galǝbijǝni.
         25 na wuji gǝnǝŋ igi ŋere ŋǝlëɽǝŋu ŋerṯo usila nano geicia nǝŋǝne ŋen yesu giđu na gwaɽwata
         nǝŋela nǝŋǝmwođǝñiṯi erǝmanǝŋ.
         26 wuji igi gǝyunaniyin galo yǝnǝŋ ibernia finigiya suriya, na gënǝŋu nǝŋǝmeɽǝđe ṯa
         aŋǝmiñe usila geicia ŋere nano.
         27 yesu nǝŋǝmeiṯi ṯa, ŋgiṯu ñere aiñabeṯe ananoŋ ŋen ŋanṯa gerṯa ŋen ŋaŋǝra ndǝ eđa
         gamama ŋǝsa ŋǝñere orn aŋauwujǝṯi ñina.
         28 orn wuji nǝŋǝmuɽǝbiṯi eŋen nǝŋaṯa, đeṯam, ya elǝŋ, orn cum ñina iñi ñafo iṯarǝbesa
         ñasa aicǝba gǝñere igi gǝbǝrtiṯia alo.
         29 yesu nǝŋǝmeiṯi ṯa, usila geicia gamiño ŋere nano đǝge ŋen ŋanṯa ŋen iŋi agwalwaɽo.
         30 wuji nǝŋǝđaŋe nǝŋǝfiđi ŋere ŋandra nal aŋgǝrem, na usila geicia gafo gamiño ŋere
         nano.
         31 orn yesu nǝŋoɽǝbǝđe alo isur nǝŋamiñe alo isiḏa nǝŋǝmiñe alo yal asǝr almuḏun iligano
         nǝgabǝṯa đǝbarlda nano đoɽra đǝbernia al bar ijalil.
         32 na leđa leṯǝma nano eđaga gǝnǝŋ igi gaɽ uɽǝl gaijǝba điñ. na lënǝŋulu ldekeɽǝđe yesu
         kaiñ ṯa aŋǝmëɽi đaŋ nano.
         33 yesu nǝŋǝmamaṯe alǝsoŋ nǝŋǝmënǝci ñoman inënǝŋ. nǝŋǝṯabǝđe nǝŋǝmabǝre đaŋǝla,
         34 neŋǝđaŋaide elo nǝŋërǝniano nǝŋaṯa, iffǝda, na ŋen iŋi ŋǝnǝnu, ɽeṯo agabǝrǝdu.
         35 na nënǝñia nǝlëɽǝŋu nabǝrǝđi orn đaŋǝla đëbǝrnu na eda ṯaŋǝɽwato ŋope.
         36 yesu nǝŋǝlwaɽǝṯi leđa đwonḏǝṯađa ṯa alerṯe lalwaɽǝṯia eđa gǝnǝŋ ŋen iŋi orn nde lalwaɽǝṯu
         leda ṯia kaiñ lënǝŋulu ldalǝŋǝjǝđi ŋenŋa alo yoɽra kaiñ.
         37 lënǝŋulu ldirǝwano kaiñ ldaṯa, gënǝŋu giđu ŋen pređ ŋope. gënǝŋu gëbǝđia leđa laɽo
         nđul ṯa alne na curn leđa ildi laijǝba laɽwata ṯa alɽwate.

1 iliga lakǝl leđa ldǝfeṯe lwaiña tǝŋ na laŋge lderṯe aldǝse. orn yesu nǝŋundǝđi ṯalǝrnis
         ilëɽǝŋu nǝŋǝleiṯi ṯa,
         2 igagiaṯa leđa ŋǝbaiya nano ŋen ŋanṯa lǝgafǝrlda diñǝđi ñoman ñiɽijin na lënǝŋulu
         lero lalasǝni.
         3 nde igǝlǝđwaṯa ṯa alađaŋe laicoiña lënǝŋulu liđ aɽređe eŋǝɽwa alirǝtǝṯi eđad na lǝmaṯan
         iŋulu leṯo nwaldaŋ.
         4 ṯalǝmis ilëɽǝŋu niyǝmuɽǝbiṯi eŋen niyaṯa, lǝgafr eđǝñwa na ñagamama ragif ŋga irri
         rwaiña ṯa leda ildi alǝbeṯe?
         5 gënǝŋu nǝŋǝleɽǝđe nǝŋaṯa, ñagerṯo ragif mǝnau? yënǝŋuln niyaṯa, ñagerṯo ragif đenǝŋ
         ndrǝmiñe riɽijan.
         6 na gënǝŋu nǝŋǝlwaɽǝṯi leđa ṯa alɽaŋe alo nḏuđa. orn nǝŋǝme ragif đenǝŋ ndrǝmiñe riɽijan
         nǝŋǝlǝbuŋṯi nǝŋǝlgere nǝŋǝlnaiee ṯalǝmis ṯa ailnanaiee leđa na yënǝŋuln nenanaice
         leđa.
         7 na yënǝŋulu yerṯo lǝmme lǝmaṯan cum. na gënǝŋu nǝŋǝlǝbuŋṯi nǝŋǝlwaɽǝṯi ṯalǝmis ṯa
         ailnanaice leđa cum.
         8 na leđa laso ldǝbeṯe, na ṯalǝmis yararreidu ŋǝsa ŋǝṯënu ŋǝteta nǝŋunḏǝjaice none
         đenǝŋ nǝmiñe niɽijan.
         9 na leđa ildi laso lwaiña larno alǝf marldwan. orn gënǝŋu nǝŋǝlǝdwaṯe.
         10 orn ldënṯi iđǝpundr đǝŋau ṯalǝmisya ldabǝṯa alo idalmanuđa
         11 al farisiyin yeṯo yesu nano ṯaimukuɽǝbiṯu eŋen. yënǝŋulu yinḏeieǝma niyǝmeɽǝđe ŋamǝla
         ŋelo
         12 Usila gǝlëɽǝŋu nǝŋarǝjǝnelo egaŋǝno na gënǝŋu nǝŋaṯa, ŋen ŋanṯau leđa lǝliga ildi
         lonaṯa ŋamǝla? đeṯam igǝndǝlwaɽǝṯia ṯa, leđa lǝliga ildi laber liđ alneini ŋamǝla.
         13 nǝŋǝlomiñe nǝŋënṯi iđǝpund đǝŋau tǝŋ nǝŋuɽǝđi iđǝbarlda đoɽra.
         14 na ṯalǝmis niyaijǝbeinu eŋen ṯa aiyape aicǝba, na yero lalasǝni iđǝpundr illi ragif
         runto.
         15 na yesu nǝŋǝlǝlwaɽǝṯi ṯa, rǝmojǝđr uđǝɽi gal farisiyin na uđǝɽi giruḏus.
         16 na yënǝŋulu ṯaiɽwataiđo ṯa ŋen ŋanṯau yero yapa aicǝba.
         17 yesu nǝŋaliŋeṯe ṯia nǝŋǝleiṯi ṯa, ŋen ŋanṯau ñagwaɽwataiđia ṯa ñagero aicǝba? ñagamǝlu
         ñagǝseiđia na ñagamǝlu ñagaliŋeṯa ŋen? nare enalo nabɽwaŋǝno mǝldin ?
         18 ñagerṯo isi, orn ñagaber ñagaseiđia? ñagerṯo nënǝñia, orn ñagaber ñagǝnna? ñagaber
         ñagǝlëldǝŋǝ-đeinia eŋen?
         19 ndǝ igagero ragif đenǝŋ ŋen ŋanṯa leđa alǝf đenǝŋ ñagwunḏǝjaico ŋumǝra mǝnau ndǝ
         ñagararreiđu ŋǝsa ŋǝṯënu ŋǝteta? yënǝŋulu niyǝmeiṯi ṯa, ŋumǝra ređ nǝŋǝmme ŋeɽijan.
         20 orn yesu nǝŋaṯa tǝŋ, ndǝ igagero ragif đenǝŋ ndrǝmiñe riɽijan ŋen ŋanṯa leđa alǝf
         marldwan ñagunḏǝjaico none mǝnau ndǝ ñagararreiđu ŋǝsa ŋǝṯënu ŋǝteta? yënǝŋulu niyǝmeiṯi
         ṯa none đenǝŋ nǝmiñe niɽijan.
         21 na gënǝŋu nǝŋǝleɽǝđe ṯa, ñagaijǝba mǝldin?
         22 orn ldarǝmaṯe alo ibeṯsaiḏa. na leđa leṯo yesu nano majiga igi gaŋǝlisi na lënǝŋulu
         ldǝmekeɽǝđe ṯa aŋǝmabǝre.
         23 yesu nǝŋëndi maji gaŋǝlisi eđaŋ nǝŋǝmamiñi irnuŋ nǝŋǝmamaṯe eŋaiña nǝŋǝmaṯabǝṯe isi
         nǝŋǝmëɽi raŋ nano nǝŋǝmeɽǝđe nǝŋaṯa, agǝseicia wagǝnǝŋ?
         24 orn maji nǝŋǝseiđi nǝŋaṯa, igaseicia leđa lǝbǝrldia. lënǝŋulu larno nuɽi.
         25 orn yesu nǝŋǝmëɽi raŋ isiano tǝŋ na maji nǝŋǝseiđi ŋope. gënǝŋu geiđinu ṯaŋǝseiđu
         ŋope nwaldaŋ.
         26 yesu nǝŋǝmađwaṯe eɽa gǝlëɽǝŋu nǝŋaṯa, gerṯa agǝlwaɽǝṯa eđa gǝnǝŋ ŋen iŋi irnuŋ.
         27 yesu na ṯalǝmis ilëɽǝŋu ldabǝṯa irnuŋ galo ibernia gaisariya filibus na liga lafo
         eđađ gënǝŋu nǝŋeɽǝđe ṯalǝmis nǝŋaṯa, leđa lǝbaṯa ṯa igaɽ esegi?
         28 yënǝŋulu niyǝmuɽǝbiṯi eŋen niyaṯa, leđa lǝmaṯan lǝbaṯa ṯa agaɽo yuanna al mamuḏan,
         na leđa lǝmaṯan lǝbaṯa ṯa agaɽ iliya, na lǝmaṯan lǝbaṯa ṯa agaɽo nabi yǝnǝŋ.
         29 orn gënǝŋu nǝŋǝleɽǝđe nǝŋaṯa, ñaganǝñaŋ ñagǝbaṯa ṯa igaɽ esegi? buṯrus nǝŋǝmuɽǝbiṯi
         eŋen nǝŋaṯa, agaɽ al masiya.
         30 na yesu nǝŋǝlǝlwaɽǝṯi đwonḏǝṯađa ṯa alerṯe lǝlwaɽǝṯia eđa gǝnǝŋ ŋen iŋi ŋǝlëɽǝŋu.
         31 orn nǝŋǝlërrǝŋaice ṯa ŋen đeṯam iđia gǝleđa giđ aŋǝnaneini ŋen ŋwaiña ŋubwa ŋeicia,
         aŋǝniđǝm eleđa loɽra na enǝlǝŋ nǝkana na eleđa ildi lǝbërrǝŋaiđia ŋen ŋal ganun, aŋǝɽiñǝni,
         orn aŋǝtuđini eŋǝɽaiñ ndǝ ñoman ñaɽo ñiɽijin.
         32 na gënǝŋu gwaɽwato ŋen iŋi đurri. buṯrus nǝŋǝmabǝleđeṯe alǝsoŋ nǝŋǝmagariñaṯe.
         33 orn yesu nǝŋǝređialo nǝŋǝnwane ṯalǝmis ilëɽǝŋu nǝŋgariñaṯe buṯrus, nǝŋaṯa, ŋgaṯo
         ñi nano seṯan ŋen ŋanṯa agaber agǝlëldǝŋǝđeinia eŋen rǝmwa ronaṯa, orn eŋen leđa lwonaṯa.
         34 orn nǝŋundǝđi leđa na ṯalǝmis ilëɽǝŋu nǝŋǝleiṯi ṯa, ndǝ eđa gǝnǝŋ gwonaṯa gaiñǝteṯa
         ŋgiṯǝma aŋǝneđe etam gǝlëɽǝŋu aŋarrǝpe đuɽi đǝlëɽǝŋu aŋaiñǝteṯe.
         35 ŋen ŋanṯa eđa igi garǝmoṯwa đamǝṯia đǝlëɽǝŋu gënǝŋu giđ aŋwoṯwe laŋge pređ na đamǝṯia
         eum, na eđa igi gabaiya ŋen ŋanṯa ñi na ŋen ŋaŋǝra ŋǝrǝmwa, gënǝŋu giđ aŋamǝṯe đeṯam.
         36 đaɽǝjaica đwuŋga ndǝ eđa ganeini laŋge pređ lalo orn gwoṯwa đamǝṯia đǝlëɽǝŋu?
         37 walla eđa giđ aŋanaiđe wande gaɽ ilia ṯa aŋamǝṯe?
         38 ŋen ŋanṯa ndǝ eđa eleđa lǝliga ildi lǝɽiano eŋen na leicia ganeđǝñi na leđa ǝllëɽǝñi,
         nṯia eum iđia gǝleđa giđ aŋǝmaneđe ndǝ geṯo ŋaɽrwaŋa ŋeṯen mǝlaiyǝkaya ilëɽǝŋu yetǝɽe.

1 yesu nǝŋǝlǝlwaɽǝṯi ṯa, đeṯam igǝndǝlwaɽǝṯia ṯa, lǝmaṯan eleđa lǝđiñǝđi laber liđ
         alaiye ŋen lamǝlu laseicia ŋǝlǝŋe ŋǝrǝmwa ŋeṯo ŋabǝɽaŋa.
         2 ndǝ ñoman ñaŋgaṯo đenǝŋ ldamiñe lunto yesu nǝŋǝme buṯrus na yagub na yuanna ldabǝṯǝlda
         naiyǝn ywala alǝsoŋ. na gënǝŋu nǝŋǝređe aŋǝno erto ŋulu nëiñua
         3 na ndrena nǝlëɽǝŋu nawađialo kaiñ nǝbǝjeṯe kaiñ. eđa gero gǝnǝŋ galo igi gwasa ndrena
         gaɽǝwadaṯa gëbǝđia erena gabǝjo garno ṯia kwai kwai.
         4 na iliya na musa ldǝlamiñiṯi ldǝɽwate yesu ŋǝla.
         5 na buṯrus nǝŋeiṯi yesu ṯa, ya elǝŋ igi gǝbërrǝŋaidia ŋen, ŋen ŋaŋǝra ñagafo ëli.
         agwonaṯa ṯa nanda ñaguraṯa ŋutu ŋiɽijin, ǝlnǝŋ ŋen ŋanṯa ŋa na ǝlnǝŋ ŋen ŋanṯa musa
         na ǝlnǝŋ ŋen ŋanṯa iliya?
         6 gënǝŋu gaṯa ṯia ŋen ŋanṯa gaijǝba gwalwaɽa ṯau ndǝ gaseieu ŋen iŋi, ŋen ŋanṯa lënǝŋulu
         liđǝñalo kaiñ.
         7 na ibwoɽua nileṯa nano na ole nǝŋela isbwoɽua nǝŋaṯa, fǝŋu igi iđia gǝlëɽǝñi gubwaniya.
         naṯǝmar.
         8 orn ṯalǝmis niyǝnwanǝđe neseici eđa gero illi yesu gunto.
         9 ndǝ lirǝwa naiyǝn gënǝŋu nǝŋǝlǝlwaɽǝṯi ṯa ñerṯe ñagwalwa-ɽǝṯia leda ŋen iŋi kwai
         kwai, illi ndǝ idia gǝleda gatuđinu eŋǝɽaiñ.
         10 yënǝŋulu ldëndi ŋen iŋi ṯaiɽwataiđo ṯa đatođa eŋǝɽaiñ đaɽo wande?
         11 niyǝmeɽǝde niyaṯa, ŋen ŋanṯau leda ildi lǝbërrǝŋaidia ŋen ŋal ganun lǝbaṯa ṯa, ŋen
         deṯam iliya gid aŋela ananoŋ ?
         12 gënǝŋu nǝŋǝluɽǝbiṯi eŋen nǝŋaṯa, deṯam iliya geṯo ananoŋ na gid aŋaṯoɽaṯe ŋen pred.
         na ŋen ŋanṯau ŋen ŋǝwërđǝnu ŋoɽra kaiñ eŋen ŋiđia gǝleđa, ṯa ŋen đeṯam gënǝŋu aŋǝneini
         ŋen ŋwaiña ŋubwa ŋeicia aŋǝđamǝjǝni eŋen?
         13 orn igǝndǝlwaɽǝṯia ṯa iliya geṯo đǝge na leđa liṯǝma ŋen lonaṯa garno ŋen ŋǝwërđǝnu
         iŋu.
         14 ndǝ lopǝdaiđo ṯalǝmisya yǝṯënu ldǝseiei leđa lwaiña lađiṯǝlo na leđa ildi lǝbërrǝŋaidia
         ŋen ŋal ganun ldukuɽǝbijǝđǝṯǝlda eŋen.
         15 orn ndǝ laseicu yesu leđa pređ ldirǝwano ldobǝđe ldǝmeṯa nano ldǝmane ëiñua.
         16 gënǝŋu nǝŋǝlcɽǝde nǝŋaṯa, ñagukuɽǝbijǝdǝṯia eŋen ŋǝwande?
         17 na eđa gǝnǝŋ nǝŋǝmuɽǝ-biṯi eŋen nǝŋaṯa, ya eđa gǝbërrǝŋaiđia ŋen, igamǝṯiaŋa iđia
         gǝlëɽǝñi gaɽorra igi gerṯo usila nano geicia gaijǝbima gwaɽwata.
         18 ndǝ usila geicia gëndǝma nǝŋǝmaiyafǝde. gënǝŋu ṯaŋabǝeo opwaiña ëiñua ṯaŋasaṯo eŋađ
         nǝŋwonḏǝṯe ëiñua. igeɽǝđo ṯalǝmis ilaɽǝŋa ṯa aiyǝmamiñi usila nano geicia orn niyerṯe
         yaɽǝwađaṯa.
         19 yesu nǝŋǝluɽǝbiṯi eŋen nǝŋaṯa, ya leđa ñaŋgi ñagero ñagǝbendia ŋen. ñoman ñaɽo mǝnau
         lǝgaɽaŋr? ñoman ñaɽo mǝnau igwalarano eŋen eŋalo ? meiṯiñi umi ëli.
         20 na lënǝŋulu ldǝmamaṯe nano. usila geicia nǝŋǝseici yesu nǝŋafǝđe umiga na umi nǝŋiɽǝṯi
         alo ṯaŋǝṯǝraɽo alo ṯaŋabǝṯo opwaiña ëiñua.
         21 yesu nǝŋeɽǝđe eṯen nǝŋaṯa, liga laɽo ṯau umi gerṯo usila nano geicia ? na eṯen nǝŋaṯa,
         ndǝ gata na điñǝđi mǝldin.
         22 na ñoman ñǝmǝn usila geicia gauwǝṯǝma isia walla eŋau ṯa aŋǝmaɽiñe. orn ndǝ agaɽǝwađaṯa
         agëbǝđia wagǝnǝŋ giaṯǝnde ŋǝbaiya nano ŋǝndamǝđaṯe.
         23 yesu nǝŋǝmeiṯi ṯa, agaṯau ndǝ igaɽǝwađaṯa? eđa igi gëndu ŋen gaɽǝwađaṯa gëbǝđia laŋge
         pređ.
         24 na eṯen gumi ṯaŋǝrǝjaico ole nǝŋaṯa, igënđu ŋen. amǝđaṯiñi ṯa yëndi ŋen ŋǝlaɽǝŋa
         ŋope.
         25 ndǝ yesu gaseicu leđa lamalaldiñaṯa nano gënǝŋu gagariñaṯe usila geicia nǝŋaṯa, usila
         geicia igi agiđu umi gaɽ uɽǝl na gaijǝba gwaɽwata, igaŋǝlwaɽǝṯia ṯa, miñǝma nano ŋerṯe
         agiđi ŋamoɽǝbaṯe nano tǝŋ.
         26 na usila geicia nǝŋǝrǝjaice ole nǝŋǝmaiyafǝđe kaiñ nǝŋǝmamiñe nano. na umi nǝŋarneṯe
         eđa gaiyo na leđa lwaiña ldaṯa ṯa đeṯam gaiyo.
         27 orn yesu nǝŋǝmëndi eđaŋ nǝŋǝmatuđi. na gënǝŋu nǝŋǝtwođe.
         28 ndǝ yesu gađaŋo ṯalǝmis niyǝmeṯa nano alǝsoŋ nemeɽǝđe niyaṯa, ŋen ŋanṯau ñagero ñagaɽǝwađaṯia
         ñagamiña usila geicia?
         29 gënǝŋu nǝŋǝleiṯi ṯa, ñagaber ñagaɽǝwađaṯa ñagamiña nusila neicia narno ṯia illi ndǝ
         ñagaṯurṯia rǝmwa na ñagaɽaŋa ŋorwaṯaŋa.
         30 orn lënǝŋulu ldaŋgaṯe alo yakǝl ldamiñe alo ijalil na yesu gero gwonaṯa ṯa leđa laliŋeṯo
         ṯia,
         31 ŋen ŋanṯa gafo gǝbërrǝŋaicia ṯalǝmis ilëɽǝŋu ŋen. nǝŋǝleiṯi ṯa, iđia gǝleđa giđ aŋǝneiđǝni
         eraŋ rǝleđa. lënǝŋulu liđ almaɽiñe na ndǝ gaɽiñǝnu gënǝŋu giđ aŋǝtwođe eŋǝɽaiñ ndǝ
         ñoman ñaɽo ñiɽijin.
         32 na yënǝŋulu yaijǝba ŋen iŋi niyiđǝñiṯalo ṯa aimeɽǝđe tǝŋ.
         33 orn ldarǝmaṯe alo ikafranawum. ndǝ lënṯu egeɽa yesu nǝŋeleɽǝđe nǝŋaṯa, ñagukuɽǝbijǝđǝṯia
         eŋen ŋǝwande eđađ?
         34 orn yënǝŋulu nebwaiñe ŋǝma ŋen ŋanṯa ndǝ yafo eđađ yënǝŋulu yukuɽǝbijǝđǝṯu eŋen ṯa
         esegi iŋulu goɽra gamiñaṯa lorǝba.
         35 gënǝŋu nǝŋǝɽaŋe alo nǝŋundǝđeini ṯalǝmis nano ređ nemiñe eɽijan nǝŋǝleiṯi ṯa, ndǝ
         eđa gwonaṯa gǝɽia nđa eleđa ŋen đeṯam gënǝŋu aŋǝɽeṯe leđa pređ nḏurṯu na aŋǝđuɽǝđǝnṯi
         leđa pređ.
         36 nǝŋǝme ŋere ŋǝta nǝŋëɽi iŋulu iligano nǝŋape ŋere eraŋ nǝŋëɽǝni nano, nǝŋǝleiṯi ṯa,
         37 eđa igi gaŋǝnṯu ŋere ŋarno ṯia gënǝŋu gaŋǝnṯiñi, na eđa gaŋǝnṯiñi gerṯa gaŋǝnṯiñi
         ikǝrǝŋ orn gaŋǝnṯǝma igi gwađwaṯiñi.
         38 yuanna nǝŋǝmuɽǝbiṯi eŋen nǝŋaṯa, ya eđa gǝbërrǝŋaiđia ŋen ñagaseicu eđa gǝnǝŋ igi
         gamiña nusila neicia leđa nano irǝŋga gǝlaɽǝŋa. gënǝŋu gaber gǝndǝteṯar na ŋen ŋafǝṯia
         ñagalwaɽǝṯǝma ṯa aŋerṯe gëbǝđia ṯia.
         39 yesu nǝŋaṯa, ñerṯe ñagamađǝrna ŋen ŋanṯa eđa igi gëbǝđia aŋwara irǝŋga gǝlëɽǝñi gënǝŋu
         gaber gaɽǝwađaṯa gwalwaɽa ŋen ŋaiñagea taltal.
         40 eđa igi gaber gageandr gënǝŋu lǝgaldǝfiarlda.
         41 eđa igi gubwandriya gǝndǝnaicia ŋawa mǝɽǝmǝɽeñ ṯa ñǝṯi igirǝŋ gǝlëɽǝñi ŋen ŋanṯa
         ñagal masiya, đeṯam igǝndǝlwaɽǝṯia ṯa đeṯam gënǝŋu giđ aŋapǝɽǝni.
         42 orn eđa igi gëbǝđia ŋere ŋǝnǝŋ iŋi ŋëndu ŋen ŋǝlëɽǝñi ṯa ŋaŋgiṯia ŋen aŋënṯi eŋen
         ŋǝɽiano, ŋen ŋaŋǝra ndǝ gënǝŋu aŋakaseini lwandra egǝtam loɽra kaiñ larno ala aŋǝwujǝni
         igal bar.
         43 ndǝ đaŋ đeđa gǝnǝŋ eñaŋ đaŋiđia ṯa agëbǝđia ŋen ŋeicia ṯabaṯo alo. ndǝ agabenṯia
         eđamǝṯia đaŋđa đunto ŋen iŋi ŋaŋǝra ŋamiñaṯo ŋen ṯa agǝbenṯia alo eŋen ŋubwa kaiñ
         raŋra rldǝm alo yisia isi yaber ebaiyǝṯe.
         44 alo luđa ildi lasa leđa laber labaiya na isia yaber ebaiyǝṯe.
         45 ndǝ đǝmanǝña đǝlaɽǝŋa đaŋiđia agëbǝđia ŋen ŋeicia ṯabaṯo alo. ndǝ agǝbenṯia eđamǝṯia
         agaɽ ebǝco ŋen iŋi ŋaŋǝra ŋamiñaṯo ŋen ṯa agawujǝni alo eŋen ŋubwa kaiñ rǝmanǝñara
         rldǝm,
         46 alo luđa ildi lasa leđa laber labaiya na isia yaber ebaiyǝṯe.
         47 ndǝ isi yǝlaɽǝŋa yaŋiđia agëbǝđia ŋen ŋeieia miñeicu alo. ndǝ agǝbenṯia eŋǝlǝŋe ŋǝrǝmwa
         isiya yunto, ŋen iŋi ŋaŋǝra ŋamiñaṯo ŋen ṯa agǝwujǝni alo eŋen ŋubwa kaiñ isiya iɽǝm,
         48 alo luđa ildi lasa leđa laber labaiya na isia yaber ebaiyǝṯe.
         49 ŋen ŋanṯa leđa pređ liđ aliđǝni ltǝɽe isiya ŋen ŋarno eđe yiđǝnu ŋǝrraɽaŋa yetǝɽe.
         50 ŋǝrraɽa ŋaŋǝra orn ndǝ đanaṯa đǝŋǝrraɽa đero ŋiđ aŋǝneicǝni ŋope ṯau? erṯr ŋen eñaŋ
         garno ŋǝrraɽa, ñëkëɽi ŋen lorldalala pređ.

1 yesu nǝŋǝmiñe alo yakǝl na gabǝṯa alo yuḏiya na alo isi yafo đǝbarlda nëiñua đǝbernia
         urḏun. na leđa lwaiña lararraiđo ŋu nano tǝŋ na gënǝŋu nǝŋǝlërrǝŋaice ŋen garno gëbǝđia
         jaica jaica.
         2 na leđa lǝmaṯan ldǝminḏeici ldǝmeɽǝđe ldaṯa, ŋen ŋal ganun ŋaṯa ṯa maji gaɽǝwadaṯa
         ganeđa wasen?
         3 gënǝŋu nǝŋǝluɽǝbiṯi eŋen nǝŋaṯa, musa geiṯǝnde ṯau ?
         4 lënǝŋulu ldaṯa, musa gaŋgiṯu eđa gǝnǝŋ ṯa aŋǝneđe wasen aŋǝmanaice ađam ṯa ŋen aŋǝlǝŋini
         ganeđǝma nǝsǝria.
         5 yesu nǝŋǝluɽǝbiṯi eŋen nǝŋaṯa, gënǝŋu gǝwërđǝṯǝnde ŋen iŋi ŋen ŋanṯa galiŋeṯo nare
         enalo nabɽwaŋǝno.
         6 orn ananoŋ ndǝ rǝmwa riđu laŋge pređ rënǝŋu riđu leđa laɽorra na ɽrlda.
         7 ŋen ŋafǝṯia maji gaɽorra gid aŋgiṯi eṯen na lǝŋgen ldakaseiđǝni wasenga
         8 na lënǝŋulu liɽijan liđ alɽeṯe aŋǝno yento. nṯia gerṯa lënǝŋulu laɽo liɽijan mǝldin
         orn laɽ aŋǝno yento.
         9 ñerṯe ñagaŋgiṯia eđa gǝnǝŋ aŋarnǝđe leđa ildi rǝmwa rakasaiđǝlo.
         10 ndǝ lađaŋo ṯalǝmis nemeɽǝđe eŋen iŋi.
         11 na gënǝŋu nǝŋǝleiṯi ṯa eđa ganeđo wasen nǝŋǝme wuji gwomǝn gënǝŋu giṯi wasen ŋen
         ŋeicia.
         12 na wuji gaɽǝbwa igi ganeđo ebaŋgen nǝŋǝmǝni egeđa gwomǝn gënǝŋu gaɽ alaiñ.
         13 leđa lamamǝṯu ñere eñen ṯa gënǝŋu aŋǝlapǝrre, orn ṯalǝmis negariñaṯe leđa.
         14 ndǝ yesu gaseicu ṯia nǝŋǝciṯano nǝŋǝleiṯi ṯa, ŋgiṯr ñere aiñeṯa nano. ñerṯe ñagǝlǝtriṯia
         ŋen ŋanṯa leđa larno ṯia liđ alënṯi eŋǝlǝŋe ŋǝrǝmwa.
         15 đeṯam igǝndǝlwaɽǝṯia ṯa, eđa gǝnǝŋ igi gaber gabaŋǝnṯia ŋǝlǝŋe ŋǝrǝmwa ŋen ŋarno
         ŋere ŋǝta gënǝŋu gaber giđ aŋënṯi.
         16 nǝŋǝlape eraŋ nǝŋǝlëɽǝni nano, nǝŋǝlëɽi raŋ nano nǝŋǝlǝbuŋṯi.
         17 ndǝ yesu gënṯu eđađ maji gǝnǝŋ gobǝđo nǝŋǝmeṯa nano nǝŋwođiñǝṯe ndria nalo, nǝŋǝmeɽǝđe
         nǝŋaṯa, ya eđa gaŋǝra gǝbërrǝŋaiđia ŋen, igëbǝđia ṯau ṯa yaneini đamǝṯia đǝbǝɽǝbǝte?
         18 yesu nǝŋǝmeiṯi ṯa, agënǝciñi igaŋǝra eđa? eđa gero gǝnǝŋ gaŋǝra illi rǝmwa runto.
         19 agaliŋeṯo al ganun. ŋerṯe agaɽiñǝđia, ŋerṯe agaɽaŋa wujiga garto, ŋerṯe agalaldǝbǝca,
         ŋerṯe agaɽǝwen, ŋerṯe agasa leđa na điñǝṯu eṯalo na lǝŋgalo.
         20 na maji nǝŋǝmeiṯi ṯa, ya eđa gǝbërrǝŋaiđia ŋen, igarǝmoṯo ŋen iŋi pređ liga ildi
         igaɽ ëđǝm na điñǝđi mǝldm.
         21 yesu nǝŋǝmanwane nǝŋǝmaiyubwiṯi nǝŋǝmeiṯi ṯa, agafo pwa eŋen ŋǝnǝŋ. mbu ŋiliđi laŋge
         pređ ǝllaɽǝŋa orn ŋǝnanaice leđa al gǝrus ildi laɽo lǝbai na agiđi ŋerṯe laŋge lwaiña
         elo. na elaŋ ŋaiñǝteṯe.
         22 orn maji nǝŋirǝwano na gabǝla ṯaŋwano ŋen ŋanṯa gerṯo laŋge lwaiña.
         23 yesu nǝŋǝnwanǝđe nǝŋeiṯi ṯalǝmis ilëɽǝŋu ṯa, ŋen ŋabɽwaŋǝno ṯa leđa ildi lerṯo laŋge
         lwaiña alënṯi eŋǝlǝŋe ŋǝrǝmwa.
         24 na ṯalǝmis niyirǝwano ndǝ yano ŋen iŋi. yesu nǝŋǝlǝlwaɽǝṯi tǝŋ nǝŋaṯa, lorldaiñ ŋen
         ŋabɽwaŋǝno ṯa leđa alënṯi eŋǝlǝŋe ŋǝrǝmwa.
         25 ndǝ đëuri đǝbenṯia iđǝɽi đal ibri ŋen iŋi ŋabapeđ ŋamiñaṯo ŋen ṯa eđa igi gerṯo laŋge
         lwaiña gǝbenṯia eŋǝlǝŋe ŋǝrǝmwa.
         26 yënǝŋulu niyirǝwano kaiñ ṯaiɽwataiđo niyaṯa, ndǝ ŋen ŋafo ṯia esegi gaɽǝwađaṯa gëbǝrni?
         27 yesu nǝŋǝlǝseici nǝŋaṯa, leđa laber laɽǝwađaṯa lëbǝrni bǝɽan orn rǝmwa raɽǝwađaṯa
         rǝlëbǝri ŋen ŋanṯa rǝmwa raɽǝwađaṯa rëbǝđia ŋen pređ.
         28 buṯrus nǝŋǝmeiṯi ṯa, seicu, nanda ñagaŋgiṯu neɽa enaiñ ñagaŋateṯa.
         29 yesu nǝŋǝlǝlwaɽǝṯi ṯa, deṯam igǝndǝlwaɽǝṯia ṯa, leđa pređ ildi laŋgiṯu neɽa enen
         walla lorldenanda walla lǝŋgenanda walla eṯenanda walla wasenanda walla ñere walla
         ni ŋen ŋanṯa ñi na ŋen ŋanṯa ŋen ŋaŋǝra ŋǝrǝmwa,
         30 lënǝŋulu liđ alneini điñǝđi laŋge ildi pređ lwaiña kaiñ, neɽa na lorǝba na lǝŋgenanda
         na eṯenanda na ñere na ni na ŋen ŋubwa cum na iliga ildi liđ alela, lënǝŋulu liđ alneini
         đamǝṯia đǝbǝɽǝbǝte.
         31 leđa lwaiña ildi lnëiñua liđ alɽeṯe lǝnḏurṯu na leđa ildi lǝnḏurṯu liđ alɽeṯe lnëiñua.
         32 lënǝŋulu lafo edad idi dabǝṯa alo yursalim na yesu ṯaŋerldo ŋulu nëiñua. na lënǝŋulu
         ildi ṯalmateṯo ldirǝwano ldiđǝñiṯalo. orn yesu nǝŋǝmaṯe ṯalǝmis alǝsoŋ ređ nemiñe
         eɽijan tǝŋ nǝŋǝlǝlwaɽǝṯi ŋen pređ iŋi ŋiđ aŋǝmeṯa nano.
         33 nǝŋaṯa, seiđr, lǝgabǝṯar alo yursalim na iđia gǝleđa giđ aŋǝneiđǝni enǝlǝŋ nǝkana
         na eleđa ildi lǝbërrǝŋaiđia ŋen ŋal ganun. lënǝŋulu liđ alwaɽǝṯi ṯa gënǝŋu aŋǝɽiñǝni,
         na liđ almanaice leđa ildi gerṯa laɽo yawuḏ.
         34 lënǝŋulu liđ almađamǝee eŋen, liđ almëupwi kaiñ ltuala na liđ almaɽiñe. orn gënǝŋu
         giđ aŋǝtwođe eŋǝɽaiñ ndǝ ñoman ñaɽo ñiɽijin.
         35 orn yagub na yuanna, lidia lǝsabdi ldeṯa yesu nano ldǝmeiṯi ṯa, ya eda gǝbërrǝŋaiđia
         ŋen, ñagwonaṯa ṯa ŋǝndiṯi ŋen iŋi ñagaŋeɽǝđia.
         36 gënǝŋu nǝŋǝleɽǝđe nǝŋaṯa, ñagwonaṯa wande igǝndiṯia?
         37 lënǝŋulu ldǝmeiṯi ṯa, ŋgiṯǝnde laɽaŋa gǝnǝŋ nḏaŋ dǝlaɽǝŋa daŋaieǝba na gǝnǝŋ nḏaŋ
         dǝlaɽǝŋa đǝŋabur eŋǝlǝŋe ŋǝlaɽǝŋa iŋi ŋerṯo ŋaɽrwa.
         38 yesu nǝŋǝleiṯi ṯa, ñagaijǝba ŋen ñageɽǝđo. ñagaɽǝwađaṯa ñagǝṯia al finjan yarno isi
         igǝṯia? walla ñagaɽǝwađaṯa ñaganeini mamuḏiya yarno isi iganeini ?
         39 lënǝŋulu ldǝmeiṯi ṯa, ñagaɽǝwađaṯa. yesu nǝŋǝleiṯi ṯa, đeṯam ñagiđi ñëṯi al finjan
         isi igǝṯia na ñagiđi ñaneini mamuḏiya isi iganeini,
         40 orn ŋen ṯa ñagaɽaŋa nḏaŋ đaŋaicǝba na nḏaŋ đǝŋabur gerṯa ŋǝlëɽǝñi ṯa iganaiea leđa
         orn alo isi yafo ŋen ŋanṯa leđa ildi yëɽǝnṯǝlo.
         41 ndǝ ṯalǝmis yǝṯënu red yano ŋen iŋi nǝŋǝeiṯano kaiñ eŋen ŋǝyagub na ŋǝyuanna.
         42 yesu nǝŋǝlundǝđi nǝŋǝleiṯi ṯa, ñagaliŋeṯo ṯa leđa ildi laṯa laɽo nǝlǝŋ nǝleđa lalo
         lënǝŋulu leieuɽǝđieia leđa elo na leđa ildi loɽra lerṯo ŋǝlǝŋe eleđa.
         43 ŋen ŋero ŋafǝṯia eñaŋ, orn eđa gwonaṯa gaɽ eđa goɽra eñaŋ ŋen đeṯam gënǝŋu aŋǝndǝduɽǝdǝnṯi,
         44 na eda gwonaṯa gaɽnda eñaŋ ŋen đeṯam gënǝŋu aŋǝɽeṯe ebai gǝleđa pređ.
         45 ŋen ŋanṯa iđia gǝleđa eum gero geṯo ṯa leđa alǝmǝđuɽǝđǝnṯi orn ṯa aŋǝđuɽǝđǝnṯi leđa
         na ṯa aŋǝnaiđe đamǝṯia đǝlëɽǝŋu đaɽo đǝpǝɽa ŋen ŋanṯa leđa lwaiña.
         46 na lënǝŋulu ldarǝmaṯe alo yariya. orn ndǝ yesu laŋgaṯo alo yariya ṯalǝmisya ilëɽǝŋu
         na leđala lwaiña eđa gǝnǝŋ igi gaŋǝlisi gafo ṯaŋǝɽaŋo eđađ ṯaŋekeɽǝđo leđa laŋge.
         gënǝŋu gǝbernia barṯimawus, iđia gǝṯimawus.
         47 ndǝ gano ṯa fǝyesu galo inasiraṯ gafo eđađ gënǝŋu nǝŋǝrǝjaice ole nǝŋaṯa, yesu, iđia
         gǝḏawuḏ, giaṯiñi ŋǝbaiya nano.
         48 leđa lwaiña ldǝmagariñaṯe ldǝmeiṯi ṯa aŋǝbwaiñe ŋǝma orn gënǝŋu ṯaŋǝrǝjaico ole kaiñ
         nǝŋaṯa, iđia gǝḏawuḏ giaṯiñi ŋǝbaiya nano.
         49 yesu nǝŋuđǝri nǝŋǝlwaɽǝṯi leđa ṯa, undǝđiamar. lënǝŋulu lundǝđu maji gaŋǝlisi ldǝmeiṯi
         ṯa, ëɽǝnu đǝñano ŋǝtwođe. gënǝŋu gwundǝ-điaŋa.
         50 maji nǝŋauwǝṯi erena alo nǝŋaborṯelo taltal nǝŋabǝṯa yesu nano.
         51 yesu nǝŋǝmuɽǝbiṯi eŋen nǝŋaṯa, wandigi agwonaṯa igaŋiṯia? maji gaŋǝlisi nǝŋǝmeiṯi
         ṯa, ya elǝŋ igi gǝbërrǝŋaiđia ŋen, ŋgiṯiñi eseiđi.
         52 yesu nǝŋǝmeiṯi ṯa, mbu, đonaṯa đǝlaɽǝŋa đeiđiaŋa. orn maji nǝŋǝseiđi ṯaŋǝmateṯo eđađ.

1 ndǝ lënǝŋulu laijomaṯo alo yursalim ldarǝmaṯe alo ibeṯfaji na alo ibeṯani aiyǝn nano
         ibernia aiyǝn iseṯun, yesu nǝŋǝđwaṯe ṯalǝmis iɽijan
         2 nǝŋǝleiṯi ṯa, mbǝr irnuŋ gakǝl nëiñua, na ŋen ñagǝbenṯia ñagiđi ñafiđi ŋǝɽiŋgia ŋata
         ŋakasǝnu iŋi eđa gero gǝnǝŋ gaborṯo.
         3 ñamiña ñaiyela, na ndǝ eđa gǝnǝŋ gǝndeɽǝđia ṯa, ñagëbǝđia ṯia eđa? lwaɽǝṯǝrldo ṯa
         elǝŋ yesu gwonaṯa orn aŋoɽǝbaice ëli.
         4 yënǝŋulu niyabǝla niyǝfiđi ŋǝɽiŋgia ŋakasǝnu ëuwǝr nano eđađ ldǝmiñe.
         5 na leđa lǝmaṯan ildi lǝṯurwa alo yakǝl leɽǝđǝlo ldaṯa, ŋen ŋanṯau ñagamiña ŋǝɽiŋgia?
         6 yënǝŋulu niyǝlwaɽǝṯi leđa ŋen yesu gwalwaɽǝṯǝlo na leđa ldǝlǝŋgiṯi niyǝmiñe ŋǝɽiŋgia.
         7 yënǝŋulu nimamǝṯia yesu ŋǝɽiŋgia niyekëɽi ndrena ŋǝɽiŋgia nano na gënǝŋu nǝŋǝborṯe.
         8 na leđa lwaiña ldekelǝce ndrene alo eđađ na lǝmaṯan ldǝgagǝlde nuɽi ldekelǝce eđađ.
         9 leđa ildi labǝɽo nëiñua na lënǝŋulu ildi leṯǝma nḏurṯu ṯaɽrajaico ole ldaṯa, usanna,
         gënǝŋu gabuŋǝnṯu igi geṯo igirǝŋ gelǝŋ rǝmwa.
         10 ŋǝlǝŋe ŋabuŋǝnṯu ŋǝpapa egaiñ ḏawuḏ iŋi ŋeṯo. usanna elo.
         11 orn yesu nǝŋënṯi alo yursalim nǝŋënṯi igal ekǝl, nǝŋǝnwane laŋge pređ nǝŋǝmiñe ŋen
         ŋanṯa ulǝŋgi gaɽo ldabǝṯa alo ibeṯani ṯalǝmisya ređ nemiñe eɽijan.
         12 na ulaldiṯano ndǝ laŋgaṯo alo ibeṯani yesu nǝŋǝcoiñǝṯe,
         13 ṯaŋǝseicu ebǝđa nwaldaŋ igi gerṯo ratai nǝgabǝla ṯa aŋǝpwaiñe liđia. nǝŋeṯa nano
         nǝŋǝfiđi liđia lero illi raṯai ŋen ŋanṯa gerṯa liga lǝđalǝŋa liđia.
         14 ŋen ŋafǝṯia gënǝŋu nǝŋǝlwaɽǝṯi ebǝđa nǝŋaṯa, ŋgiṯu eđa aŋerṯe gǝnǝŋ tǝŋ gasa liđia
         ǝllaɽǝŋa. na ṯalǝmis yano ŋen iŋi.
         15 lënǝŋulu ldeṯa alo yursalim, na yesu nǝŋënṯi igal ekǝl nǝŋǝmiñe leđa pređ ildi lǝbǝliđa
         laŋge igal ekǝl nǝŋǝđëṯǝɽǝbwaṯa ṯarǝbesa eleđa ildi lǝmǝrldǝđia al gǝrusya orǝba na
         kursi eleđa ildi lǝbǝliđa bǝldugur.
         16 na gënǝŋu gero gaŋgiṯia eđa gǝnǝŋ ṯa gapa wagǝnǝŋ igal ekǝl kwai kwai,
         17 nǝŋërrǝŋaice leđa ŋen nǝŋaṯa, ŋen ŋǝwërđǝnu ṯa, eɽa gǝlëɽǝñi giđ aŋënǝjǝni eɽa gǝđǝṯurṯia
         rǝmwa orn ñagiđu gaɽo alo endom.
         18 na nǝlǝŋ nǝkana na leđa ildi lǝbërrǝŋaiđia ŋen ŋal ganun lano ŋen iŋi ldǝpwaiñe đađ
         ṯa almauɽiñe ŋen ŋanṯa liđǝñǝma ŋen ŋanṯa leđa pređ lirǝwano eŋen ŋǝlëɽǝŋu.
         19 na ndǝ ulǝŋgi gaɽo yesu na ṯalǝmis ldamiñe irnuŋ goɽra.
         20 na ulaldiṯano ram ndǝ lafo eđađ lënǝŋulu ldǝseici ebǝđa gamuđaŋǝno pređ.
         21 buṯrus nǝŋǝlǝŋǝđeini eŋen nǝŋeiṯi yesu ṯa, ya elǝŋ igi gǝbërrǝŋaiđia ŋen, seieu ebǝđa
         igi agwaro gamuđaŋǝno.
         22 yesu nǝŋǝleiṯi ṯa, erṯr đonaṯa irǝmwa.
         23 đeṯam igǝndǝlwaɽǝṯia ṯa, eđa igi gwalwaɽǝṯa aiyǝn isi ṯa, ŋgeinu ŋǝwujǝni igal bar
         nǝŋëndi ŋen ṯa ŋen gënǝŋu gwalwaɽo ŋiđ aŋfeṯe, đǝtësǝnia đero egare, ŋen iŋi đeṯam
         ŋiđ aŋfeṯe ŋen ŋanṯa ŋu.
         24 ŋen ŋafǝṯia igǝndǝlwaɽǝṯia ṯa, ŋen pređ ñagǝbeɽǝđia ndǝ ñagaṯurṯia rǝmwa, ëndr ŋen
         ṯa ñagiđi ñaneini na đeṯam ñagiđi ñaneini.
         25 ndǝ ñagaṯurwa ñagaṯurṯia rǝmwa ŋgǝđeicr leđa ŋen eŋen ŋeicia ŋageande ṯa eṯalo igi
         gafo elo aŋǝndǝŋgǝđeici ŋen eŋalo ŋeieia cum.
         26 orn ndǝ ñagaber ñagaŋgǝdeicia leda ŋen eŋen ŋeicia eṯalo igi gafo elo gaber giđ aŋǝndǝŋgǝđeiei
         ŋen eŋalo ŋeieia cum.
         27 orn ldeṯa alo yursalim tǝŋ, na ndǝ yesu ṯaŋǝrldo igal ekǝl nǝlǝŋ nǝkana na leđa ildi
         lǝbërrǝŋaiđia ŋen ŋal ganun na leđa loɽra ldǝmeṯa nano
         28 ldǝmeiṯi ṯa, agëbǝdia ŋen iŋi ŋǝlǝŋeŋa ŋesegi? esegi ganaicǝŋa ŋǝlǝŋe ṯa ŋidi ŋen
         iŋi?
         29 yesu nǝŋǝluɽǝbiṯi eŋen nǝŋaṯa, igënǝñi eum igǝndeɽǝdia ŋen ŋǝnǝŋ. ndǝ ñagaiñǝlwaɽǝṯia
         ŋen iŋi igënǝñi eum igiđ endǝlwaɽǝṯi ṯa igëbǝđia ŋen iŋi ŋǝlǝŋeŋa ŋesegi.
         30 lwaɽǝṯiñr, rǝmwa rađwaṯo yuanna ṯa aŋǝnanaiđe mamuḏiya walla leđa?
         31 lënǝŋulu ṯalɽwataiđo alǝsoŋ ldaṯa, lǝgabaṯrau? ndǝ lǝgabaṯar rǝmwa rađwaṯo yuanna
         gënǝŋu giđ aŋǝndǝlwaɽǝṯr ṯa, ñagero ñagabendia ŋen ŋǝlëɽǝŋu eđa?
         32 orn ndǝ lǝgǝbaṯar leđa lǝđwaṯǝma lǝgiđǝñr leđa. ŋen ŋanṯa leđa pređ lata ṯa đeṯam
         yuanna gaɽo nabi.
         33 lënǝŋulu lđukuɽǝbiṯi yesu eŋen ldaṯa, ñagaijǝba. na yesu nǝŋǝleiṯi ṯa, igaber igiđ
         endǝlwaɽǝṯi cum igëbǝđia ŋen iŋi ŋǝlǝŋeŋa ŋesegi.

1 na yesu nǝŋǝɽwatiṯi leđa ŋen iŋi ŋǝwujǝnu nǝŋaṯa, maji gǝnǝŋ gawađo gi ginǝb nǝŋuɽiṯi,
         nǝŋiđi gǝri igi leđa lǝwundaṯa ŋawa ŋǝliđia linǝb, nǝŋwađe alo yafo pǝlelo. orn nǝŋǝnaiee
         leđa ṯa aɽrǝmoṯe nǝgabǝṯa alo yǝnǝŋ nwalđaŋ.
         2 ndǝ liga laɽiñađaiđo maji gwađwaṯo ebai eleđa ṯa lënǝŋulu almanaiee liđia lǝmaṯan
         lǝgi,
         3 orn leđa lđëndi ebai ldǝmëupwi ldǝmađwaṯe rerṯa.
         4 orn maji nǝŋǝlǝđweiṯi ebai gwomǝn orn leđa lđǝmëupwi nda rëɽra ldǝmađamǝee eŋen.
         5 orn maji nǝŋǝđwaṯe ebai gwomǝn orn leđa ldǝmaɽiñe. ndǝ maji nǝŋǝđwaṯe lǝbai lwaiña
         leđa lđëupwi lǝmaṯan lđǝɽiñe lǝmaṯan.
         6 na maji gerṯo eđa gǝnǝŋ, fiđia gǝlëɽǝŋu gunto. gënǝŋu nǝŋǝlmađweiṯi nḏurṯu nǝŋaṯa
         egare ṯa, lënǝŋulu liđ aliđǝñiṯi iđia gǝlëɽǝñi.
         7 orn leđa ildi larǝmoṯo gi ṯalɽwataiđo ldaṯa, fǝŋu giđ aŋǝrraṯe elaŋge lǝmaji. aɽr
         almaɽiñr na lǝgiđr alarraṯr elaŋge.
         8 na lënǝŋulu ldǝmëndi ldǝmaɽiñe ldǝmauwǝṯi gi ndëuwǝrano.
         9 na maji gerṯo gi giđ aŋiđi ṯau? gënǝŋu giđ aŋela, aŋǝɽiñe leđa ildi na giđ aŋǝnaice
         leđa larto gi.
         10 ñagero ñagǝbëgǝria ŋen iŋi ŋǝwërđǝnu egađam gǝrǝmwa? fǝŋen ṯa, lwandra ildi leđa
         labijǝđia laneđo lënǝŋu laɽo lwandra ildi laɽnda lađuna.
         11 lënǝŋu leṯo rǝmwa nano na laɽ aŋwar isi isëndr.
         12 na nǝlǝŋanda ṯanonaṯo namëndi ŋen ŋanṯa naliŋeṯo ṯa gwaɽwato ŋen iŋei ŋǝwujǝnu ŋagealo,
         orn niđǝña leđa. nënǝŋulu nǝmaŋgiṯi nabǝla.
         13 orn nënǝŋulu nǝđwaṯe leđa lǝmaṯan lal farisiyin na liruḏu-siyin ṯa alpwaiñe ŋen ŋǝnǝŋ
         ŋǝlëɽǝŋu laɽǝwađaṯa alǝmowëndi.
         14 lënǝŋulu ldǝmeṯa nano ldaṯa, ya eđa gǝbërrǝŋaiđia ŋen ñagaliŋeṯo ṯa agaɽo đeṯam na
         ṯa agëbǝđia leđa pređ laɽǝwaṯo na agero agëbǝđia eđa goɽra gamiñaṯo lorǝba, orn agǝbërrǝŋaiđia
         ŋen ŋǝrǝmwa ŋenŋa ŋǝđeṯam. agaṯau? al ganun yǝbaṯa ṯa ŋen ŋëpi ndǝ ñagananaicia elǝŋ
         goɽra gǝbernia gaisar ṯulba walla ŋen ŋafo mǝnna? ñagananaiđia walla ñagaber ñagananaiđia
         ?
         15 gënǝŋu nǝŋaliŋeṯe ŋen eŋen ŋiɽijan nǝŋǝleiṯi ṯa, ñagaiñi-nḏeicia eđa? mǝṯiñr gǝrus
         yarno al kairia ṯa eseici.
         16 lënǝŋulu lamo kairia na gënǝŋu nǝŋǝleiṯi ṯa, fǝsura yesegi na ŋen ŋesegi nal kairia?
         lënǝŋulu ldǝmeiṯi ṯa, ŋǝgaisar.
         17 yesu nǝŋǝluɽǝbiṯi eŋen nǝŋaṯa, naicr gaisar laŋge ildi lǝgaisar na naicr rǝmwa laŋge
         ildi ɽrǝmwa. na lënǝŋulu ldirǝwano kaiñ eŋen ŋǝlëɽǝŋu.
         18 na leđa lǝmaṯan isaḏḏugiyin isi yabaṯa ṯa đatođa đero eŋǝɽaiñ ldǝmeṯa nano ldǝmeɽǝđe,
         19 ldaṯa, ya eđa gǝbërrǝŋaiđia ŋen, musa gǝwërđǝṯǝnd ŋen ṯa, ndǝ orǝba geđa gǝnǝŋ gerṯo
         wasen orn nǝŋaiye ñere ñero eđa igi giđ aŋǝme wasen aŋǝlǝŋǝṯi orǝba ñere.
         20 ldaṯa, lorǝba lafo đenǝŋ ldǝmiñe liɽijan. orǝba gǝnëiñua gamo wasen orn nǝŋaiye ñere
         ñero.
         21 na orǝba gwomǝn nǝŋǝrraṯe igwuji orn nǝŋaiye ñere ñero, na orǝba gwomǝn giđu ṯia
         cum.
         22 na lorǝba pređ ldamǝlađe igwuji orn ldaiye ñere ñero. orn nḏurṯu wuji nǝŋaiye cum.
         23 iđatođa eŋǝɽaiñ ndǝ lënǝŋulu liđ altwođe wuji giđ aŋǝɽeṯe wasen gesegi? ŋen ŋanṯa
         lënǝŋulu lafo lamamo pređ.
         24 yesu nǝŋǝluɽǝbiṯi eŋen nǝŋaṯa, gerṯa fǝŋen iŋi ñagafau mǝnna, ṯa ñagaijǝba ŋen ŋađam
         gǝrǝmwa na ñagaijǝba ṯa rǝmwa rerṯo ŋabǝɽa?
         25 ŋen ŋanṯa ndǝ leđa liđ altwođe eŋǝɽaiñ lënǝŋulu laber liđ almamǝđe na laber liđ almamǝni
         orn lënǝŋulu larno mǝlaiyǝka elo.
         26 orn eŋen ŋǝleđa ildi laiyo ṯa lënǝŋulu latuđini eŋǝɽaiñ ñagero ñagǝbëgǝria egađam
         gǝmusa ṯa ndǝ gënǝŋu gafo uɽi nano igi goɽo isiano orn nǝŋerṯe gamǝndëđǝnia, rǝmwa
         rǝlwaɽǝṯǝma ṯa, igaɽ rǝmwa ribrayim na igaɽ rǝmwa risag na igaɽ rǝmwa rǝyagub?
         27 rǝmwa rero raɽ rǝmwa rǝleđa ildi laiyo orn rǝleđa ildi lamǝṯia. ñagafo mǝnna kaiñ.
         28 eđa gǝnǝŋ eleđa ildi lǝbërrǝŋaiđia ŋen ŋal ganun nǝŋǝne yesu na leđa lǝmukuɽǝbiṯia
         eŋen nǝŋaliŋeṯe ṯa yesu guɽǝbiṯǝlo ŋope nǝŋǝmeɽǝđe nǝŋaṯa, fǝŋen ŋaŋga igal ganun
         ŋaɽnda elorǝba pređ?
         29 yesu nǝŋǝmuɽǝbiṯi eŋen nǝŋaṯa, fǝŋen iŋi ŋaɽnda ṯa, ya israyil, no, elǝŋ rǝmwa rǝlaɽǝŋa
         raɽ elǝŋ gunto,
         30 bwiṯu elǝŋ rǝmwara rǝlaɽǝŋa araga pređ, na usilaga pređ na ŋabǝɽaŋa pređ na ŋaṯǝɽaŋa
         pređ.
         31 na fǝŋen ŋamo orǝba iđurṯu ṯa, bwiṯu eđaga igi gaɽ ëuwǝr garno etam gǝlaɽǝŋa. ŋen
         ŋero ŋǝnǝŋ ŋoɽra ŋamiñaṯo ŋen iŋi ŋiɽijan.
         32 eđa igi gabërrǝŋaiđia ŋen ŋal ganun nǝŋǝmeiṯi ṯa, ya eđa gǝbërrǝŋaiđia ŋen, agalwaɽo
         ŋope. agalwaɽo ŋen ŋǝđeṯam ṯa rǝmwa raɽ runto na rǝmwa rero rǝmǝn tǝŋ illi rënǝŋu,
         33 na ndǝ eđa gubwamaiya araga pređ na ŋaṯǝɽaŋa pređ na ŋabǝɽaŋa pređ, na ndǝ eđa gubwa
         eđaga igi gaɽ ëuwǝr garno etam gǝlëɽǝŋu, ŋen iŋi ŋoɽra ŋamiñaṯo đǝnaiđia iđi đuɽǝnu
         pređ na đǝɽǝđǝnia pređ.
         34 ndǝ yesu gaseicu ṯa eđa guɽǝbiṯǝma đaliŋeṯađa nǝŋǝmeiṯi ṯa, agafo ŋǝlǝŋe ṯwaiñ ŋǝrǝmwa.
         na leđa ldǝmëđǝñiṯi lderṯe lameɽǝđia ŋen tǝŋ.
         35 nṯia ndǝ gǝbërrǝŋaicia leđa ŋen igal ekǝl yesu nǝŋaṯa, ŋen ŋanṯau leđa ildi lǝbërrǝŋaidia
         ŋen ŋal ganun lǝbaṯa ṯa al masiya gaɽ idia gǝḏawuḏ?
         36 ḏawuḏ gënǝŋu nǝŋǝlwaɽe usilaga gatǝɽe nǝŋaṯa, elǝŋ rǝmwa nǝŋeiṯi elǝŋ gǝlëɽǝñi ṯa,
         ɽaŋalo nḏaŋ đaŋaieǝba đǝlëɽǝñi ŋen igamǝlu igǝbëɽi leđa ildi laŋagea rǝmanǝña iđurṯu
         rǝlaɽǝŋa.
         37 ḏawuḏ gënǝŋu gënǝcǝma elǝŋ. ŋen ŋanṯau gaɽ iđia gǝlëɽǝŋu ? na leđa lwaiña lano ŋen
         ŋǝlëɽǝŋu đaŋǝrađa nano.
         38 ndǝ gërrǝŋaieǝlo ŋen yesu geiṯǝlo ṯa, rǝmojǝđr eleđa ildi lǝbërrǝŋaiđia ŋen ŋal ganun
         ildi labwaiña labǝrlda ndrenna nano nwala ldubwiṯi ŋenŋa ṯa leđa ṯaldǝnano ëiñua nǝsuk,
         39 ldubwiṯi aliya yǝleda loɽra imajma na aliya yaŋǝra yaɽnda inamǝđia.
         40 lënǝŋulu lasa laŋge lǝliji ildi lṯëdǝnialo na ndǝ laṯurṯia rǝmwa ṯalɽwato ŋen ŋwalano
         ṯa leda aldǝnaiee đame. lënǝŋulu liđ alakǝmǝni kaiñ.
         41 yesu ṯaŋǝɽaŋo alo nëiñua isi leđa lawakëɽi gǝrus igal ekǝl nǝŋǝseici leđa lǝbakëɽia
         gǝrus. leđa lwaiña ildi lerṯo gǝrus ywaiña labakëɽi gǝrus ywaiña.
         42 orn wuji gǝnǝŋ gaɽǝbwa igi gaɽ ebai kaiñ gǝṯëđǝnialo nǝŋela nǝŋëɽi gǝrus itefr yarno
         mǝlin eɽijan.
         43 yesu nǝŋundǝdi ṯalǝmis ilëɽǝŋu nǝŋǝlǝlwaɽǝṯi ṯa, đeṯam igǝndǝlwaɽǝṯia ṯa, wuji igi
         gaɽ ebai gëɽu gǝrus ywaiña gamiñaṯo leđa pređ ildi lakëɽu gǝrus alo isi.
         44 ŋen ŋanṯa lënǝŋulu pređ lakëɽu gǝrus egworǝb igǝrus esen ywaiña, orn wuji igi gero
         waŋge ganaiđo gǝrus pređ ilëɽǝŋu, isi gaṯa giđ aŋeiyǝse.

1 ndǝ yesu gamiño igal ekǝl ṯalǝmis yǝnǝŋ ilëɽǝŋu niyǝmeiṯi ṯa, ya eđa gǝbërrǝŋaiđia
         ŋen, seicu ŋwandra ŋoɽra kaiñ na neɽa noɽra kaiñ.
         2 yesu nǝŋǝmuɽǝbiṯi eŋen nǝŋaṯa, agǝseicia neɽa ini noɽra? nënǝŋulu pređ niđ anǝmǝndëđǝni
         na lwandra lnǝŋ laber liđ alṯëni norǝb.
         3 liga gënǝŋu gaɽaŋa alo naiyǝn iseṯun ṯaŋǝseicu al ekǝl nwaldaŋ, buṯrus na yagub na
         yuanna na anḏǝrawus ndǝmeṯa nano alǝsoŋ ldǝmeɽǝđe ldaṯa,
         4 lwaɽǝṯǝnde ŋen iŋi ŋiđ aŋfeṯe ndoŋǝɽa? na ŋamǝla ŋiđ aŋǝɽeṯe ṯau iŋi ŋiđ aŋǝndërrǝŋaice
         ṯa ŋen iŋi ŋeṯo?
         5 yesu nǝŋǝluɽǝbiṯi eŋen nǝŋaṯa, rǝmojǝđr ŋen ṯa eđa gǝnǝŋ aŋerṯe gǝndiđia ŋađǝna.
         6 leđa lwaiña liđ alela igirǝŋ gǝlëɽǝñi alwaɽe ṯa laɽ al masiya, na lënǝŋulu liđ aliđi
         leđa lwaiña ŋađǝna.
         7 orn ndǝ ñagiđi ñǝne ṯa đǝbwaiñǝđia đafo ṯwaiñ na nwaldaŋ cum ñerṯe ñagiđǝñalo. ŋen
         iŋi ŋiđ aŋfeṯe đeṯam orn iliga lakǝl đamǝndađa đǝlaŋge pređ đamǝlu.
         8 ŋen ŋanṯa leđa liđ altwođe lagea leđa na ŋǝlǝŋe ŋiđ aŋǝtwođe ŋagea ŋǝlǝŋe. alo ɽetǝɽeteo
         yiđ aiyǝtësǝni na ŋorwaṯa ŋiđ aŋfeṯe. ndǝ laŋge ildi lafo-ŋen ŋubwa kaiñ ŋiđ aŋǝtwođe.
         9 orn rǝmoṯr eŋen eŋalo. leđa liđ alǝndǝnaice nǝlǝŋ ini nararraiđia ṯa anandakǝme.
         ñagiđi ñëpǝni imajma, na ñagiđi ñaṯurwa nǝlǝŋ nëiñua nǝrra na noɽra ŋen ŋanṯa ñi ṯa
         ñaɽwate ŋen ŋǝđeṯam ŋulu nëiñua.
         10 ŋen đeṯam ṯa ŋen ŋaŋǝra ŋǝrǝmwa aŋërrǝŋeiđǝni eleđa lalo pređ ɽetǝɽeteo ananoŋ.
         11 na ndǝ leđa lǝndǝmamaṯa isǝria ldǝndǝnaiđe ṯa ñakǝmǝni ñerṯe ñagagǝrđe ṯa ñagalwaɽa
         ṯau orn lwaɽr ŋen iŋi ñaganeinu iliga lakǝl ŋen ŋanṯa gerṯa ñaŋ ñaŋgi ñagwalwaɽa orn
         fusila gatǝɽe.
         12 orǝba giđ aŋǝnaiđe orǝba ṯa aŋǝɽiñǝni na đaṯa giđ aŋǝnaiđe ŋere ŋǝlëɽǝŋu na ñere
         ñiđ aiñǝtwođe ñagea lǝŋgen na eṯen aiñǝlɽiñe.
         13 leđa pređ liđ alǝndǝneđe ŋen ŋanṯa irǝŋ gǝlëɽǝñi. orn eđa igi ṯaŋaɽiñaṯo ŋen iŋi
         ŋubwa liga gamǝlu gabaiya gënǝŋu giđ aŋëbǝrni.
         14 ndǝ ñagiđi ñaseici waŋge gataŋa igi gagera ŋen kaiñ gëɽǝnu alo yero yëɽǝnṯu, ŋgiṯr
         leđa ildi lafo alo yuḏiya alobǝđe naiyǝn. ŋgiṯr leđa lǝbëgǝria ađam igi allǝŋeṯe ŋen
         iŋi.
         15 ndǝ eđa gafo eɽa eđǝpe ŋgiṯǝmar aŋerṯe gǝbenṯia eɽa ndǝ girǝwa ṯa aŋǝme laŋge ǝllëɽǝŋu.
         16 na ndǝ eđa gafo igi ŋgiṯǝmar aŋerṯe gađaŋa ṯa aŋǝme erena gǝlëɽǝŋu.
         17 liji ɽrlda iliga lakǝl ildi lonḏaico na ildi lađuɽi ñere liđ alneini ŋen ŋubwa.
         18 ekeɽǝđr rǝmwa ṯa ŋen iŋi aŋerṯe gǝfia obǝđaiya.
         19 ŋen ŋanṯa iliga lakǝl ŋen ŋiđ aŋfeṯe ŋubwa kaiñ. na ŋen ŋero ŋafo ŋubwa ŋarno ṯia
         liga rǝmwa riđu alo na điñǝđi mǝldin na ŋaber ŋid aŋfeṯe ŋarno ṯia tǝŋ.
         20 ndǝ elǝŋ rǝmwa arerṯe raṯǝbaṯa ñoman ñakǝl eđa gero gǝnǝŋ giđ aŋëbǝrni. orn rënǝŋu
         raṯǝbaṯo ñoman ŋen ŋanṯa leđa ǝllëɽǝŋu ildi roṯǝlo.
         21 iliga lakǝl ndǝ eđa gǝnǝŋ gǝndǝlwaɽǝṯia ṯa, seicr, fǝŋu al masiya ëli walla seier
         fǝŋu ëlua, ñerṯe ñagǝbendia ŋen ŋǝlëɽǝŋu.
         22 leda ildi laɽǝlen liđ altwođe ildi lid alaṯa ṯa laɽ al masiya na anbiya eŋaɽǝwen
         yiđ aiyǝtwođe na lënǝŋulu liđ aliđi ŋen ŋoɽra na aŋwara ṯa aliđi leđa ŋađǝna, na leđa
         ildi lwoṯǝnu cum ndǝ laɽǝwadaṯa,
         23 orn ñaŋ rǝmojǝđr eŋen. igǝlwaɽǝṯǝnde ŋen pređ ananoŋ.
         24 orn iliga lakǝl ndǝ ŋen ŋubwa ŋamǝndëđǝnu ëđǝñina yiđ aiyǝɽeṯe ŋǝrǝmi na ubwa gaber
         giđ aŋǝwađialo,
         25 na ropa riđ arirtǝṯi alo na laŋge lwaiña ŋabǝɽa lelo liđ altësǝni.
         26 orn leđa liđ alǝseici iđia gǝleđa geṯo isbwoɽua ŋabǝɽaŋa ŋoɽra na ŋaɽrwaŋa ŋwaiña.
         27 orn gënǝŋu giđ aŋǝđwaṯe mǝlaiyǝka ilëɽǝŋu ṯa aiyǝrarreiđi leđa ǝllëɽǝŋu lwoṯǝnu alo
         endele na eđǝɽǝđalo na ndaloŋgwa na ltuŋga đǝrṯi.
         28 ërrǝŋeinr ŋen ŋebǝđa iŋi ŋǝwujǝnu. ndǝ ebǝđa gǝbǝɽia ŋǝđobǝraŋa ñagaliŋeṯa ṯa iṯǝlia
         gaɽo.
         29 nṯia cum ndǝ ñagaseieia laŋge ildi lafo, lǝŋeṯr ṯa iđia gǝleđa gafo ṯwaiñ, đeṯam
         gafǝnde nano.
         30 đeṯam igǝndǝlwaɽǝṯia ṯa, laŋge ildi pređ liđ alfeṯe ŋen leđa lǝliga ildi lamǝlu labaiya.
         31 elo na alo liđ alǝmǝndëdǝni orn ŋen ŋǝlëɽǝñi ŋaber ŋiđ aŋǝmǝndëđǝni kwai kwai.
         32 orn eđa gero gǝnǝŋ galiŋeṯo loman lakǝl walla ëđǝñin yakǝl illi đaṯa gunto. mǝlaiyǝka
         yelo yaijǝba na iđia gaijǝba cum.
         33 rǝmoṯr eŋen, ñape sǝnđua ŋen ŋanṯa ñagaijǝba liga ildi lëɽǝnu.
         34 ŋen iŋi ŋarno eda gerṯo eɽa nǝŋǝnaice lǝbai ǝllëɽǝŋu ŋǝlǝŋe nǝŋǝlnanaice ŋǝmëɽria,
         nǝŋǝlwaɽǝṯi eda garǝmoṯwa ëuwǝr ṯa aŋǝrǝmoṯe ŋope nǝŋgiṯi eɽa gǝlëɽǝŋu nǝgabǝṯa nwaldaŋ.
         35 ŋen ŋafǝṯia rǝmoṯr eŋen ŋen ŋanṯa ñagaijǝba liga eđa gerṯo eɽa giđ aŋǝwela ndǝ erregano
         walla ulǝŋgiano, walla ulaldiṯano bǝrni bǝrnia liga ywaṯa yǝbara walla ulaldiṯano.
         36 rǝmoṯr eŋen ṯa gënǝŋu aŋerṯe gǝndǝfida ñagandro ndǝ geṯo taltal.
         37 igwalwaɽǝṯia leđa pređ ŋen iŋi igwalwaɽǝṯǝnde ṯa, apr sǝndua.

1 na đǝsa đafo ṯwaiñ iđi đǝberma al fissa na đǝsa ndǝ leđa lasa aicǝba gaicǝfa, ñoman
         ñǝṯënu ñiɽijan. na nǝlǝŋ nǝkana na leđa ildi lǝbërrǝŋaiđia ŋen ŋal ganun lapwaiño
         đađ ṯa aliđi yesu ŋađǝna ṯa almëndi almaɽiñe.
         2 orn ldaṯa, gerṯa iliga lǝđǝsa ŋen ŋanṯa aŋgaica leđa liđ altwođe ŋabǝɽaŋa alǝndǝgear.
         3 ndǝ yesu gafo alo ibeṯani egeɽa gǝsiman igi gafo gagǝro, ŋen gënǝŋu gasa, wuji gǝnǝŋ
         gaɽǝbwa geṯo ŋelaŋa elwandr liđǝnu larno ŋaɽa, ŋela ŋamwađa gaiñǝla kaiñ, ŋwaiña iliano
         kaiñ. wuji nǝŋgere waŋge nǝŋǝmaraice ŋela nenda.
         4 leđa lafo lǝmaṯan ldǝciṯano kaiñ ṯalɽwataiđo ldaṯa, gaɽe ŋela ŋagirnia?
         5 ŋela ŋaɽǝwađaṯa ŋiliđǝnu al gǝrus ywaiña yamiñaṯo jǝnei eređia giɽijin na al gǝrus
         yananeinu leđa ildi laɽo lǝbai. na lënǝŋulu ldǝmieiṯano.
         6 yesu nǝŋaṯa, ŋgiṯr wuji. ñagamatësia egare eđa? gënǝŋu giṯiñi ŋen ŋaŋǝra kaiñ.
         7 ŋen ŋanṯa ñagafo leđala ildi laɽ lǝbai ñagaɽaŋalda jaica jaica na ñagaɽǝwađaṯa ñagǝlamǝđaṯa
         liga ǝlnǝŋ ñagwonaṯa orn igënǝñi lǝgerr lǝgafiar jaica jaica.
         8 gënǝŋu giđu ŋen iŋi gaɽǝwađaṯa gëbǝđia. gënǝŋu gaicwađiñi ananoŋ ŋen ŋanṯa đura.
         9 đeṯam igǝndǝlwaɽǝṯia ṯa, alo pređ ŋen ŋaŋǝra ŋǝrǝmwa ŋwǝlwaɽǝnau ŋen iŋi wuji giđu
         ŋiđ aŋwalwaɽǝni ṯa leđa almawǝlëldǝŋǝđeini.
         10 orn yausa iskariyuṯi eđa gǝnǝŋ iṯalǝmis ređ nemiñe eɽijan nǝgabǝṯa nǝlǝŋ nano nǝkana
         ṯa aŋǝlnaice yesu.
         11 ndǝ nǝlǝŋ nano ŋen ŋǝlëɽǝŋu nënǝŋulu nǝŋǝreṯe nano nëɽi ŋen ṯa anǝmanaice gǝrus.
         na gënǝŋu nǝŋapwaiñe liga ṯa aŋǝmaunaiđe.
         12 na iloman laɽnda lǝđǝsa aicǝba gaicǝfa liga leđa lauɽiña đaŋala iđi đaɽo đǝɽǝđǝma
         đal fissa ṯalǝmis iyesu nemeɽǝđe niyaṯa, agwonaṯa ñaŋëɽǝṯi đǝsalo đal fissa ŋga?
         13 gënǝŋu nǝŋǝđwaṯe ṯalǝmis iɽijan nǝŋǝleiṯi ṯa, mbǝr ñënṯi irnuŋ goɽra na ñagiđi ñopǝđaiđe
         eđala gǝnǝŋ igi garrǝpa ŋawa iɽia. teṯǝmar,
         14 ndǝ gǝbenṯia egeɽa ñaldënṯǝlda ñeiṯi eđa gerṯo eɽa ṯa, eđa gǝbërrǝŋaiđia ŋen gaṯa
         ṯa alo yaŋga isi losaṯa al fissa ṯalǝmisya ilëɽǝŋu?
         15 na gënǝŋu giđ aŋǝndǝŋaici alo yǝnǝŋ yoɽra elo isi yaṯuɽeinu yerṯo laŋge pređ lǝgǝlwonaṯar.
         ëɽǝṯǝndr đǝsa alo yakǝl.
         16 ṯalǝmis ilëɽǝŋu niyabǝla niyënṯi irnuŋ goɽra niyǝfiđi ŋen ŋarno gwalwaɽǝṯǝlo niyëɽi
         đǝsa alo đal fissa.
         17 na ulǝŋgi gënǝŋu ldela ṯalǝmisya ilëɽǝŋu ređ nemiñe eɽijan,
         18 na ŋen lafo lasa yesu nǝŋaṯa, đeṯam igǝndǝlwaɽǝṯia ṯa, eđa gunto eñaŋ igi lǝgasǝlda
         gënǝŋu giđ aŋaiñǝnaiđe.
         19 na yënǝŋulu ṯaiywano kaiñ nemeɽǝđe yǝnenǝŋ yǝnenǝŋ niyaṯa, igaber igiđ eŋanaiđe,
         gerṯa fǝṯia? na yǝmǝn niyaṯa, igaber igiđ eŋanaiđe, gerṯa fǝṯia?
         20 gënǝŋu nǝŋǝluɽǝbiṯi eŋen nǝŋaṯa, feđa gǝnǝŋ iṯalǝmis ređ nemiñe eɽijan igi ñagǝldǝgënǝcia
         raŋ ilǝmbolu.
         21 iđia gǝleđa gamiña ŋen ŋarno ŋǝwërđǝnu iŋu orn eđa giđ aŋǝneini ŋen ŋubwa igi ganaiđia
         iđia gǝleđa. gǝbanṯa ŋen ŋaŋǝra ṯa maji gakǝl gero gǝlǝŋǝni.
         22 na ŋen lasa yesu gamo aicǝba, nǝŋǝbuŋṯi nǝŋgere nǝŋǝlnaice nǝŋaṯa, mǝr. igi gaɽ aŋǝno
         ilëɽǝñi.
         23 orn nǝŋǝme al finjan nǝŋërṯi rǝmwa nano nǝŋǝlnaice na yënǝŋulu pređ yëṯiau.
         24 nǝŋǝleiṯi ṯa, fǝŋǝfǝni iŋi ŋǝbendia đǝrreiđia ŋen alo đǝrǝmwa iŋi ŋiđ aŋirwini ŋen
         ŋanṯa leđa lwaiña.
         25 đeṯam igǝndǝlwaɽǝṯia ṯa, igaber igǝṯia ŋawa iŋi ŋǝliđia lera tǝŋ ŋen loman lamǝlu
         ildi igiđ yuṯi tǝŋ eŋǝlǝŋe ŋǝrǝmwa.
         26 ndǝ lalǝŋo ŋǝlǝŋa ldamiñe ldabǝṯe naiyǝn iseṯun.
         27 yesu nǝŋǝleiṯi ṯa, ñaŋ pređ ñagiđi ñaiñǝṯađe ŋen ŋanṯa ŋen ŋǝwërđǝnu ṯa, igiđi yëupwi
         eđa gǝsi yaŋala na yaŋala yiđ ailaldǝđǝm alo.
         28 orn ndǝ igatuđinu igiđ endǝbwarǝđaṯe alo ijalil.
         29 buṯrus nǝŋǝmeiṯi ṯa, ndǝ leđa pređ laŋaṯađa, orn igënǝñi igaber igiđi eŋaṯađe.
         30 yesu nǝŋǝmeiṯi ṯa, đeṯam igaŋwalwaɽǝṯia ṯa, ulǝŋgi igi đurri agiđi ŋaiñabǝlaice ñoman
         ñiɽijin ŋen đwaṯa đamǝlu đabara ñoman ñiɽijan.
         31 buṯrus nǝŋǝmeiṯi đwonḏǝṯađa ṯa, ndǝ lǝgabaiya orn igaber igiđ eŋabǝlaice. na yënǝŋulu
         pređ niyǝlwaɽe ṯia cum.
         32 orn lënǝŋulu ldarǝmaṯe alo ibernia jađsimani na yesu nǝŋǝlwaɽǝṯi ṯalǝmis ṯa, ɽaŋr
         ëli ŋen igaṯurṯi rǝmwa.
         33 nǝŋǝmame buṯrus na yagub na yuanna ṯaŋwano kaiñ nǝŋǝgǝrđe kaiñ,
         34 nǝŋǝleiṯi ṯa, usila gǝlëɽǝñi gwana kaiñ ṯa aŋgaiea igabaiya. ɽaŋr ëli, ñape sǝndua.
         35 na gënǝŋu nǝgabǝṯa nëiñua aten nǝŋwođǝñiṯi alo nǝŋǝṯurṯi rǝmwa nǝŋeɽǝđe ṯa ndǝ ŋen
         ŋaŋǝra ŋen ŋǝliga lakǝl aŋgaṯǝma nano.
         36 nǝŋaṯa, abba, papa, agaɽǝwađaṯa agëbǝđia ŋen pređ, miñeicǝñi finjan isi eŋen ŋubwa
         kaiñ, orn ŋgiṯu ŋen aŋiđǝni iŋi agwonaṯa gerṯa ŋen igwonaṯa.
         37 orn gënǝŋu nǝŋoɽǝbǝđe nǝŋǝlǝfiđi landro nǝŋeiṯi buṯrus ṯa, siman agandro? agero agaɽǝwađaṯa
         agapo sǝndua ëđǝñin yento.
         38 ape sǝndua ŋaṯurṯi rǝmwa ṯa ŋerṯe agabirnḏeini. đeṯam usila gëɽǝđiaŋǝno orn aŋǝno
         yëbia.
         39 orn nǝŋǝlomiñe tǝŋ nǝŋǝṯurṯu rǝmwa ŋen ŋarno orǝba gǝnëiñua.
         40 orn nǝŋoɽǝbǝđe tǝŋ nǝŋǝlfiđi yandro ŋen ŋanṯa isi esen yiniano. na yënǝŋulu yaijǝba
         yamuɽǝbiṯia eŋen ṯau.
         41 gënǝŋu nǝgabǝla nǝŋoɽǝbǝđe tǝŋ nǝŋǝleiṯi ṯa, ñagandra mǝldin ñagǝmiñǝniano ? đǝge
         liga leṯo. seier, iđia gǝleđa ganeiđǝni eraŋ rǝleđa leieia.
         42 twođr aɽr. seicr. gënǝŋu igi gaiñǝnaiđia gafo ṯwaiñ.
         43 orn ŋen yesu gwaɽwata mǝldin yausa, eđa gǝnǝŋ iṯalǝmis ređ nemiñe eɽijan, gënǝŋu
         leṯo leđala lwaiña ildi lerṯo yoperre na ŋǝfra. lënǝŋulu leṯo inǝlǝŋ nǝkana na eleđa
         ildi lǝbërrǝŋaiđia ŋen ŋal ganun na eleđa loɽra.
         44 na eđa igi ganaiđo yesu ganaieo leđa ŋamǝla nǝŋaṯa, gënǝŋu igi igiđ emwëɽwëṯe ëiñua
         egworǝb, fǝŋu. ëndǝmar, ñamiyeɽe. rǝmoṯǝmar ŋope.
         45 na gënǝŋu nǝŋeṯa yesu nano taltal nǝŋaṯa, ya elǝŋ igi gǝbërrǝŋaiđia ŋen nǝŋǝmwëɽwëṯe
         ëiñua egworǝb.
         46 na leđa ldǝmëɽi raŋ nano ldǝmëndi.
         47 eđa gǝnǝŋ eleđa ildi laṯurwa nǝŋuɽǝđi đoperre nǝŋubǝɽi ebai gelǝŋ goɽra gǝkana nǝŋǝmaṯeđeṯe
         ënǝñia alo gǝlëɽǝŋu.
         48 na yesu nǝŋeɽǝđe leđa nǝŋaṯa, ñageṯo ṯa ñaiñëndi yoperreya na ŋǝfraŋa garno ñagagea
         oɽom?
         49 lǝgaɽaŋar igal ekǝl ñoman pređ nendërrǝŋaice ŋen na ñagero ñagaiñëndi. orn ŋgiṯu
         ŋen ŋǝwërđǝnu egađam gǝrǝmwa aŋǝɽiñađeini.
         50 na ṯalǝmis pređ nemaṯađe niyobǝđe.
         51 orn ëđǝmwa gǝnǝŋ igi gëɽǝnu erena nano gǝmutiaŋǝno ṯaŋǝmaiyǝteṯo alo na leđa ldǝmëndi.
         52 na gënǝŋu gaṯađo erena gǝmutiaŋǝno nǝŋǝlëbǝrđǝni nǝŋobǝđe mǝɽǝmǝɽeñ erena geroma
         nano.
         53 leđa ldǝmamaṯe yesu eɽa gelǝŋ goɽra gǝkana na nǝlǝŋ pređ nǝkana na leđa loɽra na
         leđa ildi lǝbërrǝŋaiđia ŋen ŋal ganun ldǝmarraide nano.
         54 buṯrus ṯaŋǝmateṯo nwaldaŋ ldarǝmaṯe eɽa nano gelǝŋ goɽra gǝkana nǝŋënṯi eɽalo. na
         gënǝŋu ldǝɽaŋe nisia leđala nǝŋane nǝŋubwiṯano.
         55 na nǝlǝŋ nǝkana na nǝlǝŋ pređ ini nararraiđia ldǝpwaiñe leđa ṯa alǝsǝki yesu ṯa almaɽiñe
         orn lero lafiđa ŋen ŋǝnǝŋ
         56 ŋen ŋanṯa leđa lwaiña lalwaɽo ŋen ŋǝŋaɽǝwen ŋageama orn ŋen eŋen ŋafo ɽetǝɽeteo.
         57 na leđa lǝmaṯan latwođo ldǝlwaɽe ŋen ŋǝŋaɽǝwen ŋageama ldaṯa,
         58 nanda ñaganaṯǝma gwalwaɽa ṯa igiđi egere al ekǝl isi yiđǝnu raŋra orn ndǝ ñoman ñaɽo
         ñiɽijin igiđ ywađe al ekǝl yǝmǝn isi yero yǝbǝđǝni raŋra.
         59 orn eum ŋen eŋen ŋafo ɽetǝɽeteo mǝlđin.
         60 orn elǝŋ goɽra gǝkana nǝŋǝtwođe iligano nǝŋeɽǝđe yesu nǝŋaṯa, agaber agoɽǝbaica eŋen
         ŋǝnǝŋ? leđa lamama ŋen iŋi ŋaŋagea eđa?
         61 orn yesu ṯaŋǝbwaiño ŋǝma. na elǝŋ goɽra gǝkana nǝŋǝmeɽǝđe tǝŋ nǝŋaṯa, agaɽ al masiya
         iđia gǝrǝmwa irri rabuŋǝnṯu?
         62 yesu nǝŋaṯa, igaɽo ṯia, na ñagiđi ñaseici iđia gǝleđa ṯaŋǝɽaŋalo nḏaŋ đǝŋaicǝba đǝrǝmwa
         irri rerṯo ŋabǝɽa, aŋela isbwoɽua yelo.
         63 elǝŋ goɽra gǝkana nǝŋandǝde erena ano gǝlëɽǝŋu nǝŋaṯa, ŋen ŋanṯau lǝgwonaṯar lǝgǝbǝrṯiar
         ŋen ŋwomǝn ŋamagea?
         64 ñaganaṯǝma gwalwaɽa ole gǝrǝmwa geieia. ñagaṯau? na lënǝŋulu pređ ldǝmakǝme ldaṯa
         ṯa gënǝŋu aŋǝɽiñǝni.
         65 na lǝmaṯan iŋulu ldǝmađaṯǝbǝṯe nano ldǝtëri nda ǝllëɽǝŋu ldǝmarice ŋǝɽǝtǝbiaŋa ldaṯa,
         lwaɽo esandǝldi laŋëupwa. na leđa ildi laṯurwa ṯaɽrǝmoṯo alo ldǝmëupwi ndređena.
         66 ŋen buṯrus gaɽaŋa ndëuwǝr eɽalo ŋere ŋǝnǝŋ iŋi ŋiṯu elǝŋ goɽra gǝkana ŋǝmëɽria nǝŋela,
         67 nǝŋǝseici buṯrus ṯaŋano isia nǝŋǝmwanwane nǝŋaṯa, aganǝŋa cum ñagafo yesuga igi geṯo
         alo inasiraṯ.
         68 orn buṯrus nǝŋǝmabǝlaice nǝŋaṯa, igaijǝba ŋen agwalwaɽo. nǝŋamiñaṯe ndëuwǝr aten
         na đwaṯa nḏare.
         69 na ŋere iŋi ŋiđu ŋǝmëɽria nǝŋǝmaseiei tǝŋ nǝŋǝlwaɽǝṯi leđa ildi laṯurwa ṯwaiñ ṯa,
         maji igi gǝleđa lakǝl.
         70 orn buṯrus nǝŋǝmabǝlaice tǝŋ. orn aten leđa ildi laṯurwa ṯwaiñ ldeiṯi buṯrus ṯa,
         đeṯam agaɽ eđa gǝnǝŋ iŋulu ŋen ŋanṯa đeṯam agalo ijalil.
         71 orn gënǝŋu nǝŋǝlware kaiñ ṯa rǝmwa arǝmakǝme ndǝ gwalwaɽa ŋaɽǝwen nǝŋalǝfe nǝŋaṯa,
         igaijǝba eđa igi ñagwaɽwata eŋen ŋǝlëɽǝŋu.
         72 orn đwaṯa ṯađaro tǝŋ na buṯrus nǝŋǝlëldǝŋǝ-đeini eŋen ŋǝyesu ndǝ gwalwaɽǝṯǝma ṯa,
         agiđi ŋaiñǝbǝlaiee ñoman ñiɽijin ŋen đwaṯa đamǝlu đabara ñoman ñiɽijan. na gënǝŋu
         gagǝrđo ṯaŋaro kaiñ.

1 na ulaldiṯano ram nǝlǝŋ nǝkana, leđala loɽra na leđala ildi lǝbërrǝŋaiđia ŋen ŋal
         ganun, nǝlǝŋna pređ ini nararraiđia ṯalɽwataiđo orn ldakase yesu ldǝmame ldǝmanaiee
         bilaṯus.
         2 na bilaṯus nǝŋǝmeɽǝđe nǝŋaṯa, agaɽ elǝŋ gal yawuḏ? yesu nǝŋǝmuɽǝbiṯi eŋen nǝŋaṯa,
         agwalwaɽo đeṯam.
         3 na nǝlǝŋ nǝkana nǝmasǝki eŋen ŋwaiña.
         4 orn bilaṯus nǝŋǝmeɽǝđe tǝŋ nǝŋaṯa, agaber agoɽǝbaice eŋen ŋǝnǝŋ kwai kwai? seieu
         ŋen ŋwaiña leđa laŋawasǝkia.
         5 orn yesu gero goɽǝbaieia eŋen mǝldin nṯia bilaṯus nǝŋirwano.
         6 nṯǝli pređ iliga lǝđǝsa bilaṯus ṯaŋëbǝriṯu leđa eđa gǝnǝŋ igi gëndǝnu isijǝn igi
         lënǝŋulu lameɽǝđe.
         7 na eđa gǝnǝŋ gǝbernia barabas lëndǝnu isijǝn leđala ildi latwođo ŋabǝɽa lagea ŋǝlǝŋe
         ldǝɽiñǝđe.
         8 orn leđa ldabǝla ldeɽǝđe bilaṯus ṯa aŋǝliṯi ŋen ŋarno ŋǝjaiea iliga lǝđǝsa.
         9 bilaṯus nǝŋǝleɽǝđe nǝŋaṯa, ñagwonaṯa igǝndëbǝriṯi elǝŋ gal yawuḏ?
         10 ŋen ŋanṯa gënǝŋu galiŋeṯo ṯa nǝlǝŋ nǝkana nanaiđǝma ŋen ŋanṯa lǝgiaṯǝma ŋen.
         11 orn nǝlǝŋ nǝkana nǝtuđi leđa ṯa almeɽǝđe aŋǝlëbǝriṯi barabas.
         12 bilaṯus nǝŋǝluɽǝbiṯi eŋen tǝŋ nǝŋaṯa, igiđi eɽaieau maji igi ñagënǝeǝma elǝŋ gal
         yawuḏ?
         13 na leđa ṯaɽrajaico ole ldaṯa, ɽiñǝma iđuɽi.
         14 bilaṯus nǝŋǝleiṯi ṯa, eđa? gënǝŋu giđu wandigi geicia? orn leđa ṯaɽrǝjaieo ole kaiñ
         ldaṯa, ɽiñǝma iđuɽi.
         15 na bilaṯus gwonaṯa gǝliṯia ŋen lonaṯa nǝŋǝlëbǝriṯi barabas, orn nǝŋëupwi yesu ltuala
         nǝŋǝmanaiđe ṯa aŋǝɽiñǝni iđuɽi.
         16 na askari niyamamaṯe eɽa gelǝŋ goɽra niyundǝđi askari yǝṯënu pređ.
         17 niyǝmëɽi erena nano gore đore đǝmǝnu nemeđeiđi ri newaṯe niyǝmëɽi nenda,
         18 ṯaimanano ëiñua niyaṯa, bǝṯau ya elǝŋ gal yawuḏ.
         19 yënǝŋulu ṯaimëupu nda pǝɽwapǝɽwađa nemađaṯabǝṯe nano nemokwođiñiṯi ndria nalo.
         20 ndǝ yađamǝcǝma eŋen askari niyǝmamiñeici erena nano gore đore đǝmǝnu niyǝmǝkëɽi ndrena
         nano nǝlëɽǝŋu. orn niyǝmame ṯa aiyamaɽiñe iđuɽi,
         21 nefiđi eđa igi geṯo eđǝñwa gǝbernia siman galo igirǝwaniya, eṯen alaksandarus na
         rufus, igi gafo eđađ niyǝmëndi ṯa aŋape đuɽi đǝyesu.
         22 orn niyǝmamaṯe alo yǝnǝŋ ibernia galgađa, na ŋen iŋi ŋanǝnu ṯa alo yarno bambiña
         gǝnđa,
         23 niyǝmanaice ŋawa ŋinǝb ṯa aŋǝṯi ŋurǝgwuđǝnu waŋgega gǝbernia murra orn gënǝŋu ganeđo.
         24 na yënǝŋulu niyǝmëɽi iđuɽi niyǝnḏeici ŋen ṯa aiyǝseiei esegi gama wande nṯia niyakarnǝđe
         ndrene nǝlëɽǝŋu.
         25 na liga ildi larno ëđǝñin đenǝŋ nemiñe marldwan.
         26 na ŋen ŋǝđǝskiđia ŋǝwërđǝnu ṯa, fǝŋu gaɽ elǝŋ gal yawuḏ.
         27 na yënǝŋulu yaɽiño leđa liɽijan yesu ŋǝla ildi laɽǝndom. gǝnǝŋ gafo nḏaŋ đaŋaicǝba
         na gǝnǝŋ gafo nḏaŋ đaŋabur.
         28 na ŋen ŋǝɽiñađeinu iŋi ŋǝwërđǝnu egađam gǝrǝmwa ṯa, gënǝŋu lëɽǝnu leđala ildi lagero
         ŋen.
         29 na leđa ildi lamiño alo yakǝl lamađamǝcu eŋen ṯaltësu ŋǝɽwa ldaṯa, aganǝŋa ŋaŋgi
         agaṯa ṯa agagera al ekǝl na agwađa iñoman ñiɽijin,
         30 ëbǝrnu bǝɽan ŋirǝwi iđuɽi.
         31 nṯia eum nǝlǝŋ nǝkana ṯalɽwataiđo ṯalǝmađamǝeu eŋen leđala ildi lǝbërrǝŋaiđia ŋen
         ŋal ganun ldaṯa, gënǝŋu gëbǝru leđa lwomǝn orn gaber gaɽǝwađaṯa gëbǝrni bǝɽan.
         32 ŋgiṯu al masiya igi gaɽ elǝŋ galo israyil aŋirǝwi iđuɽi điñǝđi ṯa ñaseiei ñëndi ŋen
         ŋǝlëɽǝŋu na leđa ildi lariđinǝlda ndruldi lënǝŋulu ldamađamǝce eŋen cum.
         33 na liga ëđǝñina yafo iligano ŋǝrǝm nǝŋëndi alo pređ ëđǝñin yiɽijin.
         34 orn garno ëđǝñin yiɽijin yesu nǝŋǝrǝjaice ole nǝŋaṯa, eli eli lama sabagṯani. na
         ŋen iŋi ŋanǝnu ṯia, ya rǝmwa rǝlëɽǝñi, ya rǝmwa rǝlëɽǝñi, agaŋgiṯiñi eđa?
         35 ndǝ lǝmaṯan eleđa ildi laṯurwa alo yakǝl lano, lënǝŋulu ldaṯa, seiđr, gënǝŋu gundǝđu
         iliya.
         36 na eđa gǝnǝŋ nǝŋobǝđe nǝŋënǝci lifa eŋawa ŋinǝb iŋi ŋeɽe nǝŋëɽi lifa nǝpǝɽwapǝɽwa
         nǝŋëndi ṯa yesu aŋǝṯi, nǝŋaṯa, watr alseicr ndǝ iliya giđ aŋela aŋǝmiruwi.
         37 yesu nǝŋǝlwaɽe pǝlelo kaiñ nǝŋaiye.
         38 orn erena igëuwǝr yal ekǝl nǝŋandǝđiano pǝlelo nǝŋarǝmaṯe alo.
         39 na elǝŋ gaskari igi gaṯurwa yesu nëiñua nǝŋǝseici ṯa gënǝŋu gaiyo ṯia nǝŋaṯa, đeṯam
         eđa igi gaɽ iđia gǝrǝmwa.
         40 na liji ɽrlda lafo ṯalǝseiđu nwaldaŋ. na miriam galo imajḏaliya na saluma na miriam
         lǝŋgen yagub igi gaɽ ëđǝm na yusi, lafo iŋulu.
         41 lënǝŋulu lateṯo yesu ndǝ gafo alo ijalil ṯalmamico. na liji ɽrlda lafo lwaiña tǝŋ
         ildi leṯǝlda alo yursalim.
         42 na ulǝŋgi gaɽo na loman ildi leđa lal yawuḏ laṯoɽaṯau ŋen ŋǝđǝsa. fǝloman ildi lafo
         ṯwaiñ eloman lǝđǝmiñǝniano.
         43 ŋen ŋafǝṯia elǝŋ gǝnǝŋ goɽra gëđǝñinu nǝŋëɽǝni đǝñano nǝgabǝṯa bilaṯus nano nǝŋǝmeɽǝđe
         aŋǝno iyesu. gënǝŋu gǝbernia yusǝf galo yaramǝṯimaḏiya na gënǝŋu eum ṯaŋǝṯurṯu ŋǝlǝŋe
         ŋǝrǝmwa.
         44 na bilaṯus nǝŋirwano ŋen ŋanṯa gënǝŋu gaiyo taltal nǝŋundǝđi elǝŋ gaskari nǝŋǝmeɽǝđe
         ndǝ gaiyo đǝge.
         45 ndǝ gano ŋen ŋelǝŋ gaskari bilaṯus nǝŋǝnaic yusǝf aŋǝno.
         46 yusǝf nǝŋǝliđi erena gǝmutiaŋǝno nǝŋǝmiruwi iđuɽi nǝŋǝmǝndeici erenaga gǝmutiaŋǝno
         nǝŋǝmëɽi eđel iđi đurǝnu egobwa nǝŋǝṯwađe lwandralo loɽra nǝŋëɽi đel nëiñua.
         47 na miriam galo imajḏaliya na miriam igi gaɽo lǝŋgen yusi laseicu alo aŋǝno ilëɽǝŋu
         yëɽǝnau.

1 ndǝ loman laŋgaṯo lǝđǝmiñǝniano, miriam galo imajḏaliya na saluma, na miriam igi
         gaɽo lǝŋgen yagub lđǝliđi ŋela iŋi ŋǝmwađa gaiñǝla ṯa alela almaicwađe.
         2 na iloman lǝnëiñua igusbua lënǝŋulu ldeṯa đel nano liga ëđǝñina yatwođau.
         3 orn ṯaɽwataiđo ldaṯa, esegi giđ aŋǝndǝđwađǝṯr lwandra đel nëiñua ?
         4 orn ndǝ lanwanǝđo ldǝseici ṯa lwandra ildi loɽra kaiñ lǝŋgeinu đǝge đel nëiñua.
         5 orn ldënṯi eđel ldǝseici ëđǝmwa gǝnǝŋ gëɽǝnu erena nano gabǝjo gaɽaŋa alo nḏaŋ đaŋaicǝba,
         ldirǝwano kaiñ.
         6 gënǝŋu nǝŋǝleṯi ṯa, ñerṯe ñagirǝwano. ñagapwaiña yesu galo inasiraṯ igi gaɽiñǝnu
         iđuɽi. gënǝŋu gatwođo eŋǝɽaiñ. gënǝŋu gero ëli. seicr alo isi leđa lëɽǝmau.
         7 orn mbǝr ñalwaɽǝṯi buṯrus na ṯalǝmis yǝṯënu ilëɽǝŋu ṯa gënǝŋu giđ aŋǝndǝbwarǝđaṯe
         alo ijalil. ñagiđi ñamaseici tu garno gënǝŋu gwalwaɽǝṯǝnde.
         8 orn ldamiñe eđel ldobǝđe na ŋađaiña ŋëndǝlo ṯalgǝđiaŋǝno. orn lero lwalwaɽǝṯia eđa
         gǝnǝŋ ŋen ŋanṯa liđǝñalo.
         9 ndǝ yesu gatwođo eŋǝɽaiñ iloman lǝnëiñua igusbua ram, gënǝŋu nǝŋamǝñiṯi miriam galo
         imajḏaliya ananoŋ, gënǝŋu igi yesu gamiñǝma nusila nano neicia đenǝŋ nǝmiñe niɽijan.
         10 orn miriam nǝgabǝla nǝŋǝlwaɽǝṯi leđa ildi lafo lafo yesu ŋǝla ildi lafo ṯalwano ṯalaro.
         11 ndǝ lano ṯa gënǝŋu gamǝṯo tǝŋ na ṯa miriam gaseicǝma lënǝŋulu lero lǝbendia ŋen iŋi.
         12 orn gënǝŋu gamiñiṯu leđa lwomǝn liɽijan eŋen ŋarto liga lënǝŋulu ṯalerldo labǝṯa
         cđǝñwa.
         13 lënǝŋulu ldabǝla ldǝlwaɽǝṯi leđa lwomǝn, orn ṯalǝmisanda lero lǝbendia ŋen eŋen cum.
         14 orn liga ṯalǝmis ređ nemiñe yento yafo yasa gënǝŋu nǝŋǝlǝmiñiṯi nǝŋǝlgariñaṯe ŋen
         ŋanṯa đonaṯa eđen đafo pwa kaiñ na nare nabɽwaŋǝno ŋen ŋanṯa yero yǝbendia ŋen ŋǝleđa
         ildi lǝseicǝma ŋen gatwođo eŋǝɽaiñ.
         15 na gënǝŋu nǝŋǝleiṯi ṯa, mbǝr alo pređ ñërrǝŋaice leđa pređ ŋen ŋaŋǝra ŋǝrǝmwa.
         16 eđa igi gǝbendia ŋen na gǝneinu mamuḏiya gënǝŋu giđ aŋëbǝrni, orn eđa igi gaber gǝbendia
         ŋen gënǝŋu giđ aŋakǝmǝni.
         17 na ŋamǝla iŋi ŋiđ aŋfeṯe leđala ildi lëndu ŋen ŋǝlëɽǝñi. lënǝŋulu liđ almiñe nusila
         neicia leđa nano irǝŋga gǝlëɽǝñi. lënǝŋulu liđ aɽwate ole gǝmaijǝn ɽetǝɽeteo.
         18 lënǝŋulu liđ alarrape imwa yeicia eraŋ eren, na ndǝ lǝṯia ŋǝsia ŋaber ŋiđ aŋǝlɽaice
         ŋen ŋǝnǝŋ. lënǝŋulu liđ alëɽi raŋ leđa nano ildi lwuma na liđ aleiđini.
         19 ŋen ŋafǝṯia ndǝ elǝŋ yesu gwalwaɽǝṯǝlo ŋen iŋi gënǝŋu nǝŋǝbeini elo nǝŋǝɽaŋe alo
         nḏaŋ đaŋaicǝba đǝrǝmwa.
         20 na yënǝŋulu niyabǝla niyërrǝŋaice leđa ŋen ŋǝyesu alo pređ na elǝŋ yesu liđǝlda ŋǝmëɽria
         nǝŋamǝđaṯe ŋen ŋamǝlaŋa iŋi ŋafǝlda.lugalugalugalugaluga

1 leđa lwaiña lawërđu ŋen ŋǝlaŋge ildi liđǝnu inëndr,
         2 garno leđa ildi laseieu ŋen iŋi ananoŋ na lađuɽǝđǝnṯu ŋen ŋǝrǝmwa lanaieǝndr.
         3 ŋen ŋafǝṯia ya elǝŋ đawufilus, ŋen ŋanṯa igaliŋeṯo ŋen pred ŋope ŋǝnëiñua, igaṯa
         ṯa ŋen ŋaŋǝra ndǝ igënǝñi eum igǝwërđia ŋen iŋi igǝṯǝrria ŋope ŋen ŋanṯa ŋa,
         4 ṯa ŋaliŋeṯe ŋen iŋi agano ŋaɽo đeṯam.
         5 iliga ildi iruḏus gaɽ elǝŋ galo yuḏiya maji gafo gǝnǝŋ gǝbernia sakariya igi gaɽo
         kana eleđa labiya. wasen gǝlǝŋǝnu eleđa larun đurri na gënǝŋu gǝbernia ilisabađ.
         6 lënǝŋulu ndǝm luđǝrwaṯo eŋen rǝmwa nëiñua na lafo mǝnna gero eŋen pređ ŋal ganun
         na eŋen pređ ŋelǝŋ rǝmwa.
         7 orn lënǝŋulu iero ŋere ŋen ŋanṯa ilisabađ gaɽ ltam, na loɽra ndǝm.
         8 ŋen sakariya gëbǝđia ŋǝmëɽria ŋal kana rǝmwa nëiñua iliga lǝleđa labiya
         9 eŋen ŋǝđuɽǝđǝnṯia đal kana liga lëɽǝnṯǝma leṯo ṯa gënǝŋu gǝbenṯia alo yetǝɽe egelǝŋ
         rǝmwa ṯa aŋǝnaiđe ŋela iŋi ŋuɽǝni ŋen ŋanṯa đubwa đabǝṯwa elo.
         10 na leđa pređ laṯurṯu rǝmwa ndëuwǝrano iliga lǝđǝnaiđia đǝŋela.
         11 iliga ildei mǝlaiyǝka đelǝŋ rǝmwa đetǝma nano nḏǝđuri nḏaŋ đǝŋaicǝba ađuna nano eŋela.
         12 sakariya nǝŋgǝrđe ndǝ gaseicu na ŋǝđaiña nǝŋǝmëndi.
         13 orn mǝlaiyǝka nḏǝmeiṯi ṯa, ŋerṯe agiđǝñalo ya sakariya. rǝmwa rano đeɽǝđia đǝlaɽǝŋa.
         wasalo ilisabađ giđ aŋalǝŋǝṯi ŋere na ñagiđi ñamënǝei yuanna.
         14 ñagiđi ñaŋǝreṯe nano kaiñ na leđa lwaiña liđ alaŋǝreṯe nano ndǝ gënǝŋu gǝlǝŋǝnu.
         15 gënǝŋu giđ aŋoɽreṯe rǝmwa nëiñua, na aŋerṯe gǝṯia ŋuɽu kwai kwai, na aŋunḏeini usilaga
         gatǝɽe ŋen gafo lǝŋgen egare mǝldin,
         16 na giđ aŋǝriđici leđa lwaiña lisrayil elǝŋ nano igi gaɽ rǝmwa eren.
         17 gënǝŋu giđi ṯaŋerldo al masiya nëiñua igusila na eŋabǝɽa liliya ṯa aŋǝriđici ŋaṯǝɽa
         ŋǝlṯenia eñere eñen, na ṯa aŋǝriđici leđa ildi laneđo lǝnna ṯa alaliŋeṯe ŋen nǝsi
         garno leđa ild luđǝrwaṯo eŋen, na ṯa aŋatoɽaṯe leđa ŋen ŋanṯa elǝŋ yesu ilđi latǝɽeinu
         ŋope.
         18 sakariya geɽǝđo mǝlaiyǝka nǝŋaṯa, fǝṯau igiđ eliŋeṯe ŋen iŋi ṯa ŋǝđeṯam? igaɽ uṯëɽi
         na wasaiñ goɽra cum.
         19 mǝlaiyǝka nḏǝmuɽǝbiṯi eŋen ṯa, igǝbernia jabraiyil ñiŋgi igaṯurwa rǝmwa nëiñua. igwǝđweinu
         ṯa eŋalwaɽǝṯi na ṯa eŋanaice ŋen iŋi ŋaŋǝra.
         20 no ŋen iŋi. liga ŋen iŋi ŋamǝlu ŋǝɽiñǝđeini agiđi ŋǝbwaiña ŋǝma ŋaijǝbeṯe agwaɽwata,
         ŋen ŋanṯa agero agǝbendia ŋen ŋǝlëɽǝñi iŋi ŋiđ aŋǝɽiñađeim iliga lëɽǝnu.
         21 leđa laṯurṯu sakariya ldirǝwano ŋen ŋanṯa gënǝŋu gafo alo yetǝɽe liga lwalano.
         22 ndǝ gamiño nǝŋerṯe gaɽǝwađaṯa galǝlwaɽǝṯi na leđa ldaliŋeṯe ṯa ŋen ŋamiñiṯǝma ŋǝrǝmwa
         egalo yetǝɽe. gënǝŋu ṯalǝɽwatiṯu raŋra nǝŋaijǝbeṯe gaɽwata.
         23 ndǝ ñoman ñǝđǝđuɽǝđǝnṯia đǝlëɽǝŋu ñǝɽiñađeinu gënǝŋu nǝŋoɽǝbaṯe eɽa.
         24 na ŋen liga ildi laŋgaṯo đǝge wasen gǝbernia ilisabađ nǝŋwonḏaiee, nǝŋǝlǝbijǝni nubwa
         đenǝŋ nǝŋaṯa,
         25 fǝŋen iŋi rǝmwa riđǝṯiñi liga rënǝŋu raseicǝñi ṯa arǝŋgeici đađama đǝlëɽǝñi eleđa.
         26 ndǝ nubwa naɽo đenǝŋ nǝŋǝmiñe gunto, rǝmwa rađwaṯo mǝlaiyǝka jabraiyil irnuŋ gǝnǝŋ
         gǝbernia nasiraṯ alo ijalil.
         27 rađwaṯo eŋere ŋǝnǝŋ ŋaɽo ŋowa iŋi ŋǝmǝnu imaji gǝnǝŋ gǝbernia yusǝf igi gǝleđa lǝḏawuḏ,
         liga lamǝlu lǝldǝgandra. ŋere ŋǝbernia miriam.
         28 mǝlaiyǝka đënṯu eɽa nḏǝmeṯa nano nḏaṯa, ŋere bǝṯau. agabuŋǝnṯu irǝmwa. elǝŋ rǝmwa
         ñagafǝldǝga.
         29 na ŋere nǝŋgǝrđe nđǝ gano ŋen iŋi nǝŋaṯa egare, đǝnëiñua iđi đaɽo ṯau?
         30 mǝlaiyǝka nḏǝmeiṯi ṯa, ŋerṯe agiđǝñalo, ya miriam agabuŋǝnṯu irǝmwa.
         31 agiđi ŋonḏaice na ŋalǝŋe iđia na agiđi ŋamënǝci yesu.
         32 gënǝŋu giđ aŋoɽreṯe. gënǝŋu giđ aŋënǝjǝni iđia gǝrǝmwa irri roɽra ramiñaṯo laŋge
         pređ na elǝŋ rǝmwa riđ arǝmanaice ŋǝlǝŋe ŋeṯen ḏawuḏ.
         33 gënǝŋu giđ aŋǝɽeṯe elǝŋ gǝleđa lǝyagub bǝɽǝbǝte. ŋǝlǝŋe ŋǝlëɽǝŋu ŋaber ŋiđ aŋǝmǝndëđǝni
         kwai kwai.
         34 orn miriam nǝŋeiṯi mǝlaiyǝka ṯa, ŋen iŋi ŋiđ aŋfeṯe ṯau? igaijǝba eđa gaɽorra kwai
         kwai.
         35 mǝlaiyǝka nḏǝmuɽǝbiṯi eŋen ṯa, usila gatǝɽe giđ aŋeṯa nano na ŋabǝɽa ŋǝrǝmwa irri
         roɽra ramñaṯo laŋge pređ ŋiđ aŋeṯa nano. ŋen ŋafǝṯia iđia igi giđ aŋǝlǝŋǝni giđ aŋënǝjǝni
         gatǝɽe, iđia gǝrǝmwa.
         36 oralo ilisabađ cum gwonḏaico iđia ŋen goɽra na gënǝŋu igi leđa laṯa gaɽ ltam gaɽiñađaṯo
         nubwa đenǝŋ nǝŋǝmiñe gunto.
         37 wagero gǝnǝŋ kwai kwai igi rǝmwa raijǝba rëbǝđia.
         38 miriam gaṯa, igënǝñi igaɽ ebai gǝrǝmwa. ŋgiṯu ŋen aŋfeṯe iñi garno agwalwaɽo. orn
         mǝlaiyǝka nḏǝmiñe.
         39 iliga ildei miriam gatwođo gëɽǝđiaŋǝno na gabǝṯa naiyǝn nwaldaŋ irnuŋ gǝnǝŋ galo
         yuḏiya.
         40 nǝgabǝṯa eɽa gǝsakariya nǝŋǝne ilisabađ ëiñua.
         41 ndǝ ilisabađ gano đǝnëiñua đǝmiriam, ŋere nǝŋuruđǝni egare gǝlëɽǝŋu na ilisabađ nǝŋwunḏeini
         usilaga gatǝɽe.
         42 gënǝŋu nǝŋaraice ole nǝŋeiṯi miriam ṯa, agabuŋǝnṯu eleđa ɽrlda, na iđia igi gegara
         gǝlaɽǝŋa gǝbuŋǝnṯu.
         43 fǝṯau ŋen ŋeṯǝñi nano ṯa lǝŋgen gelǝŋ gǝlëɽǝñi geṯǝñi nano?
         44 ŋen ŋanṯa ndǝ igano ole gǝđǝnëiñua đǝlaɽǝŋa ŋere nǝŋuruđǝni egare gǝlëɽǝñi ŋen ŋanṯa
         gaŋǝra nano.
         45 gënǝŋu igi gënđu ŋen giđ aŋǝbuŋǝnṯi ŋen ŋanṯa ŋen iŋi elǝŋ rǝmwa rǝlwaɽǝṯǝma ŋiđ
         aŋǝɽiñađeini.
         46 na miriam nǝŋaṯa ṯa, ara gǝlëɽǝñi gwaɽwata ṯa elǝŋ rǝmwa roɽra,
         47 na usila gǝlëɽǝñi gaŋǝra nano irǝmwa irri raɽo đëbǝri đǝlëɽǝñi,
         48 ŋen ŋanṯa raseieu ebai gǝlëɽǝŋu ṯa gaɽo ŋǝbaiya aŋǝno. iliga lnëiñua leđa pređ liđ
         alaṯa igabuŋǝnṯu,
         49 ŋen ŋanṯa rǝmwa irri ronḏoṯo kaiñ riđǝṯiñi laŋge loɽra. irǝŋ gǝlëɽǝŋu gatǝɽe,
         50 na ŋabaiya nano ŋǝlëɽǝŋu ŋafo bǝɽǝbǝte eleđa ildi liđǝñama.
         51 rënǝŋu riđu ŋǝmëɽria ŋwonḏǝṯa kaiñ đaŋđa đǝlëɽǝŋu, na rënǝŋu rǝlaldǝđu leđa alo ildi
         lëldǝŋǝđeinia iđinia.
         52 rënǝŋu rirǝwu nǝlǝŋ eŋǝlǝŋe eŋen ndrǝtuci leđa elo ǝɽrra.
         53 rënǝŋu ndrǝbeici leđa ildi laicoiña laŋgela laŋǝra ndrǝđwaṯe leđa lwaiña laŋge mǝɽǝmǝɽeñ
         laŋge lero.
         54 rënǝŋu reṯo ṯa aramǝđaṯe israyil isi yamǝđuɽǝđǝnṯia, ŋen ŋanṯa rǝlëldǝŋǝđeinu eŋen
         55 iŋi rëɽǝṯu papanda egaiñ, ṯa riđ arǝgiaṯe ibrayim ŋǝbaiya nano na liđia ǝllëɽǝŋu
         bǝɽǝbǝte.
         56 miriam laɽaŋo ilisabađǝga nubwa niɽijin nǝŋoɽǝbaṯe egeɽa gǝlëɽǝŋu.
         57 orn nubwa nilisabađ nabǝɽǝnḏeđo nǝŋǝlǝŋe ŋere.
         58 leđa laɽ ëuwǝr ǝllëɽǝŋu na leđa lǝŋǝđurǝba lano ṯa rǝmwa ragiaṯǝma ŋǝbaiya nano na
         lënǝŋulu laŋǝralda nano.
         59 na ndǝ ñoman ñaɽo đenǝŋ nǝñǝmǝñe ñiɽijin leđa leṯo ŋen ŋanṯa aluɽǝđi ŋere, na lonaṯa
         ṯa almënǝei sakariya, irǝŋ geṯen,
         60 na lǝŋgen nǝŋaṯa, ndo, gënǝŋu giđ aŋënǝjǝni yuanna.
         61 leđa ldǝmeiṯi ṯa, eđa gero eŋǝđurǝba gënǝjǝnu ṯia.
         62 na leđa ṯalǝɽwatiṯu eṯen raŋra ṯa gënǝŋu gwonaṯa iđia gǝbënǝjǝni ṯau.
         63 gënǝŋu nǝŋǝleɽǝđe abređa nǝŋǝwërđi ṯa, ŋere ŋǝberni yuanna. na leđa pređ ldirǝwano.
         64 na taltal ëiñua yǝsakariya niyëbǝrđe na đaŋǝla ṯađaɽwato, nǝŋǝnaiee rǝmwa đame.
         65 na ŋǝđaiña nǝŋëndi leđa pređ lirnuŋ gakǝl, na ŋen iŋi pređ ŋǝɽwatinu naiyǝn pređ
         alo yuḏiya.
         66 leđa pređ ildi lano orn ldëndi ŋen iŋi eŋaṯǝɽa ldaṯa, ŋere iŋi ŋiđ aŋǝɽeṯe wande?
         ŋen ŋanṯa đeṯam rǝmwa lafǝldǝga.
         67 eṯen gǝlëɽǝŋu, sakariya gwunḏeinu usilaga gatǝɽe ṯaŋǝɽwato ŋen ŋǝrǝmwa nǝŋaṯa,
         68 rǝmwa risrayil raŋǝra nano ŋen ŋanṯa reṯo eleđa ǝllëɽǝŋu ndrǝlapǝɽe.
         69 rënǝŋu ratuđu eđa gwonḏǝṯo igi gaɽo đëbǝri ŋen ŋanṯa nëndr eleđa lǝḏawuḏ igi gǝđuɽǝđǝnṯu,
         70 ŋen ŋarno raɽwata ëiñuaya yǝleđa ltǝɽe ildi laɽo anbiya ilëɽǝŋu yǝpǝnde,
         71 ṯa gënǝŋu aŋǝndǝmiñr eleđa ildi lageandr na eraŋ rǝleđa pređ ildi laneđǝndr.
         72 rǝmwa riđu ṯia ṯa arǝgiaṯe papanda egaiñ ŋǝbaiya nano na ṯa arǝɽiñǝđaṯe đǝrreiđia
         eŋen đǝlëɽǝŋu đatǝɽe.
         73 fǝđalǝfia iđi rënǝŋu ralǝfo eŋen ŋǝpapa egaiñ ibrayim,
         74 ṯa arǝndǝnaicr ŋen ṯa alǝmiñǝnr eraŋ rǝleđa ildi lageandr na ṯa alǝđuɽǝđǝnṯr ŋǝđaiña
         ŋero
         75 eŋen ŋatǝɽe na ŋuđǝrwaṯo ŋu nëiñua liga lǝgamǝṯiar.
         76 na aganǝŋa cum, ya ŋere, agiđi ŋënǝjǝni nabi irǝmwa irri roɽra ramiñaṯo laŋge pređ,
         ŋen ŋanṯa agiđi ŋaɽe elǝŋ yesu nëiñua ṯa ŋamëɽǝṯi rađalo,
         77 na ṯa ŋiđi leđa ǝllëɽǝŋu allǝŋeṯe đëbǝria iđi đafo đǝŋgeiniađa đǝŋen eŋen ŋeieia.
         78 đeṯam eŋen ŋǝŋǝbaiya aŋǝno kaiñ ŋǝrǝmwa irëndr, arrerre gelo giđ aŋǝndeṯar nano,
         79 ṯa aŋǝwađe eleđa ildi laɽaŋa iŋǝrǝm na igusil gǝŋǝɽaiñ, na ṯa aŋënǝei rǝmanǝña irëndr
         eđađ đǝđëuṯaralo.
         80 na ŋere nǝŋǝtwođe nǝŋwonḏǝṯe igusila. ŋënǝŋu ŋalb eđǝñwa liga lamǝlu leṯo ṯa aŋërrǝŋeiniau
         eleđa lisrayil.

1 iliga lakǝl elǝŋ ugasṯas gaisar giđu al ganun ṯa leđa pređ alwërđǝni.
         2 đǝwërđia iđi đananoŋ iliga kiriniwus gaɽ elǝŋ galo isuria.
         3 na leđa pređ labǝṯa irnuŋ egen ṯa alwërđǝni.
         4 yusǝf cum lamiño alo ijalil irnuŋ gǝbernia nasiraṯ nǝgabǝṯa alo yuḏiya, irnuŋ gǝḏawuḏ
         gǝbernia beṯlam, ŋen ŋanṯa gënǝŋu gǝleđa lǝḏawuḏ.
         5 labǝɽo miriamga wasen igi gwonḏaieo ṯa alwërđǝni.
         6 ŋen gaɽaŋa beṯlam nubwa nǝmiriam nabǝɽǝnḏeđo
         7 nǝŋǝlǝŋe ŋere ŋǝlëɽǝŋu ŋaɽnda nǝŋǝmǝndeici ŋere ndrenna nǝŋǝndri alo iđwala, ŋen
         ŋanṯa alo yero igal kurnu ŋen ŋanṯa ŋulu.
         8 na alo isei eum leđa lafo eđǝñwa ɽrǝmoṯa yaŋala ulǝŋgi.
         9 na mǝlaiyǝka đelǝŋ rǝmwa đeṯǝlo nano na ŋaɽrwa ŋǝremwa nǝŋǝlwađe nano na lënǝŋulu
         ldiđǝñiṯalo kaiñ.
         10 mǝlaiyǝka nḏǝleiṯi ṯa, ñerṯe ñagiđiñalo. igǝndǝlwaɽǝṯia ŋen ŋǝđaŋǝr nano đoɽra iđi
         điđ ađǝfeṯe ŋen ŋanṯa leđa pređ.
         11 điñǝđi eđa igi gaɽo đëbǝria igi gaɽ al masiya gaɽ elǝn gǝlǝŋǝnṯǝnde irnuŋ gǝḏawuḏ.
         12 fiŋi ŋamǝla eñaŋ ṯa ñagiđi ñafiđi ŋere ŋaɽolǝŋ ŋǝmǝndeinu erenaga nǝŋǝndre alo iđwala.
         13 na lwaiña lelo lafo mǝlaiyǝkaiya ildi lananaico rǝmwa đame ldaṯa,
         14 rǝmwa rananeini ŋaɽrwa elo, na alo leđa ildi rënǝŋu roṯǝlo lananeini đëuṯaralo.
         15 ndǝ mǝlaiyǝka yemiñǝlau nǝyoɽǝbaṯe elo, leđa ildi lǝsi yaŋala ṯaɽwataiđo ldaṯa, aɽr
         alo ibeṯlam alnwanr ŋen iŋi ŋeṯo, iŋi rǝmwa rǝlwaɽǝṯǝndr.
         16 lënǝŋulu ldabǝla taltal, ldǝfiđi miriam na yusǝf na ŋere iŋi ŋandra alo iđwala.
         17 na ndǝ laseicu lënǝŋulu lwaɽwata eŋen iŋi lǝlwaɽǝnṯu eŋen ŋǝŋere iŋi.
         18 leđa pređ ildi lano ŋen ŋǝleđa lǝsi yaŋala ldirǝwano eŋen iŋi,
         19 orn miriam gëndu ŋcn iŋi pređ na gaulëldǝŋǝđeinia.
         20 orn leđa lǝsi yaŋala ldoɽǝbǝđe ldǝnanaice rǝmwa ŋaɽrwa na đame ŋen ŋanṯa laŋge pređ
         lënǝŋulu laseieu na lano, garno ŋen ŋǝlwaɽǝnṯǝlo.
         21 ndǝ ñoman ñaɽo đenǝŋ nǝñǝmiñe ñiɽijin lduɽǝđi ŋere ldënǝci yesu ŋen ŋarno mǝlaiyǝka
         đënǝcǝma ŋen miriam gamǝlu gwonḏaico.
         22 ndǝ ñoman ñaŋgaṯo ñǝđaṯoɽaṯa eŋen ŋal ganun imusa lënǝŋulu labǝɽo yesuga alo yursalim
         ṯa almanaice rǝmwa,
         23 garno ŋen ŋǝwërđǝnu igal ganun yelǝŋ rǝmwa ṯa, lemmi pređ ildi laɽo ŋǝɽwa liđ alëɽǝni
         ltǝɽe egelǝŋ rǝmwa
         24 na ṯa alnaiđe ñuguldu ñiɽijan walla bǝldugur yirresi eɽijan laɽo đǝɽǝđǝnia garno
         al ganun yelǝŋ rǝmwa ywalwaɽo.
         25 eđa gëni gǝnǝŋ alo yursalim gǝbernia siman igi guđǝrwaṯo eŋen na gubwa ŋenŋa ŋǝrǝmwa
         kaiñ na gaṯurṯu eđa igi giđ aŋǝɽeṯe đǝbǝɽiano iđi leđa lisrayil laṯurṯu, na usila
         gatǝɽe gafǝma nano.
         26 na usila gatǝɽe gaŋaicǝma ŋen ṯa gaber giđ aŋaiye illi ndǝ gaseicu al masiya gelǝŋ
         rǝmwa.
         27 na usila gatǝɽe gënǝcǝma igal ekǝl, alo isi al yawuḏ yawaubuŋṯia rǝmwa, na ndǝ miriam
         na yusǝf lënṯu yesuga ṯa aliđi ŋen al ganun ywalwaɽo,
         28 siman gapǝma eraŋ nǝŋǝnaice rǝmwa đame nǝŋaṯa,
         29 ya elǝŋ rǝmwa, agaŋgiṯia eđa igi gaŋađuɽǝđǝnṯia aŋaiye eđëuṯaralo garno ŋen agëɽu,
         30 ŋen ŋanṯa igaseicu eđa igi gaɽo đëbǝria đǝlaɽǝŋa,
         31 iđi agëɽu leđa nëiñua pređ,
         32 iđi đaɽo arrerre ṯa aŋërrǝŋaiee leđa ŋen ildi gerṯa laɽo al yawuḏ, na đaɽo ŋaɽrwa
         ŋen ŋanṯa leđa ǝllaɽǝŋa lisrayil.
         33 na lǝŋgen na eṯen yesu ldirǝwano eŋen iŋi ŋǝlwaɽǝnu eŋen ŋǝlëɽǝŋu.
         34 siman gabuŋṯǝlo nǝŋeiṯi lǝŋgen ŋere, miriam ṯa, ŋere iŋi ŋëɽǝnu ṯa aŋiđi leđa lwaiña
         lǝbǝrtia na laɽatođa alo israyil, na ṯa aŋǝɽeṯe ŋamǝla iŋi leđa lwaɽwata lageama
         35 ṯa ŋen ŋǝŋaṯǝɽa ŋǝleđa lwaiña aŋǝlǝŋini. đeṯam ŋen ŋiđ aŋawađe egare cum garno đoperre.
         36 na wuji gëni gǝnǝŋ gaɽǝbwa gaɽo nabi igi gǝbernia anna, ŋere ŋǝfinuwil gǝleđa lasir.
         genǝŋu gaɽ opo kaiñ. ŋen ebaŋgen gamǝma laɽaŋo nṯǝlia đenǝŋ nǝmiñe niɽijan, orn ebaŋgen
         nǝŋaiye,
         37 orn điñǝđi gaṯëđǝnialo nṯǝlia eređia đenǝŋ na alo eređia giɽijin na marldwan. gënǝŋu
         gero gamiña al ekǝl orn gađuɽǝđǝnṯu rǝmwa ëđǝñëđǝñin na ulǝŋgǝlǝŋ ŋorwaṯaŋa na đǝṯurṯiađa
         rǝmwa.
         38 iliga ildi đurri wuji nǝŋeṯa ṯwaiñ nǝŋërṯu rǝmwa nano, nǝŋǝlwaɽǝṯi leđa pređ ŋen
         ŋǝyesu ildi laṯurṯu đapǝɽa đǝrǝmwa alo yursalim.
         39 ndǝ miriam na yusǝf gabǝɽǝnḏeṯo ŋen đeṯam ŋal ganun yelǝŋ rǝmwa lënǝŋulu ldoɽǝbaṯe
         alo ijalil, irnuŋ egen nasiraṯ.
         40 na ŋere nǝŋoɽreṯe nǝŋwonḏǝṯe, nǝŋunḏǝjeini đaliŋeṯađa ŋen nǝsi. na đǝbuŋṯia đǝrǝmwa
         lafǝldǝga.
         41 lǝŋgen na eṯen lǝninia alo yursalim nṯǝli pređ ŋen ŋanṯa đǝsa đǝbernia al fissa.
         42 na ndǝ yesu gerṯo nṯǝli ređ nemǝñe niɽijin lënǝŋulu labǝɽo alo yursalim eŋen ŋal
         fissa.
         43 na ndǝ ñoman ñal fissa ñamǝndëđǝnu na lënǝŋulu lamiño ṯa aloɽǝbaṯe tǝŋgen umi yesu
         gaɽaŋa alo yursalim na eṯen na lǝŋgen laijǝbaman.
         44 orn lënǝŋulu laṯa aŋgaiea gënǝŋu labǝla leđala, ldǝɽe eđađ lomanto na errǝgano ldamapwaiñe
         inuđarenanda na elemađenanda,
         45 orn lderṯe lamafiđa ldoɽǝbaṯe alo yursalim ldǝmapwaiñe.
         46 na ñoman ñaŋgaṯo ñiɽijin orn ldǝmafiđi igal ekǝl laɽaŋa leđala ildi lǝbërrǝŋaiđia
         ŋen. gënǝŋu ṯaŋaɽaŋalo ṯaŋǝlno na ṯaŋǝlekeɽǝđo ŋen.
         47 na leđa pređ ildi lanaṯǝma ldirǝwano ŋen ŋanṯa đaliŋeṯa ŋen nǝsi đǝlëɽǝŋu na đokoɽǝbaieia
         eŋen đǝlëɽǝŋu.
         48 ndǝ lǝŋgen na eṯen laseicǝma ldirǝwano kaiñ, na lǝŋgen nǝŋǝmeiṯi ṯa, ya ŋere agiṯǝnde
         ŋen ṯia eđa? eṯalo na ñi ñagapwaiñaŋa ñagagǝrđo kaiñ.
         49 gënǝŋu nǝŋǝleiṯi ṯa, ñagaiñǝpwaiña eđa? ñagaijǝba ṯa đeṯam igafo egeɽa gǝpapa gǝlëɽǝñi?
         50 lënǝŋulu lderṯe laliŋeṯa ŋen iŋi gënǝŋu gwalwa-ɽǝṯǝlo.
         51 orn ldamiñǝlda ldoɽǝbaṯe alo inasiraṯ na gënǝŋu ṯaŋǝlno eŋen pređ. lǝŋgen nǝŋëndi
         ŋen iŋi pređ eŋaṯǝɽa.
         52 na yesu nǝŋoɽreṯe eđaliŋeṯa ŋen nǝsi na egaŋǝno na rǝmwa na leđa laŋǝnṯǝma kaiñ.

1 ndǝ ṯibariwus gaɽ elǝŋ goɽra gaisar nṯǝlia ređ na đenǝŋ na bilaṯus al bunṯi gaɽ elǝŋ
         galo yuḏiya na iruḏus gaɽ elǝŋ galo ijalil, na orǝba giruḏus filibus gaɽ elǝŋ galo
         iṯuriya na iṯrakuniṯia. na lisaniwus gaɽ elǝŋ galo yabiliya,
         2 na annan na giyafa laɽo nǝlǝŋ noɽra nǝkana, iliga ildei ŋen ŋǝrǝmwa ŋeṯo yuanna nano
         eđǝñwa igi gaɽ iđia gǝsakariya.
         3 na gënǝŋu gakaldaico alo pređ đǝbarlda nano đǝbernia urḏun, ṯaŋërrǝŋaiđu ŋen ṯa leđa
         alnaneini mamuḏiya ṯa alërrǝŋeiđi ŋen ṯa laṯađo ŋen eŋen ŋeicia ldoɽǝbaṯe rǝmwa nano
         ṯa ŋen eŋen ŋeicia ŋiđ aŋgeini,
         4 garno ŋen ŋǝwërđǝnu egađam gǝnabi isaiya ṯa, ole geđa gǝnǝŋ gwaɽwata pǝlelo eđǝñwa
         nǝŋaṯa, ṯoɽaṯr đađ đelǝŋ, iđr rad rǝlëɽǝŋu ruđǝrwaṯo.
         5 ŋǝpuŋwa pređ ŋiđ aŋërrǝmǝđini na aiyǝn pređ yiđ aiyaɽǝwađaiđe, na rađ rǝɽiano riđ
         ariđǝni ruđǝrwaṯo na alo ywaiyaŋǝno yiđ aiyiđǝni yemǝtiaŋǝno.
         6 na leđa pređ liđ alǝseici đëbǝria đǝrǝmwa.
         7 yuanna galwaɽǝṯu leđa ildi leṯǝma nano ṯa alnaneini mamuḏiya ṯa, ya ñere ñimwa yeicia,
         esegi gabǝɽǝnde nano ṯa ñalaldiñiṯi đeiciano iđi điđ ađela?
         8 miñr ŋen iŋi ŋǝbërrǝŋeiđia ṯa ñagaṯađo ŋen ŋeicia na ñagoɽǝbaṯo rǝmwa nano, na ñerṯe
         ñagwaɽwataiđia ñagerṯo eṯalo egalo ibrayim, ŋen ŋanṯa igǝndǝlwaɽǝṯia ṯa rǝmwa raɽǝwađaṯia
         ratuđia ŋwandra iŋi aŋǝɽeṯe ñere ñibrayim.
         9 điñǝđi cǝgwëndua yëni ṯa aiyǝređe nuɽi. nuɽi pređ ini naber niđ anǝlǝŋe liđia laŋǝra
         niđ anǝriđǝni na niđ anǝwujǝni isia.
         10 leđa ldǝmeɽǝđe ldaṯa, ndǝ ŋen ŋafo ṯia ñiđi ṯau?
         11 yuanna nǝŋǝluɽǝbiṯi eŋen ṯa, ŋgiṯu eđa igi gerṯo ndrena niɽijan aldakarnǝđe eđaga
         igi gero erena, na ŋgiṯu eđa gerṯo ŋǝsa aŋiđi ṯia cum.
         12 leđa ildi latǝmeici ṯulba leṯo cum ṯa alnaneini mamuḏiya, na lënǝŋulu leɽǝđǝma ldaṯa,
         ya eđa gǝbërrǝŋaiđia ŋen, ñagëbǝđia ṯau?
         13 yuanna nǝŋǝluɽǝbiṯi eŋen ṯa, ñerṯe ñagabakaɽǝjaieia ṯulba.
         14 na askari cum yeɽǝđǝma nǝyaṯa, ñagëbǝđia ṯau? yuanna nǝŋǝleiṯi ṯa, ñerṯe ñaganaieia
         leđa ŋen ŋǝɽiano, na ñerṯe ñagǝlǝsaṯa gǝrus, na beṯr eđǝpǝɽa eđalo.
         15 leđa pređ ŋen ŋatođo eŋaṯǝɽa ṯalɽwato enare ṯa aŋgaiea yuanna gaɽ al masiya,
         16 orn yuanna gwalwaɽǝṯǝlo pređ ṯa, igǝndǝnaicia mamuḏiya ŋawaŋa, orn eđa geṯo igi gerṯo
         ŋabǝɽa gamiñaṯǝñi igero igarǝjađaṯa eŋen ṯa imamiñeici nḏǝbina erǝmanǝŋ rǝlëɽǝŋu.
         gënǝŋu giđ aŋǝndǝnaiee mamuḏiya usilaga gatǝɽe na isiya.
         17 ŋwata ŋǝlëɽǝŋu ŋafo eđaŋ đǝlëɽǝŋu ṯa aŋǝmǝndađe ubwaɽano gǝlëɽǝŋu na ṯa aŋǝrarreiđi
         ŋwana imuđǝn gǝlëɽǝŋu. orn giđ aŋǝwaṯe isia iđaba isi eđa gaber gaɽǝwađaṯa gaɽiñaṯa.
         18 na gënǝŋu gërrǝŋaicu leđa ŋen ŋaŋǝra ŋǝrǝmwa đeɽǝđiađa đwomǝn đwaiña.
         19 yuanna gagariñaṯo elǝŋ iruḏus eŋen ŋiruḏiya igi gaɽo wasen gorǝba, igi iruḏus gamǝma
         nǝŋǝmagariñaṯe eum na eŋen pređ ŋeicia iruḏus giđu,
         20 na iruḏus nǝŋaɽǝjaice ŋen ŋǝlëɽǝŋu ŋeieia, ṯa gëɽu yuanna isijǝn.
         21 ndǝ leđa pređ lananeinu mamuḏiya đǝge na yesu ganeinu mamuḏiya ŋen ṯaŋǝṯurṯu rǝmwa
         ltuŋga ldandǝđiano elo,
         22 na usila gatǝɽe girǝwuṯǝma nano garno bǝldugur. ole geṯo elo nǝŋaṯa agaɽ iđia gǝlëɽǝñi
         gubwaniya. igaŋǝra nano eŋen ŋǝlaɽǝŋa.
         23 yesu gerṯo nṯǝlia eređia giɽijin ndǝ gatođo eđǝđuɽǝđǝnṯia đǝlëɽǝŋu. leđa laṯa gënǝŋu
         gaɽ iđia gǝyusǝf, na yusǝf gaɽ iđia gali
         24 na ali gaɽ iđia gǝmaṯđaṯ, na maṯđaṯ gaɽ iđia gǝlawi, na lawi gaɽ iđia gǝmalki, na
         malki gaɽ iđia gǝyanna, na yanna gaɽ iđia gǝyusǝf,
         25 na yusǝf gaɽ iđia gǝmaṯṯađiya na maṯṯađiya gaɽ iđia gamus, na amus gaɽ iđia gǝnawum,
         na nawum gaɽ iđia gasli, na asli gaɽ iđia gǝnajjai,
         26 na najjai gaɽ iđia gǝmađ, na mađ gaɽ iđia gǝmaṯṯađiya na maṯṯađiya gaɽ iđia gǝsimai,
         na simai gaɽ iđia gǝyusǝf, na yusǝf gaɽ iđia gǝyuḏa,
         27 yuḏa gaɽ iđia gǝyuanan, na yuanan gaɽ iđia gǝrisa, na risa gaɽ iđia gǝsarubbabil,
         na sarubbabil gaɽ iđia gǝsalṯiyil, na salṯiyil gaɽ iđia gǝniri,
         28 na niri gaɽ iđia gǝmalki, na malki gaɽ iđia gaḏḏi, na aḏḏi gaɽ iđia gǝgasǝm, na gasǝm
         gaɽ iđia galmuḏam, na almuḏam gaɽ iđia gir,
         29 na ir gaɽ iđia gǝyusi, na yusi gaɽ iđia galiasǝr, na aliasǝr gaɽ iđia gǝyurim, na
         yurim gaɽ iđia gǝmaṯđaṯ, na maṯđaṯ gaɽ iđia gǝlawi,
         30 na lawi gaɽ iđia gǝsimun, na simun gaɽ iđia gǝyausa, na yausa gaɽ iđia gǝyusǝf, na
         yusǝf gaɽ iđia gǝyunan, na yunan gaɽ iđia galiagim,
         31 na aliagim gaɽ iđia gǝmalia, na malia gaɽ iđia gǝminan, na minan gaɽ iđia gǝmaṯṯađa,
         na maṯṯađa gaɽ iđia gǝnađan, na nađan gaɽ iđia gǝḏawud,
         32 na ḏawuḏ gaɽ iđia gǝyassi, na yassi gaɽ iđia gubiḏ, na ubiḏ gaɽ iđia gǝbuas, na buas
         gaɽ iđia gǝsalmun, na salmun gaɽ iđia gǝnasun,
         33 na nasun gaɽ iđia gaminaḏab, na aminaḏab gaɽ iđia gaḏmin, na aḏmin gaɽ iđia garam,
         na aram gaɽ iđia gasrun, na asrun gaɽ iđia gǝfaris, na faris gaɽ iđia gǝyawuḏa,
         34 na yawuḏa gaɽ iđia gǝyagub, na yagub gaɽ iđia gisag, na isag gaɽ iđia gibrayim, na
         ibrayim gaɽ iđia gǝṯera, na ṯera gaɽ iđia gǝnawur,
         35 na nawur gaɽ iđia gǝsaruj, na saruj gaɽ iđia gǝrau, na rau gaɽ iđia gǝfalaj, na falaj
         gaɽ iđia gabǝr, na abǝr gaɽ iđia gǝsala,
         36 na sala gaɽ iđia gǝginan, na ginan gaɽ iđia garfaksađ, na arfaksađ gaɽ iđia gǝsam,
         na sam gaɽ iđia gǝnua na nua gaɽ iđia gǝlamak,
         37 na lamak gaɽ iđia gǝmaṯusala, na maṯusala gaɽ iđia gaknuk, na aknuk gaɽ iđia gǝyariđ,
         na yariđ gaɽ iđia gǝmalilil, na malilil gaɽ iđia gǝginan,
         38 na ginan gaɽ iđia ganus, na anus gaɽ iđia gǝsiđ, na siđ gaɽ iđia gađǝm, na ađǝm gaɽ
         iđia gǝrǝmwa.
         
            

         
      
   
      
         4
1 yesu gamiño alo yǝđǝbarlda urḏun, gwunḏeinu usilaga gatǝɽe na usila gatǝɽe nǝŋǝmamaṯe
         eđǝñwa
         2 ñoman eređia marldwan, ṯa seṯan aiyǝmǝnḏeici. iliga ildi gënǝŋu gero gasa kwai kwai
         na ndǝ ñoman iñi ñaŋgaṯo nǝŋǝcoiñǝṯe.
         3 orn seṯan yǝlwaɽǝṯǝma ṯa, ndǝ agaɽ iđia gǝrǝmwa, lwaɽǝṯu ŋwandra iŋi ṯa aŋǝɽeṯe aicǝba.
         4 yesu nǝŋuɽǝbiṯi eŋen ṯa, ŋen ŋǝwërđǝnu ṯa leđa laber lamǝṯia aicǝbaga ikǝrǝŋ.
         5 orn seṯan niyǝmaiyǝbǝṯe naiyǝn niyǝmaŋaice ŋǝlǝŋe pređ ŋalo taltal,
         6 niyeiṯi yesu ṯa, igiđi eŋanaice ŋǝlǝŋe iŋi pređ na ŋaɽrwa eŋen, ŋen ŋanṯa ŋǝlǝŋe
         ŋǝneinǝñi na igaɽǝwađaṯa iganaicia eđa garno igwonaṯa.
         7 nṯia ndǝ agaiñukwuđǝñiṯia alo igiđi eŋǝnaice.
         8 yesu nǝŋuɽǝbiṯi eŋen ṯa, ŋen ŋǝwërđǝnu ṯa, ukwuđiñǝṯr elǝŋ alo igi gaɽ rǝmwa erralo,
         na đuɽǝđǝnṯǝmar gunto.
         9 orn seṯan niyǝmamǝṯe alo yursalim niyǝmëɽi nal ekǝl eđǝpe niyǝmeiṯi ṯa, ndǝ agaɽ
         iđia gǝrǝmwa iɽu bǝɽan,
         10 ŋen ŋanṯa ŋen ŋǝwërđǝnu ṯa, rǝmwa riđ arǝlwaɽǝṯi mǝlaiyǝka ilëɽǝŋu eŋen ŋǝlaɽǝŋa
         ṯa aiŋarǝmoṯe,
         11 na yënǝŋulu yiđ aiyǝŋëndeiei elo raŋra eren ṯa ŋerṯe agëpwa rǝmanǝñara alo eŋwandr.
         12 na yesu nǝŋuɽǝbiṯi eŋen ṯa, ŋen ŋǝwërđǝnu ṯa ñerṯe ñagabirnḏeieia elǝŋ rǝmwa erralo.
         13 ndǝ seṯan yirnḏeicǝma đǝge eŋen pređ niyǝmaŋgiṯi liga lomǝn lamǝlu leṯo.
         14 yesu nǝŋoɽǝbaṯe alo ijalil ŋabǝɽaŋa ŋusila gatǝɽe, na ŋen ŋǝlëɽǝŋu nǝŋǝmiñe alo isi
         pređ.
         15 gënǝŋu gërrǝŋaicu leđa ŋen imajma, na leđa pređ ldǝmanaiee đame.
         16 orn gënǝŋu geṯo alo inasiraṯ alo isi gamǝđǝṯiau, na ŋen ŋarno gëbǝđia jaica gënǝŋu
         gënṯu imajma iloman lǝđǝmiñǝniano, nǝŋǝtwođe ṯa aŋëgǝri egađam,
         17 nǝŋǝneini ađam gǝnabi isaiya. na ndǝ gabǝlađo ađam ano nǝŋǝfiđi alo isi ŋen ŋǝwërđǝniau
         ṯa,
         18 usila gelǝŋ rǝmwa gafǝñi nano, ŋen ŋanṯa rëɽǝñi eŋen ṯa yërrǝŋaiei leđa ŋen ŋaŋǝra
         ildi laɽo lǝbai aŋǝno. na rënǝŋu rađwaṯǝñi ṯa yelwaɽǝṯi leđa lëndǝnu ṯa liđ almiñǝni,
         na leđa laŋǝlisi ṯa liđ alǝseiđi, ṯa emiñe leđa ildi lagiyǝnu,
         19 na ṯa elwaɽǝṯe leđa ṯa iṯǝlia gǝđaŋǝra nano đǝrǝmwa đeṯo.
         20 orn nǝŋǝbǝɽeiđi ađam nǝŋǝnaiee eđa garǝmoṯwa ŋen nǝŋǝɽaŋe alo. na leđa pređ ldǝmëɽi
         isi nano.
         21 orn gënǝŋu gǝlwaɽǝṯǝlo ṯa, điñǝđi ŋen iŋi ŋǝwërđǝnu egađam gǝrǝmwa ŋaɽiñađeinu eñaŋ.
         22 nṯia leđa pređ laṯa gënǝŋu gaŋǝra ldirǝwano ŋen ŋanṯa ŋen ŋaiñǝla gënǝŋu gwaɽwata.
         ldaṯa, gerṯa fiđia gǝyusǝf?
         23 orn yesu nǝŋǝlǝlwaɽǝṯi ṯa, đeṯam ñagiđi ñaiñǝlwaɽǝṯi ŋen iŋi ṯa, ya akim eiyǝđinu
         bǝɽan. iđu laŋge ëli alo isi yǝlaɽǝŋa ildi ñagano ṯa agiđǝlo alo yǝkafranawum.
         24 nǝŋǝlǝlwaɽǝṯi ṯa, đeṯam igǝndǝlwaɽǝṯia ṯa, leđa laber lǝbaŋǝnṯi nabi alo ilëɽǝŋu.
         25 đeṯam liji lafo alo israyil lwaiña ildi ebaŋgenanda laiyo iliga ildi liliya, ŋen
         rǝmwa rero rađǝne nṯǝlia niɽijin na nubwa đenǝŋ nǝŋǝmiñe gunto, ṯa ŋorwaṯa nǝŋëndi
         alo pređ kaiñ,
         26 orn iliya gero gwǝđweinṯu eđa gǝnǝŋ iŋulu, orn gwǝđweinṯu wuji gǝnǝŋ igi ebaŋgen
         gaiyo galo ibernia sarfaṯi alo isiḏa.
         27 na leđa lafo lwaiña alo israyil ildi lagǝro iliga ildi lǝnabi ilisa, orn eđa gero
         iŋulu geiđinu illi eđa gǝbernia naman galo isuria.
         28 ndǝ leđa lano ŋen iŋi imajma ldunḏeini đeieianođa enare,
         29 ldǝtwođe ldamamiñe irnuŋ ldǝmamǝṯe naiyǝn elo isi irnuŋ gafau ṯa alǝmauwǝṯi igamurarro,
         30 orn gënǝŋu nǝŋǝlomiñe iligano nǝgabǝla.
         31 na yesu nǝŋeṯa alo ikafranawum irnuŋ galo ijalil nǝŋërrǝŋaiee leđa ŋen iloman lǝđǝmiñǝniano.
         32 na leđa ldirǝwano eŋen ŋǝlëɽǝŋu ŋen ŋanṯa ŋerṯo ŋǝlǝŋe.
         33 na eđa gëni gǝnǝŋ imajma igi gerṯo usila nano geicia. na usila geicia nǝŋarǝjaice
         ole kaiñ nǝŋaṯa,
         34 agageande eđa ya yesu galo inasiraṯ? ageṯo ṯa ŋǝndǝmǝndađe? igaliŋeṯo agaɽ esegi,
         ya eđa gatǝɽe gǝrǝmwa.
         35 orn yesu gagariñaṯǝma nǝŋaṯa, bwaiño ŋǝma ŋamamiñe nano. na usila geicia nǝŋauwǝṯi
         maji eleđa iligano nǝŋamamiñe nano nǝŋerṯe gimiđia ŋen ŋeicia.
         36 na leđa pređ ldirǝwano ldǝɽwataiđe ṯa, wandigi gënǝŋu gwaɽwata? ŋen ŋanṯa gwaɽwatiṯia
         nusila neicia ŋabǝɽaŋa na ŋǝlǝŋeŋa na nusila neicia ṯanǝmiño.
         37 na ŋen ŋǝlëɽǝŋu ŋamiño alo pređ
         38 yesu nǝŋamiñe imajma nǝŋënṯi eɽa gǝsiman. unin siman gaɽǝbwa gwuma, gubwa piđ aŋǝno,
         na leđa ldeɽǝđe yesu eŋen ŋǝlëɽǝŋu,
         39 na gënǝŋu nǝŋǝmauđǝrwaṯe nǝŋgariñaṯe đǝmwa, nḏǝmamiñe nano, na wuji nǝŋǝtwođe taltal
         ṯaŋǝlđuɽǝđǝnṯu.
         40 na erregano ëđǝñina yǝbenṯia leđa pređ ildi lerṯo leđa lwuma lerṯo đǝmwa ɽetǝɽeteo
         leṯǝleya yesu nano, na gënǝŋu nǝŋǝlëɽi đaŋ nano pređ nǝŋǝleiđi.
         41 nusila neieia cum namiñe leđa nano lwaiña narǝjaice ole naṯa, agaɽ iđia gǝrǝmwa.
         orn yesu gagariñaṯǝlo nǝŋerṯe galǝŋgiṯi anǝɽwata ŋen ŋanṯa naliŋeṯo ṯa gënǝŋu gaɽ
         al masiya.
         42 na ulaldiṯano yesu nǝŋamiñe nǝgabǝṯa alǝsoŋ, orn leđa lwaiña lamapwaiña, ldǝmeṯa
         nano lonaṯa ṯa aŋerṯe gǝlomiña.
         43 orn gënǝŋu gǝlwaɽǝṯǝlo ŋen đeṯam igǝbërrǝŋaiđia ŋen ŋaŋǝra ŋǝŋǝlǝŋe ŋǝrǝmwa irnuŋ
         gwaiña. igwǝđweinu ŋen ŋanṯa yiđi ṯia.
         44 na gënǝŋu nǝŋërrǝŋaice leđa ŋen imajma alo yuḏiya.

1 yesu gaṯurwa đǝbarlđa nano đoɽra kaiñ đǝbernia jannisaraṯ na leđa lwaiña lađiṯǝma
         ṯalno ŋen ŋǝrǝmwa.
         2 orn nǝŋǝseici upǝndǝri giɽijan gǝŋau igi gafo nëṯǝndi. na leđa ildi lǝbekendia lǝmme
         lamiñǝlau na lëni lwasa yar.
         3 yesu nǝŋënṯi iđǝpundr đǝnǝŋ iđi đǝsiman nǝŋǝmeɽǝđe alɽe ëṯǝndi nano aten. orn nǝŋaɽaŋe
         alo iđǝpundr nǝŋërrǝŋaici leđa ŋen.
         4 na ndǝ gërrǝŋaicu leđa ŋen đǝge nǝŋǝlwaɽǝṯi siman, mbu eŋau ŋoliano na ŋirǝwici yar
         eŋau ṯa ŋëndi lǝmme.
         5 siman nǝŋǝmuɽǝbiṯi eŋen ṯa, ya elǝŋ ñagiđu ŋǝmëɽria ulǝŋgǝlǝŋ nǝñerṯe ñagǝbendia
         wagǝnǝŋ, orn ŋen ŋanṯa agwalwaɽǝṯiñi igirǝweieia yar eŋau.
         6 na ŋen liđu ṯia ldëndi lǝmme lwaiña kaiñ, yar ṯaiyonaṯo yegǝre.
         7 nṯia lënǝŋulu ṯalurndǝđu leđa raŋra ildi liđǝlda ŋǝmëɽria ildi lafo iđǝpundr đwomǝn
         ṯa alela aldǝmađaṯe. na lënǝŋulu leṯo ldunḏǝjaice lǝmme upǝndǝri giɽijan, upǝndǝri
         ṯaŋwonaṯo girǝwuṯa eŋau.
         8 na ndǝ siman buṯrus gaseieu ŋen iŋi nǝŋwođǝñiṯi yesu erǝmanǝŋ nǝŋaṯa, ya elǝŋ ŋgaṯo
         ñi nano ŋen ŋanṯa igaɽ eđa geieia.
         9 buṯrus galwaɽo ṯia ŋen ŋanṯa gënǝŋu na leđa lafǝlda ldirǝwano eŋen ŋǝlǝmme lwaiña
         lëndǝlo.
         10 na yagub na yuanna ildi laɽo liđia lǝsabdi ldirǝwano cum ildi liđu ŋǝmëɽria simanala.
         yesu nǝŋeiṯi siman ṯa, ŋerṯe agiđǝñalo. điñǝđi nëiñua agiđi ŋëndi leđa ŋen.
         11 na ndǝ leṯo upǝndǝriga ëṯǝndi nano lënǝŋulu laṯađo laŋge pređ ṯalteṯo yesu.
         12 na liga yesu gafo alo yǝnǝŋ maji gǝnǝŋ gafo gagǝro kaiñ, ndǝ gaseicu yesu nǝŋǝmwođǝñiṯi
         alo nǝŋǝmeɽǝđe nǝŋaṯa ṯa, ya elǝŋ ndǝ agameđǝño agaɽǝwađaṯa ŋaiñatǝɽe.
         13 na yesu nǝŋwale đaŋ nǝŋǝmabǝre nǝŋaṯa ṯa, igameđǝño, tǝɽeṯo. na ŋǝɽaiñ nǝŋǝmaŋgaṯe
         nano.
         14 yesu nǝŋǝmeiṯi ṯa ŋerṯe agwalwaɽǝṯa eđa gǝnǝŋ. orn mbu ŋaŋaici kana aŋǝno ilaɽǝŋa
         orn ŋiđi đǝɽǝđǝnia eŋen ŋǝđaṯoɽaṯa đǝlaɽǝŋa garno musa gwaɽwatau pǝnde, ṯa ŋërrǝŋaiee
         leđa ŋen ṯa ageiđinu.
         15 orn ŋen ŋǝyesu nǝŋǝmiñe alo yebǝrano kaiñ, na leđa lwaiña leṯǝma nano ṯa alne na
         aleiđini iđumwa eđen.
         16 orn gënǝŋu naŋerṯe ñoman ñǝmǝn ṯaŋǝṯurṯu rǝmwa alo yǝnǝŋ alǝsoŋ.
         17 lomanaŋ gënǝŋu gafo gǝbërrǝŋaicia leđa ŋen na al farisiyin na leđa ildi lǝbërrǝŋaiđia
         ŋen ŋal ganun imusa laɽaŋalda ildi leṯo alo pređ ijalil na alo yuḏiya na alo yursalim.
         na ŋabǝɽa ŋelǝŋ rǝmwa lafo yesuga ṯa aŋeiđi leđa.
         18 orn leđa lapo eđa gǝnǝŋ al aŋgǝremya igi gaijǝba aŋǝnoiya, na lonaṯa ṯa alamënǝci
         almëɽi alo yesu nëiñua,
         19 orn lero lǝfiđa alo ṯa alǝmënǝciau ŋen ŋanṯa leđa lwaiña. ŋen ŋafǝṯia lënǝŋulu ldabǝṯe
         naŋǝna eđǝpe ldǝŋgeici uruba ldirǝwi maji al aŋgǝremya eleđa iligano yesu nëiñua.
         20 ndǝ yesu gaseicu đonaṯa eđen gënǝŋu gwalwaɽǝṯǝma ṯa, maji, ŋen ŋǝlaɽǝŋa ŋeicia ŋǝŋgeinu
         đǝge.
         21 orn leđa ildi lǝbërrǝŋaiđia ŋen ŋal ganun na al farisiyin laɽwataiđo ldaṯa, esegi
         igi gwaɽwata ŋen ŋǝrǝmwa ŋeicia? esegi gaɽǝwađaṯa gǝŋgeicia ŋen ŋeicia illi rǝmwa
         runto?
         22 yesu nǝŋaliŋeṯe ṯa lwaɽwataiđo ṯia, nǝŋǝleɽǝđe nǝŋaṯa ṯa, ñagwaɽwa-taiđia eŋaṯǝɽa
         eđa?
         23 ŋen ŋǝwande ŋaŋǝra ṯa igabaṯa, ŋen ŋǝlaɽǝŋa ŋeicia ŋǝŋgeinu đǝge, walla ṯa igabaṯa,
         twođo ŋerlde?
         24 orn ṯa alliŋeṯe iđia gǝleđa gerṯo ŋǝlǝŋe alo ŋen ŋanṯa aŋgeici ŋen ŋeicia, gwalwaɽǝṯu
         maji gwuma ṯa, igaŋǝlwaɽǝṯia twođo ŋape al aŋgǝrem elaɽǝŋa ŋoɽǝbaṯe eɽa.
         25 na gënǝŋu nǝŋǝtwođe taltal leđa nëiñua nǝŋape al aŋgǝrem nǝŋoɽǝbaṯe eɽa nǝŋǝnaice
         rǝmwa ŋaɽrwa.
         26 na leđa pređ ldirǝwano ldǝnaice rǝmwa ŋaɽrwa ldunḏǝjeini ŋǝđaiñaŋa ldaṯa ṯa, ñagǝseicu
         aŋwara yoɽra điñǝđi.
         27 orn yesu nǝŋǝmiñe nǝŋǝseici eđa gǝnǝŋ igi gatǝmeicia ṯulba gǝbernia lawi igi gaɽaŋalo
         alo iṯulba nǝŋǝmeiṯi ṯa, teṯǝñi.
         28 orn lawi gaŋgiṯu laŋge pređ nǝŋǝtwođe nǝŋǝmateṯe.
         29 na lawi giđu đǝsa đoɽra egeɽa gǝlëɽǝŋu ŋen ŋanṯa yesu na leđa lwaiña ild latǝmeicia
         ṯulba na leđa larto cum lasǝlđa.
         30 na al farisiyin na leđa elden ildi lǝbërrǝŋaiđia ŋen ŋal ganun ldǝgiaṯe ṯalǝmis eŋen
         ldaṯa, ŋen ŋafo ṯau ñagǝsa na ñagǝṯia leđala ildi latǝmeieia ṯulba na leđala ildi
         leicia?
         31 na yesu nǝŋǝluɽǝbiṯia eŋen nǝŋaṯa, gerṯa leđa lëpi ilđi lonaṯa al akim, orn leđa
         lwuma.
         32 igero igeṯo ṯa yurundǝđi leđa luđǝrwaṯo eŋen orn leđa leicia ṯa aloɽǝbaṯe rǝmwa nano.
         33 na lënǝŋulu lđǝmeiṯi ṯa, ṯalǝmis yǝyuanna yaɽaŋa ŋorwaṯaŋa ñoman ñǝmǝn na yaṯurṯi
         rǝmwa, na ṯalǝmis yal farisiyin yëbǝđia ṯia cum orn ṯalǝmis ilaɽǝŋa yasa na yǝṯia.
         34 orn yesu nǝŋǝleiṯi ṯa, ñagaɽǝwađaṯa ñagëbǝđia leđa ildi laɽo rappa ređa gamǝđia laɽaŋa
         ŋorwaṯaŋa ŋen lafǝlda?
         35 orn liga liđ alela, na eđa gamǝđia giđ aŋǝlomiñǝni, na iliga ildei lënǝŋulu liđ alǝɽaŋe
         ŋorwaṯaŋa.
         36 yesu gwalwaɽǝṯǝlo ŋen ŋǝwujǝnu cum nǝŋaṯa ṯa, eđa gero gǝnǝŋ gǝndǝđa erena gǝmaijǝn
         ṯa aŋǝbuɽaṯe egǝren gaicwaro. nđǝ gëbǝđia ṯia, erena gǝmaijǝn gǝndǝđǝnu na erena gǝtefr
         gǝmaijǝn na erena gaicwaro nafo ɽetǝɽeteo.
         37 na eđa gero gǝnǝŋ garaica ŋuɽu iŋi ŋiđǝnu maijǝn igërrua gaicwaro, ŋen ŋanṯa ŋuɽu
         ŋǝmaijǝn ŋiđ aŋǝndǝđi ërrua ano na ŋiđ aŋirǝwuṯalo na ërrua giđ aŋǝmǝndëđǝni.
         38 orn ŋuɽu iŋi ŋiđǝnu maijǝn ŋarǝjeinu igërrua gǝmaijǝn.
         39 na eđa gero gǝnǝŋ nđǝ gëṯu ŋuɽu ŋǝram gwonaṯa ŋuɽu ŋǝmaijǝn taltal, ŋen ŋanṯa gǝbaṯa
         ṯa iŋi ŋǝram ŋaŋǝra.

1 iloman lomǝn lǝđǝmiñǝniano yesu nǝŋamiñe ini na ṯalǝmis nemǝndiñe ŋwala ṯailumuraieu
         eraŋ ṯailǝso.
         2 na leđa lǝmaṯan igal farisiyin laṯa, ŋen ŋanṯau ñagëbǝđia ŋen ŋëđǝñinu iloman lǝđǝmiñǝniano
         ?
         3 yesu nǝŋǝluɽǝbiṯi eŋen ṯa, ñagero ñagǝbëgǝri ŋen iŋi ḏawuḏ giđu? ndǝ gënǝŋu na leđa
         ildi lafǝlda laiewoiña
         4 gënǝŋu gënṯu eɽa gǝrǝmwa nǝŋǝme aicǝba igi gëɽǝnu rǝmwa nëiñua nǝŋǝse nǝŋǝnaice leđa
         ildi lafǝlda. na ŋen ŋëđǝñinu ṯa leđa lasa aieǝba igi gëɽǝnu rǝmwa nëiñua, illi al
         kana.
         5 yesu nǝŋǝleiṯi ṯa, iđia gǝleđa gaɽ elǝŋ gǝloman lǝđǝmiñǝniano cum.
         6 na iloman lomǝn lǝđǝmiñǝniano yesu gënṯu imajma ṯaŋërrǝŋaicu leđa ŋen. na maji gëni
         gǝnǝŋ đaŋ đǝlëɽǝŋu đǝŋaicǝba đaiyaŋǝno.
         7 na leđa ildi lǝbërrǝŋaiđia ŋen ŋal ganun na al farisiyin lamarǝmoṯwa ṯa alseici ndǝ
         gabakeiđia leđa iloman lǝđǝmiñǝniano ṯa alfiđi ŋen iŋi laɽǝwađaṯa liđ almǝsǝkiau.
         8 orn yesu galiŋeṯo ŋaṯǝɽa eŋen, nǝŋeiṯi eđa gerṯo đaŋ đaiyaŋǝno ṯa, twođo, ŋǝđuri
         iligano. na maji gatođo nǝŋǝđuri iligano.
         9 orn yesu nǝŋeɽǝđe al farisiyin nǝŋaṯa, fǝŋen ŋaŋga ŋero ŋëđǝñinu iloman lǝđǝmiñǝniano
         ? ṯa igëbǝđia ŋen ŋaŋǝra walla igëbǝđia ŋen ŋeicia? ṯa igëbǝri đamǝṯia walla igaɽiña
         đamǝṯia?
         10 nǝŋǝlnwane pređ nǝŋeiṯi maji ṯa, alwe đaŋ. gënǝŋu nǝŋiđi ṯia na đaŋ nḏamǝṯe.
         11 orn al farisiyinanda ldǝciṯano kaiñ niyǝɽwataiđe niyaṯa, lǝgaɽaicǝrau yesu?
         12 na iliga lakǝl yesu nǝŋabǝṯe naiyǝn ṯa aŋǝṯurṯi rǝmwa na gënǝŋu ṯaŋǝṯurṯu rǝmwa ulǝŋgǝlǝŋ.
         13 na ulaldiṯano nǝŋundǝđi ṯalǝmis nǝŋëndi leđa egworǝb ređ ldamiñe eɽijan ildi gënǝŋu
         gënǝcǝlo leđa lwǝđweinu.
         14 fǝŋulu siman igi yesu gënǝcǝma buṯrus, na anḏǝrawus orǝba gǝlëɽǝŋu, na yagub na yuanna
         na filibus na barđulamawus,
         15 na maṯṯa na ṯoma, na yagub iđia galfi na siman igi gënǝjǝnu giwur,
         16 na yausa iđia gǝyagub, na yausa iskariyuṯi igi nǝŋǝɽeṯe eđa gagǝbǝđo eŋen.
         17 orn yesu ldirǝwǝlda ldǝđuri pǝlalo. leđa lëni lwaiña lǝṯalǝmis ilëɽǝŋu, na leđa lwaiña
         lalo pređ alo yuḏiya na alo yursalim na leđa lalo isur na isiḏa,
         18 leđa ildi leṯo ṯa almanaṯe na ṯa aleiđini ildi lwuma, na ildi lerṯo nusila nano neicia.
         na lënǝŋulu ldeiđini.
         19 na leđa pređ lonaṯa lǝmapǝrra ŋen ŋanṯa ŋabǝɽa ŋamamiña nano aŋǝleiđia pređ.
         20 na yesu nǝŋǝtuđi isi nǝŋǝnwane ṯalǝmis ilëɽǝŋu nǝŋaṯa ṯa, ya leđa ñaŋgi ñagaɽo lǝbai
         aŋǝno ñagaŋǝra nano ŋen ŋanṯa ŋǝlǝŋe ŋǝrǝmwa eŋalo.
         21 ñaŋ ñaŋgi ñagaicoiña điñǝđi ñagaŋǝra nano ŋen ŋanṯa ñagiđi ñabicini. ñaŋ ñaŋgi ñagabara
         điñǝđi ñagaŋǝra nano ŋen ŋanṯa ñagiđi ñurrǝmǝđi.
         22 ñagaŋǝra nano ndǝ leđa laneđǝnde na ndǝ lǝndǝmiña iŋulu, na ndǝ landǝđamǝca eŋen
         na ndǝ laneđa ndrǝŋ enalo labaṯa neicia ŋen ŋanṯa iđia gǝleđa.
         23 ŋǝreṯr nano iliga lakǝl, akaborṯr elo ŋen ŋanṯa ñagaŋǝra nano, ŋen ŋanṯa đǝpǝɽa eđalo
         egeɽa gǝrǝmwa elo đoɽra kaiñ. nǝr ŋen iŋi. eṯenanda elden lananaico al anbiya ŋen
         ŋubwa ṯia cum.
         24 orn ñaŋ ñaŋgi ñagerṯo laŋge lwaiña ñagiđi ñaneini ŋen ŋubwa ŋen ŋanṯa ñaganeinu đǝbǝɽiano
         eđalo đǝge.
         25 ñaŋ ñaŋgi ñagabeṯo điñǝđi ñagiđi ñaneini ŋen ŋubwa ŋen ŋanṯa ñagiđi ñaicoiñǝṯe. na
         ñaŋ ñaŋgi ñagurrǝmǝđa điñǝđi ñagiđi ñaneini ŋen ŋubwa na ñagiđi ñare.
         26 na ñagiđi ñaneini ŋen ŋubwa ndǝ leđa lǝbaṯa ñagaŋǝra. eṯenanda elden laṯa ṯia eŋen
         ŋal anbiya isi yaɽǝlen.
         27 orn igǝndǝlwaɽǝṯia ñaŋgi ñagǝnna ṯa, bwiṯr leđala ildi lageandr na naicr leđa ŋen
         ŋaŋǝra ildi laneđǝnde.
         28 abuŋṯr leđa ildi lǝndwara na eɽǝđr rǝmwa ŋen ŋanṯa leđa ildi lǝndǝđamǝca eŋen.
         29 eđa gaŋëpwa egerel, riṯǝma erel gwomǝn cum. na eđa igi gaŋǝbaṯa erena gǝnano ŋgiṯǝma
         aŋape erena gwomǝn cum.
         30 naicr leđa laŋge ildi leɽǝđǝnde, na ñerṯe ñagǝbeɽǝđia leđa ṯa aloɽǝbaice laŋge eldalo
         ildi lënǝŋulu lǝmamǝlo.
         31 nanaicr leđa ŋen pređ garno ŋen ñagwonaṯa leđa lǝndǝnanaica.
         32 ndǝ ñagubwa ledala ildi lubwandiya, ŋen ŋafo ṯau rǝmwa nëiñua? leđa leicia lubwa
         leđala ildi lubwaliya eum.
         33 ndǝ ñagananaicia leđa ŋen ŋaŋǝra ildi lǝndǝnanaiea ŋen ŋaŋǝra ŋen ŋafo ṯau rǝmwa
         nëiñua ? leđa leicia lëbǝđia ṯia cum.
         34 ndǝ ñagananaicia leđa laŋge ildi ñagaliŋeṯo ṯa lënǝŋulu liđ alǝndǝlukuɽǝbiṯia ŋen
         ŋafo ṯau rǝmwa nëiñua? leđa leicia lananaicia leđa leicia laŋge ṯa aldǝlukuɽǝbiṯia
         eum.
         35 orn bwiṯr leđala ilđi lageande, nanaicǝrldo ŋen ŋaŋǝra na nanaiđr laŋge na ñerṯe
         ñagwonaṯa leđa ṯalǝnđukuɽǝbiṯia laŋge. ndǝ ñagëbǝđia ṯia đǝpǝɽa eđalo điđ ađǝɽeṯe
         đoɽra na ñagiđi ñaɽeṯe liđia ɽrǝmwa irri roɽra ramiñaṯa laŋge pređ ŋen ŋanṯa rënǝŋu
         rǝđǝrnaṯa leđa ara alo ilđi lero laŋërṯǝma nano na ilđi leicia.
         36 lǝŋeṯr ŋǝbaiyaŋǝno garno eṯalo rǝmwa raliŋeṯo ŋǝbaiyaŋǝno.
         37 ñerṯe ñagǝbinḏeicia leđa na ñagaber ñagiđi ñinḏeini. ñerṯe ñagakarme leđa na ñagaber
         ñagiđi ñakǝmǝni. ŋgeier leđa eŋen eŋen ŋeieia na ñagiđi ñǝŋgeini eŋen eŋalo ŋeicia.
         38 nanaiđr na ñagiđi ñananeini. ñagiđi ñaneini laŋge laɽǝjeinu, laṯǝrnađeinia alo na
         latësǝđǝnia na lđirǝweiđi. ñagiđi ñaneim laŋge lakilinu ŋen ŋarno ñagakilia laŋge.
         39 orn yesu gwalwaɽǝṯǝlo ŋen ŋǝnǝŋ ŋǝwujǝnu nǝŋaṯa, eđa gaŋǝlisi gaɽǝwađaṯa gabaŋaieia
         orǝba đađ igi gaŋǝlisi cum? lënǝŋulu laber liđ aliɽǝṯi igaba ndǝm?
         40 eđa gërrǝŋeinu ŋen gero goɽra neđa igi gamërrǝŋaicia ŋen orn leđa pređ lërrǝŋeinu
         ŋen, nđǝ lërrǝŋeinu ŋen đǝge lđaliŋeṯe, lënǝŋulu liđ alarneṯe eđa igi gërrǝŋaieǝlo
         ŋen.
         41 ŋen ŋanṯau agǝseicia lelia isi yoralo, na agaber agǝseieia lwađe isi ilaɽǝŋa?
         42 na ŋen ŋanṯau agaɽǝwađaṯa agwalwaɽǝṯa oralo ṯa, ŋgiṯǝñi eŋamaṯe lelia isi, liga agaber
         agǝseicia lwađe isi ilaɽǝŋa? ya eđa ŋaŋgi agerṯo ŋen ŋeɽijan. meinu lwađe isi ilaɽǝŋa
         ananoŋ orn agiđi ŋaseiđi ŋope ṯa ŋamiñeici oralo lelia isi ilëɽǝŋu.
         43 uɽi gero gǝnǝŋ gaŋǝra galǝŋa liđia leieia. na uɽi gero gǝnǝŋ geicia galǝŋa liđia
         laŋǝra.
         44 nuɽi pređ naliŋinu iliđia elden. ŋen ŋanṯa leđa laber lamama ŋǝbǝđa eŋoɽe na laber
         lamama ŋabarṯǝña eŋorrǝŋwa.
         45 na eđa gaŋǝra gamiña ŋen ŋaŋǝra eŋaṯǝɽa ŋaŋǝra, na eđa geicia gamiña ŋen ŋeieia eŋaṯǝɽa
         ŋeieia ŋen ŋanṯa ëiñua eleđa ywaɽwata ŋen iŋi ŋamiña eŋaṯǝɽa.
         46 ŋen ŋanṯau ñagaiñënǝci ṯa, ya elǝŋ, ya elǝŋ, orn ṯǝñerṯe ñagǝnna ŋen ŋǝlëɽǝñi.
         47 igǝndërrǝŋaicia ŋen ṯa leđa pređ larno wande, ildi leṯǝñi nano na lǝnna ŋen ŋǝlëɽǝñi
         na lëbǝđia ŋcn iŋi.
         48 lënǝŋulu larno eđa igi gwađa eɽa, igi guralo yoliano nǝŋiđi ađuna nǝŋwanđr. na ŋawa
         nǝŋobǝđe iđǝbarlda nǝŋa-bwaicalo nǝŋǝbuɽi eɽa gakǝl orn nǝŋerṯe gǝgǝre ŋen ŋanṯa gwađǝnu
         gwonḏǝṯo.
         49 orn eđa gǝnna ŋen orn gaber gëbǝđia gënǝŋu garno eđa igi gwađa eɽa nḏuđa, ađuna yero.
         na ŋawa nǝŋobǝđe iđǝbarlda nǝŋabwaicalo nǝŋǝbuɽi eɽa, na eɽa nǝŋiɽi taltal, nǝŋamǝndëđǝni
         đǝge.

1 ndǝ gabǝɽǝnḏeṯo ŋen iŋi pređ leđa nëiñua, yesu gënṯu alo ikafranawum,
         2 na ebai gelǝŋ gǝnǝŋ gaskari yalo irumiya gwuma kaiñ gwonaṯa gabaiya. na ebai igi
         gaŋǝra kaiñ.
         3 ndǝ elǝŋ gano ŋen ŋǝyesu nǝŋǝđwaṯe leđa loɽra lal yawuḏ ṯa aleɽǝđe yesu aŋela aŋeiđi
         ebai gǝlëɽǝŋu.
         4 na ndǝ leđa loɽra leṯo yesu nano ldǝmekeɽǝđe kaiñ ldaṯa ṯa, fǝŋen ŋaŋǝra ndǝ aganaicia
         elǝŋ ŋen iŋi
         5 ŋen ŋanṯa gënǝŋu gubwa al yawuḏya na fǝŋu gwaḏǝṯǝnde majma.
         6 na yesu labǝɽǝlda ldrǝmaice ṯwaiñ eɽa nano na elǝŋ gwǝđweiṯǝma leđa laɽo rappa rǝlëɽǝŋu
         na lënǝŋulu ldǝlwaɽǝṯi yesu ṯa elǝŋ gaṯa, ya elǝŋ ŋerṯe ageiewarini ŋen ŋanṯa igaber
         igarǝjađaṯo eŋen ṯa agǝbenṯia eɽa gǝlëɽǝñi.
         7 fǝŋen iŋi igaṯa igaber igarǝjađaṯo eŋen eum ṯa eŋeṯa nano. orn lwaɽo ŋǝŋgiṯi ebai
         gǝlëɽǝñi aŋeiđim.
         8 ŋen ŋanṯa igënǝñi eum igǝneinu ŋǝlǝŋe na igerṯo askari. ndǝ igwalwaɽa ṯa yabǝla yǝnǝŋ
         yabǝla, na ndǝ igwalwaɽa ṯa aiyela yǝnǝŋ aiyela. na ndǝ igwalwaɽǝṯa ebai gǝlëɽǝñi
         ṯa aŋiđi ṯia, gënǝŋu gëbǝđia.
         9 na ndǝ yesu gano ŋen iŋi nǝŋirǝwano, nǝŋǝređialo nǝŋǝnwane leđa lwaiña ildi ṯalmaiyǝteṯo
         alo nǝŋǝleiṯi ṯa, igǝndǝlwaɽǝṯia igero igafiđia đonaṯa đarno ṯia alo pređ yisrayil.
         10 na ndǝ leđa ildi lwǝđweinu ldoɽǝbaṯe egeɽa ldǝfiđi ebai gëpi đǝge.
         11 orn yesu ldǝmiñe ldabǝṯa alo yoɽra ibernia naiyin ṯalǝmisya ywaiña ilëɽǝŋu na leđala
         lwaiña.
         12 ndǝ garǝmaieo alo yakǝl leđa lamiño lapo eđa gǝnǝŋ gaiyo. gënǝŋu gaɽ iđia gunto gǝlǝŋgen
         na lǝŋgen gaṯëđǝnialo. na leđa lwaiña lalo isi lafo wujiga.
         13 na ndǝ yesu gaseicu wuji ŋen ŋaɽǝṯǝma ŋǝbaiyaŋǝno, nǝŋeiṯi wuji ṯa, ŋerṯe agabara,
         14 nǝgabǝṯa nëiñua nǝŋǝbǝre al aŋgǝrem na leđa ildi larrapa al aŋgǝrem ldǝđuri. na yesu
         gaṯa, ya ëđǝmwa, igaŋwalwaɽǝṯia twođo.
         15 na eđa igi gaiyo nǝŋǝtwođe ṯaŋaɽwato na yesu nǝŋǝmanaice lǝŋgen.
         16 na ŋǝđaiña nǝŋëndi leđa pređ na lënǝŋulu lanaico rǝmwa ŋaɽrwa ldaṯa ṯa, nabi yoɽra
         yatođǝndrau na rǝmwa reṯo leđa nano ǝllëɽǝŋu.
         17 na ŋen iŋi ŋǝyesu nǝŋabǝṯa alo pređ yuḏiya na alo pređ alo yuḏiya ṯwaiñ.
         18 ṯalǝmis iyuanna yalwaɽǝṯu yuanna ŋen iŋi pređ, na yuanna nǝŋundǝđi ṯalǝmis ilëɽǝŋu
         iɽijan
         19 nǝŋǝlǝđwaṯe yesu nano ṯa aiyǝmeɽǝđe, agaɽ eđa igi ŋen ŋǝwërđǝnu ṯa giđ aŋela, walla
         ñagaṯurṯi eđa garto?
         20 lënǝŋulu leṯo yesu nano ldǝmeiṯi ṯa, yuanna al mamuḏan gwađwaṯǝnde ŋa nano ṯa ñaŋeɽǝđe
         ndǝ agaɽ eđa igi ŋen ŋǝwërđǝnu ṯa giđ aŋela walla ñagaṯurṯia eđa garto?
         21 iliga ildei yesu geiđu leđa lwaiña ildi lwuma na ildi lerṯo nusila nano neicia nǝŋiđi
         leđa laŋǝlisi lǝseiđia,
         22 nǝŋǝlukuɽǝbiṯi eŋen ṯa, mbǝr ñǝlwaɽǝṯi yuanna ŋen ŋǝlaŋge ildi ñagaseicǝlo na ñaganǝlo.
         leđa ildi laŋǝlisi liđǝnu laseiđia na leđa laɽo lebǝco liđǝnu labǝrlda, na leđa lagǝro
         liđǝnu ltǝɽe na leđa laɽ ndul liđǝnu lǝnna, na leđa laiyo latuđinu na ŋen ŋaŋǝra ŋǝrǝmwa
         ŋërrǝŋeinu eleđa laɽo lǝbai aŋǝno.
         23 na eđa gaŋǝra nano igi gero gafiđia wagǝnǝŋ eŋen ŋǝlëɽǝñi igi gamiđia gabëɽǝŋeinia.
         24 na ndǝ leđa ildi yuanna gwađwaṯǝlo labǝɽo yesu nǝŋǝlwaɽǝṯe leđa eŋen ŋǝyuanna ṯa,
         ñagabǝɽo eđǝñwa eđa? ṯa ñaseici pǝɽwapǝɽwa iđi đǝbera đǝtësia?
         25 orn ñagabǝɽo eđa? ṯa ñaseici eđa gëɽǝnu ndrena nano nǝmutiaŋǝno? leđa ildi lëɽǝnu
         ndrena nano naŋǝra kaiñ na lafo laŋgela lwaiña, lënǝŋulu lafo eneɽa noɽra naŋǝra nǝnǝlǝŋ.
         26 orn ñagabǝɽo eđa? ṯa ñaseici nabi ? a, igǝndǝlwaɽǝṯia đeṯam ñagǝseicu eđa goɽra gamiñaṯo
         nabi.
         27 fǝŋu iŋi ŋen ŋǝwërđǝnu ŋen ŋanṯa ŋu, seiđu, igwađwaṯa eđa ŋa nëiñua igi giđ aŋaṯoɽaṯe
         đađ ŋa nëiñua.
         28 igǝnđǝlwaɽǝṯia ṯa, eleđa ilđi lǝlǝŋǝnu iliji ɽrlda eđa gero gǝnǝŋ goɽra gamiñaṯo
         yuanna. orn eđa igi gǝta gamiñaṯo leđa pređ eŋǝlǝŋe ŋǝrǝmwa, gënǝŋu goɽra gamiñaṯo
         yuanna.
         29 ndǝ leđa lano ṯia, lënǝŋulu pređ leđala ildi latǝmeieia ṯulba lanaieo rǝmwa đame,
         ŋen ŋanṯa yuanna gananaicǝlo mamuḏiya.
         30 orn al farisiyin na leđa lǝbërrǝŋaiđia ŋen ŋal ganun laneđo ŋen rǝmwa rëɽǝṯǝlo ŋen
         ŋanṯa yuanna gero gananaicǝlo mamuḏiya.
         31 yesu nǝŋaṯa, leđa ildi lafo diñǝđi larno wande?
         32 lënǝŋulu larno ñere iñi ñaɽaŋa nǝsuk ṯaiñurndǝđu ṯaiñǝɽwataiđo ṯa, ñagëriṯǝnde ŋǝmëŋi
         orn nǝñerṯe ñagëriṯia. ñagalǝŋǝṯǝnde deieianođa orn nǝñerṯe ñagabara.
         33 ŋen ŋanṯa yuanna al mamuḏan geṯo nǝŋerṯe gǝsa aieǝba walla gǝṯia ŋawa ŋinǝb na ñagǝbaṯa
         ṯa, gënǝŋu gerṯo usila nano geicia.
         34 orn iđia gǝleđa geṯo, nǝŋase nǝŋǝṯi na ñagǝbaṯa, seier eđa gamiñeđǝñano igi gǝṯia
         ŋawa ŋinǝb igi laɽo rappa leđala ildi latǝmeicia ṯulba na leđala leicia.
         35 đaliŋeṯa ŋen nǝsi đërrǝŋeinu ṯa đaɽo đeṯam leđala ildi laliŋeṯo ŋen nǝsi.
         36 na eđa gǝnǝŋ gal farisiyin geɽǝđo yesu ṯa aŋela aldǝsǝlda, na yesu nǝŋënṯi eɽa gǝlëɽǝŋu
         nǝŋaɽaŋe alo ṯa aŋǝse.
         37 na wuji gëni girnuŋ gakǝl gaɽ alaiñ. na gënǝŋu galiŋeṯo ṯa yesu gëni gasa egeɽa gal
         farisiyin nǝŋela ŋelaŋa elwandr liđǝnu larno ŋaɽa na ŋela ŋǝmwađa gaiñǝla.
         38 na yesu gafo gandro gađǝrno ldwalalo ṯaŋaso na wuji nǝŋǝđuri nḏurṯu alo erǝmanǝŋ
         rǝlëɽǝŋu na ŋwal ŋǝwuji nǝŋirǝwuṯi rǝmanǝŋ ndrǝɽeṯe ŋau. na wuji nǝŋǝrređe rǝmanǝña
         iriya enenda nǝŋǝmađoɽǝṯe rǝmanǝña nǝŋǝlǝcwađe ŋelaŋa.
         39 ndǝ eđa gal farisiyin igi gënǝeu yesu egeɽa gǝlëɽǝŋu gaseicu ŋen iŋi gwalwaɽeinu
         egare nǝŋaṯa, gǝbanṯa eđa igi gaɽo nabi ṯa gënǝŋu galiŋeṯo wuji ṯa gaɽo wande, igi
         gamapǝrra, ṯa gaɽ alaiñ.
         40 na yesu nǝŋǝmalwaɽǝṯi ṯa, ya siman igerṯo ŋen ŋǝnǝŋ igwonaṯa eŋalwaɽǝṯi. na siman
         nǝŋǝmeiṯi ṯa, lwaɽǝṯiñi, ya eđa gǝbërrǝŋaiđia ŋen.
         41 na yesu nǝŋaṯa, leđa liɽijan lerṯo amǝcu egeđa igi ganaicǝlo gǝrus. eđa gǝnǝŋ gerṯo
         amǝeu jǝnei garno eređia đenǝŋ na eđa gwomǝn gerṯo amǝcu garno jǝnei đenǝŋ.
         42 orn ŋen ŋanṯa leđa ildi liɽijan lero laɽǝwađǝṯia lamuɽǝbiṯi gǝrus eđa gakǝl gaŋgiṯu
         ŋen đǝge. na yesu nǝŋeɽǝđe siman ṯa, lwaɽǝṯiñi, feđa gaŋga iŋulu giđ aŋubwiṯi majiga
         gakǝl gamiñaṯo orǝba?
         43 siman nǝŋǝmuɽǝbiṯi eŋen ṯa, igǝbaṯa eđa igi gerṯo amǝcu goɽra. yesu nǝŋǝmeiṯi ṯa,
         agwalwaɽo đeṯam.
         44 na yesu nǝŋǝređialo nǝŋǝnwane wuji nǝŋeiṯi siman ṯa, agǝseieia wuji igi? igënṯu egeɽa
         gelaɽǝŋa orn nǝŋerṯe aganaieǝñi ŋawa ŋen ŋanṯa ywase rǝmanǝña. orn ŋwal ŋǝwuji nǝŋirǝwuṯi
         rǝmanǝña ndrǝɽeṯe ŋau, na gënǝŋu nǝŋǝɽrređe iriya enenda.
         45 agero agaiñiđoɽǝṯo, orn wuji igi nǝŋaiñiđoɽǝṯe rǝmanǝña ŋen igënṯu egeɽa na điñǝđi
         mǝldin.
         46 agero agaiñǝcwađa nda ŋelaŋa orn gënǝŋu gaiewađǝñi rǝmanǝña ŋelaŋa ŋǝmwađa gaiñǝla.
         47 ŋen ŋafǝṯia igaŋwalwaɽǝṯia ṯa, ŋen ŋǝlëɽǝŋu ŋeieia iŋi ŋwaiña ŋaŋgeinu. đubwa đǝlëɽǝŋu
         iđi đoɽra đǝbërrǝŋaiđia ŋen ṯia.
         48 na yesu nǝŋeiṯi wuji ṯa, ŋen ŋǝlaɽǝŋa ŋeieia ŋǝŋgeinu.
         49 na leđa ildi lasǝlda ṯalɽwataiđo ldaṯa, esegi igi gǝrrǝŋgeicia ŋen ŋeicia?
         50 orn yesu nǝŋeiṯi wuji ṯa, đonaṯa đǝlaɽǝŋa đëbǝriaŋa. mbu iđëuṯaralo.

1 orn yesu gakaldaico alo ywaiña nǝŋërrǝŋaiđe ŋen nǝŋǝɽwate eŋen ŋaŋǝra ŋǝŋǝlǝŋe ŋǝrǝmwa.
         talǝmis isi yaɽo ređ ñerniñe eɽijan laldakaldaicalda,
         2 na liji lǝmaṯan ɽrlda ildi lafo leiđinu nusila nano neieia na đumwa nano. fǝmiriam
         igi gǝbernia majḏaliya igi nusila neicia nǝmiñǝma nano đenǝŋ nǝmiñe neɽijan,
         3 na yunna wasen kusi igi garǝmoṯwa laŋge liruḏus, na susanna na lwaiña lomǝn. liji
         ildi ṯaldamico laŋgela elden.
         4 ndǝ leđa lwaiña lamiño alo ywaiña ldǝrraiđe yesu nano gënǝŋu nǝŋǝlǝlwaɽǝṯi ŋen ŋǝnǝŋ
         ŋǝwujǝnu.
         5 nǝŋaṯa ṯa, eđa gǝnǝŋ gabǝla ŋen ŋanṯa aŋabǝđe ŋwoređa. ndǝ gabǝđǝlo ŋǝmaṯan nǝŋǝreinialo
         eđađ na leđa ldrǝldǝđaṯalo na ndǝfia neṯo nǝloṯe.
         6 ŋǝmaṯan nǝŋǝreinialo eŋwandra nǝŋobǝđe orn nǝŋamuđiṯi aŋǝno ŋen ŋanṯa ŋawa ŋero.
         7 ŋǝmaṯan nǝŋǝrǝinialo iri nǝŋobǝđe rira orn ri ndrǝlëndi.
         8 ŋǝmaṯan nǝŋǝreinialo alo yaŋǝra nǝŋobǝđe nǝŋǝlǝŋe liđia eređia ređ. ndǝ gwalwaɽo
         ŋen iŋi yesu nǝŋaṯa, eđa gerṯo nënǝñia ṯa aŋǝliyene ŋgiṯǝma aŋǝne.
         9 na ṯalǝmis ilëɽǝŋu niyeɽǝđe yesu niyaṯa, ŋen iŋi ŋǝwujǝnu ŋafo ṯau?
         10 gënǝŋu nǝŋǝlwaɽǝṯi ṯa, ŋen ŋǝneinǝnde ṯa ñaliŋeṯe ŋamǝɽa ŋǝŋǝlǝŋe ŋǝrǝmwa. orn leđa
         lǝṯënu ŋen ŋǝneinǝlo ŋǝwujǝnu ṯa alǝseici orn lero laseicia na ṯa alne orn lero laliŋeṯa.
         11 ŋen iŋi ŋǝwujenu ŋafo ṯia. ŋwoređa iŋi ŋarno ŋen ŋǝrǝmwa.
         12 ŋwoređa iŋi ŋǝreinialo eđađ ŋarno leđa ildi lano ŋen orn seṯan niyela nelmaṯe ŋen
         eŋaṯǝɽa eŋen ṯa alerṯe lǝbendia ŋen na lëbǝrni.
         13 ŋwoređa iŋi ŋǝreinialo eŋwandra ŋarno leđa ildi laŋǝnṯu ŋen đaŋǝrađa nano orn lero
         urldia. lënǝŋulu lëndu ŋen liga lobǝlano orn ndǝ ldirnḏeini ldǝŋgiṯi ŋen.
         14 ŋwoređa iŋi ŋǝreinialo iri ŋarno leđa ildi lano ŋen orn ndǝ labǝrlda eđađ eŋen eŋen
         ldëndǝni đǝgǝrđiađa na đonaṯađa laŋge lwaiña na ŋenŋa ŋalo lderṯe lalǝŋa liđia.
         15 ŋwoređa iŋi ŋǝreini alo yaŋǝra ŋarno leđa ildi lano ŋen ldëndi kaiñ eŋaṯǝɽa iŋi ŋaŋǝra
         na ŋuđǝrwaṯo ldǝtođe ŋabǝɽaŋa ldalǝŋe liđia lwaiña.
         16 eđa gero gǝnǝŋ gëɽu isia ilamba na gađëṯëɽǝbwaṯa lǝmbolua nano walla gǝbëɽia igal
         aŋgǝrem orn gǝbëɽi pǝlelo ṯa leđa ildi leṯo alaɽǝwađaṯe lǝseicia arrerre.
         17 ŋen ŋanṯa laŋge pređ ildi lalǝbijǝnu liđ alǝmeini egarrerre, na laŋge pređ ildi latërnu
         liđ alǝlǝŋini na liđ alërrǝŋeini.
         18 ŋen ŋafǝṯia rǝmoṯr ŋen ṯa ñane ŋope. eđa gerṯo laŋge giđ aŋǝlneini lǝmǝn tǝŋ orn
         eđa igi gero laŋge waŋge gǝṯefr igi gënǝŋu gaṯa gerṯo giđ aŋǝmeini.
         19 lǝŋgen yesu na lorǝba ǝllëɽǝnu ldela, orn lero laɽǝwađaṯa ldopǝđaiđialda ŋen ŋanṯa
         leđa lwaiña.
         20 orn leđa ldaṯa ṯa, lǝŋgalo na lorldalo laṯurwa ndëuwǝr laŋwonaṯa, na ŋen iŋi ŋǝlwaɽǝnṯu
         yesu.
         21 yesu nǝŋuɽǝbiṯi leđa eŋen ṯa, ǝnna na lorldaiñ fǝŋulu ildi lǝnna ŋen ŋǝrǝmwa na lëbǝđia.
         22 lomanaŋ tǝŋ yesu na ṯalǝmis ilëɽǝŋu lënṯu iđǝpundri đǝŋau na gënǝŋu nǝŋǝleiṯi ṯa,
         aɽr aluɽǝđr iđǝbarlda iđi đoɽra kaiñ, ldǝɽe.
         23 ŋen labǝɽo ŋuriđ nǝŋëndi yesu. orn đǝbera nḏǝtwođe iđǝbarlda na ŋawa nǝŋënṯi iđǝpundr
         na ŋen nǝŋǝbǝɽeṯe aŋǝno.
         24 ṯalǝmis yeṯo yesu nano niyǝmatuđi iŋuriđ niyǝmeiṯi ṯa, ya elǝŋ, ya elǝŋ lǝgamǝndëđǝniar.
         orn gënǝŋu nǝŋǝtwođe iŋuriđ nǝŋgariñaṯe đǝbera na ŋawa iŋi ŋakabora. na taltal đǝbera
         nḏuɽǝṯi na ŋawa nǝŋuɽǝṯi cum.
         25 yesu nǝŋǝleɽǝđe nǝŋaṯa, đonaṯa eđalo đuŋga? yënǝŋulu yëđǝña niyirǝwano ṯaiɽwataiđo
         ṯa, esegi igi ? ŋen ŋanṯa gënǝŋu gwalwaɽǝṯa đǝbera na ŋawa na lënǝŋulu lǝnna.
         26 lënǝŋulu labǝɽo iđǝpundr đǝŋau ldabǝṯe alo ijaḏariyin. na alo ijalil yafo đǝbarlda
         nano alo ëđǝñina yawërnǝṯi na alo ijaḏariyin yafo đǝbarlda nano alo ëđǝñina yawaraboṯwa.
         27 ndǝ yesu nǝŋǝrǝmaṯe nëṯǝndi ldopǝđaiđe majiga gǝnǝŋ galo yakǝl, igi gafo gerṯo nusila
         nano neieia liga lwalano. na gënǝŋu gafo mǝɽǝmǝɽeñ ndrena nerǝma nano na gero gǝfia
         egeɽa orn gafo alo erel.
         28 ndǝ gaseieu yesu gënǝŋu ṯaŋarǝjaico ole nǝŋaṯa agagiaiñi eđa, yesu iđia gǝrǝmwa irri
         roɽra ramiñaṯo laŋge pređ? igaŋeɽǝđia ṯa ŋerṯe agaiñǝnaiea ŋen ŋubwa.
         29 ŋen ŋanṯa yesu nǝŋǝlwaɽǝṯi usila geicia ṯa aŋǝmiñe maji nano. usila geieia gafo gëndǝma
         ñoman ñwaiña na leđa lakasǝma uriđaga raŋ na rǝmanǝña, lđǝmarǝmoṯe orn gënǝŋu ṯaŋgero
         laŋge ilđi gakasǝnǝliya na usila geicia nǝŋǝmamaṯe eđǝñwa.
         30 yesu nǝŋǝmeɽǝđe ṯa, agǝbernia esegi? gënǝŋu nǝŋaṯa, igǝbernia aj jes, ŋen ŋanṯa gerṯo
         nusila nano neieia nwaiña.
         31 na nusila neieia neɽǝđe yesu ṯa aŋerṯe gǝlǝđwaṯa alo yǝnusila neicia.
         32 na iliga ildi lṯrua lafo lwaiña lǝsa naiyǝn. na nusila neieia neɽǝđe yesu ṯa aŋǝlǝŋgiṯi
         anënṯi lṯrua nano. yesu nǝŋǝlǝŋgiṯi aniđi ṯia.
         33 orn nusila neieia namiñe maji nano nënṯi lṯrua nano, na lṯrua lđobǝđe naiyǝn lđërǝnṯi
         eŋau, na ŋawa nǝŋǝlɽiñe.
         34 nđǝ leđa ilđi lǝsi lṯrua laseieu ŋen iŋi ŋiđǝnu, ldobǝđe ldǝɽe ldǝɽwatiṯi leđa ŋen
         iŋi irnuŋ na alo pređ ṯwaiñ.
         35 orn leđa leṯo ṯa alǝseici ŋen iŋi ŋiđǝnu. lënǝŋulu leṯo yesu nano ldǝfiđi maji igi
         nusila neicia namiñǝma nano, nǝŋǝpiṯi nǝŋëɽǝni erenai nano, nǝŋǝɽaŋe yesu erǝmanǝña,
         na lënǝŋulu lđiđǝñiṯalo.
         36 leđa lwomǝn ilđi laseicu ŋen iŋi ŋiđǝnu ldǝlwaɽǝṯi ṯa maji giđǝnu gëpi ṯau.
         37 leđa pređ lalo ijaḏariyin ldeɽǝđe yesu ṯa aŋǝlomiñe ŋen ŋanṯa ŋǝđaiña ŋafo ŋëndǝlo
         ŋoɽra kaiñ. ŋen ŋafǝṯia yesu gënṯu iđǝpundr dǝŋau nǝŋoɽǝbaṯe alo ijalil.
         38 na maji igi nusila neieia namiñǝma nano nǝŋeɽǝđe yesu ṯa aldǝgeɽe, orn yesu nǝŋǝmađwaṯe
         nǝŋǝmeiṯi ṯa,
         39 oɽǝbaṯo egeɽa gǝlaɽǝŋa ŋǝɽwate ŋen iŋi rǝmwa riđǝṯiaŋa. na gënǝŋu nǝgabǝla nǝŋǝɽwatiṯi
         leđa pređ lalo yakǝl ŋen iŋi yesu giṯǝma.
         40 na ndǝ yesu goɽǝbaṯo alo ijalil .eđa .dǝmaŋërṯi nano ŋen ŋanṯa lafo lamaṯurṯia.
         41 maji nǝŋela gǝnǝŋ gǝbernia yairus. gënǝŋu gaɽ elǝŋ gǝmajma, nǝŋwođǝñiṯi yesu erǝmanǝŋ
         nǝŋǝmeɽǝđe aldǝgǝɽe egeɽa gǝlëɽǝŋu
         42 ŋen ŋanṯa gerṯo ŋere ŋunto ŋaɽǝbwa ŋerṯo nṯǝli ređ nemiñe niɽijan na ŋënǝŋu ŋabaiya.
         ŋen gabǝɽo leđa lwaiña ṯalupiđu yesu nano.
         43 na wuji gëni gǝnǝŋ girǝwa ŋǝfǝni jaica gafo iđǝbǝɽia nṯǝlia ređ nǝmiñe niɽijan na
         gafo gananaicia al akim ywaiña laŋge ǝllëɽǝŋu pređ orn yënǝŋulu yero yaɽǝwađaṯia yameiđi.
         44 gënǝŋu geṯo yesu nḏurṯu nǝŋǝbǝre erena gǝlëɽǝŋu gaɽo đurṯu, na tatal ŋǝfǝni ŋǝlëɽǝŋu
         nǝŋuɽǝṯi.
         45 orn yesu nǝŋaṯa, esegi gabǝriñi? leđa ṯalabǝlaico na buṯrusanda ldǝmeiṯi ṯa, ya elǝŋ,
         leđa lwaiña lađiṯiaŋa na ṯalŋaṯǝrnaiđo, na ŋen ŋanṯau agaṯa esegi gabǝrǝŋa?
         46 orn yesu nǝŋaṯa, eđa gǝnǝŋ gabǝriñi ŋen ŋanṯa ŋabǝɽa ŋamiñǝñi nano ŋǝđeiđia.
         47 na wuji ndǝ gaseieu ṯa ŋen ŋǝlëɽǝŋu ŋǝlǝŋeinu nǝŋela ṯaŋgǝđiaŋǝno nǝŋǝmwođǝñiṯialo.
         gënǝŋu gwalwaɽǝṯu yesu ŋen ŋǝlëɽǝŋu iŋi gabǝrǝmau leđa pređ nëiñua na ṯa geiđinu taltal.
         48 orn yesu nǝŋǝmeiṯi ṯa, wuji đonaṯa đǝlaɽǝŋa đeiđiaŋa. mbu iđëuṯaralo.
         49 ŋen yesu gwaɽwato mǝldin, eđa gǝnǝŋ geṯo eɽa gelǝŋ gǝmajma nǝŋeiṯi elǝŋ ṯa, ŋere
         ŋǝlaɽǝŋa ŋaiyo. ŋerṯe agaicwari eđa gǝbërrǝŋaiđia ŋen mǝldin.
         50 yesu nǝŋǝne nǝŋeiṯi elǝŋ ṯa, ŋerṯe agiđǝñalo, orn ëndu ŋen na ŋere ŋiđ aŋǝpiṯi.
         51 na nde garǝmaṯo eɽa yesu gero gaŋgiṯia leđa lǝbenṯialda, illi buṯrus na yuanna na
         yagub na lǝŋgen na eṯen lǝŋere.
         52 na leđa pređ ṯalaro ṯalǝpwǝnu ŋurumia ŋen ŋanṯa ŋere ŋaiyo. yesu nǝŋaṯa, ñerṯe ñagabara.
         ŋere ŋero ŋabaiya, orn ŋandro.
         53 leđa ldemađamǝce eŋen ŋen ŋanṯa laliŋeṯo ṯa ŋere ŋaiyo.
         54 na gënǝŋu nǝŋëndi ŋere eđaŋ nǝŋaṯa, ŋere twođo.
         55 na usila nǝŋoɽǝbaṯe ŋere nano na ŋënǝŋu nǝŋǝtwođe taltal. yesu nǝŋǝlwaɽǝṯi leđa ṯa
         alnaiee ŋere lalǝmǝn ṯa aŋalǝse.
         56 lǝŋgen na eṯen lǝŋere ldirǝwano, orn yesu nǝŋǝlǝlwaɽǝṯi ṯa alerṯe lalwaɽǝṯia eđa
         gǝnǝŋ ŋen iŋi.

1 yesu nǝŋundǝđaice ṯalǝmis ldǝɽo ilëɽǝŋu isi yaɽo ređ nemiñe eɽijan, nǝŋǝlnaiee ŋabǝɽa
         na ŋǝlǝŋe ṯa aiyǝmiñe nusila neicia leđa nano na ṯa aiyǝkeiđi leđa pređ lwuma,
         2 nǝŋǝlǝđwaṯe ṯa aiyërrǝŋaice leđa ŋen ŋǝŋǝlǝŋe ŋǝrǝmwa na ṯa aiyǝkeiđi leđa lwuma
         cum,
         3 nǝŋǝleiṯi ṯa, ñerṯe ñagǝrrapa laŋge ŋen ŋanṯa eđađ, walla ŋǝfra walla ërrua walla
         aicǝba walla gǝrus walla ndrena niɽijan, illi erena gunto.
         4 na ndǝ ñagǝbenṯia eɽa gǝnǝŋ ɽaŋrau orn ñaumiñe ndǝ ñagaŋgaṯa alo yakǝl.
         5 ndǝ leđa laber lǝndaŋǝnṯi, ndǝ ñagamiña alo yakǝl esen ñapweini abuɽǝtua rǝmanǝña
         eralo ṯa ŋen iŋi aŋǝɽeṯe đamǝđaṯa đageo leđa ildei.
         6 na ṯalǝmis yamiño alo ywaiña niyërrǝŋaice leđa ŋen ŋaŋǝra ŋǝrǝmwa niyǝkeiđi leđa
         lwuma alo isi pređ.
         7 na ndǝ elǝŋ iruḏus nǝŋǝne ŋen iŋi pređ yesu giđu ṯaŋǝtësǝni egare ŋen ŋanṯa leđa
         lǝmaṯan laṯa yuanna gatwođo eŋǝɽaiñ,
         8 na lǝmaṯan ldaṯa iliya geṯo na lǝmaṯan ldaṯa nabi yǝnǝŋ yǝpǝnde yatwođo tǝŋ.
         9 iruḏus gaṯa, igaṯǝbaṯo yuanna nda alo. fesegi igi igǝnna ŋen ṯia ŋen ŋanṯaŋu? na
         ṯaŋwonaṯo gaseicia yesu.
         10 leđa lǝđweinu ldoɽobǝđe ldǝlwaɽǝṯi yesu ŋen pređ liđu. na gënǝŋu nǝŋǝlǝme ldabǝṯa
         alo yǝnǝŋ ibernia beṯsaiḏa.
         11 orn leđa lafiđu ŋen ṯia ṯalmaiyǝteṯo alo. yesu gaŋǝnṯǝlo nǝŋǝlǝlwaɽǝṯi ŋen ŋǝŋǝlǝŋe
         ŋǝrǝmwa, nǝŋǝkeiđi leđa ildi lwuma.
         12 na erregano ṯalǝmis nǝyeṯo yesu nano nǝyǝmeiṯi ṯa, đwaṯo leđa alɽe irnuŋ igi gafo
         ṯwaiñ na eneɽa ṯa alpwaiñe alo iwundrǝma na ŋǝsa, ŋen ŋanṯa lǝgafr eđǝñwa.
         13 na yesu nǝŋǝleiṯi ṯa, naicǝrldo laŋge ñaganǝñaŋ ṯa aldǝse. na yënǝŋulu niyǝmeiṯi
         ṯa, ñagerṯo ragif đenǝŋ na lǝmme liɽijan ikǝrǝŋ illi ndǝ nanda ñagabǝla ñiliđi laŋge
         ŋen ŋanṯa leđa ildi lwaiña.
         14 ŋen ŋanṯa leđa lëni laɽorra alf đenǝŋ. na yesu nǝŋeiṯi ṯalǝmis ṯa, lwaɽǝṯǝlo ṯa alɽaŋe
         alo eŋǝɽo eređia đenǝŋ, eređia đenǝŋ.
         15 na yënǝŋulu yiđu ṯia na leđa pređ lđǝɽaŋe alo.
         16 na yesu nǝŋape ragif đenǝŋ na lǝmme liɽijan nǝŋǝnwanǝđe elo nǝŋǝlǝbuŋṯi nǝŋǝlgere,
         na nǝŋǝlnaice ṯalǝmis ṯa aiyǝlnanaice leđa.
         17 na leđa pređ laso lđǝbeṯe. na ŋǝsa iŋi ŋǝṯënu ŋǝteta nǝŋǝrǝrreiđǝni nǝŋunḏǝjaice
         ŋumǝra ređ nǝŋǝmiñe ŋiɽijan.
         18 orn ŋen yesu gaṯurṯu rǝmwa alǝsoŋ na ṯalǝmis lafǝlda gënǝŋu geɽǝđǝlo ṯa, leđa lǝbaṯa
         ṯa igënǝñi esegi?
         19 yënǝŋulu niyǝmuɽǝbiṯi eŋen ṯa, leđa lǝmaṯan lǝbaṯa ṯa agaɽo yuanna al mamuḏan na
         lǝmaṯan lǝbaṯa ṯa agaɽo iliya na lǝmaṯan lǝbaṯa ṯa agaɽo nabi yǝnǝŋ yǝpǝnđe isi yatwođo
         tǝŋ.
         20 na yesu nǝŋǝleɽǝđe ṯa, ñaganǝñaŋ ñagǝbaṯa ṯa igënǝñi esegi? na buṯrus nǝŋǝmuɽǝbiṯi
         eŋen ṯa, agaɽ al masiya gǝrǝmwa.
         21 orn yesu nǝŋǝlǝlwaɽǝṯi ŋen ŋonḏǝṯo ṯa alerṯe lǝlwaɽǝṯi eđa gǝnǝŋ ŋen iŋi,
         22 nǝŋaṯa, ŋen đeṯam iđia gǝleđa giđ aŋǝneini ŋen ŋwaiña ŋubwa ŋeicia na aŋǝniđǝni eleđa
         loɽra na enǝlǝŋ nǝkana na eleđa ildi lǝbërrǝŋaiđia ŋen ŋal ganun, na gënǝŋu giđ aŋǝɽiñǝni
         na giđ aŋǝtwođe ndǝ ñoman ñaɽo ñiɽijin.
         23 yesu gwalwaɽǝṯu leđa pređ ṯa, ndǝ eđa gǝnǝŋ gwonaṯa gaiñǝteṯa ŋgiṯǝma aŋǝneđe etam
         gǝlëɽǝŋu aŋarrǝpe đuɽi đǝlëɽǝŋu ñoman pređ aŋaiñǝteṯe,
         24 ŋen ŋanṯa eđa igi garǝmoṯwa đamǝṯia đǝlëɽǝŋu, gënǝŋu giđ aŋwoṯwe laŋge pređ na đamǝṯia
         cum, orn eđa igi gabaiya ŋen ŋanṯa ñi, gënǝŋu giđ aŋamǝṯe đeṯam.
         25 đaɽǝjaicia đwuŋga ndǝ eđa gǝmama laŋge pređ lalo orn gwoṯwa đamǝṯia đǝlëɽǝŋu?
         26 ndǝ eđa ganeđǝñi na leđa ǝllëɽǝñi, iđia gǝleđa giđ aŋǝmaneđe eum ndǝ giđ aŋela eŋaɽrwa
         ŋǝlëɽǝŋu na eŋaɽrwa ŋǝđaṯa na ŋǝmǝlaiyǝka yetǝɽe.
         27 igǝndǝlwa ɽǝṯia đeṯam ṯa lǝmaṯan eleđa ildi laṯurwa ëli laber liđ alaiye ŋen lamǝlu
         laseieia ŋǝlǝŋe ŋǝrǝmwa.
         28 ndǝ ñoman ñaŋgaṯo đenǝŋ nǝñǝmiñe ñiɽijin yesu nǝŋǝme buṯrus na yuanna na yagub ldabǝṯalda
         naiyǝn ṯa aŋǝṯurṯi rǝmwa.
         29 na ŋen gënǝŋu gaṯurṯu rǝmwa isiano neređe ertwano na ndrena nǝlëɽǝŋu nǝbǝjeṯe nǝwađialo.
         30 na leđa liɽijan laɽwato yesu ŋǝla. fǝmusa na iliya.
         31 lënǝŋulu leṯo ŋaɽrwaŋa ldǝɽwate eŋen ŋǝđamiña alo đǝyesu iđi gënǝŋu giđ aŋǝɽiñǝđaiđe
         alo yursalim.
         32 na ŋuriđ ŋafo ŋëndu buṯrusanda orn ndǝ latwođo iŋuriđ lënǝŋulu laseieu ŋaɽrwa ŋǝyesu
         na leđa liɽijan ildi laṯurrǝlda.
         33 ŋen musa na iliya lamiña yesu nano buṯrus nǝŋeiṯi yesu ṯa, ya elǝŋ ŋen ŋaŋǝra ñagafo
         ëli. ŋgiṯǝnde ñuraṯe ŋutu ŋiɽijin, ǝlnǝŋ ŋen ŋanṯaŋa na ǝlnǝŋ ŋen ŋanṯa musa na ǝlnǝŋ
         ŋen ŋanṯa iliya. orn buṯrus gaijǝba ṯa gwaɽwata ṯau.
         34 ŋen gwaɽwata ṯia ibwoɽua nileṯa nano na ṯalǝmis yiđǝñalo ndǝ yënṯu isbwoɽua.
         35 ole geṯo isbwoɽua nǝŋaṯa, fiđia gǝlëɽǝñi igi gëɽǝnu. naṯǝmar.
         36 na ndǝ ole gero đǝge yesu gafiđǝnu gafo alǝsoŋ. na ṯalǝmis ṯaiyǝbwaiño ŋǝma na yero
         ywalwaɽǝṯia eđa gǝnǝŋ iliga lakǝl ŋen iŋi iseieu kwai kwai.
         37 na ulaldiṯano ndǝ yesu na ṯalǝmis ldirǝwi naiyǝn leđa lwaiña ldopǝđaiđǝlda.
         38 maji gǝnǝŋ eleđa ṯaŋurǝndǝđu yesu pǝlelo nǝŋaṯa, ya eđa gǝbërrǝŋaiđia ŋen igaŋeɽǝđia
         ṯa ŋaiñǝnwanṯi iđia gǝlëɽǝñi, ŋen ŋanṯa gënǝŋu gaɽ iđia gǝlëɽǝñi gunto,
         39 na usila geicia gamakendia ñoman ñǝmǝn ṯaŋǝrǝjaieo ole pǝlelo na gënǝŋu ṯaŋgǝđiaŋǝno
         ṯaŋabǝđo opwaiña ëiñua, na usila geicia ṯaŋǝmamiño nano ŋen ŋabɽwaŋǝno na umi nǝŋaicwarǝṯe
         kaiñ.
         40 igeɽǝđo ṯalǝmis ilaɽǝŋa ṯa aiyǝmiñe usila geieia orn niyerṯe yaɽǝwađaṯa.
         41 na yesu nǝŋaṯa, ya leđa ñaŋgi ñagero ñagǝbendia ŋen na ñagǝɽiano eŋen, ñoman ñaɽo
         mǝnau lǝgaɽaŋr na igwalarano eŋen eŋalo? maṯa umi ëli.
         42 na ŋen umia leṯo eđađ usila geieia nǝŋǝmauwǝṯi na umi ṯaŋgǝđiaŋǝno orn yesu nǝŋgariñaṯe
         usila geieia nǝŋeiđi umi nǝŋuɽǝbiṯi eṯen.
         43 na leđa pređ ldirǝwano eŋaɽrwa ŋǝrǝmwa. na ŋen leđa lirǝwano eŋen gënǝŋu giđu yesu
         nǝŋǝlwaɽǝṯi ṯalǝmis
         44 ṯa, ñaganǝñaŋ rǝmoṯr ŋen iŋi. iđia gǝleđa giđ aŋǝneiđǝni eraŋ rǝleđa.
         45 yënǝŋulu niyerṯe yaliŋeṯa ŋen iŋi na ŋen ŋalǝbǝjeinǝlo ṯa aiyerṯe yaliŋeṯa. orn niđǝñiṯalo
         niyerṯe yimeɽǝđia eŋen iŋi.
         46 na ṯalǝmis ṯaiyukuɽǝbijǝđǝṯu eŋen ṯa esegi goɽra iŋulu.
         47 na yesu galiŋeṯo ŋen iŋi eŋaṯǝɽa eŋen nǝŋape ŋere ŋǝta nǝŋëɽǝni nano,
         48 nǝŋǝlwaɽǝṯi ṯalǝmis ṯa, eđa gaŋǝnṯu ŋere iŋi igirǝŋ gǝlëɽǝñi gënǝŋu gaŋǝnṯiñi na
         eđa gaŋǝnṯiñi gënǝŋu gaŋǝnṯu rǝmwa irri rađwaṯiñi. ŋen ŋanṯa eđa gǝta eñaŋ pređ gënǝŋu
         goɽra gamiñaṯǝnde.
         49 yuanna nǝŋǝmuɽǝbiṯi eŋen ṯa, ya elǝŋ ñagaseicu eđa gǝnǝŋ igi gamiña nusila neicia
         irǝŋga gǝlaɽǝŋa na ñagalwaɽǝṯǝma ṯa aŋerṯe gëbǝđia ṯia ŋen ŋanṯa gënǝŋu gaber ñagaŋateṯǝlda.
         50 yesu nǝŋaṯa, ñerṯe ñagamađǝrna ŋen ŋanṯa eđa gero gageande gënǝŋu ñagafǝlda.
         51 ndǝ liga ildi yesu giđ aŋaubeini elo lafo ṯwaiñ gënǝŋu nǝŋëɽi ŋen ṯa gabǝṯa alo yursalim,
         52 nǝŋǝđwaṯe leđa nëiñua. na lënǝŋulu labǝɽo ldënṯi irnuŋ gǝnǝŋ gǝsamariyin ṯa alṯoɽaṯe
         laŋge ŋen ŋanṯaŋu.
         53 orn samariyin yero yamaŋǝnṯi ŋen ŋanṯa gënǝŋu gabǝṯa alo yursalim.
         54 na ndǝ ṯalǝmis yagub na yuanna laseieu ŋen iŋi ldeɽǝđe yesu ldaṯa, ya elǝŋ agwonaṯa
         ṯa ñagǝlwaɽǝṯia isia ṯa aiyirǝwi elo aiyǝlǝmǝndađe?
         55 yesu nǝŋǝređialo nǝŋǝlgariñaṯe nǝŋǝleiṯi ṯa, ñagaijǝba usila igi gëndǝnde,
         56 ŋen ŋanṯa iđia gǝleđa gero geṯo ṯa aŋǝmǝndađe đamǝṯia đǝleđa orn ṯa aŋǝlëbǝri. na
         lënǝŋulu ldabǝṯa irnuŋ gwomǝn.
         57 ŋen labǝla eđađ, eđa gǝnǝŋ nǝŋǝlwaɽǝṯi yesu ṯa, ya elǝŋ igiđi eŋateṯe alo pređ isi
         agǝwerlđeṯa.
         58 yesu nǝŋǝmeiṯi ṯa, nḏǝloŋ nerṯo rtia na nđǝfia nelo nerṯo alo noɽaŋa, orn iđia gǝleđa
         gero alo ṯa gauwëɽi nđa.
         59 yesu nǝŋeiṯi eđa gwomǝn ṯa, teṯǝñi. orn gënǝŋu gaṯa, ŋgiṯǝñi yaɽe yuri đaṯa gǝlëɽǝñi
         ananoŋ.
         60 orn yesu nǝŋǝmeiṯi ṯa, ŋgiṯu leđa laiyo aluri leđa elđen ildi laiyo orn aganǝŋa mbu
         ŋape ŋenŋa alo ŋǝŋǝlǝŋe ŋǝrǝmwa.
         61 na eđa gwomǝn nǝŋeiṯi yesu ṯa, ya elǝŋ, igiđi eŋǝteṯe, orn ŋgiṯǝñi ananoŋ ene leđa
         ëiñua legeɽa gǝlëɽǝñi.
         62 yesu nǝŋǝmeiṯi ṯa, eđa gǝnǝŋ igi gënǝeu oriña eŋǝmëɽria orn nǝŋgiṯi gero ŋeniano
         ŋen ŋanṯa ŋǝlǝŋe ŋǝrǝmwa.

1 orn elǝŋ yesu gwoṯo leđa lwomǝn laɽo eređia đenǝŋ nalo eređia giɽijan na nđǝjan,
         nǝŋǝlǝđwaṯe nëiñua liɽijan liɽijan alo pređ isi gënǝŋu gwonaṯa gwomiña.
         2 gënǝŋu nǝŋǝleiṯi ṯa, ŋwana ŋwaiña kaiñ orn leđa lwanḏa ltefr. ŋen ŋafǝṯia eɽǝđr eđa
         gerṯo ŋwana ṯa aŋǝđwaṯe leđa alɽe alwanḏe ŋwana ŋǝlëɽǝŋu.
         3 mbǝr iganđǝđwaṯa ñagarno yaŋala isi yafo iligano igal kǝraiñ.
         4 ñerṯe ñagapa gǝrus walla ërrua walla nḏǝbina, na ñerṯe ñagǝnna eđa ëiñua eđađ.
         5 na eɽa gǝnǝŋ ñagënṯiau, lwaɽr ananoŋ, ŋgiṯu đëuṯaralo ađǝfeṯe egeɽa igi.
         6 ndǝ eđa gëni gǝđëuṯaralo, đëuṯaralo eđalo điđ ađǝmeṯa nano na nđǝ eđa gero gǝđëuṯaralo,
         đëuṯaralo eđalo điđ ađǝnđoɽǝbaṯe nano.
         7 ɽaŋr egeɽa gakǝl ñase na ñǝṯi laŋge leđa lanaieǝndǝlo, ŋen ŋanṯa ŋen ŋaŋǝra ṯa eđa
         gëbǝđia ŋǝmëɽria aŋǝneini đǝpǝɽa. ñerṯe ñagabǝṯa eɽa gwomǝn tǝŋ.
         8 na alo pređ isi ñagwërnǝṯia na leđa lǝnđaŋǝnṯi, sǝr ŋǝsa iŋi lënǝŋulu lǝnaieǝnde.
         9 akeiđr leđa lwuma lalo yakǝl ñalwaɽǝṯi leđa ṯa, ŋǝlǝŋe ŋǝrǝmwa ŋeṯǝnđe ṯwaiñ.
         10 na alo pređ isi ñagwërnǝṯia na leđa laber lǝndaŋǝnṯi, mbǝr eđađ ñǝlǝlwaɽǝṯi ṯa,
         11 abuɽǝtua igi gëndu rǝmanǝña eraiñ galo esalo ñagamǝnđǝđeini na ŋen iŋi ŋaɽo ŋamǝla
         ŋageande. orn lǝŋeṯr ṯia ṯa ŋǝlǝŋe ŋǝrǝmwa ŋeṯǝnde ṯwaiñ.
         12 igandǝlwaɽǝṯia ṯa iloman lakǝl ɽrǝmwa đakǝme đalo yakǝl điđ ađoɽreṯe đamiñaṯo đakǝme
         đalo isǝḏum.
         13 ya alo ikurisin agiđi ŋaneini ŋen ŋubwa, na ya alo ibeṯsaiḏa, agiđi ŋaneini ŋen ŋubwa,
         gǝbanṯa aŋwara yoɽra isi yiđǝnu eñaŋ yafo yiđǝnu alo isur na alo isiḏa ṯa leđa lalo
         yakǝl laŋgiṯu ŋen eŋen ŋeicia ram ldǝɽaŋe igubwan lëɽǝnu suwal nano, ldoɽǝbaṯe rǝmwa
         nano.
         14 na iloman ildi rǝmwa riđ arawakǝme alo, đakǝme eđalo điđ ađoɽreṯe đamiñaṯo đakǝme
         đalo isur na đalo isiḏa.
         15 na aganǝŋa, ya alo ikafranawum ŋaŋgi agabeinu elo, agiđi aŋirǝweicǝni alo iseṯan
         iđurṯu alo.
         16 eđa gǝndanaṯa gënǝŋu gaiñǝnaṯa, na eđa gǝndǝneđa, gënǝŋu gaiñǝneđa na eđa ganeđǝñi
         gënǝŋu ganeđo rǝmwa irri rađwaṯiñi.
         17 orn leđa ildei eređia ređ nalo eređia giɽijan na ndǝjan ldoɽǝbǝđe đaŋǝrađa nano lđaṯa,
         ya elǝŋ nusila neicia cum nanaṯǝnde igirǝŋ gǝlaɽǝŋa.
         18 yesu nǝŋǝlǝlwaɽǝṯi ṯa, igaseieu seṯan yiɽu elo garno rǝmwa raso.
         19 igǝndǝnaica ŋǝlǝŋe ṯaiñerldađaṯo imwa alo na ñogǝɽar na ŋabǝɽa pređ ŋǝseṯan na yënǝŋu
         yaber yiđ aiyǝndǝɽaice ŋen ŋǝnǝŋ.
         20 orn ñerṯe ñagaŋǝra nano ŋen ŋanṯa nusila neicia niđǝnu nandǝnaṯa orn ŋǝreṯr nano
         ŋen ŋanṯa ndrǝŋ enalo nǝwërđǝnu egeɽa gǝrǝmwa elo.
         21 iliga ildi yesu gaŋǝra nano igusil nǝŋaṯa, papa igaŋërṯia nano, ŋaŋgi agaɽ elǝŋ gelo
         na galo ŋen ŋanṯa agalǝbǝjaico leđa ŋen iŋi ildi laliŋeṯo ŋen nǝsi na lwaiña ŋaṯǝɽa
         orn agërrǝŋaicu ñere ŋen. đeṯam papa ŋen ŋanṯa ŋen ṯia ŋiđiaŋa agaŋǝra nano.
         22 na yesu nǝŋǝređeṯe ṯalǝmis nano ilëɽǝŋu nǝŋǝleiṯi ṯa, papa gǝlëɽǝñi ganaicǝñi laŋge
         pređ na eđa gero galiŋeṯo ṯa esegi gaɽ iđia illi đaṯa, na eđa gero galiŋeṯo ṯa esegi
         gaɽo đaṯa illi iđia na eđa igi iđia gwonaṯa gamërrǝŋaicia.
         23 yesu nǝŋǝređeṯe ṯalǝmis nano ilëɽǝŋu nǝŋǝlǝlwaɽǝṯi alǝsoŋ ṯa, isi yaŋǝra nano isi
         yaseicia ŋen ñagǝseicia.
         24 ŋen ŋanṯa igǝndǝlwaɽǝṯia ṯa anbiya ywaiña na nǝlǝŋ nwaiña lafo lonaṯa laseicia ŋen
         iŋi ñagǝseicia orn lero laseicia, na lafo lonaṯa lǝnna ŋen iŋi ñagǝnna orn lero lǝnna.
         25 na eđa gǝnǝŋ gatwođo igi gǝbërrǝŋaiđia ŋen ŋal ganun nǝŋinḏeici yesu nǝŋaṯa, ya eđa
         gǝbërrǝŋaiđia ŋen, igëbǝđia ṯau ṯa yerṯe đamǝṯia đǝbǝɽǝbǝte?
         26 yesu nǝŋǝmeiṯi ṯa, wandigi gǝwërđǝnu igal ganun? agǝbëgǝri wande igal ganun?
         27 eđa nǝŋǝmuɽǝbiṯi eŋen ṯa, fǝŋen iŋi. bwiṯu elǝŋ rǝmwara rǝlaɽǝŋa araga pređ na usilaga
         pređ na ŋabǝɽaŋa pređ na ŋaṯǝɽaŋa pređ na ŋubwiṯi eđaga igi gaɽ ëuwǝr garno etam gǝlaɽǝŋa.
         28 yesu nǝŋǝmeiṯi ṯa, agwalwaɽo ŋope. iđu ŋen iŋi na agiđi ŋamǝṯe.
         29 orn eđa gwonaṯa gamǝđeini eŋen geɽǝđo yesu nǝŋǝmeɽǝđe tǝŋ ṯa, esegi gaɽ ëuwǝr gǝlëɽǝñi?
         30 yesu nǝŋǝmuɽǝbiṯi eŋen ṯa, eđa gǝnǝŋ gamiño alo yursalim gwonaṯa gabǝṯa alo yariya
         orn ndǝ gafo eđađ ndom nǝmëndi, nǝmabaṯe ndrene nǝmëpwi nabǝla nǝmǝŋgiṯi gafo ŋǝɽaiñ
         ṯwaiñ.
         31 orn kana yǝnǝŋ yabǝɽo eđađ dakǝl na ndǝ yaseicu eđa niyamiñe alo yarto niyabǝla.
         32 na eđa gǝnǝŋ gaɽo lawi nǝŋǝmiñe eđađ iđei eum nǝŋarǝmaṯe alo yakǝl nǝŋela ṯaŋǝseicu
         eđa orn nǝŋamiñe alo yarto nǝgabǝla.
         33 orn eđa gǝnǝŋ gǝsǝmariyin nǝŋǝmiñe eđađ iđei cum nǝŋǝfiđi eđa. ndǝ gǝseicǝma nǝŋǝmaɽǝṯe
         ŋǝbaiyaŋǝno.
         34 gënǝŋu nǝŋǝmaɽe nano nǝŋǝmaiewađe ŋela na ŋawa ŋinǝb irëɽi nǝŋǝmakase ndrǝnana, nǝŋǝmape
         ŋǝɽiŋgiaŋa ŋǝlëɽǝŋu ldabǝṯa alo yal kurnu ṯaŋǝmarǝ-moṯo.
         35 na ulaldiṯano gënǝŋu nǝŋǝme gǝrus yarno riyal nǝŋǝnaice maji gerṯo al kurnu nǝŋǝmeiṯi
         ṯa, rǝmoṯo eđa igi na ndǝ gǝrus isi yata yero yaɽǝwađaṯia elaŋge ildi agananaicǝlo
         maji, igiđi eŋëɽijiṯia al gǝrus ndǝ igoɽǝbǝđo.
         36 yesu nǝŋeɽǝđe maji ṯa, esegi eleđa ildi liɽijin gaɽ ëuwǝr gǝmaji igi ndom nëndǝma?
         37 na maji nǝŋaṯa, fǝmaji igi gagiaṯǝma ŋǝbaiya nano. yesu nǝŋǝmeiṯi ṯa, mbu ŋiđi ṯia.
         38 ŋen yesu na ṯalǝmis labǝla ldarǝmaṯe irnuŋ gǝnǝŋ na wuji gǝnǝŋ gǝbernia mađđa nǝŋǝlënǝci
         egeɽa gǝlëɽǝŋu.
         39 mađđa gerṯo orǝba gǝbernia miriam igi ṯaŋaɽaŋo erǝmanǝŋ rǝyesu ṯaŋǝno ŋen gënǝŋu
         gwaɽwata.
         40 orn mađđa gafo eŋǝmëɽria ŋwaiña. gënǝŋu geṯo nǝŋaṯa, ya elǝŋ ŋen ŋaŋǝra ṯa oraiñ
         gaŋgiṯiñi yiđi ŋǝmëɽria ñi gunto? lwaɽǝṯǝma ṯa aiñamǝđaṯa.
         41 na elǝŋ yesu nǝŋǝmuɽǝbiṯi eŋen ṯa, mađđa, agagǝrđo elaŋge lwaiña.
         42 illi ŋen ŋëni ŋunto ŋaɽo đeṯam. miriam gwonaṯa ŋen iŋi ŋaŋǝra iŋi ŋaber ŋiđ aŋǝmameini.

1 yesu gafo gaṯurṯu rǝmwa alo yǝnǝŋ na nđǝ gatwođo đǝge eđa gǝnǝŋ iṯalǝmis ilëɽǝŋu
         nǝŋǝmeiṯi ṯa, ya elǝŋ ërrǝŋaicǝnđe ŋen ñagiṯurṯia rǝmwa ŋen ŋarno yuanna gërrǝŋaieu
         ṯalǝmis ilëɽǝŋu.
         2 yesu nǝŋǝlǝlwaɽǝṯi ṯa, ndǝ ñagaṯurṯia rǝmwa lwaɽr ṯa, papa egaiñ, ŋgiṯu irǝŋ gǝlaɽǝŋa
         aŋǝđǝñini aŋatǝɽeṯe. ŋgiṯu ŋǝlǝŋe ŋǝlaɽǝŋa aŋeṯa alo.
         3 naicǝnđe aicǝba gǝñoman ñoman.
         4 ŋgǝđeieǝnđe ŋen ŋeicia eŋaiñ ŋen ŋarno ñagaŋgǝđeieia leđa ŋen eŋen ŋeieia iŋi lënǝŋulu
         lǝnđiṯia lageande, na ŋerṯe andënicia eđirnḏeicia.
         5 yesu nǝŋǝlǝlwaɽǝṯi eum ṯa, esegi eñaŋ gerṯo đappa na nǝŋǝɽe đappa nano ulǝŋgiano
         nǝŋǝmeɽǝđe ṯa, ya đappa naieǝñi ragif riɽijin,
         6 ŋen ŋanṯa đappa đǝnǝŋ geṯǝñi nano igi geṯo nwalđaŋ na igero lalǝmǝn igǝmalnaica?
         7 na eđa egwaŋ giđ aŋǝmuɽǝbiṯi eŋen ṯa, ŋerṯe agaiñǝcwaria. ëuwǝr yalđanḏǝnu na igënǝñi
         na ñere ñǝlëɽǝñi ñaganđro. igaber igaɽǝwađaṯa igatwođa eŋanaiee.
         8 orn yesu nǝŋaṯa, igandǝlwaɽǝṯia, ndǝ eđa gaber giđ aŋǝtwođe aŋǝmanaice laŋge ŋen
         ŋanṯa laɽo đappa, orn ŋen ŋanṯa maji ṯaŋǝmekeɽǝđo orn giđ aŋǝtwođe aŋǝmanaiee.
         9 igǝnđǝlwaɽǝṯia ṯa, eɽǝđr waŋge na waŋge giđ aŋǝndǝneini. pwaiñr waŋge na ñagiđi ñafiđi
         waŋge. pur ëuwǝr na yiđ ainđǝgagiđǝnṯi.
         10 ŋen ŋanṯa leđa pređ ilđi lǝbekeɽǝđia laŋge liđ alđǝneini, na lënǝŋulu ilđi labapwaiña
         laŋge liđ alđǝfiđi na lënǝŋulu ilđi lǝpwa ëuwǝr yiđ ailǝgagiđǝnṯi.
         11 esegi eñaŋ gaɽo đaṯa na iđia gameɽǝđe ome, orn eṯen giđ aŋǝmanaice rǝmwa reicia nǝŋerṯe
         gamanaicia ome?
         12 walla ndǝ iđia gameɽǝđe leña lǝwaro eṯen giđ aŋǝmanaice logǝɽar?
         13 ndǝ ñaŋ ñaŋgi ñageicia ñagaliŋeṯo ñaganaicia ñere eñalo laŋge laŋǝra đaṯa gelo gamiñaṯǝnde
         giđ aŋǝnaice leđa usila gatǝɽe ildi labeɽǝđe.
         14 orn yesu gafo gamiña usila geicia eđa nano gaijǝbima gǝɽwata. ndǝ usila geicia gamiño
         maji nano igi gaijǝba gǝɽwata maji ṯaŋǝɽwato, na leđa pređ ldirǝwano.
         15 orn lǝmaṯan iŋulu ldaṯa, gënǝŋu gamiña nusila neicia ŋabǝɽaŋa ŋǝbalsabul igi gaɽ
         elǝŋ gǝnusila neicia.
         16 na lǝmaṯan ldǝminḏeici ldǝmeɽǝđe ŋamǝla ŋelo.
         17 yesu galiŋeṯo ŋaṯǝɽa eŋen nǝŋǝleiṯi ṯa, ŋǝlǝŋe pređ iŋi leđa lǝŋǝlǝŋe lageađaiđo
         eŋen ŋiđ aŋǝmǝndëđǝni na ndǝ leđa legeɽa lageađaiđo eŋen eɽa gaber gaɽǝwađaṯa gađurwa.
         18 na ndǝ seṯan egeađaiđo eŋen ŋǝlǝŋe ŋǝlëɽǝŋu ŋiđ aŋfeṯe ṯau? ŋen ŋanṯa ñagaṯa ṯa igamiña
         nusila neicia ŋabǝɽaŋa ŋǝbalsabul.
         19 ndǝ igamiña nusila neicia ŋabǝɽaŋa ŋǝbalsabul ñere eñalo ñamiña nusila neicia ŋabǝɽaŋa
         ŋesegi? ŋen ŋafǝṯia ñënǝŋulu ñiđ aiñǝndinḏeici.
         20 orn ndǝ igamiña nusila neieia ŋabǝɽaŋa ŋǝrǝmwa đeṯam ŋǝlǝŋe ŋǝrǝmwa ŋeṯǝnde nano
         đǝge.
         21 ndǝ eđa gwonḏǝṯo igi gerṯo ñerlda garǝmoṯwa laŋge ǝllëɽǝŋu laŋge ildi laɽaŋa ŋope.
         22 orn nđǝ eđa gǝnǝŋ gwonḏǝṯo gamiñaṯo eđa gakǝl geṯo gamagea nǝŋamađame, gënǝŋu giđ
         aŋǝme ñerlda iñi maji gananoŋ gëndǝlo na gënǝŋu giđ aŋǝna-naiđe laŋge ildi gamamǝlo.
         23 eđa gǝnǝŋ gaber ñagǝldǝfialda gënǝŋu gagiaiñi orn eđa igi gaber ñagararreiđia laŋge
         gënǝŋu galaldǝđia laŋge alo.
         24 ndǝ usila geicia gamiña eđa nano gabakaldaica alo yero ŋawano gabapwaiña đǝmiñǝniano.
         ndǝ gaber gafiđia đǝmiñǝniano gǝbaṯa, igiđi yoɽǝbaṯe egeɽa igi igamiñau.
         25 orn gënǝŋu nǝŋela nǝŋǝfiđi eɽa gamǝndëđǝniau na gaṯuɽeinu,
         26 orn nǝgabǝla nǝŋǝma nusila nomǝn neicia đenǝŋ nǝmiñe niɽijan ini neicia kaiñ namiñaṯǝma
         na nënṯi ṯanoɽaŋo na iliga lǝnḏurṯu maji gwuma kaiñ gamiñaṯo iliga lananoŋ.
         27 ndǝ yesu gwaɽwata ŋen iŋi wuji gǝnǝŋ eleđa ṯaŋarǝjaico ole nǝŋaṯa, ara igi agǝlǝŋǝniau
         na ëđu isi agađǝɽau laŋǝra nano.
         28 orn yesu nǝŋaṯa, ŋen ŋaŋǝra ŋamiñaṯo ŋen iŋi ṯa, leđa ildi lǝnna ŋen ŋǝrǝmwa na lëbǝđia
         lënǝŋulu laŋǝra nano.
         29 liga leđa lwaiña lararraiđǝma nano yesu gaṯa, leđa lǝliga ildi leicia. lënǝŋulu lapwaiña
         ŋamǝla orn laber liđ alneini ŋamǝla illi ŋamǝla ŋǝyunar,
         30 ŋen ŋanṯa garno yunan gaɽo ŋamǝla eleđa lalo ininawa nṯia cum iđia gǝleđa giđ aŋǝɽeṯe
         ŋamǝla eleđa lǝliga ildi.
         31 elǝŋ gaɽǝbwa galo yǝnǝŋ eđǝɽǝđalo liđ altwođe leđala lǝliga ildi iloman ildi rǝmwa
         riđ arauwakǝme alo na giđ aŋǝlakǝme, ŋen ŋanṯa geṯo ltuŋga đǝrṯi ṯa aŋǝne đaliŋeṯa
         ŋen nǝsi đǝsuliman. na seicr, eđa gëni gamiñaṯo suliman.
         32 na leđa lalo ininawa liđ altwođe leđala lǝliga ildi iloman ildi rǝmwa rid arauwakǝme
         alo na liđ aldakǝme, ŋen ŋanṯa lano ŋen ŋǝyunan ldǝŋgiṯi ŋen eŋen ŋeicia ldoɽǝbaṯe
         rǝmwa nano. na seicr, eđa gëni gamiñaṯo yunan.
         33 eđa gero gǝnǝŋ gëɽu isia ilamba nǝŋëɽi lamba egarra orn gǝbëɽi pǝlelo ṯa leđa ildi
         lǝbërnǝṯia eɽa alǝseiei arrerre.
         34 lamba laŋǝno esalo fisi. ndǝ isi esalo yaŋǝra, aŋǝno pređ esalo yaɽ arrerre cum orn
         ndǝ isi yeicia aŋǝno pređ esalo yaɽo ŋǝrǝmia cum.
         35 inḏeicr ŋen ṯa ñafiđi ndǝ arrerre eñaŋ gaɽo ŋǝrǝmia.
         36 ndǝ aŋǝno pređ esalo yaɽ arrerre, alo yero yaɽo ŋǝrǝmia, aŋǝno aiyǝɽeṯe arrerre pređ
         ŋen ŋarno lamba lǝwađialo na ldëɽi arrerre alo.
         37 ndǝ yesu gwaɽwato đǝge eđa gǝnǝŋ gal farisiyin nǝŋǝmeiṯi ṯa alënṯi eɽa gǝlëɽǝñi alase.
         na yesu nǝŋënṯi nǝŋǝɽaŋalo ṯa aŋase.
         38 na eđa gal farisiyin, ndǝ gaseicu ṯia girǝwano ŋen ŋanṯa yesu gero gwasǝni ŋen gamǝlu
         gasa.
         39 elǝŋ yesu nǝŋǝmeiṯi ṯa, ya farisiyin ñagwasa al finjan na lǝmbolua lđëɽua orn egwaŋano
         ñagwunḏeinu ŋenŋa ŋǝɽiano na ŋeicia.
         40 ya leđa laɽo liɽǝṯiano, rǝmwa irri riđǝnđe ñagaɽo ŋëɽua gerṯa rënǝŋu riđǝnde egwaŋano
         cum?
         41 orn ndǝ ñaganaica leđa laɽo ŋǝbaiyaŋǝno laŋge naicǝrldo laŋge lenare na laŋge pređ
         liđ altǝɽeṯe ŋen ŋanṯa ñaŋ.
         42 orn ñaŋ ya farisiyin ñagiđi ñaneini ŋen ŋubwa ŋen ŋanṯa ñagananaiđia laŋge egworǝb
         elaŋge ɽređ enana na epwaɽǝlwa na elaŋge pređ ildi laɽo ŋapwa ñagǝlǝsa lteta orn ñagaŋgiṯu
         ŋen ŋuđǝrwaṯo na đubwa rǝmwara. ŋen ŋaŋǝra ñaganaiđo laŋge egworǝb na ŋen ŋafo mǝnna
         ñagaŋgiṯu ŋen ŋuđǝrwaṯo na đubwa rǝmwara.
         43 ya farisiyin ñagiđi ñaneini ŋen ŋubwa ŋen ŋanṯa ñagwonaṯa ñagaɽaŋa alo yaŋǝra yaɽnda
         imajma na ñagabwaiña ṯa leđa ṯalǝndǝnano ëiñua nǝsuk.
         44 ñagiđi ñaneini ŋen ŋubwa ŋen ŋanṯa ñagarno rel irri rǝram na leđa ildi ldǝwerlda
         laber ldǝseicia.
         45 eđa gǝnǝŋ eleđa ildi lǝbërrǝŋaiđia ŋen ŋal ganun nǝŋǝmuɽǝbiṯi eŋen ṯa, ya eđa gǝbërrǝŋaiđia
         ŋen, ndǝ agwaɽwata ŋen iŋi agǝndǝđamǝea eŋen cum.
         46 yesu nǝŋaṯa, ñaŋ ñaŋgi ñagǝbërrǝŋaiđia ŋen ŋal ganun ñagiđi ñaneini ŋen ŋubwa eum
         ŋen ŋanṯa ñagabakëɽi leđa ŋen nano iŋi ŋinia na ŋabɽwaŋǝno ṯa alǝrrape na ñagubwa
         ñomanña eñalo, ñaganeđo ṯa ñagađwađe kwai kwai.
         47 ŋen ŋanṯa ñagwuru rel ral anbiya na eṯalanda laɽiñǝlo.
         48 na ñaŋ ñagǝseieu ŋen iŋi, na ñagamǝđaṯa ŋen iŋi eṯalanda liđu ŋen ŋanṯa lënǝŋulu
         laɽiño al anbiya na ñagwura rel.
         49 ŋen ŋafǝṯia rǝmwa raṯa iđaliŋeṯa ŋen nǝsi đǝlëɽǝŋu, igiđi elǝđweiṯi al anbiya na
         leđa ltǝɽe na leđa liđ aldǝɽiñe lǝmaṯan na liđ alđnanaiee ŋen ŋubwa lǝmaṯan
         50 ṯa đakǝme ađuɽǝbeini eleđa lǝliga ildi ŋen ŋanṯa ŋǝfǝni ŋal anbiya pređ iŋi ŋirǝwa
         ŋen alo yiđǝnu na mǝldin điñǝđi,
         51 ŋǝfǝni ŋabil ŋananoŋ na ŋǝfǝni ŋǝsakariya ŋǝnḏurṯu igi gaɽiñǝnu igal ekǝl alo nano
         yetǝɽe na ŋǝfǝni ŋǝleđa iŋi ŋirǝwa iliga liligano.
         52 ya leđa ildi ñagǝbërrǝŋaiđia ŋen ŋal ganun ñagiđi ñaneini ŋen ŋubwa ŋen ŋanṯa ñagamo
         al mufṯa yǝđaliŋeṯa na ñaŋ ñagero ñagǝbenṯia iđaliŋeṯa na ñagatǝriṯu leđa ildi lafo
         lǝbenṯia.
         53 ndǝ yesu gamiño alo yakǝl al farisiyin na leđa ildi lǝbërrǝŋaiđia ŋen ŋal ganun ldǝmeieiṯiano
         ldǝmekeɽǝđe kaiñ eŋen ŋwaiña.
         54 lënǝŋulu lalëldǝbijǝnṯia ŋen ṯa alëndi iŋi yesu gwaɽwato.

1 iliga lakǝl leđa larraiđo yesu nano lwaiña kaiñ ṯaɽrldađai-đialo. na yesu gwalwaɽǝṯu
         ṯalǝmis ananoŋ ṯa, rǝmojǝđr ŋen ŋal farisiyin iŋi ŋaɽo ŋiɽijan, na iŋi ŋarno uđǝɽi.
         2 laŋge pređ latërnu liđ alërrǝŋeini na laŋge pređ lalǝbijǝnu liđ alǝlǝŋini.
         3 ŋen ŋanṯa ŋen ñagwaɽwato iŋǝrǝm ŋiđ aŋǝnǝni igarrerre, na ŋen iŋi ñagwaɽwato ŋoɽoma
         eɽa egwaŋano ŋiđ aŋǝlwaɽǝni pǝlelo ndëuwǝr.
         4 igǝndǝlwaɽǝṯia ñaŋgi lǝgaɽr rappa ṯa, ñerṯe ñagiđǝña leđa ildi laɽiña aŋǝno orn laber
         laɽǝwađaṯa lëbǝđia wagǝnǝŋ tǝŋ.
         5 igǝndǝlwaɽǝṯia esegi ñagiđǝñama. điñiṯǝmar igi ndǝ gaɽiño eđa gerṯo ŋabǝɽa ṯa aŋauwǝṯi
         eđa alo eŋen ŋubwa kaiñ. đeṯam igǝnđǝlwaɽǝṯia, điñiṯǝmar.
         6 gerṯa uɽir giliđǝnu đenǝŋ ŋen ŋanṯa gǝrus yarno ṯarifa đǝɽijan? orn rǝmwa raber raijǝbeini
         eŋen ŋuɽir gǝnǝŋ.
         7 na iria enoŋǝɽwa eŋalo yumađeinu. ñerṯe ñagiđǝñalo. ñagerṯo ŋeniano ŋwaiña ŋamiñaṯo
         uɽir gwaiña.
         8 igǝndǝlwaɽǝṯia ṯa, leđa pređ ildi lǝbaṯa ṯa ǝllëɽǝñi leđa nëiñua iđia gǝleđa giđ
         aŋǝlwaɽe ṯa lënǝŋulu ǝllëɽǝŋu mǝlaiyǝka nëiñua irǝmwa.
         9 orn leđa pređ ildi labǝlaiciñi leđa nëiñua liđ alabǝlaicǝni mǝlaiyǝka nëiñua irǝmwa.
         10 leđa pređ ildi lǝbaṯa lagea iđia gǝleđa liđ alǝŋgǝđeini ŋen iŋi ŋeicia orn leđa ildi
         lǝbaṯa usila gatǝɽe geicia lënǝŋulu laber liđ alǝŋgǝđeini ŋen iŋi ŋeicia kwai kwai.
         11 ndǝ leđa lǝndǝmamaṯa leđa nëiñua lǝmajma na nǝlǝŋ nano na leđa nano ildi lerṯo ŋǝlǝŋe
         ñerṯe ñagagǝrđe ṯa ñagupijǝni ṯau walla ñagwalwaɽa ṯau,
         12 ŋen ŋanṯa iliga lakǝl đurri usila gatǝɽe giđ aŋǝndërrǝŋaici ŋen ṯa ñaɽwate.
         13 na eđa gǝnǝŋ eleđa nǝŋeiṯi yesu ṯa, ya eđa gǝbërrǝŋaiđia ŋen lwaɽǝṯu oraiñ ṯa ñakarnǝđe
         laŋge gënǝŋu garraṯa eŋen.
         14 yesu nǝŋǝmuɽǝbiṯi eŋen ṯa, esegi giđǝñi igaɽ elǝŋ igi gǝbakarnǝđia laŋge eñaŋ ?
         15 yesu nǝŋǝlwaɽǝṯi leđa ṯa, rǝmojǝđr eŋen pređ ŋǝđamiñeđǝñano, ŋen ŋanṯa đamǝṯia đeđa
         đero đeṯo elaŋge lwaiña ildi gënǝŋu gerṯǝlo.
         16 nǝŋǝlǝlwaɽǝṯi ŋen ŋǝnǝŋ ŋǝwujǝnu. eđa gafo gǝnǝŋ gerṯo laŋge lwaiña na gi gǝlëɽǝŋu
         galǝŋo ŋwana ŋwaiña kaiñ,
         17 na gënǝŋu ṯaŋǝɽwato bǝɽan, igëbǝđia ṯau? igero alo ṯa ewǝrǝjaice ŋwana.
         18 nǝŋaṯa, igiđi yiđi ṯia. igagera nǝmwuđǝni nǝlëɽǝñi, elabǝđe nabǝrano kaiñ, na elowǝrǝjaice
         ŋwana na laŋge ǝllëɽǝñi,
         19 na igiđi eɽwate bǝɽan, igerṯo laŋge lëɽǝnu lwaiña kaiñ ŋen ŋanṯa nṯǝli nwaiña. igiđi
         emiñǝniano na igiđi yese na igiđi yǝṯi na igiđ eŋǝreṯe nano.
         20 orn rǝmwa rǝlwaɽǝṯǝma ṯa, agaɽ iɽǝṯiano, ulǝŋgi igi đeṯam đamǝṯia đǝlaɽǝŋa đaŋameini.
         laŋge ildi agaṯoɽaṯǝlo lesegi?
         21 na eđa garno ṯia igi garǝjaica laŋge ŋen ŋanṯaŋu na gero laŋge lwaiña rǝmwa nëiñua.
         22 yesu nǝŋǝlwaɽǝṯi ṯalǝmis ṯa, ñerṯe ñagagǝrđe eŋen ŋǝđamǝṯia eđalo ṯa ñagiđi ñase
         wande walla eŋen ŋaŋǝno esalo ṯa ñagiđi ñëɽǝni wande nano.
         23 đamǝṯia đamiñaṯo ŋǝsa na aŋǝno yamiñaṯo ndrena.
         24 ldǝŋǝđeinr eŋen ŋaiyǝŋgwara. yënǝŋulu yaber yawađa na yaber ywanḏa, na yero umuđǝni,
         orn rǝmwa ralamǝca. gerṯa ñagerṯo ŋeniano ŋwaiña ŋamiñaṯo ndǝfia ?
         25 esegi eñaŋ gaɽǝwađaṯa gabaɽǝjaieia đamǝṯia đǝlëɽǝŋu đagǝrđiađa?
         26 nṯia ndǝ ñagaber ñagaɽǝwađaṯa ñagëbǝđia ŋen iŋi ŋǝtǝfr ŋamiñaṯo ŋen pređ, ŋen ŋanṯau
         ñagagǝrđa eŋen ŋǝṯënu?
         27 ldǝŋǝđeinr eŋǝŋgeiña. ŋënǝŋulu ŋaber ŋameđa al muṯǝrara na ŋaber ŋawaṯa ndrena. orn
         igǝndǝlwaɽǝṯia ṯa suliman igi gerṯo ŋaɽrwa ŋwaiña kaiñ gero gaŋǝra ŋaiyo garno ŋǝŋgeiña.
         28 ndǝ rǝmwa rarǝmoṯwa ŋaiña ṯia, iŋi ŋafo eđǝñwa điñǝđi na ŋiđ aŋǝweieǝni isia ulaldiṯano,
         rënǝŋu raber riđ arǝndrǝmoṯe kaiñ ṯa ñerṯe ndrena, ya leđa ñaŋgi ñagerṯo đonaṯa đǝtefr?
         29 ñaŋ, ñerṯe ñagabapwaiña lalasǝm na lalǝṯǝnia na ñerṯe ñagagǝrđe eŋen ŋǝnǝŋ.
         30 leđa pređ lalo labapwaiña laŋge ildi orn eṯalo galiŋeṯo laŋge ildi đeṯam eñaŋ.
         31 orn bapwaiñr ŋǝlǝŋe ŋǝrǝmwa ŋaɽnda na laŋge ildi liđ alǝndǝneini cum.
         32 ñerṯe ñagiđǝñalo, ya ñere ñǝlëɽǝñi, eṯalo gëɽu ŋen ṯa aŋǝndǝnaice ŋǝlǝŋe ŋǝlëɽǝŋu.
         33 iliđr laŋge eldalo ñananaice leđa al gǝrus ildi laɽo ŋǝbaiyaŋǝno. erṯr ërrua igǝrus
         igi gaber giđ aŋaiewareṯe, laŋgela ildi laber liđ alǝmǝndëđǝni lelo, alo isi yero
         oɽom ano ṯwaiñ na noɽǝlea naber nagerau laŋge.
         34 ŋen ŋanṯa alo isi laŋge eldalo lararreiđǝnu lafau, nare enalo niđ anofeṯe eum.
         35 ñagëɽǝnu ndrena nano ñambaña ñerṯo isiano ṯa ñaṯuɽeini
         36 ñarneṯe leđa ildi laṯurṯi elǝŋ egen aŋoɽǝbǝđe iđǝsa đǝđamǝđia, ṯa ndǝ gënǝŋu geṯo
         nǝŋubǝɽi ëuwǝr lënǝŋulu liđ almagagiṯi taltal.
         37 lǝbai laŋǝra nano ildi ndǝ elǝŋ egen geṯo giđ aŋǝlǝfiđi lapa sǝnđua. igǝndǝlwaɽǝṯia
         đeṯam ṯa, elǝŋ giđ aŋoɽǝmaice erena gǝlëɽǝŋu, giđ aŋǝlǝlwaɽǝṯi ṯa alɽaŋe alo alase
         na giđ aŋela aŋǝlnaice ŋǝsa.
         38 ndǝ elǝŋ geṯo ulǝŋgiano gerregano walla ulǝŋgiano na gafiđi leđa lapa sǝndua lënǝŋulu
         laŋǝra nano.
         39 ñagaliŋeṯo ŋen iŋi, ṯa gǝbanṯa eđa gerṯo eɽa galǝŋinnano liga oɽom yiđ aiyǝwela ṯa
         gënǝŋu gero gaŋgiṯia oɽorn aiyënṯi eɽa ŋabǝɽa.
         40 đeṯam ñaŋ cum ñaṯuɽeini. ŋen ŋanṯa iđia gǝleđa giđ aŋela iliga ndǝ ñagabaṯa gamǝlu.
         41 na buṯrus nǝŋeɽǝđe yesu ṯa, ya elǝŋ agwalwaɽo ŋen iŋi ŋǝwujǝnu ŋen ŋanṯa nanda walla
         ŋen ŋanṯa leđa pređ cum?
         42 elǝŋ yesu nǝŋaṯa, esegi gaɽ ebai igi guđǝrwaṯo eŋen na galiŋeṯo ŋen nǝsi igi eđa
         gerṯǝma gamëɽi gaɽnda eleđa ildi lamǝđuɽǝđǝnṯia ṯa aŋǝlnanaice aicǝba iliga lǝđǝsa?
         43 ebai gakǝl gaŋǝra nano, igi eđa gerṯǝma ndǝ geṯo giđ aŋǝmafiđi gëbǝđia ŋen ṯia.
         44 igǝndǝlwaɽǝṯia đeṯam ṯa eđa gerṯǝma giđ aŋiđi ebai gakǝl gaɽnda elaŋge pređ ǝllëɽǝŋu.
         45 orn ndǝ ebai gakǝl gǝbaṯa egare, eđa gerṯiñi gero geṯo ram, nǝŋǝtwođe nǝŋǝpwi leđa
         ildi lëbǝđia ŋǝmëɽria laɽorra na ɽrlda, nǝŋǝse nǝŋǝṯi kaiñ nǝŋǝramuɽi
         46 eđa gerṯo ebai gakǝl giđ aŋela iliga ilđi gǝbaṯa gamǝlu na iliga ildi gaijǝba, na
         eđa gerṯǝma giđ aŋǝmaṯǝbǝđiano aŋǝmënǝci eđakǝme đǝleđa ildi lǝɽiano eŋen.
         47 ebai igi galiŋeṯo ŋen eđa gerṯǝma gwonaṯa orn gero gaṯoɽaṯa ŋen walla giđu ŋen ŋagea
         ŋen eđa gerṯǝma gwonaṯa, ebai igi giđ aŋǝpwuni kaiñ.
         48 orn ebai igi gaijǝba ŋen, eđa gerṯǝma gwonaṯa nǝŋiđi ŋen ŋǝɽiano gënǝŋu giđ aŋǝpwuni
         aten. ŋen ŋwaiña ŋiđ aŋwoneini eleđa ildi laneinu ŋen ŋwaiña. ŋen ŋwaiña ŋiđ aŋiɽǝđǝni
         egeđa igi gananeinu ŋen ŋwaiña.
         49 igeṯo ṯa eme isia alo na igwonaṯa ṯa isia aiyfeṯe điñǝđi.
         50 igerṯo mamuḏiya isi đeṯam igǝbenṯiau, na igananeini ŋen ŋini liga igamǝlu igǝbenṯiau.
         51 ñagaṯa ṯa igeṯo ṯa enaice leđa lalo đǝbëɽǝđia eŋen? ndo, igǝndǝlwaɽǝṯia ṯa igeṯo
         ṯa ñafeṯe ɽetǝɽeteo.
         52 na điñǝđi na iliga lǝnëiñua leđa leɽa liđ algeađaiđe, na leđa liɽijan liđ alǝge leđa
         liɽijin.
         53 đaṯa giđ aŋge iđia gǝlëɽǝŋu, na iđia giđ aŋge eṯen. wuji giđ aŋge ŋere ŋǝlëɽǝŋu,
         na ŋere ŋiđ aŋge lǝŋgen. na unin giđ aŋge una na una giđ aŋge unin.
         54 na yesu nǝŋǝlwaɽǝṯi leđa ildi lwaiña ṯa, ndǝ ñagǝseicia ltuŋga labǝṯwa ndalǝŋgwa
         ñaṯa ṯa, taltal rǝmwa rađǝne na đeṯam rađǝne.
         55 na ndǝ ñagǝseicia đabera đura đǝɽǝđalo ñaṯa ṯa, aŋal giđ aŋǝbwiṯi na đeṯam aŋǝbwiṯi.
         56 ya leđa ñaŋgi ñagerṯo ŋen ŋeɽijan. ñagaliŋeṯo ŋen ŋalo na ŋǝltuŋga. ŋen ŋanṯau ñagaijǝba
         ŋen ŋǝliga ildi?
         57 ŋen ŋanṯau ñagaber ñagabirnḏeicia ŋen ṯa ñaliŋeṯe ŋen ŋǝđeṯam?
         58 ndǝ ñagabǝṯa nǝsǝria leđala ildi lǝsǝkǝnde, ndǝ ñagafo eđađ, nḏeicr ŋen ṯa ñaṯoɽaṯe
         ŋen ṯa leđa ildi lǝsǝkǝnde laber liđ alǝnđǝbǝleđe elǝŋ nëiñua na elǝŋ gaber giđ aŋǝndǝnaiee
         askari na askari yaber yiđ aiyǝndënǝei isijǝn.
         59 igǝndǝlwaɽǝṯia ṯa ñagaber ñagiđi ñamiñe isijǝn illi ndǝ ñaganaiđo gǝrus pređ mǝlin
         đero đǝṯëni.

1 iliga lakǝl leđa lǝmaṯan leṯo ldǝlwaɽǝṯi yesu ŋen ŋǝleđa lalo ijalil ildi bilaṯus
         gǝlobǝđaiđo ŋǝfǝni nano eŋen đǝɽǝđǝniađa eđen.
         2 yesu nǝŋǝluɽǝbiṯi eŋen ṯa, ñagaṯa ṯa leđa ildi lalo ijalil ildi laneinu ŋen iŋi ŋubwa,
         leicia kaiñ lamiñaṯo leđa lwomǝn lalo ijalil?
         3 igǝndǝlwaɽǝṯia ndo. orn ndǝ ñagaber ñagaŋgiṯia ŋen eŋalo ŋeieia ñoɽǝbaṯe rǝmwa nano
         ñagiđi ñamǝndëđǝni ŋen ŋarno lënǝŋulu.
         4 na leđa lakǝl ɽređ na đenǝŋ ldǝmiñe liɽijin, ildi eɽa igi gađaŋǝṯa elo alo isilwam
         nǝŋǝliɽǝṯi nano nǝŋǝlǝɽiñe, ñagaṯa ṯa lënǝŋulu leicia lamiñaṯo leđa pređ lalo yursalim?
         5 igǝndǝlwaɽǝṯia ndo. orn ndǝ ñagaber ñagaŋgiṯia ŋen eŋalo ŋeicia ñoɽǝbaṯe rǝmwa nano
         ñaŋ pređ ñagiđi ñamǝndëđǝni garno lënǝŋulu cum.
         6 yesu nǝŋǝlǝlwaɽǝṯi ŋen iŋi ŋǝwujǝnu, nǝŋaṯa, eđa gǝnǝŋ gerṯo ebǝđa igi gakađo igi
         gǝlëɽǝŋu ginǝb nǝŋela nǝŋaṯa gamama liđia nǝŋerṯe gǝlǝfiđia.
         7 na gënǝŋu nǝŋeiṯi eđa garǝmoṯwa gi ṯa, nṯǝlia niɽijin igeṯo ṯa epwaiñe ŋebǝđa niyerṯe
         igǝlǝfiđia. ređo uɽi. ŋen ŋanṯau uɽi gamo alo isi pređ mǝɽǝmǝɽeñ?
         8 eđa nǝŋǝmuɽǝbiṯi eŋen ṯa, ya elǝŋ ŋgiṯu uɽi iṯǝlia igi cum ṯa yuri alo yeworǝjaiee
         đǝl.
         9 ndǝ giđ aŋǝlǝŋe ŋen ŋëpi orn nde gaber giđ aŋǝlǝŋe agiđi ŋaređe.
         10 na yesu gafo gǝbërrǝŋaicia leđa ŋen imajrna yǝnǝŋ iloman lǝđǝmiñǝniano,
         11 na wuji gafo gǝnǝŋ igi gerṯo usila nano geicia nṯǝlia ređ na đenǝŋ nemiñe niɽijin
         giđǝma garwaṯo. wuji gafo geɽǝwano kaiñ na gero gaɽǝwađǝṯia gatoṯa elo.
         12 na ndǝ yesu gǝseicǝma nǝŋǝmundǝđi ṯa aŋǝmeṯa nano neŋaṯa, wuji agamiñǝnu iđorwaṯia
         đǝlaɽǝŋa,
         13 nǝŋǝrnëɽi raŋ nano. na taltal wuji nǝŋǝtoṯe elo nǝŋǝđurwaṯe nǝŋǝnaice remwa ŋaɽrwa.
         14 orn elǝŋ gǝmajma nǝŋǝciṯano kaiñ ŋen ŋanṯa yesu geiđu eđa iloman lǝđǝmiñǝniano, nǝŋǝlwaɽǝṯi
         leđa ṯa, iñornan đenǝŋ ldǝmiñe lunto leđa lëbǝđia ŋǝmëɽria nṯia elar ṯa ñakeiđini
         iñoman iñei, gerṯa iloman lǝđǝmiñǝniano.
         15 na eleŋ yesu nǝŋǝmuɽǝbiṯi eŋen ṯa, ya leđa ñaŋgi ñagerṯo ŋen ŋiɽijan, gerṯa ñaŋ pređ
         ñagamiña iri na ñǝɽiŋgia eneɽa enen ṯa ñǝlnaice ŋawa iloman lǝđǝmiñǝniano ?
         16 na wuji igi gaɽo ŋere ŋibrayim igi seṯan gëndǝma nṯǝli ređ na đenǝŋ nemiñe niɽijin,
         na gerṯa ŋen ŋaŋǝra ṯa gënǝŋu aŋǝmiñǝni eŋen iŋi iloman lǝđǝmiñǝnianc?
         17 ŋen yesu gwalwaɽo ṯia leđa pređ ildi larnagea ldirǝwano, ŋen nǝŋǝlǝsǝki enare, na
         leđa pređ laŋǝra nano kaiñ ŋen ŋanṯa aŋwara pređ yesu giđǝlo.
         18 orn yesu nǝŋaṯa, ŋǝlǝŋe ŋǝrǝmwa ŋarno wande? igwalwaɽa ṯa ŋarno ŋen ŋǝwande?
         19 ŋǝlǝŋe ŋǝrǝmwa ŋarno ŋǝlwa ŋǝkarḏal iŋi ŋǝrresi kaiñ iŋi maji gǝnǝŋ gakađo ijǝnena,
         na ŋǝlwa nǝŋobǝđe nǝŋǝɽeṯe uɽi goɽra kaiñ na ndǝfia nelo naɽaŋa ndreṯe.
         20 na yesu nǝŋaṯa tǝŋ, igiđi elwaɽe ṯa ŋǝlǝŋe ŋǝrǝmwa ŋarno wanđe?
         21 ŋǝlǝŋe ŋǝrǝmwa ŋarno uđǝɽi igi wuji gamo nǝŋënǝci igaicǝba igǝsafiya iɽijan ṯa aŋǝmiñe
         aicǝbano pređ.
         22 yesu gafo eđađ gabǝṯa alo yursalim, nǝŋamiñe irnuŋ alo ywaiña.
         23 na eđa gǝnǝŋ nǝŋǝmeɽǝđe ṯa, ya elǝŋ leđa ildi lëbǝrni lënǝŋulu ltefr? yesu nǝŋǝlǝlwaɽǝṯi
         ṯa,
         24 nḏǝjeicr ŋen ŋǝɽwano ṯa ñënṯi igëuwǝr erraŋǝno ŋen ŋanṯa igǝndǝlwaɽǝṯia ṯa leđa lwaiña
         liđ alwonaṯe lǝbenṯia orn laber liđ alaɽǝwađǝṯe lǝbenṯia.
         25 nđǝ eđa gerṯo eɽa gatođa aŋǝldanḏe eɽa na ñaŋ ñagaṯurwa ndëuwǝr ṯǝñëpu ëuwǝr ṯǝñaṯa,
         ya elǝŋ, ya elǝŋ gagiṯǝnde, gënǝŋu giđ aŋǝnđuɽǝbiṯi eŋen aŋaṯa, igaijǝba ñageṯo ŋga.
         26 orn ñagiđi ñaṯa, lǝgasr na lǝgëṯr na agërrǝŋaiđu ŋen irnuŋ egaiñ.
         27 orn gënǝŋu giđ aŋaṯa, igǝndǝlwaɽǝṯia ṯa igaijǝba ñageṯo ŋga. ŋgaṯǝñr nano ya leđa
         ilđi ñagëbǝđia ŋen ŋeieia.
         28 đara na đǝsaṯa eŋađ liđ alfeṯe alo yakǝl ndǝ ñagǝseicia ibrayim na isag na yagub
         na anbiya pređ lafo eŋǝlǝŋe ŋǝrǝmwa na ñaŋ ñëɽǝni nđëuwǝr.
         29 leđa liđ alela alo enđalǝŋgwa na alo enđele na alo eđeɽǝđalo na liđ alase eŋǝlǝŋe
         ŋǝrǝmwa.
         30 đeṯam leđa lǝmaṯan ilđi lǝnḏurṯu liđ alɽeṯe lnëiñua, na leđa lǝmaṯan ilđi lnëiñua
         liđ alɽeṯe lǝnḏurṯu.
         31 iliga lakǝl farisiyin yǝmaṯan niyela niyeiṯi yesu ṯa, twođo alo isi ŋaɽe. iruḏus
         gwonaṯa gaŋaɽiña.
         32 yesu nǝŋǝleiṯi ṯa, mbǝr ñǝlwaɽǝṯi ođǝlaŋ gakǝl ṯa, điñǝđi na ulalđiṯano igamiña nusila
         neieia na igǝbeiđia đǝmwa na ndǝ ñoman ñaɽo ñiɽijin ŋǝmëɽria ŋǝlëɽǝñi ŋiđ aŋǝɽiñađeini.
         33 orn đeṯam igabǝla điñǝđi na ulalđiṯano na ulalđiṯano igei ŋen ŋanṯa nabi yaber yaɽǝwađaṯia
         yebaiyǝṯe alo yarto, illi alo yursalim.
         34 ya ursalim, ya ursalim, ŋaŋgi agaɽiño al anbiya na agamǝnđaiyo leđa ŋwandraŋa ildi
         lǝđweinṯiaŋa. ñoman ñwaiña igafo igwonaṯa igararraiđia ñere ñǝlaɽǝŋa ñi nano ŋen ŋarno
         uɽǝfia gararraiđia ñere enǝlđe, orn aganeđo.
         35 seiđu, eɽa gǝlaɽǝŋa gaṯëđǝnialo. igaŋǝlwaɽǝṯia ṯa agaber agiđi ŋaiñǝseiei tǝŋ illi
         ndǝ liga leṯo ildi agiđi ŋawaṯau, gënǝŋu gǝbuŋǝnṯu igi geṯo igirǝŋ gelǝŋ rǝmwa.

1 ndǝ yesu gënṯu egeɽa gǝrnaji gǝnǝŋ gaɽ elǝŋ gal farisiyin ṯa aŋǝse iloman lǝđǝmiñǝniano
         leđa larǝmoṯǝma.
         2 na maji gafo gǝnǝŋ yesu nëiñua igi gwuma, gaɽo bwađǝbwađ aŋǝno,
         3 na yesu nǝŋeɽǝđe leđa ildi lǝbërrǝŋaiđia al ganun na al farisiym, nǝŋaṯa, al ganun
         yaṯa ṯa ŋen ŋaŋǝra eđa gabakeiđia iloman lǝđǝmiñǝniano walla ŋen ŋëđǝñinu?
         4 orn lënǝŋulu ṯalbwaiño ŋǝma. yesu nǝŋëndi maji nǝŋǝmeiđi nǝŋǝmađwaṯe.
         5 na yesu nǝŋeiṯi farisiyinanda ṯa, esegi eñaŋ ndǝ iđia gǝlëɽǝŋu walla tia ilëɽǝŋu
         liɽǝṯu ilǝbu gënǝŋu gaber gabǝla aŋǝlabǝce iloman lǝđǝmiñǝniano ?
         6 yënǝŋulu yero yaɽǝwađaṯia yamuɽǝbiṯi eŋen iŋi.
         7 yesu nǝŋǝrǝmoṯe leđa ildi lënǝjǝnu egeɽa lapwaiña alo yaŋǝra nǝŋǝlǝlwaɽǝṯi ŋen ŋǝnǝŋ
         ŋǝwujǝnu
         8 nǝŋaṯa ṯa, ndǝ eđa gǝnǝŋ gaŋundǝđi ṯa ŋeṯa nḏǝsa đǝđamǝđia ŋerṯe agaɽaŋa alo yaŋǝra
         ŋen ŋanṯa aŋgaicia eđa gundǝđǝnu igi goɽrǝṯiaŋa
         9 na eđa igi gundǝđǝnđe giđ aŋela aŋǝlwaɽǝṯi ṯa, naico maji igi alo yaŋǝra. orn nǝŋirǝwano
         ŋaɽaŋe alo yǝnḏurṯu.
         10 orn ndǝ agundǝđǝnu mbu ŋaɽaŋe alo yǝnḏurṯu ṯa ndǝ eđa geṯo igi gundǝđǝŋa gënǝŋu giđ
         aŋwǝlwaɽǝṯi, oraiñ elaŋ ŋaɽaŋe alo yaŋǝra. orn leđa pređ ildi ñagaɽaŋǝlda liđ alŋanaice
         đame.
         11 ŋen ŋanṯa eđa igi goɽrinia bǝɽan gënǝŋu giđ aŋiđǝni gǝta, na eđa igi gǝbǝđǝni gǝta
         bǝɽan gënǝŋu giđ aŋoɽrini.
         12 yesu nǝŋǝlwaɽǝṯi maji cum igi gundǝđǝma nǝŋaṯa, ndǝ agëbǝđia đǝsa đoɽra ŋerṯe agundǝđi
         leđa laɽ rappa walla lorldalo walla lǝmađalanda walla leđa laɽëuwǝr ildi lwaiña laŋge,
         ŋen ŋanṯa aŋgaicia lënǝŋulu lomanaŋ liđ alaŋundǝđi nṯia ŋen ŋiđ aŋoɽǝbaṯe nano.
         13 ndo, ndǝ agëbǝđia đǝsa đoɽra undǝđu leđa laɽo ŋǝbaiyaŋǝno na ildi laɽo lebǝco na
         ilđi laijǝba lǝbǝrlda na ildi laŋǝlisi.
         14 nṯia agiđi ŋǝreṯe nano ŋen ŋanṯa lënǝŋulu laber laɽǝwađaṯia laŋuɽǝbiṯia ŋen. agiđi
         ŋapǝɽǝni ŋen leđa luđǝrwaṯo eŋen liđ altuđini.
         15 ndǝ eđa gǝnǝŋ igi laɽaŋǝlda gano ŋen iŋi gënǝŋu nǝŋǝlwaɽǝṯi yesu ṯa, eđa gaŋǝra nano
         igi giđ aŋase eŋǝlǝŋe ŋǝrǝmwa.
         16 yesu nǝŋǝmeiṯi ṯa, eđa gǝnǝŋ giđu đǝsa đoɽra kaiñ nǝŋundǝđi leđa lwaiña.
         17 na iliga đǝsa đafau maji gwǝđweiṯu ebai ṯa aŋǝlwaɽǝṯi leđa lundǝđǝnu ṯa, elar ŋen
         ŋanṯa laŋge pređ laṯuɽeinu.
         18 orn lënǝŋulu pređ lafo eŋen ŋunto lërǝkǝđeiđia ŋen. eđa gananoŋ gaṯa, igiliđu gi
         na đeṯam igabǝla enwane. igaŋeɽǝđia ṯa ŋaiñǝŋgiṯi.
         19 eđa gwomǝn nǝŋaṯa, igiliđu ñǝndǝri ređ na igabǝla yilǝnḏeici. igaŋeɽǝđia ṯa ŋaiñǝŋgiṯi.
         20 eđa gwomǝn nǝŋaṯa, igamǝđo maijǝn nṯia igaber igaɽǝwađaṯa igeṯo.
         21 orn ebai nǝgabǝla nǝŋǝlwaɽǝṯi eđa gerṯǝma ŋen iŋi, orn eđa nǝŋǝciṯano nǝŋǝlwaɽǝṯi
         ebai ṯa, mbu taltal irnuŋ gǝndëuwǝr ŋamama leđa ildi laɽo ŋǝbaiyaŋǝno na ildi laɽo
         lebǝco na ildi laŋǝlisi na ilđi laijǝba lǝbǝrlda.
         22 orn ebai nǝŋaṯa, ya elǝŋ igiđu ŋen agwalwaɽǝṯiñi orn alo yafo mǝldin.
         23 na eđa nǝŋǝlwaɽǝṯi ebai ṯa, mbu erađ na eđǝñwa ŋǝmama leđa ŋabǝɽaŋa ṯa eɽa gǝlëɽǝñi
         aŋunḏeini.
         24 igǝndǝlwaɽǝṯia ṯa eđa gero gǝnǝŋ igi igundǝđǝma ananoŋ giđ aŋǝnaṯe ŋǝsa ŋǝlëɽǝñi.
         25 leđa lwaiña kaiñ labǝɽo yesu ŋǝla na yesu nǝŋǝređialo nǝŋǝlǝlwaɽǝṯi ṯa,
         26 ndǝ eđa gǝnǝŋ geṯo ñi nano na gero ganeđo lǝŋgen na eṯen na wasen na ñere ñǝlëɽǝŋu
         na lorlden na etam gǝlëɽǝŋu, gënǝŋu gaber gaɽǝwađaṯa gaiñǝteṯa.
         27 eđa igi gaber garrǝpa đuɽi đǝlëɽǝŋu aŋaiñǝteṯe gënǝŋu gaber gaɽǝwađaṯa gaiñǝteṯa.
         28 esegi eñaŋ ndǝ gwonaṯa gwađa eɽa igi gađaŋǝṯa elo, gaber gaɽaŋalo ananoŋ aŋinḏeici
         ŋen ŋǝgǝrus, ndǝ gerṯo ywaiña ŋen ŋanṯa ŋǝmëɽria iŋi?
         29 ŋen ŋanṯa aŋgaica ndǝ guraṯo ađuna na gaber gaɽǝwađaṯa gabǝɽǝnḏeṯa eɽa, leđa pređ
         ildi laseieu liđ almađamǝce eŋen,
         30 lđaṯa, eđa igi guraṯo ađuna nǝŋerṯe gaɽǝwađaṯia gwađa.
         31 walla elǝŋ gwuŋga igi gabǝla iđǝbwaiñǝđia elǝŋga gwomǝn, gaber gaɽaŋalo ananoŋ nǝŋinḏeiei
         ŋen ndǝ leđa ǝllëɽǝŋu ilđi laɽo alǝf ređ laɽewađaṯa lađama leđa lelǝŋ gwomǝn ilđi
         laɽo alǝf eređia giɽijan?
         32 ndǝ laber laɽǝwađaṯia elǝŋ giđ aŋǝđwaṯe leđa lǝmaṯan ndǝ gënǝŋu gafo nwaldaŋ mǝldin
         ṯa aleɽǝđe elǝŋ gwomǝn alǝrreiđia eŋen đǝbwaiñǝđia đero.
         33 nṯia cum eđa gǝnǝŋ eñaŋ igi gero gaŋgiṯia laŋge pređ ǝllëɽǝŋu gaber gaɽǝwađaṯia gaiñǝteṯa.
         34 ŋǝrraɽa ŋaŋǝra orn ndǝ đanaṯa ađerṯe ŋiđ aŋǝneieǝni ŋope ṯau?
         35 ŋero ŋeniano đǝge ŋen ŋanṯa đuđa na ŋero đǝl ano. leđa lauwǝṯu đǝge. eđa gerṯo nënǝñia
         ṯa aŋǝliyene, ŋgiṯǝma aŋǝne.

1 leđa pređ ilđi latǝmeicia ṯulba na leđa leicia laijomǝđaṯa yesu ṯwaiñ ṯa alne ŋen
         ŋǝlëɽǝŋu.
         2 farisiyin na leđa ildi lǝbërrǝŋaiđia ŋen ŋal ganun lamǝlađo ŋenŋa lđaṯa, eđa igi
         gǝbaŋǝnṯia leđa leicia na lasǝlda.
         3 yesu nǝŋǝlǝlwaɽǝṯi ŋen iŋi ŋǝwujǝnu, nǝŋaṯa,
         4 esegi eñaŋ igi gerṯo yaŋala miyya na đwaṯo elorǝb đǝnǝŋ, gënǝŋu gaber gaŋgiṯia yaŋala
         yǝṯënu eređia đenǝŋ nalo eređia marldwan na đenǝŋ nemiñe marldwan eđǝñwa aŋǝbapwaiñe
         đaŋala iđi đwaṯo orn aŋǝfiđi?
         5 ndǝ gafiđu nǝŋǝreṯe nano nǝŋabeini netam
         6 na ndǝ garǝmaṯo eɽa nǝŋundǝđi leđa laɽ rappa na leđa laɽ ëuwǝr nǝŋǝleiṯi ṯa, alaŋǝreṯr
         nano ŋen ŋanṯa igafiđu đaŋala iđi đwaṯo.
         7 igǝndǝlwaɽǝṯia garno ṯia eum đaŋǝra nano điđ ađǝfeṯe egeɽa gǝrǝmwa elo ŋen ŋanṯa
         eđa gǝnǝŋ geicia igi gaṯađo ŋen ŋǝlëɽǝŋu ŋeicia nǝŋoɽǝbaṯe rǝrnwa nano, đaŋǝra nano
         kaiñ đamiñaṯo đaŋǝra nano iđi đafo ŋen ŋanṯa leđa eređia đenǝŋ nalo eređia marldwan
         na đenǝŋ ldǝmiñe marldwan ildi luđǝrwaṯo eŋen.
         8 walla wuji gwuŋga igi gerṯo al kairia ređ niyǝṯwe yǝnǝŋ egworǝb gaber gǝbëɽi isia
         ilamba aŋǝmǝndađe eɽa aŋǝbapwaiñe kaiñ orn aŋfiđi ?
         9 ndǝ gafiđu gënǝŋu nǝŋundǝđi leđa laɽ rappa na leđa laɽ ëuwǝr nǝŋǝleiṯi ṯa, alaŋǝreṯr
         nano ŋen ŋanṯa igafiđu al kairia isi ywaṯo.
         10 igǝndǝlwaɽǝṯia ṯa, ŋen ŋarno ṯia cum mǝlaiyǝka irǝmwa yaŋǝra nano kaiñ ŋen ŋanṯa
         eđa gǝnǝŋ igi gaṯađo ŋen ŋǝlëɽǝŋu ŋeicia nǝŋoɽǝbaṯe rǝmwa nano.
         11 yesu nǝŋaṯa, maji gafo gǝnǝŋ gerṯo liđia liɽijan.
         12 na iđia gǝṯa nǝŋeɽǝđe eṯen ṯa, akarnǝđǝṯǝnde đwala ŋaiñǝnaice đǝlëɽǝñi. na eṯen giđu
         ṯia.
         13 iliga ltefr iđia gǝta nǝŋǝrreiđi laŋge pređ nǝgabǝṯa alo yǝnǝŋ nwaldaŋ. na alo yakǝl
         gënǝŋu nǝŋǝmǝndađe gǝrus eŋen ŋeicia.
         14 na ndǝ gǝrus yamǝndëđǝnu đǝge ŋorwaṯa nǝŋëndi alo isei na gënǝŋu nǝŋǝcoiñǝṯe,
         15 nǝgabǝla ldǝɽaŋe edaga gǝnǝŋ galo yakǝl na eđa gwađwaṯǝma eđǝñwa ṯa aŋǝnanaice lṯrua
         ŋǝsa.
         16 na gënǝŋu gwonaṯa kaiñ ṯa aŋunḏǝjaice ara gǝlëɽǝŋu ŋǝsaŋa iŋi lṯrua lasa na eđa gero
         gǝnǝŋ ganaicǝma lalasǝni.
         17 orn ara gǝlëɽǝŋu nǝŋǝtwođc na gënǝŋu nǝŋaṯa, gerṯa leđa laɽo lwaiña ilđi lađuɽǝđǝnṯia
         papa lderṯe ŋǝsa ŋwaiña ŋen igabaiyaṯa ëli ŋorwaṯa.
         18 igiđi etwođe yeɽe papa nano emalwaɽǝṯi ṯa, papa igiđu ŋen ŋeicia ŋgeo rǝmwa relo
         na ŋa nëiñua.
         19 na igero igarǝjađaṯa eŋen ṯa igaɽ iđia gǝlaɽǝŋa mǝldin. iđǝñi igarno eđa gaŋǝđuɽǝđǝnṯia.
         20 na gënǝŋu nǝŋǝtwođe nǝgabǝṯa eṯen nano. ŋen gënǝŋu gafo nwaldaŋ mǝldin eṯen ṯaŋǝmaseicu
         nǝŋǝmaɽǝṯe ŋabaiyaŋǝno, nǝŋobǝđe nǝŋǝmëndiano nǝŋǝmwëɽwëṯe ëiñua egworǝb.
         21 na iđia nǝŋǝmeiṯi ṯa, papa igiđu ŋen ŋeicia ŋgeo rǝmwa relo na igero igarǝjađaṯa
         eŋen ṯa igaɽ iđia gǝlaɽǝŋa mǝldin.
         22 orn eṯen nǝŋǝlwaɽǝṯi lǝbai ǝllëɽǝŋu ṯa, mbǝr taltal ñapa erena igi gaŋǝra gamiñaṯo
         lorǝba pređ ñamëɽi nano, na naicǝmar al kaṯeb eldoman na nḏǝbina nǝrǝmanǝña.
         23 mar ŋǝnḏǝri ŋađǝwo ñaɽiñe na alǝsr alaŋǝreṯr nano,
         24 ŋen ŋanṯa iđia igi gǝlëɽǝñi gafo gaiyo orn gamǝṯo tǝŋ. gënǝŋu gafo gwaṯo orn gafiđǝnu.
         na lënǝŋulu ldaŋǝreṯe nano kaiñ.
         25 orn iđia goɽra gafo igi na ndǝ geṯo nǝŋǝjomǝđaṯe eɽa nano gënǝŋu ṯaŋǝno leđa laŋǝra
         nano ṯaɽrǝjaico ole.
         26 gënǝŋu nǝŋundǝđi eđa gǝnǝŋ igi gëbǝđia ŋǝmëɽria nǝŋǝmeɽǝđe ṯa ŋen ŋǝwande?
         27 eđa gëbǝđia ŋǝmëɽria nǝŋǝmalwaɽǝṯi ta, oralo geṯo na eṯalo gaɽiñǝṯǝma ŋǝnḏǝri ŋađǝwo
         ŋen ŋanṯa iđia goɽǝbaṯǝma nano, gëpi.
         28 orn iđia goɽra nǝŋǝciṯano kaiñ nǝŋǝneđe gǝbenṯia egeɽa. na eṯen nǝŋǝmiñaṯǝma nano
         nǝŋǝmekeɽǝđe kaiñ.
         29 gënǝŋu nǝŋuɽǝbiṯi eṯen eŋen ṯa, igiđǝṯǝŋa ŋǝmëɽria ŋwonḏǝṯo kaiñ nṯǝlia ini nwaiña,
         na igero iganeđa ŋen ŋǝnǝŋ ŋǝlaɽǝŋa. orn agero agaiñǝnaica rldo ṯa ñaŋǝreṯe nano leđala
         ildi ñagaɽǝlda rappa.
         30 orn ndǝ iđia igi gǝlaɽǝŋa geṯo igi gǝsi liji laŋge ǝllaɽǝŋa ildi laɽo nalaiñ agaɽiñǝṯǝma
         ŋǝnḏǝri ŋađǝwo.
         31 na eṯen nǝŋǝmeiṯi ṯa, ŋere, lǝgafr jaica na laŋge pređ ildi igerṯǝlo lënǝŋulu ǝllaɽǝŋa.
         32 ŋen đeṯam ṯa lǝgaŋǝrar nano ŋen ŋanṯa orǝba igi gǝlaɽǝŋa gafo gaiyo orn gamǝṯo tǝŋ.
         gënǝŋu gafo gwaṯo orn gafiđǝnu.

1 na yesu nǝŋǝlwaɽǝṯi ṯalǝmis ilëɽǝŋu cum ṯa, eđa gafo gǝnǝŋ gaɽ elǝŋ gerṯo laŋge lwaiña
         gerṯo eđa gǝmanwanṯia laŋge. orn leđa lasǝku maji igi ldǝlwaɽǝṯi elǝŋ ṯa, maji gasa
         laŋge ǝllaɽǝŋa.
         2 na elǝŋ nǝŋundǝđi maji nǝŋǝmalwaɽǝṯi ṯa, ŋen ŋanṯau iŋi igano ŋen ŋanṯa ŋa? aŋaieǝñi
         ŋen ŋǝlaɽǝŋa, ŋen ŋanṯa agaber agaɽǝwađaṯa agaiñǝnwanṯia laŋge ǝllëɽǝñi mǝldin.
         3 maji ṯaŋǝɽwato bǝɽan ṯa, igëbǝđia ṯau ŋen ŋanṯa elǝŋ gǝlëɽǝñi gaiñamiña eŋen? igero
         igwonḏǝṯa ŋen ŋanṯa igawađa na igirǝwano ṯa igǝbekeɽǝđia leđa laŋge.
         4 orn igaliŋeṯo igëbǝđia ṯau ṯa ndǝ igamiñǝni đǝge eŋen leđa liđ alǝñaŋǝnṯi eneɽa enen.
         5 na gënǝŋu nǝŋǝrundǝđi leđa ildi lerṯo amǝcu egelǝŋ nǝŋeɽǝđe eđa gananoŋ ṯa, amǝcu
         gǝlaɽǝŋa gaɽo ṯau?
         6 eđa nǝŋaṯa, ŋela ŋaɽo safiya eređia ređ. maji nǝŋǝmeiṯi ṯa, maŋ abređa gǝlaɽǝŋa ŋaɽaŋe
         alo taltal ŋǝwërđi, eređia đenǝŋ.
         7 maji nǝŋeɽǝđe eđa gwomǝn ṯa, amǝeu gǝlaɽǝŋa gaɽo ṯau ? eđa nǝŋaṯa, ŋwana ŋaɽo suwal
         eređia ređ. maji nǝŋǝmeiṯi ṯa, maŋ abređa gǝlaɽǝŋa ŋǝwërđi eređia đenǝŋ nalo eređia
         giɽijin.
         8 na elǝŋ nǝŋǝnaice maji đame igi gafo gǝɽiano eŋen ŋen ŋanṯa galiŋeṯo ŋen nǝsi. đeṯam
         liđia lalo isi laliŋeṯo ŋen nǝsi iliga elden lamiñaṯo liđia larrerre.
         9 igǝndǝlwaɽǝṯia ṯa, iđr rappa ŋenŋa ŋǝlaŋge lalo iŋi ŋǝɽiano ṯa ndǝ laŋge lalo lamǝndëđǝnu
         lënǝŋulu alǝndaŋǝnṯi eneɽa enen nǝbǝɽǝbǝte.
         10 eđa igi guđǝrwaṯo eŋen ŋǝtefr gënǝŋu guđǝrwaṯo eŋen ŋoɽra, na eđa igi gǝɽiano eŋen
         ŋǝtefr gënǝŋu gǝɽiano eŋen ŋoɽra.
         11 nṯia ndǝ ñagero ñaguđǝrwaṯo eŋen ŋǝlaŋge lalo esegi giđ aŋǝndǝnaice laŋge ildi lǝđeṯam
         ṯa ñarǝmoṯe?
         12 na ndǝ ñagero ñaguđǝrwaṯa eŋen ŋǝleđa lwomǝn esegi giđ aŋǝndǝnaice ŋen eŋalo?
         13 eđa gero gǝnǝŋ gaɽǝwađaṯa gǝđuɽǝđǝnṯia nǝlǝŋ niɽijan, ŋen ŋanṯa gënǝŋu giđ aŋǝneđe
         elǝŋ gǝnǝŋ na giđ aŋubwiṯi elǝŋga gwomǝn walla gënǝŋu giđ aŋǝnaiee elǝŋ gǝnǝŋ etam
         gǝlëɽǝŋu na giđ aŋǝđame elǝŋ gwomǝn. ñagaber ñagaɽǝwađaṯa ñagǝđuɽǝđǝnṯia rǝmwa na
         laŋge lalo cum.
         14 al farisiyin cum isi yubwa gǝrusya kaiñ yano ŋen iŋi niyǝmađamǝce eŋen.
         15 yesu nǝŋǝlǝlwaɽǝṯi ṯa, ñaŋ ñagwaɽwa. tiṯia leđa ṯa ñaguđǝrwaṯo eŋen rǝmwa nëiñua,
         orn rǝmwa raliŋeṯo nare enalo. laŋge ildi leđa laṯa laŋǝra loɽra lënǝŋulu lǝbuŋǝnu
         rǝmwa nëiñua.
         16 ŋen yuanna gamǝlu geṯo al ganun yafo na al anbiya yafo cum. ndǝ yuanna geṯo ŋǝlǝŋe
         ŋǝrǝmwa ŋërrǝŋeinu na leđa pređ lǝbenṯia ŋabǝɽaŋa.
         17 ŋen ṯa alo na elo yamǝndëđǝni ŋenŋa ŋabapeđ ŋamiñaṯo ŋen ṯa ŋwëɽiña ŋunto ŋǝtefr
         ŋal ganun aŋamǝnđëđǝni.
         18 eđa ganeđo wasen nǝŋǝme wuji garto gënǝŋu gaɽ alaiñ. na eđa igi gamama wuji igi ebaŋgen
         ganeđǝma gënǝŋu gaɽ alaiñ.
         19 maji gafo gǝnǝŋ gerṯo laŋge lwaiña. ndrena nǝlëɽǝŋu naŋǝra kaiñ nabɽwaŋǝno, na gënǝŋu
         gaŋǝra nano ñoman pređ eŋen ŋǝlaŋge lwaiña ǝllëɽǝŋu.
         20 na eđa gafo gǝnǝŋ gaɽo ŋǝbaiyaŋǝno gǝbernia liasǝr na gënǝŋu nǝŋandre igëuwǝr gǝmaji
         gerṯo laŋge lwaiña, na gerṯo rëɽi aŋǝno pređ.
         21 na gënǝŋu gajoicoiña gabicini aicǝbaga gǝmaji igi gǝbǝrtǝṯia alo. na ñina ñeṯo ṯaiñǝmaṯǝŋaṯo
         irëɽi.
         22 orn eđa gaɽo ŋǝbaiyaŋǝno gaiyo na mǝlaiyǝka yapǝma ṯalǝndraṯo elo ibrayimga. na maji
         gerṯo laŋge lwaiña nǝŋaiye cum nǝŋwurǝni
         23 ṯaŋǝɽaŋo alo iseṯan nǝŋǝtuđi isi ṯaŋǝseicu ibrayim na liasǝr lafǝldǝga
         24 nǝŋundǝđi ibrayim nǝŋaṯa, papa ibrayim giaṯǝñi ŋǝbaiya nano ŋǝđwaṯe liasǝr aŋënǝei
         loman eŋau laɽnda ltefr, aŋǝñëɽi nḏaŋǝla ṯa ađamǝleṯe, ŋen ŋanṯa igubwa piđ aŋǝno
         isia isi.
         25 orn ibrayim nǝŋaṯa, ŋere lǝŋǝđeinu eŋen ṯa agananeinu ŋen ŋaŋǝra ŋǝlaɽǝŋa liga agamǝṯo
         garno liasǝr gananeinu ŋen ŋeieia. orn điñǝđi gënǝŋu gabǝɽinu nano ëli orn agagǝrđo
         kaiñ.
         26 na eum alo yëni yoliano iligano ṯa leđa ildi lonaṯa lamiña alo isi alǝŋeṯa nano alerṯe
         laɽǝwađaṯa luɽǝđaṯa ëlua, na ṯa eđa gero eñaŋ aŋaɽǝwađaṯe guɽǝđaṯa ëli.
         27 na maji nǝŋaṯa, orn igaŋeɽǝđia papa ṯa ŋǝđwaṯe liasǝr egeɽa gǝđaṯa gǝlëɽǝñi,
         28 ŋen ŋanṯa igerṯo lorldaiñanda đenǝŋ, ṯa gënǝŋu aŋǝlǝbǝɽe nano ṯa alerṯe leṯo alo
         isi eŋen ŋubwa kaiñ.
         29 ibrayim nǝŋǝmeiṯi ṯa, lënǝŋulu lerṯo musa na al anbiya. ŋgiṯǝlo aldǝnaṯe.
         30 orn maji nǝŋaṯa, ndo papa ibrayim. orn ndǝ eđa gǝnǝŋ geṯǝlo nano gatwođo eŋǝɽaiñ
         lënǝŋulu liđ alṯađe ŋen eŋen ŋeicia aloɽǝbaṯe rǝmwa nano.
         31 ibrayim nǝŋǝmeiṯi ṯa, ndǝ lënǝŋulu lero lǝnna ŋen ŋǝmusa na ŋal anbiya laber liđ
         alǝburgwađeini eŋen ndǝ eđa gǝnǝŋ gatwođo eŋǝɽaiñ.

1 yesu nǝŋǝlwaɽǝṯi ṯalǝmis ilëɽǝŋu ṯa, đeṯam ŋen ŋiđ aŋela iŋi ŋaɽǝwađaṯa ŋëbǝđia leđa
         alǝŋgiṯi ŋen ŋǝlëɽǝñi. orn eđa igi gǝmama ŋen iŋi giđ aŋǝneini ŋen ŋubwa.
         2 gǝbanṯa eđa gakǝl aŋakaseini lwandra egǝtam loɽra kaiñ larno ala aŋǝwǝjǝni igal bar
         ŋen iŋi ŋaŋǝra kaiñ ŋamiñaṯo ŋen ndǝ gënǝŋu gëbǝđia eđa gǝnǝŋ eñere iñi aŋiđi ŋen
         ŋeicia.
         3 rǝmojǝđr eŋen. ndǝ oralo gaŋiṯia ŋen ŋeieia gariñaṯǝma na ndǝ gaŋgiṯia ŋen ŋǝlëɽǝŋu
         ŋeieia ŋgǝđeicǝma ŋen iŋi.
         4 ndǝ gaŋiṯia ŋen ŋeicia ñoman đenǝŋ ñemiñe ñiɽijan lomanto, orn nǝŋela ñoman đenǝŋ
         ñemiñe ñiɽijan, nǝŋaṯa, igoɽǝbađaṯo eŋen, ŋen đeṯam agiđi ŋǝmǝŋgǝđeici ŋen ŋǝlëɽǝŋu
         ŋeicia.
         5 leđa lǝđweinu ldeiṯi elǝŋ yesu ṯa, naicǝnde đonaṯa.
         6 elǝŋ yesu nǝŋaṯa, gǝbanṯa ñagerṯo đonaṯa đǝtefr garno ŋǝlwa ŋǝrresi ŋal karḏal ṯa
         ñagaɽǝwađaṯa ñagwalwaɽǝṯa uɽi igi, pǝɽǝnu ŋǝwërđǝni igal bar na uɽi ganǝṯǝnde.
         7 esegi eñaŋ igi gerṯo ebai galaɽa na gǝsi yaŋala ndǝ geṯo igi giđ aŋǝmalwaɽǝṯi ṯa,
         elaŋ taltal ŋaɽaŋalo ŋase?
         8 orn gënǝŋu gaber gǝlwaɽǝṯia ebai ṯa, aɽǝṯiñi ŋǝsa ŋoɽǝmaice erena ŋaiñǝđuɽǝđǝnṯi
         liga igasa na igǝṯia, orn aganǝŋa agiđi ŋase na agiđi ŋëṯi?
         9 na gënǝŋu giđ aŋërṯi ebai nano ŋen ŋanṯa ebai giđu ŋen gwalwaɽǝṯǝma ? igaṯa ndo.
         10 nṯia cum ndǝ ñaganǝñaŋ ñagiđu ŋen pređ ŋwalwaɽǝnṯǝnde aṯar, ñagaɽo lǝbai lero ŋeniano.
         ñagiđu ŋen ŋaɽo đeṯam inanda.
         11 ndǝ gabǝla eđađ iđi đabǝṯa alo yursalim yesu gabǝɽo iligano alo nano isamǝri na alo
         nano ijalil.
         12 ndǝ gǝbenṯia irnuŋ gǝnǝŋ leđa ređ ildi lagǝro lopǝđaiđǝlda. lënǝŋulu lađǝru nwaldaŋ
         aten,
         13 ṯalmurǝndǝđu ldaṯa, ya elǝŋ yesu giaṯǝnde ŋǝbaiya nano.
         14 ndǝ yesu nǝŋǝlǝseici nǝŋǝlǝlwaɽǝṯi ṯa, mbǝr ñërrǝŋaice kana aŋǝno esalo. ndǝ labǝɽo
         ldiđǝni ltǝɽe.
         15 na eđa gǝnǝŋ iŋulu ndǝ gǝseicu ṯa aŋǝno ilëɽǝŋu yeiđinu nǝŋoɽǝbǝđe nǝŋǝnaice rǝmwa
         ŋaɽrwa olega pǝlelo.
         16 na gënǝŋu nǝŋwođǝñiṯi yesu erǝmanǝŋ nǝŋǝmaŋërṯi nano. na gënǝŋu gaɽ eđa galo isamǝri.
         17 yesu nǝŋǝmuɽǝbiṯi eŋen ṯa, gerṯa leđa laɽo ređ leiđinu? leđa luŋga ildi lǝṯënu laɽo
         đenǝŋ ldǝmiñe marldwan?
         18 leđa lero ildi loɽǝbǝđo alnaice rǝmwa ŋaɽrwa illi maji igi gaɽ ilia?
         19 na yesu nǝŋǝmeiṯi ṯa, twođo ŋaɽe. đonaṯa đǝlaɽǝŋa đeiđiaŋa.
         20 al farisiyin niyeɽǝđe yesu ṯa ŋǝlǝŋe ŋǝrǝmwa ŋiđ aŋela ndoŋǝɽa. na gënǝŋu nǝŋǝluɽǝbiṯi
         eŋen ṯa ŋǝlǝŋe ŋǝrǝmwa ŋaber ŋiđ aŋela ndǝ ñagarǝmojǝđia.
         21 leđa laber liđ alǝlwaɽe ṯa, seiđr fǝŋu iŋi, walla seiđr fǝŋu ŋakǝl. đeṯam ŋǝlǝŋe
         ŋǝrǝmwa ŋafo eñaŋ.
         22 yesu nǝŋeiṯi ṯalǝmis ṯa, liga liđ alela ildi ñagiđi ñwonaṯe ñagaseicia loman lǝnǝŋ
         eñoman ñiđia gǝleđa orn ñagaber ñagiđi ñaseici.
         23 leđa liđ alǝndǝlwaɽǝṯi ṯa, seiđr fǝŋu igi, orn seiđr fǝŋu gakǝl. ñerṯe ñagabǝla.
         ñerṯe ñalëldǝñaicia elo.
         24 ŋen ŋarno rǝmwa rasa ndele narǝwađialo pređ ndalǝŋgwa iđia gǝleđa giđ aŋiđi ṯia cum
         iloman ǝllëɽǝŋu.
         25 orn ananoŋ ŋen đeṯam ṯa gënǝŋu aŋǝnaneini ŋen ŋwaiña ŋubwa ŋeicia na aŋǝniđǝni eleđa
         lǝliga ildi.
         26 ŋen ŋǝliga ildi iđia gǝleđa giđ aŋǝwela ŋiđ aŋarneṯe ŋen ŋǝliga lǝnua.
         27 leđa laso ldǝṯia ldǝmame wasenanda na liji ɽrlda ldǝmamǝnu ŋen nua gamǝlu gǝbenṯia
         egeɽa igi gǝlađa nǝŋau, na ŋawa ŋeṯo ŋwaiña nǝŋǝlamǝndađe pređ.
         28 nṯia cum ŋen ŋiđ aŋarneṯe ŋen ŋǝliga lǝloṯ. leđa laso lđǝṯia ldiliđi, lđǝwađe, ldwađe.
         29 orn iloman loṯ gamiñau alo isǝḏum isia na al kibriṯ lirǝwa elo ldamǝndađe leđa pređ.
         30 ŋen ŋiđ aŋfeṯe ṯia iloman iđia gǝleđa giđ aŋërrǝŋeiniau.
         31 iloman lakǝl ndǝ eđa gǝnǝŋ gafo eɽa eđǝpe na laŋge ǝllëɽǝŋu lafo egeɽa ŋgiṯǝmar aŋerṯe
         gǝbenṯia eɽa ndǝ girǝwa ṯa aŋǝlmame, nṯia cum ŋgiṯr eđa gafo igi aŋerṯe gađaŋa.
         32 lëldǝŋǝđeinr eŋen ŋǝwasen loṯ.
         33 eđa igi garǝrnoṯwa đamǝṯia đǝlëɽǝŋu gënǝŋu giđ aŋwoṯe laŋge pređ na đamǝṯia cum orn
         eđa igi gǝbaiya ŋen ŋanṯa ñi gënǝŋu giđ aŋamǝṯe đeṯam.
         34 igǝndǝlwaɽǝṯia ṯa, ulǝŋgi gakǝl leđa liɽijan liđ alanđre nal aŋgǝrem yento, na eđa
         gǝnǝŋ giđ aŋǝmǝni orn eđa gwomǝn aŋǝṯëni.
         35 liji liɽijan ɽrlda liđi ṯalwađo na wuji gǝnǝŋ giđ aŋǝmǝni orn wuji gwomǝn giđ aŋǝṯëni.
         36 leđa liɽijan liđ alfeṯe igi, na eđa gǝnǝŋ giđ aŋǝmǝni orn eđa gwomǝn giđ aŋǝṯëni.
         37 na ṯalǝmis niyuɽǝbiṯi yesu eŋen ṯa, ya elǝŋ, fǝŋga? yesu nǝŋǝleiṯi ṯa, alo isi aŋǝno
         yǝwaŋge gaiyo yafau atwar yiđ aiyorraiđi eum.

1 yesu nǝŋǝlwaɽǝṯi ṯalǝmis ŋen ŋǝwujǝnu ṯa đeṯarn yënǝŋulu ṯayekeɽǝđo rǝmwa jaiea jaiea
         na aiyerṯe yofǝđiano,
         2 nǝŋaṯa, elǝŋ gafo gǝnǝŋ alo yǝnǝŋ igi gero giđǝña rǝmwa na gero giđǝña leđa cum.
         3 na wuji gafo gǝnǝŋ igi ebaŋgen gaiyo, na gënǝŋu nǝŋǝmeṯa nano ñoman ñwaiña nǝŋaṯa,
         naieǝñi ŋen ŋuđǝrwaṯo ŋëđa igi gagiaiñi.
         4 iliga ltefr gënǝŋu ganeđo orn iliga lǝnḏurṯu nǝŋaṯa egare, igero igiđǝña rǝmwa na
         igero igiđǝña leđa
         5 orn ŋen ŋanṯa wuji igi gaiñirnḏeieia kaiñ igiđi emanaice ŋen ŋuđǝrwaṯo ŋen ŋanṯa
         nḏurṯu alo gënǝŋu aŋerṯe gaiñǝcware.
         6 elǝŋ yesu nǝŋaṯa, nǝr ŋen iŋi elǝŋ gǝɽiano eŋen gwalwaɽo.
         7 na rǝmwa raber rarǝmoṯwa ṯa leđa ǝllëɽǝŋu ildi lwoṯǝnu alneini ŋen ŋuđǝrwaṯo ildi
         lurǝndǝđia ëđǝñin na ulǝŋgi? na rënǝŋu rǝlamǝđaṯa aɽaten?
         8 igǝndǝlwaɽǝṯia ṯa rënǝŋu rarǝmoṯwa ṯa lënǝŋulu alneini ŋen ŋuđǝrwaṯo taltal. orn
         iđia gǝleđa giđ aŋfiđi đonaṯa alo ndǝ giđ aŋela?
         9 na yesu nǝŋǝlwaɽǝṯi leđa lǝmaṯan ŋen ŋǝwujǝnu ildi lëɽǝni đǝñano ṯa luđǝrwaṯo eŋen
         na ildi lađamǝca leđa eŋen ildi lṯënu pređ.
         10 leđa liɽijan lënṯu igal ekǝl ṯa aleɽǝđe rǝmwa. eđa gǝnǝŋ gal farisiyin na eđa gwomǝn
         gatǝmeicia ṯulba.
         11 eđa gal farisiyin gađǝru nǝŋǝṯurṯu rǝmwa ṯia eŋen ŋǝlëɽǝŋu ṯa, ya rǝmwa igaŋërṯǝŋa
         nano ŋen ŋanṯa igero igǝbarna leđa ildi lṯënu, ildi lasaṯa lorǝba na lagera ŋen na
         laɽaŋa lijila ɽrǝto, na ŋen ŋanṯa igero igǝbarna eda igi gatǝmeicia ṯulba cum.
         12 igaɽaŋa ŋorwaṯaŋa ñoman ñiɽijan eñoman đenǝŋ ñǝmiñe ñiɽijan. na igananaiđia laŋge
         egworǝb ildi ɽređ elaŋge pređ igananeinǝlo.
         13 orn eđa igi gatǝmeicia ṯulba gađǝru nwaldaŋ aten na gero gamedǝñwa gatuđi isi elo
         ṯaŋupǝnu lurumia bǝɽan nǝŋaṯa, ya rǝmwa giaṯiñi ŋǝbaiya nano ŋen ŋanṯa igeicia.
         14 yesu nǝŋaṯa, igandǝlwaɽǝṯia ṯa eđa igei gatǝmeicia ṯulba gađaŋo guđǝrwaṯo eŋen rǝmwa
         nëiñua orn eđa gwomǝn gero gëbǝđia ṯia. ŋen ŋanṯa eđa igi goɽrinia bǝɽan gënǝŋu giđ
         aŋiđǝni gǝta na eđa igi gǝbǝđǝni gǝta bǝɽan gënǝŋu giđ aŋoɽrini.
         15 leđa lafo lamamaṯi yesu ñere eñen ṯa gënǝŋu aŋǝlǝpǝrre. orn ndǝ ṯalǝmis yaseieu ṯia
         negariñaṯe leđa.
         16 yesu nǝŋundǝđeini ñere nano, nǝŋaṯa, ŋgiṯr ñere aiñeṯa nano. ñerṯe ñagǝlǝtriṯia ŋen
         ŋanṯa leđa larno ṯia liđ alënṯi eŋǝlǝŋe ŋǝrǝmwa.
         17 đeṯam igǝndǝlwaɽǝṯia eđa gǝnǝŋ igi gaber gabaŋǝnṯia ŋǝlǝŋe ŋǝrǝmwa ŋen ŋarno ŋere
         ŋǝta gënǝŋu gaber giđ aŋënṯi.
         18 na elǝŋ gǝnǝŋ geɽǝđo yesu nǝŋaṯa, ya eđa gaŋǝra gǝbërrǝŋaiđia ŋen, igëbǝđi ṯau ṯa
         yerṯe đamǝṯia đǝbǝɽǝbǝte?
         19 yesu nǝŋǝmeiṯi ṯa, agënǝciñi igaŋǝra eđa? eđa gero gǝnǝŋ gaŋǝra illi rǝmwa runto.
         20 agaliŋeṯo al ganun. ŋerṯe agaɽaŋa wujiga garto, ŋerṯe agaɽiñǝđia, ŋerṯe agalaldǝbǝca,
         ŋerṯe agaɽǝwen na điñǝṯu eṯalo na lǝŋgalo.
         21 na elǝŋ nǝŋǝmeiṯi ṯa, igarǝmoṯo ŋen iŋi pređ liga ildi igaɽ ëđǝm na điñǝđi mǝldin.
         22 ndǝ yesu gano ŋen iŋi nǝŋǝmeiṯi ṯa agafo pwa eŋen ŋǝnǝŋ. mbu ŋiliđi laŋge pređ ǝllaɽǝŋa
         orn ŋananaice leđa al gǝrus ildi laɽo lǝbai na agiđi ŋerṯe laŋge lwaiña egeɽa gǝrǝmwa
         elo. na elaŋ ŋaiñǝteṯe.
         23 orn elǝŋ ṯaŋwano kaiñ ndǝ gano ŋen iŋi ŋen ŋanṯa gënǝŋu gerṯo laŋge lwaiña.
         24 ndǝ yesu gaseicu elǝŋ gwana kaiñ nǝŋaṯa, ŋen ŋabɽwaŋǝno ṯa leđa ildi lerṯo laŋge
         lwaiña alënṯi eŋǝlǝŋe ŋǝrǝmwa.
         25 ndǝ đëuri đǝbenṯia iđǝɽi đal ibri ŋen iŋi ŋabapeđ ŋamiñaṯo ŋen ṯa eđa igi gerṯo laŋge
         lwaiña gǝbenṯia eŋǝlǝŋe ŋǝrǝmwa.
         26 leđa ildi lano ŋen iŋi laṯa, nde ŋen ŋafo ṯia esegi gaɽǝwađaṯa gëbǝrni.
         27 yesu nǝŋaṯa, ŋen iŋi leđa laber laɽǝwađaṯa lëbǝđia rǝmwa rënǝŋu raɽǝwađaṯa rëbǝđia.
         28 buṯrus nǝŋaṯa, seicu, nanda ñagaŋgiṯu neɽa enaiñ ñagaŋateṯa.
         29 yesu nǝŋǝlǝlwaɽǝṯi ṯa, đeṯam igǝndǝlwaɽǝṯia ṯa leđa pređ ildi laŋgiṯu neɽa enen na
         wasenanda na lorldenanda na eṯenanda na lǝŋgenanda na ñere ŋen ŋanṯa ŋǝlǝŋe ŋǝrǝmwa,
         30 lënǝŋulu lid alneini điñǝđi laŋge lwaiña kaiñ lamiñaṯo laŋge lananoŋ ña iliga ildi
         liđ alela liđ alneini đamǝṯia đǝbǝɽǝbǝte.
         31 yesu nǝŋǝmaṯe ṯalǝmis alǝsoŋ nǝŋǝlǝlwaɽǝṯi ṯa, seiđr lǝgabǝṯar alo yursalim na ŋen
         pređ iŋi al anbiya yawërđu eŋen ŋiđia gǝleđa ŋiđ aŋǝɽiñađeini,
         32 ŋen ŋanṯa gënǝŋu giđ aŋǝneiđǝni eleđa ildi gerṯa laɽo yawuḏ na giđ aŋǝđamǝjǝni eŋen
         na giđ aŋwërni na giđ aŋǝđaṯabijǝni nano.
         33 lënǝŋulu liđ almëupwi kaiñ almaɽiñe na ndǝ ñoman ñaɽo ñiɽijin gënǝŋu giđ aŋǝtwođe.
         34 orn ṯalǝmis yero yaliŋeṯa ŋen iŋi pređ na ŋen ŋalǝbǝjeinǝlo. na yënǝŋulu yaijǝba
         ŋen iŋi yesu gwaɽwato.
         35 ndǝ yesu gafo alo yariya ṯwaiñ eda gǝnǝŋ gaŋǝlisi gafo gaɽaŋa eđađ ṯaŋekeɽǝđo leđa
         laŋge.
         36 ndǝ maji gano leđa lwaiña leṯo eđađ nǝŋeɽǝđe ṯa, ŋen ŋǝwanđe?
         37 na leđa ldǝmeiṯi ṯa, yesu galo inasiraṯ fǝŋu lǝberlda eđađ.
         38 gënǝŋu nǝŋundǝđi yesu nǝŋaṯa, iđia gǝḏawuḏ, giaṯiñi ŋǝbaiya nano.
         39 leđa ildi lafǝma nëiñua ldǝmagariñaṯe ldǝmeiṯi ṯa aŋǝbwaiñe ŋǝma, orn maji ṯaŋurndǝđu
         kaiñ nǝŋaṯa ṯa, iđia gǝḏawuḏ giaṯiñi ŋǝbaiya nano.
         40 yesu nǝŋuđǝri nǝŋǝlwaɽǝṯi leđa ṯa mar maji. ndǝ geṯo yesu nǝŋǝmeɽǝđe ṯa,
         41 fǝwande igi agwonaṯa igaŋiṯia ? maji nǝŋaṯa, ya elǝŋ ŋgiṯiñi iseiđi.
         42 yesu nǝŋǝmeiṯi ṯa, seiđu. đonaṯa đǝlaɽǝŋa đeiđiaŋa.
         43 na maji nǝŋǝseiđi taltal nǝŋǝteṯe yesu nǝŋǝnaice rǝmwa ŋaɽrwa. na leđa pređ ldǝnaice
         rǝmwa ŋaɽrwa ndǝ laseieu ŋen iŋi.

1 yesu gënṯu alo yariya nǝŋǝmiñe.
         2 na maji gafo gǝnǝŋ alo isei gǝbernia sakka. gǝnǝŋu gaɽ elǝŋ gǝleđa latǝmeieia ṯulba
         na gerṯo laŋge lwaiña kaiñ.
         3 gënǝŋu ṯaŋwonaṯo gwanwana yesu orn gero gaɽǝwađaṯia ŋen ŋanṯa leđa lafo lwaiña na
         gënǝŋu gobǝla.
         4 sakka nǝŋǝfǝđe nëiñua nǝŋabǝṯe egǝbǝđa ṯa aŋǝseiei yesu, ŋen ŋanṯa yesu gamiña eđađ
         iđei.
         5 ndǝ yesu garǝmaṯo alo isei nǝŋađaŋaiđe ṯaŋǝseieu sakka iguɽi, nǝŋǝmeiṯi ṯa, ya sakka
         irǝwaŋ taltal ŋen ŋanṯa điñǝđi igabǝṯa egeɽa gǝlaɽǝŋa eɽaŋau.
         6 sakka nǝŋirǝwi taltal nǝŋǝmaŋǝnṯi đaŋǝrađa nano.
         7 ndǝ leđa laseicu ṯia lamǝlađia ŋenŋa ldaṯa, gënǝŋu gabǝla ṯa aŋǝɽeṯe eđa gaijǝbaṯo
         egeɽa gǝmaji geicia.
         8 sakka nǝŋuđǝri nǝŋeiṯi elǝŋ yesu ṯa, ya elǝŋ igiđ enanaice leđa ildi laɽo lǝbai waŋge
         elorǝba liɽijan elaŋge ǝllëɽǝñi na ndǝ igasaṯa eđa gǝnǝŋ wagǝnǝŋ igiđ emoɽǝbiṯi laŋge
         marldwan.
         9 yesu nǝŋǝmeiṯi ṯa, điñǝđi đëbǝria đeṯo egeɽa igi, ŋen ŋanṯa gënǝŋu cum gaɽ iđia gibrayim.
         10 ŋen ŋanṯa iđia gǝleđa geṯo ṯa aŋǝpwaiñe na ṯa aŋëbǝri leđa ildi lǝṯo.
         11 ndǝ leđa lano ŋen iŋi yesu nǝŋǝlǝlwaɽǝṯi ŋen ŋǝwujǝnu tǝŋ ŋen ŋanṯa gënǝŋu gafo alo
         yursalim ṯwaiñ, na ŋen ŋanṯa leđa laṯa ṯa ŋǝlǝŋe ŋǝrǝmwa ŋiđ aŋela taltal.
         12 nṯia yesu nǝŋaṯa, elǝŋ gafo gǝnǝŋ nǝŋǝɽe nwaldaŋ ŋen ŋanṯa aŋǝme ŋǝlǝŋe orn aŋoɽǝbǝđe.
         13 na gënǝŋu nǝŋundǝđi lǝbai ređ ǝllëɽǝŋu nǝŋǝlnanaice pređ jǝnei nǝŋǝleiṯi ṯa, rǝmoṯr
         liga igero.
         14 orn leđa lalo ilëɽǝŋu laneđo elǝŋ na ldǝmađweiṯi leđa ilđi ldaṯa, ñagaŋaneđa ṯa agaɽ
         elǝŋ egaiñ.
         15 na ŋen ṯia ŋafo nde elǝŋ gamo ŋǝlǝŋe nǝŋoɽǝbǝđe nǝŋundǝđi lǝbai ređ ǝllëɽǝŋu, ildi
         gënǝŋu ganaicǝlo gǝrus, ŋen ŋanṯa aŋǝlnwanṯi al gǝrus yafo eɽǝṯau eđa gwomǝn gaɽǝjaico.
         16 ebai gǝnëiñua nǝŋela nǝŋaṯa, jǝnei isi aganaicǝñi yento igaɽǝjaieo egworǝb yaɽo ređ.
         17 na elǝŋ nǝŋaṯa, ŋen ŋame agaɽ ebai gaŋǝra. ŋen ŋanṯa aguđǝrwaṯo eŋen iŋi ŋǝtefr igaŋanaicia
         ŋǝlǝŋe ŋalo ređ.
         18 na ebai gwomǝn nǝŋela nǝŋaṯa, ya elǝŋ jǝnei isi aganaicǝñi yento igaɽǝjaico egworǝb
         yaɽo đenǝŋ.
         19 elǝŋ nǝŋaṯa cnrn igaŋǝnaica ŋǝlǝŋe ŋalo đenǝŋ.
         20 na ebai gwornǝn tǝŋ nǝŋela nǝŋaṯa, ya elǝŋ, jǝnei isi aganaicǝñi fisi, igarǝmoṯwa
         yakaseinu egeren.
         21 igëđǝñaŋa ŋen ŋanṯa agabɽwaŋǝno eŋen ŋaŋgi agamiña laŋge ildi agero agǝlënǝei na
         ŋaŋgi agwanḏa laŋge agero agǝlǝwađa.
         22 elǝŋ nǝŋǝmeiṯi ṯa, agaɽ ebai geicia igaŋakarme eŋen ŋǝlaɽǝŋa đurri. agaliŋeṯo ṯa
         igabɽwaŋǝno eŋen na igamiña laŋge ildi igero igǝlënǝci na igwanḏa laŋge ildi igero
         igǝlǝwađa?
         23 nṯia ŋen ŋanṯau agero agǝbencia jǝnei ilëɽǝñi ibanki ṯa ndǝ igeṯo emame yaɽǝjeinu
         aten?
         24 nǝŋeiṯi leđa ildi laṯurwa ṯwaiñ ṯa, maṯǝmar jǝnei ñanaiee eđa igi gerṯo jǝnei ređ.
         25 orn leđa ldǝmeiṯi ṯa, ya elǝŋ gënǝŋu gerṯo jǝnei ređ.
         26 orn elǝŋ nǝŋaṯa, igǝndǝlwaɽǝṯia ṯa eđa gerṯo laŋge giđ aŋǝlneini lomǝn tǝŋ na eđa
         igi gero laŋge, waŋge gǝtefr gǝlëɽǝŋu giđ aŋǝmeini.
         27 na leđa ilđi lageaiñi ild laneđǝñi igaɽ elǝŋ egen, mar leđa ildi ñalǝɽiñaṯe ñi nëiñua.
         28 ndǝ yesu gaṯa ṯia nǝgabǝṯa nëiñua ŋen gabǝṯa alo yursalirn.
         29 ndǝ gaijomaṯo alo ibeṯfaji na alo ibeṯani aiyǝn nano ibernia aiyǝn iseṯun, gënǝŋu
         nǝŋǝdwaṯe ṯalǝrnis iɽijan,
         30 nǝŋǝleiṯi ṯa, mbǝr irnuŋ gakǝl nëiñua. ŋen ñagabenṯia ñagiđi ñafiđi ŋǝɽiŋgia ŋata
         ŋakasǝnu iŋi eđa gero gǝnǝŋ gaborṯo. ñamiña ñaiyela.
         31 ndǝ eđa gǝnǝŋ gandeɽǝđia ṯa, ñagamiña ŋǝɽiŋgia eđa? lwaɽǝṯǝmar ṯa, elǝŋ yesu gwonaṯa.
         32 leđa ildi yesu gwađwaṯǝlo ldabǝla ldǝfiđi ŋen ŋarno gënǝŋu gwalwaɽǝṯǝlo.
         33 na liga lënǝŋulu lamiña ŋǝɽiŋgia leđa ilđi lerṯo ŋǝɽiŋgia ldaṯa, ñagamiña ŋǝɽiŋgia
         eđa?
         34 lënǝŋulu ldaṯa, elǝŋ yesu gwonaṯa.
         35 orn ldamǝṯi yesu na leda ldǝkëɽi ndrena ŋǝɽiŋgia nano ldǝnabǝce yesu.
         36 ŋen gënǝŋu gabǝla leđa ldekelǝci ndrena alo eđađ.
         37 ndǝ gënǝŋu gaijomaṯo eđađ iđi đirǝwuṯa naiyǝn iseṯun ṯalǝmis pređ isi ywaiña ṯaiyarǝjaico
         ole nenanaiee rǝmwa đame đaŋǝrađa nano ŋen ŋanṯa aŋwara pređ isi yënǝŋulu yaseicu,
         38 niyaṯa, gënǝŋu gabuŋǝnṯu igi gaɽ elǝŋ giđ aŋela igirǝŋ gelǝŋ rǝmwa. ŋgiṯr đëuṯaralo
         ađǝfeṯe elo na ŋaɽrwa pǝlelo yamiñaṯo ltuŋga.
         39 leđa lǝmaṯan lal farisiyin ildi lafǝlda ldeiṯi yesu ṯa, ya eđa gǝbërrǝŋaiđia ŋen,
         gariñaṯo ṯalǝmis ilaɽǝŋa.
         40 yesu nǝŋǝluɽǝbiṯi eŋen ṯa igǝndǝlwaɽǝṯia ṯa ndǝ yënǝŋulu yabwaiña ŋǝma ŋwandra iŋi
         ŋiđ aŋǝrǝjaice ole.
         41 na ndǝ yesu gaijomaṯo nǝŋǝseici alo yursalim nǝŋare ŋen ŋanṯa alo isei,
         42 nǝŋaṯa, igwonaṯa ṯa aganǝŋa agaseieu điñǝđi ŋen iŋi ŋaɽǝwađaṯa ŋaŋanaica đëuṯaralo.
         orn ŋen iŋi ŋalǝbijǝnu eŋa.
         43 liga liđ alela ildi leđa lageaŋa liđ aluŋuɽiṯi đuđađa ađǝŋëđiṯi ŋafeṯe iligano agëndǝnu.
         44 lënǝŋulu liđ alǝŋauwǝṯi alo na ñere ñǝlaɽǝŋa cum, na laber liđ alǝŋgiđiṯi lwandra
         orǝba nano, ŋen ŋanṯa agaijǝba liga rǝmwa reṯǝŋau nano.
         45 na yesu nǝŋënṯi igal ekǝl nǝŋǝmiñe leđa taltal ildi lǝbǝliđa laŋge,
         46 nǝŋǝleiṯi ṯa, ŋen ŋǝwërđǝnu ṯa eɽa gǝlëɽǝñi giđ aŋǝɽeṯe eɽa gǝđǝṯurṯia rǝmwa. ñagiđu
         gaɽo alo endom.
         47 na yesu gërrǝŋaicu leđa ŋen ñoman pređ igal ekǝl. orn nǝlǝŋ nǝkana na leđa ildi lǝbërrǝŋaiđia
         ŋen ŋal ganun, na leđa loɽra lonaṯa lamaɽiña,
         48 orn lero laɽǝwađaṯa lafiđa ŋen ṯa lëbǝđia ṯau. ŋen ŋanṯa leđa pređ lanaṯǝma kaiñ.

1 lomanaŋ iliga lakǝl ndǝ yesu gafo igal ekǝl gǝbërrǝŋaicia leđa ŋen na gwaɽwata eŋen
         ŋaŋǝra ŋǝrǝmwa nǝlǝŋ nǝkana na leđa ildi lǝbërrǝŋaiđia ŋen ŋal ganun, na leđa loɽra
         ldǝmeṯa nano
         2 ldǝmeiṯi ṯa, lwaɽǝṯǝnde agëbǝđia ŋen iŋi ŋǝlǝŋeŋa ŋesegi? na esegi ganaicǝŋa ŋǝlǝŋe
         iŋi ?
         3 yesu nǝŋǝluɽǝbiṯi eŋen ṯa, igënǝñi cum igǝndeɽǝđia ŋen ŋǝnǝŋ.
         4 lwaɽǝṯiñr, rǝmwa rađwaṯo yuanna ṯa aŋǝnanaiđe mamuḏiya walla leđa?
         5 orn leđa ṯalɽwataiđo alǝsoŋ ldaṯa, ndǝ lǝgǝbaṯar ṯa rǝmwa rađwaṯo yuanna, gënǝŋu
         giđ aŋǝndǝlwaɽǝṯr ṯa, ñagero ñagǝbendia ŋen ŋǝlëɽǝŋu eđa?
         6 orn ndǝ lǝgǝbaṯar leđa lađwaṯǝma, leđa pređ liđ alǝndǝmǝndaiyr ŋwandraŋa, ŋen ŋanṯa
         lënǝŋulu lëɽǝni đǝñano ṯa yuanna gaɽo nabi.
         7 lënǝŋulu lduɽǝbiṯi yesu eŋen ṯa, ñagaijǝba esegi gwađwaṯo yuanna.
         8 na yesu nǝŋǝleiṯi ṯa, igaber igiđi endǝlwaɽǝṯi eum igëbǝđia ŋen iŋi ŋǝlǝŋeŋa ŋesegi.
         9 na yesu nǝŋǝlwaɽǝṯi leđa ŋen iŋi ŋǝwujǝnu nǝŋaṯa, maji gǝnǝŋ gawađa gi ginǝb nǝŋǝnaice
         leđa ṯa aɽrǝmoṯe nǝgabǝṯa alo yǝnǝŋ nwaldaŋ nǝŋǝɽaŋe tu liga lwalano.
         10 na ndǝ liga laɽiñađaiđo maji gwađwaṯo ebai eleđa ṯa lënǝŋulu almanaice liđia lǝmaṯan
         lǝgi. orn leđa ldǝmëupwi ldǝmađwaṯe rerṯa.
         11 orn maji nǝŋǝđwaṯe ebai gwomǝn. orn leđa ldǝmëupwi ldǝmanaice ŋen ŋubwa cum ldǝmađwaṯe
         rerṯa.
         12 orn tǝŋ maji nǝŋǝđwaṯe ebai gwomǝn. orn leđa ldǝmëupwi rëɽra ldǝmauwǝṯi ndëuwǝr.
         13 orn maji gerṯo gi nǝŋaṯa, igëbǝđia ṯau? igiđi eđwaṯe iđia gǝlëɽǝñi gunto. aŋgaica
         ndǝ lamaseiea lënǝŋulu liđ almëđǝñiṯi.
         14 orn ndǝ laseicu iđia lënǝŋulu ṯalɽwataiđo ldaṯa, fǝŋu giđ aŋǝrraṯe elaŋge lǝmaji.
         almaɽiñr ṯa lǝgiđr alarraṯr elaŋge.
         15 na ldǝmauwǝṯi ndëuwǝr ldǝmaɽiñe. nṯia maji gerṯo gi giđ aŋǝlɽaicau?
         16 gënǝŋu giđ aŋela aŋǝɽiñe leđa lakǝl na giđ aŋǝnaice leđa larto gi. ndǝ leđa lano
         ŋen iŋi yesu gwaɽwato ldaṯa, ndo kwai kwai.
         17 yesu nǝŋǝnwane nǝŋaṯa, orn ndǝ ŋen ŋero ŋafo ṯia ŋen ŋanṯau iŋi ŋǝwërđǝnu ṯa, lwandra
         ildi leđa labijǝđia laneđo lënǝŋu laɽo lwandra ildi laɽnda lađuna.
         18 leđa pređ ildi lǝbǝɽǝṯia ldwandra lakǝl lënǝŋulu liđ algirni kaiñ na lwandra lid
         alafadaṯe leđa alo ilđi liɽǝṯǝlo nano.
         19 leđa ildi lǝbërrǝŋaiđia ŋen ŋal ganun na nǝlǝŋ nǝkana lafo lwonaṯa lamëndi iliga
         lakǝl đurri ŋen ŋanṯa lënǝŋulu laliŋeṯo ṯa yesu gwaɽwata ŋen iŋei ŋǝwujǝnu ŋagealo,
         orn liđǝña leđa.
         20 lënǝŋulu labapwaiña liga ṯa almëndi ldǝđweiṯi leđa ŋamǝɽa ilđi lđiđǝni bǝɽan larno
         leđa ɽrǝmwa, ṯa ldǝndǝlda ŋen ŋǝnǝŋ yesu gwaɽwato ṯa almëɽi eŋǝlǝŋe ŋelǝŋ goɽra.
         21 lënǝŋulu ldameɽǝđe ṯa, ya eđa gǝbërrǝŋaiđia ŋen ñagaliŋeṯo ṯa ŋen agwaɽwata na agǝbërrǝŋaiđia
         fǝđeṯam na agëbǝđia leđa pređ laɽǝwaṯo na agǝbërrǝŋaicia leđa đađ đǝrǝmwa ŋenŋa ŋǝđeṯam.
         22 al ganun yǝbaṯa ṯa ŋen ŋëpi ndǝ ñagananaiđia ṯulba ŋen ŋanṯa elǝŋ goɽra gaisar walla
         ŋen ŋafo mǝnna?
         23 yesu nǝŋaliŋeṯe ŋađǝna eŋen nǝŋǝleiṯi ṯa,
         24 ŋaieiñr gǝrus yarno al kairia. yerṯo sura yesegi na ŋen ŋesegi? lënǝŋulu lđǝmuɽǝbiṯi
         eŋen ṯa, ŋǝgaisar.
         25 yesu nǝŋǝleiṯi ṯa, nṯia naicr gaisar laŋge ildi ǝllëɽǝŋu na naier rǝmwa laŋge ildi
         ǝllëɽǝŋu.
         26 na lënǝŋulu lero laɽǝwađaṯa lǝbenđia ŋen ŋǝlëɽǝŋu leđa nëiñua. ldirǝwano ŋen ŋanṯa
         ŋen gukuɽǝbiṯǝlo ldǝbwaiñe ŋǝma.
         27 leđa lǝmaṯan isaḏḏugiyin, isi yabaṯa ṯa đatwođa đero eŋǝɽaiñ ldeṯa yesu nano ldǝmeɽǝđe,
         28 ldaṯa, ya eđa gǝbërrǝŋaiđia ŋen, musa gǝwërđǝṯǝnde ŋen ṯa ndǝ orǝba geđa gǝnǝŋ gerṯo
         wasen orn nǝŋaiye ñere ñero, eđa igi giđ aŋǝme wasen aŋǝlǝŋǝṯi orǝba ñere.
         29 lđaṯa, lorǝba lafo đenǝŋ ldǝmiñe liɽijan. orǝba gǝnëiñua gamo wasen orn nǝŋaiye ñere
         ñero.
         30 na orǝba gwomǝn nǝŋǝrraṯe igwuji orn nǝŋaiye ñere ñero.
         31 na orǝba gwomǝn nǝŋǝrraṯe igwuji tǝŋ nṯia cum lorǝba pređ ldamǝlađe igwuji orn ldaiye
         ñere ñero.
         32 orn nḏurṯu wuji nǝŋaiye cum.
         33 ndǝ lënǝŋulu liđ altwođe eŋǝɽaiñ wuji giđ aŋǝɽeṯe wasen gesegi? ŋen ŋanṯa lënǝŋulu
         lamama pređ.
         34 yesu nǝŋǝluɽǝbiṯi eŋen ṯa, ñere ñǝliga ilđi ñamamǝđia na ñamamǝnu,
         35 orn leđa ilđi lafiđǝnu larǝjađaṯo eŋen ṯa alënṯi iliga ilđi liđ alela na ṯa altwođe
         eŋǝɽaiñ lënǝŋulu laber liđ almamǝđe na laber liđ almamǝni.
         36 đeṯam lënǝŋulu laber laɽǝwađaṯa liđ alaiye tǝŋ ŋen ŋanṯa liđ alarne mǝlaiyǝka na
         laɽo ñere ñǝrǝmwa ilđi liđ altwođe.
         37 orn musa gërrǝŋaiđo ŋen ṯa leđa laiyo liđ altuđini ndǝ gǝwërđǝnu ŋen ŋuɽi igi goɽo
         isiya orn gero gamǝndëđǝnia. gënǝŋu gwalwaɽo ṯa elǝŋ rǝmwa raɽ rǝmwa ribrayim na raɽ
         rǝmwa risag na raɽ rǝmwa rǝyagub.
         38 rǝmwa rero raɽ rǝmwa rǝleđa ildi laiyo orn rǝleđa ildi lamǝṯia ŋen ŋanṯa nëndr pređ
         lǝgamǝṯiar iŋu.
         39 leđa lǝrnaṯan ildi lǝbërrǝŋaiđia ŋen ŋal ganun ldǝmuɽǝbiṯi eŋen ṯa ya eđa gǝbërrǝŋaiđia
         ŋen agwalwaɽo ŋope.
         40 na leđa ldǝmëđǝñiṯi lđerṯe lǝmeɽǝđia ŋen tǝŋ.
         41 yesu nǝŋeɽǝđe leđa ṯa, ŋen ŋanṯau ñagǝbaṯa ṯa al masiya gaɽ iđia gǝḏawuḏ ?
         42 ḏawuḏ gënǝŋu gaṯa igađarn gǝmasamir, elǝŋ rǝmwa nǝŋeiṯi elǝŋ gǝlëɽǝñi ṯa ɽaŋalo nḏan
         đaŋaicǝba đǝlëɽǝñi
         43 ŋen igamǝlu igëbǝđia leđa ildi laŋagea alɽeṯe waŋge gǝrǝmanǝña rǝlaɽǝŋa.
         44 ndǝ ḏawuḏ gamënǝci elǝŋ ŋen ŋanṯau gaɽ iđia gǝḏawuḏ?
         45 yesu nǝŋeiṯi ṯalǝmis, na leđa ldǝne cum ta,
         46 rǝmojeđr eleđa ildi lǝbërrǝŋaiđia ŋen ŋal ganun ildi labakaldaiea ndrenna nano nwala,
         ldubwiṯi ŋenŋa ṯa leđa ṯaldǝnano ëiñua nǝsuk, ldubwa aloya yaŋǝra imajma na alo yaɽnda
         inamǝđia.
         47 lënǝŋulu lasa laŋge lǝliji ildi lṯëđǝnialo, na ndǝ lǝbeɽǝđia rǝmwa ṯalɽwato ŋen ŋwalano
         ṯa leđa aldǝnaice đame. lënǝŋulu liđ alakǝmǝni kaiñ.

1 yesu nǝŋǝtuđi isi nǝŋǝseici leđa ildi lerṯo laŋge lwaiña lǝbakëɽi gǝrus alo isi leđa
         lawakëɽi.
         2 nǝŋǝseici cum wuji gǝnǝŋ gaɽǝbwa igi gaɽ ebai kaiñ gǝṯëđǝnialo nǝŋëɽi gǝrus itefr
         yarno mǝlin eɽijan.
         3 na yesu nǝŋaṯa, igǝndǝlwaɽǝṯia đeṯam ṯa wuji igi gaɽ ebai gëɽu gǝrus ywaiña gamiñaṯo
         leđa pređ,
         4 ŋen ŋanṯa leđa lakǝl pređ lanaico rǝmwa gǝrus egworǝb igǝrus esen ywaiña, orn wuji
         igi gero waŋge ganaiđo gǝrus pređ ilëɽǝŋu, isi gaṯa giđ aŋeiyǝse.
         5 leđa lǝmaṯan ldaṯa ṯa al ekǝl yiđǝnu yaŋǝra ŋaiyo ŋwandraŋa ŋaŋǝra iŋi ŋakëɽǝnu ŋaiyo.
         na yesu nǝŋaṯa,
         6 liga liđ alela ildi laŋge ildi ñagǝlǝseicia liđ alǝmǝndëđǝmau na lwanda lǝnǝŋ laber
         liđ lṯëni norǝba.
         7 leđa ldǝmeɽǝđe ṯa, ya eđa gǝbërrǝŋaiđia ŋen, ŋen iŋi ŋiđ aŋfeṯe ndoŋǝɽa? na ŋamǝla
         ŋiđ aŋǝɽeṯe ṯau iŋi ŋiđ aŋǝndërrǝŋaicia ṯa ŋen iŋi ŋafo ṯwaiñ?
         8 yesu nǝŋaṯa, rǝmojǝđr ṯa ñerṯe ñagǝbǝđǝni ŋađǝna. ŋen ŋanṯa leđa lwaiña liđ alela
         igirǝŋ gǝlëɽǝñi alwaɽe ṯa, igaɽ al masiya na ṯa liga ildi lëɽǝnu lafo ṯwaiñ. ñerṯe
         ñagalteṯa.
         9 orn ndǝ ñagǝnna ṯa đǝbwaiñǝđia đwaiña na đǝgerđe đwaiña cum ñerṯe ñagiđiñalo. đeṯam
         ŋen iŋi ŋiđ aŋfeṯe ananoŋ orn đamǝndađa đamǝlu điđ ađela.
         10 orn yesu nǝŋǝlǝlwaɽǝṯi ṯa, leđa liđ altwođe lagea leđa na ŋǝlǝŋe ŋiđ aŋǝtwođe ŋagea
         ŋǝlǝŋe.
         11 alo ɽetǝɽeteo yiđ aiyǝtësǝni. laŋge liđ almiñaṯe lwaiña kaiñ, na ŋorwaṯa ŋiđ aŋfeṯe.
         laŋge liđ alfeṯe loɽra liđǝñia liji alo na ŋamǝla ŋiđ aŋfeṯe iltuŋga.
         12 orn liga laŋge ilđi pređ lamǝlu leṯo leđa liđ alǝndëndi alǝndǝnanaice ŋen ŋubwa ŋeicia
         na alǝndëɽi imajma na isijǝn. ñagiđi ñamǝni nǝlǝŋ nëiñua noɽra ŋen ŋanṯa irǝŋ gǝlëɽǝñi.
         13 nṯia liga liđ alfeṯe ṯa ñaɽwate ŋen ŋǝđeṯam.
         14 ŋen ŋafǝṯia ëɽr ŋen eŋaṯǝɽa eŋalo ṯa ñerṯe ñagaṯoɽaṯa đopǝṯa eđalo ananoŋ,
         15 ŋen ŋanṯa igiđ endǝnaice ŋen ŋǝđaliŋeṯa ŋen nǝsi iŋi eđa gero gǝnǝŋ gageand gaɽǝwađaṯa
         gabǝlaica walla gađama.
         16 eṯalanđa na lǝŋgalanda na lorldalo na uđaralanda na rappa liđ alǝndǝnaiđe na leđa
         liđ alǝɽiñe leđa lǝmaṯan eñaŋ,
         17 na leđa pređ liđ alǝndǝneđe ŋen ŋanṯa irǝŋ gǝlëɽǝñi.
         18 orn đǝri đero đǝnǝŋ đǝnenda eldalo điđ ađǝmǝndëđǝni.
         19 ñagiđi ñaneini đamǝṯia đǝđeṯam ŋen ŋanṯa ñagaɽaŋo ñagwonḏǝṯo.
         20 ndǝ ñagiđi ñaseici alo yursalim iđurinṯia askari yađaiđo, ñagiđi ñaliŋeṯe ṯa đamǝndëđǝni
         đǝlëɽǝŋu đafo ṯwaiñ.
         21 orn ŋgiṯr leđa lalo iyuḏiya alaldǝñaṯe naiyǝn. na ŋgiṯr leđa ildi lafo alo yursalim
         egwaŋano alǝmiñe, na ñerṯe ñagaŋgiṯia leđa ildi lafo eđǝñwa alënṯi,
         22 ŋen ŋanṯa liga lakǝl lǝđakǝme ṯa ŋen pređ ŋǝwërđǝnu egađam gǝrǝmwa ŋiđ aŋǝɽiñađeini.
         23 liji ɽrlda iliga lakǝl ildi lonḏaico na ildi lađuɽi ñere liđ alneini ŋen ŋubwa ŋen
         ŋanṯa ŋen ŋiđ aŋfeṯe ŋubwa kaiñ alo yakǝl na đeiciano điđ ađǝfeṯe leđa nano.
         24 leđa liđ alǝɽiñǝni yoperreya na liđ alǝkëndǝni na almamǝni alo pređ na leđa ildi
         gerṯa laɽo al yawuḏ liđ ṯalǝrldađaṯo ursalim alo, ŋen liga ildi lëɽǝnṯu leđa gerṯa
         laɽo al yawuḏ lamǝlu lamǝnđëđǝni.
         25 ŋamǝla ŋiđ aŋfeṯe ëđǝñina nano na ubwa nano na ropa nano na leđa lalo liđ algǝrđe
         kaiñ na liđ alaijǝbeṯe ṯa lëbǝđia ṯau ŋen ŋanṯa al bar yǝbërniano kaiñ na ŋawa ṯaŋakaborṯo
         elo.
         26 leđa liđ aɽrǝjeini ŋǝđaiña enare ŋen ŋanṯa liđǝña laŋge kaiñ ildi lënǝŋulu lǝlṯurṯia
         ṯa aleṯa alo, ŋen ŋanṯa laŋge lelo liđ altësǝni.
         27 iliga lakǝl leđa liđ alǝseici iđia gǝleđa geṯo isbwoɽua ŋabǝɽaŋa na ŋaɽrwaŋa ŋwaiña.
         28 ndǝ ŋen ŋananoŋ ŋǝlaŋge ilđi ŋeṯo, seiđr elo na tuđir ŋǝɽwa ŋen ŋanṯa đëbǝria eđalo
         đafo ṯwaiñ.
         29 yesu nǝŋǝlǝlwaɽǝṯi ŋen ŋǝwujǝnu ṯa, nwanr ebǝđa na nuɽi pređ.
         30 ndǝ nuɽi nëbǝɽi ŋǝđobǝraŋa ñagǝseiđia na ñagaliŋeṯo bǝɽan ṯa iṯǝlia gaɽo.
         31 nṯia eum nde ñagǝseieia laŋge ildi leṯo, lǝŋeṯr ṯa ŋǝlǝŋe ŋǝrǝmwa ŋafo ṯwaiñ.
         32 đeṯam igǝndǝlwaɽǝṯia ṯa laŋge ilđi liđ alfeṯe ŋen leđa lǝliga ildi lamǝlu lǝbaiya.
         33 elo na alo liđ alǝmǝndëđǝni orn ŋen ŋǝlëɽǝñi ŋaber ŋiđ aŋǝmǝndëđǝni kwai kwai.
         34 rǝmojǝđr ṯa ŋaṯǝɽa eŋalo aŋerṯe ŋǝbǝđǝni ŋaɽo tǝgǝtǝg ŋenŋa ŋaŋǝno na đǝramǝɽuađa
         na đǝgǝrđiađa đalo nṯia ṯa loman lakǝl laber liđ alǝndëndi taltal ŋen ŋarno yar yindia,
         35 ŋen ŋanṯa loman lakǝl liđ aleṯa leđa nano pređ ilđi lafo alo pređ.
         36 apr sǝndua, ñekeɽǝđe rǝmwa ṯa ñaneini đwonḏǝṯa ṯa ñamiñe elaŋge ilđi pređ ildi liđ
         alela na ṯa ñađuri iđia gǝleđa nëiñua.
         37 na ñoman pređ ëđǝñin yesu nǝŋërrǝŋaice leđa ŋen igal ekǝl na ulǝŋgi nǝŋamiñe nǝŋfeṯe
         naiyǝn ibernia seṯun.
         38 na leđa pređ laɽatođo ram ulaldiṯano ṯa almeṯa nano igal ekǝl alne ŋen ŋǝlëɽǝŋu.

1 liga lafo ṯwaiñ lǝđǝsa đǝberma al fissa, ŋen al yawuḏ yesa aicǝba gaicǝfa.
         2 na nǝlǝŋ nǝkana na leđa ildi lǝbërrǝŋaiđia ŋen ŋal ganun lafo labapwaiña ŋen ŋǝnǝŋ
         ṯa aleɽiñe yesu. ŋen ŋanṯa liđǝña leđa.
         3 orn seṯan niyënṯi yausa egare igi gǝbernia iskariyuṯi igi gaɽ eđa gǝnǝŋ iṯalǝmis
         ređ nemiñe eɽijan.
         4 na gënǝŋu nǝgabǝṯa nǝlǝŋ nǝkana na nǝlǝŋ naskari yal ekǝl ṯalɽwataiđǝlda eŋen ṯa
         giđ aŋǝlnaice yesu ṯau.
         5 lënǝŋulu laŋǝra nano ldaṯa ṯa liđ almanaice gǝrus.
         6 na gënǝŋu larraiđo eŋen iŋi đǝge nǝŋǝpwaiñe liga ṯa aŋǝlonaice yesu ndǝ leđa lero.
         7 orn loman leṯo lǝđǝsa aieǝba gaieǝfa ildi leđa lauɽiña đaŋala iđi đaɽo đǝɽǝđǝnia
         đal fissa.
         8 yesu nǝŋǝđwaṯe buṯrus na yuanna nǝŋǝleiṯi ṯa, mbǝr ñandëɽǝṯi đǝsa alo đal fissa ṯa
         alasr.
         9 lënǝŋulu lđǝmeɽǝđe ṯa, agwonaṯa ñagǝbëɽi ŋga?
         10 yesu nǝŋǝleiṯi ṯa, ndǝ ñagënṯu irnuŋ ñagiđi ñopǝđaiđe eđaga gǝnǝŋ igi garrǝpa ŋawa
         iɽia. teṯǝmar ndǝ gǝbenṯia eɽa ñaldënṯǝlda,
         11 ñeiṯi eđa gerṯo eɽa, eđa gǝbërrǝŋaiđia ŋen gaŋeɽǝđe alo yaŋga isi losaṯa al fissa
         ṯalǝmisya ilëɽǝŋu.
         12 gënǝŋu giđ aŋǝndǝŋaice alo yǝnǝŋ yoɽra elo isi yerṯo laŋge pređ lǝgǝlwonaṯar. ëɽr
         đǝsa alo yakǝl.
         13 lënǝŋulu ldabǝla ldǝfiđi ŋen ŋarno yesu gwalwaɽǝṯǝlo ldëɽi đǝsa alo đal fissa.
         14 na ndǝ liga leṯo yesu ldaɽaŋalo leđala ildi lǝđweinu.
         15 yesu nǝŋǝlǝlwaɽǝṯi ṯa, igafo igwonaṯa lǝgasar al fissa isi ŋen igamǝlu iganeini ŋen
         ŋubwa ŋeieia,
         16 ŋen ŋanṯa igǝndǝlwaɽǝṯia ṯa igaber igiđi ese al fissa tǝŋ illi ndǝ ŋen iŋi ŋǝɽiñǝđeinu
         eŋǝlǝŋe ŋǝrǝmwa.
         17 ndǝ yesu ganeinu al finjan gënǝŋu nǝŋǝrṯi rǝmwa nano nǝŋaṯa, mǝr ñakarnǝđe,
         18 ŋen ŋanṯa igǝndǝlwaɽǝṯia ṯa igaber igiđi iṯi ŋawa iŋi ŋǝliđia lera tǝŋ illi ndǝ ŋǝlǝŋe
         ŋǝrǝmwa ŋeṯo.
         19 nǝŋǝme aicǝba nǝŋǝrṯi rǝmwa nano nǝŋgere nǝŋǝlnaice nǝŋaṯa, igi gaɽo aŋǝno ilëɽǝñi,
         isi yaneiđǝnu ŋen ŋanṯa ñaŋ. iđr ṯia ṯiñaiñulëldǝŋǝđeiniau.
         20 nṯia cum ndǝ laso đǝge yesu nǝŋǝme al finjan nǝŋaṯa, fǝŋu đǝrreiđia eŋen đǝmaijǝn
         iđi đëndǝnu alo ŋǝfǝniŋa ŋǝlëɽǝñi iŋi ŋirǝwǝṯǝndialo.
         21 orn seiđr, đaŋ đeđa igi gaiñǝnaiđia đafo đaŋđa đǝlëɽǝñi nṯarǝbesa.
         22 iđia gǝleđa gabǝla eŋen iŋi ŋëɽǝnu ananoŋ orn eđa igi gamanaiđia giđ aŋǝneini ŋen
         ŋubwa.
         23 na ṯalǝmis ṯaiyukuɽǝbijǝđiṯu eŋen ṯa fesegi iŋulu giđ aŋiđi ṯia.
         24 orn yënǝŋulu niyukuɽǝbijǝđǝṯi eŋen cum ṯa esegi goɽra gamiñaṯo lorǝba.
         25 yesu nǝŋǝleiṯi ṯa, nǝlǝŋ nalo neicuɽǝđicia leđa elo na lënǝŋulu ildi lerṯo ŋǝlǝŋe
         eleđa lǝbënǝjǝni nǝlǝŋ.
         26 orn ŋen ŋero ŋafǝṯia eñaŋ. ŋgiṯr eđa goɽra eñaŋ aŋarneṯe eđa gǝta na ŋgiṯr eđa gaɽnđa
         aŋarneṯe eđa gǝđuɽǝđǝnṯia leđa.
         27 esegi goɽra? gënǝŋu igi gaɽaŋa nṯarǝbesa walla eđa gëbǝđia ŋǝmëɽria? gerṯa gënǝŋu
         igi gaɽaŋa nṯarǝbesa? orn igafo eñaŋ igaɽ eđa gǝđuɽǝđǝnṯia leđa.
         28 ñaŋ ñagaɽo leđa ildi lǝgǝldǝɽaŋarlda eŋen ŋabɽwaŋǝno iŋi igananeinu.
         29 na ŋen ŋarno papa gǝlëɽǝñi gëɽǝṯiñi ŋǝlǝŋe, nṯia curn igǝndëɽǝṯi ŋen
         30 ṯa ñase na ñǝṯi nṯarǝbesa ilëɽǝñi eŋǝlǝŋe ŋǝlëɽǝñi na ñagiđi ñerṯe ŋǝlǝŋe ñirnḏeici
         leđa lisrayil ildi laɽo ŋǝɽwa ređ ldǝmǝñe liɽijan.
         31 orn yesu nǝŋaṯa, siman, siman, seṯan yǝndonaṯa pređ ṯa aiyǝndurnḏeici ndǝ ŋwana.
         32 orn igeɽǝđo rǝmwa ŋen ŋanṯa ŋa ṯa đonaṯa đǝlaɽǝŋa ađerṯe đađamǝni. na aganǝŋa ndǝ
         agoɽǝbaṯo rǝmwa nano onḏǝco lorldalanda.
         33 siman buṯrus nǝŋǝmeiṯi ṯa, ya elǝŋ, igameđǝño ṯa lǝgabǝṯa sijǝn na ṯa lǝgaɽiñǝnia.
         34 yesu nǝŋaṯa, buṯrus igaŋwalwaɽǝṯia ṯa điñǝđi agiđi ŋaiñabǝlaice ñoman ñiɽijin ŋen
         đwaṯa đamǝlu đabara.
         35 yesu nǝŋeɽǝđe ṯalǝmis ṯa, ndǝ igwađwaṯǝnde ërrua gero gǝgǝrus na ërrua gero na nḏǝbina
         nero wagǝnǝŋ gafo pwa eñaŋ? lënǝŋulu ldǝmeiṯi ṯa, wagero.
         36 na yesu nǝŋǝleiṯi ṯa, orn điñǝđi ŋgiṯr eđa igi gerṯo ërrua gǝgǝrus aŋape na ërrua
         cum, na ŋgiṯr eđa igi gero đoperre aŋǝliđi erena aŋiliđi đoperre.
         37 igǝndǝlwaɽǝṯia ṯa đeṯam ŋen iŋi ŋǝwërđǝnu egađam gǝrǝmwa ŋamǝlu ŋǝɽiñađeini eŋen
         ŋǝlëɽǝñi ṯa, gënǝŋu lëɽǝnu leđala ildi lagera ŋen. ŋen ŋanṯa ŋen iŋi ŋëɽǝṯiñi ŋafo
         ṯwaiñ ŋǝɽiñađeini.
         38 ṯalǝmis niyǝmeiṯi ṯa, elǝŋ seicu yoperre yëni iɽijan. gënǝŋu nǝŋǝlǝlwaɽǝṯi, ŋgiṯr
         ŋen iŋi.
         39 na yesu nǝŋǝmiñe nǝgabǝṯa naiyǝn iseṯun ŋen ŋarno gëbǝđia jaica. na ṯalǝmis ilëɽǝŋu
         niyǝmaiyǝteṯe alo.
         40 ndǝ yesu nǝŋarǝmaṯe alo yakǝl gënǝŋu nǝŋǝleiṯi ṯa, ekeɽǝdr rǝmwa ṯa ñerṯe ñagabirnḏeini.
         41 na gënǝŋu nǝgabǝṯa nëiñua aten nǝŋwođiñiṯi ndriana alo nǝŋǝṯurṯi rǝmwa,
         42 nǝŋaṯa, papa ndǝ agameđǝño miñeicǝñi finjan isi eŋen ŋubwa kaiñ, orn ŋgiṯu ŋen aŋiđǝni
         iŋi agwonaṯa, gerṯa ŋen igwonaṯa.
         43 na mǝlaiyǝka đelo nḏǝmeṯa nano nḏǝmonḏeici,
         44 na yesu nǝŋgǝrđe kaiñ nǝŋǝṯurṯi rǝmwa kaiñ na aŋal gǝlëɽǝŋu nǝŋarneṯe ŋǝfǝni iŋi
         ŋwaldǝṯalo.
         45 na gënǝŋu nǝŋǝtwođe iđǝṯurṯia rǝmwa nǝŋeṯa ṯalǝmis nano nǝŋǝlfiđi yandra ŋen ŋanṯa
         ywana,
         46 nǝŋǝleiṯi ṯa, ñagandra eđa? twođr ñekeɽǝđr rǝmwa ṯa ñerṯe ñagabirnḏeini.
         47 ŋen yesu gwaɽwata mǝldin leđa lwaiña ldeṯa ṯwaiñ na eđa gǝbernia yausa gafǝlo nëiñua
         igi iṯalǝmis ređ nemiñe eɽijan. na gënǝŋu nǝŋǝjomaṯe yesu ṯwaiñ ṯa aŋǝmwëɽwëṯe ëiñua
         egworǝb.
         48 na yesu nǝŋǝmeiṯi ṯa, yausa aganaiđia iđia gǝleđa đǝɽwëṯađa ëiñua egworǝb?
         49 ndǝ ṯalǝmis yaseicu ŋen iŋi ŋeṯo niyeɽǝđe yesu ṯa, ya elǝŋ lǝgiđr aldǝpur yoperreya?
         50 na ṯalǝmis yǝnǝŋ niyubǝɽi ebai gelǝŋ goɽra gǝkana niyǝmaṯeđeṯe ënǝñia alo gǝnḏaŋ
         đǝŋaicǝba.
         51 orn yesu nǝŋaṯa, ŋgiṯr ŋen iŋi, nǝŋǝbǝre ënǝñia nǝŋǝmeiđi.
         52 yesu nǝŋǝlwaɽǝṯi nǝlǝŋ nǝkana na nǝlǝŋ naskari yal ekǝl na leđa loɽra ildi leṯo lamagea
         ṯa, ñageṯo yoperreya na ŋǝfraŋa garno ñagagea oɽom?
         53 liga lǝgǝfafr igal ekǝl ñoman pređ ëđǝñin, ñagero ñagwalia raŋ eralo ṯa ñaiñëndi.
         orn liga laldalo ildi diñǝđi ndǝ ŋǝrǝm ŋerṯo ŋǝlǝŋe.
         54 leđa ldǝmëndi ldǝmamame ldǝmënǝei egeɽa gelǝŋ goɽra gǝkana. na buṯrus ṯaŋǝlteṯo nwaldaŋ.
         55 leđa lđortaice isia eɽalo ldǝɽaŋalo ldǝɽo na buṯrus ṯaldǝɽaŋǝlda.
         56 na ŋere ŋǝnǝŋ iŋi ŋađuɽǝđǝnṯia leđa nǝŋǝseici buṯrus gaɽaŋalo egarrerre gisia ṯaŋǝmaseieu
         ŋope nǝŋaṯa, maji igi lafo yesuga cum.
         57 orn buṯrus nǝŋǝmabǝlaice nǝŋaṯa, wuji, igaijǝbama.
         58 orn aten eđa gwomǝn nǝŋamaseici nǝŋaṯa, aganǝŋa cum agǝleđa ildi lateṯa yesu. orn
         buṯrus nǝŋaṯa, maji gerṯa fǝṯia.
         59 orn eđa gwomǝn nǝŋaṯa đëɽǝniađa đǝñano, đeṯam maji igi cum lafo yesuga ŋen ŋanṯa
         đeṯam gënǝŋu galo ijalil.
         60 orn buṯrus nǝŋaṯa, maji igaijǝba ŋen agwaɽwata. na taltal liga buṯrus gwaɽwata mǝldin
         đwaṯa ṯađaro.
         61 elǝŋ yesu nǝŋǝređialo nǝŋǝseici buṯrus, na buṯrus nǝŋǝlëlđǝŋǝđeini eŋen ŋelǝŋ yesu
         ndǝ gwalwaɽǝṯǝma ṯa, điñǝđi agiđi ŋaiñǝbǝlaice ñoman ñiɽijin ŋen đwaṯa đamǝlu đabara.
         62 na buṯrus nǝŋǝmiñe ṯaŋaro kaiñ.
         63 na leđa ildi larǝmoṯwa yesu ṯalmađamǝco eŋen ṯalmëupwi,
         64 ldǝmǝtëri isiano ldǝmeɽǝđe ṯa, lwaɽo esegi gǝŋëupwa?
         65 ṯalɽwato ŋen ŋwaiña ŋeieia tǝŋ ŋageama.
         66 na ulalđiṯano leđa pređ loɽra lal yawuḏ na nǝlǝŋ nǝkana na leđa ildi lǝbërrǝŋaiđia
         ŋen ŋal ganun ldǝrraiđe ldǝmamaṯe enǝlǝŋ enen ini nararraiđia.
         67 na lënǝŋulu ldaṯa, ndǝ agaɽ al masiya lwaɽǝṯǝnde. na yesu nǝŋǝleiṯi ṯa, ndǝ igǝndǝlwaɽǝṯia
         ñagaber ñagiđi ñaŋǝnṯi ŋen ŋǝlëɽǝñi.
         68 na ndǝ igǝndekeɽǝđia ñagaber ñagiđi ñaiñakuɽǝbiṯi eŋen na ñagaber ñagiđi ñaiñëbǝri.
         69 na điñǝđi nëiñua iđia gǝleđa giđ aŋǝɽaŋe alo nḏaŋ đaŋaicǝba đǝrǝmwa irri rerṯo ŋabǝɽa.
         70 lënǝŋulu ldǝmeɽǝđe ṯa, nṯia agaɽ iđia gǝrǝmwa? yesu nǝŋǝleiṯi ṯa, ñaŋ ñagalwaɽo đeṯam.
         71 lënǝŋulu lđaṯa, ŋen ŋanṯau lǝgwonaṯar lǝgǝberṯiar ŋen ŋwomǝn ŋamagea? lǝganr ŋen
         iŋi igëiñua gǝlëɽǝŋu đurri.

1 na leđa lakǝl lafo imajlis ldǝtwođe ldǝmamaṯa yesu bilaṯus nano.
         2 na lënǝŋulu ldǝtwođe ldǝmasǝki ldaṯa, ñagafiđu eđa igi lagera leđa na gero gǝlǝŋgiṯi
         alnanaice elǝŋ goɽra gaisar ṯulba, na gënǝŋu nǝŋaṯa ṯa gaɽ al masiya, gaɽ elǝŋ.
         3 bilaṯus nǝŋǝmeɽǝđe ṯa, agaɽ elǝŋ gal yawuḏ? na yesu nǝŋǝmuɽǝbiṯi eŋen ṯa, agwalwaɽo
         đeṯam.
         4 bilaṯus nǝŋeiṯi nǝlǝŋ nǝkana na leđa ṯa, igero igǝfiđia ŋen ŋǝnǝŋ ŋeicia iŋu iŋi
         ñagǝsǝkimaiya.
         5 orn leđa ldǝlwaɽe kaiñ ldaṯa, deṯam gënǝŋu gaɽatuđia leđa, na gǝbërrǝŋaicia leđa
         ŋen alo pređ yuḏiya. gënǝŋu gatwođo alo ijalil orn nǝŋeṯo ëli.
         6 ndǝ bilaṯus nǝŋǝne ŋen ŋǝjalil nǝŋǝleɽǝđe ndǝ yesu gaɽ eđa galo ijalil.
         7 na ndǝ galiŋeṯo ṯa yesu gafo eŋǝlǝŋe ŋiruḏus, gënǝŋu nǝŋǝmwađwaṯe iruḏus nano ŋen
         ŋanṯa iruḏus gafo alo yursalim iliga lakǝl cum.
         8 ndǝ iruḏus gaseicu yesu nǝŋǝreṯe nano kaiñ. gënǝŋu gafo gwonaṯa gamaseicia ṯwarran
         ŋen ŋanṯa gano ŋen ŋwaiña iŋu, na gafo gwonaṯa gaseicia yesu gëbǝđia aŋwara.
         9 iruḏus nǝŋekeɽǝđe yesu ŋen ŋwaiña orn yesu nǝŋerṯe gamuɽǝbiṯia eŋen kwai kwai.
         10 na nǝlǝŋ nǝkana na leđa ildi lǝbërrǝŋaiđia ŋen ŋal ganun lafo laṯurwa, ṯalɽwato ŋen
         ŋwonḏǝṯo ṯalmasǝki.
         11 iruḏus cum na askari ilëɽǝŋu ldǝmađamǝce eŋen ldǝmanaice ŋen ŋubwa. orn lënǝŋulu
         ldǝmëɽi erena nano gaŋǝra kaiñ ldǝmadwaṯe bilaṯus nano.
         12 na iloman lakǝl đurri iruḏus na bilaṯus laɽo đappa. lafo lageađo bǝtaŋǝɽan.
         13 bilaṯus nǝŋundǝđaice nǝlǝŋ ldǝɽo nǝkana na leđa loɽra
         14 nǝŋǝlǝlwaɽǝṯi ṯa, ñagamaṯiñi eđa igi nëiñua na ñagaṯa ṯa gënǝŋu gaɽ eđa igi gagera
         leđa. iginḏeicǝma ñaŋ nëiñua na igero igǝfiđia ŋen ŋǝnǝŋ iŋu iŋi ñagǝsǝkimaiya.
         15 na iruḏus gero gǝfiđia ŋen cum ŋen ŋanṯa gwađweiṯǝndǝmar. gënǝŋu gero gǝbǝđia ŋen
         ŋǝnǝŋ ṯa aŋuɽiñeini.
         16 ŋen ŋafǝṯia igiđ emëupwi orn emëbǝri.
         17 ŋen đeṯam ṯa bilaṯus gǝlëbǝriṯi eđa gǝnǝŋ iliga lal fissa.
         18 orn leđa pređ ṯaɽrǝjaico ole ldṯa, ɽiño eđa igi. ëbǝriṯǝnđe barabas.
         19 na barabas gafo gëɽǝnu isijǝn ŋen ŋanṯa gatuđu leđa ŋabǝɽa lagea ŋǝlǝŋe alo yursalim
         nǝŋǝɽiñǝđe.
         20 bilaṯus ṯaŋǝrǝjaico ole tǝŋ nǝŋǝlwaɽǝṯi leđa ṯa gwonaṯa gëbǝri yesu.
         21 orn leđa ṯaɽrǝjaico ole ṯalaṯa, ɽiñǝma iđuɽi, ɽiñǝma iđuɽi.
         22 bilaṯus nǝŋǝleiṯi tǝŋ ṯa, eđa? gënǝŋu giđu wandigi geicia? igero igǝfiđia ŋen ŋǝnǝŋ
         ṯa aŋuɽiñeini. ŋen ŋafǝṯia igiđ emëupwi orn emëbǝri.
         23 orn leđa ṯaɽrajaico ole kaiñ ṯalɽwato ŋen ŋwonḏǝṯo ṯa yesu aŋǝɽiñǝni iđuɽi. na ole
         gwaiña egen na gǝnǝlǝŋ nǝkana gađamo bilaṯus.
         24 na bilaṯus nǝŋaṯa ṯa ŋen leđa lonaṯa aŋiđǝni.
         25 gënǝŋu gëbǝriṯǝlo eđa igi gëɽǝnu isijǝn ŋen ŋanṯa gatuđu leđa ŋabǝɽa lagea ŋǝlǝŋe
         na nǝŋǝɽiñǝđe fǝŋu igi leđa lonaṯǝma, orn nǝŋǝnaiđe yesu eŋen lënǝŋulu lonaṯa.
         26 liga leđa lamamo yesu ldëndi maji gǝnǝŋ galo igirǝwaniya gǝbernia siman igi geṯo
         eđǝñwa lđǝmëɽi đuɽi nano ṯaŋeimamo yesu iđurṯu.
         27 na leđa lwaiña kaiñ ṯalmaiyǝteṯo alo na liji ɽrlda cum ildi ṯalëpǝnu ŋurumia ṯalmarṯo.
         28 yesu nǝŋǝređialo nǝŋǝleiṯi ṯa, ñere ñalo yursalim ñerṯe ñagǝñarṯa orn arṯr aŋǝno
         esalo na ñere eñalo,
         29 ŋen ŋanṯa liga liđ alela ildi leđa liđ aloɽwate ṯa, leđa laŋǝra nano ildi laɽo nǝtam
         na nare naŋǝra nano ini ncro nalǝŋa kwai kwai na ëđu yaŋǝra nano isi yero yuđuɽǝnia.
         30 leđa liđ alwaɽǝṯe aiyǝn yoɽra ṯa, iɽǝṯǝnđe nano na liđ alwaɽǝṯe aiyǝn yeta ṯa, tërǝnđe.
         31 ŋen ŋanṯa ndǝ lënǝŋulu lëbǝđia ŋen iŋi ndǝ uɽi giɽu liđ aliđi ṯau ndǝ uɽi gamuđiaŋǝno?
         32 na leđa lwomǝn liɽijan ildi lagero ŋen lamamǝnǝlda ṯa aldǝɽiñǝnǝlda.
         33 na ndǝ larǝmaṯo alo yǝbernia alo yarno bambiña gǝnda ldǝmëɽi iđuɽi na leđa liɽijan
         ildi laɽǝndom, gǝnǝŋ gafo nḏaŋ đaŋaieǝba na gǝnǝŋ gafo nḏaŋ đaŋabur.
         34 na yesu nǝŋaṯa, papa ŋgeicu ŋen eŋen ŋeicia ŋen ŋanṯa laijǝba ŋen iŋi lënǝŋulu lëbǝđia.
         na askari yinḏeicu ŋen ṯa aiyǝseici esegi gama wande, nṯia niyǝkarnǝđe ndrena nǝlëɽǝŋu.
         35 leđa ldǝđuri ṯalmaseicu. na nǝlǝŋ cum leđala ṯalmađamǝco eŋen ldaṯa, gënǝŋu gëbǝru
         leđa lwomǝn, ŋgiṯǝma aŋëbǝrni bǝɽan ndǝ gënǝŋu gaɽ al masiya irǝmwa na eđa gëɽǝnu.
         36 na askari cum niyǝmađamǝci eŋen niyǝmeṯa nano niyǝmanaiee ŋawa ŋinǝb iŋi ŋeɽe,
         37 niyaṯa, ndǝ agaɽ elǝŋ gal yawuḏ ëbǝrni bǝɽan.
         38 na ŋen ŋafo ŋǝwërđeinu nḏuɽi yesu nenda ṯa, fǝŋu gaɽ elǝŋ gal yawuḏ.
         39 orn eđa gǝnǝŋ eleđa lagero ŋen ildi lëɽǝnu nḏuɽi ganaico yesu ŋen ŋeicia nǝŋaṯa,
         gerṯa agaɽ al masiya? ëbǝrni bǝɽan ŋandëbǝri cum.
         40 orn eđa gwomǝŋ nǝŋǝmuɽǝbiṯi eŋen nǝŋǝmagariñaṯe nǝŋaṯa, agero agiđǝña rǝmwa, ŋen
         ŋanṯa lǝgafǝrlda eđakǝme đunto?
         41 đakǝme iđi đuđǝrwaṯo ŋen ŋanṯa lëlǝŋ ŋen ŋanṯa lǝgakǝmǝnu ŋope ŋen ŋanṯa ŋen ŋeicia
         iŋi lǝgiđu, orn maji igi gero gëbǝđia mǝnna kwai kwai.
         42 na gënǝŋu nǝŋaṯa, yesu lǝŋǝđeiniñau ndǝ agënṯu eŋǝlǝŋe ŋǝlaɽǝŋa.
         43 yesu nǝŋǝmeiṯi ṯa, đeṯam igaŋwalwaɽǝṯia ṯa, điñǝđi lǝgiđi alfeṯe alo yaŋǝra kaiñ.
         44 na liga ildi ëđǝñina yafo iligano. na ŋǝrǝm nǝŋëndi alo pređ ëđǝñin yiɽijin.
         45 na arrerre gëđǝñina gađamǝnu kwai kwai, na erena igëuwǝr yal ekǝl nǝŋandǝđiano pǝlelo
         nǝŋarǝmaṯe alo.
         46 yesu nǝŋǝɽwate pǝlelo ṯa, papa igaŋanaicia usila gǝlëɽǝñi eraŋ rǝlaɽǝŋa. ndǝ gwalwaɽo
         ṯia nǝŋaiye.
         47 na elǝŋ gaskari nǝŋǝseici ŋen iŋi nǝŋǝnaice rǝmwa đame nǝŋaṯa, đeṯam maji igi gero
         gëbǝđia ŋen ŋǝnǝŋ ŋeicia.
         48 leđa pređ ildi larraido alo isi ṯalǝseicu ŋen iŋi ldađaŋe ṯalëpǝnu ŋurumia.
         49 orn leđa pređ ildi laliŋeṯo yesu lađuru nwaldaŋ aten, na liji ɽrlda cum ildi leṯǝlda
         alo ijalil na lënǝŋulu ṯalǝseicu ŋen iŋi.
         50 na maji gafo gǝnǝŋ gǝbernia yusǝf igi gaŋǝra na guđǝrwaṯo eŋen, igi gaɽ elǝŋ.
         51 maji igi gero gabaŋǝnṯia ŋen ŋǝnǝlǝŋ nwomǝn. gënǝŋu geṯo alo yaramǝṯimaḏiya isi yaɽ
         irnuŋ goɽra gal yawuḏ na gënǝŋu cum ṯaŋǝṯurṯu ŋǝlǝŋe ŋǝrǝmwa.
         52 gënǝŋu nǝgabǝṯa bilaṯus nano nǝŋǝmeɽǝđe aŋǝno iyesu.
         53 orn nǝŋirǝwa aŋǝno nǝŋǝmǝndeici erenaga gaŋǝra nǝŋëɽi eđel doba iđi aŋǝno yero yëɽǝniau
         yǝnǝŋ kwai kwai.
         54 na fǝloman ildi leđa lal yawuḏ laṯoɽaṯau ŋen ŋǝđǝsa, na loman lǝđǝmiñǝniano lafo
         ṯwaiñ.
         55 liji ɽrlda ildi leṯǝlda alo ijalil ṯalteṯo yusǝf ldǝseici đel na aŋǝno iyesu yëɽǝnu
         ṯau.
         56 orn ldoɽǝbǝđe ldaṯoɽaṯe ŋela ŋǝmwađa gaiñǝla. na iloman lǝđǝmiñǝniano lënǝŋulu lamiñǝniau
         ano ŋen ŋarno al ganun yalwaɽo.
         
            

         
      
   
      
         24
1 orn loman lǝnëiñua igusbua bǝrni bǝrnia ldeṯa nḏel đoba lijila lwomǝn ɽrlda ldape
         ŋela ŋǝmwađa gaiñǝla iŋi laṯoɽaṯo.
         2 na lënǝŋulu ldǝfiđi lwandra lǝŋgeinu nḏel nëiñua,
         3 ldënṯi lderṯe lafiđia aŋǝno.
         4 liga lënǝŋulu ṯalatësǝnu enare eŋen iŋi leđa liɽijan lđǝleṯa nano ildi lëɽǝnu ndrena
         nano ini nawađialo.
         5 na liji ɽrlda lëđǝñalo kaiñ ldǝtwate ŋǝɽwa alo, na leđa liɽijan ldǝlwaɽǝṯi ṯa, ŋen
         ŋanṯau ñagapwaiña eđa gamǝṯia eleđa egworǝb ildi laiyo?
         6 lëldǝŋǝđeinr eŋen gënǝŋu gwalwaɽǝṯǝnde liga gafo alo ijalil mǝldin,
         7 ṯa, ŋen đeṯam iđia gǝleđa aŋǝneiđǝni eraŋ rǝleđa leicia aŋǝɽiñǝni iđuɽi na iñoman
         ñiɽijin giđ aŋǝtwođe tǝŋ.
         8 orn lënǝŋulu ṯalëlđǝŋǝđeinu eŋen ŋǝlëɽǝŋu,
         9 ldoɽǝbǝđe nḏel ldǝlwaɽǝṯi ṯalǝmis ređ nemiñe yento na leđa ildi lateṯo yesu ŋen iŋi
         pređ.
         10 fǝmiriam galo imajḏaliya na yunna na miriam lǝŋgen yagub na liji lwomǝn ɽrlđa ildi
         lafǝlda ildi lǝlwaɽǝṯu leđa lǝđweinu ŋen iŋi.
         11 orn ŋen liji lalwaɽo ŋen ŋarno ŋiɽǝṯiano iṯalǝmisanda niyerṯe ibendia ŋen.
         12 orn buṯrus nǝŋǝtwođe nǝŋobǝđaṯe nḏel nǝŋolǝŋano ṯaŋǝseiđu eđel nǝŋerṯe gaseicia wagǝnǝŋ
         illi ndena. na gënǝŋu nǝŋǝđaŋe nǝŋirǝwano kaiñ eŋen iŋi pređ.
         13 iloman lakǝl đurri leđa liɽijan ildi lateṯo yesu lafo labeṯa irnuŋ gǝnǝŋ gǝbernia
         imwas igi gafo nwaldaŋ aten alo yursalim garno mil đenǝŋ nemiñe iɽijan na nus.
         14 na lënǝŋulu lafo laɽwataiđia eŋen pređ iŋi ŋafo.
         15 ŋen laɽwataiđia, yesu gënǝŋu nǝŋǝleṯa nano ṯalđerldǝlda.
         16 orn isi esen nirǝmiṯi ṯa alerṯe lamaliŋeṯa.
         17 yesu nǝŋǝleɽǝđe ṯa, ŋen ŋǝwande ñagoɽwataiđia eđad? lënǝŋulu ldǝđuri na lafo lofǝđiano.
         18 eđa igi gǝbernia kliwabas nǝŋǝmuɽǝbiṯi eŋen ṯa, agaɽ eđa gunto igi gafo alo yursalim
         igi gaijǝba ŋen iŋi ŋafo tu iliga ildi ?
         19 yesu nǝŋǝleɽǝđe ṯa, ŋen ŋǝwande? lënǝŋulu ldǝmeiṯi ṯa, fǝŋen iyesu galo inasiraṯ,
         igi gaɽo nabi na igi gerṯo ŋabǝɽa eŋǝmëɽria na eŋen rǝmwa nëiñua na leđa nëiñua pređ.
         20 na nǝlǝŋ nǝkana inëndr na leđa loɽra lanaidǝma ṯa aŋǝɽiñǝni na ldǝmaɽiñe iđuɽi.
         21 orn nanda ñagafo ñagǝṯurṯi ŋen ṯa fǝŋu igi giđ aŋëbǝri israyil. na điñǝđi ñoman ñaŋgaṯo
         ñiɽijin na ŋen nǝŋǝtwođe ŋwomǝn teŋ.
         22 liji lǝmaṯan ɽrlđa inanda liđǝnde ñagirǝwano lënǝŋulu labǝɽo nḏel ram,
         23 lderṯe lafiđia aŋǝno ilëɽǝŋu orn ldela ldaṯa ṯa mǝlaiyǝka yamiñiṯǝlo isi yaṯa ṯa
         gënǝŋu gamǝṯo.
         24 na lǝmaṯan ildi ñagafǝlda ldabǝṯa nḏel ldǝfiđi ŋen ŋarno liji lalwaɽo, orn lero laseicia
         yesu.
         25 yesu nǝŋǝlǝlwaɽǝṯi ṯa ñaŋ ñaŋgi ñagaɽo niɽǝṯiano. ñagaiñǝlaŋǝno eŋaṯǝɽa ṯa ñagero
         ñagǝbendia ŋen pređ iŋi al anbiya yalwaɽo.
         26 gerṯa ŋen đeṯam ṯa al masiya aŋǝneini ŋen iŋi ŋubwa na ṯa aŋënṯi eŋaɽrwa ŋǝlëɽǝŋu?
         27 na gënǝŋu nǝŋǝtwođe eŋen ŋǝmusa na ŋal anbiya pređ nǝŋǝlërrǝŋaice ŋen pređ ŋǝwërđǝnu
         egađam gǝrǝmwa eŋen ŋǝlëɽǝŋu.
         28 orn lënǝŋulu laijomaṯo irnuŋ igi lauweṯa na yesu ṯaŋǝmiñaṯe irnuŋ.
         29 orn lënǝŋulu ldǝmeɽǝđe kaiñ ldaṯa, alɽaŋr ëli ŋen ŋanṯa ulǝŋgi gaɽo. nṯia gënǝŋu
         nǝŋënṯi eɽa ldǝɽaŋǝlda.
         30 ndǝ laldǝɽaŋalda alo gënǝŋu nǝŋǝme aicǝba nǝŋǝbuŋṯi nǝŋgere nǝŋǝlnaiee.
         31 na isi esen niyǝbërđi ldǝmalǝŋeṯe na gënǝŋu nǝŋǝltǝmarṯe.
         32 na lënǝŋulu ṯalɽwataiđo ṯa, gerṯa nare inëlǝŋ nubwano naŋǝra nano ndǝ gënǝŋu gwaɽwatiṯǝnde
         ŋen eđađ nǝŋǝndërrǝŋaice ŋen ŋađam gǝrǝmwa?
         33 na lënǝŋulu ldǝtwođe taltal ldoɽǝbaṯe alo yursalim. na ldǝfidi ṯalǝmis ređ nemiñe
         yento leđala ildi ɽrraiđǝlda.
         34 ṯalǝmisanda yaṯa ṯa, elǝŋ yesu gatwodo đeṯam nǝŋǝmiñiṯi siman buṯrus.
         35 nṯia cum lcđa liɽijan ldǝlwaɽǝṯi ṯalǝmis ŋen pređ iŋi ŋiđǝnṯǝlo eđađ na fǝṯau lënǝŋulu
         laliŋeṯo yesu ndǝ gagero aicǝba.
         36 ŋen lënǝŋulu ṯalɽwataiđo eŋen iŋi yesu gënǝŋu nǝŋǝlǝmiñǝṯi nǝŋǝluđǝri iligano.
         37 orn lënǝŋulu ldabworṯe elo ldiđǝñiṯalo kaiñ ldaṯa eŋaṯǝɽa ṯa laseicia usila.
         38 yesu nǝŋǝleɽǝđe ṯa, ñagagǝrđo eđa? na ŋen ŋanṯau đekeɽǝđia đatwođo eŋaṯǝɽa eŋalo?
         39 seicr raŋ rǝlëɽǝñi na rǝmanǝña rǝlëɽǝñi. fiñi igënǝñi. pǝrriñr ñaseiđi. usila gero
         eđe na ŋođe larno ñagaseicia ṯa igerṯǝlo.
         40 ndǝ gwalwaɽo ṯia yesu nǝŋǝlërrǝŋaice raŋ rǝlëɽǝŋu na rǝmanǝña rǝlëɽǝŋu.
         41 ŋen leđa lamǝlu lǝbendia ŋen iŋi ŋen ŋanṯa laŋǝra nano kaiñ na lirǝwano kaiñ, yesu
         nǝŋǝleɽǝđe ṯa, ñagerṯo lalasǝni ëli ?
         42 na lënǝŋulu ldǝmanaiee ome gǝmano gǝtefr,
         43 na gënǝŋu nǝŋǝme nǝŋase ŋulu nëiñua.
         44 yesu nǝŋǝlǝlwaɽǝṯi ṯa, fǝŋen iŋi igwalwaɽǝṯǝnde liga lǝgafr ṯa ŋen pređ iŋi ŋǝwërđǝnu
         iñi igal ganun imusa na inađam nal anbiya na imasamir đeṯam aŋǝɽiñǝđeini.
         45 orn yesu nǝŋëbǝriđi ŋaṯǝɽa eŋen ṯa alliŋeṯe ŋen pređ ŋǝwërđǝnu egađam gǝrǝmwa.
         46 nǝŋǝlǝlwaɽǝṯi ṯa, ŋen ŋǝwërđǝnu ṯia, nṯia ŋen đeṯam ṯa al masiya aŋǝneini ŋen ŋubwa
         ŋeicia na ndǝ ñoman ñaɽo ñiɽijin giđ aŋǝtwođe eŋǝɽaiñ,
         47 na ṯa đǝṯađa đǝŋen ŋeicia na đoɽǝbaṯa rǝmwa nano ŋen ŋanṯa đǝŋgeinia đǝŋen ŋeicia
         ađërrǝŋeini leđa igirǝŋ gǝlëɽǝŋu alo yursalim na alo pređ.
         48 ñagaɽo đamǝđaṯe elaŋge ildi.
         49 na điñǝđi igǝndǝđweiṯi ŋen iŋi papa gǝlëɽǝñi gëɽu. orn ñaganǝñaŋ, ɽaŋr alo yursalim
         ŋen ñagamǝlu ñagǝbëɽǝni ŋabǝɽa nano ŋelo.
         50 yesu nǝŋǝlmamaṯe alo ibeṯani nǝŋabǝce raŋ elo nǝŋǝlabuŋṯi.
         51 na liga gǝlabuŋṯi, yesu nǝŋǝlomiñe nǝŋǝbeini elo.
         52 na lënǝŋulu ldǝmabuŋṯi ldoɽǝbaṯe alo yursalim đaŋǝrađa nano kaiñ.
         53 ṯalfafo igal ekǝl jaica jaica ldǝnanaice rǝmwa đarne.yuannayuannayuannayuannayuanna

1 ananoŋ ŋen ŋafo, na ŋen iŋi ŋafo rǝmwara na ŋen ŋaɽ rǝmwa.
         2 ŋënǝŋu ŋafo rǝmwara ananoŋ.
         3 laŋge pređ liđǝnu ŋen ŋanṯa fǝŋu giđǝlo, na wagero gǝnǝŋ giđǝnu mǝɽǝmǝɽeñ, gënǝŋu
         gero.
         4 đamǝṯia đafo iŋu, na đamǝṯia đaɽ arrerre gǝleđa.
         5 na arrerre gakare ŋǝrǝmiano na ŋǝrǝm ŋero ŋǝđama.
         6 eđa gafo gǝnǝŋ igi rǝmwa rađwaṯǝma na gënǝŋu gǝbernia yuanna.
         7 gënǝŋu geṯo gaɽo đamǝđaṯa aŋǝɽwaṯe eŋen ŋarrerre ṯa leđa pređ alëndi ŋen iŋu.
         8 gënǝŋu gero gaɽ arrerre, orn gwǝđweinu ṯa aŋela aŋǝmađaṯe arrerre.
         9 arrerre gǝđeṯam gaɽ arrerre igi gawađǝnu eleđa pređ, fǝŋu igi geṯo alo.
         10 gënǝŋu gafo alo, na fǝŋu giđu alo, na alo yaijǝbama.
         11 gënǝŋu geṯo alo ilëɽǝŋu na leđa ǝllëɽǝŋu laneđǝma.
         12 orn leđa laŋǝnṯu yesu enare enen, gënǝŋu ganaieǝlo ŋabǝɽa ṯa alɽeṯe ñere ñǝrǝmwa,
         đeṯam ildi lëndu ŋen irǝŋga gǝlëɽǝŋu,
         13 ildi lalǝŋǝnu gerṯa lǝŋǝfǝni walla lǝŋen ŋaŋǝno walla eŋen ŋǝleđa orn irǝmwa.
         14 na ŋen ŋamǝrnu ŋaɽ aŋǝno na lǝgafǝrlda na lǝgondaṯr ŋaɽrwa ŋǝlëɽǝŋu, ŋarno ŋaɽrwa
         ŋeđa gunto gǝlǝŋǝnu eđaṯa gwunḏeinu đǝnaieađa đǝrǝmwa na đeṯamđa.
         15 yuanna gǝmamǝđaṯa nǝŋǝɽwatiṯi leđa olega pǝlelo nǝŋaṯa, fǝŋu igi igwalwaɽǝṯǝndǝmau.
         fǝŋu igi giđ aŋǝñela nḏurṯu, orn gamiñaṯǝñi ŋen ŋanṯa gënǝŋu gafo ananoŋ gamiñaṯǝñi.
         16 lëndr pređ lǝgamr ŋen iđwunḏeinia đǝlëɽǝŋu, na lǝgamr đǝnaica nḏǝneinia mǝɽǝmǝɽeñ.
         17 ŋen ŋanṯa al ganun yǝneiđǝnu imusa, orn đǝnaiea mǝɽǝmǝɽeñ na đeṯam leṯo iyesu masiya.
         18 eđa gero gǝnǝŋ gaseieu rǝmwa liga lnǝŋ kwai kwai, iđia gǝlǝŋǝnu gunto igi lafo đaṯaga,
         gënǝŋu giđǝma gǝlǝŋinu.
         19 na đamǝđaṯa đǝyuanna đafo ṯia. al yawuḏ yađwaṯo kana na lawiyin alo yursalim ŋen
         ŋanṯa almeɽǝđe, aganǝŋa esegi?
         20 na gënǝŋu nǝŋaṯa ŋen ŋǝđeṯam, na gero gabǝlaica, orn nǝŋaṯa, igënǝñi igero igaɽ al
         masiya.
         21 na lënǝŋulu ldǝmeɽǝđe ŋen ŋanṯau? aganǝŋa fǝŋa iliya? gënǝŋu nǝŋaṯa ṯa, ndo gerṯa
         fǝŋu. lënǝŋulu ldǝmeɽǝđe, fǝŋa an nabi yakǝl? gënǝŋu nǝŋaṯa ndo, gerṯa fǝŋu.
         22 ŋen ŋafǝṯia lënǝŋulu ldǝmeiṯi ṯa, aganǝŋa esegi? lwaɽǝṯǝnde ṯa ñuɽǝbiṯi leđa ŋen
         ildi lǝđwaṯǝnde. agaṯau egǝtam gǝlaɽǝŋa?
         23 gënǝŋu nǝŋaṯa, igaɽ ole geđa gwaɽwata pǝlelo eđǝñwa, đǝreicr đađ đelǝŋ ŋen, ŋarno
         nabi isaiya gwalwaɽo ṯia.
         24 na leđa lǝmaṯan lal farisiyin lǝđweinu cum,
         25 na lënǝŋulu ldǝmeɽǝđe ldaṯa ṯa, ndǝ agero agaɽo al masiya, na agero agaɽo iliya,
         na agero agaɽo nabi yakǝl, agananaicia leđa mamuḏiya eđa?
         26 orn yuanna nǝŋǝluɽǝbiṯi eŋen, nǝŋaṯa, igananaieia leđa mamuḏiya ŋawaŋa orn eđa gëni
         gǝnǝŋ iligano ñagaijǝbǝma.
         27 fǝŋu giđ aŋǝñela nḏurṯu na igero igarǝjađaṯa eŋen ṯa imamiñeici nḏǝbina erǝmanǝŋ
         rǝlëɽǝŋu.
         28 ŋen iŋi ŋafo ŋafo alo ibeṯani, isi yafo đǝbarlda nëiñua đǝbernia urḏun, alo isi yuanna
         gaunanaieia leđa mamuḏiya.
         29 na eloman leṯeɽe orn yuanna ṯaŋondaṯo yesu gwëtu geṯǝma nano nǝŋǝlwaɽǝṯi leđa ṯa,
         nwanr ɽruma ǝlta ɽrǝmwa ildi lǝŋgeicia ŋen ŋeicia ŋalo.
         30 fǝŋu igi igwalwaɽǝṯǝndǝmau, fǝŋu igi geṯǝñi nḏurṯu, gamiñaṯiñi ŋen ŋanṯa gënǝŋu gafo
         ananoŋ gamiñaṯiñi.
         31 igafo igaijǝbama, orn igeṯo enanaiee leđa mamuḏiya ṯa gënǝŋu aŋiđǝni gǝlǝŋinu eleđa
         lalo israyil.
         32 na yuanna gamǝđaṯǝma nǝŋaṯa igwondaṯo usila girǝwu elo, garno buldugur nǝŋǝmirǝwuṯi
         nano.
         33 orn igafo igaijǝbama, orn gënǝŋu igi gwađwaṯiñi ṯa yela yenanaiđe mamuḏiya ŋawaŋa
         gënǝŋu gwalwaɽǝṯiñi ṯa, gënǝŋu igi agaseiea usila girǝwuṯǝma nano na gafǝma nano,
         fǝŋu igi gananaiđia mamuḏiya usilaga gatǝɽe.
         34 na igënǝñi igwondaṯo, na igamǝđaṯǝma ṯa fǝŋu gaɽ iđia gǝrǝmwa.
         35 na eloman leṯeɽe igei cum yuanna gaṯurwa na ṯalǝmis iɽijan ilëɽǝŋu
         36 ṯaŋwondaṯo yesu gǝlǝmiñaṯe gabǝla nǝŋaṯa, nwanr ɽruma ǝlta ɽrǝmwa.
         37 na ṯalǝmis isi iɽijan ene yuanna gwalwaɽo, orn ŋulu ldǝɽe ṯalmamo yesu iđurṯu.
         38 orn yesu nǝŋǝređi alo nǝŋǝnwaneinǝlo nḏurṯu nǝŋǝleiṯi ṯa, ñagabapwaiña wande igi?
         lënǝŋulu ldǝmeiṯi ṯa, ya rabbi, agaɽaŋa ŋga đurri? rabbi yaɽo elǝŋ igi gǝbërrǝŋaiđia
         ŋen.
         39 gënǝŋu nǝŋǝleiṯi ṯa, aɽr ñanwane. lënǝŋulu ldabǝla ldondaṯe alo isi gǝfau na ŋulu
         ṯaɽaŋǝlda eloman ildi, na liga lafo ṯwaiñ ŋen ŋarno ëđǝñina marldwan.
         40 maji gunto eleđa liɽijan ildi lanaṯo yuanna, na ṯalmamo yesu iđurṯu, gënǝŋu gǝnǝŋ
         gǝberni anḏǝrawus, orǝba gǝsiman buṯrus.
         41 orn gënǝŋu nǝŋǝfiđi orǝba siman nǝŋǝmeiṯi ṯa, ñagafiđu al masiya. fǝŋu igi gëɽǝnu.
         42 na gënǝŋu nǝŋǝmamaṯe yesu nano. na ndǝ yesu gwanwanǝma nǝŋaṯa ṯa, aganǝŋa agano siman,
         iđia gǝyuna, agiđi ŋënǝjǝni sifa, igi gaɽo lwandra,
         43 na eloman leṯeɽe gwomǝn yesu gwonaṯa gabǝṯa alo ijalil nǝŋǝfiđi filibus nǝŋǝmeiṯi
         ṯa, elaŋ ŋaiñǝteṯe.
         44 na filibus galo ibernia beṯsaiḏa, alo yanḏǝrawusanda ŋulu buṯrusga.
         45 orn filibus nǝŋǝfiđi nađanayil, nǝŋǝmeiṯi ṯa, ñagafiđǝma igi musa gawërđu egađam
         gal ganun eŋen ŋǝlëɽǝŋu, na al anbiya lawërđu eŋen ŋǝlëɽǝŋu cum. fǝŋu yesu galo inasiraṯ
         iđia igi gǝyusǝf.
         46 na nađanayil nǝŋǝmeiṯi ṯa, alo inasiraṯ yaɽǝwađaṯa eberṯia wagǝnǝŋ gaŋǝra? orn filibus
         nǝŋǝmeiṯi ṯa, elaŋ ŋanwane.
         47 yesu ṯaŋwondaṯo nađanayil gǝmeṯa nano nǝŋaṯa ŋen ŋanṯaŋu, seier eđa igi galo israyil,
         gënǝŋu gero ŋađǝnano.
         48 nađanayil nǝŋǝmeiṯi ṯa, agaliŋeđǝṯiñi ŋga ? yesu nǝŋǝmuɽǝbiṯi eŋen, nǝŋaṯa ŋen ananoŋ
         filibus gumǝlu gǝŋundǝdia, ŋen agafo ebǝđa iđurṯu igaseicǝŋa.
         49 nađanayil nǝŋǝmuɽǝbiṯi eŋen ṯa, ya rabbi aganǝŋa agaɽ iđia gǝrǝmwa, agaɽ elǝŋ galo
         israyil.
         50 yesu nǝŋǝmuɽǝbiṯi eŋen ṯa, ŋen ŋanṯa igaŋwalwaɽǝṯia igaseieǝŋa ebǝđa iđurṯu agëndu
         ŋen? agiđi ŋaseiei laŋge loɽra lamiñaṯo laŋge ildi.
         51 nǝŋǝmeiṯi ṯa, đeṯam, đeṯam, igandǝlwaɽǝṯia ṯa, orn ñagiđi ñaseiei ltuŋga lǝndǝđiano,
         na mǝlaiyǝka irǝmwa yarǝbǝṯwa elo na yikirǝwuṯa alo iđia nano gǝleđa.

1 na ndǝ ñoman ñaɽo ñiɽijin đǝma đafo alo igana alo ijalil na lǝŋgen yesu lafo tu,
         2 na cum yesu na ṯalǝmis ilëɽǝŋu lundǝđeinu nḏǝma.
         3 orn ŋen ŋawa ŋinǝb ŋamǝndëđǝnu, lǝŋgen yesu nǝŋǝmeiṯi ṯa, lënǝŋulu lero lǝberṯia
         ŋawa ŋinǝb.
         4 yesu nǝŋǝmeiṯi ṯa, wuji ŋen iŋi ŋafǝṯau ŋa nano na ñi nano? liga ildi lëɽǝnṯiñi lamǝlu
         leṯo.
         5 orn lǝŋgen nǝŋeiṯi leđa ilđi ldiṯia ŋǝmëɽria ṯa, ŋen ŋǝnǝŋ gënǝŋu gǝlwaɽiaṯanđau,
         iđr.
         6 ŋǝmwa ŋafo alo ŋafǝđo đenǝŋ ldǝmiñe lunto eŋen ŋal yawuḏ ŋǝđwasǝni raŋ na rǝmanǝña
         ṯa alǝse. ŋǝmwa ŋoɽra, ŋǝmaṯan ŋaɽǝwađaṯa ŋawano garno safiya marldwan, na ŋǝmaṯan
         ŋaɽǝwađaṯa ŋawano garno safiya đenǝŋ nemiñe yento.
         7 yesu nǝŋǝleiṯi ṯa, orǝnḏǝjaier ŋawa iŋǝmwa, na lënǝŋulu lorǝnḏǝjaicǝlo nǝŋurǝnḏeinu.
         8 gënǝŋu nǝŋǝleiṯi ṯa, arrǝbǝđar ŋawa ñanaice eđa gaɽ elǝŋ gǝđǝsa, na ŋulu ldarṯǝbǝđe
         ŋawa ldǝmanaice.
         9 orn ndǝ eđa gaɽ elǝŋ gǝđǝsa ganaṯo ŋawa iŋi ŋiđǝnu ŋawa ŋinǝb, nǝŋundǝđi maji igi
         gamǝđia ŋen ŋanṯa gënǝŋu nǝŋaijǝbeṯe alo ṯa ŋawa iŋi ŋeṯo ŋga. orn leđa ilđi lđiṯia
         ŋǝmëɽria, ilđi larrǝbǝđa ŋawa, lënǝŋulu laliŋeṯo.
         10 na eđa gaɽ elǝŋ gǝđǝsa nǝŋeiṯi maji igi gamǝđia ṯa, leđa pređ ananoŋ larna ŋawa ŋinǝb
         ŋaŋǝra ŋamiñaṯo lorǝba, na nđǝ leđa lëṯu ŋwaiña, lënǝŋulu lama ŋawa ŋinǝb ŋaber ŋaŋǝra
         kaiñ, orn aganǝŋa agaŋgiṯu ŋawa ŋinǝb ŋaŋǝra mǝldin điñǝđi.
         11 yesu giđu aŋwara isi ananoŋ alo igana alo ijalil, nǝŋǝŋaiđe ŋaɽrwa ŋǝlëɽǝŋu. na ṯalǝmis
         ilëɽǝŋu nǝyëndi ŋen ŋǝlëɽǝŋu.
         12 orn yesu nǝgabǝṯa alo ikafranawum, gënǝŋu na lǝŋgen na lorǝba na ṯalǝmis ilëɽǝŋu
         orn ldǝɽaŋe tu ñoman ñǝmaṯan.
         13 na đǝsa đal yawuḏ iđi đǝbernia al fissa đafo ṯwaiñ na yesu gabǝṯa alo yursalim,
         14 nǝŋǝfiđi leđa igal ekǝl, alo isi al yawuḏ yawabuŋṯia rǝmwa lǝbǝliđiṯau ñǝnḏǝri na
         yaŋala na buldugur na leđa ilđi lǝmǝrldǝđia al gǝrusya orǝba lǝfo nṯarǝbesa esen.
         15 yesu nǝŋǝmeđe ltua lwaiña ŋǝɽwa nǝŋiyǝmiñaici leđa pređ ndëuwǝr igal ekǝl, na ñǝnḏǝri
         na yaŋala, nǝŋarrǝpe al gǝrus eleđa ilđi lǝmǝrlđǝđia orǝba nǝŋǝrǝjaice alo, nǝŋǝđëṯǝɽǝbwaṯe
         ṯarǝbesa esen pređ,
         16 nǝŋeiṯi leđa ilđi lǝbǝliđa bulđugur ṯa, apaṯr laŋge ilđi nđëuwǝr. ñerṯe ñagëbǝđia
         eɽa igi gǝpapa gaɽo aḏ ḏukan.
         17 na ṯalǝmis ilëɽǝŋu ṯailëldǝŋǝđeinu eŋen iŋi ŋǝwërđǝnu, đubwa eɽaga gǝlaɽǝŋa ŋiđ aŋǝñǝse.
         18 ŋen ŋafǝṯia al yawuḏ nimuɽǝbiṯi eŋen ṯa, fǝŋamǝla yaŋga agǝndǝŋaica ŋen ŋanṯa laŋge
         ildi agiđǝlo?
         19 yesu nǝŋǝluɽǝbiṯi eŋen ṯa, gerr ekǝl isi orn eñoman ñiɽijin igiđ ituđi.
         20 orn al yawuḏ nemǝlwaɽǝṯi ṯa, al ekǝl gwađǝnu inṯǝli eređia marldwan na alo đenǝŋ
         nǝŋamiñe gunto, na agiđi ŋatuđi eñoman ñiɽijin?
         21 orn gënǝŋu galwaɽo eŋen ŋal ekǝl isi yaɽo aŋǝno ilëɽǝŋu.
         22 ŋen ŋafǝṯia ndǝ gënǝŋu gatuđinu eŋǝɽaiñ ṯalǝmis ilëɽǝŋu ṯailëldǝŋiđeinu eŋen ṯa gënǝŋu
         gwalwaɽǝṯǝlo ŋen iŋi na lënǝŋulu ldëndi ŋen iŋi ŋǝwërđǝnu egađam gǝrǝmwa na ŋen iŋi
         yesu gwalwaɽo.
         23 orn ndǝ gafo alo yursalim iliga lǝđǝsa đǝbernia al fissa leđa lwaiña laŋǝnṯu ŋen
         igirǝŋ gǝlëɽǝŋu, ndǝ laseicu aŋwara isi gënǝŋu giđǝlo.
         24 orn yesu gënǝŋu gaber ganaicǝlo etam gǝlëɽǝŋu, ŋen ŋanṯa galiŋeṯo leđa pređ,
         25 na ŋen gerṯa đeṯam ṯa eđa gǝnǝŋ ganaica yesu đamǝđaṯa đǝleđa, ŋen ŋanṯa gënǝŋu galiŋeṯo
         ŋen iŋi ŋafo eleđa.

1 maji gafo gǝnǝŋ gal farisiyin gǝbernia nikaḏimus, gënǝŋu gaɽ elǝŋ gal yawuḏ.
         2 gënǝŋu gabǝɽo yesu nano ulǝŋgi nǝŋǝmeiṯi ṯa, ya rabbi ñagaliŋeṯaŋa ṯa agaɽ eđa gǝbërrǝŋaiđia
         ŋen igi geṯo rǝmwa nano, ŋen ŋanṯa eđa gero gǝnǝŋ gaɽǝwađaṯa gëbǝđia aŋwara isi, illi
         ndǝ rǝmwa lafǝldǝga.
         3 yesu nǝŋǝmwalwaɽǝṯi ṯa, đeṯam, đeṯam, igaŋwalwaɽǝṯia ṯa, eđa gero gǝlǝŋǝnia maijǝn
         gaber gaɽǝwađaṯa ganwana ŋǝlǝŋe ŋǝrǝmwa.
         4 nikaḏimus nǝŋǝmeiṯi ṯa, eđa gaɽ uṯëɽi gaɽǝwađaṯa gǝlǝŋǝni ṯau tǝŋ ? eđa gaɽǝwađaṯa
         gabenṯia lǝŋgen egare tǝŋ orn aŋǝlǝŋǝni tǝŋ ?
         5 yesu nǝŋǝmeiṯi ṯa đeṯam, đeṯam igaŋwalwaɽǝṯia ṯa, ndǝ eđa gǝnǝŋ gero gǝlǝŋǝni eŋau
         na igusila gatǝɽe gënǝŋu gaber gaɽǝwađaṯa gabenṯia eŋǝlǝŋe ŋǝrǝmwa.
         6 eđa gǝlǝŋǝnu igaŋǝno gënǝŋu gaɽ aŋǝno na eđa gǝlǝŋǝnu igusila gënǝŋu gaɽ usila.
         7 gerṯe agirǝwano eŋen igwalwaɽǝṯiaŋa ṯa đeṯam ŋǝlǝŋǝni agǝmaijǝn.
         8 đǝbera đura eŋen ŋǝlëɽǝŋu na agano ole gǝlëɽǝŋu, orn nǝŋaijǝbeṯe alo ṯa đeṯo ŋga
         na đabǝṯa ŋga, na leđa pređ lǝlǝŋǝnu igusila gatǝɽe larno ṯia.
         9 nikaḏimus nǝŋǝmuɽǝbiṯi eŋen ṯa, ŋen iŋi ŋiđ aŋfeṯe ṯau?
         10 yesu nǝŋǝmuɽǝbiṯi eŋen ṯa, aganǝŋa agaɽ eđa gǝbërrǝŋaiđia ŋen galo israyil, orn agaijǝba
         ŋen iŋi ?
         11 đeṯam, đeṯam, igaŋwalwaɽǝṯia ṯa, nanda ñagaliŋeṯo ŋen iŋi ñagwaɽwata na ñagaseicu
         ŋen iŋi ñagamǝđaṯa orn ñaganǝñaŋ ñaganeđa ŋen eŋaiñ.
         12 ndǝ igalwaɽǝṯǝnde ŋen ŋǝlaŋge lalo na ñerṯe ñabaŋǝnṯi, ŋen ŋanṯau ñagiđi ñaŋǝnṯi,
         ndǝ igwandǝlwaɽǝṯia ŋen ŋǝlaŋge leɽa gǝrǝmwa elo?
         13 eđa gero gǝnǝŋ gabǝṯwa elo illi gënǝŋu igi girǝwu elo, fiđia gǝleđa igi gafo elo.
         14 ŋen ŋarno musa gëɽu rǝmwa reieia elo eđǝñwa, nṯia eum ŋen đeṯam iđia gǝleđa giđ aŋëɽǝni
         elo,
         15 ṯa eđa gǝnǝŋ gëndu ŋen ŋǝlëɽǝŋu araga gaber giđ aŋǝmǝndëđǝni, orn aŋerṯe đamǝṯia
         đǝbǝɽǝbǝte.
         16 ŋen ŋanṯa rǝmwa rubwa leđala lalo kaiñ orn ndrađwaṯe iđia gǝlëɽǝŋu gunto ŋen ŋanṯa
         eđa gǝnǝŋ aŋëndi ŋen ŋǝlëɽǝŋu gaber giđ aŋǝmǝndëđǝni orn aŋerṯe đamǝṯia đǝbǝɽǝbǝte.
         17 orn rǝmwa rađwaṯo iđia gǝlëɽǝŋu alo gerṯa ṯa aŋkarme alo orn ṯa alo aiyëbǝrni gënǝŋuga.
         18 eđa gëndu ŋen ŋǝlëɽǝŋu gaber giđ aŋakarmǝni kwai kwai, orn eđa gero gǝbendia ŋen
         ŋǝlëɽǝŋu gënǝŋu gakǝmǝnu đǝge ŋen ŋanṯa gero gǝbaŋǝnṯia irǝŋ giđia igi gaɽo gunto
         gǝlǝŋǝnu irǝmwa.
         19 fǝŋu đakǝme iđi, ṯa arrerre geṯo alo, na leđa lonaṯa ŋǝrǝmia lamiñaṯo arrerre ŋen
         ŋanṯa ŋen eŋen ŋeieia.
         20 ŋen ŋanṯa leđa pređ lëbǝđia ŋen ŋeicia laber lonaṯa arrerre kwai kwai, na lënǝŋulu
         lero leṯo egarrerre lomanaŋ kwai kwai ṯa ŋen eŋen aŋerṯe ŋǝlǝŋini.
         21 orn eđa gëbǝđia ŋen ŋǝđeṯam jaica geṯo egarrerre, ŋen ŋanṯa ŋen ŋǝlëɽǝŋu aŋǝlǝŋini
         ṯa ŋen iŋi ŋiđǝnu đamǝđaṯađa đǝrǝmwa.
         22 orn ndǝ ŋen iŋi đǝge yesu na ṯalǝmis ldabǝla alo yuḏiya na gënǝŋu ldǝɽaŋǝlda tu ñoman
         ñǝmaṯan nǝŋananaiee leđa mamuḏiya.
         23 orn yuanna eum gafo gananaieia leđa mamuḏiya alo yanun, alo yafo salim ṯwaiñ, ŋen
         ŋanṯa ŋawa ŋwaiña kaiñ alo isei. orn leđa lderlda ldǝnaneini mamuḏiya,
         24 ŋen ŋanṯa liga ildei yuanna gamǝlu gabëɽǝni isijǝn.
         25 na ŋen ŋatwođo iṯalǝmis iyuanna na igal yawuḏ eŋen ŋǝđatǝɽe.
         26 orn ldǝɽe yuanna nano ldǝmeiṯi ṯa, ya rabbi, eđa igi gëgǝluŋ ñagǝldǝgǝɽaŋa đǝbarlda
         nëiñua đurḏun, igi aganaieǝma đamǝđaṯa, gënǝŋu gëni gananaieia leđa mamuḏiya, na leđa
         pređ lamaninia nano.
         27 yuanna nǝŋǝluɽǝbiṯi eŋen ṯa, eđa gero gaɽǝwađaṯa gǝma wagǝnǝŋ, illi ndǝ rǝmwa ramanaica.
         28 ñaganǝñaŋ ñagaɽǝwađaṯa ñagaiñamǝđaṯa ŋen iŋi igaṯa, igënǝñi igero igaɽ al masiya,
         orn ṯa igwǝđweinu ŋen ŋaɽnđa.
         29 eđa gerṯo ŋere ŋamǝni, fǝŋu maji igi gamǝđia. orn amal gǝmaji igi gamǝđia, igi guđǝru
         ṯaŋǝno ole gǝlëɽǝŋu, gënǝŋu nǝŋǝreṯe nano kaiñ ŋen ŋanṯa ole gǝmaji igi gamǝđia. nṯia
         eum đaŋǝra nano đǝlëɽǝñi đunḏeinu nḏamiñaṯe ndëuwǝr.
         30 đeṯam gënǝŋu aŋoɽreṯe na aŋoɽreṯe orn igënǝñi eteṯe na eteṯe.
         31 gënǝŋu igi geṯo elo gaɽnđa nëiñua iliji pređ, gënǝŋu igi geṯo iđuđa gënǝŋu gǝđuđa
         nǝŋalwaɽǝṯi ŋen ŋǝđuđa. gënǝŋu igi geṯo elo gaɽnda nëiñua iliji pređ.
         32 gënǝŋu gaɽwata ŋen iŋi gënǝŋu gaseicu na gano orn eđa gero gǝnǝŋ gëndu đamǝđaṯa đǝlëɽǝŋu.
         33 eđa igi gënđu đamǝđaṯa đǝlëɽǝŋu gǝbërrǝŋaiđia ŋen ṯa rǝmwa raɽo đeṯam.
         34 gënǝŋu igi rǝmwa rađwaṯǝma gabëkëɽia ŋen ŋǝrǝmwa ŋen ŋanṯa rǝmwa ramananaicia usila
         gatǝɽe, na ŋabǝɽa ŋusila gatǝɽe ŋwaiña kaiñ, ŋaber ŋaɽǝwađaṯa ŋabirndeima.
         35 đaṯa gubwa iđiaga na ganaiđo ŋen pređ eraŋ rǝlëɽǝŋu.
         36 eđa gëndu ŋen ŋiđia gǝrǝmwa araga gerṯo đamǝṯia đǝbǝɽǝbǝte, orn eđa ganeđo iđia gaber
         giđ aŋǝseici đamǝṯia, orn đeiciano đǝrǝmwa đamaɽaŋa nano.

1 ndǝ elǝŋ yesu galiŋeṯo ṯa al farisiyin yano ṯa yesu gëbǝđia leđa lwaiña lǝmateṯa,
         na gǝlnanaicia mamuḏiya lamiñaṯo lorǝba lǝyuanna,
         2 orn yesu gënǝŋu gaber galnanaieia mamuḏiya, orn ṯalǝmis ilëɽǝŋu yalnanaicia mamuḏiya,
         3 gënǝŋu nǝŋamiñe alo yuḏiya nǝgabǝṯa alo ijalil.
         4 na ŋen ŋafǝṯia đeṯam gënǝŋu gamiña alo isamǝri.
         5 na gënǝŋu nǝŋeṯa irnuŋ nano galo isamǝri gǝbernia sukar, alo yafo ṯwaiñ alo nano
         isi yagub ganaico yusǝf, iđia gǝlëɽǝŋu, pǝnđe.
         6 na lǝbu lǝyagub lafo tu. yesu nǝŋǝcwareṯe kaiñ ŋen ŋanṯa gerldo, nǝŋǝmiñǝniano ldǝbu
         ëđǝñinano.
         7 orn wuji gǝnǝŋ galo isamǝri nǝŋeṯa nǝŋau gwonaṯa gabaɽa ŋawa. na yesu nǝŋeiṯi wuji
         ṯa, naicǝñi ŋawa iṯi.
         8 ŋen ŋanṯa ṯalǝmis ilëɽǝŋu yabǝɽo irnuŋ ṯa ailiđi ŋǝsa.
         9 orn wuji galo isamǝri nǝŋǝmeiṯi ṯa, ŋen ŋanṯau aganǝŋa agaɽ al yawuḏ na ageɽǝđiñi
         ŋawa, ñiŋgi igalo isamǝri? ŋen ŋanṯa al yawuḏ na as samariyin lagieđr.
         10 yesu nǝŋǝmuɽǝbiṯi eŋen ṯa, gǝbanṯa agaliŋeṯo đǝnaica đǝrǝmwa, na eđa igi galwaɽǝṯǝŋa,
         naieǝñi ŋawa iṯi, ṯa aganǝŋa agiđi ŋameɽǝđe na gënǝŋu giđ aŋanaice ŋawa ŋǝđamǝṯia.
         11 orn wuji nǝŋǝmeiṯi ṯa, ya elǝŋ, agero agaberṯia arrǝmbei, na lǝbu loliano. agiđi
         ŋame ŋga ŋawa iŋi ŋǝđamǝṯia?
         12 agoɽra agamiñaṯa đaṯa igaiñ yagub, igi ganaieǝnde lǝbu, na luwǝṯia ŋawa, gënǝŋu na
         liđia ǝllëɽǝŋu, na đwala đǝlëɽǝŋu?
         13 orn yesu nǝŋǝmuɽǝbiṯi eŋen ṯa, eđa gǝṯia ŋawa iŋi aŋal giđ aŋǝmarre tǝŋ,
         14 orn eđa gǝnǝŋ gǝṯia ŋawa iŋi igamanaica gënǝŋu gero đǝrraŋalano lomanaŋ tǝŋ kwai
         kwai, ŋen ŋanṯa ŋawa iŋi igamanaiea ŋiđ aŋǝɽeṯe đoro iŋu iđi đǝrrǝmǝđia ŋawano bǝɽǝbǝte
         ŋen ŋanṯa đamǝṯia đǝbǝɽǝbǝte.
         15 wuji nǝŋǝmeiṯi ṯa, ya elǝŋ, naicǝñi ŋawa iŋi taltal, ṯa aŋal aŋerṯe gaiñarra lomanaŋ
         tǝŋ, na yerṯe yiđi yoɽǝbaṯe nǝŋau tǝŋ.
         16 yesu nǝŋǝmeiṯi ṯa, mbu ŋundǝđia ebaŋgalo ñeṯa ëli.
         17 wuji nǝŋǝmeiṯi ṯa, igero ebaŋgaiñ. yesu nǝŋǝmeiṯi ṯa, agwalwaɽo đeṯam, ndǝ agaṯa
         agero agaberṯia ebaŋgalo,
         18 ŋen ŋanṯa agafo agerṯo ebaŋgalanda đenǝŋ, na maji igi agerṯǝma điñǝđi gerṯa ebaŋgalo
         igi. ŋen ŋǝlaɽǝŋa ŋǝđeṯam.
         19 wuji nǝŋǝmeiṯi ṯa, ya elǝŋ, igaliŋeṯaŋa ṯa agaɽo nabi.
         20 đaṯanda eldaiñ labuŋǝṯwa rǝmwa naiyǝn isi, orn ñaŋ ñagabaṯa ṯa ursalim gaɽo alo isi
         đeṯam leđa labuŋṯau rǝmwa.
         21 yesu nǝŋǝmeiṯi ṯa, wuji ëndu ŋen ŋǝlëɽǝñi, liga liđ alela ildi ñagaber ñagwabuŋṯi
         đaṯa rǝmwa naiyǝn isi walla alo yursalim.
         22 ñaŋ ñaŋgi ñagaɽo as samariyin ñagaijǝba ñagabuŋṯia esegi, orn nanda ñagaliŋeṯo ṯa
         esegi ñagamabuŋṯia, ŋen ŋanṯa đëbǝria đeṯo igal yawuḏ.
         23 orn liga liđ alela, đeṯam leṯo, na iliga ildi leđa ildi laboŋwa enare ŋope, lënǝŋulu
         labuŋṯia đaṯa rǝmwa igusila na eŋen ŋǝđeṯam, ŋen ŋanṯa đaṯa rǝmwa ronaṯa leđa larno
         ṯia ṯa labuŋṯia.
         24 rǝmwa raɽ usila, na leđa ildi labuŋṯia đeṯam alǝbuŋṯi usilaga na ŋenŋa ŋǝđeṯam.
         25 wuji nǝŋǝmeiṯi ṯa, igaliŋeṯo ṯa al masiya giđ aŋela, feŋu igi gëɽǝnu. ndǝ geṯo đǝge
         giđ aŋǝndǝlwaɽǝṯi ŋen pređ.
         26 yesu nǝŋǝmeiṯi ṯa, fǝŋu ñagǝldǝgwaɽwata, gaɽ al masiya.
         27 liga ildi ṯalǝmis ilëɽǝŋu yeṯo myirǝwano ŋen ŋanṯa lwaɽwata wujiga, orn eđa nǝŋerṯe
         gǝnǝŋ iŋulu geɽǝđǝma ṯa, agëbǝđi ṯau? walla ṯa ñagwaɽwata wujiga eđa?
         28 na wuji nǝŋǝṯađe ɽia ǝllëɽǝŋu nǝŋoɽǝbaṯe irnuŋ nǝŋǝlwaɽǝṯi leđa ṯa,
         29 elar ñaŋ pređ aɽr ñanwane maji igi gwaɽwato ŋen pređ iŋi igiđu, gerṯa fǝŋu al masiya?
         30 na lënǝŋulu ldela irnuŋ lǝmaɽe nano.
         31 ŋen wuji gabǝɽo alɽwata lijila, ṯalǝmis ṯaiyǝɽwatiṯu yesu ṯa, ya rabbi, so laŋge.
         32 orn gënǝŋu nǝŋǝleiṯi ṯa, igerṯo ŋǝsa igǝsa, iŋi ñagaijǝba.
         33 ŋen ŋafǝṯia ṯalǝmis ṯaiyaɽwataiđo niyaṯa, eđa gǝnǝŋ gamǝṯǝma ŋǝsa gǝso?
         34 yesu nǝŋǝleiṯi ṯa, fǝŋǝsa iŋi ŋǝlëɽǝñi, fǝđiđia ŋen ŋǝlëɽǝŋu igi gwađwaṯiñi, na đǝbǝɽenḏeđia
         ḏǝŋǝmëɽria ŋǝlëɽǝŋu.
         35 ñerṯe ñagǝbaṯa ṯa, liga lǝđwanḏa lamǝlu leṯo nubwa marldwan? seicr, igandǝlwaɽǝṯia
         tuđir isi isalo ñaseiei ni, ŋen ŋanṯa ni nafo nore điñǝđi.
         36 na eđa igi gwanḏa gǝmama đǝpǝɽa, ŋen ŋanṯa gënǝŋu gǝbakëɽia ŋǝlwa ldǝɽo ŋen ŋanṯa
         đamǝṯia đǝbǝɽǝbǝte, ṯa eđa gawađa na eđa gwanḏa alaŋǝreṯe nano ndǝm.
         37 ŋen ŋafo đeṯam ṯa eđa gǝnǝŋ gawađa, na eđa gwomǝn tǝŋ gwanḏa.
         38 igwađwaṯǝnde ṯa ñwanḏe ŋǝlwa, orn ñagero ñagidu ŋǝmëɽria ṯa ñiđi ŋǝlwa iŋi. leđa
         lomǝn tǝŋ liđu ŋǝmëɽria orn ñaganǝñaŋ nǝñënṯi eŋǝmëɽria eŋen.
         39 leđa lwaiña laɽo as samariyin lirnuŋ igei lëndu ŋen ŋǝyesu ŋen ŋanṯa damǝdaṯa dǝwuji
         ndǝ gaṯa, gënǝŋu gwalwaɽǝṯiñi ŋen pređ igiđu.
         40 na ndǝ as samariyin yeṯǝma nano ṯaimekeɽǝđo ṯa aldǝɽaŋalda, orn laɽaŋalda ñoman ñiɽijan,
         41 na leda lomǝn lwaiña ldëndi ŋen ŋǝlëɽǝŋu ŋen ŋanṯa ŋen gwalwaɽǝṯǝlo.
         42 na lënǝŋulu ldeiṯi wuji ṯa, điñǝđi ñagero ñagǝbendia ŋen ŋǝyesu ŋen ŋanṯaŋa orn ñagananda
         ñagano đurri, na ñagaliŋeṯo ṯa đeṯam, gënǝŋu gaɽo đëbǝria đalo.
         43 orn ndǝ ñoman ñaŋgaṯo ñiɽijan yesu nǝŋǝmiñe, nǝŋabǝṯa alo ijalil.
         44 ŋen ŋanṯa yesu gënǝŋu gaṯa, nabi gero gananeinia đamia irnuŋ gǝlëɽǝŋu.
         45 ŋen ŋafǝṯia ndǝ geṯo alo ijalil, liji lalo ijalil ldǝmaŋǝnṯi ŋen ŋanṯa laseicu ŋen
         pređ gënǝŋu giđu alo yursalim iliga lǝđǝsa. lënǝŋulu cum labǝɽo nḏǝsa.
         46 yesu nǝŋoɽǝbaṯe alo igana ijalil, alo isi giđiau ŋawa ṯa aŋǝɽeṯe ŋawa ŋinǝb. na maji
         gafo gǝnǝŋ gaɽ elǝŋ gafo alo ikafranawum, na iđia gǝlëɽǝŋu gafo gwuma.
         47 nd gano yesu goɽǝbaṯo alo yuḏiya nǝŋeṯo alo ijalil, nǝŋǝmaɽe nano nǝŋǝmekeɽǝđe kaiñ
         ŋen ŋanṯa aŋirǝwi aŋeiđi ŋere, ŋen ŋanṯa iđia gafo ṯwaiñ gabaiya.
         48 na yesu nǝŋǝmeiṯi ṯa, nđǝ agaber agaseicia ŋen ŋoɽra na aŋwara agaber agiđi ŋënđi
         ŋen.
         49 maji gaɽ elǝŋ nǝŋǝmalwaɽǝṯi ṯa, ya elǝŋ irǝwaŋ điñǝđiṯi, ŋere ŋǝlëɽǝñi ŋamǝlu ŋabaiya.
         50 yesu nǝŋǝmeiṯi ṯa, mbu, iđia gǝlaɽǝŋa gwëtu gatođo giđ aŋǝmǝṯe. orn maji nǝŋëndi
         ŋen iŋi yesu gwalwaɽǝṯǝma nǝgabǝla.
         51 liga gënǝŋu gamǝlu girǝwa gafo eđađ lǝbai ǝllëɽǝŋu lopǝđaiđo ŋulda, ldǝmwalwaɽǝṯi
         ṯa, ŋere ŋǝlaɽǝŋa ŋwëtu ŋiđ aŋǝmǝṯe.
         52 ŋen ŋafǝṯia nǝŋǝleɽǝđe, ëđǝñin yaɽo mǝnau ŋamǝjǝđia, na lënǝŋulu ldǝmeiṯi ṯa, đǝmwa
         đaŋgiṯǝma erega ëđǝñin yento.
         53 ŋen ŋafǝṯia eṯen galiŋeṯo ëđǝñin yafo đurri, isi yesu gwalwaɽǝṯǝmau, iđia gǝlaɽǝŋa
         gwëtu gatođa, giđ aŋǝmǝṯe. na gënǝŋu na leđa pređ leɽa gǝlëɽǝŋu lëndu ŋen.
         54 ŋen iŋi ŋafo egaŋwara iɽijan isi yesu giđu ndǝ goɽǝbaṯo yuḏiya alo ijalil.

1 orn đǝsa nḏǝfeṯe đǝnǝŋ đal yawuḏ, na ŋen ŋafǝṯia yesu nǝgabǝṯa alo yursalim.
         2 na alo yursalim alo yafo yǝnǝŋ eŋau, yafo ëuwǝr ṯwaiñ isi ibernia ëuwǝr iyaŋala,
         na alo isi eŋau ibernia egole gibraniyin beṯasđa, na yerṯo ndropwa ano egwaŋ đenǝŋ.
         3 na alo isi leđa lwaiña kaiñ lwuma lǝfau loɽaŋa, lǝmaṯan laber laseiđia, lǝmaṯan laber
         labǝrlda na lǝmaṯan laijǝba aŋǝnoiya. leđa ildi laṯurṯia đuraguđia ŋawano.
         4 ŋen ŋanṯa mǝlaiyǝka đikirǝwaṯa eŋau ñomanǝña ñomanǝña yuraguđia ŋawano, orn eđa girǝwǝṯu
         eŋau nëiñua eŋen ŋǝŋawa ŋuraguđǝniano, orn nǝŋeiđe ŋǝɽaiñ iŋi ŋafǝma nano.
         5 maji gǝnǝŋ galo isi gafo gwuma nṯǝli eređia giɽijin na alo đenǝŋ nǝmiñe niɽijin.
         6 orn yesu ṯaŋǝmaseieu gandra nǝŋǝmaliŋeṯe ṯa gaɽaŋo alo liga lwala nǝŋǝmeiṯi ṯa, agwonaṯa
         agǝbeiđini?
         7 orn eđa gwuma nǝŋǝmeiṯi ṯa, ya elǝŋ igero eđa gaiñǝrǝweieia eŋau ndǝ ŋawa ŋuraguđiniano,
         orn nđǝ igumǝlu igǝwirǝwaṯa, eđa nǝŋela nǝŋǝwirǝwaṯe nǝŋǝñiṯađe.
         8 yesu nǝŋǝmeiṯi ṯa, twođo ŋape đǝṯelia đǝlaɽǝŋa, ŋerlđe ŋaɽe.
         9 orn taltal nǝŋǝtođe nǝŋape đǝṯelia nǝŋaɽe. na loman ildi lǝđǝmiñǝniano.
         10 ŋen ŋafǝṯia al yawuḏ niyeiṯi maji geiđinu ṯa, loman ildi lǝđǝmiñǝniano ŋen ŋëđǝñinu
         ṯa agapa đǝṯelia.
         11 gënǝŋu nǝŋǝluɽǝbiṯi eŋen ṯa, eđa geiđiñi gwalwaɽǝṯiñi ṯa, yape đǝṯelia đǝlëɽǝñi eɽe.
         12 lënǝŋulu ldǝmeɽǝđe ṯa, maji gǝbernia esegi gwalwaɽǝṯiaŋa ṯa agapa đǝṯelia ŋaɽe?
         13 orn maji geiđinu nǝŋaijǝbeṯe ṯa eđa gǝbernia esegi ŋen ŋanṯa leđa lafo lwaiña na
         yesu gamiño.
         14 orn yesu nǝŋǝmafiđi igal ekǝl nǝŋǝmeiṯi ṯa, seieu agaɽo agëpi, ŋerṯe agëbǝđia ŋen
         ŋwomǝn ŋeieia kwai kwai, ṯa ŋen ŋeicia ŋamiñaṯo đǝmwa đakǝl ŋaber ŋiđ aŋëndi.
         15 orn maji nǝŋamiñe nǝŋwalwaɽǝṯi al yawuḏ ṯa fǝŋu yesu igi geiđǝma.
         16 ŋen ŋafǝṯia al yawuḏ yatođo nenanaice yesu ŋen ŋubwa, ŋen ŋanṯa gënǝŋu gëbǝđia ŋen
         iŋi iloman lǝđǝmiñǝniano.
         17 orn yesu nǝŋǝluɽǝbiṯi eŋen ṯa, papa gëbǝđia ŋǝmëɽria điñǝđi mǝldin na igëbǝđia ŋǝmëɽria
         cum.
         18 na ŋen ŋafǝṯia al yawuḏ yonaṯa kaiñ yamaɽiña, gerṯa ŋen ŋanṯa gënǝŋu gagero ŋen ŋǝloman
         lǝđǝmiñǝniano ikǝrǝŋ, orn cum gwaɽwata ṯa rǝmwa raɽ eṯen, nṯia giđu etam gǝlëɽǝŋu
         lǝɽǝwaṯo rǝmwara.
         19 orn yesu nǝŋǝluɽǝbiṯi eŋen ṯa, đeṯam, đeṯam, igandǝlwa-ɽǝṯia ṯa, iđia gero gaɽǝwađaṯa
         gëbǝđia ŋen ŋǝnǝŋ bǝɽan, illi ndǝ gaseica đaṯa ṯa gëbǝđia ṯia. ŋen ŋǝnǝŋ iŋi đaṯa
         gëbǝđia, iđia gëbǝđia cum.
         20 ŋen ŋanṯa đaṯa gubwa iđiaga, gamërrǝŋaicia ŋen pređ gëbǝđia na gënǝŋu giđ aŋǝmërrǝŋaiei
         laŋge lamiñaṯo ŋen iŋi, ṯa ñagiđi ñirǝwano.
         21 ŋen ŋarno đaṯa gatuđi leđa laiyo ṯaŋaliđu lamǝṯo, nṯia cum iđia gëbǝđia eđa gǝnǝŋ
         aŋǝmǝṯe igi gwonaṯa ṯa gamǝṯia.
         22 ŋen ŋanṯa đaṯa gaber gakama eđa gǝnǝŋ, orn ganaico iđia ŋen pređ ŋǝđakǝme,
         23 ṯa leđa pređ alnanaice iđia đame, ŋen ŋarno lananaicia đaṯa đame. eđa gǝnǝŋ gaber
         gananaicia iđia đame, gënǝŋu gaber gananaicia đaṯa đame igi gađwaṯǝma.
         24 đeṯam, đeṯam, igandǝlwaɽǝṯia ṯa, eđa igi gaiñǝnata na nǝŋǝmaŋǝnṯi egare igi gwađwaṯǝñi,
         gënǝŋu gerṯo đamǝṯia đǝbǝɽǝbǝte, gaber giđ aŋakǝmǝni, orn gamiño eŋǝɽaiñ đǝge nǝŋënṯi
         eđamǝṯia.
         25 đeṯam, đeṯam, igandǝlwaɽǝṯia ṯa, liga liđ alela, đeṯam leṯo đǝge, ildi leđa laiyo
         liđ alnau ole giđia gǝrǝmwa, na lënǝŋulu ildi lano liđ alamǝṯe.
         26 ŋen ŋarno đaṯa gerṯo đamǝṯia egǝtam gǝlëɽǝŋu, nṯia cum gënǝŋu ganaico iđia ṯa aŋerṯe
         đamǝṯia egǝtam gǝlëɽǝŋu,
         27 nǝŋǝmanaiee ŋabǝɽa ṯa aŋakǝmǝđe, ŋen ŋanṯa gënǝŋu gaɽ iđia gǝleđa.
         28 ñerṯe ñagirǝwano eŋen iŋi ŋen ŋanṯa liga liđ alela ildi leđa pređ lǝfo erel liđ alnau
         ole gǝlëɽǝŋu,
         29 na liđ altwođe. leđa ildi lafo lëbǝđia ŋen ŋame liđ altwođe eđatođa ŋen ŋanṯa đamǝṯia,
         orn leđa lafb lëbǝđia ŋen ŋeieia liđ altwođe eđatođa ŋen ŋanṯa đakǝme.
         30 igero igaɽǝwađaṯa igëbǝđia ŋen ŋǝnǝŋ bǝɽan. ndǝ igǝnna, igakǝme, na đakǝme đǝlëɽǝñi
         đuđǝrwaṯo ŋen ŋanṯa igaber igwonaṯa ŋen ŋǝlëɽǝñi, orn ŋen ŋǝlëɽǝŋu igi gwađwaṯiñi.
         31 ndǝ igënǝñi igerṯo đamǝđaṯa đǝlëɽǝñi, đamǝđaṯa đǝlëɽǝñi đero đeṯam.
         32 fǝŋu eđa gwomǝn gerṯo đamǝđaṯa đǝlëɽǝñi na igaliŋeṯo ṯa đamǝđaṯa đǝlëɽǝñi iđi gënǝŋu
         gerṯo đafo đeṯam.
         33 ñagwađweiṯu yuanna leđa na gënǝŋu gwaɽwata ŋen ŋǝđamǝđaṯa đǝđeṯam,
         34 orn igaber igamama đamǝđaṯa eleđa lalo, orn igandǝlwaɽǝṯia ŋen iŋi ṯa ñabërni.
         35 yuanna gaɽo lamba ildi loɽa lawađialo na ñagafo ñagwonaṯa ñaŋǝreṯe nano egarrerre
         gǝlëɽǝŋu iliga ltefr.
         36 orn igerṯo đamǝđaṯa đamiñaṯo orǝba đǝyuanna, ŋen ŋanṯa ŋǝmëɽria iŋi đaṯa ganaieǝñi
         ṯa ibǝɽenḏeṯe, đeṯam ŋǝmëɽria iŋi igëbǝđia ŋǝmama đamǝđaṯa đǝlëɽǝñi, ṯa đaṯa gwađwaṯiñi.
         37 đaṯa igi gwađwaṯiñi gënǝŋu gǝmama đamǝđaṯa đǝlëɽǝñi. ñagero ñagǝnna ole gǝlëɽǝŋu
         kwai kwai, na ñagero ñamaseieia kwai kwai,
         38 na ñagaber ñagaberṯia ŋen ŋǝlëɽǝŋu ŋafǝndau, ŋen ŋanṯa ñagaber ñaga-bendia ŋen ŋeda
         igi gënǝŋu gwađwaṯǝma.
         39 ñagagagwondwa iđǝwërđia ŋen ŋanṯa ñagabaṯa ṯa ñerṯe đamǝṯia đǝbǝɽǝbǝte eŋen iŋi ŋǝwërđǝnu,
         orn fiđi đǝwërđia đaɽo đamǝđaṯa iđi gaiñamǝđaṯa,
         40 orn ñaganeđo ñageṯǝñi nano ṯa ñerṯe đamǝṯia.
         41 igaber igabaŋǝnṯia đame eleđa,
         42 orn igaliŋeṯo đeṯam ṯa ñagero đubwa rǝmwara enare enalo.
         43 igeṯo irǝŋga gǝpapa gǝlëɽǝñi, orn ñaŋ ñaganeđo ñagaiñaŋǝnṯia. ndǝ eđa garto geṯo
         irǝŋga gǝlëɽǝŋu orn ñǝmaŋǝnṯi.
         44 ñagaɽǝwađaṯa ñagǝbendia ŋen ṯau ndǝ ñaganǝñaŋ ñaŋgi ñagananaiđia đamia eleđa lomǝn
         bǝɽan, orn ñaganeđo ñagapwaiña đamia iđi đeṯo irǝmwa irri raɽ runto?
         45 ñerṯe ñagabaṯa ṯa igiđ indǝsǝki iđaṯa. ñagerṯo eđa gǝnđǝsǝkia, na fǝŋu musa igi ñagaṯa
         đonaṯa eđalo điđ ađǝmaufeṯe.
         46 gǝbanṯa ñagëndu deṯam ŋen ŋǝmusa ṯa ñagëndu ŋen ŋǝlëɽǝñi cum ŋen ŋanṯa gënǝŋu gawërđu
         ŋen ŋǝlëɽǝñi.
         47 orn nđǝ ñagaber ñagabenđia ŋen iŋi gënǝŋu gawërđu, orn fǝṯau ñagiđi ñëndi ŋen iŋi
         igwaɽwata?

1 orn yesu nǝŋǝmiñe nǝŋuɽǝđi iđǝbarlda đoɽra đǝbernia jalil, walla ṯabiriya.
         2 na leđa lwaiña ṯalmaiyǝteṯo alo ŋen ŋanṯa laseieu aŋwara isi gënǝŋu giđi eleđa lwuma.
         3 orn yesu nǝgabǝṯa naiyǝn na ldǝɽaŋe alo tu ṯalǝmisya ilëɽǝŋu.
         4 na al fissa yafo ṯwaiñ isi yaɽo đǝsa đal yawuḏ.
         5 yesu nǝŋǝtuđi nđa nǝŋǝnwane liji lwaiña lëni larraiđǝma nano nǝŋǝlwaɽǝṯa filibus
         ṯa, lǝgaɽǝwađaṯar lǝgǝbǝliđar ŋga aicǝba ŋen ŋanṯa liji ilđi alǝse?
         6 orn yesu gwalwaɽo ṯia ṯa aŋǝminḏeici, ŋen ŋanṯa gënǝŋu galiŋeṯo ṯa giđ aŋiđi ṯau.
         7 filibus nǝŋǝmuɽǝbiṯi eŋen ṯa, nđǝ jǝnei yeɽo eređia giɽijan, yaber yabǝliđa aicǝba
         gwaiña ṯa leđa pređ laɽǝwađaṯa lǝmama gǝtetan.
         8 orn ṯalǝmis yomǝn ibernia anḏǝrawus igi orǝba gǝsiman buṯrus, nǝŋeiṯi yesu ṯa,
         9 umi gëni gǝnǝŋ ëli gerṯo ragif đenǝŋ na lǝmme liɽijan, orn agaṯau? lanđe ildi eleđa
         ildi lwaiña kaiñ?
         10 yesu nǝŋaṯa, lwaɽǝṯr leđa pređ alǝɽaŋe alo. na leđa laɽorra ildi laɽo alǝf đenǝŋ
         ldǝɽaŋe alo isi yerṯo ŋaiñano.
         11 yesu nǝŋape ragif nǝŋërṯi rǝmwa nano nǝŋǝnaice ṯalǝmis ilëɽǝŋu na ṯalǝmis nelnanaice
         leđa ildi laɽaŋa alo, nṯia eum elǝmme ŋen ŋarno lënǝŋulu lonaṯa.
         12 na ndǝ leđa labeṯo, yesu nǝŋeiṯi ṯalǝmis ṯa, rraiđr ŋǝsa iŋi ŋǝṯënu alo ṯa laŋge
         alerṯe lǝgirni.
         13 ŋen ŋafǝṯia yënǝŋulu yararraiđo laŋge lteta iragif đenǝŋ ilđi lǝṯënu, na laŋgela
         ildi lǝṯënu yënǝŋulu yurḏǝjaico ŋumǝra ređ nǝŋamiñe ŋǝɽijan.
         14 ŋen ŋafǝṯia ndǝ leđa laseicu aŋwara isi giđu, lđaṯa, đeṯam fǝŋu an nabi igi geṯo
         alo.
         15 yesu galiŋeṯo ṯa lonaṯa leṯo alǝmëndi, ṯa alamiđi gaɽ elǝŋ, na ŋen ŋafǝṯia gënǝŋu
         nǝŋoɽǝbaṯe naiyǝn tǝŋ alǝsoŋ.
         16 na ndǝ ulǝŋgi gaɽo ṯalǝmis ilëɽǝŋu niyirǝwaṯe đǝbarlda,
         17 nǝyënṯi iđǝpundǝri đǝŋau ṯa aluɽǝđi iđǝbarlda aɽe alo ikafranawum. na alo yaɽo ŋǝrǝmia
         đǝge na yesu gamǝlu gǝleṯa nano.
         18 na ŋawa nǝŋotwođe ṯaŋakaborṯo elo, ŋen ŋanṯa đǝbera đwaiña ŋabǝɽano đura.
         19 ndǝ ṯalǝmis yabǝɽo garno mil yiɽijin walla marldwan eŋau iligano, niyǝseiei yesu
         gaberlda nǝŋau eđape na ṯaŋǝleleṯa nano, niyiđǝñiṯalo kaiñ.
         20 orn gënǝŋu rǝŋǝlǝlwaɽǝṯi ṯa, fmi, ñerṯe ñagiđǝñalo.
         21 na yënǝŋulu yonaṯa yamënǝci iđǝpundǝri na taltal đǝpundǝri nḏabǝṯa alo eđǝɽe isi
         đǝweleṯa
         22 na eloman leṯeɽe leđa ildi lwaiña lǝṯurwa nëṯǝndi gwomǝn gǝđǝbarlda, ldǝseiei đǝpundǝri
         đafo đunto, đero đomǝn tǝŋ, na laliŋeṯo ṯa yesu lero lǝwënṯia ṯalǝmisya ilëɽǝŋu, orn
         ṯa ṯalǝmis yamiño alǝsoŋ.
         23 orn upundǝri gwomǝn tǝŋ galo iṯibiriya gaijomaṯo ṯwaiñ alo isi leđa lasau aieǝba,
         ndǝ elǝŋ yesu gǝlǝŋǝđeinu irǝmwa đǝge.
         24 ŋen ŋafǝṯia ndǝ leđa lwaiña laseieu yesu na ṯalǝmis ilëɽǝŋu lero, lënǝŋulu ldënṯi
         igupundǝri ldabǝṯa alo ikafranawum, ŋen ŋanṯa alǝpwaiñe yesu.
         25 ŋen luɽǝđu iđǝbarlda ldǝmafiđiṯi ldǝmeɽǝđe ldaṯa, ya rabbi, ageṯo ëli ndoŋǝɽa?
         26 yesu nǝŋǝluɽǝbiṯi eŋen ṯa, đeṯam, đeṯam, igandǝlwaɽǝṯia ṯa, ñaganǝñaŋ ñagaiñǝpwaiña,
         gerṯa ŋen ŋanṯa ñagaseicu aŋwara, orn ŋen ŋanṯa ñagaso ragif nǝñabeṯe.
         27 ñerṯe ñëbǝđia ŋǝmëɽria ŋen ŋanṯa ŋǝsa iŋi ŋamamǝndëđǝni, orn ŋen ŋanṯa ŋǝsa iŋi ŋaber
         ŋamǝndëđǝni orn ŋamama đamǝṯia đǝbǝɽǝbǝte iŋi iđia gǝleđa giđ aŋǝndǝnaice, ŋen ŋanṯa
         đaṯa ganaicǝma ŋǝlǝŋe ṯa aŋiđi ṯia.
         28 orn lënǝŋulu ldǝmeiṯi ṯa, nanda ñagëbǝđia ṯau ṯa ñiđi ŋǝmëɽria ŋǝrǝmwa?
         29 yesu nǝŋǝluɽǝbiṯi eŋen ṯa, fǝŋu ŋǝmëɽria iŋi ŋǝrǝmwa, ṯa ñëndi ŋen ŋǝlëɽǝŋu igi rënǝŋu
         rađwaṯǝma.
         30 ŋen ŋafǝṯia lënǝŋulu ldǝmeiṯi ṯa, agiđi ŋiđi ŋamǝla igwande, ṯa ñanwane orn ñëndi
         ŋen ŋǝlaɽǝŋa? agëbǝđia ŋǝmëɽria ŋǝwande?
         31 daṯanda eldaiñ lǝpǝnde laso aieǝba gǝbernia manna eđǝñwa, ŋen ŋarno ŋǝwërđǝnu, rënǝŋu
         rananaieǝlo aicǝba elo ṯa alase.
         32 na yesu nǝŋǝleiṯi ṯa đeṯam, đeṯam, igandǝlwaɽǝṯia ṯa, gerṯa musa igi ganaicǝnde aieǝba
         gǝđeṯam elo, orn fǝŋu papa gǝlëɽǝñi igi gandǝnanaicia aicǝba gǝđeṯam elo,
         33 ŋen ŋanṯa aieǝba igi rǝmwa randǝnanaicia, fǝŋu igi girǝwa elo, na gananaieia alo
         đamǝṯia.
         34 lënǝŋulu ldǝmeiṯi ṯa, ya elǝŋ, nanaicǝnde aieǝba igi jaiea jaiea.
         35 yesu nǝŋǝleiṯi ṯa, igënǝñi igaɽ aicǝba igi gananaiđia đamǝṯia. eđa gǝnǝŋ geṯǝñi nano
         gaber giđ aŋǝcoiñǝṯe kwai kwai, na eđa gǝnǝŋ gëndu ŋen ŋǝlëɽǝñi gaber giđ aŋerṯe đǝrraŋalano
         kwai kwai.
         36 orn igwalwaɽǝṯǝnde ṯa eum ñagaseicǝñi na ñagero ñagabendia ŋen ŋǝlëɽǝñi.
         37 laŋge pređ ildi đaṯa gaiñǝlnaieia liđ aliñeṯa nano na igënǝñi igaber iganeđa eđa
         gǝnǝŋ geṯǝñi nano kwai kwai,
         38 ŋen ŋanṯa igirǝwa elo gerṯa ṯa yiđi ŋen ŋǝlëɽǝñi, orn ṯa yiđi ŋen ŋǝlëɽǝŋu igi gwađwaṯiñi.
         39 na fǝŋu ŋen ŋǝđaṯa igi gwađwaṯiñi ṯa igaber igwaṯia wagǝnǝŋ gënǝŋu ganaieǝñi, orn
         ṯa igiđi yiltuđi iloman ildi lǝnḏurṯu alo.
         40 na fiŋi ŋen ŋǝpapa gǝlëɽǝñi ṯa leđa pređ laseieia iđia orn alëndi ŋen ŋǝlëɽǝŋu alerṯe
         đamǝṯia đǝbǝɽǝbǝte, na ṯa igiđi yiltuđi iloman ildi lǝnḏurṯu alo.
         41 orn al yawuḏ ṯaiɽwataiđo ŋamǝɽa ŋen ŋanṯa gënǝŋu gaṯa, igënǝñi igaɽ aicǝba girǝwu
         elo.
         42 lënǝŋulu ṯalaṯa ṯa, gerṯa fǝyesu iđia gǝyusǝf, igi lǝgaliŋeṯr eṯen na lǝŋgen? ŋen
         ŋafǝṯia gënǝŋu gǝbaṯa ṯa geṯo elo ṯar?
         43 ŋen ŋafǝṯia yesu nǝŋǝluɽǝbiṯi eŋen ṯa, ñerṯe ñaɽwataiđia nano.
         44 eđa gero gǝnǝŋ gaɽǝwađaṯa geṯǝñi nano, illi ndǝ đaṯa igi gwađwaṯiñi gamabǝleđa, na
         igiđ imatuđi iloman ildi lǝnḏurṯu alo.
         45 ŋen ŋǝwërđǝnu enađam nal anbiya ṯa, lënǝŋulu pređ liđ alërrǝŋeini ŋen irǝmwa. ŋen
         ŋafǝṯia leđa pređ lano đaṯa na lǝbërrǝŋeini ŋen iŋu liđ alǝñeṯa nano.
         46 orn eđa gero gǝnǝŋ gaseieu đaṯa, illi gënǝŋu igi geṯo irǝmwa, gënǝŋu gaseieu đaṯa.
         47 đeṯam, đeṯam, igandǝlwaɽǝṯia ṯa, eđa gëndu ŋen ŋǝlëɽǝñi gerṯo đamǝṯia đǝbǝɽǝbǝte.
         48 igënǝñi igaɽ aicǝba igi gananaiđia đamǝṯia.
         49 đaṯanda eldalo lǝpǝnde laso manna eđǝñwa orn ldaiye.
         50 fǝŋu aicǝba igi girǝwu elo ṯa eđa gǝnǝŋ gaɽǝwađaṯa gǝsa na gaber giđ aŋaiye kwai
         kwai.
         51 igënǝñi igaɽ aicǝba igi gamǝṯia igi girǝwu elo. ndǝ eđa gǝnǝŋ gǝsa aicǝba igi giđ
         aŋǝmǝṯe bǝɽǝbǝte, na aicǝba igi igiđ enaiđe ŋen ŋanṯa alo fǝŋu aŋǝno ilëɽǝñi, ṯa alo
         aiyamǝṯe.
         52 orn al yawuḏ ṯaigeređo ŋen nano nǝyaṯa, ŋen ŋanṯau eđa igi gaɽǝwađaṯa gandǝnaieia
         aŋǝno ilëɽǝŋu ñase?
         53 ŋen ŋafǝṯia yesu nǝŋǝleiṯi ṯa, đeṯam, đeṯam, igandǝlwaɽǝṯia ṯa, ndǝ ñagaber ñagasa
         aŋǝno yiđia gǝleđa, na ñagaber ñagǝṯia ŋǝfǝni ŋǝlëɽǝŋu, ñagaber ñagaberṯia đamǝṯia
         ano.
         54 eđa gǝsasa aŋǝno ilëɽǝñi na gǝṯëṯia ŋǝfǝni ŋǝlëɽǝñi, gënǝŋu gerṯo đamǝṯia đǝbǝɽǝbǝte,
         na igiđ imatuđi iloman ildi lǝnḏurṯu alo.
         55 ŋen ŋanṯa aŋǝno ilëɽǝñi đeṯam yaɽo ŋǝsa, na ŋǝfǝni ŋǝlëɽǝñi đeṯam ŋaɽo đǝṯia.
         56 eđa gǝsasa aŋǝno ilëɽǝñi na gǝṯëṯia ŋǝfǝni ŋǝlëɽǝñi gënǝŋu ñagafǝldǝga na igënǝñi
         ñagafǝldǝga.
         57 garno đaṯa igi gamǝṯo gwađwaṯiñi na igamǝṯo ŋen ŋanṯa đaṯa, nṯia cum eđa igi gaiñǝsasa
         giđ aŋǝmǝṯe ŋen ŋanṯañi.
         58 fǝŋu aicǝba igi girǝwu elo, gerṯa garno orǝba igi đaṯanda eldalo lǝpǝnde lǝso orn
         ldaiye. eđa gǝnǝŋ gasasa aicǝba igi giđ aŋamǝṯe bǝɽǝbǝte.
         59 gënǝŋu gwalwaɽo ŋen iŋi ndǝ gǝbërrǝŋaicia leđa ŋen imajma, alo ikafranawum.
         60 ŋen ŋafǝṯia lwaiña eleđa ilđi ṯalteṯo yesu ldaṯa ṯa, ŋen ŋwonḏǝṯo, esegi gaɽǝwađaṯa
         gǝnna ŋen iŋi?
         61 orn yesu nǝŋǝlǝŋinnano ṯa leđa ildi lǝmateṯa laɽwataiđia nano eŋen iŋi, nǝŋǝleiṯi
         ṯa, ŋen iŋi ŋëndiđia ñagaborṯa elo?
         62 orn fǝṯau nđǝ ñagaseieia iđia gǝleđa goɽǝbaṯo alo isi gafau bǝtaŋǝɽan?
         63 fǝŋu usila igi gananaiđia đamǝṯia, aŋǝno yaber emađaṯa kwai kwai, ŋen iŋi igwalwaɽǝṯǝnde
         ŋaɽ usila na ŋaɽo đamǝṯia,
         64 orn leđa lëni lǝmaṯan eñaŋ lero lǝbenđia ŋen ŋǝlëɽǝñi. ŋeñ ŋanṯa yesu galiŋeṯo ananoŋ
         esandǝldi lero lǝbendia ŋen, na esegi giđ aŋǝmanaiđe.
         65 na gënǝŋu gaṯa, ŋen ŋaɽo ṯia igalwaɽǝṯǝnde ṯa, eđa gero gǝnǝŋ gaɽǝwađaṯa geṯǝñi nano
         illi nđǝ papa gǝlëɽǝñi gamiđia ṯa gaɽǝwađaṯa.
         66 ŋen iliga ilđei leđa lwaiña lamateṯa lđǝmëuwujǝṯi ŋëɽua, lđerṯe lǝmarraiđia nano
         tǝŋ.
         67 ŋen ŋafǝṯia yesu nǝŋǝlwaɽǝṯi ṯalǝmis ilëɽǝŋu isi yaɽo ređ nemiñe eɽijan, ṯa, ñaŋ
         cum ñagwonaṯa ñagamiña?
         68 siman buṯrus nǝŋǝmuɽǝbiṯi eŋen ṯa, ya elǝŋ ñagabǝṯa esegi nano? aganǝŋa agerṯo ŋen
         iŋi ŋanaiđia đamǝṯia đǝbǝɽǝbǝte,
         69 na nanda ñagëndu ŋen na ñagaliŋeṯo ṯa aganǝŋa agaɽ eđa gatǝɽe gǝrǝmwa.
         70 yesu nǝŋǝluɽǝbiṯi eŋen nǝŋaṯa ṯa, igënǝñi igero igǝndoṯa ređ ldǝmiñe liɽijan ? na
         eđa gǝnǝŋ eñaŋ gaɽ usila geieia.
         71 gënǝŋu gwaɽwato eŋen ŋǝyausa, iđia gǝsiman iskariyuṯi. gënǝŋu gunto iṯalǝmis ređ
         nemiñe eɽijan, orn gǝnaiđǝma.

1 orn yesu gafo gabakaldaic alo ijalil, gaber gwonaṯa gabakaldaiea alo iyuḏiya, ŋen
         ŋanṯa al yawuḏ yamapwaiña ṯa aimaɽiñe.
         2 na đǝsa đǝnǝŋ đal yawuḏ đafo ṯwaiñ ndǝ al yawuḏ yaɽaŋa iŋutu.
         3 ŋen ŋafǝṯia lorǝba lǝyesu lǝlwaɽǝṯǝma ṯa, ŋgaṯo ëli ŋaɽe alo iyuḏiya ṯa leđa ildi
         laŋateṯa alǝseiei laŋge ildi loɽra agaliđia,
         4 ŋen ŋanṯa eđa gero gëbǝđia laŋge eŋamǝɽa ndǝ gwonaṯa gǝlǝŋini eleđa. ndǝ agëbǝđia
         laŋge ildi ŋaŋeini alo pređ.
         5 ŋen ŋanṯa eum lorǝba lero lǝbendia ŋen ŋǝlëɽǝŋu.
         6 yesu nǝŋǝlǝlwaɽǝṯi ṯa, liga lamǝlu ildi lëɽǝnṯiñi, orn liga eldalo lëni jaiea jaica.
         7 leđa lalo lero laɽǝwađaṯa lǝndǝneđa, fiñi ñiŋgi laneđǝñi, ŋen ŋanṯa igananaieia đamǝđaṯa
         ṯa ŋen eŋen ŋeieia.
         8 ñaganǝñaŋ abǝṯr nḏǝsa. igumǝlu igabǝṯwa nḏǝsa iđi ŋen ŋanṯa liga lëɽǝnṯiñi lamǝlu
         lǝɽiñǝđaiđe.
         9 yesu gwalwaɽǝṯǝlo ŋen iŋi orn gafo alo ijalil mǝldin.
         10 orn ndǝ lorǝba labǝṯo đǝge gënǝŋu cum nǝŋabǝṯe nḏǝsa, gerṯa eđađ iđi leđa lwaiñau
         orn gamiño alǝsoŋ.
         11 al yawuḏ nḏǝsa yafo yamapwaiña na yafo yabekeɽǝđia ṯa, gënǝŋu gwuŋga ?
         12 na leđa ṯalǝɽwatǝmau ŋamǝɽa kaiñ, lǝmaṯan laṯa gënǝŋu game na lomǝn ldaṯa ndo, gënǝŋu
         gëbǝđia liji ŋađǝna.
         13 orn eđa gero gwaɽwata pǝlelo ŋen ŋanṯaŋu, ŋen ŋanṯa lënǝŋulu liđiña al yawuḏ.
         14 orn ndǝ đǝsa đumǝlu đǝbǝɽinḏeini yesu nǝgabǝṯa al ekǝl na gënǝŋu ṯaŋërrǝŋaicu leđa
         ŋen.
         15 na al yawuḏ yafo yirǝwano niyaṯa, ŋen ŋanṯau gënǝŋu gero gǝbërrǝŋeinia nađam orn
         galiŋeṯǝlo ṯau?
         16 yesu nǝŋǝluɽǝbiṯi eŋen nǝŋaṯa, ŋen iŋi igërrǝŋaiđia, gerṯa gǝlëɽǝñi, orn gǝlëɽǝŋu
         igi gwađwaṯiñi.
         17 ndǝ eđa gǝnǝŋ gwonaṯa gëbǝđia ŋen rǝmwa ronaṯa, gënǝŋu giđ aŋaliŋeṯe ndǝ ŋen igǝbërrǝŋaiđia
         ŋeṯo irǝmwa walla ndǝ igwaɽwata bǝɽan.
         18 eđa gwaɽwata bǝɽan gwonaṯa ganeini ŋaɽrwa, orn eđa gwonaṯa ṯa gënǝŋu ganeini ŋaɽrwa
         igi gwađwaṯǝma, gënǝŋu gǝđeṯam na ŋen ŋǝɽiano aŋerṯe ŋǝmaufia kwai kwai.
         19 musa gero gǝndǝnaicia al ganun? orn eđa gero eñaŋ gëbǝđia ŋen ŋal ganun. ñagwonaṯa
         ñagaiñaɽiña eđa?
         20 orn leđa ldǝmuɽǝbiṯi eŋen ldaṯa, aganǝŋa agerṯo usila nano geicia. esegi gwonaṯa
         gaŋaɽiña?
         21 yesu nǝŋǝluɽǝbiṯi eŋen ṯa, igiđu ŋen ŋunto, na ñaŋ pređ nǝñirǝwǝṯiano.
         22 ŋen ŋaɽo ṯia musa ganaieǝnde ŋen ŋǝđuɽǝđǝnia, orn ŋen iŋi ŋero ŋeṯo imusa orn iđaṯanđa
         lǝpǝnde, na ñaguɽǝdia eda iloman lǝđǝmiñǝniano.
         23 ndǝ eđa guɽǝđǝnia iloman lǝđǝmiñǝniano ṯa ñerṯe ñagera al ganun imusa, ŋen ŋanṯau
         ñageicǝṯiñiano ŋen ŋanṯa igiđu eđa game egaŋǝno pređ iloman lǝđǝmiñǝniano?
         24 inḏeicr ŋenia gerṯa ŋenŋa ŋǝđǝseicia orn inḏeicr ŋenia ŋenŋa ŋuđǝrwaṯo.
         25 na leđa lǝmaṯan lalo yursalim ldaṯa, gerṯa fǝŋu igi lënǝŋulu lonaṯa lamaɽiña?
         26 nwanǝđr, gënǝŋu gwaɽwatǝṯa eleđa na lënǝŋulu lderṯe lǝmwalwaɽǝṯa ŋen ŋǝnǝŋ. nǝlǝŋ
         nafiđu ŋen ṯa đeṯam gënǝŋu gaɽ al masiya?
         27 orn lëndr lǝgaliŋeṯr eđa igi gaŋga, orn ndǝ al masiya giđ aŋela, eđa gero gǝnǝŋ giđ
         aŋǝliŋeṯe gënǝŋu gaŋga.
         28 ndǝ yesu gabërrǝŋaieia leđa ŋen igal ekǝl, gwaɽwata pǝlelo nǝŋaṯa, a, ñagaliŋeṯiñi
         na ñagaliŋeṯa ṯa igaŋga na igero igeṯo bǝɽan eŋen ŋǝlëɽǝñi orn gënǝŋu igi gwađwaṯiñi
         gënǝŋu gǝđeṯam, igi ñagaijǝbama,
         29 orn igaliŋeṯǝma ŋen ŋanṯa igeṯǝmau na gënǝŋu gwađwaṯiñi.
         30 na lënǝŋul ṯalonaṯo lǝmëndi orn eđa gero gǝnǝŋ gǝmëɽia đaŋ nano, ŋen ŋanṯa liga lëɽǝnṯǝma
         lumǝlu leṯo.
         31 orn leđa lwaiña lđënđi ŋen ŋǝlëɽǝŋu ldaṯa, ndǝ al masiya gid aŋela gënǝŋu giđ aŋiđi
         aŋwara ywaiña emiñaṯo eđa igi?
         32 na al farisiyin yano leđa lwaɽwata ŋoɽoma ṯia iŋu, na ŋen ŋafǝṯia nǝlǝŋ nǝkana na
         al farisiyin lađwaṯo al kufr ŋen ŋanṯa almëndi.
         33 ŋen ŋafǝṯia yesu nǝŋǝlǝlwaɽǝṯi ṯa, orn igënǝñi lǝgaɽaŋar liga lobǝlano orn igiđi
         yoɽǝbaṯe ŋu nano igi gwađwaṯiñi.
         34 ñagiđi ñaiñǝpwaiñe orn ñagaber ñagiđi ñaiñǝfiđi na alo isi igafau ñagaber ñagaɽǝwađaṯa
         ñageṯau.
         35 ŋen ŋafǝṯia al yawuḏ ṯaiɽwataiđo ŋamǝɽa niyaṯa, gënǝŋu giđ aŋǝɽe ŋga lǝgaber lǝgǝmaufiđar
         ? gënǝŋu gabǝṯa eleđa eldaiñ ildi lafo leđa nano, ildi gerṯa laɽo al yawuḏ, na gabǝla
         aŋërrǝŋaiei leđa ŋen ildi gerṯa laɽo al yawuḏ?
         36 ŋen ŋafǝṯau iŋi, gënǝŋu gabaṯa ṯa, ñagidi ñaiñǝpwaiñe, orn ñagaber ñagiđi ñaiñǝfiđi
         na ñagaber ñagiđi ñaɽǝwađaṯe ñageṯo alo isi igaweṯa?
         37 iloman ɽrǝto lǝnḏurṯu lǝđǝsa, ildi loman loɽra yesu nǝŋǝtođe nǝŋǝlwaɽe pǝlelo ṯa,
         eđa gǝnǝŋ aŋal garrǝma, ŋgiṯǝma igi gëndu ŋen ŋǝlëɽǝñi aŋǝñeṯa nano aŋǝṯi,
         38 ŋen ŋarno ŋen ŋǝwërđǝnu egađam gǝrǝmwa ṯa, gënǝŋu giđ aŋerṯe ebarlda eŋau ŋǝđamǝṯia
         ŋabǝrlda egare gǝlëɽǝŋu.
         39 gënǝŋu gwalwaɽo eŋen ŋusila gatǝɽe igi lënǝŋulu lëndu ŋen ŋǝlëɽǝŋu liđ alneini. usila
         gatǝɽe gamǝlu geṯo, ŋen ŋanṯa yesu gamǝlu ganeini ŋaɽrwa.
         40 ŋen ŋafǝṯia leđa lwaiña ildi lano ŋen ldaṯa ṯa, đeṯam gënǝŋu gaɽo an nabi yakǝl.
         41 na leđa lomǝn ldaṯa, fǝŋu al masiya. orn lomǝn tǝŋ ldaṯa, al masiya geṯo alo ijalil?
         42 ađam gǝrǝmwa gero gaṯa ṯa al masiya gǝlǝŋǝni inḏawuḏ, na irnuŋ alo ibeṯlam alo isi
         ḏawuḏ gafau?
         43 na leđa lafo ɽetǝɽeteo ŋen ŋanṯa ŋu,
         44 orn lǝmaṯan iŋulu lonaṯa lǝmëndi, orn eđa gero gǝnǝŋ gëɽǝma đaŋ nano.
         45 nṯia al kufr niyoɽǝbaṯe nǝlǝŋ nano nǝkana na al farisiyin. na nǝlǝŋ nǝleiṯi ṯa, ñagero
         ñagamǝma eđa ?
         46 al kufr niyǝluɽǝbiṯi eŋen ṯa, eđa gero gǝnǝŋ gaɽwata ndǝ maji igei kwai kwai.
         47 ŋen ŋafǝṯia al farisiyin niyǝluɽǝbiṯi eŋen ṯa, ñaŋ cum ñagiđǝnu ŋađǝna?
         48 eđa gëni gǝnǝŋ enǝlǝŋ walla igal farisiyin gëndu ŋen ŋǝlëɽǝŋu?
         49 orn leđa ildi lero laliŋeṯa wagǝnǝŋ eŋen ŋal ganun, lënǝŋulu labuŋǝnu.
         50 maji gǝnǝŋ iŋulu gǝbernia nikaḏimus, gënǝŋu igi geṯo yesu nano ulǝŋgi, nǝŋǝleiṯi
         ṯa,
         51 al ganun yaṯa ṯa lǝgaɽǝwađaṯiar lǝgakǝmiar eđa ŋen lǝgamǝɽr lǝgǝmanaṯar na lǝgǝfiđiar
         ŋen gënǝŋu gëbǝđia?
         52 lënǝŋulu ldǝmuɽǝbiṯi eŋen ṯa, aganǝŋa agalo ijalil cum? pwaiñǝđo ŋǝseiđi an nabi
         yero yǝnǝŋ yeṯo alo ijalil kwai kwai.
         53 na pređ ldǝɽe eneɽa enen.

1 orn yesu nǝgabǝṯa naiyǝn iseṯun.
         2 na ulaldiṯano ram gënǝŋu nǝŋoɽǝbaṯe igal ekǝl na leđa pređ ldǝmeṯa nano. na gënǝŋu
         gaɽaŋa alo orn ṯaŋërrǝŋaieu leđa ŋen,
         3 na leđa ildi lǝbërrǝŋaiđia ŋen ŋal ganun na al farisiyin ldamama wuji igi leđa lëndǝma
         liga gaɽaŋa majiga garto, ldǝmëɽi iligano,
         4 na lënǝŋulu ldeiṯi yesu ṯa, ya eđa gabërrǝŋaiđia ŋen, leđa lëndu wuji igi liga gaɽaŋa
         majiga garto,
         5 na eŋen ŋal ganun, musa gwalwaɽǝṯǝnde ṯa ñamǝndaiye liji ṯia ŋwandraŋa, orn aganǝŋa
         agaṯau?
         6 orn lënǝŋulu lalwaɽo ṯia ṯa alǝminḏeiei ṯa alerṯe ŋen ŋǝnǝŋ laɽǝwađaṯa almasǝkiau.
         orn yesu nǝŋwođiñiṯi alo nǝŋǝwërđi iđuđa lomanla.
         7 orn lënǝŋulu ṯalmekeɽǝđo mǝldin, nǝŋǝtwođe nǝŋǝleiṯi ṯa, gënǝŋu gǝnǝŋ eñaŋ gero gëbǝđia
         ŋen ŋǝnǝŋ ŋeicia kwai kwai, ŋgiṯǝmar aŋǝmafe lwandrala ananoŋ.
         8 orn gënǝŋu nǝŋwođiñiṯi alo tǝŋ nǝŋǝwërđi iđuđa.
         9 orn ndǝ lano ŋen iŋi ṯalǝmiño lnenǝŋ lnenǝŋ loɽra ananoŋ na leđa pređ na ildi laṯënu
         yesu gunto na wuji igi gëɽǝnu iligano.
         10 na yesu nǝŋǝtwođe nǝŋǝseidi eđa gero gǝnǝŋ illi wuji gunto nǝŋǝmeiṯi ṯa, wuji, leđa
         luŋga? eđa gero gǝnǝŋ gaŋakarme?
         11 na wuji nǝŋaṯa, eđa gero gǝnǝŋ, ya elǝŋ. yesu nǝŋǝmeiṯi ṯa, igënǝñi cum igaber igaŋakǝme,
         mbu ŋerṯe agëbǝđia ŋen ŋeicia tǝŋ kwai kwai.
         12 yesu nǝŋǝlwaɽǝṯi leđa tǝŋ nǝŋaṯa, igënǝñi igaɽ arrerre galo, eđa gaiñǝteṯa gaber
         giđ aŋerlde iŋǝrǝm kwai kwai, orn giđ aŋerṯe arrerre gǝđamǝṯia.
         13 ŋen ŋafǝṯia al farisiyin niyǝmeiṯi ṯa, aganǝŋa agǝmama đamǝđaṯa đǝlaɽǝŋa, đamǝđaṯa
         đǝlaɽǝŋa gerṯa đǝđeṯam.
         14 yesu nǝŋǝluɽǝbiṯi eŋen ṯa, ndǝ igënǝñi igǝmama đamǝđaṯa đǝlëɽǝñi, đamǝđaṯa đǝlëɽǝñi
         đǝđeṯam ŋen ŋanṯa igaliŋeṯo ṯa igeṯo ŋga na igabǝṯa ŋga, orn ñagaijǝba ṯa igeṯo ŋga
         na igabǝṯa ŋga.
         15 ñaŋ ñagabirnḏeicia laŋge ŋenŋa ŋaŋǝno orn igaber igabinḏeicia eđa gǝnǝŋ.
         16 na ndǝ igënǝñi igabirnḏeiđia cum, đirnḏeiđia đǝlëɽǝñi đǝđeṯam ŋen ŋanṯa igero igafo
         alǝsoŋ, orn igënǝñi na đaṯa igi gwađwaṯiñi ñagafǝldǝga ndǝm.
         17 na ŋen ŋǝwërđǝnu igal ganun esalo cum, ṯa đamǝđaṯa đǝleđa liɽijan đǝđeṯam.
         18 igënǝñi igǝmama đamǝđaṯa đǝlëɽǝñi, na đaṯa igi gwađwaṯiñi gënǝŋu gǝmama đamǝđaṯa
         đǝlëɽǝñi.
         19 na lënǝŋulu ldǝmeɽǝđe ṯa, eṯalo gwuŋga? yesu nǝŋǝluɽǝbiṯi eŋen ṯa, ñagaijǝbaiñi na
         ñagaijǝba papa gǝlëɽǝñi cum. gǝbanṯa ñagaliŋeṯǝñi ṯa ñagaliŋeṯo papa gǝlëɽǝñi cum.
         20 yesu gwaɽwata ŋen iŋi alo isi leđa lawakëɽi gǝrus, liga gabërrǝŋaicia leđa ŋen igal
         ekǝl, na eđa gero gǝnǝŋ gëndǝma ŋen ŋanṯa liga lëɽǝnṯǝma lamǝlu leṯo.
         21 ŋen ŋafǝṯia yesu nǝŋǝleiṯi ṯa igǝndaumiña, na ñagiđi ñaiñǝbapwaiñe orn ñaiye eŋen
         eŋalo ŋeieia. alo isi igaweṯa ñagaber ñagaɽǝwađaṯa ñageṯau.
         22 na al yawuḏ niyaṯa, giđ aŋǝɽiñǝni bǝɽan ? ŋen ŋanṯa gënǝŋu gaṯa alo isi igaweṯa ñagaber
         ñagaɽǝwađaṯa ñageṯau.
         23 yesu nǝŋǝleiṯi ṯa, ñaganǝñaŋ ñagǝpǝlalo, na igënǝñi igǝpǝlelo, ñaganǝñaŋ ñagalo isi
         orn igënǝñi igerṯa igalo isi.
         24 ŋen ŋafǝṯia igeiṯǝnde ṯa ñagiđi ñaiye eŋen eŋalo ŋeieia, ŋen ŋanṯa ndǝ ñagaber ñagabendia
         ŋen ṯa igënǝñi igaɽ rǝmwa ñagiđi ñaiye eŋen eŋalo ŋeicia.
         25 lënǝŋulu ldǝmeɽǝđe ldaṯa, aganǝŋa esegi? yesu nǝŋǝleiṯi ṯa, igënǝñi igarno igwalwaɽǝṯǝnde
         ananoŋ.
         26 igënǝñi igerṯo ŋen ŋwaiña ṯa igwaɽwata na igakarme ŋen eñaŋ, orn gënǝŋu igi gwađwaṯiñi
         gënǝŋu gǝđeṯam na igwaɽwata alo ŋen iganaṯǝma.
         27 lëñǝŋulu lero laliŋeṯa ṯa gënǝŋu gwalwaɽǝṯǝlo eŋen ŋǝđaṯa.
         28 na yesu nǝŋǝleiṯi ṯa, ndǝ ñaŋ ñagëɽu iđia gǝleđa elo ñagiđi ñaliŋeṯe ṯa igënǝñi igaɽ
         rǝmwa, na ṯa igaber igëbǝđia wagǝnǝŋ ñi bǝɽan orn ŋen ŋarno iŋi đaṯa gërrǝŋaicǝñi,
         ṯeɽwato elaŋge ildi.
         29 na gënǝŋu gwađwaṯiñi ñagaldǝgǝɽaŋa, đaṯa gero gaŋgiṯǝñi alǝsoŋ, ŋen ŋanṯa igëbǝđia
         laŋge ildi jaiea lëmiđia gaŋǝra nano.
         30 ŋen gënǝŋu gwaɽwata ŋen iŋi leđa lwaiña ldëndi ŋen.
         31 ŋen ŋafǝṯia yesu gwalwaɽǝṯu al yawuḏ isi yëndu ŋen ŋǝlëɽǝŋu ṯa, ndǝ ṯǝñaɽaŋo eŋen
         ŋǝlëɽǝñi, đeṯam ñaɽeṯe leđa laiñǝteṯa,
         32 na ñagiđi ñaliŋeṯe đeṯam na đeṯam điđ ađǝndëbǝri.
         33 na yënǝŋulu niyǝmuɽǝbiṯi eŋen ṯa, nanda ñagaɽo ñere ñibrayim, na ñagero ñagaɽo lǝbai
         leđa gǝnǝŋ kwai kwai. ŋen ŋafo ṯau agwalwaɽo ñagiđi ñabërni?
         34 yesu nǝŋǝluɽǝbiṯi eŋen ṯa, đeṯam, đeṯam, igǝndǝlwaɽǝṯia. ṯa, leđa pređ lëbǝđia ŋen
         ŋeicia, lënǝŋulu laɽo lǝbai lǝŋen ŋeicia.
         35 na ebai gero gǝfia egeɽa bǝɽǝbǝte orn iđia gǝfia egeɽa bǝɽǝbǝte.
         36 ŋen ŋafǝṯia nđǝ iđia gǝnđëbǝria, ñagiđi ñabërni đeṯam.
         37 igaliŋeṯo ṯa ñaŋ ñagaɽo ñere ñibrayim, orn ñagwonaṯa ñagiđi ñaiñeɽiñe ŋen ŋanṯa ñagero
         ñaŋgiṯi ŋen ŋǝlëɽǝñi aŋǝnđǝwënṯi.
         38 igënǝñi igwaɽwata ŋen igaseicia nđǝ ñagaɽaŋo đaṯaga na ñaŋ ṯiñiđu ŋen eṯalo gërrǝŋaicǝnde.
         39 yënǝŋulu niyǝmuɽǝbiṯi eŋen ṯa, papa, gënǝŋu fǝŋu ibrayim. yesu nǝŋǝleiṯi ṯa, gǝbanṯa
         ñaganǝñaŋ ñagaɽo ñere ñibrayim ṯa ñagëbǝđia ŋǝmëɽria ŋibrayim,
         40 orn điñǝđi ñagwonaṯa ṯa ñagiđi ñaiñeɽiñe, ñiŋgi igǝnđǝɽwatiṯia ŋen ŋǝđeṯam ŋen igano
         irǝmwa. ibrayim gero gëbǝđia ṯia.
         41 ñaŋ ñagëbǝđia ŋen ŋeṯalo. orn ṯia yënǝŋulu niyǝmeiṯi ṯa, nanđa gerṯa ñere ñarto.
         nanđa ñagerṯo papa gunto, gënǝŋu rǝmwa.
         42 ŋen ŋafǝṯia yesu nǝŋǝleiṯi ṯa, gǝbanṯa rǝmwa raɽ eṯalo egalo ṯa ñaiñiyubwiṯi, ŋen
         ŋanṯa igeṯo rǝmwa nano na igeṯo ëli. igero igeṯo bǝɽan. orn rënǝŋu rađwaṯiñi.
         43 ñagaijǝba ole gǝlëɽǝñi eđa? ŋen ŋanṯa ñagaber ñagaɽǝwađaṯa ñagǝnna ŋen ŋǝlëɽǝñi.
         44 ñaŋ ñageṯalo gënǝŋu seṯan na ñagwonaṯa ñagëbǝđia ŋen eṯalo gwonaṯa. gënǝŋu gaɽiñǝđia
         ananoŋ, na gero gǝfia eđeṯam, ŋen ŋanṯa gero gaberṯia đeṯam. nđǝ gwaɽwata ŋaɽǝwen
         gënǝŋu gwaɽwata bǝɽan ŋen ŋanṯa gënǝŋu gaɽǝwen na gaɽ eṯen gǝŋaɽǝwen.
         45 na ñagero ñagabenđia ŋen ŋǝlëɽǝñi ŋen ŋanṯa igwaɽwata đeṯam.
         46 esegi eñaŋ gaɽǝwađaṯa gǝbaŋaica leđa ŋen ṯa đeṯam igëbǝđia ŋen ŋeicia? orn ndǝ igwaɽwata
         đeṯam ñagero ñabendia ŋen ŋǝlëɽǝñi eđa?
         47 gënǝŋu igi gǝrǝmwa gǝnna ŋen ŋǝrǝmwa. ŋen ŋafǝṯia ñagaber ñagǝnna ŋen ŋanṯa gerṯa
         ñagǝrǝmwa.
         48 al yawuḏ niyǝmuɽǝbiṯi eŋen ṯa, ñagaber ñagwaɽwata đeṯam ndǝ ñagaṯa agalo isamǝri
         na agerṯo usila nano geicia?
         49 yesu nǝŋǝluɽǝbiṯi eŋen ṯa, igero igaberṯia usila nano geicia. igamia papa orn ñaganeđǝñi.
         50 igaber igwonaṯa ṯa iganeini ŋaɽrwa, eđa gafo gǝnǝŋ igi gwonaṯa ṯa iganeini ŋaɽrwa
         na gënǝŋu gakamǝđia.
         51 đeṯam, đeṯam, igǝndlwaɽǝṯia ṯa, ndǝ eđa gǝnǝŋ garǝmoṯwa ŋen ŋǝlëɽǝñi gënǝŋu gaber
         giđ aŋaiye kwai kwai.
         52 al yawuḏ niyǝmeiṯi ṯa, điñǝđi ñagaliŋeṯo ṯa aganǝŋa agerṯo usila nano geicia. ibrayim
         gaiyo na al anbiya yaiyo cum na agwalwaɽǝṯia ṯa eđa garǝmoṯwa ŋen ŋǝlaɽǝŋa gaber giđ
         aŋaiye kwai kwai.
         53 aganǝŋa agoɽra agamiñaṯo ibrayim igi gaiyo? na cum al anbiya yaiyo. agëbǝđia etam
         gǝlaɽǝŋa gaɽ esegi?
         54 yesu nǝŋǝluɽǝbiṯi eŋen ṯa, ndǝ iganeini ŋaɽrwa bǝɽan ŋaɽrwa ŋǝlëɽǝñi ŋero waŋgano.
         fǝŋu papa gǝlëɽǝñi igi gaiñǝnaicia ŋaɽrwa na fǝŋu igi ñagabaṯa ṯa gënǝŋu gaɽ rǝmwa
         eralo.
         55 na ñaŋ ñagero ñagamaliŋeṯa, orn igaliŋeṯǝma. ndǝ igabaṯa ṯa igaijǝbama igënǝñi igaɽǝwen
         ndǝ ñaŋ, orn igënǝñi igaliŋeṯǝma na igarǝmoṯwa ŋen ŋǝlëɽǝŋu pređ.
         56 eṯalo egalo ibrayim gafo gaŋǝra nano ŋen ŋanṯa gaseieia liga ǝllëɽǝñi. gënǝŋu gaseicu
         nǝŋǝreṯe nano.
         57 al yawuḏ niyǝmeiṯi ṯa, aganǝŋa agero agaberṯia nṯǝli eređia đenǝŋ, na agaseicu ibrayim?
         58 yesu nǝŋǝleiṯi ṯa, đeṯam, đeṯam, igǝndǝlwaɽǝṯia ṯa, ŋen ibrayim gamǝlu, igafo.
         59 ŋen ŋafǝṯia yënǝŋulu nǝyape ŋwandra ṯa aiyǝmalëmǝndaiye, orn yesu nǝŋǝlǝbǝjeini nǝŋǝmiñe
         igal ekǝl.

1 liga yesu gǝbǝrlda gaseieu maji gǝnǝŋ gǝlǝŋǝnu gaŋǝlisi.
         2 na ṯalǝmis ilëɽǝŋu niyǝmeɽǝđe niyaṯa, ya rabbi, maji igi gǝlǝŋǝnu gaŋǝlisi ŋen ŋanṯa
         ŋen ŋeicia ŋesegi, ŋǝlëɽǝŋu walla ŋeṯen na ŋǝlǝŋgen?
         3 yesu nǝŋǝluɽǝbiṯi eŋen ṯa, gerṯa ŋen ŋanṯa gënǝŋu giđu ŋen ŋeicia na gerṯa ŋen ŋanṯa
         eṯen na lǝŋgen liđu ŋen ŋeicia, orn ṯa ŋǝmëɽria ŋǝrǝmwa aŋǝlǝŋinu iŋu.
         4 đeṯam igëbǝđia ŋǝmëɽria ŋǝlëɽǝŋu igi gwađwaṯǝñi ŋen ëđǝñina yëni mǝldin. ulǝŋgi giđ
         aŋela igi eđa gero gaɽǝwađaṯa gëbǝđiau ŋǝmëɽria.
         5 liga ildi igafo alo igënǝñi igaɽ arrerre galo.
         6 ndǝ gwalwaɽo ṯia orn nǝŋǝṯǝbaṯe iđuđa nǝŋiđi ŋaica ŋwaiñaŋa nǝŋëɽi ŋaica maji isi,
         7 nǝŋǝmeiṯi ṯa, mbu ŋwasǝni egǝṯa gǝsalwam, na ŋen ŋirǝŋ igi ŋaɽo eđa gwǝđweinu. na
         gënǝŋu nǝgabǝla nǝŋwasǝni nǝŋela gaseiđia.
         8 ŋen ŋafǝṯia leđa ildi laɽaŋǝma ṯwaiñ na ildi laseicǝma ŋen gënǝŋu gaŋǝlisi mǝldin
         lwaɽwata ṯa, gerṯa fǝmaji igi gǝjaica gafo gaɽaŋa gëbǝđia ŋǝbaiya?
         9 leđa lǝmaṯan laṯa, fǝŋu. lǝmaṯan tǝŋ laṯa, ndo, orn garnǝŋu. orn gënǝŋu gaṯa, fiñi
         igënǝñi.
         10 ŋen ŋafǝṯia lënǝŋulu ldǝmwalwaɽǝṯi ṯa, ŋen ŋanṯau agiđǝnu agaseiđia?
         11 gënǝŋu nǝŋǝluɽǝbiṯi eŋen ṯa, maji igi gǝbernia yesu giđu ŋaica nǝŋǝñëɽi isi nǝŋǝñeiṯi
         ṯa, mbu egǝṯa gǝsalwam ŋwasǝm. ndǝ igabǝɽo nǝywasǝni isi nelǝŋeṯe igaseiđia.
         12 lënǝŋulu ldǝmeiṯi ṯa, gënǝŋu gwuŋga? gënǝŋu gaṯa, nḏari.
         13 lënǝŋulu lamamo maji gafo gaŋǝlisi ldǝmanaice al farisiyin.
         14 loman ildi lǝđǝmiñǝniano ildi yesu giđiau ŋaica na giđǝma gaseiđia.
         15 na loman lomǝn tǝŋ al farisiyin eum yeɽǝđǝma ṯa, ŋen ŋanṯau agaliŋeṯo agaseiđia?
         gënǝŋu nǝŋǝluɽǝbiṯi eŋen ṯa, gënǝŋu gëɽiñi ŋaica isi orn nǝywasǝni neɽǝwađaṯe igaseiđia.
         16 na yǝmaṯan igal farisiyin niyaṯa, maji igi gero geṯo rǝmwa nano ŋen ŋanṯa gënǝŋu
         gaber garǝmoṯwa ŋen ŋǝloman lǝđǝmiñǝniano. orn yǝmaṯan tǝŋ iŋulu yaṯa, ŋen ŋanṯau
         eđa gëbǝđia ŋen ŋeieia gëbǝđia eum aŋwara garno ṯia? rṯia yënǝŋulu yafo ɽetǝɽeteo.
         17 yënǝŋulu niyeɽǝđe maji tǝŋ igi gafo gaŋǝlisi niyaṯa, agaṯau ŋen ŋanṯaŋu igi giđiaŋa
         agaseiđia? na gënǝŋu gaṯa, gënǝŋu gaɽo nabi.
         18 orn al yawuḏ yero yabendia ŋen ṯa gënǝŋu gafo gaŋǝlisi na điñǝđi giđǝnu gaseiđia,
         na niyundǝđi eṯen na lǝŋgen lǝmaji igi giđǝnu gǝseiđia.
         19 niyǝleɽǝđe ṯa fiđia igi egalo, igi ñagǝbaṯa ṯa gënǝŋu gǝlǝŋǝnu gaŋǝlisi? orn ŋen
         ŋanṯau gaseiđia điñǝđi?
         20 eṯen na lǝŋgen ldǝluɽǝbiṯi eŋen ṯa, ñagaliŋeṯo đeṯam ṯa fǝŋu iđia egaiñ, na ṯa gënǝŋu
         gǝlǝŋǝnu gaŋǝlisi,
         21 orn ñagaijǝba ṯa fǝṯau gaseiđia điñǝđi, na ñagaijǝba esegi giđǝma gaseiđia. gënǝŋu
         goɽra, eɽǝđǝmar, gënǝŋu gaɽǝwađaṯa gwalwaɽa ŋen ŋǝlëɽǝŋu.
         22 eṯen na lǝŋgen laṯa ṯia ŋen ŋanṯa liđǝña al yawuḏ, ŋen ŋanṯa al yawuḏ yarreiđu ŋen
         đǝge ṯa ndǝ eđa gǝnǝŋ gǝbaṯa ṯa yesu gaɽo al masiya, gënǝŋu giđ aŋǝtǝrinṯi ndëuwǝr
         imajma.
         23 ŋen ŋafǝṯia eṯen na lǝŋgen laṯa, gënǝŋu goɽra, eɽǝđǝmar.
         24 ŋen ŋafǝṯia loman lomǝn tǝŋ yënǝŋulu niyundǝđi maji igi gafo gaŋǝlisi niyǝmeiṯi ṯa,
         naico rǝmwa ŋaɽrwa. ñagaliŋeṯo ṯa eđa igi gëbǝđia ŋen ŋeicia.
         25 gënǝŋu nǝŋǝluɽǝbiṯi eŋen ṯa, igënǝñi, igaijǝba ndǝ gënǝŋu gëbǝđia ŋen ŋeieia. igaliŋeṯo
         wagǝnǝŋ, ṯa ananoŋ igaŋǝlisi orn điñǝđi igaseiđia.
         26 yënǝŋulu ṯaimwaɽwatiṯu tǝŋ ṯa, gënǝŋu giṯiaŋa ṯau? fǝṯau giđiaŋa agaseiđia?
         27 gënǝŋu nǝŋǝluɽǝbiṯi eŋen ṯa, igwalwaɽǝṯǝnde đǝge, na ñagero ñagǝnna, ŋen ŋanṯau ñagwonaṯa
         ñagǝnna tǝŋ ? ñaŋ ñagwonaṯa cum ñagamateṯa ?
         28 yënǝŋulu ṯaimwaro niyaṯa, aganǝŋa agamateṯa, orn nanda ñagateṯa musa.
         29 ñagaliŋeṯo ṯa rǝmwa ralwaɽǝṯu musa, orn ñagaijǝba eda igi geṯo ŋga.
         30 maji nǝŋǝluɽǝbiṯi eŋen ṯa, đeṯam ŋen iŋi ŋaɽ aŋwara, ṯa ñagaijǝba gënǝŋu geṯo ŋga,
         orn gënǝŋu giđǝñi igaseiđia.
         31 orn ñagaliŋeṯo ṯa rǝmwa raber rǝnna leđa ildi lëbǝđia ŋen ŋeicia, orn ndǝ eđa giđǝña
         rǝmwa na gëbǝđia ŋen ŋǝlëɽǝŋu rǝmwa ramǝnna.
         32 ŋen ṯia ŋero ŋǝnǝnu kwai kwai ṯa eđa gǝlǝŋǝnu gaŋǝlisi giđ aŋiđǝni gaseiđia.
         33 ndǝ eđa igi gero geṯo rǝmwa nano, gënǝŋu gaber gaɽǝwađaṯa gëbǝđia wagǝnǝŋ kwai kwai.
         34 yënǝŋulu nǝyǝmuɽǝbiṯi eŋen ṯa, aganǝŋa agǝlǝŋǝnu đeṯam eŋen ŋeicia orn agǝndërrǝŋaicia
         ŋen? na yënǝŋulu niyǝmatǝriṯi.
         35 yesu gano ṯa yënǝŋulu yatǝriṯu maji, nǝŋǝmafiđi nǝŋǝmeiṯi ṯa, agëndu ŋen ŋiđia gǝrǝmwa?
         36 gënǝŋu nǝŋǝmuɽǝbiṯi eŋen ṯa, ya elǝŋ, gënǝŋu esegi ṯa yënđi ŋen ŋǝlëɽǝŋu?
         37 na yesu nǝŋǝmeiṯi ṯa, agaseicǝma, na gënǝŋu igi lǝgwaɽwata điñǝđi fǝŋu gënǝŋu,
         38 na gënǝŋu nǝŋaṯa, ya elǝŋ igëndu ŋen. nǝŋǝbuŋṯi yesu.
         39 yesu gaṯa, igeṯo alo isi ṯa ekarme leđa, ṯa leđa ildi laŋǝlisi alǝseiđi, na ṯa leđa
         laseiđia alaijǝbeṯe laseiđia.
         40 na yënǝŋulu igal farisiyin isi lǝɽaŋalda yano ŋen iŋi na yënǝŋulu niyǝmeiṯi ṯa, nanda
         cum ñagaŋǝlisi?
         41 yesu nǝŋǝleiṯi ṯa, gǝbanṯa ñagaŋǝlisi ṯa ñagero ñëbǝđia ŋen ŋeicia, orn điñǝđi ñagǝbaṯa
         ṯa, ñagaseiđia, na ŋen ŋafǝṯia ŋen ŋeicia ŋandǝɽaŋau mǝldin.

1 đeṯam, đeṯam, igǝndǝlwaɽǝṯia ṯa, eđa gero gǝbenṯia igëuwǝr gǝwarra gǝyaŋala, orn
         nǝŋamuri alo yarto, gënǝŋu gaɽ oɽom.
         2 orn gënǝŋu igi gǝbërnǝṯia igëuwǝr gënǝŋu gaɽ eđa gǝsi yaŋala.
         3 eđa igi gwanwana ëuwǝr gamagagiṯia ëuwǝr, na yaŋala yanna ole gǝlëɽǝŋu. gënǝŋu gwurundǝđia
         yaŋala ndrǝŋǝna na gënǝŋu galǝmǝndeiṯi nëiñua.
         4 na ndǝ gënǝŋu gamǝñeicu yaŋala pređ ndëuwǝr, gënǝŋu gafǝṯǝlo nëiñua, na yaŋala ṯaiyǝmaiyǝteṯo
         alo, ŋen ŋanṯa yaliŋeṯo ole gǝlëɽǝŋu.
         5 orn yënǝŋulu yaber yateṯa eđa garto, orn yamalaldiñǝṯia ŋen ŋanṯa yaijǝba ole gǝleđa
         ɽrto.
         6 yesu gwalwaɽǝṯu leđa ŋen iŋi ŋawujǝnu orn ldaijǝbeṯe ŋen iŋi gënǝŋu gwalwaɽǝṯǝlo.
         7 orn yesu nǝŋǝlǝlwaɽǝṯi tǝŋ ṯa, đeṯam, đeṯam, igǝndǝlwaɽǝṯia ṯa, igënǝñi igaɽ ëuwǝr
         gǝwarra gǝyaŋala,
         8 leđa pređ ildi leṯo ananoŋ ldaṯa fǝṯia, lënǝŋulu laɽo ndom, orn yaŋala yero yanǝlo.
         9 igënǝñi igaɽ ëuwǝr. ndǝ eđa gǝnǝŋ gënṯu iñi giđ aŋëbǝrni, na gënǝŋu giđ aŋënṯi na
         giđ aŋamiñe aŋfiđi ŋaiña ŋaŋǝra.
         10 oɽom yero yeṯo illi ṯa aŋiđi ŋoɽoma, na ṯa aŋǝɽiñǝđe na ṯa aŋgerđe. igënǝñi igeṯo
         ṯa lënǝŋulu alerṯe đamǝṯia, na ṯa alerṯe đamǝṯia đǝɽiñǝđeinu đurri.
         11 igaɽ eđa gaŋǝra gǝsi yaŋala ŋope. eđa gaŋǝra gǝsi yaŋala ŋope giđ aŋanaiđe đamǝṯia
         đǝlëɽǝŋu ŋen ŋanṯa yaŋala.
         12 orn eđa gǝmamǝnu eŋǝmëɽria igi gerṯa eđa gǝsi yaŋala, na fǝŋu igi gerṯa yaŋala ilëɽǝŋu,
         gënǝŋu ṯaŋǝseieu al kǝraiñ ywëtu yeṯo nǝŋǝṯađe yaŋala alo nǝŋǝlaldǝñe na al kǝraiñ
         niyarrǝpe yaŋala yǝmaṯan niyǝlëldǝđia yaŋala alo isi yǝṯënu.
         13 eđa gǝmamǝnu eŋǝmëɽria galaldiña ŋen ŋanṯa gënǝŋu gǝmamǝnu eŋǝmëɽria na gaber gubwa
         yaŋalaya.
         14 igënǝñi igaɽ eđa gaŋǝra gǝsi yaŋala ŋope na igaliŋeṯo yaŋala ilëɽǝñi na yaŋala ilëɽǝñi
         yaliŋeṯǝñi.
         15 ŋen ŋarno đaṯa galiŋeṯǝñi, igaliŋeṯo đaṯa na iganaiđia đamǝṯia đǝlëɽǝñi ŋen ŋanṯa
         yaŋala.
         16 na igerṯo yaŋala imǝn tǝŋ gerṯa yǝwarra igi, na đeṯam elma cum na yënǝŋulu ṯaino
         ole gǝlëɽǝñi na warra aŋǝɽeṯe gunto na eđa aŋǝɽeṯe gunto gǝsi yaŋala.
         17 ŋen ŋafǝṯia đaṯa gubwaiñiya ŋen ŋanṯa iganaiđia đamǝṯia đǝlëɽǝñi ṯa eme tǝŋ.
         18 eđa gero gǝnǝŋ gaiñǝmaṯa orn iganaiđia bǝɽan. igerṯo ŋǝlǝŋe ṯa igiđi enaiđe na igerṯo
         ŋǝlǝŋe ṯa yoɽǝbaiee. igamo ŋen iŋi ipapa gǝlëɽǝñi.
         19 orn al yawuḏ yafafǝđaṯo ŋenŋa ɽetǝɽeteo tǝŋ ŋen ŋanṯa ŋen iŋi yesu gwalwaɽo.
         20 na leđa lwaiña iŋulu ldaṯa, gënǝŋu gerṯo usila nano geicia na gaɽ ëɽi. lǝgǝmanaṯar
         eđa?
         21 na lǝmaṯan ldaṯa, ŋen iŋi gerṯa ŋeđa gerṯo usila nano geieia. usila geicia gaɽǝwađaṯa
         gëbǝđia eđa gaŋǝlisi aŋǝseiđi?
         22 iliga ildi đǝsa đafo alo yursalim đǝđǝnaiđia đǝmaijǝn na obǝđaiya gaɽo.
         23 na yesu gëninia igal ekǝl iltu lǝsuliman ildi labijǝđǝnu lǝđǝraiñjala.
         24 na al yawuḏ nimađiṯi niyǝmeiṯi ṯa, ñoman mǝnau agwalwaɽǝṯi agëndǝsi aŋǝno esaiñ ?
         ndǝ aganǝŋa agaɽ al masiya đeṯam lwaɽǝṯǝnde tǝmwar.
         25 yesu nǝŋǝluɽǝbiṯi eŋen ṯa, igwalwaɽǝṯǝnde na ñagero ñagǝbendia ŋen. ŋǝmëɽria iŋi
         igëbǝđia igirǝŋ gǝpapa gamama đamǝđaṯa đǝlëɽǝñi,
         26 orn ñagero ñagǝbendia ŋen iŋi ŋen ŋanṯa gerṯa ñagǝyaŋala ilëɽǝñi, ŋen ŋarno igwalwaɽǝṯǝnde.
         27 yaŋala ilëɽǝñi yanna ole gǝlëɽǝñi na igaliŋeṯǝlo na yënǝŋulu yaiñǝteṯa,
         28 na igalnanaiea đamǝṯia bǝɽǝbǝte na yaber viđ aiyǝmǝndëđǝni kwai kwai, na eđa gero
         giđ aŋaiñǝlabaṯe eđaŋ.
         29 papa, igi ganaicǝñalo, gënǝŋu gwonḏǝṯo gamiñaṯo leđa pređ, na eđa gero gǝnǝŋ gaɽǝwađaṯa
         galǝbaṯa papa eđaŋ.
         30 papa na ñi ñagaɽo ñagunto.
         31 ŋen ŋafǝṯia al yawuḏ niyǝrrape ŋwandra ṯa aiyǝmalë-mǝndaiye.
         32 na yesu nǝŋǝluɽǝbiṯi eŋen ṯa, igërrǝŋaicǝnde laŋge lwaiña lame idaṯa gǝlëɽǝñi, fǝwaŋge
         gaŋga gǝnǝŋ igiđu ñagwonaṯa ñagaiñǝmǝndaiya ŋwandraŋa?
         33 al yawuḏ nǝyǝmuɽǝbiṯi eŋen ṯa, ñagaber ñaŋǝmǝndaiye ŋwandraŋa ŋen ŋanṯa wagaŋǝra,
         orn ŋen ŋanṯa agwaɽwata ole gǝrǝmwa geieia, na ŋen ŋanṯa aganǝŋa igi agaɽo maji agëbǝđia
         etam gǝlaɽǝŋa gaɽ rǝmwa.
         34 yesu nǝŋǝluɽǝbiṯi eŋen ṯa, ŋen ŋero ŋǝwërđǝnu igal ganun isalo ṯia ṯa, igaṯa ñaŋ
         ñagaɽ imwa?
         35 ndǝ leđa lǝbernia imwa, ildi ŋen ŋǝrǝmwa ŋeṯǝlau, na ŋen ŋađam gǝrǝmwa ŋaber ŋaɽǝwađaṯa
         ŋagirnia,
         36 ñagaiñeiṯi ñiŋgi đaṯa gëɽǝñi eŋen, na gwađwaṯǝñi alo ṯa, agwaɽwata ole gǝrǝmwa geicia,
         ŋen ŋanṯa igaṯa ṯa igënǝñi igaɽ iđia gǝrǝmwa?
         37 ndǝ igaber igëbǝđia ŋǝmëɽria ŋǝpapa ñerṯe ñabendia ŋen ŋǝlëɽǝñi,
         38 orn ndǝ igëbǝđia ŋǝmëɽria ŋǝđaṯa, ndǝ ñagaber ñagǝbendia ŋen ŋǝlëɽǝñi, ëndr ŋen ŋǝŋǝmëɽria,
         ṯa ñaseici na ñëndi ŋen ṯa đaṯa gafǝñau na igafo iđaṯa.
         39 ŋen ŋafǝṯia yënǝŋulu yafo yonaṯa yǝmënđia tǝŋ orn gënǝŋu nǝŋǝlomiñe.
         40 na liga tǝŋ yesu nǝŋuɽǝđi iđǝbarld đurḏun nǝŋarǝmaṯe alo isi yuanna gafo gaunanaicia
         leđa mamuḏiya ananoŋ, na gënǝŋu nǝŋaɽaŋe tu.
         41 na liji lwaiña ldǝmeṯa nano ldǝlwaɽe ṯa, yuanna gero gëbǝđia aŋwara orn ŋen pređ
         gënǝŋu gaṯa eŋen ŋǝmaji igi ŋafo đeṯam.
         42 na ŋen ŋafǝṯia lwaiña iŋulu alo isi lëndu ŋen ŋǝyesu.

1 na maji gafo gǝnǝŋ gwuma gǝbernia liasǝr galo ibeṯani, na irnuŋ igi gǝmiriam na gǝmađđa,
         orǝba gǝlëɽǝŋu.
         2 fǝmiriam igi gaicwađo elǝŋ yesu rǝmanǝña ŋelaŋa ŋǝmwađa gaiñǝla, nǝŋǝrređe rǝmanǝña
         iriya ilëɽǝŋu enenda, igi orǝba gǝlëɽǝŋu liasǝr gwuma.
         3 ŋen ŋafǝṯia lorǝba lađweiṯu yesu ŋen ṯia, ya elǝŋ, no, maji igi agabwamaiya gwuma.
         4 ndǝ yesu gano ŋen iŋi nǝŋaṯa, đǝmwa iđi daber đǝma ŋǝɽaiñ, orn đafo ŋen ŋanṯa ŋaɽrwa
         ŋǝrǝmwa ṯa iđia gǝrǝmwa giđ aŋǝneini ŋaɽrwa.
         5 yesu gubwa mađđaga na orǝbaga gǝlëɽǝŋu gaɽǝbwa na liasǝrǝga cum.
         6 ndǝ gano ṯa liasǝr gwuma gaɽaŋo ñoman ñiɽijan tǝŋ alo isei gǝfau.
         7 orn nǝŋǝlwaɽǝṯi ṯalǝmis ṯa, aloɽǝbaṯe alo iyuḏiya.
         8 ṯalǝmis niyǝmeiṯi ṯa, ya rabbi, liga lafo ṯwaiñ al yawuḏ yonaṯa yaŋamǝndaiya ŋwandraŋa
         đǝge, na agiđi ŋawoɽǝbaṯe?
         9 yesu nǝŋǝluɽǝbiṯi eŋen ṯa, gerṯa ëđǝñin ređ nǝmiñe eɽijan ëđǝñin igi? ndǝ eđa gǝnǝŋ
         gaberlda ëđǝñin, gaber gagagiđialo ŋen ŋanṯa gaseieia arrerre galo isi,
         10 orn ndǝ eđa gǝnǝŋ gabǝrlda ulǝŋgi giđ aŋgagiđialo ŋen ŋanṯa arrerre gero iŋu.
         11 gënǝŋu gwalwaɽo ŋen iŋi, nǝŋǝleiṯi cum ṯa, oraiñ igëndr liasǝr gandro dǝge, orn igabǝla
         ematuđi eŋuriđ.
         12 ŋen ŋafǝṯia ṯalǝmis ilëɽǝŋu niyǝmeiṯi ṯa, ya elǝŋ, ndǝ gënǝŋu gandro gënǝŋu giđ aŋëpiṯi.
         13 yesu gwalwaɽo eŋen ŋǝŋǝɽaiñ ŋǝlëɽǝŋu, orn yënǝŋulu yǝbaṯa ṯa gënǝŋu gwalwaɽo eŋen
         ŋǝŋuriđ đurri.
         14 ŋen ŋafǝṯia yesu nǝŋǝlwaɽǝṯi tǝmwar ṯa, liasǝr gaiyo,
         15 na igaŋǝra nano ŋen ŋanṯa ñaŋ ṯa igafo igero tu, ŋen ŋanṯa ñëndi ŋen ŋǝlëɽǝñi. almaɽr
         nano.
         16 ŋen ŋafǝṯia ṯoma, igi gaɽo đǝŋor, gwalwaɽǝṯu ṯalǝmis isi lafǝlda ṯa, aɽr cum ṯa alaiyr
         ldǝɽo yesu ŋǝla.
         17 orn ŋen yesu geṯo nǝŋǝne nǝŋǝfiđi ŋen ṯa liasǝr gwurnu gandro eđel đoba ñoman marldwan.
         18 na alo ibeṯani yafo alo yursalim ṯwaiñ garno mil iɽijan,
         19 na leđa lwaiña igal yawuḏ lafo leṯo mađđa na miriamanda nano, ṯa aldǝbǝɽiano eŋen
         ŋorǝba.
         20 ŋen ŋafǝṯia ndǝ mađđa gano ṯa yesu gwëtu nǝŋǝɽe aldǝgopǝđaiđe eđađ, orn miriam gǝṯënu
         egeɽa.
         21 na mađđa nǝŋeiṯi yesu ṯa, ya elǝŋ gǝbanṯa agafo ëli ṯa oraiñ gero gǝbaiya.
         22 orn điñǝđi igaliŋeṯo ṯa waŋge ageɽǝđo irǝmwa, rǝmwa riđ araŋanaice.
         23 yesu nǝŋǝmeiṯi ṯa, oralo giđ aŋǝtwođe tǝŋ.
         24 mađđa nǝŋǝmeiṯi ṯa, igaliŋeṯo ṯa gënǝŋu giđ aŋǝtwođe iđǝtođa iloman lǝnḏurṯu alo.
         25 yesu nǝŋǝmeiṯi ṯa, igënǝñi igaɽo đatođa na đamǝṯia. eđa gǝnǝŋ gëndu ŋen ŋǝlëɽǝñi
         nde gaiyo giđ aŋamǝṯe,
         26 na eđa gǝnǝŋ gamǝṯia na gëndu ŋen ŋǝlëɽǝñi gaber giđ aŋaiye kwai kwai bǝɽǝbǝte. agëndu
         ŋen iŋi?
         27 mađđa nǝŋǝmeiṯi ṯa, a, ya elǝŋ, igafo igëndu ŋen ṯa aganǝŋa agaɽ al masiya, iđia
         gǝrǝmwa igi geṯo alo.
         28 ndǝ gwalwaɽo ŋen iŋi nǝgabǝṯa nǝŋundǝđi orǝba gǝlëɽǝŋu miriam, ṯamwaɽwatiṯu ŋoɽoma,
         eđa gabërrǝŋaiđia ŋen gwëtu tu gaŋurndǝđia.
         29 na ŋen miriam gǝnna ṯia nǝŋǝtwođe taltal nǝŋǝmaɽe nano.
         30 yesu gamǝlu garǝmaṯo irnuŋ orn gamǝlu gafo alo isi mađđa lopǝđaiđiau.
         31 ŋen ŋafǝṯia al yawuḏ isi lafǝlda egeɽa nemabǝɽiano ndǝ yaseica miriam gatođo ram
         nǝŋǝmiñe, yënǝŋulu ṯaiyǝmaiyǝteṯo alo, nǝyaṯa, gënǝŋu gabǝṯa nḏel đoba ṯa aŋarǝṯe
         tu.
         32 ndǝ miriam geṯo alo isi yesu gafau nǝŋǝmaseici, nǝŋǝmwođǝñiṯi erǝmanǝŋ nǝŋaṯa ṯa,
         ya elǝŋ, gǝbanṯa agafo ëli ṯa oraiñ gero gǝbaiya.
         33 ndǝ yesu gaseicǝma gabara na al yawuḏ isi leṯǝlda labara cum, gabǝrǝjǝnelo igusil,
         na ṯaŋgǝđiaŋǝno,
         34 nǝŋaṯa, ñagëɽǝma ŋga? yënǝŋulu niyǝmuɽǝbiṯi eŋen ṯa, elaŋ ŋanwanǝđe.
         35 orn yesu ṯaŋaro.
         36 ŋen ŋafǝṯia al yawuḏ yaṯa, nwanǝđǝrca gubwamaiya.
         37 orn yǝmaṯan iŋulu yaṯa, eđa igi giđu leđa laŋǝlisi ṯa laseiđia, gënǝŋu gero gafo
         gaɽǝwađaṯa gaŋgiṯia liasǝr aŋerṯe gǝbaiya?
         38 orn yesu gamǝlu gabǝrǝjǝnelo egetam gǝlëɽǝŋu nǝŋeṯa nḏel đoba iđi đafo iđǝɽi na lwandra
         lafo laɽaŋo nëiñua.
         39 yesu nǝŋaṯa, ŋgeicr lwandra. orn mađđa, orǝba gǝmaji gaiyo nǝŋǝmeiṯi ṯa, ya elǝŋ
         điñǝđi gamwađǝnu, ŋen ŋanṯa gaiyo ñoman ñaɽo marldwan.
         40 yesu nǝŋǝmeiṯi ṯa, igero igaŋwalwaɽǝṯia ṯa ndǝ agǝbendia ŋen ŋǝseici ŋaɽrwa ŋǝrǝmwa?
         41 ŋen ŋafǝṯia lënǝŋulu lǝŋgeicu lwandra alo isi eđa gaiyo gëɽǝnau. yesu nǝŋǝđaŋaiđe
         nǝŋaṯa, papa, igaŋërṯiaŋa nano ŋen ŋanṯa aganaṯǝñi.
         42 a, igaliŋeṯo ṯa agaiñǝnanaṯa jaica jaica, orn igafo igaṯa ṯia ŋen ŋanṯa leđa ilđi
         lwaiña, laṯurwa ṯwaiñ ṯa lënǝŋulu alëndi ŋen ṯa agwađwaṯiñi.
         43 na ŋen gwalwaɽo ṯia, nǝŋǝlwaɽe olega goɽra ṯa, liasǝr miño.
         44 na gënǝŋu igi gaiyo nǝŋamiñe, gakasǝnu ndrenna nǝđel raŋ na rǝmanǝña, na isiano ilëɽǝŋu
         gakasǝnu erenaga cum. yesu nǝŋǝleiṯi ṯa, miñeicǝmarldo ñǝmëbǝri.
         45 ŋen ŋafǝṯia leđa lwaiña igal yawuḏ ildi leṯo miriam nano na ildi laseieu ŋen iŋi
         yesu giđu ldëndi ŋen ŋǝlëɽǝŋu,
         46 orn lǝmaṯan iŋulu labǝṯa al farisiyin nano ldǝlǝlwaɽǝṯi ŋen iŋi yesu giđu.
         47 ŋen ŋafǝṯia nǝlǝŋ nǝkana na al farisiyin larraiđo nǝlǝŋ ini nararraiđia, ldaṯa, lǝgëbǝđiar
         ṯau? ŋen ŋanṯa maji igi gëbǝđia aŋwara ywaiña.
         48 ndǝ lǝgamaŋgiṯiar gëbǝđia ṯia, leđa pređ liđ alënđi ŋen ŋǝlëɽǝŋu na ar rumaniyin
         liđ almǝndađe alo isëndr na ŋǝlǝŋe iŋëndr.
         49 orn eđa gǝnǝŋ iŋulu gǝbernia giyafa, igi gaɽ elǝŋ goɽra gǝkana iṯǝli gakǝl nǝŋǝleiṯi
         ṯa, ñagaijǝba ŋen,
         50 na ñagaijǝba ṯa ŋen ŋaŋǝra inënđr ṯa eđa gunto aŋaiye ŋen ŋanṯa leđa na gerṯa leđa
         pređ lamǝndëđǝni.
         51 gënǝŋu gero gwalwaɽo ŋen iŋi bǝɽan, orn ŋen ŋanṯa gënǝŋu gaɽ elǝŋ goɽra gǝkana iṯǝli
         gakǝl, gënǝŋu gwalwaɽo ŋen ŋǝrǝmwa ṯa yesu giđ aŋaiyǝṯi al yawuḏ,
         52 na gerṯa ŋen ŋanṯa al yawuḏ ikǝrǝŋ orn cum ṯa ñere ñǝrǝmwa iñi ñagađǝnu ñiđi ñǝrreiđǝnu
         lđǝɽo.
         53 ŋen ŋafǝṯia iloman ildei lënǝŋulu lakëɽu eŋen ṯa alɽiñe yesu.
         54 ŋen ŋafǝṯia yesu gero gǝbǝrlda tǝŋ alo al yawuḏ yenwanaṯǝmau orn nǝŋǝmiñe nǝgabǝṯa
         alo isi yafo eđǝñwa, irnuŋ gǝbernia afrim na gënǝŋu laɽaŋa tu ṯalǝmisya ilëɽǝŋu.
         55 na đǝsa đal yawuḏ đǝbernia al fissa đafo ṯwaiñ na leđa lwaiña leđǝñwa lđabǝṯa alo
         yursalim ṯa alṯuɽeini ŋen đǝsa đamǝlu.
         56 ŋen ŋafǝṯia lënǝŋulu lagagwonđa yesu na ṯalɽwataiđo ŋen lënǝŋulu laṯurwa igal ekǝl
         lđaṯa, ŋen ŋanṯau? agaṯa gënǝŋu gaber giđ aŋela nḏǝsa kwai kwai?
         57 orn nǝlǝŋ nǝkana na al farisiyin lanaiđo ŋen ṯa nđǝ eđa gǝnǝŋ galiŋeṯo alo yesu gafau
         aŋiđi ŋen iŋi ŋǝlǝŋini, ṯa lënǝŋulu alǝmënđi.

1 ŋen đǝsa đafo ṯwaiñ đǝbernia al fissa, ñoman ñǝṯënu đenǝŋ lđamiñe lunto yesu nǝgabǝṯa
         alo ibeṯani alo isi liasǝr gafau, igi gënǝŋu gatuđǝma eŋǝɽaiñ.
         2 orn lënǝŋulu liđu đǝsaṯa ŋen ŋanṯaŋu na mađđa gǝliṯia ŋǝmëɽria, orn liasǝr laso yesu
         ŋǝla.
         3 orn miriam nǝŋǝme ŋela ŋerṯo roṯǝl iŋi ŋǝmwađa gaiñǝla, ŋerṯo ilia ywaiña kaiñ nǝŋǝewađe
         yesu rǝmanǝŋ nǝŋǝɽređe iriya enenda na đǝmwađa nḏǝfeṯe egeɽa pređ đǝŋela.
         4 orn yausa iskariyuṯi, maji igi gaɽo ṯalǝmis iyesu igi giđ aŋǝmanaiđe gaṯa ṯa,
         5 ŋen ŋanṯau ŋela iŋi ŋero ŋǝbǝliđǝnia al gǝrus yarno jǝnei eređia giɽijin na al gǝrus
         yǝnaneinu leđa ildi laɽo lǝbai?
         6 orn gënǝŋu gwalwaɽo ṯia gerṯa ŋen ŋanṯa gubwa leđala laɽo lǝbai, orn ŋen ŋanṯa gënǝŋu
         gaɽ oɽom, na gënǝŋu garrǝpa ërrua gal gǝrus gǝṯalǝmis na gauwasasa.
         7 orn yesu nǝŋaṯa, ŋgiṯǝma, gënǝŋu gëɽǝñi ŋela ŋen ŋanṯa loman lǝđura đǝlëɽǝñi.
         8 ñagafo leđala ildi laɽo lǝbai ñagaɽaŋalda jaiea jaica, orn igënǝñi lǝgerr lǝgafiar
         jaica jaica.
         9 leđa lwaiña igal yawuḏ lano ŋen ṯa yesu gwëtu alo ibeṯani, ldela gerṯa ṯa alǝseici
         yesu gunto orn ṯa alǝseici liasǝr igi gënǝŋu gatuđǝma eŋǝɽaiñ.
         10 orn nǝlǝŋ nǝkana laɽwataiđia eŋen ṯa alɽiñe liasǝr cum,
         11 ŋen ŋanṯa eŋen ŋǝlëɽǝŋu leđa lwaiña igal yawuḏ lafo lalṯađa ldëndi ŋen ŋǝyesu.
         12 na iloman leṯeɽe leđa lwaiña ildi leṯo nḏǝsa ndǝ lano ṯa yesu gwëṯu geṯo alo yursalim,
         13 ldǝme iɽǝṯia ldǝmiñe ṯa alopǝđaiđe yesu ŋǝla, na lafo laɽwata pǝlelo, ldaṯa, usanna,
         gënǝŋu gabuŋǝnṯu igi geṯo igirǝŋ gelǝŋ rǝmwa. fǝŋu elǝŋ galo israyil.
         14 yesu nǝŋǝfiđi ŋǝɽiŋgia ŋǝta nǝŋǝborṯe, ŋen ŋarno ŋǝwërđǝnu,
         15 ŋerṯe agiđǝñalo ya ŋere ŋǝsaiyun, nwanǝđo, elǝŋ gǝlaɽǝŋa giđ aŋela gaborṯo ŋǝɽiŋgia
         ŋǝta.
         16 ŋen liga ildi ṯalǝmis ilëɽǝŋu yaijǝba ŋen iŋi, orn ŋen đǝge yesu ganeinu ŋaɽrwa lënǝŋulu
         ldëldǝŋǝđeini eŋen iŋi ŋǝwërđǝnu iŋu, na ṯa leđa ṯalmiṯu ŋen iŋi.
         17 leđa ildi lafǝlda ŋen yesu gundǝđu liasǝr eđel, gǝtuđǝma eŋǝɽaiñ lafo laɽwataiđia
         eŋen iŋi kaiñ.
         18 na ŋen ŋafǝṯia leđa lwaiña ldamiñe ṯa alopǝđaiđǝlda, ŋen ŋanṯa lënǝŋulu lano ṯa gënǝŋu
         giđ aŋwara isi.
         19 ŋen ŋafǝṯia al farisiyin ṯaiɽwataiđo eŋen niyaṯa, ñagaseieia ṯa ñagaber ñagaɽǝwađaṯa
         ñagëbǝđia wagǝnǝŋ. liji pređ lalo ṯalmaiyǝteṯo alo.
         20 na leđa lafo lǝmaṯan igal yunaniyin iŋulu ildi leṯo nḏǝsa ṯa alǝbuŋṯi rǝmwa,
         21 ldabǝṯa filibus nano, igi geṯo alo ibeṯsaiḏa alo ijalil, ldǝmekeɽǝđe ldaṯa, ya elǝŋ,
         ñagwonaṯa ñagaseicia yesu.
         22 filibus nǝgabǝla nǝŋwalwaɽǝṯi anḏǝrawus, orn filibus na anḏǝrawus ldǝɽe ndǝm ldǝlwaɽǝṯi
         yesu.
         23 yesu nǝŋǝluɽǝbiṯi eŋen ṯa liga leṯo đǝge ildi iđia gǝleđa guneini ŋaɽrwa.
         24 đeṯam, đeṯam, igandǝlwaɽǝṯia ṯa, ndǝ lwana laber labǝɽiṯialo iđuđa na lero lǝbaiya,
         liđ alfeṯe alǝsoŋ. orn ndǝ laiyo liđ alǝlǝŋe liđia lwaiña.
         25 eđa igi garǝmoṯwa đamǝṯia đǝlëɽǝŋu gënǝŋu giđ aŋwoṯwe, orn eđa igi ganeđo đamǝṯia
         đǝlëɽǝŋu alo isi, gënǝŋu giđ aŋamǝṯe bǝɽǝbǝte.
         26 ndǝ eđa gǝnǝŋ gwonaṯa gaiñiṯia ŋǝmëɽria, ŋgiṯǝma aŋaiñǝteṯe na alo isi igafau, eđa
         gaiñiṯia ŋǝmëɽria giđ aŋfeṯau cum. na ndǝ eđa gǝnǝŋ gaiñiṯia ŋǝmëɽria papa giđ aŋǝmanaiee
         đame.
         27 điñǝđi usila gǝlëɽǝñi gagǝrđia kaiñ. igwalwaɽa ṯau? papa, ëbǝriñi iliga ildi? orn
         igeṯo iliga ildi ŋen ŋanṯa ŋen iŋi.
         28 papa naico irǝŋ gǝlaɽǝŋa ŋaɽrwa. orn ole nǝŋela elo nǝŋaṯa iganaico ŋaɽrwa đǝge,
         na igiđi enaice ŋaɽrwa tǝŋ.
         29 ndǝ leđa lwaiña ildi lamaṯurwa nano lano, ldaṯa rǝmwa rëbuɽǝniano, orn leđa lomǝn
         tǝŋ ldaṯa mǝlaiyǝka yamwaɽwatiṯi.
         30 yesu nǝŋǝluɽǝbiṯi eŋen ṯa, ole igi geṯo gerṯa ŋen ŋanṯa ñi orn ŋen ŋanṯa ñaŋ.
         31 alo isi yakǝmǝni điñǝđi, điñǝđi elǝŋ galo isi gauwujǝni ndëuwǝr,
         32 na igënǝñi ndǝ igabucinu elo, igiđ ibǝliđini leđa pređ ñi nano.
         33 gënǝŋu gwalwaɽo ṯia ṯa aŋǝlǝŋaice ŋen giđ aŋǝwaiye ṯau.
         34 leđa ildi ldǝrraiđe ldǝmuɽǝbiṯi eŋen ṯa, ñagano eŋen ŋal ganun ṯa, al masiya gafo
         bǝɽǝbǝte, na fǝṯau agaṯa ṯa iđia gǝleđa đeṯam gabucini elo? esegi iđia igi gǝleđa?
         35 yesu nǝŋǝleiṯi ṯa, arrerre ñagiđi ñafeṯǝlda iliga lobǝlano tǝŋ. erldr ndǝ ñagerṯo
         arrerre ṯa ŋǝrǝm aŋerṯe ŋǝndǝjopa. eđa gabǝrlda iŋǝrǝm gaijǝba ṯa gabǝṯa ŋga.
         36 ŋen ñagerṯo arrerre aŋǝnṯr ŋen ŋarrerre ṯa ñaɽeṯe liđia larrerre. ndǝ yesu gwalwaɽo
         ṯia nǝŋǝlomiñe nǝŋǝlǝbijeini.
         37 gënǝŋu gafo giđu aŋwara ywaiña ŋulu nëiñua orn lero labenđia ŋen ŋǝlëɽǝŋu,
         38 ṯa ŋen ŋǝnabi isaiya aŋǝɽiñǝđeini iŋi gwalwaɽo ṯa, ya elǝŋ esegi gëndu ŋen eŋaiñ?
         na esegi gaŋeinu đaŋ đonḏǝṯo kaiñ đelǝŋ rǝmwa?
         39 ŋen ŋafǝṯia lënǝŋulu laber laɽǝwađaṯa labendia ŋen, ŋen ŋanṯa isaiya gwalwaɽo tǝŋ
         ṯa,
         40 rǝmwa riđǝlo isi irǝmiṯu ndrǝliđi nare enen nabɽwaŋǝno ṯa alerṯe laɽǝwađaṯa laseiđia
         isiya na alerṯe laliŋeṯo enare enen na alerṯe laređialo iñi ṯa eleiđi.
         41 isaiya gwalwaɽo ṯia nđǝ gaseicu ŋaɽrwa ŋǝlëɽǝŋu, nǝŋǝlwaɽe eŋen ŋǝlëɽǝŋu.
         42 orn đeṯam leđa lwaiña enǝlǝŋ ldëndi ŋen ŋǝlëɽǝŋu orn lero laɽwata ṯia ŋen ŋanṯa liđǝño
         al farisiyin, ṯa alerṯe lǝtǝrinṯia imajma.
         43 ŋen ŋanṯa lonaṯa ṯa leđa alđǝnanaice ŋaɽrwa ŋen ŋamiñaṯo rǝmwa rǝlnanaicia ŋaɽrwa.
         44 yesu gwalwaɽo pǝlelo nǝŋaṯa ṯa, eđa gëndu ŋen ŋǝlëɽǝñi gerṯa fǝṯa gëndu ŋen ŋǝlëɽǝñi
         tǝldaŋ orn cum gëndu ŋen ŋǝlëɽǝŋu igi gwađwaṯiñi,
         45 na eđa gaiñonđaṯa gamwonđaṯa cum igi gwađwaṯiñi.
         46 igeṯo alo igaɽ arrerre ṯa eđa igi gëndu ŋen ŋǝlëɽǝñi aŋerṯe gafafia iŋǝrǝm.
         47 ndǝ eđa gǝnna ŋen ŋǝlëɽǝñi na gaber gǝbendia gerṯa fiñi igamakǝme, ŋen ŋanṯa igero
         igeṯo ṯa yakǝme orn ṯa yëbǝri alo.
         48 eđa ganeđǝñi na gaber gǝbenđia ŋen ŋǝlëɽǝñi, gënǝŋu gerṯo waŋge igi gamakǝme. fǝŋen
         igwaɽwato, ŋiđ aŋamakǝme iloman ildi lunḏurṯu alo,
         49 ŋen ŋanṯa igero igwaɽwata bǝɽan, orn daṯa igi gwađwaṯiñi gënǝŋu gwalwaɽǝṯiñi ŋen
         ṯa yaṯa na eɽwate.
         50 igaliŋeṯo ṯa ŋen ŋǝlëɽǝŋu ŋaɽo đamǝṯia đǝbǝɽǝbǝte. ŋen ŋafǝṯia ŋen igwaɽwatau, igwaɽwata
         ŋen ŋarno đaṯa gwalwaɽǝṯiñi.

1 ŋen đǝsa đamǝlu iđi đǝbernia al fissa, yesu galiŋeṯo ṯa liga lëɽǝnṯǝma leṯo ildi
         gënǝŋu gaumiña alo na ildi gawabǝṯa đaṯa nano. gënǝŋu gafo gubwa leđala ǝllëɽǝŋu lalo
         na điñǝđi giđ aŋërrǝŋaiđe đubwa đǝlëɽǝŋu ṯa đǝɽiñǝđeinu.
         2 na seṯan yafo yëɽu ŋen egare gǝyausa iskariyuṯi, iđia gǝsiman, ṯa aŋǝmanaiđe. ŋen
         lënǝŋulu lasa ulǝŋgi,
         3 ŋen ŋanṯa yesu galiŋeṯo ṯa đaṯa gafo gëɽu laŋge pređ eraŋ rǝlëɽǝŋu, na ṯa geṯo rǝmwa
         nano na goɽǝbaṯa rǝmwa nano,
         4 gënǝŋu nǝŋǝtwođe nḏǝsa nǝŋǝmiñeiyǝni erena nano nǝŋǝme erena gǝđǝtwođeinia ŋawa nano
         nǝŋakaseini egweya.
         5 orn gënǝŋu nǝŋǝraice ŋawa ilǝmbolua ṯaŋwaso ṯalǝmis rǝmanǝña na nǝŋǝltwađe erenaga
         igi gakaseinu egweya.
         6 orn ṯia nǝŋarǝmaṯe siman buṯrus nano. buṯrus nǝŋǝmeiṯi ṯa, ya elǝŋ, agaṯa agwasa
         rǝmanǝña rǝlëɽǝm?
         7 yesu nǝŋǝmuɽǝbiṯi eŋen ṯa, agero agaliŋeṯo ŋen iŋi igëbǝđia, wate orn agiđi ŋaliŋeṯe.
         8 buṯrus nǝŋǝmeiṯi ṯa, agaber agwasa rǝmanǝña rǝlëɽǝñi kwai kwai. yesu nǝŋǝmuɽǝbiṯi
         eŋen ṯa, ndǝ igaber igaŋwasa, agaber agaɽǝwadaṯa lǝgǝbakarnǝđi ŋen kwai kwai.
         9 siman buṯrus nǝŋǝmeiṯi ṯa, ya elǝŋ gerṯa rǝmanǝña rǝlëɽǝñi ikǝrǝŋ, orn eum aso raŋ
         na nda.
         10 orn yesu nǝŋǝmeiṯi ṯa, eđa gwasǝnu aŋǝno, ŋen ŋero đeṯam iŋu ṯa gwasǝni tǝŋ illi
         rǝmanǝña, orn gënǝŋu gatǝɽe pređ. na ñaŋ ñagatǝɽe, orn gerṯa ñaŋ pređ.
         11 yesu galiŋeṯo esegi giđ aŋǝmanaiđe, na ŋen ŋafǝṯia gënǝŋu gaṯa, gerṯa ñaŋ pređ ñagatǝɽe.
         12 ndǝ gënǝŋu gwasǝlo rǝmanǝña đǝge nǝŋǝme erena nǝŋëɽǝni nano nǝŋoɽǝbaṯe nḏǝsa nǝŋǝleiṯi
         ṯa, ñagaliŋeṯo igiṯǝnde ṯau?
         13 ñagaiñënǝeia eđa gǝbërrǝŋaiđia ŋen, na elǝŋ, na ñagafo đeṯam ndǝ ñagaiñënǝcia ṯia,
         ŋen ŋanṯa igaɽo ṯia.
         14 nṯia ndǝ igënǝñi igaɽo elǝŋ egalo na eđa egalo gǝbërrǝŋaiđia ŋen, igwasǝnde rǝmanǝña,
         ŋen ŋafo đeṯam ṯa ñwasǝđe rǝmanǝña eralo.
         15 igënǝñi igaŋaicǝnde ŋen ṯa ñaŋ eum ñiđi ŋen iŋi igiṯǝnde.
         16 đeṯam, đeṯam, igǝndǝlwaɽǝṯia ṯa, ebai gero goɽra neđa gerṯǝma, na eđa gwǝđweinu gero
         goɽra neđa igi gwađwaṯǝma.
         17 nđǝ ñagaliŋeṯo ŋen iŋi ñaŋǝreṯe nano ndǝ ñagëbǝđia.
         18 igaber igǝndǝlwaɽǝṯia ñaŋ pređ. igaliŋeṯo esandǝldi igwoṯǝlo, orn igaliŋeṯo ṯa đeṯam
         ŋen ŋǝwërđǝnu egađam gǝrǝmwa ŋiđ aŋǝɽiñǝđeini ṯa, eđa igi gǝsa aicǝba gǝlëɽǝñi, gënǝŋu
         giđu ŋen gagiaiñi.
         19 na điñǝđi nëiñua igiđ endǝlwaɽǝṯi laŋge ŋen laŋge ildi lamǝlu lafo ṯa ndǝ lafo đǝge
         ñëndi ŋen ṯa igënǝñi igaɽ rǝmwa.
         20 đeṯam, đeṯam, igǝndǝlwaɽǝṯia ṯa, eđa gamaŋǝnṯi igi igiđ emwađaṯe gënǝŋu gaiñaŋǝnṯi,
         na eđa gaiñaŋǝnṯi gënǝŋu gamaŋǝnṯi igi gwađwaṯiñi.
         21 yesu gwalwaɽo ŋen iŋi nǝŋgǝrđe igusil nǝŋaṯa, đeṯam, đeṯam, igǝndǝlwaɽǝṯia ṯa, eđa
         gǝnǝŋ eñaŋ giđ aŋaiñǝnaiđe.
         22 ŋen ŋafǝṯia ṯalǝmis ninwanǝđǝni nano, orn lero laliŋeṯo esegi yesu gǝmwaɽwataṯa nano.
         23 na eđa gǝnǝŋ iṯalǝmis igi yesu gubwamaiya kaiñ gafo gaɽaŋa yesu ṯwaiñ gëɽǝma nda
         ilurum.
         24 ŋen ŋafǝṯia siman buṯrus nǝŋǝmeiṯi ŋen ŋamǝɽa ṯa, eɽǝđo yesu ṯa esegi gǝmwaɽwataṯa
         nano.
         25 na gënǝŋu nǝŋǝmandraṯe ilurum tǝŋ nǝŋaṯa, ya elǝŋ fesegi?
         26 yesu nǝŋǝmuɽǝbiṯi eŋen ṯa, fǝŋu igi igamanaicia aicǝba ndǝ igaṯǝbeicia ilǝmbolua.
         nṯia nǝŋǝṯǝbeici aicǝba ilǝmbolua nǝŋǝnaice yausa, iđia gǝsiman iskariyuṯi.
         27 na ŋen yausa gǝma aicǝba seṯan yënṯǝmau. orn yesu nǝŋǝmeiṯi ṯa, ŋen iŋi agëbǝđia,
         iđu taltal.
         28 na lënǝŋulu ildi lǝṯënu nḏǝsa laijǝba ŋen iŋi gënǝŋu gwalwaɽǝṯǝma.
         29 lǝmaṯan iŋulu ldaṯa ṯa yesu gwalwaɽǝṯǝma ŋen ṯia, ṯa iliđu laŋge ildi đeṯam inëndr
         ŋen ŋanṯa đǝsa walla ṯa gënǝŋu aŋǝnaice leđa laŋge ildi laɽo lǝbaiya, ŋen ŋanṯa yausa
         gǝrrapa ërrua gal gǝrus.
         30 na ŋen gënǝŋu gamo aieǝba nǝŋamiñe, na ulǝŋgi gaɽo.
         31 ŋen yausa gamiño đǝge, yesu nǝŋaṯa, điñǝđi iđia gǝleđa ganeinu ŋaɽrwa na rǝmwa raneinu
         ŋaɽrwa iŋu.
         32 ndǝ rǝmwa raneinu ŋaɽrwa iŋu, rǝmwa riđ arǝmanaice ŋaɽrwa egǝtam gǝlëɽǝŋu cum, na
         riđ arǝmanaice ŋaɽrwa điñǝđiṯi.
         33 ya ñere ñǝlëɽǝñi lǝgaɽaŋar liga lobǝlano mǝldin. ñaŋ ñagiđi ñaiñǝpwaiñe orn ŋen ŋarno
         igwalwaɽǝṯu al yawuḏ, điñǝđi igandǝlwaɽǝṯia cum, ṯa alo isi igaweṯa ñagaber ñagaɽǝwađaṯa
         ṯa ñageṯau.
         34 igandǝnaica ŋen ŋǝmaijǝn ṯa bwiđr. ŋen ŋarno igubwandiya ŋen đeṯam ṯa ñagubwiđiaya.
         35 ŋen ṯia leđa pređ liđ alǝlǝŋeṯe ṯa ñaŋ ñagaɽo ṯalǝmis ilëɽǝñi ndǝ ñagubwiđia.
         36 siman buṯrus nǝŋǝmeiṯi ṯa, ya elǝŋ agiđi ŋaɽe ŋga? yesu nǝŋǝmuɽǝbiṯi eŋen ṯa, alo
         isi igaweṯa ñagaber ñagaɽǝwađaṯa ñagaiñǝteṯa điñǝđi orn ñagiđi ñaiñǝteṯe.
         37 buṯrus nǝŋǝmeiṯi ṯa, ya elǝŋ, igaber igaɽǝwađaṯa igaŋateṯa điñǝđi eđa? igameđǝño
         igǝbenṯia eŋǝɽaiñ ŋen ŋanṯa ŋa.
         38 yesu nǝŋǝmuɽǝbiṯi eŋen ṯa, agameđǝño agǝbenṯia eŋǝɽaiñ ŋen ŋanṯa ñi? đeṯam đeṯam,
         igaŋwalwaɽǝṯia ṯa, agiđi ŋaiñǝbǝlaice ñoman ñiɽijin ŋen đwaṯa đamǝlu đabara.

1 ñerṯe ñagaŋgiṯia nare enalo ṯa đu đandǝsano. ñaganǝñaŋ ëndr ŋen ŋǝrǝmwa na ëndr ŋen
         ŋǝlëɽǝñi cum.
         2 egeɽa gǝpapa alo ywëtu ywaiña, gǝbanṯa gerṯa fǝṯia ṯa igwalwaɽǝṯǝnde. igabǝla ŋen
         ŋanṯa indǝṯuɽǝđeiṯi alo.
         3 ndǝ igabǝla indǝṯuɽǝđeiṯi alo igiđi yoɽǝbǝđe tǝŋ na endǝme ṯa alo isi igǝfau ñaufeṯe
         cum.
         4 na ñaŋ ñagaliŋeṯo đađ iđi đabǝṯa alo isi igaweṯa.
         5 ṯoma nǝŋǝmeiṯi ṯa, ya elǝŋ ñagaijǝba agabǝṯa ŋga, na fǝṯau ñagaɽǝwađaṯa ñagaliŋeṯo
         đađ?
         6 yesu nǝŋǝmalwaɽǝṯi ṯa, igënǝñi igaɽo đađ na đeṯam na đamǝṯia. eđa gero gǝnǝŋ gaɽǝwađaṯa
         geṯo papa nano illi ñiga.
         7 gǝbanṯa ñagaliŋeṯǝñi ṯa ñagaliŋeṯo papa cum, na điñǝđi nëiñua ñagaliŋeṯǝma na ñagaseicǝma.
         8 orn filibus nǝŋǝmeiṯi ṯa, ya elǝŋ aŋaicǝnde đaṯa nṯia ñabeṯe.
         9 yesu nǝŋǝmeiṯi ṯa lǝgafr liga lwalano orn aganǝŋa ya filibus, agaijǝbaiñi? eđa gaseicǝñi
         gënǝŋu gaseicu đaṯa. fǝṯau agaṯa, aŋaicǝnđe đaṯa?
         10 agero agǝbendia ŋen ṯa igafo iđaṯa na đaṯa gafo iñi. ŋen iŋi igǝnđǝɽwatiṯi igaber
         igwaɽwata bǝɽan, orn đaṯa igi gafo iñi gënǝŋu gëbǝđia laŋge ildi.
         11 ëndr ŋen ŋǝlëɽǝñi ṯa igafo iđaṯa na đaṯa gafo iñi, orn ndǝ ñagero ñagǝbendia ŋen
         iŋi ëndr ŋen ŋǝlëɽǝñi ŋen ŋanṯa laŋge ildi igaliđia.
         12 đeṯam, đeṯam, igǝndǝlwaɽǝṯia ṯa, eđa gëndu ŋen ŋǝlëɽǝñi gënǝŋu gaɽǝwađaṯa gëbǝđia
         laŋge ildi igǝliđia, a, gënǝŋu gaɽǝwađaṯa gëbǝđia laŋge loɽra lamiñaṯo laŋge ildi
         igǝliđia, ŋen ŋanṯa igabǝṯa đaṯa nano.
         13 na wagǝnǝŋ ñagaiñeɽǝđia igirǝŋ gǝlëɽǝñi igiđ inđiṯi ṯa đaṯa aŋǝneini ŋaɽrwa igiđia.
         14 ndǝ ñagabeɽǝđia wagǝnǝŋ igirǝŋ gǝlëɽǝñi igiđ indiṯi.
         15 ndǝ ñagubwaiñiya rǝmoṯr ŋen ŋǝlëɽǝñi.
         16 na igiđi yeɽǝđe papa, na gënǝŋu giđ aŋǝndǝnaice eđa igi gaɽo đamǝđaṯa tǝŋ ṯa ñaɽaŋǝld
         bǝɽǝbǝte.
         17 fusila gǝđeṯam igi leđa lalo laber laɽǝwađaṯa ṯa lǝma, ŋen ŋanṯa laber londaṯa na
         laijǝba orn ñaŋ ñagaliŋeṯo ŋen ŋanṯa ñaɽaŋǝlda na giđ aŋǝndauleṯe.
         18 igaber igiđ indǝŋgiṯia ñagǝɽe ñere ñǝṯëđǝmalo, orn igiđ indeṯa nano.
         19 iliga lobǝlano leđa lalo laber liđ alaiñǝseiei tǝŋ, orn ñaganǝñaŋ ñagiđi ñaiñǝseiei
         na ñagiđi ñamǝṯe mǝldin ŋen ŋanṯa igamǝṯia mǝldin.
         20 iloman lakǝl ñagiđi ñaliŋeṯe ṯa igafo ipapa na ñagafo iñi na igafo eñaŋ.
         21 eđa gerṯo ŋen ŋǝlëɽǝñi, na ṯaŋǝrldau, gënǝŋu gubwaiñiya, na gënǝŋu igi gubwaiñiya
         gubwǝnia papa nano na igubwǝmaiya na igamaŋaiee etam gǝlëɽǝñi.
         22 yausa gerṯa iskariyuṯi, nǝŋǝmeiṯi ṯa, ya elǝŋ fǝṯau agiđi ŋiđi agǝlǝŋini inanda na
         gerṯa eleđa lalo?
         23 yesu nǝŋǝmuɽǝbiṯi eŋen ṯa, ndǝ eđa gǝnǝŋ gubwaiñiya, gënǝŋu giđ aŋǝrǝmoṯe ŋen ŋǝlëɽǝñi
         na papa giđ aŋǝmaiyubwiṯi na nanda ñagiđi ñamaɽe nano na ñagiđi ñiđi eɽa egaiñ iŋu.
         24 eđa gero gaiñiyubwa gënǝŋu gaber garǝmoṯwa ŋen ŋǝlëɽǝñi. na ŋen iŋi ñagǝnna gerṯa
         ŋen ŋǝlëɽǝñi orn ŋen ŋǝđaṯa igi gwađwaṯiñi.
         25 igwalwaɽǝṯǝnde ŋen iŋi liga lǝgafr mǝldin.
         26 orn gënǝŋu igi gamǝđaṯa, usila gatǝɽe, igi đaṯa giđ aŋǝmwađwaṯe irǝŋga gǝlëɽǝñi,
         gënǝŋu giđ aŋǝndërrǝŋaiee ŋen pređ na giđ aŋǝndiđi ñagǝlëldǝŋǝđeinia eŋen pređ igwalwaɽǝṯǝnde.
         27 igǝndǝŋgiṯia đëuṯaralo, igǝndǝnaiee đëuṯaralo đǝlëɽǝñi. igaber igǝndǝnaiea ŋen ŋarno
         alo yǝndǝnaiea. ñerṯe ñagaŋgiṯia nare enalo ṯa đu đandǝsano na ṯa niđǝñalo.
         28 ñagano ŋen igwalwaɽǝṯǝnde ṯa igamiña orn igiđi inđeṯa nano. gǝbanṯa ñagubwaiñiya
         ṯa ñiđi ñaŋǝreṯe nano ŋen ŋanṯa igwalwaɽo ṯa igabǝṯa đaṯa nano, ŋen ŋanṯa papa goɽraiñen.
         29 na điñǝđi igwalwaɽǝṯǝnde ŋen iŋi liga ŋamǝlu ŋafo ṯa ndǝ ŋafo đǝge ñëndi ŋen ŋǝlëɽǝñi.
         30 igënǝñi lǝgaber lǝgwaɽwatar twanaŋ tǝŋ, ŋen ŋanṯa elǝŋ galo giđ aŋela, orn gënǝŋu
         gero gaberṯia ŋen iñi.
         31 orn gënǝŋu giđ aŋela ṯa leđa lalo allǝŋeṯe ṯa igubwa đaṯaga na igëbǝđia ŋen iŋi đaṯa
         gwalwaɽǝṯiñi ṯa yiđi. twođr almiñr.

1 igënǝñi igaɽ uɽi gǝđeṯam, na papa gaɽ eđa garǝmoṯwa.
         2 gënǝŋu garređa reṯia pređ iñi irri raber ralǝŋa liđia, na gënǝŋu gagǝlaṯa reṯia pređ
         irri ralǝŋa liđia ṯa aralǝŋe liđia lwaiña.
         3 điñǝđi ñaŋ ñagagǝlemu đǝge ndǝ reṯia ŋen ŋanṯa ŋen igwalwaɽǝṯǝnde.
         4 fafiñǝrau na igǝndaufafia. ŋen ŋarno đeṯia đaber đaɽǝwađaṯa đalǝŋa bǝɽan illi ndǝ
         đafo iguɽi nṯia cum ñagaber ñagaɽǝwađaṯa illi ndǝ ñagafǝñau.
         5 igënǝñi igaɽ uɽi, ñaŋ ñagaɽ reṯia. eđa gafǝñau na igafǝmau gënǝŋu giđ aŋǝlǝŋe liđia
         lwaiña ŋen ŋanṯa ñagaber ñagaɽǝwađaṯa ñagëbǝđia wagǝnǝŋ kwai kwai bǝɽan ndǝ igero.
         6 ndǝ eđa gero gaiñaufia gënǝŋu gawujǝni nǝŋwonḏǝṯe ndǝ đeṯia iđi đarreiđǝni điđ ađǝwujǝni
         isia ađoɽe.
         7 nd ñagaiñaufafia na ŋen ŋǝlëɽǝñi ŋandaufafia ñagaɽǝwađaṯa ñeɽǝđe wagǝnǝŋ ñagwonaṯa
         na ñagiđi ñaneini waŋge.
         8 papa gǝneinia ŋaɽrwa ndǝ ñaŋ ñagalǝŋa liđia lwaiña, nṯia cum ñaɽǝṯe leđa laiñǝteṯa.
         9 ŋen ŋarno đaṯa gubwaiñiya nṯia cum igubwandiya. fafr iđubwa đǝlëɽǝñi.
         10 ndǝ ñagarǝmoṯwa ŋen ŋǝlëɽǝñi ñagiđi ñafeṯe iđubwa đǝlëɽǝñi, ŋen ŋarno igarǝmoṯo ŋen
         ŋǝpapa na igafo iđubwa đǝlëɽǝŋu.
         11 igwalwaɽǝṯǝnde ŋen iŋi ṯa đaŋǝra nano đǝlëɽǝñi ađǝndaufeṯe na ṯa đaŋǝra nano eđalo
         ađǝɽiñǝđeini.
         12 fǝṯia ŋen ŋǝlëɽǝñi eñaŋ ṯa ñaiyubwiđi ŋen ŋarno igubwandiya.
         13 eđa gero gǝnǝŋ gerṯo đubwa đamiñaṯo eđa igi ganaiđia đamǝṯia đǝlëɽǝŋu ŋen ŋanṯa lorǝba
         ǝllëɽǝŋu.
         14 ñaŋ ñagaɽo lorldaiñ ndǝ ñagëbǝđia ŋen iŋi igǝndǝlwaɽǝṯia.
         15 igaber igǝndënǝcia lǝbai mǝldin, ŋen ŋanṯa ebai gaijǝba eđa gerṯǝma gëbǝđia wande.
         orn igǝndënǝcia lorldaiñ ŋen ŋanṯa igwalwaɽǝṯǝnde ŋen pređ igano ipapa.
         16 ñagero ñagaiñëɽi, orn igwoṯǝnde na igëndǝnde eŋen ṯa ñalǝŋe liđia lwaiña na ṯa liđia
         eldalo alɽaŋe, ŋen ŋanṯa đaṯa aŋǝndǝnaice wagǝnǝŋ ñagameɽǝđe irǝŋga gǝlëɽǝñi.
         17 fǝŋen iŋi igǝndǝlwaɽǝṯia ṯa ñaiyubwiđi.
         18 ndǝ leđa lalo laneđǝnde, ñagaliŋeṯo ṯa laneđǝñi ananoŋ.
         19 gǝbanṯa ñagalo ṯa alo yubwa laŋgela ǝllëɽǝŋu. orn alo yaneđǝnde ŋen ŋanṯa gerṯa ñagalo
         orn igwoṯǝnde alo.
         20 lëldǝŋǝđeinr eŋen iŋi igwalwaɽǝṯǝnde ṯa, ebai gero goɽra nelǝŋ gǝlëɽǝŋu. ndǝ lënǝŋulu
         lanaicǝñi ŋen ŋubwa, liđ alǝndǝnaice ŋen ŋubwa cum. ndǝ larǝmoṯo ŋen ŋǝlëɽǝñi liđ
         aɽrǝmoṯe ŋen eŋalo cum.
         21 lënǝŋulu liđ alǝndiṯi ŋen iŋi pređ ŋen ŋanṯa irǝŋ gǝlëɽǝñi, ŋen ŋanṯa laijǝbama igi
         gwađwaṯiñi.
         22 gǝbanṯa igero igeṯo igwalwaɽǝṯǝlo ṯa lënǝŋulu alaijǝbeṯe ŋen ŋeieia, orn điñǝđi lero
         laberṯia đërǝkǝđeiđia ŋen ŋen ŋanṯa ŋen eŋen ŋeicia.
         23 eđa igi ganeđǝñi gënǝŋu ganeđo papa cum.
         24 gǝbanṯa igero igëbǝđia laŋge iŋulu ildi eđa gero gwomǝn giđu ṯa lënǝŋulu lero laberṯia
         ŋen ŋeicia. orn điñǝđi lënǝŋulu lafo laseicu lđaiñǝneđe na papa cum.
         25 orn fǝṯia ṯa ŋen ŋǝwërđǝnu egađam gal ganun aŋǝɽiñǝđeini ṯa, lënǝŋulu laneđǝñi mǝɽǝmǝɽeñ.
         26 orn nđǝ eđa igi gaɽo đamǝđaṯa giđ aŋela, igi igiđi endǝmwađweiṯia papa nano, usila
         gǝđeṯam igi gamiña iđaṯa gënǝŋu giđ aŋela đamǝđaṯađa đǝlëɽǝñi.
         27 na ñaŋ cum ñagiđi ñame đamǝđaṯa đǝlëɽǝñi ŋen ŋanṯa ñaŋ lǝgafr ananoŋ.

1 igwalwaɽǝṯǝnđe ŋen iŋi ṯa ñagaber ñagiđi ñǝkëɽǝŋeini.
         2 leđa liđ alǝndǝtriṯi imajma. a, liga liđ alela ilđi eđa gǝnǝŋ giđ aŋǝndauɽiñe, gënǝŋu
         giđ aŋaṯa ṯa gëbiṯia rǝmwa ŋǝmëɽria.
         3 na lënǝŋulu liđ alǝndiđi ṯia ŋen ŋanṯa laijǝba đaṯa na laijǝbaiñi,
         4 orn igwalwaɽǝṯǝnde ŋen iŋi ṯa ndǝ liga leṯo đǝge ñalëlđǝŋǝđeini eŋen ṯa igwalwaɽǝṯǝnđe
         ṯia. igero igǝndǝlwaɽǝṯia ŋen iŋi ananoŋ ŋen ŋanṯa lǝgafr,
         5 orn điñǝđi igamoɽǝbaṯa nano igi gwađwaṯiñi, na eđa gero gǝnǝŋ eñaŋ gaiñeɽǝđia ṯa,
         agabǝṯa ŋga?
         6 orn nare enalo nunḏǝjeinu đwanano ŋen ŋanṯa igwalwaɽǝṯǝnde ŋen iŋi.
         7 orn igǝndǝlwaɽǝṯia đeṯam, ñagiđi ñerṯe đaɽǝjaica nđǝ igamiño, ŋen ŋanṯa ndǝ igero
         igǝndaumiña, eđa igi gaɽo đamǝđaṯa gaber giđ aŋǝndeṯa nano orn ndǝ igamiño igiđi endǝmwađweiṯi.
         8 na nđǝ giđ aŋela gënǝŋu giđ aŋiđi leđa lalo allǝŋeṯe ŋen ŋeicia, na ŋen ŋuđǝrwaṯo
         na đakǝme.
         9 ŋen ŋeicia, ŋen ŋanṯa leđa lero lǝbendia ŋen ŋǝlëɽǝñi,
         10 na ŋen ŋuđǝrwaṯo ŋen ŋanṯa igiđi yabǝṯe papa nano, na ñaŋ ñagaber ñagiđi ñaiñǝnwane
         tǝŋ,
         11 na đakǝme ŋen ŋanṯa elǝŋ galo gakǝmǝnu.
         12 igerṯo ŋen ŋwaiña mǝldin igwonaṯa igǝndǝlwaɽǝṯia orn điñǝđi ñagaber ñagaɽǝwađaṯa
         ñagaɽiñaṯa ŋen iŋi,
         13 orn nđǝ usila gǝđeṯam geṯo giđ aŋǝndërrǝŋaici ŋen pređ ŋǝđeṯam. ŋen ŋanṯa gaber gwaɽwata
         bǝɽan orn ṯaŋwaɽwato ŋen gënǝŋu gǝnna, na gënǝŋu giđ aŋǝndërrǝŋaici ŋen ŋǝlaŋge lamǝlu
         leṯo.
         14 na gënǝŋu ṯaiñǝmamǝṯu ŋaɽrwa, ŋen ŋanṯa gamama laŋge ǝllëɽǝñi na giđ aŋǝndǝlolwaɽǝṯi,
         15 na laŋge pređ ild đaṯa gerṯǝlo, lënǝŋulu ǝllëɽǝñi. ŋen ŋafǝṯia igwalwaɽǝṯǝnde ṯa
         gënǝŋu giđ aŋǝme laŋge ǝllëɽǝñi aŋǝndǝlolwaɽǝṯi.
         16 orn iliga lobǝlano ñagaber ñagiđi ñaiñǝseici, orn liga lomǝŋ tǝŋ lobǝlano ñagiđi
         ñaiñǝseici.
         17 ŋen ŋafǝṯia lǝmaṯan iṯalǝmis ilëɽǝŋu ṯaiyǝɽwataiđo niyaṯa, ŋen ŋanṯau gwalwaɽǝṯǝnde
         ṯa, orn iliga lobǝlano ñagaber ñagiđi ñaiñǝseici, orn liga lomǝn tǝŋ lobǝlano ñagiđi
         ñaiñǝseici? na, ŋen ŋanṯa igandaumiña yeɽe đaṯa nano?
         18 ŋen ŋafǝṯia yënǝŋulu niyaṯa ṯa, ŋen ŋanṯau iŋi gwaɽwata, liga lobǝlano? lǝgaijǝbar
         gwaɽwata ṯau.
         19 na yesu galiŋeṯo ṯa yonaṯa yameɽǝđe, nǝŋǝleiṯi ṯa, ñagwaɽwataiđia eŋen iŋi ŋǝlëɽǝñi,
         orn iliga lobǝlano ñagaber ñagiđi ñaiñǝseici, orn liga lomǝn tǝŋ lobǝlano ñagiđi ñaiñǝseici?
         20 đeṯam, đeṯam, igǝndǝlwaɽǝṯia ṯa, ñaŋ ñagiđi ñiruwi ŋwal isi na ñare, orn leđa lalo
         liđ alaŋǝreṯe nano. ñagiđi ñwane orn đwana eđalo điđ ađǝmërni đaŋǝra nano.
         21 ndǝ wuji gaɽǝbwa gwonaṯa galǝŋa gerṯo auɽiña ŋen ŋanṯa liga ǝllëɽǝŋu lǝɽiñǝđeinu,
         orn ndǝ ŋere ŋǝlǝŋǝnu đǝge, gaijǝbeinu auɽiña, ŋen ŋanṯa đaŋǝra nano đǝlëɽǝŋu ṯa eđa
         gamǝñiṯo alo.
         22 nṯia cum điñǝđi ñagerṯo đwana, orn igiđ indǝseici tǝŋ na nare enalo niđ anaŋǝreṯe
         nano na eđa gero gǝnǝŋ gaɽǝwađaṯa gandǝmaṯa đaŋǝra nano eđalo.
         23 na iloman lakǝl ñagaber ñagiđi ñaiñeɽǝđe. đeṯam, đeṯam igǝndǝlwaɽǝṯia ṯa, wagǝnǝŋ
         ñageɽǝđo đaṯa igirǝŋ gǝlëɽǝñi, gënǝŋu giđ aŋǝndǝnaice.
         24 điñǝđi mǝldm ñagero ñagǝbeɽǝđia wagǝnǝŋ igirǝŋ gǝlëɽǝñi. ekeɽǝđr na ñagiđi ñaneini
         ṯa đaŋǝra nano eđalo ađunḏǝjeini.
         25 igwalwaɽǝṯǝnde elaŋge ildi ŋenŋa ŋǝwujǝnu, orn liga liđ alela ildi igaber igiđ elwaɽau
         ṯia tǝŋ, orn igiđ endǝlwaɽǝṯi ŋen ŋǝđaṯa tǝmwar.
         26 iliga ildi ñagiđi ñeɽǝđe igirǝŋ gǝlëɽǝñi na igaber igǝbaṯa ṯa igiđi yeɽǝđe đaṯa ŋen
         ŋanṯa ñaŋ,
         27 ŋen ŋanṯa đaṯa gënǝŋu gubwandiya ŋen ŋanṯa ñagubwaiñiya na ñagëndu ŋen ṯa igeṯo irǝmwa.
         28 igeṯo iđaṯa niyeṯo alo. điñǝđi igaŋgaṯia alo na yoɽǝbaṯe đaṯa nano.
         29 orn ṯalǝmis ilëɽǝŋu niyǝmeiṯi ṯa điñǝđi agwaɽwata tǝmwar, na gerṯa ŋen ŋǝwujǝnu kwai
         kwai.
         30 điñǝđi nanda ñagaliŋeṯo ṯa agaliŋeṯo ŋen pređ na ṯa gerṯa ŋen đeṯam ṯa eđa gǝnǝŋ
         gaŋeɽǝđe. ŋen ŋafǝṯia ñagëndu ŋen ṯa ageṯo irǝmwa.
         31 yesu nǝŋǝluɽǝbiṯi eŋen ṯa, điñǝđi đeṯam ñagëndu ŋen ?
         32 nǝr. liga liđ alela, đeṯam leṯo đǝge, ildi ñagiđi ñaulaldǝđǝni alo eneɽa enalo, na
         ñagiđi ñaiñǝneđeṯe alǝsoŋ. orn igero igafia ñi gunto, ŋen ŋanṯa đaṯa ñagafǝldǝga.
         33 igwalwaɽǝṯǝnde elaŋge ildi ṯa ñëuṯaralo iñi. alo ñagananeinia ŋen ŋubwa. onḏǝṯr eŋen.
         igënǝñi igađamo alo.

1 yesu gwalwaɽo ŋen iŋi nǝŋǝđǝŋaiđe elo nǝŋaṯa, papa, liga leṯo đǝge. naico iđia gǝlaɽǝŋa
         ŋaɽrwa ṯa cum iđia gǝlaɽǝŋa aŋanaice ŋaɽrwa,
         2 ŋen ŋarno aganaicǝma ŋǝlǝŋe ŋǝleđa pređ, ṯa gënǝŋu aŋǝlnaiee đamǝṯia đǝbǝɽǝbǝte ildi
         aganaicǝmalo.
         3 na fiđi đaɽo đamǝṯia đǝbǝɽǝbǝte ṯa lënǝŋulu alǝŋaliŋeṯe ŋaŋgi agaɽ rǝmwa runto rǝđeṯam,
         na yesu al masiya igi agwađwaṯǝma.
         4 iganaieaŋa ŋaɽrwa alo. igabǝɽǝnḏeṯo ŋǝmëɽria iŋi aganaicǝñi ṯa yiđi,
         5 na điñǝđi papa naicǝñi ŋaɽrwa ŋa nëiñua ŋaɽrwa iŋi lǝgerṯo ndǝm ŋen alo yamǝlu yǝbǝđǝni.
         6 igiđu irǝŋ gǝlaɽǝŋa gǝlǝŋinu eleđa ildi aganaicǝñǝlo alo. lënǝŋulu lafo ǝllaɽǝŋa
         na aganaicǝñǝlo na lënǝŋulu larǝmoṯo ŋen ŋǝlaɽǝŋa.
         7 điñǝđi lënǝŋulu lafo laliŋeṯo ṯa laŋge pređ agǝnaicǝñi, lënǝŋulu ǝllaɽǝŋa.
         8 ŋen ŋanṯa ŋen aganaicǝñi iganaicǝlo na lënǝŋulu ldaŋǝnṯi ldaliŋeṯe ṯa deṯam igeṯǝŋa
         nano, ldëndi ŋen ṯa agwađwaṯiñi.
         9 igaŋekeɽǝđia ŋen ŋanṯa ŋulu. igaber igaŋekeɽǝđia ŋen ŋanṯa alo, orn ŋen ŋanṯa ŋulu
         ildi aganaicǝñǝlo ŋen ŋanṯa lënǝŋulu ǝllaɽǝŋa.
         10 na laŋge pređ ǝllëɽǝñi lënǝŋulu ǝllaɽǝŋa na laŋge pređ ǝllaɽǝŋa lënǝŋulu ǝllëɽǝñi.
         na igafo iganeinu ŋaɽrwa iŋulu.
         11 na igero igafo alo tǝŋ orn lënǝŋulu lafo alo mǝldin na igaŋeṯa nano. papa agatǝɽe,
         rǝmoṯǝlo igirǝŋ gǝlaɽǝŋa ildi aganaicǝñǝlo, ṯa lënǝŋulu alɽeṯe lunto ŋen ŋarno lëlǝŋ.
         12 ŋen ñagafǝlda alo igarǝmoṯǝlo igirǝŋ gǝlaɽǝŋa. igarǝmoṯǝlo ildi aganaicǝñǝlo na eđa
         gero gǝnǝŋ iŋulu gamǝndëđǝnu illi iđia gǝđamǝndëdǝnia ṯa ŋen ŋǝwërđǝnu egađam gǝrǝmwa
         aŋǝɽiñǝđeini.
         13 na điñǝđi igaŋeṯa nano na igwaɽwata ŋen iŋi liga igafo alo mǝldin, ṯa lënǝŋulu alerṯe
         đaŋǝra nano đǝlëɽǝñi đǝɽiñǝđeinu iŋulu.
         14 iganaicǝlo ŋen ŋǝlaɽǝŋa, na leđa lalo laneđǝlo ŋen ŋanṯa lënǝŋulu gerṯa lalo, ŋen
         ŋarno gerṯa igalo.
         15 igaber igaŋeɽǝđia ṯa ŋǝlǝme alo orn ṯa ŋaɽrǝmoṯe egeđa geicia.
         16 lënǝŋulu gerṯa lalo ŋen ŋarno gerṯa igalo.
         17 ëɽǝlo ŋenŋa ŋǝlaɽǝŋa ŋǝđeṯam. ŋen ŋǝlaɽǝŋa ŋaɽo đeṯam.
         18 ŋen ŋarno agwađwaṯiñi alo, nṯia cum igwađwaṯǝlo alo.
         19 na igëɽǝnu bǝɽan ŋen ŋanṯa ŋulu ṯa lënǝŋulu alëɽǝni đeṯamđa.
         20 igabekeɽǝđia gerṯa ŋen ŋanṯa ŋulu ǝrtođ orn ŋen ŋanṯa leđa pređ ildi liđ alëndi ŋen
         ŋǝlëɽǝñi ŋenŋa eŋen,
         21 ṯa alɽeṯe lunto ŋen ŋarno papa agafǝñau na igafǝŋau, ṯa lënǝŋulu alǝndaufeṯe ṯa leđa
         lalo alëndi ŋen ṯa agwađwaṯiñi.
         22 iganaicǝlo ŋaɽrwa iŋi aganaicǝñi, ṯa alɽeṯe lunto ŋen ŋarno lëlǝŋ,
         23 ṯa elofeṯe, na ŋaiñaufeṯe, ṯa aliđǝni lǝɽiñǝđeinu alɽeṯe lunto đeṯam, na ṯa leđa
         lalo alliŋeṯe ṯa agwađwaṯiñi, na agubwaliya ŋen ŋarno agubwaiñiya.
         24 papa, igwonaṯa ṯa alo igafau leđa ildi aganaicǝñǝlo ñafǝṯǝlda đurri, ṯa alǝseici
         ŋaɽrwa ŋǝlëɽǝñi iŋi aganaicǝñi ŋen ŋanṯa agubwaiñiya ŋen alo yamǝlu yǝbǝđǝni.
         25 papa, ŋaŋgi agerṯo ŋen ŋuđǝrwaṯo, leđa lalo laijǝbaŋa orn igaliŋeṯǝŋa na leđa ildi
         laliŋeṯo ṯa agwađwaṯiñi.
         26 igiđu irǝŋ gǝlaɽǝŋa gǝlǝŋinu iŋulu, orn igiđi yiđi gǝlǝŋini ṯa đubwa iđi agubwaiñiya
         ađǝfeṯe iŋulu na ṯa igënǝñi elofeṯe.

1 nđǝ yesu gwalwaɽo ŋen iŋi ldamiñe ṯalǝmisya ilëɽǝŋu alo đǝbarlđa nëiñua đǝbernia
         gađǝrun. jǝnena yafo alo isei na yesu na ṯalǝmis ilëɽǝŋu lđawënṯi.
         2 na yausa cum, igi ganaiđo yesu, galiŋeṯo alo isei ŋen ŋanṯa yesu laurarraiđia ṯalǝmisya
         ilëɽǝŋu ñoman ñwaiña.
         3 ŋen ŋafǝṯia yausa garreiđu askari na al kufr yǝmaṯan enǝlǝŋ nǝkana na igal farisiyin
         na lënǝŋulu ldǝɽe tu ñambaña na yoperreya na ñǝrldaiña, na leđa lǝmaṯan iŋulu likiricu
         isia cum.
         4 orn yesu nǝŋǝlǝŋinnano laŋge pređ ilđi liđ alǝmcṯa nano nǝŋǝɽe nëiñua nǝŋǝleɽǝđe,
         ñagapwaiña esegi?
         5 lënǝŋulu ldǝmuɽǝbiṯi eŋen ṯa, yesu galo inasiraṯ. gënǝŋu nǝŋǝleiṯi ṯa, fiñiŋgi. na
         yausa igi ganaiđǝma gafo gađǝru iŋulu.
         6 ndǝ yesu geiṯǝlo ṯa, fiñiŋgi lënǝŋulu ldǝkoɽǝbaṯe ǝrrṯu ldirṯiṯi iđuđa.
         7 ŋen ŋafǝṯia yesu nǝŋǝleɽǝđe tǝŋ nǝŋaṯa, ñagapwaiña esegi? lënǝŋulu ldaṯa ṯa, yesu
         galo inasiraṯ.
         8 na yesu nǝŋǝluɽǝbiṯi eŋen ṯa, igwalwaɽǝṯǝnde ṯa, fiñiŋgi. ndǝ ñagaiñǝpwaiña đeṯam
         ŋgiṯr leđa ildi ǝllëɽǝñi alǝmiñe aɽe.
         9 gënǝŋu gwalwaɽo ṯia ṯa ŋen iŋi gwalwaɽo aŋǝɽiñǝđeini ṯa, igero igwoṯia eđa gǝnǝŋ
         iŋulu ildi aganaicǝñǝlo.
         10 orn siman buṯrus gerṯo đoperre, nǝŋuɽǝđi, nǝŋǝṯeđeṯe ebai gelǝŋ goɽra gǝkana ënǝñia
         alo, na ebai gǝbernia malkus.
         11 ŋen ŋafǝṯia yesu nǝŋeiṯi buṯrus ṯa, oɽǝbaieo đoperre đǝlaɽǝŋa igërrua. igaber igiđ
         iṯi al finjan isi đaṯa ganaicǝñi?
         12 orn askari na elǝŋ gaskari na al kufr yal yawuḏ ldëndi yesu ldǝmakase,
         13 ṯalmabǝrldeđo ldǝmanaiee annan ananoŋ. annan gaɽ unin gǝgiyafa igi gaɽo elǝŋ goɽra
         gǝkana iṯǝli gakǝl.
         14 fǝgiyafa igi gwalwaɽǝṯu al yawuḏ ṯa, ŋen ŋaŋǝra ṯa eđa gǝnǝŋ aŋaiye ŋen ŋanṯa leđa
         pređ.
         15 orn siman buṯrus na ṯalǝmis yǝnǝŋ ṯalteṯo yesuga alo. na ṯalǝmis yakǝl yelǝŋinu egelǝŋ
         goɽra gǝkana na gënǝŋu ldënṯi yesuga eɽalo gelǝŋ goɽra gǝkana.
         16 orn buṯrus gađǝru igëuwǝr indëuwǝr. ŋen ŋafǝṯia ṯalǝmis yomǝn isi yelǝŋinu egelǝŋ
         goɽra gǝkana nemiñe nemwalwaɽǝṯi igi gwanwana ëuwǝr nǝŋënǝci buṯrus.
         17 orn wuji gwanwana ëuwǝr geiṯu buṯrus ṯa, aganǝŋa cum agaɽo ṯalǝmis imaji igi? gënǝŋu
         nǝŋaṯa ṯa ndo, igero igaɽo ṯalǝmis ilëɽǝŋu.
         18 ŋen ŋanṯa alo yamǝle lǝbai na al kufr lortaico isia eɽo ŋorwa ldane ldubwiṯano na
         buṯrus ldanǝlda nǝŋubwiṯano.
         19 orn elǝŋ goɽra gǝkana gekeɽǝđo yesu ŋen ŋǝṯalǝmis ilëɽǝŋu na đërrǝŋaiđia ŋen đǝlëɽǝŋu.
         20 yesu nǝŋǝmuɽǝbiṯi eŋen ṯa, igwaɽwatiṯu alo ṯa leđa pređ laɽǝwađaṯa lǝnna. igërrǝŋaicu
         leđa ŋen imajma na igal ekǝl jaica jaica, alo isi al yawuḏ yaurarraiđia, na igero
         igwaɽwata ŋen ŋamǝɽa kwai kwai.
         21 agaiñeɽǝđia eđa? eɽǝđǝlo ildi lano ŋen igwalwaɽǝṯǝlo. abe, lënǝŋulu laliŋeṯo ŋen
         igwaɽwato.
         22 ndǝ gwaɽwata ṯia eda gǝnǝŋ igal kufr igi gafo gaṯurwa ṯwaiñ nǝŋǝbuɽi yesu endrel
         eređaga nǝŋaṯa ṯa, aguɽǝbiṯia elǝŋ goɽra gǝkana eŋen ṯia?
         23 yesu nǝŋǝmuɽǝbiṯi eŋen ṯa, ndǝ igwalwaɽo ŋen ŋeicia lwaɽo ŋen iŋi ŋeicia, orn ndǝ
         igwalwaɽo ŋen ŋaŋǝra agabuɽiñi eđa?
         24 orn annan nǝŋǝđwaṯe yesu gakasǝnu giyafa nano, igi gaɽ elǝŋ goɽra gǝkana.
         25 na siman buṯrus gafo gaṯurwa gǝbana isia nǝŋubwiṯano. ŋen ŋafǝṯia leđa ldǝmeɽǝđe
         ṯa, aganǝŋa cum, agaɽo ṯalǝmis ilëɽǝŋu? gënǝŋu gabǝlaico nǝŋaṯa, igero igaɽo ṯalǝmis.
         26 eđa gǝnǝŋ elǝbai lelǝŋ goɽra gǝkana igi gaɽ orǝba geđa igi buṯrus gǝṯeđeṯǝma ënǝñia
         alo nǝŋaṯa, igero igaŋaseicia ñagafǝlda alo ijǝnena?
         27 orn buṯrus nǝŋabǝlaice tǝŋ na đwaṯa nḏare taltal.
         28 orn lënǝŋulu ldamiñe yesu alo igiyafa ldǝmaiyeɽe egeɽa gelǝŋ goɽra igi leđa lawakǝmaicini.
         liga ilđi lulǝldiṯano ram, na lënǝŋulu lderṯe lǝbenṯia egeɽa gelǝŋ goɽra ṯa laber
         altaŋǝṯe orn ṯa alǝɽǝwađaṯe alǝse iđǝsa iđi đǝbernia al fissa.
         29 ŋen ŋafǝṯia bilaṯus nǝŋǝmiñaṯǝlo nano nǝŋaṯa, đǝskiđia đafo ṯau ŋen ñagamama maji
         igi?
         30 lënǝŋulu ldǝmuɽǝbiṯi eŋen ṯa, gǝbanṯa gënǝŋu gero gëbǝđia ŋen ŋeicia ṯa ñagero ñagaŋamǝnaicia.
         31 bilaṯus nǝŋǝleiṯi ṯa, mǝmar ñaganǝñaŋ, ñaminḏeici eŋen ŋal ganun esalo. ŋen ŋafǝṯia
         al yawuḏ niyǝmeiṯi ṯa, ñagero ñagaberṯia ŋen ṯa ñaɽiñe eđa gǝnǝŋ.
         32 nṯia ŋen ŋǝyesu iŋi gënǝŋu gwalwaɽo ṯa gǝbaiya ṯau ŋaɽǝwađaṯia ŋǝɽiñǝđeini.
         33 ŋen ŋafǝṯia bilaṯus nǝŋënṯi eɽa goɽra gǝlëɽǝŋu tǝŋ nǝŋundǝđi yesu nǝŋǝmeɽǝđe ṯa,
         agaɽ elǝŋ gal yawuḏ ?
         34 yesu nǝŋǝmuɽǝbiṯi eŋen ta, agwalwaɽo ṯia bǝɽan walla leđa lomǝn tǝŋ lalwaɽǝṯǝŋa ŋen
         iŋi ŋǝlëɽǝñi?
         35 bilaṯus nǝŋǝmuɽǝbiṯi eŋen ṯa, igënǝñi igaɽ al yawuḏ? leđa ǝllaɽǝŋa na nǝlǝŋ nǝkana
         lanaicǝñǝŋa. agiđi ṯau?
         36 yesu nǝŋǝmuɽǝbiṯi eŋen ṯa, ŋǝlǝŋe ŋǝlëɽǝñi gerṯa ŋalo isi. gǝbanṯa ŋǝlǝŋe ŋǝlëɽǝñi
         ŋafo ŋalo isi ṯa leđa laiñiṯia ŋǝmëɽria alǝbwaiǝđe ṯa igero igǝnemu al yawuḏ. orn
         điñǝđi ŋǝlǝŋe ŋǝlëɽǝñi ŋero ŋafia alo ëli.
         37 ŋen ŋafǝṯia bilaṯus nǝŋǝmeiṯi ṯa, nṯia aganǝŋa agaɽ elǝŋ? yesu nǝŋǝmuɽǝbiṯi eŋen
         ṯa, đeṯam, igaɽo ṯia. igǝlǝŋǝnu ŋen ŋanṯa ŋen iŋi, na igeṯo alo ŋen ŋanṯa ŋen iŋi,
         ṯa enaice đamǝđaṯa đǝđeṯam. leđa pređ ildi laɽ rappa rǝđeṯam lǝnna ole gǝlëɽǝñi.
         38 bilaṯus nǝŋǝmeɽǝđe ṯa, đeṯam đaɽo ṯau ? nđǝ gaṯa ṯia nǝŋamiñaṯe al yawuḏ nano nǝŋǝleiṯi
         ṯa, igero igafiđia ŋen ŋeieia iŋu kwai kwai,
         39 orn ñagerṯo ŋen ŋǝnǝŋ ṯa igǝndëbǝriṯia eđa gǝnǝŋ iliga lǝđǝsa đǝbernia al fissa.
         nṯia ñagaiñonaṯa ṯa igǝndëbǝriṯia elǝŋ gal yawuḏ?
         40 orn lënǝŋulu pređ ṯaɽrajaico ole pǝlelo tǝŋ lđaṯa, ndo, gerṯa ŋu gënǝŋu, ëbǝru barabas.
         barabas gënǝŋu gaɽ oɽom.

1 orn bilaṯus nǝŋeme yesu nǝŋǝlwaɽǝṯi askari ṯa aiyǝmëupwi ltuala.
         2 na askari nemeđeiđi ri newaṯe niyǝmëɽi nenda myǝmëɽi erena nano gore đore đǝmǝnu,
         3 ṯaiyǝmaninu nano niyaṯa, bǝṯau ya elǝŋ gal yawuḏ. niyǝmëupwi ndređǝna endrel.
         4 orn bilaṯus nǝŋǝmiñe tǝŋ nǝŋǝlwaɽǝṯi al yawuḏ ṯa, nǝr, igǝndoɽǝbeiṯi yesu ṯa ñaliŋeṯe
         ṯa igero igafiđia ŋen ŋeieia iŋu kwai kwai.
         5 nṯia yesu nǝŋǝmiñe na gënǝŋu gerṯo ri rǝweijǝnu nenđa na erena nano gore đore đǝmǝnu
         mǝldin, na bilaṯus nǝŋǝlǝlwaɽǝṯi ṯa, nwanr maji.
         6 ndǝ nǝlǝŋ nǝkana na al kufr laseicǝma ṯalɽwato pǝlelo ṯa, ɽiñǝma iđuɽi, ɽiñǝma iđuɽi.
         bilaṯus nǝŋǝleiṯi ṯa, mamar ñaganǝñaŋ ñǝmaɽiñe iđuɽi, ŋen ŋanṯa igero igafiđia ŋen
         ŋeicia iŋu kwai kwai.
         7 al yawuḏ nimuɽǝbiṯi eŋen ṯa, ñagerṯo al ganun na eŋen ŋal ganun esaiñ đeṯam gënǝŋu
         gabaiya ŋen ŋanṯa giđu etam gǝlëɽǝŋu ṯa gaɽ iđia gǝrǝmwa.
         8 ndǝ bilaṯus gano ŋen iŋi nǝŋǝđiñiṯalo kaiñ,
         9 nǝŋoɽǝbaṯe egeɽa goɽra gǝlëɽǝŋu nǝŋeɽǝđe yesu ṯa, ageṯo ŋga? orn yesu nǝŋerṯe gǝmuɽǝbiṯi
         eŋen ŋǝnǝŋ.
         10 ŋen ŋafǝṯia bilaṯus nǝŋǝmeiṯi ṯa, aganeđo agaiñǝlwaɽǝṯi ? agaijǝba ṯa igerṯo ŋǝlǝŋe
         ṯa eŋëbǝri na igerṯo ŋǝlǝŋe ṯa eŋaɽiñe iđuɽi?
         11 yesu nǝŋǝmuɽǝbiṯi eŋen ṯa, gǝbanṯa ŋǝlǝŋe ŋero ŋaŋaneini elo, ṯa agero ŋǝlǝŋe iñi
         kwai kwai. orn ṯia eđa igi ganaieǝñiŋa gerṯo ŋen ŋeicia ŋamiñaṯo ŋen ŋeieia ŋǝlaɽǝŋa.
         12 na ŋen ŋanṯa ŋen iŋi bilaṯus gafo gwonaṯa gamëbǝria, orn al yawuḏ ṯaiyǝɽwato pǝlelo,
         ndǝ agëbǝrǝma, agero agaɽo đappa đelǝŋ goɽra gaisar. eđa gǝnǝŋ gëbǝđia etam gǝlëɽǝŋu
         ṯa gaɽ elǝŋ gënǝŋu gwaɽwata gageo elǝŋ goɽra gaisar.
         13 ndǝ bilaṯus gano ŋen iŋi nǝŋǝmiñe yesu nǝŋǝɽaŋe alo nal kurs iđakǝme alo yǝbernia
         alo eŋwandra yabijǝđǝnu, walla jabađa egole gal ibraniyin.
         14 fǝloman ildi al yawuḏ laṯoɽaṯau ŋen ŋal fissa, na ëđǝñinano. na bilaṯus nǝŋeiṯi al
         yawuḏ ṯa, seicr elǝŋ egalo,
         15 orn yënǝŋulu ṯaiyǝɽwato pǝlelo ṯaiyaṯa, miñeicǝma ndëuwǝr, ɽiñǝma iđuɽi. na bilaṯus
         nǝŋǝleiṯi ṯa, an igiđi eɽiñe elǝŋ egalo gen? nǝlǝŋ nǝkana nǝmuɽǝbiṯi eŋen ṯa ñagero
         elǝŋ, illi gaisar.
         16 ŋen ŋafǝṯia bilaṯus nǝŋǝlnaice yesu ṯa aŋǝɽiñǝni iđuɽi. na lënǝŋulu lëndǝma ldǝmaiyǝmiñe.
         17 na yesu nǝŋape đuɽi đǝlëɽǝŋu nǝŋǝmiñaṯe alo isi yǝberni alo yarno bambiña gǝnda walla
         egole gibraniyin galgađa.
         18 alo isi lënǝŋulu ldǝmëɽi iđuɽi na majianda lǝnǝŋ liɽijan. lënǝŋulu lëɽu eđa gǝnǝŋ
         nḏaŋ đaŋaicǝba na eđa gwomǝn nḏaŋ đaŋabur ldëɽi yesu iligano.
         19 na bilaṯus nǝŋǝwërđi ŋen na lënǝŋulu ldëɽi nḏuɽi elo. ŋen iŋi ṯaŋaṯa, yesu galo inasiraṯ,
         elǝŋ gal yawud.
         20 al yawuḏ ywaiña ṯaiyëgǝru igirǝŋ igi, ŋen ŋanṯa alo isi lënǝŋulu lëɽiau yesu iđuɽi
         yafo irnuŋ ṯwaiñ, na ŋen iŋi ŋǝwërđǝnu olega gal ibraniyin na olega gal yunaniyin
         na olega gǝlaṯiniya.
         21 ŋen ŋafǝṯia nǝlǝŋ nǝkana ini nal yawuḏ neiṯi bilaṯus ṯa, gerṯa agǝwërđia, elǝŋ gal
         yawuḏ orn ṯa gënǝŋu gaṯa igaɽ elǝŋ gal yawuḏ.
         22 orn bilaṯus nǝŋǝluɽǝbiṯi eŋen ṯa, ŋen iŋi igǝwërđu, igǝwërđu đǝge.
         23 orn askari isi yëɽu yesu iđuɽi neme ndrena nǝlëɽǝŋu niyǝlakarnǝđe alo marldwan, eđa
         gwomǝn nǝŋǝme gunto na gwomǝn nǝŋǝme gunto orn yaŋgiṯu erena gǝnǝŋ goɽra. erena igi
         goɽra, garno jelabia gero gaberṯa alo yaweicǝnu kwai kwai, orn giđǝnu gaɽ erena gunto
         pređ.
         24 nṯia yënǝŋulu niyǝɽwataiđe eŋen niyaṯa, alerṯr alǝɽandǝđǝrano orn alǝnḏeicr ŋen ṯa
         alǝseicr esegi gǝma. ŋen ŋaɽo ṯia ṯa ŋen ŋǝwërđǝnu egađam gǝrǝmwa aŋǝɽiñǝđeini, iŋi
         ŋaṯa ṯa, lënǝŋulu lakarnǝđo ndrene nǝlëɽǝñi iŋulu, na linḏeicu ŋen ŋen ŋanṯa erena
         gǝlëɽǝñi. na askari yiđu ŋen iŋi pređ.
         25 lǝŋgen yesu na miriam orǝba gǝlëɽǝŋu igi gaɽo wasen gǝkloba, na miriam galo imajḏaliya
         lafo lađǝru đuɽi ṯwaiñ.
         26 ŋen ŋafǝṯia ndǝ gaseicu lǝŋgen, na ṯalǝmis isi gënǝŋu gubwamaiya yëni yaṯurwa ṯwaiñ,
         yesu nǝŋeiṯi lǝŋgen ṯa, wuji, seicu iđia gǝlaɽǝŋa.
         27 orn nǝŋeiṯi ṯalǝmis ṯa, seicu lǝŋgalo. na iliga ilđei ṯalǝmis yamo wuji egeɽa gǝlëɽǝŋu.
         28 orn yesu ŋen ŋanṯa galiŋeṯo ṯa ŋen pređ ŋabǝɽinḏinu, nǝŋaṯa, aŋal garriñi, ṯa ŋen
         aŋǝɽiñǝđeini iŋi ŋǝwërđǝnu egađam gǝrǝmwa.
         29 na lǝmbolua lëni lunḏeinu ŋawano ŋinǝb iŋi ŋeɽe. ŋen ŋafǝṯia leđa ldënǝci lifa eŋau
         ŋinǝb ŋeɽe ldëɽi lifa ldǝfra yesu ëiñua.
         30 ndǝ gamo ŋawa ŋinǝb ŋeɽe yesu nǝŋaṯa, ŋen ŋǝɽiñǝđeinu. na nǝŋirǝwi ndano ǝllëɽǝŋu
         nǝŋǝnaiđe usila gǝlëɽǝŋu.
         31 ŋen ŋanṯa loman ildi al yawuḏ laṯoɽaṯau ŋen ŋǝđǝsa, ṯa aŋǝno yaber aiyǝɽaŋe iđuɽi
         iloman lǝđǝmiñǝniano, ildi lafo loɽra, al yawuḏ yeɽǝđo bilaṯus ṯa rǝmanǝña eren riđ
         aragirni na aŋǝno esen aiyirǝwini.
         32 ŋen ŋafǝṯia askari yeṯo negere rǝmanǝña ređa gananoŋ na ređa gwomǝn ildi lëɽǝnu yesu
         ŋǝla iđuɽi.
         33 orn ndǝ yeṯo yesu nano, yënǝŋulu niyǝseici ṯa gënǝŋu gaiyo đǝge niyerṯe yegera rǝmanǝña
         rǝlëɽǝŋu.
         34 orn eđa gǝnǝŋ igaskari nǝŋǝmawađe elṯur na ŋǝfǝni na ŋawa ldirǝwi taltal.
         35 eđa igi gaseiđu gënǝŋu gǝmama đamǝđaṯa, na đamǝđaṯa đǝlëɽǝŋu đaɽo đeṯam, na gënǝŋu
         galiŋeṯo ṯa gwaɽwata đeṯam, ṯa ñaganǝñaŋ ñëndi ŋen.
         36 ŋen iŋi ŋaɽo ṯia ṯa ŋen ŋǝwërđǝnu egađam gǝrǝmwa aŋǝɽiñǝđeini, iŋi ŋaṯa ṯa, ŋođia
         ŋero ŋǝlëɽǝŋu ŋiđ aŋgirni,
         37 na ŋen ŋomǝn tǝŋ ŋǝwërđǝnu egađam gǝrǝmwa ŋaṯa ṯa, lënǝŋulu liđ alǝmaseiei igi lawađǝma.
         38 orn yusǝf galo yaramǝṯimaḏiya, igi gateṯa yesu, orn eŋamǝɽa ŋen ŋanṯa giđǝña al yawuḏ,
         nǝŋeɽǝđe bilaṯus ṯa gënǝŋu aŋape aŋǝno iyesu, na bilaṯus nǝŋǝmaŋǝnṯi. ŋen ŋafǝṯia
         yusǝf geṯo nǝŋape aŋǝno iyesu.
         39 na nikǝḏimus, gënǝŋu igi geṯo yesu nano ananoŋ ulǝŋgi, geṯo nǝŋǝme ŋela ŋǝmwađa gaiñǝla
         iŋi ŋurǝgwuđǝnu na ŋela ŋerṯo garno miyya roṯǝl.
         40 ŋen ŋafǝṯia lënǝŋulu ldape aŋǝno iyesu ldǝmǝndeiei aŋǝno ndrena ŋelaŋa. fǝŋen ŋal
         yawuḏ ildi latuɽǝđaṯa aŋǝno ṯia ŋen ŋanṯa đura.
         41 jǝnena yafo alo isi yesu gaɽiñǝniau iđuɽi na oba igi gaɽo đel đǝmaijǝn gafo ijǝnena,
         eđa gero gǝnǝŋ gureiniau kwai kwai.
         42 nṯia, ŋen ŋanṯa loman ildi al yawuḏ laṯoɽaṯau ŋen ŋǝđǝsa na đel egǝbwa đafo ṯwaiñ
         lënǝŋulu lëɽau yesu.
         
            

         
      
   
      
         20
1 orn iloman lǝnëiñua igusbua miriam galo imajḏaliya geṯo ram bǝrni bǝrnia nḏel đoba
         nǝŋǝseiei lwanđra laŋgeinu nḏel đoba.
         2 ŋen ŋafǝṯia gënǝŋu nǝŋobǝđaṯe siman buṯrus nano na ṯalǝmis nano yomǝn isi yesu gubwamaiya,
         nǝŋǝlǝlwaɽǝṯi ṯa, leđa lamiño elǝŋ yesu eđel, na lǝgaijǝbar alo gaɽe lëɽǝma ŋga.
         3 ŋen ŋafǝṯia buṯrus na ṯalǝmis yomǝn ldǝmiñe ldabǝṯa nḏel.
         4 na lënǝŋulu liɽijan ldobǝđe ndǝm, orn ṯalǝmis yomǝn niyobǝđe nebwarṯe buṯrus nerǝmaṯe
         nḏel ananoŋ,
         5 niyolǝŋano ṯaiyǝseicu nđrena alo, orn yero yǝbenṯia.
         6 orn siman buṯrus nǝŋela nḏurṯu nǝŋënṯi eđel đoba ṯaŋǝseicu ndrena alo,
         7 na erena igi gëɽǝnu yesu nenda gero gafia elorǝb orn gapeiđǝnu alǝsoŋ alo yomǝn.
         8 orn ṯalǝmis yomǝn isi yerǝmaṯo nḏel ananoŋ nǝŋënṯi nǝŋǝseiđi nǝŋëndi ŋen.
         9 ŋen ŋanṯa lënǝŋulu lamǝlu laliŋeṯa ŋen ŋǝwërđǝnu egađam gǝrǝmwa ṯa, ŋen đeṯam yesu
         gatođa eŋǝɽaiñ.
         10 na ŋen ŋafǝṯia ṯalǝmis niyemiñe myoɽǝbaṯe egeɽa.
         11 orn miriam nǝŋǝđuri nḏel ṯaŋirǝwu ŋwal isi. ŋen girǝwa ŋwal isi gënǝŋu nǝŋolǝŋano
         ṯaŋǝseiđu eđel,
         12 ṯaŋǝseicu mǝlaiyǝka iɽijan isi yëɽǝnu nđrena nano nebijo eɽaŋe alo. đǝnǝŋ đaɽaŋo
         alo enenda na đomǝn đaɽaŋo alo erǝmanǝŋ, alo aŋǝno iyesu yafo yafau.
         13 na yënǝŋulu niyǝmeiṯi ṯa, wuji, agirǝwa ŋwal isi eđa? gënǝŋu nǝŋǝleiṯi ṯa, leđa lamo
         elǝŋ gǝlëɽǝñi na igaijǝba alo lëɽǝmau.
         14 ndǝ gaṯa ŋen iŋi orn nǝŋǝređialo nḏurṯu ṯaŋǝseicu yesu gaṯurwa, orn gaijǝbama ṯa
         yesu igi.
         15 yesu nǝŋǝmeiṯi ṯa, wuji, agirǝwa ŋwal isi eđa? agapwaiña esegi? gënǝŋu gǝbaṯa egare
         ṯa fǝŋu igi gwanwana jǝnena nǝŋǝmeiṯi ṯa, ya elǝŋ, ndǝ agamamo, lwaɽǝṯiñi agëɽǝma
         ŋga, na yiđi yemame.
         16 yesu nǝŋǝmeiṯi ṯa, miriam. taltal miriam nǝŋǝređialo nǝŋǝmalwaɽǝṯi egole gal ibraniyin,
         rabbuni, na ŋen iŋi ŋǝnǝnu, elǝŋ gǝlëɽǝñi.
         17 yesu nǝŋǝmeiṯi ṯa, ŋerṯe agaiñǝpǝrra ŋen ŋanṯa igamǝlu igabǝṯwa papa nano, orn mbu
         ŋalwaɽǝṯi lorǝldaiñanda ṯa igabǝṯwa papa nano, na eṯalo nano egalo, na rǝmwa nano
         rǝlëɽǝñi, na rǝmwa nano eralo.
         18 orn miriam galo imajḏaliya gabǝɽo nǝŋǝlwaɽǝṯi ṯalǝmis ṯa gaseicu elǝŋ yesu, na ṯa
         gënǝŋu gwalwaɽǝṯǝma ŋen iŋi.
         19 na erregano gǝbǝrni bǝrnia gǝloman ildei, ildi loman lǝnëiñua igusbua, ndǝ nëuwǝr
         naldandǝnu neɽa igi ṯalǝmis yarraiđiau ŋen ŋanṯa yiđǝña al yawuḏ, yesu gënṯu nǝŋuđuri
         iŋulu iligano nǝŋǝlǝlwaɽǝṯi ṯa, ŋgiṯr đëuṯaralo ñafeṯǝlda.
         20 ndǝ gwalwaɽo ṯia gënǝŋu nǝŋǝlërrǝŋaice raŋ rǝlëɽǝŋu na lṯur ǝllëɽǝŋu, na ṯalǝmis
         yaŋǝra nano kaiñ ŋen ŋanṯa yaseicu elǝŋ yesu.
         21 yesu nǝŋǝlǝlwaɽǝṯi tǝŋ ṯa, ŋgiṯr đëuṯaralo ñafeṯǝlda. ŋen ŋarno đaṯa gwađwaṯiñi,
         nṯia igënǝñi igǝndǝđwaṯa cum.
         22 ndǝ gwalwaɽo ṯia, gënǝŋu nǝŋǝlǝđwëṯi ufuđa ano nǝŋaṯa, mar usila igi gatǝɽe.
         23 ndǝ ñagaŋgeicia ŋen ŋeicia ŋeđa gǝnǝŋ, đeṯam ŋaŋgeinu. ndǝ ñagaŋgiṯia ŋen ŋeicia
         egeđa gǝnǝŋ, đeṯam ŋaŋginu.
         24 orn ṯoma, igi iṯalǝmis, igi gǝbernia đǝŋor, lero lafǝlda ŋen yesu gënṯu.
         25 ŋen ŋafǝṯia ṯalǝmis isi yǝṯënu niyǝmwalwaɽǝṯi ṯa, nanda ñagaseieu elǝŋ yesu. orn
         gënǝŋu gwalwaɽǝṯǝlo ṯa, ndǝ igafo igero igwanwana alo yesu gǝđuwǝniau rwalara na igabënǝeia
         loman alo erwala, na igabënǝcia đaŋ đǝlëɽǝñi elṯur ǝllëɽǝŋu, igaber igabendia ŋen
         iŋi kwai kwai.
         26 orn ndǝ ñoman ñaŋgaṯo đenǝŋ nǝñǝmiñe ñiɽijin ṯalǝmis iyesu yafo tǝŋ ipëđia na ṯoma
         yafǝlda. nëuwǝr nafo naldandǝnu orn yesu nǝŋënṯi nǝŋuđuri iŋulu iligano nǝŋaṯa, ŋgiṯr
         đëuṯaralo ñafeṯǝlda.
         27 nǝŋeiṯi ṯoma ṯa, ëɽu loman ëli ŋǝseici raŋ rǝlëɽǝñi, aliaŋ đaŋ đǝlaɽǝŋa aiñǝbǝre
         elṯur ǝllëɽǝñi na ŋerṯe agaber agǝbendia ŋen, orn ëndu ŋen.
         28 ṯoma nǝŋǝmuɽǝbiṯi eŋen ṯa, ya elǝŋ gǝlëɽǝñi na rǝmwa rǝlëɽǝñi.
         29 yesu nǝŋǝmeiṯi ṯa, ṯoma an agëndu ŋen ŋen ŋanṯa agaseicǝñi? leđa labuŋǝnṯu ildi lero
         laiñǝseicia orn lëndu ŋen.
         30 na aŋwara yafo ywaiña kaiñ isi yesu giđǝlo ŋen ṯalǝmis yafo orn yaber yawërđǝnu egađam
         igi.
         31 orn laŋge ildi lawërđǝnu ṯa ñaŋ ñëndi ŋen ṯa yesu gaɽ al masiya na gaɽ iđia gǝrǝmwa,
         na ṯa ndǝ ñagëndu ŋen ñerṯe đamǝṯia igiriŋ gǝlëɽǝŋu.

1 orn yesu nǝŋǝŋaice ṯalǝmis etam gǝlëɽǝŋu alo iđǝbarlda đǝbernia ṯibiriya. gaŋaicu
         etam gǝlëɽǝŋu ṯia.
         2 siman buṯrus na ṯoma, igi gǝbernia đǝŋor, na nađanayil galo igana ijalil, na liđia
         lǝsabdi, na leđa lomǝn liɽijan iṯalǝmis iyesu lafǝlđa.
         3 na siman buṯrus nǝŋǝleiṯi ṯa, igabǝla yekendi lǝmme. lënǝŋulu ldǝmeiṯi ṯa, lǝgabǝlar.
         lënǝŋulu ldamiñe ldënṯi iđǝpundr đǝŋau, orn ulǝŋgi igei lero labenđia wagǝnǝŋ.
         4 na ulaldiṯano ram yesu gafo gaṯurwa nëṯǝndi, orn ṯalǝmis yaijǝba ṯa yesu igei.
         5 nṯia yesu nǝŋǝleiṯi ṯa, lorldaiñ, ñagerṯo lǝmme? lënǝŋulu ldǝmuɽǝbiṯi eŋen ṯa, ndo.
         6 na gënǝŋu nǝŋǝleiṯi ṯa, auwǝṯr yar nḏaŋ đaŋaicǝba đǝđǝpundri na ñagiđi ñafiđi lǝmme.
         lënǝŋulu ldiđi ṯia na lero laɽǝwađaṯa labǝleđa yar, ŋen ŋanṯa lǝmme lwaiña kaiñ.
         7 ŋen ŋafǝṯia ṯalǝmis isi yesu gubwamaiya niyeiṯi buṯrus ṯa, fǝŋu elǝŋ yesu. ndǝ siman
         buṯrus gano ṯa felǝŋ gǝlëɽǝŋu, gënǝŋu nǝŋëɽǝni erena nano, ŋen ŋanṯa gafo mǝɽǝmǝɽeñ
         nǝŋoɽǝṯe iđǝbarlda.
         8 ṯalǝmis isi yǝṯënu niyela iđǝpundr, ŋen ŋanṯa yafo ëṯǝndi nano ṯwaiñ, aŋgaiea miyya
         miṯr, niyebǝleđe yar yunḏeinu lǝmme ano.
         9 ndǝ yabǝṯo nëṯǝndi, yënǝŋulu yaseicu isia yëni eɽo ŋorwa, na lǝmme lafo isia, na
         aieǝba cum.
         10 yesu nǝŋǝleiṯi ṯa, marǝldo ildi ñagakendǝlo điñǝđi elǝmme lǝmaṯan.
         11 na siman buṯrus nǝŋënṯi iđǝpunđr nǝŋǝbǝleđeṯe yar isi yunḏeinu lǝmme ano loɽra nëṯǝndi
         na lǝmme laɽo miyya, na eređia đenǝŋ alo liɽijan lwaiña kaiñ orn yar niyerṯe yegǝre.
         12 yesu nǝŋǝleiṯi ṯa, elar ñase. eđa gero iṯalǝmis geɽǝđǝma, agaɽ esegi, ŋen ŋanṯa yënǝŋulu
         yaliŋeṯo ṯa felǝŋ yesu igi.
         13 yesu nǝŋela nǝŋape aieǝba nǝŋǝlnaice na lǝmme cum.
         14 na điñǝđi ñoman ñaɽo ñiɽijin iñi yesu gërrǝŋeinau ṯalǝmis ilëɽǝŋu ŋen gatođo eŋǝɽaiñ.
         15 ŋen laso đǝge yesu nǝŋeiṯi siman buṯrus ṯa, siman, iđia gǝyuna, an agubwaiñiya ŋen
         ŋamiñaṯo laŋge ildi pređ? buṯrus nǝŋǝmeiṯi ṯa, a, ya elǝŋ agaliŋeṯo ṯa igubwaŋaiya.
         yesu nǝŋǝmeiṯi ṯa, naico ñaŋala ñǝlëɽǝñi ŋǝsa.
         16 yesu nǝŋǝmeiṯi tǝŋ ṯa, siman, iđia gǝyuna, an agubwaiñiya đeṯam? buṯrus nǝŋǝmeiṯi
         ṯa, a, ya elǝŋ agaliŋeṯo ṯa igubwaŋaiya. yesu nǝŋǝmeiṯi ṯa, su yaŋala ilëɽǝñi.
         17 yesu nǝŋǝmeiṯi tǝŋ ṯa, ya siman iđia gǝyuna, an agubwaiñiya đeṯam? ŋen nǝŋǝwađe buṯrus
         egare ŋen ŋanṯa yesu geɽǝđǝma ñoman ñiɽijin nǝŋaṯa, an agubwaiñiya đeṯam? na gënǝŋu
         nǝŋeiṯi yesu ṯa, ya elǝŋ, agaliŋeṯo ŋen pređ. agaliŋeṯo ṯa igubwaŋaiya. yesu nǝŋǝmeiṯi
         ṯa, nanaico yaŋala ilëɽǝñi ŋǝsa.
         18 đeṯam, đeṯam, igaŋwalwaɽǝṯia ṯa, ŋen agata agakëɽǝnu đǝrna đegweya aganǝŋa, na agakaldaico
         alo yǝnǝŋ agauwonaṯa, orn ndǝ agiđi ŋaɽeṯe uṯëɽi agiđi ŋwale raŋ rǝlaɽǝŋa na eđa gwomǝn
         aŋëɽi đǝrna egweya gǝlaɽǝŋa na aŋǝme alo isi agaber agauwonaṯa.
         19 gënǝŋu gaṯa ṯia ṯa aŋaŋaice fǝṯau buṯrus giđ aŋaiye ŋǝɽaiñ ŋaɽǝṯau na aŋauwǝnaice
         rǝmwa ŋaɽrwa. ndǝ gaṯa ŋen iŋi yesu gwalwaɽǝṯa buṯrus, teṯǝñi.
         20 buṯrus nǝŋǝređialo nǝŋǝnwaneini ṯalǝmis isi yesu gubwamaiya gafo gǝlteṯa. fǝṯalǝmis
         isi iđǝsa yëɽu yesu nda ilurum nǝŋǝmeɽǝđe ṯa, ya elǝŋ fesegi giđ aŋanaiđe?
         21 nṯia, ndǝ buṯrus gaseicǝma nǝŋeɽǝđe yesu ṯa, orn ya elǝŋ gënǝŋu gaɽo ṯau?
         22 yesu nǝŋǝmuɽǝbiṯi eŋen ṯa, ndǝ igwonaṯa ṯa gënǝŋu giđ aŋfeṯe ŋen igamǝlu igeṯo, ŋen
         iŋi ŋaɽo ṯau ŋa nano? aganǝŋa teṯǝñi.
         23 nṯia ŋen ŋatođo ilorǝb ṯa ṯalǝmis isi yaber yiđ ayaiye, orn yesu gero gamalwaɽǝṯia
         ṯa yaber yiđ ayaiye. orn gaṯa ṯa ndǝ igwonaṯa ṯa gënǝŋu giđ aŋfeṯe ŋen igamǝlu igeṯo
         ŋen iŋi ŋaɽo ṯau ŋa nano?
         24 fǝŋu ṯalǝmis isi yǝmama đamǝđaṯa elaŋge ildi na isi yawërđǝlo, na nëndr lǝgaliŋeṯr
         ṯa đamǝđaṯa đǝlëɽǝŋu đaɽo đeṯam,
         25 na yesu giđu laŋge lwaiña tǝŋ ildi ndǝ lafo lǝwërđǝnu, igaṯa aŋgaica alo pređ yero
         yaɽǝwađaṯa aiyerṯe nađam pređ ano ini niđ anǝwërđǝni.amal ar rasulamal ar rasulamal ar rasulamal ar rasulamal ar rasul

1 egađam gǝnëiñua, ya đawufilus, igawërđu ŋen pređ yesu giđu na gërrǝŋaiđu,
         2 ŋen loman lamǝlu gabǝṯau rǝmwa nano ndǝ galwaɽǝṯu leđa ǝllëɽǝŋu ildi lǝđweinu, ildi
         gwoṯǝlo eleđa, ŋen pređ ŋǝlëɽǝŋu usilaga gatǝɽe.
         3 yesu gërrǝŋaieǝlo aŋǝno ilëɽǝŋu ŋen yamǝṯo ndǝ gatođo eŋǝɽaiñ ŋenŋa ŋǝđeṯam. gamiñiṯǝlo
         eñoman eređia marldwan nǝŋǝlǝlwaɽǝṯi ŋen ŋǝŋǝlǝŋe ŋǝrǝmwa.
         4 ndǝ larraiđǝlda gënǝŋu galwaɽǝṯǝlo ṯa alerṯe latođa alo yursalim orn alṯurṯi ŋen
         đaṯa gëɽu. nǝŋǝleiṯi ṯa, igalwaɽǝṯǝnde ŋen iŋi,
         5 ŋen ŋanṯa yuanna gananaico leđa mamuḏiya ŋawaŋa, orn aten ndǝ ñoman ñaŋgaṯo ñǝmaṯan
         ñaŋ ñagiđi ñaneini mamuḏiya usilaga gatǝɽe gǝrǝmwa.
         6 nṯia ndǝ lafǝldǝɽo ldeɽǝđe yesu ldaṯa, elǝŋ yesu agiđi ŋoɽǝbeiṯi israyil ŋǝlǝŋe điñǝđi?
         7 na gwalwaɽǝṯǝlo, ṯa gerṯa ŋen eŋalo ṯa ñaliŋeṯe liga đaṯa gëɽu eŋǝlǝŋe ŋǝlëɽǝŋu.
         8 orn ñagiđi ñaneini ŋabǝɽa ndǝ usila gatǝɽe geṯǝnde enare orn ñaɽeṯe đamǝđaṯa đǝlëɽǝñi
         alo yursalim, na alo yuḏiya, na alo isamǝri na alo pređ na ltuŋga đǝrṯi.
         9 na ndǝ galwaɽo ṯia đǝge lënǝŋulu laseieǝma gabeinia elo na ibwoɽua nitërǝlo isiano
         esen.
         10 ndǝ laseiđia elo kaiñ taltal leđa liɽijan lađurǝlo nano ildi lerṯo ndrena nano nabǝjo
         kaiñ,
         11 ldaṯa, ya leđa lalo ijalil, ñagađǝru ṯǝñaseiđu elo eđa? fǝyesu igi gamǝnu eñaŋ giđ
         aŋoɽǝbǝđe ŋen ŋarno iŋi ñagaseicǝma gabeinia elo.
         12 orn ldirǝwi naiyǝn ibernia aiyǝn iseṯun ldabǝṯa alo yursalim, alo yafo ṯwaiñ, garno
         al ganun yaṯa ṯa leđa laɽǝwađaṯa labǝrldau iloman lǝđǝmiñǝniano.
         13 na ndǝ larǝmaṯo ldënṯi eɽa gǝnǝŋ gafo pǝlelo, alo isi laɽaŋau. fǝbuṯrus na yuanna
         na yagub na anḏǝrawus, na filibus na ṯoma, barđulamawus na maṯṯa, yagub iđia galfi
         na siman igi gënǝjǝnu giwur na yausa iđia gǝyagub.
         14 ildi pređ lerṯo ara gunto ṯalṯurṯu rǝmwa araga gunto, leđala ɽrlda na miriam lǝŋgen
         yesu na lorǝba ǝllëɽǝŋu.
         15 iliga ildi buṯrus gatođo lorǝba nëiñua, ildi pređ laɽo eređia ređ na eređia giɽijan,
         nǝŋaṯa ṯa,
         16 lorldaiñ, đeṯam ŋen ŋǝrǝmwa ŋaɽiñǝđeinu ŋǝpǝnde, iŋi usila gatǝɽe galwaɽo ëiñuaya
         yǝḏawuḏ eŋen ŋǝyausa maji igi gamǝđaṯo leđa ildi lëndu yesu.
         17 yausa gumǝđeinu landǝlda na lǝganeinǝrlda ŋǝmëɽria ŋǝrǝmwa.
         18 na maji igi giliđu gi đapǝɽađa đǝŋen ŋǝlëɽǝŋu ŋeieia nǝŋiɽi nǝŋandiđiano egare na
         yu nemiñaṯe ndëuwǝr pređ.
         19 na ŋen iŋi ŋafo ŋalǝŋinu eleđa pređ lalo yursalim, na lënǝcu gi igi akaldama egole
         gagen ŋen ŋanṯa gi gǝŋǝfǝni.
         20 ŋen ŋǝwërđǝnu egađam gǝmasamir ṯa, ŋgiṯu eɽa gǝlëɽǝŋu aŋǝṯëđǝni, na eđa gǝnǝŋ aŋerṯe
         gǝfia egeɽa igi, na, ŋgiṯu eđa gǝnǝŋ aŋǝrraṯe eŋǝmëɽria ŋǝlëɽǝŋu.
         21 ŋen ŋafǝṯia eleđa ildi ɽrwa lǝgarraiđǝrlda iliga pređ ildi ñagafo elǝŋ yesu ŋǝla,
         22 iliga ildi yuanna gananaiđo mamuḏiya orn iliga ildi yesu gabeinu elo inëndr ŋen đeṯam
         ṯa eđa gǝnǝŋ iŋulu ñaldǝɽeṯǝlda đamǝđaṯa eđǝtođa eŋǝɽaiñ đǝlëɽǝŋu.
         23 orn fǝyusǝf gënǝjǝnu barsaba, eṯen gǝberni yusṯus, na maṯiyas.
         24 orn ldǝṯurṯi rǝmwa, ldaṯa, elǝŋ yesu agaliŋeṯo nar nǝleđa pređ, aŋaicǝnde maji igi
         agëndǝma eleđa ildi liɽijan
         25 ṯa aŋǝrraṯe eŋǝmëɽria ŋǝyausa igi gaŋgaṯo eŋǝmëɽria ŋǝrmwa ṯaŋaɽe alo ilëɽǝŋu.
         26 na ṯalǝmis yǝnḏeieu ŋen imajianda ildi, na ŋen ŋiɽǝṯu maṯiyas nano na lumǝđeinu leđala
         ređ ldamiñe liɽijan ildi lǝđweinu.

1 ndǝ loman leṯo ildi lǝbernia al kamsin, larraiđo ldǝɽo alo yunto
         2 na taltal ole nǝŋirǝwa elo garno đǝbera đura na gwunḏǝjeinu egeɽa igi loɽaŋa.
         3 na raŋǝla ramiñiṯǝlo rarno isia ndrirǝwǝṯǝlo nano ɽetǝɽeteo.
         4 na pređ ldunḏǝjeini usilaga gatǝɽe ṯalwaɽwato ole gǝleđa ɽetǝɽeteo ŋen ŋarno usila
         ganaicǝlo ṯa aɽwate ṯia.
         5 na leđa lal yawuḏ lafo alo yursalim laŋǝra eŋen, ildi leṯo alo pređ.
         6 na ndǝ lano ole igi leđa lwaiña ldǝrraiđe ldǝɽo orn ŋen ŋaijǝbinṯǝlo nano ŋen ŋanṯa
         pređ lano ole egen ɽetǝɽeteo.
         7 ldirǝwano pređ, ldaṯa ṯa ildi laɽwata, gerṯa lalo ijalil pređ?
         8 orn ŋen ŋanṯau lǝganr ole egaiñ ɽetǝɽeteo?
         9 lǝgaɽr farṯiym na maḏiyin na ilamiyin, na leđa lalo imabenalbaren, na lalo yuḏiya
         na lalo ikabaḏukiya, na lalo ibunṯus na lalo yasiya,
         10 na lalo ifarijiya na lalo ibamfiliya, na lalo imasr na lalo pređ ilibiya isi igirǝwan,
         na leđa laijǝbaṯo lalo irumiya na al yawuḏ na leđa lalo yarto ildi lëndu ŋen ŋal yawuḏ,
         11 na kariṯiyin na arabiyin na lǝganar lënǝŋulu laɽwata ole igëndr ɽetǝɽeteo lalwaɽǝṯǝndr
         ŋen ŋoɽra ŋǝrǝmwa.
         12 ldirǝwano pređ ldiđǝñiṯalo, ldaṯa, ŋen ŋanṯau iŋi?
         13 orn lǝmaṯan lađamicǝlo eŋen ldaṯa ṯa laramǝɽua.
         14 buṯrus gađurǝlia ildi ɽređ gamiño gunto, ṯaŋaɽwato ole pǝlelo, nǝŋǝleiṯi ṯa, leđa
         lalo yuḏiya na ildi lafo alo yursalim ñaŋ pređ, lǝŋinr nano na nǝr ŋope ŋen iŋi.
         15 ŋen ŋanṯa leđa ildi lero laramǝɽua garno ñagalwaɽo ŋen ŋanṯa ëđǝñin yaɽo đenǝŋ nemiñe
         marldwan ulaldiṯano,
         16 orn fǝŋen iŋi nabi yuwil galwaɽo pǝnde,
         17 ṯa, rǝmwa raṯa ṯa liga ildi lǝnḏurṯu igiđi erajaice leđa usila nano pređ, na lemmi
         na ñere eñalo liđ alɽwate ŋen ŋǝrǝmwa na ŋen ŋiđ aŋǝmiñiṯi lëđǝmwa eldalo, na lǝṯwëɽi
         eldalo liđi ṯalǝndro ŋuriđ ŋeicia.
         18 đeṯam igiđi erǝjaice usila gǝlëɽǝñi lǝbai nano ǝllëɽǝñi ɽrwa na ɽrlda, na liđ alɽwate
         ŋen ŋǝrǝmwa.
         19 na igiđi yemiñeici laŋge loɽra elo laijǝbinṯǝnde nano na aŋwara alo, ŋǝfǝni, na isia
         na đubwa.
         20 ëđǝñina yiđ ayamërni ŋǝrǝmia na ubwa giđ aŋamërni ŋǝfǝni, ndǝ loman lelǝŋ rǝmwa lamǝlu
         leṯo, loman lakǝl loɽra kaiñ.
         21 na ŋen ŋiđ aŋfeṯe ṯa leđa ildi liđ alundǝđi igirǝŋ gelǝŋ rǝmwa liđ alëbǝrni.
         22 ya leđa lisrayil, nǝr ole igi. yesu galo inasiraṯ maji igi rǝmwa riđǝma gǝlǝŋinu
         eñaŋ ŋenŋa ŋoɽra na aŋwaraiya na ŋamǝlaŋa ildi rǝmwa riđǝlo eñaŋ ŋuga, garno ñagaliŋeṯo,
         23 fǝŋu igi gǝneiđǝnu garno ŋen iŋi rǝmwa rëɽu na raliŋeṯo pǝnde, na, ñagëndǝma nǝñamaɽiñe
         raŋra rǝleđa leicia ndǝ lëɽǝma iđuɽi rwalara.
         24 orn rǝmwa ratuđǝma eŋǝɽaiñ ramëbǝri eđubwa đǝŋǝɽaiñ, ŋen ŋanṯa ŋero ŋaɽǝwađaṯa ŋamëndi.
         25 ḏawuḏ gwalwaɽo eŋen ŋǝlëɽǝŋu nǝŋaṯa, igaseieu elǝŋ rǝmwa gafǝñi nano jaica ŋen ŋanṯa
         gafǝñi đaŋ đǝŋaicǝba ṯa yerṯe iṯësǝni.
         26 ŋen ŋafǝṯia ara gǝlëɽǝñi gaŋǝra nano kaiñ, na đaŋǝla đǝlëɽǝñi đaŋǝra nano, na aŋǝno
         ilëɽǝñi cum yiđ aiyǝṯurṯi ŋen iŋi ŋiđ aŋfeṯe đeṯam.
         27 ŋen ŋanṯa agaber agiđi ŋaŋgiṯi usila gǝlëɽǝñi gaṯëđǝm alo eleđa laiyo, na agaber
         agiđi ŋaŋgiṯi eđa gǝlaɽǝŋa gatǝɽe aŋaicǝbǝre.
         28 agaŋaicǝñi rađ rǝđamǝṯia, na agiđi ŋaiñunḏǝjaice đaŋǝrađa nano ŋaga na lǝgiđ alfeṯe.
         29 lorldaiñ, igandǝlwaɽǝṯia đeṯam ŋen ŋǝnabi ḏawuḏ ṯa gaiyo nǝŋurǝni, na đel đǝlëɽǝŋu
         đëni iliga ildi.
         30 gënǝŋu gaɽo nabi, na galiŋeṯo ṯa rǝmwa ralwaɽǝṯǝma đalǝfiađa ṯa ŋere ŋǝlëɽǝŋu ŋǝnḏurṯu
         ŋiđ aŋaɽaŋe nal kursi eŋǝlǝŋe ilëɽǝŋu,
         31 gënǝŋu gaseicu ŋen ŋǝnḏurṯu na gaɽwato eŋen ŋǝđǝtođa eŋǝɽaiñ đal masiya ṯa gero gaṯënu
         alo eleđa laiyo na aŋǝno ilëɽǝŋu yero yaieǝbǝro.
         32 fǝŋu igi yesu igi rǝmwa ratuđǝma na eŋen iŋi nanda ñagaɽo đamǝđaṯa,
         33 na ŋen ŋanṯa gabeinu elo đaŋđa đǝŋaicǝba đǝrǝmwa, na ganeinu iđaṯa usila gatǝɽe garno
         ŋen ŋëɽǝnu, gënǝŋu garaicǝnde ŋen nano iŋi ñagaseicia na ñagǝnna.
         34 ḏawuḏ gero gabǝṯa elo, orn gënǝŋu gaṯa ṯa, elǝŋ rǝmwa ralwaɽǝṯu elǝŋ gǝlëɽǝñi, ɽaŋalo
         nḏaŋ đǝŋaicǝba đǝlëɽǝni,
         35 ŋen igamǝlu igëbǝđia leđa ildi lageaŋa ṯa alɽeṯe waŋge gǝrǝmanǝña rǝlaɽǝŋa.
         36 nṯia ŋgiṯr leđa pređ lisrayil alliŋeṯe đeṯam ṯa rǝmwa riđuma gaɽ elǝŋ na al masiya
         eum, yesu igi ñagaɽiñǝma iđuɽi.
         37 ndǝ lano ŋen iŋi nǝŋǝlwađe enare, ldǝlwaɽǝṯi buṯrus na leđa lǝđweinu pređ ṯa, lorldaiñ
         ñagëbǝđia ṯau?
         38 na buṯrus galwaɽǝṯǝlo ṯa, ṯađr ŋen ŋeicia ñoɽǝbaṯe rǝmwa nano orn ñananeini mamuḏiya
         irǝŋga gǝyesu masiya ñaŋ pređ, ŋen ŋanṯa đǝŋgeinia đǝŋen eŋalo ŋeicia, na ñagiđi ñaneini
         đǝneinia iđi đaɽo usila gatǝɽe.
         39 ŋen iŋi ŋëɽǝnṯǝnde na ñere eñalo na ildi pređ lafo nwaldaŋ, ildi pređ elǝŋ rǝmwa
         eraiñ riđ arǝlunduđi.
         40 na buṯrus nǝŋǝlǝlwaɽǝṯi ŋen ŋwaiña nǝŋǝleɽǝđe kaiñ nǝŋaṯa, ëbǝrr ntam enalo eleđa
         lǝɽiano lǝliga ildi.
         41 orn leđa ildi laŋǝnṯu ŋen ŋǝlëɽǝŋu lananeinu mamuḏiya na ildi laɽǝjeinu egworǝb loman
         lakǝl laɽo alǝf iɽijin.
         42 na ldǝnaiee ntam enen ldënṯi eđërrǝŋaiđia ŋen ŋǝleđa lǝđweinu, na eđǝɽǝbǝđia ŋen
         na eđagera aicǝba na eđaṯurṯia rǝmwa.
         43 na ŋǝđaiña ŋëndǝlo pređ, na leđa lǝđweinu ldiđi ŋen ŋwaiña ŋoɽra kaiñ.
         44 na ildi pređ lëndu ŋen lafǝldǝɽo na laŋge elden lafǝldǝɽo,
         45 ldiliđi laŋge elden na lakarnǝđǝlo ldǝɽo garno lonaṯa.
         46 na lararraiđo igal ekǝl ñoman pređ, na ṯalgero aieǝba eneɽa đaŋǝrađa nano na narna
         name,
         47 ldǝnanaiee rǝmwa đame đaŋǝrađa nano na leđa laŋërṯǝlo nano, na elǝŋ rǝmwa rabakaɽǝjaieo
         ñoman pređ ildi labërǝni.

1 orn buṯrus na yuanna labǝṯa al ekǝl liga lǝđǝṯurṯia rǝmwa, ëđǝñin yaɽ iɽijin.
         2 na maji gafo gǝnǝŋ galǝŋǝnu gero gabǝlǝđia na leđa ṯalmarrapo ṯalmakëɽu igëuwǝr yal
         ekǝl isi ibernia ëuwǝr eŋǝra, ŋen ŋanṯa ṯaŋǝtǝmǝđeicu leđa laŋge.
         3 ndǝ gwanwano buṯrus na yuanna lonaṯa labenṯia igal ekǝl, nǝŋǝleɽǝđe nǝŋaṯa naiciñi
         wagǝnǝŋ.
         4 na buṯrus na yuanna ṯalǝseicu maji, na buṯrus nǝŋaṯa, nwanǝnde.
         5 na gënǝŋu nǝŋǝlnwane taltal ṯaŋaṯa aŋgaicia lamanaica wagǝnǝŋ.
         6 orn buṯrus nǝŋaṯa faḏḏa na ḏaǝb yero, orn ŋen ŋëni ŋǝnǝŋ igaŋanaicia, irǝŋga gǝyesu
         masiya galo inasiraṯ, erǝldo.
         7 nǝŋǝmëndi eđaŋ đǝŋaicǝba nǝŋǝmatuđi, na ram rǝmanǝña rǝlëɽǝŋu na ñuɽe lderṯe ŋabǝɽa.
         8 na ṯaŋakaborṯo elo nǝŋuđǝri na ṯaŋerldo na ldënṯi igal ekǝl ŋulda, na ṯaŋerldo, ṯaŋakaborṯo
         elo nǝŋërṯi rǝmwa nano.
         9 na leđa pređ ldamaseici gabǝrlda na gaŋërṯu rǝmwa nano,
         10 ldǝmaliŋeṯe ṯa fǝŋu igi gaɽaŋa igëuwǝr yal ekǝl isi ibernia ëuwǝr eŋǝra, fǝŋu igi
         gǝtǝmǝđeieu leđa laŋge, na ŋen ŋaijǝbinṯǝlo nano lirǝwǝṯu ŋeniano iŋi ŋiđǝnṯu maji.
         11 ŋen gëndu buṯrus na yuanna leđa pređ lobǝđaṯǝlo nano iltu lǝsuliman ildi labijǝđǝnu
         lǝđǝraiñjala, ldirǝwano kaiñ.
         12 ndǝ buṯrus gaseicu ŋen iŋi nǝŋǝleiṯi ṯa, leđa lisrayil ñagirǝwano eŋen iŋi eđa? na
         ñagandǝseicia kaiñ eđa? ñaŋ ñagaṯa ṯa ñagiđu maji gǝbǝrlda ŋabǝɽaŋa eŋaiñ walla ŋenŋa
         eŋaiñ ŋuđǝrwaṯo?
         13 rǝmwa ribrayim na risag, na rǝyagub, rǝmwa irri rǝpapanda ranaieo yesu ŋaɽrwa, igi
         gađuɽǝđǝnṯia, igi ñagëndǝma na ñaganeđǝma bilaṯus nëiñua ndǝ gwonaṯa gamëbǝri.
         14 orn ñaganeđǝma igi gatǝɽe na guđǝrwaṯo eŋen nǝñeɽǝđe ṯa maji aŋëbǝrni igi gaɽiñǝđo.
         15 orn ñagaɽiñǝma igi gananaiđia đamǝṯia. fǝŋu igi rǝmwa ratuđǝma eŋǝɽaiñ. orn nanda
         ñagaɽo đamǝđaṯa eŋen iŋi.
         16 na irǝŋ gǝlëɽǝŋu, gatuđu đonaṯa igirǝŋ gǝlëɽǝŋu nǝŋǝnaice maji igi ŋabǝɽa igi ñagaseicǝma
         ñagaliŋeṯǝma, fǝđonaṯa iđi đafo iyesu đeiđu maji igi garno ñagamaseicia.
         17 điñǝđi lorldaiñ, igaliŋeṯo ṯa ñagaijǝba ŋen ñagiđu ŋeieia, garno nǝlǝŋ enalo naijǝba
         cum.
         18 nṯia rǝrnwa rëɽiñađaiđo ŋen iŋi ralwaɽo pǝnde ëiñuaya yal anbiya pređ, ṯa al masiya
         ilëɽǝŋu giđ aŋǝneini ŋen ŋubwa.
         19 orn ŋgiṯr ŋen eŋalo ŋeieia ñoɽǝbaṯe rǝmwa nano, ṯa ŋen eŋalo ŋeicia aŋǝmǝndëđǝni.
         20 orn elǝŋ rǝmwa riđ arǝndǝnaice liga lǝđatođa, na riđ arǝndǝnaice yesu igi rëɽǝma
         gaɽ al masiya egalo.
         21 fǝŋu eɽa gǝrǝmwa elo gamaŋǝnṯia ŋen liga lakǝl lamǝlu ildi rǝmwa riđ araṯoɽaṯe ŋen
         pređ ralwaɽo pǝnde ëiñuaya yal anbiya ilëɽǝŋu pređ yetǝɽe.
         22 musa gaṯa, elǝŋ rǝmwa riđ arǝtuđi nabi gunto elorldalo, ŋen ŋanṯǝnde, garno ratuđǝñi.
         ñagiđi ñamanaṯe eŋen pređ giđ aŋǝndǝlwaɽǝṯi.
         23 orn leđa pređ ildi laber lǝnna ŋen ŋǝnabi isi liđ alǝmǝndëđǝni eleđa pređ.
         24 na al anbiya pređ, samwil na ildi lǝnḏurṯu, ndǝ lalwaɽo pǝnde lalwaɽo ŋen ŋǝñoman
         iñi.
         25 ñaŋ ñagaɽo liđia lal anbiya na lǝđǝrreiđia ŋen iđi rǝmwa liđu eṯalandala ndǝ ralwaɽǝṯu
         ibrayim ṯa, leđa pređ lalo liđ alǝbuŋǝnṯi eŋere ŋǝlaɽǝŋa.
         26 ndǝ rǝmwa ratuđu eđa gađuɽǝđǝnṯia rǝđwaṯǝma eñaŋ ananoŋ ṯa aŋǝndǝbuŋṯi ndǝ ñagaṯađo
         ŋen eŋalo ŋeicia.

1 na ndǝ laɽwatiṯia leđa, nǝlǝŋ nǝkana na elǝŋ gaskari yal ekǝl na as saḏḏugiyin ldǝleṯa
         nano,
         2 ldǝeiṯano ŋen ŋanṯa buṯrusanda lǝbërrǝŋaieia leđa ŋen ṯa yesu gatođo eŋǝɽaiñ.
         3 orn ldǝlëndi na ldǝlënǝei isijǝn ṯaldǝṯurṯu ulaldiṯano, ŋen ŋanṯa erregano gaɽo.
         4 orn leđa lwaiña ildi lano ŋen ldëndi, garno alǝf đenǝŋ.
         5 na iloman leṯeɽe nǝlǝŋ na leđa loɽra na leđa ildi labërrǝŋaiđia ŋen ŋal ganun lal
         yawuḏ larraiđo alo yursalim,
         6 na annan elǝŋ goɽra gǝkana na giyafa na yuanna na alaskandr na pređ ildi lelǝŋ goɽra
         gǝkana.
         7 na ndǝ lëɽǝlo iligano ldǝleɽǝđe ṯa, ñagiđu ŋen ŋabǝɽaŋa ŋesegi na irǝŋga gesegi?
         8 orn buṯrus, gwunḏǝjeinu usilaga gatǝɽe nǝŋǝleiṯi ṯa, ya nǝlǝŋ nǝleđa na leđa loɽra,
         9 ndǝ ñagandǝnḏeicia điñǝđi ŋen iŋi ŋaŋǝra ŋiđǝnṯu maji igi gaijǝba gabǝlǝđia, ṯa gënǝŋu
         geiđinu ṯau,
         10 lǝŋeṯr ñaŋ pređ, na leđa pređ lisrayil, ṯa ŋen ŋiđǝnu irǝŋga gǝyesu masiya galo inasiraṯ,
         igi ñagaɽiñǝma, igi rǝmwa ratuđǝma eŋǝɽaiñ. đeṯam irǝŋga igi na gerṯa irǝŋga garto
         maji igi gafǝnde nëiñua gëpi.
         11 fǝlwandra ildi ñaganeđo, ñaŋgi ñagaɽo leđa labijǝđia, orn điñǝđi laɽo lwandra laɽnda
         lađuna.
         12 đëbǝria đero egeđa gǝnǝŋ tǝŋ, ŋen ŋanṯa irǝŋ gero gwomǝn tǝŋ igi gafo ltuŋga iđurṯu
         alo, ganeinu leđa igi lǝgaɽǝwađaṯar lǝgiyëbǝrniar.
         13 ndǝ lwanwano buṯrus na yuanna ṯa lero liđǝñalo, na laliŋeṯǝlo ṯa lero laɽaŋa imadrasa,
         lero lǝbëɽǝnṯia ŋenia, lënǝŋulu ldirǝwano kaiñ, na laliŋeṯo ṯa lënǝŋulu lafo yesu
         ŋǝla.
         14 orn ndǝ lanwano maji igi geiđinu laldǝṯurwalda lënǝŋulu lero laɽǝwađaṯa lǝbaṯa wagǝnǝŋ.
         15 orn ndǝ lalwaɽǝṯo buṯrus na yuanna ṯa alamiñe enǝlǝŋ ini nararraiđo ṯalɽwataiđo eŋen
         eŋen,
         16 ldaṯa, lǝgiđr aliđr ṯau eleđa ildi? ŋen ŋanṯa ŋen iŋi ŋiđǝnu đaŋđa eđen ŋoɽra kaiñ
         na leđa pređ lalo yursalim laliŋeṯo na lǝgerr lǝgaɽǝwađaṯar lǝgabǝlaicar.
         17 orn ṯa ŋen aŋerṯe aŋǝlaldǝđǝni alo eleđa, aldǝgariñaṯr ṯa alerṯe lalwaɽǝṯia eđa gǝnǝŋ
         irǝŋga igi gǝyesu tǝŋ.
         18 orn ldǝlundǝđi ldǝlǝlwaɽǝṯi ṯa alerṯe lalwaɽa na alerṯe labërrǝŋaicia leđa ŋen irǝŋga
         gǝyesu kwai kwai.
         19 orn buṯrus na yuanna ldǝluɽǝbiṯi eŋen ṯa ndǝ ŋen ŋafo ŋope rǝmwa nëiñua ṯa ñagandǝnaṯa
         eŋen ŋamiñaṯa rǝmwa, lwaɽr ñaganǝñaŋ.
         20 orn nanda, ñagero ñagaɽǝwađaṯa ñagabwaiña ŋǝma eŋen iŋi ñagaseieu na ñagano.
         21 na ndǝ lanaieǝlo ŋen ŋubwa tǝŋ, lënǝŋulu ldǝlëbǝri, na lero lafiđia ŋen ŋǝnǝŋ ṯa
         lalasǝkia ŋen ŋanṯa liđǝña leđa ŋen ŋanṯa leđa pređ lananaieia rǝmwa đame eŋen iŋi
         ŋiđǝnu.
         22 ŋen ŋanṯa maji igi geiđinu goɽra gamiñaṯa nṯǝli eređia marldwan, na ŋen iŋi ŋaɽ aŋwara.
         23 ndǝ lëbǝrnu buṯrus na yuanna labǝṯa alo yǝrappa ldǝlǝlwaɽǝṯi ŋen pređ iŋi nǝlǝŋ nǝkana
         na leđa loɽra lalwaɽǝṯǝlo.
         24 ndǝ lano lënǝŋulu lalwaɽǝṯia rǝmwa olega gunto ldaṯa, elǝŋ rǝmwa fǝŋa ŋaŋgi agiđu
         elo na alo na ebarlda na laŋge pređ ildi lafǝlau,
         25 ŋaŋgi agwalwaɽo usilaga gatǝɽe, ëiñuaya yǝḏawuḏ, papa egaiñ, igi gaŋađuɽǝđǝnṯia agaṯa,
         leđa ildi gerṯa laɽo al yawuḏ leieiano eđa? na leđa lamamǝṯa ŋen nǝsi ŋeicia eđa?
         26 nǝlǝŋ nalo natwođo na narraiđo ldǝɽo nagea elǝŋ rǝmwa na al masiya gǝlëɽǝŋu.
         27 na đeṯam alo isi iruḏus na bilaṯus al bunṯi na leđa ildi lero laɽo al yawuḏ na leđa
         lisrayil larraiđo ldǝɽo lagea yesu, eđa gatǝɽe igi agëɽǝma gaɽ al masiya, igi gaŋađuɽǝđǝnṯia.
         28 lënǝŋulu larraiđo ṯa aliđi ŋen iŋi ŋafo đaŋ đǝlaɽǝŋa na đonaṯa đǝlaɽǝŋa lëɽu ṯa aŋiđǝni.
         29 na điñǝđi elǝŋ rǝmwa, nwano ŋen ŋubwa eŋen na naieo leđa ildi laŋađuɽǝđǝnṯia ŋabǝɽa
         ṯa liđ alwaɽe ŋen ŋǝlaɽǝŋa lero ŋađaiña,
         30 nđd agakwale đaŋ đǝlaɽǝŋa ṯa ađeiđi đǝmwa na ṯa ađiđi aŋwara irǝŋga gǝyesu igi gatǝɽe
         gaŋađuɽǝđǝnṯia.
         31 na ndǝ laṯurṯu rǝmwa đǝge alo isi lënǝŋulu lafau ṯaiyǝtësǝnu na pređ lunḏǝjeinu usilaga
         gatǝɽe gǝrǝmwa na ṯalɽwato ŋen ŋǝrǝmwa lero ŋađaiña.
         32 na leđa ildi lëndu ŋen lerṯo ara gunto na ŋen ŋunto na eđa gero gǝnǝŋ gwalwaɽo elaŋge
         ǝllëɽǝŋu ṯa laŋge ǝllëɽǝñi ŋen ŋanṯa elden pređ ldǝɽo.
         33 na ŋabǝɽaŋa ŋwaiña leđa lǝđweinu yanaico leđa ŋen ŋǝđatođa đelǝŋ yesu eŋǝɽaiñ ŋen
         ŋanṯa allǝŋeṯe na đubwiđia na đame đǝrǝmwa đafǝlo enare pređ.
         34 eđa gero gǝnǝŋ gaɽ ebai iŋulu ŋen ŋanṯa leđa ilđi lerṯo ni na neɽa lirldiđǝlo na
         leṯo al gǝrusya
         35 ldëɽi erǝmanǝña rǝleđa lǝđweinu na lakarnǝđiṯu leđa ŋen ŋarno eđa gwonaṯa.
         36 na yusǝf igi gaɽo lawi galo igubrus igi leđa lǝđweinu lënǝeǝma barnaba, irǝŋ gǝnǝnu
         eđa gǝbǝɽiano,
         37 gënǝŋu gerṯo gi nǝŋǝliđi nǝŋǝme al gǝrus nǝŋëɽi erǝmanǝña rǝleđa lǝđweinu.

1 orn maji gǝnǝŋ gǝbernia ananiya na wasen gǝlëɽǝŋu gǝbernia safira liliđu gi,
         2 na gënǝŋu nǝŋëndi gǝrus yǝmaṯan, na wasen galiŋeṯo, nǝŋǝme isi yǝṯënu nǝŋëɽi erǝmanǝña
         rǝleđa lǝđweinu.
         3 orn buṯrus gaṯa, ananiya, seṯan yënṯu egare gǝlaɽǝŋa eđa ṯa agagabiṯia usila gatǝɽe
         gǝrǝmwa alo na agëndu gǝrus yǝmaṯan ŋamǝɽa isi agiliđǝlo gi?
         4 ndǝ gi gamǝlu giliđǝnu gerṯa gǝlaɽǝŋa? na ndǝ giliđǝnu đǝge gerṯa al gǝrus yafo eđaŋ
         đǝlaɽǝŋa? orn agëɽu ŋen ŋaɽǝṯia egare eđa? agero agagabiṯia leđa alo orn agagabiṯu
         rǝmwa alo.
         5 nd ananiya gano ŋen iŋi giɽu nǝŋaiye. na ŋǝđaiña nǝŋëndi leđa kaiñ ildi lano ŋen.
         6 na lëđǝmwa latwođo, ldǝmanindeici erenaga, ldǝmape ldǝmaiyǝmiñaṯe ndëuwǝr ldǝmuri.
         7 ndǝ ëđǝñin yaŋgaṯo yarno iɽijin wasen gënṯu, gaijǝba ŋen ŋiđǝnu.
         8 na buṯrus nǝŋǝmeiṯi ṯa, lwaɽǝṯiñi fǝgǝrus isi ṯia ñagiliđǝlo gi? na wuji nǝŋaṯa a,
         gǝrus fisi ṯia.
         9 orn buṯrus nǝŋǝmeiṯi ṯa, ŋen ŋanṯau ñagarreiđu ŋen ñaŋ ndǝm ṯa ñǝnḏeici usila gelǝŋ
         rǝmwa ? nwano leđa ildi luru ebaŋgalo lafo igëuwǝr na liđ alaŋape ndëuwǝr cum.
         10 na ram nǝŋiɽǝṯi erǝmanǝŋ rǝbuṯrus nǝŋaiye. ndǝ lëđǝmwa lënṯu lafiđǝma gaiyo, ldǝmape
         ndëuwǝr ldǝmuri ebaŋgen eđǝɽe.
         11 na ŋǝđaiña ŋëndu leđa pređ lǝkanisa kaiñ, na ildi pređ lano ŋen iŋi.
         12 ŋen ŋwaiña ŋoɽra na aŋwara liđǝnu leđa nëiñua raŋra rǝleđa lǝđweinu. na lënǝŋulu
         pređ ṯaɽrraiđu iltu lǝsuliman, ildi labijǝđǝnu lǝđǝraiñjala, lafo alo yal ekǝl.
         13 na leđa lǝṯënu liđǝñalo ṯa aldǝɽaŋǝlda orn laṯa ṯa leđa ildi lame.
         14 na leđa ildi lëndu ŋen ŋelǝŋ rǝmwa ṯalakaɽǝjaiđo egworǝb lwaiña ɽrwa na ɽrlda.
         15 na leđa ṯalarrǝpaṯo leđa lwuma erađ al aŋgǝremya na đǝṯeliađa ŋen ŋanṯa buṯrus usila
         gǝlëɽǝŋu aŋalǝmiñe nano lǝmaṯan.
         16 na leđa lwaiña eum leṯo alo yursalim ṯwaiñ, larrapo leđa lwuma na ildi lerṯo usila
         nano geicia, na leiđinu pređ.
         17 orn elǝŋ goɽra gǝkana gatwođo na ildi pređ lafǝlda, na leđa las saḏḏugiyin ldǝeiṯano
         kaiñ,
         18 ldǝkëndi leđa lǝđweinu ldǝlëkëɽi isijǝn yǝleđa pređ,
         19 orn ulǝŋgi mǝlaiyǝka đǝrǝmwa đagiđu ëuwǝr yǝsijǝn na đamiñeieǝlo ndëuwǝr nḏaṯa,
         20 mbǝr ñađuri igal ekǝl ñalwaɽǝṯe leđa ŋen pređ ŋǝđamǝṯia iđi đafo iyesu.
         21 na ndǝ lano ŋen iŋi lënṯu igal ekǝl bǝrni bǝrnia ṯalërrǝŋaieo leđa ŋen. orn elǝŋ
         goɽra gǝkana geṯo na ildi lafǝlda ldundǝđi nǝlǝŋ ini nararraiđia lisrayil lađwaiđo
         isijǝn ṯa alǝme buṯrusanda.
         22 orn ndǝ leṯo na lero ldǝfiđa isijǝn loɽǝbǝđo
         23 ldaṯa ṯa, ñagafiđu sijǝn yǝldandǝnu ŋope na askari yarǝmoṯwa ëuwǝr orn ndǝ ñagagiđu
         ñagero ñagafiđia eđa gǝnǝŋ egwaŋ.
         24 orn ndǝ nǝlǝŋ nǝkana na elǝŋ gaskari yal ekǝl lano ŋen iŋi ŋen ŋaijǝbinṯǝlo nano
         ldirǝwano ṯa ŋen ŋaɽo ṯau.
         25 na eđa geṯo gǝnǝŋ nǝŋǝlǝlwaɽǝṯi ṯa, leđa ildi ñagëɽǝlo isijǝn lwëtu igal ekǝl lađǝru
         lǝbërrǝŋaieia leđa ŋen.
         26 orn elǝŋ gaskari na ildi lađuɽǝđinṯǝlo labǝɽo ldǝlǝma, orn lamǝlo ŋen ŋame ŋen ŋanṯa
         liđǝña leđa, laṯa liđ aldǝmǝndaiye ŋwandraŋa.
         27 na ndǝ lamǝlo, lëɽǝlo iligano nǝlǝŋ nëiñua ini nararraiđia na elǝŋ goɽra gǝkana geɽǝđǝlo
         28 nǝŋaṯa, ñagwalwaɽǝṯǝnde ŋope ṯa ñerṯe ñagabërrǝŋaicia leđa ŋen irǝŋga igi gǝyesu.
         na nwanr ñagwunḏǝjaico alo yursalim đërrǝŋaiđiađa eđalo na ñagwonaṯa ṯa ñagoɽǝbaica
         ŋǝfǝni ŋǝmaji igi nanda nano.
         29 orn buṯrus na leđa lomǝn lǝđweinu ldǝluɽǝbiṯi eŋen ṯa, ŋen ŋame đeṯam ñaganaṯa rǝmwa
         gamiñaṯo leđa.
         30 rǝmwa rǝpapanda ratuđu yesu igi ñagaɽiñǝma ndǝ ñagëɽǝma gabǝreicia iđuɽi,
         31 fǝŋu igi rǝmwa rabaṯǝma elo nḏaŋ đǝŋaicǝba đǝlëɽǝŋu gaɽ elǝŋ na đëbǝria ṯa aŋanaice
         leđa lisrayil ŋen enare ŋǝđaṯađa na đǝŋgeinia ŋen ŋeicia na đoɽǝbaṯa rǝmwa nano.
         32 na ñagaɽo đamǝđaṯa eŋen iŋi na usila gatǝɽe gǝrǝmwa gaɽo đamǝđaṯa cum igi rǝmwa rananaicia
         leđa ildi lǝmanaṯa.
         33 ndǝ lano ŋen iŋi ldǝciṯano kaiñ, lonaṯa laldǝɽiña.
         34 orn maji gǝnǝŋ gal farisiyin igi genǝlǝŋ ini nararraiđia, gǝbernia gǝmalaiyǝl igi
         gǝbërrǝŋaiđia ŋen ŋal ganun, leđa pređ lubwamaiya, gënǝŋu gatwođo nǝŋǝleiṯi ṯa, miñeicǝrldo
         ndëuwǝr ŋen ŋǝtefr.
         35 nǝŋǝlǝlwaɽǝṯi ṯa, leđa lisrayil, rǝmojǝđr eŋen iŋi ñagiđi ñiṯi leđa ildi.
         36 bǝtëgǝluŋ maji gǝbernia đuḏas gatođo, gaṯa goɽra, na liji ɽrwa larno miyya marldwan
         lëndu ŋen ŋǝlëɽǝŋu, orn gaɽiñǝnu na ildi pređ lǝmateṯa lalaldǝđǝnu alo na ŋen nǝŋerṯe
         đǝge.
         37 orn maji galo ijalil gatwođo gana yausa, iliga lakǝl nǝlǝŋ numađaṯa leđa, na leđa
         lateṯǝma lwaiña, na gënǝŋu gaɽiñǝnu cum na ildi pređ lamateṯa lalaldǝđǝnu alo.
         38 na điñǝđi, eŋen ŋǝleđa ildi igandǝlwaɽǝṯia ŋgiṯǝrldo, ŋen ŋanṯa ndǝ ŋen iŋi ŋǝleđa,
         ŋiđ aŋerṯe,
         39 orn ndǝ ŋǝrǝmwa, ñagero ñagaɽǝwađaṯa ñagalǝđama. aŋgaica ŋen ŋiđ aŋfiđǝni ṯa ñagagea
         rǝmwa.
         40 na lënǝŋulu lano ŋen ŋǝlëɽǝŋu, na ndǝ lundǝđu leđa lǝđweinu lëpǝlo ldǝlǝlwaɽǝṯi ṯa
         alerṯe laɽwata irǝŋga gǝyesu orn ldǝlëbǝri.
         41 ndǝ lamiño enǝlǝŋ ini nararraiđia laŋǝra nano ŋen ŋanṯa lafiđǝnu larǝjađaṯo eŋen
         ṯa alneini ŋen ŋubwa ŋen ŋanṯa irǝŋ gǝyesu.
         42 na ñoman pređ igal ekǝl na irnuŋ lero laŋgiṯia đërrǝŋaiđia ŋen ṯa yesu gaɽo al masiya.

1 na iliga ildi ndǝ ṯalǝmis yaɽǝjaiđo egworǝb leđa ildi laɽo al yawuḏ laɽwato ole gǝyunaniyin,
         lamo ŋen ŋwaiña ŋagea leđa laɽo al yawuḏ ildi laɽwato ole gibraniym ŋen ŋanṯa liji
         ɽrlda elden lǝṯëđǝnialo, ebangenanda laiyo lero lananeini laŋge lnǝŋ elaŋge ildi labakarnǝđǝnia
         ñoman pređ.
         2 na ṯalǝmis isi ređ nemiñe eɽijan yundǝđu ṯalǝmis pređ ldǝɽo niyaṯa, ŋen ŋero ŋafo
         ŋope ṯa nanda ñagaŋgiṯia đërrǝŋaiđia đǝŋen ŋǝrǝmwa, ṯa ñagëbǝđia ŋǝmëɽria ŋǝlaŋge
         lǝđǝsa.
         3 lorldaiñ, oṯǝr leđa eñaŋ ɽrwa đenǝŋ ldamiñe liɽijan ildi luneini, lunḏǝjeinu enare
         usilaga gatǝɽe, na laliŋeṯo ŋen nǝsi, ṯa ñalnaice ŋǝmëɽria iŋi.
         4 orn nanda ñagǝbendia ŋen ŋǝđǝṯurṯia rǝmwa na ŋǝđërrǝŋaiđia đǝŋen ŋǝrǝmwa.
         5 na ŋen iŋi laŋǝrau nano pređ ldëndi isṯǝfanus, maji igi gwunḏǝjeinu đonaṯađa na usilaga
         gatǝɽe gǝrǝmwa, na filibus, na burukurus, na nikanur, na timun, na barminas na nikulawus
         galo yanṯakiya.
         6 ldǝlǝme leđa nëiñua lǝđweinu na lënǝŋulu ldǝṯurṯi rǝmwa ldǝlëɽi raŋ nǝŋǝɽwa.
         7 na ŋen ŋǝrǝmwa ṯaŋunḏǝjeinu alo na ṯalǝmis ṯaiyakaɽǝjaiđo egworǝb ywaiña kaiñ alo
         yursalim na kana ywaiña yëndu ŋen ŋǝrǝmwa.
         8 na isṯǝfanus, gwunḏǝjeinu đǝnaieiađa đǝrǝmwa na ŋabǝɽaŋa ṯaŋiđu ŋen ŋoɽra na aŋwara
         leđa nëiñua.
         9 na leđa latwođo lǝmaṯan lǝmajma isi yǝbernia majma yǝlǝbarṯiniyin na lǝmaṯan lǝgirǝwaniyin,
         na laskandariyin na lalo ikilikiya na lalo yasiya ldukuɽǝbijǝđǝṯi eŋen isṯǝfanus ŋǝla.
         10 orn lënǝŋulu lero laɽǝwađaṯa lamǝđama ŋen ŋanṯa gwaɽwato đaliŋeṯađa ŋen nǝsi na usilaga
         gatǝɽe.
         11 orn lënǝŋulu lanaico majianda ole ŋamǝɽa na ildi laṯa ñagano fǝŋu gaṯa ṯa ŋen ŋǝmusa
         ŋeicia na ŋen ŋǝrǝmwa ŋeicia.
         12 na labwođo ŋenŋa ŋeicia leđala na nǝlǝŋna na leđala ildi lǝbërrǝŋaiđia ŋen ŋal ganun
         ldǝmëndi na leṯǝmaiya nǝlǝŋ nëiñua ini nararraiđia,
         13 na lamo leđa ildi laɽwato ŋaɽǝwen, ildi laṯa, maji igi gwaɽwata jaica ŋen ŋeicia
         ŋalo isi yëđǝñinu yatǝɽe na ŋal ganun cum.
         14 ŋen ŋanṯa ñaganǝma gwalwaɽo ṯa yesu igi galo inasiraṯ giđ aŋgere alo isi, na giđ
         aŋamǝleđe ŋen iŋi musa ganaicǝndr.
         15 na nǝlǝŋ pređ ini nararraiđo leđala ildi lafǝlda ṯalmaseicu ldǝseici isiano yarno
         isiano imǝlaiyǝka.

1 na elǝŋ goɽra gǝkana geɽǝđǝma, fǝṯia đeṯam ?
         2 na isṯǝfanus nǝŋaṯa, lorldaiñ na lǝṯenia, naṯǝñr. rǝmwa rǝŋaɽrwa ramiñiṯu papa igëndr
         ibrayim ndǝ gafo alo imabenalbaren ŋen gamǝlu gaɽaŋa alo yaran,
         3 ndrǝmeiṯr ṯa, twođo alo ilaɽǝŋa na ŋgiṯu leđa ǝllaɽǝŋa ŋaɽe alo isi igaŋaŋaicia.
         4 orn gamiño alo ikaldamyin nǝgabǝṯa alo yaran. ndǝ eṯen gaiyo đǝge rǝmwa rǝtucǝma
         alo isi ñagafau điñǝđi,
         5 orn rǝmwa rero ranaicǝma alo isi yǝtefr cum isi gaɽǝwađaṯa gǝwëɽi đǝmanǝña ano. orn
         rǝlwaɽǝṯǝma ṯa riđ arǝmanaice na ñere ñǝlëɽǝŋu ñǝnḏurṯu, ŋen gero gǝberṯia ŋere.
         6 na rǝmwa rǝlwaɽo ŋen ṯia, ṯa ñere ñǝlëɽǝŋu ñiđi ñamërni ñarto alo yarto na leđa liđ
         aldiđi laɽo lǝbai na liđ aldǝnaice ŋen ŋubwa nṯǝli miyya marldwan.
         7 orn rǝmwa raṯa ṯa igiđi ekarme leđa ildi laldicwëri, orn liđ alamiñe alo yakǝl na
         liđ alaiñǝbuŋṯi alo isi.
         8 na rǝmwa ranaico ibrayirn ŋen ŋǝđuɽǝđǝnia. na ibrayim galǝŋo isag nǝŋamuɽǝđi ndǝ
         ñoman ñaɽo đenǝŋ ñamiñe ñiɽijin, na isag galǝŋo yagub na yagub galǝŋo papanda lǝpǝnde
         ređ ldǝmiñe liɽijan.
         9 na papanda ildi licǝṯu yusǝf ano ldǝmiliđiṯi leđa lalo irnasr, orn rǝmwa rafǝmaiya,
         10 na rëbǝrǝma eŋen ŋubwa pređ ganeinu, na rǝnaicǝma đaliŋeṯa ŋen nǝsi fero nëiñua elǝŋ
         galo imasr, na fero gaŋǝrṯǝma nano, na giđǝrna gaɽ elǝŋ alo imasr na egeɽa gǝlëɽǝŋu
         pređ.
         11 orn ŋorwaṯa ŋeṯo alo imasr pređ na alo ikanan na đeicwara đwaiña, na papanda lderṯe
         lafiđia laŋge lasǝni.
         12 orn ndǝ yagub gano ŋen ṯa ŋwana ŋwëtu alo imasr nǝŋǝđwaṯe papanda iliga lǝnëiñua.
         13 na iliga lǝnḏurṯu yusǝf gaŋeinu lorǝba nǝŋǝlǝŋaice fero.
         14 na yusǝf nǝŋǝđwaiđe ṯa yagub, eṯen aŋela na leđa pređ laɽ amǝeu gǝlëɽǝŋu, ildi laɽ
         eređia đenǝŋ nalo eređia giɽijan na đenǝŋ.
         15 orn yagub nǝgabǝṯa alo imasr, nǝŋaiye, gënǝŋu na papanda cum,
         16 na lënǝŋulu larrapǝnu luɽǝbeinu alo isakim na lurǝnu eđel iđi ibrayim giliđiṯu liđia
         lǝmaji gǝbernia amur, alo isakim.
         17 ndǝ liga lafo ṯwaiñ ildi rǝmwa ronaṯa rǝɽiñađaṯa ŋen iŋi rëɽǝṯu ibrayim, liji ildi
         lalaŋǝđaiđo alo imasr lwaiña,
         18 orn elǝŋ nǝŋǝtwođe gǝmaijǝn gaijǝba yusǝf.
         19 gënǝŋu gafo galnanaiea ŋen ŋubwa ŋeicia kaiñ ṯa papanda alabǝlaice ñere eñen ŋen
         ŋanṯa aiñerṯe ñamǝṯe.
         20 iliga ildi musa gǝlǝŋǝnu gaɽo ŋere ŋaŋǝra kaiñ rǝmwa nëiñua, nǝŋamicini nubwa niɽijin
         egeɽa geṯen,
         21 nǝŋëɽǝni ndëuwǝr na ŋere ŋǝfero nǝŋamabaṯe egeɽa gǝlëɽǝŋu nǝŋǝɽeṯe iđi gǝlëɽǝŋu.
         22 na musa nǝŋërrǝŋeini ŋen ŋǝđaliŋeṯa ŋen nǝsi đǝleđa lalo imasr, na gënǝŋu goɽra eŋen
         pređ na eŋǝmëɽria.
         23 ndǝ gerṯo nṯǝli eređia marldwan, ŋen nǝŋameṯa egare ṯaŋwonaṯo ganwana lorǝba ǝllëɽǝŋu,
         liđia lisrayil.
         24 na ndǝ gaseicu gunto gǝneinu ŋen ŋubwa gamađaṯǝma nǝŋǝrreṯe eŋen ṯalpǝđu majiga galo
         imasr, nǝŋǝmaɽiñe.
         25 gënǝŋu gaṯa ṯa lorǝba laliŋeṯo ṯa rǝmwa ronaṯa ralëbǝri đaŋđa đǝlëɽǝŋu, orn laijǝba.
         26 na iloman leṯeɽe tǝŋ geṯǝlo nano ndǝ lëpwǝđi gwonaṯa galbëɽǝjǝđia, nǝŋaṯa, ñagǝlǝŋǝnu,
         ñagëpwǝđi eđa?
         27 orn maji igi gǝbiṯi orǝba ŋen ŋeieia nǝŋǝđwađe musa đaŋđa, nǝŋaṯa, esegi giđǝŋa agaɽ
         elǝŋ ṯa agǝbikirnḏeicia ŋen eŋaiñ?
         28 agwonaṯa agaiñaɽiña garno erega agaɽiño maji galo imasr?
         29 ndǝ musa gano ŋen iŋi gobǝđaṯo alo yǝmiḏian nǝŋǝmërni eđa gaɽ ilia. orn nǝŋalǝŋe
         ñere ñiɽijan ñarrwa alo yakǝl.
         30 ndǝ nṯǝli naŋgaṯo eređia marldwan, mǝlaiyǝka nḏǝmeṯa nano nḏǝmiñeiei isi uɽi nano
         eđǝñwa aiyǝn nano ibernia sina.
         31 ndǝ musa gaseieu ŋen ŋaijǝbinṯǝma nano, na ndǝ gabǝṯa ṯwaiñ ŋen ŋanṯa aŋǝseiei ŋen
         iŋi nǝŋǝne ole gelǝŋ rǝmwa igi gaṯa,
         32 igaɽo rǝmwa reṯalanda, rǝmwa ribrayim na risag na rǝyagub. na musa ṯaŋgǝđiaŋǝno nǝŋulǝŋǝđeici
         nda alo.
         33 na elǝŋ rǝmwa reiṯǝma ṯa miñeinu nḏǝbina erǝmanǝŋ rǝlaɽǝŋa, ŋen ŋanṯa alo isi agađǝrau
         yatǝɽe.
         34 đeṯam igaseicu ŋen ŋubwa ŋǝleđa ǝllëɽǝñi alo imasr na igano đarǝjinia alo eđen, na
         igiruwǝṯalo ṯa elëbǝri. điñǝđi elaŋ, igiđ eŋǝđwaṯe alo imasr.
         35 musa igi fǝŋu leđa laneđǝma, ildi laṯa, esegi giđǝŋa agaɽ elǝŋ na eđa gabikirnḏeieia
         ŋen? rǝmwa rađwaṯǝma đaŋđa đǝmǝlaiyǝka iđi đeṯǝma nano iguɽi, gaɽ elǝŋ na đëbǝri cum.
         36 na musa gënǝŋu gamiñǝlo ndǝ gafo giđu ŋen ŋoɽra na aŋwara alo imasr na alo igal bar
         yore, na eđǝñwa nṯǝlia eređia marldwan.
         37 fǝmusa igi galwaɽǝṯu leđa lisrayil ṯa, rǝmwa riđ arǝndǝtuđiṯi nabi yǝnǝŋ elorldalanda
         garno ratuđǝñi.
         38 fǝŋu igi gafo larraiđu leđala eđǝñwa na mǝlaiyǝkađa iđi đaɽwato ŋuga naiyǝn yana
         sina, na papandala, igi ganeinu ŋen iŋi ŋamǝṯo ŋǝrǝmwa ṯa aŋǝndǝnaicr.
         39 papanda laneđǝma, lëɽǝma alǝsoŋ, na enare enen ldoɽǝbaṯe alo imasr,
         40 ldǝlwaɽǝṯi arun ṯa, iṯǝnde imwa yarto aiyandǝfiṯi nëiñua, ñagaijǝba ŋen ŋǝmusa gënǝŋu
         igi gamiñǝndr alo imasr ndǝ geṯo, ndǝ gaber geṯo.
         41 ldiđi ŋǝmbǝɽo raŋra ldiṯi waŋge igi lukwuđiñǝṯialo đǝɽǝđǝnia ldaŋǝreṯe nano egwaŋge
         liđu.
         42 na rǝmwa raṯađǝlo na raŋgiṯǝlo ṯalǝbuŋṯu laŋge lelo, garno gǝwërđǝnu egađam gǝnabi
         ṯa rǝmwa raṯa, liji lisrayil, ñaganaieǝñi đeṯam laŋge lǝđǝɽǝđinia eđǝñwa nṯǝli eređia
         marldwan?
         43 ñagarrapo al kema imolok na đopa đǝrǝmwa rǝnǝŋ rǝbernia ramufan na laŋge ildi ñagiđǝlo
         ṯa ñǝlukwuđiñǝṯialo. igiđi endape alo ibabil nëiñua.
         44 orn papanda lerṯo al kema eđǝrreiđia ŋen ndǝ lafo eđǝñwa garno rǝmwa ralwaɽǝṯu musa
         ṯa aŋiđi ŋen ŋarno iŋi gaseicu.
         45 orn papanda lamo al kema isi ndǝ leṯo yosuala nde lamǝlađaiđo alo eleđa lakǝl ildi
         rǝmwa rǝlëldiñǝlo papanda nëiñua. orn al kema yaɽaŋa ëli nṯǝli nwaiña kaiñ ḏawuḏ nǝŋalǝŋǝni
         nǝŋǝɽeṯe elǝŋ,
         46 fǝŋu rǝmwa raŋǝrṯǝma nano, na geɽǝđo rǝmwa ṯa aŋwađe eɽa, rǝmwa irri rǝyagub.
         47 orn suliman fǝŋu gwađo eɽa ŋen ŋanṯa rǝmwa.
         48 orn igi goɽra gamiñaṯo leđa pređ gënǝŋu gaber gaɽaŋa eneɽa niđǝnu raŋra, garno nabi
         galwaɽo,
         49 elo yaɽo kursi ilëɽǝñi, na alo yaɽo waŋge gǝrǝmanǝŋ rǝlëɽǝñi. elǝŋ rǝmwa ralwaɽo,
         eɽa gaɽo ṯau igi ñaŋ ñagwađǝṯiñi, na alo yuŋga igumiñǝniano?
         50 gerṯa raŋ rǝlëɽǝñi riđu laŋge ildi pređ?
         51 ñaŋgi ñagwonḏǝṯo ntam, ñagamǝlu ñagaliŋeṯo rǝmwa enare na nënǝñia enalo naɽ ndul
         eŋen ŋǝđeṯarn. ñaganeđo usila gatǝɽe gǝrǝmwa jaica. ŋen ŋarno eṯalanda liđu ñagëbǝđia
         cum
         52 nabi yuŋga eṯalanda gero gamanaicia ŋen ŋubwa? na lënǝŋulu laɽiñǝlo ildi lalwaɽo
         ananoŋ ŋen ŋǝđela đǝlëɽǝŋu igi guđǝrwaṯo eŋen, igi ñaganeđǝma na ñagaɽiñǝma,
         53 ñaŋgi ñagǝneinu al ganun isi mǝlaiyǝka yanaicǝnde orn ñagero ñagarǝmoṯwa.
         54 ndǝ leđa lano ŋen iŋi ldǝciṯano enare kaiñ ṯalǝsaṯo eŋađ.
         55 orn isṯǝfanus gwunḏeinu egare usilaga gatǝɽe gǝrǝmwa, gaseiđu elo nǝŋǝseici ŋaɽrwa
         ŋǝrǝmwa, na yesu gađǝru nḏaŋ đǝŋaicǝba đǝrǝmwa,
         56 nǝŋaṯa igaseieia ltuŋga lagagiđǝnu, na iđia gǝleđa gađǝru nḏaŋ đǝŋaicǝba đǝrǝmwa.
         57 orn ṯaɽrǝjaico ole pǝlelo na lǝtërnu inënǝñia ldamobǝđaṯe nano taltal.
         58 na ldǝmabǝrǝldeđeṯe ndëuwǝr alo yarto na ldǝmamǝndaiye ŋwandraŋa, na leđa laɽo đamǝđaṯa
         lëɽu ndrena enen erǝmanǝŋ rëdǝmwa gǝnǝŋ ganṯa sawul.
         59 na ŋen lamǝndaiya isṯǝfanus ŋwandraŋa, gënǝŋu geɽǝđo rǝmwa, nǝŋaṯa, elǝŋ yesu, aŋǝnṯu
         usila gǝlëɽǝñi.
         60 na nǝŋwođǝñiṯi alo ṯaŋarǝjaico ole pǝlelo, nǝŋaṯa, elǝŋ yesu ŋerṯe agalasǝkia eŋen
         ŋeicia liđu. na ŋen galwaɽo ṯia nǝŋaiye.

1 na sawul gameđǝño iđǝɽiñǝnia ŋisṯǝfanus. na iloman lakǝl ŋen ŋatođo ŋubwa kaiñ ŋagea
         leđa lǝkanisa iđi đǝfo alo yursalim, na leđa pređ lalǝldëđǝni alo alo yuḏiya na alo
         isamǝri, illi leđa lǝđweinu.
         2 na leđa laŋǝra eŋen luru isṯǝfanus na ṯalmarǝṯo.
         3 orn sawul giṯu kanisa ŋen ŋeicia kaiñ na gënṯu eneɽa pređ nǝŋakëndi leđa ɽrwa na
         ɽrlda nǝŋalǝkëɽi isijǝn.
         4 orn leđa ildi lalaldëđǝnu alo ṯalakaldaico alo pređ ṯalërrǝŋaiđo ŋen ŋaŋǝra ŋǝrǝmwa.
         5 na filibus nǝŋirǝwǝṯa alo isamǝri nǝŋërrǝŋaice leđa ŋen ŋal masiya.
         6 na leđa lwaiña ṯalnaṯo filibus araga gunto, ndǝ lano ŋen ŋǝlëɽǝŋu na laseicu aŋwara
         giđu raŋra.
         7 ŋen ŋanṯa nusila neicia namiño leđa nano lwaiña ildi lerṯǝlo nano, narǝjaico ole
         pǝlelo, na lwaiña lwuma na laɽo lebǝco leiđinu.
         8 orn đaŋǝra nano nḏǝfeṯe đwaiña alo isi.
         9 orn maji gǝnǝŋ ganṯa siman gafo giđu ŋen ŋoɽra kaiñ alo yakǝl ŋaijǝbinṯu leđa pređ
         lalo isamǝri ldirǝwǝṯiano kaiñ, fǝŋu gaṯa ṯa gaɽ eđa goɽra.
         10 leda lanaṯǝma pređ na nǝlǝŋ cum laṯa maji igi gaɽo ŋabǝɽa ŋǝrǝmwa iŋi ñënǝjǝnu ŋoɽra.
         11 na lanaṯǝma ŋen ŋanṯa liga lwalano giđu ŋen ŋaijǝbinṯǝlo.
         12 orn ndǝ lanaṯo filibus ndǝ gërrǝŋaicǝlo ŋen ŋame ŋǝŋǝlǝŋe ŋǝrǝmwa na ŋirǝŋ gǝyesu
         masiya ldǝnaneini mamuḏiya, ɽrwa na ɽrlda cum.
         13 na siman, fǝŋu cum, gëndu ŋen na ndǝ ganeinu mamuḏiya đǝge ṯaŋateṯo filibus, na ndǝ
         gaseicu ŋen ŋoɽra na aŋwara isi filibus giđu nǝŋirǝwano.
         14 orn ndǝ leđa lǝđweinu ildi lafo alo yursalim lano ŋen ṯa leđa lalo isamǝri laŋǝnṯu
         ŋen ŋǝrǝmwa, ldǝlǝđweiṯi buṯrus na yuanna,
         15 ildi leṯo ldeɽǝđe rǝmwa ŋen ŋanṯa ŋulu ṯa liđ alneini usila gatǝɽe gǝrǝmwa,
         16 ŋen ŋanṯa gamǝlu girǝwǝṯu leđa enare illi lënǝŋulu lananeinu mamuḏiya igirǝŋ gelǝŋ
         yesu.
         17 orn lëɽǝlo raŋ nǝŋǝɽwa eŋen na ldǝneini usila gatǝɽe gǝrǝmwa.
         18 orn ndǝ siman gaseicu ŋen ṯa laneinu usila gatǝɽe ŋenŋa ŋǝraŋ rǝleđa lǝđweinu ndǝ
         rëɽǝnu leđa nano, gwonaṯa gǝlnaica gǝrus,
         19 nǝŋaṯa, naicǝñi cum ŋabǝɽa iŋi ṯa ndǝ igëɽu eđa gǝnǝŋ raŋ nano rǝlëɽǝñi giđ aŋǝneini
         usila gatǝɽe gǝrǝmwa.
         20 orn buṯrus nǝŋǝmeiṯi ṯa, faḏḏa ilaɽǝŋa ñagiđi ñaldǝgǝmǝndëđǝm ŋen ŋanṯa agaṯa đǝnaicia
         mǝɽǝmǝɽeñ đǝrǝmwa đabǝliđǝni al gǝrus.
         21 agero eŋen iŋi kwai kwai ŋen ŋanṯa ara gǝlaɽǝŋa gero gafo ŋope rǝmwa nëiñua.
         22 ŋen ŋafǝṯia ṯađo ŋen iŋi ŋeieia ŋǝlaɽǝŋa, na eɽǝđo elǝŋ rǝmwa ndǝ raɽǝwađaṯa ṯa ŋen
         ŋafo egare gǝlaɽǝŋa aŋgeini.
         23 ŋen ŋanṯa igaŋaseicia ṯa ŋen ŋeɽe ŋiđiaŋa garno agëṯu ŋisia na agëndǝnu eŋen ŋeieia
         kaiñ.
         24 na siman nǝŋǝmuɽǝbiṯi eŋen ṯa, ṯurṯu rǝmwa ŋen ŋanṯǝñi ṯa ŋen iŋi agǝlwaɽo aŋerṯe
         ŋeṯǝñi nano.
         25 orn ndǝ laɽwato ŋen ldërrǝŋaiee leđa ŋen ŋelǝŋ yesu ldoɽǝbaṯe alo yursalim, ṯalërrǝŋaicu
         leđa ŋen ŋaŋǝra ŋǝrǝmwa irnuŋ gwaiña alo isamǝri.
         26 orn mǝlaiyǝka đelǝŋ yesu đeiṯu filibus ṯa twođo ŋirǝwi eđađ đamiña alo yursalim đabaṯa
         alo igasa. đađ iđi alo yatǝɽe ano.
         27 nǝŋǝtwođe nǝgabǝla. na maji gǝnǝŋ galo yabas igi gaɽo đǝmwaɽe gaɽo maji goɽra egeɽa
         gǝkandis elǝŋ gaɽǝbwa gǝleđa lalo yabas, garǝmoṯo laŋge pređ egeɽa gelǝŋ, orn geṯo
         alo yursalim ŋen ŋanṯa aŋǝbuŋṯi rǝmwa,
         28 ndǝ goɽǝbǝđo eṯarǝmbil ilëɽǝŋu isi yemǝrṯa, gaɽaŋau ṯaŋëgǝru ađam gǝnabi isaiya.
         29 na usila gǝrǝmwa galwaɽǝṯu filibus ṯa, mbu ṯarǝmbil nano.
         30 na filibus gobǝđaṯǝma nano na gano gabëgǝri ađam gǝnabi isaiya, na galwaɽǝṯǝma ṯa,
         agaliŋeṯo ŋen iŋi agabëgǝri?
         31 na maji nǝŋaṯa, igaliŋeṯo ṯau, ndǝ eđa gǝnǝŋ gero gamađaṯǝñi? nǝŋǝlwaɽǝṯi filibus
         ṯa, abǝṯwaŋ alɽaŋe.
         32 na alo isi yađam gǝwëgǝri, ađam gaṯa ṯa, garno đaŋala đëɽǝnṯu ŋǝɽaiñ, walla garno
         ŋaŋala ŋgǝleini wala ŋǝbwaiña ŋǝma, orn gënǝŋu gabwaiño ŋǝma eum.
         33 eŋen ŋubwa ŋǝlëɽǝŋu gero gafiđia ŋen ŋuđǝrwaṯo iđǝskinia. esegi gaɽǝwađaṯa gaɽwata
         ŋen ŋǝleđa lǝliga lakǝl ǝllëɽǝŋu ṯa laɽo ṯau? ŋen ŋanṯa đamǝṯia đǝlëɽǝŋu đamiña alo.
         34 orn maji gaɽo đǝmwaɽe nǝŋeiṯi filibus ṯa, lwaɽǝṯiñi, nabi galwaɽo ŋen iŋi ŋesegi,
         ŋǝlëɽǝŋu walla ŋeđa garto?
         35 orn filibus nǝŋǝlwaɽe ëiñua nǝŋǝlwaɽe eŋen iŋi ananoŋ nǝŋǝmaɽwatǝṯi ŋen ŋame ŋǝyesu.
         36 na ndǝ leṯo eđađ leṯo alo eŋau na maji gaɽo đǝmwaɽe gaṯa, nwano ŋawa ŋëni ëli, ŋen
         ŋëni ŋǝnǝŋ ŋaiñiđarna iganeinia mamuḏiya?
         37 na filibus nǝŋaṯa, ndǝ agëndu ŋen araga gunto agaɽǝwađaṯa. na maji nǝŋǝmuɽǝbiṯi eŋen
         ṯa, igëndu ŋen ṯa yesu gaɽo iđia gǝrǝmwa.
         38 na maji gađuri ṯarǝmbil, ldirǝwiṯi eŋau ndǝm, filibus na maji, na filibus nǝŋǝmanaice
         mamuḏiya.
         39 ndǝ labǝṯo eŋau usila gelǝŋ rǝmwa gabaṯo filibus alo yarto na maji gaɽo dǝmwaɽe gero
         gamaseicia tǝŋ, na gabǝla eđađ gaŋǝra nano kaiñ.
         40 orn filibus nǝŋǝmiñaṯe alo yasḏuḏ nǝŋakaldaice nǝŋǝmiñe irnuŋ ṯaŋërrǝŋaicu leđa ŋen
         ŋaŋǝra ŋǝrǝmwa orn nǝŋarǝmaṯe alo igaisariya.

1 orn sawul gerṯo ŋen egare mǝldin ŋǝđaɽiñǝni iṯalǝmis yelǝŋ yesu, nagabǝṯa elǝŋ nano
         igi goɽra gǝkana,
         2 nǝŋaṯa ṯa aŋamanaice nađam aŋǝliyeɽe enǝlǝŋ nǝmajma alo iḏimiska, ṯa ndǝ gafiđu leđa
         lëndu ŋen ŋǝđađ iđi đǝyesu, ɽrwa na ɽrlda cum gid aŋalakëndi aŋaleɽe alo yursalim.
         3 orn ndǝ gafo eđađ alo iḏimiska ṯwaiñ arrerre nǝŋirǝwa elo nǝŋamawađe nano taltal,
         4 nǝŋiɽǝṯi iđuđa nǝŋǝne ole elo gǝbaṯa ṯa, sawul sawul, agaiñǝnanaieia ŋen ŋubwa eđa?
         5 sawul nǝŋaṯa, ya elǝŋ, agaɽ esegi ? na ole nǝŋaṯe fiñi yesu galo masiraṯ, ñiŋgi agaiñǝnanaicia
         ŋen ŋubwa.
         6 twođo ŋaɽe irnuŋ na agiđi ŋwalwaɽǝnṯi ŋen ṯa agiđi ŋiđi ṯau.
         7 leđa ildi lafǝlda eđađ ldǝđuri ṯalabwaiño ŋǝma, ŋen ŋanṯa lano ole orn ṯalerṯo laseicia
         eđa gǝnǝŋ.
         8 na ndǝ sawul nǝŋatwođe nǝŋëbǝri isi nǝŋǝfiđi irǝmiṯu, na leđa ṯalmakëndu eraŋ ldamaiyǝṯa
         alo iḏimiska.
         9 na ñoman ñiɽijin gero gaseiđia, na gero gasa na gero gǝṯia cum.
         10 na ṯalǝmis yëni yǝnǝŋ alo iḏimiska gana ananiya, na elǝŋ yesu nǝŋamalwaɽǝṯi iŋuriđ
         nǝŋaṯa, ananiya. na ananiya nǝŋǝmeiṯi ṯa, igëni ëli elǝŋ.
         11 na elǝŋ yesu geiṯǝma ṯa twođo ŋaɽe eđađ iđi đanṯa đuđǝrwaṯo, ŋaɽe eɽa gǝyauđa ŋeɽǝđe
         leđa ṯa maji gëni galo iṯarsus ganṯa sawul, ŋen ŋanṯa gënǝŋu gaṯurṯia rǝmwa,
         12 na gaseicu ŋen ṯa maji ganṯa ananiya geṯǝma nano nǝŋamëɽi raŋ nano ṯa aŋamǝbǝriđi
         isi.
         13 orn ananiya nǝŋǝmuɽǝbiṯi eŋen nǝŋaṯa, ya elǝŋ, igano eleđa lwaiña eŋen ŋǝmaji igi
         ṯa giđu ŋen ŋeicia ŋwaiña eleđa ǝllaɽǝŋa ltǝɽe alo yursalim,
         14 na geṯo ëli điñǝđi gerṯo ŋǝlǝŋe enǝlǝŋ nǝkana ṯa gabakendia leda ildi pređ laɽwata
         irǝŋ gǝlaɽǝŋa.
         15 orn elǝŋ nǝŋǝmeiṯi ṯa, mbu, ŋen ŋanṯa igundǝđǝma ṯa aŋǝme irǝŋ gǝlëɽǝñi eleđa gerṯa
         laɽo al yawuḏ na enǝlǝŋ enen na iliđia lisrayil,
         16 na igiđ emaŋaice ŋen ŋubwa giđ aŋǝnaneini ŋen ŋanṯa irǝŋ gǝlëɽǝñi.
         17 orn ananiya gabǝla nǝŋënṯi eɽa, nǝŋëɽi raŋ maji nano nǝŋaṯa, oraiñ sawul, elǝŋ yesu,
         igi gamǝñiṯiŋa eđađ ndǝ ageṯo, gënǝŋu gađwaṯiñi ŋa nano ṯa iŋëbǝriđi isi na ṯa ŋunḏeini
         usilaga gatǝɽe gǝrǝmwa.
         18 na ram wagǝnǝŋ garno abređa nǝŋamiɽi isi nǝŋaseiđi. orn nǝŋǝtwođe nǝŋǝneini mamuḏiya,
         19 nǝŋase ŋǝsa đǝge nǝŋafiđi ŋabǝɽa. orn gaɽaŋa alo iḏimiska ṯalǝmisya ñoman ñǝmaṯan.
         20 na ram imajma ywaiña ṯaŋërrǝŋaiđu ŋen ŋǝyesu, ṯa yesu gaɽ iđia gǝrǝmwa.
         21 na leđa pređ ndǝ lano ldirǝwano, ldaṯa, gerṯa fǝmaji igi gëbǝđia ŋen ŋeicia alo yursalim
         eleđa ildi laɽwata igirǝŋ igi? na geṯo ëli eŋen iŋi cum ṯa ŋabakendi leđa aldakase
         aldeɽe enǝlǝŋ nǝkana?
         22 orn sawul gabakëɽǝjinṯi ŋabǝɽa ŋwaiña ṯaŋǝđamo leđa lal yawuḏ ildi lafo alo iḏimiska
         ŋenŋa ŋǝyesu ṯaŋǝlërrǝŋaieu ṯa yesu gaɽ al masiya đeṯam.
         23 ndǝ ñoman ñaŋgaṯo ñwaiña, al yawuḏ myǝɽwataiđe eŋen ṯa aiyǝmaɽiñe,
         24 orn sawul nǝŋǝlǝŋinnano eŋen iŋi. na leđa ṯaɽrǝmoṯo ëuwǝr yirnuŋ ëđǝñëđǝñin na ulǝŋgǝlǝŋ
         ṯa almaɽiñe,
         25 orn ṯalǝmis lamama ulǝŋgi ldǝmëɽi egone ldǝmirǝwi nuṯa.
         26 na ndǝ geṯo alo yursalim gwonaṯa larraiđia ṯalǝmisya orn ṯalǝmis niyiđǝñiṯalo pređ
         ŋen ŋanṯa yero yebendia ŋen ṯa gaɽ eđa gateṯo ŋen ŋǝyesu.
         27 orn barnaba gamama na geṯomaiya leđa nano lǝđweinu nǝŋǝlǝlwaɽǝṯi ŋope ṯa ŋen gafo
         eđađ gaseicu elǝŋ yesu, igi ganaicǝma ole, na alo iḏimiska gërrǝŋaicu leđa ŋen irǝŋga
         gǝyesu ŋǝđaiña ŋero.
         28 orn ldǝfeṯe ṯalǝmisya ldǝɽo alo yursalim,
         29 ṯaŋërrǝŋaiđu ŋen irǝŋga gelǝŋ yesu ŋǝđaiña ŋero. na ṯaŋǝɽwataiđo leđala, ildi laɽ
         al yawuḏ orn lerṯo ole gal yunaniyin, orn ṯalonaṯo lamaɽiña.
         30 na ndǝ lorǝba lalǝŋinnano ldǝmaiyǝɽe alo igaisariya, na ldǝmađwaṯe alo iṯarsus.
         31 orn kanisa pređ isi yafo alo yuḏiya na alo ijalil na alo isamǝri yerṯo ŋen ŋaŋǝra
         yaɽaŋa ŋope na yafiđu ŋabǝɽa, na ṯaŋerldo ŋope elǝŋ yesu nëiñua na đamǝđaṯađa đusila
         gatǝɽe gǝrǝmwa nḏoɽreṯe.
         32 orn ndǝ buṯrus gafo gabakaldaiea iŋulu pređ gabǝṯa leđa nano ltǝɽe ɽrǝmwa ildi lafo
         alo iluḏḏa cum,
         33 nǝŋǝfiđi maji tu ganṯa ainias gwuma gaijǝba rǝmanǝñara gandro nal aŋgǝrem nṯǝli đenǝŋ
         nemiñe niɽijin.
         34 na buṯrus geiṯǝma ṯa, ainias, yesu al masiya gaŋeiđi, twođo ŋekeleee nal aŋgǝrem
         ilaɽǝŋa. na maji nǝŋǝtwođe ram.
         35 na leđa pređ lalo iluḏḏa na alo isarun lǝseieǝma ldëndi ŋen ŋelǝŋ yesu.
         36 orn alo yanṯa yafa wuji gëni gǝnǝŋ gaɽǝbwa gǝbernia ṯabiđa, igi irǝŋ gǝlëɽǝŋu ḏorkǝs
         walla ođe. gënǝŋu gëbǝđia ŋen ŋaŋǝra ŋwaiña ŋǝđubwiđiya.
         37 orn iliga lakǝl nǝŋwumǝṯi nǝŋaiye, na lwasǝma ldǝmëɽi egeɽa pǝlelo, igi gakadǝreidu
         gwala.
         38 orn ŋen ŋanṯa alo iluḏḏa yafo ṯwaiñ alo yafa, na ṯalǝmis yano ṯa buṯrus gwëtu alo
         iluḏḏa, niyađwaṯe leđa liɽijan ldaṯa, aɽr tu taltal.
         39 orn buṯrus gatwođo na leṯǝlda. orn ndǝ larǝmaṯo labǝṯǝmaiya egeɽa pǝlelo. na leđa
         pređ ɽrlda ildi lǝṯëđǝnialo lađǝruma eđǝɽe ṯwaiñ ṯalaro, na ṯalërrǝŋaieo buṯrus ndrena
         nǝnano ini ḏorkǝs giđǝlo ndǝ lafǝlda.
         40 orn buṯrus gamiñeicu leđa pređ ndëuwǝr nǝŋwođǝñiṯi ndria nalo ṯaŋǝṯurṯu rǝmwa, orn
         nǝŋǝreiđe nǝŋǝnwane aŋǝno nǝŋaṯa, ṯabiđa, twođo. na ṯabiđa nǝŋëbǝri isi na ndǝ ganwano
         buṯrus nǝŋǝtwođe nǝŋǝɽaŋalo.
         41 na buṯrus nǝŋwaliṯǝma đaŋ nǝŋǝmatuđi orn nǝŋundǝđi leđa ltǝɽe ɽrǝmwa na leđa ɽrlda
         ildi lṯëđǝnialo na ganaicǝlo wuji igi gamǝṯo đǝge.
         42 orn ŋen iŋi ŋǝlǝŋinu alo yafa pređ na leđa lwaiña lëndu ŋen ŋelǝŋ yesu.
         43 orn buṯrus nǝŋǝɽaŋe alo yafa ñoman ñwaiña majiga ganṯa siman igi gǝbǝɽia yerna.

1 alo igaisariya maji gëni ganṯa karnilius gaɽ elǝŋ gaskari yaɽo miyya ijes ibernia
         yiṯalia.
         2 gënǝŋu gaŋǝra eŋen na giđǝña rǝmwa leđala pređ legeɽa gǝlëɽǝŋu, na giṯu leđa pređ
         ŋen ŋwaiña ŋaŋǝra, ṯaŋǝṯurṯu rǝmwa jaica.
         3 na lomanaŋ garno ëđǝñin iɽijin, ŋen ŋamiñiṯǝma nǝŋǝseici ŋope mǝlaiyǝka đǝrǝmwa đameṯa
         nano nḏaṯa, karnilius.
         4 na ṯaŋaseicu kaiñ na ŋǝđaiña nǝŋǝmëndi, nǝŋaṯa ŋen ŋanṯau ya elǝŋ ? orn mǝlaiyǝka
         nḏǝmeiṯi ṯa, đǝṯurṯia đǝlaɽǝŋa na đaliŋeṯo đǝño đǝlaɽǝŋa đabǝṯo rǝmwa nano na đalǝŋǝđeiniau
         rǝmwa nëiñua.
         5 na điñǝđi đwaṯo leđa alo yafa ṯa alundǝđi eđa gǝbernia siman, igi ganṯa buṯrus eum,
         6 gënǝŋu gaɽaŋa egeɽa gǝsiman, igi gǝbǝɽi yerna. na eɽa gafo al bar nano.
         7 ndǝ mǝlaiyǝka đabǝɽo đǝge, iđi đanaico karnilius ŋen, gënǝŋu gundǝđu leđa liɽijan
         na askari isi yaŋǝra eŋen ildi lađuɽǝđǝnṯǝma,
         8 na ndǝ galwaɽǝṯǝlo ŋen pređ nǝŋǝlǝđwaṯe alo yafa.
         9 na iloman leṯeɽe ndǝ lafo alo yafa ṯwaiñ, buṯrus nǝŋabǝṯa eɽa eđǝpe ŋen ŋanṯa aŋǝṯurṯi
         rǝmwa ëđǝñinano.
         10 orn nǝŋǝeoiñǝṯe kaiñ ṯaŋwonaṯo gasa, orn ndǝ liji lëtu lëbǝđia aieǝba, ŋen ŋamiñiṯǝma
         ŋarno iŋuriđ.
         11 na gaseicu ltuŋga lagagiđǝnu na wagǝnǝŋ garno al farǝđi yiruwǝṯu alo gakasǝnu alo
         marldwan,
         12 yerṯo laŋge ano ɽruguđu đwala đeđǝñwa na đirnuŋ, na imwa yeicia na ndǝfia nelo.
         13 na ole nǝŋǝmeṯa nano nǝŋaṯa, buṯrus, twođo ŋaɽiñe ŋase.
         14 orn buṯrus nǝŋaṯa, ndo, elǝŋ yesu, igënǝñi igero igaso wagǝnǝŋ gataŋa geieia lomanaŋ.
         15 orn ole igi geṯǝma nano tǝŋ nǝŋaṯa, waŋge rǝmwa riđu gatǝɽe gerṯa agabaṯa ṯa gataŋa.
         16 orn ŋen iŋi ŋaɽaico lorǝba ŋiɽijin orn waŋge goɽǝbaṯe elo đǝge.
         17 orn buṯrus girǝwano ginḏeiea ŋen mǝldin egare gǝlëɽǝŋu ṯa ŋen iŋi ŋanṯau. orn leđa
         ildi karnilius gađwaṯǝlo labekeɽǝđia eɽa gǝsiman, laṯurwa igëuwǝr iliga lakǝl đurri,
         18 na lundǝđu ldeɽǝđe ṯa, siman igi ganṯa buṯrus gëni ëli?
         19 na ndǝ buṯrus gafo ginḏeicia ŋen egare gǝlëɽǝŋu iŋi gaseicu, usila gǝrǝmwa galwaɽǝṯǝma
         ṯa, nwano, leđa lëni liɽijin laŋapwaiña.
         20 twođo ŋirǝwe ñaɽelda. gerṯa agirǝwano eŋen ŋǝnǝŋ, ŋen ŋanṯa igënǝñi igađwaṯǝlo.
         21 nṯia buṯrus nǝŋǝlirǝwǝṯi nano nǝŋaṯa ṯa fiñi ñiŋgi ñagaiñǝpwaiña. ŋen ŋanṯau iŋi
         ñagilṯu?
         22 na leđa ldaṯa, karnilius, maji gaɽ elǝŋ gaskari miyya igi guđǝrwaṯo eŋen rǝmwa nëiñua
         na giđǝña rǝmwa, na al yawuḏ pređ laɽo đamǝđaṯa eŋen ŋaŋǝra ŋǝlëɽǝŋu, gënǝŋu ganeinu
         ŋen mǝlaiyǝkađa đatǝɽe đǝrǝmwa ṯa aŋundǝđaici egeɽa gǝlëɽǝŋu aŋǝnaṯe ŋen ŋǝlaɽǝŋa.
         23 orn buṯrus gundǝđǝlo ṯa alënṯi egwaŋ. na iloman leṯeɽe lamiño buṯrusala na lorǝba
         lǝmaṯan lalo yafa ldabǝlǝlda.
         24 na iloman leṯeɽe lomǝn ldënṯi alo igaisariya. na karnilius gafo gǝlṯurṯia na gundǝđu
         leđa ǝllëɽǝŋu na rappa.
         25 ndǝ buṯrus gënṯu eɽa karnilius nǝŋǝmuđiñiṯi alo.
         26 orn buṯrus gatuđǝma nǝŋǝmeiṯi ṯa, twođo, igënǝñi igaɽo maji cum.
         27 orn ṯalɽwatǝldǝga ldënṯi nǝŋǝfiđi leđa lwaiña larraiđo
         28 na buṯrus nǝŋǝleiṯi ṯa, ñaganǝñaŋ ñagaliŋeṯo ŋope ṯa ŋen ŋëđǝñinu kaiñ ṯa eđa gaɽ
         al yawuḏ laɽaŋa eđaga garto, na ṯa gabǝṯa egeɽa gǝlëɽǝŋu, orn rǝmwa raŋaicǝñi ŋen
         ṯa igaber igalwaɽa ṯa eđa gǝnǝŋ gataŋa walla geicia.
         29 nṯia điñǝđi igeṯo igero iganeđa ndǝ ñagundǝđiñi orn igandeɽǝđe ṯa, ñagundǝđiñi eđa?
         30 na karnilius nǝŋaṯa, điñǝđi ñoman ñaŋgaṯo marldwan ŋen ŋarno ëđǝñin isi, ëđǝñina
         iɽijin, igafo igaṯurṯia rǝmwa egeɽa gǝlëɽǝñi, orn maji nǝŋǝñǝđuri nëiñua gëɽǝnu ndrena
         nano nǝwađialo natǝɽe kaiñ,
         31 nǝŋaṯa, karnilius, đǝṯurṯia đǝlaɽǝŋa đanǝnu na đalǝŋeṯa đǝño đǝlaɽǝŋa đalǝŋǝđeiniau
         rǝmwa nëiñua.
         32 đwaṯo leđa alo yafa ŋundǝđi siman ganṯa buṯrus, gënǝŋu gafo eɽa gǝsiman maji gǝbǝɽi
         yerna igi gafo al bar nano.
         33 orn igwađweiṯiaŋalo ram, orn agiđu ŋen ŋaŋǝra, ageṯo. orn điñǝđi ñagarraiđo pređ
         rǝmwa nëiñua ṯa ñane ŋen pređ iŋi elǝŋ yesu galwaɽǝṯǝŋa.
         34 na buṯrus nǝŋǝbǝlađe ëiñuano ilëɽǝŋu nǝŋaṯa ṯa, đeṯam igaseicu ŋen na igaliŋeṯo ŋope
         ṯa rǝmwa rero raberṯia ŋen ŋǝnǝŋ eleđa lǝmaṯan na ŋarto eleđa lǝmaṯan,
         35 orn leđa pređ lalo pređ, ndǝ liđǝña rǝmwa na lëbǝđia ŋen pređ rǝmwa ronaṯa, rǝmwa
         ralaŋǝnṯi.
         36 fǝŋen iŋi rënǝŋu rađwaṯo eleđa lisrayil ṯa arǝlërrǝŋaiđe ŋen ŋaŋǝra ŋǝđëuṯaralo iyesu
         masiya, gënǝŋu igi gaɽo elǝŋ gǝlaŋge pređ.
         37 ŋen ŋakǝl ŋërrǝŋeinu alo yuḏiya pređ, ŋatwođo alo ijalil, ndǝ yuanna gërrǝŋaieu leđa
         ŋen ŋǝmamuḏiya.
         38 ñagaliŋeṯo ṯa rǝmwa rabuŋṯu yesu galo inasiraṯ usilaga gatǝɽe na ŋabǝɽaŋa, na gënǝŋu
         ṯaŋakaldaieo ṯaŋiđu ŋen ŋaŋǝra ṯaŋakeiđu leđa pređ ildi lađamǝnu iseṯan, ŋen ŋanṯa
         rǝmwa rafomaiya.
         39 na nanda ñagaɽo đamǝđaṯa eŋen pređ iŋi gënǝŋu giđu alo yal yawuḏ na alo yursalim.
         leđa laɽiñǝma ndǝ lëɽǝma gabǝreieia iđuɽi
         40 orn rǝmwa ratuđǝma ndǝ ñoman ñaɽo ñiɽijin ndrǝmaŋgiṯi aŋǝseini,
         41 gerṯa eleđa pređ orn inanda ñaŋgi rǝmwa roṯǝnde eleđa ananoŋ ṯa ñaɽeṯe đamǝđaṯa,
         nanda ñaŋgi ñagasǝlda na ñagëṯǝlda ŋen gënǝŋu gatwođo eŋǝɽaiñ.
         42 yesu gwalwaɽǝṯǝnde ṯa ñërrǝŋaiee leđa na ñaɽeṯe đamǝđaṯa ṯa fǝŋu igi rǝmwa rëɽǝma
         gaɽ elǝŋ igi giđ aŋakarme leđa lamǝṯo na laiyo.
         43 fǝŋu al anbiya pređ yaro đamǝđaṯa eŋen ŋǝlëɽǝŋu ṯa leđa pređ ildi lëndu ŋen ŋǝlëɽǝŋu
         liđ alǝŋgǝđeini ŋen eŋen ŋeieia irǝŋga gǝlëɽǝŋu.
         44 ndǝ buṯrus gaɽwata ŋen iŋi usila gatǝɽe gǝrǝmwa nǝŋǝliruwǝṯi nano ildi pređ lano
         ole.
         45 na leda ildi leto buṯrusala ildi lëndu ŋen ŋǝrǝmwa, na luɽǝđǝnu lënǝŋulu ldirǝwano
         kaiñ ŋen ŋanṯa đǝnaica usila gatǝɽe gǝrǝmwa girǝwuṯu leđa enare ildi lero laɽo al
         yawuḏ.
         46 ŋen ŋanṯa lalnaṯa laɽwata ole ɽetǝɽeteo ldǝnanaice rǝmwa ŋaɽrwa. orn buṯrus gaṯa,
         47 eda gǝnǝŋ gaɽǝwađaṯa ganeđa ṯa leđa ildi laneini mamuḏiya, ildi laneinu usila gatǝɽe
         gǝrǝmwa garno nanda?
         48 na galwaɽǝṯǝlo ṯa alneini mamuđiya irnga gǝyesu masiya. orn ldeɽǝđe buṯrus ṯa alǝɽaŋǝlda
         ñoman ñǝmaṯan.

1 orn leđa lǝđweinu na lorǝba lǝkanisa lafo alo yuḏiya, lano ṯa leđa ildi gerṯa laɽo
         yawuḏ lërrǝŋeinu ŋen ŋǝrǝmwa eum.
         2 orn ndǝ buṯrus gabǝṯa alo yursalim leđa ildi lëndu ŋen ŋǝđuɽǝđǝnia ṯalɽwataiđo buṯrusga,
         3 ldaṯa, agabǝɽo eleđa lero luɽǝđǝnia nǝñasǝlda eđa?
         4 orn buṯrus galwaɽǝṯǝlo ŋen pređ igǝṯǝrria nǝŋaṯa,
         5 igafo igafo alo yafa ṯiṯurṯu rǝmwa, orn ŋen ŋamiñiṯiñi. wagǝnǝŋ girǝwu elo garno
         al farǝđi yoɽra yakasǝnu alo marldwan niruwǝṯiñi nano.
         6 orn ṯiseieu ŋope ninwane laŋge ɽruguđu, đwala đeđǝñwa na đirnuŋ na imwa yeicia na
         ndǝfia nelo.
         7 na nene ole geiṯiñi ṯa, buṯrus, twođo ŋaɽiñe ŋase.
         8 orn niyaṯa ndo elǝŋ yesu, wagero gǝnǝŋ gataŋa geicia gënṯiñi ëiñua lomanaŋ.
         9 orn ole igi geṯiñi nano tǝŋ nǝŋaṯa, waŋge rǝmwa riđu gatǝɽe gerṯa agabaṯa ṯa gataŋa.
         10 orn ŋen iŋi ŋaɽaico lorǝba ŋiɽijin orn waŋge nǝŋoɽǝbaṯe elo đǝge.
         11 orn iliga lakǝl đurri leđa liɽijin larǝmaṯo eɽa igei igafau, lǝđweinṯiñi alo igaisariya.
         12 na usila gǝrǝmwa galwaɽǝṯiñi ṯa ñaɽǝlda yerṯe igirǝwano eŋen ŋǝnǝŋ. orn ñaɽe lorldaiñala
         ildi laɽo đenǝŋ nǝŋamiñe gunto niñënṯi eɽa gǝmaji.
         13 orn nǝŋǝndǝlwaɽǝṯi fǝṯau gaseicu mǝlaiyǝka đađǝru egeɽa gǝlëɽǝŋu, nḏǝmeiṯi ṯa, đwaṯo
         leđa alo yafa aɽe alundǝđi siman igi gënǝjǝnu buṯrus,
         14 gënǝŋu giđ aŋǝndǝlwaɽǝṯi ŋen iŋi agiyëbǝrǝni na leđa pređ legeɽa gǝlaɽǝŋa.
         15 orn ŋen igabǝṯa nole igaɽwata, usila gatǝɽe gǝrǝmwa nǝŋaliruwǝṯi enare ŋen ŋarno
         nanda ananoŋ.
         16 orn nilǝŋǝđeini eŋen ŋelǝŋ yesu galwaɽo ṯa, yuanna gananaiđo mamuḏiya ŋawaŋa, orn
         ñaŋ ñagiđi ñananeini mamuḏiya usilaga gatǝɽe.
         17 orn ndǝ rǝmwa ranaieǝlo đanaica đurri ŋen ŋarno ranaicǝnde ndǝ ñagëndu ŋcn ŋelǝŋ
         yesu masiya, igënǝñi esegi ṯa igađama rǝmwa eŋen ralwaɽo.
         18 orn ndǝ lano ŋen iŋi ldabwaiñe ŋǝma, orn ldanaice rǝmwa ŋaɽrwa ldaṯa orn rǝmwa ranaico
         leđa ŋen ildi gerṯa laɽo al yawuḏ cum ṯa alǝŋgǝđeini ŋen eŋen ŋeicia aloɽǝbaṯe rǝmwa
         nano ṯa alamǝṯe.
         19 orn leđa ilđi lalaldǝđǝnu alo ŋen ŋanṯa ŋen ŋubwa iŋi ŋatwođo eŋen ŋisṯǝfanus labǝɽo
         nwaldaŋ alo ifinigiya na igubrus na yanṯakiya orn lderṯe lǝbërrǝŋaicia leđa ŋen ŋǝrǝmwa
         illi al yawuḏ ǝrtođ.
         20 orn lǝmaṯan iŋulu lalo igubrus na igirǝwaniya, ndǝ lënṯu alo yanṯakiya ldërrǝŋaici
         leđa ŋen ŋelǝŋ yesu, ilđi gerṯa laɽo al yawuḏ,
         21 na đaŋ đelǝŋ yesu lafǝlđa na lwaiña ldëndi ŋen ldređeṯe elǝŋ rǝmwa nano.
         22 ndǝ leđa lalo yursalim lano ŋen iŋi ldađwaṯe barnaba ṯa aŋaɽe alo yanṯakiya.
         23 ndǝ geṯo na gaseicu đubwiđiya na đame đǝrǝmwa, nǝŋǝreṯe nano, gërrǝŋaicǝlo ŋen kaiñ
         ṯa alđuri ŋope eŋen ŋelǝŋ yesu araga gunto ŋenŋa ŋwonḏǝṯo,
         24 ŋen ŋanṯa gënǝŋu gaŋǝra egare gwunḏǝjeinu usilaga gatǝɽe na đonaṯađa. na leđa lwaiña
         laɽǝjaiđo egelǝŋ yesu.
         25 orn barnaba nǝgabǝṯa alo iṯarsus ṯa aŋǝpwaiñe sawul.
         26 na ndǝ gafiđǝma gamǝma alo yanṯakiya. na lënǝŋulu larraiđo ikanisa iṯǝli đurri lërrǝŋaicu
         leđa ŋen lwaiña kaiñ. na alo yanṯakiya iliga lakǝl ṯalǝmis yënǝjǝnu masiyin ŋen ŋaɽnda.
         27 na iñoman iñi anbiya yeṯo alo yursalim yabǝṯa alo yanṯakiya,
         28 na gǝnǝŋ iŋulu ganṯa agabus gatwođo nǝŋǝlwaɽe usilaga gatǝɽe ṯa ŋorwaṯa ŋiđ aŋela
         ŋoɽra aŋëndi alo pređ, na ŋorwaṯa iŋi ŋeṯo iliga lǝkuluḏius.
         29 na ṯalǝmis yëɽu ŋen enare ṯa yiđ aiyamǝđaṯe lorǝba lǝkanisa alo yuḏiya laŋgela, ŋen
         ŋarno laŋge rǝmwa ranaicǝlo ɽetǝɽeteo.
         30 na ṯalǝmis niyiđi ṯia niyǝđwaṯe barnaba na sawul laŋgela enǝlǝŋ nǝkanisa alo yuḏiya.

1 iliga lakǝl elǝŋ ganṯa iruḏus gënđu leđa lǝmaṯan lǝkanisa nǝŋǝlnaice ŋen ŋubwa.
         2 nǝŋaɽiñe yagub, orǝba gǝyuanna đoperređa
         3 na ndǝ gwanwano ŋen iŋi ŋaŋǝra leđa nano lal yawuḏ nǝŋëndi buṯrus cum. ŋen iŋi ŋafo
         iliga lǝđǝsa ndǝ leđa laso aicǝba gaicǝfa.
         4 orn ndǝ gëndǝma gëɽǝma isijǝn nǝŋǝđwaṯe askari ređ na đenǝŋ nemiñe yunto, niyela
         liga lnǝŋ marldwan na iliga lnǝŋ marldwan, gaṯa ndǝ đǝsa đaŋgaṯo giđ aŋǝmǝmaṯe leđa
         nëiñua.
         5 na buṯrus gërǝmǝjeinia isijǝn, orn leđa lǝkanisa lafo laṯurṯia rǝmwa araga gunto
         eŋen ŋǝlëɽǝŋu.
         6 na ulǝŋgi gakǝl đurri ndǝ iruḏus gwonaṯa gamamaṯa leđa nëiñua buṯrus gafo gandro
         askariya iɽijan yëɽiṯǝma iligano gakasǝnu nuriđana niɽijan, orn askari yafo igëuwǝr
         yarǝmoṯwa sijǝn.
         7 na mǝlaiyǝka đelǝŋ rǝmwa nḏela na arrerre nǝŋǝwađialo isijǝn, na mǝlaiyǝka đabǝɽu
         buṯrus aŋǝno nḏǝmatuđi iŋuriđ nḏaṯa, twođo taltal. na nuriđa nǝmiɽi raŋ.
         8 na mǝlaiyǝka nḏǝmeiṯi ṯa arǝnijǝnu ndrena na nḏǝbina nǝrǝmanǝña. nǝŋiđi ṯia. orn
         mǝlaiyǝka nḏǝmeiṯi tǝŋ ṯa, tërǝnu molfaya isi yaɽo erena gǝṯǝña na ŋaiñǝteṯe.
         9 nṯia nǝŋǝmiñe ṯaŋǝteṯo, orn nǝŋaijǝbeṯe ṯa ŋen iŋi ŋiđǝnu mǝlaiyǝkađa ŋaɽo đeṯam,
         orn gaṯa aŋgaica gaseicu ŋen iŋuriđ.
         10 ndǝ lamiñaṯo askari yeɽnda na yomǝn inḏurṯu ldarǝmaṯe igëuwǝr yipeini, ëuwǝr isi
         eređeṯo nǝsuk, yǝgǝgiđǝnṯǝlo mǝɽǝmǝɽeñ, na lamiñaṯo ndëuwǝr lderlde mǝnna mǝnna na
         ram ldǝpërǝđǝniano mǝlaiyǝkađa.
         11 na buṯrus galǝŋinnano ṯa gëbǝrnu nǝŋaṯa ṯa, điñǝđi igaliŋeṯo ṯa elǝŋ yesu gađwaṯo
         mǝlaiyǝka đǝlëɽǝŋu nḏëbǝriñi eđaŋ điruḏus na eŋen pređ iŋi leđa lal yawuḏ laiñǝṯurṯi.
         12 orn ndǝ galiŋeṯo ṯa ŋen iŋi ŋǝđeṯam nǝŋaɽe egeɽa gǝmiriam, lǝŋgen yuanna igi ganṯa
         margus, igi leđa lwaiña lafo laurarraiđia ṯalṯurṯu rǝmwa.
         13 orn buṯrus gabǝɽu đǝpundri đëuwǝr yeɽa na ŋere nǝŋela ŋanṯa ruḏa ṯa aŋalǝŋeṯe ŋen,
         14 orn ndǝ ŋaliŋeṯo ole gǝbuṯrus nǝŋǝreṯe nano kaiñ na nǝŋerṯe ŋǝmagagiṯi, orn ŋobǝđaṯo
         egwaŋ nǝŋalwaɽǝṯi leđa ṯa, buṯrus gëni gaṯurwa igëuwǝr.
         15 na leđa ldǝmeiṯi ṯa agǝramǝɽua. orn ṯaŋǝlwaɽo ṯa đeṯam fǝŋu. na lënǝŋulu ldaṯa fǝmǝlaiyǝka
         đǝlëɽǝŋu.
         16 orn buṯrus ṯaŋëpu đǝpundi mǝldin, na ndǝ lǝgǝgiđu lanwanǝma ldirǝwano kaiñ.
         17 orn buṯrus nǝŋǝlabeiṯi đaŋ elo ṯa alɽaŋe aten, nǝŋǝlǝlwaɽǝṯi ŋen ṯau elǝŋ ycsu gëbǝrma
         isijǝn. nǝŋaṯa lwaɽǝṯr yagub ŋen iŋi na lorǝba cum. orn nǝŋamiñe nǝŋaɽe alo yarto.
         18 na ndǝ ëđǝñin gaɽo đǝge ŋen nǝŋwaiñǝṯe igaskari ŋen ŋanṯa buṯrus gero.
         19 na ndǝ iruḏus gapwaiñǝma na gero gamafiđia ginḏeicu askari na gagariñaiđo ṯa aiyǝmamǝm
         aiyǝɽiñini. orn nǝŋǝtwođe alo yuḏiya nǝŋaɽe alo igaisariya nǝŋafeṯe tu.
         20 orn iruḏus nǝŋǝciṯano eleđa lalo isur na isiḏa, na lënǝŋulu ldǝmeṯa nano ŋenŋa ŋunto,
         orn lariđicu bilastǝs eŋen eŋen, maji gađuɽǝđǝnṯia elǝŋ, ldeɽǝde elǝŋ ṯa alṯoɽaṯe
         ŋen aŋǝreṯe nano, ŋen ŋanṯa alo esen leđa lamama lalasǝni egelǝŋ.
         21 orn iloman ildi lëɽǝnu elǝŋ iruḏus garrǝpo ndrena nano nǝŋǝlǝŋe na nǝŋǝɽaŋe nal kurs
         ṯaŋǝɽwatiṯu leđa.
         22 na leđa larǝjaico ole ldaṯa, ole igi gǝrǝmwa, gerṯa geđa.
         23 na ram mǝlaiyǝka đelǝŋ yesu đabǝɽuma ŋen ŋanṯa gero ganaiea rǝmwa ŋaɽrwa, orn luđa
         ṯalmaso nǝŋaiye.
         24 orn ŋen ŋǝrǝmwa ṯaŋǝkaɽǝjaiđo ṯa ŋoɽra.
         25 na barnaba na sawul loɽǝbǝđo alo yursalim ndǝ laɽiñađaṯo ŋǝmëɽria đǝge, ldame yuanna
         igi ganṯa margus.
         
            

         
      
   
      
         13
1 na ikanisa alo yanṯakiya anbiya yëni na leđa labërrǝŋaiđia ŋen. fǝbarnaba, na simaun
         igi ganṯa nijar, na lukiyus galo igirǝwaniya, na manayin igi lamǝṯo eɽa gunto iruḏusga
         gaɽo elǝŋ, na sawul.
         2 ndǝ lafo labuŋṯia rǝmwa, na laɽaŋo ŋorwaṯaŋa, usila gatǝɽe gǝrǝmwa gǝlwaɽǝṯǝlo ṯa,
         ëɽr barnaba na sawul alǝsoŋ ṯa aliṯiñi ŋǝmëɽria iŋi gwundǝđeieǝlo.
         3 orn ndǝ laɽaŋo ŋorwaṯaŋa laṯurṯu rǝmwa ldǝlëɽi raŋ nǝŋǝɽwa ldǝlǝđwaṯe.
         4 na ildi liɽijan lǝđweinu eŋen ŋusila gatǝɽe labǝɽo alo isalukiya, na tu lënṯu iđǝpundr
         đǝŋau ldabǝṯa alo igubrus.
         5 ndǝ larǝmaṯo alo isalamis ldërrǝŋaiei leđa ŋen ŋǝrǝmwa imajma yal yawuḏ. na lafo
         yuannala galamǝđaṯa.
         6 nd lërrǝŋaicu leđa ŋen alo pređ, alo isi yerṯo neɽa ano ŋawa ŋakëđiṯu iligano, ldarǝmaṯe
         irnuŋ gǝnǝŋ gǝbernia bafus ldǝfiđi maji gaɽo yawuḏ gaɽo uđǝmi na gaɽo nabi eŋaɽǝwen
         ganṯa baryesu.
         7 lafo majiga goɽra iŋǝmëɽria ŋǝlǝŋ, ganṯa sǝrjius bulǝs, gënǝŋu gerṯo ŋaṯǝɽa ŋoɽra
         eŋen pređ. na gënǝŋu gundǝđu barnaba na sawul ṯa aŋalnaṯe ŋen ŋǝrǝmwa.
         8 orn maji igi gaɽo uđǝmi, igi irǝŋ gǝlëɽǝŋu gwomǝn ganṯa alim, gagealo ŋen ŋanṯa gaber
         gwonaṯa ṯa maji igi goɽra gǝbendia ŋen ŋǝrǝmwa.
         9 orn sawul, igi ganṯa bulus cum, gwunḏǝjeinu usilaga gatǝɽe, ṯaŋǝmaseicu kaiñ,
         10 nǝŋaṯa aganǝŋa ŋaŋgi agaɽo ŋere ŋǝseṯan, agageo ŋen pređ ŋuđǝrwaṯo, agwunḏǝjeinu
         ŋađǝna nano na ŋenŋa ŋeicia tǝmǝtǝm, agabwaiña ṯa agagera đađ đǝrǝmwa iđi đuđǝrwaṯojaica?
         11 na điñǝđi đaŋ đelǝŋ yesu đafǝŋa nano. agiđi ŋǝrǝmiṯi ṯa ŋerṯe agǝseiđia ëđǝñina liga
         lǝmaṯan. na ram nǝŋǝrǝmiṯi ṯaŋapwaiño eđa gǝmakendi eđaŋ ṯaŋǝmirldu.
         12 orn maji goɽra ndǝ gaseicu ŋen ŋiđǝnu nǝŋëndi ŋen, ŋen ŋanṯa gafo girǝwano iđërrǝŋaiđia
         đelǝŋ yesu.
         13 orn bulusanda ldǝtwođe alo ibafus, lđabǝṯa alo ibarja alo yanṯa bamfiliya. na yuanna
         gaṯađǝlo nǝŋoɽǝbaṯe alo yursalim.
         14 orn lënǝŋulu ldamiñe alo ibarja ldabǝṯa alo yanṯakiya alo ibisiḏiya. iloman lǝđǝmiñǝniano
         lđënṯi imajma ldǝɽaŋalo.
         15 ndǝ nǝlǝŋ nal majma nëgǝriṯi leđa ŋen ŋađam gǝmusa na ŋal anbiya đǝge neɽǝđe bulusanda
         ṯa, lorldaiñanda ndǝ ñagerṯo ŋen ṯa ñagabërrǝŋaicia leđa, ërrǝŋaicǝrldo.
         16 orn bulus nǝŋǝtwođe nǝŋabǝce đaŋ elo nǝŋaṯa, leđa lisrayil na ildi liđǝña rǝmwa,
         nǝr,
         17 rǝmwa rǝleđa ilëndr lisrayil rënǝŋu roṯo papanda ildëndr na riđǝlo loɽra ndǝ lafo
         alo imasr, na đaŋđa đǝbeini elo ndrǝlamiñi.
         18 na garno nṯǝli eređia marldwan ragagariñaṯǝlo eđǝñwa.
         19 na ndǝ ramǝndađo leđa lerṯo ole ɽetǝɽeteo laiyǝn đenǝŋ nemiñe iɽijan alo ikanan,
         ndrǝlakarnǝđiṯi đuđa ndrǝlnanaice garno nṯǝli miyya marldwan na eređia đenǝŋ.
         20 orn ndǝ nṯǝli naŋgaṯo ini rǝmwa rǝnaicǝlo al gaḏianda, orn ndǝ al gaḏianda ildi đǝge
         rǝnaicǝlo samwil igi gaɽo nabi.
         21 orn leđa ldǝmeɽǝđe elǝŋ goɽra đǝge, na rǝmwa ranaicǝlo sawul iđia gǝgayis eleđa lǝbenyamin,
         ŋen ŋanṯa nṯǝli eređia marldwan.
         22 na ndǝ raŋgeicǝma đǝge ndrǝtuđi ḏawuḏ gaɽo elǝŋ egen, ndraṯa, igafiđu ḏawuḏ iđia
         gǝyassi, maji gerṯo ara garno gǝlëɽǝñi igi giđ aŋiđi ŋen pređ igwonaṯa.
         23 orn iliđia lǝmaji igi lǝnḏurṯu rǝmwa ranaico israyil đëbǝri, fǝŋu yesu, garno rëɽu
         ŋen pǝnđe.
         24 ndǝ gamǝlu geṯo yuanna gërrǝŋaicu leđa pređ lisrayil ṯa mamuḏiya yaɽo đamǝđaṯa đǝđaṯađa
         ŋen ŋeicia na đǝđoɽobaṯa rǝmwa nano,
         25 na ndǝ yuanna gafo ṯwaiñ gaɽiñǝđaṯa ŋǝmëɽria ŋǝlëɽǝŋu gaṯa, ñaganǝñaŋ ñagaṯa fiñi
         esegi? igero gaɽo al masiya orn eđa gëni gǝnǝŋ giđ aŋǝñela nḏurṯu na igero igarǝjađaṯa
         eŋen ṯa igobaica yar ano yǝnḏǝbina nǝrǝmanǝŋ rǝlëɽǝŋu.
         26 lorldaiñ, liđia lamǝcu gibrayim, na ildi lafǝndau liđiña rǝmwa ŋen ŋađweinṯǝndr iŋi
         ŋǝđëbǝri iđi.
         27 ŋen ŋanṯa leđa ildi lafo alo yursalim na nǝlǝŋ enen laijǝba yesu na ŋen ŋal anbiya
         iŋi ŋaɽwatǝni ñoman pređ ñǝđǝmiñǝniano, lënǝŋulu laɽiñađaṯo ŋen iŋi ndǝ lanedǝma,
         ldǝmakarme.
         28 lero lafidia ŋen ŋǝnǝŋ ṯa almauɽiñe orn leɽǝdo bilaṯus ṯa aŋǝɽiñǝni.
         29 orn ndǝ laɽiñadaṯo ŋen pređ ŋǝwërđǝnu eŋen ŋǝlëɽǝŋu liruwǝma iđuɽi ldǝmëɽi eđel.
         30 orn rǝmwa ratuđima eŋǝɽaiñ,
         31 na ñoman ñwaiña gamiñiṯu leđa ildi latođǝlda alo ijalil labǝṯa alo yursalim, na điñǝđi
         laɽo đamǝđaṯa đǝlëɽǝŋu eleđa.
         32 na nanda ñagǝndërrǝŋaicia ŋen ŋaŋǝra ṯa ŋen iŋi rǝmwa rëɽǝṯu papanda lǝpǝnde,
         33 iŋi rënǝŋu raɽiñǝđiṯǝndr lëŋgr lǝgaɽr ñere eñen ndǝ ratuṯǝndr yesu, garno ŋen ŋǝwërđǝnu
         egađam gǝmasmur iɽijan ṯa, aganǝŋa agaɽo iđia gǝlëɽǝñi, iloman ildi igalǝŋaŋa.
         34 na eŋen iŋi ṯa rǝtuđǝma eŋǝɽaiñ gaber giđ aŋoɽǝbaṯe ṯa aŋaieǝbǝre tǝŋ, raṯa, igiđi
         indǝnaice đǝbuŋṯia iđi đatǝɽe na đaɽo đeṯam iđi igëɽǝṯu ḏawuḏ.
         35 ralwaɽo cum imasmur gwomǝn ṯa, agaber agaŋgiṯi eđa gatǝɽe gǝlaɽǝŋa aŋaicǝbǝre.
         36 ŋen ŋanṯa ḏawuḏ ndǝ giđu ŋǝmëɽria ŋǝrǝmwa đǝge gandro eŋǝɽaiñ nǝŋurǝni eṯenandala,
         nǝŋaieǝbǝre,
         37 orn igi rǝmwa ratuđima gero gaicǝbǝro.
         38 orn ŋgiṯr ŋen iŋi aŋǝlǝŋini eñaŋ, lorldaiñ, ṯa ŋen iŋi ñagano diñǝđi ŋǝđǝŋgeinia
         đǝŋen ŋeieia iđi đafo imaji igi,
         39 na iŋu leđa pređ ildi lëndu ŋen alëbǝrni eŋen pređ iŋi lero laɽǝwađaṯa ṯa lëbǝrni
         igal ganun imusa.
         40 orn rǝmoṯr ŋen ṯa ŋen aŋerṯe ŋǝndeṯa nano iŋi al anbiya yalwaɽo,
         41 ṯa, nwanǝđr, ñaŋgi ñagǝđama ŋen, irǝwarano na ñaiye ŋen ŋanṯa igëbǝđia ŋen ŋǝnǝŋ
         iliga eldalo na ŋen iŋi ñagaber ñagidi ñagaŋǝnṯi kwai kwai ndǝ eđa gǝnǝŋ galwaɽǝṯǝnde.
         42 na ndǝ lamiñaṯo ndëuwǝr leđa leɽǝđǝlo kaiñ ṯa aldërrǝŋaiee ŋen iŋi tǝŋ ndǝ loman
         leṯo lǝđǝmiñǝniano tǝŋ.
         43 na ndǝ ŋen ŋamǝndëđǝnu leđa lwaiña, ildi laɽo al yawuḏ na ildi larto lëndu ŋen, lateṯo
         bulus na barnaba, ildi lalwaɽǝṯǝlo ŋen araga gunto ṯa alɽaŋe ŋope eŋen ŋǝđubwiđiya
         na đame đǝrǝmwa.
         44 orn ndǝ loman leṯo lwomǝn lǝđǝmiñǝniano leđa larraiđo lwaiña kaiñ ṯa alne ŋen ŋǝrǝmwa.
         45 orn ndǝ leđa lal yawuḏ laseicu leđa lwaiña ldǝciṯano, ṯalǝkuɽǝbǝjǝđǝṯu eŋen bulusala,
         ldǝmware.
         46 na bulus na barnaba lalwaɽǝṯǝlo nëiñua ŋǝđaiña ŋero, lđaṯa ŋen đeṯam ṯa ñagano ŋen
         ŋǝrǝmwa ananoŋ ñaganǝñaŋ. orn điñǝđi ŋen ŋanṯa ñaganeđo na ñagamo đǝskinia ntam enalo
         ṯa ñagero ñagarǝjađaṯa eŋen ṯa ñerṯe đamǝṯia đǝbǝɽǝbǝte, orn đǝge ñagabërrǝŋaice leđa
         ŋen ildi gerṯa laɽ al yawuḏ
         47 ŋen ŋanṯa elǝŋ rǝmwa rwalwaɽǝṯǝnde ṯa, igëɽǝnde ñagaɽ arrerre ŋen ŋanṯa leđa ildi
         gerṯa laɽo al yawuḏ ṯa ñananaiđe đëbǝri alo pređ na ltuŋga đǝrti.
         48 na ndǝ leđa lano ŋen iŋi ildi gerṯa laɽo al yawuḏ ldaŋǝreṯe nano ṯaloɽre ŋen ŋelǝŋ
         yesu, na ildi rǝmwa roṯǝlo pǝnde ram ṯa alame đamǝṯia đǝbǝɽǝbǝte ldëndi ŋen.
         49 na ŋen ŋelǝŋ yesu ŋǝlaldǝđǝni alo pređ.
         50 orn leđa lal yawuḏ ldatuđi nare nǝliji ɽrlda eŋen ildi laŋǝra eŋen, ṯaŋǝbuŋṯu rǝmwa
         na leđa loɽra lalo yakǝl, ldǝnanaiee bulus na barnaba ŋen ŋubwa ldǝlmiñe alo esen.
         51 orn bulus na barnaba labuɽuṯǝlo abǝɽǝtua erǝmanǝña eren, nǝlṯađe lđabǝṯa alo igunia,
         52 na ṯalǝmis yunḏeinu enare đaŋǝrađa nano na usilaga gatǝɽe.

1 orn alo igunia lënṯu ndǝm imajma yal yawuḏ ldǝlërrǝŋaiee ŋen ŋabǝɽaŋa ŋusila gatǝɽe
         orn lwaiña lal yawuḏ na lal yunaniyin lano ldëndi ŋen.
         2 orn leđa lal yawuḏ ildi lero labendia ŋen lǝtuđeieu leđa ŋen enare ildi gerṯa laɽ
         al yawuḏ, ldǝɽriđici eŋaṯǝɽa ṯa alǝgea lorǝba lǝkanisa.
         3 orn bulus na barnaba laɽaŋa alo yakǝl ñoman ñwaiña ṯalërrǝŋaicu leđa ŋen ŋelǝŋ yesu
         lero ŋǝđaiña nano, na gënǝŋu gaɽo đamǝđaṯa eŋen ŋǝlëɽǝŋu iŋi ŋǝđubwiđiya na đame đǝlëɽǝŋu,
         na giđu ŋen ŋoɽra na aŋwara raŋra eren.
         4 orn leđa lalo yakǝl lakarnǝđiano, lǝmaṯan lwonaṯa ŋen ŋal yawuḏ na lǝmaṯan lwonaṯa
         ŋen ŋǝleđa lǝđweinu.
         5 orn ŋen ŋafo eleđa ildi gerṯa laɽ al yawuḏ na igal yawuḏ cum na enǝlǝŋ enen, ṯa aldëndi
         na aldamǝndaiye ŋwandraŋa.
         6 orn ndǝ lalǝŋinnano ldobǝđaṯe alo ilisṯra na iḏarba alo ilikoniya na alo pređ tu,
         7 na ṯalërrǝŋaicu leđa ŋen ŋaŋǝra ŋǝrǝmwa alo yakǝl.
         8 orn alo ilisṯra maji gëni gǝnǝŋ gaɽaŋa alo igi gaijǝba rǝmanǝñara, gǝlǝŋǝnu egare
         gǝlǝŋgen gaɽo ṯia, gaijǝba gabǝrlda kwai kwai.
         9 maji gano bulus gaɽwata, na bulus ṯaŋǝmaseici kaiñ galǝŋinnano ṯa gënǝŋu gerṯo đonaṯa
         ṯa aŋeiđini,
         10 nǝŋalwaɽe olega goɽra, nǝŋaṯa, twođo ŋǝđuri. orn nǝŋǝborṯe elo ṯaŋerldo.
         11 na ndǝ leda pređ lanwano ŋen iŋi bulus giđu, lalwaɽo pǝlelo olega galo ilikoniya
         ldaṯa, imwa niyirǝwǝṯǝndau yarno leđa.
         12 na leđa lënǝcu barnaba sifs na bulus armis, ŋen ŋanṯa gënǝŋu goɽra eŋen.
         13 orn kana irǝmwa irri ranṯa sifs, irri rerṯo eɽa gǝlëɽǝŋu eđađ iđi đǝbenṯia irnuŋ
         igi, yamo ñǝnḏǝri na ŋǝđobǝra ŋen ŋanṯa yonaṯa yanaica rǝmwa eren đǝɽǝđinia leđala
         igëuwǝr yirnuŋ.
         14 ndǝ leđa lǝđweinu, barnaba na bulus lano, lagero ndrena enen ldobađaṯe leđa nano
         ndëuwǝr ṯaɽrajaico ole,
         15 ldaṯa, leđa bǝṯrau. ñagëbǝđia ṯia eđa? nanda ñagaɽo leđa cum, ñagarno ñaŋ na ñagandërrǝŋaicia
         ŋen ŋaŋǝra ṯa ñaŋgiṯi ŋen iŋi ŋǝpiano ñateṯe rǝmwa ramǝṯo irri riđu elo na alo na
         ebarlda na laŋge pređ ildi lafǝlau.
         16 iliga lǝpǝnde raŋgiṯu leđa ṯalerldo eŋen eŋen,
         17 orn rerṯo đamǝđaṯa đǝlëɽǝŋr jaica jaica, ŋen ŋanṯa rënǝŋu riđu ŋen ŋame ranaieǝnde
         ŋawa ŋađǝne na lalǝsǝni igiṯǝli, na nare enalo ldǝbeṯe ldǝŋǝreṯe nano.
         18 ndǝ leđa lano ŋen iŋi lwonaṯa ṯa lalnaieia đǝɽǝđinia mǝldin orn ldǝŋgiṯi ŋen.
         19 orn al yawuḏ yeṯo alo yanṯakiya na alo igunia yanaieo leđa ŋen niyǝtuđi nare enen
         orn leđa ldamǝndaiye bulus ŋwandraŋa ldamabǝleđeṯe ndëuwǝr ldaṯa gaiyo.
         20 orn ṯalǝmis yarraiđǝma nano yëɽiṯima iligano nǝŋatwođe nǝŋoɽǝbaṯe alo yakǝl na iloman
         leṯeɽe lđabǝla barnabaga alo iḏarba.
         21 ndǝ lërrǝŋaicu leđa ŋen ŋaŋǝra ŋǝrǝmwa alo yakǝl na leđa lwaiña lateṯǝlo ldiđǝni
         ṯalǝmis, lđoɽǝbaṯe alo ilisṯra na alo igunia na alo yanṯakiya,
         22 lamađaṯa ṯalǝmis eŋen ŋǝrǝmwa lalwaɽǝṯǝlo ṯa alđuri ŋope alerṯe đonaṯa, lđaṯa, lǝgǝbenṯiar
         eŋǝlǝŋe ŋǝrǝmwa đirǝnḏeiniađa đwaiña na ŋenŋa ŋubwa.
         23 na ṯalṯurṯu rǝmwa ṯalɽaŋo ŋorwaṯaŋa ṯa alëndi leđa ildi rǝmwa ronaṯa ṯa alǝɽeṯe nǝlǝŋ
         ikanisa pređ, na leɽǝđo elǝŋ yesu ṯa aŋǝlǝbuŋṯi ildi lëndu ŋen ŋǝlëɽǝŋu.
         24 orn lamiño alo ibisiḏiya ldeṯa alo ibamfiliya,
         25 na ndǝ lërrǝŋaicu leđa ŋen ŋǝrǝmwa alo ibarja leṯo alo yaṯalia.
         26 orn latwođo tu iđǝpundr đǝŋau ldabǝṯa alo yanṯakiya, alo isi kanisa yađwaṯǝlo ṯa
         aliđi ŋǝmëɽria ŋǝrǝmwa iŋi laɽiñǝđaṯo.
         27 na ndǝ larǝmaṯo đǝge larreiđu leđa lǝkanisa ldǝlǝlwaɽǝṯi ŋen pređ rǝmwa riđu ŋulda
         na ragagiđu ëuwǝr eleđa ildi gerṯa laɽ al yawuḏ ṯa alaɽǝwađaṯe lǝberṯia đonaṯa.
         28 na laɽaŋa tu ñoman ñwaiña ṯalǝmisya.

1 orn leđa lǝmaṯan leṯo alo yuḏiya ṯalërrǝŋaieu leđa ŋen, ldaṯa, ndǝ ñagero ñaguɽǝđǝnia
         garno ŋen ŋǝpǝnde ŋǝmusa ñagaber ñagaɽǝwađaṯa ñagëbǝrni.
         2 na ndǝ bulus na barnaba lukuɽǝbijǝđǝṯu leđala ole kaiñ, bulus na barnaba na leđa
         lǝmaṯan lǝđweinu alo yursalim ŋen ŋanṯa aɽrraiđe leđala lǝđweinu na nǝlǝŋna nǝkanisa
         eŋen iŋi.
         3 orn ildi lorǝba lǝkanisa lǝđwaṯǝlo lamiño alo yǝfimgiya na alo isamǝri lalwaɽǝṯu
         leđa lǝkanisa tu ṯa leđa ildi gerṯa laɽ al yawuḏ lano ŋen ŋǝrǝmwa ldëndi. na ndǝ lano
         ŋen iŋi ldaŋǝreṯe nano kaiñ.
         4 ndǝ bulusanda larǝmaṯo alo yursalim leđa lǝkanisa tu leđala lǝđweinu na nǝlǝŋanda
         nǝkanisa lamǝlo eđađ lđǝlaŋërṯe nano. na bulusanda lǝlwaɽǝṯǝlo ŋen pređ rǝmwa riđu
         ŋulda.
         5 orn leđa lǝmaṯan ildi lëndu ŋen laɽo al farisiyin, latwođo ldaṯa, ŋen đeṯam leđa
         ildi aluɽǝđǝni na alërrǝŋeini ŋen ṯa aɽrǝmoṯe ŋen ŋal ganun imusa.
         6 na leđa lǝđweinu na nǝlǝŋ nǝkanisa larraiđo lđǝɽo ṯalinḏeicu ŋen iŋi.
         7 na ndǝ laɽwataiđo liga lwalano buṯrus nǝŋǝtwođe nǝŋǝleiṯi ṯa, lorldaiñ, ñagaliŋeṯo
         rǝmwa rundǝđiñi bǝtëgǝlǝŋ eñaŋ ṯa leđa gerṯa laɽ al yawuḏ liđ alne ŋen ŋǝrǝmwa ëiñuaya
         ilëɽǝñi na alëndi.
         8 na rǝmwa irri raliŋeṯo nare nǝleđa raɽo đamǝđaṯa eđen, ranaicǝlo usila gatǝɽe gǝlëɽǝŋu
         ŋen ŋarno rǝnaicǝndr,
         9 na rero rǝnaicǝndr ŋen ɽetǝɽeteo, rǝnaicǝndr ŋen ŋunto, orn rwasǝlo enare đonaṯađa.
         10 orn ñagabinḏeica rǝmwa eđa? ñaganaicia ṯalǝmis isi ŋen ŋinia papanda igëndr lero
         laɽǝwađaṯa na nëndr lǝgerr lǝgaɽǝwađaṯar ?
         11 orn lagëndr ŋen ṯa lǝgiđr alëbǝrnr đǝnaicađa đelǝŋ yesu, ŋen ŋarno ŋulu.
         12 orn leđa pređ labwaiña ŋǝma, lanaṯo barnaba na bulus ndǝ lalwaɽǝṯǝlo ŋen ŋoɽra na
         aŋwara ildi rǝmwa riđǝlo eŋen eŋen eleđa gerṯa laɽ al yawuḏ.
         13 ndǝ lalwaɽo đǝge yagub nǝŋaṯa, lorldaiñ naṯiñr.
         14 siman galwaɽǝṯǝndr ŋen ŋǝrǝmwa ndǝ reṯo leđa nano gerṯa laɽ al yawuḏ ŋen ŋaɽnđa ṯa
         arëndi leda lǝmaṯan eleđa ildi ṯa alme irǝŋ gǝlëɽǝŋu.
         15 na ŋen iŋi ñagano điñǝđi na ŋen iŋi ŋal anbiya yǝpǝnde ŋaɽo ŋunto ŋen ŋanṯa ŋen ŋǝwërđǝnu
         egađam gǝrǝmwa ṯa,
         16 rǝmwa ralwaɽo ṯa, orn igiđi yoɽǝbǝđe na igiđi yabǝjeđi eɽa gǝḏawuḏ tǝŋ, igi giɽu,
         igiđi yaṯoɽaṯe laŋge ǝllëɽǝŋu ildi liɽu iltuđi,
         17 igiđi yiđi ṯia ṯa leđa ildi lǝṯënu alǝpwaiñe elǝŋ rǝmwa, na ildi pređ gerṯa laɽ al
         yawuđ alënǝjǝni irǝŋga gǝlëɽǝñi.
         18 rǝmwa ralwaɽo ŋen iŋi irri ranaicǝndr ŋen pǝnde.
         19 orn igwalwaɽo ṯa lǝgaber lǝgaicwariar leđa ildi gerṯa laɽ al yawuḏ ildi lëndu ŋen
         ŋǝrǝmwa,
         20 orn aldǝnaier ađam ṯa alǝŋgiṯi laŋge ildi ltaŋa ildi leđa ldukwuđiñǝṯialo, na ŋen
         pređ iŋi ŋataŋa ŋaŋǝno, na laŋge pređ ildi laiyo mǝɽǝmǝɽeñ ŋǝfǝni ŋero ŋirǝwa, na
         ŋen ṯa leđa labëkëɽi ŋǝfǝni egaicǝba lasa.
         21 ŋen ŋanṯa đërrǝŋaiđia iđi đǝmusa đafo alo pređ nṯǝli pređ ŋen ŋanṯa đǝɽwatǝni imajma
         ñoman pređ ñǝđǝmiñǝniano.
         22 orn leđa lǝđweinu na nǝlǝŋ nǝkanisa na leđa pređ lǝkanisa laṯa ṯa ŋen ŋame lǝgǝbendiar
         leđa egworǝb lǝmaṯan inënd aldǝđwaṯr bulusala na barnaba alo yanṯakiya. orn ldǝđwaṯe
         yauđa gënǝjǝnu barsaba na sila, ildi loɽra eleđa lǝkanisa.
         23 lǝđwaṯǝlo ađamga igi gaṯa, fǝnanda leđa lǝđweinu na nǝlǝŋ nǝkanisa ñaŋgi ñagaɽo lorldalo,
         ñageɽǝđo lorldaiñ eleđa gerṯa laɽ al yawuḏ, ildi lafo alo yanṯakiya na alo isuriya
         na alo ikilikiya.
         24 ñagano ŋen ṯa leđa lǝmaṯan inanda liđǝnde ñagagǝrđa ŋenŋa eŋen ŋaijǝbinṯǝnde nano
         ildi ñagero ñagalǝđwaṯa ŋenŋa iŋi,
         25 na ŋen ŋafǝṯia ŋen ŋaŋǝrǝnde nano imajlis esaiñ ṯa ñagǝbendia leđa inanda lǝmaṯan
         ṯa ñandǝlǝđweiṯi barnabaga na bulus ildi ñagubwaliya.
         26 ildi lënṯu eŋǝɽaiñ ŋen ŋanṯa elǝŋ igëndr yesu masiya.
         27 orn ñagwađwaṯo yauđa na sila, na lënǝŋulu liđ alandǝlwaɽǝṯi ŋen iŋi ëiñuaya đurri.
         28 ŋen ŋanṯa usila gatǝɽe na nanda ñagaṯa ṯa ŋen ŋaŋǝra ñagaber ñagandǝcwaria ŋenŋa
         ŋwaiña.
         29 illi ñagwonaṯa ṯa ñaŋ ñerṯe ñagasa iđǝɽǝđǝnia đǝlaŋge lǝpiano ildi leđa lđukwuđiñǝṯialo
         walla ŋǝfǝni iŋi leđa labǝkëɽia igaicǝba walla laŋge ildi laiyo mǝɽǝmǝɽeñ na ṯa ñaŋgiṯi
         ŋen ŋeieia ŋaŋǝno, ndǝ ñagaṯađa ŋen iŋi pređ ñagëbǝđia ŋen ŋaŋǝra. a, đǝge, erṯr ŋabǝɽa.
         30 orn ndǝ lǝđweinu đǝge ldabǝṯe alo yanṯakiya, ldǝrreiđi leđa đǝge ldǝlnaice ađam.
         31 ndǝ leđa lëgǝriṯu đǝge ldaŋǝreṯe nano kaiñ.
         32 na yauđa na sila, ildi laɽo anbiya đurri, lërrǝŋaicu lorǝba ŋen ŋope đurri lamǝđaṯǝlo
         ŋope.
         33 ndǝ ldǝɽaŋe tu liga orn lorǝba loɽǝbaicǝlo eđađ đeɽǝđiađa đaŋǝra tǝŋ eleđa ildi lađwaṯǝlo.
         34 orn ŋen ŋaŋǝra sila nano ṯa gaɽaŋa tu.
         35 orn bulus na barnaba laɽaŋo alo yanṯakiya ldërrǝŋaiee leđa ŋen ŋelǝŋ yesu leđala
         larto eum.
         36 ndǝ ñoman ñaŋgaṯo ñǝmaṯan bulus geiṯu barnaba ṯa, aɽe alnwane lorǝba ildi lǝgërrǝŋaieǝlo
         ŋen ŋǝrǝmwa ikanisa tǝmǝtǝm, gaɽe lafo ŋope.
         37 na barnaba gwonaṯa yuanna igi gǝbernia margus ṯa alɽǝlda,
         38 orn bulus gaṯa, gǝbanṯa lǝgaŋgiṯia yuanna igi gaṯađǝnde alo ibamfilia na gero ganda-mađaṯa
         iŋǝmëɽria iŋi ŋǝrǝmwa.
         39 orn đeiciano nḏǝtwođe nḏǝlandǝđiano, ldǝbapërǝđǝniano ɽetǝɽeteo. barnaba gamo margus
         ldënṯi iđǝpundr lamiña alo yanṯa gubrus.
         40 orn bulus nǝŋǝme sila ldabǝla na lorǝba lǝkanisa ṯalduṯurṯu rǝmwa.
         41 lënǝŋulu ldabǝṯa eđađ đalo isuria na alo ikilikiya ldamǝđaṯe kanisa pređ.

1 na lënǝŋulu ldeṯa alo iḏarba na alo ilisṯra. na ṯalǝmis yafo tu yǝnǝŋ yanṯa ṯimǝđawus,
         lǝŋgen gaɽo yawuḏ gënđu ŋen ŋǝrǝmwa orn eṯen gaɽo yunani.
         2 lorǝba pređ lalo ilisṯra na lalo igunia lubwamaiya.
         3 na bulus gwonaṯa gamama ṯimǝđawus, nṯia guɽǝđǝma ŋen ŋanṯa al yawuḏ isi yafo alo
         isi aiyalǝŋinnano ṯa eṯen gaɽo yunani.
         4 orn ndǝ labǝṯa kanisa pređ lërrǝŋaicǝlo ŋen ŋal ganun yǝkanisa isi leđa lǝđweinu
         na nǝlǝŋ nǝkanisa laṯoɽaṯo alo yursalim.
         5 nṯia kanisa pređ yǝfiđu ŋabǝɽa iđonaṯa na leđa ṯalakaɽǝjaiđo egworǝb ñoman pređ.
         6 na bulusanda lamiño alo ifrijiya na alo yǝgǝlaṯiya, orn usila gatǝɽe gǝrǝmwa ganeđo
         ṯa lǝbërrǝŋaicia leđa ŋen ŋǝrǝmwa alo yasiya.
         7 na ndǝ laređǝđo aloya imisiya lonaṯa labǝṯa alo ibiđiniya orn usila gǝyesu ganeđo,
         8 nṯia lamiñaṯo alo imisiya ldabǝṯa alo iṯruwas.
         9 na bulus gaseieu ŋen iŋuriđ ulǝŋgi nǝŋaseici maji galo imakṯunia gađǝru, ṯaŋaṯa,
         elaŋ ŋeṯa alo imakṯunia ŋandǝmađaṯe.
         10 na ndǝ bulus gaseicu ŋen iŋi, ram ldaṯa ṯa ñagabǝla, rǝmwa rundǝđǝnde ṯa ñërrǝŋaice
         leđa ŋen ŋaŋǝra ŋǝrǝmwa tu.
         11 nṯia ñagatwođo alo iṯruwas iđǝpundr đǝŋau na ñagamo đađ iđi đuđǝrwaṯo đabǝṯa alo
         isamuđraki, na iloman leṯeɽe nǝñarǝmaṯe alo iniyabulis,
         12 orn ñageṯo alo ifilibi, isi yaɽo suk yoɽra yalo imakṯunia na leđa lalo irumiya gerṯo
         ŋǝlǝŋe ŋalo isi. nǝñaɽaŋe alo isi ñoman ñǝmaṯan,
         13 na iloman lǝđǝmiñǝniano ñagamiñaṯa nđëuwǝr, nǝñagabǝṯa đǝbarlda nano, ñagaṯa aŋgaiea
         alo yëni ñagauṯurṯia rǝmwa. na ñagaɽaŋalo ñagǝbërrǝŋaicia liji ɽrlđa ŋen ildi larraiđo
         tu.
         14 na wuji gafo gǝnǝŋ gǝnna ŋen eŋaiñ ganṯa liḏiya galo iđiyaṯira, igi gǝbirldiđia nđrena
         nore đore đǝmǝnu, ṯaŋǝbuŋṯu rǝmwa, orn elǝŋ yesu gagagiđu ara gǝlëɽǝŋu ṯa aŋǝne ŋen
         ŋǝbulus.
         15 orn ndǝ liḏiya ganeinu mamuḏiya na leđa pređ legeɽa gǝlëɽǝŋu, gënǝŋu geiṯǝnde ṯa
         ndǝ ñagaṯa ṯa igëndu ŋen ŋelǝŋ yesu đeṯam, eṯar eɽa gǝlëɽǝñi ñauɽaŋe. orn nǝñane nǝñabǝla.
         16 na lomanaŋ ndǝ ñagabǝṯa alo iđǝṯurṯia rǝmwa ñagopǝđaiđo ŋerela ŋaɽ ebai ŋerṯo usila
         nano geieia, igi gwaɽwato ŋen ŋamǝlu ŋeṯo, na leđa ildi ŋǝđuɽǝđǝnṯǝlo lamama gǝrus
         eŋen ŋǝlëɽǝŋu ndǝ gwalwaɽo ŋen ŋamǝlu ŋeṯo.
         17 na ŋere iŋi ŋǝteṯa bulus na nanda nǝŋarǝjaiee ole nǝŋaṯa, leda ildi lađuɽǝđinṯi rǝmwa
         irri roɽra ramiñaṯo laŋge pređ lǝndërrǝŋaieia ŋen ŋǝđëbǝria.
         18 na ŋere ŋiđu ṯia ñoman ñwaiña. orn bulus nǝŋǝeiṯano nǝŋǝređialo nǝŋeiṯi usila geieia
         ṯa, igagariñaṯaŋa irǝŋga gǝyesu masiya ṯa ŋamiñe ŋere nano. orn usila geieia nǝŋamiñe
         nano liga ildi đurri.
         19 orn ndǝ leđa ildi lerṯo ŋere laliŋeṯo ṯa ŋen ŋagǝro ŋǝgǝrus đǝge lëndu bulus na sila
         ldǝlabǝrldǝđeṯe nǝsuk nǝlǝŋ nëiñua,
         20 na ndǝ leṯo nǝlǝŋ nano ldǝleiṯi ṯa, leđa ildi laɽo yawuḏ na liđu ŋen ŋwaiña alo esaiñ,
         21 lërrǝŋaicu leđa ŋen iŋi al ganun esaiñ yaṯa ṯa ñagero ñagaɽǝwađaṯa ñagǝbendia walla
         ñagëbǝđia ŋen ŋanṯa ñagaɽo rumamym.
         22 orn leđa ldǝtwođe leiciano, na nǝlǝŋ nǝlǝbǝrlđeđeṯe nđrena nano naṯa pǝrldo.
         23 na ndǝ leđa lëpǝlo kaiñ ldǝlëɽi isijǝn na nǝlǝŋ nǝlwaɽǝṯi gafir isi yarǝmoṯwa sijǝn
         ṯa, rǝmoṯo majianda ildi ŋope.
         24 ndǝ gafir yano ŋen iŋi yënǝeǝlo isijǝn egwaŋano niyǝlërǝnǝei rǝmanǝña esanḏug ŋen
         ŋanṯa alerṯe laɽǝwađaṯa lǝbǝrlda.
         25 orn ulǝŋgiano bulus na sila laṯurṯu rǝmwa na ṯalalǝŋiṯu rǝmwa, na leđa ildi lakëndǝnu
         ṯalno.
         26 orn ŋen nǝŋela taltal đuđa ṯađǝtësǝnu na ađuna yǝsijǝn ṯaiyǝtësǝnu na ram ipundri
         inëuwǝr nigagiđǝni pređ na nuriđa nemiñe erǝmanǝña pređ rǝleđa ildi lafo egwaŋ.
         27 orn gafir isi yarǝmoṯo sijǝn ndǝ gatwođo iŋuriđ ṯaŋǝseieu nëuwǝr nagagiđǝnu pređ
         niyuɽǝđeini đoperre nǝŋaṯa gaɽiñǝni bǝɽan ṯayaṯa leđa lobǝđo pređ.
         28 orn bulus ṯaŋamurundǝđu pǝlelo ṯaŋaṯa, ŋerṯe agasini aŋǝno. ñagëni pređ.
         29 orn gafir niyǝđwaṯe eđa aŋǝmamǝṯi lamba niyobǝđaṯe egwaŋ, ṯaiyagǝđia aŋǝno niywođǝñiṯi
         bulus na sila alo erǝmanǝña,
         30 na niyǝlamiñi niyaṯa, ya nǝlǝŋ, igëbǝđia ṯau ṯa yëbǝrni?
         31 na lënǝŋulu ldǝmeiṯi ṯa, ëndu ŋen ŋelǝŋ yesu orn ŋëbǝrni na leđa ǝllaɽǝŋa cum.
         32 na bulusanda ldǝmërrǝŋaiee ŋen ŋelǝŋ yesu na leđa legeɽa gǝlëɽǝŋu pređ.
         33 na ulǝŋgi igi gafir niyǝlame niyǝlwase erëɽi, niyǝneini mamuḏiya na leđa ǝllëɽǝŋu
         pređ.
         34 orn yënǝcǝlo eɽa gǝlëɽǝŋu, niyalnaice ŋǝsa, niyërṯi rǝmwa nano kaiñ na leđa legeɽa
         gǝlëɽǝŋu pređ ŋen ŋanṯa yëndu ŋen ŋǝrǝmwa.
         35 na iloman leṯeɽe alo yakaro nǝlǝŋ nǝđwaṯe askari naṯa aiyǝđwaṯe bulusanda.
         36 na gafir yalwaɽǝṯu bulus ŋen niyaṯa, nǝlǝŋ nađwaṯo ŋen ṯa ñagabǝla. twođr ñaɽe đǝge
         đaŋǝrađa nano.
         37 orn bulus nǝŋǝleiṯi ṯa, nënǝŋulu nëpǝnde leđa nëiñua, ñagero ñagakǝmǝni, na ñagaɽo
         rumaniyin, na nǝndëɽi isijǝn. orn điñǝđi nǝđwaṯǝnđe ŋamǝɽa? ŋgiṯǝlo anela anǝndëbǝri.
         38 askari yǝlwaɽǝṯu nǝlǝŋ ŋen iŋi na niđǝñiṯalo ndǝ lano ṯa ildi laɽo rumaniyin,
         39 na neṯǝlo nano nǝlwaɽǝṯi bulusanda ṯa ñagiđu mǝnna. orn namiñeieǝlo nđëuwǝr nǝleiṯi
         ṯa, ŋgaṯr alo esaiñ.
         40 na ndǝ lamiño isijǝn ldabǝṯa eɽa gǝliḏiya na ndǝ laseicu lorǝba lamǝđaṯǝlo eŋen ŋǝrǝmwa
         orn labǝla đǝge.

1 orn ndǝ lamiño alo yamfibulis na alo yabulunia larǝmaṯo alo iṯasǝluniki, alo isi
         yerṯo majma yal yawuḏ.
         2 na bulus gënṯu, ŋen ŋarno gëbǝđia jaica, ldukuɽǝbijǝđǝṯi leđala eŋen ŋegađam gǝrǝmwa
         usbua iɽijin,
         3 gërrǝŋaicǝlo ŋope ṯa ŋen đeṯam al masiya giđ aŋǝneini ŋen ŋubwa na giđ aŋatwođe eŋǝɽaiñ,
         nǝŋaṯa ṯa fǝyesu igi igandërrǝŋaicia ŋen ŋǝlëɽǝŋu, fǝŋu gaɽo al masiya đeṯam.
         4 na leđa lǝmaṯan iŋulu lanaṯǝma na lënṯu eŋen bulusla na sila, na leđa lwaiña laɽo
         yunamyin cum, ildi ṯalbuŋṯu rǝmwa, na lwaiña ɽrlda cum ildi laɽo wasenanda lǝleđa
         loɽra.
         5 orn al yawuḏ yagiaṯo bulusanđa eŋen lamo leđa ildi leicia eleđa lero ŋǝɽwa ldǝbwaiđe
         leđa, na leđa pređ lirnuŋ ldǝtođe ldǝciṯano na labǝṯa eɽa gǝmaji ganṯa yasun almađiñalo
         ŋen ŋanṯa aldǝmiñiṯi bulusanda.
         6 orn ndǝ lero lǝfiđǝlo labǝrldeđa yasun na lorǝba lǝmaṯan eum lǝkanisa nǝlǝŋ nano,
         ldaṯa, leđa ildi lariđu leđa lalo isiano leṯo ëli eum
         7 na yasun gaŋǝnṯǝlo. lënǝŋulu pređ lageo ŋen ŋelǝŋ goɽra gaisar ŋen ŋanṯa ldaṯa ṯa
         elǝŋ gëni gwomǝn ganṯa yesu.
         8 na leđa na nǝlǝŋanda ldirǝwano ndǝ lano ŋen iŋi
         9 na ndǝ yasunanda lǝnaico nǝlǝŋ waŋge ṯa aloɽǝbǝđe, nǝlǝŋ nǝlëbǝri.
         10 na ram lorǝba ildi lafo eŋen ŋunto lađwaṯo bulus na sila alo ibiria ulǝŋgi, na ndǝ
         larǝmaṯo đǝge ldënṯi imajma yal yawuḏ.
         11 orn al yawuḏ yalo isi yame eŋen yamiñaṯo isi yalo iṯasǝluniki ŋen ŋanṯa yaŋǝnṯu ŋen
         araga gunto, labirnḏeicia ađam gǝrǝmwa ñoman pređ ŋen ŋanṯa ṯalǝseicu ndǝ ŋen ŋaɽo
         ṯia.
         12 orn lwaiña ldëndi ŋen, ildi ɽrlda cum wasenanda lǝleđa loɽra laɽo yunaniyin na ɽrwa
         eum lwaiña.
         13 orn ndǝ al yawuḏ yalo iṯasǝluniki isi yeieia yaliŋeṯo ṯa bulus gǝbërrǝŋaicia leđa
         ŋen ŋǝrǝmwa alo ibiria cum yënǝŋulu yeṯo alo yakǝl cum ldatuđi nare nǝleđa lwaiña.
         14 na ram lorǝba lǝkanisa lǝđwaṯo bulus eđađ iđi đamiña nǝŋau, orn sila na ṯimǝđawus
         ldǝɽaŋe mǝldin.
         15 na leđa ildi laɽeicu bulus ldarǝmaṯǝlda alo yađina orn bulus nǝŋǝlëđiṯi ṯa mbǝr ñalwaɽǝṯi
         sila na ṯimǝđawus alela taltal, orn labǝla.
         16 na ndǝ bulus galṯurṯi alo yađina girǝwano kaiñ ŋen ŋanṯa gaseicu alo yunḏeinu laŋgela
         lǝpiano ildi leđa lđukwuđiñǝṯialo.
         17 orn ñoman pređ gokoɽǝbijǝđǝṯu eŋen al yawuḏya na leđala laŋǝra eŋen imajma, na alo
         yǝsuk eum leđala ildi labǝrldeṯa nǝsuk.
         18 na lǝmaṯan cum lǝbikuriyin, na lǝmaṯan lǝruwagiyin, leđa ildi laliŋeṯo ŋen nǝsi ŋalo
         laɽwataiđia eŋen ŋǝđamǝṯia đǝleđa lënǝŋulu lđopǝđaiđe bulusala. na lǝmaṯan laṯa ṯa,
         maji igi gwaiña ŋeniano gwonaṯa gandǝlwaɽǝṯi ŋen ŋanṯau? na lǝmaṯan laṯa ṯa, aŋgaica
         gerṯo đërrǝŋaiđia ŋen đǝrǝmwa rarto. lwalwaɽo ṯia ŋen ŋanṯa gërrǝŋaicia leđa ŋen ŋǝyesu
         na ŋǝđǝtwođa eŋǝɽaiñ.
         19 na lëndǝma ldǝmaiyǝɽe alo ibernia arbusabagus, yaɽo alo yǝwirnḏeini ŋen ŋoɽra, laṯa
         ṯa ñagwonaṯa ñaŋanaṯa ŋen iŋi ŋǝmaijǝn agabërrǝŋaicia leđa.
         20 ŋen ŋanṯa ŋen ŋǝmaṯan ñagano ŋaijǝbinṯǝnde nano ñagwonaṯa ñagaliŋeṯo ŋen iŋi ŋafo
         ṯau.
         21 leđa pređ lalo yađina na leđa ildi larto lafo alo yađina, ṯaɽrraiđu jaiea labǝkëɽia
         ŋen ŋǝnǝŋ ŋǝmaijǝn.
         22 orn bulus gađǝru arbusabagus iligano nǝŋǝleiṯi ṯa, leđa lalo yađina igaliŋeṯo ṯa
         ñagwonaṯa ñagaliŋeṯa rǝmwa.
         23 ŋen ŋanṯa ndǝ igeṯo eđađ igaseicu laŋge lwaiña ildi ñagǝlukwuđiñǝṯialo, na igaseicu
         ađuna cum na ŋen ŋǝwërđǝnu ṯa, ŋen ŋanṯa rǝmwa irri raijǝbǝnu. orn irri ñagǝṯurṯi
         ñagaijǝba fǝŋu irri indërrǝŋaice ŋen ŋǝlëɽǝŋu.
         24 rǝmwa irri riđu alo na laŋge pređ lafau, irri raɽ elǝŋ relo na ralo, rero rafo elaŋge
         liđǝnu raŋra rǝleđa,
         25 na cum eđa gero gaɽǝwađaṯa ṯaŋamađuɽǝđinṯu ŋen ŋarno ṯa ronaṯa wagǝnǝŋ, ŋen ŋanṯa
         fǝŋu rënǝŋu rananaica leđa pređ đamǝṯia, na ufuđa enare, na laŋge pređ.
         26 na rënǝŋu riđu leđa pređ egeđa gunto lalo pređ ṯa alɽaŋe alo, orn rëɽu liga ananoŋ
         lǝleđa pređ na rëɽu alo eum yǝleđa ɽetǝɽeteo,
         27 ṯa alpwaiñe rǝmwa na aŋgaiea alparǝđi alfiđi. orn rǝmwa rero rafia nwaldaŋ, rafǝndr
         ṯwaiñ, lëndr pređ.
         28 ŋen ŋanṯa lagerṯr đamǝṯia iŋu na lǝgǝbǝrldar na lǝgafr iŋu garno ŋen iŋi ŋǝleđa lǝmaṯan
         eldalo ildi laɽo nǝlǝŋa, ldaṯa ṯa ñagaɽo ñere ñǝlëɽǝŋu.
         29 orn ndǝ ñagaɽo ñere ñǝrǝmwa ŋen ŋafo mǝnna ndǝ ñagǝbaṯa ṯa rǝmwa irri roɽra rarno
         ḏaǝb walla faḏḏa walla ŋwandra walla laŋge laɽǝwađaṯa liđǝni raŋra na ŋaṯǝɽaŋa lǝleđa.
         30 liga lakǝl leđa laijǝba ŋen, rǝmwa raŋgiṯu đǝge, orn điñǝđi ralwaɽǝṯia leđa pređ
         alo pređ ṯa alṯađe ŋen ŋeicia eŋen aloɽǝbaṯe nano
         31 ŋen ŋanṯa rǝmwa rerṯo liga ṯa riđ arǝwakǝme alo ŋenŋa ŋuđǝrwaṯo eđaga gǝnǝŋ igi rǝmwa
         rëɽǝma. rënǝŋu rërrǝŋaicu leđa pređ ṯa ŋen iŋi ŋǝđeṯam ndǝ ratuđǝma eŋǝɽaiñ.
         32 orn ndǝ lano ŋen ŋǝđǝtođa eŋǝɽaiñ lǝmaṯan ldaṯa ṯa, ŋen ŋǝpiano na lǝmaṯan ldaṯa
         ṯa, ñagiđi ñaŋanaṯe ŋen iŋi tǝŋ.
         33 orn bulus gǝṯađǝlo.
         34 orn leđa ɽrwa lǝmaṯan lano ŋen ŋǝbulus ldëndi, maji gǝnǝŋ ganṯa điwinisiwus galo
         yarbusabagus na wuji gaɽǝbwa ganṯa ḏamaris na lǝmaṯan ṯǝŋ.

1 orn bulus gatwođo alo yađina nǝgabǝṯa alo ikǝrunđus,
         2 nǝŋǝfiđi al yawuḏ yǝnǝŋ yanṯa akila yalo ibunṯis, geṯo alo iṯalia wasenga ganṯa briskila,
         ŋen ŋanṯa elǝŋ kuluḏius gëɽu ŋen ṯa al yawuḏ pređ aiyǝtwođe alo irumiya. orn bulus
         nǝgabǝla nǝŋǝlnwane, na ŋen ŋanṯa lafo eŋǝmëɽria ŋunto laɽaŋǝlda, na lëbǝđia ŋǝmëɽria,
         ŋen ŋanṯa ŋǝmëɽria eŋen lawaṯa al kema.
         4 na lukuɽǝbijǝđǝṯu eŋen ñoman pređ ñǝđǝmiñǝniano imajma na gabǝrǝldeđeṯa al yawuḏ
         na yunaniyin lwaiña eŋen ŋǝrǝmwa.
         5 ndǝ sila na ṯimǝđawus leṯo alo imakṯunia đǝge lafiđu bulus gabërrǝŋaieia leđa ŋen
         kaiñ, ṯaŋǝɽwatiṯu al yawuḏ ŋen ṯa yesu fǝŋu gaɽo al masiya đeṯam.
         6 orn ŋen ŋanṯa lamwara na laneđo đërrǝŋaicia iđi orn nǝŋape ndrena nǝlëɽǝŋu nǝŋǝlupi
         abǝɽǝtua nǝŋǝleiṯi ṯa, ŋǝfǝni eŋalo ŋarǝmađaṯǝnde ṯia nǝŋǝɽwa eŋalo, igënǝñi igëpi.
         điñǝđi igabǝla ṯiyërrǝŋaicu leđa ŋen ildi gerṯa laɽ al yawuḏ.
         7 orn nǝŋǝtwođe nǝgabǝṯa eɽa gǝmaji gǝbernia ṯiṯus yusṯus, igi ṯaŋǝbuŋṯu rǝmwa na eɽa
         gǝlëɽǝŋu gafo majma nano ṯwaiñ.
         8 na krisbus, elǝŋ gǝmajma, gëndu ŋen ŋelǝŋ yesu na leđa pređ legeɽa gǝlëɽǝŋu, na leđa
         lwaiña lalo ikǝrunđus ndǝ lano ŋen ŋǝbulus ldëndi orn ldǝneini mamuḏiya.
         9 na ulǝŋgi gǝnǝŋ ŋen ŋamiñiṯu bulus nano na elǝŋ yesu nǝŋǝmeiṯi ṯa, ŋerṯe agiđǝñalo,
         ɽwato, ŋerṯe agabwaiña ŋǝma,
         10 lǝgafo, na eđa gero gǝnǝŋ giđ aŋafe aŋëndi walla aŋanaiee ŋen ŋeicia ŋǝnǝŋ ŋen ŋanṯa
         igerṯo leđa lwaiña alo isi.
         11 nṯia bulus nǝŋǝɽiñađaṯe iṯilia na nubwa đenǝŋ nǝŋǝmiñe gunto gabërrǝŋaicia leđa ŋen
         ŋǝrǝmwa alo isei.
         12 orn liga kalyun gaɽo elǝŋ galo yakaiya, al yawuḏ nǝyiđi ŋen ldǝɽo niyëndi bulus niyǝmaiyǝɽe
         nǝsǝria,
         13 niyaṯa, maji igi garǝkeiđia leđa ṯa albuŋṯi rǝmwa ŋen iŋi al ganun esaiñ eneđo.
         14 orn ndǝ bulus gwonaṯa galwaɽo, kalyun nǝŋeiṯi al yawuḏ ṯa, ndǝ ŋen ŋoɽra ŋeicia ŋiđǝnu
         igaɽǝwađaṯa igǝnna ŋen eŋalo, ñaŋ al yawuḏ,
         15 orn ŋen ŋanṯa ŋen iŋi ŋađam na ŋole, na ŋǝndrǝŋ na ŋal ganun esalo, mbǝr ñanwane
         ŋen ñaganǝñaŋ. iganeđo igǝbirnḏeieia ŋen iŋi igënǝñi.
         16 na gënǝŋu nǝŋǝlǝmiñi igǝsǝria.
         17 orn leđa pređ ldëndi sosṯanis, igi gaɽo elǝŋ gal majma, ldǝmëupwaṯe eɽa nëiñua gǝsǝria,
         orn elǝŋ kalyun gaŋgiṯǝlo eŋen eŋen.
         18 orn bulus nǝŋaɽaŋe alo isei ñoman ñwaiña tǝŋ, orn nǝŋaṯađe lorǝba nǝgabǝṯa alo isuria
         iđǝpunđr đǝŋau, na briskila na akila ldabǝlǝlda. na alo ikangiria bulus nǝŋǝbađǝni
         nda ŋen ŋanṯa ŋen ŋëndǝma ŋǝnǝŋ.
         19 orn nde larǝmaṯo alo yafǝsus nǝŋalṯađe nǝŋënṯi imajma nǝŋukuɽǝbijǝđǝṯi al yawuḏ eŋen.
         20 orn ndǝ leɽǝđǝma ṯa aŋǝɽaŋe alo esen bulus nǝŋǝneđe.
         21 orn ndǝ gwonaṯa gabǝla dǝge nǝŋǝleiṯi ṯa, igiđi yoɽǝbǝđe ndǝ rǝmwa raŋgiṯiñi. orn
         nǝŋënṯi iđǝpundr đǝŋau nǝŋǝtwode alo yafǝsus.
         22 na ndǝ garǝmaṯo alo igaisariya nǝŋǝɽe ikanisa nǝŋǝne leđa ëiñua, orn nǝgabǝṯa alo
         yanṯakiya.
         23 orn ndǝ gaɽaŋo alo isei ñoman ñamaṯan orn nǝŋakaldaice alo ikanisa pređ, alo igǝlaṯiya
         na ifrijiya, nǝŋamǝđaṯe ṯalǝmis pređ.
         24 eđa gǝnǝŋ gal yawuḏ ganṯa abullus galo yiskandriya geṯo alo yafǝsus. gënǝŋu galiŋeṯo
         gaɽwata na galiŋeṯo ađam gǝrǝmwa ŋope.
         25 gënǝŋu gafo gërrǝŋeinu ŋen ŋelǝŋ yesu, gerṯo ŋabǝɽa ŋǝrǝmwa kaiñ, gabërrǝŋaicia leđa
         ŋen ŋope kaiñ đurri iŋi ŋǝyesu, orn gënǝŋu galiŋeṯo mamuḏiya đǝyuanna gunto.
         26 na gënǝŋu gërrǝŋaicu leđa ŋen imajma ŋabǝɽaŋa ŋǝđaiña ŋero, orn ndǝ briskila na akila
         lano ŋen ŋǝlëɽǝŋu ldǝmame ldǝmërrǝŋaici ŋen ŋǝrǝmwa ŋwaiña tǝŋ.
         27 orn ndǝ abullus gwonaṯa gabǝṯa alo yakaiya lorǝba lǝkanisa ldǝmamǝđaṯe ldǝwërđǝṯi
         ṯalǝmis tu ađam ṯa, aŋǝnṯr maji igi araga gunto. ndǝ garǝmaṯo tu đǝge gamǝđaṯa leđa
         kaiñ ildi lëbǝrnu ŋen ŋanṯa đǝnaicia mǝɽǝmǝɽeñ đǝrǝmwa,
         28 ŋen ŋanṯa gënǝŋu gađađamo al yawuḏ ŋabǝɽaŋa ŋǝrǝmwa leđa nëiñua, ŋen ŋanṯa gaŋaicǝlo
         ŋen ađamga ṯa yesu gaɽo al masiya đeṯam.

1 ndǝ abullus gafo alo ikǝrunđus bulus gabakaldaico alo yafo ndele orn nǝŋirǝwǝṯa alo
         yafǝsus. na alo isi gafiđu ṯalǝmis yǝmaṯan,
         2 nǝŋǝleiṯi ṯa, ñaganeinu usila gatǝɽe gǝrǝmwa liga ñagëndu ŋen? orn lënǝŋulu ldǝmeiṯi
         ṯa, ndo, ñagero ñagǝnna lomanaŋ ṯa usila gatǝɽe gëni.
         3 orn bulus nǝŋeɽǝđǝlo ṯa, ñaganeinu mamuḏiya đǝwande? orn ldaṯa ṯa, ñaganeinu mamuḏiya
         đǝyuanna.
         4 na bulus nǝŋaṯa, mamuḏiya đǝyuanna đaɽo đǝŋgeinia đǝŋen ŋeicia. gënǝŋu gërrǝŋaicu
         leđa ŋen jaica ṯa alëndi ŋen ŋeda igi giđ aŋǝmela nḏurṯu, fǝyesu igi.
         5 na ndǝ leda lano ŋen iŋi ldǝneini mamuḏiya irǝŋga gelǝŋ yesu,
         6 na ndǝ bulus gëɽǝlo raŋ nǝŋǝɽwa usila gatǝɽe geṯǝlo nano na ṯalɽwato olega gwaiña
         ɽetǝɽeteo na ṯalɽwato ŋen ŋǝrǝmwa.
         7 na ildi larno ređ ldamiñe liɽijan.
         8 orn bulus nǝŋënṯi imajma alo isei na nubwa niɽijin ṯaŋaɽwato ŋabǝɽaŋa ŋǝđaiña ŋero,
         ṯaŋukuɽǝbjiđǝṯu leđa eŋen ŋǝŋǝlǝŋe ŋǝrǝmwa ŋǝtǝđaŋa,
         9 orn ndǝ lǝmaṯan lwonḏǝṯo enare ṯa alerṯe lǝnna, ṯalɽwato ŋen ŋeicia ŋǝđađ iđi đǝyesu,
         leđa nëiñua, bulus nǝŋǝlṯađe nǝŋǝme ṯalǝmis ṯalukuɽǝbijǝđǝṯu leđala eŋen ñoman pređ
         alo yǝmaji ganṯa ṯiranus.
         10 na bulus ṯaŋiđu ṯia nṯǝli niɽijan na leđa pređ lalo yasiya, al yawuḏ na leđa gerṯa
         laɽ al yawuḏ ldǝne ŋen ŋelǝŋ yesu.
         11 na rǝmwa riđu ŋen ŋoɽra kaiñ raŋra rǝbulus,
         12 ndǝ leđa ldape erena gǝnǝŋ gǝbulus ldëɽi leđa nano lwuma orn alpiṯi na nusila neicia
         namiñǝlo nano.
         13 orn al yawuḏ yǝmaṯan, isi yǝbakǝldaica alo yaɽo nḏǝmia yinḏeicu ŋen niyǝɽwate irǝŋ
         gǝyesu leđa nano ildi lerṯo nusila nano neicia, na yeiṯu nusila neicia ṯa, igǝndalwaɽǝṯia
         irǝŋga gǝyesu igi bulus gërrǝŋaieia leđa.
         14 al yawuḏ yǝnǝŋ yanṯa sika, isi yaɽo elǝŋ gǝkana, yerṯo liđia đenǝŋ ldǝmiñe liɽijan
         lëbǝđia ṯia.
         15 orn usila geicia nǝŋǝluɽǝbiṯi eŋen ṯa, igaliŋeṯo yesu, na igaliŋeṯo bulus, orn ñaganǝñaŋ
         ñagaɽ esegi?
         16 na maji igi gerṯo usila nano geicia nǝŋǝlǝborṯe nano nǝŋǝlǝđamǝce ldobǝđaṯe ndëuwǝr
         lëpǝnu rëɽra lero ndrena nano.
         17 na ŋen iŋi ŋǝlǝŋinu eleđa pređ lalo yafǝsus, na al yawuḏ na al yunaniyin cum, na
         ŋǝđaiña nǝŋǝlëndi pređ na irǝŋ gelǝŋ yesu nǝŋoɽreṯe.
         18 na leđa lwaiña cum ildi lëndu ŋen maijǝn ṯalerldo ṯalǝmiñu ŋen iŋi lafau mǝnna ananoŋ.
         19 na leđa lwaiña ildi laɽo nḏǝmia ildi lerṯo nađam nǝŋuđǝmi lamǝlo ldǝluɽi leđa nëiñua
         pređ, na ndǝ lumǝđaṯa al gǝrus isi yiliđinu nađam ywaiña kaiñ yarno jǝnei alǝf eređia
         giɽijan.
         20 orn ŋen ŋelǝŋ yesu nǝŋamiñe alo yoɽra ŋabǝɽaŋa kaiñ.
         21 orn bulus gëɽu ŋen egare usilaga gatǝɽe ṯa aŋamiñe eđađ iđi đabǝṯa alo imakṯunia
         na yakaiya orn aŋǝɽe alo yursalim, nǝŋaṯa ṯa ndǝ igaseicu ŋen tu orn yeɽe alo irumiya
         cum.
         22 orn ŋen ŋanṯa gafo gađwaṯo ṯimǝđawus na arasṯus alo imakṯunia, gënǝŋu gaɽaŋa alo
         yasiya aten.
         23 na iliga lakǝl ŋen ŋatwođo ŋwaiña ŋagea đađ đǝyesu.
         24 ŋen ŋanṯa maji gǝnǝŋ ganṯa ḏimiṯriwus gënǝŋu gǝđoṯa ipeini isi yaɽo faḏḏa, ṯaŋiđu
         laŋge lǝpiano larno arṯamis igi leđa lǝmukwuđiñǝṯialo na leđa ildi liđu ŋǝmëɽria iŋi
         lerṯo leđa lwaiña lđiliđiṯi.
         25 orn nǝŋǝlǝrreiđi leđala pređ ildi liđu ŋǝmëɽria iŋi, nǝŋǝleiṯi ṯa, ya leđa ɽrwa,
         ñagaliŋeṯo ṯa ŋǝmëɽria fiŋi ŋanđǝnǝnaiear đwala iđënđr đwaiña.
         26 na ñagaseicu na ñagano, gerṯa falo yafǝsus yunto orn alo ywaiña alo yasiya fǝbulus
         igi gërǝkǝđia nare nǝleđa lwaiña, nǝŋaṯa ṯa rǝmwa irri riđǝnu raŋra gerṯa rǝmwa irri.
         27 na ŋen ŋaɽǝwađaṯa ŋeṯo ŋeicia, gerṯa ŋen ŋǝŋǝmëɽria iŋënđr gunto ndǝ leđa laṯa ŋeieia,
         orn cum ŋen ŋanṯa eɽa igi goɽra gaŋǝra gǝrǝmwa irëndr irri raɽǝbwa ranṯa arṯamis ṯa
         leđa liđ alneđe, na ŋen ŋǝrǝmwa irri cum ŋiđ aŋǝpiṯano, irri leđa lasiya pređ na lalo
         pređ ṯalǝbuŋṯu.
         28 nđǝ lano ŋen iŋi ldǝeiṯano kaiñ ṯaɽrǝjaico ole, ldaṯa ṯa, arṯamis gǝleđa lalo yafǝsus
         goɽra kaiñ.
         29 na leđa pređ ṯaliđu ŋen ŋwaiña ŋaijǝbinṯǝlo nano, ldobǝđaṯe alo isi leđa laurarraiđia
         ldënṯi egwaŋ ldabǝrǝldǝđe gaiyus na arisṯarkus leđa lalo imakṯunia ildi leṯo bulusala.
         30 na bulus gafo gwonaṯa gǝbenṯia eleđa orn ṯalǝmis yaneđo.
         31 na lǝmaṯan cum lalo yasiya ildi laɽo rappa rǝbulus lǝđwaiđo olega ṯa bulus aŋerṯe
         gǝbenṯia eleđa ildi larraiđo.
         32 leđa ṯaɽrǝjaico ole ɽetǝɽeteo na lwaiña iŋulu laijǝba ŋen ṯa larraiđo eđa.
         33 leđa lǝmaṯan ldǝlwaɽǝṯi iskandr igi al yawuḏ ṯaiyǝmađwađwaṯo nëiñua ṯa aŋǝtwođe,
         na iskanđr nǝŋabeici raŋ elo ŋen ŋanṯa gwonaṯa galwaɽǝṯia leđa ŋen ŋǝnǝŋ.
         34 orn ndǝ leđa laliŋeṯǝma ṯa gënǝŋu gaɽo yawuḏ, ṯaɽrǝjaico ole twannaŋ ṯalaṯa, arṯamis
         gǝleđa lalo yafǝsus goɽra kaiñ.
         35 orn ndǝ kaṯib yiđu leđa labwaiña ŋǝma, na gënǝŋu nǝŋǝleiṯi ṯa, ya leđa ɽrwa lalo
         yafǝsus, eđa gwuŋga gaijǝba ŋen ṯa alo yafǝsus yarǝmoṯwa eɽa game gatǝɽe garṯamis
         na lwandra lakǝl ltǝɽe ildi liɽu pǝlelo?
         36 điñǝđi ŋen ŋanṯa ñaliŋeṯe ṯa ŋen iŋi ŋero ŋaɽǝwađaṯa aŋǝmǝlëđǝni gǝbanṯa ñagabwaiña
         ŋǝma aiñerṯe ñagëbǝđia ŋen taltal.
         37 ŋen ŋanṯa ñagëndu leđa ildi ɽrwa ildi lero lëbǝđia ŋen ŋeicia na lero lalwaɽa ŋen
         ŋeicia ŋǝnǝŋ ŋǝrǝmwa irënđr raɽǝbwa.
         38 ndǝ ḏimiṯriwus na leđa ildi lafo iŋǝmëɽria ŋǝlëɽǝŋu lonaṯa lǝsǝki eđa gǝnǝŋ, sǝria
         yëni na nǝlǝŋ nëni. ŋgiṯǝlo alǝskiđi.
         39 orn ndǝ ñagwonaṯa ñagabinḏeieia ŋen ŋwomǝn ŋen iŋi ŋiđ aŋinḏeini imajlis liga ildi
         lëɽǝnu.
         40 ŋen ŋanṯa lagaɽǝwađaṯar lagundǝđǝnr alǝskinr ṯa lǝgatuđr iloman ildi, ŋen ŋanṯa ŋen
         ŋero ŋǝnǝŋ ŋuđǝrwaṯo lǝgwalwaɽar eŋen iŋi.
         41 orn ndǝ galwaɽo ṯia nǝŋǝleiṯi ṯa, lëldǝđǝndr alo.

1 ndǝ ŋen ŋamǝndađo đǝge iŋi ŋwaiña ŋeieia, orn bulus nǝŋundǝđi ṯalǝmis nǝŋǝlamǝđaṯe
         nǝŋalne ëiñua orn nǝŋǝtwođe nǝgabǝṯa alo imakṯunia.
         2 na ndǝ gamiño alo isei đǝge na gamǝđaṯo leđa kaiñ orn nǝgabǝṯa alo yallas,
         3 nǝŋaɽaŋe tu nubwa niɽijin, orn ndǝ gwonaṯa gatwođa gabǝṯa alo isuriya galǝŋinnano
         ṯa al yawuḏ yerṯo ŋen ŋamǝɽa ŋamagea orn nǝŋamǝlëđi ŋen nǝŋoɽǝbǝđe eđađ đabǝṯa alo
         imakṯunia.
         4 na sobaṯrus galo ibiria, iđia gǝbairus, labǝla bulusga, na arisṯarkus na sakunḏus
         lalo iṯasǝluniki, na gaiyus galo iḏarba, na ṯimǝđawus, na ṯikikus na ṯrufimus lalo
         yasiya.
         5 ildi pređ labǝɽo nëiñua lǝndǝṯurṯia alo iṯruwas,
         6 orn nanda ñagatwođo alo ifilibi iđǝpundr đǝŋau ndǝ ñoman ñaŋgaṯo ñǝđǝsa đǝberni faṯir
         ndǝ leđa laso aicǝba gaicǝfa, orn ndǝ ñoman ñaŋgaṯo đenǝŋ nǝñarǝmaṯe alo iṯruwas nǝñǝlǝfiđi
         đǝge, nǝñaɽaŋǝld alo yakǝl ñoman đenǝŋ ñǝmiñe ñiɽijan.
         7 na iloman lǝnëiñua igusbua, ndǝ ñagarraiđo ldǝɽo ṯa ñagere aicǝba, na bulus gwaɽwatiṯu
         leđala na gafo gwonaṯa gabǝṯa alo yarto iloman leṯeɽe nṯia ṯaŋërrǝŋaieu leđa ŋen ŋǝrǝmwa
         kaiñ, ulǝŋgiano nǝŋǝɽeṯe.
         8 na ñamba ñafo ñwaiña alo isi leđa larraiđau egeɽa pǝlelo, eɽa igi gakađǝrreiđu lorǝba
         eđǝpe naɽo niɽijin.
         9 na ëđǝmwa gafo gǝnǝŋ gǝbernia afṯikus gaɽaŋa igëuwǝr isǝbak. orn ŋen ŋanṯa bulus
         galwaɽo ŋen ŋwalano ŋuriđ ŋapǝma kaiñ nǝŋiɽǝṯi pǝlalo nǝŋapǝni gaiyo.
         10 na bulus nǝŋǝmirǝwaṯa nano nǝŋǝmëndiano nǝŋǝlwaɽǝṯi leđa ṯa, ñerṯe ñagakǝrđia. maji
         gamǝṯo.
         11 na ndǝ bulus goɽǝbaṯo egeɽa elo na ndǝ gagero aicǝba nǝŋǝse đǝge nǝŋoɽǝbaṯe nole
         ṯalɽwataiđo pǝr alo nǝyakarṯe, orn nǝŋaɽe đǝge.
         12 na leđa ldǝmamo ëđǝmwa gamǝṯo ldaŋǝreṯe nano kaiñ.
         13 orn nanda ñafǝđe nëiñua nǝñënṯi iđǝpundr đǝŋau nǝñaɽe alo yanṯa asus na ñagwonaṯa
         ñagǝbencia bulus iđǝpundr tu ŋen ŋarno galwaɽǝṯǝnde ṯa ñaɽe ñaldopǝđaiđǝlda tu ŋen
         ŋanṯa giđ aŋela rǝmandra alo.
         14 orn ndǝ ñagǝfiđǝma alo yasus nǝñëntǝlda iđǝpundr nǝñaɽe alo imiṯilini.
         15 orn ñagatwođo tu na iloman leṯeɽe alo ikiwus, na iloman leṯeɽe igei nǝñarǝmaṯe alo
         isamus, na iloman leṯeɽe gwomǝn tǝŋ nǝñarǝmaṯe alo imiliṯus.
         16 ŋen ŋanṯa bulus gafo gwonaṯa gabǝla taltal gaber gwonaṯa gǝđǝru alo yafǝsus ŋen ŋanṯa
         liga lero gaɽaŋa alo yasiya, gwonaṯa garǝmaṯa alo yursalim ndǝ gaɽǝwađaṯa iloman lǝbernia
         al kamsin.
         17 na alo imiliṯus nǝŋađwaiđe alo yafǝsus nǝŋundǝđi nǝlǝŋ nǝkanisa ṯa anǝmeṯa nano.
         18 ndǝ neṯǝma nano bulus nǝŋǝleiṯi ṯa, ñaŋ ñagaliŋeṯo ŋen ṯa lǝgafr ṯau tǝŋgalo ŋen
         igeṯo ŋen ŋaɽnda alo yasiya.
         19 ñagaliŋeṯo ṯa igađuɽǝđinṯu elǝŋ yesu araga gǝta, na ŋwalŋa na ŋenŋa ŋubwa iŋi ŋeṯǝñi
         nano ŋenŋa al yawuḏ yëɽu,
         20 ñagaliŋeṯo ṯa igero igabakoɽalo ṯa igǝndǝlwaɽǝṯia ŋen pređ iŋi ŋaɽǝwađaṯa ŋǝndamǝđaṯa
         na igërrǝŋaicǝnde ŋen leđa nëiñua pređ na eneɽa cum.
         21 igërrǝŋaicu al yawuḏ na al yunaniyin ŋen ŋope ṯa alǝŋgiṯi ŋen ŋeicia aloɽǝbaṯe rǝmwa
         nano na alerṯe đonaṯa egelǝŋ igëndr yesu masiya.
         22 na điñǝđi ñagaiñǝseica igabǝṯa alo yursalim. usila gǝrǝmwa gaiñǝmamaṯa tu na igaber
         igaɽǝwađaṯa iganeđa, orn igaijǝba ŋen iŋi ŋiđ aŋǝñeṯa nano tu,
         23 illi usila gatǝɽe gaɽo đamǝđaṯa egare gǝlëɽǝñi ṯa đëndǝni isijǝn na ŋen ŋubwa laiñǝṯurṯia
         alo pređ isi igawënini.
         24 orn igaber igarǝmoṯwa etam gǝlëɽǝñi illi igwonaṯa ṯa eɽiñađaṯe ŋen iŋi rǝmwa ranaicǝñi
         na ŋǝmëɽria iŋi elǝŋ yesu ganaieǝñi ṯa igaɽo đamǝđaṯa đǝŋen ŋaŋǝra ŋǝđubwiđiya na
         ŋǝđamia đǝrǝmwa.
         25 na điñǝđi igaliŋeṯo ṯa ñaŋ pređ ñaŋgi igakalđaico eñaŋ igërrǝŋaicǝnde ŋen ŋǝŋǝlǝŋe
         ŋǝrǝmwa ñagaber ñagiđi ñanwane isiano ilëɽǝñi tǝŋ.
         26 na điñǝđi igǝndǝlwaɽǝṯia ṯa igero ŋen ŋǝnǝŋ ŋǝṯëđǝnu ñi nano eŋen ŋǝŋǝfǝni eŋalo,
         27 ŋen ŋanṯa igero igabakaɽalo ṯa igǝnđërrǝŋaicia ŋen pređ ŋǝrǝmwa, ŋǝđaiña ŋero ñi
         nano.
         28 rǝmoṯr ŋen iŋi eŋalo na ŋǝleđa pređ ildi usila gatǝɽe galnaicǝnde ṯa ñǝɽrǝmoṯe ṯa
         ñǝsi yaŋala yelǝŋ yesu isi giliđǝlo ŋǝfǝniŋa ŋǝlëɽǝŋu.
         29 igaliŋeṯo ndǝ igabǝɽo đǝge al kǝraiñ yeicia kaiñ yiđ aindeṯa nano yero ŋǝbaiya nano,
         30 na leđa lëni lǝmaṯan liđ altwođe eñaŋ đurri alɽwate ŋen ŋǝfo mǝnna ṯa ṯalǝmis yiđ
         aiyǝlteṯe.
         31 nṯia apǝr sǝndua, ñǝlëldǝŋǝđeini eŋen ṯa nṯǝlia mɽijin igërrǝŋaieǝnde ŋen ulǝŋgi
         na ëđǝñin, igero igaŋgiṯia ŋen lomanaŋ, na igamǝđaṯǝnde ñaŋ pređ ŋwalŋa.
         32 na điñǝđi iganaiđǝnde eđaŋ đǝrǝmwa, na eŋen ŋǝđubwiđia na đame ǝllëɽǝŋu iŋi ŋerṯo
         ŋabǝɽa ṯa ŋandoɽre eŋen na ṯa ŋǝndanaicia đǝrraṯa eŋen leđala ildi ltǝɽe.
         33 igero igwonaṯa wagǝnǝŋ egalo, faḏḏa walla ḏaǝb walla ndrena.
         34 ñaganǝñaŋ ñagaliŋeṯo ṯa fǝraŋ irri igiđiliya ŋǝmëɽria pređ ŋǝlëɽǝñi na ŋǝmajianda
         ildi ñagafǝlda.
         35 eŋen pređ iŋi igërrǝŋaicǝnde ŋen ṯa ñaliŋeṯe ṯa ŋen iŋi ŋaɽo đeṯam ñagamǝđaṯa leđa
         ildi laijǝba lëbǝđia ŋǝmëɽria, ŋabǝɽa ŋero, ŋen ŋanṯa ñalëldǝŋǝđeini eŋen elǝŋ yesu
         galwaɽo, ṯa đǝbuŋṯia đafo iđǝnaiđia ŋen gamiñaṯa iđǝma.
         36 orn ndǝ galwaɽo ṯia nǝŋwođiñiṯi ndria nalo leđala pređ ildi lafǝlda nǝŋǝṯurṯi rǝmwa.
         37 na ṯalaro pređ na ṯalmakëndu ano ṯalmwëtwëṯu ëiñua egworǝb eŋen ŋǝđubwiđiya,
         38 ṯalnwano kaiñ eŋen iŋi galwaɽo ṯa laber liđ alseice isiano ilëɽǝŋu lomanǝŋ tǝŋ. orn
         ldǝmaiyǝɽe đǝpundri nano đǝŋau.

1 na ndǝ ñagaŋgiṯǝlo đǝge ñagamiño eđađ iđi đuđǝrwaṯo đabǝṯa alo ikus, na iloman leṯeɽe
         nǝñabǝṯa alo iruḏus orn nǝñabǝṯa alo ibaṯara.
         2 orn ñagafiđu đǝpundri đǝŋau, đabǝṯa alo ifinigiya, orn nǝñënṯi nǝñatwođe.
         3 orn ndǝ ñagarǝmaṯo alo igubrus ṯwaiñ ñagaṯađo alo isi đaŋ đaŋabur nǝñëndi đađ iđi
         đuđǝrwaṯo đabǝṯa alo isuriya orn nǝñaɽe nǝñađuri alo isur ŋen ŋanṯa alo isi đǝpundri
         đođaṯađa laŋge.
         4 orn nǝñaɽe ñapwaiñe ṯalǝmis alo isei nǝñaɽaŋǝlda ñoman đenǝŋ nǝñǝmiñe ñiɽijan. orn
         ṯalǝmis yalwaɽǝṯu bulus usilaga gatǝɽe ṯa aŋerṯe gabǝṯa alo yursalim.
         5 orn ndǝ ñoman ñaŋgaṯo iñi nǝñatwođe na nǝñaɽe, na ṯalǝmisanda na wasenanda na ñere
         pređ ldeɽeiei eđađ nǝñarǝmaṯe irnuŋ ndëuwǝr orn nǝñwođǝñiṯi alo nëṯǝndi nǝñaṯurṯi
         rǝmwa orn nǝñanǝnǝđe ëiñua pređ.
         6 orn ñagënṯu đǝge iđǝpundr đǝŋau na lënǝŋulu ldoɽǝbaṯe irnuŋ.
         7 orn ndǝ ñagaŋgaṯo alo isur ñagabǝṯo alo ibuṯulimais na alo isi ñagano lorǝba ëiñua
         nǝñaɽaŋǝlda lomanto.
         8 na iloman leṯeɽe nǝñatwođe nǝñabǝṯa alo igaisariya, nǝñënṯi eɽa gǝfilibus igi gabërrǝŋaicia
         leđa ŋen ŋǝrǝmwa, fǝŋu ildi lëndǝnu laɽo nǝlǝŋ ŋen ŋaɽnda đenǝŋ ldamiñe liɽijan, nǝñaɽaŋǝlda.
         9 gënǝŋu gerṯo ñere marldwan iñi ñero ñǝmǝni ñaɽwato ŋen ŋǝrǝmwa.
         10 ndǝ ñagaɽaŋo alo isei ñoman ñǝmaṯan nabi niyela yǝnǝŋ yanṯa agabus geṯo alo yuḏiya.
         11 na geṯo ṯa gǝndǝnwana nǝŋape đǝrna đǝbulus đegweya nǝŋakǝsǝni rǝmanǝña na raŋ nǝŋaṯa
         ṯa, usila gatǝɽe gaṯa al yawuḏ isi yafo alo yursalim yiđ aiyakase maji igi gerṯo đǝrna
         iđi ŋen ŋarno iŋi igǝkasǝnu, orn almanaiee leđa ildi gerṯa laɽo al yawuḏ.
         12 ndǝ ñagano ŋen iŋi, nanda na leđa lalo isi, ñagalwaɽǝṯu bulus kaiñ ṯa aŋerṯe gabǝṯa
         alo yursalim đeṯam.
         13 orn bulus nǝŋǝnduɽǝbiṯi eŋen nǝŋǝndeiṯi ṯa, ñagëbǝđi ṯau ñagabara ṯia ñagagero ara
         gǝlëɽǝñi ? igameđǝño gerṯa ṯa igëndǝnu isijǝn ikǝrǝŋ orn cum ṯa yaiye alo yursalim
         ŋen ŋanṯa irǝŋ gelǝŋ yesu.
         14 orn ndǝ gero ganaṯǝnde eŋen iŋi nǝñǝŋgiṯi nǝñaṯa ṯa, ŋgiṯr ŋen iŋi elǝŋ yesu gwonaṯa
         aŋiđini.
         15 orn ndǝ liga laŋgaṯo ildi nǝñarreiđi laŋge nǝñabǝṯa alo yursalim.
         16 na ṯalǝmis yǝmaṯan yalo igaisariya ñagabǝɽǝlda, laŋaieǝnde eɽa gǝmaji gǝbernia manasun
         galo igubrus, fǝŋu gaɽo ṯalǝmis ram, ṯa ñaɽaŋe egeɽa gǝlëɽǝŋu.
         17 ndǝ ñagarǝmaṯo alo yursalim lorǝba lǝkanisa ldamame đaŋǝrađa nano.
         18 na iloman leṯeɽe nǝñaɽe bulusala eɽa gǝyagub, na nǝlǝŋ pređ nǝkanisa nafo eum.
         19 ndǝ bulus ganǝlo ëiñua pređ đǝge, nǝŋǝlǝlwaɽǝṯi ŋen pređ ŋǝnenǝŋ ŋǝnenǝŋ ŋalo tǝmǝtǝm
         iŋi rǝmwa riđu eleđa gerṯa laɽ al yawuḏ eŋǝmëɽria ŋǝlëɽǝŋu.
         20 orn ndǝ lano ldaŋërṯi rǝmwa nano. orn ldǝmeiṯi ṯa, oraiñ, agaseieu ṯa leđa lwaiña
         kaiñ laɽo al yawuḏ lëndu ŋen, orn larǝmoṯwa ŋen ŋal ganun imusa kaiñ,
         21 na lano ŋen ṯa agǝbërrǝŋaieia al yawuḏ ŋen alo pređ, isi yafo leđala ildi gerṯa laɽ
         al yawuḏ, ṯa alǝŋgiṯi musa na alerṯe luɽǝđa ñere eñen na alǝŋgiṯi ŋen pređ ŋǝlëɽǝŋu.
         22 orn agëbǝđia ṯau điñǝđi? đeṯam liđ alne ŋen ṯa ageṯo.
         23 ŋen ŋafǝṯia iđu ŋen iŋi ñagaŋǝlwaɽǝṯia. ñagerṯo leđa marldwan ildi lëndǝnu eŋen ŋǝnǝŋ.
         24 ma leda ildi na ñaldǝtǝɽeinǝlda, na eŋen iŋi ŋwonaṯa al gǝrus naiđo al gǝrus aganǝŋa
         ṯa lënǝŋulu aɽǝwađaṯa lǝbađǝni. nṯia leđa pređ liđ alalǝŋeṯe ṯa ŋen ŋǝpiano iŋi lano
         ŋen ŋanṯa laseieǝŋa agarǝmoṯwa ŋen ŋal ganun imusa.
         25 orn eŋen ŋǝleđa gerṯa laɽ al yawuḏ, ildi lëndu ŋen, ñagwađweiṯǝlo ađam ṯa aɽrǝmoṯe
         ŋen iŋi ŋarno kanisa đarǝmoṯwa eđaiñ, ṯa alerṯe lǝsa iđǝɽǝđǝnia đǝlaŋge lǝpiano ildi
         leđa ldukwuđiñǝṯialo na ŋǝfǝni, na laŋge ildi laiyo mǝɽǝmǝɽeñ na ṯa alǝŋgiṯi ŋen pređ
         ŋeieia ŋaŋǝno.
         26 na bulus nǝŋame leđa ildi iloman leṯeɽe ldǝṯoɽeinǝlda na ldënṯi igal ekǝl ṯa alwaɽe
         ŋen ŋǝliga elden lǝđatoɽaṯo ṯa alǝɽiñǝđeinu ndoŋǝɽa na ŋǝđǝnaiđia ŋen ŋanṯǝlo pređ.
         27 ndǝ ñoman ñafo ṯwaiñ ñamǝndëđǝni iñi ñaɽo đenǝŋ nǝñǝmiñe ñiɽijan al yawuḏ yalo yasiya
         isi yaseicu bulus igal ekǝl, niyǝtuđi nare nǝleđa pređ ldǝciṯano orn niyǝmëndi,
         28 ṯairajaico ole niyaṯa, ya leđa ɽrwa lisrayil, amǝđaṯǝndr. fǝmaji igi gabërrǝŋaicia
         leđa ŋen alo pređ iŋi ŋageo leđa eldaiñ na al ganun na alo isi, na cum gamǝmaṯo yunaniyin
         igal ekǝl na giđu alo isi yatǝɽe yǝtaŋa.
         29 ŋen ŋanṯa yafo yaseicu ṯrufimus galo yafǝsus lafo bulusga nǝsuk niyaṯa ṯa aŋgaica
         bulus gënǝcǝma igal ekǝl.
         30 orn leđa pređ lalo yakǝl ldǝeiṯano ldobǝđaṯe ldǝɽo ldëndi bulus ldǝmabǝrldeđeṯe ndëuwǝr
         ldǝndanḏe ëuwǝr ram.
         31 na leđa laṯa ṯa lamaɽiña na ole nǝŋarǝmaṯe maji nano igi gaɽo elǝŋ goɽra gaskari
         ṯa alo yursalim yafo ŋen ŋwaiña ŋǝđǝgerđe.
         32 na elǝŋ goɽra gaskari nǝŋǝme askari na nǝlǝŋ nǝta naskari lđobǝđaṯe leđa nano, orn
         ndǝ leđa lanwano askari ldaŋgiṯi bulus ṯa lderṯe lamëpwa tǝŋ.
         33 na elǝŋ goɽra gaskari nǝŋameṯa nano nǝŋamëndi nǝŋalwaɽǝṯi askari ṯa aiyǝmakase nuriđana
         niɽijan, orn geɽǝđo leđa ṯa maji gaŋga igi na giđu ṯau?
         34 na lǝmaṯan larǝjaico ole ldaṯa ŋen ŋǝnǝŋ na lǝmaṯan ldaṯa ŋen ŋwomǝn, orn elǝŋ nǝŋerṯe
         gaɽǝwađaṯa galiŋeṯo ŋen ŋope ŋen ŋanṯa ŋen ŋwaiña laɽwata orn galwaɽǝṯu askari ṯa
         aiyǝmamamaṯe egeɽa egen.
         35 orn ndǝ bulus garǝmaṯo nǝŋǝbapǝŋga ŋeɽa gaskari, askari nimapaṯe elo ŋen ŋanṯa leđa
         leieiano kaiñ,
         36 ŋen ŋanṯa leđa ildi lwaiña laldeteṯalo ṯaɽrajaico ole ldaṯa ṯa, ɽiñǝmar.
         37 orn ndǝ yonaṯa ṯa yǝmënei egwaŋ đǝge bulus nǝŋeɽǝđe elǝŋ goɽra gaskari ṯa, igaŋalwaɽǝṯia
         ŋen ŋǝnǝŋ ? na elǝŋ goɽra gaskari nǝŋeiṯi bulus ṯa, agaliŋeṯo ole gal yunaniyim?
         38 gerṯa fǝŋa agaɽo maji galo imasr igi gatuđu đǝgerđe maijǝn orn nǝŋǝme leđa ildi laɽiñǝđo
         laɽo alǝf marldwan nǝñaɽǝlda eđǝñwa?
         39 bulus nǝŋǝmuɽǝbiṯi eŋen ṯa, igaɽo al yawuḏ galo iṯarsus alo ikilikiya, igaɽo eđa
         galo isi yoɽra yǝlǝŋinu alo pređ, ŋgiṯiñi igalwaɽǝṯia leđa.
         40 orn ndǝ gaŋgiṯǝma, bulus nǝŋuđǝri nǝŋǝbapǝŋga nǝŋǝbeiṯi leđa raŋ elo, na ndǝ leđa
         laŋgiṯu ole đǝge nǝŋǝlwaɽǝṯǝlo olega gibraniyin, nǝŋaṯa,

1 lorldaiñ na lṯenia, nǝr đopǝṯa iđi igwonaṯa igǝndǝlwaɽǝṯia.
         2 orn ndǝ lano ṯa galwaɽǝṯǝlo ṯia olega gibraniyin, ṯalabwaiñaiđo ŋǝma nano kaiñ. na
         bulus nǝŋaṯa,
         3 igaɽo al yawuḏ, igǝlǝŋeinu alo iṯarsus alo ikilikiya, orn igamǝṯǝṯo alo isi na gamalayil
         gërrǝŋaieiñi ŋen ŋope ŋal ganun yǝpapanda ilëndr ṯa yerṯe igamiña eđǝɽe na igëndu
         ŋen araga gunto ŋen ŋarno ñaŋ ñagëndu mǝldin điñǝđi.
         4 igafo igananaico leđa ŋen ŋubwa kaiñ ṯa alaiye ildi lafo eđađ iđi đǝyesu. igakëndu
         leđa ɽrwa na ɽrlda eum nilëkëɽe isijǝn,
         5 na elǝŋ goɽra gǝkana na nǝlǝŋ pređ ini nararraiđia laɽo đamǝđaṯa đǝlëɽǝñi eŋen iŋi.
         lënǝŋulu lanaicǝñi nađam nǝlorǝba lalo iḏimiska ṯa yekëndi leđa tu ildi lëndu ŋen
         ilmamaṯa alo yursalim lakeinu nuriđana ŋen ŋanṯa alakǝmǝni.
         6 ndǝ igafo eđađ igafo ṯwaiñ igaramaṯa alo iḏimska ëđǝñinano taltal arrerre nǝŋirǝwa
         elo nǝŋaiñǝwađe nano.
         7 na niɽiṯi iđuđa alo na nene ole geiṯiñi ṯa sawul, sawul, igaiñananaieia ŋen ŋubwa
         eđa?
         8 na igoɽǝbaico ŋen ṯa, ya elǝŋ agaɽ esegi? na nǝŋǝñeiṯi ṯa, fiñi yesu galo inasiraṯ
         igi agaiñǝnanaicia ŋen ŋubwa.
         9 na leđa ildi ñagafǝlda laseieu arrerre orn lero lǝnna ole geđa igi galwaɽǝṯiñi.
         10 orn niyaṯa, igëbǝđia ṯau elǝŋ yesu? na elǝŋ yesu nǝŋaiñǝlwaɽǝṯi ṯa, twođo ŋaɽe alo
         iḏimiska na tu agiđi ŋalwaɽǝnṯi ŋen pređ iŋi ŋaṯuɽǝđinṯiaŋa alo ṯa agiđi ŋiđi.
         11 na igafo igaijǝba igǝseiđia ŋen ŋanṯa arrerre garǝmiciñi, na leđa ildi ñagafǝlda
         ṯalñǝkëndu eraŋ ldaiñeṯa alo iḏimiska.
         12 na maji gǝnǝŋ ganṯa ananiya garǝmoṯwa al ganun ŋope, na al yawuḏ pređ yalo isi yaŋǝrṯǝma
         nano,
         13 gënǝŋu geṯǝñi nano na nǝŋuđǝri nǝŋǝñeiṯi ṯa, oraiñ sawul, ëbǝrǝđu isi. na iliga ildi
         taltal ṯiywondaiđo na ṯimaseieu.
         14 nǝŋaṯa, rǝmwa rǝpapanda ildëndr rundǝđǝŋa ṯa ŋaliŋeṯe ŋen ŋǝŋǝma ŋǝlëɽǝŋu ṯa ŋamaseici
         igi gerṯo ŋen ŋuđǝrwaṯo na ṯaŋǝno ole igëiñua ilëɽǝŋu,
         15 ŋen ŋanṯa agiđi ŋaɽeṯe đamǝđaṯa đǝlëɽǝŋu eleđa pređ eŋen iŋi agwondaṯo na agano.
         16 na điñǝđi agaṯurṯia wande? twođo ŋaneini mamuḏiya ŋundǝđi irǝŋ gǝyesu ṯa ŋwaseini
         ŋen ŋeicia ŋǝlaɽǝŋa.
         17 ndǝ igoɽǝbaṯo alo yursalim igafo igaṯurṯia rǝmwa igal ekǝl na ŋen ŋamiñiṯiñi ŋarno
         iŋuriđ.
         18 igaseicu yesu nǝŋaiñǝlwaɽǝṯi ṯa, twođo ŋaɽe taltal ŋaŋgaṯe alo yursalim ŋen ŋanṯa
         leđa laber liđi alne ŋen ŋǝlëɽǝñi eŋen ŋǝlaɽǝŋa.
         19 niyaṯa ya elǝŋ yesu, lënǝŋulu laliŋeṯo ṯa igafo igakëndia leđa igal majma pređ ildi
         lëndu ŋen ŋǝlaɽǝŋa, na igëpǝlo.
         20 na ndǝ ŋǝfǝni ŋisṯǝfanus igi gaɽo đamǝđaṯa đǝlaɽǝŋa ŋirǝwǝṯalo, igënǝñi eum igafo
         igafǝma nano ṯwaiñ na igafo igameđǝño iđǝɽiñinia đǝlëɽǝŋu na igafo igabenđeieia ndrena
         nǝleđa ildi laɽiñǝma.
         21 orn yesu geiṯiñi ṯa, mbu ŋen ŋanṯa igiđi eŋađwaṯe nwaldaŋ ileđa ildi gerṯa laɽ al
         yawuḏ.
         22 leđa lafo lamanaṯa orn ndǝ lano ŋen iŋi ṯaɽrǝjaieo ole ldaṯa, ŋgeier maji igi alo,
         gǝbanṯa aŋerṯe gamǝṯia.
         23 na ṯaɽrǝjaico ole na ṯaltaseieu ndrena elo na ṯalauwǝṯu abǝɽǝtua elo,
         24 na elǝŋ goɽra gaskari nǝŋalwaɽǝṯi askari ṯa alënei bulus egwaŋ ŋen ŋanṯa aŋǝnḏeini
         đëpǝniađa ŋen ŋanṯa aŋaliŋeṯe ŋen iŋi leđa ɽrǝjeiṯia ole.
         25 orn ndǝ lakasǝma đǝrnađa bulus nǝŋeɽǝđe elǝŋ gǝta gaskari ṯa, al ganun yǝndeiṯa ṯa
         ñëpwi eđa gaɽo rumani igi gero gakǝmǝni cum?
         26 orn ndǝ elǝŋ gǝta gano ŋen iŋi nǝŋaɽe elǝŋ nano goɽra gaskari nǝŋǝmeiṯi ṯa, agëbǝđia
         ṯau? ŋen ŋanṯa maji igi gaɽo rumani.
         27 nṯia elǝŋ goɽra nǝŋǝmeṯa nano nǝŋǝmeiṯi ṯa, lwaɽǝṯiñi, agaɽo rumani? na bulus nǝŋaṯa,
         a.
         28 na elǝŋ geiṯǝma ṯa, iganaiđo gǝrus ywaiña ŋen ŋanṯa imërni rumani. na bulus nǝŋaṯa,
         orn igënǝñi igaɽo rumani ŋen ŋanṯa igǝlǝŋǝnu igaɽo rumani.
         29 orn leđa ildi lonaṯa laminḏeica ldǝmaŋgaṯe nano taltal, na elǝŋ igi goɽra gaskari
         nǝŋiđǝñiṯalo eum, ŋen ŋanṯa gǝlǝŋinnano ṯa bulus gaɽo rumani na ṯa fǝŋu gakasǝma.
         30 orn iloman leṯeɽe ṯaŋwonaṯa ṯa galiŋeṯo ŋope ṯa al yawuḏ yasǝkima eŋen ŋaŋga, na
         nǝŋamamiñi, na nǝŋalwaɽǝṯi nǝlǝŋ nǝkana na nǝlǝŋ pređ ini nararraiđia ṯa aɽrraiđe,
         na nǝŋǝme bulus na nǝŋǝmëɽi ŋulu nëiñua.

1 na bulus ṯaŋwondaṯo nǝlǝŋ isiano ini nararraiđia nǝŋaṯa, ya lorldaiñ, igafo rǝmwa
         nëiñua araga gatǝɽe jaica na điñǝđi mǝldin.
         2 na elǝŋ goɽra gǝkana ganṯa ananiya nǝŋalwaɽǝṯi leđa ildi luđǝrǝma nano ṯa albuɽaṯe
         bulus ëiñua.
         3 orn bulus nǝŋǝmeiṯi ṯa, rǝmwa riđ araŋëpwi aganǝŋa agarno uṯa gǝtaŋa igi gabǝliđǝnu
         ŋawa nano ŋabǝjo. agaṯa agaiñakame eŋen ŋal ganun orn ṯaŋaɽwatiṯu leđa ṯa aliñëpwi
         ŋen iŋi al ganun yaneđo?
         4 na ildi lađǝru laṯa, agaboŋa elǝŋ goɽra gǝkana gǝrǝmwa?
         5 orn bulus nǝŋaṯa, igaijǝba lorlđaiñ ṯa fǝŋu gaɽ elǝŋ goɽra gǝkana, ŋen ŋanṯa ŋen
         ŋǝwërđǝnu ṯa, ŋerṯe agaboŋa elǝŋ gǝleđa ǝllaɽǝŋa.
         6 orn ndǝ bulus galiŋeṯo ṯa leđa lǝmaṯan laɽ as saḏḏugiyin, na lǝmaṯan laɽ al farisiyin,
         nǝŋaraice ole enǝlǝŋ ini nararraiđia nǝŋaṯa, lorldaiñ, igaɽo farisi igal farisiyin,
         na iginḏeinia điñǝđi eŋen lǝgǝṯurṯiar ṯa leđa laiyo liđ altwođe.
         7 orn ndǝ galwaɽo ṯia đǝge ŋen ŋatwođo ŋwaiña eleđa laɽ al farisiyin na as saḏḏugiyin
         na leđa ldakarnǝđiano.
         8 ŋen ŋanṯa as saḏḏugiyin laṯa ṯa đatwođo eŋǝɽaiñ đero na mǝlaiyǝka đero na usila gero,
         orn al farisiyin yëndu ŋen iŋi pređ.
         9 orn ŋen ŋatođo ŋwaiña ŋeicia đǝge na leđa lǝmaṯan lal farisiyin ildi lǝbërrǝŋaiđia
         ŋen ŋal ganun latwođo leiciano ldaṯa, ñagero ñagǝfiđia ŋen ŋeicia ŋǝnǝŋ imaji igi.
         ndǝ usila walla mǝlaiyǝka đǝlwaɽǝṯǝma ŋen, fǝwandigi tǝŋ?
         10 orn ndǝ ŋen ŋatwođo ŋubwa kaiñ đǝge elǝŋ goɽra gaskari nǝŋiđǝñiṯalo ṯa aŋgaica leđa
         alǝgǝlǝđe bulus ano, na nǝŋalwaɽǝṯi askari ṯa aiyirǝwa aiyapa bulus eleđa iligano
         aiyamaiyeṯa egwaŋ eɽa gaskari.
         11 na ulǝŋgiano elǝŋ yesu nǝŋuđǝri bulus nano nǝŋǝmeiṯi ṯa, ëɽinu đǝñano ŋen ŋanṯa garno
         agwaɽwato ŋen ŋǝlëɽǝñi alo yursalim đeṯam, agiđi ŋaɽeṯe đamǝđaṯa đǝlëɽǝñi alo irumiya
         cum.
         12 nđǝ ëđǝñin gaɽo al yawuḏ yǝmaṯan yarreiđu ŋen nǝyëndǝni bǝɽan eŋen iŋi đalǝfiađa,
         yaṯa ṯa yaber yasa walla yǝṯia kwai kwai illi ndǝ yaɽiño bulus.
         13 leđa ildi lalwaɽo ṯia lamiñaṯo eređia marlđwan.
         14 orn ldabǝla nǝlǝŋ nano nǝkana na leđa nano loɽra ldaṯa, ñagëndǝnu bǝɽan eŋen đalǝfiađa
         ṯa ñagaber ñagǝnaṯa ŋǝsa ŋǝnǝŋ kwai kwai illi ndǝ ñagaɽiño bulus.
         15 orn ñaŋ na nǝlǝŋ cum ini nararraiđia, lwaɽǝṯr elǝŋ goɽra gaskari aŋǝndeṯa nano bulusga
         garno ṯa ñagwonaṯa ñagabinḏeicia ŋen ŋǝlëɽǝŋu ŋope. orn nanda ñagaṯoɽaṯo ŋen ṯa ñagiđi
         ñamaɽiñe ndǝ gafo eđađ gamǝlu garǝmaṯa.
         16 orn iđia gorǝba gaɽǝbwa gǝbulus nǝŋǝne ŋen eŋen nǝgabǝṯa alo yaskari nǝŋënṯi egwaŋ
         nǝŋalwaɽǝṯi bulus.
         17 na bulus nǝŋundǝđi elǝŋ gǝnǝŋ gaskari nǝŋǝmeiṯi ṯa, mo ëđǝmwa igi ŋǝmaiyǝɽe elǝŋ
         nano goɽra gaskari ŋen ŋanṯa gerṯo ŋen gwonaṯa gamalwaɽǝṯia.
         18 orn nǝŋǝmaiyǝɽe elǝŋ nano nǝŋaṯa, bulus igi gëndǝnu gundǝđiñi ṯa yela ëđǝmwaga igi
         ŋen ŋanṯa gerṯo ŋen ŋǝnǝŋ gwonaṯa gǝŋalwaɽǝṯia.
         19 na elǝŋ goɽra gaskari nǝŋëndi ëđǝmwa eđaŋ nǝŋamaiyǝɽe alǝsoŋ nǝŋǝmeiṯi ṯa, ŋen ŋanṯau
         agwonaṯa agaiñǝlwaɽǝṯia?
         20 na ëđǝmwa gaṯa, al yawuḏ larreiđu ŋen ldǝɽo ṯa aiŋeɽǝđe ṯa aŋaɽe bulusga enǝlǝŋ ini
         nararraiđia eṯeɽe, garno ṯa ywonaṯa yǝbinḏeicia ŋen ŋǝlëɽǝŋu ŋope.
         21 orn ŋerṯe agǝnna ŋen eŋen, ŋen ŋanṯa yawuḏ ywaiña yamiñaṯo eređia marldwan yamaɽaŋǝṯia
         ŋen ŋanṯa niyëndǝni bǝɽan eŋen ṯa yaber yasa walla yǝṯia kwai kwai illi ndǝ yaɽiño
         bulus, na diñǝđi yaṯuɽǝđeinu alo yaṯurṯia ole gǝlaɽǝŋa.
         22 orn elǝŋ nǝŋǝŋgiṯi ëđǝmwa ṯa aŋǝɽe orn nǝŋǝmeiṯi ṯa, gerṯa agǝlwaɽǝṯia eđa gǝnǝŋ
         ṯa agǝlwaɽǝṯiñi ŋen iŋi.
         23 orn nǝŋundǝđi nǝlǝŋ niɽijan nǝta naskari nǝŋǝleiṯi ṯa, ulǝŋgi igi garno ëđǝñin đenǝŋ
         nemiñe marldwan ṯoɽǝdaṯr askari alo miyya eɽijan, na isi yǝnǝmarṯa eređia đenǝŋ nalo
         eređia giɽijan, na isi eñarlda miyya eɽijan ṯa aiyǝɽe alo igaisariya.
         24 na eum mar nǝmarṯa nǝmaṯan ŋen ŋanṯa bulus aŋaborṯe, ñǝmaiyǝɽe ŋope elǝŋ filiks nano.
         25 nǝŋǝwërđi ađam ŋen ŋaɽo ṯia.
         26 fiñi kuluḏius lisias igeɽǝđǝŋa kaiñ, ya elǝŋ goɽra filiks.
         27 al yawuḏ yëndu maji igi ywonaṯa yamaɽiña, na ñagano ṯa maji igi gaɽo rumani na ñaleṯa
         nano askariya nǝñǝmëbǝri.
         28 orn igafo igwonaṯa igaliŋeṯa ŋen ṯa yasǝkima eda, orn imaiyǝɽe nǝlǝŋ nano enen ini
         nararraiđia.
         29 na igafiđu ŋen ṯa yasǝkima eŋen ŋal ganun esen, gerṯa ŋen iŋi ŋaɽǝwađaṯa ŋǝma ŋǝɽaiñ
         walla đëndǝni.
         30 orn ndǝ igano ŋen ṯa yawuḏ yǝrreidu ŋen ŋamagea ṯa aiyǝmaɽiñe mŋamađweiṯi taltal,
         na igalwaɽǝṯu leđa ildi lǝsǝkima ṯa alela alǝŋalwaɽǝṯi ŋen iŋi lonaṯa lamasǝkiau.
         31 orn askari niyǝme bulus niyǝmaiyǝɽe ulǝŋgi ŋen ŋarno ilwaɽǝnṯu alo yanṯibaṯris.
         32 na iloman leṯeɽe askari yǝmaṯan nǝyoɽǝbaṯe alo esen, na niyǝŋgiṯi isi yerṯo nǝmarṯa
         niyabǝla bulusga.
         33 ndǝ yarǝmaṯo alo igaisariya niyǝnaiee elǝŋ ađam, orn niyǝmanaice bulus cum.
         34 orn ndǝ gëgǝru ađam nǝŋeɽǝđǝđe ṯa elǝŋ gǝlëɽǝŋu fǝgaŋga đurri.. " orn ndǝ galiŋeṯo
         ṯa bulus galo ikilikiya
         35 nǝŋaṯa, igiđi eŋanaṯe ŋen cum ndǝ leđa leṯo ildi lǝsǝkiŋa. na nǝŋalwaɽǝṯi askari
         ṯa, aiyerǝmađwaṯe bulus egeɽa giruḏus.

1 orn ndǝ ñoman ñaŋgaṯo đenǝŋ elǝŋ goɽra gǝkana, ananiya nǝŋela leđala lǝmaṯan loɽra
         na ṯarṯulus igi galiŋeṯo ŋen ṯaŋalukuɽǝbeiṯu ole. orn ldǝlwaɽǝṯi elǝŋ ŋen iŋi lǝsǝkiau
         bulus.
         2 na ndǝ bulus gundǝđǝnu đǝge ṯarṯulus nǝŋalwaɽe ŋen iŋi lǝsǝkimau, nǝŋaṯa ṯa, ya elǝŋ
         filiks, agame, ŋen ŋanṯa eŋen ŋǝlaɽǝŋa đëuṯaralo đafo, na ŋen ŋiđǝnu ŋwaiña ŋame alo
         esandr ŋen ŋanṯa đaliŋeṯa ŋen nǝsi đǝlaɽǝŋa.
         3 na alo pređ ñagaŋǝnṯu ŋen pređ ŋǝlaɽǝŋa đaŋǝrađa nano.
         4 orn điñǝđi ñagaber ñagwonaṯa ñagǝŋagereicia ŋǝmëɽria orn igaŋeɽǝđia ŋen ŋanṯa agerṯo
         ŋabaiya nano ṯa agiđi ŋandǝne eŋen iŋi eŋaiñ ŋobǝlano.
         5 ñagafiđu maji igi gwaiña ŋeniano kaiñ na gaɽǝtuđia ŋen ŋwaiña jaica jaica igal yawuḏ
         alo pređ, na fǝŋu đurri goɽra eleđa ildi lǝbernia nasariyin.
         6 na gënǝŋu gwonaṯa gëbǝđia al ekǝl yataŋa orn nǝñamëndi. na ñagaṯa ṯa ñagiđi ñaminḏeici
         al ganunya esaiñ.
         7 orn elǝŋ goɽra gaskari gaberni lisias nǝŋela nǝŋǝndǝmamaṯe ŋabǝɽa ŋwaiña
         8 nǝŋagariñaṯe leđa ildi lasǝkima ṯa alǝŋeṯa nëiñua. ndǝ agaminḏeicia aganǝŋa, agaɽǝwađaṯo
         agiđi ŋalǝŋeṯe ŋen pređ iŋu iŋi ñagǝsǝkimau.
         9 al yawuḏ cum niyënṯi eŋen niyaṯa ŋen iŋi pređ ŋaɽo đeṯam.
         10 orn elǝŋ goɽra gwalwaɽǝṯu bulus đaŋđa ṯa aŋǝlwaɽe đǝge, na bulus nǝŋaṯa, ŋen ŋanṯa
         igaliŋeṯo ṯa agaɽo elǝŋ alo isi nṯǝli nwaiña igopǝṯa đaŋǝrađa nano.
         11 agaɽǝwađaṯa agaliŋeṯo ŋope ṯa liga lakǝl igabǝɽo alo yursalim ṯa ibuŋṯi rǝmwa igerṯo
         garno ñoman ređ nǝñǝmiñe ñiɽijan,
         12 na leđa lero laiñǝfiđia ñagagerđia eđaga gǝnǝŋ, walla igatuđia ŋen eleđa lwaiña,
         ndǝ igal ekǝl walla imajma walla alo yursalim.
         13 na lero laɽǝwađaṯa lǝbërrǝŋaiđia ŋen ŋunto ŋǝđeṯam eŋen lǝsǝkiñau.
         14 orn igaŋalwaɽǝṯia ŋen iŋi, ṯa eŋen iŋi ŋǝđađ iđi đǝyesu ŋen iŋi laṯa ŋafo mǝnna,
         igǝđuɽǝđǝnṯia rǝmwa irri rǝpapanda ildëndr, na igëndu ŋen pređ iŋi ŋǝwërđǝnu enađam
         nal ganun na nal anbiya,
         15 na igerṯo ŋen igaṯurṯia egare garno ŋulu lerṯo cum ṯa đatođa eŋǝɽaiñ điđ ađǝfeṯe
         eleđa ildi luđǝrwaṯo eŋen na lǝɽiano eŋen cum.
         16 nṯia igarǝmoṯwa ŋen jaica ṯa ara gǝlëɽǝñi aŋǝfeṯe ŋope rǝmwa nëiñua na leđa nëiñua.
         17 orn ndǝ nṯǝli naŋgaṯo nǝmaṯan igeṯo ṯa enanaice leđa ildi lalo ilëɽǝñi laŋge lǝđubwiđia
         na đǝnaiđia.
         18 na ndǝ igëbǝđia ṯia lǝfiđǝñi igal ekǝl igatǝɽe, gerṯa leđala lwaiña walla ŋenŋa ŋwaiña.
         orn yawuḏ yafo yǝmaṯan yalo yasiya.
         19 na gǝbanṯa yënǝŋulu aiyǝfeṯǝŋa nëiñua điñǝđi ṯa aiñǝsǝki, ndǝ yerṯo ŋen ŋǝnǝŋ ṯa
         aiñǝsǝkiau.
         20 walla ŋgiṯǝlo ildi lafo điñǝđi alwaɽe ŋen iŋi lafiđu ŋafo mǝnna eŋen ŋǝlëɽǝñi ndǝ
         igǝđǝru nǝlǝŋ nëiñua ini nararraiđia.
         21 illi ŋen iŋi ŋunto ndǝ igarǝjaico ole ṯa, iginḏeinia ñaŋ nëiñua điñǝđi eŋen ŋǝđatođa
         eŋǝɽaiñ.
         22 orn elǝŋ filiks galiŋeṯo ŋope ŋen iŋi ŋǝđađ iđi đǝyesu na gaburgwađeicu ŋen nǝŋǝlǝlwaɽǝṯi
         ṯa, ndǝ elǝŋ gaskari lisias geṯo igiđ inḏeici ŋen eŋalo.
         23 na galwaɽǝṯu elǝŋ gaskari ṯa bulus aŋëndǝni orn aŋëbǝreini alo, na ṯa ndǝ rappa reṯo
         rǝlëɽǝŋu ronaṯa ramamǝđaṯa arerṯe rǝtrinṯia.
         24 ndǝ ñoman ñaŋgaṯo ñǝmaṯan filiks ldela wasenga ganṯa ḏrusila, igi gaɽo yawuḏ, nǝŋundǝđǝnṯi
         bulus nǝŋǝne, galwaɽa eŋen ŋǝđonaṯa igal masiya yesu.
         25 na ndǝ bulus laɽwata elǝŋga eŋen ŋǝđǝđǝrwaṯa eŋen na ŋǝđërǝkǝđi aŋǝno na ŋǝđǝtaŋa
         na ŋǝđǝkarmǝnia iđi điđ ađǝfeṯe đǝrǝmwa, filiks nǝŋirǝwano na nǝŋiđǝñiṯalo na nǝŋeiṯi
         bulus ṯa, mbu điñǝđi. ndǝ igerṯo liga orn iŋundǝđi tǝŋ.
         26 na gafo gabaṯa ṯa aŋgaica bulus giđ aŋǝmanaice gǝrus nṯia ṯaŋamurundǝđu ñoman ñwaiña
         ṯalɽwatǝldǝga.
         27 orn filiks ŋen ŋanṯa gwonaṯa ṯa al yawuḏ yamaŋǝrṯi nano nǝŋgiṯi bulus aŋëndǝni isijǝn.
         na ndǝ nṯǝli naŋgaṯo niɽijan burkius fasṯus nǝŋǝme ŋǝlǝŋe ŋǝfiliks.

1 orn ndǝ elǝŋ fasṯus geṯo gaɽaŋa alo eŋǝlǝŋe ŋǝlëɽǝŋu, ndǝ ñoman ñaŋgaṯo ñiɽijin nǝŋǝtođe
         alo igaisariya nǝgabǝṯa alo yursalim.
         2 na nǝlǝŋ nǝkana na leđa ilei loɽra eŋen igal yawuḏ ldǝmaŋaiei ŋen iŋi lǝgiaieau bulus,
         na ldǝmalwaɽǝṯi kaiñ ṯalmariṯu ŋabaiya
         3 ṯa aŋǝlamǝđaṯe, laṯa ŋgiṯu maji aŋwǝđweinia alo yursalim, ŋen ŋanṯa lënǝŋulu lerṯo
         ŋen enare ṯa alǝmaɽaŋǝṯi almaɽiñaṯe eđađ.
         4 na fasṯus nǝŋǝlǝlwaɽǝṯi ṯa bulus aŋarǝmujǝni alo igaisariya, orn aten giđ aŋǝɽe tu
         gënǝŋu.
         5 orn nǝŋaṯa, ŋgiṯr leđa ildi loɽra eñaŋ aiñirǝwǝlda, na ndǝ ŋen ŋǝnǝŋ ŋafo mǝnna imaji
         igi ŋgiṯǝlo almasǝki.
         6 orn ndǝ laɽaŋo ñoman ñǝmaṯan gerṯa gamiñaṯo đenǝŋ nǝñamiñe ñiɽijin walla ređ, nǝŋirǝwǝṯa
         alo igaisariya, na iloman leṯeɽe nǝŋǝɽaŋe nal kurs eŋǝlǝŋe nǝŋǝlwaɽe ṯa bulus aŋǝyelni.
         7 orn ndǝ geṯo đǝge al yawuḏ isi yafo yeṯo alo yursalim nimađiṯi ṯwaiñ nisǝki bulus
         ŋen ŋwaiña ŋini orn nǝyerṯe yaɽǝwađaṯa yǝbërrǝŋaiđia ŋen ŋǝnǝŋ ṯa ŋǝđeṯam.
         8 orn ndǝ bulus gopǝṯo gënǝŋu nǝŋaṯa, iger igagera ŋen ŋǝnǝŋ ŋal ganun yal yawuḏ walla
         ŋal ekǝl walla ŋelǝŋ goɽra gaisar.
         9 orn fasṯus ŋen ŋanṯa gwonaṯa al yawuḏ yǝŋërṯǝma nano, geiṯu bulus ṯa, agwonaṯa agabǝṯa
         alo yursalim ṯa ŋinḏeini tu eŋen iŋi yǝlwaɽǝṯǝñi?
         10 na bulus nǝŋaṯa, igađǝru kursi nëiñua yelǝŋ goɽra gaisar, alo isi gǝbanṯa iwinḏeini,
         igero igǝbiṯia al yawuḏ ŋen ŋafo mǝnna ŋǝnǝŋ garno agaliŋeṯo ŋope cum aganǝŋa.
         11 orn ndǝ igiđu mǝnna na igiđu ŋen ŋǝnǝŋ ŋeieia ŋaɽǝwađaṯa ŋǝma ŋǝɽaiñ igaber igwonaṯa
         igëbǝrni eŋǝɽaiñ, orn ndǝ ŋen ŋero ŋǝnǝŋ iđǝskiđia eđen eđa gero gǝnǝŋ gaɽǝwađaṯa
         gaiñǝnaiđia iŋulu. igwonaṯa elǝŋ goɽra gaisar aŋinḏeici ŋen.
         12 orn fasṯus, ndǝ linḏeicu ŋen leđala ildi lamǝđaṯǝma nǝŋǝmuɽǝbiṯi eŋen ṯa, agwonaṯa
         elǝŋ goɽra gaisar, agiđi ŋaɽe elǝŋ goɽra gaisar nano.
         13 orn ndǝ ñoman ñaŋgaṯo ñǝmaṯan elǝŋ agribas na barnika leṯo alo igaisariya ŋen ŋanṯa
         alne elǝŋ fasṯus ëiñua.
         14 na ndǝ laɽaŋa tu ñoman ñwaiña fasṯus nǝŋǝlwaɽǝṯi elǝŋ agribas ŋen ŋǝbulus nǝŋaṯa,
         maji gëni gǝnǝŋ filiks gǝṯađǝma gëndǝnu,
         15 na ndǝ igafo alo yursalim nǝlǝŋ nǝkana na leđa loɽra eŋen ŋal yawuḏ lalwaɽǝṯiñi ŋen
         ŋǝlëɽǝŋu, ldaiñeɽǝđe ṯa emakǝme.
         16 orn iguɽǝbiṯǝlo eŋen ṯa gerṯa ŋen ŋǝrumaniyin ṯa yanaiđe eđa gǝnǝŋ ndǝ gamǝlu gabinḏeinia
         leđa nëiñua ildi lamasikia, na aŋerṯe liga ṯa aŋopǝṯe eŋen iŋi lǝsǝkimau.
         17 orn ndǝ larraiđo ëli niyerṯe igaṯurṯia liga larto orn iloman leṯeɽe neɽaŋe nal kurs
         eŋǝlǝŋe niyǝlwaɽe ṯa maji aŋǝmǝni.
         18 na ndǝ leđa ildi lasǝkima latwođo, lderṯe lǝmasǝki eŋen ŋeicia ŋǝnǝŋ giđu garno igǝbaṯa
         aŋgaica ŋëni,
         19 orn lerṯo ŋen ɽetǝɽeteo eŋen iŋi lëndu na eŋen ŋǝmaji gǝnǝŋ ganṯa yesu, igi gaiyo
         orn bulus ṯaŋaṯa gamǝṯo.
         20 orn igaijǝba ŋen ṯa igǝbinḏeicia ŋen iŋi ṯau, orn niyǝmeɽǝđe ndǝ gwonaṯa gabǝṯa alo
         yursalim ṯa aŋinḏeini tu eŋen eŋen.
         21 orn bulus gwonaṯa ṯa aŋëndǝni aŋinḏeini egelǝŋ goɽrǝṯu nǝlǝŋ, na nimađarnaṯe ëli
         ŋen ŋanṯa yiđi imađweiṯi elǝŋ goɽra gaisar.
         22 na agribas nǝŋeiṯi fasṯus ṯa, igënǝñi igwonaṯa igiđ enaṯa maji ŋen, na fasṯus nǝŋaṯa,
         eṯeɽe agiđi ŋamanaṯe.
         23 na iloman leṯeɽe agribas na barnika leṯo ldënṯi alo isi leđa laurarraiđia lǝṯiña
         ŋen nano, nǝlǝŋna naskari na leđala ildi loɽra eŋen lalo isi. orn fasṯus nǝŋalwaɽe
         ṯa bulus aŋǝmǝni.
         24 na fasṯus nǝŋaṯa, ya elǝŋ agribas na ñaŋgi pređ lǝgafr, ñagaseicia maji igi al yawuḏ
         pređ isi yalo yursalim na yalo isi eum, yarǝjaieu ole na yalwaɽǝṯiñi ṯa maji aŋerṯe
         gamǝṯia tǝŋ.
         25 orn igënǝñi igero igafiđiṯa ŋen ŋǝnǝŋ giđu ŋeicia ŋarǝjađaṯo eŋen ŋǝŋǝɽaiñ, na ŋen
         ŋanṯa gënǝŋu gwonaṯa gǝbinḏeinia egelǝŋ goɽrǝṯu nǝlǝŋ igaṯa ṯa igamađwaṯa.
         26 orn igero igafiđa ŋen ŋǝnǝŋ đurri eŋen ŋǝlëɽǝŋu ṯa igawërđǝṯia elǝŋ goɽra ađam. nṯia
         igeṯǝmaiya ñaŋ nëiñua, na ŋa đurri, ya elǝŋ agribas, ṯa ndǝ lǝginḏeicǝmar ifiđi ŋen
         ŋǝnǝŋ iwërđi.
         27 ŋen ŋanṯa igënǝñi igaṯa ŋen ŋafo mǝnna igađwaṯa eđa gëndnu elǝŋ nëiñua na igero igalwaɽa
         ŋen ŋǝnǝŋ ṯa gǝsǝkinu eđa.

1 agribas nǝŋeiṯi bulus ṯa, agerṯo liga ṯa agǝlwaɽa ŋen ŋǝlaɽǝŋa. bulus nǝŋǝbaice đaŋ
         elo nǝŋopǝṯe đǝge,
         2 nǝŋaṯa, igaŋǝra nano ṯa eŋǝpǝṯe ŋa nëiñua ya elǝŋ agribas, eŋen iŋi pređ al yawuḏ
         yasǝkiñau
         3 ŋen ŋanṯa aganǝŋa agaliŋeṯo ŋope ŋen pređ ŋal yawuḏ na đǝgiaiđia eŋen eđen, na ŋen
         ŋafǝṯia igaŋeɽǝđia ṯa ŋaiñǝnaṯe araga gwalano.
         4 ŋen pređ ŋǝlëɽǝñi ŋǝlǝŋinu ŋope igal yawuḏ pređ ŋen ñagafo leđala ǝllëɽǝñi na alo
         yursalim eum.
         5 yaliŋeṯo liga lwalano, ndǝ yonaṯa yalwaɽo, ṯa igaɽo farisi na igëndu ŋen pređ ŋal
         yawuḏ araga gunto garno leđa ildi lero lamiña eđǝɽe.
         6 na điñǝđi igǝđǝru iginḏeini ëli ŋen ŋanṯa igaṯa ŋen iŋi ŋiđ aŋfeṯe đeṯam iŋi rǝmwa
         rëɽǝṯu papanda ildëndr,
         7 iŋi leđa eldaiñ lǝŋǝɽwa ređ ldamiñe liɽijan lafo lǝbuŋṯia rǝmwa araga gunto ulǝŋgi
         na ëđǝñin ŋen ŋanṯa laṯa liđ alǝseiei ŋen ŋiđ aŋfeṯe. na ya elǝŋ, igǝsǝkinu igal yawuḏ
         ŋen ŋanṯa igaṯurṯia ŋen iŋi.
         8 ñagǝđamo ŋen ṯa rǝmwa raɽǝwađaṯa ratuđi eđa eŋǝɽaiñ eđa?
         9 igënǝñi đurri igaṯa gǝbanṯa igëbǝđia ŋen ŋwaiña ṯa egeye irǝŋ gǝyesu galo inasiraṯ.
         10 na igiđu ṯia alo yursalim. na gerṯa igakëndu lwaiña eleđa ltǝɽe ikǝrǝŋ ŋǝlǝŋeŋa ŋǝnǝlǝŋ
         nǝkana, orn cum ndǝ lǝɽiñǝnu igaṯa ŋen ŋëpi alɽiñǝrldo.
         11 na igafo igakǝmalo ñoman ñwaiña igal majma pređ na igananaicǝlo ŋen ŋubwa ṯa alwaɽe
         ŋen ŋǝyesu ŋeieia, na đeicianođa đwaiña igagealo, na igananaicǝlo ŋen ŋubwa alo yarto
         nwaldaŋ.
         12 na eŋen iŋi igabǝṯa alo iḏimiska ŋǝlǝŋeŋa ŋǝnǝlǝŋ nǝkana ini nađwaṯiñi,
         13 na ëđǝñinano, ya elǝŋ, ŋen igafo eđađ igaseieu arrerre girǝwa elo gatǝɽe kaiñ gamiñaṯa
         ëđǝñina, nǝŋaiñǝwađe nano na leđa nano ildi ñagafǝlda,
         14 na ndǝ ñagirǝtǝṯu alo nǝñane ole gaiñilwaɽǝṯi olega gibraniyin, nǝŋaṯa ṯa, sawul,
         sawul, agaiñǝnanaica ŋen ŋubwa eđa? ŋen ŋwonḏǝṯo ŋa nano ṯa aganeđa ŋen ŋǝlëɽǝñi.
         15 niyaṯa, ya elǝŋ agaɽ esegi? na elǝŋ yesu nǝŋaṯa, fiñi yesu, ñiŋgi agaiñǝnanaicia
         ŋen ŋubwa.
         16 orn twođo ŋǝđuri rǝmanǝñara alo rǝlaɽǝŋa ŋen ŋanṯa igamiñiṯiaŋa eŋen iŋi, ṯa iŋundǝđi
         ñaiñiđuɽǝđinṯi na ŋaɽeṯe đamǝđaṯa eŋen iŋi agwondǝṯiñau, na eŋen iŋi igiđi iŋaumiñiṯi.
         17 igiđi iŋëbǝri eđaŋ đǝleđa na eleđa ildi gerṯa laɽo al yawuḏ, ildi igiđi eŋǝlǝđweiṯi
         18 ṯa ŋalëbǝrđi isi esen ṯa aɽređe iŋǝrǝm aleṯa egarrerre na ṯa aɽređe eŋabǝɽa ŋǝseṯan
         aleṯa rǝmwa nano, ṯa alǝŋgǝđeini eŋen ŋeicia eŋen na alfiđi alo leđala ildi ltǝɽe
         ŋen ŋanṯa lerṯo đonaṯa iñi.
         19 orn ya ëlǝŋ agribas, igero iganeđa ŋen iŋi ŋeṯo elo,
         20 ananoŋ igalwaɽǝṯu leđa ŋen ildi lalo iḏimiska orn ildi lalo yursalim, orn alo pređ
         yuḏiya, na leđa ildi gerṯa laɽ al yawuḏ cum, ṯa alṯađe ŋen eŋen ŋeicia aɽrǝđeṯe rǝmwa
         nano na ṯaliđu ŋen iŋi ŋǝbërrǝŋaiđia ŋen ṯa loɽǝbaṯo rǝmwa nano.
         21 na eŋen iŋi al yawuḏ yënḏeiciñi igal ekǝl niyaṯa yaiñaɽiña.
         22 na rǝmwa ramǝđaṯiñi jaica jaica na điñǝđi mǝldin, na ŋen igadǝru ëli igaɽo đamǝđaṯa
         eleđa lǝrra na loɽra pređ, igero igǝlwaɽa ŋen ŋǝnǝŋ illi ŋen iŋi al anbiya pređ na
         musa lalwaɽo ṯa ŋiđ aŋfeṯe,
         23 ṯa al masiya giđ aŋǝneini ŋen ŋubwa, na ŋen ŋanṯa fǝŋu gatwođo eŋǝɽaiñ ananoŋ gënǝŋu
         giđ aŋǝŋaiee al yawuḏ na leđa arrerre ildi gerṯa laɽ al yawuḏ.
         24 ndǝ bulus gopǝṯo ŋenŋa iŋi fasṯus nǝŋǝrǝjaice ole pǝlelo nǝŋaṯa, bulus agǝramǝɽua,
         đaliŋeṯa đǝlaɽǝŋa đwaiña đagera ŋaṯǝɽa ŋǝlaɽǝŋa.
         25 orn bulus nǝŋaṯa, igero igǝramǝɽua, ya elǝŋ fasṯus. igaɽwata ŋen iŋi ŋuđǝrwaṯo na
         ŋǝđeṯam.
         26 ŋen ŋanṯa elǝŋ agribas galiŋeṯo ŋen iŋi ŋope na igalwaɽǝṯǝma ŋǝđaiña ŋero, ŋen ŋanṯa
         igaṯa đeṯam gënǝŋu galiŋeṯo ŋen iŋi pređ ŋen ŋanṯa ŋen ŋero ŋǝnǝŋ ŋalǝbijǝnu.
         27 nǝŋaṯa, ya elǝŋ agribas agëndu ŋen ŋal anbiya? igaliŋeṯo ṯa agëndu.
         28 na agribas nǝŋeiṯi bulus ṯa, agaṯa ṯa agaiñimeđiñwa ṯa yëndi ŋen ŋal masiya iliga
         lobǝlano.
         29 na bulus nǝŋaṯa, ndǝ liga lobǝlano walla lwalano igwonaṯa irǝmwa ṯa gerṯa aganǝŋa
         agunto orn leđa pređ ildi lano ŋen ŋǝlëɽǝñi điñǝđi aiñarneṯe, illi ñerṯe ñagabǝkasǝm
         nuriđana.
         30 orn elǝŋ fasṯus nǝŋǝtwođe na elǝŋ goɽra agribas na barnika na ildi pređ lafǝlda,
         31 na ndǝ lamiñaṯa ndëuwǝr ṯalɽwataiđo ldǝɽo ldaṯa, maji igi gero gëbǝđia ŋen ŋǝnǝŋ
         ŋeicia ṯa aŋǝɽiñǝni walla aŋëndǝni.
         32 na agribas nǝŋeiti fasṯus ṯa, maji igi ndǝ gero gǝbaṯa aŋinḏeini elǝŋ goɽra gaisar
         nano gaɽǝwađaṯa gëbǝrni.

1 na ndǝ liga lëɽǝnu đǝge ṯa ñaɽe alo iṯalia iđǝpundr đǝŋau, elǝŋ gǝnǝŋ gaskari miyya
         ijes ibernia yugasṯas igi ganṯa yulius, ganeinu bulus na leđa lwomǝn lëndǝnu ṯa aŋaɽrǝmoṯe.
         2 na nǝñënṯi iđǝpundr đǝŋau alo yaḏramiṯinia, iđi đonaṯa đabǝṯa alo yipundri yasiya,
         nǝñatwođe đǝge. na maji gǝnǝŋ ñagafǝlda gǝbernia arisṯarkus galo iṯasǝluniki alo imakṯunia,
         3 na iloman leṯeɽe nǝñarǝmaṯe alo isiḏa na yulius nǝŋgiaṯe bulus ŋabaiyaŋǝno, nǝŋǝmaŋgiṯi
         ṯa aŋǝɽe rappa nano rǝlëɽǝŋu ṯa arǝmamǝđaṯe.
         4 na ndǝ ñagatwođo tu nǝñëndi đađ đamiña alo igubrus ṯwaiñ đǝɽe đǝndalǝŋgwa ŋen ŋanṯa
         đǝbera đafo đwaiña đwonaṯa đoɽǝbaica đǝpundr nḏurṯu.
         5 na ndǝ ñaguɽǝđu igal bar alo ikilikiya na ibamfiliya, nǝñeṯa alo imira alo ilikia.
         6 na alo isi elǝŋ nǝŋǝfiđi đǝpundri đalo iskandriya đabǝṯa alo iṯalia orn nǝñënṯi.
         7 na ñoman ñǝmaṯan ṯǝñǝlaldiñu aten aten nǝñarǝmaṯe alo ikimḏus ŋenŋa ŋini, na ŋen
         ŋanṯa đǝbera đero đandiŋgiṯia ta ñagǝbendia đađ đǝnëiñua orn nǝñëndi đađ iđi đabǝṯa
         alo isalmuni đǝɽe đǝndalǝŋgwa alo ikriṯ.
         8 orn nǝñaɽe aten aten ëtǝndi nano ŋenŋa ŋini nǝñeṯa alo yanṯa almawani alo isi yafo
         alo ṯwaiñ ilasaiya.
         9 orn liga lwaṯo lwalano na đađ đerṯo ŋen ŋini, na liga labǝɽo ildi leđa laɽaŋau ŋorwaṯaŋa,
         na ŋen ŋafǝṯia bulus nǝŋǝleiṯi ṯa,
         10 ya nǝlǝŋ, igwonḏaṯa ṯa ŋen ŋini ŋiđ aŋfeṯe eđela iđëndr, gerṯa elaŋge ildi lafo iđǝpundr
         na iđǝpundr ikǝrǝŋ, orn entam inëndr cum.
         11 orn elǝŋ yulius nǝŋanaṯe elǝŋ gǝđǝpundr na maji gerṯo đǝpundri gamiñaṯo ŋen ŋǝbulus.
         12 na alo yakǝl yero yaŋǝra ṯa lauɽaŋa obǝđaiya, na leđa lwaiña ldaṯa, gǝbanṯa lǝgabǝlar
         ŋen ŋanṯa aŋgaica lǝgiđr aɽrǝmaṯr alo ifiniks alo isi đǝpundri đǝṯurwa alo ikriṯ eređeṯo
         đǝɽe đǝndele na đǝnđalǝŋgwa, orn alɽaŋe tu obǝđaiya.
         13 na ndǝ đǝbera đeṯo ndalǝŋgwa aten ldaṯa aŋgaica đǝɽiñađaṯo ŋen eŋen, orn ldape đǝpeini
         iđi đǝbekendia đǝpundri ldǝtwođe na ṯalđađaṯo ëṯǝndi nano galo ikriṯ.
         14 orn aten đabera đwaiña kaiñ nḏirǝwa ndele, ṯađuru alo isei,
         15 na ndǝ đabera đǝtësu đǝpundri ndǝ ñagaliŋeṯo ṯa ñagero ñagaɽǝwađaṯa ñagǝđama đabera
         nǝñǝŋgiṯi đabera ṯa ađaṯwađe đǝpunđri ŋen ŋarno đonaṯa.
         16 orn nǝñamiñe eđađ iđi đamiño jǝsira nano yanṯa kaluḏi, alo isi ŋawa ŋakađiṯu iligano,
         na alo isi nǝñape đǝpunđri đǝta iđi đakaseinu orǝba nano đoɽra nǝñabǝṯe egworǝb ŋenŋa
         ŋini kaiñ nǝñakase ŋope,
         17 orn ndǝ labaico đǝpundri egworǝb đǝge lđakasaṯe yar đǝpundri nano ŋen ŋanṯa ṯaiyarǝmoṯo,
         orn ŋen ŋanṯa liđiñalo ṯa aŋgaica đǝpundri ađǝliyeɽe sirṯis, isi yaɽo ebe gǝbërnicia
         laŋge, orn ldirǝwi ndrena ini nǝmama đabera na đabera ṯađǝṯwađo đǝpundri bipi.
         18 na ŋen ŋanṯa ŋawa ŋarrapa đǝpundi đoɽa đoɽa kaiñ iloman leṯǝɽe leđa ldarruṯi laŋge
         lǝmaṯan eŋau, ildi lapǝnu lilia,
         19 na iloman leṯeɽe gwomǝn ñoman ñaɽo ñiɽijin đǝge, ldarruṯi laŋge lǝđǝpundri đurri
         raŋra eren,
         20 na ndǝ ëđǝñina na ropa lderṯe lǝseini ñoman ñwaiña, na wëɽǝni gaicwarǝnde kaiñ gǝŋawa
         na gǝđabera, nǝñaṯa ñagaber ñagamǝṯia tǝŋ.
         21 orn ŋen ŋanṯa lero lasa liga lwalano bulus nǝŋeṯa leđa nano nǝŋǝleiṯi ṯa, ya leđa,
         gǝbanṯa ñaganaṯiñi ṯa lǝgerr lǝgatwođar alo ikriṯ ṯa laŋge ildi pređ alerṯe lagirnu
         ldwoṯe.
         22 na điñǝđi ëɽǝnr đǝñano ŋen ŋanṯa eđa gero gǝnǝŋ inëndr giđ aŋǝɽe ŋen ŋǝnǝŋ illi đǝpundri
         đunto.
         23 ŋen ŋanṯa ëṯǝndi ulǝŋgi mǝlaiyǝka đǝrǝmwa irri igaɽo eđa gǝlëɽǝŋu na irri igabuŋṯia
         đađǝriñi nano,
         24 nḏǝñeiṯi ṯa, bulus, gerṯa agiđǝñalo, đeṯam agiđi ŋǝđuri elǝŋ goɽra gaisar nëiñua,
         na rǝmwa ranaicǝŋa leđa pređ ildi ñagafǝlda iđǝpundr.
         25 nṯia ëɽǝnr đǝñano ya leđa, ŋen ŋanṯa igerṯo đonaṯa irǝmwa ṯa ŋen ŋiđ aŋǝfeṯe iŋi
         ŋǝlwaɽǝnṯiñi đeṯam.
         26 orn đeṯam đǝpundri điđ ađǝtriđinṯi alo yǝnǝŋ yǝjǝsira isi ŋawa ŋakađiṯu iligano.
         27 na ndǝ ñoman ñaɽo ređ nǝñǝmiñe marlđwan ulǝŋgi ñagabakǝldaica nǝŋau bipi igal bar
         yaḏria, ulǝŋgiano leđa lǝđǝpundri laṯa ṯa aŋgaica laijomaṯe ëṯǝndi gǝnǝŋ,
         28 orn ndǝ linḏeieu ŋawa ldǝfiđi ŋoliano aten. orn aten ldinḏeici tǝŋ ldǝfiđi ŋaṯarwano
         aten.
         29 orn ŋen ŋanṯa liđinalo ṯa aŋgaica larǝmaṯo alo yeicia yerṯo ŋwandra, ldauwǝṯi ipeini
         marldwan, isi yǝfo đǝpundri nḏurṯu ṯa aiyëndeiei đǝpundri, na lafo lonaṯa ṯa alo aiyakerṯe.
         30 orn leđa lǝmaṯan ildi lëbǝđia ŋǝmëɽria iđǝpundr, lapwaiño ŋen ṯa alobǝđe iđǝpundr
         đoɽra orn ldiruwaṯe đǝpundri đǝta iđi đǝfo iđǝpundr đoɽra. laṯa ṯa lonaṯa lauwǝṯi
         ipeini isi iđǝpundr nëiñua.
         31 na bulus nǝŋalwaɽǝṯi elǝŋ gaskari na askari ṯa, ndǝ leđa ildi laber laɽaŋa iđǝpundr
         ñagaber ñagaɽǝwađaṯa ñagëbǝrni.
         32 na askari nǝyagǝle yar iđǝpundr đǝta ṯa ađiɽi.
         33 ndǝ alo yaɽo bǝrni bǝrnia bulus nǝŋalwaɽǝṯi leđa ṯa alǝse, nǝŋaṯa ṯa, điñǝđi ñoman
         ñaɽo ređ nǝñamiñe marldwan ŋen ŋaijǝbinṯǝnde nano na ñagaɽaŋo ñagero ñagǝsa.
         34 ŋen ŋafǝṯia igǝndǝlwaɽǝṯia ṯa ñase ŋǝsa iŋi aŋandǝnaice ŋabǝɽa, ŋen ŋanṯa đǝria đǝnenda
         đaber điđ ađǝṯwe đeđa gǝnǝŋ eñaŋ.
         35 ndǝ galwaɽo ṯia nǝŋape ragif nǝŋǝrṯi rǝmwa nano leđa nëiñua pređ nǝŋgerano ṯaŋaso.
         36 orn ldonḏǝjeini na ṯalaso lënǝŋulu cum.
         37 na nanda pređ ñaŋgi ñagafo iđǝpundr đǝŋau ñagaɽo miyya iɽijan na eređia đenǝŋ nalo
         eređia giɽijan, na đenǝŋ nǝŋǝmiñe gunto.
         38 ndǝ labeṯo đǝge leđa larruṯu ŋwana eŋau ŋen ŋanṯa đǝpundri ađëbiṯano.
         39 orn ndǝ alo yakero đǝge ldaijǝbeṯe alo, orn ṯalseicu alo yǝnǝŋ yandralo, ëṯǝndi nano,
         yaɽo ebe, ldaṯa ṯa ndǝ lǝgaɽǝwađaṯr aɽr đǝpundrida alo isi.
         40 orn ldǝgele ipeini isi yǝbǝkendi đǝpundri ldǝlṯađe eŋau, na cum ldamiñe yar ano isi
         yëndu waŋge igi gǝrǝkeiđia đǝpundri, na ldabaiee erena elo igi gafo nëiñua ṯa đǝbera
         ađandǝmamaṯe ëṯǝndi nano.
         41 orn ndǝ ñagarǝmaṯo alo eŋau ŋorǝpǝđaiđo ŋǝlaldiña ŋwaiña ŋabǝrano kaiñ na đǝpundri
         đǝɽnda nḏënṯi iđuđa nḏëndǝni kaiñ, na ŋawa nǝŋgere đǝɽo đurṯu.
         42 na askari niyaṯa ṯa yaɽiña leđa ildi lǝkëndǝnu ŋen ŋanṯa yabaṯa aŋgaica liđ alǝlale
         nǝŋau alabǝṯa nëṯǝndi alaldiñe,
         43 orn elǝŋ gaskari ŋen ŋanṯa gwonaṯa gëbǝri bulus nǝŋgere ŋen iŋi. na nǝŋalwaɽǝṯi leđa
         ildi laliŋeṯo lalala nǝŋau ṯa alirǝwǝṯi eŋau ananoŋ na alǝlale alabǝṯe nëṯǝndi,
         44 na ildi lṯënu alakuɽǝđi ipǝndri isi yagǝro. nṯia pređ lđëbǝrđeini nëṯǝndi.

1 orn ndǝ ñagëbǝrǝđǝnu pređ đǝge ñagaliŋeṯo ṯa alo isi yaɽo jǝsira ibernia maliṯa.
         2 na leđa lalo isi lǝgiaṯǝnde ŋabaiyaŋǝno kaiñ ŋen ŋanṯa lorǝđaieo isia na ldǝndundǝđi
         pređ, ŋen ŋanṯa rǝmwa rađǝne na alo yamǝle.
         3 na bulus gafo gararreiđu ǝrwa nǝŋǝlëɽi isia na rǝmwa reieia ndramiñe erwa ŋen ŋanṯa
         riđǝña aŋal gisia, ndrǝmase đaŋ.
         4 ndǝ leđa lalo isi lǝseicu rǝmwa rënduđǝma ldaṯa, đeṯam maji igi gaɽiñǝđo. gëbǝrnu
         eŋau orn ŋen ŋuđǝrwaṯo ŋǝneđǝma gamǝṯia.
         5 orn bulus nǝŋǝfǝrijǝđi rǝmwara isia na ŋen nǝŋerṯe ŋeṯǝma nano ŋeieia ŋǝnǝŋ,
         6 orn leđa ṯalṯurṯu ŋen ṯa lanwana bulus gǝmamǝni aŋǝno walla aŋiɽi aŋaiye taltal,
         orn ndǝ laṯurṯu liga lwalano ldǝseiei ŋen ŋero ŋeṯǝma nano ŋeicia ŋǝnǝŋ ldamǝlëđe
         ŋen eŋen ldaṯa ṯa gënǝŋu gaɽo rǝmwa rǝnǝŋ.
         7 na alo isi ṯwaiñ alo yafo yelǝŋ yǝfǝsira igi gǝbernia bublius, gamǝnde nǝŋǝndrǝmoṯe
         ŋope ñoman ñiɽijin.
         8 na eṯen bublius gafo gwuma gubwa piđ aŋǝno na gurǝđa ŋǝfǝni, na bulus nǝŋamaɽe nano
         nǝŋaṯurṯi rǝmwa nǝŋamëɽi raŋ nano nǝŋǝmeiđi.
         9 ndǝ ŋen ŋiđǝnu iŋi leđa pređ ildi yǝjǝsira lwuma leṯo ldeiđini.
         10 na ldǝndǝnaice laŋge lwaiña na ndǝ ñagatwođo lđandǝkëɽǝṯi laŋge iđǝpundr garno ñagwonaṯa.
         11 ndǝ nubwa naŋgaṯo niɽijin nǝñatwođe iđǝpundr đǝnǝŋ đalo iskandriya iđi đafo alo imaliṯa
         liga lobǝđaiya, iđi đerṯo đǝpundri đǝnëiñua đaṯuɽeinu đarno lorǝba ildi laɽo yeŋor.
         12 orn nǝñarǝmaṯe alo yanṯa sirakusa nǝñaɽaŋe tu ñoman ñiɽijin.
         13 orn nǝñatwođe tǝŋ nǝñađaiđe alo nǝñarǝmaṯe alo irigiyun, na ndǝ loman laŋgaṯo lunto
         đabera nḏǝtwođe đǝɽe đǝndalǝŋgwa, na iloman leṯeɽe gwomǝn nǝñeṯa alo ibuṯuyuli.
         14 alo isi ñagǝfiđu lorǝba orn ldǝndeiṯi ṯa ñaɽaŋǝlda ñoman đenǝŋ nǝñǝmiñe ñiɽijan,
         orn nṯia ñagarǝmaṯo alo irumiya.
         15 ndǝ lorǝba tu lano ŋen ṯa ñageṯo ldela nwaldaŋ alo ifarun, yalo yabiyus na alo yaluwaniṯ
         ṯa ñopǝđaiđǝlda. ndǝ bulus ganwanǝlo nǝŋërṯi rǝmwa nano na nǝŋëɽǝni đǝñano.
         16 ndǝ ñageṯo alo irumiya elǝŋ gaskari nǝŋgiṯi bulus ṯa aŋǝɽaŋe alǝsoŋ askariya yǝnǝŋ
         isi yamarǝmoṯwa.
         17 orn ndǝ ñoman ñaŋgaṯo ñiɽijin bulus nǝŋundǝđi leđa ildi loɽra eŋen ŋal yawuḏ, na
         ndǝ larraiđo đǝge bulus nǝŋǝleiṯi ṯa, lorldaiñ, igero igëbǝđia ŋen ŋeicia ŋǝnǝŋ eleđa
         walla igal ganun ipapanđa ildëndr lǝpǝnde, orn igëndǝnu iganeinu rumaniyin alo yursalim.
         18 ndǝ linḏeieiñi lafo lonaṯa ṯa laiñëbǝri ŋen ŋanṯa lero lafiđia ŋen ŋǝnǝŋ ŋerṯo orǝbano
         gǝŋǝɽaiñ eŋen ŋǝlëɽǝñi.
         19 orn ndǝ al yawuḏ yaneđo igaṯa, gǝbanṯa igǝbinḏeini egelǝŋ goɽra gaisar, orn igero
         igǝberṯia ŋen ŋǝnǝŋ ṯa igǝsiki leđa ǝllëɽǝñi.
         20 eŋen iŋi igundǝđǝnde ṯa alɽwatr, ŋen ŋanṯa fǝŋen iŋi ŋǝđǝṯurṯia đisrayil igëndeiniau
         uriđaga igi.
         21 na lënǝŋulu lđǝmeiṯi ṯa, ñagero ñagǝneinia ađam gǝnǝŋ galo yuḏiya eŋen ŋǝlaɽǝŋa na
         leđa lero lnǝŋ leṯo tu lalwaɽo ŋen ŋeieia ŋǝlaɽǝŋa.
         22 orn ñagwonaṯa ṯa ñagaŋanaṯa ŋen iŋi agëndu, ŋen ŋanṯa ñagaliŋeṯo ṯa alo pređ leđa
         laɽwata lagea ŋen iŋi.
         23 orn ndǝ lëɽǝṯǝma liga đǝge ldǝmeṯa nano lwaiña alo isi gafau. na bulus nǝŋǝlërrǝŋaice
         ŋen iŋi ëđǝñëđǝñin nǝŋalǝlwaɽǝṯi ŋen ŋǝŋǝlǝŋe ŋǝrǝmwa na nǝŋǝlǝđǝrnaiđe eŋen ŋǝyesu
         ŋenŋa ŋal ganun imusa na ŋal anbiya.
         24 na lǝmaṯan ldǝđǝrneinǝđi na lǝmaṯan lđerṯe lǝbendia ŋen.
         25 nṯia ldǝđaŋe ṯalɽwataṯelo orn ananoŋ bulus gafo galwaɽǝṯǝlo ŋen ŋunto tǝŋ ṯa, usila
         gatǝɽe gǝrǝmwa galwaɽo ŋope ŋen galwaɽǝṯu eṯalanđa ŋen nabiya isaiya.
         26 isaiya gaṯa, mbu eleđa ildi ŋǝlǝlwaɽǝṯi ṯa, đeṯam ñagiđi ñane orn ñagaber ñagiđi
         ñaliŋeṯe, ñagiđi ñaseiđi orn ñagaber ñagiđi ñaseiđi.
         27 ŋen ŋanta ŋaṯǝɽa ŋǝleđa ildi ŋaɽo tǝgǝtǝg na laɽ ndul na laldanḏeinu isi ṯa alerṯe
         lǝseiđia isiya na ṯa alerṯe lǝnna nënǝñiana na ṯa alerṯe laliŋeṯo eŋaṯǝɽa na ṯa yerṯe
         igǝleiđia.
         28 orn lǝŋinr nano ṯa đëbǝria iđi đǝrǝmwa đǝđweinṯu leđa gerṯa laɽ al yawuḏ, na lënǝŋulu
         liđi alne.
         29 orn ndǝ galwaɽo ṯia al yawuḏ yabǝɽo ṯalukuɽǝbijǝđǝṯu ŋen ŋwaiña ldǝɽo.
         30 na bulus nǝŋaɽaŋe alo isi nṯǝli niɽijan na gafo gǝsa nḏaŋ đǝlëɽǝŋu, gǝŋǝrṯu leđa
         nano ildi pređ lamerldeṯa nano,
         31 nǝŋǝlërrǝŋaiđe ŋen ŋǝŋǝlǝŋe ŋǝrǝmwa na ŋelǝŋ yesu al masiya ŋamǝɽa ŋero na gero gandǝgirinṯia.rumiyarumiyarumiyarumiyarumiya

1 fiñi bulus, ñiŋgi igaɽ ebai gǝyesu masiya, ñiŋgi igwundǝđǝnu ṯa eɽeṯe đǝđweinia,
         ñiŋgi igëɽǝnu alǝsoŋ ṯa yërrǝŋaiđe ŋen ŋaŋǝra ŋǝrǝmwa,
         2 iŋi rënǝŋu rëɽu pǝnde ṯa riđ arǝnaiđe ŋen iŋi ŋaŋǝra al anbiyaya ilëɽǝŋu egađam gǝlëɽǝŋu
         igi gatǝɽe gëđǝñinu.
         3 ŋen iŋi ŋaŋǝra ŋafo eŋen ŋiđia gǝlëɽǝŋu igi gǝlǝŋǝnu eleđa lḏawuḏ eŋen ŋaŋǝno,
         4 na ŋen ŋërrǝŋeinu eleđa đatođađa đǝlëɽǝŋu eŋǝɽaiñ ṯa gënǝŋu gaɽ iđia gǝrǝmwa ŋabǝɽaŋa
         igusila igi gatǝɽe. fǝŋu yesu masiya, elǝŋ igëndr.
         5 lǝgamr đanaicia mǝɽǝmǝɽeñ đǝrǝmwa gënǝŋuga na gënǝŋu gwađwaṯǝnde ṯa ñamǝđaṯe leđa
         lalo pređ ṯa lënǝŋulu alëndi ŋen ŋǝlëɽǝŋu na alne.
         6 na ñaŋ cum ñagǝleđa ildi, ñaganǝñaŋ ñaŋgi ñagwundǝđǝnu ṯa ñaɽeṯe ñagǝyesu masiya.
         7 igeɽǝđo leđa pređ ildi rǝmwa rubwaliya alo irumiya, ildi lundǝđǝnu ṯa alɽeṯe leđa
         ǝllëɽǝŋu ltǝɽe. igǝbeɽǝđia ṯa rǝmwa papa igëndr na elǝŋ yesu masiya alǝndǝnaice đǝbuŋṯia
         đusila na đëuṯaralo.
         8 ananoŋ, yesu masiya gaiñamǝđaṯa ṯa iŋǝri rǝmwa nano rǝlëɽǝñi ŋen ŋanṯa ñaŋ pređ,
         ŋen ŋanṯa leđa lalo pređ lalwaɽa eŋen ŋǝđonaṯa eđalo.
         9 igëbiṯia rǝmwa ŋǝmëɽria igusil gǝlëɽǝm ndǝ igǝbërrǝŋaiđia ŋen ŋaŋǝra ŋiđia gǝlëɽǝŋu.
         rǝmwa raliŋeṯo ṯa igaber igaŋgiṯia ṯa igwalwaɽǝṯia eŋen eŋalo ndǝ igamaɽwatiṯia.
         10 igǝbekeɽǝđia ṯa rǝmwa aronaṯe ṯa eđađ đǝnǝŋ điñǝđi nḏurṯu, yerṯe liga laŋǝra ṯa endeṯa
         nano.
         11 ŋen ŋanṯa igwonaṯa kaiñ ṯa endǝnwane, ṯa yǝndiđi ṯa lǝgerṯr đanaicia iđi usila gatǝɽe
         gananaiđia, ṯa ñaŋ ñagiđi ñonḏǝcim.
         12 ŋen iŋi ŋafo ṯia, ta lëndr alǝbǝɽaieǝndr ldǝɽo liga lǝgafǝrlda, ŋen ŋanṯa ñagëndu
         ŋen ŋǝrǝmwa na igëndu ŋen ŋǝrǝmwa.
         13 igwonaṯa ṯa ñagaliŋeṯo lorldaiñ, ṯa ñoman ñwaiña igëɽu ŋen ṯa igeṯǝnde nano ṯa igiđi
         yerṯe leđa eñaŋ cum ildi lǝbendia ŋen ŋǝrǝmwa, ŋen ŋarno igerṯo eleđa lǝṯënu ildi
         lafo laijǝba rǝmwa, orn iguɽǝbǝđǝnu điñǝđi mǝldin.
         14 igerṯo amǝeu igal yunaniyin na eleđa pređ ildi gerṯa laɽ al yunaniyin. igerṯo amǝeu
         eleđa ildi laliŋeṯo ŋen nǝsi na eleđa ildi laijǝba ŋen nǝsi.
         15 nṯia, ndǝ igaɽǝwađaṯa, igwonaṯa kaiñ ṯa igǝndërrǝŋaieia ŋen ŋaŋǝra ŋǝrǝmwa, ñaŋ eum
         ñaŋgi ñagafo alo irumiya.
         16 igero igiđǝña ŋen nano iŋi ŋaŋǝra ŋal masiya ŋen ŋanṯa ŋen iŋi ŋaɽo ŋabǝɽa ŋǝrǝmwa
         ṯa rënǝŋu arëbǝri leđa pređ lal yawuḏ ananoŋ ildi lëndu ŋen ŋǝlëɽǝŋu na cum leđa pređ
         ildi gerṯa laɽ al yawuḏ ildi lëndu ŋen.
         17 ŋen ŋanṯa eŋen iŋi ŋaŋǝra rǝmwa rǝbërrǝŋaiđia ṯa rënǝŋu ruđǝrwaṯo eŋen na ṯa raɽǝwađaṯa
         rëbǝđia leđa ṯa aluđǝrwaṯe eŋen ŋen ŋanṯa leđa lëndu ŋen ŋǝlëɽǝŋu, na ṯa leđa alëndi
         ŋen ŋǝlëɽǝŋu. ŋen iŋi ŋǝwërđǝnu ṯia, ṯa leđa pređ ildi luđǝrwaṯo eŋen lamǝṯia đonaṯađa.
         18 ŋen ŋanṯa đeieiano đǝrǝmwa đërrǝŋeinu elo, ṯa rënǝŋu ragea leđa pređ ildi lero lǝbendia
         ŋen ŋǝlëɽǝŋu na ildi leicia, lënǝŋulu ildi luɽǝbǝđia ŋen ŋǝđeṯam ŋenŋa eŋen iŋi ŋǝɽiano.
         19 ŋen ŋanṯa ŋen ŋërrǝŋeiđǝnu iŋulu iŋi leđa laɽǝwađaṯa laliŋeṯo eŋen ŋǝrǝmwa, ŋen ŋanṯa
         rǝmwa rënǝŋu rërrǝŋaieǝlo ŋen iŋi.
         20 liga rǝmwa riđu alo na điñǝđi mǝldin leđa laliŋeṯo ŋope ŋen iŋi ŋǝrǝmwa iŋi lënǝŋulu
         laber laɽǝwađaṯa laseieia isiya. lënǝŋulu lafo laliŋeṯo ṯa rënǝŋu rerṯo ŋabǝɽa bǝɽǝbǝte
         na ṯa rënǝŋu raɽ rǝmwa ŋen ŋanṯa laŋge ildi rënǝŋu riđǝlo. ŋen ŋafǝṯia leđa laber
         laɽǝwađaṯa lërǝkǝđeiđia ŋen,
         21 ŋen ŋanṯa ndǝ lafo laliŋeṯo rǝmwa lënǝŋulu lero lanaicia đamia na lero lǝŋërṯia nano.
         ndǝ lënǝŋulu laɽwata elaŋge ildi, ŋen eŋen ŋaɽo ŋǝpiano, na nare enen ini nafo nero
         naulëldǝŋǝđeinia nafo niđǝnu ndǝ ŋǝrǝmia.
         22 lënǝŋulu laṯa ṯa ŋulu laliŋeṯo ŋen nǝsi orn lënǝŋulu laɽo leđa ildi laijǝba ŋen nǝsi,
         23 lënǝŋulu laneđo ŋaɽrwa ŋǝrǝmwa irri raber riđ arǝmǝndëđǝni kwai kwai, ldëndi laŋge
         loṯe na lǝŋwandra ildi liđǝnu larno leđa na ndǝfia na đwala na imwa yeieia.
         24 ŋen ŋafǝṯia rǝmwa raŋgiṯǝlo ṯa aliđi ŋen ŋeieia ṯǝɽom garno nar enen nafo nonaṯa.
         lënǝŋulu liđu ŋen ŋeicia kaiñ aŋǝnoiya esen.
         25 lënǝŋulu lamǝlëđu ŋen ŋǝđeṯam ŋǝrǝmwa ldǝme ŋen ŋaɽǝwen. lënǝŋulu lananaieo laŋge
         ildi liđǝnu đamia ldǝlabuŋṯi, na lero lëbiṯia eđa igi giđǝlo ŋǝmëɽria igi gabuŋǝnṯu
         bǝɽǝbǝte, fǝŋu rǝmwa. amin.
         26 ŋen ŋafǝṯia rǝmwa raŋgiṯǝlo ṯa aliđi ŋen iŋi ŋeicia ṯǝɽom iŋi leđa lonaṯa. liji elden
         ɽrlda laŋgiṯu ŋen ŋope ŋaŋǝno esen ṯaliđu ŋen ŋeicia.
         27 leđa ɽrwa liđu ṯia eum. lënǝŋulu lanǝdo laɽaŋa lijila ɽrlda. lënǝŋulu lonaṯa kaiñ
         leđa lomǝn ɽrwa. lënǝŋulu liđu ŋen ŋeieia ldǝɽo ldǝme đǝpǝɽa entam enen iđi đafo ŋen
         ŋanṯa ŋen iŋi ŋafo mǝnna.
         28 na ŋen ŋanṯa lënǝŋulu laneđo ṯa lwaɽwata ṯa lafo laliŋeṯo rǝmwa, rǝmwa raŋgiṯǝlo
         alerṯe ŋaṯǝɽa ŋeieia, ṯa aliđi ŋen iŋi ŋero ŋaŋǝra ṯa lëbǝđia.
         29 lënǝŋulu lëbǝđia kaiñ ŋen pređ ŋǝɽiano, lënǝŋulu leieia kaiñ, na lonaṯa laŋge lǝleđa
         ɽrǝto jaica jaica, na lerṯo nare ini nonaṯa nananaica leđa ŋen ŋubwa. lënǝŋulu lagiaṯa
         ŋen kaiñ, na laɽiña leđa na lunḏeinu đǝgerđeđa na ŋađǝnaŋa. lënǝŋulu laɽo nǝɽǝđǝnia
         na laɽwata ŋamǝɽa eŋen ŋǝleđa.
         30 lënǝŋulu labwaiđia ŋen, na laneđo rǝmwa, lađamǝea leđa eŋen. lënǝŋulu labǝrlda iđinia,
         na lëminia bǝɽan. lënǝŋulu lëbǝđia laŋge leieia na laber lǝnna ŋen ŋeṯenanda na ŋǝlǝŋgenanda.
         31 lënǝŋulu laijǝba ŋen nǝsi, na larreiđia ŋen orn lënǝŋulu ldǝgere. lënǝŋulu laber
         lonaṯa leđa, na laber lamǝđaṯa leđa.
         32 lënǝŋulu laliŋeṯo ŋen iŋi rǝmwa ralwaɽo ŋǝlaŋge ildi pređ. rǝmwa raṯa ṯa, leđa ildi
         lëbǝđia laŋge ilđi larǝjađaṯo eŋen ṯa alǝɽiñǝni. orn lënǝŋulu lëbǝđia laŋge ildi mǝldin
         đurri na laɽwatiṯia leđa ildi lëbǝđia ṯia, ṯa ŋen ŋaŋǝra.

1 ŋen ŋafǝṯia ñaŋ, ñagero đërǝkǝđeiđia ŋen, ñaŋ pređ ñaŋgi ñagabirnḏeieia ŋen ŋǝleđa
         ɽrǝto, ŋen ŋanṯa nđǝ ñagabǝnḏeicia ŋen ŋeđa gǝnǝŋ ñagakǝmia ntam enalo, ŋen ŋanṯa
         ñaŋ ñaŋgi ñagabirnḏeicia ŋen ñaganǝñaŋ cum ñagëbǝđia ŋen iŋi ŋunto.
         2 đeṯam, lǝgaliŋeṯr ṯa đakǝme đǝrǝmwa đǝbiɽǝṯia ŋenŋa ŋǝđeṯam leđa nano ildi lëbǝđia
         ŋen iŋi ŋeieia.
         3 na ñaŋ ñaŋgi ñagabirnḏeieia leđa ildi lëbǝđia ŋen iŋi ŋeicia, orn ñagëbǝđia ŋen iŋi
         ŋunto eum, ñagǝbaṯa ṯa ñagiđi ñamiñe eđakǝme đǝrǝmwa?
         4 ñagađama ŋen ŋaŋǝra ŋǝđaliŋeṯa ŋabaiya đǝrǝmwa na đwalarano đǝlëɽǝŋu na đaɽiñaṯa
         ŋen đǝlëɽǝŋu? ñagaijǝba ṯa đaliŋeṯa ŋabaiya đǝlëɽǝŋu đǝndamǝđaṯa ṯa ñaṯađe ŋen ŋeieia
         ñoɽǝbaṯe nano?
         5 ñagëbǝđia ŋen enar enalo na nar enalo naneđa ṯa naṯađa ŋen ŋeicia nṯia ñagararreiđia
         đeieiano ŋen ŋanṯa ñaŋ iloman lǝđeieiano, ndǝ đakǝme đǝrǝmwa iđi đuđǝrwaṯo điđ ađërrǝŋeiđǝni.
         6 ndǝ rǝmwa rabirnḏeicia ŋen ŋǝleđa pređ rënǝŋu riđ aralapǝɽe eŋen ŋǝlaŋge lënǝŋulu
         liđǝlo.
         7 rënǝŋu riđ arananaice leđa đamǝṯia đǝbǝɽǝbǝte, ildi lëbǝđia ŋen ŋaŋǝra đwalađa arano
         na ildi labapwaiña ŋaɽrwa na đamia na ŋen ṯa lënǝŋulu laber liđ alǝmǝndëđǝni kwai
         kwai.
         8 orn leđa lwaiña lëbǝđia ŋen enar enen, na laneđa ŋen ŋuđǝrwaṯo orn lanaica ŋen ŋafo
         mǝnna aŋǝno esen, na ŋen eŋen ŋafo ṯia, ṯa rǝmwa riđ arǝlnaice đeieiano na đakǝme.
         9 leđa pređ ildi lëbǝđia ŋen ŋeicia liđ alneini ŋen ŋubwa iŋi ŋǝlǝđǝrnaṯalo, na đwana
         iđi đǝsa nar enen kaiñ, leđa lal yawuḏ ananoŋ na leđa gerṯa laɽ al yawuḏ nḏurṯu.
         10 orn rënǝŋu riđ arǝnanaice leđa pređ ŋaɽrwa na đamia na đëuṯaralo ildi lëbǝđia ŋen
         ŋaŋǝra, leđa lal yawuḏ ananoŋ na leđa gerṯa laɽ al yawuḏ nḏurṯu,
         11 ŋen ŋanṯa leđa pređ laɽǝwaṯo eŋen rǝmwa nëiñua.
         12 leđa pređ ildi lero lǝberṯia al ganun yǝrǝmwa na liđu ŋen ŋeicia lënǝŋulu liđ alǝmǝndëđǝni
         al ganun yero, na leđa ildi lǝberṯia al ganun na lëbǝđia ŋen ŋeicia liđ alakǝmǝni
         al ganunya.
         13 ŋen ŋanṯa ndǝ eđa gǝnǝŋ gǝnna al ganun yǝrǝmwa mǝɽǝmǝɽeñ ŋen iŋi ŋaber ŋamiđia guđǝrwaṯo
         eŋen rǝmwa nëiñua. orn leđa ildi lëbǝđia ŋen ŋal ganun, ŋen ŋiđ aŋǝlwaɽǝni ṯa lënǝŋulu
         luđǝrwaṯo eŋen rǝmwa nëiñua.
         14 đeṯam, ndǝ leđa gerṯa laɽ al yawuḏ ildi lero lǝberṯia al ganun, orn lëbǝđia ŋen bipi
         ŋal ganun, lënǝŋulu lero al ganun orn ŋen eŋen ŋaɽo al ganun esen.
         15 leđa ildi lërrǝŋaiđia ŋen ṯa ŋen iŋi al ganun yaɽwata ṯa leđa aliđi ŋǝwërđǝnu enar
         enen, ŋen ŋanṯa nare enen ini naɽwata đeṯam niđ anǝlamǝđaṯe na ŋaṯǝɽa eŋen ŋiđ aŋǝlǝsǝki
         walla ŋiđ aŋǝɽrǝkǝđeiđǝṯi ŋen,
         16 iloman ildi rǝmwa riđ arawinḏeiei ŋen ŋǝŋamǝɽa ŋǝleđa yesu al masiyaga. ŋen iŋi ŋaɽo
         ŋǝmaṯan eŋen ŋaŋǝra iŋi igabërrǝŋaiđia.
         17 điñǝđi, aganǝŋa ŋaŋgi agǝbaṯa ṯa agal yawuḏ na agandraṯa al ganun yǝrǝmwa na agëminia
         bǝɽan eŋen ŋǝrǝmwa,
         18 na agaliŋeṯo ŋen iŋi rǝmwa ronaṯa, na agaɽǝwađaṯa agaliŋeṯo ŋen iŋi ŋaŋǝra ŋamiñaṯa
         lorǝba ŋen ŋanṯa agërrǝŋeinu al ganun,
         19 na agaburgwađeinu eŋen ṯa agamǝđaṯa leđa ildi laŋǝlisi, na ṯa agaɽ arrerre eleđa
         ildi lafo iŋǝrǝm,
         20 na agaṯoɽaṯa ŋen ŋǝleđa ildi laijǝba ŋen nǝsi na agabërrǝŋaieia ñere ŋen, ŋen ŋanṯa
         agaliŋeṯo ŋen ŋǝmaṯan ŋǝđeṯam ŋal ganun.
         21 aganǝŋa ŋaŋgi agabërrǝŋaicia leđa ɽrǝto ŋen, agaber agabërrǝŋeini bǝɽan? aganǝŋa
         ŋaŋgi agabërrǝŋaicia leđa ŋen ṯa lënǝŋulu laber lalaldǝbǝca laŋge, agalaldǝbǝca laŋge?
         22 aganǝŋa ŋaŋgi agwalwaɽǝṯa leđa ṯa lënǝŋulu alerṯe laɽaŋa lijila ɽrǝto, agaɽaŋa lijila
         ɽrǝto? aganǝŋa ŋaŋgi agaŋgeiṯu laŋge alo lǝpiano ildi leđa ldukwuđǝñiṯialo, agalaldǝbǝca
         laŋge eneɽa ñëđǝñinu?
         23 aganǝŋa ŋaŋgi agëminia eŋen ŋal ganun, agagera ŋen ŋal ganun nṯia aganaicia rǝmwa
         đeicia?
         24 ŋen ŋanṯa ŋen ŋǝwërđǝnu ṯa, irǝŋ gǝrǝmwa gwalwaɽǝnu geieia ŋen ŋanṯa ñaŋ eleđa ilđi
         gerṯa laɽ al yawuḏ.
         25 đuɽǝđǝma đǝndamǝđaṯa ikǝrǝŋ ndǝ ñagëbǝđia ŋen ŋal ganun, orn ndǝ ñagagera ŋen ŋal
         ganun đuɽǝđǝnia eđalo đaɽo garno đuɽǝđǝnia đero.
         26 nṯia ndǝ eđa igi gero guɽǝđǝnia gëbǝđia ŋen ŋuđǝrwaṯo ŋal ganun, rǝmwa raber rabaŋǝnṯi
         eđa igi gero đuɽǝđǝnia garno eđa guɽǝđǝnu?
         27 na eđa igi gero đuɽǝđǝnia egaŋǝno orn gëbǝđia ŋen ŋal ganun, eđa igei gaber giđ aŋǝndakǝme
         ñaŋ ñaŋgi ñagerṯo al ganun na ñaŋgi ñaguɽǝđǝnu egaŋǝno orn ñaŋgi ñagagera ŋen ŋal
         ganun?
         28 ŋen ŋanṯa al yawuḏ đurri yënǝŋu gerṯa yaɽ eđa igi gal yawuḏ egaŋǝno na đuɽǝđǝnia
         đurri gerṯa đuɽǝđǝnia đaŋǝno.
         29 al yawuḏ đurri yënǝŋu yaɽ eđa igi gaɽ al yawuḏ egare na đuɽǝđǝnia đurri đaɽo đuɽǝđǝnia
         đara, eŋen ŋusila, gerṯa ŋaŋǝno. leđa laber lanaicia eđa igi đamia, orn rǝmwa ramananaicia
         đamia.

1 ŋen ŋǝwande al yawuḏ yerṯo ŋamiñaṯo leđa ɽrǝto? walla đamǝđaṯa đǝwande đuɽǝđǝnia
         đananaiđia?
         2 al yawuḏ yerṯo ŋen ŋwaiña ŋamiñaṯa leđa ɽrǝto. ananoŋ, yënǝŋulu yaneinu ŋen ŋǝrǝmwa
         ṯa aiyǝrmoṯe.
         3 orn ŋen ŋaɽo ṯau ndǝ leđa lǝmaṯan iŋulu laber larǝmoṯwa ŋen iŋi ŋope? ŋen iŋi eŋen
         ŋaɽǝwađaṯa ŋëbǝđia đuđǝrwaṯa đǝrǝmwa ṯa ađǝɽeṯe đǝpiano?
         4 ndo kwai kwai. ŋgiṯr ŋen aŋǝlǝŋini ṯa rǝmwa raɽo đeṯam orn leđa pređ laɽǝlen. garno
         ŋen ŋǝwërđǝnu, ṯa ŋen agwaɽwata aŋërrǝŋeiđǝni ṯa ŋaɽo đeṯam, na ṯa agiđi ŋađame leđa
         ildi laŋagea liga ŋen ŋǝlaɽǝŋa ŋinḏeini.
         5 orn ndǝ ŋen ŋuđǝrwaṯo ŋǝrǝmwa ŋǝbërrǝŋeiđǝnia ndǝ lǝgǝɽrano eŋen, lǝgabaṯrau? ŋen
         ŋǝrǝmwa ŋǝɽiano ndǝ rënǝŋu rakǝme leđa? igwaɽwata ŋen ŋarno leđa lwaɽwata.
         6 ndo kwai kwai. ndǝ rǝmwa rǝɽiano eŋen fǝṯau rënǝŋu raɽǝwađaṯa rabǝnḏeicia alo?
         7 orn, ŋen ŋarno ñagwaɽwata, ndǝ ŋen ŋǝđeṯam ŋǝrǝmwa ŋǝbërrǝŋeiđǝnia na ŋanaieia ŋaɽrwa
         ŋen ŋanṯa igaɽǝwen, igakǝmǝni mǝlđin ŋen ŋanṯa ŋen ŋǝlëɽǝñi ŋeicia eđa?
         8 fǝṯau lǝgaber lǝgwaɽwatar, ṯa aliđr ŋen ŋeicia ṯa ŋen ŋaŋǝra ŋiđ aŋǝtođau? đeṯam,
         leđa lǝmaṯan lǝndǝbwaiđia ŋen, ldaṯa ṯa, nanda ñagwaɽwata ŋen iŋi đurri. ŋen ŋaŋǝra
         ṯa lënǝŋulu lakǝmǝnu.
         9 ŋen ŋaɽo ṯau? lëndr lëŋgr lǝgaɽr al yawuḏ lǝgamiñaṯr leđa ɽrǝto? ndo, kwai kwai.
         ŋen ŋanṯa lǝgasǝkr al yawuḏ na leđa gerṯa laɽ al yawuḏ ṯa lënǝŋulu pređ lakasǝnu ŋenŋa
         ŋeicia.
         10 ŋen ŋǝwërđǝnu ṯa, eđa gero gǝnǝŋ guđǝrwaṯo eŋen, đeṯam gerṯa gaɽo gunto.
         11 eđa gero gǝnǝŋ galiŋeṯo ŋen. eđa gero gǝnǝŋ gabapwaiña rǝmwa.
         12 leđa pređ lamiño, lënǝŋulu pređ laɽia đǝpia ŋeniano. eđa gero gǝnǝŋ gëbǝđia ŋen ŋaŋǝra,
         đeṯam gerṯa gaɽo gunto.
         13 ŋogor eŋen ŋarno rel irri ragagiđǝnu. lënǝŋulu lwaɽwata ŋađǝna raŋǝlara. ŋǝsia ŋimwa
         yaɽo cǝŋge ŋafo igëiñua esen.
         14 ëiñua esen yunḏeinu đabuŋađa na ŋenŋa ŋeɽe.
         15 rǝmanǝña eren ralaldiña ṯa lënǝŋulu alǝɽiñǝđe.
         16 lënǝŋulu laŋgiṯia đagera na đwana kaiñ eđađ eđen.
         17 lënǝŋulu laijǝba đađ đǝđëuṯaralo.
         18 ŋǝđaiña ŋǝrǝmwa ŋerǝlo isiano esen.
         19 orn lǝgaliŋeṯr ṯa ŋen iŋi al ganun ywaɽwata, yënǝŋu ywaɽwataṯa leđa ildi lafo eŋǝlǝŋ
         ŋal ganun, ṯa ëiñua pređ aiyëndijǝđǝni na ṯa leđa pređ lalo aluɽǝbiṯi rǝmwa ŋen eŋen.
         20 eđa gero gǝnǝŋ gaɽǝwađaṯa aŋiđǝni guđǝrwaṯo eŋen rǝmwa nëiñua ŋen ŋanṯa gënǝŋu gëbǝđia
         ŋen pređ ŋal ganun. ŋen ŋanṯa al ganun yaɽǝwađaṯa yërrǝŋaicia leđa ŋen ikǝrǝŋ ṯa lënǝŋulu
         lëbǝđia ŋen ŋeieia.
         21 orn điñǝđi ŋen ŋuđǝrwaṯo ŋǝrǝmwa ŋërrǝŋeiđǝnu eđađ iđi đafo alǝsoŋ eŋen ŋal ganun,
         orn al ganun na al anbiya lamǝđaṯa ŋen iŋi.
         22 ŋen ŋuđǝrwaṯo ŋǝrǝmwa ŋafo ŋen ŋanṯa leđa pređ ildi lëndu ŋen ŋǝrǝmwa đonaṯađa iyesu
         masiya. leđa pređ laɽǝwaṯo rǝmwa nëiñua,
         23 ŋen ŋanṯa leđa pređ liđu ŋen ŋeicia na lafo lero lǝɽiñǝđaiđia eŋaɽrwa ŋǝrǝmwa,
         24 orn leđa pređ lǝbǝđǝni luđǝrwaṯo eŋen rǝmwa nëiñua na rǝmwa rëbǝđia ṯia eŋen ŋǝđanaieia
         mǝɽǝmǝɽeñ ŋen ŋanṯa đapǝɽa iđi al masiya yesu ganaiđo.
         25 ŋen ŋanṯa rǝmwa rëɽu yesu masiya gaɽo đǝɽǝđǝnia, ṯa leđa ildi lëndu ŋen ŋǝlëɽǝŋu
         aloɽǝbeini narena rǝmwa nano ŋǝfǝniŋa ŋǝlëɽǝŋu. ŋen iŋi ŋërrǝŋaiđia ŋen ṯa ruđǝrwaṯo
         eŋen. rënǝŋu raŋgiṯu ŋen ŋeicia ŋǝleđa ildi lafo pǝnde, liga yesu gamǝlu gaɽiñǝni,
         ŋen ŋanṯa đwalarano đǝlëɽǝŋu.
         26 đeṯam, rënǝŋu ranaiđia yesu ṯa arërrǝŋaiđi ṯa rënǝŋu ruđǝrwaṯo ndǝ rǝnḏeieia ŋen
         điñǝđi, ṯa rënǝŋu ruđǝrwaṯo eŋen na ṯa rëbǝđia leđa luđǝrwaṯo eŋen ildi lëndu ŋen
         ŋǝyesu.
         27 nṯia đëminia bǝɽan đǝleđa đabǝṯa ŋga? đëminia bǝɽan đǝldǝnḏeinu ndëuwǝr. eđa, ŋen
         ŋǝwande? ŋenŋa ŋǝŋǝmëɽria iŋi leđa lëbǝđia? ndo, ŋenŋa ŋǝđonaṯa iyesu.
         28 ŋen ŋanṯa lǝgëndr ŋen ṯa eđa gǝbǝđǝni guđǝrwaṯo eŋen đonaṯađa đǝlëɽǝŋu, điđia đǝŋen
         ŋal ganun đero kwai kwai.
         29 orn rǝmwa raɽ rǝmwa ral yawuḏ ikǝrǝŋ? gerṯa rënǝŋu raɽ rǝmwa rǝleđa ildi gerṯa laɽ
         al yawuḏ eum? abe, rënǝŋu raɽ rǝmwa rǝleđa ildi gerṯa laɽ al yawuḏ,
         30 ŋen ŋanṯa rǝmwa raɽ runto, irri riđ ariđi leđa luđǝrwaṯo eŋen ildi luɽǝđǝnu ndǝ lënǝŋulu
         lǝbendia ŋen ŋǝlëɽǝŋu, na riđ ariđi leđa luđǝrwaṯo eŋen eum, ildi lero luɽǝđǝni, ndǝ
         lënǝŋulu lǝbendia ŋen ŋǝlëɽǝŋu.
         31 ŋen ŋanṯa ŋen iŋi lǝgëbǝđiar al ganun yǝpiano đonaṯađa? ndo, kwai kwai, orn lǝgǝbendiar
         al ganun alo.
         
            

         
      
   
      
         4
1 lǝgǝbaṯrau eŋen ŋǝpapa gǝpǝnde ibrayim?
         2 ndǝ ŋen ŋwalwaɽǝnu ṯa gënǝŋu guđǝrwaṯo eŋen rǝmwa nëiñua ŋen ŋanṯa laŋge gënǝŋu giđǝlo,
         gënǝŋu gaɽǝwađaṯa gëminia bǝɽan, orn gerṯa rǝmwa nëiñua.
         3 ađam gǝrǝmwa gaṯa ṯau? ađam gaṯa ṯa, rǝmwa raŋǝnṯu ibrayim guđǝrwaṯo eŋen ŋu nëiñua
         ŋen ŋanṯa gënǝŋu gëndu ŋen ŋǝrǝmwa.
         4 ndǝ eđa igi gëbǝđia ŋǝmëɽria gǝmama đapǝɽa đǝlëɽǝŋu, gerṯa ŋen ŋǝđanaieia mǝɽǝmǝɽeñ
         orn ŋen ŋamǝcu.
         5 orn ndǝ eđa gaber gëbǝđia ŋǝmëɽria, orn gǝbendia ŋen ŋǝrǝmwa ikǝrǝŋ irri rëbǝđia
         leđa laijǝbama luđǝrwaṯo eŋen, rǝmwa rabaŋǝnṯi đonaṯa đǝlëɽǝŋu nṯia rǝbaṯa ṯa gënǝŋu
         guđǝrwaṯo eŋen ŋu nëiñua.
         6 nṯia cum ḏawuḏ gaṯa ṯa eđa igi rǝmwa rǝbaṯa ṯa gënǝŋu guđǝrwaṯo eŋen ŋu nëiñua, gënǝŋu
         gaŋǝra nano. na ŋen iŋi gerṯa ŋen ŋǝwagǝnǝŋ eđa gëbǝđia.
         7 ḏawuḏ gaṯa ṯa, ndǝ đaneđa đǝŋǝlǝŋe đeđa gǝnǝŋ đǝŋgeinu na ŋen ŋeicia ŋǝlëɽǝŋu ŋatërnu
         gënǝŋu gaŋǝra nano.
         8 ndǝ elǝŋ rǝmwa raber rǝbëɽia ŋen ŋeicia ŋeđa gǝnǝŋ ŋamagea, eđa igi gaŋǝra nano.
         9 đaŋǝra nano iđi đeṯo leđa nano ikǝrǝŋ ildi luɽǝđǝnu walla leđa nano cum ildi lero
         luɽǝđǝni ? ŋen ŋanṯa lǝgabaṯr ṯa rǝmwa raŋǝnṯu đonaṯa đibrayim đaɽo ŋen ŋuđǝrwaṯo.
         10 rǝmwa raŋǝnṯǝma guđǝrwaṯo eŋen ṯau? gënǝŋu guɽǝđǝnu liga lakǝl walla gero guɽǝđǝni?
         gënǝŋu gamǝlu guɽǝđǝni.
         11 orn nḏurṯu gënǝŋu ganeinu ŋen ŋǝđuɽǝđǝnia iđi đaɽo ŋwëɽiña ŋǝrǝmwa na đërrǝŋaiđia
         đǝŋen ṯa rǝmwa raŋǝnṯǝma guđǝrwaṯo eŋen ŋen ŋanṯa gënǝŋu gëndu ŋen ŋǝrǝmwa liga gënǝŋu
         gamǝlu guɽǝđǝni. na gënǝŋu gaɽo papa gǝleđa pređ ildi lëndu ŋen ŋǝrǝmwa liga lënǝŋulu
         lamǝlu luɽǝđǝni, ṯa rǝmwa riđ arǝlaŋǝnṯi luđǝrwaṯo eŋen.
         12 na gënǝŋu gaɽo papa gǝleđa ildi luɽǝđǝnu orn cum ildi lǝteṯa đađ đeṯen ibrayim eđonaṯa
         đǝlëɽǝŋu iđi gënǝŋu gerṯo liga gamǝlu guɽǝđǝni.
         13 ŋen iŋi rǝmwa rëɽǝṯu ibrayim, ṯa alo pređ yiđ aiyfeṯe ilëɽǝŋu na iliđia ǝllëɽǝŋu
         ŋero ŋëɽǝnu eŋen ŋal ganun orn eŋen ŋǝŋen ŋuđǝrwaṯo iŋi gënǝŋu gerṯo rǝmwa nëiñua
         đonaṯađa.
         14 ndǝ leđa ildi lafo eŋen ŋal ganun liđ alarraṯe alo, đonaṯa đafo điđǝnu wagero, na
         ŋen iŋi rǝmwa rëɽu ŋafo ŋiđǝnu ŋǝpiano.
         15 al ganun yǝmama đeieiano đǝrǝmwa ikǝrǝŋ. ndǝ al ganun yero, ŋen ŋero ŋeicia cum.
         16 ŋen ŋafǝṯia ŋen iŋi ŋëɽǝnu eđonaṯa, ṯa aŋfeṯe iđanaicia mǝɽǝmǝɽeñ đǝrǝmwa ṯa ŋen
         ŋëɽǝnu ŋiđ aŋǝndame iliđia pređ librayim, gerṯa lënǝŋulu ilđi lal ganun ikǝrǝŋ orn
         iŋulu ildi lafo eđǝɽǝbǝđia eŋen ŋǝđonaṯa đibrayim. gënǝŋu gaɽo papa igëndr pređ,
         17 garno ŋen ŋǝwërđǝnu ṯa, igiđ iŋiđi agaɽo papa gǝleđa lwaiña kaiñ. ŋen iŋi ŋafo rǝmwa
         nëiñua irri raɽǝwađaṯa rëbǝđia leđa laiyo ṯa alamǝṯe, na raɽǝwađaṯa rurundǝđeini laŋge
         nano ildi lero garno laŋge ildi lafo. fǝrǝmwa irri ibrayim gëndu ŋen ŋǝlëɽǝŋu.
         18 ndǝ ŋen ŋero ŋaɽǝwađaṯa aŋfeṯe, ibrayim gëndu ŋen iŋi na gaiyǝṯurṯi, nṯia gënǝŋu
         gaɽo papa gǝleđa lwaiña kaiñ ŋen ŋarno rǝmwa rwalwaɽǝṯǝma ṯa, liđia ǝllaɽǝŋa liđ alaijǝbeṯe
         lumađeini.
         19 đonaṯa đǝlëɽǝŋu đero đaɽo đëbia. gënǝŋu galiŋeṯo ṯa aŋǝno ilëɽǝŋu yafo ŋǝɽaiñ ṯwaiñ,
         ŋen ŋanṯa gerṯo nṯǝli miyya, na ṯa sara gaijǝba galǝŋa,
         20 orn ŋen ŋanṯa rǝmwa rëɽu ŋen iŋi gënǝŋu gero gǝɽǝbǝđia nara ŋen ŋanṯa đonaṯa đǝlëɽǝŋu
         đero đafo pwa orn gënǝŋu ganeinu ŋabǝɽa đonaṯađa nǝŋǝnaiee rǝmwa ŋaɽrwa,
         21 an gënǝŋu galiŋeṯo ṯa rǝmwa raɽǝwađaṯa rëbǝđia ŋen iŋi ŋen ŋanṯa rënǝŋu rëɽu.
         22 ŋen ŋafǝṯia đonaṯa đǝlëɽǝŋu đëɽǝnu ŋen ŋanṯaŋu đaɽo ŋen ŋuđǝrwaṯo rǝmwa nëiñua.
         23 ŋen iŋi, ṯa đonaṯa đǝlëɽǝŋu đëɽǝnu ŋen ŋanṯaŋu gerṯa ŋǝwërđǝnu ŋen ŋanṯaŋu ikǝrǝŋ.
         24 ŋen iŋi ŋǝwërđǝnu ŋen ŋanṯa nëndr eum, ŋen ŋanṯa ŋen ŋid aŋëɽǝni ŋen ŋanṯa nëndr
         lëŋgr lǝgëndr ŋen ŋǝrǝmwa irri ratuđy elǝŋ igëndr yesu eŋǝɽaiñ.
         25 gënǝŋu ganeinu ŋǝɽaiñ ŋen ŋanṯa ŋen iŋëndr ŋeicia orn gënǝŋu gatuđinu ṯa lǝgiđǝnr
         lǝguđǝrwaṯr eŋen rǝmwa nëiñua.

1 ŋen ŋanṯa lǝgiđǝnr lǝguđǝrwaṯr đonaṯađa, lǝgerṯr đëuṯaralo rǝmwara egelǝŋ igëndr
         yesu masiya.
         2 iyesu eum lǝgaɽǝwađaṯar lǝgǝbenṯiar eŋen ŋǝđanaicia mǝɽǝmǝɽeñ đǝrǝmwa đonaṯađa. lǝgađurr
         eŋen ŋǝđanaicia mǝɽǝmǝɽeñ đǝrǝmwa, na lǝgaŋǝrar nano ŋen ŋanṯa lǝgaṯurṯiar ŋen ṯa
         lǝgiđr alǝɽǝbǝđr eŋaɽrwa ŋǝrǝmwa.
         3 na gerṯa ŋen iŋi ikǝrǝŋ. lǝgaŋǝrar nano cum ŋen ŋanṯa lǝgǝneinr ŋen ŋubwa ŋeicia,
         ŋen ŋanṯa lǝgaliŋeṯr ṯa ŋen ŋubwa ŋeicia ŋamama đaɽiñaṯa ŋen,
         4 na đaɽiñaṯa ŋen đamama đaŋǝnṯia, na đaŋǝnṯia đamama đǝṯurṯia eŋen,
         5 na đǝṯurṯia eŋen đaber đǝndiđiar lǝgirǝwarano ŋen ŋanṯa rǝmwa raraieo đubwa đǝlëɽǝŋu
         enar inëndr ṯa anunḏǝjeini, igusila gatǝɽe igi gǝneinǝndr.
         6 ŋen ŋanṯa ndǝ lǝgafr lǝgamǝɽr lǝgwonḏǝṯar, iliga ildi lafo ŋope, al masiya gaiyo
         ŋen ŋanṯa leđa ildi laijǝba rǝmwa.
         7 aŋgaicia eđa gero gǝnǝŋ gabaiya ŋen ŋanṯa eđa garto igi guđǝrwaṯo eŋen, orn aŋgaica
         eđa gunto gaber giđiñalo ṯa gabaiya ŋen ŋanṯa eđa gaŋǝra.
         8 orn rǝmwa rërrǝŋaiđu ŋen ṯa rënǝŋu rubwandriya ŋen ŋanṯa al masiya gaiyǝṯǝndr liga
         lǝgafr lǝgëbǝđiar ŋen ŋeieia mǝldin.
         9 nṯia ndǝ lǝgafr lǝgiđǝnr lǝguđǝrwaṯr eŋen rǝmwa nëiñua ŋǝfǝniŋa ŋǝyesu, ŋen ŋǝlǝŋinu
         ŋamiñaṯo orǝba igi ṯa lǝgiđr alëbǝrnr iđeiciano đǝrǝmwa gënǝŋuga.
         10 ŋen ŋanṯa ndǝ lǝgafr lǝgǝmǝnr rǝmwa nano liga lǝgageamar ŋen ŋanṯa ŋǝɽaiñ ŋiđia gǝlëɽǝŋu,
         ŋen ŋǝlǝŋinu ŋamiñaṯo orǝba igi ṯa lǝgiđr alëbǝrnr đamǝṯiađa đǝlëɽǝŋu ŋen ŋanṯa lǝgafr
         lǝgamameiniar nano.
         11 na gerṯa ŋen iŋi ikǝrǝŋ. lǝgiđr alǝŋǝreṯr nano irǝmwa ŋen ŋanṯa elǝŋ igëndr yesu
         masiya, gënǝŋu igi goɽǝbaieǝndr rǝmwa nano.
         12 nṯia ŋen ŋeieia ŋënṯu alo eŋen ŋeđa gunto na ŋǝɽaiñ ŋenŋa ŋeieia nṯia ŋǝɽaiñ ŋëndu
         leđa pređ ŋen ŋanṯa leđa pređ lëbǝđia ŋen ŋeicia.
         13 đeṯam ŋen ŋeicia ŋafo alo liga al ganun yamǝlu yaneiđǝnu, orn ŋen ŋeicia ŋero ŋǝbëɽǝni
         ŋageo leđa ndǝ al ganun yero.
         14 orn ŋǝɽaiñ ŋafo ŋerṯo ŋǝlǝŋe iliga lađǝm nǝŋarǝmaṯe iliga lǝmusa mǝldin, ŋafo ŋerṯo
         ŋǝlǝŋe eleđa cum ildi lero lëbǝđia ŋen ŋeicia garno ŋen ŋađǝm đurri. ŋen ŋađǝm ŋǝndërrǝŋaiciar
         ŋen ŋeđa garto igi geṯo nḏurṯu.
         15 orn đanaicia mǝɽǝmǝɽeñ đǝrǝmwa gerṯa garno ŋen iŋi ađǝm giđu iŋi ŋafo mǝnna. ndǝ
         leđa pređ laiyo ŋen ŋanṯa ŋen ŋeicia ŋeđa gǝnǝŋ, ŋen đeṯam ŋamiñaṯo orǝba igi ṯa đanaieia
         mǝɽǝmǝɽeñ đǝrǝmwa na đanaicia mǝɽǝmǝɽeñ đǝđubwa đǝlëɽǝŋu đǝɽǝjeinu nḏǝmǝñaṯe ndëuwǝr
         ŋen ŋanṯa leđa pređ eŋen ŋeđa gunto, gënǝŋu yesu masiya.
         16 orn đanaicia mǝɽǝmǝɽeñ gerṯa garno laŋge ildi latwođa eŋen ŋeicia ŋađǝm gunto, kwai
         kwai. na đǝskiđia đakǝl đeṯo ŋen ŋanṯa ŋen ŋeieia ŋeđa gunto na đamo đakǝme. orn đanaicia
         mǝɽǝmǝɽeñ đeṯo ŋen ŋanṯa ŋen ŋeicia ŋǝleđa lwaiña na đamo ŋen ŋuđǝrwaṯo.
         17 ndǝ ŋǝɽaiñ ŋerṯo ŋǝlǝŋe ŋen ŋanṯa ŋen ŋeicia ŋeđa gunto, ŋen đeṯam ŋamiñaṯo orǝba
         igi ṯa leđa ildi lananeini đubwa đǝlëɽǝŋu iđi đwaiña na đǝnaicia mǝɽǝmǝɽeñ iđi đaɽo
         đuđǝrwaṯa eŋen rǝmwa nëiñua, lënǝŋulu liđ alerṯe ŋǝlǝŋe eđamǝṯia đurri eŋen ŋeđa gunto,
         gënǝŋu yesu masiya.
         18 nṯia, garno leđa pređ lafo lakǝmǝnu ŋen ŋanṯa ŋen ŋeicia ŋeđa gunto, nṯia cum leđa
         pređ laɽǝwađaṯa aliđǝni luđǝrwaṯo eŋen rǝmwa nëiñua ŋen ŋanṯa ŋen ŋuđǝrwaṯo ŋeđa gunto,
         na ŋen iŋi ŋamama đamǝṯia.
         19 ŋen ŋanṯa garno leđa pređ liđǝnu ṯa lëbǝđia ŋen ŋeicia ŋen ŋanṯa eđa gunto gero gǝnna
         ŋen ŋǝrǝmwa, nṯia cum leđa pređ laɽǝwađaṯa aliđǝni luđǝrwaṯo eŋen rǝmwa nëiñua ŋen
         ŋanṯa eđa gunto gano ŋen ŋǝrǝmwa.
         20 na cum al ganun yënṯu ṯa ŋen ŋeieia aŋǝɽǝjeini. ŋen ŋeicia ŋǝɽǝjeinu orn đanaieia
         mǝɽǝmǝɽeñ đǝrǝmwa đǝɽǝjemu gamiñaṯo ŋen ŋeieia na đamiñaṯo ndëuwǝr,
         21 ṯa ŋen ŋarno ŋen ŋeicia ŋafo ŋerṯo ŋǝlǝŋe eŋǝɽaiñ, nṯia cum ṯa đanaicia mǝɽǝmǝɽeñ
         đǝrǝmwa điđ ađerṯe ŋǝlǝŋe iđuđǝrwaṯa eŋen rǝmwa nëiñua. na đuđǝrwaṯa iđi eŋen đǝmama
         đamǝṯia đǝbǝɽǝbǝte elǝŋga igëndr yesu masiya.

1 lǝgabaṯrau? lǝgamǝɽr mǝldin lǝgaɽaŋar eŋen ŋeieia ṯa đanaicia mǝɽǝmǝɽeñ đǝrǝmwa ađakǝɽǝjeini
         ?
         2 nđo kwai kwai. ŋen ŋanṯau lëndr lëŋgr lǝgaiyr eŋen ŋeicia, lǝgamǝɽr mǝldin lǝgafr
         eŋen ŋeicia?
         3 ñagaijǝba ṯa ñaganǝñaŋ ñaŋgi ñaganeinu mamuḏiya iyesu masiya ñaganeinu mamuḏiya eŋǝɽaiñ
         ŋǝlëɽǝŋu?
         4 ŋen ŋafǝṯia nëndr lǝgurǝnr yesu ŋǝla lǝgënǝeǝnr eŋǝɽaiñ mamuḏiyaya ṯa garno al masiya
         gatuđinu eŋǝɽaiñ ŋaɽrwaŋa ŋǝđaṯa nṯia alerldr eđamǝṯia đǝmaijǝn cum.
         5 ŋen ŋanṯa ndǝ lǝgënǝcǝnr yesu ŋǝla eŋen ŋǝŋǝɽaiñ ŋǝlëɽǝŋu cum lǝgiđr alënṯr eđǝɽǝbǝđia
         eŋen ŋǝđatođa eŋǝɽaiñ đǝlëɽǝŋu.
         6 ŋen ŋanṯa lǝgaliŋeṯr ṯia, ṯa nare inëndr nǝbǝtaŋǝɽan nafo nǝɽiñǝnu yesu ŋǝla iđuɽi,
         ŋen ŋanṯa aŋǝno yǝŋen ŋeicia aiyǝmǝndëđǝni na ṯa alerṯr lǝgaɽr lǝbai lǝŋen ŋeicia
         mǝldin.
         7 ŋen ŋanṯa eđa igi gaiyo gero gabakaseiđǝni ŋenŋa ŋeicia.
         8 điñǝđi ŋen ŋanṯa lǝgaiyr al masiyaga, lǝgǝbendiar ŋen ṯa lǝgiđr aldǝmǝṯǝrlda.
         9 na lǝgaliŋeṯr ṯa al masiya gatuđinu eŋǝɽaiñ lomanto na gënǝŋu gaber giđ aŋaiye tǝŋ
         kwai kwai. ŋǝɽaiñ ŋero ŋaberṯia ŋǝlǝŋe iŋu mǝldin.
         10 ŋen ŋanṯa ŋen gënǝŋu gaiyo, gaiyo lomanto đǝge eŋen ŋeicia. orn điñǝđi gënǝŋu gamǝṯia
         eŋen ŋǝrǝmwa.
         11 nṯia ŋen đeṯam ṯa ñagaliŋeṯo ṯa ñagaiyo eŋen ŋeicia orn ṯa ñagamǝṯia eŋen ŋǝrǝmwa
         igal masiya yesu, na ɽeṯr ñagaɽo ṯia.
         12 ŋen ŋafǝṯia, ñerṯe ñaŋgiṯi ŋen ŋeicia ṯa aŋerṯe ŋǝlǝŋe egaŋǝno esalo kwai kwai. ndǝ
         ŋen ŋeieia ŋerṯo ŋǝlǝŋe ŋǝndiđi ṯa ñane đonaṯa đeicia đaŋǝno esalo.
         13 ñerṯe ñaganaicia ŋen ŋeieia laŋge laŋǝno esalo mǝldin ṯa lënǝŋulu aliđi ŋen ŋǝɽiano.
         orn naicr rǝmwa ntam enalo đǝge garno leđa ildi lǝtuđinu eŋǝɽaiñ ṯa ñamǝṯe, na naicr
         rǝmwa laŋge laŋǝno esalo đǝge ṯa lënǝŋulu aliđi ŋen ŋuđǝrwaṯo.
         14 ŋen ŋanṯa ŋen đeṯam ṯa ŋen ŋeicia ŋero ŋaberṯia ŋǝlǝŋe eñaŋ mǝldin, ŋen ŋanṯa điñǝđi
         ñagaber ñagafo eŋen ŋal ganun orn eŋen ŋǝđanaieia mǝɽǝmǝɽeñ đǝrǝmwa.
         15 lǝgabaṯrau? lǝgëbǝđiar ŋen ŋeicia mǝldin ŋen ŋanṯa gerṯa lǝgafr eŋen ŋal ganun orn
         eŋen ŋǝđanaieia mǝɽǝmǝɽeñ đǝrǝmwa? ndo kwai kwai.
         16 ñagaijǝba ṯa ndǝ ñagananaica eđa gǝnǝŋ ntam enalo naɽo lǝbai ṯa ñane ŋen ŋǝlëɽǝŋu,
         ñagaɽo lǝbai leđa gakǝl igi ñagamanaṯa? ndǝ ñagaɽo lǝbai lǝŋen ŋeicia ñagiđi ñaiye.
         ndǝ ñagaɽo lǝbai lǝđǝnna ñagiđi ñiđǝni ñaguđǝrwaṯo eŋen.
         17 orn alǝŋërṯr rǝmwa nano. ananoŋ ñagafo ñagaɽo lǝbai lǝŋen ŋeicia, orn điñǝđi ñagǝnana
         đërrǝŋaiđia ŋen narena iđi ñaganeinu.
         18 ñagafo ñagëbǝrnu lomanto đǝge eŋen ŋeieia, na ñagaɽo lǝbai lǝŋen ŋuđǝrwaṯo.
         19 igǝndǝlwaɽǝṯia eŋen ŋǝwujǝnu ŋǝleđa, ŋen ŋanṯa ŋen iŋi ŋabɽwaŋǝno ṯa ñagaliŋeṯo ŋope.
         ŋen ŋarno ñagananaiđo laŋge laŋǝno esalo ṯa alɽeṯe lǝbai lǝŋen ŋataŋa, na lǝŋen ŋǝđaneđa
         ŋǝlǝŋe, na ŋen iŋi ŋafo ŋakaɽǝjeini, nṯia đǝge điñǝđi naiđr laŋge laŋǝno esalo ṯa
         alɽeṯe lǝbai lǝŋen ŋuđǝrwaṯo ṯa aliđǝni ltǝɽe.
         20 ndǝ ñagafo ñagaɽo lǝbai lǝŋen ŋeicia ñagero ñagǝbendǝni ṯa ñiđi ŋen ŋuđǝrwaṯo.
         21 ñagamǝđeinu ṯau ndǝ ñagiđu ŋen iŋi ñagawirǝwano điñǝđi? ŋen iŋi ŋamama ŋǝɽaiñ.
         22 orn điñǝđi, ŋen ŋanṯa ñagëbǝrnu eŋen ŋeicia, na ñagaɽo lǝbai ɽrǝmwa ñagiđǝnu ñagatǝɽe
         na ñagiđi ñǝneini đamǝṯia đǝbǝɽǝbǝte.
         23 ŋen ŋanṯa đapǝɽa đǝŋen ŋeicia fǝŋu ŋǝɽaiñ orn đanaicia mǝɽǝmǝɽeñ đǝrǝmwa fǝŋu đamǝṯia
         đǝbǝɽǝbǝte igal masiya yesu igi gaɽo elǝŋ igëndr.

1 lorldaiñ, ñagaijǝba ṯa al ganun yerṯo ŋǝlǝŋe egeđa ŋen gënǝŋu gamǝṯia ikǝrǝŋ ? igalwaɽǝṯa
         leđa ildi laliŋeṯo ŋen ŋal ganun.
         2 wuji gamǝnu lakasǝnu ebaŋgenga ŋenŋa ŋal ganun ŋen ebaŋgen gamǝṯo, orn ndǝ ebaŋgen
         gaiyo wuji gamiña igal ganun yebaŋgen.
         3 nṯia ndǝ wuji gamǝnu tǝŋ ŋen ebaŋgen gamǝṯo, gënǝŋu giđ aŋënǝjǝni wuji gaɽ alaiñ.
         orn ndǝ ebaŋgen gaiyo, gënǝŋu gaɽ ëpi, nṯia ndǝ gamǝnu tǝŋ gënǝŋu gero gaɽ alaiñ.
         4 nṯia cum, lorldaiñ, ñagafo ñagaɽiñǝnu eŋen ŋal ganun, ŋen ŋanṯa ñagafo egaŋǝno yal
         masiya ṯa ñamǝni eđaga gwomǝn na fǝŋu yesu masiya igi gatuđinu eŋǝɽaiñ ṯa ñarlde ŋǝlwa
         ŋen ŋanṯa rǝmwa.
         5 ŋen ŋanṯa ndǝ lǝgafr lǝgafr eŋen ŋaŋǝno, đonaṯa đeicia iđi đeṯo igal ganun đafo đëbǝđia
         ŋǝmëɽria elaŋge laŋǝno isëndr, na điđǝndr ṯa alǝmr ŋǝlwa eŋen ŋǝŋǝɽaiñ
         6 orn điñǝđi lǝgamiñǝnr eŋen ŋal ganun. lǝgaiyr eŋen iŋi ananoŋ lǝgakasǝndrau ṯa aliđr
         ŋǝmëɽria garno lǝbai eŋen ŋusila, na gerṯa eŋen ŋǝram iŋi ŋafo ŋǝwërđǝnu.
         7 ŋen ŋafǝṯia, lǝgabaṯrau? al ganun yaɽo ŋen ŋeieia? ndo kwai kwai. orn gǝbanṯa al
         ganun yero ṯa igero igërrǝŋeinu ŋen ṯa ŋen ŋeicia ŋaɽo wande. gǝbanṯa al ganun yero
         yaṯa ṯa, ñerṯe ñagwonaṯa ŋen ŋeieia, ṯa igero igaliŋeṯo đonaṯa đeieia đaɽo wande.
         8 ŋen ŋeieia ŋatođo eŋen iŋi ŋal ganun na ŋiđǝñi ṯa igafo igwonaṯa ŋen pređ iŋi ŋeicia.
         ndǝ al ganun yero, ŋen ŋeicia ŋaiyo.
         9 ananoŋ ndǝ igero igaliŋeṯo ŋen ŋal ganun igafo igamǝṯia, orn ndǝ ŋen ŋal ganun ŋeṯo
         ŋen ŋeicia ŋatođo na igaiyo.
         10 nṯia ŋen ŋal ganun iŋi ŋëɽǝnu ṯa aŋǝmame đamǝṯia, ŋǝmǝṯiñi ŋǝɽaiñ.
         11 ŋen ŋeieia ŋatođo eŋen ŋal ganun na ŋiđǝñi ŋađǝna nṯia igǝɽiñǝnu ŋen ŋanṯa ŋen ŋal
         ganun.
         12 nṯia al ganun yënǝŋu yatǝɽe na ŋen yënǝŋu yaɽwatiṯia leđa ṯa aliđi, ŋen iŋi ŋatǝɽe
         na ŋuđǝrwaṯo na ŋaŋǝra.
         13 ŋen ŋafǝṯia, ŋen iŋi ŋaɽo ŋaŋǝra ŋaneinṯiñi ŋǝɽaiñ? ndo kwai kwai. orn ŋen ŋeieia
         ŋiđu ṯia, ṯa ŋen ŋeieia aŋǝlǝŋini ṯa ŋaɽo ŋen ŋeieia, ŋen ŋanṯa ŋen ŋeicia ŋaɽiñǝñi
         ŋenŋa iŋi ŋaŋǝra. ŋen ŋeieia ŋiđu ṯia ṯa ŋen aŋërrǝŋeiđǝni eŋen ŋal ganun ṯa ŋen ŋeieia
         ŋaɽo ŋeieia kaiñ.
         14 ŋen ŋanṯa lǝgaliŋeṯr ṯa al ganun yënǝŋu yusila, orn igënǝñi igafo eŋen ŋaŋǝno, na
         igiliđǝnu ṯa eɽeṯe ebai gǝŋen ŋeieia.
         15 đeṯam, igaber igaliŋeṯo ŋen iŋi igëbǝđia, ŋen ŋanṯa igaber igëbǝđia ŋen iŋi igwonaṯa
         ṯa igëbǝđia, orn igëbǝđia jaiea jaica ŋen iŋi iganeđo.
         16 orn ndǝ igëbǝđia jaiea jaica ŋen iŋi igaber igwonaṯa ṯa igëbǝđia, igarreiđia ŋen
         ṯa al ganun yaŋǝra.
         17 gerṯa igënǝñi ñiŋgi igëbǝđia ŋen iŋi orn fǝŋen ŋeicia iŋi ŋafǝñau iŋi ŋëbǝđia ṯia.
         18 ŋen ŋanṯa igaliŋeṯo ṯa wagero gǝnǝŋ gaŋǝra gafǝñau egaŋǝno ilëɽǝñi kwai kwai. igwonaṯa
         igëbǝđia ŋen iŋi ŋaŋǝra, orn igero ŋabǝɽa ṯa igëbǝđia.
         19 đeṯam, igaber igëbǝđia ŋen ŋaŋǝra iŋi igwonaṯa ṯa igëbǝđia, orn igëbǝđia ŋen ŋeicia
         iŋi igaber igwonaṯa ṯa igëbǝđia.
         20 orn, ndǝ igëbǝđia ŋen iŋi igaber igwonaṯa ṯa igëbǝđia, gerṯa fiñi igënǝñi ñiŋgi igëbǝđia
         ŋen iŋi, orn ŋen ŋeieia iŋi ŋafǝñau ŋëbǝđia.
         21 nṯia igǝfiđia al ganun isi. ndǝ igwonaṯa ṯa igëbǝđia ŋen ŋaŋǝra ŋen ŋeicia ŋafǝñi
         nano jaica jaica.
         22 igǝbaṯa ṯa al ganun yǝrǝmwa yaŋǝra eŋaṯǝɽa ŋǝlëɽǝñi,
         23 orn igaseieia al ganun yomǝn isi yëbǝđia ŋǝmëɽria egaŋǝno ilëɽǝñi, na al ganun isi
         yabwaiñǝđia al ganunya isi eŋaṯǝɽa ŋǝlëɽǝñi. al ganun isi yiđǝñi igëndǝnu eŋabǝɽa
         ŋǝŋen ŋeieia iŋi ŋëbǝđia ŋǝmëɽria egaŋǝno ilëɽǝñi.
         24 igaɽ eđa gađamǝnu kaiñ, na igwana kaiñ. esegi gaɽǝwađaṯa gaiñëbǝri eŋen iŋi ŋǝŋǝɽaiñ
         iŋi ŋafo egaŋǝno ilëɽǝñi?
         25 igaŋërṯu rǝmwa nano ṯa igëbǝrnu đǝge yesu al masiyaga igi gaɽ elǝŋ igëndr. nṯia eŋaṯǝɽa
         igaɽ ebai gal ganun yǝrǝmwa, orn egaŋǝno igaɽ ebai gǝŋen ŋeieia.

1 ŋen ŋafǝṯia, điñǝđi đakǝme đero kwai kwai eleđa pređ ildi lafo igal masiya yesu.
         2 ŋen ŋanṯa ŋabǝɽa ŋusila gatǝɽe iŋi ŋananaiđia đamǝṯia igal masiya yesu ŋëbǝrǝnde
         igal ganun eŋen ŋeieia na eŋǝɽaiñ.
         3 rǝmwa riđu ŋen iŋi al ganun yafo yero yaɽǝwađaṯa yëbǝđia ŋen ŋanṯa yafo yiđǝnu yëbia
         ŋenŋa iŋëndr ŋaŋǝno, ndǝ rađwaṯo iđia gǝlëɽǝŋu egaŋǝno garno aŋǝno isëndr yǝŋen ŋeieia.
         rǝmwa rađwaṯǝma gaɽo đǝɽǝđǝnia ŋen ŋanṯa ŋen ŋeieia, nṯia rakǝmo ŋen ŋeieia aŋǝnoiya
         ilëɽǝŋu,
         4 ṯa ŋen iŋi ganun yafo yonaṯa ŋiđ aŋǝɽiñađeini inëndr lëŋgr lǝgaber lǝgafr eŋen iŋi
         aŋǝno yonaṯa, orn lëŋgr lǝgafr eŋen iŋi usila gatǝɽe gwonaṯa.
         5 ŋen ŋanṯa leđa ilđi lafo eŋen ŋaŋǝno, lënǝŋulu lǝlëldǝŋǝđeinia eŋen iŋi aŋǝno yonaṯa,
         orn leđa ildi lafo eŋen ŋusila gatǝɽe, lënǝŋulu lǝlëldǝŋǝđeinia eŋen iŋi usila gatǝɽe
         gwonaṯa.
         6 ndǝ eđa gǝnǝŋ gǝlëldǝŋǝđeinia eŋen iŋi aŋǝno yonaṯa gënǝŋu gabaiya, orn ndǝ eđa gǝnǝŋ
         gǝlëldǝŋǝđeinia eŋen iŋi usila gatǝɽe gwonaṯa, gënǝŋu giđ aŋǝneini đamǝṯia na đëuṯaralo.
         7 ŋen ŋanṯa ndǝ eđa gǝnǝŋ gǝlëldǝŋǝđeinia eŋen iŋi aŋǝno yonaṯa, đeṯam gënǝŋu gafo
         gagea rǝmwa ŋen ŋanṯa ŋaṯǝɽa ŋǝlëɽǝŋu ŋero ŋǝbëɽǝni igal ganun irǝmwa, na đeṯam ŋaber
         ŋaɽǝwađaṯa ŋëbǝđia ṯia.
         8 leđa ildi lafo eŋen ŋaŋǝno laber laɽǝwađaṯa lëbǝđia rǝmwa raŋǝra nano.
         9 orn ñaganǝñaŋ ñagaber ñagafia eŋen ŋaŋǝno orn eŋen ŋusila gatǝɽe, ndǝ usila gǝrǝmwa
         gafǝndau. ndǝ eđa gero gǝberṯia usila gal masiya, gënǝŋu gerṯa gǝrǝmwa.
         10 ndǝ al masiya gafǝndau aŋǝno esalo yabaiya ŋen ŋanṯa ŋen ŋeicia orn nusila enalo
         namǝṯia ŋen ŋanṯa rǝmwa raṯa ṯa ñaguđǝrwaṯo eŋen ŋu nëiñua.
         11 ndǝ usila gǝrǝmwa irri ratuđu yesu eŋǝɽaiñ gafǝndau rënǝŋu irri ratuđu al masiya
         yesu eŋǝɽaiñ riđ ariđi aŋǝno esalo ṯa yamǝṯia usilaga gǝlëɽǝŋu igi gafǝndau.
         12 nṯia, lorldaiñ, lǝgerṯr amǝcu orn gerṯa egaŋǝno isëndr ṯa alfeṯr eŋabǝɽa ŋaŋǝno.
         13 ndǝ ñagamǝṯia eŋen ŋaŋǝno ñagiđi ñaiye, orn ndǝ ñagalaɽiña ŋen ŋaŋǝno usilaga gatǝɽe,
         ñagiđi ñamǝṯe.
         14 leđa pređ ildi usila gǝrǝmwa galǝmǝndeiṯi nëiñua lënǝŋulu laɽo liđia ɽrǝmwa.
         15 ŋen ŋanṯa ñagero ñaganeinu usila igi gǝlǝbai igi gǝmama ŋǝđaiña tǝŋ, orn ñaganeinu
         usila igi gëndiđia liđia ildi lamǝeinu egeđa garto na fǝŋu rǝmwa, na usilaga gatǝɽe
         lǝgurunḏǝđiar abba, fǝŋu papa.
         16 usila gatǝɽe gënǝŋu lerṯo đamǝđaṯa nusilana inëndr ṯa lǝgaɽr ñere ñǝrǝmwa.
         17 ndǝ lǝgaɽr ñere, lǝgaɽr eum leđa ildi lǝrraṯa elaŋge leṯen, lëndr lǝgiđr alǝrraṯr
         elaŋge ɽrǝmwa na lǝgiđr alǝrraṯǝrlda elaŋge yesu ŋǝla. lëndr lǝgiđr aliđr ṯia ndǝ
         lǝgǝɽǝbǝđiar eŋen ŋubwa ŋeieia iŋi yesu gǝneinu, ṯa lëndr alneinǝrlda ŋaɽrwa.
         18 igǝnḏeicu ŋen na igǝbaṯa ṯa ŋen pređ ŋeicia ŋubwa iŋi lǝgananeinr eđamǝṯia iđi ŋaɽo
         wagero ŋen nano ŋǝŋaɽrwa iŋi ŋiđ aŋërrǝŋeiđǝni ṯa aŋǝndǝneinr.
         19 laŋge pređ ildi liđǝnu lënǝŋulu lëɽǝđiaŋǝno laṯurṯia đërrǝŋaiđia đǝliđia ɽrǝmwa đonaṯađa
         kaiñ.
         20 ŋen ŋanṯa điđǝnia đero điđǝnu đero ŋeniano bǝɽan, orn rǝmwa raŋgiṯu ṯa ađiđǝni đero
         ŋeniano, ŋen ŋanṯa rënǝŋu raṯurṯia ŋen
         21 ṯa điđǝnia đënǝŋu iđi đakasǝnu ŋenŋa iŋi ŋamǝndëđǝnia điđ ađëbǝrni, ṯa ađǝfeṯe eđǝɽǝbǝđia
         eŋen ŋǝđǝkasǝnia đero ñereña ñǝrǝmwa. ŋen iŋi ŋǝđǝkasǝnia đero ŋiđ aŋfeṯe ŋaɽrwaŋa.
         22 ŋen ŋanṯa lǝgaliŋeṯr ṯa laŋge pređ ildi liđǝnu lafo lǝbërǝjǝnia elo ndǝm eŋen ŋubwa
         mǝldin điñǝđi.
         23 gerṯa fǝlaŋge ildi ikǝrǝŋ orn lëndr eum lëŋgr lǝgerṯr đǝrldia đananoŋ đusila gatǝɽe,
         lëndr lǝgǝbërǝjǝniar elo enare inëndr liga lǝgaṯurṯiar ŋen ṯa alǝmǝnr lǝgaɽr liđia
         ɽrǝmwa ŋen aŋǝno isëndr yapǝɽǝni
         24 ŋen ŋanṯa lǝgëbǝrnr đǝṯurṯiađa ŋen iđi. orn đǝṯurṯia ŋen iŋi lǝgaɽǝwađaṯar lǝgǝseieiar
         gerṯa fǝđǝṯurṯia ŋen iđi, ŋen ŋanṯa esegi gaṯurṯia ŋen iŋi gënǝŋu gaɽǝwađaṯa gaseieia
         ?
         25 orn nde lǝgǝṯurṯiar ŋen iŋi ṯa lǝgaber lǝgaɽǝwađaṯar lǝgǝseieiar đeṯam lǝgaṯurṯiar
         đwalađa arano.
         26 ŋen ŋarno ṯia eum usila gatǝɽe gǝndamǝđaṯar ŋen ŋanṯa lǝgëbiar, na ŋen ŋanṯa lǝgaijǝbar
         ṯa lǝgǝbeɽǝđiar rǝmwa wande, orn usila gatǝɽe gënǝŋu gwaɽwatiṯia rǝmwa ŋen ŋanṯa nëndr
         đërǝjǝniađa elo iđi leđa laijǝba laɽwatau.
         27 na gënǝŋu igi gagagwandǝđia enar inëndr gënǝŋu galiŋeṯo ŋaṯǝɽa ŋusila gatǝɽe ŋen
         ŋanṯa gǝbekeɽǝđia rǝmwa ŋen ŋanṯa leđa ɽrǝmwa eŋen iŋi rǝmwa ronaṯa.
         28 đeṯam, lǝgaliŋeṯr ṯa laŋge pređ lëbǝđia ŋǝmëɽria ldǝɽo ṯa almamǝṯe leđa ildi lubwa
         rǝmwara ŋen ŋaŋǝra, lënǝŋulu ildi lafo lundǝđǝnu eŋen rënǝŋu ronaṯa.
         29 ŋen ŋanṯa rǝmwa roṯo leđa ananoŋ pǝnde na rëɽǝlo ṯa alɽeṯe leđa ǝllëɽǝŋu ṯa aliđǝnr
         garno iđia gǝlëɽǝŋu đurri. rënǝŋu riđu ṯia ṯa iđia gǝlëɽǝŋu aŋǝɽeṯe goɽra gamiñaṯo
         lorlden pređ ildi lwaiña.
         30 na cum rënǝŋu rundǝđu leđa ildi rëɽǝlo. na eum rënǝŋu rëbǝđia leđa ildi rënǝŋu rundǝđǝlo
         ṯa aluđǝrwaṯe eŋen ŋu nëiñua. na cum rënǝŋu rananaicia leđa ildi ŋaɽrwa, lënǝŋulu
         ildi rënǝŋu riđǝlo luđǝrwaṯo eŋen ŋu nëiñua.
         31 lǝgabaṯrau eŋen ŋǝlaŋge ildi? ndǝ rǝmwa lǝgafǝrlda, esegi gaɽǝwađaṯa gǝndagear?
         32 ndǝ rǝmwa rero rǝbendia iđia gǝlëɽǝŋu orn ganaiđǝma ŋen ŋanṯa nëndr pređ, rënǝŋu
         raber riđ arǝndǝnaice laŋge pređ eum mǝɽǝmǝɽeñ iđiaga gǝlëɽǝŋu?
         33 esegi gaɽǝwađaṯa gǝsǝki leđa ildi rǝmwa roṯǝlo? fǝrǝmwa irri raṯa ṯa lënǝŋulu luđǝrwaṯo
         eŋen.
         34 esegi gaɽǝwađaṯa gǝlakǝmia? fal masiya yesu igi gaiyo orn eum igi gatuđinu eŋǝɽaiñ,
         điñǝđi gënǝŋu gëni gaɽaŋa nḏaŋ đaŋaieǝba đǝrǝmwa na gǝbekeɽǝđia rǝmwa kaiñ ŋen ŋanṯa
         nëndr.
         35 esegi gaɽǝwađaṯa gǝndamiñar iđubwa đal masiya? ŋen ŋinia ŋaɽǝwađaṯa? walla đwana?
         walla ŋen ŋubwa ŋeicia iŋi leđa lǝndǝnanaicar ? walla ŋorwaṯa? walla ndrena nero nano?
         walla ŋen ŋubwa ŋinia? walla đoperre?
         36 garno ŋen ŋǝwërđǝnu ṯa, nanda ñagaliɽǝñǝnia ëđǝñëđǝñin ŋen ŋanṯa ŋa, ñaganeinu ŋen
         garno yaŋala isi yafo ṯa aiyǝɽiñǝni.
         37 orn elaŋge ildi pređ lǝgaldǝđamar jaiea jaica ŋaɽrwaŋa gënǝŋuga igi gubwandriya.
         38 ŋen ŋanṯa igaburgwađeinu eŋen đǝge ṯa ŋǝɽaiñ walla đamǝṯia walla mǝlaiyǝka walla
         ŋǝlǝŋe walla ŋen iŋi ŋafo điñǝđi, walla ŋen iŋi ŋamǝlu ŋeṯo, walla ŋabǝɽa,
         39 walla ŋabǝɽa ŋelo walla ŋabǝɽa ŋiđurṯu alo, walla wagǝnǝŋ garto igi gafo giđǝnu,
         laŋge ildi pređ laber laɽǝwađaṯa lǝndamiñar iđubwa đǝrǝmwa iđi đërrǝŋeiđǝnu igal masiya
         yesu, gënǝŋu igi gaɽo elǝŋ igëndr.

1 igǝndǝlwaɽǝṯia ŋen ŋǝđeṯam ŋen ŋanṯa igafo igal masiya. igaber igagǝbalo ŋen ŋanṯa
         ara gǝlëɽǝñi igi gwaɽwata đeṯam ñagamama đamǝđaṯa igusila gatǝɽe,
         2 ṯa igwana kaiñ na ara gǝlëɽǝñi gaiñǝsa eŋen jaica jaica,
         3 ŋen ŋanṯa igwonaṯa ṯa ŋen ŋaɽǝwađaṯa aŋfeṯe ṯa yebuŋǝni, na itǝrinṯi igal masiya
         ŋen ŋanṯa lorldaiñ, leđa ǝllëɽǝñi egaŋǝno.
         4 ŋen ŋanṯa lënǝŋulu laɽo leđa lisrayil. lënǝŋulu lerṯo ŋen ṯa laɽo liđia, na lerṯo
         ŋaɽrwa ŋǝrǝmwa, na đǝrreiđia ŋen rǝmwara, na đǝneinia đal ganun, na ŋen ŋǝđǝbuŋṯia
         na ŋen ŋëɽǝnu.
         5 lënǝŋulu lerṯo eṯenanda lǝpǝnde na lënǝŋulu lalǝŋo al masiya egaŋǝno, gënǝŋu igi
         giđǝnu gamiñaṯo laŋge pređ eŋen pređ, na rǝmwa ramabuŋṯia bǝɽǝbǝte. amin.
         6 orn gerṯa ŋen ŋǝrǝmwa iŋi ŋafo ŋobǝla. ŋen ŋanṯa gerṯa leđa pređ ildi lalǝŋǝnu eleđa
         lisrayil ildi laɽo lisrayil đurri,
         7 na lënǝŋulu gerṯa fǝŋulu pređ laɽo liđia librayim ŋen ŋanṯa lalǝŋǝnu iŋu, orn ŋen
         iŋi rǝmwa rëɽu ŋaɽo ṯia, rǝmwa ralwaɽǝṯa ibrayim ṯa, liđia ǝllaɽǝŋa liđ allǝŋǝni an
         isag.
         8 na fǝŋen iŋi ṯa gerṯa leđa ildi lǝlǝŋǝnu egaŋǝno an ibrayim ildi laɽo ñere ñǝrǝmwa,
         orn leđa ildi liđǝnu ñere ŋenŋa iŋi rǝmwa rëɽu, lënǝŋulu laɽo liđia đurri.
         9 na fǝŋen iŋi rǝmwa rëɽu. rǝmwa raṯa ṯa, iliga ildi lëbǝɽi igiđ eɽǝbǝđe na sara giđ
         aŋǝlǝŋe iđia.
         10 gerṯa ŋen iŋi ikǝrǝŋ orn ŋen ŋëni eum ŋǝrǝfagga igi giđǝnu gwonḏaico an ebaŋgen igi
         gǝbernia isag, gënǝŋu igi gaɽo đaṯa gǝpǝnde.
         11 ŋen ŋanṯa ŋen liđia ildi laɽo yeŋor lamǝlu lǝlǝŋǝni, ŋen lënǝŋulu lero lëbǝđia ŋen
         ŋǝnǝŋ ŋaŋǝra walla ŋeicia, rǝmwa riđu ŋen ṯa đëɽia đǝlëɽǝŋu ađǝfeṯe mǝldin gerṯa eŋen
         iŋi leđa lëbǝđia orn eŋen ŋǝđundǝđia đǝlëɽǝŋu.
         12 nṯia rǝmwa reiṯu rǝfagga ṯa, iđia goɽra giđ aŋǝđuɽǝđǝnṯia iđia gata.
         13 garno ŋen ŋǝwërđǝnu ṯa, igafo igubwa yagubga orn iganeđo isu.
         14 lǝgabaṯrau? rǝmwa rerṯo ŋen ŋǝɽiano? ndo kwai kwai.
         15 ŋen ŋanṯa rënǝŋu ralwaɽǝṯa musa ṯa, igiđi yerṯe ŋabaiya eleđa pređ ildi igiđi yerṯe
         ŋabaiya iŋulu, na igiđi yebǝɽia leđa nano ildi igiđi yǝlǝbǝɽi nano.
         16 nṯia ŋen iŋi ŋeṯo eđa nano ŋaber ŋeṯo eŋen ŋǝlaŋge gënǝŋu gǝlwonaṯa, walla eŋen ŋǝŋǝmëɽria
         gënǝŋu gëbǝđia orn irǝmwa irri rerṯo ŋabaiya.
         17 ađam gǝrǝmwa gwalwaɽǝṯu fero ṯa, igatuđiaŋa eŋen iŋi, ṯa yërrǝŋaiđi ŋabǝɽa ŋǝlëɽǝñi
         eŋen iŋi lǝgerṯo na ṯa irǝŋ gǝlëɽǝñi aŋërrǝŋeiđǝni alo pređ.
         18 nṯia rerṯo ŋabaiya eleđa pređ rënǝŋu rǝloṯa, na rëbǝđia leđa pređ labɽwaŋǝno enare
         ildi rënǝŋu rǝlwonaṯa ṯia.
         19 nṯia ñaŋ ñagaiñeɽǝđia nǝñaṯa ṯa, rǝmwa rǝndǝsǝkia mǝldin ṯa ñagafo mǝnna eđa? ŋen
         ŋanṯa esegi gaɽǝwađaṯa gađwađa ŋen ŋǝlëɽǝŋu.
         20 ndo, orn maji agaɽ esegi ṯa agukuɽǝbiṯia rǝmwa eŋen? ŋaicia ŋǝđǝlata ŋaɽǝwađaṯa ŋwalwaɽǝṯa
         wuji igi galata ṯa, agaiñiđia ṯia eđa?
         21 wuji igi galata gero gǝberṯia ŋabǝɽa eŋaicia, ṯa gënǝŋu gaɽǝwađaṯa gëbǝđia eŋaieia
         ŋuṯǝnu waŋge gaŋǝra walla waŋge geicia?
         22 na ŋen ŋaɽǝṯau ndǝ rǝmwa rafo ronaṯa ṯa rabaŋaiđia đeiciano đǝlëɽǝŋu na ṯa rëbǝđia
         ŋabǝɽa ŋǝlëɽǝŋu ŋǝlǝŋini, orn rafo raɽiñaṯa ŋen elaŋge ildi rënǝŋu reieǝṯǝlano, lënǝŋulu
         ildi lađuɽeinu điñǝđi ṯa alǝmǝndëđǝni,
         23 ṯa rënǝŋu ariđi đaŋǝra kaiñ đǝŋaɽrwa ŋǝlëɽǝŋu đërrǝŋeiđǝnu ŋen ŋanṯa laŋge ildi rǝmwa
         rerṯǝlau ŋabaiyano ildi rënǝŋu riđǝlo lađuɽeinu pǝnde ram ṯa alënṯi đǝɽǝbǝđia eŋen
         ŋǝŋaɽrwa ŋǝlëɽǝŋu?
         24 lëndr lǝgaɽr laŋge ildi, lënǝŋulu ildi rënǝŋu rundǝđǝlo, gerṯa igal yawuḏ ikǝrǝŋ
         orn cum eleđa ildi gerṯa laɽ al yawuḏ.
         25 garno rǝmwa ralwaɽo egađam gusiya ṯa, igiđi eme leđa ildi gerṯa ǝllëɽǝñi na igiđi
         ilënǝei leđa ǝllëɽǝñi, na igiđi emame igi gero gubwaniya na igiđi emënǝci gubwaniya,
         26 na alo isi ŋen ŋwalwaɽeiniau ṯa, gerṯa ñagaɽo leđa ǝllëɽǝñi, lënǝŋulu liđ alërrǝnijǝni
         liđia ɽrǝmwa irri ramǝṯia.
         27 na eum isaiya gwaɽwata pǝlelo eŋen ŋisrayil ṯa, leđa lisrayil laɽo lwaiña larno ebe
         yǝđǝbarlda, orn lǝmaṯan iŋulu liđ alëbǝrni ikǝrǝŋ,
         28 ŋen ŋanṯa elǝŋ rǝmwa riđ ariđi đakǝme đǝlëɽǝŋu ṯǝɽom alo taltal.
         29 garno isaiya gaṯa tǝŋ ṯa, gǝbanṯa elǝŋ gǝlaŋge pređ gero gaŋgiṯia leđa lǝmaṯan ildi
         lǝlǝŋǝnu inanda, ṯa ñagafo ñagarno alo isǝḏum na ñagafo ñagiđǝnu garno alo igamura.
         30 nṯia lǝgabaṯrau? leđa ildi gerṯa laɽ al yawuḏ na lero lafo labapwaiña ŋen ṯa alɽeṯe
         luđǝrwaṯo eŋen rǝmwa nëiñua, lënǝŋulu laneinu đuđǝrwaṯa eŋen na đuđǝrwaṯa iđi eŋen
         rǝmwa nëiñua đafo eŋen ŋǝđonaṯa.
         31 na leđa lisrayil ildi lalaldiña ŋen iđurṯu ŋal ganun isi yamama đuđǝrwaṯa eŋen rǝmwa
         nëiñua lënǝŋulu lobǝla eŋen iŋi.
         32 feđa? ŋen ŋanṯa lënǝŋulu lero lalaldiña eŋen ŋǝđonaṯa orn eŋen ŋǝlaŋge lënǝŋulu liđǝlo.
         lënǝŋulu labëɽǝŋeinia lwandrala ildi lëbǝđia leđa labëɽǝŋeinia.
         33 garno ŋen ŋǝwërđǝnu ṯa, seicr, igëɽu lwandra alo isaiyun ildi lëbǝđia leđa labëɽǝŋeinia,
         lwandra ṯa alëɽǝŋaici leđa, orn eđa gero gǝnǝŋ igi gǝbendia ŋen ŋǝlëɽǝŋu ŋiđ aŋiđǝni
         girǝwano.

1 lorldaiñ, ara gǝlëɽǝñi gwonaṯa ŋen kaiñ na igabekeɽǝđia rǝmwa ŋen ŋanṯa ŋulu ṯa alëbǝrni.
         2 ŋen ŋanṯa igǝmama đamǝđaṯa ṯa lënǝŋulu lonaṯa kaiñ lëbǝđia ŋen ŋǝrǝmwa orn gerṯa
         eŋen ŋǝđaliŋeṯa đǝđeṯam.
         3 ŋen ŋanṯa lënǝŋulu lafo laijǝba đađ đǝrǝmwa iđi rënǝŋu rëbǝđiau leđa luđǝrwaṯo eŋen
         ŋu nëiñua, na lënǝŋulu likirnḏeicu ṯa lëbǝđia đađ bǝɽan, nṯia lënǝŋulu laneđo ṯa lǝneiđǝni
         eŋen ŋǝrǝmwa ŋuđǝrwaṯo.
         4 ŋen ŋanṯa al masiya gamǝndađo al ganun ṯa leđa pređ ildi lëndu ŋen ŋǝlëɽǝŋu aliđǝni
         luđǝrwaṯo eŋen rǝmwa nëiñua.
         5 ŋen ŋanṯa musa gaṯa ṯa, eđa gǝnǝŋ igi gëbǝđia ŋen pređ ŋuđǝrwaṯo ŋal ganun gënǝŋu
         giđ aŋfeṯe ŋenŋa ŋuđǝrwaṯo.
         6 orn ŋen ŋuđǝrwaṯo iŋi ŋatođa eđonaṯa ŋaṯa ṯia ṯa, ñerṯe ñagwaɽwata enare, esegi giđ
         aŋabǝṯe elo? ŋen iŋi ŋaɽo ṯa aŋirǝwi al masiya.
         7 na ñerṯe ñagwaɽwata ṯa, esegi giđ aŋirǝwǝṯi alo yoliano iđurṯu alo? ŋen iŋi ŋaɽo
         ṯa aŋǝtuđi al masiya eŋǝɽaiñ.
         8 orn ŋen ŋuđǝrwaṯo iŋi ŋatođa eđonaṯa ŋaṯa ṯau? ŋen ŋǝrǝmwa ŋafǝnda nano, deṯam ŋafo
         ëiñua esalo na enare enalo. na fǝŋen iŋi ŋǝđonaṯa iŋi nanda ñagǝbërrǝŋaiđia.
         9 ndǝ ñagwaɽwata ëiñuaya ṯa yesu gaɽ elǝŋ na ñagǝbendia ŋen enare ṯa rǝmwa ratuđǝma
         eŋǝɽaiñ ñagiđi ñëbǝrni.
         10 ŋen ŋanṯa leđa lǝbendia ŋen enare nṯia liđ aliđǝni luđǝrwaṯo eŋen, na lënǝŋulu lwaɽwata
         ṯa lëndu ŋen ŋal masiya ëiñuaya nṯia liđ alëbǝrni.
         11 ŋen ŋanṯa ađam gǝrǝmwa gaṯa ṯa, eđa gero gǝnǝŋ igi gǝbendia ŋen iŋi giđ aŋiđǝni girǝwano.
         12 orn al yawuḏ na leđa gerṯa laɽ al yawuḏ laber laɽaŋa ɽetǝɽeteo ŋen ŋanṯa elǝŋ gunto
         gerṯo ŋǝlǝŋe iŋulu pređ, ŋen ŋanṯa gananaiđia laŋge ǝllëɽǝŋu laŋǝra kaiñ eleđa pređ
         ildi lamurǝndǝđia.
         13 ŋen ŋanṯa leđa pređ ildi lurǝndǝđia igirǝŋ gelǝŋ yesu liđ alëbǝrni.
         14 orn fǝṯau leđa laɽǝwađaṯa lurǝnđǝđia eđa ndǝ lero lëndu ŋen ŋǝlëɽǝŋu? na fǝṯau leđa
         laɽǝwađaṯa lǝbendia ŋen ŋeđa ndǝ lero lǝnna ŋen ŋǝlëɽǝŋu? na fǝṯau leđa laɽǝwađaṯa
         lǝnna ndǝ eđa gero gǝnǝŋ gwalwaɽǝṯǝlo ?
         15 na fǝṯau leđa laɽǝwađaṯa labërrǝŋaiđia ŋen ndǝ lënǝŋulu lero lǝđweini? garno ŋen
         ŋǝwërđǝnu egađam gǝrǝmwa ṯa, rǝmanǝña rǝleđa ildi lǝmama ŋen ŋaŋǝra, rënǝŋulu raŋǝra
         kaiñ.
         16 orn gerṯa leđa pređ lano ŋen ŋaŋǝra ŋal masiya. ŋen ŋanṯa isaiya gaṯa ṯa, ya elǝŋ
         rǝmwa, esegi gëndu ŋen iŋi ñagwalwaɽǝṯǝlo ?
         17 nṯia đonaṯa đatođa ndǝ leđa lǝnna ŋen lënǝŋulu lwalwaɽǝnṯu, na leđa lǝnna đërrǝŋaiđiađa
         đǝŋen ŋǝrǝmwa.
         18 orn igǝbeɽǝđia ṯa, lënǝŋulu lero lǝnna? ndo, lënǝŋulu lano, đeṯam ole egen gamiño
         alo pređ, na ŋen eŋen ŋamiño ltuŋga đǝrṯi.
         19 orn igǝbeɽǝđia tǝŋ ṯa, leđa lisrayil lero laliŋeṯo? ananoŋ musa gaṯa, igëndiđia ñagaɽo
         đǝgiaṯa ŋen leđala ildi lero alo na lero ŋǝlǝŋe, na igëndiđia ñageieiano leđala ildi
         laijǝba ŋen nǝsi.
         20 na cum isaiya gero giđǝñalo orn gaṯa, leđa ildi llafo lero laiñǝbapwaiña lënǝŋulu
         lafiđiñi. igiđǝnu igǝlǝŋinu eleđa ildi lafo lero lǝbekeɽǝđia ṯa alǝñelǝŋeṯe.
         21 orn rǝmwa raṯa eŋen ŋǝlǝđa lisrayil ṯa, igafo igagwalia raŋ eleđa ëđǝñëđǝñin ildi
         laneđo ṯa lǝnna ŋen ŋǝlëɽǝñi na ildi lëbǝđia ŋen enare bǝɽan.

1 nṯia igǝbeɽǝđia ṯa, rǝmwa raneđo leđa ǝllëɽǝŋu? ndo kwai kwai. igënǝñi igaɽ eđa gisrayil,
         igǝlǝŋǝnu an ibrayim, igǝleđa lǝbenyamin.
         2 rǝmwa rero raneđo leđa ǝllëɽǝŋu ildi rënǝŋu roṯǝlo ananoŋ. ñagaijǝba ŋen iŋi ŋǝwërđǝnu
         egađam gǝrǝmwa eŋen ŋiliya ṯa gënǝŋu geɽǝđo rǝmwa kaiñ ŋen ŋagea leđa lisrayil?
         3 iliya gaṯa, ya elǝŋ rǝmwa lënǝŋulu laɽiño al anbiya yǝlaɽǝŋa, lënǝŋulu lagero alo
         isi iđǝɽǝđǝnia yǝlaɽǝŋa. igaṯënu igunto na lënǝŋulu lonaṯa ṯa laiñǝɽiña.
         4 orn rǝmwa rukuɽǝbiṯǝma eŋen ṯau? rǝmwa reiṯǝma ṯa, igëɽu leđa alǝf đenǝŋ nemiñe eɽijan
         ŋen ŋanṯañi, ildi lero lukwuđiñǝṯia bal alo.
         5 ŋen ŋafo ṯia điñǝđi eum leđa lǝmaṯan laṯënu ildi luṯǝnu eŋen ŋǝđanaicia mǝɽǝmǝɽeñ
         đǝrǝmwa.
         6 orn ndǝ ŋen iŋi ŋafo ŋen ŋanṯa đanaicia mǝɽǝmǝɽeñ đǝlëɽǝŋu ŋënǝŋu ŋero ŋafia eŋen
         iŋi lënǝŋulu liđu. gǝbanṯa ŋen iŋi ŋafo ṯia ṯa đanaicia mǝɽǝmǝɽeñ đero đaɽo đanaicia
         mǝɽǝmǝɽeñ.
         7 nṯia lǝgabaṯrau? leđa lisrayil lero lafiđia ŋen iŋi lënǝŋulu labapwaiña mǝldin orn
         leđa ildi rǝmwa roṯǝlo lënǝŋulu laneinu. leđa laṯënu liđǝnu labɽwaŋǝno enare.
         8 garno ŋen ŋǝwërđǝnu ṯa, rǝmwa ranaicǝlo usila igi gaɽo tǝgǝtǝg ṯa isi esen yaber
         aiyǝseici na ṯa nënǝñia enen anerṯe nǝnna, na ŋen ŋaɽo ṯia mǝldin điñǝđi.
         9 na ḏawuḏ gaṯa ṯa, ŋgiṯr đǝsa eđen ađǝɽeṯe đǝbǝɽua na đar đǝbekǝndia iŋulu, na waŋge
         igi gǝlëɽǝŋaicia na đapǝɽa eđen.
         10 ŋgiṯr isi esen aiyiđǝni irǝmiṯu ṯa lënǝŋulu alerṯe laɽǝwađaṯa lǝseiđia na ṯa lënǝŋulu
         aleɽǝweṯano jaiea jaiea.
         11 orn igǝbaṯa ṯa, lënǝŋulu lëɽǝŋeinu ṯa aliɽi? ndo kwai kwai. orn đëbǝrnia đeṯo eleđa
         ildi gerṯa laɽ al yawuḏ ŋen ŋanṯa leđa lisrayil lëɽǝŋeinu ṯa leđa ildi lisrayil aliđǝni
         laɽo đǝgiaṯa ŋen.
         12 orn ndǝ đëɽǝŋeinia eđen đamamǝṯo leđa lalo ŋen ŋaŋǝra, na đǝđama eđen đaɽo ŋen ŋaŋǝra
         eleđa ildi gerṯa laɽ al yawuḏ, ŋen đeṯam ŋamiñaṯo orǝba igi ṯa ŋen ŋaŋǝra ŋiđ aŋfeṯe
         ŋwaiña ndǝ leđa pređ ildi rǝmwa roṯǝlo igal yawuḏ liđ almeṯa nano.
         13 đeṯam, điñǝđi igandǝlwaɽǝṯia ñaŋgi ñagǝmaṯan iŋulu ildi gerṯa laɽ al yawuḏ. ŋen ŋanṯa
         igwađweinu eleđa ildi gerṯa laɽ al yawuḏ, igananaicia đërrǝŋaiđia đǝŋen đǝlëɽǝñi đamia
         iŋulu,
         14 ṯa eđađ đǝnǝŋ igiđi yiđi leđa ǝllëɽǝñi egaŋǝno ṯa laɽo đǝgiaṯa ŋen, nṯia ṯa yëbǝri
         lǝmaṯan iŋulu.
         15 ŋen ŋanṯa ndǝ ŋen iŋi, ṯa lënǝŋulu laniđǝnu, ŋëbǝđia leđa lalo ṯa almameini rǝmwa
         nano, đeṯam ŋen ṯa rǝmwa ralaŋǝnṯi ŋiđ aŋǝmame đamǝṯia eŋǝɽaiñ.
         16 ndǝ đǝrldia đananoŋ đatǝɽe, đǝrldia pređ điđ ađatǝɽeṯe. ndǝ urldia guɽi gatǝɽe, reṯia
         ratǝɽe cum.
         17 ndǝ rǝmaṯan ereṯia rafo ragirnu egworǝb, na ñaŋ ñaŋgi ñagaɽo uɽi gǝbërni seṯun igi
         geicia ñagafo ñagakađǝnu ereṯia đurri egworǝb, na ñagiđǝnu ṯa ñagǝṯialda ŋaɽa ŋurldia
         guɽi,
         18 ñerṯe ñagëmmia bǝɽan mǝldin ñagagea reṯia đurri, na ndǝ ñagëminia bǝɽan lëldǝŋǝđeinr
         eŋen ṯa gerṯa agamǝcia urldia orn urldia gǝndamǝcia.
         19 orn ñagiđi ñaṯa ṯa, reṯia ragirnu egworǝb ṯa nanda ñakađǝni ereṯia egworǝb.
         20 ŋen ŋëpi. rënǝŋulu ragirnu egworǝb ŋen ŋanṯa rënǝŋulu rero rǝbendia ŋen ŋǝrǝmwa,
         na điñǝđi ñagađuru đonaṯađa eđalo. ñerṯe ñaginia enare orn đǝñiṯr
         21 ŋen ŋanṯa nd rǝmwa rero raŋgiṯia reṯia đurri rënǝŋu raber randǝŋgiṯi kwai kwai.
         22 ŋen ŋafǝṯia seicr ŋen ŋaŋǝra na ŋen ŋinia ŋǝrǝmwa. rënǝŋu rerṯo ŋen ŋinia eleđa ildi
         liɽu, orn rerṯo ŋen ŋaŋǝra eñaŋ ndǝ ñagafafia jaiea jaica ŋenŋa ŋaŋǝra ŋǝlëɽǝŋu. ndǝ
         ñagaber ñagafia ŋenŋa ŋaŋǝra ŋǝlëɽǝŋu ñaŋ cum ñagiđi ñagǝleini alo egworǝb.
         23 na lënǝŋulu cum ndǝ laber laɽaŋa mǝldin eŋen eŋen ṯa laneđa lǝbendia ŋen ŋǝrǝmwa
         lënǝŋulu cum liđ alkađǝni egworǝb, ŋen ŋanṯa rǝmwa raɽǝwađaṯa ralakađa tǝŋ egworǝb.
         24 ŋen ŋanṯa ndǝ ñaŋ ñagagǝleinu alo iguɽi gǝberni seṯun igi geicia na ñagakađǝnu iguɽi
         gǝberni seṯun igi gaŋǝra eŋen iŋi ŋafo ŋagea ŋen ŋëɽǝnu ananoŋ, ŋen đeṯam ŋamiñaṯa
         orǝba igi kaiñ ṯa reṯia đurri raɽǝwađaṯa rakađǝm iguɽi egen.
         25 ṯa ñerṯe ñaginia enare bǝɽan igaber igwonaṯa ṯa ñagaijǝba, lorldaiñ, ŋen ŋǝŋamǝɽa
         iŋi ŋërrǝŋeiđǝnu, ṯa leđa lisrayil laɽo tǝgǝtǝg ŋen leđa ild gerṯa laɽ al yawuḏ ildi
         loṯǝnu leṯo rǝmwa nano ikǝrǝŋ,
         26 nṯia eđađ iđi leđa pređ lisrayil liđ alëbǝrni, garno ŋen ŋǝwërđǝnu ṯa, eđa igi gaɽo
         đëbǝria giđ aŋela alo isaiyun na giđ aŋgeici ŋen pređ iŋi gerṯa ŋǝrǝmwa eleđa lǝyagub.
         27 na fǝđarreiđia eŋen đǝlëɽǝñi iđi ñagiđi ñiđi, liga igiđi eŋgeici ŋen eŋen ŋeicia.
         28 eŋen ŋǝŋen ŋaŋǝra ŋal masiya al yawuḏ yaɽo yagea rǝmwa ŋen ŋanṯa ñaŋ, orn eŋen ŋǝđoṯa
         đǝrǝmwa yënǝŋulu yaɽo leđa ildi rënǝŋu rubwaliya ŋen ŋanṯa eṯenanda lǝpǝnde.
         29 ŋen ŋanṯa đanaicia mǝɽǝmǝɽeñ na đundǝđia ɽrǝmwa, lënǝŋulu laber lamǝlëđǝni kwai kwai.
         30 ŋen ŋanṯa garno ananoŋ ñaganeđo ṯa ñagǝnna ŋen ŋǝrǝmwa, orn điñǝđi rǝmwa ragiaṯǝnde
         ŋabaiya nano ŋen ŋanṯa al yawuḏ yaneđo ṯa yǝnna,
         31 nṯia cum điñǝđi yënǝŋulu yaneđo ṯa yǝnna ŋen ŋanṯa ñagagieinu ŋabaiya nano, ṯa yënǝŋulu
         cum aiyǝgieini ŋabaiya nano điñǝđi.
         32 ŋen ŋanṯa rǝmwa rëndu leđa pređ eŋen ṯa laneđo lǝnna, ṯa rënǝŋu arǝlgieiei ŋabaiya
         nano pređ.
         33 esegi gaɽǝwađaṯa galiŋeṯo đoliano đǝlaŋge laŋǝra ɽrǝmwa na đaliŋeṯa ŋen nǝsi đǝlëɽǝŋu
         na đaliŋeṯa đǝlëɽǝŋu? esegi gaɽǝwađaṯa gagagwanda đakǝme đǝlëɽǝŋu na esegi gaɽǝwađaṯa
         gafiđia rađ rǝlëɽǝŋu irri rënǝŋu rëbǝđiau ŋen ŋǝlëɽǝŋu?
         34 esegi galiŋeṯo ŋaṯǝɽa ŋelǝŋ rǝmwa? walla esegi gërrǝŋaieǝma ŋen?
         35 walla esegi ganaieo rǝmwa wagǝnǝŋ, ṯa rǝmwa aramuɽǝbiṯi đapǝɽa ŋen ŋanṯa wagi?
         36 ŋen ŋanṯa laŋge pređ leṯo iŋu, na laŋge pređ lamǝṯia ŋuga, na laŋge pređ lafo ŋen
         ŋanṯaŋu. igǝbeɽǝđia ṯa rǝmwa arǝnaneini ŋaɽrwa bǝɽǝbǝte. amin.

1 ŋen ŋafǝṯia, lorldaiñ, igǝndeɽǝđia kaiñ eŋen ŋǝŋabaiya iŋi rǝmwa ragieicǝnde nano,
         ṯa ñanaiđe aŋǝno esalo đǝge yëɽǝnṯu rǝmwa garno aŋǝno yaneiđǝnu ŋen ŋanṯa đǝɽǝđǝnia,
         orn ñagamǝṯia ñaganǝñaŋ, na ŋen iŋi ŋëbǝđia rǝmwa raŋǝra nano. feŋen iŋi ŋaɽo ŋǝmëɽria
         ŋope iŋi ñagǝbiṯia.
         2 ñerṯe ñagafia eŋen ŋalo isi mǝldin, orn mǝlëđǝnr ŋenŋa ṯa ñagëbǝđia ŋaṯǝɽa eŋalo
         ŋǝmaijǝn ṯa ñafiđi na ñateṯe ŋen rǝmwa ronaṯa. ŋen iŋi rǝmwa ronaṯa ŋaŋǝra na ŋaŋǝnǝṯu
         na ŋǝɽiñǝđeinu.
         3 điñǝđi igǝndǝlwaɽǝṯia ñaŋ pređ đanaieiađa mǝɽǝmǝɽeñ iđi rǝmwa ranaicǝñi, ñerṯe ñaginia
         enare, orn aṯr eŋaṯǝɽa eŋen eŋalo đaliŋeṯađa ŋen nǝsi eŋen ŋǝđonaṯa iđi rënǝŋu ranaieǝnde.
         4 ŋen ŋanṯa garno lǝgerṯr laŋge lwaiña egaŋǝno isëndr, na lënǝŋulu lerṯo ŋǝmëɽria ɽetǝɽeteo,
         5 nṯia cum nëndr lǝgaɽr lǝgwaiñar, orn lǝgaɽr aŋǝno yento igal masiya na eđa gwomǝn
         geđa gwomǝn.
         6 lǝgerṯr đanaieia ɽetǝɽeteo eŋen ŋǝđanaicia mǝɽǝmǝɽeñ iđi rǝmwa ranaicǝndr. ndǝ eđa
         gǝnǝŋ gerṯo đanaicia ṯa gwaɽwatiṯia leđa ŋen ŋǝrǝmwa ŋgiṯǝmar aŋǝɽwatiṯi leđa eŋen
         ŋǝđonaṯa gënǝŋu gerṯo ndǝ đǝtefr walla đwaiña.
         7 walla ndǝ eđa gǝnǝŋ gerṯo đanaicia ṯa gëbiṯia leđa ŋǝmëɽria, ŋgiṯǝmar aŋiđi ṯia.
         walla ndǝ eđa gerṯo đanaicia ṯa gabërrǝŋaicia leđa ŋen, ŋgiṯǝmar aŋiđi ṯia.
         8 walla ndǝ eđa gerṯo đanaicia ṯa gwonḏǝca leđa, ŋgiṯǝmar aŋiđi ṯia. walla ndǝ eđa
         gerṯo đanaicia ṯa gananaiđia gǝrus, ŋgiṯǝmar aŋaliŋeṯe đǝño. walla ndǝ eđa gerṯo đanaicia
         ṯa gaɽ elǝŋ, ŋgiṯǝmar aŋarǝmoṯe ŋen ŋelǝŋ ŋope. walla ndǝ eđa gerṯo đanaicia ṯa gagieicia
         leđa ŋabaiya nano, ŋgiṯǝmar aŋiđi ṯia đaŋǝrađa nano.
         9 ŋgiṯr đubwiđia eđalo ađǝfeṯe đero ŋeniano ŋiɽijan. neđr ŋen ŋeicia. orn ekëndr kaiñ
         ŋen iŋi ŋaŋǝra.
         10 bwiṯr lorldalala iđubwiđia. nanaicr leđa lwomǝn đamia đamiñaṯa đamia ñaganeini bǝɽan.
         11 ñerṯe ñagaiñǝlaŋǝno kwai kwai iđiđia đǝŋen. ɽeṯr garno ŋawa ŋupǝnu iŋi ŋakaborṯa
         elo usilaga gatǝɽe. iṯr elǝŋ rǝmwa ŋǝmëɽria jaiea jaiea.
         12 ŋǝreṯr nano jaica jaica eŋen iŋi ñagauṯurṯia. ɽiñaṯar ŋen jaiea jaica ndǝ ñaganeini
         ŋen ŋubwa ŋeicia. ekeɽǝđr rǝmwa kaiñ eŋen.
         13 nanaicr leđa ltǝɽe ɽrǝmwa laŋge ildi laɽo đeṯam iŋulu, na ërrǝnicr leđa laijǝbaṯo
         eneɽa enalo jaica jaica.
         14 abuŋṯr leđa jaica jaica ildi lǝndǝnanaicia ŋen ŋubwa ŋeicia. abuŋṯǝlo na ñerṯe ñalabuŋa
         tǝŋ.
         15 ŋǝreṯr nano leđala ildi laŋǝra nano na arr ŋwal leđala ildi labara.
         16 erṯr ŋen ŋunto elorldalo. ñerṯe ñagǝbeinia elo eŋaṯǝɽa tǝŋ, orn ɽaŋr leđala ildi
         lǝrra enare. ñerṯe ñagëminia bǝɽan tǝŋ.
         17 ñerṯe ñagukuɽǝbiṯia leđa ŋen ŋeieia tǝŋ ildi lǝndǝnanaieia ŋen ŋeicia. rǝmoṯr ṯa
         ŋen pređ eŋalo ŋuđǝrwaṯo leđa pređ nëiñua.
         18 ndǝ ŋen ŋaɽǝwađaṯa aŋfeṯe ṯia, ɽaŋr leđala pređ iđëuṯaralo, ŋen ŋarno ñagaɽǝwađaṯa.
         19 ya leđa lubwaniya, ñerṯe ñagǝrria ŋen orǝba ŋeieia, orn ŋgiṯr ŋen ŋeicia ŋen ŋanṯa
         đeiciano đǝrǝmwa, ŋen ŋanṯa ŋen ŋǝwërđǝnu ṯa, elǝŋ rǝmwa raṯa ṯa, đǝrria ŋen orǝba
         ŋeieia đaɽo đǝlëɽǝñi, igënǝñi igiđ yukuɽǝbiṯi leđa leicia đapǝɽa.
         20 orn ndǝ eđa igi gageande gaicoiña naicǝmar ŋǝsa. ndǝ aŋal garrǝma naicǝmar ŋawa ṯa
         aŋǝṯi. ndǝ ñagëbǝđia ṯia ñagamiđia girǝwano.
         21 ñerṯe ñagađamǝnu ŋenŋa ŋeieia tǝŋ, orn đamr ŋen ŋeieia ŋenŋa ŋaŋǝra.

1 nanaicr leđa ntam enalo ildi lerṯo ŋǝlǝŋe, ŋen ŋanṯa eđa gero gǝnǝŋ gerṯo ŋǝlǝŋe
         illi ndǝ rǝmwa ramaŋgiṯia ṯia. leđa ildi lerṯo ŋǝlǝŋe điñǝđi rǝmwa rëɽǝlo,
         2 nṯia eđa gǝnǝŋ igi ganeđo leđa ildi lerṯo ŋǝlǝŋe gënǝŋu gëɽǝnu gagea ŋen iŋi rǝmwa
         rëɽu, na leđa ildi lëɽǝnu lageama, lënǝŋulu liđ alakǝmǝni.
         3 ŋen ŋanṯa nǝlǝŋ naber niđǝñia eđa alo igi gëbǝđia ŋen ŋaŋǝra orn nënǝŋulu niđǝñia
         eđa alo igi gëbǝđia ŋen ŋeicia. ñagwonaṯa ṯa ñagaber ñagiđǝña elǝŋ? iđr ŋen ŋope ṯia
         ñagiđi ñaneini đamia iŋu.
         4 ŋen ŋanṯa elǝŋ gǝđuɽǝđǝnṯia rǝmwa ṯa aŋǝndǝnaiee ŋen ŋaŋǝra. orn ndǝ ñagëbǝđia ŋen
         ŋeicia điñiṯǝmar ŋen ŋanṯa gënǝŋu gaber gaberṯia đoperre nano mǝɽǝmǝɽeñ. đeṯam gënǝŋu
         gǝđuɽǝđǝnṯia rǝmwa ṯa aŋakǝme leđa ildi lëbǝđia ŋen ŋeicia.
         5 ŋen ŋafǝṯia đeṯam ṯa ñagǝnna ŋen ŋǝnǝlǝŋ, gerṯa ṯa ñerṯe ñagakǝmǝni ikǝrǝŋ, orn eum
         ŋen ŋanṯa nare naɽwata đeṯam.
         6 nṯia ñagananaiđia ṯulba, ŋen ŋanṯa nǝlǝŋ nǝđuɽǝđǝnṯia rǝmwa na nënǝŋulu nëbǝđia ŋen
         iŋi ŋope.
         7 naicǝrldo laŋge pređ ildi laɽo đeṯam. naicr eđa ṯulba igi gaṯǝmeicia ṯulba. điñiṯr
         eđa igi ŋen đeṯam ṯa ñamëđǝñiṯia. naicr leđa đamia ilđi ŋen đeṯam ṯa lënǝŋulu lananeini
         đamia.
         8 ñerṯe ñagaberṯia amǝeu tǝŋ egeđa gǝnǝŋ, illi amǝcu igi gaɽo ŋen ṯa ñaiyubwiđia, ŋen
         ŋanṯa eđa igi gubwa leđala ɽrǝto gënǝŋu gabǝɽenḏeṯo ŋen ŋal ganun.
         9 ŋen ŋanṯa ŋen ŋal ganun iŋi ŋaɽo ṯa, ŋerṯe agaɽaŋa lijila ɽrǝto, na ŋerṯe agaɽiñǝđia,
         na ŋerṯe agalaldǝbǝea, na ŋerṯe agwonaṯa laŋge lǝleđa ɽrǝto na ŋen ŋǝnǝŋ ŋwomǝn ŋal
         ganun, ŋen iŋi pređ ŋarreiđǝnu eŋen iŋi ŋunto, bwiṯu eđaga igi gaɽ ëuwǝr ilaɽǝŋa garno
         etam gǝlaɽǝŋa.
         10 ndǝ ñagubwa leđala ildi laɽ ëuwǝr, ñagaber ñagiđi ñalnaiee ŋen ŋeieia kwai kwai.
         ŋen ŋafǝṯia đubwa đabǝɽenḏeṯa ŋen ŋal ganun ṯǝɽom.
         11 iđr ŋen iŋi điñǝđi kaiñ, ŋen ŋanṯa ñagaliŋeṯo ṯa liga lafo điñǝđi ilđi đeṯam ṯa ñagatođau
         iŋuriđ ŋen ŋanṯa đëbǝri eđalo đafo ṯwaiñ điñǝđi đamiñaṯo liga ildi ñagëndiau ŋen ŋǝrǝmwa
         ananoŋ.
         12 ulǝŋgi gafo ṯwaiñ giđ aŋǝmǝndëđǝni, na ëđǝñin yafo ṯwaiñ yiđ aiyela. nṯia alǝŋgeier
         ŋen ŋǝŋǝrǝmi na alëɽǝnr erena nano guriđa igi garrerre.
         13 alfeṯr eŋen ŋope ŋen ŋarno leđa larrerre. alerṯr lǝgǝberldar eŋen ŋamǝđia walla iđǝramǝɽua
         walla eđaɽaŋa lijila ɽrǝto walla eŋen ŋǝđeieia ŋǝɽwa walla eđǝgerđe walla eđǝgiaṯa
         eŋen.
         14 orn ëɽǝnr elǝŋ yesu masiya nano na ñerṯe ñagǝbǝɽenḏeṯa đonaṯa đeicia đaŋǝno esalo
         tǝŋ.

1 aŋǝnṯr leđa iđǝɽǝbǝđia eđalo eŋen ildi lëbia eđonaṯa na ñerṯe ñagwaɽwata an leđa
         ildi ŋen ñagagealo, ŋen ŋanṯa ŋen lënǝŋulu lëndu.
         2 eđa gǝnǝŋ gǝbendia ŋen ṯa gënǝŋu gaɽǝwađaṯa gasa laŋge pređ, orn eđa gwomǝn igi gëbia
         gaber gasa eđe.
         3 ñerṯe ñaŋgiṯi eđa igi gasa laŋge ṯa gađamǝca eđa eŋen igi gaber gasa laŋge, na ñerṯe
         ñaŋgiṯi eđa igi gaber gasa laŋge ṯa ganeđa eđa igi gasa laŋge, ŋen ŋanṯa rǝmwa raŋǝnṯǝma.
         4 agaɽ esegi ṯa agasǝkia eđa igi gǝđuɽǝđǝnṯia eđa garto? fǝŋen iŋi ŋelǝŋ gǝlëɽǝŋu ndǝ
         gënǝŋu gađǝrwa walla gëbǝɽi. đeṯam, gënǝŋu giđ aŋǝđuri ŋen ŋanṯa elǝŋ rǝmwa rerṯo
         ŋabǝɽa ṯa rëmiđia gađǝru.
         5 eđa gǝnǝŋ gǝbaṯa ṯa loman ǝlnǝŋ linia lamiñaṯo loman lwomǝn, orn eđa gwomǝn gǝbaṯa
         ṯa ñoman pređ ñaɽǝwaṯo. ŋgiṯr leđa pređ allǝŋeṯe alaldǝŋeṯe ŋen eŋaṯǝɽa eŋen.
         6 eđa igi garǝmoṯwa ŋen ŋǝloman ǝlnǝŋ garǝmoṯwa ŋen ŋanṯa elǝŋ rǝmwa. eđa cum igi gasa
         laŋge pređ, gënǝŋu gëbǝdia ṯia ŋen ŋanṯa elǝŋ rǝmwa, ŋen ŋanṯa gënǝŋu gaŋërṯu rǝmwa
         nano. eđa igi ganeđa ṯa gasa laŋge pređ gënǝŋu gëbǝđia ṯia ŋen ŋanṯa elǝŋ rǝmwa cum
         na gaŋërṯu rǝmwa nano.
         7 ŋen ŋanṯa eđa gero gǝnǝŋ gaɽǝwađaṯa gamǝṯia eŋen ŋǝlëɽǝŋu alǝsoŋ, na eđa gero gǝnǝŋ
         gaɽǝwađaṯa gǝbaiya eŋen ŋǝlëɽǝŋu alǝsoŋ.
         8 ndǝ lǝgamǝṯiar, đeṯam lǝgamǝṯiar eŋen ŋelǝŋ yesu walla ndǝ lǝgǝbaiyar, đeṯam lǝgabaiyar
         eŋen ŋelǝŋ yesu. nṯia ndǝ lǝgamǝṯiar walla lǝgǝbaiyar lǝgelǝŋǝr yesu.
         9 ŋen ŋanṯa al masiya gaiyo orn gamǝṯo tǝŋ ŋen ŋanṯa ŋen iŋi, ṯa gënǝŋu aŋǝɽeṯe elǝŋ
         gǝleđa ildi lamǝṯia na gǝleđa cum ildi laiyo.
         10 orn ñagwaɽwata ŋen ŋagea oralo eđa? walla ñagađa-mǝcǝma eŋen eđa? đeṯam lëndr pređ
         lǝgiđr alfeṯr rǝmwa nëiñua ṯa alinḏeinr,
         11 ŋen ŋanṯa ŋen ŋǝwërđǝnu ṯa elǝŋ yesu gaṯa ṯa, ŋen ŋaɽo đeṯam garno ŋen ṯa igamǝṯia,
         ṯa ndria pređ niđi anǝñukwuđiñǝṯialo ñi nëiñua na raŋǝla pređ riđ arǝɽwate ṯa đeṯam
         igaɽo rǝmwa.
         12 nṯia ŋen đeṯam ṯa lëndr pređ lǝgiđr aluɽǝbiṯr rǝmwa ŋen iŋi lǝgiđr.
         13 nṯia alerṯr lǝgwaɽwatar ŋen ŋaɽo đǝgea lorǝba. orn aɽrǝmoṯr ŋen ṯa alerṯr ŋen iŋi
         ŋëbǝđia orǝba gǝnǝŋ ṯa gǝbëɽǝŋeinia walla ŋen garno đǝbǝɽua ṯa ađǝmafe.
         14 igaliŋeṯo na igaburgwađeinu egelǝŋ yesu ṯa ŋen ŋero ŋǝnǝŋ ŋǝtaŋa bǝɽan, orn ŋen ŋaɽo
         đǝtaŋa egeđa igi gaṯa ṯa ŋen iŋi ŋǝtaŋa.
         15 ŋen ŋanṯa ndǝ oralo gađamǝnu ŋen ŋanṯa ŋǝsa iŋi ñagasa, ñagaber ñagaɽaŋa eŋen ŋǝđubwiđia.
         ñerṯe ñagëbǝđia eđa geicia ŋǝsaŋa eŋalo, igi al masiya gaiyǝṯǝma.
         16 ñerṯe ñagëbǝđia wagǝnǝŋ igi leđa laɽǝwađaṯau lǝbaṯa ṯa ŋen eŋalo iŋi ŋaŋǝra ŋaɽo
         ŋeicia.
         17 ŋen ŋanṯa ŋǝlǝŋe ŋǝrǝmwa ŋaber ŋafia eŋen ŋǝlaŋge lǝgǝldǝsar walla lǝgǝlṯiar orn
         iđiđia đǝŋen ŋaŋǝra na iđëuṯaralo na iđaŋǝra nano igusila gatǝɽe.
         18 eđa igi gǝđuɽǝđǝnṯia al masiya ṯia, gënǝŋu gëbǝđia rǝmwa raŋǝra nano na leđa lamaŋǝnṯia.
         19 ŋen ŋafǝṯia albapwaiñar laŋge ildi lǝmama đëuṯaralo na ildi labakaɽǝjaieia lorǝba
         eŋen.
         20 ñerṯe ñagagera ŋǝmëɽria ŋǝrǝmwa ŋen ŋanṯa ŋǝsa. laŋge pređ ltǝɽe orn ŋen ŋafo mǝnna
         ndǝ eđa gasa waŋge ndǝ ŋen iŋi ŋëbǝđia eđa gwomǝn gǝbëɽǝŋeinia.
         21 fǝŋen iŋi ŋope ṯa ñagëbǝđia, ṯa ñagaber ñagasa eđe na ñagaber ñagǝṯia ŋuɽu na ñagaber
         ñagëbǝđia wagǝnǝŋ tǝŋ igi gëbǝđia oralo gǝbëɽǝŋeinia.
         22 đonaṯa iđi ñagerṯo, erṯr entam enalo rǝmwa nëmua. eđa igi gaber gaɽǝwađaṯa gǝsǝkini
         bǝɽan ṯa giđu waŋge gënǝŋu gaṯa gaŋǝra, gënǝŋu gaŋǝra nano.
         23 orn eđa igi gǝɽǝbǝđia nara eŋen ŋǝlaŋge gënǝŋu gǝlǝsa, ndǝ gǝlǝsa gënǝŋu gakǝmǝnu
         bǝɽan đǝge ŋen ŋanṯa gero gateṯa đonaṯa đǝlëɽǝŋu. ŋen pređ iŋi ŋero ŋafo iđonaṯa ŋënǝŋu
         ŋeicia.

1 ŋen đeṯam inanda ñaŋgi ñagwonḏǝṯo ṯa ñagaɽiñaṯa ŋen ŋëbia ŋǝleđa lëbia na ṯa ñagaber
         ñaŋǝrinia nano bǝɽan.
         2 ŋen đeṯam ṯa lëndr pređ lǝgëbǝđiar leđa laɽ ëuwǝr laŋǝra nano ṯa ŋen ŋaŋǝra aŋǝleṯa
         nano na ṯa alǝbakeɽǝjeini eŋen.
         3 đeṯam, al masiya gero gaŋǝrinia nano bǝɽan, orn garno ŋen ŋǝwërđǝnu ṯa, đǝđamǝca
         eŋen đǝleđa ildi lǝđamǝcaŋa eŋen điɽǝṯiñi nano.
         4 ŋen ŋanṯa ŋen pređ iŋi ŋǝwërđǝnu pǝnde, ŋǝwërđǝnu ṯa ŋǝndërrǝŋaiciar ŋen, ṯa đwalađa
         arano na đonḏeiciađa iđi ađam gǝrǝmwa gǝndanaicar lëndr alëndr kaiñ ŋen iŋi lǝgauṯurṯiar.
         5 igǝbeɽǝđia ṯa rǝmwa irri rananaieia leđa đwalarano na đonḏǝṯa, rënǝŋu arǝndǝnaice
         ŋen ŋunto ldǝɽo eŋen ŋal masiya yesu,
         6 ṯa ñananaiee rǝmwa ŋaɽrwa ŋenŋa ŋunto na ëiñuaya yunto, rënǝŋu irri raɽo eṯen gelǝŋ
         igëndr, yesu masiya.
         7 ŋen ŋafǝṯia, aŋǝnṯr lorldalanda iđǝɽǝbǝđia eŋen, garno al masiya cum gaŋǝnṯǝndr egǝtam
         gǝlëɽǝŋu ṯa rǝmwa arǝnaneini ŋaɽrwa.
         8 đeṯam, igǝndǝlwaɽǝṯia ṯa al masiya gaɽo eđa igi gǝđuɽǝđǝnṯu leđa ildi luɽǝđǝnu ṯa
         ŋen aŋërrǝŋeiđǝni ṯa rǝmwa raɽo đeṯam, na ṯa aŋëndi ŋen alo iŋi rǝmwa rëɽu ŋen ŋanṯa
         đaṯanđa lǝpǝnde,
         9 na ṯa leđa ildi gerṯa laɽ al yawuḏ alnaice rǝmwa ŋaɽrwa ŋen ŋanṯa ŋabaiya ŋǝlëɽǝŋu,
         garno ŋen ŋǝwërđǝnu ṯa, ŋen ŋanṯa ŋen iŋi igaŋërṯiaŋa nano eleđa ildi gerṯa laɽ al
         yawuḏ na igiđi yalǝŋiṯi irǝŋ gǝlaɽǝŋa.
         10 na ŋen ŋǝwërđǝnu eum ṯa, ŋǝreṯr nano, ya leđa ildi gerṯa laɽ al yawuḏ, leđala ɽrǝmwa.
         11 na ŋen ŋǝwërđǝnu tǝŋ ṯa, naicr elǝŋ rǝmwa đamia ñaŋ ñaŋgi gerṯa ñagaɽ al yawuḏ. đeṯam
         ŋgiṯr leđa pređ alalǝŋe nṯia alǝmanaice đamia.
         12 na tǝŋ cum isaiya gaṯa ṯa, iđia gǝyassi giđ aŋela, gënǝŋu igi giđ aŋǝtođe ṯa aŋǝɽeṯe
         elǝŋ gǝleđa ilđi gerṯa laɽ al yawuḏ, na lënǝŋulu liđ alëɽi ŋen iŋu, iŋi lënǝŋulu liđ
         alauṯurṯi.
         13 igǝbeɽǝđia ṯa rǝmwa irri rananaiđia ŋen ŋaŋǝra iŋi leđa lauṯurṯia, rënǝŋu arǝndonḏǝjaice
         đaŋǝrađa nano pređ, na đeuṯaralo ŋen ŋanṯa ñagëndu ŋen ŋǝlëɽǝŋu, ṯa ñakaborṯe elo
         enare ŋenŋa iŋi ñagauṯurṯia ŋabǝɽaŋa ŋusila gatǝɽe.
         14 igënǝñi igaburgwađeinu eŋen eŋalo, lorldaiñ, ṯa ñaganǝñaŋ pređ ñagwunḏeinu ŋenŋa
         ŋaŋǝra, na đaliŋeṯađa na ṯa ñagaɽǝwađaṯa ñagǝbërrǝŋaicia lorldalanda ŋen.
         15 orn ṯa endǝlëldǝŋǝđaici eŋen, igǝwërđǝṯǝnde đonḏǝṯađa eŋen ŋǝmaṯan ŋen ŋanṯa đanaicia
         mǝɽǝmǝɽeñ iđi rǝmwa ranaicǝñi,
         16 liga rënǝŋu riđǝñi ṯa igaɽ eđa igi gǝđuɽǝđǝnṯia al masiya yesu eleđa ildi gerṯa laɽ
         al yawuḏ eŋǝmëɽria ŋatǝɽe ŋǝŋen ŋaŋǝra ŋǝrǝmwa, ṯa rǝmwa riđ araŋǝnṯi đanaiđia iđi
         igamanaicia iđi đaɽo leđa ildi gerṯa laɽ al yawuḏ, ŋen ŋanṯa đǝnaiđia iđi điđǝnu đatǝɽe
         usilaga gatǝɽe.
         17 nṯia igëminia igal masiya yesu ŋen ŋanṯa laŋge ildi rǝmwa riđǝlo ñiga.
         18 ŋen ŋanṯa igaber igiđ elwaɽe eŋen ŋǝnǝŋ illi eŋen ŋǝlaŋge al masiya giđǝlo ñiga ndǝ
         gënǝŋu giđu leđa ildi gerṯa laɽ al yawuḏ ṯa lǝnna ŋen ŋǝlëɽǝŋu, ŋenŋa na ŋǝmëɽriaŋa,
         19 na ŋabǝɽaŋa ŋǝŋamǝla na ŋaŋwara na ŋabǝɽaŋa ŋusila gatǝɽe. igabǝɽenḏeṯo đwaɽwata
         đǝŋen ŋaŋǝra ŋǝrǝmwa alo pređ, alo yursalim nerǝmaṯe alo ilirikun.
         20 eŋen iŋi, igafo igwonaṯa jaiea jaiea ṯa igwaɽwata ŋen ŋaŋǝra ŋǝrǝmwa alo isi irǝŋ
         gal masiya gero gwalwaɽǝnṯiau, ṯa yerṯe igabǝđaṯa nađuna isi eđa gwomǝn giđu,
         21 orn garno ŋen ŋǝwërđǝnu ṯa, leđa ildi lero lalwaɽǝnṯia ŋen ŋǝlëɽǝŋu lënǝŋulu liđ
         alǝseiđi, na leđa ildi lero lǝnna ŋen iŋu lënǝŋulu liđ allǝŋeṯe.
         22 fǝŋen iŋi iguɽǝbǝđǝnu ṯa igeṯǝnde nano ñoman ñwaiña.
         23 orn điñǝđi alo yero yǝṯënu ŋen ŋanṯañi ṯwaiñ ëli, na inṯǝli nwaiña igafo igwonaṯa
         ṯa igeṯǝnde nano,
         24 ndǝ igabǝṯa alo yasbaniya. nṯia igwonaṯa ṯa igǝndeṯa nano ndǝ igabǝla tu na ndǝ lǝgaɽaŋar
         đaŋǝrađa nano iliga lobǝla, ṯa ñaiñamǝđaṯe eđađ.
         25 orn điñǝđi igafo eđađ na igabǝṯa alo yursalim ṯa emađaṯe leđa ɽrǝmwa.
         26 ŋen ŋanṯa leđa lalo imakṯunia na lalo yakaiya laŋǝra nano ŋen ŋanṯa lënǝŋulu lafo
         laɽǝwađaṯa lamǝđaṯa leđa gǝrusya ildi laɽo ŋabaiyaŋǝno eleđa ɽrǝmwa alo yursalim.
         27 đeṯam lënǝŋulu lafo laŋǝra nano kaiñ ŋen ŋanṯa laɽǝwađaṯa lëbǝđia ṯia, na lerṯo amǝeu
         eleđa lalo yursalim. ŋen ŋanṯa ndǝ leđa ildi gerṯa laɽ al yawuḏ lënṯu iđǝɽǝbǝđia đal
         yawuḏ eŋen ŋǝđǝbuŋṯia đusila, ŋen đeṯam ṯa lënǝŋulu aldamǝđaṯe elaŋge ildi laɽo đeṯam
         ṯa yënǝŋulu yamǝṯia.
         28 nṯia ndǝ igabǝɽenḏeṯo ŋen iŋi na igaliŋeṯo ŋen iŋi ŋatođa iđanaieia ŋen ŋanṯa ŋulu
         igiđi yendeṯa nano orn igiđi endumiñe yeɽe alo yasbamya.
         29 igaliŋeṯo đǝge ṯa ndǝ igǝndeṯa nano igiđi yela đǝbuŋṯiađa pređ đǝrǝmwa.
         30 điñǝđi igǝndeɽǝđia, lorldaiñ, ŋen ŋanṯa elǝŋ igëndr yesu masiya na đubwiđiađa iđi
         usila gatǝɽe gëbǝđia ṯa ađǝfeṯe ṯa ñaŋ lǝgëndǝjeieiar ŋen ŋǝɽwano eđeɽǝđia rǝmwa ŋen
         ŋanṯa ŋen ŋǝlëɽǝñi.
         31 ṯa igiđi yëbǝrni eleđa alo yuḏiya ildi laneđa ṯa lǝnna ŋen ŋǝrǝmwa, na ṯa leđa ɽrǝmwa
         alo yursalim liđ alaŋǝnṯi đamǝđaṯa rđi igǝlǝmǝṯi đaŋǝrađa nano,
         32 ṯa, ndǝ fǝŋen iŋi rǝmwa ronaṯa igiđi endeṯa nano đaŋǝrađa nano na ṯa igiđi yǝmiñǝniano
         na ṯa igiđi yonḏǝcini liga lǝgafr.
         33 igabeɽǝđia ṯa rǝmwa irri rananaiđia đëuṯaralo ñafeṯe ldǝɽo pređ. amin.

1 igǝndǝŋaicia oraiñ igëndr igi gaɽǝbwa, gǝberni fibi, gënǝŋu igi gaɽ elǝŋ iliji ɽrlda
         ikanisa alo ikangiria,
         2 ṯa ñamaŋǝnṯi egelǝŋ yesu, eŋen iŋi ŋafo ŋope ŋǝleđa ɽrǝmwa, na ṯa ñamamǝđaṯe eŋen
         pređ iŋi ŋaɽo đeṯam iŋu, ŋen ŋanṯa gënǝŋu gamǝđaṯo leđa lwaiña na gamǝđaṯiñi cum.
         3 eɽǝđr briska na akila lënǝŋulu ildi ñagiđǝlda ŋǝmëɽria igal masiya yesu,
         4 lënǝŋulu ildi lomanto lëɽu ntam enen ṯa alëbǝri đamǝṯia đǝlëɽǝñi. igaŋërṯǝlo nano
         jaiea jaiea na gerṯa fiñi ikǝrǝŋ, orn kanisa pređ đǝleđa ildi gerṯa laɽ al yawuḏ,
         đënǝŋulu eum đaŋërṯǝlo nano.
         5 eɽǝđr cum leđa ildi lëbǝđia kanisa egeɽa egen. eɽǝđr abinṯus igi igubwamaiya kaiñ,
         gënǝŋu igi gafo nëiñua eleđa ildi igamamǝṯǝlo al masiya alo yasiya,
         6 eɽǝđr miriam, igi giđu ŋǝmëɽria kaiñ ŋen ŋanṯa ñaŋ.
         7 eɽǝđr anḏrunikus na yunias ildi lǝlëɽǝñi, lënǝŋulu ildi ñagiṯǝlda rǝmwa ŋǝmëɽria
         isijǝn. lënǝŋulu loɽra eleđa lǝđweinu, na lënǝŋulu lëndu ŋen ŋal masiya liga igamǝlu
         igǝbendia.
         8 eɽǝđr ambilias igi gaɽo đappa đǝlëɽǝñi igi igubwamaiya egelǝŋ yesu.
         9 eɽǝđr urbanus igi ñagiđǝldǝga ŋǝmëɽria ŋal masiya, na asṯakis igi gaɽo đappa đǝlëɽǝñi
         igi igubwamaiya.
         10 eɽǝđr abilis igi gafo ginḏeinu orn al masiya gaŋǝnṯǝma kaiñ. eɽǝđr leđa legeɽa garisṯubulus.
         11 eɽǝđr iruḏiyun igi gǝleđa ǝllëɽǝñi. eɽǝđr leđa legeɽa gǝnarkisus ildi lëndu ŋen ŋelǝŋ
         yesu.
         12 eɽǝđr ṯrifina na ṯrifusa ildi liđu ŋǝmëɽria kaiñ ŋelǝŋ yesu. eɽǝđr barsis igi igubwamaiya,
         gënǝŋu igi giđu ŋǝmëɽria ŋelǝŋ yesu kaiñ.
         13 eɽǝđr rufus igi gëɽǝnu egelǝŋ yesu, na lǝŋgen igi gaɽo ǝnna eum.
         14 eɽǝđr asinkriṯus na fligun na armas na baṯrubas na armis na lorǝba ildi lafǝlda.
         15 eɽǝđr filulugus na yuliya na niriyus na orǝba gǝlëɽǝŋu igi gaɽǝbwa na ulumbas na
         leđa ɽrǝmwa ildi lafǝlda.
         16 ekeɽǝđǝđr đǝkëndǝđiađano đatǝɽe. kanisa pređ đal masiya đeɽǝđǝnde.
         17 orn igǝndeɽǝđia kaiñ, lorldaiñ, ṯa ñaromǝjǝđi eleđa ildi lëbǝđia đakarnǝđia, na ildi
         lëndǝgiria, laŋge ildi lagea ŋen ñagërrǝŋeinu. ŋgaṯr jaica eleđa ildi.
         18 ŋen ŋanṯa leđa ildei laber lǝđuɽǝđǝnṯia elǝŋ igëndr al masiya, orn lǝđuɽǝđǝnṯia nara
         enen, na lënǝŋulu lëbǝđia leđa ŋađǝna ildi lero ŋaṯǝɽa ŋenŋa eŋen iŋi ŋǝɽiano.
         19 leđa pređ lano ṯa ñaŋ ñagǝnna ŋen iŋi, nṯia igaŋǝra nano kaiñ eŋen eŋalo, orn igwonaṯa
         ṯa ñaliŋeṯe ŋen nǝsi eŋen ŋaŋǝra na .ṯa ñerṯe mǝnnano eŋen ŋeieia.
         20 rǝmwa irri rananaiđia đëuṯaralo naten riđ ararldeđaṯe seṯan rǝmanǝñara alo eralo.
         igǝbeɽǝđia ṯa đǝbuŋṯia đelǝŋ igëndr yesu masiya ađǝndaufeṯe.
         21 ṯimǝđawus igi ñagëbǝđia ldǝga ŋǝmëɽria geɽǝđǝnde. lukiyus na yasun na susibaṯrus
         leɽǝđǝnde cum ilđi laɽo leđa ǝllëɽǝñi.
         22 fiñi, ṯarṯiyus ñiŋgi igawërđia ađam igi, igeɽǝđǝnđe egelǝŋ yesu.
         23 gaiyus, igi igaɽaŋa egeɽa gǝlëɽǝŋu, na igi kanisa đafo egeɽa gǝlëɽǝŋu, gënǝŋu geɽǝđǝnde.
         arasṯus, igi garǝmoṯwa ŋen pređ ŋǝṯulba irnuŋ, gënǝŋu geɽǝđǝnde, na cum oraiñ kwarṯus.
         24 igǝbeɽǝđia ṯa đǝbuŋṯia đusila đelǝŋ igëndr yesu masiya ađǝndaufeṯe ñaŋ pređ. amin.
         25 rǝmwa raɽǝwađaṯa randonḏeicia eŋen ŋaŋǝra ŋal masiya iŋi igamama, iŋi ŋaɽo đërrǝŋaiđia
         đǝyesu masiya eŋen ŋǝđǝŋaiđia đǝŋamǝɽa iŋi ŋero ŋwalwaɽǝnu pǝnde,
         26 orn điñǝđi ŋiđǝnu ŋǝlǝŋinu đǝge ađamga gǝrǝmwa igi gwaɽwata ŋen iŋi ŋamǝlu ŋeṯo.
         ŋen iŋi ŋaŋǝra ŋǝrǝmwa ŋiđǝnu ŋǝlǝŋinu eleđa ildi lafo laijǝba rǝmwa lalo pređ, eŋen
         ŋǝrǝmwa irri ramǝṯia bǝɽǝbǝte, ṯa lënǝŋulu alne đëndia đǝŋen ŋǝrǝmwa.
         27 igǝbeɽǝđia ṯa rënǝŋu irri raɽo rǝmwa runto irri raliŋeṯo ŋen nǝsi arǝnaneini ŋaɽrwa
         yesu al masiyaga bǝɽǝbǝte. amin.1 kǝrunđus1 kǝrunđus1 kǝrunđus1 kǝrunđus1 kǝrunđus

         1
1 fiñi bulus, ñiŋgi igundǝđǝnu eŋen ŋǝŋǝma ŋǝrǝmwa ṯa eɽeṯe eđa gǝđweinu gal masiya
         yesu, na sosṯanis oraiñ igëndr.
         2 ñageɽǝđo leđa lǝkanisa đǝrǝmwa alo ikǝrunđus, ildi liđǝnu ltǝɽe igal masiya yesu,
         ildi luṯǝnu egworǝb ltǝɽe leđala lalo pređ ildi lurǝndǝđia irǝŋ gelǝŋ igëndr yesu
         masiya, elǝŋ egen na igëndr.
         3 igǝbeɽǝđia ṯa rǝmwa papa igëndr na elǝŋ yesu masiya aŋǝndǝnaice đǝbuŋṯia đusila na
         đëuṯaralo.
         4 ñoman pređ igaŋërṯu rǝmwa nano rǝlëɽǝñi ŋen ŋanṯa ñaŋ, ŋen ŋanṯa đǝnaieia mǝɽǝmǝɽeñ
         đǝrǝmwa iđi al masiya yesu ganaieǝnde,
         5 ŋen ŋanṯa ñagiđǝnu ñagaɽo nǝlǝŋ iŋu laŋgela pređ, egole pređ, na eđaliŋeṯa pređ,
         6 ŋen ŋarno đamǝđaṯa đal masiya đërrǝŋeiđǝnu eñaŋ ṯa đǝđeṯam.
         7 nṯia ñaŋ ñagero ñagafo pwa iđǝnaieia đǝnǝŋ đusila gǝrǝmwa liga ñagaṯurṯia đamiñaṯa
         đelǝŋ igëndr yesu masiya,
         8 gënǝŋu igi giđ aŋǝndiđi ñagwonḏǝṯo liga lǝnḏurṯu lamǝlu leṯo đǝskinia đernde nano
         iloman lelǝŋ igëndr yesu masiya.
         9 rǝmwa ruđǝrwaṯo eŋen na rënǝŋu rundǝđǝnde eđǝɽǝbǝđia eŋen điđia gǝlëɽǝŋu yesu masiya
         igi gaɽ elǝŋ igëndr.
         10 điñǝđi igǝndeɽǝđia, lorldaiñ, irǝŋga gelǝŋ igëndr yesu masiya ṯa ñerṯe ŋen ŋunto,
         na ñerṯe ñagaberṯia ŋen ɽetǝɽeteo, orn ṯa ñaɽeṯe ñagunto eđonaṯa đunto na eŋen ŋunto.
         11 ŋen ŋanṯa leđa lǝkulawi lalwaɽǝṯiñi ŋen eŋalo, lorldaiñ, ṯa ñagerṯo đǝgerđia enare
         enalo.
         12 fǝŋen igwalwaɽǝṯia ṯa ñaŋ pređ ñagwaɽwata ŋen ɽetǝɽeteo. eđa gǝnǝŋ gǝbaṯa, igǝbulus,
         na gwomǝn gǝbaṯa, igënǝñi igabullus, na gwomǝn gǝbaṯa, igënǝñi igǝsifa, na gwomǝn
         gǝbaṯa, igënǝñi igal masiya.
         13 al masiya gaɽo ɽetǝɽeteo? bulus gaiyǝṯǝnde iđuɽi? ñaganeinu mamuḏiya irǝŋga gǝbulus?
         14 igaŋërṯu rǝmwa nano ŋen ŋanṯa igero iganaicia eđa gǝnǝŋ mamuḏiya eñaŋ illi krusbus
         na gaiyus,
         15 ŋen ŋanṯa eđa gero gǝnǝŋ gaɽǝwađaṯa gǝbaṯa ṯa ganeinu mamuḏiya irǝŋga gǝlëɽǝñi.
         16 na iganaico leđa lisṯǝfanus mamuḏiya eum. igaṯa aŋgaica igero iganaicia eđa gǝnǝŋ
         mamuḏiya tǝŋ.
         17 al masiya gero gaiñǝđwaṯa ṯa enanaiđe mamuḏiya, orn ŋen ŋanṯa yërrǝŋaiđe ŋen ŋaŋǝra
         ŋǝrǝmwa gerṯa ŋenŋa ŋǝđaliŋeṯa ŋen nǝsi ṯa ŋen ŋǝđuɽi đǝyesu aŋerṯe ŋǝbǝđǝni ŋǝpiano.
         18 ŋen ŋǝđuɽi ŋǝpiano eleđa ildi lamǝndëđǝni, orn ŋaɽo ŋabǝɽa ŋǝrǝmwa inëndr, lëŋgr
         lǝgëbǝrnr.
         19 ŋen ŋanṯa ŋen ŋǝwërđǝnu ṯa, igiđ egere đaliŋeṯa ŋen nǝsi đǝleđa laliŋeṯo ŋen nǝsi,
         na igiđi yela iŋgeici ŋaṯǝɽa ŋǝleđa ildi lerṯo ŋaṯǝɽa.
         20 eđa gwuŋga igi galiŋeṯo ŋen nǝsi? eđa gwuŋga igi gǝbërrǝŋaiđia ŋen ŋal ganun? eđa
         gwuŋga igi gagerđe olega iliga ildi ? rǝmwa rero rëbǝđia đaliŋeṯa ŋen nǝsi đalo isi
         đǝpiano?
         21 rǝmwa rëɽu ŋen đaliŋeṯađa ŋen nǝsi đǝlëɽǝŋu ṯa leđa lalo alerṯe laliŋeṯa rǝmwa đaliŋeṯađa
         ŋen nǝsi, na ŋen ŋafǝṯia ŋen nǝŋërṯi rǝmwa nano ṯa arëbǝri leđa ildi lǝbendia ŋen
         đërrǝŋaiđiađa iŋi leđa lǝbaṯa ṯa đǝpiano.
         22 al yawuḏ yabekeɽǝđia yonaṯa iseicia ŋamǝla, na al yunaniyin yonaṯa đaliŋeṯa ŋen nǝsi.
         23 orn lëndr lǝgabërrǝŋaiciar leđa ŋen ŋal masiya igi gaɽiñǝnu iđuɽi. ŋen iŋi ŋarno
         đar đǝbakǝrǝŋaicia igal yawuḏ na ŋen ŋǝpiano igal yunaniyin,
         24 orn eleđa ildi luṯǝnu, al yawuḏ na al yunaniyin, al masiya gaɽo ŋabǝɽa ŋǝrǝmwa na
         dliŋeṯa ŋen nǝsi đǝrǝrnwa.
         25 leđa lebaṯa ṯa ŋen ŋǝrǝmwa ŋǝpiano, orn ŋen iŋi ŋerṯo đaliŋeṯa ŋen nǝsi ŋamiñaṯo
         leđa na leđa lǝbaṯa ṯa rǝmwa rëbia đǝñano orn ŋen iŋi leda laṯa ṯa fǝđëbia đǝrǝmwa
         ŋerṯo ŋabǝɽa ŋwaiña ŋamiñaṯo leđa.
         26 lorldaiñ, lëldǝŋǝdeinr eŋen ṯa rǝmwa rundǝđǝnde ṯau. leđa lǝmaṯan lǝtefr eñaŋ ildi
         laliŋeṯo ŋen nǝsi eŋen ŋalo, na ildi loɽra eŋen, na ildi lǝlǝŋǝnu inǝlǝŋ.
         27 orn rǝmwa roṯo laŋge lǝpiano lalo ṯa alǝđame leđa ildi laliŋeṯa ŋen nǝsi, na rǝmwa
         roṯo laŋge lëbia, ṯa alǝđame leđa ildi lerṯo ŋabǝɽa.
         28 rǝmwa roṯo laŋge laldoŋai lalo na laŋge laniđǝnu na laŋge ildi larno lero ṯa aliđi
         laŋge ildi lafo điñǝđi lǝpiano,
         29 ṯa eđa gero gǝnǝŋ gaɽǝwađaṯa gëminia bǝɽan rǝmwa nëiñua.
         30 orn ŋen ŋanṯa ŋu ñaŋ ñagafo igal masiya yesu, na rǝmwa riṯǝndǝrnar đaliŋeṯa ŋen nǝsi
         đǝlëɽǝŋu, na ŋen ŋuđǝrwaṯo na đatǝɽe na đǝpǝɽa iđi đëbǝrndr.
         31 nṯia ŋen ŋarno ŋǝwërđǝnu ṯa, eđa gëminia ŋgiṯǝmar aŋëmini egelǝŋ yesu.

1 ŋen ŋafǝṯia lorldaiñ, liga igeṯǝnde nano na iganaieǝnde đamǝđaṯa đǝrǝmwa, igero igeṯo
         đǝɽwatađa đoɽra walla đaliŋeṯađa ŋen nǝsi.
         2 igëɽu ŋen ṯa igaijǝba waŋgǝnǝŋ ndǝ lǝgafr, illi yesu masiya gunto na ṯa feŋu igi
         gǝɽiñǝnu iđuɽi.
         3 na igënǝñi lǝgafr, iđëbia na eŋǝđaiña na eđǝgarđia đwaiña.
         4 na đǝɽwata đǝlëɽǝñi na ŋen igërrǝŋaieǝnde lero đǝbǝrldiđinia garno ŋen ŋǝđaliŋeṯa
         ŋen nǝsi đǝleđa, orn lërrǝŋeiđǝnu ṯa lǝđeṯam usilaga gatǝɽe na ŋabǝɽaŋa,
         5 ṯa đonaṯa eđalo ađerṯe đaɽaŋa iđaliŋeṯa ŋen nǝsi đǝleđa, orn eŋabǝɽa ŋǝrǝmwa.
         6 orn nanda ñagwaɽwata đaliŋeṯa ŋen nǝsi eleđa ildi lǝɽiñǝđeinu, orn gerṯa đaliŋeṯa
         ŋen nǝsi đǝleđa lǝliga ildi, walla đǝnǝlǝŋ nǝliga ildi ini nǝbǝđǝni nero ŋeniano.
         7 orn ñagwaɽwata đaliŋeṯa ŋen nǝsi đǝrǝmwa iđi đafo eŋamǝɽa na đalǝbijǝnu, iđi rǝmwa
         rǝṯoɽaṯo ŋen ramǝlu rëbǝđia alo ṯa alneinr ŋaɽrwa.
         8 elǝŋ gero gǝnǝŋ enǝlǝŋ nǝliga ildi galiŋeṯo ŋen iŋi, ŋen ŋanṯa gǝbanṯa naliŋeṯo ṯa
         nero naɽiña elǝŋ igi gerṯo ŋaɽrwa.
         9 orn garno ŋen ŋǝwërđǝnu ñagwaɽwata, ŋen iŋi isi yero iseicia na nënǝñia nero nǝnna
         na ŋero ŋabenṯia eđa egare, fǝŋen iŋi rǝmwa rëɽǝṯǝlo ildi lubwaiya.
         10 orn rǝmwa rǝŋaicǝndr laŋge ildi usilaga gǝlëɽǝŋu, ŋen ŋanṯa usila gagagwonḏǝđia eŋen
         pređ, a, ŋen ŋǝrǝmwa iŋi leđa laber laɽǝwađaṯa laliŋeṯa.
         11 ŋen ŋanṯa esegi galiŋeṯo ŋen ŋeđa gǝnǝŋ, illi usila geđa igi gafǝmau? nṯia eđa gero
         gǝnǝŋ galiŋeṯo laŋge ɽrǝmwa illi usila gǝrǝmwa.
         12 orn nëndr gerṯa lǝgǝneinr usila galo, orn usila igi geṯo irǝmwa ṯa nëndr alliŋeṯr
         laŋge ildi rǝmwa rananaicǝndrǝldo.
         13 fǝlaŋge ildi ñagwaɽwatǝlau, gerṯa ŋenŋa iŋi đaliŋeṯa ŋen nǝsi đalo đǝndërrǝŋaicia,
         orn ŋenŋa iŋi usila gatǝɽe gǝndërrǝŋaicia. ñagǝbërrǝŋaicia leđa ŋen ŋusila ildi lerṯo
         usila nano gǝrǝmwa.
         14 orn eđa galo gaber gǝbaŋǝnṯi laŋge lusila gǝrǝmwa ŋen ŋanṯa ŋen ŋǝpiano iŋu, na gaber
         gaɽǝwađaṯa galiŋeṯa, ŋen ŋanṯa lënǝŋulu lalǝŋinu usilaga gǝrǝmwa.
         15 orn eđa gerṯo usila nano gǝrǝmwa gǝbirnḏeicia ŋen pređ orn eđa gero gǝnǝŋ gaminḏeicia.
         16 ŋen ŋanṯa esegi galiŋeṯo ŋaṯǝɽa ŋelǝŋ rǝmwa ṯa gaɽǝwađaṯa gabërrǝŋaieia rǝmwa ŋen
         ? orn nëndr lǝgerṯr ŋaṯǝɽa ŋal masiya.

1 orn lorldaiñ, igero igaɽǝwađaṯa igandǝɽwatiṯia garno leđa ildi lerṯo usila nano gǝrǝmwa,
         orn garno leđa laŋǝno, garno ñere ñǝrra igal masiya.
         2 iganaieǝnde ŋan ṯa ñëṯi na gerṯa ŋǝsa ŋen ŋanṯa ñagero ñagaɽǝwađaṯa, na ñagamǝlu
         ñagaɽǝwađaṯa ñagasa ŋǝsa.
         3 ŋen ŋanṯa ñagaɽo leđa laŋǝno mǝldin. ndǝ đǝgiaiđia eŋen na đǝgerđe eŋen lafo eñaŋ
         gerṯa ñagaŋǝno? gerṯa ñaŋ ṯiñerldo garno leđa laŋǝno?
         4 ŋen ŋanṯa ndǝ eđa gǝbaṯa, igënǝñi igǝbulus, na gwomǝn tǝŋ gǝbaṯa, igënǝñi igabullus,
         gerṯa ñagaɽo leđa laŋǝno?
         5 abullus gaɽo wande? na bulus gaɽo wande? lënǝŋulu laɽo leđa ildi lǝđuɽǝđǝnia ildi
         ñagëndu ŋen iŋulu, garno elǝŋ rǝmwa ranaieǝllo ŋen.
         6 igakađo na abullus ṯaŋarǝjaico ŋawa, orn rǝmwa rubǝđia ŋǝlwa.
         7 nṯia gënǝŋu igi gakađo na gënǝŋu igi garǝjaica ŋawa, lënǝŋulu larno wagero, illi
         rǝmwa irri rubǝđia ŋǝlwa.
         8 điñǝđi gënǝŋu igi gakađa na gënǝŋu igi garǝjaica ŋawa laɽǝwaṯo eŋen. na lënǝŋulu
         liđ alneini đǝpǝɽa ŋen ŋarno ŋǝmëɽria liđu.
         9 nanda ñagëbǝđia ŋǝmëɽria rǝmwala, ñaganǝñaŋ ñagaɽo gi gǝrǝmwa na ñagaɽo đwëđǝnia
         đǝrǝmwa.
         10 garno đǝnaicia mǝɽǝmǝɽeñ đǝrǝmwa iđi rënǝŋu ranaicǝñi igënǝñi igiđu ađuna eđabijǝđia,
         garno eđa galiŋeṯo ŋen nǝsi gabijǝđia neɽa, na eđa gwomǝn tǝŋ gwađa nađuna eđape.
         orn ŋgiṯu eđa gǝnǝŋ aŋarǝmoṯe ŋen ṯa fǝṯau gwađa nađuna eđape.
         11 ŋen ŋanṯa eđa gero gǝnǝŋ gaɽǝwađaṯa gëbǝđia ađuna imǝn tǝŋ illi isi yiđǝnu đǝge,
         yënǝŋu yesu masiya.
         12 ndǝ eđa gǝnǝŋ gwađa nađuna isi ḏaǝb walla faḏḏa, walla ŋwandra ŋwaiña iliano walla
         oṯe, walla ŋaiña ŋwonḏǝṯo, walla ŋobe,
         13 ŋǝmëɽria ŋǝleđa pređ ŋiđ aŋǝlǝŋini. loman lakǝl liđ alǝŋeini isiaya, na isia yiđ
         aiyikirnḏeici ŋǝmëɽria ŋǝleđa pređ ṯa ŋaɽo ṯau.
         14 ndǝ ŋǝmëɽria ŋeđa gǝnǝŋ ŋafo ŋope isia gënǝŋu giđ aŋǝneini đǝpǝɽa.
         15 orn ndǝ isia yuɽu ŋǝmëɽria ŋeđa gǝnǝŋ, gënǝŋu gaber giđ aŋǝneini đǝpǝɽa, gënǝŋu giđ
         aŋëbǝrni orn garno eđa gamiña isia.
         16 ñagaijǝbǝnnano ṯa ñaŋ ñagaɽo eɽa gatǝɽe gǝrǝmwa, na usila gǝrǝmwa gafǝndau?
         17 ndǝ eđa gǝnǝŋ gagera eɽa gatǝɽe gǝrǝmwa, rǝmwa riđ arǝmagere, ŋen ŋanṯa eɽa gatǝɽe
         gǝrǝmwa gaɽo gatǝɽe. na ñaŋ ñagaɽo eɽa gatǝɽe igi.
         18 ñerṯe ñaŋgiṯi eđa gǝnǝŋ gǝbǝđǝni ŋađǝna bǝɽan. ndǝ eđa gǝnǝŋ eñaŋ gǝbaṯa ṯa gerṯo
         đaliŋeṯa ŋen nǝsi đalo ŋgiṯǝmar aŋpiṯano, ṯa gënǝŋu giđ aŋerṯe đaliŋeṯa ŋen nǝsi đǝđeṯam.
         19 ŋen ŋanṯa đaliŋeṯa ŋen nǝsi đalo đaɽo ŋen ŋǝpiano rǝmwa nëiñua, ŋen ŋanṯa ŋen ŋǝwërđǝnu
         ṯa, rënǝŋu rǝbekendia leđa ildi laliŋeṯo ŋen nǝsi ŋađǝnaŋa eŋen.
         20 na ŋen ŋǝwërđǝnu tǝŋ ṯa, elǝŋ rǝmwa raliŋeṯo ŋen ŋǝleđa ildi laliŋeṯo ŋen nǝsi ṯa
         ŋǝpiano.
         21 ŋen ŋafǝṯia ñerṯe ñaŋgiṯi eđa gǝnǝŋ ṯa gëminia eŋen ŋǝleđa, ŋen ŋanṯa laŋge pređ
         eldalo,
         22 ndǝ bulus walla abullus walla sifa walla alo walla đamǝṯia, walla ŋǝɽaiñ, walla laŋge
         ildi lafo điñǝđi walla laŋge ildi lamǝlu leṯo, ildi pređ eldalo,
         23 na ñaŋ ñagal masiya na al masiya gǝrǝmwa.

1 ŋgiṯr eđa aŋaṯa ṯa nanda ñagaɽo leđa ildi lǝđuɽǝđǝnṯia al masiya, ildi ɽrǝmoṯwa ŋamǝɽa
         ŋǝrǝmwa.
         2 orn cum ŋen đeṯam eleđa ilđi ɽrǝmoṯwa ŋen ŋǝrǝmwa, ṯa eđa aŋfiđǝni ṯa guđǝrwaṯo eŋen.
         3 orn ŋen ŋǝpiano ñi nano ndǝ iginḏeinu eñaŋ walla nǝsǝria eleđa. orn cum igaber igirnḏeini
         bǝɽan.
         4 igaijǝbǝnnano ŋen ŋǝnǝŋ ŋaiñagea, orn eŋen iŋi, ŋen ŋaber ŋaɽǝwađaṯa ŋǝlwaɽǝni ṯa
         igero mǝnna. eđa igi gaiñirnḏeicia, fǝŋu elǝŋ yesu.
         5 ŋen ŋafǝṯia, ñerṯe ñagakǝme wagǝnǝŋ ndǝ liga lamǝlu ildi lëɽǝnu, ŋen elǝŋ yesu gamǝlu
         geṯo. gënǝŋu giđ aŋǝme laŋge ildi lalǝbijǝnu lǝŋǝrǝmia egarrerre, na giđ aŋiđi ŋen
         ŋǝnare nǝleđa ŋǝlǝŋinu. orn leđa pređ liđ alneini đame eđen irǝmwa.
         6 lorldaiñ, igëɽu ŋen iŋi ŋen ŋanṯa ñi na abullus ŋen ŋanṯa ñaŋ, ṯa enanda ñaliŋeṯe
         ṯa ñerṯe ŋen ŋǝđeṯam ŋarno ŋǝwërđǝnu eleđa, ṯa ñaŋ ñerṯe ñagabinia enare ñalwaɽe ṯa
         eđa gǝnǝŋ goɽra gamiñaṯo orǝba gǝnǝŋ.
         7 ŋen ŋanṯa esegi giđiaŋa agoɽra? na agerṯo wande igi agero agǝneini ? orn ndǝ cum
         aganeinu agëminia bǝɽan ṯau garno agero agǝneini?
         8 điñǝđi ñaganǝñaŋ ñagabeṯo. điñǝđi ñagaɽo leđa ildi lerṯo laŋge lwaiña. ñaŋ ñagaɽo
         nǝlǝŋ bǝɽan nanda ñagero. igwonaṯa ṯa ñaɽeṯe nǝlǝŋ đeṯam, na eum nanda lǝgaɽr nǝlǝŋ.
         9 igaṯa ṯa rǝmwa rërrǝŋaiđǝnde ñaŋgi ñagaɽo leđa ǝllëɽǝŋu lǝđweinu ṯa ñagafo leđa nḏurṯu
         pređ, garno leđa luṯǝnu ṯa liđ alaiye, ŋen ŋanṯa ñagaɽo đǝseieia alo na emǝlaiyǝka
         na eleđa.
         10 nanda ñagaɽo leđa lǝpiano ŋen ŋanṯa al masiya, orn ñaŋ ñagaliŋeṯo ŋen nǝsi igal masiya,
         nanda ñagëbia đǝñano orn ñaŋ ñagwonḏǝṯo, ñaŋ ñagananeim ŋaɽrwa orn nanda ñaganiđǝnu.
         11 na điñǝđi mǝldin nanda ñagaicoiña na aŋal garrande eum, nanda ñagero ndrena, ñagarieinia
         ŋǝɽǝtǝbiaŋa na ñagero neɽa,
         12 ñagaiewërini bǝɽan ndǝ ñagëbǝđia ŋǝmëɽria raŋra. ndǝ leđa landǝđamǝce eŋen ṯǝñalǝbuŋṯu,
         ndǝ leđa lǝnđǝnanaicia ŋen ŋubwa ṯǝñaɽiñaṯo ŋen iŋi.
         13 ndǝ leđa landǝnaicia ŋen ŋeicia ṯǝñaɽwatiṯu ŋen ŋame. nanda ñagaɽo ŋarldeđa ŋalo,
         nanda nǝñarneṯe lange-linidunu eleđa pređ điñǝđi mǝldin.
         14 igaber igawërđia ŋen iŋi ŋen ŋanṯa indiđi ñagirǝwano orn endamǝđaṯe garno ñere ñǝlëɽǝñi
         ñubwiniya.
         15 ñagerṯo leđa lwaiña lǝndarǝmoṯwa igal masiya orn ñagero ñagaberṯia eṯalanda lwaiña,
         ŋen ŋanṯa igal masiya yesu igalǝŋǝnde ŋenŋa ŋaŋǝra ŋǝrǝmwa,
         16 ŋen ŋafǝṯia igǝndeɽǝđia ṯa ṯǝñaiñirnḏeieu.
         17 fǝŋen iŋi igǝndǝđweiṯia ṯimǝđawus igi gaɽ iđia gǝlëɽǝñi igubwamaiya, gerṯo ŋen ŋuđǝrwaṯo
         egelǝŋ yesu gënǝŋu giđ aŋǝndǝlëldǝŋǝđaieia eŋen ŋǝlëɽǝñi iŋi igal masiya, garno igabërrǝŋaicia
         leđa ikanisa alo pređ.
         18 leđa lǝmaṯan eñaŋ linia enare, laṯa ṯa igaber igiđ endeṯa nano,
         19 orn igiđi endeṯa nano taltal ndǝ elǝŋ yesu gameđǝño, na igiđ enwane gerṯa ŋen ŋǝleđa
         ildi linia enare orn ŋabǝɽa eŋen,
         20 ŋen ŋanṯa ŋǝlǝŋe ŋǝrǝmwa ŋero ŋafo eŋen orn ŋafo eŋabǝɽa.
         21 ñagwonaṯa wande ? igiđ endeṯa nano ëupwaiya walla đubwiđiađa na ŋenŋa ŋǝđǝđǝrnaṯaralo?

1 leđa lǝbaṯa ṯa đaɽaŋa wujiga garto đafo eñaŋ nṯia đeicia kaiñ iđi đero eleđa ildi
         laijǝba rǝmwa, ṯa eđa gǝnǝŋ gamo wuji geṯen.
         2 na ñaganǝñaŋ ñaginia enare mǝldin. gerṯa ŋen ŋaŋǝra ñagwana ṯa ñamiñeici eđa ndëuwǝr
         eñaŋ igi giđu ŋen iŋi?
         3 igero igǝndaufia egaŋǝno orn igafǝndau usilaga, na garno eđa gafo, igënǝñi igakǝmo
         eđa igi giđu ŋen iŋi.
         4 irǝŋga geŋ yesu, rraiđr ldǝɽo na usilaga gǝlëɽǝñi na ŋabǝɽaŋa ŋelǝŋ yesu
         5 ṯa ñanaice seṯan eđa igi giđu ṯia ŋen ŋanṯa đagera đaŋǝno, ṯa usila gǝlëɽǝŋu aŋëbǝrni
         iloman lelǝŋ yesu.
         6 đëminia eđalo đero đaŋǝra. ñagaijǝbǝnnano ṯa uđǝɽi gatefr gupini aicǝbano pređ?
         7 ŋen ŋafǝṯia ŋgeicr uđǝɽi igi gaicǝwaro ṯa ñaɽeṯe aicǝba gǝmaijǝn, ŋen ŋanṯa đeṯam
         ñagarno aicǝba igi uđǝɽi gerau. ŋen ŋanṯa al masiya gǝɽǝđǝnṯǝndr igi gaɽo ŋaŋala iŋëndr
         ŋǝđǝsa đal fissa.
         8 ŋen ŋafǝṯia ŋgiṯǝndr aliđr đǝsa gerṯa uđǝɽiga gaicwaro, na gerṯa uđǝɽiga gǝŋen ŋeicia
         na gǝŋǝmëɽria ŋeicia, orn aicǝbaga igi uđǝɽi gerau igi gǝđatǝɽe na gǝđeṯam.
         9 igǝwërđǝṯǝnde egađam, ṯa ñerṯe ñagafafia leđala ildi laɽaŋa lijila ɽrto,
         10 orn igero igwalwaɽo eŋen ŋǝleđa lalo isi ildi laɽaŋa lijila ɽrto, walla ildi lamǝñeđǝñano
         walla laɽo ndom, walla leđa ildi lukwuđiñǝṯia laŋge alo lǝpiano, ndǝ ñagaŋgiṯǝlo kwai
         kwai gǝbanṯa ñaŋgaṯe alo.
         11 orn igǝwërđǝṯǝnde ṯa ñerṯe ñagafia eđala gëmjǝnu oralo, ndǝ gënǝŋu gaɽaŋa wujiga
         garto walla gamǝñeđǝñano walla gukwuđiñǝṯia laŋge alo lǝpiano walla gađamǝca leđa
         eŋen walla gǝramǝɽua walla gaɽ oɽom. đeṯam cum ñerṯe ñagasa eđala igi.
         12 fǝṯau igakǝme leđa ndëuwǝr? gerṯa leđa ildi lafo egwaŋ lǝkanisa ildi ñagǝlakǝme?
         13 orn rǝmwa riđ arakǝme leđa ndëuwǝr. miñeicr eđa geicia eñaŋ.

1 eđa gǝnǝŋ eñaŋ, ndǝ gerṯo ŋen ŋagea eđa gǝnǝŋ gero ŋǝđaiñano ṯa gabǝṯa nǝsǝria leđa
         nëiñua ildi lǝɽiano eŋen, na gerṯa gabǝṯa leđa nëiñua ltǝɽe?
         2 ñagaijǝbǝnnano ṯa leđa ildi ltǝɽe liđ alinḏeici alo? na ndǝ ñaŋ ñagiđi ñinḏeici alo,
         gerṯa ñagaɽǝwađaṯa ñaginḏeicia ŋen iŋi ŋǝtefr?
         3 ñagaijǝbǝnnano ṯa nëndr lǝgiđr alinḏeicr mǝlaiyǝka? na ŋen iŋi ŋamiñaṯo lorǝba kaiñ
         ṯa ñinḏeiei ŋen ŋǝđamǝṯia iđi.
         4 ndǝ điñǝđi ñaŋ ñaginḏeicia ŋen ŋǝđamǝṯia iđi, ñagëndu leđa ildi lëbia eŋen ikanisa
         ṯa alinḏeici ŋen?
         5 igwalwaɽo ṯia ṯa indiđi ñagirǝwano. đeṯam eđa gero gǝnǝŋ gerṯo đaliŋeṯa ŋen nǝsi
         eñaŋ igi gaɽǝwađaṯa gabirnḏeicia elorldalanda ?
         6 orn eđa gǝnǝŋ gabǝṯa orǝbaga nǝsǝria, nṯia leđa nëiñua ildi lero lǝbendia ŋen ŋǝrǝmwa.
         7 đeṯam ŋen ŋafo mǝnna eñaŋ, ṯa ñagëbǝđia sǝria. orn ŋen ŋanṯau ñagaber ñagaɽiñaṯa
         ŋen ŋeicia ŋiđǝnṯǝnde na ŋen ŋǝleđa ildi lasǝnde?
         8 orn ñaganǝñaŋ ñagëbiṯia leđa ŋen ŋeicia na ñagasaṯa leđa ildi laɽo lorldalanda.
         9 ñagaijǝba ṯa leđa lǝɽiano eŋen laber liđ aɽrraṯe eŋǝlǝŋe ŋǝrǝmwa? ñerṯe ñaŋgiṯi eđa
         gǝnǝŋ gebǝđǝni ŋađǝna. leđa ildi laɽaŋa lijila ɽrǝto, lamameinu eneɽa walla ñereña
         ñamǝlu ñamameim eneɽa na leđa ildi lukwuđiñǝṯia laŋge alo lǝpiano, na leđa ildi laɽaŋa
         leđala laɽo yamwaɽe,
         10 na ndom, na leđa ildi lamǝñeđǝñano, na leđa ɽramǝɽna. na ildi lađamǝca leđa eŋen
         na ildi lasaṯa leđa lënǝŋulu laber liđ aɽrraṯe eŋǝlǝŋe ŋǝrǝmwa.
         11 na lǝmaṯan eñaŋ lafo lafo ṯia, orn ñagafo ñagwasǝnu, orn ñagafo ñagiđǝnu ñagatǝɽe,
         na ñagiđǝnu ñaguđǝrwaṯo eŋen rǝmwa nëiñua, irǝŋga gelǝŋ yesu, na usilaga gǝrǝmwa irëndr.
         12 ŋen pređ ŋame ṯa yiđi, orn gerṯa ŋen pređ ŋamǝđaṯa. ŋen pređ ŋame ṯa yiđi orn igaber
         igaŋgiṯia ŋen ŋǝnǝŋ ṯa ŋaiñëndi ŋabǝɽa.
         13 ŋǝsa ŋen ŋanṯa ara, na ara ŋen ŋanṯa ŋǝsa, orn rǝmwa riđ arǝlǝmǝndađe ndǝm. orn aŋǝno
         gerṯa ŋen ŋanṯa đaɽaŋa lijila ɽrǝto, orn ŋen ŋanṯa elǝn rǝmwa, na elǝŋ rǝmwa ŋen ŋanṯa
         aŋǝno.
         14 na rǝmwa ratuđu elǝŋ yesu, na randǝtuđiar cum ŋabǝɽaŋa ŋǝlëɽǝŋu.
         15 ñagaijǝba ṯa aŋǝno isalo yaɽo laŋge ltetaŋ laŋǝno lal masiya? ŋen ŋafǝṯia igǝma laŋge
         ltetaŋ laŋǝno lal masiya, na igiđ iliđi laŋge ltetaŋ laŋǝno lǝwuji gaɽ alaiñ? ndo
         kwai kwai.
         16 walla ñagaijǝba ṯa eđa igi laɽaŋa wujiga gaɽ alaiñ gënǝŋu laɽ aŋǝno yento? ŋen ŋanṯa
         ađam gǝrǝmwa gaṯa ṯa, lënǝŋulu liɽijan liđ alɽeṯe aŋǝno yento.
         17 orn eđa lakasǝnu elǝŋga yesu gënǝŋu laɽ usila gunto.
         18 laldǝñiṯr đaɽaŋa lijila ɽrǝto. ŋen pređ ŋwomǝn iŋi eđa gëbǝđia ŋeicia gafo aŋǝno
         ndëuwǝr orn eđa igi laɽaŋa lijila ɽrǝto gënǝŋu gëbǝđia ŋen ŋeicia gageo aŋǝno ilëɽǝŋu.
         19 ñagaijǝba ṯa aŋǝno esalo yaɽ eɽa gatǝɽe gusila gatǝɽe, igi gafǝndau, igi ñagerṯo
         irǝmwa, na ñaŋ gerṯa nagalo?
         20 ñaŋ ñagiliđǝnu ilia. ŋen ŋafǝṯia nanaicr rǝmwa ŋaɽrwa egaŋǝno esalo.

1 orn eŋen ŋǝlaŋge ildi ñagǝwërđǝṯiñǝlo, nd eđa gǝnǝŋ gero gamǝđia kwai kwai, ŋen iŋi
         ŋame.
         2 orn ṯa leđa alerṯe laɽaŋa lijila ɽrǝto, ŋgiṯr eđa aŋǝme wasen gǝlëɽǝŋu na cum ŋgiṯr
         wuji gaɽǝbwa aŋǝmǝni ebaŋgen gǝlëɽǝŋu.
         3 ŋgiṯr eđa aŋǝrmoṯe ŋen ŋǝwasen, na wuji aŋǝrmoṯe ŋen ŋebaŋgen cum.
         4 wuji gero gaberṯia ŋǝlǝŋe egaŋǝno ilëɽǝŋu, orn ebaŋgen gerṯo, na eđa gero gaberṯia
         ŋǝlǝŋe egaŋǝno ilëɽǝŋu, orn wasen gerṯo.
         5 ñerṯe ñaŋgiṯi eđa gǝnǝŋ ganeđa wasen walla wuji ganeđa ebaŋgen ṯa laldǝgǝɽaŋa, illi
         ndǝ ñagarreiđu ŋen ṯa ñiđi ṯia iliga lobǝlano, ŋen ŋanṯa ñaɽaŋe ŋorwaṯaŋa na ñaṯurṯi
         rǝmwa, na ñoɽǝbǝđe ñaŋ ndǝm, ṯa seṯan aiyerṯe yindirnḏeieia ŋen ŋanṯa ñagaber ñagërǝkǝđia
         aŋǝno.
         6 rǝmwa raŋgiṯiñi ṯa elwaɽe, orn rero raiñǝlwaɽǝṯia.
         7 igaŋǝra nano ndǝ leđa pređ larno ñi. orn leđa pređ lerṯo đǝneinia đusila irǝmwa,
         eđa gǝnǝŋ gerṯo đǝneinia đǝnǝŋ na eđa gwomǝn gerṯo đǝneinia đwomǝn.
         8 orn igwalwaɽǝṯa leđa ildi lamǝlu lamamǝđia na lamǝlu lamamǝni, na liji ɽrlda ildi
         lǝṯëđǝnialo ṯa, ŋen ŋame ndǝ laɽaŋa larno ñi.
         9 orn ndǝ lero lërǝkǝđia aŋǝno ŋgiṯǝrldo almamǝđe na almamǝni. ŋen ŋaŋǝra ndǝ eđa gamǝđo,
         ŋamiñaṯo ŋen ṯa đonaṯa đeđa đamuɽi.
         10 na leđa ildi lamǝđo na lamǝnu, igǝlǝlwaɽǝṯia, gerṯa fiñi, orn elǝŋ rǝmwa, ñerṯe ñaŋgiṯi
         wuji ṯa ganeđa ebaŋgen.
         11 na ndǝ wuji ganeđo ebaŋgen, ŋgiṯǝmar aŋaɽaŋe ŋëpia, walla aŋoɽǝbaṯe ebaŋgen nano,
         na ñerṯe ñaŋgiṯi maji ṯa ganeđo wasen.
         12 orn điñǝđi igwalwaɽa, gerṯa elǝŋ rǝmwa, ṯa ndǝ eđa gǝnǝŋ ikanisa gerṯo wasen gero
         gǝbendia ŋen, na wasen gǝmwonaṯa ñerṯe ñaŋgiṯi maji igi ṯa ganeđa wasen.
         13 na ndǝ wuji gerṯo ebaŋgen gero gǝbendia ŋen, na ebaŋgen gǝmwonaṯa, ñerṯe ñaŋgiṯi
         wuji igi ṯa ganeđa ebaŋgen.
         14 ŋen ŋanṯa maji gero gǝbendia ŋen gǝbǝđǝni gatǝɽe ewasen, na wuji gero gǝbendia ŋen
         gǝbǝđǝni gatǝɽe egebaŋgen. ndǝ ŋen iŋi ŋero, ñere eñalo ñero ñatǝɽe, orn điñǝđi ñatǝɽe.
         15 orn ndǝ eđa gero gǝbendia ŋen gwonaṯa gabǝla, ŋgiṯǝmar aŋǝɽe. oraiñ agero agabakaseiđǝni
         eŋen iŋi. rǝmwa roṯǝnde ṯa ñaɽaŋe iđëuṯaralo.
         16 wuji, agaliŋeṯo ŋen ṯau? aŋgaica agiđi ŋëbǝri ebaŋgalo. maji, agaliŋeṯo ŋen ṯau?
         aŋgaica agiđi ŋëbǝri wasalo.
         17 orn ŋgiṯu eđa gǝnǝŋ aŋǝɽaŋe eŋen elǝŋ rǝmwa ranaicǝma, na eŋen ŋarno elǝŋ rǝmwa rëndǝma.
         igëɽu ŋen ṯia ikanisa pređ.
         18 eđa gǝnǝŋ gëndǝnu igi guɽǝđǝnu? ñerṯe ñamaŋgiṯi ṯa gaŋgǝđeinia ŋwëɽiña ŋǝđuɽǝđǝnia.
         eđa gǝnǝŋ gëndǝnu igi gero guɽǝđǝnia? ñerṯe ñamaŋgiṯi aŋuɽǝđǝni.
         19 đuɽǝđǝnia đarno wagero gǝnǝŋ, na đuɽǝđǝnia đero đarno wagero gǝnǝŋ, orn ŋen ṯa eđa
         garǝmoṯwa ŋen ŋǝrǝmwa ŋerṯo ŋeniano.
         20 ŋgiṯr eđa gǝnǝŋ aŋfeṯe eŋen ŋarno iŋi rǝmwa rundǝđǝmau.
         21 agafo agaɽ ebai ŋen rǝmwa rundǝđiaŋa? gerṯa ageieiano, orn ndǝ liga lëni aŋǝɽeṯe
         eđa gero gǝbendǝni, mo đëbǝrni.
         22 ŋen ŋanṯa eđa igi gafo gaɽ ebai ŋen rǝmwa rundǝđǝma, gënǝŋu giđǝnu gaɽ eđa gero gǝbendǝni
         gelǝŋ rǝmwa, na cum eđa igi gero gǝbendǝni ŋen rǝmwa rundǝđǝma gënǝŋu gaɽ ebai gal
         masiya.
         23 ñaŋ ñagiliđǝnu ilia. ñerṯe ñagǝɽe lǝbai lǝleđa.
         24 lorldaiñ, ŋgiṯr eđa gǝnǝŋ alɽaŋe rǝmwara, eŋen iŋi gafo gǝfau ŋen rǝmwa rundǝđǝma.
         25 elǝŋ rǝmwa rero rǝlwaɽǝṯiñi ŋen ŋǝnǝŋ eŋen ŋǝliji lero lamǝđia walla lamǝni orn igǝndǝlwaɽǝṯia
         ŋen ŋǝlëɽǝñi, garno eđa igi giđǝnu guđǝrwaṯo eŋen ŋabaiyaŋa ŋǝrǝmwa.
         26 igaṯa aŋgaica ŋen ŋame iliga ildi lǝđaicwarǝnia ndǝ eđa gaɽaŋa ŋen ŋarno ŋǝbǝtaŋǝɽan.
         27 agakaseiđǝnu wasaloga? ŋerṯe agwonaṯa agëbǝrni. agafo mǝɽǝmǝɽeñ wasalo gero? ŋerṯe
         agapwaiña wuji.
         28 orn ndǝ agamǝđo, agero agëbǝđia mǝnna, na ndǝ ŋere ŋaɽo ŋoa ŋamǝnu, ŋënǝŋu ŋero ŋëbǝđia
         mǝnna, orn ildi liđ alneini ŋen ŋubwa alo, na igwonaṯa igǝndamiña eŋen iŋi.
         29 orn igalwaɽǝṯia lorldaiñ, ṯa liga lǝṯënu lobǝlano. nṯia ŋgiṯr leđa lerṯo wasenanda
         alarneṯe leđa lero wasenanda,
         30 na leđa ildi labara alarneṯe leđa ildi laber labara, na leđa ildi laŋǝra nano alarneṯe
         leđa ildi lero đaŋǝra nano, na leđa ildi lǝbǝrldiđa alarneṯe leđa ildi lero laŋge,
         31 na leđa ildi lëbǝđia ŋen laŋgela lalo, alarneṯe leđa ildi laber lëbǝđia ŋen laŋgela
         lalo kwai kwai, ŋen ŋanṯa ŋen ŋalo ŋamǝndëđǝni.
         32 igwonaṯa ṯa ñerṯe ñagagǝrđia. eđa gero gamǝđia garǝmoṯwa ŋen ŋǝrǝmwa, ṯa aŋiđi elǝŋ
         rǝmwa raŋǝra nano,
         33 orn eđa gamǝđo garǝmoṯwa ŋen ŋalo ṯa aŋiđi wasen gaŋǝra nano.
         34 na wasen eum gerṯo ŋen ŋiɽijan egare. ŋere ŋaɽo ŋoa iŋi ŋero ŋǝmǝni ŋarǝmoṯwa ŋen
         ŋelǝŋ rǝmwa ṯa ŋënǝŋu aŋǝtǝɽeṯe egaŋǝno na igusila cum, orn wuji gǝmǝnu garǝmoṯwa
         ŋen ŋalo ṯa aŋiđi ebaŋgen gaŋǝra nano.
         35 igalwaɽǝṯia ŋen ŋanṯa endamǝđaṯe, gerṯa ŋen ŋanṯa indiɽǝweici, orn ŋen ŋanṯa ŋen
         aŋfeṯe ŋope, na ṯa ñarǝmoṯe ŋen ŋelǝŋ rǝmwa, waŋge gero gǝnǝŋ gǝndama eŋǝmëɽria ŋǝlëɽǝŋu.
         36 orn ndǝ đaṯa gǝnǝŋ gǝbaṯa ṯa aŋgaica gaber gëbǝđia ŋen ŋafo ŋope ŋen ŋanṯa ŋere ŋǝlëɽǝŋu
         iŋi ŋero ŋǝmǝni, na ŋënǝŋu ŋoɽra aten, na ŋen nǝŋǝɽeṯe đeṯam, ŋgiṯǝmar aŋiđi ŋen ŋarno
         gwonaṯa. gënǝŋu gaber gëbǝđia mǝnna. ŋgiṯu ŋere aŋǝmǝni.
         37 orn eđa igi ŋen ŋaṯurwa egare gǝlëɽǝŋu, ndǝ ŋen ŋero ŋǝɽia đeṯam, na gerṯo ŋǝlǝŋe
         ṯa aŋiđi ŋen iŋi gwonaṯa, nǝŋëɽi ŋen egare ṯa gaber ganaiđia ŋere eđǝma, gënǝŋu gëbǝđia
         ŋen ŋaŋǝra.
         38 ŋen ŋafǝṯia eđa igi ganaiđo ŋere eđǝma iŋi ŋero ŋǝmǝni gëbǝđia ŋen ŋame, orn eđa
         igi gero ganaiđia ŋere ŋǝlëɽǝŋu eđǝma gëbǝđia ŋen ŋame kaiñ gamiñaṯo orǝba.
         39 wuji gakaseiđǝnu ebaŋgenga ŋen gamǝṯo, orn ndǝ ebaŋgen gaiyo gaɽǝwađaṯa gǝmǝni egeđa
         gamwonaṯa nde maji gafo egelǝŋ rǝmwa.
         40 orn gënǝŋu giđ aŋǝreṯe nano gamiñaṯo orǝba ndǝ gaɽaŋa mǝɽǝmǝɽeñ. fǝŋen igënǝñi igwalwaɽo
         na igaṯa, igerṯo usila gǝrǝmwa eum.

1 fǝŋen ŋǝlaŋge ildi leđa lanaicǝlo laɽo đǝɽǝđǝnia elaŋge lǝpiano ildi ldukwuđiñǝṯialo.
         lǝgaliŋeṯr ṯa nëndr pređ lǝgerṯr đaliŋeṯa. đaliŋeṯa đëbǝđia leđa linia enare, orn
         đubwa đabakaɽǝjaicia leđa eŋen.
         2 orn nđǝ eđa gǝnǝŋ gǝbaṯa ṯa gerṯo đaliŋeṯa, gënǝŋu gaijǝba wagǝnǝŋ garno đeṯam ṯa
         galiŋeṯa.
         3 orn ndǝ eđa gǝnǝŋ gubwa rǝmwara, rǝmwa raliŋeṯǝma.
         4 ŋen ŋafǝṯia ŋen ŋǝlaŋge ildi leđa lanaicǝlo laɽo đǝɽǝđǝnia elaŋge lǝpiano ildi leđa
         ldukwuđiñǝṯialo, lǝgaliŋeṯr ṯa laŋge ildi lǝpiano lero waŋgano gǝnǝŋ, na rǝmwa rero
         rǝmǝn tǝŋ, illi irri runto.
         5 ndǝ đeṯam leđa lëbǝđia laŋge laṯa fimwa ildi, ndǝ elo walla alo, ŋen ŋarno đeṯam
         imwa yëni ywaiña na nǝlǝŋ nëni nwaiña,
         6 orn nëndr lǝgerṯr rǝmwa runto, đaṯa, igi laŋge pređ leṯo iŋu, na igi nëndr lǝgafr
         ŋen ŋanṯa ŋu, na lǝgerṯr elǝŋ gunto, yesu masiya, igi laŋge pređ leṯo ŋuga, na nëndr
         lǝgafr ŋuga.
         7 orn đaliŋeṯa iđi đero đǝfia eleđa pređ. leđa lǝmaṯan ildi lafo lafo eŋen ŋǝlaŋge
         ildi lǝpiano leđa ldukwuđiñǝṯialo lasa ŋǝsa mǝldin điñǝđi garno ŋǝđǝɽǝđǝnia elaŋge
         ildi lǝpiano, na nare enen ini naɽwata đeṯam niđǝnu nataŋa ŋen ŋanṯa nëbia.
         8 orn ŋǝsa ŋaber ŋǝndiđiar rǝmwa rǝndaŋǝnṯiar, ŋen ŋanṯa ndǝ lǝgasr ŋǝsa, lǝgaber lǝgamiar,
         walla ndǝ lǝgaber lǝgasr ŋǝsa lǝgaber lǝgeiciar.
         9 orn rǝmojǝđr ŋen ṯa ŋabǝɽa eŋalo aŋerṯe ŋǝɽe đar đǝbekǝndia laŋge eleđa lëbia.
         10 nđǝ eđa gǝnǝŋ gaŋaseicia ŋaŋgi agerṯo đaliŋeṯa agasa egeɽa gǝwaŋge gǝpiano leđa ldukwuđiñǝṯialo,
         gerṯa ara gǝlëɽǝŋu igi gwaɽwata đeṯam giđ aŋonḏǝṯe ṯa gënǝŋu aŋǝse ŋǝsa ŋǝđǝɽǝđǝnia
         elaŋge lǝpiano ildi leđa ldukwuđiñǝṯialo?
         11 nṯia, đaliŋeṯađa đǝlaɽǝŋa, oralo igi gëbia gagirni igi al masiya gaiyo ŋen ŋanṯaŋu.
         12 orn nđǝ agëbǝđia mǝnna agǝgeo lorlđalanda ṯia na agaɽandǝđe nare enen ini naɽwata
         đeṯam ini nëbia, agëbǝđia mǝnna agǝgeo al masiya.
         13 ŋen ŋafǝṯia nđǝ ŋǝsa ŋëbǝđia oraiñ gëɽǝŋeinu, igaber igiđi ese eđe kwai kwai bǝɽǝbǝte,
         ṯa yerṯe igëbǝđia oraiñ gëɽǝŋeinu.

1 gerṯa igǝfia mǝɽǝmǝɽeñ igero igëndǝnu? gerṯa igaɽ eđa gwǝđweinu ? gerṯa igaseieu
         yesu igi gaɽ elǝŋ igëndr? ñaganǝñaŋ gerṯa ñagǝɽo ŋǝmëɽria ŋǝlëɽǝñi egelǝŋ yesu?
         2 nđǝ gerṯa igwǝđweinu eleđa lomǝn tǝŋ, đeṯam igwǝđweinu eñaŋ ŋen ŋanṯa ñagaɽo ŋamǝla
         ŋǝđǝđweinia đǝlëɽǝñi egelǝŋ yesu.
         3 đopǝṯa đǝlëɽǝñi eleđa ildi laiñirnḏeicia đafo ṯia.
         4 nanda ñagero ñagaberṯia ŋǝlǝŋe ṯa ñase na ñëṯi?
         5 nanda ñagero ñagaberṯia ŋǝlǝŋe ṯa ñageimama wuji ñagǝmo igi gëndu ŋen, ŋen ŋarno
         leđa ildi lǝđweinu lomǝn tǝŋ na ŋen ŋarno lorǝba lelǝŋ yesu, na sifa?
         6 walla igënǝñi na barnaba, ñagaɽo nđǝjan, ñagero ñagaberṯia ŋǝlǝŋe ṯa ñaŋgiṯi ŋǝmëɽria,
         iŋi ñagiyamǝṯia?
         7 esegi gaɽ askari gabǝɽo iđǝbwaiñǝđia iliga lnǝŋ đǝpǝɽađa đǝlëɽǝŋu? esegi galaɽa gi
         ginǝb na ṯaŋerṯo gausa? esegi gǝsi oɽo na ṯaŋerṯo gǝlṯiṯa ŋan?
         8 igwalwaɽo ŋen iŋi ŋǝlǝŋeŋa ŋǝleđa ikǝrǝŋ? gerṯa al ganun yalwaɽo ṯia cum?
         9 ŋen ŋǝwërđǝnu imusa ṯa, ñerṯe ñagabakasa ŋǝnḏǝri ëiñua iŋi ŋoɽa ŋwala ŋǝlëmu. fǝñǝnḏǝri
         iñi rǝmwa rǝɽrǝmoṯwa?
         10 walla ralwaɽo ŋen ŋanṯa nëndr? a, đeṯam ŋen ŋǝwërđǝnu ŋen ŋanṯa nënđr, ŋen ŋanṯa
         ŋen ŋafo ŋope nđǝ eđa galaɽa na eđa goɽa ŋwana lëbǝđia ṯia ṯalṯurṯu ŋen ṯa alakarnǝđe
         ŋwana.
         11 ndǝ nanda ñagakađo ŋǝlwa ŋusila eñaŋ, ŋen ŋëni ŋoɽra ndǝ ñagwanḏa eñaŋ laŋge laŋǝno?
         12 ndǝ leđa lwomǝn lerṯo ŋǝlǝŋe eŋen iŋi eñaŋ, gerṯa ñagananda ñagaberṯia ŋǝlǝŋe eñaŋ
         ñagamiñaṯǝla? orn ñagero ñagǝma ŋǝlǝŋe iŋi, orn ñagaɽiñaṯo ŋen pređ, ṯa ñerṯe ñagabakeɽia
         đela alo đǝŋen ŋaŋǝra ŋal masiya.
         13 ñagaijǝba ṯa leđa ildi lëbǝđia ŋǝmëɽria ŋal ekǝl lënǝŋulu lamicini elaŋge lal ekǝl
         ? na leđa ildi lëbǝđia ŋǝmëɽria ŋađuna yǝđǝɽǝđǝnia labakarnǝđia laŋge lǝđǝɽǝđǝnia?
         14 elǝŋ rǝmwa raṯa ṯa leđa ild labërrǝŋaiđia ŋen ŋaŋǝra ŋǝlëɽǝŋu lamǝṯia ŋenŋa ŋaŋǝra
         ŋǝlëɽǝŋu.
         15 orn igënǝñi igero igǝma wagǝnǝŋ eŋen iŋi, na igero igǝwërđia ŋen iŋi ṯa laŋge ildi
         aliñǝneini, ŋen ŋanṯa ŋen ṯa igabaiya ŋaŋǝra ŋamiñaṯo ŋen iŋi. eđa gero gǝnǝŋ giđ
         aŋiđi đëminia bǝɽan đǝlëɽǝñi đǝpiano.
         16 ndǝ igabërrǝŋaicia leđa ŋen ŋaŋǝra ŋǝrǝmwa, igero igaɽǝwađaṯa igauwëminia, na đeṯam
         đafǝñau. iganeim ŋen ŋubwa ndǝ igaber igabërrǝŋaicia leđa ŋen ŋaŋǝra ŋǝrǝmwa.
         17 ndǝ igameđǝño igëbǝđia ṯia igiđ eneini đǝpǝɽa, orn ndǝ igero igameđǝño đeṯam ŋen
         iŋi ŋaneinǝñi ŋen ŋanṯa yiđi.
         18 ŋen ŋafǝṯia wande igi gaɽo đǝpǝɽa đǝlëɽǝñi? fǝŋu ṯa đeṯam ndǝ igabërrǝŋaieia leđa
         ŋen ŋaŋǝra ŋǝrǝmwa, igëbǝđia ṯia mǝɽǝmǝɽeñ, ilia yero, ṯa yerṯe igǝma ŋǝlǝŋe preḏ
         iŋi ŋǝlëɽǝñi iŋi igerṯo eŋen ŋaŋǝra ŋǝrǝmwa.
         19 igero igaɽ ebai egeđa gǝnǝŋ, orn igëbǝđia etam gǝlëɽǝñi gaɽ ebai eleđa pređ, ṯa imamǝṯi
         rǝmwa leđa lwaiña.
         20 igarno al yawuḏ eleđa lal yawuḏ, ṯa imamǝṯi rǝmwa al yawuḏ. eleđa ildi lakaseiđǝnu
         eŋen ŋal ganun igarno eđa gakaseiđǝnu eŋen ŋal ganun ṯa ilmamǝṯa rǝmwa nano, orn igënǝñi
         igero igakaseiđǝni eŋen ŋal ganun.
         21 igero igafo ŋen ndëuwǝr ŋal ganun irǝmwa orn igafo eŋen ŋal ganun igal masiya, orn
         eleđa ildi lafo ŋen ndëuwǝr ŋal ganun igarno eđa igi gafo ŋen ndëuwǝr ŋal ganun ṯa
         ilmamǝṯa rǝmwa nano.
         22 eleđa lëbia, igarno igëbia ṯa ilmamǝṯa rǝmwa nano ildi lëbia. igaɽo ŋen pređ eleđa
         pređ ṯa đađđa đǝnǝŋ ilmamǝṯa rǝmwa nano lǝmaṯan.
         23 igëbǝđia ŋen pređ ŋen ŋanṯa ŋen ŋaŋǝra ŋǝrǝmwa ṯa igënǝñi ñagǝɽǝbǝđiar eđǝbuŋṯia
         đǝŋen ŋaŋǝra ŋǝrǝmwa.
         24 ñagaijǝba ṯa leđa ildi lalaldiña iđǝbaparjǝđia lalaldiña pređ, orn eđa gunto giđ
         aŋǝneini wagǝnǝŋ. laldiñr ṯia ṯa ñaneini waŋge igi.
         25 na eđa gǝnǝŋ igi gǝɽo erraɽa ṯa aŋǝɽeṯe oɽǝfa gënǝŋu gëɽǝkǝđiaŋǝno elaŋge pređ. eđa
         igi gëbǝđia ṯia ŋen ŋanṯa aŋǝneini ṯaj isi yiđ aiyǝmǝndëđǝni, orn lëndr ŋen ŋanṯa
         alneinr ṯaj isi yaber yiđ aiyǝmǝndëđǝni.
         26 ŋen ŋafǝṯia igalaldiña ṯia gerṯe garno eđa gaijǝba ŋope, igabwaiñǝđia ŋen ŋero ŋǝbarna
         eđa gëpǝđia igǝbuđ gǝpiano.
         27 orn igëpǝni aŋǝno ilëɽǝñi jaica bǝɽan, na jaica jaica igabǝkǝđia yaɽ ebai ṯa đađđa
         đǝnǝŋ, nde igabërrǝŋaicia leđa ŋen, yerṯe igamǝrnia waŋge gero ŋen ŋǝnǝŋ.

1 na lorldaiñ, igwonaṯa ṯa ñaliŋeṯe ṯa eṯalanda pređ lafo lafo isbwoɽua pǝlalo, na
         pređ lduɽǝđi igal bar.
         2 na pređ laŋǝnṯu mamuḏiya iđǝɽǝbǝđia eŋen ŋǝmusa, isbwoɽua na igal bar,
         3 na pređ laso ŋǝsa ŋunto ŋusila,
         4 na pređ lëṯu ŋawa ŋunto ŋusila, ŋen ŋanṯa lënǝŋulu lëṯu elwandra lusila ildi ldeteṯe
         alo na lwandra ildi fǝŋu al masiya.
         5 orn rǝmwa rero ralǝŋǝrṯia nano lwaiña iŋulu, ŋen ŋanṯa lënǝŋulu lađamǝnu eđǝñwa.
         6 laŋge pređ ildi laɽo đǝbǝɽia nano inëndr, ṯa nëndr alerṯr lǝgwonaṯar laŋge leicia,
         ŋen ŋarno lënǝŋulu lonaṯa kaiñ.
         7 na ñerṯe ñagukwuđǝñǝṯia laŋge alo lǝpiano ŋen ŋarno lǝmaṯan iŋulu liđu ṯia, ŋen ŋarno
         ŋǝwërđǝnu ṯa, leđa laɽaŋa alo ṯa alase na alṯi, ldǝtođe ṯa aɽrǝṯe.
         8 alerṯr lǝgaɽaŋar lijila ɽrǝto ŋen ŋarno lǝmaṯan iŋulu liđu ṯia, na iloman lunto laiyo
         alǝf eređia giɽijan nalo alǝf giɽijin.
         9 alerṯr lǝgǝbirnḏeiciar elǝŋ yesu ŋen ŋarno lǝmaṯan iŋulu linḏeieǝma ldaiye isǝmwa
         yeicia.
         10 alerṯr lǝgamǝlađiar ŋenŋa ŋen ŋarno lǝmaṯan iŋulu liđu ṯia ldaiye imǝlaiyǝka iđi
         đǝɽiñǝđia.
         11 laŋge pređ ildi larǝmaṯǝlo nano laɽo ŋamǝla, na lǝwërđǝnu ṯa alǝndërrǝŋaicr ŋen,
         nëndr lëŋgr đamǝndađa đǝliga ildi đeṯǝndr nano.
         12 ŋen ŋafǝṯia ŋgiṯu eđa gabaṯa ṯa gënǝŋu gaɽaŋa aŋarǝmojǝđe ṯa aŋerṯe gǝbǝɽia.
         13 đirnḏeinia đero đǝnǝŋ đinḏeieǝnde illi iđi đǝlǝŋinu eleđa pređ. orn rǝmwa rerṯo ŋen
         ŋuđǝrwaṯo na raber randǝŋgiṯia ṯa ñinḏeini đirnḏeiniađa iđi ñagaber ñagaɽǝwađaṯa ñagaɽiñaṯa,
         orn đirnḏeiniađa rënǝŋu rǝndǝnaicia đađ đǝđamiña, ṯa ñaɽǝwađaṯe ñagaɽiñaṯa ŋen.
         14 ŋen ŋafǝṯia lorldaiñ ñaŋgi igubwandriya, laldiñiṯr đukwuđiñǝṯia laŋge alo lǝpiano.
         15 igǝndǝlwaɽǝṯia garno eleđa laliŋeṯo ŋen nǝsi. irnḏeicr ŋen ŋǝlëɽǝñi.
         16 finjan iđabuŋṯia isi lǝgabuŋṯiar, yënǝŋu gerṯa yaɽo đǝɽǝbǝđia eŋen ŋǝŋǝfǝni ŋal masiya?
         aicǝba igi lǝgagerar gënǝŋu gerṯa gaɽo đǝɽǝbǝđia eŋen ŋaŋǝno ŋal masiya?
         17 nëndr lǝgwaiñar orn lǝgaɽr aicǝba gunto na aŋǝno yento ŋen ŋanṯa nëndr pređ lǝgabakarnǝđiar
         aieǝba gunto.
         18 nwanr leđa lisrayil laɽ aŋǝno. leđa ildi lǝsa laŋge lǝđǝɽǝđǝnia, gerṯa lënǝŋulu lǝɽǝbǝđia
         eŋen ađunaiya?
         19 igwalwaɽa ṯau? igwalwaɽa ṯa ŋǝsa ŋaɽo wagǝnǝŋ iŋi ŋaneinu laŋge lǝpiano ildi leđa
         ldukwuđiñǝṯialo ? walla igwalwaɽa ṯa waŋge igi leđa lukwuđiñǝṯialo gaɽo waŋge đeṯam
         ?
         20 ndo. orn igwalwaɽa ṯa đǝɽǝđǝnia đǝleđa, lënǝŋulu lananaica nusila neicia, ini gerṯa
         naɽ rǝmwa. na igaber igwonaṯa ṯa ñagǝɽǝbǝđia eŋen nusilana neicia.
         21 ñagero ñagaɽǝwađaṯia ñagǝṯia finjan yelǝŋ rǝmwa, na cum finjan yǝnusila neicia. ñagero
         ñagaɽǝwađaṯia ñagabakarnǝđia iṯarǝbesa đelǝŋ rǝmwa, na cum iṯarǝbesa đǝnusila neieia.
         22 nëndr lǝgëbǝđiar rǝmwa ragiaṯađa ŋen? nënđr lǝgwonḏǝṯr lǝgamiñaṯr rǝmwa?
         23 ŋen pređ ŋame ṯa yiđi, orn gerṯa ŋen pređ ŋamǝđaṯa. ŋen pređ ŋame ṯa yiđi, orn gerṯa
         ŋen pređ ŋabakaɽǝjaiđia eŋen.
         24 ñerṯe ñaŋgiṯi eđa gǝnǝŋ ṯa gapwaiña ŋen ŋǝlëɽǝŋu ikǝrǝŋ, orn ŋgiṯr eđa gǝnǝŋ aŋǝpwaiñe
         ŋen ŋeđa gwomǝn.
         25 sǝr eđe isi yiliđǝnu nǝsuk, mǝɽǝmǝɽeñ, đeɽǝđia đero, ŋen ŋanṯa nara nwaɽwata đeṯam,
         26 ŋen ŋanṯa alo yelǝŋ rǝmwa na laŋge pređ ildi lafau.
         27 ndǝ eđa gǝnǝŋ gero gǝbendia ŋen gundǝđeicǝnde egeɽa gǝlëɽǝŋu na ñagwonaṯa ñagabǝla,
         sǝr laŋge ildi ganai-cǝndǝlo pređ, mǝɽǝmǝɽeñ đeɽǝđia đero, ŋen ŋanṯa nara nwaɽwata
         đeṯam.
         28 orn ndǝ eđa gǝnǝŋ gwalwaɽǝṯǝnde ṯa laŋge ildi lǝđǝɽǝđǝnia đǝlaŋge lǝpiano ildi leđa
         ldukwuđiñiṯialo, ñerṯe ñagǝlǝsa ŋen ŋanṯa eđa igi gwalwaɽǝṯǝnde na ŋen ŋanṯa nara
         nwaɽwata đeṯam,
         29 gerṯa ŋen ŋanṯa nara nwaɽwata đeṯam enalo orn ara gwaɽwata đeṯam geđa gakǝl. đǝfia
         alo đǝlëɽǝñi đirnḏeinu araga gwaɽwata đeṯam geđa gwomǝn eđa?
         30 ndǝ igaŋërṯu rǝmwa nano nese, ŋen ŋanṯau igađamǝcǝnu eŋen ŋǝlaŋge ildi igaŋërṯǝlau
         rǝmwanano?
         31 ŋen ŋafǝṯia ndǝ ñagasa na ṯǝñëṯu walla ṯiñiđu wagǝnǝŋ, iđǝr laŋge pređ ṯa ñananaice
         rǝmwa ŋaɽrwa.
         32 ñerṯe ñagǝɽia đǝkëɽǝŋeicia igal yawuḏ walla igal yunaniym walla ikanisa đǝrǝmwa.
         33 ŋen ŋarno igëbǝđia lcđa laŋǝra nano pređ eŋen pređ, na igaber igapwaiña đaɽǝjaica
         đǝlëɽǝñi, orn đaɽǝjaica đǝleđa lwaiña, ṯa lënǝŋulu liđ alëbǝrni.

1 ṯiñirnḏeicǝñi ŋen ŋarno igǝbirnḏeicia al masiya cum.
         2 igandamia lorldaiñ, ŋen ŋanṯa ṯiñǝlëldǝŋǝđeinǝñau eŋen pređ, na ŋen ŋanṯa ṯǝñarǝmoṯo
         ŋen iganeinu ŋen ŋarno iganaicǝnde.
         3 orn igwonaṯa ṯa ñaliŋeṯe ṯa al masiya gaɽnda eleđa pređ, na maji gaɽnda igwuji gaɽǝbwa
         na rǝmwa raɽnda igal masiya.
         4 maji gǝnǝŋ igi gaṯurṯia rǝmwa walla gabërrǝŋaicia leđa ŋen, igi gerṯo waŋge nenda,
         gënǝŋu ganaicia nda đeicia.
         5 orn wuji gǝnǝŋ gaɽǝbwa igi gaṯurṯia rǝmwa walla gabërrǝŋaicia leđa ŋen, na nda luji
         lero laberṯa waŋge nano gǝnǝŋ, gënǝŋu ganaicia nda đeicia. nṯia cum wuji gǝbëđǝnu.
         6 ndǝ wuji gaɽǝbwa gero gǝtërnia nda, ŋgiṯǝma aŋgǝleini nda. orn ndǝ wuji girǝwano
         ŋen ŋanṯa nda lǝgǝlnu walla lǝbëđǝnu ŋgiṯǝma aŋǝtërni nda.
         7 na maji đeṯam aŋerṯe gatërnia nda, ŋen ŋanṯa gënǝŋu garno rǝmwa, na gaɽo ŋaɽrwa ŋǝrǝmwa,
         orn wuji gaɽo ŋaɽrwa ŋǝmaji.
         8 ŋen ŋanṯa maji gero geṯo igwuji gaɽǝbwa, orn wuji geṯo imaji.
         9 na maji gero gǝbǝđǝnia ŋen ŋanṯa wuji gaɽǝbwa, orn wuji giđǝnṯu maji.
         10 ŋen ŋafǝṯia đeṯam wuji gaɽǝbwa gerṯo ŋamǝla ŋǝŋǝlǝŋe nenda ǝllëɽǝŋu, ŋen ŋanṯa mǝlaiyǝka.
         11 orn egelǝŋ rǝmwa maji gero gǝfia alǝsoŋ igwuji gaɽǝbwa, na wuji gero gafia alǝsoŋ
         imaji,
         12 ŋen ŋafǝṯia, garno wuji geṯo imaji ananoŋ, nṯia cum leđa ɽrwa leṯo iliji ɽrlđa, orn
         laŋge pređ leṯo irǝmwa.
         13 inḏeicr ŋen iŋi entam enalo. ŋen ŋame ndǝ wuji gaṯurṯia rǝmwa mǝɽǝmǝɽeñ gero gǝtërma
         nda?
         14 ŋaṯǝɽa ŋaber ŋandërrǝŋaicia ŋen ṯa ndǝ maji gerṯo iri ywala nenda ŋen iŋi ŋamanaicia
         đeicia?
         15 orn nđǝ wuji gaɽǝbwa gerṯo iri ywala nenda yënǝŋu yaɽo ŋaɽrwa igwuji. iri ywala nenda
         yǝneinu wuji ŋen ŋanṯa aitëri nda.
         16 orn ndǝ eđa gǝnǝŋ gwonaṯa gakuɽǝbijǝđǝṯia eŋen iŋi, đeṯam ñagero ŋen ṯia na kanisa
         đǝrǝmwa đero ŋen ṯia cum.
         17 orn eŋen iŋi igǝndǝlwaɽǝṯia điñǝđi, igaber igǝnđamia, ŋen ŋanṯa ndǝ ñagararraiđia
         ñagëbǝđia ṯia gerṯa eŋen ŋame orn eŋen ŋeicia.
         18 ŋen ananoŋ, ndǝ ñagararraiđia ikanisa, igano ṯa ñagafo ɽetǝɽeteo. na igabǝđo eŋen
         iŋi ŋǝmaṯan,
         19 ŋen ŋanṯa đeṯam ñagaɽaŋa ɽetǝɽeteo eŋen ṯa leđa ildi lirnḏeinu lđǝfiđǝni luđǝrwaṯo
         eŋen alǝliŋini eñaŋ.
         20 ndǝ ñagararraiđia gerṯa ṯa ñase đǝsa đelǝŋ yesu,
         21 ŋen ŋanṯa leđa pređ lasa ŋǝsa eŋen taltal lorǝba lumǝlu lasa, na leđa lǝmaṯan ldǝcoiñǝṯe,
         na lǝmaṯan ldǝramǝɽua.
         22 ñagero ñagaberṯia neɽa ñagǝlosa na ñagǝluṯia? ñagǝđamǝcu kanisa đǝrǝmwa eŋen, na
         ñagirǝwia leđa ano ildi lero laberṯia laŋge? igǝndǝlwaɽǝṯia ṯau? igiđi enđame eŋen
         iŋi? igaber igǝndamia.
         23 ŋen ŋanṯa igamaṯo elǝŋ rǝmwa, ŋen iŋi igǝnaicǝnde cum, ṯa elǝŋ yesu ulǝŋgi igi ganeiđǝniau,
         gamo aicǝba,
         24 nǝŋǝlǝŋǝđeini irǝmwa, nǝŋgere aicǝba, nǝŋaṯa, mǝr ñase, fǝŋu igi gaɽ aŋǝno ilëɽǝñi,
         isi igirnu ŋen ŋanṯa ñaŋ. iđǝr ṯia ṯañaiñulëlđǝŋǝđeinu.
         25 nṯia eum ndǝ gaso đǝge, gënǝŋu nǝŋǝme finjan nǝŋaṯa, finjan isi yaɽo đǝrreiđia eŋen
         đǝmaijǝn iđi đëndǝnu alo ŋǝfǝniŋa ŋǝlëɽǝñi. iđǝr ṯia ndǝ ñagǝṯia na ṯǝñaiñulëldǝŋǝđeinu.
         26 ŋen ŋanṯa ndǝ ñagasa aicǝba igi na ṯiñëṯu finjan isi ñagǝbërrǝŋaicia leđa ŋǝɽaiñ
         ŋelǝŋ yesu ŋen gumǝlu geṯo.
         27 ŋen ŋafǝṯia eđa gǝnǝŋ igi gerṯo ŋen ŋeicia egare na gasa aicǝba igi, na gǝṯia finjan
         yelǝŋ, gënǝŋu gëbǝđia ŋen ŋeicia gageo aŋǝno na ŋǝfǝni lelǝŋ yesu.
         28 orn ŋgiṯu eđa aŋinḏeici etam gǝlëɽǝŋu, nṯia ŋgiṯǝma aŋǝse egaicǝba na aŋǝṯi ifinjan,
         29 ŋen ŋanṯa eđa igi gasa na gǝṯia eŋen ŋeicia, na gero gǝseicia nǝŋaijǝbeṯe ŋen ŋaŋǝno
         yelǝŋ yesu, gënǝŋu gasa na gǝṯia đakǝme egǝtam gǝlëɽǝŋu.
         30 ŋen ŋafǝṯia lwaiña eñaŋ laiñǝlaŋǝno na luma na lwaiña laiyo.
         31 ndǝ lǝgǝseieiar ntam inëndr đeṯam, lǝgaber lǝgiđr alakǝmǝnr.
         32 orn ndǝ nëndr lǝgakǝminiar, elǝŋ rǝmwa randǝṯoɽaṯar ṯa alerṯr lǝgiđr alakǝmǝnr leđala
         lalo.
         33 ŋen ŋafǝṯia, lorldaiñ, ndǝ ñagararraiđia ṯa ñase, ṯurṯr leđa pređ lomǝn.
         34 ndǝ eđa gǝnǝŋ gaicoiña ŋgiṯǝmar aŋǝɽe aŋǝse egeɽa gǝlëɽǝŋu, ṯa đarraiđia eđalo ađerṯe
         đǝndǝmǝṯia đakǝme. igiđi endǝnaice ŋen elaŋge lṯënu ndǝ igeṯǝnde nano.
         
            

         
      
   
      
         12
1 lorldaiñ, igaber igwonaṯa ṯa ñagaijǝba ŋen ŋǝđǝnaicia đusila.
         2 ñagaliŋeṯo ṯa liga ñagafo ñagero ñagǝbendia ŋen, na ñagǝmamǝnu elaŋge lǝpiano ildi
         leđa ldukwuđiñǝṯialo, ildi laijǝba laɽwata, garno ñagamamǝnu jaica jaica.
         3 nṯia igwonaṯa ṯa ñagaliŋeṯo ṯa eđa gero gǝnǝŋ igi gwaɽwata usilaga gǝrǝmwa gaṯa ṯa
         yesu gaboŋǝnu, na ṯa eđa gero gǝnǝŋ gaɽǝwađaṯa gǝbaṯa ṯa yesu gaɽ elǝŋ, illi usilaga
         gatǝɽe.
         4 đǝnaicia đëni đerṯo ŋen ɽetǝɽeteo, orn usila gaɽo gunto.
         5 na đǝđuɽǝđǝnṯia đëni đerṯo ŋen ɽetǝɽeteo orn elǝŋ rǝmwa raɽ runto.
         6 na ŋabǝɽa ŋëni ŋëbǝđia ŋǝmëɽria ɽetǝɽeteo, orn rǝmwa raɽ runto irri rëbǝđia ŋen pređ
         eleđa pređ.
         7 orn đamiñaṯa đusila đǝneiđǝnu eleđa pređ ŋen ŋanṯa đamǝđaṯa,
         8 ŋen ŋanṯa usila gǝrǝmwa ganaicia eđa gǝnǝŋ đǝɽwata đǝđaliŋeṯa ŋen nǝsi, na usila
         gaɽo gunto ganaicia eđa gwomǝn đǝɽwata đǝđaliŋeṯa.
         9 usila gaɽo gunto igi ganaicia eđa gwomǝn đonaṯa, na usila gaɽo gunto igi ganaicia
         eđa gwomǝn đǝnaicia đǝđǝkeiđia leđa luma.
         10 na eđa gwomǝn gǝneinu ŋabǝɽa ṯa aŋiđi aŋwara, na eđa gwomǝn ganeinu ŋen ṯa gaɽǝwađaṯa
         gǝbërrǝŋaiđia ŋen ŋǝrǝmwa, na eđa gwomǝn gǝneinu đaliŋeṯa đǝnusila nd naŋǝra walla
         neicia, na eđa gwomǝn gǝneinu đaɽwata đole gero gǝlǝŋinu, na eđa gwomǝn gǝneinu ŋabǝɽa
         ŋǝđǝkoɽǝbaica ole gero gǝlǝŋinu.
         11 orn usila gaɽo gunto, igi gëbǝđia ŋǝmëɽria eŋen iŋi pređ, na ganaicia eđa gǝnǝŋ ŋen
         ŋarno usila gwonaṯa.
         12 ŋen ŋarno aŋǝno yeɽo yento, orn yerṯo laŋgano lwaiña, na laŋge pređ laŋǝno yento,
         ildi lwaiña laɽ aŋǝno yento, al masiya gaɽo ṯia cum.
         13 ŋen ŋanṯa igusila gunto nëndr pređ lǝganeinr mamuḏiya ldënǝcǝnr igaŋǝno yento, ndǝ
         yawuḏ walla gerṯa yawuḏ walla lǝbai walla leđa lero lǝɽia lǝbai. na nënđr pređ lǝgiđǝnr
         lǝgǝṯiar usila gunto.
         14 aŋǝno yero yǝɽe waŋge gunto, orn yerṯo laŋge nano lwaiña.
         15 nđǝ đǝmanǝña đaṯa, ŋen ŋanṯa gerṯa igaɽo đaŋ, gerṯa igaŋǝno, ŋen aŋerṯe ŋǝfia ṯa
         đënǝŋu gerṯa đaŋǝno.
         16 na ndǝ ënǝñia gaṯa, ŋen ŋanṯa gerṯa igaɽ isi gerṯa igaŋǝno, ŋen aŋerṯe ŋǝfia ṯa gënǝŋu
         gerṯa gaŋǝno.
         17 ndǝ aŋǝno pređ yaɽ isi, đǝnna đuŋga? ndǝ aŋǝno pređ yaɽo đǝnna đǝmwaṯa đuŋga?
         18 orn điñǝđi rǝmwa rëɽu laŋge pređ egaŋǝno, ŋen ŋarno ronaṯa.
         19 ndǝ pređ laɽo lunto aŋǝno yuŋga?
         20 orn điñǝđi laŋge lëni lwaiña, orn aŋǝno yaɽo yento.
         21 isi yaber yaɽǝwađaṯa yǝbeiṯi đaŋ ṯa, agero agǝɽe đeṯam, walla nda laber laɽǝwađaṯa
         lǝlwaɽǝṯia rǝmanǝña ṯa, ñagero ñagǝɽe đeṯam.
         22 orn ŋen ŋǝmǝrldađo nano laŋge ildi laŋǝno leđa lǝbaṯa lëbia đǝñano lënǝŋulu laɽo
         đeṯam,
         23 na lǝgamiar laŋge laŋǝno kaiñ ildi lǝgaṯar lero đame. laŋge laŋǝno isëndr ildi lero
         đame lǝbǝđǝni lame.
         24 orn laŋge laŋǝra laŋǝno laber lonaṯa wagǝnǝŋ tǝŋ, orn rǝmwa rëɽu laŋge pređ egaŋǝno
         na laŋge ildi lero đame, rënǝŋu ranaicǝlo đame đamiñaṯo lorǝba,
         25 ṯa laŋge laŋǝno alerṯe laɽia ɽetǝɽeteo, orn ṯa laŋge pređ laŋǝno aɽrǝmoṯe ŋen ŋǝlorǝba
         lomǝn.
         26 ndǝ waŋge gaŋǝno gǝnǝŋ ganeinu ŋen ŋubwa, laŋge pređ laneinu ŋen ŋubwa ldǝɽo. ndǝ
         waŋge gaŋǝno gǝnǝŋ gǝneinu ŋaɽrwa, laŋge pređ laŋǝra nano ldǝɽo.
         27 nṯia eum ñaŋ ñagaɽ aŋǝno yal masiya, ñaŋ pređ ñagaɽo laŋge laŋǝno ilëɽǝŋu.
         28 nṯia rǝmwa rëɽu leđa ikanisa, ananoŋ leđa ildi lwǝđweinu, na lomǝn ildi laɽwata ŋen
         ŋǝrǝmwa, na lomǝn tǝŋ ildi lǝbërrǝŋaiđia ŋen, na lomǝn ildi lëbǝđia aŋwara, na lomǝn
         ildi labakeiđia leđa luma, na lomǝn ildi lamǝđaṯa na lomǝn ildi ɽromǝṯwa ŋen ŋǝkanisa
         na lomǝn ildi laɽwata ole gero gǝlǝŋini.
         29 leđa pređ lwǝđweinu? leđa pređ laɽwata ŋen ŋǝrǝmwa? leđa pređ labërrǝŋaiđia ŋen?
         leđa pređ lëbǝđia aŋwara ?
         30 leđa pređ labakeiđia leđa luma ? leđa pređ laɽwata ole gero gǝlǝŋini? leđa pređ lokoɽǝbaica
         ole?
         31 onaṯr đǝnaica iđi đame đamiñaṯa lorǝba pređ. orn igǝndǝŋaicia đađ đaŋǝra kaiñ đamiñaṯa
         lorǝba pređ.

1 ndǝ igwaɽwata ole gǝleđa walla gǝmǝlaiyǝka, orn igero đubwa, igarno đǝpeini đǝsatrtr
         đupunia walla imǝŋ gǝbara,
         2 ndǝ igerṯo đǝnaica ṯa igaɽǝwađaṯa igǝbërrǝŋaiđia ŋen ŋǝrǝmwa na igaliŋeṯo ŋamǝɽa
         pređ, na đaliŋeṯa pređ, na ndǝ igerṯo đonaṯa pređ ṯa igaɽǝwađaṯa igabaṯa aiyǝn alo
         yomǝn, na igero đubwa, igarno wagero.
         3 na ndǝ iganaiđo laŋge pređ ǝllëɽǝñi ltetaŋ ltetaŋ na ndǝ iganaiđo aŋǝno ilëɽǝñi ṯa
         aiyuɽǝm, orn igero đubwa, đaɽǝjaica đero.
         4 đubwa đwalarano, na đananaiđia ŋen ŋaŋǝra. đubwa đaber đǝgiaṯađa ŋen. đubwa đaber
         đëminia bǝɽan, walla đinia enare.
         5 đubwa đaber đëbǝđia ŋen iŋi ŋeicia leđa nano na đaber đǝɽia eṯǝđa. đaber đǝjeiciano,
         na đaber đǝlëldǝŋǝđeinia eŋen ŋeicia,
         6 đaber đǝŋaŋǝrṯia ŋen nano ŋeicia orn đaŋǝra nano ŋenŋa ŋǝđeṯam.
         7 đubwa đaɽiñaṯa ŋen pređ, đǝđëndia ŋen elaŋge pređ, na đǝṯurṯia elaŋge pređ, na đwonḏǝṯo
         eŋen pređ.
         8 đubwa đaber đamǝndëđǝni. ndǝ đǝɽwata đëni đǝŋen ŋǝrǝmwa, điđ ađǝmǝndëđǝni. ndǝ ole
         gëni gero gǝlǝŋini, giđ aŋerṯe. ndǝ đaliŋeṯa đëni, điđ ađǝmǝndëđǝni.
         9 đaliŋeṯa iđëndr đafo pwa na đwaɽwata ŋen ŋǝrǝmwa iđëndr đafo pwa.
         10 orn ndǝ ŋen ŋeṯo ŋǝɽiñađeinu, ŋen iŋi ŋafo pwa ŋiđ aŋǝmǝndëđǝni.
         11 ndǝ igaɽo ŋere ŋǝta, igwaɽwata ndǝ ŋere ŋǝta, na igǝlëldǝŋǝđeinia eŋen ndǝ ŋere ŋǝta,
         na igaliŋeṯo ndǝ ŋere ŋǝta, orn ndǝ igaɽo maji goɽra igaŋgeicu ŋen ŋǝñere ñǝrra.
         12 điñǝđi lǝgwondaṯar ŋǝrǝm eŋaɽa, orn lǝgiđr alopǝđaiđr alseiđr ŋope. điñǝđi đaliŋeṯa
         đǝlëɽǝñi đafo pwa orn igiđ eliŋeṯe đurri ŋen ŋarno igǝlǝŋinu.
         13 nṯia laŋge ildi liɽijin laɽaŋa, đonaṯa na đǝṯurṯia ŋen na đubwa, orn đubwa đaɽnda
         iŋulu.

1 lëlđiñr đubwa na onaṯr đǝnaica đusila. orn onaṯr ŋen ṯa ñagǝbërrǝŋaiđia ŋen ŋǝrǝmwa
         ŋamiñaṯo đǝnaica pređ.
         2 eđa igi gwaɽwata ole garto gero gǝliŋini gaber gwaɽwatiṯia leđa orn gwaɽwatiṯia rǝmwa,
         ŋen ŋanṯa eđa gero gǝnǝŋ gǝnna. gënǝŋu gwaɽwata ŋamǝɽa igusil.
         3 orn eđa igi gabërrǝŋaicia leđa ŋen ŋǝrǝmwa gënǝŋu gwaɽwatiṯia leđa ŋen iŋi ŋalakaɽǝjaicia
         eŋen na ŋǝlonḏǝjeiei na ŋǝlǝbǝɽia nano.
         4 eđa gwaɽwata ole gero gǝlǝŋini gabakaɽǝjeinu eŋen bǝɽan, orn eđa gabërrǝŋaiđia ŋen
         ŋǝrǝmwa gënǝŋu gabakaɽǝjaicia leđa lǝkanisa eŋen.
         5 igwonaṯa ñaŋ pređ ṯa ñaɽwate ole gero gǝlǝŋini, orn igwonaṯa ñaŋ pređ ṯa ñërrǝŋaici
         leđa ŋen ŋǝrǝmwa ŋamiñaṯo lorǝba ŋen ŋanṯa eđa gabërrǝŋaicia leđa ŋen gamiñaṯo eđa
         gwaɽwata ole gero gǝlǝŋini, illi nđǝ gokoɽǝbaica ole ṯa kanisa ađakaɽǝjeini eŋen.
         6 nṯia lorlđaiñ, ndǝ igeṯǝnde nano olega gero gǝlǝŋini igiđ enđamǝđaṯe ṯau, illi ndǝ
         igǝndǝɽwatiṯia eŋen ŋǝđamiñaṯa irǝmwa walla ŋǝđaliŋeṯa walla ŋǝđǝɽwata walla ŋǝđërrǝŋaiđia
         ŋen ŋǝrǝmwa?
         7 nṯia cum laŋge ilđi lero lamǝṯia ildi lerṯo ole, ndǝ lǝmëgǝŋ walla mberǝmbera, ndǝ
         lero laberṯia ole ɽetǝɽeteo, ŋen ŋiđ aŋǝlǝŋini ṯau?
         8 nđǝ đal đaber đabara ŋope, esegi giđ aŋǝbǝɽeṯe nano ŋen ŋanṯa đǝbwaiñǝđia?
         9 nṯia cum eñaŋ. ndǝ ñagaber ñagwaɽwata ŋen ŋǝlǝŋinu olega, ŋen ŋǝlwaɽǝnu ŋiđ aŋǝliŋini
         ṯau? ŋen ŋanṯa ñagwaɽwata ṯa eđǝber mǝɽǝmǝɽeñ.
         10 aŋgaica ole gëni gwaiña alo na pređ gerṯo ŋeniano.
         11 nṯia nđǝ igaijǝba ŋen ŋole eđa gwaɽwata, igaɽǝṯǝma ilia, na eđa gwaɽwata gaɽǝṯiñi
         ilia.
         12 na ñaŋ cum, ŋen ŋanṯa ñagëɽǝđiaŋǝno ñagwonaṯa đǝnaica đusila, nḏǝjeicr ŋen ndano
         ṯa ñafeṯe ŋope eŋen iŋi ŋabakaɽǝjaicia leđa lǝkanisa eŋen.
         13 ŋen ŋafǝṯia eđa gwaɽwata ole gero gǝlǝŋini, ŋgiṯǝma aŋǝṯurṯi rǝmwa ṯa gënǝŋu ṯaŋkoɽǝbaico
         ole.
         14 nđǝ igaṯurṯia rǝmwa ole gero gǝlǝŋini, usila gǝlëɽǝñi gaṯurṯia rǝmwa, orn ŋaṯǝɽa
         ŋǝlëɽǝñi ŋaber ŋarlđia.
         15 nṯia ŋen ŋafo ṯau? igiđ iṯurṯi rǝmwa usilaga gǝlëɽǝñi orn igiđ iṯurṯi rǝmwa ŋaṯǝɽaŋa
         cum. igiđ yalǝŋiṯi rǝmwa usilaga orn igiđi yalǝŋiṯi rǝmwa ŋaṯǝɽaŋa cum.
         16 ŋen ŋanṯa nđǝ agaŋërṯu rǝmwa nano usilaga gǝlaɽǝŋa, eđa gǝnǝŋ eleđa laijǝba, gënǝŋu
         giđ aŋǝlwaɽe amin ṯau? ŋen ŋanṯa gaijǝba ŋen agwalwaɽo.
         17 agaŋërṯu rǝmwa nano ŋope, orn eđa gwomǝn gaber gabakaɽǝjeini eŋen.
         18 igaŋërṯu rǝmwa nano ŋen ŋanṯa igwaɽwata ole gero gǝlǝŋini igamiñaṯǝnde pređ,
         19 orn ikanisa igwonaṯa ŋen ṯa igwaɽwata ŋen đenǝŋ ŋaṯǝɽaŋa ŋǝlëɽǝñi, ṯa yërrǝŋaici
         leđa lomǝn ŋen, ŋamiñaṯo ŋen ṯa igwaɽwata ŋen alǝf ređ olega gero gǝlǝŋini.
         20 lorldaiñ, ñerṯe ñagǝɽia ñere eŋaṯǝɽa eŋalo. ɽeṯr ñere eŋen ŋeicia, orn ɽeṯr leđa
         loɽra eŋaṯǝɽa.
         21 ŋen ŋǝwërđǝnu egađam gal ganun ṯa, elǝŋ rǝmwa raṯa igiđ eɽwatiṯia leđa ildi leđala
         lerṯo ole gwomǝn na ëiñuaya eleđa laɽ ilia, orn lamǝlu laiñǝnaṯa.
         22 nṯia đǝɽwata olega gero gǝlǝŋini đëni đaɽo ŋamǝla, gerṯa eleđa ildi lëndu ŋen orn
         eleđa ildi lero lǝbendia ŋen. orn đërrǝŋaiđia ŋen đëni ŋen ŋanṯa leđa ildi lëndu ŋen,
         gerṯa ŋen ŋanṯa leđa lero lǝbendia ŋen.
         23 nṯia ndǝ leđa lǝkanisa larraiđia alo yǝnǝŋ, na pređ lwaɽwata ole ɽetǝɽeteo, gero
         gǝlǝŋini, orn leđa leṯo ildi laijǝba ŋen walla lero lǝbendia ŋen, lënǝŋulu laber liđ
         alaṯa ṯa ñagaɽo nëɽi?
         24 orn ndǝ pređ ñagabërrǝŋaicia leđa ŋen ŋǝrǝmwa na ndǝ eđa geṯo igi gaijǝba ŋen walla
         gero gǝbendia ŋen gënǝŋu giđ aŋǝliŋeṯe ŋen ŋeicia ŋǝlëɽǝŋu, ŋen ŋanṯa eŋen eŋalo pređ,
         na giđ aŋinḏeini eñaŋ pređ.
         25 nṯia ŋamǝɽa ŋara gǝlëɽǝŋu ŋiđ aŋǝlǝŋini. nṯia gënǝŋu giđ aŋuđǝñiṯi rǝmwa alo aŋǝbuŋṯi,
         na giđ aŋǝlwaɽe ṯa, đeṯam rǝmwa ñagafǝlda.
         26 ŋen ŋaɽo ṯau lorldaiñ? ndǝ ñagararraiđia ñaŋ ñagerṯo ŋen iŋi, eđa gǝnǝŋ gerṯo ŋǝlǝŋa,
         na gwomǝn gerṯo đërrǝŋaiđia ŋen, na gwomǝn tǝŋ gerṯo ŋen ŋamiñaṯǝma, na gwomǝn gerṯo
         ole gero gǝlǝŋini, na gwomǝn tǝŋ gwonaṯa gokoɽǝbaica ŋen. ŋgiṯr ŋen pređ aŋiđǝni ṯa
         aŋakaɽǝjaiđe eŋen.
         27 ndǝ leđa laɽwata ole gero gǝlǝŋini, ŋgiṯǝrldo liɽijan walla liɽijin ikǝrǝŋ, na iliga
         elden na ŋgiṯr eđa gǝnǝŋ ṯaŋkoɽǝbaico ole.
         28 ndǝ eđa gero gǝnǝŋ gaɽǝwađaṯa gokoɽǝbaicia ole, ŋgiṯǝma aŋǝbwaiñe ŋǝma ikanisa, orn
         ŋgiṯǝma aŋǝɽwatinṯi bǝɽan na aŋǝɽwatiṯi rǝmwa.
         29 ŋgiṯr leđa liɽijan walla liɽijin alërrǝŋaici leđa ŋen, na leđa lomǝn alëldǝŋǝđeini
         eŋen ŋǝleđa ildi laɽwata.
         30 ndǝ ŋen ŋamiñiṯu eđa gǝnǝŋ igi gaɽaŋalo, ŋgiṯr eđa igi gananoŋ aŋǝbwaiñe ŋǝma,
         31 ŋen ŋanṯa ñaŋ pređ ñagaɽǝwađaṯa ñagabërrǝŋaieia leđa ŋen, ñagǝnenǝŋ, ṯa pređ ñërrǝŋeini
         ŋen, na pređ ñonđǝjeini.
         32 na nusila nǝleđa lǝbërrǝŋaiđia ŋen ŋǝrǝmwa, nanaṯa leđa ildi lǝbërrǝŋaiđia ŋen ŋǝrǝmwa.
         33 ŋen ŋanṯa rǝmwa gerṯa rǝmwa rǝŋen ŋurǝgǝđu orn rǝđëuṯaralo. garno ŋen ŋafo ikamsa
         alo pređ đǝleđa ltǝɽe ɽrǝmwa,
         34 ŋgiṯr liji eldalo ɽrlda alǝbwaiñe ŋǝma ikanisa, ŋen ŋanṯa ŋen ŋëđǝñinu ṯa laɽwata.
         ŋgiṯǝrldo aɽreṯe enare garno ŋen ŋǝwërđǝnu igal ganun.
         35 ndǝ lonaṯa lǝbërrǝŋeinia ŋen ŋǝnǝŋ, ŋgiṯǝrldo aleɽǝđo ebaŋgenanda eneɽa tǝŋgen, ŋen
         ŋanṯa đirǝwano đëni nđǝ liji ɽrlđa laɽwata ikanisa.
         36 fǝñaŋ ñaŋgi ŋen ŋǝrǝmwa ŋamiñǝnđau? walla ŋarǝmaṯande nano ikǝrǝŋ ?
         37 ndǝ eđa gǝnǝŋ gabaṯa ṯa gaɽo nabi walla gerṯo đǝnaica đusila, ŋgiṯǝmar aŋaliŋeṯe
         ṯa ŋen pređ iŋi igǝwërđǝṯǝnde fǝŋu ŋen ŋelǝŋ rǝmwa.
         38 orn ndǝ eđa gǝnǝŋ gaijǝbaṯa, ŋgiṯǝmar aŋaijǝbeini.
         39 fǝṯia lorldaiñ, onaṯr ṯa ñagabërrǝŋaieia leđa ŋen ŋǝrǝmwa, na ñerṯe ñaganeđa leđa
         laɽwata olega gero gǝlǝŋini.
         40 ŋgiṯr laŋge pređ aliđǝni ŋope na alṯuɽǝđeini.

1 igalǝŋiđeinǝndau lorldaiñ, ŋenŋa ŋaŋǝra ŋal masiya iŋi igërrǝŋaieǝnde. ñagamo ŋen
         iŋi, na ñagaɽaŋau,
         2 na ñagowëbǝrvi, ndǝ ñagǝbendeicia ŋen iŋi ŋaŋǝra igërrǝŋaicǝnde, illi ndǝ ñagëndu
         mǝɽǝmǝɽeñ.
         3 iganaicǝnde ŋen iŋi ŋaɽnda iŋi igamo, ṯa al masiya gaiyo ŋen ŋanṯa ŋen ŋeieia iŋëndr,
         ŋen ŋarno ŋǝwërđǝnu egađam gǝrǝmwa,
         4 na ṯa gurnu nǝŋǝtuđini ndǝ ñoman ñaɽo ñiɽijin, ŋen ŋarno ŋǝwërđǝnu egađam gǝrǝmwa,
         5 na ṯa gamiñiṯu sifa na ṯalǝmis isi ređ nemiñe eɽijan.
         6 orn nǝŋǝmiñiṯi leđa ildi lamiñaṯo miyya đenǝŋ ilđi lëndu ŋen, na leđa lwaiña iŋulu
         lamǝṯia mǝlđin, orn lǝmaṯan laiyo.
         7 orn nǝŋǝmiñiṯi yagub, na leđa pređ ildi lǝđweinu,
         8 orn iliga lǝnḏurṯu nǝŋǝñǝmiñiṯi garno igaɽo ŋere ŋuɽǝbǝđǝniano.
         9 igǝta igamiñaṯa leđa pređ ilđi lǝđweinu, orn igaṯa igero igarǝjǝđaṯa eŋen ṯa igabënǝjǝnia
         eđa gwǝđweinu, ŋen ŋanṯa igananaico kanisa đǝrǝmwa ŋen ŋubwa kaiñ.
         10 orn igarno ṯia điñǝđi đǝnaicađa mǝɽǝmǝɽeñ đǝrǝmwa, na đǝnaica đǝlëɽǝŋu iđi đǝneiniñi
         gerṯa đaɽo mǝɽǝmǝɽeñ, orn igiđu ŋǝmëɽria ŋwaiña igamiñaṯǝlo pređ, orn gerṯa fiñi,
         orn đǝnaica mǝɽǝmǝɽeñ đǝrǝmwa iđi ñagafǝldǝga.
         11 ŋen ŋafǝṯia ndǝ fiñi walla ndǝ fǝŋulu, fǝŋen iŋi ñaga-bërrǝŋaicia leđa na fǝŋen iŋi
         ñaganǝñaŋ ñagëndu.
         12 điñǝđi ndǝ ŋen ŋal masiya ŋërrǝŋeinu ṯa gatuđinu eŋǝɽaiñ, ŋen ŋanṯau leđa lǝmaṯan
         eñaŋ lǝbaṯa ṯa đǝtwođa eŋǝɽaiñ đero?
         13 orn ndǝ đǝtwođa eŋǝɽaiñ đero, al masiya gero gǝtuđini cum.
         14 orn ndǝ al masiya gero gǝtuđini eŋǝɽaiñ, đërrǝŋaiđia ŋen eđaiñ đǝpiano na đonaṯa
         eđalo đǝpiano cum.
         15 na nanda ñagafiđǝnu ñagaɽǝlen eŋen ŋǝrǝmwa, ŋen ŋanṯa ñagwalwaɽo đamǝđaṯa iđi đǝrǝmwa
         ṯa ratuđu al masiya, orn rënǝŋu rero ramatuđi ndǝ leđa laiyo lero latuđini.
         16 ŋen ŋanṯa ndǝ leđa lero latuđini, al masiya gero gatuđini cum.
         17 orn ndǝ al masiya gero gǝtuđini, đonaṯa eđalo đǝpiano, na ñagafo mǝldin eŋabǝɽa ŋǝŋen
         eŋalo ŋeicia.
         18 na leđa ildi laiyo igal masiya lamǝndëđǝnu cum.
         19 ndǝ iđamǝṯia iđi ikǝrǝŋ lǝgǝṯurṯiar ŋen igal masiya, lǝgaɽr ŋǝbaiyaŋǝno lǝgamiñaṯr
         leđa pređ.
         20 orn đeṯam al masiya gatuđinu eŋǝɽaiñ nǝŋǝɽeṯe đǝrlde đananoŋ đǝleđa ildi laiyo.
         21 ŋen ŋanṯa ŋen ŋarno ŋǝɽaiñ ŋeṯo egeđa gǝnǝŋ, nṯia cum đǝtwođa eŋǝɽaiñ đeṯo egeđa
         garto.
         22 ŋen ŋarno leđa pređ lǝbaiya egađǝm, nṯia cum leđa pređ liđ aliđǝni lamǝṯia igal masiya.
         23 ŋen pređ ŋeṯo igǝṯǝrria. ananoŋ al masiya igi gaɽo đǝrlde đananoŋ, orn leđa ildi
         lal masiya iliga lǝđoɽǝbǝđi đǝlëɽǝŋu,
         24 orn đǝmǝndëđǝnia ndǝ gënǝŋu giđ aŋanaice rǝmwa ŋǝlǝŋe irri raɽo đaṯa, ndǝ gamǝndađo
         ŋǝlǝŋe pređ ɽetǝɽeteo na ŋabǝɽa pređ.
         25 ŋen ŋanṯa đeṯam al masiya giđ aŋfeṯe eŋǝlǝŋ liga gamǝlu gǝbëɽi laŋge pređ ildi lǝgeama
         erǝmanǝŋ.
         26 na waŋge igi gǝgeama, igi giđ aŋǝmǝndëđǝni gǝnḏurṯu alo fǝŋu ŋǝɽaiñ.
         27 ŋen ŋanṯa rǝmwa rëɽu laŋge pređ eŋǝlǝŋe ŋal masiya erǝmanǝŋ rǝlëɽǝŋu. orn ndǝ ŋen
         ŋǝlwaɽǝnu ṯa laŋge lëɽǝnu eŋǝlǝŋe ŋǝlëɽǝŋu, ŋen ŋǝliŋinu ṯa fǝŋulu laŋge pređ illi
         rënǝŋu irri rëɽu laŋge pređ eŋǝlǝŋe ŋǝlëɽǝŋu.
         28 na ndǝ laŋge pređ lëɽǝnu eŋǝlǝŋe ŋiđia gënǝŋu giđ aŋǝɽeṯe eŋǝlǝŋe ŋǝrǝmwa irri rëɽu
         laŋge pređ eŋǝlǝŋe ŋiđia, ṯa rǝmwa arǝfeṯe eŋen pređ na ŋen pređ aŋfeṯe iŋu.
         29 ndǝ ŋen ŋero ŋafǝṯia, leđa ildi lananeinu mamuḏiya ŋen ŋanṯa leđa ilđi laiyo liđ
         aliđi ṯau? ŋen ŋanṯau lënǝŋulu lananeini mamuḏiya ŋen ŋanṯa leđa ildi laiyo ndǝ laber
         latuđini?
         30 na cum nanda ñagǝbenṯia eŋen ŋubwa ëđǝñin pređ eđa?
         31 igǝbenṯia eŋǝɽaiñ ñoman pređ. igwalwaɽo ṯa ŋen iŋi ŋǝđeṯam đëminiađa đǝlëɽǝñi eñaŋ
         igal masiya yesu, elǝŋ igënđr.
         32 ndǝ ñagëpǝđu đwalađa đeđǝñwa alo yafǝsus eŋen ŋǝleđa, fǝđaɽǝjaica đaŋga nđǝ leđa
         laiyo lero lǝtuđini? ŋgiṯǝndr alǝsr na alṯr ŋen ŋanṯa eṯeɽe lǝgabaiyar.
         33 ñerṯe ñagǝbǝđǝni ŋađǝna. đaɽaŋa leđala leicia đëbǝđia ŋen ŋaŋǝra ŋeicia.
         34 tođr eŋen ŋuđǝrwaṯo na ñerṯe ñagëbǝđia ŋen ŋeicia mǝldin, ŋen ŋanṯa leđa lǝmaṯan
         lero laberṯia đaliŋeṯa đǝrǝmwa. igwalwaɽo ṯia ŋen ŋanṯa ñirǝwano.
         35 orn leđa lǝmaṯan lǝbaṯa, leđa laiyo latuđini ṯau? na aŋǝno isi lënǝŋulu leṯau yiđ
         aiyǝɽeṯe ṯau?
         36 agero ŋaṯǝɽa, waŋge igi agǝwađa gaber gatođa eđamǝṯia illi ndǝ gaiyo.
         37 na ŋǝlwa iŋi agǝwađǝlo, agero agǝwađa aŋǝno yakǝl isi yiđ aiyefeṯe, orn ŋǝlwa ŋǝmaṯan
         ŋǝpiano, aŋgaica ŋwana walla ŋǝlwa ŋomǝn tǝŋ.
         38 orn rǝmwa ranaicǝlo aŋǝno, eŋen ŋǝlëɽǝŋu, ŋǝlwa pređ ŋerṯo aŋǝno ɽetǝɽeteo.
         39 eđe pređ gerṯa yaɽ ento, orn eđe yǝleđa na eđe yomǝn tǝŋ yǝđwala na eđe yomǝn tǝŋ
         yǝlǝmme na eđe yomǝn tǝŋ yǝndǝfia.
         40 na aŋǝno yëni iltuŋga pǝlelo, na aŋǝno yalo, orn ŋaɽrwa ŋaŋǝno yelo ŋarto, na ŋaɽrwa
         ŋaŋǝno yalo ŋarto.
         41 ŋaɽrwa ŋëni ŋunto ŋëđǝñina, na ŋaɽrwa ŋomǝn tǝŋ ŋubwa, na ŋaɽrwa ŋomǝn tǝŋ ŋǝropa
         na ropa rafo ɽetǝɽeteo eŋaɽrwa.
         42 na eum đatuđia đǝleđa laiyo đafo ṯia. aŋǝno yǝwëđǝnu necǝbǝre, orn yatuđini niyerṯe
         yǝcǝbǝre kwai kwai.
         43 yǝwëđǝnu ŋaɽrwa ŋero, orn yatuđini yerṯo ŋaɽrwa. yǝwëđǝnu yëbia orn yatuđini yerṯo
         ŋabǝɽa.
         44 aŋǝno yǝwëđǝnu yaɽ aŋǝno yalo, orn yatuđini yaɽ aŋǝno yusila. ndǝ aŋǝno yëni yalo,
         đeṯam aŋǝno yëni yusila cum.
         45 nṯia cum ŋen ŋǝwërđǝnu ṯa, eđa gananoŋ, ađǝm, gafo gaɽ ufuđa gamǝṯo, ađǝm gǝnḏurṯu
         alo giđǝnu gaɽ usila igi gananaiđia đamǝṯia.
         46 orn laŋge lusila gerṯa laɽnda, orn laŋge lalo, na laŋge lusila lafo nḏurṯu.
         47 eđa gaɽnda geṯo alo, giđǝnu đuđađa, orn eđa gǝnḏurṯu geṯo elo.
         48 leđa ilđi liđǝnu đuđađa larno eđa gakǝl giđǝnu đuđađa, na leđa lelo larno eđa igi
         geṯo elo.
         49 ŋen ŋarno lǝgafr lǝgarnr eđa giđǝnu đuđađa, nṯia cum ligiđr alarneṯr eđa gelo.
         50 orn igwalwaɽǝṯia ŋen iŋi lorldaiñ. eđe na ŋǝfǝni laber laɽǝwađaṯa larraṯa eŋǝlǝŋe
         ŋǝrǝmwa. na igi gaicǝbǝro gaber gaɽǝwađaṯa garraṯa ewaŋge igi gaber gaicǝbǝre.
         51 nǝr. igandǝlwaɽǝṯia ŋamǝɽa. gerṯa lǝgǝbaiyar pređ, orn nëndr pređ lǝgiđr almǝlëđǝnr
         52 iliga lǝtefr kaiñ iliga lǝđal đǝnḏurṯu alo. đal điđ ađare, na leđa ildi laiyo liđ
         altuđini, laber liđ alǝcǝbǝre kwai kwai, na lëndr lǝgiđr almǝlëđǝnr,
         53 ŋen ŋanṯa đeṯam ŋen iŋi ŋǝđaicǝbǝre ŋiđ aŋëɽǝni ŋen nano ŋǝđero đaicǝbǝre. na ŋen
         iŋi ŋabaiya ŋiđ aŋëɽǝni ŋen nano ŋaber ŋabaiya.
         54 orn ndǝ ŋen iŋi ŋǝđaicǝbǝre ŋëɽǝnu ŋen nano ŋǝđero đaicǝbǝre, na ndǝ ŋen iŋi ŋabaiya
         ŋëɽǝnu ŋen nano ŋaber ŋabaiya, ŋen ŋiđ aŋǝɽiñǝđeini iŋi ŋǝwërđǝnu ṯa, ŋǝɽaiñ ŋarnǝnu
         eđǝđama.
         55 ya ŋǝɽaiñ, đǝwađa đuŋga đǝlaɽǝŋa? ya ŋǝɽaiñ, đǝđama đuŋga đǝlaɽǝŋa?
         56 đǝwađa đǝŋǝɽaiñ, fǝŋu ŋen ŋeicia, na ŋabǝɽa ŋǝŋen ŋeicia fǝŋu ŋen ŋal ganun.
         57 orn lǝgaŋǝrṯr rǝmwa nano irri randǝnanaicar đǝđama elǝŋga igëndr yesu masiya.
         58 ŋen ŋafǝṯia lorldaiñ lubwamya, ɽeṯr ñagwonḏǝṯo, ñagaber ñagǝtësǝnia, laldëđǝnr alo
         jaica eŋǝmëɽria ŋelǝŋ rǝmwa, ŋen ŋanṯa ñagaliŋeṯo ṯa ŋǝmëɽria eŋalo egelǝŋ rǝmwa gerṯa
         ŋǝpiano.

1 điñǝđi ŋen ŋǝđǝmama gǝrus ŋen ŋanṯa leđa ɽrǝmwa igandonaṯa ñagëbǝđia ŋen ŋarno igwalwaɽǝṯu
         leđa lǝkanisa alo igalǝṯiya ṯa aliđi ṯia.
         2 ñoman pređ eloman lǝnëiñua igusbua ŋgiṯr leđa pređ alëɽi laŋge alǝsoŋ, ṯalakaɽǝjaico
         laŋge ŋen ŋarno lënǝŋulu lamǝlo, ṯa ndǝ igeṯo đǝmama gǝrus ađerṯe.
         3 ndǝ igarǝmaṯǝnde nano igiđ eđwaṯe leđa ildi ñagǝlwonaṯa nađamna ṯa alǝme laŋge ildi
         ñaganaiđǝlo ikanisa, ṯa aldeɽe alo yursalim.
         4 ndǝ ŋen ŋafo ŋame ṯa igabǝla cum, ñagiđi ñaɽǝlda.
         5 igiđ endeṯa nano ndǝ igamiño alo imakṯunia, ŋen ŋanṯa đeṯam igiđ yamiñe alo imakṯunia.
         6 na aŋgaica lǝgiđr alɽaŋr tǝŋgalo, aŋgaica lǝgiđr alɽaŋr obǝđaiya, ṯa ñǝñamǝđaṯe eđađ
         alo isi igabǝṯau.
         7 ŋen ŋanṯa igaber igwonaṯa igandǝnwana iliga lǝtefr orn igwonaṯa lǝgaɽaŋar liga lwalano,
         ndǝ elǝŋ rǝmwa rǝŋgiṯiñi.
         8 orn igiđ eɽaŋe alo yafǝsus ŋen loman lamǝlu ildi lǝbernia al kamsin.
         9 ŋen ŋanṯa ëuwǝr yëni igagiđǝnṯiñi ŋen ŋanṯa ŋǝmëɽria ŋǝrǝmwa ŋwaiña, na leđa lëni
         lwaiña lagiaiñi.
         10 ndǝ ṯimǝđawus geṯo rǝmoṯr ŋen ṯa ñafeṯǝlda ŋǝđaiña aŋerṯe, ŋen ŋanṯa gënǝŋu gëbǝđia
         ŋǝmëɽria ŋelǝŋ rǝmwa ŋarno igëbǝđia.
         11 ñerṯe ñaŋgiṯi eđa gǝnǝŋ gǝmaneđa. orn đwaṯǝmar nëiñua đaŋǝrađa nano eđalo, ṯa aŋǝñeṯa
         nano, ŋen ŋanṯa ñagamaṯurṯia lorldaiñala.
         12 na ŋen ŋoraiñ abullus igeɽǝđǝma kaiñ ṯa aŋǝndeṯa nano lorldaiñala. orn gero gameđǝño
         ṯa geṯǝnđe nano điñǝđi, orn giđ aŋela ndǝ liga lafo.
         13 apr sǝndua, ñaɽaŋe ñagwonḏǝṯo đonaṯađa. iđǝnr ñagarrwa, ñiđǝni ñagwonḏǝṯo.
         14 ŋgiṯr ŋen pređ eŋalo aŋiđǝni đubwiđiađa.
         15 igandeɽǝđia lorldaiñ. ñagaliŋeṯo leđa legeɽa lisṯǝfanus, ṯa lënǝŋulu laɽo đǝrlde
         đananoŋ đalo yakaiya, na lanaiđo ntam enen ṯa alǝđuɽǝđǝnṯi leđa ɽrǝmwa.
         16 ñaŋ curn, ëɽr ntam enalo pǝlalo eleđa ildi lǝɽnda larno ildi na eleđa pređ ildi ñagǝldiđialda
         ŋǝmëɽria, na ildi lëbǝđia ŋǝmëɽria kaiñ.
         17 orn igaŋǝra nano ŋen ŋanṯa isṯǝfanus na farṯunaṯus na akaikus leṯǝñi nano, ŋen ŋanṯa
         lënǝŋulu lunḏǝjaico đǝfia pwa eđalo.
         18 lënǝŋulu latuđu usila gǝlëɽǝñi na nusila enalo. ŋen ŋafǝṯia lǝŋeṯr leđa larno ṯia.
         19 leđa lǝkanisa đalo yasiya leɽǝđǝnde. akila na briska na kanisa iđi đǝrarraiđia egeɽa
         egen leɽǝđǝnde egelǝŋ yesu.
         20 lorldaiñ pređ leɽǝđǝnee. ekeɽǝđǝđr đǝkëndǝđiađano đatǝɽe.
         21 fiñi bulus igeɽǝđǝnde đaŋđa đǝlëɽǝñi.
         22 ndǝ eđa gǝnǝŋ gero gubwa elǝŋga yesu, ŋgiṯǝmar aŋǝbuŋǝni. elǝŋ yesu igëndr, elaŋ.
         23 igǝbeɽǝđia ṯa đǝnaica mǝɽǝmǝɽeñ đelǝŋ yesu ñafeṯǝlda.
         24 na đubwiđia đǝlëɽǝñi ñagafǝlda pređ igal masiya yesu.2 kǝrunđus2 kǝrunđus2 kǝrunđus2 kǝrunđus2 kǝrunđus
         
            

         
      
   
      
         2 kǝrunđus

         1
1 fiñi bulus ñiŋgi igaɽo đǝđweinia đal masiya yesu eŋen iŋi rǝmwa ronaṯa, na oraiñ
         ṯimǝđawus. ñageɽǝđo leđa lǝkamsa đǝrǝmwa alo ikǝrunđus na leđa pređ ltǝɽe ɽrǝmwa alo
         yakaiya.
         2 ñagǝbeɽǝđia ṯa rǝmwa, papa igëndr na elǝŋ yesu masiya alǝndǝnaice đǝbuŋṯia đusila
         na đëuṯaralo.
         3 ñagǝbeɽǝđia ṯa rǝmwa na đaṯa relǝŋ igëndr yesu masiya arǝbuŋǝnṯi, irri ragagiaṯa
         leđa ŋabaiya nano na irri raɽo rǝmwa irri rananaiđia đǝbǝɽiano.
         4 rënǝŋu randǝbǝɽia nano eŋen pređ ŋubwa ñaganeinia nṯia nanda ñagaɽǝwađaṯa ñagǝbǝɽia
         leđa nano ildi laneini ŋen ŋubwa đǝbǝɽiađa nano iđi rënǝŋu randeyǝbǝɽia nano.
         5 ŋen ŋanṯa, garno ŋen ŋubwa iŋi al masiya gananeinu ŋabakǝɽǝjeini inëndr, nṯia cum
         đǝbǝɽia nano iđi ñaganeini al masiyaga đǝbakǝɽǝjeini.
         6 ndǝ nanda ñagananeinu ŋen ŋubwa fǝŋen ŋanṯa đǝbǝɽia nano eđalo na đëbǝria eđalo.
         ndǝ nanda ñagabǝɽinia nano fǝŋen ŋanṯa đǝbǝɽia nano iđi ñaŋ ñagerṯo eđaɽiñaṯa eđalo
         eŋen ŋubwa ŋeicia iŋi ñagananeinia, na ŋen iŋi ŋubwa ŋeicia ŋaɽo ŋunto ŋenŋa ŋubwa
         ŋeicia iŋi nanda ñagananeinia.
         7 ŋen eŋalo iŋi nanda ñagauṯurṯia ŋen ŋanṯa ñaŋ ŋiđǝnu ŋwonḏǝṯo, ŋen ŋanṯa nanda ñagaliŋeṯo
         ṯa ŋen ŋarno ñaŋ ñagënṯu eđǝɽǝbǝđia eŋen ŋubwa ŋeicia iŋi nanda ñagananeinia, nṯia
         cum ñaŋ ñagiđi ñënṯi eđǝɽǝbǝđia eŋen ŋǝđǝbǝɽiano eđaiñ.
         8 ŋen ŋanṯa, lorldaiñ, nanda ñagaber ñagwonaṯa ṯa ñaŋ ñagaijǝba ŋen ŋubwa ŋeicia ñaganeinu
         alo yasiya ŋen ŋanṯa ñagafo ñagarldađemu alo kaiñ enare. ŋabǝɽa eŋaiñ ŋafo ŋamǝndëđǝnu
         iŋi ñagaiyaɽiñaṯa ŋen na ñagaṯa ṯa aŋgaica đamǝṯia eđaiñ đamǝndëđǝnia.
         9 đeṯam ñagaṯa ṯa ñaganeinu ŋen ṯa ñaiye, ṯa ñerṯe ñagaṯurwa eŋabǝɽa eŋaiñ, orn eŋabǝɽa
         ŋǝrǝmwa irri ratuđi leđa eŋǝɽaiñ.
         10 rënǝŋu rëbǝrǝnde eŋǝɽaiñ ŋinia na rënǝŋu riđ arǝndëbǝri tǝŋ. nanda ñagëɽu ŋen iŋu
         iŋi ñagauṯurṯia, ṯa rënǝŋu riđ arǝndëbǝri mǝldin,
         11 ndǝ ñaŋ ñagǝndamǝđaṯa ndǝ ñagabekeɽǝđia rǝmwa ŋen ŋanṯa nanda, nṯia leđa lwaiña liđ
         alǝŋërṯi rǝmwa nano ŋen ŋanṯa nanda eŋen ŋǝđǝbuŋṯia đǝrǝmwa irri rënǝŋu rǝndǝnanaicia
         ŋen ŋanṯa leđa lwaiña lekeɽǝđo ṯia.
         12 orn fǝđëminia iđi eđaiñ, na nara enaiñ ini nwaɽwata đeṯam naɽo đamǝđaṯa cum, ṯa ñagiđu
         ŋǝmëɽria ŋenŋa ŋatǝɽe na ŋuđǝrwaṯo rǝmwa nëiñua, na leđa nëiñua lalo, na đeṯam ñaŋ
         nëiñua, gerṯa ŋenŋa ŋǝđaliŋeṯa ŋen nǝsi đalo orn đǝnaicađa mǝɽǝmǝɽeñ đǝrǝmwa.
         13 ŋen ŋanṯa nanda ñagǝndǝwërđǝṯia ŋen ikǝrǝŋ iŋi ñaŋ ñagaɽǝwađaṯa ñagauɽwata na ñagaliŋeṯo.
         igwonaṯa ṯa ñaŋ ñaliŋeṯe ŋen iŋi pređ,
         14 garno ñagafo ñagaliŋeṯo ŋen ŋǝmaṯan ŋǝlëɽǝñi. nanda ñagwonaṯa ṯa ñaŋ ñaliŋeṯe ṯa
         ñaɽǝwađaṯe ñagëminia inanda, ŋen ŋarno nanda ñagaɽǝwađaṯa ñagëminia eñaŋ iloman lelǝŋ
         yesu.
         15 fǝŋen ŋanṯa igafo igerṯo đëɽǝni đǝñano iđi, ṯa igëɽu ŋen ṯa igeṯǝnde nano, ṯa ñamǝđeini
         ñoman ñiɽijan.
         16 na ṯa igiđi endaumiñe ndǝ igabǝṯa alo imakṯunia, na ndǝ igamiña alo imakṯunia ṯa
         igiđi enđoɽǝbaṯe nano, na ṯa ñaŋ ñagiđi ñaiñǝđwaṯe eđađ iđi đabǝṯa alo yuḏiya.
         17 ndǝ igëɽu ŋen iŋi igëɽu mǝɽǝmǝɽeñ? walla igëbǝɽi ŋen ŋǝlëɽǝñi eŋen ŋaŋǝno ṯa yaṯa,
         a bipi ndǝ ŋen ŋero?
         18 ŋen ŋarno rǝmwa raɽo đeṯam nṯia cum đërrǝŋaiđia đǝŋen eđaiñ eñaŋ đero đaɽo a, ndǝ
         ŋen ŋero.
         19 iđia gǝrǝmwa, yesu masiya, igi silǝwanus na ṯimǝđawus na ñi ñagërrǝŋaicǝnde ŋen ŋǝlëɽǝŋu,
         gerṯa gënǝŋu gaɽo a na ndo. orn iŋu ŋen ŋaɽo a jaica.
         20 ŋen ŋanṯa ŋen pređ iŋi rǝmwa rëɽu ŋaɽo a jaica jaica ŋuga. nṯia ndǝ lǝgǝbaṯar amin
         ŋuga lǝgananaiciar rǝmwa ŋaɽrwa.
         21 orn fǝrǝmwa irri randonḏeiciar ñaŋǝlda igal masiya na rënǝŋu rëɽǝnde eŋǝmëɽria,
         22 na rëɽǝnde ŋwëɽiña nano ŋǝlëɽǝŋu na ranaicǝnde usila gǝlëɽǝŋu gatǝɽe enar enaiñ na
         ŋen iŋi ŋaɽo ŋǝmaṯan ananoŋ ŋǝlaŋge pređ rënǝŋu riđ arǝnđǝnaice.
         23 orn igwundǝđia rǝmwa ṯa rënǝŋu arǝɽeṯe đamǝđaṯa eŋen iŋi ŋafo igusila gǝlëɽǝñi, ṯa
         igero igeṯo alo ikǝrunđus tǝŋ ṯa yǝndëbǝri eŋen ŋubwa ŋinia.
         24 gerṯa ṯa nanda ñagwonaṯa ṯa ñageicuɽǝđicia đonaṯa elo eđalo, orn lǝgëbǝđiar ŋǝmëɽria
         ldǝɽo ṯa nanda ñandamǝđaṯe ñaŋǝreṯe nano, ŋen ŋanṯa ñagaɽaŋa ñagwonḏǝṯo eđonaṯa eđalo.

1 ŋen ŋanṯa igaṯuru eŋen egare gǝlëɽǝñi ṯa igaber igiđi endeṯa nano tǝŋ đwanađa?
         2 ndǝ igëndiđia ñagwana, esandildi liđ aliñiđi igaŋǝra nano illi leđa ildi igiđǝlo
         lwana.
         3 fǝŋen iŋi igawërđǝṯǝnde ṯa ndǝ igǝndeṯa nano yerṯe igǝbǝđǝni igwana leđala ildi ŋen
         đeṯam ṯa lënǝŋulu liñiđi igaŋǝra nano, ŋen ŋanṯa igëɽǝnu đǝñano eñaŋ pređ ṯa đaŋǝra
         nano đǝlëɽǝñi đaɽǝwađaṯa đǝndiđia ñagaŋǝra nano.
         4 ŋen ŋanṯa igawërđǝṯǝnde đwanađa kaiñ na đuđa đaiñsano na ŋwalŋa ŋwaiña, gerṯa ṯa
         ñaŋ ñwane orn ṯa ñaliŋeṯe ṯa đubwa đǝlëɽǝñi eñaŋ đunḏǝjeinu nḏamiñaṯe ndëuwǝr.
         5 orn ndǝ eđa gǝnǝŋ giđu eđa gwomǝn gwana, gerṯa fiñi ikǝrǝŋ orn fǝñaŋ ñaŋgi gënǝŋu
         giđǝnde ñagwana aten. igǝbaṯa ṯa ñagiđǝnu ñagwana aten ṯa igaber igukuɽǝbǝđia eŋen.
         6 đakǝme iđi đaneinu leđala lwaiña eñaŋ đaɽo đwaiña egeđa garnǝŋu.
         7 nṯia ŋen đeṯam ṯa ñamaŋgǝđeici ŋen ŋǝlëɽǝŋu ŋeicia na ṯa ñamabǝɽi nano ṯa gënǝŋu
         aŋerṯe gađamǝni đwanađa đǝlëɽǝŋu kaiñ.
         8 nṯia igǝndeɽǝđia kaiñ ṯa ñamërrǝŋaicia tǝŋ ṯa ñagubwamaiya.
         9 fǝŋen iŋi igawërđǝṯǝnde ṯa indǝnḏeici na ṯa eseici ndǝ ñagǝnna ŋen pređ ŋǝlëɽǝñi.
         10 igënǝñi cum igaŋgǝđeicu eđa igi ŋen ŋeicia igi ñagaŋgǝđeicǝma ŋen ŋeicia. ŋen igaŋgǝđeicu,
         ndǝ igaŋgǝđeicu ŋen ŋǝnǝŋ, igiđu ṯia al masiya nëiñua ŋen ŋanṯa ñaŋ,
         11 ṯa seṯan aiyerṯe yandǝđamar. ŋen ŋanṯa lǝgaliŋeṯr ŋen ŋǝseṯan.
         12 ndǝ igabǝɽo alo iṯruwas ṯa yërrǝŋaiđi ŋen ŋaŋǝra ŋal masiya, igafo igerṯo liga ṯa
         igëbiṯiau elǝŋ yesu ŋǝmëɽria,
         13 orn igafo igero đǝmiñǝniano igusila gǝlëɽǝñi, ŋen ŋanṯa igero igǝfiđia oraiñ ṯiṯus
         alo yakǝl. nṯia igamiño alo yakǝl na igabǝṯa alo imakṯunia.
         14 orn igaŋërṯia rǝmwa nano irri rǝndǝmǝndeiṯia nëiñua ŋen ŋarno ñagađamǝnu ñagëndǝnu
         igal masiya, na rënǝŋu rarrapa alo ufuđa gaiñǝla gǝđaliŋeṯa đǝlëɽǝŋu nandaga alo pređ.
         15 đeṯam nanda ñagaɽ ufuđa gaiñǝla gal masiya irǝmwa ŋen ŋanṯa leđa ildi lëbǝrni na
         cum ildi lamǝndëđǝni.
         16 ñagaɽ ufuđa gǝŋǝɽaiñ igi gamama ŋǝɽaiñ eleđa ilđi lamǝndëđǝni na ñagaɽ ufuđa gǝđamǝṯia
         igi gamama đamǝṯia eleđa ildi lëbǝrni. esegi gaɽǝwađaṯa gëbǝđia ŋǝmëɽria iŋi?
         17 ŋen ŋanṯa ñagaber ñagaɽo leđa ildi labakaldaica lǝbǝliđa ŋen ŋǝrǝmwa, garno leđa
         lwaiña ilđi lëbǝđia ṯia. orn garno leđa ildi lerṯo ŋen ŋuđǝrwaṯo, na garno leđa ildi
         rǝmwa rađwaṯǝlo, na rǝmwa nëiñua, ñagwaɽwata igal masiya.

1 nanda ñagwonaṯa ñagǝndërrǝŋaicia ntam enaiñ tǝŋ? ŋen đeṯam ṯa ñagerṯo nađam ini nǝndërrǝŋaicia
         ntam enaiñ garno leđa lǝmaṯan? walla nađam eñaŋ ini nǝbërrǝŋaicia leđa lomǝn ntam
         enaiñ?
         2 ñaganǝñaŋ ñagaɽo ađam egaiñ, igi gǝwërđǝnu enare enaiñ igi leđa pređ laliŋeṯo na
         lwaɽwatau,
         3 ñaŋ ñagërrǝŋeiđǝnu ṯa ñagaɽo ađam gal masiya igi giđǝnu ŋǝmëɽriaŋa iŋi nanda ñagiđu.
         ađam igi gero gǝwërđǝni galǝmya orn gǝwërđǝnu usilaga gǝrǝmwa irri ramǝṯo, gerṯa gǝnǝlwandra
         orn fenare nǝleđa.
         4 fǝđëɽǝni đǝñano iđi igerṯo al masiyaga rǝmwa nëiñua.
         5 ñagananda ñagaber ñagaɽǝwađaṯa ñagǝbaṯa ṯa wagǝnǝŋ geṯo inanda. đaɽǝwađaṯa iđi ñagerṯo
         đeṯo irǝmwa.
         6 rënǝŋu riđǝnde ṯa nanda ñagaɽǝwađaṯa ñagëmiṯia ŋǝmëɽria ŋope iđërrǝŋaiđia đǝđǝrreiđia
         ŋen đǝmaijǝn iđi đero đǝwërđǝnu orn iđi đusila. đǝrreiđia iđi đǝwërđǝnu đǝɽiñǝđia,
         orn usila gatǝɽe gananaiđia đamǝṯia.
         7 ŋen iŋi ŋǝmama ŋǝɽaiñ, iŋi ŋǝwërđǝnu nǝlwandra ŋafo ŋaneinu ŋaɽrwaŋa ŋwaiña, ṯa leđa
         lisrayil lero laɽǝwađaṯa lwondaṯa isiano imusa ŋen ŋanṯa ŋaɽrwa. ŋaɽrwa iŋi ŋamǝndëđǝni.
         8 ndǝ ŋen ŋafǝṯia ŋen iŋi usila gamama gaber giđ aŋfeṯe ŋaɽrwaŋa ŋwaiña kaiñ ŋamiñaṯo
         orǝba gakǝl?
         9 ŋen ŋanṯa ndǝ ŋen iŋi ŋǝmama đakǝme ŋafo ŋerṯo ŋaɽrwa, đeṯam ŋen iŋi ŋǝmama đuđǝrwaṯa
         eŋen rǝmwa nëiñua ŋiđ aŋerṯe ŋaɽrwa ŋwaiña ŋamiñaṯo orǝba gakǝl.
         10 ŋen ŋanṯa ŋaɽrwa iŋi ŋwaiña kaiñ, đeṯam ŋen iŋi ŋafo ŋerṯo ŋaɽrwa ananoŋ ŋero ŋaɽrwa
         điñǝđi.
         11 ŋen ŋanṯa ndǝ ŋen iŋi ŋǝbaiyǝṯia ŋaneinu ŋaɽrwaŋa ŋen đeṯam ŋamiñaṯo orǝba igi ṯa
         ŋen iŋi ŋaber ŋamǝndëđǝni ŋiđ aŋerṯe ŋaɽrwa ŋwaiña kaiñ ŋamiñaṯo orǝba gakǝl.
         12 nṯia, ŋen ŋanṯa igǝbendia ŋen iŋi igauṯurṯia, igwaɽwata đonḏǝṯađa kaiñ,
         13 gerṯa ŋen ŋarno musa gwaɽwato, gënǝŋu igi gëɽǝnu erena isiano, ṯa leđa lisrayil alerṯe
         lǝseicia đamǝndëđǝnia đǝŋaɽrwa iŋi ŋamǝndëdǝni.
         14 orn ŋaṯǝɽa eŋen ŋafo ŋiđǝnu ŋǝrǝmiṯu ŋen ŋanṯa erena igi gero gaŋgeinu mǝldin diñǝđi
         ndǝ lënǝŋulu lwaɽwata eđǝrreiđia ŋen đǝpǝnde. erena gamǝlu gaŋgeinia ŋen ŋanṯa gaɽǝwađaṯa
         gaŋgeinia ndǝ eđa gafo igal masiya ikǝrǝŋ.
         15 orn mǝldin điñǝđi ndǝ lënǝŋulu lwaɽwata eŋen ŋǝmusa erena gëɽǝnu eŋaṯǝɽa eŋen,
         16 orn ndǝ eđa gǝnǝŋ gaređeiṯia elǝŋ, erena giđ aŋgeini.
         17 elǝŋ gaɽo usila gatǝɽe na alo isi usila gelǝŋ yesu gafiau, đëkǝnđia đerau.
         18 na nëndr pređ lëŋgr isiano isëndr yero yatërni, lëŋgr lǝgǝseiciar ŋaɽrwa ŋelǝŋ yesu
         lǝgǝmërniar, ṯa almarneṯr, eŋaɽrwa iŋi ŋabakaɽǝjeini inëndr, ŋen ŋanṯa ŋaɽrwa ŋeṯo
         egelǝŋ, gënǝŋu igi gaɽ usila gatǝɽe.

1 ŋen ŋafǝṯia, ŋen ŋanṯa nanda ñagabërrǝŋaiđia ŋen iŋi ŋen ŋanṯa rǝmwa ragiaṯǝndeŋǝbaiya
         nano ŋǝlëɽǝŋu. ñagaber ñagofǝđiano.
         2 orn nanda ñaganeđo rađ irri rerṯo ŋamǝɽano na irri rerṯo đaneđano. nanda ñagero ñagaɽia
         lađǝna, na ñagaber ñagamǝlëđia ŋen ŋǝrǝmwa, orn ñagërrǝŋeiđǝnu enare ini nwaɽwata
         đeṯam nǝleđa ŋenŋa ŋǝđeṯam iŋi ñagabërrǝŋaiđia rǝmwa nëiñua.
         3 ndǝ ŋen ŋǝyesu ŋalǝbijǝnu iŋi ñagabërrǝŋaiđia, ŋënǝŋu ŋalǝbijǝnu eleđa ildi lamǝndëđǝnia
         ikǝrǝŋ.
         4 elǝŋ galo isi yiđu ŋaṯǝɽa eŋen ŋǝrǝmiṯu, lënǝŋulu ildi lero lǝbendia ŋen ŋǝrǝmwa,
         ṯa alerṯe lǝseicia arrerre gǝŋen ŋaŋǝra iŋi ŋerṯo ŋaɽrwa ŋal masiya, gënǝŋu igi garno
         rǝmwa đurri.
         5 nanda ñagaber ñagabërrǝŋaiđia ŋen eŋaiñ bǝɽan orn ñagabërrǝŋaiđia ŋen ŋal masiya
         yesu ṯa gënǝŋu gaɽ elǝŋ rǝmwa, na ṯa nanda ñagaɽo lǝbai eldalo ŋen ŋanṯa yesu.
         6 ŋen ŋanṯa fǝrǝmwa irri raṯa ṯa, ŋgiṯr arrerre aŋǝwađialo iŋǝrǝm, irri rënǝŋu rawađia
         enare enaiñ ṯa arǝndǝnaice arrerre gǝđaliŋeṯa đǝŋaɽrwa ŋǝrǝmwa iŋi ŋǝseicǝni isiano
         yal masiya.
         7 orn nanda ñagerṯo ŋen iŋi ŋaŋǝra kaiñ ŋafo iɽia liđǝnu ŋaicaŋa ṯa ŋen aŋërrǝŋeiđǝni
         ṯa ŋabǝɽa ŋǝlëɽǝŋu iŋi ŋamiñaṯo lorǝba pređ, ŋënǝŋu ŋǝrǝmwa na gerṯa eŋaiñ.
         8 nanda ñagakëđinṯu orn ñagero ñagǝbendǝni. nanda ñagǝtësǝni enare orn ñagero ñagađamǝni
         kwai kwai.
         9 ñaganeinu ŋen ŋubwa ŋeicia orn rǝmwa raber rǝndǝŋgiṯia kwai kwai. ñagabuɽǝnu nǝñiɽi
         orn gerṯa ñagaṯǝbaṯa ŋǝma ŋǝŋuriđ.
         10 ñagarrapa đaiya đǝyesu egaŋǝno esaiñ, ṯa đamǝṯia đǝyesu ađerrǝŋeiđǝni ŋope egaŋǝno
         esaiñ.
         11 ŋen ŋanṯa liga ñagamǝṯia ñagananeima eŋǝɽaiñ ŋen ŋanṯa yesu, ṯa đamǝṯia cum đǝyesu
         ađërrǝŋeiđǝni egaŋǝno esaiñ.
         12 nṯia ŋǝɽaiñ ŋëbǝđia ŋǝmëɽria enanda orn đamǝṯia đëbǝđia ŋǝmëɽria eñaŋ.
         13 ŋen ŋanṯa nanda ñagerṯo usila gǝđonaṯa igi laɽo lunto usilaga gǝđonaṯa geđa igi gaṯa
         egađam gǝrǝmwa ṯa, igëndu ŋen nṯia igwaɽwata, nṯia eum nanda ñagëndu ŋen nṯia ñagwaɽwata,
         14 ŋen ŋanṯa ñagaliŋeṯo ṯa rënǝŋu irri ratuđu elǝŋ yesu eŋǝɽaiñ, rënǝŋu riđ arǝndǝtuđi
         cum na riđ arǝndǝmeinr nano.
         15 ŋen pređ ŋafo ŋen ŋanṯa ñaŋ, ṯa đanaica mǝɽǝmǝɽeñ đǝlëɽǝŋu iđi đǝbakaɽǝjeini eleđa
         lwaiña điđ ađakaɽǝjaice đaŋërṯia rǝmwa nano, nṯia ŋaɽrwa ŋabakaɽǝjeini iŋi leđa lananaicia
         rǝmwa.
         16 nṯia ñagaber ñagofǝđiano. aŋǝno esaiñ isi ndëuwǝr yamǝndëđǝnia, orn usila egaiñ egwaŋǝno
         giđǝni gǝmaijǝn ñoman pređ.
         17 ŋen ŋanṯa ŋen ŋubwa ñagananeini ŋëbia na ŋafo iliga lobǝlano ŋëbǝđia ŋen ŋanṯa nanda
         ŋaɽrwa ŋwaiña kaiñ iŋi ŋǝbakaɽǝjeini ŋamiñaṯo lorǝba pređ na ŋiđ aŋfeṯe bǝɽǝbǝte,
         18 ŋen ŋanṯa nanda ñagaber ñagǝseieia laŋge ildi leđa laɽǝwađaṯa laldǝseicia, orn ñagaseicia
         laŋge ildi leđa laber laɽǝwađaṯa laldǝseicia. ŋen ŋanṯa laŋge ildi leđa laɽǝwađaṯa
         laldǝseicia lënǝŋulu liđ alfeṯe iliga lobǝlano, orn laŋge ildi leđa laber laɽǝwađaṯa
         lalđǝseicia lënǝŋulu liđ alfeṯe bǝɽǝbǝte.
         
            

         
      
   
      
         5
1 ŋen ŋanṯa nanda ñagaliŋeṯo ṯa ndǝ eɽa igi galo igi ñagafau aŋǝɽeṯe gamǝndëđǝnu ñagerṯo
         eɽa elo igi ñaganeini irǝmwa. feɽa igi gerṯa giđǝnu raŋra rǝleđa na igi giđ aŋfeṯe
         bǝɽǝbǝte.
         2 nanda ñagwađwađa ufuđano egaŋǝno isi ŋen ŋanṯa ñagwonaṯa ṯa ñagabëɽǝni aŋǝnoiya esaiñ
         yelo, ŋen ŋarno erena,
         3 na ndǝ ñagëɽǝnu nano, nanda ñagaber ñagiđi ñafiđǝni mǝɽǝmǝɽeñ ndrena nerǝnde nano.
         4 ŋen ŋanṯa nanda ñaŋgi ñagafia egaŋǝno yalo ñagwađwađa ufuđano ŋen ŋanṯa ŋen iŋi ŋinia.
         nanda ñagaber ñagwonaṯa ñagaŋgeinia nano aŋǝno esaiñ yalo, orn ñagwonaṯa ṯa ñagǝbëđǝreiđia
         aŋǝno nano isi yelo, ṯa aŋǝno esaiñ isi yamǝndëđǝni aiyarne iđamǝṯia.
         5 fǝrǝmwa rënǝŋu irri riđǝnde ñagađuɽeinu ŋen ŋanṯa đamǝlëđia iđi, na rënǝŋu ranaicǝnde
         usila gatǝɽe enar enaiñ na ŋen iŋi ŋaɽo ŋǝmaṯan ananoŋ ŋǝlaŋge pređ rënǝŋu riđ arǝndǝnaice.
         6 ŋen ŋafǝṯia nanda ñagaŋǝra nano jaica jaica na ñagǝbëɽǝnia đǝñano orn nanda ñagaliŋeṯo
         ṯa ŋen ñagafia egaŋǝno ñagaber ñagafia elǝŋga yesu đurri.
         7 ŋen ŋanṯa nanda ñagafia ŋenŋa iŋi ñagëndu, na gerṯa ŋenŋa iŋi ñagaseicia.
         8 nanda ñagaŋǝra nano, orn gǝbanṯa nanda ñagamiñǝnu egaŋǝno esaiñ na ñagafia elǝŋga
         yesu, ŋen iŋi ŋaŋǝra kaiñ ŋamiñaṯo ŋen ṯa ñagafia egaŋǝno.
         9 nṯia ndǝ ñagëni egaŋǝno walla ñagero egaŋǝno, ñagëbǝđia ŋǝmëɽria ṯa rǝmwa arǝndaŋǝnṯi.
         10 ŋen ŋanṯa ŋen đeṯam ṯa nëndr pređ lǝgiđr aleṯar al kursi nano iđakǝme yal masiya,
         ṯa leđa pređ alneini đapǝɽa eđen ŋen ŋanṯa laŋge lënǝŋulu liđu egaŋǝno, nđǝ laŋǝra
         walla leicia.
         11 nṯia nanda ñagaburgwadaicia leđa eŋen ŋen ŋanṯa ñagaliŋeṯo ŋǝđaiña elǝŋ rǝmwa nëiñua.
         rǝmwa raliŋeṯo ŋen eŋaiñ na ñagëndu ŋen ṯa ŋen eŋaiñ ŋǝlǝŋinu enare enalo cum ini
         naɽwata đeṯam.
         12 nanda ñagaber ñagǝbërrǝŋeini bǝɽan eñaŋ tǝŋ. orn ñagandǝnaicia liga ṯa ñagaɽǝwađatau
         ñagëminia eŋen eŋaiñ, ṯa ñerṯe ŋen ṯa ñagaɽǝwađaṯa ñaguɽǝbiṯia leđa eŋen ildi lëminia
         eŋen ŋaŋǝno yǝleđa na gerṯa eŋen ŋǝnare.
         13 ŋen ŋanṯa ndǝ nanda ñagaɽo nëɽi fǝŋen ŋanṯa rǝmwa, orn ndǝ ñagero ñagaɽo nëɽi fǝŋen
         ŋanṯa ñaŋ.
         14 ŋen ŋanta đubwa đal masiya đǝndǝkëndia, ŋen ŋanṯa nanda ñagaliŋeṯo ṯa ndǝ eđa gǝnǝŋ
         gaiyo ŋen ŋanṯa leđa pređ, đeṯam leđa pređ laiyo,
         15 na al masiya gaiyo ŋen ŋanṯa leđa pređ, ṯa leđa ildi lamǝṯia alerṯe lamǝṯia mǝldin
         ŋen ŋanṯa ntam enen orn ŋen ŋanṯa ŋu igi gaiyǝṯǝlo nǝŋǝtuđini.
         16 nṯia điñǝđi nḏurṯu igaber igaliŋeṯo leđa eŋen ŋaŋǝno. ananoŋ igaliŋeṯo yesu eŋen
         ŋaŋǝno, orn igaber igëbǝđia ṯia mǝldin.
         17 ndǝ eđa gǝnǝŋ gafo igal masiya gënǝŋu giđǝnu gǝmaijǝn. ŋen pređ ŋǝbǝtǝŋǝɽan ŋamǝndëđǝnu
         na ŋen pređ ŋaɽo ŋǝmaijǝn.
         18 ŋen iŋi pređ ŋeṯo irǝmwa ŋen ŋanṯa rënǝŋu ruɽǝbeinǝndr nano na rǝnaicǝnde ŋen ṯa
         nanda ñamokoɽǝbaice leđa nano.
         19 rǝmwa rero rǝbëɽi ŋen ŋeicia ŋǝleđa ŋǝlagea orn rënǝŋu rafo rukuɽǝbeini alo nano
         yesu al masiyaga na rënǝŋu ranaicǝnde ŋen ṯa ñamokoɽǝbaice leđa nano.
         20 nṯia nanđa ñagaɽo al kufr yal masiya ŋen ŋanṯa rǝmwa rǝndeɽǝđia nandaga. nanda ñagandeɽǝđia
         kaiñ ŋen ŋanṯa al masiya ṯa ñoɽǝbaṯe rǝmwa nano.
         21 rǝmwa riđu yesu, igi gaijǝba ŋen ŋeicia kwai kwai, ṯa gënǝŋu gaɽo ŋen ŋeicia ŋen
         ŋanṯa nëndr, ṯa nëndr aliđǝndr lǝguđǝrwaṯar eŋen iŋu rǝmwa nëiñua.

1 nanda ñaŋgi ñagëbǝđia ŋǝmëɽria rǝmwara, nanda ñaga-ndëɽǝđia cum ṯa ñaŋ ñerṯe ñagabaŋǝnṯi
         đǝnaica mǝɽǝmǝɽeñ đǝrǝmwa ŋenŋa ŋǝpiano,
         2 ŋen ŋanṯa rǝmwa rǝbaṯa ṯa, iganaṯǝnde iliga ildi igaŋǝnṯu, na igamǝđaṯǝnde iloman
         lǝđëbǝrnia. điñǝđi fǝliga ildi rënǝŋu raŋǝnṯu, điñǝđi fǝloman lǝđëbǝrnia.
         3 ñagaber ñagwonaṯa ṯa ñagëndǝgiri eđa gǝnǝŋ ṯa đërrǝŋaiđia đǝŋen eđaiñ ađerṯe đǝfiđǝni
         mǝnnano.
         4 orn ŋenŋa pređ ñagërrǝŋeiđǝnu ṯa nanda ñagaɽo leđa ildi lëbiṯia rǝmwa ŋǝmëɽria, đaɽiñaṯađa
         ŋen eđaiñ, eŋen ŋubwa na eŋen ŋinia na eŋen ŋabɽwaŋǝno,
         5 na ndǝ ñagëpǝnu ltuala, na ndǝ ñagëndǝnu isijǝn, na ndǝ leđa latođo lageande, iŋǝmëɽria
         kaiñ eŋaiñ, na ndǝ ñagero ŋuriđ ulǝŋgǝlǝŋ, na ndǝ ñagero ŋǝsa.
         6 na cum nanda ñagërrǝŋeiđǝnu ṯa đeṯam ñagëbiṯia rǝmwa ŋǝmëɽria ŋenŋa eŋaiñ iŋi ŋatǝɽe,
         na đaliŋeṯađa eđaiñ na đwalađa arano eđaiñ, na đaliŋeṯađa ŋǝbaiya eđaiñ, na usilaga
         gatǝɽe, na đubwađa eđaiñ iđi đatǝɽe,
         7 na đërrǝŋaiđiađa đǝŋen ŋǝđeṯam, na ŋabǝɽaŋa ŋǝrǝmwa. nanda ñagëbǝđia ŋǝmëɽria ŋǝrǝmwa
         laŋgela lǝđǝɽiñǝđia lǝŋen ŋuđǝrwaṯo ildi lafo eđaŋ đǝŋaicǝba na eđaŋ đǝŋabur,
         8 ndǝ ñaganeinia đamia, na ndǝ ñaganeinia đeicia, na ndǝ leđa lwaɽwata ŋen ŋǝndagea
         mǝɽǝmǝɽeñ walla ndǝ leđa lwaɽwata ŋen ŋaŋǝra eŋen eŋaiñ. leđa lǝbaṯa ṯa nanda ñagaɽo
         ladǝna, orn ñagaɽo đeṯam.
         9 leđa lǝbaṯa ṯa laijǝbande orn nanda ñagǝlǝŋinu kaiñ. lënǝŋulu lǝbaṯa ṯa nanda ñagabaiya
         orn ñagamǝṯia mǝldin. ñagafo ñaganemu đakǝme, orn ñagero ñagaɽiñǝnia.
         10 ñaganeinia ŋen ŋubwa orn ñagaŋǝra nano jaica jaica. ñagaɽo lǝbaiya orn ñagëbǝđia
         leđa lwaiña ṯa alerṯe laŋge lwaiña. nanda ñagaber ñagerṯo wagǝnǝŋ orn ñagerṯo laŋge
         pređ.
         11 ya leđa lalo ikǝrunđus, yaŋǝla esaiñ yǝndǝlwaɽǝṯia ŋen pređ, na nare enaiñ namiñano
         đubwađa eđaiñ ŋen ŋanṯa ñaŋ.
         12 ñaŋ ñagaber ñagaṯǝrneiđǝnia alo yimuđwano enare enaiñ, orn ñagaṯǝrneiđǝnia bǝɽan
         iđubwa eđalo.
         13 igǝndǝlwaɽǝṯia ŋen ŋarno đaṯa gwalwaɽǝṯa ñere ṯa ŋen đeṯam ñaŋ ñagamiñano enare đubwađa
         ŋen ŋanṯa ñi ṯa ñaiñoɽǝbaice ŋen nano.
         14 erṯe ñabakaseiđǝni leđala ildi lero lǝbendia ŋen ŋǝrǝmwa, eŋen iŋi ŋero ŋǝɽǝwaṯo.
         ŋen ŋuđǝrwaṯo ŋaɽǝwađaṯa ŋǝɽǝbǝđia eŋen ŋenŋa ŋǝɽiano? arrerre gaɽǝwađaṯa lǝɽǝbǝđia
         eŋen ŋǝrǝmŋa?
         15 ŋen ŋanṯa đǝɽǝbǝđia eŋen đaɽo wande iđi al masiya lerṯo baliyalya? ŋen ŋaɽo wande
         iŋi eđa gëndu ŋen ŋǝrǝmwa lerṯo eđaga igi gero gǝbendia ŋen ŋǝrǝmwa?
         16 na đarreiđia ŋen đaɽo wande iđi al ekǝl yǝrǝmwa lerṯo laŋgela lǝpiano ildi leđa ldukwuđiñiṯialo
         ? ŋen ŋanṯa ñaŋ ñagaɽo al ekǝl yǝrǝmwa irri ramǝṯo, ŋen ŋarno rǝmwa raṯa ṯa, igiđi
         yǝlaufeṯe na igiđi yǝlawerldeṯe, na igiđi eɽeṯe rǝmwa eren na lënǝŋulu liđ alǝɽeṯe
         leđa ǝllëɽǝñi.
         17 ŋen ŋafǝṯia, elǝŋ rǝmwa raṯa ṯa, miñr iŋulu ñafeṯe alǝsoŋ. ñerṯe ñagǝpǝrra mǝldin
         laŋge ildi lǝtaŋa, na igiđi endaŋǝnṯi.
         18 igiđi eɽeṯe eṯalo egalo na ñaŋ ñagiđi ñaɽeṯe liđia ǝllëɽǝñi na ñere ñǝlëɽǝñi. elǝŋ
         rǝmwa irri rerṯo ŋabǝɽa pređ ralwaɽo ŋen iŋi.

1 ŋen ŋanṯa lǝgerṯr ŋen iŋi ŋëɽǝnu, ya leđa lubwaniya, altǝɽenr eŋen pređ iŋi ŋëbǝđia
         aŋǝno isëndr na nusila inëndr lǝtaŋa na alǝɽiñǝđaṯr đatǝɽe iđëndr iŋǝđaiña ŋǝrǝmwa.
         2 iđǝr alo enare enalo ŋen ŋanṯa nanda. nanda ñagero ñaganaicia eđa gǝnǝŋ ŋen ŋǝɽiano
         na ñagero ñagëbǝđia eđa gǝnǝŋ geicia, na ñagero ñagǝsa eđa gǝnǝŋ eñaŋ.
         3 nđǝ igǝbaṯa ṯia igaber igǝndakǝmia ŋen ŋanṯa garno igaṯa nëiñua ṯa, ñaŋ ñagafia egare
         gǝlëɽǝñi, nṯia igaɽǝwađaṯa lǝgamǝṯiar walla lǝgǝbaiyar.
         4 igëɽǝni đǝñano kaiñ eñaŋ na igëminia kaiñ eŋen eŋalo. igwunḏeinu đǝbǝɽianođa. iganeini
         ŋen ŋubwa ŋwaiña orn igaŋǝra nano kaiñ.
         5 ŋen ŋanṯa nđǝ igarǝmaṯo alo imakṯunia aŋǝno ilëɽǝñi isi yëbia yero yafiđia đǝmiñǝniano,
         orn ŋen ŋubwa ŋëđiṯiñi. igafo igerṯo đǝbapwaiñǝđia ndëuwǝr na ŋǝđaiña egwaŋano.
         6 orn rǝmwa irri rëbǝɽia leđa nano ildi lofǝđiano rënǝŋu rëɽǝniñi đǝñano đelađa đǝṯiṯus,
         7 na gerṯa đelađa đǝlëɽǝŋu ikǝrǝŋ orn đǝbǝɽianođa iđi ñaŋ ñaganaicǝma, ŋen ŋanṯa gënǝŋu
         gwaɽwatiṯiñi ṯa ñaŋ ñagwonaṯa kaiñ ṯa ñagaiñǝseicia, na ṯa ñagagǝrđe enare, na ṯa
         lǝgaɽaŋar eŋen, nṯia igafo igaŋǝra nano kaiñ.
         8 đeṯam igiđǝnde ñagirǝwano ađamga igei, na ananoŋ igafo igagǝrđo egare, orn điñǝđi
         igaber igagǝrđe egare ŋen ŋanṯa igaseicu ṯa ađam giđǝnđe ñagirǝwano iliga lobǝla.
         9 điñǝđi igaŋǝra nano gerṯa ŋen ŋanṯa ñagafo ñagirǝwano kaiñ, orn ŋen ŋanṯa đirǝwano
         eđalo điđǝnde ñagǝređo eŋen eŋalo ŋeicia, ŋen ŋanṯa ñagafo ñagirǝwano eŋen ŋǝrǝmwa
         ṯa ñerṯe ñagwoṯia wagǝnǝŋ ŋen ŋanṯa nanda.
         10 ŋen ŋanṯa đirǝwano iđi đeṯo eŋen iŋi rǝmwa ronaṯa, đënǝŋu đëbǝđia leđa lǝređia eŋen
         eŋen ŋeicia ṯa alëbǝrni. ŋen iŋi ŋaber ŋǝmama đwana, orn đirǝwano iđi alo yanaicia
         leđa, đënǝŋu đǝliđia lǝbaiya.
         11 seicr ŋen iŋi đirǝwano iđi đafo eŋen iŋi rǝmwa ronaṯa, điđu ŋen ŋanṯa ñaŋ. đënǝŋu
         điđǝnde ñagënṯu eŋen taltal, na điđǝnđe ñagwonaṯa ṯa ñagaṯuɽeini eŋen iŋi ŋeicia,
         na điđǝnde ñageiciano, na điđǝnde ñagiđǝñalo, na điđǝnde ñagwonaṯa kaiñ ṯa ñagaiñǝseicia,
         na điđǝnde ñagwonaṯa lǝgaɽaŋar eŋen, na điđǝnde ñagwonaṯa ñagakǝme ŋen ŋafo mǝnna.
         ñagërrǝŋeiđǝnu ṯa ñagero mǝnna eŋen iŋi pređ.
         12 nṯia igǝwërđǝṯǝnde, orn fǝgerṯa ŋen ŋanṯa eđa igi gafo mǝnna, walla ŋen ŋanṯa eđa
         igi gënǝŋu ganaicǝma ŋen ŋeicia, orn igǝwërđǝṯǝnde ṯa ñaŋ ñaliŋeṯe rǝmwa nëiñua ṯa
         ñaŋ ñagǝnđonaṯa kaiñ.
         13 ŋen ŋafǝṯia nanda ñagafo ñagabǝɽiniano. nanda ñagafo ñagabǝɽiniano na cum ñagiđǝnu
         ñagaŋǝra nano kaiñ đaŋǝrađa nano đǝṯiṯus ŋen ŋanṯa ñagirǝ-weiđu ara gǝlëɽǝŋu, igi
         gafo gǝtësǝni eŋen eŋalo.
         14 igero igirǝwano ŋen ŋanṯa igëminia eŋen eŋalo ṯiṯus nëiñua, ŋen ŋanṯa garno ŋen pređ
         iŋi igwalwaɽǝṯǝma gaɽo đeṯam, nṯia đëminia đǝlëɽǝñi ṯiṯus nëiñua đërrǝŋeiđǝnu ṯa đaɽo
         đeṯam.
         15 đeṯam, na đubwa đǝlëɽǝŋu ŋen ŋanṯa ñaŋ đaɽǝjeinu kaiñ, na gënǝŋu gǝlëldǝŋǝđeinia
         jaica jaica eŋen ṯa ñaŋ pređ ñaganaṯǝma, na fǝṯau ñagaŋǝnṯǝma ŋǝđaiñaŋa na đǝgǝđiađa
         aŋǝno.
         16 igaŋǝra nano ŋen ŋanṯa igëɽǝnu đǝñano eñaŋ eŋen pređ.

1 điñǝđi lorldaiñ, nanda ñagwonaṯa ṯa ñaŋ ñaliŋeṯe ŋen ŋǝđǝbuŋṯia đǝrǝmwa iđi rënǝŋu
         ranaico kanisa pređ alo imakṯunia,
         2 ŋen ŋanṯa lënǝŋulu lafo lirnḏeinu kaiñ ndǝ lananeinu ŋen ŋubwa ŋeicia, orn đaŋǝra
         nano kaiñ iđi eđen na đaɽo ŋǝbaiya eđen iđi đwaiña kaiñ lunḏǝjemu ldamiñaṯe ndëuwǝr
         ŋṯia đǝnaiđia laŋge eđen đaɽǝjeinu nḏǝɽeṯe đwaiña kaiñ.
         3 igaɽǝwađaṯa igǝma đamǝđaṯa ṯa ŋen ŋǝđonaṯa eđen lënǝŋulu lananaiđo laŋge ŋen ŋarno
         lafo laɽǝwađaṯo, đeṯam lënǝŋulu lananaiđo laŋge lwaiña lamiñaṯo lënǝŋulu lafo laɽǝwa-đaṯo.
         4 lënǝŋulu lekeɽǝđǝnde kaiñ ṯa alënṯi eđǝɽǝbǝđia eŋen ŋǝđǝnaiđia laŋge ṯa lënǝŋulu
         alamǝđaṯe leđa ɽrǝmwa.
         5 lënǝŋulu liđu ŋen ŋwaiña ŋamiñaṯo ŋen iŋi ñagaṯa ṯa liđ aliđi. ananoŋ lënǝŋulu lanaico
         elǝŋ yesu ntam enen na cum lanaicǝnde ntam enen eŋen iŋi rǝmwa ronaṯa.
         6 nṯia nanda ñageɽǝđo ṯiṯus kaiñ ṯa gënǝŋu aŋabǝɽǝnḏeṯe ŋen ŋǝđǝbuŋṯia iđi gënǝŋu gatuđu
         ananoŋ eñaŋ cum.
         7 orn ŋen ŋarno ñaŋ ñagwunḏeinu laŋgela pređ, đonaṯađa, na đǝɽwatađa, na đaliŋeṯađa,
         na điđiađa kaiñ eŋen ŋǝrǝmwa, na đubwađa iđi ñagerṯo eñaŋ, nṯia cum rǝmoṯr ṯa ñunḏeini
         ŋǝmëɽriaŋa iŋi ŋǝmama đǝbuŋṯia.
         8 igaber igandǝlwaɽǝṯia ŋenŋa ŋabɽwaŋǝno, orn igwonaṯa igǝbërrǝŋaiđia đubwiđia eđalo
         ṯa đǝđeṯam, đëɽǝđiađa aŋǝno đǝleđa larto.
         9 ñaŋ ñagaliŋeṯo đame đelǝŋ igëndr yesu al masiya. gënǝŋu gafo gaɽ elǝŋ goɽra na gerṯo
         laŋge pređ orn nǝŋǝɽeṯe ŋǝbaiya aŋǝno ŋen ŋanṯa ñaŋ ṯa ñaɽeṯe nǝlǝŋ na ṯa ñerṯe laŋge
         lwaiña ŋǝbaiyaŋa aŋǝno ŋǝlëɽǝŋu.
         10 điñǝđi igǝndǝlwaɽǝṯia fǝṯau igǝbaṯa eŋen iŋi. ŋen iŋi ŋerṯo đaɽǝjaica eñaŋ ŋen ŋanṯa
         gerṯa ñaŋ ñagaɽo leđa laɽnda ildi liđu ŋen iŋi ikǝrǝŋ, orn cum ñagaɽo leđa laɽnda
         ildi lafo lonaṯa lëbǝđia ṯia iṯǝli gakǝl.
         11 điñǝđi iđǝr đǝge cum, ṯa đameđǝña eđalo ṯa ñabǝɽenḏeṯe ŋen iŋi điđ ađǝfeṯe garno
         đameđǝña eđalo ṯa ñatođe eŋen iŋi, eŋen ŋǝđaɽǝwađaṯa eđalo.
         12 ndǝ eđa gǝnǝŋ gameđǝño, rǝmwa rǝbaŋǝnṯia đameđǝña đǝlëɽǝŋu eŋen ŋǝlaŋge ildi gënǝŋu
         gerṯǝlo, gerṯa eŋen ŋǝlaŋge ildi gënǝŋu gero gǝlerṯia.
         13 ŋen ŋanṯa igaber igwonaṯa đǝnaiđia eđalo ṯa ađamǝđaṯe leđa larto orn cum ṯa điđ ađǝɽeṯe
         đinia eñaŋ.
         14 orn igwonaṯa ṯa ñaŋ ñaɽǝwaṯe eŋen. điñǝđi ŋen ñagerṯo laŋge lwaiña igwonaṯa ṯa ñagǝlamǝđaṯa
         laŋgela ildi lënǝŋulu lero lǝlerṯia, na cum lomanaŋ ŋen lënǝŋulu lǝberṯia laŋge lwaiña
         ṯa alaɽǝwađaṯe lǝndamǝđaṯa laŋgela ildi ñaŋ ñerṯe ñagǝlerṯia, ṯa ñaŋ pređ ñaɽǝwaṯe.
         15 garno ŋen ŋǝwërđǝnu ṯa, eđa igi garreiđu laŋge lwaiña gero gǝberṯia lwaiña lamiñaṯa
         laŋge ildi laɽo đeṯam iŋu, na eđa igi garreiđu laŋge ltefr lënǝŋulu lero lafo pwa
         iŋu.
         16 orn igaŋërṯu rǝmwa nano ŋen ŋanṯa rënǝŋu riđu ṯiṯus ṯa aŋǝndiyubwiṯi ŋen ŋarno igubwandiya,
         17 đeṯam gënǝŋu gaŋǝnṯu ŋen eŋaiñ ŋǝđeɽǝđia eđaiñ, orn ŋen ŋanṯa gubwandiya gënǝŋu gǝndeṯa
         nano bǝɽan.
         18 nanda ñagǝlǝdwaṯa orǝbaga igi kanisa pređ đamananaicia đame ŋen ŋanṯa gënǝŋu gǝbërrǝŋaiđia
         ŋen ŋaŋǝra ŋǝrǝmwa.
         19 gerṯa fǝṯia ikǝrǝŋ, orn cum kanisa đëɽǝma ṯa ñerlde ldǝɽo eŋǝmëɽria iŋi ñagëbǝđia
         iŋi ŋǝbuŋǝnṯu, ṯa elǝŋ yesu giđ aŋǝneini ŋaɽrwa na ṯa nanda ñagërrǝŋaiđia ŋen ṯa ñagëɽǝđiaŋǝno
         eŋen iŋi.
         20 nanda ñagarǝmoṯwa ŋen ṯa eđa gero gǝnǝŋ aŋaɽǝwađaṯe gǝndǝsǝkia ŋen ŋanṯa mǝnna gafo
         eŋen ŋǝđǝnaiđia đoɽra iđi ñagararraiđia.
         21 ŋen ŋanṯa ñagarǝmoṯwa ŋen ṯa ñiđi ŋen iŋi ŋope, gerṯa elǝŋ yesu nëiñua ikǝrǝŋ, orn
         cum leđa nëiñua.
         22 nanda ñagǝlǝđwaṯa oraiñǝga, gënǝŋu igi ñaginḏeicǝma ñoman ñwaiña na ñagafiđu ṯa gënǝŋu
         gëɽǝđiaŋǝno na gëbǝđia ŋǝmëɽria ŋope, orn điñǝđi gëɽǝđiaŋǝno kaiñ ŋen ŋanṯa gëɽǝnu
         đǝñano eñaŋ.
         23 na ṯiṯus, gënǝŋu ñagǝɽǝbǝđia ldǝga eŋen na ñagǝndiṯia ldǝga ŋǝmëɽria. na lorǝba ildi,
         lënǝŋulu laɽo đǝđweinia đǝkanisa na laɽo ŋaɽrwa ŋal masiya.
         24 ŋen ŋafǝṯia ërrǝŋaicǝrldo ŋen kanisa nëiñua ṯa ñagerṯo đubwiđia na ṯa ŋen iŋi ñagëminiau
         kaiñ eñaŋ ŋaɽo đeṯam.

1 gerṯa đeṯam ṯa igandǝwërđǝṯia eŋen ŋǝđǝnaiđia eleđa ɽrǝmwa,
         2 ŋen ŋanṯa igaliŋeṯo ṯa ñaŋ ñagwonaṯa ṯa naga-mǝđaiđia eŋen iŋi. igëminia eŋcn eŋalo
         ṯia eleđa lalo imakṯunia, na igaldǝlëldǝŋǝđaicia cŋen ṯa kanisa đalo yakaiya đafo
         đađuɽcinu iṯǝli gakǝl na đëɽǝđiaŋǝno eđalo đatuđu leđa lwaiña iŋulu ṯa alamǝđaiđe
         cum.
         3 orn igwađwaṯa lorldalo ṯa đëminia đǝlëɽǝñi eŋen iŋi ađërrǝŋeiđǝni ṯa gerṯa đǝpiano,
         ṯa ñaŋ pređ ñǝđuɽeini ŋen ŋarno igwalwaɽǝṯǝlo ṯa ñaɽeṯe ṯia,
         4 ṯa nanda ñerṯe ñagirǝwano na ñaŋ cum ŋen ŋanṯa ñagëɽǝnu đǝñano eñaŋ ndǝ leđa lǝmaṯan
         lalo imakṯunia ñageṯo ldǝɽo na alfiđi ŋen ṯa ñagero ñagađuɽǝđeinia.
         5 nṯia igaṯa ŋen đeṯam ṯa igǝbeɽǝđia lorldalo ṯa alǝndeṯa nano ñi nëiñua, na ṯa alǝđuɽǝđaṯe
         đǝnaiđia eđalo ṯa ađuɽǝđeini ađǝɽeṯe đǝnaiđia đǝđeṯam, gerṯa ṯa ađǝɽeṯe waŋge gëndǝnu
         eŋen ŋǝđamiñeđǝñano.
         6 orn igǝbaṯa ṯia, eđa igi gawađa ŋwana ŋǝtefr gënǝŋu giđ aŋwanḏe ŋwana ŋǝtefr, orn
         eđa igi gawađa ŋwana ŋwaiña giđ aŋwanḏe ŋwana ŋwaiña.
         7 ŋgiṯr leđa pređ eñaŋ alnanaiđe gǝrus ŋen ŋarno lëɽu enare, gerṯa đëndǝdiađano na
         gerṯa ŋen ŋanṯa đeṯam, ŋen ŋanṯa rǝmwa rubwa eđaga igi gananaiđia đaŋǝrađa nano.
         8 rǝmwa raɽǝwađaṯa randǝnaicia đǝbuŋṯia pređ kaiñ, ṯa eŋen pređ ñagiđi ñabeṯe ṯǝɽom,
         nṯia ṯa ñagiđi ñaɽǝwađaṯe ñanaiđia ŋen ŋanṯa ŋen pređ ŋaŋǝra.
         9 ŋen ŋarno ŋen ŋǝwërđǝnu ṯa, igi galëldǝđu laŋge alo, eđa igi gananaico leđa laɽo
         ŋǝbaiya aŋǝno laŋge, đǝnaiđia đǝlëɽǝŋu điđ ađǝfeṯe bǝɽǝbǝte.
         10 rǝmwa irri rananaicia eđa gawađa ŋǝlwa jaica jaica, na irri rananaiđia ŋǝsa ŋǝsǝni,
         rënǝŋu riđ arǝndǝnaice ŋǝlwa na riđ araɽǝjaice na riđ aroɽre đwanḏa iđi đǝnaiđia eđalo
         điđ ađǝmame.
         11 ñaŋ ñagiđi ñaɽeṯe nǝlǝŋ na ṯǝñaɽađaṯo nǝlǝŋ eŋen pređ ṯa ñaliŋeṯe đǝño, nṯia leđa
         liđ alaŋërṯi rǝmwa nano ŋen ŋanṯa laŋge ñaganaiđǝlo ndǝ nanda ñageɽǝđǝnde ṯia.
         12 đǝnaiđia đǝlaŋge ildi rǝmwa nëiñua đaber đunḏǝjaica laŋge ildi lafo pwa eleđa ɽrǝmwa
         ikǝrǝŋ, orn cum đamiña ndëuwǝr ṯa leđa lwaiña alaŋërṯi rǝmwa nano kaiñ.
         13 ŋen ŋanṯa đǝnḏeicia đǝđǝnaiđia iđi lënǝŋulu liđ alnaice rǝmwa ŋaɽrwa ŋen ŋanṯa ñaŋ
         ñaganaica ŋen ŋaŋǝra ŋal masiya ntam enalo, na ŋen ŋanṯa ñagamǝđaṯǝlo đaliŋeṯađa đǝño
         na leđa pređ.
         14 nṯia ndǝ lënǝŋulu lǝbekeɽǝđia rǝmwa ŋen ŋanṯa ñaŋ liđ alondǝnaṯe kaiñ ŋen ŋanṯa đǝbuŋṯia
         đoɽra iđi rǝmwa rǝnaicǝnde.
         15 alǝŋërṯr rǝmwa nano ŋen ŋanṯa đǝnaica đǝlëɽǝŋu iđi lǝgaijǝbar lǝgoɽwatar ŋope.

1 igënǝñi, bulus, igǝndeɽǝđia đǝđǝrnaṯađa aralo na đuđǝrwa-ṯađa eŋen lal masiya, igënǝñi
         ñiŋgi igëbia ndǝ lǝgafr orn ñiŋgi igwonḏǝṯo ndǝ lǝgerr lǝgafiar.
         2 igǝndeɽǝdia kaiñ ṯa ñerṯe ñaiñiđi igwonḏǝṯo kaiñ ndǝ lǝgiđr alfeṯr, ŋen ŋanṯa igëɽǝni
         ǝđñano ṯa ŋen ŋafo ŋope ndǝ igwonḏǝṯa igagea leđa lǝmaṯan ilđi lǝbaṯa ṯa nanda ñagǝbǝrlda
         eŋen ŋaŋǝno.
         3 đeṯam nanda ñagamǝṯia egaŋǝno orn ñagaber ñagabwaiñǝdia ŋenŋa ŋeicia eŋen ŋaŋǝno,
         4 ŋen ŋanṯa laŋge lǝđǝɽiñǝđia lǝđabwaiñǝđia eđaiñ, gerṯa lënǝŋulu lǝleđa orn rǝmwa
         rëliđia lonḏǝṯo kaiñ ṯa algere đǝraiñjala đǝŋen ŋeicia.
         5 nanda ñagađama đaliŋeṯa ŋen nǝsi đeicia na ŋen pređ iŋi ŋatuđinu ŋagea đaliŋeṯa đǝrǝmwa
         na ñagǝbendia ŋen pred ŋǝŋaṯǝɽa ṯa aŋǝne al masiya,
         6 na ñagameđǝño ṯa ñagakarme leđa pređ ildi laneđa ṯa lǝnna ŋen eŋaiñ, ŋen đǝnna eđalo
         đaɽiñǝđeinu.
         7 seicr ŋen iŋi ŋafo ñaŋ nëiñua ndǝ eđa gǝnǝŋ gëɽǝnu đǝñano ṯa gal masiya, ŋgiṯǝmar
         aŋǝlëldǝŋǝđeini eŋen ŋǝlëɽǝŋu tǝŋ, ṯa ŋen ŋarno gënǝŋu gal masiya nṯia cum ñagananda
         ñagal masiya.
         8 ŋen ŋanṯa ndǝ igëminu kaiñ eŋǝlǝŋ eŋaiñ iŋi elǝŋ yesu gǝnaicǝnde ṯa ñǝndǝbakaɽǝjaice
         eŋen na gerṯa ṯa ñǝndamǝndade, igero igirǝwano.
         9 igaber igwonaṯa ṯa ñagǝbaṯa ṯa igǝndagirđia nađamna nǝlëɽǝñi.
         10 ŋen ŋanṯa lënǝŋulu lǝbaṯa ṯa, nađam nǝlëɽǝŋu nerṯo ŋen ŋinia na nunḏeinu ŋabǝɽaŋa
         orn gënǝŋu ŋen lǝgaldǝɽaŋarlda gëbia egaŋǝno na ole gǝlëɽǝŋu gadamǝnu.
         11 ŋgiṯr leđa ildi alaṯa ŋen ṯa ndǝ nanda lǝgiđr alɽaŋar ñagiđi ñiđi ŋen iŋi ñagwalwaɽo
         enađam enaiñ liga lǝgerr lǝgaɽaŋar.
         12 đeṯam igiđǝñalo ndǝ igarno leđa lǝmaṯan ildi lǝbërrǝŋeiđǝni bǝɽan. lënǝŋulu laijǝba
         ŋen nǝsi ndǝ laɽaŋǝlda alǝsoŋ lǝbirnḏeicia ntam enen bǝɽan.
         13 orn nanda ñagaber ñagëmima eŋen eŋaiñ ndëuwǝr, orn ñagëminia eŋen ŋǝŋǝmëɽria iŋi
         rǝmwa rǝnaicǝnde, na ñaŋ ñagafo eŋen iŋi.
         14 ñagaber ñagaiñǝṯia ŋǝlǝŋe eŋaiñ ŋabǝrano garno leđa ildi lero larǝmaṯǝnde nano, ŋen
         ŋanṯa nanda ñagaɽo leđa lananoŋ ildi leṯǝnde nano ṯa alǝndërrǝŋaicia ŋen ŋaŋǝra ŋal
         masiya.
         15 ñagaber ñagëminia eŋen iŋi gerṯa eŋaiñ, garno ŋǝmëɽria ŋǝleđa larto, orn ñagaṯurṯia
         eŋen ṯa đonaṯa eđalo điđ ađoɽreṯe, nṯia alo yǝŋǝmëɽria eŋaiñ yiđ aiyǝburgwađeini đamǝđaṯađa
         eđalo,
         16 ṯa ñërrǝŋaiđi ŋen ŋaŋǝra ŋǝrǝmwa alo ñaŋ nëiñua nṯia ṯa ñerṯe ñagëminia eŋǝmëɽria
         ŋiđǝnu eŋen ŋeđa garto.
         17 eđa igi gëminia, ŋgiṯǝmar aŋëmini egelǝŋ yesu.
         18 ŋen ŋanṯa gerṯa feđa igi gǝbërrǝŋeiđǝni bǝɽan igi gaŋǝnǝnṯu, orn feđa gaŋǝnǝnṯu igi
         rǝmwa rǝmërrǝ-ŋaiđia.
         
            

         
      
   
      
         11
1 igwonaṯa ṯa ñane ŋiɽǝṯiano ŋǝmaṯan ŋǝlëɽǝñi. đeṯam, naṯiñr.
         2 ŋen ŋanṯa igǝgiaṯa ŋen ŋen ŋanṯa ñaŋ, đǝgiaṯađa ŋen đǝrǝmwa, ŋen ŋanṯa igiđu ŋen
         ṯa endǝnaice ebaŋgalo gǝnǝŋ gaɽo gunto, ṯa igiđ endǝnaice al masiya ñagaɽo ŋere ŋatǝɽe
         iŋi ŋaijǝba eđa gaɽorra kwai kwai.
         3 orn igiđǝñalo ṯa aŋgaica ŋen ŋǝnǝŋ ŋiđ aŋamiñe ŋaṯǝɽa eŋalo iđubwa eđalo al masiyaga
         iđi ñagerṯo araga gunto, ŋen ŋarno rǝmwa reicia riđu auwa ŋađǝna ŋenŋa ŋǝlëɽǝŋu ŋǝɽiano.
         4 ndǝ eđa geṯo gǝndërrǝŋaicia ŋen ŋǝyesu garto, gerṯa fǝyesu igi nanda ñagërrǝŋaicǝnde,
         na ñaganeinu usila garto, gerṯa fusila igi ñagafo ñaganeinu, walla ŋen ŋarto ŋaŋǝra,
         gerṯa fǝŋen ŋaŋǝra iŋi ñagaŋǝnṯu, ñaŋ ñagǝnna ŋope.
         5 ŋen ŋanṯa igaṯa ṯa igaber igafo pwa eŋen ŋǝnǝŋ eđǝṯweinia iđei đaŋǝra kaiñ.
         6 igaɽo ywarra egole orn igero igaɽo ywarra eŋen ŋǝđaliŋeṯa. ñagërrǝŋaicǝnde ṯia elaŋge
         pređ ñaŋ pređ nëiñua.
         7 igiđu ŋen ŋeicia ndǝ igalaldađo etam gǝlëɽǝñi alo ṯa ñaŋ ñoɽreṯe, ndǝ igërrǝŋaicǝnde
         ŋen ŋaŋǝra ŋǝrǝmwa na ndǝ igero igǝma đapǝɽa eñaŋ ?
         8 igaso leđa lǝkanisa đwomǝn ndǝ igamo đapǝɽa iŋulu ṯa endǝđuɽǝđǝnṯi,
         9 na ndǝ lǝgafr na gǝrus gǝlëɽǝñi gamǝndëđǝnu igero igandǝmaṯa esalo kwai kwai, ŋen
         ŋanṯa lorldalanda leṯo alo imakṯunia ldaiñǝnaice laŋge ilđi laɽo đeṯam iñi. ŋen ŋafǝṯia
         igero igaɽia waginia eñaŋ eŋen ŋǝnǝŋ, na igaber igiđ eɽeṯe ṯia kwai kwai.
         10 garno đeṯam đal masiya đafo iñi, đëmima iđi đǝlëɽǝñi đaber điđ ađuɽinṯi alo yakaiya
         kwai kwai.
         11 igero igamama đapǝɽa eñaŋ eđa ? ŋen ŋanṯa igaber igubwandiya? rǝmwa raliŋeṯo ṯa igubwandiya
         đeṯam.
         12 na igiđi yiđi ṯia mǝldin ṯa yerṯe iganaicia leđa ŋen ildi lonaṯa lǝndaŋaicia ṯa lënǝŋulu
         ñagerṯǝlda ŋen ŋunto eŋen iŋi lëminiau.
         13 leđa ildi laɽo đǝtweinia đǝŋaɽǝwen na lëbǝđia ŋǝmëɽria ŋađǝna, na lënǝŋulu lërkǝđeiđia
         ŋen garno leđa ildi laɽo đǝṯweinia đal masiya.
         14 na nëndr lǝgerr lǝgirǝwarano eŋen iŋi, ŋen ŋanṯa seṯan yënǝŋu yërkǝđeiđia ŋen garno
         mǝlaiyǝka yarrerre.
         15 nṯia nëndr lǝgerr lǝgirǝwarano ndǝ leđa ildi lǝđuɽǝđǝnṯia seṯan lërkǝđeiđia ŋen cum
         garno lǝbai ildi lëbǝđia ŋǝmëɽria ŋuđǝrwaṯo. đakǝme eđen điđ ađǝɽeṯe ŋen ŋarno ŋǝmëɽria
         iŋi liđu.
         16 igǝbaṯa tǝŋ ṯa, ñerṯe ñaŋgiṯi eđa gǝnǝŋ gǝbaṯa ṯa igaɽ iɽǝṯiano. ndǝ ñagǝbaṯa ṯa
         igaɽ iɽǝṯiano aŋǝnṯiñr ṯia, na ŋgiṯiñr yëmini aten cum.
         17 orn ndǝ igëminia eđëɽǝnia iđi đǝñano igero igwaɽwata ŋen ŋarno elǝŋ yesu gwaɽwata
         orn ŋen ŋarno eđa gaɽ iɽǝṯiano gwaɽwata.
         18 ŋen ŋanṯa leđa lwaiña lëminia eŋen ŋaŋǝno, igiđi yiđi ṯia cum.
         19 ŋen ŋanṯa ñaŋ ñaŋgi ñagaliŋeṯo ŋen nǝsi kaiñ ñagǝnna leđa ildi laɽo liɽǝṯiano đaŋǝrađa
         nano.
         20 ŋen ŋanṯa ñagǝnna eđa ndǝ gënǝŋu gǝndiđia ñagaɽo lǝbai, na ndǝ gënǝŋu gǝndasa, na
         ndǝ gënǝŋu gǝndëndia, na ndǝ gënǝŋu gǝndǝđamǝca eng’en, na ndǝ gënǝŋu gǝndëpwa nḏrel.
         21 đeṯam igirǝwano ŋen ŋanṯa nanda ñagafo ñagëbia eŋen garno ṯia. orn ndǝ eđa gǝnǝŋ
         gëminia eŋen ŋǝnǝŋ igiđi yëmini cum. igwalwaɽa garno eđa gaɽ iɽǝṯiano.
         22 leđa ilđi laɽ ibraniyin? igënǝñi cum. lënǝŋulu laɽ israliyin? igënǝñi cum. lënǝŋulu
         laɽo liđia librayim? igënǝñi cum.
         23 lënǝŋulu lađuɽǝđǝnṯia al masiya? igamađuɽǝđǝnṯia igamiñaṯǝlo. igwa- ɽwata garno eđa
         gaɽ ëɽi. igamađuɽǝđǝnṯu ŋǝmëɽria ŋwaiña ŋamiñaṯo orǝba egen. igëndǝnu isijǝn ñoman
         ñwaiña ñamiñaṯo orǝba egen. igëpǝnu ŋaicwaŋa kaiñ. igafo ŋǝɽaiñ ṯwaiñ ñoman ñwaiña.
         24 ñoman đenǝŋ al yawuḏ yëpiñi ŋaicwaŋa ñoman eređia giɽijin nalo đenǝŋ na marldwan,
         25 ñoman ñiɽijin igëpǝnu ŋǝfraŋa, na lomanaŋ tǝŋ igamǝndeinu ŋwandraŋa, ñoman ñiɽijin
         upundǝri eŋau igi igafau yagǝro niyiɽǝṯia eŋau alo, igafo nǝŋau nal bar loman ëđǝñëđǝñin
         na ulǝŋgǝlǝŋ.
         26 igafo igabakalđaica nwalđaŋ jaica jaica. igafo eŋen ŋubwa ŋinia esǝbarlda, na eleđa
         laɽo ndom, na eleđa ǝllëɽǝñi, na eleđa ildi gerṯa laɽ al yawuḏ, na irnuŋ, na eđǝñwa,
         na igal bar, na elorǝba lǝŋaɽǝwen.
         27 ñoman ñwaiña igafo igaicwaro kaiñ. igiđu ŋǝmëɽria ŋonḏǝṯo. ñoman ñwaiña igero igandra
         ulǝŋgǝlǝŋ. igafo igaicoiña na aŋal gafo garriñi kaiñ ñoman ñwaiña. igafo igaɽaŋa ŋǝsa
         ŋero liga lwalano, ñoman ñwaiña. igafo igëɽǝđëṯu na igafo ndrena nero ñoman ñǝmaṯan.
         28 ŋen ŋëni mǝldin na cum fǝđarǝmoṯwa đǝlëɽǝñi ŋen ŋanṯa kanisa pređ, iđi đaiñǝṯǝrnaiđia
         ñoman pređ.
         29 esegi gëbia na igënǝñi igaber ñagëbia cum? esegi giđǝnu gabëɽǝŋeinia eŋen ŋǝrǝmwa
         na igaber igeiciano kaiñ?
         30 nđǝ ŋen đeṯam, igiđi yëminia orñ eŋen ŋǝđëbia đǝlëɽǝñi ikǝrǝŋ.
         31 rǝmwa irri raɽo eṯen gelǝŋ igëndr yesu, irri rabuŋǝnṯu bǝɽǝbǝte, rënǝŋu raliŋeṯo
         ṯa igwaɽwata đeṯam.
         32 alo iḏimiska, iliga lelǝŋ goɽra gǝbernia eređa, elǝŋ gëɽu askari ṯa aiyarǝmoṯe ëuwǝr
         galo iḏimiska ṯa aiñënđi,
         33 orn leđa lirǝwiñi egone larla iđǝɽi iguṯa girnuŋ nṯia igëbǝrđǝnǝma.

1 ŋen đeṯam ṯa igëminia mǝlđin. ŋen iŋi ŋaber ŋamama ŋen ŋaŋǝra orn igǝndǝlwaɽǝṯia
         eŋen ŋamiñiṯiñi iŋi elǝŋ rǝmwa ranaicǝñi na eŋen iŋi elǝŋ rǝmwa rërrǝŋaicǝñi.
         2 igaliŋeṯo eđa gǝnǝŋ igal masiya igi gabeinu elo alo irǝmwa isi eɽaica orǝba giɽijin
         ram nṯǝli ređ na marldwan. igaijǝba ndǝ gënǝŋu gabeinu elo egaŋǝno walla ndǝ aŋǝno
         gero orn rǝmwa raliŋeṯo.
         3 a, igaijǝba ndǝ fǝṯia egaŋǝno walla aŋǝno ndëuwǝr, orn rǝmwa raliŋeṯo.
         4 orn igaliŋeṯo ṯa eđa igi gabeinu elo đeṯam alo yaŋǝra kaiñ nǝŋǝne laŋge ildi gaijǝba
         gwaɽwatau, ŋen iŋi ŋëđǝñinu ŋuɽwatǝnia.
         5 igëminia eŋen ŋeđa igi, orn eŋen ŋǝlëɽǝñi igëminia ikǝrǝŋ eŋen ŋǝđëbia đǝlëɽǝñi.
         6 orn gǝbanṯa igafo igwonaṯa igëminia ṯa igero igaɽ iɽǝṯiano ŋen ŋanṯa igiđi eɽwate
         eŋen ŋǝđeṯam ikǝrǝŋ. orn igaber igiđi yiđi ṯia ṯa eđa gero gǝnǝŋ aŋaṯa ṯa igaŋǝra
         gamiñaṯa ŋen garno gënǝŋu gaseicu na gǝnaṯiñi,
         7 na eum ŋen ŋanṯa ŋen ŋoɽra kaiñ iŋi ŋamiñaṯiñi. ŋen ŋafǝṯia igafo iganeinu waginia
         garno đi egaŋǝno, ṯa yerṯe igǝbinia egare, igi gaɽo đǝđweinia đǝseṯan ṯa aŋaiñǝnanaice
         ŋen ŋubwa ṯa yerṯe igǝbinia egare.
         8 igekeɽǝđo elǝŋ yesu ñoman ñiɽijin ṯa aŋamiñe waŋge igi,
         9 orn gënǝŋu gwaɽwata ṯa, đame đǝlëɽǝñi đaɽǝwađaṯa đaŋabeica, ŋen ŋanṯa ŋabǝɽa ŋǝlëɽǝñi
         ŋiđǝni ŋǝɽiñǝđeini iđëbia. ŋen ŋafǝṯia igëminia đaŋǝrađa nano iđëbia đǝlëɽǝñi ṯa ŋabǝɽa
         ŋal masiya aŋaiñaufeṯe.
         10 ŋen ŋafǝṯia igaŋǝra nano iđëbia đǝlëɽǝñi. igaŋǝra nano ndǝ leđa laiñǝlwaɽǝṯi ŋen
         ŋubwa, ndǝ igero laŋge, ndǝ iganeini ŋṯen iŋubwa ŋeicia, na eŋen ŋǝtǝđa ŋen ŋanṯa
         al masiya. ŋen ŋana gwonḏǝṯo ndǝ igëbia.
         11 igafo igaɽ iɽǝṯiano. ñagiđǝñi ṯia ŋen ŋanṯa ŋen đeṯam ndǝ ñagërrǝŋaiđo ŋen ṯa igaŋǝra
         orn ñagero ñagëbǝđia ṯia. igero ŋeniano orn igaber igafo pwa eŋen ŋǝnǝŋ eđǝṯweinia
         iđei đaŋǝra kaiñ.
         12 đeṯam ŋamǝla ŋǝđǝđweinia đurri ŋafo ŋërrǝŋeinu eñaŋ đwalađa arano đǝlëɽǝñi iđi đǝɽiñađeinu
         aŋwaraiya na ŋenŋa ŋoɽra na ŋǝmëɽriaŋa ŋaŋǝra.
         13 nṯia fǝṯau ñagiđǝnu ñagafo pwa eŋen ikanisa đwomǝn, illi ṯa igero igǝɽia waŋge ginia
         eñaŋ? ŋgǝđeicǝñr ŋen iŋi ŋafo mǝnna.
         14 igeṯǝnde nano ñoman ñiɽijan na điñǝđi igwonaṯa igǝndeṯa nano tǝŋ, na igaber igiđ
         eɽe waŋge ginia eñaŋ kwai kwai ŋen ŋanṯa igaber igwonaṯa laŋge elđalo orn igǝndonaṯa
         ñaganǝñaŋ. ŋen ŋanṯa gerṯa ŋen đeṯam ṯa liđia labakađarṯia eṯen na lǝŋgen laŋge orn
         ŋen đeṯarn ṯa eṯen na lǝŋgen labakađarṯia liđia laŋge.
         15 igiđ enanaiđi na igiđ enaneini đaŋǝrađa nano ŋen ŋanṯa ñaŋ. ndǝ igaɽǝjaiea đubwa
         đǝlëɽǝñi eñaŋ, ñaŋ ñagiđi ñirǝweiđi đubwa eđalo iñi?
         16 ndǝ ŋen ŋafǝṯia đeṯam ṯa igero igǝɽia waŋge ginia eñaŋ, orn mǝldin ñaŋ ñagǝbaṯa ṯa
         igafo igaɽ ađǝna na igëndǝnde ŋađǝnaŋa ano ŋǝlëɽǝñi.
         17 igaŋaṯo ŋen eñaŋ egeđa gǝnǝŋ igi igwǝđweiṯǝnde?
         18 igǝbeɽǝđia ṯiṯus ṯa aŋǝndeṯe nano igǝlǝđwaṯa orǝbaga. ṯiṯus gaŋaṯo eŋen eŋalo? gerṯa
         ñagerldo igusila gunto gǝđaŋǝra? gerṯa ñagerldo eđađ đunto?
         19 eŋen iŋi pređ, ñagǝbaṯa ṯa ñagopǝṯa ŋen bǝɽan eñaŋ? nanda ñaŋgi ñagafo igal masiya,
         ñagwaɽwata rǝmwa nëiñua. orn ñagëbǝđia ŋen pređ ṯa ñandakaɽǝjaice eŋen, ñaŋ ñaŋgi
         nanda ñagubwandiya kaiñ.
         20 igiđǝñalo ṯa aŋgaica ndǝ igǝndeṯa nano igaber igiđi endǝfiđi eŋen ŋarno igwonaṯa,
         na ṯa ñagaber ñagiđi ñaiñǝfiđi eŋen ŋarno ñagwonaṯa. igiđǝñalo ṯa aŋgaica igiđi yifiđi
         đǝgerđe, na đǝgiaṯa ŋen na đǝjeiciano, na ŋǝtǝđa na đabwaiđia ŋen na đalǝŋǝjǝđia ŋenŋa
         na đinia enare na đǝgiaiđe eŋen.
         21 igiđǝñalo cum ṯa aŋgaica rǝmwa riđ ariñiđi igata egare na ṯa igiđi ywane ŋen ŋanṯa
         leđa lwaiña ildi liđu ŋen ŋeicia na ildi lero laŋgiṯia mǝldin ŋen ŋǝđǝsaṯa leđa, na
         đaɽaŋa lijila ɽrǝto na ŋen ŋǝđeicia ŋǝɽwa, laŋge ildi lënǝŋulu liđu.

1 igeṯǝnde nano ñoman ñiɽijan na igǝndeṯa nano tǝŋ. ŋen đeṯam ṯa đǝskiđia đǝnǝŋ ađamǝđeini
         leđala liɽijan walla liɽijin.
         2 ananoŋ igabǝɽa leđa nano ildi liđu ŋen ŋeicia, leđa lṯënu, na điñǝđi igǝlabǝɽia nano
         ŋen igamǝlu lǝgafiar, garno igabǝɽǝnda nano iliga lǝnḏurṯu lǝgafr, ṯa ndǝ igeṯo tǝŋ
         igaber igiđi elǝŋgiṯi kwai kwai,
         3 ŋen ŋanṯa ñagwonaṯa ŋen ŋërrǝŋeiđǝni ṯa đeṯam al masiya gwaɽwata iñi. ŋen ŋanṯa al
         masiya gaber gǝndǝnaicia ŋen ŋëbia orn gënǝŋu gerṯo ŋabǝɽa ŋwaiña eñaŋ.
         4 đeṯam gënǝŋu gaɽiñǝnu iđuɽi iđëbia orn gamǝṯia ŋabǝɽaŋa ŋǝrǝmwa. nanda cum ñagëbia
         ŋen ŋanṯa ñagafǝmau orn ñagiđi ñamǝṯe cum ŋuga ŋabǝɽaŋa ŋǝrǝmwa ndǝ ñagabirnḏeicia
         ŋen eŋalo.
         5 nḏeinr ñaseici ndǝ đeṯam ñagǝbendia ŋen. nḏeinr kaiñ. ñaganǝñaŋ ñagaijǝba ṯa yesu
         masiya gafǝndau? fǝṯia, illi ndǝ gerṯa ñaganiđǝni.
         6 orn igaṯurṯia ŋen ṯa ñagiđi ñaliŋeṯe ṯa nanda gerṯa ñaganiđǝnu.
         7 ñagǝbekeɽǝđia rǝmwa ṯa ñaŋ ñerṯe ñagëbǝđia ŋen ŋeicia, gerṯa ṯa ñërrǝŋeiđǝni ṯa rǝmwa
         raŋǝnṯǝnde, orn ṯa ñaŋ ñiđi ŋen ŋuđǝrwaṯo mǝldin ndǝ nanda ñaganiđǝnu.
         8 ŋen ŋanṯa nanda ñagaber ñagaɽǝwađaṯa ñagëbǝđia wagǝnǝŋ gagea đeṯam, orn ŋen ŋanṯa
         đeṯam ikǝrǝŋ.
         9 nanda ñagaŋǝra nano ndǝ ñagëbia na ñaŋ ñagwonḏǝṯa. ñagǝbekeɽǝđia rǝmwa cum ṯa ñaŋ
         ñaṯuɽcini eŋen eŋalo.
         10 ŋen ŋafǝṯia igǝwërđǝṯǝnde ŋen iŋi liga igamǝlu lǝgafr, ṯa nđǝ lǝgafr gerṯa ŋen đeṯam
         ṯa endǝnaice ŋen ŋubwa eŋen ŋǝŋǝlǝŋe iŋi elǝŋ yesu ganaicǝñi ṯa ywađe, gerṯa ṯa egere.
         11 fǝŋen ŋǝnḏurṯu, lorldaiñ, igabǝla. ṯoɽaṯr ŋen eŋalo. nǝr đeɽǝđia đǝlëɽǝñi. ɽaŋr eŋen
         ŋunto. fafr iđëuṯaralo. nđǝ ñaŋ ñagëbǝđia ŋen iŋi rǝmwa irri rubwancliya na rǝndǝnanaicia
         đëuṯaralo ñagaɽaŋǝlda.
         12 ekeɽǝđǝđr đǝkëndǝđiađano đatǝɽe.
         13 leđa pređ ɽrǝmwa leɽǝđǝnde.
         14 igǝbeɽǝđia ṯa đǝbuŋṯia đelǝŋ yesu masiya, na đubwa đǝrǝmwa na đǝɽǝbǝđia eŋen đusila
         gatǝɽe ñafeṯǝlda.galǝṯiyagalǝṯiyagalǝṯiyagalǝṯiyagalǝṯiya

1 fiñi bulus, ñiŋgi igaɽo đǝđweinia. gerṯa igađweinu eleđa walla egeđa gǝnǝŋ orn iyesu
         al masiya na irǝmwa đaṯa irri ratuđǝma eŋǝɽaiñ.
         2 igënǝñi na lorldaiñ pređ ildi ñagafǝlda ñageɽǝđo leđa lǝkamsa pređ alo igalǝṯiya.
         3 ñagǝbeɽǝđia ṯa đǝbuŋṯia đusila na đëuṯaralo alǝndaufeṯe irǝmwa, đaṯa na egelǝŋ yesu
         masiya,
         4 igi ganaiđo etam gǝlëɽǝŋu ŋen ŋanṯa ŋen iŋëndr ŋeieia, ṯa aŋǝndëbǝrir iliga ildi
         leicia lǝđiñǝđi eŋen ŋǝđonaṯa đǝrǝmwa irëndr irri raɽo papa igëndr.
         5 ñagǝbeɽǝđia ṯa yesu al masiya aŋǝnaneim ŋaɽrwa bǝɽǝbǝte. amin.
         6 igirǝwano ṯa ñaŋ ñagaređia irǝmwa taltal, irri rundǝđǝnde đameđa đal masiya na ṯa
         nǝñaređeṯe eŋen ŋaŋǝra ŋarto,
         7 iŋi gerṯa ŋen ŋaŋǝra ŋarto đurri. orn leđa lëni lǝmaṯan ildi. lindirnḏeicia ṯaiñatësǝni
         na ildi lonaṯa lađama ŋen ŋaŋǝra ŋal masiya.
         8 orn ndǝ nanda walla mǝlaiyǝka isi yelo yǝndërrǝŋaieia ŋen ŋaŋǝra ŋarto, iŋi gerṯa
         ŋen ŋaŋǝra nanda ñagërrǝŋaicǝnde ananoŋ, ŋgiṯǝma aŋǝbuŋǝni.
         9 garno igaṯa ananoŋ nṯia igwalwaɽa điñǝđi tǝŋ ṯa, ndǝ eđa gǝnǝŋ gǝndërrǝŋaieia ŋen
         ŋaŋǝra ŋarto iŋi gerṯa ŋen ŋaŋǝra ñagaŋǝnṯu, ŋgiṯǝma aŋǝbuŋǝni.
         10 igwonaṯa ṯa leđa alǝñaŋǝnṯi walla ṯa rǝmwa arǝñaŋǝnṯi? walla igwonaṯa ṯa leđa alaŋǝrṯiñi
         nano? gǝbanṯa igafo igwonaṯa ṯa leđa alaŋǝrṯiñi nano ṯa igero igaɽ ebai gal masiya
         kwai kwai.
         11 ŋen ŋanṯa igǝndǝlwaɽǝṯia lorldaiñ, ṯa ŋen ŋaŋǝra iŋi igǝbërrǝŋaiđia gerṯa ŋǝleđa.
         12 ŋen ŋanṯa igero igǝma egeđa gǝnǝŋ. igero igǝbërrǝŋeini bǝɽan orn yesu al masiya gërrǝŋaieiñi.
         13 ñagano ŋen ŋǝlëɽǝñi igaɽo ṯau ananoŋ ndǝ igëndu ŋen ŋal yawuḏ, ṯa igafo igananaico
         kanisa đǝrǝmwa ŋen ŋwaiña ŋubwa ŋeicia, na ṯa igafo igwonaṯa igagera,
         14 na ṯa igabwarṯo leđa lwaiña ildi ñagǝɽǝlda ŋǝmađa iđubwa ŋenŋa ŋal yawuḏ ŋen ŋanṯa
         igafo igëɽǝđiaŋǝno igamiñaṯalo eŋen iŋi papanda lǝpǝnde lanaicǝnde.
         15 orn, rǝmwa rëɽiñi ŋen ndǝ igamǝlu igǝlǝŋǝni, na rafo rundǝđiñi đameđa đǝlëɽǝŋu.
         16 na ndǝ rënǝŋu rëɽu liga đǝge ṯa arërrǝŋaiđi iđia gǝlëɽǝŋu iñi, ṯa yërrǝŋaici leđa
         ildi gerṯa laɽ al yawuḏ ŋen ŋaŋǝra ŋǝlëɽǝŋu, taltal igero ñagwaɽwataiđia leđala ildi
         lerṯo eđe na ŋǝfǝni.
         17 igero igabǝṯa alo yursalim ṯa enwane leđa ildi laɽo đǝđweinia ñi nëiñua, orn igabǝṯa
         alo yǝbernia arabia orn igoɽǝbaṯo alo iḏimiska.
         18 orn ndǝ nṯǝli naŋgaṯo niɽijin igabǝṯa alo yursalim ṯa enwane sifa na ñagaɽaŋǝldǝga
         ñoman ređ nḏenǝŋ.
         19 orn igero igǝseieia eđa gwomǝn iṯalǝmis, illi yagub, orǝba gelǝŋ yesu.
         20 đeṯam, rǝmwa nëiñua, igaber igagǝbalo eŋen iŋi igǝndǝwërđǝṯia.
         21 orn igënṯu alo isuria na alo ikilikiya.
         22 na leđa lal kanisa đal masiya alo yuḏiya lafo lero laiñaliŋeṯa.
         23 orn lënǝŋulu lano ŋen ikǝrǝŋ ṯa, eđa igei gafo gananaieǝlo ŋen ŋubwa ŋeieia ananoŋ,
         gënǝŋu điñǝđi gǝbërrǝŋaiđia ŋen iŋi gënǝŋu gafo gwonaṯa ṯa gagera.
         24 na lënǝŋulu lananaico rǝmwa ŋaɽrwa ŋen ŋanṯǝñi.

1 ndǝ nṯǝli naŋgaṯo ređ na marldwan neɽe alo yursalim tǝŋ nanda barnabaga na igamo
         ṯiṯus cum.
         2 igabǝɽo ŋen ŋanṯa rǝmwa rǝlwaɽǝṯiñi ṯia. igërrǝŋaicǝlo ŋen ŋaŋǝra ŋǝrǝmwa iŋi igafo
         igabërrǝŋaicia leđa ildi gerṯa laɽ al yawuḏ, orn ananoŋ igërrǝŋaicu leđa ildi loɽra
         eŋen alǝsoŋ, ŋen ŋanṯa igiđǝñalo ṯa aŋgaica igiđu na igëbǝđia ŋǝmëɽria mǝɽǝmǝɽeñ.
         3 lënǝŋulu lero lǝbaṯa ṯa ŋen đeṯam ṯiṯus igi gaɽo yunani na igi ñagafǝldaga giđ aŋuɽǝđǝni.
         4 ŋen iŋi ŋǝđuɽǝđǝnia ŋatođo ŋen ŋanṯa lorǝba lǝŋaɽǝwen lënǝjǝnu ŋoɽoma, na lënǝŋulu
         lënṯu ŋoɽoma ṯa alǝseici ŋen iŋi ñagerṯo igal masiya yesu ṯa ñagero ñagǝbendǝni, ṯa
         alǝndiđi ñagëndǝnu.
         5 ñagero ñagamiña nara eleđa ildi iliga ltefr kwai kwai, ṯa đeṯam đǝŋen ŋaŋǝra ŋǝrǝmwa
         ađǝfeṯe ŋope ŋen ŋanṯa ñaŋ.
         6 orn lënǝŋulu ildi leđa laṯa loɽra eŋen lero laiñǝnaieia ŋen ŋǝnǝŋ ŋǝmaijǝn. ŋen ṯa
         leđa ildi loɽra eŋen ŋaɽo wagero iñi ŋen ŋanṯa leđa pređ laɽǝwaṯo eŋen rǝmwa nëiñua.
         7 orn lënǝŋulu laseicu ṯa rǝmwa rafo ranaicǝñi ŋen ṯa yërrǝŋaiee leđa ŋen ŋaŋǝra ŋǝlëɽǝŋu,
         ildi lero luɽǝđǝni, ŋen ŋarno buṯrus gafo gǝneinu ŋen ṯa aŋërrǝŋaiee leđa ŋen ŋaŋǝra
         ŋǝrǝmwa, ildi luɽǝđǝnu.
         8 ŋen ŋanṯa rǝmwa irri riđu ŋǝmëɽria ibuṯrus ŋen ŋanṯa đađuɽǝđǝnṯia đǝlëɽǝŋu eleđa
         luɽǝđǝnu, rënǝŋu riđu ŋǝmëɽria iñi eum ŋen ŋanṯa leđa ildi gerṯa laɽ al yawuḏ.
         9 ndǝ lënǝŋulu laseicu ŋen iŋi na cum đǝnaica mǝɽǝmǝɽeñ iđi rǝmwa rafo ranaicǝñi, yagub
         na sifa na yuanna, ildi leđa laṯa laɽnda, lënǝŋulu lanaicǝñi na barnaba đaŋ đǝŋaicǝba
         iđǝɽǝbǝđia eŋen, ṯa nanda ñaɽe eleđa ildi gerṯa laɽ al yawuḏ na ṯa lënǝŋulu alaɽe
         eleđa luɽǝđǝnu.
         10 ŋen ŋafo ŋǝnǝŋ ikǝrǝŋ ṯa lënǝŋulu lonaṯa ṯa nanda ñagamǝđaṯa leđa ildi laɽo ŋǝbaiyaŋǝno
         na fǝŋen iŋi igëɽǝđiaŋǝno ṯa yiđi.
         11 orn ndǝ sifa geṯo alo yanṯakiya igafo iganaieǝma ŋen igageama ŋen ŋanṯa gënǝŋu gafo
         gakǝmǝnu.
         12 ŋen ŋanṯa, ŋen. leđa lnǝŋ lamǝlu leṯo ildi yagub gwađwaṯǝlo gënǝŋu laso leđala ildi
         gerṯa laɽ al yawuḏ. orn ndǝ leđa ildi leṯo gënǝŋu nǝŋǝlomiñe nǝŋǝɽaŋe alǝsoŋ ŋen ŋanṯa
         gënǝŋu giđǝña leđa ildi lëndu ŋen ŋǝđuɽǝđǝnia.
         13 al yawuḏ isi yǝṯënu larraiđo sifa ŋǝla eŋen iŋi ŋǝɽiano na barnaba eum lǝmabǝrldeđeṯa
         eŋen eŋen ŋǝɽiano cum.
         14 orn ndǝ igaseieu ṯa lënǝŋulu laber labǝrlda luđǝrwaṯa eŋen ŋǝđeṯam ŋǝŋen ŋaŋǝra ŋǝrǝmwa,
         igwalwaɽǝṯu sifa lënǝŋulu pređ nëiñua ṯa, ndǝ aganǝŋa ŋaŋgi agal yawuḏ agafo agarno
         leđa ildi gerṯa laɽ al yawuḏ na gerṯa garno al yawuḏ, ŋen ŋanṯau agwonaṯa leđa ildi
         gerṯa laɽ al yawuḏ ṯa alfeṯe larno al yawuḏ ?
         15 ñagananda ñagaɽo al yawuḏ ŋen ŋanṯa ñagǝlǝŋǝnu ṯia na gerṯa ñagaɽo leđa ildi gerṯa
         laɽ al yawuḏ ildi lëbǝđia ŋen ŋeieia,
         16 orn ñagaliŋeṯo ṯa eđa gaber gǝbǝđǝni guđǝrwaṯo eŋen rǝmwa nëiñua ŋen ŋanṯa gënǝŋu
         gëbǝđia ŋen ŋal ganun. ñagëndu ŋen ŋal masiya yesu ṯa ñiđǝni ñaguđǝrwaṯo eŋen đonaṯađa
         igal masiya na gerṯa điđiađa đǝŋen ŋal ganun, ŋen ŋanṯa eđa gero gǝnǝŋ gaɽǝwađaṯa
         gǝbǝđǝm guđǝrwaṯo eŋen điđiađa đǝŋen ŋal ganun.
         17 ŋen nanda ñagwonaṯa ṯa ñagǝbǝđǝni ñaguđǝrwaṯo eŋen rǝmwa nëiñua igal masiya ndǝ ñagananda
         ñagërrǝŋeiđǝnu ṯa ñagëbǝđia ŋen ŋeicia, fal masiya igi gǝndiđia ñagëbǝđia ŋen ŋeieia?
         ndo kwai kwai.
         18 ndǝ igwonaṯa igwađa tǝŋ waŋge igi igagero, igërrǝŋeiđǝnu ṯa igëbǝđia ŋen ŋeicia.
         19 ŋen ŋanṯa igaiyo al ganunya eŋen ŋǝŋabǝɽa ŋal ganun ṯa emǝṯi ŋen ŋanṯa rǝmwa.
         20 igafo igaɽiñǝnu iđuɽi al masiyaga, na gerṯa igënǝñi ñiŋgi igamǝṯia mǝldin orn al
         masiya gamǝṯo iñi. đamǝṯia iđi igerṯo điñǝđi egaŋǝno, igerṯo đonaṯađa đǝlëɽǝñi igiđia
         gǝrǝmwa igi gubwaiñiya na ganeiđǝnu bǝɽan ŋen ŋanṯa ñi.
         21 igaber igaɽǝwađaṯa igëbǝđia đǝnaiea mǝɽǝmǝɽeñ đǝrǝmwa ṯa ađǝɽeṯe đǝpiano. ŋen ŋanṯa
         ndǝ eđa gǝnǝŋ gaɽǝwađaṯa gǝbǝđǝni guđǝrwaṯo eŋen rǝmwa nëiñua ŋen ŋanṯa gënǝŋu giđu
         ŋen ŋal ganun orn al masiya gaiyo mǝɽǝmǝɽeñ.

1 ya leđa lalo igalǝṯiya ñaŋgi ñagaɽo mɽǝṯiano, esegi gǝriđǝnde eŋen? ñaŋgi yesu masiya
         gërrǝŋeiđǝnu ñaŋ nëiñua ṯa gënǝŋu gaɽiñǝnu iđuɽi.
         2 igwonaṯa igǝndeɽǝđia ŋen ŋunto. ñaŋ ñaganeinu usila gatǝɽe ŋen ŋanṯa ñagiđu ŋen ŋal
         ganun walla ŋen ŋanṯa ñagëndu ŋen ŋǝrǝmwa iŋi ñagano?
         3 ñagiɽǝṯiano ṯia kaiñ? ñagafo ñagatwođo eŋen ŋusila na điñǝđi ñagǝbǝđǝni ñagǝɽiñǝđeinu
         ŋenŋa ŋaŋǝno?
         4 ñagafo ñaganeinu ŋen ŋubwa ŋinia kaiñ mǝɽǝmǝɽeñ ? ndǝ fǝđeṯam ŋafo mǝɽǝmǝɽeñ.
         5 rǝmwa rǝndǝnanaicia usila gǝlëɽǝŋu na rëbǝđia aŋwara eñaŋ, ŋen ŋanṯa ñagëbǝđia ŋen
         ŋal ganun walla ŋen ŋanṯa ñagëndu ŋen ŋǝlëɽǝŋu iŋi ñagano?
         6 nṯia ibrayim gëndu ŋen ŋǝrǝmwa na ŋen iŋi ŋëɽǝnu ŋaɽo đuđǝrwaṯa eŋen rǝmwa nëiñua
         ŋen ŋanṯa ŋu.
         7 ŋen ŋafǝṯia ñaŋ ñagaseicia ṯa fǝleđa ildi lerṯo đonaṯa ildi laɽo liđia đurri librayim.
         8 ađam gǝrǝmwa gaseicu ṯa rǝmwa riđ ariđi leđa luđǝrwaṯo eŋen ŋu nëiñua ildi gerṯa
         laɽ al yawuḏ, na ŋen ŋafǝṯia gwalwaɽǝṯu ibrayim ŋen ŋaŋǝra ŋǝrǝmwa ananoŋ nǝŋaṯa,
         leđa pređ lalo pređ liđ alǝbuŋǝnṯi eŋa, ya ibrayim.
         9 nṯia leđa ildi lerṯo đonaṯa labuŋǝnṯia ldǝɽo ibrayimala igi gerṯo đonaṯa.
         10 ŋen ŋanṯa leđa pređ ildi landraṯa điđia đǝŋen ŋal ganun lënǝŋulu lëndǝnu đǝboŋađa,
         ŋen ŋanṯa ŋen ŋǝwërđǝnu ṯa, leđa pređ ildi lero lamǝṯia ŋenŋa pređ ŋǝwërđǝnu egađam
         gal ganun na lero lëbǝđia ŋen iŋi pređ, lënǝŋulu lǝbuŋǝnu.
         11 ŋen ŋërrǝŋeiđǝnu ṯa eđa gero gǝnǝŋ gaɽǝwađaṯa gǝbǝđǝni guđǝrwaṯo eŋen rǝmwa nëiñua
         al ganunya, ŋen ŋanṯa ŋen ŋǝwërđǝnu ṯa, leđa pređ ildi luđǝrwaṯo eŋen lamǝṯia đonaṯađa.
         12 na al ganun yaber yiđ aiyǝfeṯe eŋen ŋǝđonaṯa, orn yaṯa ṯa, eđa igi gëbǝđia laŋge
         ildi, giđ aŋamǝṯe laŋgela ildi.
         13 al masiya gapǝɽǝndr iđaboŋa đal ganun ŋenŋa ṯa gënǝŋu gaɽo đǝboŋa ŋen ŋanṯa nëndr,
         ŋen ŋanṯa ŋen ŋǝwërđǝnu egađam gǝrǝmwa ṯa, leđa pređ ildi lëɽǝnu labǝreinu iđuɽi lënǝŋulu
         lǝbuŋǝnu,
         14 ṯa đǝbuŋṯia iđi rǝmwa rëɽu ŋen ŋanṯa ibrayim ađeṯa leđa nano al masiyaga yesu ildi
         gerṯa laɽ al yawuḏ, ṯa nëndr alneinr usila igi rǝmwa rëɽu ŋen ṯa arǝndǝmanaier ŋenŋa
         ŋǝđonaṯa.
         15 lorldaiñ, igǝndǝnaieia ŋen eleđa iŋi ŋiđ aŋǝndërrǝŋaice ŋen iŋi igwalwaɽǝṯǝnde. ndǝ
         leđa larreiđu ŋen đǝge eđa gero gǝnǝŋ gaɽǝwađaṯa gagero walla gamǝlëđia ŋen iŋi.
         16 orn ŋen iŋi rǝmwa rëɽu rënǝŋu rëɽu ŋen ŋanṯa ibrayim na iđia gǝlëɽǝŋu. ŋen ŋero ŋëɽǝni
         ŋen ŋanṯa liđia ǝllëɽǝŋu, ildi lwaiña orn ŋen ŋanṯa iđia gǝlëɽǝŋu igi gunto, igi al
         masiya.
         17 fǝŋen iŋi igwalwaɽa. rǝmwa rëɽu ŋen iŋi ananoŋ orn ndǝ nṯǝli nǝŋgaṯo miyya marldwan
         na alo eređia giɽijin rǝmwa ranaiđo al ganun. al ganun yero yaɽǝwađaṯa yagera đǝrreiđia
         eŋen iđi rǝmwa rëɽu ananoŋ nṯia al ganun yefo yaro yaɽǝwađaṯa yamǝndađa ŋen iŋi rǝmwa
         rëɽu.
         18 ŋen ŋanṯa ndǝ đǝrraṯa eŋen iđëndr đeṯo al ganunya đaber đaɽǝwađaṯa đeṯo ŋenŋa iŋi
         rǝmwa rëɽu. orn fǝŋenŋa iŋi rǝmwa rëɽu ṯa rënǝŋu ranaieo ibrayim đǝrraṯa eŋen đǝlëɽǝŋu.
         19 ndǝ ŋen ŋafǝṯia al ganun yaɽo wande? al ganun yafo yaneiđǝnu nḏurṯu ŋen ŋanṯa ŋen
         ŋeicia, ŋen iđia gibrayim gamǝlu geṯo, gënǝŋu igi ŋen ŋëɽǝnṯǝma. al ganun yërrǝŋeiđǝnu
         imǝlaiyǝka al kufrya.
         20 ndǝ al kufr yafo, ŋen đeṯam ṯa leđa liɽijan lafo, orn rǝmwa raɽo eđa gunto.
         21 ŋen ŋafǝṯia al ganun yagea ŋen iŋi rǝmwa rëɽu? ndo kwai kwai. gǝbanṯa al ganun yǝnǝŋ
         yaneiđǝnu isi yaɽǝwađaṯa yanaieia leđa đamǝṯia ṯa đuđǝrwaṯa eŋen rǝmwa nëiñua điđ
         ađela al ganunya.
         22 orn ađam gǝrǝmwa gaṯa ṯa leđa pređ lëndǝnu ŋenŋa ŋeieia, ṯa đǝbuŋṯia iđi rǝmwa rëɽu
         eŋen ŋǝđonaṯa igal masiya ađǝneini leđa ildi lëndu ŋen ŋǝlëɽǝŋu.
         23 ŋen đonaṯa đamǝlu đeṯo nëndr lǝgafr lǝgëndǝnr ŋenŋa ŋal ganun ṯa lǝgiđr alneinr đonaṯa
         iđi điđ ađërrǝŋeiđǝni.
         24 ŋen ŋafǝṯia al ganun yaɽ eđa igi gǝndarǝmoṯar ŋen al masiya gamǝlu geṯo ṯa aliđǝnr
         lǝguđǝrwaṯar eŋen rǝmwa nëiñua đonaṯađa.
         25 orn điñǝđi đonaṯa đeṯo đǝge na nëndr lǝgaber lǝgëndǝnr mǝldin eđaga igi gandarmoṯar.
         26 ŋen ŋanṯa ñaŋ pređ ñagaɽo liđia ɽrǝmwa đonaṯađa igal masiya yesu.
         27 ŋen ŋanṯa ñaŋ pređ ñaŋgi ñaganeinu mamuḏiya igal masiya ñagëɽǝnu al masiya nano ŋen
         ŋarno erena.
         28 al yawuḏ yero na al yunaniyin yero, na lǝbai lero na leđa lero ildi gerṯa lǝbai na
         ɽrwa lero na ɽrlda lero. ŋen ŋanṯa ñaŋ pređ ñagaɽo ñagunto igal masiya yesu.
         29 na ndǝ ñaŋ ñagafo igal masiya ñagaɽo liđia librayim na ñagiđi ñarraṯe eŋen iŋi rǝmwa
         rëɽǝṯǝma.

1 fǝŋen iŋi igǝndǝlwaɽǝṯia. eđa igi garraṯa eŋen, laŋge pređ ǝllëɽǝŋu, orn ndǝ gaɽo
         ŋere mǝldin gënǝŋu garno ebai.
         2 gënǝŋu gëndǝnu eŋen ŋǝleđa ildi larǝmoṯwa laŋge ǝllëɽǝŋu, ŋen liga lamǝlu lamǝndëđǝni
         ildi eṯen gëɽu.
         3 nṯia nënđr cum, nđǝ lǝgaɽr ñere mǝldin, lǝgafr lǝgëndǝnr ŋenŋa ŋalo.
         4 orn nđǝ liga lafo đǝge ildi rǝmwa rëɽu rǝmwa rađwaṯo iđia gǝlëɽǝŋu igi gǝlǝŋǝnu igwuji
         gaɽǝbwa, na igi cum gǝlǝŋǝnu gëndǝnu al ganunya,
         5 ṯa aŋapǝɽe leđa ildi lafo lëndǝnu al ganunya ṯa nëndr aliđǝnr liđia ɽrǝmwa.
         6 na ŋen ŋanṯa ñaŋ ñagaɽo liđia rǝmwa rađwaṯo usila giđia gǝlëɽǝŋu enar enalo, igi
         gwaɽwata pǝlelo, abba, fǝŋu papa.
         7 ŋen ŋafǝṯia ñaŋ pređ gerṯa ñagaɽo lǝbai mǝldin, orn ñagaɽo liđia ɽrǝmwa, na ndǝ ñagaɽo
         liđia ǝllëɽǝŋu đeṯam ñagaɽo leđa ildi larraṯa eŋen ŋǝlëɽǝŋu, na ñagaɽo ṯia ŋenŋa ŋǝrǝmwa
         đurri.
         8 pǝnde ñagaɽo lǝbai limwa isi yero yafo đurri ŋen ŋanṯa ñagafo ñagaijǝba rǝmwa irri
         rǝđeṯam.
         9 orn điñǝđi ŋen ñaŋ ñagaliŋeṯo rǝmwa walla đeṯam rǝmwa raliŋeṯǝnde, fǝṯau ñagaɽǝwađaṯa
         ñagaređia eŋen ŋǝrǝmwa ñoɽǝbaṯe eŋen eŋalo iŋi ŋëbia na ŋǝpiano? na fǝṯau ñagaɽǝwađaṯa
         ñagwonaṯa ñagaɽo lǝbai tǝŋ lǝŋen iŋi?
         10 ñagëndu kaiñ ŋen iŋi ŋëɽǝnu đeṯam ŋǝliga lnǝŋ na ŋǝñoman na ŋǝnubwa na ŋǝnṯǝli.
         11 igiđǝñalo ṯa aŋgaica igiđǝndau ŋǝmëɽria mǝrǝmǝɽeñ.
         12 igǝndeɽǝđia, lorldaiñ, ṯa ñaɽeṯe garno ñi, ŋen ŋarno igafo igarno ñaŋ. ñagero ñagaiñǝnaicia
         ŋen ŋǝnǝŋ ŋeicia kwai kwai.
         13 orn ñaŋ ñagaliŋeṯo ṯa igërrǝŋaicǝnde ŋen ŋaŋǝra ŋǝrǝmwa ananoŋ ŋen ŋanṯa igafo igwuma.
         14 đǝmwa iđi đaɽo ŋen ŋeieia eñaŋ orn ñagero ñagaiñǝđamǝei eŋen na ñagero ñagaiñǝneđa.
         ñagaŋǝnṯiñi garno mǝlaiyǝka irǝmwa, đeṯam garno al masiya yesu đurri.
         15 ñagafo ñagabeṯo orn đabeṯa eđalo đuŋga điñǝđi? ŋen ŋanṯa igerṯo đamǝđaṯa eñaŋ ṯa
         gǝbanṯa ñagafo ñagaɽǝwađaṯa ñaguɽǝđa isi esalo ṯa ñagiđi ñiđi ṯia na ñagiđi ñaiñǝlnaiee.
         16 orn igaɽo eđa gageande ŋen ŋanṯa igǝndǝlwaɽǝṯia ŋen ŋǝđeṯam?
         17 leđa lakǝl lǝndaṯoɽaṯa ŋope orn gerṯa eŋen ŋuđǝrwaṯo. lënǝŋulu lonaṯa lǝndǝtǝriṯia
         ñi nano ṯa ñaŋ ñǝlaṯoɽaṯe ŋope.
         18 fǝŋen ŋaŋǝra ndǝ eđa gǝndaṯoɽaṯa ŋope ndǝ gëbǝđia ṯia eŋen ŋuđǝrwaṯo na jaiea jaica
         gerṯa ndǝ igënǝñi lǝgafr ikǝrǝŋ.
         19 ya ñere ñǝlëɽǝñi ñubwamya, igaɽo igarno lǝŋgen igi auɽiña yǝmasaṯa tǝŋ ŋen al masiya
         gamǝlu gafia ŋope eñaŋ.
         20 igwonaṯa ṯa alfafr điñǝđi, na ṯa igaɽǝwađaṯa igamǝlëđia ole gǝlëɽǝñi, ŋen ŋanṯa igatësǝni
         eŋen eŋalo.
         21 lwaɽǝṯiñr, ñaŋ ñaŋgi ñagwonaṯa ñagǝbendǝni ŋenŋa ŋal ganun ñaŋ ñaganeđo ṯa ñagǝnna
         ŋen ŋal ganun?
         22 ŋen ŋanṯa ŋen ŋǝwërđǝnu ṯa ibrayim gerṯo liđia liɽijan. iđia gǝnǝŋ gǝlǝŋǝnu eŋere
         ŋaɽ ebai na iđia gwomǝn gǝlǝŋǝnu igwuji gero gaɽ ebai.
         23 orn iđia gǝŋere ŋaɽ ebai gǝlǝŋǝnu eŋen ŋalo orn iđia gwuji gero gaɽ ebai gǝlǝŋǝnu
         ṯa ŋen iŋi rǝmwa rëɽu ŋiđ aŋfeṯe.
         24 ŋen iŋi ŋǝwujǝnu ŋen ŋanṯa liji ildi ɽrlda laɽo đǝrreiđia điɽijan eŋen. wuji gǝnǝŋ
         geṯo naiyǝn yǝbernia sina na gënǝŋu galǝŋa liđia ildi liđ alɽeṯe lǝbai. gënǝŋu gana
         ajar.
         25 na ajar gaɽ irǝŋ gaiyǝn yǝsina alo yarabia. gënǝŋu garno alo yursalim điñǝđi ŋen
         ŋanṯa alo yursalim na liđia ǝllëɽǝŋu laɽo lǝbai.
         26 orn alo yursalim isi yafo elo yero yǝbendǝni na yënǝŋu yaɽo nanna igëndr.
         27 ŋen ŋanṯa ŋen ŋǝwërđǝnu ṯa, ŋǝreṯo nano wuji ŋaŋgi agaɽ ltam ŋaŋgi agero agalǝŋa
         ŋere kwai kwai. twođo ŋarǝjaice ole aganǝŋa ŋaŋgi agero auɽiña ŋen ŋanṯa wuji gaɽ
         ltam gerṯo ñere ñwaiña gamiñaṯa wuji gerṯo ebaŋgen.
         28 orn nëndr, lorldaiñ, lǝgaɽr liđia garno isag lëŋgr lǝgalǝŋǝnr ṯa ŋen iŋi rǝmwa rëɽu
         aŋfeṯe.
         29 orn garno iliga lakǝl lǝpǝnde iđia igi gǝlǝŋǝnu eŋen ŋalo gananaico iđia garto ŋen
         ŋubwa igi gǝlǝŋǝnu ŋabǝɽaŋa ŋusila gǝrǝmwa, fǝṯia eum điñǝđi.
         30 orn ađam gǝrǝmwa gaṯa ṯau? gaṯa, lëldiñu ŋere iŋi ŋaɽ ebai na iđia gǝlëɽǝŋu, ŋen
         ŋanṯa iđia gǝŋere ŋar ebai laber liđ alarraṯe eŋen iđiaga gwuji gero gaɽ ebai.
         31 ŋen ŋafǝṯia lorldaiñ, lëndr gerṯa lǝgaɽiar liđia lǝŋere iŋi ŋaɽ ebai orn lǝgaɽiar
         liđia lǝwuji gero gaɽ ebai.

1 fǝŋen iŋi al masiya giyëbǝrndr. ŋen ŋafǝṯia ɽaŋr eŋen iŋi na ñerṯe ñaŋgiyǝni ṯa ñagǝbǝđǝni
         ñagaɽo lǝbai tǝŋ.
         2 igënǝñi bulus igǝndǝlwaɽǝṯia ṯa ndǝ ñaŋ ñaguɽǝđǝni al masiya gero gǝndawerṯe ŋen
         kwai kwai.
         3 igwalwaɽa tǝŋ ṯa ndǝ eđa guɽǝđǝnu gënǝŋu gëndǝnu na ŋen đeṯam ṯa gëbǝđia ŋen pređ
         ŋal ganun.
         4 ñaŋ ñaŋgi ñagwonaṯa ñagǝbǝđǝni ñaguđǝrwaṯo eŋen rǝmwa nëiñua al ganunya ñagatǝrinṯu
         igal masiya. ñaŋ ñagiɽu eđađ đǝđame đǝrǝmwa na ñagarǝmađaṯalṯia.
         5 ŋen ŋanṯa usilaga gatǝɽe na đonaṯađa nanda ñagaṯurṯia đuđǝrwaṯa eŋen iđi ñagiđi ñaneini.
         6 ŋen ŋanṯa igal masiya yesu đuɽǝđǝnia đero ŋeniano na đero đuɽǝđǝnia đero ŋeniano
         cum, orn đonaṯa iđi đatuđinu đubwađa đerṯo ŋen ŋwaiña.
         7 ñagalaldiño ŋope. esegi gagirnde ŋen ṯa ñerṯe ñagǝnna ŋen ŋǝđeṯam mǝldin?
         8 đaburgwađeicia iđi đero đeṯo irǝmwa irri rundǝđǝnde.
         9 uđǝɽi gǝtefr gupini aicǝba pređ.
         10 igëɽǝnu đǝñano egelǝŋ yesu ṯa lǝgiđr alǝrraiđr eŋen iŋi. na eđa igi gǝɽaieǝndau eŋen,
         đeṯam gënǝŋu giđ aŋakǝmini, ndǝ gata walla goɽra.
         11 orn lorldaiñ, ndǝ igënǝñi igǝbërrǝŋaicia leđa ŋen ŋǝđuɽǝđǝnia mǝldin ŋen ŋanṯau igananeini
         ŋen ŋubwa ŋeicia mǝldin? ndǝ ŋen ŋafǝṯia ŋen ŋǝđuɽi đǝŋgeinu đǝge iđi đǝbëkëɽǝŋaicia
         leđa.
         12 igaṯa ṯa ŋen ŋaŋǝra ndǝ leđa ildi ǝlndǝɽaicau eŋen aluɽǝđǝni đǝge.
         13 orn lorldaiñ, ñaŋ ñagwundǝđǝnu ṯa ñerṯe ñagǝbendǝm. orn ñerṯe ñagaŋgiṯia đëbǝrma
         iđi eđalo ađǝɽeṯe đërǝkǝđeiđia eŋen ṯa ñiđi ŋen ŋaŋǝno, orn đuɽǝđǝnṯr lorldalo đubwađa.
         14 ŋen ŋanṯa ŋen pređ ŋal ganun ŋǝɽiñǝđeinu eŋen ŋunto. fǝŋen iŋi ŋunto ṯa, bwiṯu eđaga
         igi gaɽ ëuwǝr ilaɽǝŋa garno etam gǝlaɽǝŋa.
         15 orn ndǝ ñaŋ ñagabakendǝđia na ñagasǝđia, rǝmojǝđr eŋen ṯa ñerṯe ñagamǝndëđǝma.
         16 orn igwalwaɽa ṯa, erldr igusila gatǝɽe, nṯia ñagaber ñagiđi ñiđi ŋen aŋǝno ywonaṯa.
         17 ŋen ŋanṯa ŋen aŋǝno ywonaṯa nageo usila gatǝɽe na ŋen usila gatǝɽe gwonaṯa ŋageo
         aŋǝno, na lënǝŋulu lageađaiđia eŋen. nṯia ñagaber ñagaɽǝwađaṯa ñagëbǝđia laŋge ildi
         ñagǝlwonaṯa.
         18 orn ndǝ usila gatǝɽe gǝndǝnanaieia đađ, đeṯam ñagaber ñagǝbendǝni ŋenŋa ŋal ganun.
         19 orn ŋen ŋaŋǝno ŋǝlǝŋinu. ŋen iŋi ŋaŋǝno ŋaɽo đaɽaŋa lijila ɽrǝto ildi lamameinu eneɽa
         na ñereña iñi ñamǝlu ñamameinu eneɽa, na ŋen ŋǝŋǝtamǝra na đeieia ŋǝɽwa,
         20 na đǝkwuđiñiṯia laŋge alo lǝpiano, na ŋen ŋǝnḏǝmi, na ŋen ŋǝđubwiđia đero, na đǝgerđe
         eŋen, na đǝgiaṯa ŋen, na đeieiano, na ŋamburṯwa, na đǝbakarnǝđia, na đǝgiaiđe eŋen,
         21 na đonaṯa đǝlaŋge lǝleđa larto, na đǝɽiñǝđia, na đǝramǝɽua na namǝđia, na laŋge pređ
         larno laŋge ildi. igǝndǝbǝɽia nano ŋen ŋarno igǝbǝɽǝnde nano ananoŋ, ṯa leđa ildi
         lëbǝđia laŋge ildi laber liđ alënṯi eŋǝlǝŋe ŋǝrǝmwa.
         22 orn ŋen iŋi usila gatǝɽe gatuđia ŋaɽo đubwa na đaŋǝra nano na đëuṯaralo na đaɽiñaṯa
         ŋen na đaliŋeṯa ŋǝbaiya na đaŋǝra na đerṯia ŋen ŋunto,
         23 na đǝđǝrnaṯaralo na đërǝkǝđia aŋǝno. al ganun yero isi yagea laŋge ildi.
         24 na leđa ildi lal masiya yesu lënǝŋulu laɽiño aŋǝno iđuɽi na laŋge ildi aŋǝno yubwaliya
         na yǝlonaṯa.
         25 ndǝ lǝgamǝṯiar usilaga gatǝɽe alerldr igusil.
         26 alerṯr lǝgwonaṯr lǝgǝneiniar đame. alerṯr lǝgwođwaiđiar eŋen na alerṯr lǝgwonaṯar
         laŋge lǝlorldalanda.

1 lorldaiñ, ndǝ eđa gǝnǝŋ gafiđǝnu eŋen ŋeicia ŋen đeṯam ṯa ñaŋ ñaŋgi ñagabǝrlda igusila
         gatǝɽe ñagamaṯoɽaṯa eŋen ŋǝđǝđǝrnaṯaralo. rǝmoṯr eŋen, ñan pređ, aŋgaiea ñagiđi ñinḏeini
         eum.
         2 amǝđaiđr eŋen ŋinia nṯia ñagǝɽiñǝđaiđia al ganun yal masiya.
         3 ŋen ŋanṯa ndǝ eđa gǝnǝŋ gǝbaṯa goɽra orn gata, gënǝŋu gǝbǝđǝni ŋađǝna bǝɽan.
         4 ŋgiṯr leđa pređ alirnḏeici ŋǝmëɽria eŋen, nṯia lënǝŋulu liđ alaɽǝwađaṯe lëminia eŋen
         eŋen alǝsoŋ na gerṯa eŋen ŋǝleđa larto.
         5 ŋen ŋanṯa ŋen đeṯam leđa pređ lǝrrapa ŋen eŋen ŋinia bǝɽan.
         6 ŋgiṯr leđa ildi lǝbërrǝŋeini ŋen ŋǝđeṯam alɽaŋe ldǝɽo eŋen pređ ŋaŋǝra eđaga igi
         gǝlërrǝŋaicia ŋen.
         7 ñerṯe ñagǝbǝđǝni ŋađǝna mǝldin. leđa laber laɽǝwađaṯa lađamǝca rǝmwa eŋen. ŋen ŋanṯa
         eđa gǝnǝŋ giđ aŋwanḏe laŋge ildi gënǝŋu gawađǝlo.
         8 ŋen ŋanṯa eđa igi gawađa ŋen ŋanṯa ŋen ŋaŋǝno giđ aŋwanḏe đamǝndëđǝnia egaŋǝno, na
         eđa igi gawađa ŋen ŋanṯa ŋen ŋusila gatǝɽe gënǝŋu giđ aŋwanḏe đamǝṯia đǝbǝɽǝbǝte igusil.
         9 alerṯr lǝgaicǝwarar mǝldin iđiđia đǝŋen ŋaŋǝra ŋen ŋanṯa ndǝ liga liđ alfeṯe ŋope
         lǝgiđr alwanḏr ndǝ lǝgaber lǝgamiñar nara.
         10 ŋen ŋafǝṯia aliṯr leđa pređ ŋen ŋaŋǝra ndǝ liga lëni, orn aliṯr kaiñ leđa laɽ amǝeu
         eđonaṯa đǝyesu ŋen ŋaŋǝra ŋen ŋamiñaṯo leđa larto.
         11 seicr ŋwëɽiña ŋoɽra ŋađam iŋi igëbǝđia ndǝ igǝndǝwërđǝṯia đaŋđa đǝlëɽǝñi.
         12 leđa ildi lonaṯa ṯa ñaŋ ñaguɽǝđǝm, lënǝŋulu lonaṯa lëbǝđia đinia bǝɽan egaŋǝno. lënǝŋulu
         lerṯo ŋen iŋi ṯa alerṯe lananeini ŋen ŋubwa ŋeieia ŋen ŋanṯa đuɽi đelǝŋ igëndr yesu
         masiya.
         13 đeṯam, leđa ildi luɽǝđǝnu lënǝŋulu laber lëbǝđia ŋen ŋal ganun. orn lënǝŋulu lonaṯa
         ṯa ñaŋ ñaguɽǝđǝni ṯa alëmini egaŋǝno esalo.
         14 orn igënǝñi yerṯe igëminia kwai kwai, illi eŋen ŋǝđuɽi đelǝŋ igëndr yesu masiya.
         alo yafo yǝɽiñǝnu ŋen ŋanṯa ñi đuɽiđa, na igafo igǝɽiñǝni iđuɽi ŋen ŋanṯa alo eum.
         15 ŋen ŋanṯa đuɽǝđǝnia đero ŋeniano na đero đuɽǝđǝnia đero ŋeniano, illi điđǝnia đǝmaijǝn
         đerṯo ŋeniano ŋwaiña.
         16 igǝbeɽǝđia ṯa đëuṯaralo na ŋabaiya alfeṯe eleđa ildi lǝbǝrlda eŋen iŋi, eleđa lisrayil
         yǝđeṯam irǝmwa.
         17 orn ñerṯe ñagaŋgiṯia eđa gǝnǝŋ gaiñǝɽaiea ŋen ŋǝnǝŋ ŋen ŋanṯa igerṯo egaŋǝno namǝrta
         ini nabërrǝŋaiđia ŋen ṯa igaɽ ebai gǝyesu.
         18 lorldaiñ igǝbeɽǝđia ṯa đǝbuŋṯia đelǝŋ igëndr yesu masiya alfeṯe usilaga egalo. amin.afǝsusafǝsusafǝsusafǝsusafǝsus

1 fiñi bulus ñiŋgi igaɽo đǝđweinia đal masiya yesu eŋen rǝmwa rëɽu ananoŋ. igeɽǝđo
         leđa ɽrǝmwa, ñaŋgi ñagafo alo yafǝsus, ñaŋgi ñagǝbendeieia ŋen ŋal masiya yesu ŋope.
         2 igǝbeɽǝđia ṯa rǝmwa, papa igëndr, na elǝŋ yesu masiya alǝndǝnaice đǝbuŋṯia đusila
         na đëuṯaralo.
         3 igǝbeɽǝđia ṯa đaṯa rǝmwa relǝŋ igëndr yesu masiya arǝbuŋǝnṯi. rënǝŋu rǝbuŋṯǝndr đǝbuŋṯiađa
         pređ đusila elo na igal masiya,
         4 ŋen ŋarno rënǝŋu roṯǝnde igal masiya ŋen alo yamǝlu yǝbǝđǝni. rënǝŋu roṯǝndr ṯa altǝɽeṯr
         na ṯa alerṯr đǝskiniano ŋu nëiñua.
         5 rënǝŋu rubwandriya ndrëɽi ŋen ananoŋ ṯa arǝndiđr liđia ǝllëɽǝŋu yesu masiyaga, ŋen
         ŋanṯa ŋen iŋi ŋaŋǝra ŋu nëiñua.
         6 rënǝŋu riđu ŋen iŋi ṯa leđa alnananaice đame ŋen ŋanṯa đǝnaieia mǝɽǝmǝɽeñ đǝlëɽǝŋu
         iđi đerṯo ŋaɽrwa iđi rënǝŋu rǝndǝnanaieiar ŋuga igi rubwamaiya.
         7 igal masiya lǝgapǝɽǝnr ŋǝfǝniŋa ŋǝlëɽǝŋu. nṯia ŋen iŋëndr ŋeicia ŋǝŋgeinu eŋen ŋǝđǝnaieia
         mǝɽǝmǝɽeñ đǝlëɽǝŋu, iđi rënǝŋu rananaiđia đaliŋeṯađa đǝño đoɽra kaiñ.
         8 rënǝŋu rarǝjaicǝndr nano đǝnaicia mǝɽǝmǝɽeñ đǝlëɽǝŋu đwaiña.
         9 rënǝŋu riđǝndr lǝgaliŋeṯr ŋamǝɽa ŋǝŋen rënǝŋu ronaṯa đaliŋeṯađa ŋen ŋǝsi pređ na
         đaliŋeṯađa pređ garno rënǝŋu rëɽu ŋen. rënǝŋu rëɽu ŋen iŋi igal masiya
         10 ṯa ndǝ liga lǝɽiñǝđeinu ararreiđi laŋge pređ ldǝɽo igal masiya, laŋge lelo na laŋge
         lalo.
         11 igal masiya lǝgiđǝnr leđa ildi larraṯa eŋen ŋǝrǝmwa. rënǝŋu rëɽu ŋen iŋi ananoŋ garno
         ronaṯa. rënǝŋu rëbǝđia ŋen jaica jaiea garno ronaṯa.
         12 rënǝŋu riđu ṯia ṯa nëndr alfeṯr ŋope ṯa leđa alnanaice ŋaɽrwa ŋǝlëɽǝŋu đame, nëndr
         lëŋgr lǝgǝṯurṯr ŋen igal masiya ananoŋ.
         13 iŋu ñaŋ eum ñagano ŋen ŋǝđeṯam iŋi ŋaɽo ŋen ŋaŋǝra ṯa ñagëbǝrnu na ñagëndu ŋen ŋǝlëɽǝŋu
         eum, orn nṯia ñagëɽǝnu ŋwëɽiña nano usilaga gatǝɽe igi rǝmwa rwalwaɽo ṯa arǝndǝnaice.
         14 usila gatǝɽe gaɽo waŋge gananoŋ elaŋge lǝgiđr aldǝneinr ŋen lǝgamǝɽr lǝgǝlneiniar
         đǝge. ŋen ŋafo ṯia ṯa leđa alnanaiee ŋaɽrwa ŋǝlëɽǝŋu đame.
         15 igano ŋen ŋǝđonaṯa eđalo egelǝŋ yesu na ṯa ñagubwa leđala pređ ɽrǝmwa,
         16 na ŋen ŋafǝṯia igaŋërṯu rǝmwa nano ŋen ŋanṯa ñaŋ jaiea jaiea ndǝ igaṯurṯia.
         17 igǝbeɽǝđia ṯa rǝmwa relǝŋ igëndr yesu masiya, irri raɽo đaṯa irri rerṯo ŋaɽrwa, arǝndǝnaiee
         usila igi galiŋeṯo ŋen nǝsi na igi gǝndërrǝŋaicia ŋen ṯa ñaliŋeṯe ŋope,
         18 na ṯa ariđi nare enalo naliŋeṯo ŋen, ṯa ñaliŋeṯe ñagaṯurṯia đundǝđia đǝlëɽǝŋu ṯau,
         na ṯa ñaliŋeṯe đǝrraṯa eŋen iđi đerṯo ŋaɽrwa iđi rënǝŋu rerṯo eleđa ǝllëɽǝŋu,
         19 na ṯa ñaliŋeṯe ṯa ŋabǝɽa ŋǝlëɽǝŋu ŋoɽra kaiñ ŋen ŋanṯa nëndr lëŋgr lǝgëndr ŋen ŋǝlëɽǝŋu.
         ndǝ rǝmwa riđu ṯia rënǝŋu riđu ŋǝmëɽria ŋabǝɽaŋa ŋǝlëɽǝŋu ŋwaiña kaiñ.
         20 rënǝŋu rërrǝŋaiđu ŋabǝɽa ŋǝlëɽǝŋu igal masiya ndǝ ratuđima eŋǝɽaiñ ndrǝmiđi gaɽaŋalo
         nḏaŋ đǝlëɽǝŋu đaŋaicǝba elo,
         21 ndramiđi goɽra kaiñ gamiñaṯa ŋǝlǝŋe pređ ɽetǝɽeteo na ndrǝŋ pređ ini nuɽwatǝni gerṯa
         alo isi ikǝrǝŋ orn curn alo isi yiđ aiyela.
         22 na rënǝŋu rëɽu laŋge pređ erǝmanǝŋ rǝlëɽǝŋu ndrǝmanaiee ŋǝlǝŋe elaŋge ildi, ndramiđi
         gaɽnda eŋen pređ ikanisa
         23 iđi đaɽo aŋǝno ilëɽǝŋu, iđi đunḏǝjeinu iŋu igi gwunḏǝjaiea laŋge pređ.
         
            

         
      
   
      
         2
1 rǝmwa riđǝnde ñagamǝṯia liga ñagaiyo ŋen ŋanṯa ŋen ŋeieia na ŋen ŋafo mǝnna,
         2 ŋen iŋi ñagerldau ananoŋ ndǝ ñagateṯo elǝŋ galo isi, ndǝ ñagateṯo elǝŋ gǝŋabǝɽa ŋǝltuŋga
         igi gaɽ usila igi gëbǝđia ŋǝmëɽria eleđa ildi laɽ ndǝl.
         3 nëndr pređ lǝgafr ananoŋ eŋen iŋi ndǝ lǝgateṯr đonaṯa đaŋǝno isëndr na đǝŋaṯǝɽa iŋëndr
         na lǝgafr lǝgaɽr jaica jaica leđa ildi lǝjeiciano ŋen ŋarno leđa pređ lalo.
         4 orn rǝmwa rerṯo ŋǝbaiyano ŋoɽra kaiñ na ŋen ŋanṯa đubwa đǝlëɽǝŋu đwaiña kaiñ rënǝŋu
         rubwandriya,
         5 ndǝ lǝgaiyr ŋen ŋanṯa ŋen iŋëndr iŋi ŋafo mǝnna na rënǝŋu riđǝndr lǝgamǝṯiar ldǝɽo
         al masiyaga. nṯia ñaŋ ñagëbǝrnu eŋen ŋǝđǝnaieia mǝɽǝmǝɽeñ đǝlëɽǝŋu.
         6 rënǝŋu ratuđindr lëndǝrlda ndrǝndiđr lǝgaldǝɽaŋarlda elo. rǝmwa riđu ŋen iŋi al masiyaga
         yesu
         7 ṯa alo isi yiđ aiyela rënǝŋu riđ arërrǝŋaiđe ṯa đame đǝlëɽǝŋu đoɽra kaiñ ndǝ rǝndǝnanaieiar
         ŋen ŋaŋǝra igal masiya yesu.
         8 ñagëbǝrnu đameđa đǝlëɽǝŋu ŋen ŋanṯa đonaṯa eđalo. na đëbǝrnia iđi gerṯa đađalo bǝɽan
         orn fǝđǝneinia đǝrǝmwa.
         9 ñagero ñagëbǝrni ŋen ŋanṯa ŋen ŋǝnǝŋ ñagiđu ṯa eđa aŋerṯe gǝnǝŋ gaɽǝwađaṯa gëminia
         bǝɽan.
         10 ŋen ŋanṯa lǝgaɽr ŋǝmëɽria iŋi rǝmwa riđu. lǝgiđǝnr igal masiya yesu ṯa aliđr ŋǝmëɽria
         ŋaŋǝra iŋi rǝmwa raṯoɽaṯa ananoŋ ṯa alerldr eŋen iŋi ŋaŋǝra.
         11 ŋen ŋafǝṯia ñaŋ ñaŋgi gerṯa ñagaɽ al yawuḏ egaŋǝno lëldǝŋǝđeinr eŋen ŋǝbǝtaŋǝɽan
         ṯa leđa ildi luɽǝđǝnu lënǝeǝnde leđa ildi lero luɽǝđǝni. fǝđuɽǝđǝnia đaŋǝno iđi điđǝnu
         raŋra.
         12 lëldǝŋǝđeinr eŋen ṯa iliga lakǝl ñaŋ ñagatǝrinṯu igal masiya na ñagatǝrinṯu eŋǝlǝŋe
         ŋisrayil, na ñagaɽo ilia eđǝrreiđia eŋen iđi rǝmwa rëɽu. ñagafo ñagero đǝṯurṯia đǝwagǝnǝŋ
         na ñagero rǝmwa alo.
         13 orn điñǝđi igal masiya yesu ñaŋ ñaŋgi ñagafo nwaldaŋ bǝtaŋǝɽan ñagameinu ṯwaiñ eŋen
         ŋǝŋǝfǝni ŋal masiya.
         14 ŋen ŋanṯa gënǝŋu gaɽo đǝbëɽǝđia eŋen iđëndr igi giđǝndr lǝgaɽr lǝguntr na gënǝŋu
         gagero ŋen ŋeieia iŋi ŋǝndǝđǝndrano.
         15 gënǝŋu gamandađo egaŋǝno ilëɽǝŋu al ganun isi ywalwa-ɽǝṯǝndr ṯa lǝgëbǝđiar ṯau, ṯa
         aŋiđi bǝɽan leđa ildi laɽo liɽijan ṯa alɽeṯe eđa gunto gǝmaijǝn, nṯia ṯa aŋiđi đëuṯaralo,
         16 na ṯa aŋǝndoɽǝbaier pređ rǝmwa nano egaŋǝno yento. gënǝŋu giđu ŋen iŋi đuɽiđa nṯia
         gamǝndađo ŋen ŋeieia iŋi ŋǝndǝđǝndrano.
         17 na gënǝŋu geṯo nǝŋǝndërrǝŋaiei đëuṯaralo ñaŋgi ñagafo nwaldaŋ na nǝŋǝlërrǝŋaiei đëuṯaralo
         ildi lafo ṯwaiñ.
         18 ñaŋ na nanda lǝgaɽǝwađaṯar lǝgeṯr đaṯa nano igusila gunto ŋen ŋanṯa ŋu.
         19 nṯia điñǝđi ñaganǝñaŋ gerṯa ñagaɽ ilia na leđa liŋamia mǝldin orn ñagaɽo ñagǝleđa
         ɽrǝmwa na ñagǝleđa leɽa gǝrǝmwa.
         20 na ñagwađǝnu nađuna eleđa lǝđweinu na igal anbiya na al masiya yesu gënǝŋu gaɽo lwandra
         laɽnda lađuna isi.
         21 fǝŋu igi đwađa đakaseiđǝnu iŋu na ađǝɽatođe ṯa ađǝɽeṯe alo yëđǝñinu yetǝɽe egelǝŋ
         rǝmwa.
         22 na ñaganǝñaŋ ñagabijeiđǝni ldǝɽo iŋu usilaga gatǝɽe ṯa ñaɽeṯe eɽa ŋen ŋanṯa rǝmwa.
         
            

         
      
   
      
         3
1 ŋen ŋafǝṯia igǝbeɽǝđia rǝmwa eŋen eŋalo, igënǝñi bulus ñiŋgi yesu masiya gëndiñi
         ŋen ŋanṯa leđa ildi gerṯa laɽ al yawuḏ.
         2 igaṯa ñagano ṯa iganeinu đǝnaicia mǝɽǝmǝɽeñ đǝrǝmwa ṯa erǝmoṯe ŋen ŋanṯa ñaŋ,
         3 na ṯa ŋen ŋamǝñiṯiñi ṯa elǝŋeṯe ŋamǝɽa ŋen ŋarno igǝwërđiau ŋen ŋǝtefr ananoŋ.
         4 ndǝ ñagǝbëgǝri ŋen iŋi ñagiđi ñaseici ṯa igaliŋeṯo ŋamǝɽa ŋal masiya.
         5 iliga lǝnëiñua ŋamǝɽa iŋi ŋero ŋǝbërrǝŋeini eleđa, orn điñǝđi usila gatǝɽe gërrǝŋaicu
         leđa ildi lǝđweinu ltǝɽe na al anbiya.
         6 fǝŋamǝɽa, ṯa leđa ildi gerṯa laɽ al yawuḏ larraṯa eŋen al yawuḏya na ṯa lënǝŋulu
         pređ laŋǝno yento na lënǝŋulu lǝɽǝbǝđǝlda eŋen iŋi rǝmwa rëɽu igal masiya yesu. ŋen
         iŋi ŋafo ŋenŋa ŋaŋǝra ŋǝrǝmwa.
         7 igëɽǝnu ṯa iđuɽǝđǝnṯi ŋen ŋaŋǝra ŋǝrǝmwa eŋen ŋǝđǝnaicia mǝɽǝmǝɽeñ đǝrǝmwa iđi rënǝŋu
         ranaieiñi ŋenŋa ŋǝŋabǝɽa ŋǝlëɽǝŋu.
         8 đǝnaieia mǝɽǝmǝɽeñ iđi đǝneiniñi ñiŋgi igǝta igamiñaṯo leđa pređ ɽrǝmwa ṯa yërrǝŋaiei
         leđa ildi gerṯa laɽ al yawuḏ ŋen ŋal masiya iŋi ŋoɽra ŋaŋǝra kaiñ,
         9 na ṯa yiđi leđa pređ alliŋeṯe ŋen ŋǝŋamǝɽa. ŋamǝɽa ŋafo ŋalǝbijǝnu iliga lwalano
         kaiñ irǝmwa irri riđu laŋge pređ,
         10 ṯa điñǝđi kanisađa ŋen pređ ŋǝđaliŋeṯa ŋen nǝsi đǝrǝmwa ađiđǝni đǝlǝŋinu enǝlǝŋ pređ
         na eŋǝlǝŋe pređ elo.
         11 ŋen iŋi ŋafo eŋen rǝmwa rëɽu ŋen ŋanṯa bǝɽǝbǝte iŋi rënǝŋu rǝɽiñǝđaiđo igal masiya
         yesu elǝŋ igëndr,
         12 na iŋu lǝgaɽǝwađaṯar lǝgeṯr rǝmwa nano ŋǝđaiña ŋero, na đëɽǝniađa đǝñano ŋen ŋanṯa
         đonaṯa iđëndr iŋu.
         13 nṯia igǝndeɽǝđia kaiñ ṯa ñerṯe ñagofǝđiano ŋen ŋanṯa ŋen ŋwaiña ŋubwa ŋeieia igananeinia
         ŋen ŋanṯa ñaŋ. đeṯam ŋen iŋi ŋafo ṯa ñaŋ ñaneini ŋaɽrwa.
         14 ŋen ŋafǝṯia igokwođiñǝṯia ndria nalo đaṯa rǝmwa nëiñua,
         15 irri rǝbërnieia leđa ndrǝŋ lǝneɽa pređ elo na alo.
         16 na igabeɽǝđia ṯa eŋen ŋǝŋaɽrwa ŋǝlëɽǝŋu ŋoɽra rënǝŋu arǝndiđi ñagwonḏǝṯo ŋabǝɽaŋa
         usilaga gatǝɽe gǝlëɽǝŋu enar enalo,
         17 na ṯa al masiya aŋǝndǝɽaŋe enare đonaṯađa. igǝbeɽǝđia cum ṯa ñatǝđalo na ñëndi alo
         iđubwiđia,
         18 na ṯa ñeṯe ŋabǝɽa ṯa ñaliŋeṯe leđala pređ ɽrǝmwa đwalano na đobǝrano na đwala na
         đoliano lǝđubwa đǝrǝmwa,
         19 na ṯa ñaliŋeṯe đubwa đal masiya iđi leđa laber laɽǝwađaṯa laliŋeṯo đurri, na ṯa ñunḏeini
         đǝɽiñǝđeiniađa đǝrǝmwa.
         20 rǝmwa raɽǝwađaṯa rëbǝđia ŋen ŋwaiña ŋamiñaṯa ŋen lǝgǝbeɽǝđiar walla lǝgaulëldǝŋǝđeiniar
         ŋabǝɽaŋa iŋi ŋëbǝđia ŋǝmëɽria inëndr,
         21 na igǝbeɽǝđia ṯa rënǝŋu arǝnaneini ŋaɽrwa ikanisa na igal masiya yesu eleđa pređ
         lǝliga pređ bǝɽǝbǝte. amin.

1 ŋen ŋafǝṯia igënǝñi ñiŋgi igëndǝnu ŋen ŋanṯa elǝŋ yesu igǝndeɽǝđia ṯa ñafeṯe ñagarajađaṯo
         eŋen iŋi rǝmwa rundǝdei-nǝnde nano.
         2 reṯr enare jaiea jaica, ñađǝrnaṯe naralo na ñaɽiñaṯe ŋen. alwer narano eñaŋ iđubwiđia.
         3 ɽǝđiṯr aŋǝno, ñakase đǝɽǝbǝđia eŋen iđi usila gatǝɽe gananaiđia đëuṯađa aralo.
         4 aŋǝno yaɽo yento na usila gatǝɽe gaɽo gunto ŋen ŋarno ñaŋ ñagundǝđǝnu ṯa ñerṯe ŋen
         ŋunto ṯa ñauṯurṯi iŋi ŋǝđundǝđǝma eđalo.
         5 elǝŋ rǝmwa raɽo runto na đonaṯa đaɽo đunto mamuḏiya yaɽo yento.
         6 rǝrnwa raɽo runto irri raɽo papa igëndr irri roɽra ramiñaṯo laŋge pređ na laŋge pređ
         lafo ŋuga na rënǝŋu rafo elaŋge pređ.
         7 orn nëndr pređ lǝganeinr đǝnaieia mǝɽǝmǝɽeñ đǝrǝmwa eŋen ŋǝđǝnaicia đal masiya iđi
         đoɽra kaiñ.
         8 ŋen ŋafǝṯia ŋen ŋwalwaɽǝnu ṯa, ndǝ gënǝŋu gabǝṯo elo gamǝndeiṯu leđa nëiñua ildi
         gakëndǝlo, nǝŋǝnanaice leđa laŋge.
         9 ndǝ ađam gaṯa ṯa gënǝŋu gabǝṯo elo lǝgaliŋeṯr ṯa gënǝŋu girǝwuṯalo iđuđa cum.
         10 gënǝŋu igi girǝwu fǝŋu igi gabǝṯo pǝlelo ltuŋga eđǝpe ṯa aŋunḏǝjeini elaŋge pređ.
         11 na đǝnaicia đǝlëɽǝŋu ṯa ađiđi leđa lǝmaṯan laɽo đǝđweinia na lǝmaṯan laɽo anbiya
         na lǝmaṯan laɽo mubassarin na lǝmaṯan laɽo gǝsus na leđa lǝbërrǝŋaiđia ŋen ŋǝrǝmwa,
         12 ṯa alnanaice leđa ɽrǝmwa laŋge ildi laɽo đeṯam ŋen ŋanṯa ŋǝmëɽria eŋen ndǝ lǝmađuɽǝđǝnṯia
         na ŋen ŋanṯa đǝbapurgwađaṯa đaŋǝno yal masiya.
         13 nṯia nëndr pređ lǝgiđr alɽeṯr lǝguntr iđonaṯa iyesu na pređ lǝgiđr alliŋeṯr iđia
         gǝremwa, na lǝgiđr alɽeṯr leđa loɽra linḏeinu đǝɽiñǝđeiniađa đal masiya.
         14 ŋen ŋiđ aŋfeṯe ṯia ṯa alerṯr lǝgaɽiar ñere mǝldin iñi ñǝṯwëđǝni alo ŋenŋa pređ ñërrǝŋeinu
         garno waŋge đǝbera đǝṯwađa alo, na ŋađǝnaŋa ŋǝleđa ildi laɽatuđi ŋen ŋǝmaijǝn ŋafo
         mǝnna.
         15 orn lǝgiđr alɽwatr ŋen ŋǝđeṯam iđubwiđia na lǝgiđr alǝbapurgwađaṯr eŋen pređ igal
         masiya ṯa alɽeṯr lǝguntr ŋuga.
         16 gënǝŋu gaɽnda na gamica aŋǝno ilëɽǝŋu pređ. aŋǝno yakaseiđǝnu aloya isi yurrǝpǝđǝnu
         na ndǝ laŋge pređ laŋǝno lëbǝđia ŋǝmëɽria aŋǝno pređ yabapurgwađaṯa niyoɽreṯe iđubwiđia.
         17 fǝŋen iŋi igwalwaɽa na igaɽo đamǝđaṯa đǝŋen iŋi egelǝŋ yesu ṯa ŋen đeṯam ñaŋ ñagaber
         ñagafia mǝldin ñagarno leđa ildi gerṯa laɽ al yawuḏ ildi lerṯo ŋen ŋǝpiano eŋaṯǝɽa
         eŋen.
         18 ŋaṯǝɽa eŋen ŋaɽo ŋǝrǝmia ṯa alerṯe lǝberṯia đaliŋeṯa na lënǝŋulu latǝrinṯu iđamǝṯia
         đǝrǝrnwa ŋen ŋanṯa đaijǝbǝnia nano đafo iŋulu na ŋen ŋanṯa labɽwaŋǝno enare.
         19 lënǝŋuln laɽo tǝgǝtǝg inusila enen ldǝnaiđe ntam enen ṯa aleicǝṯi ŋǝɽwa. lënǝŋulu
         lero laneđa ŋen ŋǝnǝŋ ṯa alǝbeice đonaṯa eđen đeieia.
         20 orn ñaŋ ñagero ñagërrǝŋeinu al masiya ṯia,
         21 ndǝ đeṯam ñagano ŋen ŋǝlëɽǝŋu na ñagërrǝŋeinu ŋen ŋǝđeṯam iŋu, garno ŋafo iyesu.
         22 miñeicr ŋen alo ŋǝbǝtaŋǝɽan iŋi ŋǝđamǝṯia ñagafo ñagafau, iđi đaicǝbǝro ŋen ŋanṯa
         đonaṯa đeicia iđi điđǝnde ŋađǝna.
         23 na iđǝnr ñagǝmaijǝn inusila enalo na eŋaṯǝɽa eŋalo.
         24 ëɽǝnr ŋen nano ŋǝmaijǝn iŋi ŋiđǝnu ŋarno ŋǝrǝmwa na iŋi ŋërrǝŋeiđǝnu eŋen ŋuđǝrwaṯo
         na ŋatǝɽe iŋi ŋatuđini ŋenŋa ŋǝđeṯam.
         25 ŋen ŋafǝṯia auwǝṯr ŋaɽǝwen ñaɽwataiđe ŋenŋa ŋǝđeṯam ŋen ŋanṯa nëndr pređ lǝgakaseiđǝnr
         ldǝɽo na eđa gǝnǝŋ geđa gwomǝn.
         26 ndǝ ñageiciano ñerṯe ñagaŋgiṯia đeiciano eđalo ađǝndiđi ñagëbǝđia ŋen ŋeieia. ŋgeier
         đeiciano ŋen ëđǝñina yamǝlu yirǝwa.
         27 ñerṯe ñagǝbëɽǝṯia seṯan liga alo kwai kwai.
         28 ŋen đeṯam ṯa oɽom gaber galaldǝbǝca laŋge mǝldin orn ŋen đeṯam gënǝŋu gëbǝđia ŋǝmëɽria
         kaiñ raŋra na ŋenŋa ŋuđǝrwaṯo ṯa aŋerṯe laŋge aldakarnǝđe leđala laɽo lǝbai.
         29 ñerṯe ñagaŋgiṯia ŋen ŋǝnǝŋ ŋeieia ṯa ŋamiña ëiñua esalo orn ɽwatr ŋen ŋaŋǝra iŋi
         ŋamǝđaṯa leđa albapurgwađaṯe eŋen ṯa aŋǝbuŋṯi leđa ildi lǝnna.
         30 ñerṯe ñagwëni usila gatǝɽe gǝrǝmwa igi gaɽo ŋwëɽiña ŋëɽǝnǝnde nano ŋen ŋanṯa loman
         lǝđapǝɽa.
         31 ŋgeier ŋen pređ iŋi ñagiyiđia leđa leiciano, na đǝjeiciano, na đaboŋa na đwara na
         đǝbwaiđia eŋen, na ŋen pređ iŋi ŋagea leđa.
         32 orn nanaicr lorldalo ŋen ŋaŋǝra, na lǝŋeṯr ŋabaiyano. ŋgǝđeicr lorldalanda ŋen eŋen
         ŋeieia ŋen ŋarno rǝmwa raŋgǝđeieǝnde ŋen eŋalo ŋeieia al masiyaga.

1 ŋen ŋafǝṯia ikirnḏeier rǝmwa garno ñere iñi ñubwaniya.
         2 na erldr iđubwiđia ŋen ŋarno al masiya gubwandriya nǝŋǝnaiđe etam gǝlëɽǝŋu ŋen ŋanṯa
         nëndr gaɽo đǝneinia na đǝɽǝđǝnia iđi đëbǝđia rǝmwa raŋǝra nano garno đǝmwađa gaiñǝla.
         3 ñerṯe ñagaŋgiṯia ŋen ŋǝlwaɽǝni eñaŋ kwai kwai ŋǝđaɽaŋa lijila ɽrǝto ildi lamameinu
         eneɽa na ñereña iñi ñamǝlu ñamameim eneɽa walla ŋen ŋataŋa walla ŋen ŋǝđonaṯa laŋge
         lǝleđa lwomǝn, ŋen ŋanṯa ŋen iŋi ŋaɽo đeṯam eleđa ɽrǝmwa.
         4 neđr ŋen ŋataŋa na ŋen ŋaɽo ŋiɽǝṯiano na ŋen ŋarno ŋǝđǝramǝɽua ŋen ŋanṯa ŋen iŋi
         pređ ŋeicia. orn ŋaŋǝrṯr rǝmwa nano.
         5 lǝŋeṯr ŋen iŋi ṯa eđa gǝnǝŋ igi geicia nda walla gaɽaŋa wujiga garto walla gamǝñeđǝñano
         gëbǝđia đǝmama đǝlaŋge lwaiña đaɽo waŋge igi gukwuđiñǝṯialo, gënǝŋu gaber giđ aŋǝrraṯe
         eŋǝlǝŋe ŋal masiya na ŋǝrǝmwa.
         6 ñerṯe ñagaŋgiṯia eđa gǝnǝŋ gǝndiđia ŋađǝna ŋenŋa ŋǝpiano, ŋen ŋanṯa eŋen iŋi đeieiano
         đǝrǝmwa đeṯo leđa nano ildi laɽ ndǝl.
         7 ŋen ŋafǝṯia ñerṯe ñagaɽaŋa leđala ild kgwi kwai,
         8 ŋen ŋanṯa ñagaɽo ŋǝrǝm bǝtaŋǝɽan orn điñǝđi ñaaɽa arrerre egelǝŋ yesu. erldr ŋen
         ŋarno ñere ñarrerre,
         9 ŋen ŋanṯa ŋǝlwa ŋarrerre ŋafiđǝnu eŋen pređ iŋi ŋaŋǝra na ŋuđǝrwaṯo na ŋǝđeṯam.
         10 na inḏeier ŋen ṯa ñërrǝŋeini ŋen iŋi ŋëbǝđia elǝŋ yesu gaŋǝra nano.
         11 ñerṯe ñagǝɽǝbǝđia eŋen ŋǝŋǝrǝm iŋi ŋaber ŋalǝŋa orn iđr ŋǝlǝŋinu ṯa ŋeieia.
         12 ŋen ŋanṯa ŋen ŋaniđǝnu ṯa lǝgwaɽwatar eŋen leđa leieia lëbǝđia ŋoɽoma.
         13 orn ndǝ waŋge gǝnǝŋ gërrǝŋeiđǝnu arrerrega gaɽǝwađaṯa gaseinia ŋen ŋanṯa laŋge pređ
         leđa laɽǝwađaṯa ldǝseieia lënǝŋulu laɽ arrerre.
         14 ŋen ŋafǝṯia ŋen ŋwalwaɽǝnu ṯa, aganǝŋa ŋaŋgi agandro, twođo iŋuriđ ŋatwođe eŋǝɽaiñ
         na al masiya giđ aŋanaice arrerre.
         15 nṯia rǝmoṯr eŋen ṯa ñagǝbǝrlda ṯau. ñerṯe ñagǝbǝrlda ŋen ŋarno leđa laijǝba ŋen nǝsi
         orn erldr ŋen ŋarno leđa laliŋeṯo ŋen nǝsi.
         16 ñerṯe ñagaŋgiṯia liga lnǝŋ lǝpiano kwai kwai ŋen ŋanṯa liga ildi leieia.
         17 ŋen ŋafǝṯia ñerṯe ñagaɽia mɽǝṯiano orn lǝŋeṯr ŋen ŋafo ṯau iŋi elǝŋ rǝmwa ronaṯa,
         18 ñerṯe ñagǝramǝɽua iŋuɽu ŋen ŋanṯa ŋuɽu ŋǝndiđia ñagagera ŋen, orn unḏǝjeinr usila
         ano gatǝɽe.
         19 ɽwataiđr ñalǝŋe ŋǝlǝŋa ŋusila gatǝɽe na eŋen ŋǝwërđǝnu imasamir. alǝŋr ŋǝlǝŋa ŋaŋǝra
         egelǝŋ rǝmwa narena pređ enalo,
         20 ñaŋërṯi đaṯa rǝmwa nano jaica jaica ŋen ŋanṯa laŋge pređ igirǝŋ gelǝŋ igëndr yesu
         masiya.
         21 nanaiđr eŋen ŋen ŋanṯa ñagiđǝña al masiya.
         22 ñǝŋgema, naṯr ebaŋgalanda garno ñaganaṯa elǝŋ yesu.
         23 ŋen ŋanṯa eđa gaɽorra gaɽnda igwuji gǝlëɽǝŋu ŋen ŋarno al masiya gaɽnda ikanisa đǝlëɽǝŋu
         iđi đaɽo aŋǝno ilëɽǝŋu, na fǝŋu gëbǝru kanisa.
         24 ŋen ŋarno kanisa đafo eŋǝlǝŋe ŋal masiya na ṯia ŋen đeṯam cum liji ɽrlda lafo eŋǝlǝŋe
         ŋebaŋgenanda eŋen pređ.
         25 lṯenia, bwiṯr wasalandala ŋen ŋarno al masiya gubwa kanisađa nǝŋǝnaiđe etam gǝlëɽǝŋu
         ŋen ŋanṯa kanisa,
         26 ṯa aŋwase ŋawaŋa na ŋenŋa ŋǝlëɽǝŋu na ṯa aŋëɽi đatǝɽe.
         27 gënǝŋu giđu ṯia ṯa aŋǝneini kanisa iđi đerṯo ŋaɽrwa ŋwaiña na đero amǝrta nano na
         đero đǝɽia nëɽiaŋǝno na ṯa ađǝɽeṯe đatǝɽe đǝɽiñǝđeinu ŋen ŋerano ŋataŋa kwai kwai.
         28 nṯia cum ŋen đeṯam lṯenia lubwa wasenala ŋen ŋarno lubwa aŋǝnoiya esen. eđa gubwa
         wasenga gënǝŋu gubwa aŋǝnoiya ilëɽǝŋu.
         29 ŋen ŋanṯa eđa gero ganeđa aŋǝno ilëɽǝŋu orn gamica na garǝmoṯwa ŋen ŋarno al masiya
         gamica kanisa na garǝmoṯwa.
         30 na nëndr lǝgaɽr laŋge laŋǝno ilëɽǝŋu.
         31 ŋen ŋafǝṯia eđa gaɽorra gaṯađa eṯen na lǝŋgen alakaseiđǝni wasenga, na lënǝŋulu liɽijan
         liđ alɽeṯe aŋǝno yento.
         32 ŋen iŋi ŋaɽo ŋamǝɽa ŋoɽra na igaṯa ŋǝndërrǝŋaiciar ŋen ŋal masiya na ŋǝkanisa.
         33 orn ŋen iŋi ŋǝbërrǝŋaiđia cum ṯa eđa gǝnǝŋ eñaŋ gamo wasen ŋen đeṯam gubwa wasenga
         garno gubwa aŋǝnoiya ilëɽǝŋu na ṯa wuji gǝnǝŋ gamǝnu aŋǝđǝñiṯi ebaŋgen.

1 ñere, naṯr lǝŋgalanda na eṯalanda egelǝŋ yesu ŋen ŋanṯa ŋen iŋi ŋafo ŋope.
         2 ŋen ŋǝnëiñua ŋal ganun isi rǝmwa ranaieo musa iŋi ŋerṯo ŋen ŋëɽǝnṯu leđa ildi larǝmoṯwa,
         fǝŋu, điñǝṯr eṯalanda na lǝŋgalanda,
         3 ṯa ŋen aŋǝndeṯa nano ŋaŋǝra na ṯa ñafeṯe alo liga lwalano.
         4 lṯenia, ñerṯe ñagëbǝđia ñere eñalo ñeieiano mǝɽǝmǝɽeñ orn rǝmoṯǝrldo ŋope, ërrǝŋaicǝrldo
         ŋen ṯǝñalṯoɽaṯo eŋen ŋelǝŋ rǝmwa.
         5 lǝbai, naṯr leđa ildi lerṯǝnde alo ŋǝđaiñǝŋa đǝgǝrđiađa aŋǝno na araga gunto ŋen
         ŋarno ñaganaṯa al masiya.
         6 ñerṯe ñagǝlǝđuɽǝđǝnṯia aŋǝnoiya ikǝrǝŋ ṯa leđa alǝndǝseici alǝndǝnaice đame, orn
         iđr ŋen iŋi rǝmwa ronaṯa narena pređ ŋen ŋarno lǝbai lal masiya.
         7 đuɽǝđǝnr đaŋǝrađa nano ŋen ŋarno leđa ildi lǝđuɽǝđǝnṯia elǝŋ yesu na gerṯa leđa.
         8 ŋen ŋanṯa ñagaliŋeṯo ṯa elǝŋ yesu giđ aŋǝpǝɽe leđa pređ ŋen ŋanṯa ŋen pređ ŋaŋǝra
         lënǝŋulu liđu ndǝ laɽo lǝbai walla gerṯa laɽo lǝbai.
         9 ya leđa ñaŋgi ñagerṯo lǝbai, naieǝrldo ŋen ṯia cum. ñerṯe ñagalǝgagariñaṯa ŋenŋa
         ŋabɽwaŋǝno, orn lëldǝŋǝđeinr ṯa ñaŋ na ŋulu ñagerṯo elǝŋ gunto elo na leđa pređ laɽǝwaṯo
         eŋen ŋu nëiñua.
         10 fǝŋen ŋǝnḏurṯu. ɽeṯr ñagwonḏǝṯo egelǝŋ yesu na eŋabǝɽa ŋǝlëɽǝŋu iŋi ŋwaiña kaiñ.
         11 ëɽǝnr ndrena nuriđa nano pređ ini rǝmwa rananaiđialo ṯa ñaɽǝwađaṯe ñagǝđurwa ñageye
         ŋađǝna pređ ŋǝseṯan.
         12 ŋen ŋanṯa gerṯa lǝgǝbwaiñǝđiar lǝgagear leđa ildi laɽ aŋǝno orn lǝgagear ŋǝlǝŋe ɽetǝɽeteo
         ŋalo isi yaɽo ŋǝrǝmia na lǝgagear nusila nǝŋen ŋeicia elo.
         13 nṯia ŋen đeṯam ṯa ñëɽǝni ndrena nuriđa nano pređ nǝrǝmwa ṯa ñaɽǝwađaṯe ñagǝđurwa
         eloman lǝŋen ŋeicia na ṯa ñabǝɽǝnḏeṯe ŋen pređ orn ñađuri mǝldin.
         14 đurr ñagwonḏǝṯo. ëɽǝnr yerna eniywa eŋen ŋǝđeṯam, ñëɽǝni ndrena niŋurum nǝŋen ŋuđǝrwaṯo.
         15 ëɽǝnr nḏǝbina erǝmanǝña nǝŋen ŋaŋǝra ŋǝrǝmwa ŋǝđëuṯaralo.
         16 na laŋgela ildi pređ mǝr nëɽi nǝđonaṯa ini ñagaɽǝwađaṯa ñagiyopǝṯa ñǝrlda pređ ñeđa
         geieia.
         17 mǝr đëbǝria đaɽo ŋaɽe ŋǝnenda, na đoperre iđi usila gatǝɽe ganaiđia, fǝŋen iŋi ŋǝrǝmwa.
         18 ṯurṯr rǝmwa jaica jaica igusila gatǝɽe đǝṯurṯiađa pređ na đeɽǝđiađa pređ. nṯia apr
         sǝndua eŋen iŋi ŋǝtǝđaŋa pređ ñekeɽǝđe rǝmwa ŋen ŋanṯa leđa pređ ǝllëɽǝŋu.
         19 na ekeɽǝđr rǝmwa ŋen ŋanṯa ñi ṯa ndǝ igǝbǝlađia ëiñuano enaneini ŋen ŋope eɽwate,
         ṯa eɽwate ŋamǝɽa ŋǝŋen ŋaŋǝra ŋǝrǝmwa ŋǝđaiña ŋero.
         20 igënǝñi igaɽ al kufr yëndǝnu uriđaga ŋen ŋanṯa ŋen iŋi ŋaŋǝra ŋǝrǝmwa ekeɽǝđr rǝmwa
         ṯa eɽwate eŋen ŋaŋǝra ŋǝrǝmwa ŋǝđaiña ŋero, garno ŋen đeṯam igëbǝđia ṯia.
         21 ṯikikus, oraiñ igi lǝgubwamarya na igi gǝđuɽǝđǝnṯia elǝŋ yesu araga gunto, gënǝŋu
         giđ aŋǝndǝlwaɽǝṯi ŋen pređ ṯa ñaliŋeṯe igafo ṯau na igëbǝđia ṯau.
         22 igwađweiṯǝndǝma ṯa aŋiđi ṯia, ṯa ñaliŋeṯe nanda ñagafo ṯau na ṯa aŋǝndonḏeici enare.
         23 igǝbeɽǝđia ṯa rǝmwa đaṯa na elǝŋ yesu masiya alnanaiee lorǝba lǝkanisa đëuṯaralo
         na đubwa đonaṯađa.
         24 igǝbeɽǝđia ṯa đǝbuŋṯia đǝrǝmwa alfeṯe leđala ildi lubwa elǝŋga igëndr yesu masiya
         đubwađa iđi đaber điđ ađǝmǝndëđǝni.filibifilibifilibifilibifilibi

1 fǝnanda bulus na ṯimǝđawus ñaŋgi ñagaɽo lǝbai lǝyesu masiya. ñageɽǝđo leđa pređ ɽrǝmwa
         igal masiya yesu ildi lafo alo ifilibi nǝlǝŋǝna nǝkanisa na leđala ildi larǝmoṯwa
         ŋen ŋǝlaŋge lǝkanisa.
         2 ñagǝbeɽǝđia ṯa rǝmwa, papa igëndr, na elǝŋ yesu masiya alǝndǝnaiee đǝbuŋṯia đusila
         na đëuṯaralo.
         3 igaŋërṯu rǝmwa nano rǝlëɽǝñijaiea jaiea ndǝ igǝlëldǝŋǝđeinia eŋen pređ eŋalo.
         4 ñoman pređ ndǝ igǝbeɽǝđia rǝmwa ŋen ŋanṯa ñaŋ pređ, igabeɽǝđia đaŋǝrađa nano
         5 ŋen ŋanṯa ñaŋ lǝgǝɽǝbǝđiar eŋen ŋaŋǝra ŋǝrǝmwa iliga lananoŋ na mǝldin điñǝđi.
         6 igënǝñi igëɽǝni đǝñano eŋen iŋi, ṯa rǝmwa irri rabǝṯa nǝŋǝmëɽria ŋaŋǝra eñaŋ rënǝŋu
         riđ aɽiñǝđaṯe ŋǝmëɽria iŋi iloman lǝyesu masiya.
         7 ŋen ŋope ṯa igandulëldǝŋǝđeinia ñaŋ pređ ṯia ŋen ŋanṯa igerṯǝnde egare gǝlëɽǝñi ndǝ
         igëndǝnu walla ndǝ igafo nǝsǝria ṯa elwaɽe ṯa ŋen ŋaŋǝra ŋǝrǝmwa ŋǝđeṯam, ŋen ŋanṯa
         ñaŋ pređ lǝgǝɽǝbǝđiar eŋen ŋǝđǝnaicia mǝɽǝmǝɽeñ đǝrǝmwa.
         8 rǝmwa raɽo đamǝđaṯa đǝlëɽǝñi, fǝṯau igǝndonaṯa pređ kaiñ iđubwiđia đal masiya yesu.
         9 na igǝbeɽǝđia rǝmwa ṯa đubwiđia eđalo ađoɽreṯe ađǝlëldë-đǝnialo, eđaliŋeṯa pređ na
         iđirnḏeieia pređ đuđǝrwaṯo,
         10 ṯa ñaŋǝnṯi ŋen iŋi ŋame kaiñ, na ṯa ñatǝɽeṯe ṯa ñafeṯe ñagero đǝskinia iloman lal
         masiya,
         11 na ṯa ñaɽeṯe ñagwunḏeinu ŋǝlwaŋa ŋǝŋen ŋuđǝrwaṯo iŋi ŋeṯo iyesu masiya, ṯa rǝmwa
         arǝnaneini ŋaɽrwa na đame.
         12 orn lorldaiñ, igwonaṯa ñagaliŋeṯo ṯa ŋen iŋi ŋarǝmaṯiñi nano ŋaɽo đǝpurǝgwađaṯa nëiñua
         đǝŋen ŋaŋǝra ŋǝrǝmwa,
         13 ṯa ŋen ŋǝlëɽǝñi ŋǝlǝŋinu igaskari pređ na eleđa lomǝn cum, ṯa igëndǝnu isijǝn ŋen
         ŋanṯa al masiya.
         14 na lorǝba lwaiña lǝkanisa liđǝnu lëɽǝni đǝñano egelǝŋ yesu ŋen ŋanṯa igëndǝnu, na
         lonḏǝṯo ṯa alɽwate ŋen ŋǝrǝmwa ŋǝđaiña ŋerǝlo nano.
         15 leđa lǝmaṯan lǝbërrǝŋaieia leđa ŋen ŋal masiya eđǝgiaiđia eŋen na eđǝgerđia. na lǝmaṯan
         eum eŋen ŋaŋǝra.
         16 lënǝŋulu lǝnḏurṯu lëbǝđia ṯia iđubwiđia na lënǝŋulu laliŋeṯo ṯa igëɽǝnu ëli ŋen ŋanṯa
         đopǝṯa đǝŋen ŋaŋǝra ŋǝrǝmwa.
         17 leđa lananoŋ lǝbërrǝŋaieia leđa ŋen ŋal masiya eđǝgerđia, gerṯa eŋen ŋuđǝrwaṯo, laṯa
         ṯa labakaɽǝjaica đǝcwara đǝlëɽǝñi ndǝ igëndǝnu isijǝn.
         18 na wande igi? ŋen ŋëni ṯa erađ pređ, ndǝ gerṯa eŋen ŋǝđeṯam walla ndǝ eŋen ŋǝđeṯam,
         ŋen ŋal masiya ŋabërrǝŋeinia leđa, na eŋen iŋi igaŋǝra nano.
         19 đeṯam, na igiđ eŋǝreṯe nano. ŋen ŋanṯa igaliŋeṯo ṯa ŋen iŋi ŋiđ aŋǝɽeṯe đëbǝrni iñi
         đaṯurṯiađa rǝmwa eđalo na đamǝđaṯađa đusila gǝyesu masiya.
         20 ŋen ŋarno igëɽǝđiaŋǝno igǝṯurṯu ŋen kaiñ ṯa wagero gǝnǝŋ igiđ iwirǝwano, orn đonḏǝṯađa
         pređ, garno jaica, nṯia điñǝđi cum al masiya aŋoɽreṯe egaŋǝno ilëɽǝñi, ndǝ igamǝṯia
         walla igaiyo.
         21 ŋen ŋanṯa iñi đamǝṯia đaɽ al masiya na ŋǝɽaiñ ŋamama đaɽǝjaica.
         22 orn ndǝ igamǝṯia egaŋǝno đǝrldea điđ ađǝfeṯe đǝŋǝmëɽria ŋǝlëɽǝñi mǝldin. orn igaijǝba
         ŋen igǝbendia.
         23 igǝđǝrneiđǝnu eŋen iŋi ŋiɽijan. igwonaṯa igabǝla na ñafeṯe al masiyaga, na ŋen iŋi
         ŋaŋǝra kaiñ ŋamiñaṯo lorǝba.
         24 orn ndǝ igamǝṯia egaŋǝno mǝldin ŋen iŋi ŋaɽo deṯam ŋamiñaṯo lorǝba ŋen ŋanṯa ñaŋ.
         25 na igafo igapurgwađeinu eŋen iŋi, nṯia igaliŋeṯo ṯa igiđi alfeṯr, na alɽaŋr ñaŋ pređ
         ŋen ŋanṯa đǝpurgwađaṯa nëiñua eđalo na đaŋǝra nano eđalo iđonaṯa,
         26 ṯa đëminia eđalo ŋen ŋanṯañi ađǝlëldëđǝmalo igal masiya yesu ŋen ŋanṯa lǝgafr teŋ.
         27 ŋgiṯr ŋen ŋǝđamǝṯia eđalo aŋǝrǝjađaṯe ŋen ŋanṯa ŋen ŋaŋǝra ŋal masiya, ṯa ndǝ igeṯo
         igwǝndondaṯa walla ndǝ igerǝnde nano igiđ ene ŋen eŋalo, ṯa ñonḏǝṯe igusila gunto,
         ñiđi ŋǝmëɽria kaiñ ldǝɽo ŋenŋa ŋunto, ŋen ŋanṯa đonaṯa eŋen ŋaŋǝra ŋǝrǝmwa,
         28 na ṯa ñerṯe ñagiđǝña wagǝnǝŋ leđala ildi lageande. ŋen iŋi ŋaɽo đǝŋaicia iŋulu đǝđǝgirnia
         eđen, orn đǝđëbǝrni eđalo, na iđi irǝmwa.
         29 ŋen ŋanṯa ŋen ŋaneinǝnde ŋen ŋanṯa al masiya gerṯa ṯa ñagabendia ŋen ikǝrǝŋ, orn
         eum ṯa ñananeini ŋen ŋubwa kaiñ ŋen ŋanṯaŋu.
         30 ñagerṯo đǝbwaiñǝđia eŋen iđi ñagwondaṯǝñau, na iđi ñagǝnna igafau điñǝđi.

1 ŋen ŋanṯa đamǝṯia iđi lǝgerṯr igal masiya đamama ŋen iŋi ŋaɽatuđia nare, na đǝbëkëndia
         đǝđubwiđia na đǝɽǝbǝđia eŋen igusila gǝrǝmwa na đubwiđia na đǝŋgǝđeini ŋabaiya nano
         2 unḏeinr đaŋǝra nano đǝlëɽǝñi, ŋen ŋanṯa ñafeṯe eŋen ŋunto, na ñerṯe đubwiđia đunto
         na ñafeṯe ñagakaseiđǝnu eŋen, na ñonaṯe ŋen ŋunto.
         3 ñerṯe ñagëbǝđia ŋen ŋǝnǝŋ eŋen ŋǝŋaŋwar walla ŋǝđinia enare. orn eđǝta enare ŋgiṯr
         eđa gǝnǝŋ aŋiđi leđa lomǝn loɽra lamiñaṯama.
         4 ñerṯe ñaŋgiṯi eđa gǝnǝŋ garǝmoṯwa laŋge ǝllëɽǝŋu, orn laŋge lǝleđa lomǝn eum.
         5 ŋgiṯr ŋen iŋi aŋǝndaufeṯe, iŋi ñagerṯo igal masiya yesu,
         6 igi gafo garno rǝmwa, orn gǝbaṯa ṯa đǝɽǝwaṯia rǝmwara gerṯa đafo đeṯam,
         7 orn giđu etam gǝlëɽǝŋu garno wagero ŋeniano, nǝŋǝme ŋen ŋeđa gaɽ ebai, na gafo giđǝnu
         garno leđa.
         8 na ndǝ gafiđǝnu garno eđa gaɽorra, nǝŋiđǝni đǝta egare nǝŋǝne rǝmwa nǝŋǝteṯe eŋen
         ŋǝŋǝɽaiñ, đeṯam ŋǝŋǝɽaiñ ŋǝđuɽi.
         9 ŋen ŋafǝṯia rǝmwa cum ruɽrǝṯǝma kaiñ, na ranaicǝma irǝŋ gamiñaṯo ndrǝŋ nǝlorǝba pređ,
         10 ṯa igirǝŋ gǝyesu ndria pređ nǝmukwuđiñǝṯialo nǝlaŋge lafo elo na alo na iđurṯu alo,
         11 na ṯa eŋǝla pređ ṯaiyaṯa, đeṯam yesu masiya gaɽ elǝŋ ŋen ŋanṯa ŋaɽrwa ŋǝrǝmwa đaṯa.
         12 ŋen ŋafǝṯia ñaŋ ñaŋgi igubwandiya, ŋen ŋarno ñagano jaica, gerṯa ndǝ igënǝñi lǝgafr
         ldǝɽo ikǝrǝŋ, orn cum ṯǝñano ŋen ŋwaiña ndǝ igero, nṯia cum iđr đëbǝrni eđalo ŋǝđaiñǝŋa
         na đǝgǝrđiađa đaŋǝno,
         13 ŋen ŋanṯa fǝŋu rǝmwa irri rǝndiđiau ŋǝmëɽria ṯa ñameṯǝđǝño na ñiđi đonaṯa đaŋǝra
         đǝlëɽǝŋu.
         14 iđr ŋen pređ đǝđama ŋeniano đero, na đǝgerđe đero.
         15 ṯa ñafeṯe đǝskinia đero, na mǝnna gero, na ṯa ñaɽeṯe ñere ñǝrǝmwa đǝtaŋa đero, eleđa
         iligano lǝliga ildi lǝɽiano eŋen na leieia, ildi ñagafǝlau ñagarno arrerre gafo alo,
         16 na ṯa ñëkëndi ŋen ŋǝđamǝṯia, ŋen ŋanṯa igënǝñi yëmini iloman lal masiya ṯa igero
         igobǝđo mǝɽǝmǝɽeñ walla igiđu ŋǝmëɽria mǝɽǝmǝɽeñ.
         17 orn ndǝ cum igareinu garno ŋela nḏǝmǝɽeinia iđi đaɽo đǝnaieia đǝđonaṯa eđalo igaŋǝra
         nano na lǝgaŋǝrar nano.
         18 nṯia eum ñaŋ ŋǝreṯr nano na alaŋǝreṯr nano.
         19 orn igaṯurṯia ŋen egelǝŋ yesu ṯa orn yiđ endǝđweiṯi ṯimǝđawus ṯa cum yonḏeicini egare
         ndǝ igǝno ŋen eŋalo.
         20 igero igaberṯia eđa gǝnǝŋ garnǝŋu, igi giđ aŋǝrǝmoṯe ŋen eŋalo đeṯam.
         21 ŋen ŋanṯa pređ ṯaɽrǝmoṯo ŋen eŋen, gerṯa ŋen ŋal masiya yesu.
         22 orn ñagaliŋeṯo đeṯam ŋen ŋǝṯimǝđawus ṯa ŋen ŋarno ŋere eṯenga gënǝŋu ñagiđǝldǝga
         ŋǝmëɽria ŋǝŋen ŋaŋǝra ŋǝrǝmwa.
         23 ŋen ŋafǝṯia igǝṯurṯia ŋen ṯa orn yiđ endǝmađweiṯi taltal, ndǝ igǝfo igaliŋeṯo ŋen
         ŋǝlëɽǝñi.
         24 orn igabendia ŋen egelǝŋ rǝmwa ṯa igënǝñi cum orn endeṯa nano.
         25 orn igaṯa ŋen ŋafo đeṯam ṯa endǝđweiṯi oraiñ abafruḏiṯus, gënǝŋu igi ñagëbǝđia ldǝga
         ŋǝmëɽria, fǝŋu igi ñagaɽǝldǝga askari, orn đǝđweinia eđalo na igi giđu ŋcn ŋǝđeṯam
         iñi.
         26 gënǝŋu gafo gǝndonaṯa kaiñ na gagǝrđo egare ŋen ŋanṯa ñagano ṯa gënǝŋu gafo gwuma.
         27 na đeṯam gënǝŋu gafo gwuma kaiñ, gafo ŋǝɽaiñ ṯwaiñ. orn rǝmwa ragiaṯǝma ŋǝbaiya nano,
         na gerṯa gënǝŋu ikǝrǝŋ orn igënǝñi cum, ṯa yerṯe igaberṯia đwanano đwomǝn tǝŋ.
         28 ŋen ŋafǝṯia igëɽǝđiaŋǝno kaiñ ṯa endǝmađweiṯi ṯa ndǝ ñagamaseicia ñaŋǝreṯe nano na
         ṯa đagǝrđia đǝlëɽǝñi ađǝteṯe aten.
         29 ŋen ŋafǝṯia aŋǝnṯǝmar egelǝŋ rǝmwa đaŋǝrađa nano pređ. na ëndr eđa garnǝŋu eđame
         30 ŋen ŋanṯa gënǝŋu gafo ŋǝɽaiñ ṯwaiñ ŋen ŋanṯa ŋǝmëɽria ŋal masiya, nǝŋënṯi eŋǝɽaiñ
         ṯa aŋunḏǝjaice ŋǝmëɽria eŋalo ŋen ŋanṯañi iŋi ŋafo pwa.

1 na cum lorldaiñ, ŋǝreṯr nano egelǝŋ yesu. igero igaicwaro ndǝ igǝndǝwawërđǝṯi ŋen
         iŋi, na ŋen iŋi ŋǝndamǝđaṯa ṯa ñafeṯe ŋope.
         2 rǝmojǝđr iñina. rǝmojǝđr eleđa ildi lëbǝđia ŋen ŋeieia, rǝmojǝđr eleđa ildi lwanḏa
         aŋǝno.
         3 ŋen ŋanṯa nëndr lǝgǝđuɽǝđǝniar đǝđeṯam, lëŋgr lǝgǝbuŋṯiar rǝmwa usilaga gǝlëɽǝŋu,
         na lǝgëminiar igal masiya yesu, na lǝgerr lǝgǝbëɽǝniar đǝñano egaŋǝno.
         4 orn igaɽǝwađaṯa igǝbëɽǝni đǝñano egaŋǝno. ndǝ eđa gǝnǝŋ gǝbaṯa ṯa gaɽǝwađaṯa gǝbëɽǝni
         đǝñano egaŋǝno, igamiñaṯǝma.
         5 iguɽǝđǝnu ndǝ igǝɽiñađaṯo ñoman đenǝŋ ñǝmiño ñǝɽijin, igǝleđa lisrayil, igǝleđa lǝbenyamin,
         igaɽ abrani gal abraniyin. eŋen ŋal ganun igaɽo farisi.
         6 eŋen ŋǝŋǝmëɽria ŋwonḏǝṯo, igananaico kanisa ŋen ŋubwa kaiñ, eŋen ŋuđǝrwaṯo ŋal ganun
         igafo đǝskinia đero.
         7 orn laŋge ildi laɽo đǝɽǝjaica iñi igaṯa laŋge ildi laɽo đuṯia ŋen ŋanṯa al masiya.
         8 a, đeṯam, igaṯa laŋge pređ laɽo đuṯia ŋen ŋanṯa đaŋǝra kaiñ đǝđaliŋeṯa đal masiya
         yesu elǝŋ gǝlëɽǝñi iđi đamiñaṯa lorǝba pređ. ŋen ŋanṯa ŋu igwaṯe laŋge pređ na igaṯa
         laɽo đoɽǝđoɽa, ṯa yerṯe al masiya,
         9 na ṯa ifiđǝni iŋu gerṯa đuđǝrwaṯađa eŋen đǝlëɽǝñi iđi đaɽaŋa eŋen ŋal ganun, orn
         đuđǝrwaṯađa eŋen iđi đafo iđonaṯa đal masiya, ŋen ŋuđǝrwaṯo ŋǝđeṯam ŋǝrǝmwa iŋi ŋeṯo
         iŋu na ŋafo iđonaṯa.
         10 a, igwonaṯa kaiñ ṯa eliŋeṯe al masiya, na ŋabǝɽa ŋǝđǝtođa đǝlëɽǝŋu na đǝɽǝbǝđia eŋen
         ŋubwa ganeinu, na ṯa imalëđǝni jaiea ŋǝɽaiñǝŋa ŋǝlëɽǝŋu,
         11 ṯa ndǝ igaɽǝwađaṯa igiđ irǝmaṯe eđatođa đǝŋǝɽaiñ.
         12 điñǝđi igamǝlu igarǝmaṯo eŋen iŋi na igamǝlu igǝɽiñǝđeinu, orn igalëldǝña iđurṯu
         ṯa eum yëndi ŋen ŋanṯa al masiya yesu gëndǝñi ŋen ŋanṯa ŋen iŋi.
         13 lorldaiñ, igënǝñi igero igǝbaṯa, igëndu đǝge, orn igëbǝđia ŋen ŋunto. igaijǝbeinu
         eŋen iŋi ŋananoŋ, na igwonaṯa igabǝrđǝni ŋen ŋanṯa ŋen iŋi ŋafo ñi nëiñua.
         14 igalaldǝñaṯa alo iđǝđurwa, ŋen ŋanṯa đǝpǝɽa iđi đaɽo đundǝđia elo đǝrǝmwa al masiya
         yesuga.
         15 ñan ñaŋgi lǝgoɽrar eŋen, alǝŋgiṯr alerṯr ŋen ṯia, na ndǝ eŋen ŋǝnǝŋ ñagerṯo ŋen ŋarto
         tǝŋ, rǝmwa cum riđ arǝndǝŋaici ŋen iŋi.
         16 illi alǝŋgiṯr aɽr eŋen iŋi nëndr lǝgarǝmaṯǝrau na aɽrǝmoṯr ŋen iŋi.
         17 lorldaiñ, irnḏeicǝñr ñaŋ ldǝɽo na rǝmoṯr leđa ildi lǝbǝrlda eŋen ŋarno nanda ñagaŋaicǝnde.
         18 ŋen ŋanṯa leđa lëni lwaiña, il i igwaɽwatǝṯiandǝlau, na điñǝđi igǝndǝlwaɽǝṯǝlau ŋwalŋa,
         ildi lafo larno leđa lagea đuɽi đal masiya.
         19 na alo esen iđǝđurwa yënǝŋu đǝgera, na nare enen naɽo rǝmwa eren, na lënǝŋulu lëminia
         iđirǝwano eđen na ŋaṯǝɽa eŋen ŋasa laŋge lalo.
         20 ŋǝlǝŋe iŋëndr ŋafo elo na lǝgǝṯurṯiarau đëbǝrni iđëndr, fǝŋu elǝŋ yesu masiya.
         21 gënǝŋu giđ aŋǝmǝlëđi aŋǝno isëndr isi yǝta eŋen ṯa aiyarneṯe aŋǝno ilëɽǝŋu isi yerṯo
         ŋaɽrwa, ŋabǝɽaŋa ŋǝlëɽǝŋu iŋi gënǝŋu goɽǝwađaṯia gǝbëɽia laŋge pređ eŋǝlǝŋe ŋǝlëɽǝŋu.

1 ŋen ŋafǝṯia lorldaiñ, ñaŋgi igubwandiya, ñaŋgi igǝndonaṯa kaiñ, ñaŋgi ñagaɽo đaŋǝra
         nano đǝlëɽǝñi na ṯaj ilëɽǝñi, ɽaŋr ñagwonḏǝṯo egelǝŋ yesu, ñaŋgi igubwandiya.
         2 igǝbeɽǝđia ufuḏia na igǝbeɽǝđia sinṯiki ṯa ñaɽaŋe eŋen ŋunto egelǝŋ yesu.
         3 na igaŋeɽǝđia ŋaŋgi đeṯam lǝgëndǝnu eŋǝmëɽria ṯa ŋamǝđaṯe liji ildi, ildi ñagiđǝlda
         ŋǝmëɽria klimuḏusga eum eŋen ŋaŋǝra ŋǝrǝmwa, na leđa lǝṯënu ildi ñagiđǝlda ŋǝmëɽria,
         ildi ndrǝŋ enen nǝwërđǝnu egađam gǝđamǝṯia.
         4 ŋaŋǝreṯr nano egelǝŋ yesu na igwalwaɽo tǝŋ ŋaŋǝreṯr nano.
         5 ŋgiṯr leđa pređ alliŋeṯe đaɽiñaṯa ŋen eđalo. elǝŋ yesu gafo ṯwaiñ.
         6 ñerṯe ñaŋgiṯi ṯa đu đǝndǝsano eŋen ŋǝnǝŋ. orn eŋen pređ đǝṯurṯiađa na đeɽǝđiađa,
         ŋgiṯr đeɽǝđia eđalo ađǝlǝŋini irǝmwa, ñamaŋërṯi nano.
         7 na đëuṯaralo đǝrǝmwa iđi đoɽra đamiñaṯa đaliŋeṯa đǝleđa điđ ađǝrǝmoṯe nare enalo
         na đǝlëldǝŋǝđeinia eđalo, igal masiya yesu.
         8 điñǝđi lorldaiñ, lëldǝŋǝđemr eŋen pređ iŋi ŋǝđeṯam na iŋi ŋǝđamia na iŋi ŋuđǝrwaṯo
         na iŋi ŋatǝɽe na iŋi ŋubwǝniya na iŋi ŋaŋǝra, a, ŋen pređ iŋi ŋaŋǝra kaiñ na ŋerṯo
         đamia.
         9 iđr jaica ŋen iŋi ñagërrǝŋeinu iñi, na iŋi ñagëndu iñi, na iŋi ñaganaṯǝñi, na iŋi
         ñagaseica iñi, na rǝmwa rǝđëuṯaralo riđi ñaldǝfeṯǝlda.
         10 igaŋǝra nano kaiñ egelǝŋ yesu ŋen ŋanṯa điñǝđi ndǝ liga laŋgaṯo lwalano đubwa eđalo
         ŋen ŋanṯa ñi đatwođo tǝŋ. đeṯam ñagubwaiñiya jaiea jaiea orn ñagafo ñagero ñagaberṯa
         liga.
         11 igero igwalwaɽa ŋen ŋanṯa igaɽo ŋǝbaiyaŋǝno ŋen ŋanṯa igërrǝŋeinu ṯa eŋen ŋǝnǝŋ iŋi
         igafau, igaŋǝrṯi nano.
         12 na igaliŋeṯo ṯau ṯa igamǝṯia laŋgela lǝta na igaliŋeṯo ṯau ṯa igamǝṯia laŋgela lwaiña.
         eŋen pređ igërrǝŋeinu ŋamǝɽa ṯa igabeṯo walla igaicoiña, na ṯa igafo laŋgela lwaiña
         walla laŋgela lero.
         13 igaɽǝwađaṯa igëbǝđia ŋen pređ al masiyaga igi gaiñonḏǝjaiea.
         14 orn ñagiđu ŋen ŋaŋǝra ṯa lǝgǝɽǝbǝđiar eŋen ŋubwa ŋǝlëɽǝñi.
         15 na eum ñaŋ ñagalo ifilibi ñagaliŋeṯo ṯa ananoŋ ndǝ ŋen ŋaŋǝra ŋǝrǝmwa ŋërrǝŋeinu
         eñaŋ, ndǝ igamiño alo imakṯuma, kanisa đero ñagǝɽǝbǝđo eŋen ŋǝđǝnaicia na ŋǝđǝneini
         illi kanisa eđalo.
         16 na ŋen igafo alo iṯasǝluniki ñagwađwaṯo đǝnaicia ñoman ñǝnenǝŋ ŋen ŋanṯa đonaṯa đǝlëɽǝñi.
         17 gerṯa đǝnaicia eđalo ṯa igwonaṯa orn igwonaṯa ṯa đaɽǝjaiea eđalo ađoɽreṯe.
         18 orn igamo laŋge pređ lǝɽiñǝđeinu đǝge na lomǝn tǝŋ. igwunḏeinu ŋen ŋanṯa abafruḏiṯus
         ganaiciñi laŋge ildi ñagwađwaṯǝlo, ildi larno đǝmwađa gaiñǝla, na larno đǝɽǝđǝnia
         iđi rǝmwa raŋǝnṯu na iđi raŋǝrau nano.
         19 rǝmwa rǝlëɽǝñi riđ aronḏǝjaice kaiñ laŋge lǝđeṯam eñaŋ eđwala đǝlëɽǝŋu eŋaɽrwa al
         masiya yesuga.
         20 igǝbeɽǝđia ṯa rǝmwa irëndr, đaṯa, arǝnaneini ŋaɽrwa bǝɽǝbǝte. amin.
         21 eɽǝđr leđa pređ ɽrǝmwa igal masiya yesu. lorldaiñ ildi ñagaɽaŋalda leɽǝđǝnde.
         22 leđa pređ ɽrǝmwa leɽǝđǝnde, na cum lënǝŋulu ildi legeɽa gelǝŋ gaisar.
         23 igǝbeɽǝđia ṯa đǝbuŋṯia đelǝŋ yesu masiya alfeṯe usilaga egalo.kolosikolosikolosikolosikolosi

1 fiñi bulus ñiŋgi igaɽo đǝđweima đal masiya yesu eŋen iŋi rǝmwa ronaṯa, na oraiñ ṯimǝđawus.
         2 ñageɽǝđo leđa ɽrǝmwa lalo ikolosi, lorldaiñ igal masiya ñaŋgi ñagǝbendeicia ŋen ŋope.
         ñagǝbeɽǝđia ṯa rǝmwa, papa igëndr aŋǝndǝnaice đǝbuŋṯia đusila na đëuṯaralo.
         3 ñoman pređ ŋen ñagaṯurṯia rǝmwa eŋen eŋalo, ñagaŋërṯia nano irri raɽo eṯen gelǝŋ
         igëndr yesu masiya,
         4 ŋen ŋanṯa nanda ñagano ŋen ŋǝđonaṯa eđalo igal masiya yesu, na ñagaŋërṯu rǝmwa nano
         cum eŋen ñagano ṯa ñaŋ ñagubwa leđala pređ ɽrǝmwa
         5 ŋen ŋanṯa ñaŋ ñagaṯurṯia ŋen iŋi ŋaṯuɽeinṯǝnde elo. pǝnde ñaŋ ñagano ŋen iŋi ñagaṯurṯiau
         eŋen ŋaŋǝra ŋǝrǝmwa ŋǝđeṯam,
         6 iŋi ŋeṯǝnde nano garno ŋeṯo alo pređ. na ŋen iŋi ŋaŋǝra ŋǝrǝmwa ŋalǝŋa liđia na ŋatođa
         eñaŋ eloman lananoŋ na mǝldin điñǝđi ildi ñaganau ŋen ŋǝđǝnaicia mǝɽǝmǝɽeñ đǝrǝmwa
         na ñagaliŋeṯau đeṯam,
         7 ŋen ŋarno abafras gërrǝŋaieǝnde, gënǝŋu igi nanda ñagubwamaiya na igi ñagǝbiṯǝlda
         rǝmwa ŋǝmëɽria. gënǝŋu gǝđuɽǝđǝnṯia al masiya araga gunto ŋen ŋanṯa nanda,
         8 na gënǝŋu gwalwaɽǝṯǝnde eŋen ŋǝđubwa eđalo igusila gatǝɽe.
         9 nṯia ndǝ ñagano ŋen iŋi nanda ñagaṯurṯia rǝmwa ñoman pređ eŋen eŋalo. nanda ñagabekeɽǝđia
         rǝmwa ṯa arǝndonḏǝjaiee đaliŋeṯađa đǝŋen rënǝŋu ronaṯa eđaliŋeṯa ŋen nǝsi pređ na
         eđaliŋeṯa pređ ildi lusila gatǝɽe,
         10 ṯa ñafeṯe ñagarǝjađaṯo eŋen ŋelǝŋ yesu, na ṯa ñamiđi gaŋǝra nano ŋenŋa eŋalo. na
         ṯa ñamamǝṯi ñere eŋǝmëɽria pređ ŋaŋǝra, na ṯa ñakaɽǝjeini eđaliŋeṯa đǝrǝmwa.
         11 nanda ñagabekeɽǝđia ṯa ñaŋ ñonḏeieim ŋabǝɽaŋa pređ eŋen ŋǝŋabǝɽa ŋǝlëɽǝŋu iŋi ŋerṯo
         ŋaɽrwa, ṯa ñaɽiñaṯe ŋen pređ na ṯa ñwalarano eŋen pređ đaŋǝrađa nano,
         12 na ṯa ñaŋërṯi đaṯa nano jaica jaica igi giđǝndr lǝgarǝjađaṯr eŋen ṯa alarraṯr eŋen
         ŋarrerre leđala ǝllëɽǝŋu.
         13 fǝŋu gëbǝrǝndr eŋǝlǝŋe ŋǝŋǝrǝm na gǝwërđǝndr eŋǝlǝŋe ŋiđia gǝlëɽǝŋu igi gubwamaiya
         kaiñ.
         14 fiđia gënǝŋu igi gapǝɽǝndr na gërrǝŋgeieia ŋen iŋëndr ŋeieia.
         15 gënǝŋu laɽǝwaṯo rǝmwara irri lǝgaber lǝgaɽǝwađaṯiar lǝgǝseiciar. gënǝŋu gǝlǝŋǝnu
         gaɽnda, na gafo ŋen laŋge pređ lamǝlu lǝbǝđǝni.
         16 gënǝŋu giđu laŋge pređ, laŋge lelo na laŋge lalo, na laŋge leđa laɽǝwađaṯa ldǝseicia,
         na laŋge leđa laber laɽǝwađaṯa ldǝseicia, gënǝŋu giđu ŋǝlǝŋe pređ iŋi ɽetǝɽeteo. laŋge
         pređ liđǝnu ŋuga na ŋen ŋanṯa ŋu.
         17 ŋen ŋafǝṯia gënǝŋu gafo ŋen laŋge pređ lamǝlu lǝbǝđǝni na gënǝŋu gǝbendeicia laŋge
         pređ.
         18 gënǝŋu gaɽnda lǝkanisa iđi đaɽ aŋǝno ilëɽǝŋu. ŋen ŋanṯa gënǝŋu gǝnëiñua eŋen pređ,
         na gënǝŋu gǝlǝŋǝnu ananoŋ eŋǝɽaiñ ṯa gënǝŋu aŋǝɽeṯǝnda eŋen pređ.
         19 fǝṯia ŋen ŋanṯa rǝmwa rëɽu ŋen ṯa ŋen pređ ṯǝɽom ŋǝđǝɽiñađaiđia đǝrǝmwa aŋfeṯe iŋu.
         20 na rǝmwa rëɽu ŋen ṯa aruɽǝbeini laŋge nano pređ lelo na lalo ŋuga, na ṯa gënǝŋu aŋiđi
         đëuṯaralo ŋǝfǝniŋa iŋi gënǝŋu girǝwǝcu alo iđuɽi.
         21 ananoŋ ñaŋ ñagaɽ ilia rǝmwa nëiñua na ñagafo ñagageo eŋaṯǝɽa eŋalo na ñagiđu ŋen
         ŋeicia. orn điñǝđi rënǝŋu ruɽǝbeinǝnde nano enare,
         22 ŋǝɽaiñǝŋa ŋal masiya gaɽ aŋǝno ṯa rënǝŋu arǝndërrǝŋaiđe ñagatǝɽe, mǝnna gero na đǝskinia
         đero ŋu nëiñua,
         23 ndǝ đeṯam ñagafafia iđonaṯa iyesu, na ñagwonḏǝṯa na ñagaber ñagwađwađǝni ṯa ñaŋgiṯi
         ŋen ñagaṯurṯiau ŋǝŋen ŋaŋǝra ŋǝrǝmwa iŋi ñagano. ŋen iŋi ŋaŋǝra ŋafo ŋërrǝŋeiđǝnu
         elaŋge pređ lalo pređ na igënǝñi bulus igiđǝnu eđa igi gađuɽǝđǝnia eŋen iŋi.
         24 igaŋǝra nano điñǝđi ŋen ŋanṯa igananeinia ŋen ŋubwa ŋeicia ŋen ŋanṯa ñaŋ, na igwunḏǝjaica
         ŋen iŋi ŋafo pwa eŋen ŋubwa ŋeicia al masiya gananeinia egaŋǝno ilëɽǝñi ŋen ŋanṯa
         aŋǝno ilëɽǝŋu, isi yaɽo kanisa.
         25 igiđǝnu eđa gađuɽǝđǝnṯia kanisa eŋen ŋǝrǝmwa iŋi rënǝŋu ranaieǝñi ŋen ŋanṯa ñaŋ,
         ṯa yiđi ŋen pređ ŋǝlëɽǝŋu ŋǝlǝŋinu ŋope.
         26 na ŋen iŋi igǝndërrǝŋaicia ŋaɽo ŋamǝɽa iŋi ŋero ŋërrǝŋeiđǝnu eleđa lananoŋ pǝnde,
         orn điñǝđi ŋënǝŋu ŋërrǝŋeiđǝnu eleđa ɽrǝmwa.
         27 rǝmwa rëɽu ŋen ṯa arërrǝŋaiei leđa ǝllëɽǝŋu ṯa ŋǝlǝŋe ŋǝŋamǝɽa iŋi eleđa ild gerṯa
         laɽ al yawuḏ ŋerṯo ŋaɽrwa ŋwaiña. fǝŋamǝɽa ṯa al masiya gafǝndau iŋi ŋaɽo ŋen ñagaṯurṯiau
         ṯa ñagiđi ñaneini ŋaɽrwa.
         28 nanda ñagǝbërrǝŋaicia leđa ŋen ŋǝlëɽǝŋu na ñagabǝɽia leđa nano pređ na ñagǝbërrǝŋaicia
         leđa pređ ŋen đaliŋeṯađa ŋen nǝsi đwaiña ṯa ñamamǝṯi rǝmwa leđa pređ loɽra eŋen ŋal
         masiya.
         29 na ṯa eɽǝwađaṯe igëbǝđia ṯia igëbǝđia ŋǝmëɽria kaiñ đonḏǝtađa đal masiya iđi đëbǝđia
         ŋǝmëɽria iñi ŋabǝɽaŋa ŋwaiña.

1 igwonaṯa ṯa ñagaliŋeṯo ṯa igǝndiṯia ŋen ŋwonḏǝṯo kaiñ na ŋen ŋanṯa leđa ɽrǝmwa alo
         ilawuḏikiya na ŋen ŋanṯa leđa pređ ildi lero laiñǝseicia isiano kwai kwai
         2 ṯa nare enen aniđǝni nwonḏǝṯo, ŋen ŋanṯa lakaseiđǝnu iđubwiđia, na ŋen ŋanṯa alerṯe
         ŋen pređ ŋaŋǝra ŋǝđaliŋeṯa đǝđeṯam, na ṯa alliŋeṯe ŋamǝɽa ŋǝrǝmwa. ŋamǝɽa iŋi fǝŋu
         al masiya.
         3 đǝɽiñǝđaiđia đǝđaliŋeṯa ŋen nǝsi pređ na đǝđaliŋeṯa pređ laŋge ildi lalǝbijǝnu iŋu.
         4 igǝndǝlwaɽǝṯia ŋen iŋi pređ ṯa eđa aŋerṯe gǝnǝŋ gǝndiđia ŋađǝna ŋenŋa iŋi ŋǝndǝburgwađaieia.
         5 ŋen ŋanṯa igënǝñi lǝgerr lǝgǝfiar egaŋǝno orn lǝgafr igusila na igaŋǝra nano ŋen
         ŋanṯa igǝseicu đǝɽǝbǝđia eŋen eđalo iđi đafo ŋope, na ṯa đonaṯa eđalo đafo igal masiya
         đwonḏǝṯo.
         6 ŋen ŋafǝṯia, ŋen ŋarno ñagaŋǝnṯu al masiya yesu gaɽ elǝŋ egalo nṯia cum fafr iŋu.
         7 ëndralo ṯǝñabǝđeinu iŋu na ñëndialo ñagwonḏǝṯo iđonaṯa iyesu ŋen ŋarno ñagërrǝŋeinu
         ŋen ṯa ñiđi ṯia, na ŋërṯr rǝmwa nano kaiñ jaiea jaica eŋen iŋi.
         8 rǝmojǝđr ṯa eđa aŋerṯe gǝnǝŋ gǝndëndi đaliŋeṯađa ŋen nǝsi ŋalo ŋenŋa ŋǝleđa iŋi ŋǝpiano
         eŋen ŋǝpǝnde na eŋen ŋǝpiano ŋalo, na iŋi gerṯa eŋen ŋal masiya.
         9 ŋen ŋanṯa đǝɽiñǝđaiđia pređ đǝrǝmwa đafo igal masiya egaŋǝno,
         10 na đamǝṯia eđalo đǝɽiñǝđeinu iŋu. gënǝŋu gaɽnda eŋǝlǝŋe pređ na eŋabǝɽa pređ.
         11 na ñaŋ ñaguɽǝđǝnu iŋu đuɽǝđǝniađa gerṯa điđǝnu raŋra ndǝ ñagamiño aŋǝno eŋen ŋeicia
         eŋen ŋǝđuɽǝđǝnia đal masiya.
         12 na ñagwurnu ñaŋǝlda eŋen ŋǝmamuḏiya, na ñagatuđinu ñaŋǝlda ṯa ñamǝṯe đonaṯađa eđalo
         eŋabǝɽa ŋǝrǝmwa irri ratuđǝma eŋǝɽaiñ.
         13 đeṯam, ñaŋ ñagafo ñagaiyo eŋen ŋeieia na eŋen ŋǝđuɽǝđǝnia đero egaŋǝno orn rǝmwa
         riđǝnde ṯa ñamǝṯe tǝŋ al masiyaga. rënǝŋu rǝŋgeieǝndr pređ eŋen iŋëndr ŋeieia,
         14 na rënǝŋu riđu ŋen pređ ŋǝpiano iŋi ŋafo ŋǝwërđǝnu ŋageandr đǝskiđiađa na đakǝmeđa,
         ndrǝŋgeiei ŋen iŋi pređ ndǝ rǝpwaṯo rwalara iđuɽi.
         15 nṯia rënǝŋu ramiñeieu nǝlǝŋ na ŋǝlǝŋe ŋabǝɽa eŋen na rërrǝŋaiđǝlo eleđa pređ ndǝ
         rënǝŋu rađamǝlo đuɽiđa đǝlëɽǝŋu.
         16 ŋen ŋafǝṯia ñerṯe ñaŋgiṯi eđa gǝnǝŋ aŋaɽǝwađaṯe gǝndakǝme eŋen ŋǝđǝsa walla eŋen
         ŋǝđǝṯia walla eŋen ŋǝnubwa walla eŋen ŋǝñoman walla eŋen ŋǝloman lǝđǝmiñǝniano.
         17 laŋge ildei lafo laɽ usila gǝlaŋge ildi liđ alela. laŋge ildi đurri lal masiya.
         18 ñerṯe ñaŋgiṯi eđa gǝnǝŋ ṯa aŋǝndǝŋgeici eŋen ŋǝrǝmwa, gënǝŋu igi gǝndǝlwaɽǝṯia ṯa
         đeṯam ñagǝbǝđǝni ñagǝrra enare mǝɽǝmǝɽeñ na ṯa ñagukwuđiñǝṯia mǝlaiyǝka alo. eđa igi
         gaɽaŋa eŋen ŋamiñiṯǝma na ginia egare ŋenŋa ŋǝpiano ŋaŋǝno.
         19 gënǝŋu gero gakaseiđǝnu ndala. aŋǝno pređ yamieinu na yakaseiđǝnu aliya yurrupǝđǝnu
         na eđeya emǝṯe. aŋǝno pređ yajaicomaṯa enda ṯa yoɽra đǝjaicomaṯađa iđi rǝmwa rananaiđia.
         20 ndǝ ñagaiyo al masiyaga na ndǝ ñagatǝrinṯu eŋen ŋǝpiano ŋalo, ŋen ŋanṯau ñagafo ñagarno
         leđa ildi lalo mǝldin? ŋen ŋanṯau ñagëndǝnu al ganunya isi yaṯa ṯa,
         21 ñerṯe ñagǝbendia, ñerṯe ñaganaṯa, ñerṯe ñagabǝra?
         22 al ganun ywaɽwato eŋen ŋǝlaŋge ildi liđ alamǝndëđǝni ndǝ ñagǝliđia. laŋge ilđi lafo
         eŋen ŋal ganun na eđërrǝŋaiđia đǝŋen đǝleđa.
         23 ndǝ ñagaseicia leđa ildi lëndu ŋen ŋǝlaŋge ildi kaiñ na lata enare na lǝcwëria aŋǝno
         esen ñagǝbaṯa ṯa aŋgaica leđa ildi laliŋeṯo ŋen nǝsi, orn laŋge ildi lǝpiano, ldǝbeici
         ŋen ŋaŋǝno ikǝrǝŋ.

1 ndǝ ñaŋ ñagatuđinu al masiyaga, onaṯr laŋge ildi lafo elo, alo isi al masiya gauɽaŋa
         nḏaŋ đaŋaicǝba đǝrǝmwa.
         2 ëɽr ŋaṯǝɽa eŋen ŋelo, gerṯa eŋen ŋalo.
         3 ŋen ŋanṯa ñagaiyo na đarnǝṯia eđalo đalǝbijǝnu irǝmwa, ŋen ŋanṯa ñagafo eđǝɽǝbǝđia
         eŋen al masiyaga.
         4 ndǝ al masiya igi gaɽo damǝṯia iđëndr giđ aŋǝmiñe, ñaŋ eum ñagiđi ñamiñe ṯa ñaneini
         ŋaɽrwa iŋu.
         5 ŋen ŋafǝṯia ɽiñr ŋen ŋaŋono iŋi ŋafo eñaŋ. ŋen ŋaŋǝno ŋaɽo đaɽaŋa lijila ɽrǝto ildi
         lamameinu eneɽa na ñereña ŋen ñamǝlu ñamameini eneɽa, na ŋen ŋataŋa na đonaṯa ṯa leđa
         lëbǝđia laŋge lëđǝñinu, na đonaṯa pređ iđi đeicia na đamiñeđǝñano. eđa igi gamiñeđǝñano
         gënǝŋu gukwuđiñiṯia ara alo gǝlëɽǝŋu.
         6 đeiciano đǝrǝmwa điđ ađela ŋen ŋanṯa ŋen iŋi ŋeicia.
         7 ñaŋ eum ñagafo ñagiđu ŋen iŋi ŋeicia, liga ñagafo ñagafo eŋen iŋi.
         8 orn điñǝđi ŋgeicǝrldo pređ, đeiciano, na đatođa iđeiciano, na đalǝŋǝjǝđia ŋenŋa,
         na đabwaiđia ŋen na ole gataŋa igëiñua esalo.
         9 ñerṯe ñagagǝbiṯia lorldalanda alo, ŋen ŋanṯa ñagamiñeieu ŋen alo ŋǝbǝtaŋǝɽan,
         10 na ñagëɽǝnu ŋen nano ŋǝmaijǝn iŋi ŋǝbǝđǝni ŋǝmaijǝn ŋarno ŋǝrǝmwa irri riđu, ṯa ñaliŋeṯe
         rǝmwa ŋope.
         11 eŋen iŋi ŋǝmaijǝn yunani yero na yawuḏ yero, na đuɽǝđǝnia đero na đero đuɽǝđǝnia
         đero, na barbari yero na sakiđi yero na ebai gero na eđa gerṯa gaɽ ebai gero, orn
         al masiya gaɽo laŋge pređ na gafo inëndr pređ.
         12 ŋen ŋafǝṯia, ŋen ŋarno leđa ildi rǝmwa roṯǝlo, ltǝɽe na lubwaniya kaiñ ëɽǝnr đaliŋeṯa
         ŋabaiya nano, na đaŋǝra nano na đǝta enare nano, na đǝđǝrnaṯaralo nano na đaɽiñaṯa
         ŋen nano.
         13 alarano ñaŋ lorldalala, na ŋgeicr lorldalo eŋen eŋen ŋeieia ndǝ eđa gǝnǝŋ gǝsǝki
         eđa garto. ŋen đeṯam ñagaŋgeicia lorldalo eŋen eŋen ŋeicia ŋen ŋarno elǝŋ yesu gǝŋgeieǝnde
         eŋen eŋalo ŋeieia.
         14 ađǝreiđǝnr đubwa nano. đubwa đǝndiđiar lǝgaɽiñađeinr na đakaseiđǝnr.
         15 ŋgiṯr đëuṯaralo iđi al masiya ganaiđia ṯa aŋǝɽeṯe eđa ganwana ŋen enare enalo. ŋen
         ŋanṯa ñagëɽǝnu ṯa ñiđi ṯia, garno ñagaɽo laŋge lteta laŋǝno yento iŋu, na ŋërṯr rǝmwa
         nano.
         16 ŋgiṯr ŋen ŋal masiya aŋǝndaufeṯe ŋǝɽiñǝđeinu đaliŋeṯađa pređ ŋen nǝsi đǝlëɽǝŋu, ërrǝŋaicr
         lorldalo pređ ŋen iŋi na amǝđaṯǝrldo eŋen iŋi na ñaŋërṯe rǝmwa nano, na enare enalo
         alǝŋiṯr rǝmwa na naicr đamia ŋalǝŋaŋa.
         17 na ŋen pređ ñagwaɽwata na ŋen pređ ñagëbǝđia, iđr laŋge ildi pređ igirǝŋ gelǝŋ yesu
         na ŋërṯr rǝmwa nano, đaṯa, iŋu.
         18 ya ñǝŋgenia, naṯr ebaŋgalanda, ŋen ŋanṯa ŋen ṯia ŋaɽo đeṯam egelǝŋ yesu.
         19 ya lṯenia, bwiṯr wasalandala na ñerṯe ñǝlnaice ŋen ŋubwa.
         20 ya ñere, naṯr eṯalanda na lǝŋgalanda, ŋen ŋanṯa ŋen iŋi ŋëbǝđia elǝŋ rǝmwa raŋǝra
         nano.
         21 ya lṯenia, ñerṯe ñagaṯǝrna ñere eñalo eŋen walla aŋgaica ñënǝŋulu ñiđ aiñofǝđiano.
         22 ya lǝbai, naṯr leđa lerṯǝnde alo eŋen pređ, gerṯa ŋen ŋanṯa lënǝŋulu landrǝmoṯwa,
         walla ŋen ŋanṯa ñagëbǝđia leđa laŋǝra nano, orn naṯǝrldo ŋenŋa ŋuđǝrwaṯo enare enalo
         ŋen ŋanṯa ñagiđǝña elǝŋ yesu.
         23 ŋen ŋǝnǝŋ ñagëbǝđia iđr araga gunto ŋen ŋarno ñaguđuɽǝđǝnṯia elǝŋ yesu, na gerṯa
         leđa.
         24 ŋen ŋanṯa ñagaliŋeṯo ṯa felǝŋ yesu igi giđ aŋǝndǝnaice đǝpǝɽa eđalo, iđi đaɽo laŋge
         ñagiđi ñalauwǝrraṯe. ñagǝđuɽǝđǝnṯia elǝŋ al masiya.
         25 ŋen ŋanṯa eđa gananaicia orǝba ŋen ŋeicia ŋamoɽǝbaṯa nano. ŋen iŋi ŋafo eleđa pređ,
         eđa gero gǝnǝŋ gafo alǝsoŋ.

1 ya leđa ñaŋgi ñagerṯo lǝbai, naicǝrldo ŋen ŋaŋǝra na ŋuđǝrwaṯo, ŋen ŋanṯa ñagaliŋeṯo
         ṯa ñagerṯo elǝŋ elo.
         2 ṯurṯr rǝmwa ŋǝtǝđaŋa, ñape sǝndua, ñaŋërṯe rǝmwa nano.
         3 ekeɽǝđr rǝmwa eŋen eŋaiñ cum ṯa rënǝŋu arǝndǝgëgiṯi ëuwǝr ṯa ñaɽwate ŋamǝɽa ŋal masiya.
         igëndǝnu ëli isijǝn ŋen ŋanṯa ŋamǝɽa iŋi.
         4 ekeɽǝđr rǝmwa cum ṯa yiđi ŋamǝɽa ŋǝlǝŋinu ŋen ŋanṯa đeṯam ṯiyiđu ṯia.
         5 fafr đaliŋeṯađa ŋen nǝsi leđa nëiñua ildi lǝndëuwǝr, na iđr ŋǝmëɽria ñoman pređ,
         liga lero lǝpiano.
         6 ŋgiṯr ŋen eŋalo aŋǝđǝñeṯe ndǝ ŋǝrraɽa, fǝđaŋǝrađa ŋeniano, ṯa ñaliŋeṯe fǝṯau ñagukuɽǝbiṯia
         leđa ŋen ŋope.
         7 ṯikikus, igi igubwamaiya kaiñ giđ aŋǝndǝlwaɽǝṯi ŋen pređ ŋǝlëɽǝñi. gënǝŋu gëbǝđia
         ŋǝmëɽria araga gunto na nanda ñagaɽo lǝbai eŋǝmëɽria ŋelǝŋ yesu.
         8 igǝndǝđweiṯǝma eŋen iŋi ṯa ñaliŋeṯe igaɽo ṯau, na ṯa aŋǝnđonḏeici enare.
         9 unisimus labǝlǝldǝga, gënǝŋu igi gaɽ orǝba đurri igi guđǝrwaṯo eŋen na gubwaniya,
         igi gaɽo gunto eñaŋ, lënǝŋulu liđ alǝndǝlwaɽǝṯi ŋen pređ iŋi ŋafo ëli.
         10 arisṯarkus igi ñagëndǝnǝldǝga geɽǝđǝnde, na margus cum iđia gorǝba gǝbarnaba gaɽǝbwa.
         ñaŋ, ñaganeinu ŋen ŋen ŋanṯa ŋu, ṯa ndǝ gënǝŋu geṯǝnde nano aŋǝnṯǝmar đaŋǝrađa nano.
         11 yesu igi gënǝjǝnu yusṯus geɽǝđǝnde. lënǝŋulu ilđi lǝleđa luɽǝđǝnu na eđa gero gwomǝn
         eleđa ildi ñagëbǝđialda ŋǝmëɽria ëli ŋen ŋanṯa ŋǝlǝŋe ŋǝrǝmwa. lënǝŋulu laiñǝbǝɽiano
         kaiñ.
         12 abafras igi gǝñaŋ geɽǝđǝnde, igi gaɽ ebai gal masiya yesu. ndǝ gënǝŋu gaṯurṯia rǝmwa
         gǝbekeɽǝđia kaiñ ŋen ŋanṯa ñaŋ ṯa ñaɽaŋe ñagwonḏǝṯo na ñaɽeṯe leđa loɽra eŋen pređ
         rǝmwa ronaṯa,
         13 ŋen ŋanṯa igaɽǝwađaṯa igwalwaɽa eŋen ŋǝlëɽǝŋu ṯa gëbǝđia ŋǝmëɽria kaiñ ŋen ŋanṯa
         ñaŋ na lorǝba alo ilawuḏikiya na alo yarabulis.
         14 luga, igi gaɽ al akim, igi lǝgubwamarya kaiñ na ḏimas leɽǝđǝnde.
         15 eɽǝđǝṯiñr lorldaiñ pređ alo ilawuḏikiya na nimfas cum na kanisa iđi đararraiđia egeɽa
         gǝlëɽǝŋu.
         16 ndǝ ñagëgǝru ađam igi ŋgiṯr aŋëgǝrǝm ikanisa đǝleđa lalo ilawuḏikiya, na rǝmoṯr ŋen
         ṯa ñëgǝri ađam eum igi geṯo alo ilawuḏikiya.
         17 na lwaɽǝṯr arkibbus ṯa, rǝmoṯo ŋen ṯa agaɽaŋa iđǝđuɽǝđǝnia đǝlaɽǝŋa ŋen đamǝlu đǝɽiñǝđeini,
         iđi agǝneinu eŋǝmëɽria ŋelǝŋ yesu.
         18 igënǝñi, bulus, igeɽǝđǝnde đaŋđa đǝlëɽǝñi. lëldǝŋǝđeinr iđëndǝnia đǝlëɽǝñi. igǝbeɽǝđia
         ṯa đǝbuŋṯia đusila ñafeṯǝlda.1 ṯasǝluniki1 ṯasǝluniki1 ṯasǝluniki1 ṯasǝluniki1 ṯasǝluniki
         
            

         
      
   
      
         1 ṯasǝluniki
12345
   
      
         1
1 fǝnanda bulus na silǝwanus na ṯimǝđawus ñageɽǝđo leđa lǝkanisa alo iṯasǝluniki ildi
         lafo irǝmwa, đaṯa, na egelǝŋ yesu masiya. ñagǝbeɽǝđia ṯa đǝbuŋṯia đusila na đëuṯaralo
         alfeṯe eñaŋ.
         2 ñoman pređ ñagaŋërṯu rǝmwa nano ŋen ŋanṯa ñaŋ pređ, na ñagandauɽwata ndǝ ñagaṯurṯia
         rǝmwa.
         3 ñagǝlëldǝŋǝđeinia jaica jaica papa rǝmwa nëiñua irëndr eŋen ṯa đonaṯa eđalo đǝbërrǝŋeiđǝni
         eŋǝmëɽria eŋalo na ṯa đubwiđia eđalo đërrǝŋeiđǝni eŋǝmëɽria eŋalo ŋwonḏǝṯo na ṯa đǝṯurṯia
         eđalo egelǝŋ igënđr yesu masiya đǝbërrǝŋeiđǝni eđwalarano eđalo.
         4 ñaŋ ñagaliŋeṯo lorldaiñ ñaŋgi rǝmwa rubwandiya, ṯa rënǝŋu roṯǝnde,
         5 ŋen ŋanṯa ŋen ŋaŋǝra ŋǝrǝmwa iŋi ñagërrǝŋaicǝnde ŋero ŋeṯǝnde nano olega ikǝrǝŋ orn
         ŋabǝɽaŋa na usilaga gatǝɽe na đeṯamđa đurri. na ñaŋ ñagaliŋeṯo fǝṯau nanda ñagafo
         eñaŋ ŋen ŋanṯa ñaŋ.
         6 na ñaŋ ñagabirnḏeieǝnde na elǝŋ yesu, ŋen ŋanṯa ndǝ ŋen ŋëni ŋubwa ŋeieia ñagëndu
         ŋen ŋǝrǝmwa đaŋǝrađa nano iđi usila gatǝɽe ganaieǝnde.
         7 nṯia leđa pređ ildi lëndu ŋen alo imakṯunia na alo yakaiya laɽǝwađaṯa laseicia ŋen
         ŋǝrǝmwa ŋope eŋen eŋalo.
         8 ŋen ŋanṯa ŋen ŋǝrǝmwa ŋamiñǝndau eŋen ŋarno ole gǝđal, gerṯa alo imakṯunia na alo
         yakaiya ikǝrǝŋ, orn ŋen ŋǝđonaṯa eđalo iđi đafo irǝmwa ŋwalwaɽǝnu alo pređ, nṯia gerṯa
         đeṯam ṯa nanda ñagwaɽwatau kwai kwai.
         9 na leđa lënǝŋulu landǝɽwatiṯia fǝṯau ñaŋ ñagëndǝnde na ñagaŋgiṯu ŋen ŋǝlaŋge lǝpiano
         ildi leđa ldukwuđiñǝṯialo na ñagaređeṯo rǝmwa nano ṯa ṯǝñiṯu rǝmwa ŋǝmëɽria irri ramǝṯia
         na raɽo đeṯam,
         10 na ṯǝñaṯurṯu iđia gǝlëɽǝŋu elo igi rënǝŋu ratuđǝma eŋǝɽaiñ, yesu, igi gëbǝrǝndr iđeiciano
         iđi điđ ađela.

1 ŋen ŋanṯa, lorldaiñ, ñaganǝñaŋ ñagaliŋeṯo ṯa đënṯia eđaiñ eñaŋ gerṯa đǝpiano kwai
         kwai.
         2 ñagaliŋeṯo ṯa nanda ñaganeinu ŋen ŋubwa ŋeicia na ñagađamicǝnu eŋen alo ifilibi na
         đǝgeđe đafo ëli cum orn nanda ñagwaɽwata irǝmwa erraiñ ŋǝđaiña ŋero, na ñagwalwaɽǝṯǝnde
         ŋen ŋaŋǝra ŋǝrǝmwa.
         3 đeɽǝđia eđaiñ đero đatođo eŋen ŋafo mǝnna na đero đafo eŋen ŋǝtaŋa walla ŋađǝnaŋa.
         4 orn rǝmwa raŋǝnṯǝnde na ranaicǝnde ŋen ŋaŋǝra ŋǝlëɽǝŋu ṯa nanda ñarǝmoṯe, nṯia ñagwaɽwata
         gerṯa ṯa ñaŋǝri leđa nano orn rǝmwa irri rabirnḏeicia nare enaiñ.
         5 na cum ñagaliŋeṯo ṯa nanda ñagero ñagǝma ŋen ŋǝđaŋǝria nano kwai kwai, na rǝmwa raɽo
         đamǝđaṯa eđaiñ ṯa ŋen eŋaiñ ŋero ŋafia eŋen ŋǝđamiñeđǝñano.
         6 ñagero ñagwonaṯa ñaganeini ŋaɽrwa eleđa, gerṯa eñaŋ walla eleđa ɽrǝto,
         7 orn nanda ñagafo ñagaɽǝwađaṯa ñagǝma laŋge lwaiña eñaŋ ŋen ŋanṯa ñagaɽo đǝđweinia
         đal masiya, orn ñagafo ñagarno ñere ñǝrra eñaŋ na nanda ñagarno wuji igi garǝmoṯwa
         ñere ñǝlëɽǝŋu.
         8 ñagwonaṯǝnde kaiñ enar enaiñ na ñagafo ñagwonaṯa đaŋǝrađa nano ṯa ñandǝnaice, gerṯa
         ŋen ŋaŋǝra ŋǝrǝmwa ikǝrǝŋ, orn cum ntam enaiñ ŋen ŋanṯa ñagubwandiya kaiñ.
         9 lorldaiñ, ñaŋ ñagǝlëldǝŋǝđeinia eŋen ŋǝđǝcwara eđaiñ na ŋǝŋǝmëɽria eŋaiñ iŋi ŋafo
         ŋini. ñagiđu ŋǝmëɽria iŋi ulǝŋgi na ëđǝñin ṯa ñerṯe ñagǝma wagǝnǝŋ eñaŋ iliga ilđi
         ñagërrǝŋaicǝnde ŋen ŋaŋǝra ŋǝrǝmwa.
         10 ñaganǝnaŋ ñagaɽo đamǝđaṯa na rǝmwa cum ṯa nanda ñagamǝđaṯǝnde ñaŋgi ñagëndu ŋen ŋǝrǝmwa
         ŋenŋa ŋatǝɽe na ŋenŋa ŋuđǝrwaṯo na đǝskinia đero.
         11 ŋen ŋanṯa ñaŋ ñagaliŋeṯo ṯa eŋen ŋarno đaṯa gamǝđaṯa liđia ǝllëɽǝŋu,
         12 nanda ñagamǝđaṯǝnde na ñagafo ñagandǝbǝɽiano na ñageɽǝđǝnde kaiñ ñaŋ pređ ṯa ñerlđe
         ŋope rǝmwa nëiñua irri randurǝndǝđia ṯa ñënṯi eŋǝlǝŋ ŋǝlëɽǝŋu na eŋaɽrwa ŋǝlëɽǝŋu
         eum.
         13 na nanda ñagaŋërṯu rǝmwa nano ñoman pređ cum, ŋen ŋanṯa ndǝ ñagëndu ŋen iŋi ñagǝnaṯǝnde,
         ñagëndu gerṯa garno ŋen ŋǝleđa orn garno ŋen ŋǝrǝmwa, na fǝṯia đeṯam, na ŋen iŋi ŋanduwiđia
         ŋǝmëɽria ñaŋgi ñagëndu ŋen ŋǝrǝmwa.
         14 ŋen ŋanṯa lorldaiñ ñaganǝñaŋ ñagirnḏeicu leđa lǝkanisa đǝrǝrnwa iđi đafo igal masiya
         yesu alo yuḏiya, ŋen ŋanṯa leđa eldalo lanaicǝnde ŋen ŋubwa garno al yawuḏ yanaicǝlo,
         15 isi yeɽiño elǝŋ yesu na al anbiya esen na yamiñǝnde ŋabǝɽa, yënǝŋulu yëbǝđia rǝmwa
         reieiano eŋen eŋen na yafo yageo leđa pređ,
         16 ŋen ŋanṯa yënǝŋulu yëtǝriṯǝnde ṯa ñagabërrǝŋaicia leđa ŋen ŋǝrǝmwa ildi gerṯa laɽ
         al yawuḏ, ṯa lënǝŋulu alerṯe lëbǝrnia, nṯia yënǝŋulu yorǝnḏǝjaieia ŋen ŋeieia ṯǝɽom
         eŋen. orn điñǝđi đeieiano đǝrǝmwa đeṯǝlo nano ṯǝɽorm.
         17 orn ñagananda, lorldaiñ, ndǝ lǝgakarnǝđǝnr ano iliga lǝtefr, eŋen ŋaŋǝno orn gerṯa
         eŋen ŋǝnare, ñagëɽǝđiaŋǝno, đeṯam ñagafo ñagwonaṯa kaiñ ṯa ñǝndǝseici.
         18 ŋen ŋanṯa ñagafo ñagwonaṯa ñageṯǝnde nano, đeṯam igënǝñi bulus, igafo igwonaṯa ṯa
         igeṯo ñoman ñwaiña orn seṯan yero yǝndǝŋgiti.
         19 ŋen ŋanṯa fǝwande igi gaɽo ŋen ñagaṯurṯia na đaŋǝra nano eđaiñ na ṯaj esaiñ isi yerṯo
         ŋaɽrwa elǝŋ yesu igëndr nëiñua ŋen gënǝŋu geṯo? gerṯa fǝñaŋ?
         20 đeṯam ñaganǝñaŋ ñagaɽo ŋaɽrwa eŋaiñ na đaŋǝra nano eđaiñ.

1 nṯia ndǝ ñagero ñagaɽǝwađaṯa ñagaṯurṯia ŋen eŋalo tǝŋ, ñagaṯa ŋen ŋaŋǝra ndǝ ñagatëđǝnu
         alǝsoŋ alo yađina.
         2 nṯia ñagwađweiṯǝnde oraiñ ṯimǝđawus, igi ñagaldǝđuɽǝđǝnṯialda rǝmwa eŋen ŋǝđërrǝŋaiđia
         ŋen ŋaŋǝra ŋal masiya, ṯa aŋǝnđonḏǝce na aŋǝnđamǝđaṯe eđonaṯa eđalo,
         3 ṯa eđa gero gǝnǝŋ eñaŋ aŋiđǝni gǝtësǝni eŋen iŋi ŋubwa ŋeicia, ŋen ŋanṯa ñaŋ ñagaliŋeṯo
         ṯa ñagwuṯǝnu ṯa ñaneini ŋen ŋubwa ŋeicia.
         4 na ndǝ lǝgaɽaŋar nanda ñagafo ñagwalwaɽǝṯǝnde ananoŋ ṯa ñagiđi ñaneini ŋen ŋubwa
         ŋeieia, na ñaŋ ñagaliŋeṯo ṯa ŋaɽo ṯia.
         5 na eŋen iŋi ndǝ igero igaɽǝwađaṯa igaṯurṯia ŋen eŋalo tǝŋ igwađweiṯǝnde ṯa yelǝŋeṯe
         đonaṯa eđalo na ndǝ seṯan igi gǝndirǝnḏeicia, gǝnḏeicǝnde eđađ đǝnǝŋ na ŋǝmëɽria eŋaiñ
         aŋǝɽeṯe ŋǝpiano.
         6 orn điñǝđi ṯimǝđawus goɽǝbǝđo eñaŋ, geṯǝnde nano, nǝŋǝndǝnaice ŋen ŋaŋǝra ŋǝđonaṯa
         eđalo na ŋǝđubwiđia eđalo, na gwalwaɽǝṯǝnde ṯa ñagǝndulëldǝŋǝđeinia đaŋǝrađa nano
         na ṯa ñagwonaṯa kaiñ ṯa ñǝndǝseici garno nanda ñagwonaṯa kaiñ ṯa ñǝndǝseici cum.
         7 ñagafo ñagëndǝnu eŋen ŋwaiña ŋubwa ŋeicia na eŋen ŋwonḏǝṯo, orn eŋen iŋi ŋǝđonaṯa
         eđalo, lorldaiñ, ñagwonḏijǝnu eŋen eŋalo,
         8 na điñǝđi ñagamǝṯia đurri ndǝ ñaŋ ñagwonḏǝṯo egelǝŋ yesu.
         9 na nanda ñagaɽǝwađaṯa ñagaŋërṯia rǝmwa nano ṯau ŋen ŋanṯa ñaŋ ŋen ŋanṯa đaŋǝra nano
         pređ iđi ñagerṯo eñaŋ rǝmwa nëiñua irëndr?
         10 na ulǝŋgi na ëđǝñin ñagabeɽǝđia rǝmwa kaiñ ṯa ñǝndǝseici isiano esalo na ṯa ñǝɽiñǝđaṯe
         đonaṯa eđalo iđi đafo pwa.
         11 ñagǝbeɽǝđia điñǝđi ṯa rǝmwa irëndr na papa gënǝŋu na elǝŋ yesu igëndr alǝndǝnaice
         đađ eñaŋ.
         12 na eŋen eŋalo ñagǝbeɽǝđia ṯa, elǝŋ yesu aŋiđi đubwiđia eđalo ađonḏǝjeini ađǝlëldǝđǝni
         alo ṯa ñaiyubwiđia na ṯa ñubwiṯi leđala ɽrǝto ŋen ŋarno nanđa ñagubwandiya
         13 ṯa gënǝŋu aŋǝndonḏeice enare ṯa ñafeṯe ñagatǝɽe, đǝskinia đero papa rǝmwa nëiñua
         irëndr, ŋen elǝŋ yesu igëndr giđ aŋoɽǝbǝđe leđala ǝllëɽǝŋu ltǝɽe.

1 eŋen ŋaɽo đurṯu lorldaiñ, ñaŋ ñagëndu ŋen inanda fǝṯau đeṯam ñagabǝrlda ṯa ñiđi rǝmwa
         raŋǝra nano, na điñǝđi ñagǝndeɽǝđia, đeṯam ñagǝndeɽǝđia kaiñ egelǝŋ yesu ta ñafeṯe
         ñagǝbakaɽǝjeinia eŋen iŋi.
         2 ñaŋ ñagaliŋeṯo ŋen iŋi nanda ñagǝnaicǝnde egelǝŋ yesu.
         3 ŋen ŋanṯa fǝŋen iŋi rǝmwa ronaṯa ṯa ñaŋ ñaɽeṯe ñagatǝɽe, na ṯa ñaŋgiṯi ŋen ŋǝđaɽaŋa
         lijila ɽrǝto,
         4 ṯa leđa pređ eñaŋ alliŋeṯe fǝṯau alǝme wasenanda eŋen ŋatǝɽe na eŋen ŋuđǝrwaṯo,
         5 gerṯa eŋen ŋeieia ŋǝđonaṯa iđi đeicia garno leđa gerṯa laɽ al yawuḏ ildi laijǝba
         rǝmwa.
         6 na cum ṯa eđa gero aŋiđi ŋen ŋeicia egorǝb eŋen iŋi, ŋen ŋanṯa felǝŋ rǝmwa irri rërria
         ŋen orǝba eleđa eŋen iŋi pređ, garno nanda ñagwalwaɽǝṯǝnde na ñagǝbǝɽende nano ananoŋ.
         7 ŋen ŋanṯa rǝmwa rero rurundǝđaicǝndr ṯa alfeṯr eŋen ŋǝtaŋa orn ṯa alfeṯr eŋen ŋatǝɽe.
         8 nṯia eđa gǝnǝŋ igi ganeđo ŋen iŋi gero ganeđa leđa orn ganeđa rǝmwa irri rananaieǝnde
         usila gǝlëɽǝŋu gatǝɽe.
         9 điñǝđi, gerṯa đeṯam ṯa ñagandǝwërđǝṯia eŋen ŋǝđubwiđia elorldalo, ŋen ŋanṯa rǝmwa
         rërrǝŋaicǝnde ñaganǝñaŋ ŋen ṯa ñaiyubwiđi,
         10 na ñagubwa lorldalǝla pređ ildi lafo alo imakṯunia. orn ya lorldaiñ, nanda ñagǝndeɽǝđia
         kaiñ ṯa ñëɽijeini eŋen iŋi kaiñ.
         11 na ṯa ñonaṯe jaiea jaica ṯa ñaɽaŋe eŋen ŋero ŋwaiña, na ṯa ñanwane ŋen eŋalo, na
         ṯa ñiđi ŋǝmëɽria raŋǝra eralo ŋen ŋarno ñagwalwaɽǝṯǝnde
         12 ṯa ñerlde ŋope leđa nëiñua ilđi lalo pređ, na ṯa ñerṯe ñagamǝcini egeđa gǝnǝŋ.
         13 lorldaiñ, igaber igwonaṯa ṯa ñagaijǝba ŋen ŋǝleđa ildi labaiya, ṯa ñerṯe ñagwana
         ŋen ŋarno leđa ildi laber laṯurṯia ŋen ŋǝnǝŋ.
         14 ŋen ŋanṯa ndǝ lǝgëndr ŋen ṯa yesu gaiyo nǝŋǝtođe tǝŋ nṯia đeṯam rǝmwa riđ arǝtuđi
         leđa yesuga ildi laiyo iyesu.
         15 ŋen ŋanṯa ñagǝndǝlwaɽǝṯia ŋen iŋi ŋelǝŋ yesu ṯa leđa ilëndr ildi lǝṯënu na lamǝṯia
         mǝldin liga elǝŋ yesu goɽǝbǝđiau, lënǝŋulu laber labwarṯa leđa ilđi laiyo.
         16 ŋen ŋanṯa elǝŋ yesu gënǝŋu giđ aŋirǝwa elo ndǝ ole gafo goɽra, na ole gelǝŋ gǝmǝlaiyǝka
         na ole gǝđal đǝrǝmwa, na leđa ildi laiyo igal masiya liđ altwođe ananoŋ.
         17 na leđa ilëndr ildi lamǝṯia mǝldin liđ alëpǝnǝrlda isbwoɽua aɽr elǝŋ yesu nano elo
         nṯia lǝgiđr alfeṯr elǝŋ yesu ŋǝla bǝɽǝbǝte.
         18 nṯia bǝɽeđr nano bǝɽan ŋenŋa iŋi.

1 gerṯa đeṯam, lorldaiñ, ṯa igandǝwërđǝṯia ađam eŋen ŋǝliga walla ŋǝñoman,
         2 ŋen ŋanṯa ñaganǝñaŋ ñagaliŋeṯo đeṯam ṯa loman lelǝŋ yesu liđ alela ŋen ŋarno oɽom
         igi gǝbǝrlda ulǝŋgi.
         3 ŋen leđa lǝbaṯa ṯa, đëuṯaralo đëni na laŋge pređ lafo ŋope iliga ildi đagera điđ
         ađǝlëndi taltal, ŋen ŋarno auɽiña yǝbendia wuji gwonḏaieo, na lënǝŋulu laber liđ alëbǝrni
         kwai kwai.
         4 orn ñaganǝñaŋ, lorldaiñ, ñagaber ñagamǝṯia iŋǝrǝm mǝldin, nṯia loman ildei laber
         laɽǝwađaṯa lǝndeṯa nano ŋen ŋarno oɽom.
         5 ñaŋ pređ ñagaɽo liđia larrerre na ñagaɽo liđia lëđǝñin. lëndr gerṯa lǝgulǝŋgiar walla
         lǝgǝŋǝrǝmiar.
         6 nṯia alerṯr lǝgandrar ŋen ŋarno leđa ildi lǝṯënu orn alapr sǝndua na alerṯr lǝgaŋgiṯiar
         ŋen ŋǝnǝŋ ŋalo ṯa ŋǝndëndiar kaiñ.
         7 ŋen ŋanṯa leđa ildi landra lënǝŋulu landra ulǝŋgi, na ildi lararamǝɽua lënǝŋulu lararamǝɽua
         ulǝŋgi,
         8 orn ŋen ŋanṯa lëndr lǝgëđǝñinr alerṯr lǝgararamǝɽuar kwai kwai, na alëɽǝnr đonaṯa
         na đubwiđia nano ŋen ŋarno erena gilurum na đǝṯurṯia đǝđëbǝrnia ŋen ŋarno laɽe.
         9 ŋen ŋanṯa rǝmwa rero rǝndoṯar ṯa alfiđr đeiciano đǝlëɽǝŋu orn ṯa alëndr đëbǝrnia
         egelǝŋ igëndr yesu masiya.
         10 gënǝŋu gaiyǝṯǝndr ṯa ndǝ lǝgamǝṯiar mǝldin walla lǝgaiyr, lǝgiđr aldǝɽaŋarlda.
         11 ŋen ŋafǝṯia bǝɽeđr nano bǝɽan na amǝđaiđr bǝɽan ṯa ñonḏǝṯe, ŋen ŋarno ñagëbǝđia.
         12 nanda ñagǝndeɽǝđia kaiñ, lorldaiñ, ṯa ñanaiee leđa đamia ildi lëbǝđia ŋǝmëɽria eñaŋ
         na ildi laɽo nǝlǝŋ enalo egelǝŋ yesu na ildi lǝndǝgagariñaṯa eŋen ŋafo mǝnna,
         13 na ṯa ñǝlibwiṯi kaiñ ŋen ŋanṯa ŋǝmëɽria iŋi lënǝŋulu lëbǝđia. ɽaŋr ŋope, đëuṯaralo
         đëni eñaŋ pređ.
         14 ñagǝndɽǝđia kaiñ, lorldaiñ, ṯa ñagagariñaṯa leđa ildi laiñǝlaŋǝno, na ṯa ñamǝđaṯe
         leđa ildi lëbia enare na ṯa ñëndǝjeici leđa elo ildi lëbia eŋen ŋǝrǝmwa na ṯa ñwalarano
         eŋen ŋǝleđa pređ.
         15 rǝmoṯr ŋen ṯa ndǝ eđa gǝnǝŋ gaɽaieǝnde ŋen ŋeieia, ñerṯe ñagǝmoɽǝbiṯia ŋen ŋeieia,
         orn papwaiñr rađ jaiea jaica ṯa ñanaiciau lorǝba pređ na leđa pređ ŋen ŋaŋǝra.
         16 ŋǝreṯr nanojaieajaica.
         17 ñerṯe ñagǝđurwa iđǝṯurṯia đǝrǝmwa.
         18 ŋërṯr rǝmwa nano eŋen pređ ŋen ŋanṯa ŋen ŋǝrǝmwa iŋi ŋafo igal masiya yesu ŋaɽo ṯia
         ŋen ŋanṯa ñaŋ.
         19 ñerṯe ñagaɽiñaṯa usila gatǝɽe mǝldin.
         20 ñerṯe ñaganeđa đërrǝŋaiđia đǝŋen ŋǝrǝmwa.
         21 nḏeicr ŋen pređ na ñënđi iŋi ŋaŋǝra na ŋaɽo đeṯam.
         22 ŋgiṯr ŋen pređ iŋi ŋeicia.
         23 igǝbeɽǝđia ṯa rǝmwa irri ranaicǝnde đëuṯaralo arǝndǝtǝɽe eŋen pređ eŋalo, ṯa ñaɽeṯe
         ŋope na ṯa usila pređ na ufuđa pređ na aŋǝno pređ na ildi eldalo aɽrǝmujǝni ltǝɽe
         na lǝɽiñǝđeinu đǝskinia đero kwai kwai iliga lǝđoɽǝbǝđia đelǝŋ igëndr yesu masiya.
         24 rǝmwa irri randurǝndǝđia rënǝŋu rerṯo ŋen ŋuđǝrwaṯo, nṯia riđ ariđi ŋen iŋi.
         25 lorldaiñ, ṯurṯr rǝmwa ŋen ŋanṯa nanda.
         26 ekeɽǝđr lorldaiñanda pređ đǝkëndǝđiađano đatǝɽe.
         27 igǝndǝlwaɽǝṯia ŋen ŋwonḏǝṯo rǝmwa nëiñua ṯa ñëgǝri egađam igi lorlđalala pređ ildi
         ltǝɽe.
         28 igǝbeɽǝđia ṯa đǝbuŋṯia đelǝŋ igëndr yesu masiya ađǝndaufeṯe.2 ṯasǝluniki2 ṯasǝluniki2 ṯasǝluniki2 ṯasǝluniki2 ṯasǝluniki
         
            

         
      
   
      
         2 ṯasǝluniki

         1
1 fǝnanda bulus na silǝwanus na ṯimǝđawus, ñageɽǝđo leđa lǝkanisa alo iṯasǝluniki ildi
         lafo irǝmwa, papa igëndr, na egelǝŋ yesu masiya.
         2 ñagǝbeɽǝđia ṯa rǝmwa, đaṯa na elǝŋ yesu masiya alǝndǝnaice đǝbuŋṯia đusila na đëuṯaralo.
         3 ŋen ŋafo đeṯam ṯa nanda ñagaŋërṯia rǝmwa nano ŋen ŋanṯa ñaŋ ñoman pređ, lorlđaiñ,
         na ŋen ŋaŋǝra ṯa ñagëbǝđia ṯia, ŋen ŋanṯa đonaṯa eđalo ṯađoɽreṯe kaiñ na đubwiđia
         eđalo ñaŋ pređ ṯađakaɽǝjeinu.
         4 nṯia nanda ñagandamia jaica jaica ikanisa pređ đǝrǝmwa, ŋen ŋanṯa ñaŋ ñagwalarano
         na ñagerṯo đonaṯa ndǝ ñagananeinia ŋen ŋubwa ŋeicia na ŋinia iŋi ñagaɽiñaṯa.
         5 eŋen iŋi lǝgaliŋeṯr ṯa đakǝme đǝrǝmwa đaɽo đuđǝrwaṯa, ŋen ŋanṯa rënǝŋu ronaṯa ṯa
         ñaŋeiđǝni ṯa ñagarǝjǝđaṯo eŋen ṯa ñënṯi eŋǝlǝŋ ŋǝlëɽǝŋu. na điñǝđi ñaganemia ŋen iŋi
         ŋubwa ŋen ŋanṯa ŋǝlǝŋe iŋi.
         6 đeṯam ŋen ŋuđǝrwaṯo ṯa rǝmwa riđ aruɽǝbiṯi leđa ŋen ŋubwa ŋeicia lënǝŋulu ildi lanaicǝnde
         ŋen ŋubwa ŋeicia,
         7 na ṯa rënǝŋu riđ arǝndǝnaice đǝmiñǝniano ñaŋ ñaŋgi ñagananeini ŋen ŋubwa ŋeicia,
         na nanda cum. ŋen ŋiđ aŋfeṯe ṯia liga elǝŋ yesu masiya giđ aŋǝŋeini elo eleđa, mǝlaiyǝkaya
         eŋabǝɽa ŋǝlëɽǝŋu,
         8 na isiaya yoɽa na giđ aŋkarme leđa ildi laijǝba rǝmwa, lënǝŋulu ildi laneđo lǝnna
         ŋen ŋaŋǝra ŋelǝŋ igëndr yesu.
         9 leđa ildi liđ alakǝmǝni đǝgirniađa đǝbǝɽǝbǝte, na altǝrinṯi alfeṯe alǝsoŋ elǝŋ yesu
         gerǝlo nano na ŋaɽrwa ŋǝŋabǝɽa ŋǝlëɽǝŋu ŋerǝlo nano cum,
         10 ndǝ eloman ildei gënǝŋu giđ aŋela ṯa aŋǝneini ŋaɽrwa eleđa ǝllëɽǝŋu ltǝɽe na ṯa leđa
         ildi lëndu ŋen ŋǝlëɽǝŋu liđ alirǝwano ŋen ŋanṯa ŋu, ŋen ŋanṯa đeṯam đamǝđaṯa iđi ñagamǝṯǝnde
         đëndǝnu.
         11 ŋen ŋanṯa ŋen iŋi pređ nanda ñagaṯurṯia rǝmwa ñoman pređ ŋen ŋanṯa ñaŋ, ṯa rǝmwa
         irëndr arǝndiđi ṯa ñagarǝjađaṯo eđurǝndǝđia iđi đǝlëɽǝŋu, na ṯa arǝndǝbeiei ŋenŋa
         pređ ŋaŋǝra iŋi ñagwonaṯa na ṯa arǝɽiñǝđaṯe ŋǝmëɽria pređ ŋǝđonaṯa eđalo ŋabǝɽaŋa
         ŋǝlëɽǝŋu,
         12 ṯa irǝŋ gelǝŋ igëndr yesu aŋǝneini ŋaɽrwa eñaŋ, na ṯa ñaŋ ñaneini ŋaɽrwa iŋu, ŋen
         ŋanṯa đanaieia mǝɽǝmǝɽeñ đǝrǝmwa irëndr na đelǝŋ yesu masiya.

1 điñǝđi eŋen ŋǝđela đelǝŋ igëndr yesu masiya na đǝrraiđia iđënđr ŋu nëiñua igǝndeɽǝđia
         kaiñ, lorldaiñ,
         2 ṯa nare enalo anerṯe nǝtësǝni taltal, na ṯa ñerṯe ñagagǝrđa ŋenŋa ŋǝnǝŋ ŋusila walla
         ŋenŋa ŋarto walla ađamga igi leđa laṯa geṯiñi nano igi gaṯa ṯa loman lelǝŋ yesu leṯo
         đǝge.
         3 ñerṯe ñaŋgiṯi eđa gǝnǝŋ ṯa gǝndiṯia ŋađǝna eŋen iŋi, ŋen ŋanṯa loman ilđi laber liđ
         alela, illi ndǝ đatođa đoɽra eŋen ŋeieia ađǝfeṯe ananoŋ na eđa igei ganeđa al ganun
         pređ aŋǝŋeini, gënǝŋu igi giđ aŋǝmǝnđëđǝni,
         4 gënǝŋu igi gageo laŋge pređ ilđi leđa lǝbaṯa ṯa filđi imwa na laŋge pređ ildi ldukwuđiñǝṯialo,
         na goɽreini kaiñ gamiñaṯǝlo pređ, na igi giđ aŋǝɽaŋe igal ekǝl irǝmwa na giđ aŋaṯa
         ṯa gënǝŋu gaɽ rǝmwa đurri.
         5 gerṯa ñaŋ ñagǝlëldǝŋǝđeinia eŋen ṯa ndǝ lǝgafr igafo igwalwaɽǝṯǝnde ŋen iŋi?
         6 na điñǝđi ñagaliŋeṯo igi guɽǝbǝđia eđa igei, ṯa gënǝŋu giđ aŋǝlǝŋini iliga ilđi ganeinu.
         7 ŋen ŋanṯa ŋabǝɽa ŋǝŋen ŋeicia iŋi ŋaneđa al ganun pređ ŋëbǝđia ŋǝmëɽria điñǝđi eŋamǝɽa,
         ŋen gënǝŋu igi gamuɽǝbǝđia điñǝđi gamǝlu gaŋgeinia.
         8 ndǝ gaŋgeinu đǝge, eđa igei ganeđa al ganun pređ, giđ aŋǝlǝŋini, na elǝŋ yesu giđ
         aŋǝmaɽiñe ufuđaga gëiñua gǝlëɽǝŋu na giđ aŋǝmarnǝndađe ŋaɽrwaŋa ŋǝđamiña đǝlëɽǝŋu.
         9 fǝŋu eđa gǝŋen ŋeicia igi ganeđa al ganun pređ, gënǝŋu igi giđ aŋela eŋǝmëɽria ŋǝseṯan
         ŋabǝɽaŋa pređ, na ŋamǝlaŋa na aŋwaraiya lǝŋaɽǝwen,
         10 na ŋađǝnaŋa ŋǝŋen ŋǝɽiano eleđa ildi liđ alǝmǝndëđǝni, ŋen ŋanṯa lënǝŋulu laneđa
         ṯa lubwa ŋenŋa ŋǝđeṯam ṯa alëbǝrni.
         11 fǝŋen iŋi rǝmwa riđ arǝlǝđweiṯi ŋabǝɽa iŋi ŋalǝbǝrlđeđeṯa eŋen ŋǝɽiano ṯa alëndi
         ŋaɽǝwen,
         12 ṯa leđa pređ ildi laneđa ṯa lǝbenđia ŋen ŋǝđeṯam orn lafo lonaṯa ŋen ŋǝɽiano, liđ
         alakǝmǝni.
         13 ŋen ŋaɽo đeṯam ṯa ñagaŋërṯia rǝmwa nano jaica jaica ŋen ŋanṯa ñaŋ, ya lorldaiñ ñaŋgi
         elǝŋ yesu gubwandiya, ŋen ŋanṯa rǝmwa roṯǝnde pǝnde rarn ṯa ñaneini đëbǝrnia đatǝɽeđa
         iđi usila gatǝɽe gananaiđia na đënđiađa đǝŋen ŋǝđeṯam.
         14 nṯia rënǝŋu runđǝđǝnde đërrǝŋaiđiađa eđaiñ đǝŋen ŋaŋǝra, ṯa ñaŋ ñaneini ŋaɽrwa ŋelǝŋ
         igënđr yesu masiya.
         15 ŋen ŋafǝṯia, lorldaiñ, ɽaŋr ñagwonḏǝṯo ñëndi ŋen kaiñ iŋi nanda ñaganaieǝnde olega
         na nađamna.
         16 ñagǝbeɽǝđia ṯa elǝŋ igëndr yesu masiya gënǝŋu na rǝmwa, papa igëndr irri rubwandriya
         na ranaieǝndr đǝbǝɽiano na đwonḏǝṯa ilđi lǝbǝɽǝbǝte na ŋen ŋaŋǝra iŋi lǝgaṯurṯiar
         đǝnaieiađa đǝlëɽǝŋu mǝɽǝmǝɽeñ,
         17 alonḏǝce nar enalo na alǝndonḏǝce eŋen pređ ŋaŋǝra na eŋǝmëɽria pređ ŋaŋǝra.

1 eŋen ŋaɽo đurṯu, lorldaiñ, ekeɽǝđr rǝmwa ŋen ŋanṯa nanda mǝldin ṯa ŋen ŋǝrǝmwa aŋǝlaldiñe
         alo nǝŋǝneini ŋaɽrwa ŋen ŋarno ŋiđǝnu ṯia eñaŋ,
         2 na ṯa nanda ñëbǝrni eleđa leicia ildi lǝndǝnanaicia ŋen ŋeicia, ŋen ŋanṯa gerṯa leđa
         pređ lerṯo đonaṯa.
         3 orn elǝŋ yesu gerṯo ŋen ŋuđǝrwaṯo na giđ aŋǝndǝnaice đwonḏǝṯa na giđ aŋǝndromǝṯe
         egeđa geicia.
         4 nanda ñagëɽǝni dǝñano eŋen eŋalo egelǝŋ yesu ṯa ñagëbǝđia điñǝđi na ṯa ñagiđi ñiđi
         ŋen iŋi ñaganaicǝnde.
         5 ñagǝbeɽǝđia ṯa elǝŋ yesu aŋënǝci nar enalo iđubwa đǝrǝmwa na eđwalarano đal masiya.
         6 điñǝđi nanda ñagǝndǝlwaɽǝṯia, lorldaiñ, irǝŋga gelǝŋ igëndr yesu masiya ṯa ñaneđe
         oralo gǝnǝŋ gaiñǝlaŋǝno, igi gaber gateṯa ŋen iŋi ñaganeinu inanda.
         7 ñaganǝñaŋ ñagaliŋeṯo fǝṯau ŋen ŋaɽo đeṯam ṯa ñagǝndirnḏeicia, ŋen ŋanṯa liga lǝgafr
         nanda ñagero ñagaiñǝlaŋǝno.
         8 nanda ñagero ñagǝsa ŋǝsa ŋeđa gǝŋǝŋ mǝɽǝmǝɽeñ, orn ñagafo ñagëbǝđia ŋǝmëɽria ëđǝñin
         na ulǝŋgi đeicwarađa na ŋenŋa ŋini ṯa ñerṯe ñagǝma wagǝnǝŋ eñaŋ.
         9 ñagiđu ṯia gerṯa ŋen ŋanṯa ñagero ñagaɽǝwađaṯa ṯa ñagamǝcini, orn ṯa nanda ñiđǝni
         ŋamǝla ṯa ñǝndirnḏeici.
         10 ŋen ŋanṯa cum liga lǝgafr nanda ñagwaɽwatǝṯǝnde ṯa, ndǝ eđa gǝnǝŋ ganeđo ṯa gëbǝđia
         ŋǝmëɽria ñerṯe ñamaŋgiṯi ṯa aŋǝse.
         11 orn nanda ñagǝnana ṯa leđa lǝmaṯan eñaŋ laiñǝlaŋǝno, ildi laber lëbǝđia ŋǝmëɽria
         kwai kwai, orn lënǝŋulu lalǝŋǝjǝđia ŋenŋa.
         12 na nanda ñagwalwaɽǝṯa leđa ildi na ñagǝleɽǝđia eŋen ŋelǝŋ yesu masiya ṯa lënǝŋulu
         aliđi ŋǝmëɽria eŋen ole gero na ṯa alǝse ŋǝsa eŋen.
         13 orn ñaŋ, lorldaiñ, ñerṯe ñagaicwara iđiđia đǝŋen ŋame.
         14 ndǝ eđa gǝnǝŋ ganeđa ṯa gateṯa ŋen eŋaiñ ŋǝwërđǝnu egađam igi seicǝmar ŋope na ñerṯe
         ñagǝɽaŋǝlda ṯa gënǝŋu aŋirǝwano.
         15 ñerṯe ñagǝmagea orn gariñaṯǝmar garno oralo.
         16 ñagǝbeɽǝđia điñǝđi ṯa elǝŋ yesu, igi gǝndǝnanaicar đëuṯaralo, aŋǝndǝnaice đëuṯaralo
         eŋen pređ ñagǝfau. ñagǝbeɽǝđia cum ṯa elǝŋ yesu aŋǝndaufeṯe ñaŋ pređ.
         17 igënǝñi, bulus, igǝwërđia đcɽǝđia iđi đaŋđa đǝlëɽǝñi na fǝŋwëɽiña iŋi enađam pređ.
         igǝwërđia ṯia.
         18 igǝbcɽǝđia ṯa đǝbuŋṯia đelǝŋ igëndr yesu masiya ađǝndaufeṯe ñaŋ pređ.1 ṯimǝđawus1 ṯimǝđawus1 ṯimǝđawus1 ṯimǝđawus1 ṯimǝđawus
         
            

         
      
   
      
         1 ṯimǝđawus

1 fiñi bulus ñiŋgi igaɽo đǝđweinia đal masiya yesu eŋen ŋǝrǝmwa irri raɽo đëbǝria iđëlǝŋ
         na eŋen ŋal masiya yesu igi ŋen pređ ŋafǝmau iŋi lǝgauṯurṯia.
         2 igeɽǝđo ṯimǝđawus igi đeṯam gaɽ iđia gǝlëɽǝñi iđonaṯa iyesu. igabeɽǝđia ṯa rǝmwa
         đaṯa na al masiya yesu, elǝŋ igëlǝŋ alǝŋanaiee đanaicia mǝɽǝmǝɽeñ na ŋabaiyaŋǝno na
         đëuṯaralo.
         3 ŋen ŋarno igeɽǝđǝŋa ṯa ŋaɽaŋe alo yafǝsus ndǝ igabǝɽo alo imakṯunia nṯia ɽaŋo tu
         mǝldin ṯa ŋagagariñaṯe leđa lǝnǝŋ ṯa alerṯe lǝbërrǝŋaiđia ŋen ŋarto,
         4 na ṯa alerṯe lǝnna ŋen ŋǝpiano na ŋen ŋǝđǝlǝŋǝđia. ŋen iŋi ŋatuđi đǝgerđe na gerṯa
         đamǝđaṯa đǝrǝmwa iđi đeṯo iđonaṯa.
         5 lǝgǝbërrǝŋaicia leđa ṯa alerṯe đubwa iđi đeṯo enare natǝɽe, na nare ini naɽwata đeṯam
         ini nero đǝskiđiano na đonaṯa iđi đǝđeṯam.
         6 leđa lǝmaṯan lamiño eŋen iŋi ldǝređialo eŋen ŋǝpiano.
         7 lënǝŋulu lwonaṯa lǝbërrǝŋaiđia ŋen ŋal ganun irǝmwa ipǝnde orn laijǝba ŋen lwaɽwata
         na laijǝba laŋge laldoɽwata đonḏǝṯađa.
         8 lǝgaliŋeṯo ṯa al ganun yaŋǝra ndǝ eđa gëndu ŋope,
         9 nǝŋaliŋeṯe al ganun yero yafo ŋen ŋanṯa leđa ildi luđǝrwaṯo eŋen orn yafo ŋen ŋanṯa
         leđa ildi lagera ŋen na ildi lero lǝnna na ildi lero liđǝña rǝmwa, na ildi lëbǝđia
         ŋen ŋeicia, na ildi lataŋa eŋen, na ildi lađamiea eŋen ŋatǝɽe ŋen, na ildi laɽiña
         eṯenanda na lǝŋgenanda, na ildi laɽiñǝđia,
         10 na leđa ildi laɽaŋa lijila ɽrǝto, na leđa ɽrwa ild landra leđala ɽrwa, na ildi lǝbǝrldeđa
         liji ŋabǝɽa, na ildi laɽǝlen na ildi lalǝfia ŋen ŋǝŋaɽǝwen, na leđa pređ ildi lëbǝđia
         ŋen ŋagea đërrǝŋaiđia ŋen đǝđeṯam,
         11 iđi đaɽo ŋen ŋaŋǝra ŋǝrǝmwa irri rǝbuŋǝnṯu iŋi ŋerṯo ŋaɽrwa. igënǝñi iganeinu ŋen
         iŋi ṯa erǝmoṯe.
         12 igaŋërṯu al masiya yesu nano jaica jaica igi gaɽ elǝŋ igëlǝŋ igi gaiñǝnanaicia đonḏǝṯa,
         ŋen ŋanṯa gaŋǝnṯiñi garno igerṯo ŋen ŋunto egare nǝŋǝñëɽi ṯa emiṯi ŋǝmëɽria.
         13 orn ananoŋ igwaɽwato ole gǝlëɽǝŋu geicia, nemǝnanaice ŋen ŋubwa ŋeieia nemađamǝce
         eŋen. orn gënǝŋu gagiaṯiñi ŋǝbaiya nano ŋen ŋanṯa igafo igaijǝba ŋen ŋǝđeṯam na igafo
         igamǝlu igǝbenđia ŋope ŋen ŋǝrǝmwa.
         14 na đǝnaicia mǝɽǝmǝɽeñ đelǝŋ igëlǝŋ đǝreiniñi nano kaiñ na cum đonaṯa na đubwa ildi
         lafo igal masiya yesu.
         15 ŋen iŋi ŋaɽo đeṯam na ŋarǝjađaṯo eŋen ṯa leđa pređ alënđi, ṯa al masiya yesu geṯo
         alo ṯa aŋëbǝri leđa leicia. na igënǝñi igeicia igamiñaṯo leđa pređ leieia.
         16 orn igagieinu ŋabaiya nano ṯa yesu masiya aŋërrǝŋaiđe đaɽiñaṯa ŋen đǝlëɽǝŋu iđi đǝɽiñǝđeinu
         iñi ñiŋgi igeicia igamiñaṯo leđa pređ leicia. nṯia gënǝŋu giđu ŋamǝla eleđa ilđi liđ
         alëndi ŋen ŋǝlëɽǝŋu ṯa alneini đamǝṯia đǝbǝɽǝbǝte.
         17 igǝbeɽǝđia ṯa elǝŋ goɽra gǝbǝɽǝbǝte, igi gamǝṯia bǝɽǝbǝte, igi leđa laber laɽǝwađaṯa
         lamaseicia, igi gaɽ rǝmwa runto, gënǝŋu aŋǝneini đame na ŋaɽrwa bǝɽǝbǝte. amin.
         18 ya ṯimǝđawus, iđia gǝlëɽǝñi, igaŋǝlwaɽǝṯia ŋen ŋǝnǝŋ iŋi ŋwǝlwaɽǝnu ananoŋ eŋa ṯa
         aŋatuđi ṯa ŋabwaiñǝđe ŋope eŋen ŋǝrǝmwa,
         19 nđǝ agǝbenđeiei đonaṯa na ṯaŋaɽaŋo egara gǝlaɽǝŋa igi gwaɽwata đeṯam đǝskinia đero.
         leđa lǝmaṯan lađamo ŋen lëndu enare nṯia đonaṯa eđen đagirnu garno đǝpundri đeŋau
         nđǝ ŋawa ŋagera đǝteta đǝteta.
         20 iminawis na iskandr lafo eleđa ildi na iganaiđǝlo eđaŋ đǝseṯan ṯa alërrǝŋeini ŋen
         ṯa alerṯe lwaɽwata ole gǝrǝmwa geicia.
         
            

         
      
   
      
         2
1 ŋen ŋaɽnda igaŋeɽǝđia kaiñ ṯa ñekeɽǝđe rǝmwa, ñaṯurṯi na ñaɽwataiđe rǝmwara na ñaŋërṯi
         rǝmwa nano eŋen ŋǝleđa pređ,
         2 na eŋen ŋǝnǝlǝŋ noɽra na eŋen ŋǝleđa lerṯo ŋǝlǝŋe, ṯa alɽaŋr ŋope iđëuṯaralo đǝgerđe
         đero eŋen ŋǝrǝmwa na ṯa alneinr đame eŋen pređ, ŋǝđaiñaŋa.
         3 ŋen iŋi ŋaŋǝra na ŋëbǝđia rǝmwa raŋǝra nano irri raɽo đëbǝria iđëlǝŋ,
         4 irri ronaṯa leđa pređ alëbǝrni na alliŋeṯe ŋen ŋǝđeṯam.
         5 rǝmwa raɽo runto na eđa gaɽo gunto gokoɽǝbaiea ŋen rǝmwa nano ŋen ŋanṯa leđa, na
         fǝŋu al masiya yesu igi gaɽo maji,
         6 igi ganaiđo etam gǝlëɽǝŋu gaɽo đǝpǝɽa ŋen ŋanṯa leđa pređ. rǝmwa ramǝđaṯo ŋen iŋi
         iliga lëɽǝnu.
         7 igënǝñi igëɽǝnu, ṯa eɽeṯe eđa gwaɽwata ŋen ŋǝrǝmwa na đǝđweinia na ṯa yërrǝŋaiđe
         leđa ŋen ildi gerṯa laɽ al yawuḏ iđonaṯa na eŋen ŋǝđeṯam. igwalwaɽa đeṯam. igaber
         igagǝbalo.
         8 ŋen ŋafǝṯia igwonaṯa leđa pređ alṯurṯi rǝmwa labǝee raŋ elo irri ratǝɽe, đeiciano
         đero na đǝgerđe đero eŋen.
         9 nṯia cum igwonaṯa liji ɽrlđa aliđǝni ŋaiyo eŋen ŋaŋǝra alëɽǝni ndrena nano ŋope,
         gerṯa đǝbǝɽuađa đǝṯelia, na gerṯa ŋabǝɽeŋa na gerṯa ñerldeña na gerṯa ndrenna nwaiña
         iliano,
         10 orn ŋǝmëɽriaŋa ŋaŋǝra. ŋen ṯia ŋaŋǝra iliji ɽrlda ildi lǝbaṯa lubwa rǝmwara.
         11 ŋgiṯr liji ɽrlda alërrǝŋeini ŋen đǝbwaiñađa ŋǝma na đaɽiñaṯađa ŋen.
         12 igaber igaŋgiṯia liji ɽrlda alërrǝŋaiđe ŋen walla alerṯe ŋǝlǝŋe eleđa ɽrwa. đeṯam
         labwaiña ŋǝma.
         13 ŋen ŋanṯa ađǝm giđǝnu ananoŋ orn auwa giđǝnu nḏurṯu.
         14 na ađǝm gëro gǝbǝđǝni ŋađǝna orn wuji gǝlëɽǝŋu giđǝnu ŋađǝna nǝŋiđi ŋen ŋeieia.
         15 orn liji ɽrlda liđ alëbǝrni ndǝ lalǝŋa ndǝ ṯalɽaŋo iđonaṯa, na iđubwa, na eđatǝɽe
         đǝtađa enare.

1 ŋen iŋi ŋaɽo đeṯam. ndǝ eđa gǝnǝŋ gëɽǝđiaŋǝno ṯa aŋǝɽeṯe elǝŋ ikanisa, gënǝŋu gwonaṯa
         ŋen ŋaŋǝra.
         2 ŋen đeṯam ṯa elǝŋ gǝkanisa aŋfeṯe eŋen mǝnna gero, na gafo gamo wuji gunto, na gërǝkǝđia
         aŋǝno, na gaṯuɽeinu, na gëđǝñinu ŋen ŋanṯa ŋen ŋǝlëɽǝŋu ŋuđǝrwaṯo, na galiŋeṯo đǝño
         na gaɽǝwađaṯa gǝbërrǝŋaiđia ŋen.
         3 ŋen đeṯam ṯa gënǝŋu aŋerṯe gǝṯia ŋuɽu. ŋen đeṯam ṯa gënǝŋu aŋerṯe đǝjeieiano orn
         ṯa aŋǝđǝrnaṯaralo, na ṯa aŋerṯe gagǝrđe eŋen. ŋen đeṯam ṯa gënǝŋu aŋerṯe gubwa al
         gǝrusya.
         4 ŋen đeṯam ṯa gënǝŋu aŋǝrmoṯe leđa ǝllëɽǝŋu na ŋen ŋeɽa gǝlëɽǝŋu ŋope, na ṯa aŋaṯoɽaṯe
         ñere ñǝlëɽǝŋu ṯa aiñǝmanaṯe na aiñǝmađǝñiṯi eŋen pređ.
         5 ndǝ eđa gaber gaɽǝwađaṯa garǝmoṯwa leđa leɽa gǝlëɽǝŋu ŋen ŋanṯau gënǝŋu gaɽǝwađaṯa
         garǝmoṯwa leđa lǝkanisa đǝrǝmwa?
         6 ŋen đeṯam ṯa gënǝŋu aŋerṯe gëndu ŋen maijǝn, ŋen ŋanṯa ndǝ ŋen ŋafǝṯia aŋgaica gënǝŋu
         giđ aŋinṯi egare, nṯia liđ alakǝmǝni seṯanya.
         7 ŋen đeṯam ṯa gënǝŋu gerṯo ŋen ŋaŋǝra leđa nëiñua lǝndëuwǝr. ndǝ ŋen ŋero ŋafǝṯia
         aŋgaica leđa liđ almasǝki nṯia gënǝŋu giđ aŋëndǝni eŋen ŋǝseṯan.
         8 nṯia eum leđa ildi lëɽǝnu ṯa alǝđuɽǝđǝnṯi leđa lǝkanisa, ŋen đeṯam ṯa lënǝŋulu aɽrajađaṯe
         eŋen ṯa leđa aldǝđǝñiṯi. ŋen đeṯam ṯa lënǝŋulu alerṯe lalǝŋǝjǝđia ŋenŋa, na ṯa alerṯe
         lǝṯia ŋuɽu ŋwaiña, na ṯa alerṯe lonaṯa lǝberṯia laŋge lwaiña.
         9 ŋen đeṯam ṯa lënǝŋulu alëndeici ŋen ŋǝđonaṯa iyesu iŋi ŋërrǝŋeinu eleđa ǝllëɽǝŋu
         narena ini naɽwata đeṯam, nero đǝskiniano.
         10 ŋgiṯǝrldo alirnḏeini ananoŋ na ndǝ lǝfiđǝnu lero mǝnna ŋgiṯǝrldo alǝđuɽǝđǝni.
         11 nṯia eum ŋen đeṯam ṯa wasenanda aɽrǝjađaṯe eŋen ṯa leđa aldǝđǝñiṯi. ŋen đeṯam ṯa
         lënǝŋulu alerṯe labwaiđia ŋen na ṯa alëɽǝkǝđia aŋǝno, orn ṯa lerṯo ara gunto eŋen
         pređ.
         12 ŋen đeṯam ṯa eđa gëɽǝnu ṯa aŋǝđuɽǝđǝni gafo gamo wuji gunto, na ṯa garǝmoṯwa ñere
         ñǝlëɽǝŋu na ŋen ŋeɽa gǝlëɽǝŋu ŋope.
         13 leđa ildi lǝduɽǝđǝnu ŋope liđ alǝđǝñini lënǝŋulu, na liđ altuđi đëɽǝni đǝñano đoɽra
         iđonaṯa igal masiya yesu.
         14 ndǝ igaɽǝwađaṯa, igwonaṯa igiđi eŋeṯa nano ṯwaiñ, orn igaŋǝwërđǝṯia ṯa,
         15 ndǝ ŋen ŋǝnǝŋ ŋëndiñi, ŋaliŋeṯe leđa lëbǝđia ṯau ildi leɽa gǝrǝmwa. eɽa gǝrǝmwa gaɽo
         kanisa đǝrǝmwa irri ramǝṯia bǝɽǝbǝte, iđi đaɽo lwađe na ađuna lǝŋen ŋǝđeṯam.
         16 đeṯam ŋen ŋoɽra iŋi ŋafo ŋalǝbijǝnu ananoŋ orn điñǝđi ŋërrǝŋeiđǝnu, iŋi lǝgǝbendia,
         ṯa yesu gaseinu egaŋǝno, giđǝnu gǝlǝŋinu igusila gatǝɽe, na mǝlaiyǝka yaseicǝma na
         gënǝŋu gërrǝŋeinu eleđa lalo na ŋen ŋǝlëɽǝŋu ŋëndǝnu alo na gënǝŋu gabeinu elo eŋaɽrwa.
         
            

         
      
   
      
         4
1 usila gatǝɽe gaṯa đurri ṯa iliga lǝnḏurṯu leđa lǝmaṯan liđ aliɽi eŋen ŋǝđonaṯa iyesu
         ŋen ŋanṯa lënǝŋulu lǝnna ŋen ŋǝnusila ini nǝlmamaṯa eŋen ŋeicia na lǝnna đërrǝŋaiđia
         ŋen iđi nusila neicia nwaɽwata
         2 leđala ildi lerṯo ŋen ŋiɽijan na ildi laɽwata ŋaɽǝwen ildi nare enen ini naɽwata
         đeṯam niđǝnu naɽo tǝgǝtǝg.
         3 lënǝŋulu laɽǝtǝriṯia leđa ṯa almamǝđe na laber laŋgiṯia leđa alǝse ŋǝsa ŋǝmaṯan iŋi
         rǝmwa riṯu leđa ilđi lënđu ŋen ŋǝlëɽǝŋu ṯa alǝse almaŋërṯi nano.
         4 laŋge pređ laŋǝra ildi rǝmwa riđǝlo na wagero gǝnǝŋ giđǝnu ṯa aŋǝniđǝni ndǝ leđa
         lamo ldǝŋërṯi rǝmwa nano.
         5 ŋen ŋanṯa laŋge liđǝnu ltǝɽe ṯia ŋenŋa ŋǝrǝmwa na đǝṯurṯiađa rǝmwa.
         6 ndǝ agwaɽwatiṯia lorldalo ŋen iŋi agǝđuɽǝđǝnṯia al masiya yesu ŋope, ŋaŋgi agamicini
         ŋenŋa ŋǝđeṯam na ŋenŋa ŋǝđërrǝŋaiđia ŋen iđi agarǝmoṯwa ṯaŋiđu.
         7 orn neđo kaiñ ŋen pređ ŋǝpiano iŋi gerṯa ŋǝrǝmwa na ŋaɽo ŋiɽǝṯiano. irnḏeinu mǝlđin
         eŋen ŋǝrǝmwa.
         8 đirnḏeicia đaŋǝno đamǝđaṯa leđa aten orn điđia đǝŋen ŋǝrǝmwa điđ ađamǝđaṯe leđa eŋen
         pređ ŋen ŋanṯa đerṯo ŋen ŋëɽǝnu ŋen ŋanṯa đamǝṯia iđi đalo na ŋen ŋanṯa đamǝṯia iđi
         điđ ađela.
         9 ŋen iŋi ŋaɽo đeṯam na ŋarǝjađaṯo ṯa leđa pređ alëndi.
         10 ŋen ŋafǝṯia lǝgǝbǝđia ŋǝmëɽria kaiñ na lǝgǝbirnḏeicia ŋen ŋen ŋanṯa lǝgǝṯurṯia ŋen
         irǝmwa irri ramǝṯia, rënǝŋu irri raɽo đëbǝria đǝleđa pređ, orn đǝleđa ilđi lëndu ŋen
         ŋǝlëɽǝŋu đurri.
         11 ɽwato ŋërrǝŋaici leđa ŋen iŋi.
         12 ŋerṯe agaŋgiṯia eđa gǝnǝŋ aŋađamǝce eŋen ŋen ŋanṯa agaɽ ëđǝm orn iđu ŋen ŋope jaica
         jaica ṯa leđa ilđi lënđu ŋen ṯalǝŋirnḏeicu eŋen agwaɽwata na eŋen pređ agëbǝđia na
         iđubwa na iđonaṯa na iđatǝɽe đegare.
         13 liga igamǝlu igeṯo ɽaŋo eŋen iŋi ṯa agabëgǝriṯia leđa ađam gǝrǝmwa na ṯa agwaɽwata
         na agǝbërrǝŋaiđia ŋen ŋǝrǝmwa.
         14 ŋerṯe agaŋgiṯia đanaicia iđi agerṯo iđi usila gatǝɽe ganaicǝŋa eŋen iŋi ŋwalwaɽǝnu
         ananoŋ liga nǝlǝŋ nǝkanisa nëɽǝŋa raŋ nano.
         15 iđu ŋen iŋi jaiea jaiea. ɽaŋo eŋen iŋi araga gunto ṯa leđa pređ alseici ṯa agoɽra
         eŋen ŋǝrǝmwa.
         16 rǝmoṯo etam gǝlaɽǝŋa na đërrǝŋaiđia ŋen đǝlaɽǝŋa. ëndeieu ŋen iŋi. ndǝ agëbǝđia ṯia
         agiđi ŋëbǝri etam gǝlaɽǝŋa na leđa ildi lanaṯǝŋa cum.

1 ŋerṯe agagariñaṯa lṯwëɽi kaiñ ikanisa orn ekeɽǝđǝlo garno agǝbeɽǝđia eṯalo. nanaieo
         lëđǝmwa ŋen garno lorldalo.
         2 nanaieo lǝpo ŋen garno lǝŋgalo na nanaico ñǝŋgenia ŋen garno lorldalo orn ŋenŋa ŋatǝɽe.
         3 amǝđaṯo liji ɽrlda ildi lǝṯëđǝnialo ebaŋgenanda laiyo, ildi lero leđa laldamǝee.
         4 orn ndǝ wuji gǝṯëđǝnialo gerṯo ñere ŋgiṯu ñere iñi aiñërrǝŋeini ananoŋ ṯa aiñiđi
         ŋen ŋǝrǝmwa eneɽa enen na ṯa aiñamǝđaṯe eṯenanda na lǝŋgenanda ildi lamǝđaṯǝlo ananoŋ.
         ŋen ṯia ŋëbǝđia rǝmwa raŋǝra nano.
         5 wuji igi gǝṯëđǝnialo gero ñere, gënǝŋu ṯaŋaṯurṯu ŋen ŋǝrǝmwa, ṯaŋekeɽǝđo rǝmwa ṯaɽwataiđo
         rǝmwara ulǝŋgi na ëđǝñin.
         6 orn wuji igi gwonaṯa đeieia đaŋǝno gënǝŋu gaiyo liga gamǝṯia.
         7 lwaɽǝṯu leđa ŋen iŋi ṯa aliđi, nṯia ṯa alfeṯe mǝnna gero.
         8 ndǝ eđa gaber gamǝđaṯa leđa leɽa gǝlëɽǝŋu đurri na leđa ildi laɽo ŋǝđurǝba gënǝŋu
         gabǝlaico ŋen ŋǝrǝmwa na geicia gamiñaṯo eđa igi ganeđo gǝbendia ŋen ŋǝrǝmwa.
         9 ŋerṯe agǝwërđia wuji gaɽǝbwa gǝṯëđǝnialo ijaḏwal ikanisa illi nd gerṯo nṯǝli eređia
         đenǝŋ nalo ređ na gafo gerṯo ebaŋgen gunto.
         10 na ŋen đeṯam wuji gǝlǝŋinu eleđa pređ ŋen ŋanṯa ŋǝmëɽria ŋaŋǝra, ṯa gënǝŋu ṯaŋarǝmoṯo
         ñere ñǝlëɽǝŋu, na galiŋeṯo đǝño, na gwaso rǝmanǝña rǝleđa ɽrǝmwa, na gamǝđaṯo leđa
         ildi laginu, na ganaiđo etam gǝlëɽǝŋu eŋen pređ ŋaŋǝra.
         11 orn neđo ṯa agǝwërđia ñǝŋgenia ildi lǝṯëđǝnialo ijaḏwal ikanisa ŋen ŋanṯa ndǝ đonaṯa
         đaŋǝno đalabǝleđa igal masiya lënǝŋulu liđ alonaṯe lǝmǝni.
         12 ŋen ŋafǝṯia lënǝŋulu lakǝmǝni ŋen ŋanṯa lǝŋgeieu ŋen nḏurṯu iŋi lëɽu ananoŋ.
         13 na cum lënǝŋulu lǝbërrǝŋeinia ṯa liđǝña ŋǝmëɽria ŋen ŋanṯa labakaɽalo eneɽa, na gerṯa
         liđǝña ŋǝmëɽria ikǝrǝŋ orn laliŋǝjǝđia ŋenŋa na ṯalǝpwaiño ŋen ŋǝleđa larto eum, na
         lǝbaṯa ŋen iŋi ŋeicia ṯa lǝbaṯau.
         14 nṯia igabaṯa, ŋen ŋaŋǝra ṯa lǝŋgenia alǝmǝni allǝŋe ñere aɽrǝmoṯe neɽa nṯia ṯa alerṯe
         lanaica leđa ildi lageandr liga ṯa alǝndǝđamier eŋen.
         15 leđa lǝmaṯan lamiño eŋen đǝge ldǝteṯe seṯan.
         16 ŋen đeṯam ṯa leđa pređ ɽrwa na ɽrlda ildi lëndu ŋen ŋǝrǝmwa alamǝđaṯe leđa laɽo ŋađurǝba
         eŋen ildi lǝṯëđǝnialo. ŋerṯe agaŋgiṯia kanisa ṯa ađamǝđaṯe leđa ildi ṯa ađaɽǝwađaṯe
         đamǝđaṯa leđa ildi lǝṯëđǝnialo lero ñere.
         17 nǝlǝŋ nǝkanisa ini nëbǝđia ŋǝmëɽria eŋen ŋope nënǝŋulu narǝjađaṯo eŋen ṯa aneini
         đǝpǝɽa ñoman ñiɽijan, nënǝŋulu ini nëbǝđia ŋǝmëɽria kaiñ ṯa anǝɽwate na anërrǝŋaici
         leđa ŋen ŋǝrǝmwa.
         18 ađam gǝrǝmwa gaṯa, ñerṯe ñagabakasa ŋǝnḏǝri ëiñua iŋi ŋoɽa ŋwala ŋǝlëmu, na ŋen ŋaŋǝra
         ṯa eđa igi gëbǝđia ŋǝmëɽria aŋǝneini đǝpǝɽa.
         19 ŋerṯe agabaŋǝnṯia đǝskiđia đagea elǝŋ gǝnǝŋ gǝkanisa illi ndǝ leđa liɽijan walla
         liɽijin lerṯo đamǝđaṯa eŋen iŋi.
         20 gariñaṯo elǝŋ igi gaɽaŋa eŋen ŋeicia leđa nëiñua pređ ṯa leđa lǝṯënu aliđǝñiṯalo.
         21 igaŋwalwaɽǝṯia đwonḏǝṯađa rǝmwa nëiñua na al masiya yesu nëiñua na mǝlaiyǝka ilëɽǝŋu
         nëiñua isi ywoṯǝnu ṯa ŋiđi ŋen iŋi pređ ŋenŋa ŋaɽǝwaṯo eleđa pređ.
         22 ŋerṯe agǝbëɽia leđa raŋ nano taltal nṯia ŋerṯe agaɽo đamǝđaṯa eŋen ŋeicia ŋǝleđa
         lwomǝn. rǝmoṯo ŋen ṯa ŋaɽaŋe agatǝɽe.
         23 ŋerṯe agǝṯia ŋawa ikǝrǝŋ mǝldin, orn ṯu ŋawa ŋǝtefr ŋinab ŋen ŋanṯa ara gǝlaɽǝŋa
         na ŋen ŋanṯa đumwa iđi đaŋǝkëndi ñoman ñǝmǝn.
         24 ŋen ŋeicia iŋi leđa lǝmaṯan lëbǝđia laseinu taltal nǝŋǝmame đakǝme orn ŋen ŋeicia
         ŋǝleđa lwomǝn ŋërrǝŋeiđǝni nḏurṯu.
         25 nṯia ŋen ŋaŋǝra ŋaseinu na ndǝ ŋero ŋaseini ŋaber ŋaɽǝwađaṯa ŋaɽaŋa ŋalǝbijǝnu.

1 ŋen đeṯam ṯa lǝbai aliđǝñiṯi leđa lerṯǝlo ŋope, ṯa irǝŋ gǝrǝmwa aŋerṯe gwaɽwatǝni
         geieia na ṯa đërrǝŋaiđia ŋen ŋǝrǝmwa ađerṯe đađamǝeǝni eŋen.
         2 lǝbai ildi leđa lerṯǝlo lëndu ŋen ŋǝrǝmwa ŋen đeṯam ṯa lënǝŋulu alerṯe lafo pwa eŋen
         ṯa liđǝña leđa lerṯǝlo ŋen ŋanṯa laɽo lorǝba. đeṯam lënǝŋulu aldǝđuɽǝđǝnṯi ŋope lamiñaṯa
         lorǝba ildi lero lǝbendia ŋen ŋǝrǝmwa ŋen ŋanṯa leđa ildi lamǝđeinu ŋǝmëɽriaŋa eŋen
         lënǝŋulu laɽo lorǝba na lubwaniya. ɽrwato ŋërrǝŋaice leđa ŋen iŋi.
         3 nđǝ eđa gǝnǝŋ gǝbërrǝŋaiđia ŋen ŋarto ŋagea ŋen iŋi, nǝŋerṯe gǝbendia ŋen ŋǝđeṯam,
         fǝŋen ŋelǝŋ igëndr yesu masiya na đërrǝŋaiđia ŋen ŋǝđeṯam,
         4 eđa igi ginia egare, nǝŋerṯe galiŋeṯo ŋen ŋǝnǝŋ na gënǝŋu gerṯo đonaṯa đǝɽiano ṯa
         aŋukuɽǝbijǝđǝṯi eŋen. laŋge ilđi latuđi đǝgiaṯa ŋen na đǝgerđia na đwaɽwata đagea
         leđa na ŋen ŋeicia eŋaṯǝɽa ŋagea leđa,
         5 na đǝbwaiñǝđia đǝleđa ildi ŋaṯǝɽa eŋen ŋǝɽiano, na ildi lero ŋen ŋǝđeṯam ildi lǝbaṯa
         ṯa leđa lǝbendia ŋen ŋǝrǝmwa illi ṯa ŋen eŋen aŋaɽǝjeini.
         6 đëndia đǝŋen ŋǝrǝmwa đeṯam đabaɽǝjaica ŋen iŋëlǝŋ nđǝ lǝgaŋǝra nano enare, đǝtësǝni
         đero.
         7 ŋen ŋanṯa ŋen lǝgǝlǝŋǝnu alo lǝgero laŋge na lǝgaber lǝgaɽǝwađaṯa lǝgapa laŋge ndǝ
         lǝgamiña alo.
         8 ndǝ lǝgerṯo ŋǝsa na ndrena lǝgiđi albeṯe laŋgela ildi.
         9 leđa ildi labakađǝna laŋge lwaiña lënǝŋulu lǝbiɽi iđirnḏeicia na elaŋge ilđi lǝlëndia
         na iđonaṯa đwaiña đeicia iđi đǝpiano na đalmamǝṯi ŋen ŋeicia na iđi đǝbënǝcia leđa
         iđagera na iđamǝnđëđǝnia.
         10 đubwa al gǝrusya đatuđi ŋen pređ ŋeicia. leđa lǝmaṯan ildi lëɽǝđiaŋǝno ṯa alerṯe
         laŋge lwaiña lënǝŋulu lamiñǝnu eŋen ŋǝrǝmwa đëɽǝđiaŋǝnođa iđi, na ŋen ŋwaiña ŋubwa
         ṯaŋalǝđo enare.
         11 orn aganǝŋa, ŋaŋgi agaɽ eđa gǝrǝmwa đeṯam obǝđo elaŋge ildi. lëldiñu ŋen ŋuđǝrwaṯo
         na ŋen ŋǝrǝmwa na đonaṯa na đubwa na đwonḏǝṯa na đǝđǝrnaṯaralo.
         12 ɽaŋo mǝlđin iđǝbwaiñǝđia đaŋǝra đǝđonaṯa iyesu. ëndeicu đamǝṯia đǝbǝɽǝbǝte. agafo
         agunđǝđǝnu na agwalwaɽo ŋope iđonaṯa đǝlaɽǝŋa iyesu masiya leđa nëiñua lwaiña ṯa ŋiđi
         ṯia.
         13 rǝmwa nëiñua irri rananaicia laŋge pređ đamǝṯia na al masiya yesu nëiñua igi gwalwaɽo
         ŋen ŋǝđeṯam bilaṯus nëiñua al bunṯi,
         14 igaŋeɽǝđia ṯa aŋarǝmoṯe ŋen iŋi rǝmwa ranaicǝŋa ṯa aŋfeṯe mǝnna gero na đǝskinia
         đero liga đamiña đelǝŋ igëlǝŋ yesu masiya đamǝlu đeṯo.
         15 ndǝ liga lafo ildi lëɽǝnu rǝmwa irri raɽnda irri runto na rǝbuŋǝnṯu irri raɽo malik
         imǝluk na elǝŋ gǝnǝlǝŋ, rënǝŋu riđ arërrǝŋaiđe đamiña iđi đǝyesu.
         16 rënǝŋu runto rerṯo đamǝṯia đǝbǝɽǝbǝte bǝɽan na rafo igarrerre irri eđa gero gǝnǝŋ
         gaɽǝwađaṯa gaijomaṯa irri eđa gero gǝnǝŋ gaseicu walla gaɽǝwađaṯa gaseicia. đame đǝlëɽǝŋu
         na ŋabǝɽa ŋǝbǝɽǝbǝte ŋǝlëɽǝŋu. amin.
         17 ɽwatiṯu leđa mǝldin ildi lerṯo laŋge lwaiña lalo isi, ṯa alerṯe lǝbinia enare na
         ṯa alerṯe laŋǝđeini elaŋge ildi lero lǝlǝŋini orn ṯa alaŋǝđeini irǝmwa irri rǝndǝnanaiciar
         laŋge pređ kaiñ ṯa alaŋǝreṯr nano iŋulu.
         18 ɽwatiṯǝlo eum ṯa aliđi ŋen ŋaŋǝra na ṯa alerṯe ŋǝmëɽria ŋwaiña ŋaŋǝra na ṯa alliŋeṯe
         đǝño na ṯa alǝmeđǝño labakarnǝđia laŋge elden leđala lwomǝn.
         19 ndǝ lënǝŋulu lëbǝđia ṯia liđ alađǝri laŋge lwaiña ildi alɽeṯe ađuna yaŋǝra ŋen ŋanṯa
         liga lamǝlu leṯo, ṯa alëndeici đamǝṯia iđi đaɽo đamǝṯia đǝđeṯam.
         20 ṯimǝđawus, rǝmoṯo ŋen iŋi aganeinu. neđo đǝkëɽi ŋen ŋǝpiano na đagera ŋen iđi leđa
         lǝmaṯan lǝbaṯa đaɽo đaliŋeṯa orn gerṯa fǝṯia.
         21 leđa lǝmaṯan lëndǝṯu đonaṯa alo iyesu ndǝ laṯa ṯa lerṯo đaliŋeṯo iđi. igǝbeɽǝđia
         ṯa đǝbuŋṯia đǝrǝmwa ñafeṯǝldǝga.2 ṯimǝđawus2 ṯimǝđawus2 ṯimǝđawus2 ṯimǝđawus2 ṯimǝđawus
         
            

         
      
   
      
         2 ṯimǝđawus
1234
   
      
         1
1 fiñi bulus ñiŋgi igaɽo đǝđweinia đal masiya yesu ŋen ŋarno rǝmwa ronaṯa eŋen iŋi
         rëɽu ṯa leđa laɽǝwađaṯa lǝberṯia đamǝṯia igal masiya yesu.
         2 igeɽǝđo ṯimǝđawus, iđia gǝlëɽǝñi igi igubwamaiya. igǝbeɽǝđia ṯa rǝmwa đaṯa na al
         masiya yesu elǝŋ igëlǝŋ alǝŋanaiee đanaicia mǝɽǝmǝɽeñ na ŋabaiyaŋǝno na đëuṯaralo.
         3 igaŋërṯu rǝmwa nano irri igađuɽǝđǝnṯia, ŋen ŋarno papanda gǝlëɽǝñi liđu, araga gatǝɽe
         đǝskinia đero, ndǝ igaŋǝlëldǝŋǝđeinia jaica jaica iđǝṯurṯia rǝmwa đǝlëɽǝñi.
         4 igalëldǝŋǝđeinia eŋwal ŋǝlaɽǝŋa, na igwonaṯa kaiñ ëđǝñëđǝñin na ulǝŋgǝlǝŋ ṯa eŋaseici
         ṯa enḏǝjeini đaŋǝrađa nano.
         5 igalëldǝŋǝđeinia iđonaṯa đǝlaɽǝŋa đǝđeṯam, đonaṯa iđi đafo ananoŋ igopo gǝlaɽǝŋa
         luis na ilǝŋgalo afniki na điñǝđi igëɽǝnu đǝñano ṯa đafo eŋa cum.
         6 ŋen ŋafǝṯia igaŋalëldǝŋǝđaicia ṯa ŋatuđi đanaicia đǝrǝmwa garno eđa gabwaṯa isia,
         iđi đënṯiaŋau liga agënǝjǝnu eŋǝmëɽria ŋǝrǝmwa na raŋ rëɽǝnu ŋa nano.
         7 ŋen ŋanṯa rǝmwa rero rǝndǝnaicia usila igi giđǝñalo orn igi gananaiđia ŋabǝɽa na
         đubwa na đërǝkǝđia aŋǝno.
         8 nṯia ŋerṯe agirǝwano ṯa agwaɽwatiṯia leđa ŋen ŋelǝŋ igëlǝŋ yesu, na ŋerṯe agirǝwano
         ŋen ŋanṯa ñi ñiŋgi gënǝŋu gëndiñi, orn ɽiñaṯo ŋen ŋubwa iŋi lǝgananeini ŋen ŋanṯa
         ŋen ŋaŋǝra ŋǝrǝmwa ŋabǝɽaŋa ŋǝrǝmwa.
         9 rënǝŋu rëbǝrǝnde ndrǝndundǝđi ṯa altǝɽeṯe, gerṯa eŋen ŋǝđiđia iđëlǝŋ orn eŋen iŋi
         rënǝŋu rëɽu na eŋen ŋǝđanaicia iđi đǝneinǝnde igal masiya yesu pǝnde ram,
         10 orn iđi đërrǝŋeinu điñǝđi đamiñađa đal masiya yesu igi gaɽo đëbǝria iđëlǝŋ. gënǝŋu
         giđu ŋǝɽaiñ ṯa aŋerṯe ŋabǝɽano, nǝŋiđi đamǝṯia iđi đǝbǝɽǝbǝte đǝlǝŋinu ŋenŋa ŋaŋǝra
         ŋǝrǝmwa.
         11 igëɽǝnu na igwađweinu ṯa eɽwate na yërrǝŋaiđe ŋen iŋi ŋaŋǝra ŋǝrǝmwa,
         12 na ŋen ŋafǝṯia igananeini ŋen ŋubwa ŋeieia ŋarno ṯia. orn igero igirǝwano, ŋen ŋanṯa
         igaliŋeṯǝma igi igëndu ŋen ŋǝlëɽǝŋu na igëɽǝnu đǝñano ṯa gënǝŋu gaɽǝwađaṯa garǝmoṯwa
         ŋen gënǝŋu ganaieiñi liga loman lǝđela đǝlëɽǝŋu lamǝlu leṯo.
         13 ëndeicu ŋen iŋi ŋuđǝrwaṯo ŋarno sura iŋi igwalwaɽǝṯǝŋa eŋen ŋǝđonaṯa na ŋǝđubwa laŋge
         ildi lǝgerṯǝlo igal masiya yesu.
         14 rǝmoṯo ŋen ŋǝđeṯam iŋi aganeinu usilaga gatǝɽe igi gafǝndrau.
         15 agaliŋeṯo ṯa leđa pređ ilđi lafo alo yasiya laṯađiñi. na fijullus na armujanis lafo
         iŋulu.
         16 igǝbeɽǝđia ṯa elǝŋ yesu aŋgiaṯe leđa ŋabaiya nano ildi leɽa gunisifurus ŋen ŋanṯa
         gënǝŋu giđǝñi igabǝɽano ñoman ñwaiña na gero girǝwano ŋen ŋanṯǝñi ndǝ igakasǝnu uriđaga.
         17 orn ndǝ gafo alo irumiya gënǝŋu gëɽǝđiaŋǝno gapwaiñǝñi nǝŋǝñǝfiđi.
         18 igǝbeɽǝđia ṯa elǝŋ rǝmwa arǝmagiaṯe ŋabaiya nano iloman lakǝl. aganǝŋa agaliŋeṯo
         ŋope ŋǝmëɽria ŋwaiña iŋi gënǝŋu giđu alo yafǝsus.

1 nṯia aganǝŋa, iđia gǝlëɽǝñi, onḏǝṯo đanaiciađa mǝɽǝmǝɽeñ iđi lǝgerṯo igal masiya
         yesu.
         2 ŋen iŋi igwalwaɽǝṯiaŋa leđa nëiñua lwaiña naico leđa ildi lerṯo ŋen ŋuđǝrwaṯo na
         ildi liđ alaɽǝwađaṯe lǝbërrǝŋaicia leđa lwomǝn cum.
         3 ɽiñaṯo ŋen ŋubwa kaiñ iŋi lǝganeinr ŋen ŋarno askari yaŋǝra igal masiya yesu.
         4 askari yaber yǝbëndǝni eŋen ŋǝleđa ilđi lero laɽo askari ṯa aiyiđi eđa gaŋǝra nano
         igi giđǝma yaɽ askari.
         5 na eđa igi gafo iđǝbaparjǝđia gaber gǝmama đǝpǝɽa illi ndǝ gobǝđo eŋen ŋal ganun
         iđǝbaparjǝđia.
         6 eđa igi gëbǝđia ŋǝmëɽria kaiñ igi gǝlëɽǝŋu ŋen đeṯam ṯa gënǝŋu aŋǝme ŋwana ŋǝlëɽǝŋu
         ananoŋ.
         7 lëldǝŋǝđeinu eŋen iŋi igwaɽwata. đeṯam elǝŋ rǝmwa riđ arǝŋanaice đaliŋeṯa đǝɽiñǝđeinu.
         8 lëldǝŋǝđeinu iyesu masiya igi gatwođo eŋǝɽaiñ ŋen ŋarno igǝbërrǝŋaiđia ŋen iŋi ŋaŋǝra.
         gënǝŋu gǝleđa lǝḏawuḏ.
         9 igananeini ŋen ŋubwa ŋeieia na igakasǝnu garno eđa gagero ŋen, ŋen ŋanṯa ŋen iŋi
         ŋaŋǝra. orn ŋen ŋǝrǝmwa ŋero ŋabakasǝni kwai kwai.
         10 ŋen ŋafǝṯia igaɽiñaṯa ŋen pređ ŋen ŋanṯa leđa ildi rǝmwa roṯǝlo ṯa alfiđi đëbǝria
         iđi lǝgerṯo igal masiya yesu na ŋaɽrwa ŋǝbǝɽǝbǝte cum.
         11 ŋen iŋi ŋaɽo đeṯam. ndǝ lǝgaiyr yesu ŋǝla lǝgiđr alamǝṯr lëndrlda cum.
         12 ndǝ lǝgaɽaŋa lǝgwonḏǝṯa eŋen ŋǝrǝmwa lǝgiđr alerṯr ŋǝlǝŋe cum yesu ŋǝla. ndǝ lǝgamabǝlaica
         gënǝŋu cum giđ aŋǝndǝbǝlaice.
         13 ndǝ lǝgǝɽiano eŋen gënǝŋu gaɽaŋa guđǝrwaṯo eŋen, ŋen ŋanṯa gënǝŋu gaber gaɽǝwađaṯa
         gabǝlaica etam gǝlëɽǝŋu.
         14 lëlđǝŋǝđaieu leđa eŋen iŋi ŋalǝɽwatiṯi ŋen ŋwonḏǝṯo elǝŋ rǝmwa nëiñua, ṯa alerṯe
         lukuɽǝbijǝđǝṯia eŋen ŋǝnǝŋ ŋen ŋanṯa ŋen iŋi ŋǝpiano na ŋasa leđa enare ildi lǝnna.
         15 irnḏeicu kaiñ ṯa ŋanaice rǝmwa etam gǝlaɽǝŋa garno eđa girnḏeinu gǝfiđenu guđǝrwaṯo
         eŋen, eđa igi gaber girǝwano eŋǝmëɽria iŋi giđu, ŋen ŋanṯa gërrǝŋaiđu ŋen ŋǝđeṯam
         ŋenŋa ŋuđǝrwaṯo.
         16 neđo đǝkëɽi ŋen ŋǝpiano iŋi gerṯa ŋǝrǝmwa, ŋen ŋanṯa leđa ildi lëbǝđia ṯia lamama
         leđa eŋen ŋagca rǝmwa kaiñ.
         17 na đërrǝŋaiđia ŋen eđen điđ ađamiñano garno đëɽi đaicǝbǝro. iminawis na filiṯus lǝleđa
         ildi.
         18 lënǝŋulu lëndǝtu ŋen alo ŋǝđeṯam ṯalaṯa đatwođa eŋǝɽaiñ đamǝndëđǝnu. lënǝŋulu lađama
         đonaṯa đǝleđa lǝmaṯan.
         19 orn ađuna isi yonḏǝṯo isi rǝmwa riđu ṯaiɽaŋo ŋope, na ŋen iŋi ŋǝwërđǝnu nano ṯa,
         elǝŋ rǝmwa raliŋeṯo leđa ildi ǝllëɽǝŋu, na, ŋgiṯr leđa pređ ildi laɽwata irǝŋ gelǝŋ
         rǝmwa alǝŋgiṯi ŋen ŋǝɽiano.
         20 ŋǝmbolua ŋafo ŋwaiña ɽetǝɽeteo egeɽa goɽra ŋero ŋǝbǝđǝni aḏ ḏaǝbya na al faḏḏaya
         ikǝrǝŋ orn oṯega na ŋaicaŋa cum, ŋǝmaṯan ŋerṯo ŋen ŋinia na ŋǝmaṯan ŋerṯo ŋen ŋëbia.
         21 nṯia ndǝ eđa gwaseini ŋen nano iŋi ŋǝɽiano gënǝŋu giđ aŋarneṯe lǝmbolua ildi lerṯo
         ŋen ŋinia, gëɽǝnu na gerṯo ŋen ŋǝṯiña egeđa gerṯǝma, gaṯuɽeinu ŋen ŋanṯa ŋen pređ
         ŋaŋǝra.
         22 neđo ŋen ŋeicia ŋǝlëđǝmwa, ŋalëldiñe ŋen ŋuđǝrwaṯo na đonaṯa na đubwa na đëuṯaralo
         leđala pređ ildi lurundǝđia elǝŋ yesu narena natǝɽe.
         23 neđo đukuɽǝbijǝđǝṯia eŋen, iđi đaɽo ŋiɽǝṯiano na đǝpiano. agaliŋeṯo ŋen iŋi ŋatuđi
         đǝgerđe.
         24 ŋen đeṯam eđa igi gǝđuɽǝđǝnṯia elǝŋ rǝmwa gaber gukuɽǝbijǝđǝṯia eŋen, orn ŋen đeṯam
         gënǝŋu gananaicia leđa pređ ŋen ŋaŋǝra na gaɽǝwađaṯa gǝbërrǝŋaiđia ŋen ŋopc na gaɽiñaṯa
         ŋen ŋubwa,
         25 na gaṯoɽaṯa leđa ildi lamagea đǝđǝrnaṯađa aralo. ndǝ gǝliṯia ṯia aŋgaica rǝmwa riđ
         arǝriđi ŋaṯǝɽa eŋen ṯa alliŋeṯe ŋen ŋǝđeṯam,
         26 na ṯa ŋaṯǝɽa eŋen aŋǝtwođe na ṯa almiñe eđëndia đǝseṯan, lënǝŋulu ildi seṯan yafo
         yëndǝlo ṯa aliđi ŋen ŋǝlëɽǝŋu.

1 orn lǝŋeṯo ŋen ṯa iliga lǝnḏurṯu ŋen ŋiđ aŋfeṯe ŋubwa kaiñ.
         2 ŋen ŋanṯa leđa liđ alǝbwiṯi ntamna enen na al gǝrusya, na liđi ṯalëminu bǝɽan na
         liđ alinṯi enare na liđi ṯalǝđamǝco leđa eŋen. lënǝŋulu laber liđ alne eṯenanda na
         lǝŋgenanda na laber liđ alǝŋǝrṯi leđa nano na liđ altaŋǝṯe eŋen.
         3 lënǝŋulu laber liđ alerṯe đubwiđia, na liđ alneđe đǝbëɽǝđia eŋen na liđi ṯalabwaiđo
         ŋen, na laber liđ alëɽǝni đǝñano na liđ alǝeiṯi lagea leđa lwomǝn na liđ alneđe ŋen
         pređ ŋaŋǝra.
         4 lënǝŋulu liđ alǝgǝbǝđe eŋen na laber liđ alliŋeṯe ŋǝđaiña, na liđ alinṯi eŋaṯǝɽa.
         lënǝŋulu liđ albwaiñe ŋen ŋalo na liđ alneđe ŋen ŋǝrǝmwa.
         5 lënǝŋulu lëbǝđia ŋen ŋǝmaṯan larno leđa ildi lëndu ŋen ŋǝrǝmwa orn đamǝṯia eđen đabǝlaica
         ŋabǝɽa ŋǝŋen ŋǝrǝmwa. ređo eleđa ildi cum.
         6 leđa lǝmaṯan iŋulu lǝbenṯia eneɽa labekendia liji ɽrlda ildi lëbia eŋen ildi lađamǝnu
         ŋenŋa ŋeicia na latesǝni eŋen pređ, na lǝbinḏeici ŋen pređ iŋi aŋgaica ŋaɽǝwađaṯa
         ŋǝiamǝđaṯa.
         7 liji ildi ɽrlda ṯalërrǝŋeinu ŋen jaica jaica orn laber laɽǝwađata laliŋeṯo ŋen ŋǝđeṯam.
         8 ŋen ŋarno yannis na yambris ildi laɽ nḏǝmia nalo imasr lafo lagea musa nṯia cum leđa
         ildi lagea ŋen ŋǝđeṯam. ŋaṯǝɽa eŋen ŋǝriano na lënǝŋulu lwaṯo na lakǝmǝnu eŋen ŋǝđonaṯa
         iyesu.
         9 orn ŋen eŋen ŋaber ŋiđ aŋiđi leđa ŋađǝna iliga lwalano ŋen ŋanṯa ŋen eŋen ŋǝɽiano
         ŋiđ aŋǝlǝŋini eleđa pređ garno ŋen ŋǝɽiano ŋǝyannis na ŋǝyambris.
         10 orn aganǝŋa agirnḏeicu ŋen igabërrǝŋaiđia na ŋen pređ igëbǝđia na alo iđǝđurwa iđamǝṯia
         đǝlëɽǝñi na đonaṯa đǝlëɽǝñi na đwalarano đǝlëɽǝñi na đubwa đǝlëɽǝñi na đaɽiñaṯa ŋen
         đǝlëɽǝñi,
         11 na ŋen ŋubwa ŋeicia igananeinu na ŋen iŋi iganeinu alo yanṯakiya na alo igunia na
         alo ilisṯra. đeṯam igaɽiñaṯo ŋen ŋwaiña ŋubwa. na elǝŋ rǝmwa ramiñǝñi eŋen iŋi pređ.
         12 đeṯam leđa pređ ildi lonaṯa lamǝṯia igal masiya yesu na lëbǝđia ŋen ŋǝrǝmwa, lënǝŋulu
         liđ alnaneini ŋen ŋubwa.
         13 orn leđa leieia na leđa laɽo namǝɽa lënǝŋulu liđ alieǝđaṯe ŋǝnnia kaiñ, na liđ aliđi
         leđa ŋađǝna na liđ aliđǝni ŋađǝna.
         14 orn aganǝŋa ɽaŋo eŋen iŋi agërrǝŋeinu na iŋi agëɽǝniau đǝñano ŋen ŋanṯa agaliŋeṯo
         leđa ildi lërrǝŋaieǝŋa ŋen iŋi,
         15 na ŋen ŋanṯa agaliŋeṯo ŋen ŋǝwërđǝnu egađam gatǝɽe gǝrǝmwa ŋen agaɽo ŋere ŋǝta. ađam
         igi gaɽǝwađaṯa gaŋǝnaicia đaliŋeṯa ŋen nǝsi ŋen ŋanṯa đëbǝrnia đonaṯađa igal masiya
         yesu.
         16 đǝwërđia pređ egađam gǝrǝmwa đǝneiđǝnu usilaga gǝrǝmwa na đerṯo đamǝđaṯa ŋen ŋanṯa
         đaliŋeṯa đǝrǝmwa na đagariñaṯa na đaṯoɽaṯa na đirnḏeicia eŋen ŋuđǝrwaṯo,
         17 ṯa eđa gǝrǝmwa aŋǝɽeṯe gǝɽiñǝđaiđo, đeṯam gǝɽiñǝđeinu ṯa aŋiđi ŋen pređ ŋaŋǝra.

1 igaŋwalwaɽǝṯia đwonḏǝṯađa rǝmwa nëiñua na al masiya yesu nëiñua igi giđ aŋirnḏeici
         ŋen ŋǝleđa ildi lamǝṯia na ildi laiyo đamiñađa đǝlëɽǝŋu na ŋǝlǝŋeŋa ŋǝlëɽǝŋu cum.
         2 igabaṯa, ɽwato ŋen ŋǝrǝmwa. ṯuɽeinu jaica jaica ndǝ liga laŋǝra walla ndǝ liga labɽwaŋǝno.
         gariñaṯo leđa, ŋakarme leđa ndǝ ŋen ŋafo đeṯam, ŋekeɽǝđe leđa đwalađa arano na đërrǝŋaiđiađa
         ŋen.
         3 ŋen ŋanṯa liga liđ alela ildi leđa liđ aloneđe đërrǝŋaiđia ŋen ŋaŋǝra, orn lënǝŋulu
         liđ alteṯe đonaṯa eđen na liđ aɽreiđi leđa ildi liđ alđërrǝŋaici ŋen ŋaiñǝla iŋi ŋaber
         ŋǝlǝsǝkia eŋen eŋen ŋeieia.
         4 lënǝŋulu liđ aɽriđi nënǝñia enen eŋen ŋǝđeṯam aɽređeṯe eŋen ŋǝpiano.
         5 orn aganǝŋa onḏǝṯo egare jaica jaica. ɽiñaṯo ŋen ŋubwa. iđu ŋǝmëɽria ŋeđa igi gǝbërrǝŋaiđia
         ŋen ŋaŋǝra ŋǝrǝmwa. ɽiñǝđaṯo đǝđuɽǝđǝnia đǝlaɽǝŋa.
         6 igënǝñi igafo ṯwaiñ iganeiđǝni igaɽo đǝɽǝđǝnia na liga lafo ṯwaiñ lǝđamiña đǝlëɽǝñi.
         7 igabwaiñǝđo iđǝbwaiñǝđia đaŋǝra đǝrǝmwa. igabǝɽǝnḏeṯo đǝbaparjǝđia. igarǝmoṯo đonaṯa
         iyesu.
         8 ŋen ŋafǝṯia ṯaj eŋen ŋuđǝrwaṯo yëɽǝnu ŋen ŋanṯañi isi elǝŋ yesu igi gǝbirnḏeieia
         ŋenŋa ŋuđǝrwaṯo, gënǝŋu giđ aŋaiñǝnaice iloman lakǝl. na gënǝŋu gaber giđ aŋaiñǝnaiee
         ṯaj ikǝrǝŋ orn giđ aŋananaice leđa pređ ildi lubwa đamiñađa đǝlëɽǝŋu.
         9 inḏeinu kaiñ ṯa ŋaiñeṯa nano taltal.
         10 đimas gaṯađiñi nǝgabǝṯa alo iṯasǝluniki ŋen ŋanṯa gënǝŋu gubwa aliya isi. kriskis
         gabǝɽo alo igalǝṯiya na ṯiṯus gabǝɽo alo iḏalmaṯiya.
         11 illi luga ñagafǝldǝga. maŋ margus ñaldǝgela ŋen ŋanṯa gënǝŋu gerṯo ŋen ŋǝṯiña ṯa
         aŋaiñǝđuɽǝđǝnṯi.
         12 igwađwaṯo ṯikikus alo yafǝsus.
         13 ndǝ ageṯo ŋapa erena igi igaṯađo eɽa gǝkarbus alo iṯruwas, na nađam cum.
         14 iskandr, igi gaɽ ebwaɽǝtwa gaṯoɽaṯa ipeini isatrtr, ganaicǝñi ŋen ŋwaiña ŋeicia.
         elǝŋ rǝmwa riđ arǝmapǝɽe eŋen ŋǝlaŋge gënǝŋu giđǝlo.
         15 aganǝŋa eum, rǝmoṯǝma ŋen ŋanṯa gënǝŋu gafo gageo ŋen kaiñ iŋi ñagwaɽwato.
         16 ndǝ igopǝṯo ŋen ŋǝlëɽǝñi nǝsǝria yananoŋ eđa gero gǝnǝŋ ñagafǝldǝga ṯa aŋǝñamǝđaṯe.
         leđa pređ laṯađiñi. igǝbeɽǝđia ṯa ŋen iŋi aŋerṯe ŋǝbëɽǝni ŋǝlagea.
         17 orn elǝŋ yesu ñagafǝldǝga na gënǝŋu gwonḏǝjeicǝñi ṯa ŋen pređ ŋǝrǝmwa aŋǝlwaɽǝm na
         ṯa leđa lalo pređ alne. na igamiñǝnu ëiñua yǝđëbia.
         18 elǝŋ rǝmwa riđ arǝñǝmiñe eŋen pređ ŋubwa ŋeicia na đeṯam riđ arǝñǝmaṯe eŋǝlǝŋe ŋǝlëɽǝŋu
         elo. igǝbeɽǝđia ṯa rënǝŋu arǝnaneini ŋaɽrwa bǝɽǝbǝte. amin.
         19 igeɽǝđo briska na akila na leđa leɽa lunisifurus.
         20 arasṯus gađǝru alo ikǝrunđus. igaṯađo ṯrufimus gwuma alo imiliṯus.
         21 inḏeinu kaiñ ṯa ŋaiñeṯa nano ŋen obǝđaiya gamǝlu geṯo. afbulus na buḏis na linus
         na klafiḏiya na lorǝba pređ lǝkanisa leɽǝđiaŋa.
         22 igǝbeɽǝđia ṯa elǝŋ yesu alfeṯe usilaga gǝlaɽǝŋa. igǝbeɽǝđia ṯa đǝnaicia mǝɽǝmǝɽeñ
         đǝrǝmwa ñafeṯǝlda.ṯiṯusṯiṯusṯiṯusṯiṯusṯiṯus

1 fiñi bulus ñiŋgi igaɽo ebai gǝrǝmwa na igaɽo đǝđweinia đǝyesu masiya ṯa eɽatuđi đonaṯa
         eleđa ilđi rǝmwa roṯǝlo na ṯa elmame eđaliŋeṯa pređ đǝŋen ŋǝđeṯam elaŋge ɽrǝmwa,
         2 iđǝṯurṯia đǝđamǝṯia đǝbǝɽǝbǝte iđi rǝmwa rëɽu liga alo yamǝlu yǝbǝđǝni, rënǝŋu irri
         raber raɽǝwađaṯa rǝgagǝbalo kwai kwai.
         3 iliga lëɽǝnu rënǝŋu riđu ŋen ŋǝlëɽǝŋu ŋǝlǝŋinu iđërrǝŋaiđia đǝŋen na iganeinu đërrǝŋaiđia
         iđi đǝŋen irǝmwa irri raɽo đëbǝria iđëlǝŋ.
         4 igeɽǝđo ṯiṯus, iđia gǝlëɽǝñi đurri, eđonaṯa iyesu iđi lǝgerṯo. igǝbeɽǝđia ṯa đǝbuŋṯia
         đusila na đëuṯaralo alǝŋaufeṯe irǝmwa đaṯa na igal masiya yesu igi gaɽo đëbǝria iđëlǝŋ.
         5 igaṯađaŋa alo ikriṯ eŋen iŋi, ṯa ŋaṯoɽaṯe ŋen iŋi ŋero ŋǝɽiñađeinu na ṯa ŋëɽi nǝlǝŋ
         nǝkanisa irnuŋ pređ ŋen ŋarno igwalwaɽǝṯiaŋa.
         6 ŋen đeṯam ṯa eđa agamëɽi ṯa aŋǝɽeṯe elǝŋ gǝkanisa aŋerṯe đǝskiniano, na aŋǝme wasen
         gunto, na đeṯam ñere ñǝlëɽǝŋu ñëndu ŋen ŋǝrǝmwa na aiñerṯe đǝskiniano ṯa ñabǝreinialo
         na đeṯam ṯaiñǝno ŋen ŋǝleđa loɽraṯǝlo.
         7 ŋen đeṯam ṯa eđa igi garǝmoṯwa ŋen ŋǝrǝmwa ṯa aŋerṯe đǝskiniano, na aŋerṯe gëbǝđia
         ŋen egar gǝlëɽǝŋu, na aŋerṯe gajeiciano, na aŋerṯe gǝṯia ŋuɽu, na aŋerṯe gafara ṯwaiñ,
         na aŋerṯe gǝbakađǝna eŋen ŋǝɽiano.
         8 orn ŋen đeṯam ṯa gënǝŋu aŋǝbwiṯi leđala laijǝbaṯo, na aŋǝbwiṯi ŋenŋa ŋaŋǝra, na aŋaṯuɽeini
         na aŋuđǝrwaṯe eŋen na aŋatǝɽeṯe na aŋërǝkǝđia aŋǝno,
         9 na ŋen đeṯam ṯa gënǝŋu aŋëndi ŋen ŋǝrǝmwa kaiñ iŋi ŋuđǝrwaṯo ŋarno gërrǝŋeinu ṯa
         aŋaɽǝwađaṯe gamǝđaṯa leđa đërrǝŋaiđiađa đǝŋen ŋero ŋǝfia mǝnna na gađama leđa ildi
         lagea ŋen.
         10 ŋen ŋanṯa leđa lëni lwaiña laber lǝnna ŋen ŋǝleđa laɽo nǝlǝŋ ildi laɽwata mǝɽǝmǝɽeñ
         na laɽo lađǝna, na lwaiña iŋulu leđa ildi lǝbendia ŋen ŋǝđuɽǝđǝnia.
         11 ŋen đeṯam ṯa ëiñua esen aiyëndǝjiđǝni ŋen ŋanṯa lënǝŋulu lađama leđa leɽa đërrǝŋaiđiađa
         đǝŋen ŋafo mǝnna ṯa alëndi laŋge ŋenŋa ŋǝɽiano.
         12 eđa gǝnǝŋ, igi gaɽo nabi eleđa lalo ikriṯ gaṯa ṯa, leđa lalo ikriṯ lënǝŋulu laɽǝlen,
         leicia, laiñǝlaŋǝno na lamiñeđǝñano.
         13 đamǝđaṯa iđi đaɽo đeṯam. ŋen ŋafǝṯia gagariñaṯǝlo ŋenŋa ŋini ṯa alǝbǝɽeṯe nano iđonaṯa
         iyesu,
         14 na ṯa alneđe ṯa lǝnna đǝmwađǝni đal yawuḏ na ŋen ŋǝleđa ildi lauwujǝṯu ŋen ŋǝđeṯam
         ŋëɽua.
         15 ŋen pređ ŋaɽo đatǝɽe eleđa ltǝɽe orn ŋen ŋero ŋǝnǝŋ ŋaɽo đatǝɽe eleđa ltaŋa ildi
         lero lǝbendia ŋen ŋǝrǝmwa, orn ŋaṯǝɽa eŋen na nara enen ini nwaɽwata đeṯam ltaŋa.
         16 lënǝŋulu lǝbaṯa ṯa laliŋeṯo rǝmwa, orn labǝlaica rǝmwa ŋenŋa lëbǝđia. lënǝŋulu ltaŋa
         kaiñ, laber lǝnna ŋen ŋǝleđa laɽo nǝlǝŋ na laniđǝnu lero ŋeniano ŋame.

1 orn aganǝŋa ɽwatiṯu leđa ŋen iŋi ŋaɽo đeṯam eđërrǝŋaiđia đǝŋen ŋǝđeṯam.
         2 ŋen đeṯam ṯa lǝṯwëɽi alape sǝndua, na alerṯe lǝberṯia ŋen ŋëbia, alṯuɽeini, na alonḏǝṯe
         iđonaṯa na iđubwiđia na eđwalarano.
         3 na cum lwaɽǝṯu lǝpo ṯa altǝɽeṯe eŋen pređ eŋen na ṯa alerṯe labwaiđia ŋen, na ṯa
         alerṯe lǝbendǝni ŋuɽu, orn ṯa alɽeṯe leđa lǝbërrǝŋaiđia ŋen iŋi ŋaŋǝra,
         4 ṯa lënǝŋulu alërrǝŋaici ñǝŋgenia ŋen ṯa aiñubwiṯi ebaŋgenala na ñereña,
         5 na ṯa aiñaṯuɽeini, na aiñatǝɽeṯe, na aiñarǝmoṯe ŋǝmëɽria ŋeɽa, na aiñaŋǝreṯe, na
         aiñǝne ŋen ŋebaŋgenanda, ṯa leđa ɽrǝto alerṯe laɽǝwađaṯa lǝbaṯa ṯa ŋen ŋǝrǝmwa ŋeicia.
         6 nṯia cum lwaɽǝṯu lëđǝmwa đwonḏǝṯađa ṯa alṯuɽeini.
         7 eŋen pređ ërrǝŋeiđǝnu ṯa agëbǝđia ŋen pređ ŋaŋǝra. ndǝ ñagǝbërrǝŋaiđia ŋen iđu ṯia
         đatǝɽeđa na ŋenŋa ṯa leđa alǝŋëđǝñiṯi,
         8 na ŋenŋa ŋope iŋi leđa laber laɽǝwađaṯa lađama ṯa eđa gageande aŋirǝwano ŋen ŋanṯa
         gaber gaɽǝwađaṯa gwalwaɽa ŋen ŋǝnǝŋ ŋeicia ŋageande.
         9 lwaɽǝṯu lǝbai ṯa alǝne leđa ildi lǝliṯia ŋǝmëɽria, na ṯa aldǝŋǝre nano eŋen pred,
         na ṯa alerṯe lǝmǝlađia ŋenŋa,
         10 na ṯa alerṯe laldǝbǝea orn ṯa alërrǝŋeiđǝni ṯa luđǝrwaṯo na latǝɽe eŋen pređ, nṯia
         ṯa alnaice ŋen ŋǝrǝmwa, irri raɽo đëbǝri iđëndr ŋaɽrwa eŋen pređ eŋen.
         11 ŋen ŋanṯa đanaicia mǝɽǝmǝɽeñ đǝrǝmwa đeṯo, iđi đǝmama đebǝrnia ŋen ŋanṯa leđa pređ,
         12 iđi đǝndërrǝŋaicia ŋen ṯa alǝŋgiṯr ŋen iŋi gerṯa ŋǝrǝmwa na đonaṯa đeicia đǝŋen ŋalo,
         ṯa alǝɽaŋr iliga ilđi đaṯuɽeiniađa na ŋenŋa ŋuđǝrwaṯo na eŋen ŋǝrǝmwa,
         13 liga lǝguṯurṯiar ŋen ŋaɽnda iŋi ŋǝđǝbuŋṯia na fǝŋen iŋi đamiñaṯa đǝŋaɽrwa ŋǝrǝmwa
         irëndr roɽra irri raɽo đëbǝrnia iđëndr, al masiya yesu,
         14 gënǝŋu igi ganaiđo etam gǝlëɽǝŋu ŋen ŋanṯa nëndr ṯa aŋǝndǝpǝɽr eŋen pređ ŋeicia,
         na ṯa aŋǝṯoɽaṯe leđa ŋen ŋanṯa ŋu, ildi alɽeṯe leđa ǝllëɽǝŋu đurri, ilđi lonaṯa kaiñ
         ŋen ŋaŋǝra.
         15 ërrǝŋaieu leđa ŋen iŋi ŋekeɽǝđe ŋagagariñaṯe leđa ŋǝlǝŋŋa pređ. ŋerṯe agaŋgiṯia eđa
         gǝnǝŋ ṯa gaŋađama.

1 lëlđǝŋǝđaieu leđa eŋen ṯa alnanaice nǝlǝŋ ntam enen na ṯa alǝne ŋen ŋǝleđa ildi lerṯo
         ŋǝlǝŋe iŋulu, ṯa lënǝŋulu alǝđuɽeini ṯa lëbǝđia ŋen pređ ŋaŋǝra,
         2 na ṯa alerṯe labwaiđia eđa gǝnǝŋ eŋen, na ṯa alerṯe lǝberṯia đǝgerđia orn ṯa alamǝđaṯe
         leđa, na ṯa alǝđǝrnaṯaralo eleđa pređ.
         3 ŋen ŋanṯa bǝtaŋǝɽan lëlǝŋ cum lǝgafo lǝgaijǝba ŋen nǝsi, na lǝgafo lǝgero lǝgǝnna
         ŋen ŋǝleđa lerṯo ŋǝlǝŋe, na lǝgafo lǝgiđǝnu ŋađǝna, lǝgafo lǝgaɽo lǝbai lǝđonaṯa đeicia
         đaŋǝno na lǝŋen ŋalo ŋwaiña ŋǝɽwa, na lǝgafo eŋen ŋeicia na lǝgafo eđǝgiaṯa ŋen, na
         lǝgafo lǝganiđǝnu eleđa na lǝgǝleđa ildi laneđǝđo.
         4 orn ndǝ ŋen ŋaŋǝra na đubwa leđala ɽrǝmwa, đëbǝrnia iđëlǝŋ lǝŋeinu,
         5 rënǝŋu rëbǝrǝnde, gerṯa ŋen ŋanṯa ŋǝmëɽria ŋuđǝrwaṯo iŋi lǝgiđu, orn ŋen ŋanṯa ŋǝbaiya
         ŋǝlëɽǝŋu đwasađa đǝđǝlǝŋǝnia đǝmaijǝn na đǝđaṯoɽaṯa iđi đusila gatǝɽe,
         6 na rënǝŋu ranaico usila gatǝɽe landa nano kaiñ yesuga al masiya igi gaɽo đëbǝria
         iđëlǝŋ,
         7 ṯa lëlǝŋ alfeṯe rǝmwa nëiñua garno leđa luđǝrwaṯo eŋen, đǝnaiciađa đǝlëɽǝŋu mǝɽǝmǝɽeñ,
         na ṯa alarraṯe eđamǝṯia đǝbǝɽǝbǝte eŋen ŋǝđǝṯurṯia iŋëlǝŋ.
         8 ŋen iŋi ŋaɽo đeṯam na igwonaṯa ṯa agwaɽwata ŋen iŋi đwonḏǝṯađa, ṯa leđa ildi lëndu
         ŋen ŋǝrǝmwa aɽrǝmoṯe ṯa lëbǝđia ŋen ŋaŋǝra. ŋen iŋi ŋaŋǝra na ŋamǝđaṯa leđa.
         9 ŋgaṯialo eŋen ŋǝđeɽǝđia đǝpiano, na eŋen ŋǝđǝlǝŋǝđia na eđǝgerđe na iđukuɽǝbijǝđǝṯia
         eŋen ŋal ganun, ŋen ŋanṯa ŋen iŋi pređ ŋǝpiano, ŋero đaɽǝjaica.
         10 ndǝ agagariñaṯa eđa ananoŋ na tǝŋ igi gëbǝđia đakarnǝđia na gënǝŋu gaber gǝnna mǝldin,
         orn neđǝma,
         11 ŋen ŋanṯa agiđi ŋaliŋeṯe đurri ṯa eđa igei gǝɽiano na gerṯo ŋen ŋeicia na ṯa gënǝŋu
         gaskinu bǝɽan.
         12 ndǝ igiđ endǝđweiṯi arṯimas na ṯikikus, inḏeicu ŋen kaiñ ṯa ŋaiñeṯa nano alo inikubulis,
         ŋen ŋanṯa igaṯuru eŋen ṯa igid eɽaŋe tu obǝđaiya.
         13 naieo senas igi gǝbërrǝŋaiđu al ganun, na abullus đǝđwaṯa đaŋǝra, ṯa alerṯe lafo
         pwa ewaŋge gǝnǝŋ.
         14 ŋen đeṯam eum ṯa leđa ildëlǝŋ alërrǝŋeini ṯa aliđi ŋen ŋaŋǝra, ṯa alerṯe laŋge pređ
         đeṯam na ṯa alerṯe lamǝṯia đarldia đero.
         15 leđa pređ ildi ñagafǝlda leɽǝđǝŋa. ekeɽǝđo leđa pređ ildi lubwandiya iđonaṯa iyesu.
         igǝbeɽǝđia ṯa đǝbuŋṯia đusila ađǝndaufeṯe ñaŋ pređ.filimunfilimunfilimunfilimunfilimun

1 fiñi bulus, ñiŋgi igëndǝnu ŋen ŋanṯa al masiya yesu, na oraiñ ṯimǝđawus. ñageɽǝđo
         filimun igi lǝgëbǝđiarlda ŋǝmëɽria na igi ñagubwamaiya,
         2 na ñageɽǝđo oraiñ gaɽǝbwa abfiya igi ñagubwamaiya na arkibbus igi lǝgǝldǝbwaiñǝđiarlda
         eŋen ŋǝrǝmwa na ñageɽǝđo kanisa iđi đararraiđia egeɽa gǝlaɽǝŋa.
         3 ñagǝbeɽǝđia ṯa papa rǝmwa irëndr, na elǝŋ yesu masiya alǝndǝnaice đǝbuŋṯia đusila
         na đëuṯaralo.
         4 igaŋërṯu rǝmwa nano rǝlëɽǝñi jaica jaica, ñoman pređ ŋen igaṯurṯia ndǝ igaŋaulëldǝŋǝđeinia,
         5 ŋen ŋanṯa iganana ŋen ŋǝđubwa na ŋǝđonaṯa ǝllaɽǝŋa ildi agerṯǝlo egelǝŋ yesu na eleđa
         pređ ɽrǝmwa.
         6 na igǝbekeɽǝđia rǝmwa ṯa leđa alliŋeṯe ŋen pređ ŋaŋǝra lǝgerṯr igal masiya ŋen ŋanṯa
         lǝɽǝbǝđia eŋen ŋǝđonaṯa đǝlaɽǝŋa.
         7 đeṯam đubwa đǝlaɽǝŋa đǝnanaieǝñi đaŋǝra nano na đwonḏeicia ŋen ŋanṯa aganǝŋa, oraiñ,
         agatuđu nare nǝleđa ɽrǝmwa.
         8 igaɽǝwađaṯa igal masiya igaŋwalwaɽǝṯia ṯa đeṯam agëbǝđia ŋen iŋi ŋafo ŋope,
         9 orn ŋen ŋanṯa đubwiđia ađǝfeṯe ŋope, igwonaṯa igaŋeɽǝđia. fiñi bulus ñiŋgi igwǝđweinu
         na điñǝđi eum igëndǝnu ŋen ŋanṯa al masiya yesu.
         10 igaŋeɽǝđia eŋen ŋiđia gǝlëɽǝñi unisimus igi igafo igaɽo eṯen ŋen igëndǝnu isijǝn.
         11 ananoŋ gënǝŋu gero gǝberṯia ŋen ŋǝnǝŋ eŋa, orn điñǝđi gerṯo ŋen ŋwaiña eŋa na iñi
         eum.
         12 igaŋamuɽǝbiṯi. đeṯam igwađwaṯa ara gǝlëɽǝñi.
         13 igaṯa egare ṯa ŋen ŋaŋǝra ndǝ igamǝndeieia ëli ñaldǝgǝfeṯe ṯa gënǝŋu aŋǝñiṯi ŋǝmëɽria
         ŋen ŋanṯaŋa ŋen igëndǝnu isijǝn ŋen ŋanṯa ŋen ŋaŋǝra ŋǝrǝmwa.
         14 orn igero igaɽǝwađaṯa igëbǝđia ṯia, illi nd agaŋǝnṯu ŋen iŋi, ṯa ŋen ŋǝlaɽǝŋa ŋaŋǝra
         iñi aŋerṯe ŋatođa ŋen ŋanṯa igaṯa ŋen ŋǝđeṯam, orn ŋen ŋanṯa agwonaṯa agëbǝđia ṯia.
         15 aŋgaica fǝŋen iŋi ñagafo ɽeteo iliga lobǝlano ṯa gënǝŋu aŋuɽǝbiṯi ñaldǝgǝfeṯe bǝɽǝbǝte.
         16 gerṯa gaɽ ebai mǝldin, orn gaɽo ŋen ŋamiñaṯo ebai. điñǝđi gënǝŋu gaɽ oraiñ gubwaniya
         kaiñ orn gaɽ oralo ŋen ŋamiñaṯo gaɽ oraiñ ŋen ŋanṯa gënǝŋu gaɽ oralo egaŋǝno na egelǝŋ
         yesu cum.
         17 ŋen ŋafǝṯia ndǝ agǝbaṯa ṯa lǝgǝfia eŋen, aŋǝnṯǝma ŋen ŋarno agaiñaŋǝnṯi.
         18 ndǝ gënǝŋu giṯiaŋa ŋen ŋǝnǝŋ ŋeicia walla ndǝ gënǝŋu ñagerṯǝldǝga amǝcu, eɽu ŋen
         iŋi ŋǝgiaiñi.
         19 igënǝñi bulus igǝwërdia ṯia đaŋđa đǝlëɽǝñi ṯa igiđi eŋanaiee ŋen iŋi pređ. igaber
         igwalwaɽa eŋen ŋamǝcu agerṯo iñi, fǝŋu đamǝṯia đǝlaɽǝŋa.
         20 đeṯam, oraiñ, igwonaṯa ṯa agaiñamǝđaṯa egelǝŋ yesu, onḏeico ara gǝlëɽǝñi igal masiya.
         21 igëɽǝni đǝñano ŋen igaŋǝwërđǝṯia ṯa agiđi ŋiđi ŋen igwonaṯa, na igaliŋeṯo ṯa agiđi
         ŋiđi ŋen ŋwaiña ŋamiñaṯo ŋen igaŋeɽǝđia
         22 na ṯoɽaṯo alo ŋen ŋanṯa ñi cum, ŋen ŋanṯa igaɽaŋa ṯia ṯa igiđi eɽǝwađaṯe eŋeṯa nano
         ŋen ŋanṯa agǝbekeɽǝđia rǝmwa ṯia kaiñ.
         23 abafras igi nanda ñagëndǝnǝldǝga eŋen ŋal masiya yesu, gënǝŋu geɽǝđiaŋa.
         24 na margus, na arisṯarkus, na ḏimas, na luga, ildi ñagëbǝđialda ŋǝmëɽria leɽǝđiaŋa
         eum.
         25 igǝbeɽǝđia ṯa đǝbuŋṯia đelǝŋ yesu masiya alfeṯe usilaga egalo.abraniyinabraniyinabraniyinabraniyinabraniyin

1 iliga lǝpǝnde rǝmwa raɽwatiṯu đaṯanda ŋen ŋǝteta ŋǝteta na erađ ɽetǝɽeteo igal anbiya.
         2 na iliga ildi lǝnḏurṯu rënǝŋu ralwaɽǝṯǝndr iđiaga, igi riđǝma ṯa aŋǝrraṯe elaŋge
         pređ. rënǝŋu riđu alo na laŋge pređ ŋuga.
         3 iđia igi gaɽo đǝwađialo đǝŋaɽrwa ŋǝrǝmwa, na garno rǝmwa đurri. gënǝŋu gǝbekëndeicia
         laŋge pređ ŋenŋa ŋǝlëɽǝŋu iŋi ŋerṯo ŋabǝɽa pređ. ndǝ giđu đamǝndađa bǝɽan ŋen ŋanṯa
         ŋen ŋeicia gënǝŋu gaɽaŋo alo nḏaŋ đǝŋaicǝba đǝrǝmwa irri rerṯo ŋǝlǝŋe pređ na ŋaɽrwa
         pređ.
         4 gënǝŋu giđǝnu gaŋǝra kaiñ gamiñaṯo mǝlaiyǝka pređ, ŋen ŋarno irǝŋ gënǝŋu ganeinu
         gaŋǝra kaiñ gamiñaṯo ndrǝŋ enen.
         5 rǝmwa reiṯu mǝlaiyǝka đǝnǝŋ lomanaŋ ṯa, aganǝŋa agaɽ iđia gǝlëɽǝñi, điñǝđi igalǝŋaŋa?
         walla tǝŋ raṯa ŋen ŋanṯa mǝlaiyǝka đǝnǝŋ ṯa, igiđi eɽeṯe eṯen na đënǝŋu điđ ađǝɽeṯe
         iđia gǝlëɽǝñi?
         6 na ndǝ ranaiđo iđia gǝlëɽǝŋu alo, igi gǝlǝŋǝnu ananoŋ, rënǝŋu raṯa ṯa, ŋgiṯr mǝlaiyǝka
         pređ irǝmwa aiyǝmukwuđiñǝṯialo.
         7 rënǝŋu ralwaɽo eŋen ŋǝmǝlaiyǝka ṯa, rënǝŋu rëbǝđia đǝbera ṯa ađarneṯe mǝlaiyǝka ilëɽǝŋu
         na raŋǝla risia ṯa arǝđuɽǝđǝnṯi.
         8 rn rënǝŋu raṯa eŋen ŋiđia ṯa, ŋǝlǝŋe ŋǝlaɽǝŋa, ya rǝmwa, ŋiđ aŋfeṯe bǝɽǝbǝte. ŋamǝla
         ŋǝŋǝlǝŋe ŋǝlaɽǝŋa ŋaɽo ŋamǝla eŋen ŋuđǝrwaṯo.
         9 aganǝŋa agubwa ŋenŋa ŋuđǝrwaṯo na aganeđo ŋen ŋeicia. ŋen ŋafǝṯia rǝmwa, fǝrǝmwa
         rǝlaɽǝŋa raicwađaṯǝŋa ŋela nano ŋǝđaŋǝra nano ŋen ŋamiñaṯo lorldalo pređ.
         10 na aganǝŋa, ya elǝŋ rǝmwa, agiđu ađuna yalo ananoŋ na elo yiđǝnu raŋra rǝlaɽǝŋa.
         11 yënǝŋulu yiđ aiyǝmǝndëđǝni orn aganǝŋa agiđi ŋafeṯe bǝɽǝbǝte. yënǝŋulu yiđ aiyǝcwareṯe
         ŋen ŋarno erena
         12 na agiđi ŋalǝpweiđi ŋen ŋarno erena na yiđ aiyǝmǝlëđǝni. orn aganǝŋa agaber agiđi
         ŋamǝlëđǝni kwai kwai na nṯǝli nǝlaɽǝŋa naber niđ anabǝɽinḏeini.
         13 rënǝŋu reiṯu mǝlaiyǝka đǝnǝŋ lomanaŋ ṯa, ɽaŋalo nḏaŋ đǝlëɽǝñi đǝŋaicǝba ŋen igamǝlu
         igiđu leđa lageaŋa ṯa alɽeṯe waŋge gǝrǝmanǝŋ rǝlaɽǝŋa?
         14 gerṯa mǝlaiyǝka pređ yaɽo nusila ini nađuɽǝđǝnia, ini nǝṯweini ṯa anǝđuɽǝđǝni ŋen
         ŋanṯa leđa ildi liđ alëbǝrni?

1 ŋen ŋafǝṯia đeṯam ṯa nëndr lǝgarǝmoṯar kaiñ ŋen iŋi lǝganr, ṯa alerṯr lǝgǝriđǝniar
         eŋen iŋi.
         2 ndǝ ŋen iŋi ŋwalwaɽǝnu mǝlaiyǝkaya ŋafo ŋǝlǝŋeŋa na ndǝ leđa ildi lagero ŋen iŋi
         na laneđo ṯa lǝnna ŋen lakǝmǝnu
         3 fǝṯau nëndr lǝgiđr almiñr eđakǝme ndǝ lǝgaber lǝgǝbendiar đëbǝri iđi rǝmwa rananaiđia
         iđi đaŋǝra đoɽra kaiñ? ananoŋ elǝŋ yesu gërrǝŋaicǝnde đëbǝri iđi, na leđa ildi lano
         ŋen yesu gwaɽwato lamǝđaiđo eŋen iŋi inëndr.
         4 rǝmwa cum ramađaṯa ŋen iŋi ŋamǝlaŋa na ŋenŋa ŋoɽra na aŋwaraya ɽetǝɽeteo na đanaiciađa
         đusila gatǝɽe iđi đananeiđǝni eŋen rënǝŋu ronaṯa.
         5 ŋen ŋanṯa gerṯa fǝmǝlaiyǝka isi rǝmwa ranaicǝlo ŋǝlǝŋe alo isi yiđ aiyela, isi lǝgwaɽwatarau.
         6 eđa gǝnǝŋ gaṯa pǝnde ṯa, leđa laɽo wande, ya rǝmwa ṯa agǝlwonaṯa? walla iđia gǝleđa
         ṯa agamarǝmoṯwa ?
         7 agiđǝlo lǝta imǝlaiyǝka iliga lobǝlano, orn aganaicǝlo ŋaɽrwa na đamia.
         8 na agëɽu laŋge pređ eŋǝlǝŋe eŋen erǝmanǝña eren. ndǝ rǝmwa ranaico leđa ŋǝlǝŋe elaŋge
         pređ rënǝŋu rero raŋgiṯia wagǝnǝŋ alǝsoŋ kwai kwai. orn điñǝđi lǝgamǝɽr lǝgǝseiciar
         laŋge pređ eŋǝlǝŋe ŋǝleđa.
         9 orn lǝgǝseiciar yesu igi giđǝnu gǝta aten imǝlaiyǝka, gǝneinu ŋaɽrwa na đamia ŋen
         ŋanṯa ganeinu ŋen ŋubwa ŋǝŋǝɽaiñ, ṯa gënǝŋu aŋënṯi eŋen pređ ŋǝŋǝɽaiñ ŋen ŋanṯa leđa
         pređ đameđa đǝrǝmwa.
         10 rǝmwa raɽo alo iđǝđurwa elaŋge pređ na riđu laŋge pređ na ŋen ŋafo ŋope ṯa rënǝŋu
         rëbǝđia elǝŋ gǝđëbǝri eđen gǝɽiñǝđeinu ŋenŋa ŋubwa ŋen arananaice ñere ñwaiña ŋaɽrwa.
         11 ŋen ŋanṯa yesu igi gǝliđia ltǝɽe na lënǝŋulu ildi lǝbǝđǝni ltǝɽe pređ ildi lǝlǝŋǝnu
         eṯen gunto. nṯia yesu gaber girǝwano ndǝ gǝlërrǝnicia lorǝba.
         12 gënǝŋu gaṯa ṯa, igabërrǝŋaicia lorldaiñ irǝŋ gǝlaɽǝŋa, ya rǝmwa. igiđi eŋalǝŋiṯi
         đamiađa eleđa iligano ɽrǝmwa.
         13 na gaṯa tǝŋ ṯa, igënǝñi eum igiđi yëɽi đonaṯa đǝlëɽǝñi iŋu na tǝŋ ṯa, fiñi na fǝñere
         iñi rǝmwa ranaicǝñǝlo.
         14 nṯia ŋen ŋanṯa ñere iñi ñǝɽǝbǝđia eŋen iŋǝfǝni na egeđe, yesu cum giđǝnu bǝɽan ŋǝfǝniŋa
         na eđeya ṯa ŋǝɽaiñǝŋa ŋǝlëɽǝŋu gënǝŋu aŋǝmǝndađe ŋabǝɽa ŋeđa igi gerṯo ŋabǝɽa ŋǝŋǝɽaiñ,
         na fǝŋu seṯan,
         15 na ṯa aŋëbǝri leđa pređ ildi lëndǝnu ŋabǝɽaŋa iŋi ŋǝlendia ŋen lamǝṯia, ŋen ŋanṯa
         liđǝña ŋǝɽaiñ.
         16 ŋen ŋanṯa đeṯam yesu gaber gamǝđaṯa mǝlaiyǝka orn gamǝđaṯa ñere ñibrayim.
         17 ŋen ŋafǝṯia ŋen đeṯam ṯa gënǝŋu gafo giđǝnu garno lorǝba đurri ṯa aŋaɽǝwađaṯe aŋǝɽeṯe
         elǝŋ gǝkana igi galiŋeṯo ŋabaiya eleđa na igi gǝbiṯia rǝmwa ŋen ŋope araga gunto,
         ṯa aŋǝŋgeici ŋen ŋeieia ŋǝleđa.
         18 yesu gaɽǝwađaṯa gamǝđaṯa eđa gǝnǝŋ taltal ndǝ ginḏeinu ŋen ŋanṯa gënǝŋu gananeinu
         ŋen ŋubwa đirnḏeiciađa.
         
            

         
      
   
      
         3
1 ŋen ŋafǝṯia, lorldaiñ ñaŋgi ñagatǝɽe, ñaŋgi lǝgundǝđǝnr irǝmwa lëldǝŋǝđeinr eŋen
         ŋǝyesu igi gaɽo đǝđweinia na elǝŋ gǝkana gǝŋen iŋi lǝgǝbendiar.
         2 gënǝŋu giṯu rǝmwa ŋǝmëɽria araga gunto irri rëɽǝma ŋen ŋarno musa giđu ŋǝmëɽria araga
         gunto eleđa leɽa gǝrǝmwa.
         3 ŋen ŋanṯa ŋen ŋarno eđa igi gwađa eɽa gǝneini ŋaɽrwa ŋwaiña ŋamiñaṯa eɽa, nṯia cum
         yesu gafiđǝnu garǝjađaṯo eŋen ṯa aŋǝneini ŋaɽrwa ŋwaiña ŋamiñaṯo musa.
         4 ŋen ŋanṯa neɽa pređ nwađǝnu eđaga gǝnǝŋ orn rǝmwa riđu laŋge pređ.
         5 musa giđu ŋǝmëɽria eleđa leɽa gǝrǝmwa araga gunto gaɽ eđa gađuɽǝđǝnia ṯa aŋǝmame
         đamǝđaṯa đǝŋen iŋi ŋiđ aŋǝlwaɽǝni nḏurṯu,
         6 orn al masiya igi gerṯo ŋǝlǝŋe eleđa leɽa gǝrǝmwa, giđu ŋǝmëɽria araga gunto gaɽ
         iđia. nëndr lǝgaɽr leđa leɽa igi, ndǝ lǝgǝbendiar kaiñ đëɽǝnia đǝñano iđëndr igal
         masiya na ŋen lǝgauṯurṯiar iŋi lǝgauwëminiar.
         7 ŋen ŋarno usila gatǝɽe gaṯa ṯa, ndǝ ñagǝnna ole gǝlëɽǝŋu iloman ildi,
         8 ñerṯe ñagëbǝđia nare nwonḏǝṯo ŋen ŋarno leđa lisrayil liđu ṯia ndǝ latwođo lageo
         rǝmwa, liga lënǝŋulu lirnḏeinu eđǝñwa,
         9 alo isi eṯalanda lirnḏeiciñau na lǝfiđu ṯa igaɽo đeṯam ŋen ŋanṯa laseicu aŋwara ilëɽǝñi
         nṯǝli eređia marldwan.
         10 ŋen ŋafǝṯia igeicǝṯu leđa ano kaiñ lǝliga lakǝl na igaṯa ṯa, nare enen namiña eŋen
         ŋǝpiano jaica jaica, na lënǝŋulu lero laliŋeṯo rađ rǝlëɽǝñi.
         11 nṯia iđeiciano đǝlëɽǝñi igalǝfo ŋen ṯa lënǝŋulu laber liđ alënṯi iđǝmiñǝniano đǝlëɽǝñi
         kwai kwai.
         12 ŋen ŋafǝṯia, lorldaiñ, rǝmojǝđr ṯa ara geicia igi gero gǝbendia ŋen ŋǝrǝmwa gaber
         gafia egeđa gǝnǝŋ eñaŋ, igi gǝmiđia ṯa garređia rǝmwa nano irri ramǝṯia.
         13 onḏeicr lorldalo pređ ñoman pređ ndǝ liga lafo mǝldin ṯa eđa gero gǝnǝŋ eñaŋ gǝbǝđǝni
         gwonḏǝṯo egare ŋađǝnaŋa ŋǝŋen ŋeicia.
         14 ŋen ŋanṯa nëndr lǝgiđǝnr ṯa alɽaŋr ldǝɽo igal masiya ndǝ lǝgǝbendiar đëɽǝni đǝñano
         iđi lǝgafr lǝgerṯr ananoŋ ŋen yesu gamǝlu goɽǝbaṯa alo,
         15 ndǝ ŋen ŋwalwaɽǝnu ṯa, ndǝ ñagǝnna ole gǝlëɽǝŋu iloman ildi, ñerṯe ñagëbǝđia nare
         nwonḏǝṯo ŋen ŋarno leđa lisrayil liđu ṯia ndǝ latwođo lageo rǝmwa.
         16 fesandǝldi ildi lano ŋen ŋǝlëɽǝŋu orn latwođo lageo rǝmwa? leđa pređ ildi musa gamiñǝlo
         alo imasr.
         17 na fesandǝldi rǝmwa reicǝṯalano nṯǝli eređia marldwan? leđa pređ ildi liđu ŋen ŋeicia,
         ildi laiyǝṯo eđǝñwa.
         18 na fesandǝldi rǝmwa ralǝfo ṯa lënǝŋulu laber lǝbenṯia iđǝmiñǝniano đǝlëɽǝŋu? leđa
         ildi laneđo lǝnna ŋen ŋǝlëɽǝŋu.
         19 nṯia lǝgǝseiciar ṯa lënǝŋulu lafo lero laɽǝwađaṯa lǝbenṯia iđǝmiñǝniano đǝlëɽǝŋu
         ŋen ŋanṯa lero lǝbendia ŋen ŋǝlëɽǝŋu.
         
            

         
      
   
      
         4
1 ŋen ŋanṯa liga ŋen iŋi ŋëɽǝnu ŋafo mǝldin ṯa lǝgaɽǝwađaṯar lǝgǝbenṯiar iđǝmiñǝniano
         đǝlëɽǝŋu alǝđiñǝṯr ṯa aŋgaica eđa gǝnǝŋ eñaŋ aŋǝfiđǝni ṯa gero gǝbenṯia.
         2 ŋen ŋaŋǝra ŋǝrǝmwa ŋwalwaɽǝnṯǝndr ŋen ŋarno ŋwalwaɽǝnṯu leđa lisrayil lǝpǝnde, orn
         ŋen iŋi lënǝŋulu lano ŋero ŋǝlamǝđaṯa ŋen ŋanṯa ŋero ŋafiđia đonaṯa iŋulu ildi lano.
         3 nëndr lëŋgr lǝgëndr ŋen ŋǝrǝmwa lǝgǝbenṯiar iđǝmiñǝniano đǝlëɽǝŋu, garno rënǝŋu raṯa,
         nṯia iđeiciano đǝlëɽǝñi igalǝfo ṯa lënǝŋulu laber liđ alënṯi iđǝmiñǝniano đǝlëɽǝñi
         kwai kwai. orn ŋǝmëɽria ŋǝrǝmwa ŋabǝɽenḏeinu liga alo yiđǝnu.
         4 ŋen ŋanṯa alo yǝnǝŋ egađam gǝlëɽǝŋu rënǝŋu raṯa eŋen ŋǝloman lǝsabiṯ ṯia ṯa, iloman
         lǝsabiṯ rǝmwa rǝmiñǝniano eŋǝmëɽria ŋǝlëɽǝŋu pređ.
         5 na tǝŋ alo isi rënǝŋu raṯa ṯa, lënǝŋulu laber liđ alënṯi iđǝmiñǝniano đǝlëɽǝñi kwai
         kwai.
         6 ŋen ŋanṯa leđa lǝmaṯan lǝbenṯia mǝldin iđǝmiñǝniano na leđa ildi lano ŋen ŋaŋǝra
         ŋǝrǝmwa ananoŋ lero lǝbenṯia ŋen ŋanṯa laɽ ndǝl,
         7 ŋen ŋafǝṯia rǝmwa riđu liga ǝlnǝŋ tǝŋ. iliga lwalano raṯa ḏawuḏga na ŋen iŋi ŋǝwërđǝnu
         ṯia ṯa, ndǝ ñagǝnna ole gǝlëɽǝŋu iloman ildi ñerṯe ñagëbǝđia nare nwonḏǝṯo.
         8 gǝbanṯa yosua gǝnaicǝlo đǝmiñǝniano đeṯam, ṯa rǝmwa rero rǝlwaɽa eŋen ŋǝliga tǝŋ
         lǝnḏurṯu.
         9 nṯia đǝmiñǝniano đafo mǝldin ŋen ŋanṯa leđa ɽrǝmwa.
         10 ŋen ŋanṯa eđa igi gǝbenṯia iđǝmiñǝniano đǝrǝmwa, gënǝŋu gaŋgiṯu ŋǝmëɽria ŋǝlëɽǝŋu
         ŋen ŋarno rǝmwa raŋgiṯu ŋǝmëɽria ŋǝlëɽǝŋu.
         11 ŋen ŋafǝṯia alǝnḏǝjeicr ŋǝɽwano ṯa alënṯr iđǝmiñǝniano đakǝl, ṯa eđa gerṯa gǝnǝŋ
         inëndr aŋiɽi ŋen ŋanṯa gënǝŋu ganeđo gǝnna ṯia eum.
         12 ŋen ŋanṯa ŋen ŋǝrǝmwa ŋamǝṯia na ŋerṯo ŋabǝɽa pređ iŋi ŋëbǝđia ŋǝmëɽria, na ŋerṯo
         ŋǝfǝni ŋwaiña ŋamiñaṯo đoperre iđi đerṯo ŋǝfǝni aliɽǝm, na ŋawađa leđa alo yoliano
         yufuđa na yusila na ŋaɽandǝđia ŋođiano na ŋelano, na ŋirnḏeicia ŋen na đonaṯa lǝnare.
         13 na wagero gǝnǝŋ galǝbijǝnu irǝmwa kwai kwai, orn laŋge pređ lafo mǝɽǝmǝɽeñ lero ltërni
         na lagagiđǝnu isiano ilëɽǝŋu, irri ŋen đeṯam ṯa lǝgukuɽǝbiṯiar ŋen iŋëndr.
         14 lǝgerṯr elǝŋ gǝkana goɽra gaŋǝra igi gamiño alo pređ yelo, fǝyesu iđia gǝrǝmwa. ŋen
         ŋafǝṯia alëndr kaiñ đonaṯa iŋu iđëndr.
         15 ŋen ŋanṯa lǝgerr lǝgǝberṯiar elǝŋ gǝkana igi gaber gaɽǝwađaṯa gandǝbǝɽiarano iđëbia
         iđëndr, orn lǝgerṯr elǝŋ gǝkana igi girnḏeinu eŋen pređ garno nëndr, orn gënǝŋu gero
         gëbǝđia ŋen ŋeicia.
         16 ŋen ŋafǝṯia aleṯar đëɽǝniađa đǝñano kursi nano eŋǝlǝŋe irǝmwa irri raliŋeṯo ŋabaiya,
         ṯa alǝgieinr ŋabaiya nano, na ṯa alfiđr đwonḏǝṯa đǝlëɽǝŋu đusila ṯa laŋge ildi alǝndamǝđaṯr
         ndǝ lǝgǝbirnḏeiniar.
         
            

         
      
   
      
         5
1 ŋen ŋanṯa nǝlǝŋ pređ nǝkana noṯǝnu eleđa na nëɽǝnu ṯa aniđi ŋǝmëɽria ŋen ŋanṯa leđa
         elaŋge ɽrǝmwa, na ṯa aŋǝnaiđe đǝnaiđia na đǝɽǝđǝnia ŋen ŋanṯa ŋen ŋeicia.
         2 nënǝŋulu naɽǝwađaṯa nǝđǝrnaṯaralo leđala laijǝba ŋen na leđala ildi lafo mǝnna ŋen
         ŋanṯa nënǝŋulu cum nakëđinṯu đëbiađa.
         3 ŋen ŋafǝṯia ndǝ nǝnaiđia ŋen ŋǝđǝɽǝđǝnia ŋen ŋanṯa ŋen ŋeieia ŋǝleđa, ŋen đeṯam ṯa
         nënǝŋulu nanaiđia ŋen ŋǝđǝɽǝđǝnia ŋen ŋanṯa ŋen eŋen ŋeicia cum.
         4 na eđa gero gǝnǝŋ gǝbǝđǝni elǝŋ gǝkana bǝɽan, orn rǝmwa rëɽǝma ŋen ŋarno rëɽu arun.
         5 nṯia cum al masiya gero gǝneini ŋaɽrwa ṯa giđǝnu elǝŋ gǝkana bǝɽan, orn rǝmwa rëɽǝma
         irri reiṯǝma ṯa, aganǝŋa agaɽ iđia gǝlëɽǝñi, điñǝđi igalǝŋaŋa.
         6 na cum ndrǝmeiṯi alo yarto egađam ṯa, agaɽo kana bǝɽǝbǝte igamǝcu gǝmalkisaḏak.
         7 ŋen yesu gafo alo ṯaŋǝṯurṯu rǝmwa irri raɽǝwađaṯa ramëbǝri eŋǝɽaiñ nǝŋekeɽǝđe rǝmwa
         kaiñ olega goɽra na ŋwalŋa, na ŋen ŋanṯa gëđǝña rǝmwa rënǝŋu ranaṯǝma.
         8 gënǝŋu gaɽ iđia orn gërrǝŋeinu đǝnna ŋenŋa ŋubwa ŋeicia gënǝŋu ganeinu,
         9 na ŋen ŋanṯa giđǝnu gǝɽiñǝđeinu gënǝŋu gaɽ elǝŋ gǝđëbǝri đǝbǝɽǝbǝte eleđa pređ ildi
         lamanna,
         10 ŋen ŋanṯa rǝmwa riđǝma gaɽ elǝŋ gǝkana igamǝcu gǝmalkisaḏak.
         11 nanda ñagwonaṯa ñagǝndǝlwaɽǝṯia laŋge lwaiña eŋen iŋi orn ŋen ŋabɽwaŋǝno ṯa ñagǝndërrǝŋaicia
         ŋen iŋi ŋope ŋen ŋanṯa ŋaṯǝɽa eŋalo ŋafo mǝnna.
         12 điñǝđi ŋen ŋafo đeṯam ṯa ñagǝbërrǝŋaicia leđa larto ŋen, orn ñagamǝlu ñagaɽǝwađaṯa
         ñagëbǝđia ṯia, na ŋen đeṯam ṯa eđa gǝndërrǝŋaicia tǝŋ ŋen ŋananoŋ ŋǝrǝmwa. ŋan ŋaɽo
         đeṯam eñaŋ, gerṯa aicǝba.
         13 leđa pređ ildi lamieinu ŋanŋa lënǝŋulu laijǝba ŋen ŋǝđuđǝrwaṯa eŋen. lënǝŋulu laɽo
         ñere ñǝrra mǝldin.
         14 orn aicǝba ŋen ŋanṯa leđa loɽra ildi laɽǝwađaṯa laliŋeṯo ndǝ ŋen ŋǝnǝŋ ŋaɽo ŋaŋǝra
         walla ŋeicia, ŋen ŋanṯa lënǝŋulu lirnḏeicu ŋen kaiñ ŋaṯǝɽaŋa na usilaga liga lwalano.
         
            

         
      
   
      
         6
1 ŋen ŋafǝṯia alǝŋgiṯr ŋen ŋananoŋ ŋal masiya, aɽǝđaṯr nëiñua aloɽreṯr. alerṯr lǝgëbǝđiar
         tǝŋ ađuna iđǝređia eŋen ŋǝmama ŋǝɽaiñ, na iđonaṯa irǝmwa,
         2 đërrǝŋaiđiađa eŋen ŋǝđwasǝnia na eŋen ŋǝđëɽǝnia raŋ nano na eŋen ŋǝđǝtođa eŋǝɽaiñ
         na eŋen ŋǝđakǝme đǝbǝɽǝbǝte.
         3 lǝgiđr aɽǝđaṯr nëiñua ndǝ rǝmwa rǝndǝŋgiṯiar ṯa aliđr ṯia.
         4 ndǝ leđa lërrǝŋeinu ŋen ananoŋ na laliŋeṯo đǝnaicia iđi đeṯo irǝmwa elo na lënṯu
         iđǝɽǝbǝđia eŋen đusila gatǝɽe,
         5 na lafo laliŋeṯo ŋen ŋǝrǝmwa ŋaŋǝra, na laliŋeṯo ŋabǝɽa ŋwaiña ŋalo isi yiđ aiyela,
         6 orn liɽu eđađ, lënǝŋulu laber laɽǝwađaṯa loɽǝbaṯa eđađ tǝŋ, ŋen ŋanṯa laɽiño iđia
         gǝrǝmwa iđuɽi bǝɽan na lëbǝđia leđa lamađama.
         7 rǝmwa rabuŋṯia gi igi gǝṯia ŋawa iŋi rǝmwa rauwađǝnṯia nǝŋǝlǝŋe ŋǝsa ŋen ŋanṯa eđa
         gauwađo,
         8 orn ndǝ gǝlǝŋa ri na auwǝđëđa gero gǝberṯia ŋen ano na gafo ṯwaiñ gabuŋǝni na giđ
         aŋuɽǝni nḏurṯu isiaya.
         9 nanda ñagwaɽwata ṯia, orn eŋen eŋalo, ya lorldaiñ lubwaniya, nanda ñagëɽǝni đǝñano
         ṯa ŋen ŋaŋǝra ŋamiñaṯa ŋen ŋakǝl, na ŋen iŋi ŋǝmama đëbǝri.
         10 ŋen ŋanṯa rǝmwa rënǝŋu gerṯa rǝɽiano eŋen ṯa rakaijǝbeini eŋǝmëɽria iŋi ñaŋ ñagiđu
         na eŋen ṯa ñagubwa irǝŋga gǝlëɽǝŋu ndǝ ñagiṯu leđa ŋǝmëɽria ɽrǝmwa na ñagëbǝđia ṯia
         mǝldin.
         11 na nanda ñagwonaṯa ñaŋ pređ ṯa ñagëɽǝđiaŋǝno mǝldin ṯa ñaliŋeṯe ŋope ŋen ñagauṯurṯia
         liga yesu gamǝlu geṯo,
         12 ṯa ñerṯe ñagaiñǝlaŋǝno orn ṯa ñikirnḏeici leđa ildi laneini đǝbuŋṯia iđi rǝmwa rëɽu
         ŋen ŋanṯa lerṯo đonaṯa na laɽiñaṯa ŋen.
         13 ŋen ŋanṯa ndǝ rǝmwa rëɽǝṯu ibrayim ŋen, ralǝfinu bǝɽan ŋen ŋanṯa eđa gero gǝnǝŋ goɽrǝṯu
         rënǝŋu raɽǝwađaṯa rǝmaiyalǝfia.
         14 ndraṯa ṯa, igiđ iŋabuŋṯi kaiñ na igiđ eŋaɽǝjaice kaiñ.
         15 nṯia ibrayim gǝneinu ŋen iŋi rǝmwa rëɽu ŋen ŋanṯa gaṯurṯu đwalađa arano.
         16 đeṯam leđa lalǝfia eđaga gǝnǝŋ goɽrǝṯǝlo na iđukuɽǝbijǝđǝṯia eŋen eđen, ndǝ eđa gǝnǝŋ
         galǝfia đukuɽǝbijǝđǝṯia eŋen đamǝndëđǝnu.
         17 ŋen ŋafǝṯia rǝmwa ralwaɽo ŋen iŋi rëɽu đalǝfiađa ŋen ŋanṯa rafo ronaṯa rǝbërrǝŋaicia
         ŋope leđa ildi liđ alarraṯe eŋen rënǝŋu rëɽu ṯa ŋen iŋi ŋaber ŋaɽǝwađaṯa ŋǝmǝlëđǝni,
         18 ṯa, ŋenŋa iŋi ŋiɽijan iŋi ŋaber ŋaɽǝwađaṯa ŋǝmǝlëđǝni iŋi rǝmwa raber raɽǝwađaṯa
         reyagagǝbalo kwai kwai, nëndr lëŋgr lǝgabǝđr rǝmwa nano, alneinr đwonḏǝṯa kaiñ iđi
         điđ ađǝndiđi lǝgǝbendiar ŋen iŋi ŋafo nëndr nëiñua.
         19 ŋen ŋarno đǝpeinia đinia đǝbendeicia đupundǝri đǝŋau ṯa ađerṯe đǝbǝɽǝṯia eŋau, nṯia
         cum ŋen iŋi ñagauṯurṯia iŋi ŋafo đurri ŋǝbendeieia nare inëndr. ŋen iŋi ñagauṯurṯia
         ŋǝbenṯia alo yëđǝñinu yatǝɽe yamiñaṯo lorǝba pređ, erena nëiñua isi yelo,
         20 alo isi yesu gënṯau nëndr nëiñua ŋen ŋanṯa nëndr, igi gaɽ elǝŋ gǝkana bǝɽǝbǝte igamǝcu
         gǝmalkisaḏak.

1 ŋen ŋanṯa eđa igi gǝbernia malkisaḏak, igi gaɽ elǝŋ galo isalim na kana irǝmwa irri
         roɽrǝṯu laŋge pređ, gënǝŋu lopǝđaiđo ibrayimga ŋen ibrayim goɽǝbǝđo liga gaɽiño nǝlǝŋ
         neicia đǝge na malkisaḏak nǝŋǝmabuŋṯi.
         2 ibrayim ganaicǝma laŋge egworǝb ildi ɽređ elaŋge pređ ildi gëndǝlo iđǝbwaiñǝđia.
         irǝŋ gǝlëɽǝŋu ananoŋ gaɽ elǝŋ gǝŋen ŋuđǝrwaṯo na cum gaɽ elǝŋ galo isalim, gaɽ elǝŋ
         gǝđëuṯaralo.
         3 gënǝŋu gero eṯen na gero lǝŋgen na gero đǝlǝŋǝđia. gënǝŋu gero gǝlǝŋǝnia na đamǝṯia
         đǝlëɽǝŋu đero đamǝndëđǝnia, orn ŋen ŋarno iđia gǝrǝmwa gënǝŋu gaɽo kana bǝɽǝbǝte.
         4 nwanr ṯa đeṯam eđa igi goɽra ŋen ŋanṯa đaṯa ibrayim ganaicǝma laŋge egworǝb ildi
         ɽređ elaŋge pređ ildi gëndǝlo iđǝbwaiñǝđia.
         5 na liđia lǝlawi ildi liđǝnu kana lerṯo ŋǝlǝŋe eŋen ŋal ganun ṯa almame laŋge egworǝb
         ildi ɽređ eleđa, lënǝŋulu lararreiđia laŋge ildi elorǝba ildi laɽo liđia librayim.
         6 orn malkisaḏak igi gerṯa gǝđǝlǝŋǝđia đǝlawi ganeinu laŋge egworǝb ildi ɽređ ildi
         ibrayim gǝnaicǝmalo, na gabuŋṯu ibrayim gënǝŋu igi rǝmwa rëɽǝṯǝma ŋen.
         7 ŋen ŋaber ŋaɽǝwađaṯa ŋabǝleini ṯa eđa gabuŋṯia eđa garto gënǝŋu goɽraṯu eđa gabuŋǝnṯu.
         8 eŋen ŋǝkana yǝlawi fǝleđa ildi lamǝndëđǝni ildi lararreiđu laŋge egworǝb ildi ɽređ,
         orn igamǝcu gǝmalkisaḏak laŋge egworǝb ildi ɽređ larreiđǝnu eđaga igi gamǝṯia, ŋen
         ŋarno ŋǝwërđǝnu ṯia.
         9 lǝgaɽǝwađaṯar lǝgǝbaṯar ṯa lawi igi gǝmama laŋge egworǝb ildi ɽređ gënǝŋu ganaiđo
         laŋge egworǝb ildi ɽređ cum igibrayim,
         10 ŋen ŋanṯa gënǝŋu gamǝlu gǝlǝŋǝni egeṯen ibrayim, ŋen malkisaḏak lopǝđaiđo ibrayimga.
         11 ndǝ đǝɽiñǝđaiđia đeṯo eŋen ŋǝkana yǝlawi, iŋi leđa laneiniau al ganun yǝpǝnde, fǝṯau
         ŋen ŋaɽo đeṯam ṯa kana imǝŋ tǝŋ yatođo igamǝcu gǝmalkisaḏak na gerṯa igamǝcu garun?
         12 ŋen ŋanṯa ndǝ ŋen ŋǝkana ŋamǝlëđǝni ŋen đeṯam cum ṯa al ganun yamǝlëđǝni.
         13 ŋen iŋi ŋǝlwaɽǝnu eŋen ŋeđa gǝnǝŋ gǝleđa larto na eđa gero gǝnǝŋ gǝleđa ildi giṯu
         rǝmwa ŋǝmëɽria ŋaḏuna iđǝɽǝđǝnia.
         14 ŋen ŋanṯa ŋen ŋǝlǝŋinu đurri ṯa elǝŋ igëndr yesu gǝlǝŋǝnu eleđa lǝyawuḏa, na musa
         gero gwalwaɽa ŋen ŋǝnǝŋ eleđa lǝyawuḏa eŋen ŋǝkana.
         15 na ŋen iŋi ŋaɽo ŋǝlǝŋinu ŋope ndǝ kana imǝŋ tǝŋ yarno malkisaḏak yëɽǝnu,
         16 isi yëɽǝnu gerṯa eŋen ŋaŋǝno orn eŋen ŋǝŋabǝɽa ŋǝđamǝṯia iđi đaber đaɽǝwađaṯa điđ
         ađǝmǝndëđǝni.
         17 ŋen ŋanṯa đamǝđaṯa đaɽo ṯia ṯa, agaɽo kana bǝɽǝbǝte igamǝcu gǝmalkisaḏak.
         18 đeṯam al ganun isi yananoŋ yǝŋgeinu ŋen ŋanṯa yëbia na yero ŋeniano,
         19 ŋen ŋanṯa al ganun yero yëbǝđia wagǝnǝŋ gǝɽiñǝđeinu. nṯia lǝganeinr ŋen ŋaŋǝra ŋamiñaṯo
         ŋen ŋananoŋ iŋi lǝgauṯurṯiar, iŋi lǝgaɽǝwađaṯar lǝgiyeṯar rǝmwa nano.
         20 na ŋen iŋi ŋëɽǝnu đalǝfiađa.
         21 kana ipǝnde yëɽǝnu đalǝfia đero orn yesu gëɽǝnu đalǝfiađa garno ŋen ŋwalwaɽǝnṯǝma
         ṯa, elǝŋ rǝmwa ralǝfo na raber riđ arǝmǝlëđi ŋen, aganǝŋa agaɽo kana bǝɽǝbǝte.
         22 nṯia yesu gaɽo đǝndeicia đǝđǝrreiđia ŋen iđi đaŋǝra đamiñaṯo đǝrreiđia ŋen đananoŋ.
         23 kana yakǝl yaɽo ywaiña ŋen ŋanṯa yënǝŋulu yaiyo, nṯia yafo yero yaɽǝwađaṯa yaɽaŋa
         eŋǝmëɽria eŋen,
         24 orn yesu gaɽaŋa eŋen ŋǝkana bǝɽǝbǝte ŋen ŋanṯa gamǝṯia bǝɽǝbǝte.
         25 ŋen ŋafǝṯia gënǝŋu gaɽǝwađaṯa gëbǝri leđa pređ eŋen ṯǝɽom ildi leṯo rǝmwa nano ŋuga,
         ŋen ŋanṯa gënǝŋu gamǝṯia bǝɽǝbǝte ṯa aŋekeɽǝđe rǝmwa ŋen ŋanṯa ŋulu.
         26 ŋen ŋanṯa ŋen ŋaɽo đeṯam ṯa lǝgerṯr elǝŋ gǝkana ṯia igi gatǝɽe na gero đǝskiniano
         na gero gataŋa na igi gatǝrinṯu eleđa ildi lerṯo ŋen ŋeicia, na gǝbeinu ltuŋga eđǝpe
         elo,
         27 na igi ŋen ŋero đeṯam ṯa gananaiđia đǝɽǝđǝnia ñoman pređ ŋen ŋanṯa ŋen ŋǝlëɽǝŋu ŋeicia
         orn cum ŋen ŋanṯa ŋen ŋǝleđa ŋeicia, ŋen ŋarno nǝlǝŋ nakǝl nǝkana. gënǝŋu giđu ṯia
         lomanto đǝge ndǝ gǝneiđǝnu bǝɽan gaɽo đǝɽǝđǝnia.
         28 đeṯam leđa ildi lëbia lëɽǝnu nǝlǝŋ nǝkana eŋen ŋal ganun, orn ŋen ŋǝđalǝfia đǝrǝmwa
         iŋi ŋeṯo al ganun nḏurṯu ŋǝbëɽi iđia igi giđǝnu gǝɽiñǝđeinu bǝɽǝbǝte ṯa aŋǝɽete elǝŋ
         gǝkana.

1 fǝŋen iŋi igwaɽwatau, nëndr lǝgerṯr elǝŋ gǝkana igi gaɽo ṯia. gënǝŋu gaɽaŋalo nḏaŋ
         đǝŋaicǝba đǝkursi eŋǝlǝŋe irǝmwa elo irri rerṯo ŋaɽrwa,
         2 igi gǝđuɽǝđǝnṯia rǝmwa alo yëđǝñinu yatǝɽe yamiñaṯo lorǝba pređ na ekema eđeṯam isi
         yero yiđǝni eleđa orn elǝŋ rǝmwa riđu.
         3 nǝlǝŋ nǝkana pređ nëɽǝnu ṯa anananaiđe đǝnaiđia na đǝɽǝđǝnia, na ŋen ŋafǝṯia ŋen
         đeṯam ṯa elǝŋ gǝkana igi aŋerṯe waŋge ṯa aŋǝnaiđe.
         4 gǝbanṯa yesu gafo alo ṯa gero gǝɽia kana kwai kwai ŋen ŋanṯa kana yafo isi yënǝŋulu
         yananaiđia đǝnaiđia eŋen ŋal ganun.
         5 orn yënǝŋulu yëbǝđia ŋǝmëɽria alo yatǝɽe isi yaɽo sura na usila yalo yatǝɽe yelo,
         ŋen ŋanṯa iliga ildi musa gwonaṯa gëbǝđia kema rǝmwa ralwaɽǝṯǝma, rǝmoṯo ŋen ṯa agëbǝđia
         kema garno sura đurri isi agërrǝŋeinu naiyǝn.
         6 orn garno lǝgǝseiđiar, al masiya ganeinu đǝđuɽǝđǝnia iđi đaŋǝra kaiñ đamiñaṯo ŋen
         pređ ŋǝpǝnde, ŋen ŋarno đǝrreiđia eŋen iđi gënǝŋu gaɽiau al kufr đaŋǝra kaiñ đamiñaṯo
         đǝrreiđia eŋen đǝpǝnde, ŋen ŋanṯa đaɽaŋa eŋen rǝmwa rëɽu iŋi ŋaŋǝra kaiñ ŋamiñaṯo
         ŋen rǝmwa rëɽu pǝnde.
         7 gǝbanṯa đǝrreiđia eŋen đananoŋ đero mǝnnano ṯa gerṯa đeṯam đǝrreiđia eŋen đwomǝn
         đeṯo.
         8 ŋen ŋanṯa elǝŋ rǝmwa rero raŋǝra nano eŋen ŋǝleđa ǝllëɽǝŋu, rënǝŋu raṯa ṯa, seiđr,
         liga liđ alela ildi igiđi yǝwiđi đǝrreiđia eŋen đǝmaijǝn leđala lisrayil na leđala
         lǝyawuḏa.
         9 đǝrreiđia eŋen iđi đaber điđ ađarneṯe đǝrreiđia eŋen ñagiđu eṯenandala lǝpǝnde ŋen
         igëndǝlo eraŋ ṯa elǝmiñe alo imasr. ŋen ŋanṯa lënǝŋulu lero laɽaŋa eđǝrreiđia eŋen
         ñagiđu igaŋgiṯǝlo. elǝŋ rǝmwa rënǝŋu ralwaɽo ŋen iŋi.
         10 na cum raṯa ṯa, fǝđǝrreiđia iđi eŋen ñagiđi ñiđi leđala lisrayil nḏurṯu alo, igiđi
         yëɽi al ganun ilëɽǝñi eŋaṯǝɽa eŋen na igiđi elǝwërđi enare enen, na igiđi eɽeṯe rǝmwa
         eren na lënǝŋulu liđ alɽeṯe leđa ǝllëɽǝñi.
         11 na eđa gero gǝnǝŋ giđ aŋërrǝŋaici leđa larto na lorǝba ŋen ṯa, alǝŋeṯr elǝŋ rǝmwa,
         ŋen ŋanṯa leđa pređ liđ alaiñalǝŋeṯe ildi lǝrra na loɽra.
         12 ŋen ŋanṯa igiđi elǝgiaṯe ŋǝbaiya nano eŋen eŋen ŋǝɽiano na igaber igiđ yelëldǝŋǝđeini
         eŋen eŋen ŋeicia tǝŋ kwai kwai.
         13 ndǝ rǝmwa rwaɽwata eŋen ŋǝđǝrreiđia eŋen đǝmaijǝn, rënǝŋu rëbǝđia đǝrreiđia eŋen
         đananoŋ đaɽo đǝpiano, na wagǝnǝŋ igi gǝpiano giđ aŋǝewarǝṯe na giđ aŋǝmǝndëđǝni.
         
            

         
      
   
      
         9
1 đeṯam đǝrreiđia eŋen đananoŋ đerṯo al ganun isi yërrǝŋaicia leđa ŋen ṯa labuŋṯia
         rǝmwa ṯau na đerṯo alo yatǝɽe yalo isi leđa labuŋṯiau rǝmwa.
         2 ŋen ŋanṯa kema yiđǝnu. na kema isi yǝndëuwǝrano yerṯo wagano gǝbendeieia isia na
         ṯarǝbesa ano na aieǝba ano igi gëɽǝnu rǝmwa nëiñua. alo isi ibernia alo yëđǝñinu yetǝɽe.
         3 na kema yomǝn orǝba nano erena nëiñua ibernia alo yëđǝñinu yetǝɽe yamiñaṯo lorǝba
         pređ.
         4 alo isi yerṯo ađuna yǝŋela iŋi ŋuɽǝni ŋen ŋanṯa đubwa đabǝṯwa elo, isi yiđǝnu aḏ
         ḏaǝbya, na yerṯo sanḏug ano iđǝrreiđia eŋen isi yǝtërnu pređ aḏ ḏaǝbya. sanḏug isi
         yerṯo lǝmbolua ano lǝḏaǝb ildi lerṯo al manna ano, na yerṯo lǝfra ano larun ildi luɽijǝnu
         nǝñwaṯen, na yerṯo ŋwandra ano iŋi ŋerṯo đǝrreiđiano eŋen đananoŋ iđi đǝwërđǝnu.
         5 na sanḏug yerṯo laŋge eđǝpe eɽijan larno mǝlaiyǝka ildi laɽo ŋamǝla ṯa rǝmwa rafo
         alo isi ŋaɽrwaŋa. na lënǝŋulu lëɽu usila alo nano isi ibernia alo iđǝbëɽǝđia eŋen.
         orn ñagaber ñagaɽǝwađaṯa ñagwaɽwata ŋen ŋwaiña elaŋge ildi.
         6 ŋen alo isi yatǝɽeinu ṯia kana pređ yǝbërnǝṯia ekema yǝndëuwǝrano ṯa aiyiđi ŋǝmëɽria
         eŋen.
         7 orn eđa gero gǝbenṯia alo isi egwaŋano illi elǝŋ gǝkana na gënǝŋu gǝbërǝnṯia lomanto
         iṯǝli na gerṯa mǝɽǝmǝɽeñ orn ŋǝfǝniŋa iŋi ganaiđia ŋen ŋanṯaŋu na ŋen ŋanṯa ŋen ŋafo
         mǝnna ŋǝleđa pređ.
         8 ŋenŋa iŋi usila gatǝɽe gǝbërrǝŋaiđia ŋen ṯa đađ iđi đabenṯia alo isi yëđǝñinu yetǝɽe
         yamiñaṯo lorǝba pređ đamǝlu đagagiđǝni ŋen kema yǝndëuwǝrano yerṯo ŋeniano mǝldin.
         9 kema yaɽo sura iliga ildi. đǝnaiđia na đǝɽǝđonia lananeiđǝnu orn laŋge ildi laber
         laɽǝwađaṯa lëbǝđia nara nwaɽwata đeṯam nǝɽiñǝđeinu nǝleđa ildi lǝbuŋṯia rǝmwa,
         10 ŋen ŋanṯa laŋge ildi lafo ikǝrǝŋ eŋen ŋǝlaŋge leđa ldǝsa na ldǝṯia na eŋen ŋǝđwasǝnia.
         ŋen iŋi ŋaŋǝno iŋi ŋafo ikǝrǝŋ liga lamǝlu leṯo ildi rǝmwa rëbǝđiau laŋge pređ ludǝrwaṯo.
         11 orn al masiya geṯo gaɽ elǝŋ gǝkana gǝlaŋge laŋǝra ildi leṯo điñǝđi. gënǝŋu gënṯu
         nǝŋǝmiñe ekema isi yaŋǝra na yaɽiñađeinu kaiñ yamiñaṯo orǝba, isi yero yiđǝnu raŋra
         rǝleđa, nṯia gerṯa yalo isi,
         12 nǝŋënṯi alo yëđǝñinu yetǝɽe yamiñaṯo lorǝba pređ lomanto đǝge. gënǝŋu gero gǝbenṯia
         ŋǝfǝniŋa ŋoɽo walla ŋǝñǝnḏǝri orn gënṯu ŋǝfǝniŋa ŋǝlëɽǝŋu nṯia giđn đapǝɽa đǝbǝɽǝbǝte
         ŋen ŋanṯa nëndr.
         13 ndǝ ŋǝfǝni ŋoɽo na ŋǝñǝnḏǝri na đamǝndeinia ubwanaga gǝṯia laɽǝwađaṯa laṯoɽaṯa leđa
         ildi lǝtaŋa eŋen ŋǝđatǝɽe đaŋǝno,
         14 ŋen ŋaɽo đeṯam kaiñ ŋamiñaṯo ŋen iŋi ṯa ŋǝfǝni ŋal masiya, igi gënǝŋu ganaiđo etam
         gǝlëɽǝŋu irǝmwa gaɽo đǝɽǝđǝnia igusila gǝlëɽǝŋu igi gǝbǝɽǝbǝte, ŋiđ aŋǝndwasr enare
         eŋǝmëɽria iŋi ŋǝmama ŋǝɽaiñ ṯa aliṯr rǝmwa ŋǝmëɽria irri ramǝṯia.
         15 ŋen ŋafǝṯia al masiya gaɽo al kufr eđǝrreiđia eŋen đǝmaijǝn ṯa leđa ildi lurǝndǝđǝnu
         alneini đǝrraṯa eŋen iŋi ŋafo bǝɽǝbǝte iđi rǝmwa rëɽǝṯǝlo, ŋen ŋanṯa gënǝŋu gaiyo
         ṯa aŋǝndëbǝrr eŋen ŋeicia ŋiđǝnu eŋen ŋǝđǝrreiđia eŋen đananoŋ.
         16 ŋen ŋanṯa ndǝ eđa gaṯađa laŋge ǝllëɽǝŋu ŋen đeṯam ṯa ŋen aŋërrǝŋeiđǝni ṯa eđa igi
         gaiyo.
         17 ŋen ŋǝđǝṯađa ŋerṯo ŋeniano ndǝ eđa gaiyo đǝge, ŋen ŋanṯa ŋero ŋeniano ndǝ eđa gaṯađa
         laŋge gamǝṯo mǝldin.
         18 nṯia đǝrreiđia eŋen đananoŋ đero đǝbǝđǝni ŋǝfǝni ŋero.
         19 ndǝ musa gwalwaɽǝṯu leđa ŋen pređ ŋal ganun gënǝŋu gamo ŋǝfǝni ŋǝñǝnḏǝri na ŋoɽo
         ŋawaŋa na walaga gore na uɽiga gǝnǝŋ garno yëpi na gënǝŋu galiafǝrjǝđia ađam nano
         gǝđǝrreiđia eŋen na leđa nano pređ,
         20 nǝŋaṯa ṯa, fǝŋǝfǝni ŋǝđǝrreiđia eŋen iđi rǝmwa ralwaɽǝṯǝnde.
         21 nṯia eum gënǝŋu gafǝrjǝđu ŋǝfǝni kema nano iđǝbuŋṯia na laŋge nano pređ ildi lǝŋen
         ŋǝđǝbuŋṯia rǝmwa.
         22 đeṯam eŋen ŋal ganun laŋge lwaiña kaiñ illi lnenǝŋ liđǝnu ltǝɽe ŋǝfǝniŋa, na ndǝ
         ŋǝfǝni ŋero ŋirǝwa ŋen ŋeieia ŋaber ŋaɽǝwađaṯa ŋaŋgeini.
         23 ŋen ŋafǝṯia ŋen đeṯam ṯa sura elaŋge lelo aiyiđǝni yetǝɽe ŋenŋa iŋi. orn laŋge lelo
         lënǝŋulu liđǝnu ltǝɽe đǝɽǝđǝniađa iđi đaŋǝra đamiñaṯa lorǝba.
         24 ŋen ŋanṯa al masiya gero gǝbenṯia alo yëđǝñinu yetǝɽe isi yiđǝnu raŋra rǝleđa, isi
         yaɽo sura yalo eđeṯam, orn gënǝŋu gënṯu elo, alo irǝmwa đurri, ṯa aŋeṯa rǝmwa nëiñua
         ŋen ŋanṯa nëndr.
         25 gënǝŋu gero gǝbenṯia elo ṯa aŋǝnaneiđǝni ñoman ñwaiña ŋen ŋarno elǝŋ gǝkana gǝbërǝnṯia
         alo yëđǝñinu yetǝɽe yamiñaṯa lorǝba pređ nṯǝli pređ ŋǝfǝniŋa gerṯa ŋǝlëɽǝŋu,
         26 ŋen ŋanṯa gǝbanṯa ŋen ŋaɽo ṯia ṯa ŋen đeṯam gananeinu ŋen ŋubwa ŋeicia jaica jaica
         ŋen iliga alo yiđǝnu na bǝɽǝbǝte. orn fǝŋen ŋǝđeṯam ṯa gënǝŋu geṯo lomanto nḏurṯu
         alo ṯa aŋgeici ŋen ŋeicia đǝɽǝđǝniađa iđi đaɽo aŋǝno ilëɽǝŋu.
         27 đeṯam garno ŋen ŋëɽǝnu ṯa leđa pređ liđ alaiye lomanto orn liđ alirnḏeini
         28 nṯia eum al masiya ganeiđǝnu gaɽo đǝɽǝđǝnia lomanto đǝge ṯa aŋgeici ŋcn ŋeicia ŋǝleđa
         lwaiña, orn giđ aŋela ṯǝŋ, gerṯa eŋen ŋǝnǝŋ ŋǝŋen ŋeicia orn ṯa aŋëbǝri leđa đǝge
         ildi lamaṯurṯia kaiñ.

1 ŋen ŋanṯa al ganun yerṯo usila gǝŋen ŋaŋǝra ikǝrǝŋ iŋi ŋiđ aŋela na gerṯa sura đurri,
         yënǝŋu yaber yaɽǝwađaṯa yëbǝđia leđa ṯa alǝɽiñǝđeini kwai kwai, ildi leṯo ṯa alǝbuŋṯi
         rǝmwa, đǝɽǝđǝniađa iđi đananeiđǝni nṯǝli nṯǝlia.
         2 gǝbanṯa đǝɽǝđǝnia điđu leđa ṯa alǝɽiñǝđeini ṯa đǝneiđǝnia đǝđǝɽǝđǝnia đamǝndëđǝnu,
         ŋen ŋanṯa gǝbanṯa leđa ildi lananaiđo đǝɽǝđǝnia liđǝnu lǝɽiñǝđeinu ṯa laber liđ alaliŋeṯe
         ŋen ŋeicia mǝldin.
         3 orn eŋen ŋǝđǝɽǝđǝnia iđi leđa lǝlëldǝŋǝđeinia eŋen ŋeicia nṯǝli nṯǝlia.
         4 ŋen ŋanṯa ŋǝfǝni ŋǝñǝnḏǝri na ŋoɽo ŋaber ŋaɽǝwađaṯa ŋaŋgeici ŋen ŋeicia.
         5 ŋen ŋafǝṯia ndǝ al masiya geṯo alo gënǝŋu gaṯa ṯa, agafo agero agwonaṯa đǝɽǝđǝnia
         na đǝneiđǝnia, orn agaṯoɽaṯa aŋǝno ŋen ŋanṯa ñi.
         6 đǝnaneiđǝnia đǝđwala đuɽǝnu na đǝɽǝđǝnia ŋen ŋanṯa ŋen ŋeieia laŋge ildi lero laŋiđia
         agaŋǝra nano.
         7 orn igaṯa ṯa, seiđu, igeṯo ṯa yiđi ŋen agwonaṯa ya rǝmwa, ŋen ŋarno ŋen ŋǝwërđǝnu
         egađam gǝlaɽǝŋa ŋen ŋanṯa ñi.
         8 gënǝŋu gaṯa ananoŋ ṯa, agafo agero agwonaṯa đǝɽǝđǝnia na đǝneiđǝnia na đǝneiđǝnia
         đǝđwala đuɽǝnu na đǝɽǝđǝnia ŋen ŋanṯa ŋen ŋeicia na laŋge ildi lero laŋiđia agaŋǝra
         nano. laŋge ildi lananeiđǝnu eŋen ŋal ganun.
         9 orn gaṯa nḏurṯu ṯa, seiđu, igeṯo ṯa yiđi ŋen agwonaṯa. nṯia gënǝŋu gaŋgeicu ŋen ŋananoŋ
         ṯa ŋen ŋǝnḏurṯu aŋǝrraṯe eŋen iŋi.
         10 na ŋenŋa iŋi rǝmwa rafo ronaṯa nëndr lǝgiđǝnr lǝgatǝɽr đǝneiđǝniađa đaŋǝno iyesu
         masiya đǝlomanto đǝge.
         11 na kana pređ yaṯurwa eŋǝmëɽria eŋen ñoman pređ. yananaiđia đǝɽǝđǝnia iđi đaber đamǝlëđǝni
         iđi đaber đaɽǝwađaṯa đǝŋgeicia ŋen ŋeicia kwai kwai.
         12 orn ndǝ al masiya ganaiđo đǝɽǝđǝnia đunto ŋen ŋanṯa ŋen ŋeicia ŋen ŋanṯa bǝɽǝbǝte
         gënǝŋu gaɽaŋo alo nḏaŋ đǝŋaieǝba đǝrǝmwa
         13 ṯa aŋǝđuri ŋen leđa ildi lamagea alɽeṯe waŋge gǝrǝmanǝŋ rǝlëɽǝŋu.
         14 ŋen ŋanṯa đǝneiđǝniađa đunto gënǝŋu giđu leđa ildi lǝbǝđǝni ltǝɽe ṯa lǝɽiñǝđeinu
         bǝɽǝbǝte.
         15 na cum usila gatǝɽe gamǝđaṯǝndr eŋen iŋi, ŋen ŋanṯa gwalwaɽo ananoŋ ṯa,
         16 elǝŋ rǝmwa raṯa ṯa, fǝđǝrreiđia eŋen iđi ñagiđi ñiđǝlda nḏurṯu alo. igiđi yëɽi al
         ganun ilëɽǝñi enare enen na igiđi elǝwërđi eŋaṯǝɽa eŋen.
         17 orn ralwaɽo nḏurṯu ṯa, igaber igiđi yǝlëldǝŋǝđeini eŋen eŋen ŋeicia na eŋen eŋen
         ŋafo mǝnna tǝŋ kwai kwai.
         18 ŋen ŋanṯa ndǝ ŋen ŋeicia na ŋen ŋafo mǝnna ŋǝŋgeinu đǝge, đǝɽǝđǝnia ŋen ŋanṯa ŋen
         ŋeicia đero đafo mǝldin.
         19 lorldaiñ, nëndr lǝgaɽǝwađaṯar lǝgǝbenṯiar alo isi eđeṯam isi yëđǝñinu yetǝɽe yamiñaṯo
         lorǝba pređ đëɽǝniađa đǝñano eŋen ŋǝŋǝfǝni ŋǝyesu,
         20 eđađ iđi đǝmaijǝn na đerṯo ŋeniano iđi gënǝŋu giṯǝndr egeren, fegaŋǝno ilëɽǝŋu,
         21 na lǝgerṯr elǝŋ gǝkana igi goɽra gaŋǝra na gerṯo ŋǝlǝŋe egeɽa gǝrǝmwa.
         22 ŋen ŋafǝṯia aljomaṯr rǝmwa nano narna nuđǝrwaṯo eŋen na đonaṯađa đǝɽiñǝđeinu na narna
         niđǝnu natǝɽe iđǝskinia đǝŋen ŋeieia, na aŋǝnoiya ywasǝnu ŋawaŋa ŋatǝɽe.
         23 alëndr kaiñ đǝɽwata eŋen iŋi lǝgauṯurṯiar, đǝtësǝnia đero, ŋen ŋanṯa rënǝŋu irri
         rëɽu ŋen riđ ariđi đeṯam.
         24 aɽrǝmoṯr ŋen ṯa altuđinr ṯa alubwiđr na aliđr ŋǝmëɽria ŋaŋǝra.
         25 alerṯr lǝgaŋgiṯiar ŋen ŋǝđararraiđia, garno leđa lǝmaṯan lëbǝđia ṯia, na alonḏeicǝnr
         nṯia kaiñ ŋen ŋanṯa ñagǝseicia loman lakǝl lwëtu leṯǝnde nano.
         26 ndǝ nëndr lǝgaŋǝnṯr đaliŋeṯa đǝŋen ŋǝđeṯam eŋaṯǝɽa orn lǝganeđr ŋen iŋi na lǝgëbǝđiar
         ŋen ŋeicia đǝɽǝđǝnia đero đǝṯënu đaɽǝwađaṯa đǝneiđǝni ŋen ŋanṯa ŋen iŋëndr ŋeicia,
         27 orn lǝgerṯr đakǝme iđi điđ ađela na đeiciano iđi điđ ađase leđa ildi lagea rǝmwa
         ŋen ŋarno isia na laŋge ildi latuđi ŋǝđaiña kaiñ.
         28 eđa igi gagero al ganun imusa gënǝŋu gaɽiñǝnu ŋǝbaiya ŋero ndǝ leđa liɽijan walla
         liɽijin lamama đamǝđaṯa lamagea.
         29 ñagaṯa đakǝme đinia kaiñ đaɽo ṯau iđi đaŋǝra egeđa igi garldǝđaṯa iđia gǝrǝmwa alo
         na igi gađama ŋǝfǝni ŋǝđǝrreiđia eŋen nǝŋaṯa ŋǝfǝni iŋi ŋǝtaŋa iŋi gënǝŋu giđǝniya
         gatǝɽe, na igi gađamǝeo usila gatǝɽe eŋen igi gananaiđia đǝbuŋṯia đǝrǝmwa?
         30 ŋen ŋanṯa lǝgaliŋeṯr rǝmwa irri raṯa, đǝrria ŋen đaɽo đǝlëɽǝñi, igiđi ekuɽǝbiṯi leđa
         leicia đapǝɽa, na irri raṯa tǝŋ, elǝŋ rǝrnwa riđ arakǝme leđa ǝllëɽǝŋu.
         31 fǝŋen iŋi ŋëbǝđia leđa liđǝñalo kaiñ ṯa rǝmwa arǝlëndi irri ramǝṯia.
         32 orn lëldǝŋǝđeinr eñoman ñananoŋ ndǝ ñagëndu ŋen ŋǝrǝmwa na ñagaɽiñaṯo ŋen ŋubwa ŋeicia
         ŋinia iŋi ñagananeinu,
         33 liga ñagađamǝcǝnu ŋen na ñagananeinu ŋen ŋubwa ŋeicia leđa nëiñua na liga ñagafo
         ñagaɽaŋa leđala ildi lananeinu ŋen iŋi ŋeieia.
         34 ŋen ŋanṯa ñaŋ ñagagiaṯa leđa ŋabaiya nano ildi lëndǝnu isijǝn na ñagaŋǝnṯu ŋen đaŋǝrađa
         nano ndǝ leđa lamamo laŋge pređ eldalo, ŋen ŋanṯa ñagaliŋeṯo ṯa ñagerṯo laŋge laŋǝra
         kaiñ lamiñaṯo laŋge ildi lǝmamǝnu, ildi eldalo na liđ alfeṯe bǝɽǝbǝte.
         35 ŋen ŋafǝṯia ñerṯe ñagauwǝṯa đëɽǝnia đǝñano eđalo iđi điđ ađǝmame đapǝɽa đaŋǝra đoɽra.
         36 ŋen ŋanṯa ŋen đeṯam ṯa ñagaɽiñaṯa ŋen, ṯa ñiđi ŋen iŋi rǝmwa ronaṯa na ṯa ñaneini
         ŋen rënǝŋu rëɽǝṯu leđa ǝllëɽǝŋu.
         37 na iliga ltefr, al masiya igi giđ aŋela, đeṯam giđ aŋela na gaber giđ aŋǝđuri.
         38 orn eđa igi gǝlëɽǝñi igi guđǝrwaṯo eŋen giđ aŋarnǝṯe đonaṯađa na ndǝ gënǝŋu goɽǝbaṯa
         nḏurṯu ara gǝlëɽǝñi gaber gaŋǝra nano iŋu.
         39 orn nëndr lǝgerṯr lǝgǝleđar ildi lokoɽǝbaṯa nḏurṯu ildi lamǝndëđǝni orn lǝgǝleđar
         ildi lerṯo đonaṯa nṯia nusila enen nëbǝrni.

1 đonaṯa đaɽo đaliŋeṯa ṯa laŋge ildi lǝgauṯurṯiar đeṯam liđ alfeṯe, na đëndia ŋen ŋǝlaŋge
         ildi lǝgaberr lǝgaɽǝwađaṯar lǝgǝldǝseiciar.
         2 ŋen ŋanṯa rǝmwa raŋǝnṯu leđa lǝpǝnde ŋen ŋanṯa đonaṯa eđen.
         3 đonaṯađa lǝgaliŋeṯa ṯa alo yiđǝnu ŋenŋa ŋǝrǝmwa, nṯia laŋge ildi lǝgǝldǝseiciar lafo
         liđǝnu elaŋge ildi lǝgaberr lǝgaɽǝwađaṯar lǝgǝldǝseiciar.
         4 ŋen ŋanṯa abil gerṯo đonaṯa, gënǝŋu ganaico rǝmwa đǝɽǝđǝnia đaŋǝra đamiñaṯo đǝɽǝđǝnia
         đǝkaiyin, na eŋen iŋi abil gaŋǝnǝnṯu guđǝrwaṯo eŋen rǝmwa nëiñua ŋen ŋanṯa rǝmwa raŋǝnṯǝma
         ŋen ŋanṯa đǝɽǝđǝnia gënǝŋu ganaiđo. gënǝŋu gaiyo orn gwaɽwata mǝldin đonaṯađa đǝlëɽǝŋu.
         5 ŋen ŋanṯa aknuk gerṯo đonaṯa, gënǝŋu gǝbeinu elo ṯa aŋerṯe gǝbenṯia eŋǝɽaiñ na gënǝŋu
         gero gǝfiđǝni ŋen ŋanṯa rǝmwa rafo ramama. liga gënǝŋu gamǝlu gǝmǝni ŋen ŋǝlǝŋinu
         ṯa gënǝŋu giđu rǝmwa raŋǝra nano.
         6 eđa gero garǝwađaṯia gëbǝđia rǝmwa raŋǝra nano ndǝ gero đonaṯa. ŋen ŋanṯa ndǝ eđa
         gaburgwađaṯa rǝmwa nano ŋen đeṯam gënǝŋu gǝbenda ŋen ṯa rënǝŋu rëni na ṯa rënǝŋu rapǝɽa
         leđa ildi labapwaiña.
         7 rǝmwa rabǝɽia nua nano elaŋge ildi lamǝlu leṯo na nua gano ŋen ŋanṯa gerṯo đonaṯa,
         nǝŋiđi eɽa gǝlala nǝŋau nṯia gëbǝru liđia na wasenanda. gënǝŋu gakǝmo alo ŋenŋa iŋi
         na gaɽo eđa igi gǝrraṯa eŋen ŋuđǝrwaṯo iŋi ŋafo đonaṯađa.
         8 ŋen ŋanṯa ibrayim gerṯo đonaṯa, gënǝŋu gano ŋen ndǝ gundǝđǝnu ṯa aŋǝmiñe alo ilëɽǝŋu
         na aŋënṯi alo yarto isi giđ aŋǝneini. gënǝŋu gaijǝba ṯa gabǝṯa ŋga orn gamiño.
         9 ŋen ŋanṯa gerṯo đonaṯa, gënǝŋu gaɽaŋo alo isi yëɽǝnṯǝma ŋen ŋarno ilia, na gënǝŋu
         lafo ikema isagga na yagubga lënǝŋulu ildi ŋen ŋëɽǝnṯǝlo cum.
         10 ŋen ŋanṯa gënǝŋu gaṯurṯu irnuŋ igi gerṯo ađuna isi yaɽaŋa bǝɽǝbǝte igi rǝmwa rwađa
         na rëbǝđia.
         11 ŋen ŋanṯa sara gerṯo đonaṯa, ganeinu đonḏǝṯa nǝŋwonḏaiee nǝŋǝlǝŋe iđia ŋen gënǝcu
         đǝbǝɽi ŋen ŋanṯa gënǝŋu gëndu ŋen ṯa ndǝ rǝmwa rëɽu ŋen, ŋen ŋǝlëɽǝŋu ŋiđ aŋfeṯe đeṯam.
         12 nṯia egeđa gǝnǝŋ, na gënǝŋu garno eđa gaiyo, leđa lǝlǝŋǝnu lwaiña kaiñ larno ropa
         elo na larno ebia eđǝbarlda.
         13 leđa ildi pređ laiyo laŋǝra nano ŋen ŋanṯa lerṯo đonaṯa. lënǝŋulu lero laneini ŋen
         iŋi ŋëɽǝnu orn laseicu nëiñua nwaldaŋ ldaŋǝnṯi, nṯia lënǝŋulu laṯa laɽ ilia na leđa
         liŋami alo.
         14 leđa ildi laɽwata ṯia lǝbërrǝŋaiđia ŋen ṯa labapwaiña alo ṯa aliđi esen.
         15 gǝbanṯa lënǝŋulu lwonaṯa loɽǝbaṯa alo isi lamiñau ṯa liga lëni ṯa aloɽǝbǝđiau.
         16 orn đeṯam lënǝŋulu labapwaiña alo yaŋǝra kaiñ yamiñaṯo alo isi, na alo isi labapwaiña
         yafo elo. ŋen ŋafǝṯia rǝmwa raber rirǝwano ṯa arënǝjǝni rǝmwa eren na rënǝŋu raṯoɽaṯo
         irnuŋ ŋen ŋanṯa ŋulu.
         17 ŋen ŋanṯa ibrayim gerṯo đonaṯa, gënǝŋu ganaiđo isag gaɽo đǝɽǝđǝnia ŋen ginḏeinu.
         gënǝŋu igi ŋen ŋëɽǝnṯǝma gameđǝño ṯa aŋǝnaiđe iđia gǝlëɽǝŋu gunto gaɽo đǝɽǝđǝnia,
         18 gënǝŋu igi ŋen ŋǝwërđǝnu ŋen ŋanṯa ŋu ṯa, ñere ñǝlaɽǝŋa ñiđ aiñënǝjǝni ñere ñisag.
         19 ibrayim gëndu ŋen ṯa rǝmwa raɽǝwađaṯa ratuđi leđa eŋǝɽaiñ. nṯia gënǝŋu guɽǝbinṯu
         isag ŋen ŋarno eđa gatuđinu eŋǝɽaiñ.
         20 ŋen ŋanṯa isag gerṯo đonaṯa, gënǝŋu gabuŋṯu yagub na isu ŋen ŋanṯa liga lamǝlu leṯo.
         21 ŋen ŋanṯa yagub gerṯo đonaṯa, ŋen gwonaṯa gabaiya gënǝŋu gabuŋṯu liđia liɽijan lǝyusǝf
         na gabuŋṯu rǝmwa ŋen guđǝrinṯu lǝfrala alo.
         22 ŋen ŋanṯa yusǝf gerṯo đonaṯa, ŋen gaɽiñađaṯo ŋuṯwëɽi đǝge gwaɽwata eŋen ŋǝleđa lisrayil
         lamiña alo imasr na gwalwaɽǝṯo leđa eŋen ŋaŋǝno ilëɽǝŋu liđ alɽaicau.
         23 ŋen ŋanṯa lǝŋgen na eṯen musa lerṯo đonaṯa, lënǝŋulu lalǝbicǝma nubwa niɽijin ŋen
         ŋanṯa laliŋeṯo ṯa iđia gaŋǝra kaiñ na lero liđǝña al ganun yelǝŋ.
         24 ŋen ŋanṯa musa gerṯo đonaṯa, ŋen goɽra đǝge, gënǝŋu ganeđo ṯa gënǝjǝnu iđia gǝŋere
         ŋǝfero,
         25 ŋen ŋanṯa gaṯa ŋen lananeini ŋen ŋubwa ŋeicia leđala ɽrǝmwa ŋaŋǝra ŋamiñaṯo ŋen ṯa
         gananeini đaŋǝra nano eŋen ŋeicia iđi đamǝndëđǝni taltal.
         26 gënǝŋu gëndu ŋen ṯa ŋen ŋubwa ŋeicia ŋananeiđǝnu ŋen ŋanṯa al masiya ŋaŋǝra kaiñ
         ŋamiñaṯo laŋge pređ laŋǝra lalo imasr, ŋen ŋanṯa gënǝŋu galiŋeṯo đapǝɽa.
         27 ŋen ŋanṯa musa gerṯo đonaṯa, gënǝŋu gamiño alo imasr na gero giđǝña đeieiano đelǝŋ
         ŋen ŋanṯa gaɽiñaṯa ŋen garno gǝseicia rǝmwa jaica jaica irri leđa lero laɽǝwađaṯia
         laseicia.
         28 ŋen ŋanṯa gerṯo đonaṯa, gënǝŋu giđu ŋen ŋal fissa na gafǝrǝjǝđia ŋǝfǝniŋa inëuwǝr
         ṯa mǝlaiyǝka iđi điđ ađela ađeɽiñe ñere ñaɽo ñǝɽwa ađǝlǝŋgiṯi.
         29 ŋen ŋanṯa leđa lerṯo đonaṯa lënǝŋulu luɽǝđu igal bar ibernia yore garno nḏuđa đonḏǝṯo,
         orn ndǝ leđa lalo imasr linḏeieu ṯa lëbǝđia ṯia lënǝŋulu laiyo eŋau.
         30 đonaṯađa uṯa igi gađaiđia alo yariya giɽu ndǝ leđa lisrayil labakađeiđia ñoman đenǝŋ
         nǝñamiñe ñeɽijan.
         31 ŋen ŋanṯa rayab igi gaɽ alaiñ gerṯo đonaṯa, gënǝŋu gero gabaiya leđala ildi laɽ ndǝl,
         ŋen ŋanṯa gënǝŋu gaŋǝnṯu leđa lǝđweinu ŋamǝɽa.
         32 na igǝbaṯa ṯau ṯǝŋ ? ŋen ŋanṯa liga lero igwaɽwata eŋen ŋǝjiḏawun na ŋǝbarag na ŋǝsamsun
         na ŋǝyafṯa na ŋǝḏawuḏ na ŋǝsamwil na ŋal anbiya.
         33 ŋen ŋanṯa leđa ildi lerṯo đonaṯa lënǝŋulu lađamo ŋǝlǝŋe ɽetǝɽeteo na liđu ŋen ŋuđǝrwaṯo
         na laneinu ŋen rǝmwa rëɽǝṯǝlo. lënǝŋulu landijǝđu ëiñua yǝyëbia,
         34 na landijǝđu ŋabǝɽa ŋisia, ldǝmiñe ṯa alǝɽiñǝm yoperreya. iđëbia lënǝŋulu lafiđu
         đonḏǝṯa kaiñ, na ldiđǝni loɽra lonḏǝṯo eđǝbwaiñǝđia na ldiđi leđa ldǝlëđiñǝṯia ildi
         lagielo.
         35 liji ɽrlda laneinu leđa elden ildi laiyo latuđinu eŋǝɽaiñ. leđa lǝmaṯan laneinu ŋen
         ŋubwa egaŋǝno, ŋen ŋanṯa laneđa lëbǝria ŋen, ṯa alneini đatođa đaŋǝra đamiñaṯa lorǝba.
         36 leđa lǝmaṯan lađamǝnu eŋen na lǝmaṯan lëpǝnu na lǝmaṯan lǝkëndǝnu uriđaga na lǝmaṯan
         lǝkëɽǝnu isijǝn.
         37 lënǝŋulu lamǝndeinu ŋwandraŋa lǝmaṯan, na lǝmaṯan lagǝlǝđǝniano, na lǝmaṯan labirnḏeinu
         kaiñ, na lǝmaṯan laɽiñǝnu yoperreya. lënǝŋulu lakaldaieo lëɽǝnu erna nano iyaŋala
         na yoɽo. lënǝŋulu lero laŋge ano, na laginu na labuđinu.
         38 alo yero yarijađaṯa ŋen ŋanṯa leđa ildi. lënǝŋulu lakaldaico eđǝñwa na naiyǝn ldǝfeṯe
         enǝbwa na ejǝṯo alo.
         39 rǝmwa raŋǝnṯu leđa ildi pređ ŋen ŋanṯa đonaṯa eđen, orn lënǝŋulu lero laneini ŋen
         rǝmwa rëɽu
         40 ŋen ŋanṯa rǝmwa rëɽǝṯǝndr ŋen ŋaŋǝra ŋamiñaṯo orǝba, ṯa lënǝŋulu alerṯe lǝbǝđǝni
         lǝɽiñǝđeini alǝsoŋ nëndr lǝgerr.

1 nṯia ŋen ŋanṯa lǝgerṯr leđa lwaiña kaiñ ildi laɽo đamǝđaṯa ildi lëđiṯǝndr, almiñr
         ŋen pređ nano iŋi ŋǝndǝgiriar na ŋen ŋeieia iŋi ŋëndǝndr kaiñ na alobǝđr đaɽiñaṯađa
         ŋen iđǝbaparjǝđia iđi lǝgënǝjǝndrau.
         2 aɽrǝmoṯr yesu igi gatuđu đonaṯa iđëndr na gëbǝđia đǝɽiñǝđeini. gënǝŋu gaɽiñaṯa ŋen
         ŋǝđuɽi nǝŋǝđame đirǝwano ŋen ŋanṯa đaŋǝra nano iđi đëɽǝnṯǝma na gënǝŋu gaɽa-ŋalo nḏaŋ
         đaŋaicǝba đǝkursi eŋǝlǝŋe ŋǝrǝmwa.
         3 lëldǝŋǝđeinr eŋen ŋǝlëɽǝŋu igi gaɽiñaṯa ŋen ŋubwa ŋeieia iŋi leđa leicia lanaicǝma,
         ṯa ñerṯe ñagaiewara walla ñagofǝđiano.
         4 eđǝgea ŋen ŋeieia eđalo đeṯam ñagađwađa orn ñagamǝlu ñagirǝwa ŋǝfǝni eŋalo.
         5 ñagaijǝbeinu eŋen iŋi ŋǝndnǝci ñere, iŋi ŋaṯa, ya ŋere ŋǝlëɽǝñi, ŋerṯe agađama đaṯoɽaṯa
         đelǝŋ rǝmwa, na ŋerṯe agofǝđiano ndǝ rënǝŋu raŋagǝriñaṯa.
         6 ŋen ŋanṯa elǝŋ rǝmwa raṯoɽaṯa leđa pređ ildi rubwaliya na raṯoɽaṯa leđa pređ ildi
         riđǝlo laɽo liđia ǝllëɽǝŋu.
         7 fǝŋen ŋanṯa đaṯoɽaṯa iđi ñagaɽiñaṯa ŋen. rǝmwa rǝndǝnanaicia ŋen garno liđia. ŋen
         ŋanṯa fiđia guŋga igi eṯen gaber gamaṯoɽaṯa?
         8 ndǝ ñagaber ñagaṯǝɽeinu garno liđia pređ lǝđeṯam ñagaɽo liđia larto na gerṯa liđia
         lǝđeṯam.
         9 na cum lǝgafr lǝgerṯr papanda lalo ildi laṯoɽaṯǝndr na lǝgubwarldiya. nṯia gerṯa
         ŋen đeṯam ṯa aldǝnaṯr eṯen gǝnusila inëndr orn alamǝṯr?
         10 papanda laṯoɽaṯǝndr iliga lobǝlano eŋen eŋen bǝɽan, orn rǝmwa rǝndaṯoɽaṯar eŋen iŋëndr
         ṯa arǝndamǝđaṯr ṯa aldǝtǝɽeṯǝrlda.
         11 iliga đaneiđǝnau đaṯoɽaṯa pređ đaber đǝndiđiar lǝgaŋǝrar nano. đǝndiđiar lǝgwanar.
         orn iliga lǝnḏurṯu đǝlǝŋa ŋen ŋuđǝrwaṯo eleđa ildi lërrǝŋeiniya.
         12 ŋen ŋafǝṯia tuđir raŋ eralo irri rildiano na onḏeicar ndria enalo ini nobano,
         13 na idr rad ruđǝrwaṯo ŋen ŋanṯa rǝmanǝña eralo ṯa đǝmanǝña iđi đaɽ ebǝco ađerṯe đamiña
         orn ṯa ađeiđini.
         14 iđr ŋen kaiñ ṯa ñamǝṯe iđëuṯaralo leđala pređ, na ṯa ñatǝɽeṯe, ŋen ŋanṯa leđa lero
         ltǝɽe laber liđ alseici elǝŋ rǝmwa.
         15 rǝmojǝđr eŋen ṯa eđa gǝnǝŋ aŋerṯe gǝfia eñaŋ gero gǝneini đǝbuŋṯia đǝrǝmwa. rǝmojǝđr
         eŋen ṯa ŋen ŋeicia ŋarno laŋge ildi lobǝđo laɽo ŋǝsia aŋerṯe ŋatođa na ŋëbǝđia đǝgerđe
         na ŋëbǝđia lǝmaṯan eñaŋ ñagataŋau.
         16 rǝmojǝđr eŋen ṯa eđa gǝnǝŋ eñaŋ aŋerṯe gëbǝđia mǝnna eŋen ŋǝđaɽaŋa lijila ɽrǝto walla
         ganeđa rǝmwa ŋen ŋarno isu igi giliđu ŋen ŋǝđǝrraṯa eŋen đǝlëɽǝŋu ŋen ŋanṯa ŋǝsa ŋǝlomanto.
         17 ŋen ŋanṯa ñagaliŋeṯo ṯa iliga lǝnḏurṯu ndǝ gwonaṯa gǝrraṯa iđǝbuŋṯia gënǝŋu ganiđǝnu
         ŋen ŋanṯa gero gafiđia liga ṯa gaŋgeiciau ŋen ŋǝlëɽǝŋu ŋeicia, đeṯam ndǝ gabapwaiña
         liga ṯia ŋwalŋa.
         18 ñaŋ ñagero ñageṯo aiyǝn nano iberni sina isi ñagaɽǝwađaṯa ñagǝbǝra, na isia nano
         isi yirrǝṯu, na ŋǝrǝmia nano na đabera nano iđi đatođo,
         19 na ole nano yǝđal na ole nano igi ŋen ŋǝlëɽǝŋu ŋiđu leđa lǝbekeɽǝđia ṯa ŋen ŋero
         ŋwomǝn tǝŋ aŋwalwaɽǝnṯǝlo,
         20 ŋen ŋanṯa lënǝŋulu lero laɽǝwađaṯa laɽiñaṯa ŋen iŋi ŋaneiđǝnu ṯa, ndǝ đwala walla
         wagǝnǝŋ đǝbǝra aiyǝn ŋen đeṯam ṯa ađǝmǝndeini ŋwandraŋa.
         21 na laŋge ildi lënǝŋulu laseicǝlo liđǝlo liđǝñalo kaiñ ṯia ṯa musa gaṯa, igagǝđiaŋǝno
         kaiñ ŋǝđaiñaŋa.
         22 orn ñaŋ ñageṯo aiyǝn nano ibernia siyun, irnuŋ nano gǝrǝmwa irri ramǝṯia, falo yursalim
         yelo, na mǝlaiyǝka nano ywaiña kaiñ isi yaber yaɽǝwađaṯa ywumađeini.
         23 ñageṯo eđǝrraiđia đoɽra đǝleđa ildi lǝlǝŋǝnu ananoŋ ildi lǝwërđǝnu elo, na ñageṯǝma
         nano igi gǝbirnḏeicia ŋen, igi gaɽ rǝrnwa eleđa pređ na elaŋge pređ, na ñageṯo nusila
         nano nǝleđa luđǝrwaṯo eŋen ildi liđǝnu laɽiñǝđeinu.
         24 ñageṯo yesu nano igi gaɽ al kufr iđǝrreiđia eŋen đǝmaijǝn igi ŋǝfǝni ŋǝlëɽǝŋu ŋǝfǝrǝjǝđǝnu
         ŋerṯo ŋen nano ŋaŋǝra ŋamiñaṯo ŋǝfǝni ŋabil.
         25 rǝmojǝđr eŋen ṯa ñagaber ñaganeđa rǝmwa irri raɽwata. ŋen ŋanṯa ndǝ leđa lero lamiña
         eđakǝme ŋen laneđo irri rabǝɽelo nano alo đeṯam kaiñ nëndr lǝgaber lǝgiđr almiñr eđakǝme
         ndǝ lǝganeđar irri rǝndǝbǝɽiar nano elo.
         26 iliga lakǝl lǝpǝnde ole gǝlëɽǝŋu gatësu alo, orn điñǝđi rënǝŋu rëɽu ŋen ṯa, lomanto
         tǝŋ igiđi yǝtësi gerṯa alo ikǝrǝŋ orn elo cum.
         27 ndǝ ralwaɽa, lomanto tǝŋ, rënǝŋu ramama ŋen ṯa laŋge ildi laɽǝwađaṯa lǝtësǝni liđ
         alǝmǝndëđǝni garno laŋge liđǝnu, ṯa laŋge ildi laber laɽǝwađaṯa lǝtësǝni liđ alṯëni.
         28 ŋen ŋafǝṯia alǝŋërṯr rǝmwa nanojaieajaiea ŋen ŋanṯa lǝganeinr ŋǝlǝŋe iŋi ŋaber ŋaɽǝwađaṯa
         ŋatësǝni, nṯia aliṯr rǝmwa ŋǝmëɽria ŋope mǝldin đubwađa na ŋǝđaiñaŋa
         29 ŋen ŋanṯa rǝmwa irëndr rarno isiya isi yoɽa.

1 ŋgiṯr đubwiđia ađǝfeṯe mǝldin.
         2 ñerṯe ñaŋgiṯi ŋen ṯa ñagǝbencia leđa egeɽa ildi liŋamia, ŋen ŋanṯa ṯia leđa lǝmaṯan
         lënǝcu mǝlaiyǝka eneɽa laijǝba.
         3 lëldǝŋǝđeinr elorldalanda ildi lëndǝnu isijǝn ŋen ŋarno ñaŋ ñagëndǝnǝlda isijǝn.
         lëldǝŋǝđeinr elorldalanda ildi lananeini ŋen ŋubwa ŋeicia ŋen ŋanṯa ñagafo egaŋǝno
         cum.
         4 ŋgiṯr leđa pređ alëndi ŋen ŋǝđǝmamǝđia ŋǝđaiñaŋa na ŋgiṯr đandra iđǝmamǝđia ađǝɽeṯe
         đatǝɽe, đataŋa đero kwai kwai. rǝmwa riđ arakǝme leđa pređ ildi lagera ŋen ŋǝđǝmamǝđia
         na ildi laɽo nalaiñ, ildi laɽaŋa lijila ɽrǝto.
         5 ñerṯe ñagubwa al gǝrusya, na beṯr elaŋge ildi ñagerṯǝlo, ŋen ŋanṯa rǝmwa raṯa ṯa,
         igaber igiđi yiŋgiṯi ṯa igǝndamicia na igaber igiđi endǝneđe.
         6 ŋen ŋafǝṯia lǝgaɽǝwađaṯar lǝgǝbaṯar đëɽǝniađa đǝñano ṯa, felǝŋ rǝmwa irri riñamǝđaṯa,
         igaber igiđi yiđǝñalo. fǝwande igi leđa laɽǝwađaṯa lëbǝđia lagiaiñi?
         7 lëldǝŋǝđeinr enǝlǝŋ ini enalo nǝpǝnde ini nërrǝŋaicǝnde ŋen ŋǝrǝmwa. lëldǝŋǝđeinr
         eđamǝndëđǝnia đǝđamǝṯia eđen na irnḏeier đonaṯa eđen.
         8 yesu masiya gaɽo gunto eŋen errega na điñǝđi na bǝɽǝbǝte.
         9 ñerṯe ñagamiñinia ŋenŋa ŋarto iŋi ŋaɽo ɽetǝɽeteo, ŋen ŋanṯa ŋen ŋaŋǝra ṯa nare enalo
         anonḏeicǝni đonḏǝṯađa đusila đǝrǝmwa na gerṯa ŋenŋa ŋǝđǝsa, iŋi ŋero ŋamǝđaṯo leđa
         ildi lëndu.
         10 nëndr lǝgerṯr ađuna isi leđa ildi lađuɽǝđǝnṯia kema đǝđǝbuŋṯia yal yawuḏ laber laŋginia
         alasau.
         11 aŋǝno iđwala iđi elǝŋ gǝkana gǝmama ŋǝfǝni eŋen alo yëđǝñinu yetǝɽe yamiñaṯa lorǝba
         pređ, ŋaɽo đǝɽǝđǝnia ŋen ŋanṯa ŋen ŋeicia, aŋǝno isi yuɽeini irnuŋ ndëuwǝr.
         12 nṯia eum yesu ganeinu ŋen ŋubwa ŋeieia irnuŋ ndëuwǝr ṯa aŋatǝɽe leđa ŋǝfǝniŋa ŋǝlëɽǝŋu.
         13 ŋen ŋafǝṯia almiñaṯǝmar nano irnuŋ ndëuwǝr alǝɽiñaṯr đađama ŋen ŋubwa ŋen ŋanṯaŋu.
         14 ŋen ŋanṯa lǝgerr irnuŋ ëli igi gǝbǝɽǝbǝte, orn lǝgabapwaiñar irnuŋ igi giđ aŋǝɽeṯe
         igëndr.
         15 alnanaiđr đǝɽǝđǝnia igal masiya iđi đaɽo đamia irǝmwa. fole igi gëiñua igi gananaicia
         irǝŋ gǝrǝmwa ŋaɽrwa.
         16 ñerṯe ñaŋgiṯi điđia đǝŋen ŋaŋǝra na đǝkarnǝđia đǝlaŋge eldalo, ŋen ŋanṯa đǝɽǝđǝnia
         ṯia đëbǝđia rǝmwa raŋǝra nano kaiñ.
         17 naṯr leđa laɽnda ikanisa na naicǝrldo ntam enalo. ŋen ŋanṯa lënǝŋulu larǝmoṯwa nusila
         enalo garno leđa ildi liđ aluɽǝbiṯi rǝmwa ŋen. ŋgiṯǝlo aliđi ṯia đaŋǝrađa nano na
         gerṯa đwanađa ŋen ŋanṯa ŋen ŋǝđwana ŋaber ŋiđ aŋǝndamǝđaṯe kwai kwai.
         18 ṯurṯr rǝmwa eŋen eŋaiñ. ŋen ŋanṯa nara enaiñ nero nǝndǝsǝki, na ñagwonaṯa ŋen eŋaiñ
         ṯa aŋuđǝrwaṯe elaŋge pređ,
         19 igandeɽǝđia ṯa ñiđi ṯia kaiñ ṯa igiđi endoɽǝbaṯe nano taltal.
         20 igǝbeɽǝđia ṯa rǝmwa irri rananaiđia đëuṯaralo na irri ratuđu elǝŋ igëndr yesu eŋǝɽaiñ
         igi điñǝđi gaɽo eđa goɽra gaŋǝra igi gǝsi yaŋala ŋǝfǝniŋa iŋi gënǝŋu gëndeiciya đǝrreiđia
         ŋen đǝmaijǝn iđi đafo bǝɽǝbǝte,
         21 ṯa rënǝŋu arǝndiđia ṯa ñaɽǝwađaṯe ñagëbǝđia ŋen pređ rënǝŋu ronaṯa na ṯa rënǝŋu ariđi
         ŋen iŋi ramiđia raŋǝra nano eñaŋ yesu al masiyaga. igǝbekeɽǝđia ṯa rǝmwa arǝnaneini
         ŋaɽrwa bǝɽǝbǝte. amin.
         22 igǝndeɽǝđia, lorldaiñ, ṯa ñǝne ŋen iŋi ŋǝđeɽǝđia đwalađa arano, ŋen ŋanṯa igǝwërđǝṯǝnde
         ađam gǝtefr ikǝrǝŋ.
         23 lǝŋeṯr ṯa oraiñ ṯimǝđawus gëbǝrnu isijǝn. ndǝ gënǝŋu giđ aŋaiñeṯe nano taltal nanda
         ñagiđi ñǝndeṯa nano.
         24 eɽǝđr nǝlǝŋ enalo pređ na leđa pređ ɽrǝmwa. leđa ɽrǝmwa lalo iṯalia leɽǝđǝnde.
         25 igǝbeɽǝđia ṯa đǝbuŋṯia đusila đǝrǝmwa ñafeṯǝlda pređ. amin.yagubyagubyagubyagubyagub

1 fiñi yagub, ñiŋgi igaɽ ebai gǝrǝmwa na gelǝŋ yesu masiya, igeɽǝđo leđa lǝŋǝɽwa ređ
         ldamiñe liɽijan ildi lǝlaldǝđǝnu alo pređ.
         2 lorldaiñ, ndǝ ñagǝbirnḏeinia eŋen ɽetǝɽeteo, aṯar ṯa ñagerṯo liga ṯa ñaŋǝreṯe nano,
         3 ŋen ŋanṯa ñagaliŋeṯo ṯa đirnḏeicia đǝđonaṯa eđalo đatuđia đwonḏǝṯa.
         4 orn ŋgiṯr đwonḏǝṯa ađǝɽiñǝđaṯe ŋǝmëɽria ŋǝlëɽǝŋu pređ ṯa ñaŋ ñǝɽiñǝđeini, ñerṯe ñagafo
         pwa eŋen ŋǝnǝŋ.
         5 ndǝ eđa gǝnǝŋ eñaŋ gaijǝba ŋen nǝsi ŋgiṯǝmar aŋeɽǝđe rǝmwa irri raliŋeṯa đǝño ndrǝnanaice
         leđa pređ laŋge ndrerṯe rǝlnaicia ŋen ŋeicia, na gënǝŋu giđ aŋǝneini đaliŋeṯa ŋen
         nǝsi.
         6 orn ŋgiṯǝmar aŋeɽǝđe rǝmwa đonaṯađa araga aŋerṯe gǝɽǝbǝđia nara, ŋen ŋanṯa eđa gǝbeɽǝđia
         rǝmwa na gǝɽǝbǝđo nara, gënǝŋu garno ŋawa đabera đǝpwa igal bar ṯaŋakaborṯo elo.
         7 ñerṯe ñaŋgiṯi eđa gakǝl aŋaṯa ṯa elǝŋ rǝmwa riđ arǝmanaice waŋge gǝnǝŋ.
         8 gënǝŋu gerṯo nara niɽijan ṯaŋǝtësǝnu eŋen pređ ŋǝlëɽǝŋu.
         9 ŋgiṯr eđa gǝkanisa igi gëbia eŋen aŋareṯe nano ŋen ŋanṯa giđǝnu goɽra,
         10 na ŋgiṯr eđa gwaiña đwala aŋareṯe nano ŋen ŋanṯa giđǝnu gǝta, ŋen ŋanṯa leđa ildi
         lwaiña đwala liđ alǝmǝndëđǝni ŋen ŋarno ŋǝđobǝra ŋǝŋaiña.
         11 ŋen ŋanṯa ëđǝñina yatođa yubwa nimuđi ŋaiña aŋǝno na ŋǝđobǝra ŋǝlëɽǝŋu ṯaŋiɽǝwǝṯalo,
         na ŋaiyo ŋǝlëɽǝŋu ŋiđ aŋǝmǝndëđǝni. nṯia eum eđa igi gwaiña đwala giđ aŋaiyǝṯe liga
         gëninia eŋen ŋǝlëɽǝŋu.
         12 eđa gaŋǝra nano đeṯam igi gaɽiñaṯo iđirnḏeicia đwonḏǝṯađa ŋen ŋanṯa ndǝ gënǝŋu gikirnḏeinu
         giđ aŋǝme ṯaj iđamǝṯia isi rǝmwa raṯa ṯa riđ arǝnaice leđa ildi lubwaiya.
         13 ndǝ eđa girnḏeinu ñerṯe ñamaŋgiṯi gǝbaṯa, rǝmwa raiñinḏeicia. rǝmwa raber raɽǝwađaṯa
         rirnḏeini eŋen ŋeicia, na rënǝŋu raber rǝbirnḏeicia eđa gǝnǝŋ.
         14 orn eđa ginḏeinu eŋen ŋeicia ndǝ đonaṯa đeicia đara gǝlëɽǝŋu đamabǝleđa, nḏǝmabǝrldiđinia
         nano.
         15 orn đonaṯa đǝŋen ŋeicia ndǝ đonḏaico đalǝŋa ŋen ŋeicia đǝge, na ŋen ŋeicia ndǝ ŋoɽra
         đǝge ŋama ŋǝɽaiñ.
         16 ñerṯe ñagǝbǝđǝni ŋađǝna, lorldaiñ ñaŋgi igubwandiya.
         17 đǝnaieia đame pređ na đǝnaicia pređ đǝɽiñǝđeinu đeṯo elo, đeṯo đaṯa nano garrerre
         igi gaɽo gunto jaica, na gafo eŋen ŋunto jaica, na ŋen ŋero ŋǝnǝŋ ŋaɽǝwađaṯa ŋamiđia
         garto tǝŋ.
         18 eŋen ŋǝđonaṯa đǝlëɽǝŋu rënǝŋu ralǝŋǝndr ŋenŋa ŋǝđeṯam ṯa alɽeṯe garno ŋǝlwa ŋananoŋ
         elaŋge pređ riđǝlo.
         19 lorldaiñ ñaŋgi igubwandiya, llǝŋeṯr ŋen iŋi. ŋgiṯr leđa pređ algirǝđǝṯe ole alne,
         na alerṯe laɽwatađaṯa nëiñua, na alerṯe đǝjeiciano taltal,
         20 ŋen ŋanṯa đeieiano đǝleđa đaber đaɽǝwađaṯa đëbǝđia ŋen ŋuđǝrwaṯo iŋi rǝmwa ronaṯa.
         21 ŋen ŋafǝṯia ŋgeicr ŋen ŋǝtaŋa pređ, na ŋen ŋǝnǝŋ ŋǝṯënu ŋeieia enare na aŋǝnṯr ŋen
         iŋi ŋandǝwëwëđiniau đǝđǝrnaṯađa aralo iŋi ŋaɽǝwađaṯa ŋëbǝria nusila enalo.
         22 orn ɽeṯr leđa ildi lëbǝđia ŋen, gerṯa leđa ildi lǝnna ikǝrǝŋ ildi lǝbǝđǝni ŋađǝna
         bǝɽan.
         23 ŋen ŋanṯa ndǝ eđa gǝnna ŋen na gaber gëbǝđia gënǝŋu garno eđa gǝsǝđeinu igalmandǝra,
         24 gënǝŋu gondaṯa aŋǝno ilëɽǝŋu nǝgabǝla na nǝŋaijǝbeini eŋen taltal ṯa gaɽo ṯau.
         25 orn eđa igi gaseiđu igal ganun yǝɽiñǝđeinu yǝđëbǝri, ṯaŋǝseicu, gënǝŋu gerṯa gaɽ
         eđa igi gǝnna orn nǝŋaijǝbeini eŋen orn gaɽ eđa igi gëbǝđia. gënǝŋu giđ aŋǝbuŋǝnṯi
         iđiđia đǝlëɽǝŋu.
         26 ndǝ eđa gabaṯa ṯa gateṯa rǝmwa na gaber gǝbenđia đaŋǝla đǝlëɽǝŋu orn gǝbǝđǝni ŋađǝna
         bǝɽan, ŋen ŋǝlëɽǝŋu ŋǝpiano.
         27 fǝŋen iŋi ŋatǝɽe na ŋuđǝrwaṯo đaṯa rǝmwa nëiñua, ṯa eđa aŋǝrǝmoṯe ñere iñi ñero lǝŋgenanda
         na eṯenanda, na liji ɽrlda ildi lǝṯëđǝnialo ebaŋgenanda laiyo eŋen eŋen ŋabɽwaŋǝno
         na ṯa gënǝŋu aŋǝrǝmujǝni gatǝɽe eŋen ŋalo.

1 lorldaiñ, ŋen ŋanṯa ñagëndu ŋen ŋelǝŋ igëndr yesu masiya igi gerṯo ŋaɽrwa, ñerṯe
         ñagwoṯa leđa egworǝb.
         2 ndǝ eđa gënṯǝndau ñagarraiđo, igi gerṯo al kaṯim ldornan yǝḏaǝb, nǝŋëɽǝni ndrena
         nano naŋǝra, na eđa gënṯu igi gaɽ ebai cum geicia ndrena
         3 na ñagaseicia eđa gerṯo ndrena naŋǝra nǝñamǝlwaɽǝṯi ṯa, elaŋ ŋaɽaŋalo ëli ŋope, orn
         ñalwaɽǝṯi eđa gaɽ ebai ṯa, đǝru tu walla ɽaŋǝñi erǝmanǝŋ,
         4 gerṯa ñagëndu eđa egworǝb na gerṯa ñagǝrnërnu leđa ildi lǝbirnḏeieia ŋen ildi leicia
         ŋaṯǝɽa ?
         5 nǝr lorldaiñ, ñaŋgi igubwandiya, gerṯa rǝmwa roṯo leđa ildi laɽo lǝbai alo ṯa alerṯe
         đonaṯa đwaiña na ṯa aɽrraṯe eŋǝlǝŋe iŋi rǝmwa rëɽǝṯǝlo ildi lubwaiya ?
         6 orn ñaŋ ñagirǝwu eđa ano gaɽ ebai. gerṯa leđa ilđi lwaiña đwala lǝndiṯia ŋen ŋwaiña
         ? gerṯa fǝŋulu ildi lǝndǝbǝrldeđeṯa nǝsǝria?
         7 gerṯa fǝŋulu ildi laɽwata irǝŋ geicia igi gaŋǝra igi ñagënǝjǝniau?
         8 ndǝ ñagarǝmoṯwa al ganun yǝrǝmwa đeṯam isi yǝwërđǝnu egađam gǝrǝmwa ṯa, bwiṯu eđaga
         gaɽ ëuwǝr gǝlaɽǝŋa garno agubwa etamga gǝlaɽǝŋa, agëbǝđia ŋope,
         9 orn nđǝ ñagwoṯo leđa egworǝb ñagëbǝđia ŋen ŋeicia na al ganun yǝndakarme ndǝ leđa
         lagera ŋen.
         10 ŋen ŋanṯa eđa gëbǝđia al ganun pređ orn gagera ŋen ŋunto giđ aŋakarmǝni eŋen pređ.
         11 ŋen ŋanṯa rënǝŋu irri raṯa, ŋerṯe agaɽaŋa wujiga garto, rënǝŋu raṯa cum, ŋerṯe agaɽiñǝđia.
         ndǝ agero agaɽaŋa wujiga garto orn agaɽiñǝđo agaɽ eđa igi gagero al ganun.
         12 ɽwatr na iđǝr ŋen garno leđa ildi liđ alirnḏeini igal ganun yǝđëbǝri.
         13 ŋen ŋanṯa đakǝme đero ŋabaiya ano egeđa igi gero ŋabaiya ano eleđa, orn ŋabaiyaŋǝno
         ŋađama đakǝme.
         14 lorldaiñ, ndǝ eđa gǝbaṯa ṯa gerṯo đonaṯa na gaber gëbǝđia ŋen ŋǝnǝŋ orn ŋen ŋamamađaṯa
         ṯau? đonaṯa đǝlëɽǝŋu đaɽǝwađaṯa đamëbǝri?
         15 ndǝ eđa gǝnǝŋ gǝkanisa, gaɽorra walla gaɽǝbwa, gero ndrena na gero gaberṯia aieǝba
         lomanaŋ,
         16 na eđa gǝnǝŋ eñaŋ gamǝlwaɽǝṯia ṯa, mbu iđëuṯaralo, ŋubwiṯano na ŋabeṯe, orn gero
         gamanaieia laŋge ilđi gǝlonaṯa ŋen ŋǝmamǝđaṯa ṯau?
         17 nṯia đonaṯa đaiyo ndǝ đafo alǝsoŋ đero ŋǝmëɽria.
         18 orn eđa gǝnǝŋ giđ aŋǝlwaɽe ṯa, agerṯo đonaṯa na igerṯo ŋǝmëɽria. ŋaicǝñi đonaṯa đǝlaɽǝŋa
         đero ŋǝmëɽria, na igiđ eŋaŋaice đonaṯa đǝlëɽǝñi ŋǝmëɽriaŋa ŋǝlëɽǝñi.
         19 agëndu ŋen ṯa rǝmwa raɽo runto? agiđu ŋope. nusila neieia nëndu ŋen ṯia cum ṯanǝgǝđiaŋǝno.
         20 aganǝŋa agero nđa, agaijǝba ṯa đonaṯa đero ŋǝmëɽria đaɽo ltam?
         21 gerṯa papa igëndr ibrayim gërrǝŋeiđǝnu ṯa guđǝrwaṯo eŋen ŋenŋa gënǝŋu giđu ndǝ ganaiđo
         isag, iđia gǝlëɽǝŋu nađuna?
         22 ñagaseicia ṯa đonaṯa điđu ŋen ŋǝmëɽriaŋa ŋǝlëɽǝŋu na đonaṯa điđǝnu đǝɽiñađeinu ŋǝmëɽriaŋa.
         23 na ŋen ŋaɽiñǝđeinu iŋi ŋǝwërđǝnu egađam gǝrǝmwa iŋi ŋalwaɽo ṯa, ibrayim gëndu ŋen
         ŋǝrǝmwa na ŋen iŋi ŋëɽǝnu ŋaɽo đuđǝrwaṯa eŋen rǝmwa nëiñua ŋen ŋanṯaŋu, nǝŋënǝjǝni
         đappa đǝrǝmwa.
         24 orn ñagaseicia ŋen ṯa eđa gërrǝŋeiđǝnu ṯa guđǝrwaṯo eŋen ŋǝmëɽriaŋa na gerṯa đonaṯađa
         đunto.
         25 nṯia cum gerṯa rayab, wuji igi gaɽ alaiñ, gërrǝŋeiđǝnu ṯa guđǝrwaṯo eŋen rǝmwa nëiñua
         ŋǝmëɽriaŋa ndǝ gaŋǝnṯu leđa ildi lǝđweinu na nǝŋǝlǝmiñi eđađ đarto?
         26 ŋen ŋarno aŋǝno yero ufuđano yaiyo nṯia cum đonaṯa đero ŋǝmëɽriano đaiyo.

1 lorldaiñ, ñerṯe ñaŋgiṯi leđa lwaiña eñaŋ alɽeṯe leđa ildi lǝbërrǝŋaiđia ŋen, ŋen
         ŋanṯa ñagaliŋeṯo ṯa nanda ñaŋgi ñagabërrǝŋaieia leđa ŋen ñagiđi ñakarmǝni ñagamiñaṯo
         lorǝba.
         2 nëndr pređ lǝgiđr mǝnna ñoman ñwaiña, na ndǝ eđa gǝnǝŋ gero gëbǝđia mǝnna eŋen gaɽwata
         gënǝŋu gǝɽiñǝđeini, na gaɽǝwađaṯa gabëkëndia aŋǝno yǝlëɽǝŋu eŋen pređ.
         3 nde lǝgǝbëɽia nǝmǝrṯa ŋabǝɽia ëiñua ṯa andǝnaṯe orn ñagarǝkëđia aŋǝno esen pređ.
         4 na upundri geŋau cum igi goɽra na đǝbera đaltwađa gënǝŋulu garǝkëđǝnia laŋgela ltefr
         kaiñ eŋen pređ iŋi leđa lwonaṯa ɽrǝkëđia.
         5 nṯia eum, đaŋǝla đaɽo waŋge gǝtefr na đëminia ŋen ŋoɽra. seiđr isia yǝtefr kaiñ yaɽǝwađaṯa
         aiyuɽi đǝñwa alo yabǝrano kaiñ.
         6 na đaŋǝla đaɽo isia na đaŋǝla đaɽ alo eŋen ŋeicia. elaŋge laŋǝno pređ fǝđaŋǝla iđi
         đëbǝđia aŋǝno pređ yataŋa, na đawaṯa ŋen ŋǝđamǝṯia na đënǝŋu đǝweicǝnu isiya yalo
         eŋen ŋubwa kaiñ.
         7 đwala pređ na ndǝfia pređ na laŋge larraɽalo na laŋge lǝŋau laɽǝwađaṯa lëlǝŋǝđeijǝni
         na lëlǝŋǝđeijǝni eleđa,
         8 orn eđa gero gǝnǝŋ gaɽǝwađaṯa gëlǝŋǝ-đeieia đaŋǝla. đënǝŋu đeicia na eđa gero gǝnǝŋ
         gaɽǝwađaṯa gǝđama, na đunḏeinu ŋǝsiaŋa iŋi ŋǝɽiñǝđia.
         9 fǝđaŋǝla iđi lǝgiabuŋṯiar elǝŋ yesu na đaṯa, na fǝđaŋǝla iđi lǝgiabuŋar leđa, ildi
         liđǝnu larno rǝmwa.
         10 egëiñua yento yamiña đǝbuŋṯiano na đǝboŋa. lorldaiñ, gǝbanṯa ŋen ŋero ŋǝbǝđǝni ŋaɽo
         ṯia.
         11 đoro đaɽǝwađaṯa đorwaiñǝđaṯa ŋawa ŋaiñǝla na ŋeɽe eđoro đunto?
         12 lorldaiñ, ebǝđa gaɽǝwađaṯa garldia ŋǝɽwatere na đǝṯǝmwa đaɽǝwađaṯa đarldia ŋǝbǝđa?
         na ŋawa ŋǝđiña ŋero ŋaɽǝwađaṯa ŋiđ aŋaiñǝleṯe eum.
         13 esegi eñaŋ galiŋeṯo ŋen nǝsi na galiŋeṯo ŋen ŋope? ŋgiṯu đamǝṯia đame đǝlëɽǝŋu ađërrǝŋaiđia
         ŋǝmëɽria ŋǝlëɽǝŋu đǝđǝrnaṯađa aralo đǝđaliŋeṯa ŋen nǝsi.
         14 orn ndǝ ñagerṯo ŋen ŋeɽe ŋǝđǝgiaṯa ŋen na đonaṯa đǝŋaŋwar enare enalo, ñerṯe ñagëminia
         bǝɽan na ñerṯe ñagagǝbiṯia ŋen alo ŋǝđeṯam.
         15 gerṯa fǝđaliŋeṯa ŋen nǝsi iđi đirǝwa elo, orn đalo, na đaŋǝno, na đǝnusila neieia.
         16 ndǝ đǝgiaṯa ŋen na đonaṯa đǝŋaŋwar lëni ŋen ŋiđ aŋfeṯe ŋurǝgǝđu na ŋen pređ iŋi ŋeicia
         cum.
         17 orn đaliŋeṯa ŋen nǝsi iđi đeṯo elo ananoŋ đatǝɽe, na đǝmama đëuṯaralo, na đǝđǝrnaṯaralo,
         na đǝnna ŋen, na đunḏeinu ŋǝbaiyaŋǝno na đarldiađa đaŋǝra, na đero đǝɽǝbǝđia nara,
         na đero ŋenano ŋǝɽiano.
         18 liđia lǝŋen ŋuđǝrwaṯo lawëđǝnu đëuṯađa aralo leđala ilđi latuđia đëuṯaralo.

1 đǝbwaiñǝđia eñaŋ đeṯo ŋga? na đǝgerđia eñaŋ đeṯo ŋga? gerṯa đǝđonaṯa đeieia eđalo
         iđi đëpǝđia elaŋge laŋǝno esalo?
         2 ñagwonaṯa laŋge na ñagero ñagaberṯia nṯia ñagaɽiñǝđia. ñagagiaṯa ŋen orn ñagaber
         ñagaɽǝwađaṯa ñagǝma laŋge ñagwonaṯa, nṯia ñagëpǝđia na ñagǝbwaiñǝđia. ñagero ñaga-berṯia
         laŋge ŋen ŋanṯa ñagero ñagabeɽǝđia.
         3 ñagabeɽǝđia na ñagero ñaganeinia ŋen ŋanṯa ñagabeɽǝđia mǝnna eŋen ŋǝđonaṯa đeicia
         eđalo.
         4 ñaŋ ñaŋgi ñagǝɽiano eŋen, ñagaijǝba ṯa đubwa ŋenŋa ŋalo đagea rǝmwa? orn eđa gǝnǝŋ
         igi gwonaṯa ṯa alo yaɽo đappa đǝlëɽǝŋu gënǝŋu gǝbǝđǝni bǝɽan gagea rǝmwa.
         5 ñagaṯa ṯa ŋen ŋǝpiano iŋi ađam gǝrǝmwa gaṯa, ṯa rǝmwa raɽ aŋwar ndrubwiṯi usilaga
         igi rëɽu ṯa aŋǝndaufeṯr?
         6 orn rënǝŋu rananaiđia đǝbuŋṯia đwaiña đusila. nṯia ađam gaṯa cum ṯa, rǝmwa ragea
         leđa ildi linia enare, orn rabuŋṯia leđa ildi lǝrra enare.
         7 naicr rǝmwa ntam enalo na ŋgiṯr rǝmwa arerṯe ŋǝlǝŋe enare enalo. đwađeinr seṯan na
         yënǝŋu yiđ endobǝđe nano.
         8 burgwađaṯr rǝmwa nano na rënǝŋu riđ arandǝburgwađaṯe nano. asǝnr raŋ ya leđa leieia,
         tǝɽeṯr nar enalo ñaganǝñaŋ ñaŋgi ñagerṯo ŋen ŋiɽijan.
         9 iđǝnr ñagirǝwano, anr na ñare. ŋgiṯr đurrǝmǝđa eđalo ađamërni đwana na đaŋǝra nano
         eđalo ađǝmërni đirǝwano.
         10 iđǝnr ñagǝrra enare elǝŋ rǝmwa nëiñua na rënǝŋu riđ arǝnđoɽre.
         11 lorldaiñ, ñerṯe ñagwaɽwataiđia ŋen ŋǝlorldalo ŋeicia. eđa igi gwaɽwata ŋen ŋorǝba
         ŋeicia, walla girnḏeicia orǝba, gënǝŋu gwaɽwato ŋen ŋal ganun ŋeicia na gabirnḏeieia
         al ganun. ndǝ aginḏeicu al ganun agaber agëbǝđia al ganun orn agabirnḏeieia ŋen ŋal
         ganun.
         12 eđa gunto ganaiđo al ganun na gabirnḏeieia, gënǝŋu igi gaɽǝwađaṯa gëbǝria na gagera.
         orn aganǝŋa fǝŋa esegi ṯa agabirnḏeicia ŋen ŋoralo?
         13 nǝr, ñaŋgi ñagǝbaṯa ṯa, ñagabǝṯa alo yǝnǝŋ nwaldaŋ điñǝđi walla eṯeɽe ñaɽaŋe tu iṯǝli
         gunto ñabwana na ñama al gǝrus.
         14 ñaganǝñaŋ ñagaijǝba ŋen ŋeṯeɽe, na đamǝṯia eđalo đaɽo ṯau? ñagarno ibwoɽua isi yafo
         liga lǝtefr orn niyerṯe.
         15 gǝbanṯa ñagǝbaṯa ṯa, nđǝ elǝŋ rǝmwa rameđǝño ñagamǝṯia orn ñiđi ṯea na ṯia.
         16 orn điñǝđi ñagëmima iđinia enare eđalo. đëminia pređ iđi đaɽo ṯia đeieia.
         17 eđa igi galǝŋinnano ŋen ŋame na gaber gëbǝđia gënǝŋu gëbǝđia ŋen ŋeieia.

1 nǝr, ñaŋgi ñagwaiña đwala, anr na ñare ŋen ŋanṯa ŋen ŋubwa iŋi ŋiđ aŋandeṯa nano.
         2 đwala eđalo đoṯo alo, na nđrena enalo nabapǝlđǝŋuđǝṯu.
         3 aḏ ḏaǝb na faḏḏa esalo yasiđu, na đasiđa eđen điđ ađaɽeṯe đamǝđaṯa đageande na điđ
         ađǝse aŋǝno esalo garno isia. ñagararreiđu laŋge lwaiña ŋen ŋanṯa ñoman ñǝnḏurṯu.
         4 đapǝɽa đǝleđa ilđi liđu ŋǝmëɽria ini enalo iđi ñagasaṯǝlo đabara pǝlelo. na ole gǝleđa
         ildi lwanḏo garǝmaṯo enënǝŋ nelǝŋ gǝlaŋge pređ.
         5 ñagafo alo ñagwaiña laŋge na ñagiđu ŋen pređ ñagwonaṯa. ñagamieo nar enalo ŋen ŋarno
         đwala đamieinṯu ŋǝɽaiñ.
         6 ñagakarmo na ñagaɽiño leđa luđǝrwaṯo eŋen na lënǝŋulu lero landuɽǝbiṯia ŋen ŋǝnǝŋ.
         7 orn iđr nar enalo nwalano, lorldaiñ, ŋen đela đamǝlu đelǝŋ yesu. eđa gëbǝđia gi gaṯurṯia
         ŋǝsa ŋame ŋǝđuđa nǝŋwalarano ŋen gamǝlu ganeinia rǝmwa rađǝne rerramia na rǝđoɽwađa.
         8 ñaganǝñaŋ cum, iđr nar enalo nwalano, na ñwonḏǝṯe enare, ŋen ŋanṯa đela đelǝŋ yesu
         đafo ṯwaiñ.
         9 ñerṯe ñaiyamǝđia ŋamǝɽa lorldaiñ, ṯa ñerṯe ñagakǝmǝni. elǝŋ igi gǝbikirnḏeicia ŋen
         gafǝnde nano.
         10 lorldaiñ, seier al anbiya isi ywaɽwata igirǝŋ gelǝŋ rǝmwa. yënǝŋulu yaɽo ŋamǝla ŋǝleđa
         laneinu ŋen ŋubwa na lwalarano.
         11 lǝgǝbaṯar ṯa leđa labuŋǝnṯu ildi laɽaŋa lwonḏǝṯo eŋen. ñagano ŋen ŋaiyub ṯa gaɽaŋo
         gwonḏǝṯo eŋen orn ñagaseicu ŋen elǝŋ rǝmwa riṯǝma nḏurṯu ŋen ŋanṯa elǝŋ rǝmwa gerṯo
         ara gobaŋǝno na gerṯo ŋǝbaiyano.
         12 orn, lorldaiñ, ŋen iŋi ŋaɽo ŋen ŋǝɽnda. ñerṯe ñagalǝfia kwai kwai eloga walla aloga
         walla waŋgega gwomǝn kwai kwai. ndǝ ñagǝbaṯa a, ŋgiṯr ŋen eŋalo aŋǝɽeṯe a, na ndǝ
         ñagǝbaṯa ndo, ŋgiṯr ŋen eŋalo aŋǝɽeṯe ndo, ṯa ñerṯe ñagakamǝm.
         13 eđa gǝnǝŋ eñaŋ ganeinu ŋen ŋubwa? ŋgiṯǝma aŋǝṯurṯi rǝmwa. eđa gǝnǝŋ eñaŋ gaŋǝra nano?
         ŋgiṯǝma aŋalǝŋiṯi rǝmwa.
         14 eđa gǝnǝŋ eñaŋ gwuma? ŋgiṯǝma aŋundǝđe nǝlǝŋ nǝkanisa na ŋgiṯǝlo aleɽǝđe rǝmwa eŋen
         ŋǝlëɽǝŋu almaiewađe ŋela nenda irǝŋga gelǝŋ yesu,
         15 na đeɽǝđia rǝmwa iđi đafo eđonaṯa điđ ađeiđi eđa gwuma na elǝŋ yesu giđ aŋǝmatuđi,
         na ndǝ gënǝŋu giđu ŋen ŋeieia ŋǝnǝŋ ŋiđ aŋgeini.
         16 miñeiđr ŋen eŋalo ŋeicia, na ekeɽǝđr rǝmwa eŋen ŋǝlorldalo ṯa ñeiđini. đeɽǝđia rǝmwa
         đeđa guđǝrwaṯo eŋen đëbǝđia ŋǝmëɽria ŋabǝɽaŋa ŋwaiña.
         17 iliya gaɽ eđa garnëndr na gënǝŋu geɽǝđo rǝmwa kain ṯa rǝmwa arerṯe rađǝne orn rero
         rađǝne nṯǝlia niɽijin na nubwa đenǝŋ nǝŋǝmiñe gunto.
         18 orn geɽǝđo rǝmwa tǝŋ na rǝmwa rađǝne na đuđa nḏalǝŋe đǝge.
         19 lorldaiñ, ndǝ eđa gǝnǝŋ eñaŋ gamiño eŋen ŋǝđeṯam na eđa gamoɽǝbaicia eđađ,
         20 lǝŋeṯr ṯa eđa igi guɽǝbǝđia eđa geieia eŋen ŋǝlëɽǝŋu ŋafo mǝnna gënǝŋu giđ aŋëbǝri
         usila geđa geieia eŋǝɽaiñ na giđ aŋǝtëri ŋen ŋeieia ŋwaiña.1 buṯrus1 buṯrus1 buṯrus1 buṯrus1 buṯrus

         1
1 fiñi buṯrus ñiŋgi igaɽo đǝđweinia đǝyesu masiya. igeɽǝđo leđa loṯǝnu ildi laɽ ilia
         ldǝlaldǝđǝnialo alo ibunṯus na alo igalǝṯiya na alo ikabǝḏukia na alo yasiya na alo
         ibiđiniya,
         2 ñaŋgi ñagwoṯǝnu eŋen ŋǝđaliŋeṯa đǝrǝmwa đaṯa iđi đafo ananoŋ ram, ñiđǝni ñagatǝɽe
         usilaga gatǝɽe ṯa ñǝne yesu masiya na ṯa ŋǝfǝni ŋǝlëɽǝŋu aŋǝndǝjeieǝbǝđiṯi nano. igǝbeɽǝđia
         ṯa đǝbuŋṯia na đëuṯaralo alǝɽǝjeini eñaŋ.
         3 igǝbeɽǝđia ṯa đaṯa rǝmwa relǝŋ igëndr yesu masiya arǝbuŋǝnṯi. eŋen ŋǝŋabaiya ŋoɽra
         ŋǝlëɽǝŋu, rënǝŋu ralǝŋendr lǝgǝmaijǝnr ṯa alerṯr ŋen iŋi ŋamǝṯia iŋi lǝgauṯurṯiar
         đatođađa đǝyesu masiya eŋǝɽaiñ,
         4 ṯa alerṯr đarraṯa iđi đaber điđ ađǝmǝndëđǝni na iđi đaber đǝtaŋa kwai kwai, na iđi
         đaber điđ ađapǝđe iđi đarǝmujǝnu egeɽa gǝrǝmwa elo ŋen ŋanṯa ñaŋ,
         5 ñaŋgi ñagarǝmujǝnu jaiea jaica ŋabǝɽaŋa ŋǝrǝmwa eđonaṯa ṯa ñame đëbǝrnia iđi đǝṯuɽeinu
         ṯa điđ ađǝlǝŋini iliga lǝnḏurṯu alo.
         6 ŋǝreṯr nano eŋen iŋi, orn điñǝđi iliga lobǝlano ŋen đeṯam ṯa ñananeini ŋen ŋubwa
         đinḏeiciađa đwaiña ɽetǝɽeteo.
         7 ŋen ŋafǝṯia ṯa đonaṯa eđalo iđi đǝđeṯam điđ ađǝndǝmǝṯi đame na ŋen ŋaŋǝra na ŋaɽrwa
         liga yesu masiya aŋǝŋeini, na đonaṯa iđi đaŋǝra đamiñaṯo aḏ ḏaǝb isi yamǝndëđǝni,
         isi yinḏeinu isia.
         8 ñagero ñagamaseieia kwai kwai orn ñagubwamaiya, na điñǝđi ñagaber ñagamaseicia orn
         ŋen ŋanṯa ñagëndu ŋen iŋu ñagaŋǝra nano đaŋǝrađa nano iđi đerṯo ŋaɽrwa na iđi leđa
         laber laɽǝwađaṯa lwaɽwatau,
         9 ŋen ŋanṯa ñagiđi ñarǝmaṯe alo iđǝđurwa eđonaṯa eđalo, fǝŋu đëbǝrnia đusila egalo.
         10 al anbiya isi yërrǝŋaiđu ŋen ram ŋǝđanaicia mǝɽǝmǝɽeñ iđi điđ ađǝndeṯa nano, yënǝŋulu
         yafo yabapwaiña na yafo yagagwonda ŋen ŋǝđëbǝria iđi.
         11 yënǝŋulu yafo ywonaṯa yapwaiña liga na ŋen ŋǝliga laɽo ṯau ildi usila gal masiya
         igi gafǝlau gwukurǝjaicau, ŋen usila gwaɽwato eŋen ŋeica ŋubwa iŋi al masiya giđ aŋǝneini
         na eŋen ŋǝŋaɽrwa iŋi ŋiđ aŋfeṯe nḏurṯu.
         12 ŋen ŋiđǝnu ŋǝlǝŋinu iŋulu ṯa yënǝŋulu yǝđuɽǝđǝnṯu gerṯa ntam enen orn ñaŋ eŋen iŋei
         ŋwalwaɽǝṯǝnđe điñǝđi leđala ildi lërrǝŋaicǝnde ŋen ŋaŋǝra ŋǝrǝmwa usilaga gatǝɽe igi
         gwǝđweinu elo. al mǝlaiyǝka yonaṯa kaiñ ṯa yagagwanda ŋen iŋei.
         13 ŋen ŋafǝṯia bǝɽeđr nano ñape sǝnđua na ñaṯurṯi ŋope đǝbuŋṯia đusila iđi điđ ađǝndǝneini
         iliga lǝđaŋaieia đǝyesu masiya.
         14 ɽeṯr ñere iñi ñǝnna ŋen ŋeṯen na ñerṯe ñagëbǝđia ŋen iŋi ŋeieia ñagafo ñagwonaṯa
         liga ñagafo ñagaijǝba ŋen ŋope,
         15 orn ŋen ŋarno rǝmwa irri rundǝđǝnde rënǝŋu ratǝɽe, tǝɽeṯr eŋen pređ eŋalo,
         16 ŋen ŋanṯa ŋen ŋǝwërđǝnu ṯa, tǝɽeṯr ñaganǝñaŋ ŋen ŋanṯa igënǝñi igatǝɽe.
         17 na ndǝ ñagwundǝđia rǝmwa ñaṯa, papa, rënǝŋu irri rinḏeieia leđa pređ eŋen ŋǝŋǝmëɽria
         eŋen, eđa gǝnǝŋ gero garto, fafr ŋǝđaiñǝŋa liga ñagafo ñagaɽ ilia alo,
         18 ŋen ŋanṯa ñagaliŋeṯo ṯa ñagero ñagapǝɽǝni eŋen ŋǝpiano iŋi eṯalanđa lërrǝŋaieǝnde
         ṯa ñaufeṯe, gerṯa laŋgela ildi lamǝndëđǝni garno faḏḏa walla aḏ ḏaǝb,
         19 orn ñagapǝɽǝnu ŋǝfǝniŋa ŋaŋǝra ŋal masiya igi garno ɽruma laɽiñađeinu lero ŋeniano
         ŋǝtefr ŋǝtaŋa kwai kwai.
         20 gënǝŋu gafo gëɽǝnu ŋen ŋanṯa ŋen iŋi liga alo yamǝlu yǝbǝđǝni, orn giđǝnu gǝlǝŋinu
         eleđa iliga lǝnḏurṯu alo ŋen ŋanṯa ñaŋ,
         21 ñaŋgi ñagëndu ŋen ŋǝrǝmwa gënǝŋuga irri ratuđǝma eŋǝɽaiñ nđrǝmanaiee ŋaɽrwa. nṯia
         đonaṯa eđalo na ŋen ñagaṯurṯiau, laŋge ildi, lafo irǝmwa.
         22 ŋen ŋanṯa ñagaṯoɽaṯo nusila enalo ṯa anǝtǝɽeṯe đǝnnađa đǝŋen ŋǝđeṯam na ñagubwa lorlđalala
         eŋen ŋuđǝrwaṯo, ŋen đeṯam ṯa ñagubwiđia araga gunto.
         23 ñagǝlǝŋǝnu ñagǝmaijǝn, gerṯa eŋǝlwa iŋi ŋamǝndëđǝni orn eŋǝlwa iŋi ŋaber ŋamǝndëđǝni,
         na fǝṯia ŋenŋa ŋǝrǝmwa irri ramǝṯia na rafo bǝɽǝbǝte.
         24 ŋen ŋanṯa aŋǝno pređ yënǝŋu yarno ŋaiña, na ŋaɽrwa ŋaŋǝno ŋënǝŋu ŋarno lǝđobǝra lǝŋaiña.
         ŋaiña ŋamuđia aŋǝno na ŋǝđobǝra nǝŋirǝwuṯa alo.
         25 orn ŋen ŋǝrǝmwa ŋafo bǝɽǝbǝte. ŋen iŋi ŋaɽo ŋen ŋaŋǝra ŋǝrǝmwa iŋi ŋërrǝŋeinǝnde.

1 ŋen ŋafǝṯia ŋgeicr ŋen pređ ŋeicia na ŋađǝna na ŋen ŋaɽo ŋiɽijan na đǝgiaṯa ŋen na
         đǝbwaiđia ŋen,
         2 na onaṯr ŋan iŋi ŋatǝɽe ŋusila ŋen ŋarno ŋere ŋǝta ŋǝɽolaŋ, ṯa ñoɽreṯe ŋanŋa iŋi
         ñëbǝrni,
         3 ŋen ŋanṯa ñagërrǝŋeinu eŋen eŋalo ṯa elǝŋ yesu gaŋǝra kaiñ.
         4 ndǝ ñaŋ ṯǝñamerldeṯo nano, gënǝŋu igi gaɽo lwandra ildi lamǝṯia, ildi laniđǝnu eleđa
         orn gëɽǝnu irǝmwa na laŋǝra kaiñ rënǝŋu nëiñua,
         5 ñagakabǝđeini ŋen ŋarno ŋwandra iŋi ŋamǝṯia ṯa ñaɽeṯe eɽa gusila na ṯa ñaɽeṯe kana
         yatǝɽe ṯa ñanaiđe yesu masiyaga đǝɽǝđǝnia đusila iđi rǝmwa riđ araŋǝnṯi.
         6 nṯia đeṯam, ŋen ŋanṯa ŋen ŋǝwërđǝnu egađam gǝrǝmwa ṯa, seicr, igǝbëɽia lwandra laɽnda
         lađuna alo isiyun ildi lëɽǝnu na laŋǝra kaiñ na eđa gero gǝnǝŋ igi gǝbendia ŋen ŋǝlëɽǝŋu
         giđ aŋiđǝni girǝwano.
         7 nṯia đamia đafo eđalo ñaŋgi ñagëndu ŋen ŋǝlëɽǝŋu, orn eleđa ildi laber lǝnna ŋen
         ŋǝlëɽǝŋu lwandra ildi leđa labijǝđia laneđo lënǝŋu điñǝđi laɽo lwandra ildi laɽnda
         lađuna,
         8 na lwandra ildi leđa labakëɽǝŋeiniau na lwandra ildi labakëɽǝŋaicia leđa. lënǝŋulu
         labakëɽǝŋeinia eŋen ŋǝrǝmwa ŋen ŋanṯa laber lǝnna na fǝŋen iŋi lënǝŋulu lëɽǝniau ananoŋ.
         9 orn ñaŋ ñagaɽo leđa loṯǝnu, na leđa ltǝɽe ildi laɽo kana, na lǝŋǝlǝŋe ŋëɽǝnṯu rǝmwa
         na leđa ildi alǝɽeṯe ɽrǝmwa đurri, ṯa ñërrǝŋaiđe ŋen ŋoɽra kaiñ ŋǝlëɽǝŋu irri rundǝđǝnde
         iŋǝrǝm ṯa ñafeṯe egarrerre gǝlëɽǝŋu igi gaŋǝra kaiñ.
         10 ananoŋ gerṯa ñagafo ñagǝŋǝlǝŋ, orn điñǝđi ñagaɽo leđa ɽrǝmwa. ananoŋ ñagero ñaganeini
         ŋǝbaiyaŋǝno orn điñǝđi ñaganeinu ŋǝbaiyaŋǝno.
         11 ñaŋ ñaŋgi igubwandiya, igǝndekeɽǝđia garno ilia na leđa liŋamia ṯa ñaneđe đonaṯa
         đeicia iđi đaŋǝno, iđi đǝbwaiñǝđia nusilana enalo jaica jaica.
         12 fafr ŋenŋa pređ eŋalo ŋuđǝrwaṯo eleđa laijǝba rǝmwa ṯa, ndǝ lënǝŋulu lǝbaṯa ŋen ŋeicia
         lageandr, lënǝŋulu alseici ŋen eŋalo ŋaŋǝra na ŋen ŋafǝṯia liđ alnaice rǝmwa ŋaɽrwa
         iloman ildi rǝmwa riđ arǝweṯa leđa nano.
         13 naicr leđa lerṯo ŋǝlǝŋe ntam enalo ŋen ŋanṯa elǝŋ yesu. naicr elǝŋ goɽra ntam enalo
         igi gafo leđa pređ nëiñua,
         14 na nǝlǝŋ eum ini gënǝŋu gwađwaṯǝlo ṯa alakǝme leđa ildi lëbǝđia ŋen ŋeieia, na ṯa
         alpǝɽe leđa ildi lëbǝđia ŋen ŋaŋǝra.
         15 ŋen ŋanṯa fǝŋen iŋi ŋǝrǝmwa ṯa ndǝ ñagëbǝđia ŋen ŋaŋǝra ñabwaiñe ŋen ŋǝma iŋi ŋǝpiano
         ŋǝleđa laijǝba ŋen nǝsi.
         16 fafr ñagarno leđa laber lǝbendǝni, orn ñerṯe ñagëbǝđia ŋen iŋi ṯa ŋarneṯe erena igi
         galǝbieo ŋen ŋeieia iŋi ñagëbǝđia. iđǝr ntam enalo ndǝ lǝbai ɽrǝmwa.
         17 naier leda pređ đamia. bwiđǝrya elorǝb. đǝñiṯr rǝmwa na naier elǝŋ goɽra đamia.
         18 ya leđa ñaŋgi ñagǝđuɽǝđǝnṯia leđa ɽrǝto eneɽa enen, naier leđa lerṯǝnde ntam enalo
         ŋǝđaiñaŋa, gerṯa lënǝŋulu ildi laŋǝra na laɽiñaṯa ŋen ikǝrǝŋ orn lënǝŋulu cum ildi
         lerṯo ŋen ŋǝɽiano.
         19 ŋen ŋaŋǝra kaiñ ndǝ eđa gǝnǝŋ ŋen ŋanṯa galiŋeṯo rǝmwa gaɽiñaṯa ŋen ŋǝđwana đǝlëɽǝŋu
         eŋen ŋubwa ŋeieia iŋi gënǝŋu ganeini.
         20 na ŋaɽrwa ŋafo ṯau ndǝ ñagaɽiñaṯa ŋen ŋǝđǝpwa iđi ñaganeini ŋen ŋanṯa ñagiđu ŋen
         ŋeicia? orn ndǝ ñagëbǝđia ŋen ŋaŋǝra na ñaganeini ŋen ŋubwa ŋeicia orn ñagaɽiñaṯa
         ŋen iŋi fǝŋen iŋi ŋaŋǝra kaiñ irǝmwa.
         21 đeṯam ñagwurǝndǝđǝnu ṯa ñafeṯe ṯia, ŋen ŋanṯa al masiya eum ganeinu ŋen ŋubwa ŋeieia
         ŋen ŋanṯa ñaŋ na gënǝŋu ganaieǝnde ŋen ṯa ñateṯe rǝmanǝña rǝlëɽǝŋu.
         22 gënǝŋu gero gëbǝđia ŋen ŋǝnǝŋ ŋeieia kwai kwai na ŋađǝna ŋero ŋǝfiđǝni egëiñua gǝlëɽǝŋu
         kwai kwai.
         23 gënǝŋu gađamieǝnu eŋen orn gero goɽǝbaico eŋen iŋi, gënǝŋu gananeinu ŋen ŋubwa ŋeicia
         orn gero gwaɽwata eŋen ŋeieia kwai kwai na ganaieo rǝmwa etam gǝlëɽǝŋu irri rǝbinḏeieia
         ŋen pređ đuđǝrwaṯađa.
         24 gënǝŋu gamo ŋen ŋeicia iŋëndr egaŋǝno ilëɽǝŋu nḏuɽi, ṯa nëndr alaiyr eŋen ŋeicia,
         na ṯa alamǝṯr ṯa aliđr ŋen ŋuđǝrwaṯo. ñaŋ ñageiđinu rëɽra rǝlëɽǝŋu irri gënǝŋu ganeinu,
         25 ŋen ŋanṯa ananoŋ ñagafo ñagamiño ñagwaṯo ŋen ŋarno yaŋala, orn điñǝđi ñagoɽǝbaṯo
         eđa nano igi gǝsi na garǝmoṯwa nusila enalo.

1 nṯia cum ya ñǝŋgenia, ŋen đeṯam ṯa ñaganaieia ebaŋgalanda ntam enalo eŋen pređ, ṯa
         ndǝ lǝmaṯan iŋulu lero lǝbendia ŋen ŋǝrǝmwa lënǝŋulu alǝmǝnṯi rǝmwa olega gero orn
         ŋenŋa ŋǝwasenanda,
         2 ndǝ laseicia ŋen ŋatǝɽe eŋalo ṯa ñagalnanaicia đame.
         3 ñerṯe ñaŋgiṯi laŋge ilđi ñagǝliyiđǝnia ŋaiyo ṯa aɽreṯe laŋge laŋǝno nano, garno đǝbǝɽeinia
         ŋǝɽwa walla ŋabǝɽe ŋǝḏaǝb walla nđrena nwaiña naŋǝra,
         4 orn đeṯam aɽreṯe laŋge lalǝbǝjǝnu egare, laŋge ildi laber liđ alǝmǝndëđǝni, na fusila
         igi gaɽo đǝđǝrnaṯaralo na gata ŋeniano. ŋen iŋi ŋaŋǝra kaiñ rǝmwa nëiñua.
         5 nṯia ŋenŋa iŋi liji ltǝɽe ɽrlđa lǝpǝnde ildi laṯurṯu ŋen irǝmwa liđǝnu ŋaiyo laŋǝra.
         lënǝŋulu lananaico ebaŋgenanđa ntam enen,
         6 ŋen ŋarno sara ganaṯo ibrayim eŋen pređ nǝŋǝmënǝci, elǝŋ. ñaganǝñaŋ ñagaɽo ñere ñǝlëɽǝŋu
         nđǝ ñagëbǝđia ŋen ŋame na nđǝ ñagaŋgiṯia ŋǝđaiña pređ.
         7 nṯia cum ya lṯenia, ŋen đeṯam ṯa ñagafo wasalǝla eŋen ŋǝđaliŋeṯa. na đeṯam ñagǝlnanaica
         đame lënǝŋulu ɽrlda ildi lëbia lamiñaṯo ɽrwa, ŋen ŋanṯa ñagǝɽǝbǝđia eđǝnaicia mǝɽǝmǝɽeñ
         đǝđamǝṯia, ṯa đaṯurṯia rǝmwa eđalo ađerṯe đǝnđǝgirima.
         8 fǝŋen ŋǝnḏurṯu alo ṯa đeṯam ñaŋ pređ ñafeṯe eŋen ŋunto, na ñagiaiđia ŋǝbaiyano, na
         ñubwiṯi lorlđalǝla na ṯa ñerṯe nara ñageyǝmađaṯa leđa, na ñarreṯe enare.
         9 na ñerṯe ñaguɽǝbiṯia leđa ŋen ŋeicia ilđi landǝnaicia ŋen ŋeicia na ñerṯe ñagađamica
         leđa eŋen ilđi lađamǝcǝnde eŋen, orn buŋṯǝrldo, ŋen ŋanṯa ñagaliŋeṯo ṯa ñagwurǝndǝđǝnu
         eŋen iŋi ṯa ñarraṯe iđǝbuŋṯia.
         10 ŋen ŋanṯa eđa gǝnǝŋ nđǝ gwonaṯa ṯa aŋǝreṯe nano iđamǝṯia na ṯa aŋǝseici ñoman ñaŋǝra,
         ŋgiṯǝmar aŋiđi đaŋǝla đǝlëɽǝŋu ṯa gaŋgiṯia ŋen ŋeicia na ëiñua ṯa aiyerṯe ywaɽwata
         ŋađǝna.
         11 na ŋgiṯǝmar aŋǝređe eŋen ŋeicia na aŋiđi ŋen ŋaŋǝra. ŋgiṯǝmar aŋǝpwaiñe đëuṯaralo
         orn aŋǝteṯe.
         12 ŋen ŋanṯa isi yelǝŋ rǝmwa yǝnwana leđa luđǝrwaṯo eŋen, na nënǝñia nǝlëɽǝŋu nǝnna
         đeɽǝđia eđen, orn isiano yelǝŋ rǝmwa yagea leđa ilđi lëbǝđia ŋen ŋeicia.
         13 fesegi gǝbǝɽunde alo yubwa ndǝ ñagëɽǝđiaŋǝno ñiđi ŋen ŋaŋǝra?
         14 orn ñagaŋǝra nano ndǝ ñagǝneini ŋen ŋubwa ŋeicia ŋen ŋanṯa ñaguđǝrwaṯo eŋen. ñerṯe
         ñagiđǝña ŋen ŋǝleđa ildi lageande kwai kwai na ñerṯe ñaŋgiṯi đu đǝndǝsano,
         15 orn điñiṯr al masiya enare enalo ṯa gaɽ elǝŋ. đuɽeinr jaiea jaiea ṯa ñukuɽǝbiṯi leđa
         pređ ŋen ildi lǝndeɽǝđia, fǝṯau ñagaṯurṯia ŋen. orn ŋen đeṯam ṯa ñǝlukuɽǝbiṯi ŋen
         đǝđǝrnaṯađa aralo na ŋǝđaiñaŋa,
         16 na ŋgiṯr nare enalo ini naɽwata đeṯam ṯa antǝɽeṯe jaiea jaica, ṯa ndǝ leđa lwaɽwata
         ŋen ŋeieia lageande lënǝŋulu ildi lǝđamǝeǝnde eŋen eŋalo iŋi ŋaŋǝra kaiñ igal masiya,
         liđ alirǝwano.
         17 ndǝ ñaganeini ŋen ŋubwa ŋeicia ŋen ŋanta ñaguđǝrwaṯo eŋen ndǝ rǝmwa ronaṯa ṯia fǝŋen
         iŋi ŋaŋǝra ŋamiñaṯa ŋen ṯa ñaganeini ŋen ŋubwa ŋeieia ŋen ŋanṯa ñageicia eŋen.
         18 ŋen ŋanṯa al masiya gënǝŋu gaiyo lomanto đǝge ŋen ŋanṯa ŋen ŋeieia, gënǝŋu igi guđǝrwaṯo
         eŋen ŋen ŋanṯa leđa lǝɽiano eŋen, ṯa aŋǝndǝmaṯr rǝmwa nano. gënǝŋu gaɽiñǝnu egaŋǝno,
         orn giđǝnu ṯa gamǝṯia igusil,
         19 na gënǝŋu gabǝɽo igusil na gërrǝŋaicu nusila ŋen ini nafo isijǝn,
         20 nënǝŋulu ini naneđo nǝnna pǝnde, liga đwalarano đǝrǝmwa đǝṯurwa eñoman iñi nua gafo
         gëbǝđiau đǝpundri iđi leđa lǝmaṯan ildi laɽo đenǝŋ ldǝmiñe liɽijin lafo lëbǝrniau
         eŋau.
         21 ŋen iŋi ŋawujǝnu garno mamuḏiya isi điñǝđi yǝndëbǝria đatwođađa đǝyesu masiya. mamuḏiya
         gerṯa yaɽo đwasǝni ŋǝrldeđa nano orn yaɽo đeɽǝđia đara gwaɽwata đeṯam ṯa aŋǝtǝɽeṯe
         rǝmwa nëiñua.
         22 na yesu masiya gabǝṯo elo na gafo nḏaŋ đǝŋaicǝba đǝrǝmwa na mǝlaiyǝka na ŋǝlǝŋe na
         ŋabǝɽa ɽetǝɽeteo lënǝŋulu liđǝnu ṯa lǝnna ŋen ŋǝlëɽǝŋu.

1 nṯia, ŋen ŋanṯa al masiya ganeinu ŋen ŋubwa ŋeicia egaŋǝno, ŋen đeṯam ṯa ñaŋ ñëndi
         đǝṯurwa iđi eŋen. ŋen ŋanṯa eđa ganeinu ŋen ŋubwa ŋeicia egaŋǝno gënǝŋu gaŋgiṯu ŋen
         ŋeieia đǝge,
         2 ṯa gënǝŋu aŋerṯe gafia mǝldin eŋen ŋeicia iŋi aŋǝno ywonaṯa, orn ṯa aŋfeṯe eŋen rǝmwa
         ronaṯa iliga ǝllëɽǝŋu lǝṯënu egaŋǝno.
         3 ŋen ŋanṯa liga labǝɽo lwalano ṯa ñagiđiau ŋen garno ŋen ŋǝleđa laijǝba rǝmwa, liga
         ñagafiau iđeieia ŋǝɽwa, na eŋen ŋeicia aŋǝno yonaṯa, na eđǝramǝɽua, na inamǝđia, na
         eđǝrraiđia đǝđǝṯia ŋuɽu, na iđukwǝđiñiṯia laŋge alo lǝpiano iđi đagera ŋen.
         4 leđa ildi laijǝba rǝmwa lirǝwano ŋen ŋanṯa ñaŋ ñerṯe ñagǝlaldǝñalda eŋen ŋǝđǝbǝreinialo
         na ŋen ŋafǝṯia lënǝŋulu laɽwato ŋen eŋalo ŋeieia.
         5 orn ŋen đeṯam ṯa lënǝŋulu liđ aloɽǝbaiee ŋen iŋi rǝmwa nëiñua, irri rađuɽeini ṯa
         rabinḏeicia leđa lamǝṯia na leđa laiyo.
         6 ŋen ŋafǝṯia eŋen iŋi ŋen ŋaŋǝra ŋǝrǝmwa ŋërrǝŋeinu eleđa ildi laiyo cum ṯa lënǝŋulu
         alinḏeinu eŋen ŋaŋǝno garno leđa, orn ṯa alamǝṯe igusila garno rǝmwa.
         7 orn đamǝndëđǝnia đǝlaŋge pređ đalo đafo ṯwaiñ. ṯuɽǝđeinr ñape sǝndua iđaṯurṯi rǝmwa.
         8 na ŋen ŋaɽnda, erṯr đubwiđia kaiñ eñaŋ ŋen ŋanṯa đubwiđia đatëria ŋen ŋwaiña ŋeicia.
         9 ërnicr leđa eñaŋ eneɽa enalo đamǝlađia ŋenŋa đero.
         10 ŋen ŋarno ñaŋ pređ ñaganeinu đǝnaicia đusila, đeṯam ñagamǝđaṯa lorldalanda đǝnaieiađa
         iđi, ŋen ŋarno leđa larǝmoṯwa đǝnaieia pređ ɽetǝɽeteo đǝrǝmwa ŋope.
         11 ndǝ eđa gǝnǝŋ gwaɽwata ŋen, ŋgiṯǝmar aŋiđi ṯia garno eđa gwaɽwata ŋen ŋǝrǝmwa. ndǝ
         eđa gǝnǝŋ gǝđuɽǝđǝnṯia lorlden, ŋgiṯǝmar aŋǝđuɽǝđǝni đonḏǝṯađa pređ iđi rǝmwa rǝnanaiđia,
         ṯa eŋen pređ rǝmwa arǝnaneini ŋaɽrwa yesu masiyaga. rënǝŋu rerṯo ŋaɽrwa pređ na ŋǝlǝŋe
         pređ bǝɽǝbǝte. amin.
         12 ya leđa lubwaniya kaiñ, ñerṯe ñagirǝwano ŋen ŋanṯa đǝnḏeieia isiaya iđi điđ ađǝndeṯa
         nano garno ndǝ ŋen ŋǝnḏirǝwiano ŋeṯǝnde nano,
         13 orn ɽeṯr ñagaŋǝra nano ŋen ŋanṯa ñagǝbenṯia eđǝɽǝbǝđia eŋen ŋubwa ŋeieia iŋi al masiya
         ganeinu, ṯa ndǝ ŋaɽrwa ŋǝlëɽǝŋu ŋiđ aŋǝŋeini ñagiđi ñaŋǝreṯe nano kaiñ.
         14 ñagaŋǝra nano ndǝ ñagađamǝeǝnu eŋen ŋen ŋanṯa ñagerṯo irǝŋ gal masiya, ŋen ŋanṯa
         iliga ildi usila gǝrǝmwa igi gerṯo ŋaɽrwa na ŋabǝɽa gafǝnde nano. lënǝŋulu laɽwata
         ŋen ŋusila gǝrǝmwa geieia orn ñaŋ ñagananaieia ŋaɽrwa.
         15 ñerṯe ñagaŋgiṯi eđa gǝnǝŋ eñaŋ ṯa aŋǝnemi ŋen ŋubwa ŋeicia ŋen ŋanṯa gënǝŋu gaɽiñǝđe
         walla gaɽ oɽom walla gëbǝđia ŋen ŋeicia jaica jaica walla gǝbwaiđia ŋen.
         16 orn nđǝ eđa gǝnǝŋ ganeini ŋen ŋubwa ŋeieia ŋen ŋanṯa gënǝŋu gaɽ al masiyi ñerṯe ñamaŋgiṯi
         ṯa aŋǝđiñiṯi ŋen nano, orn ŋgiṯǝmar aŋǝnaice rǝmwa ŋaɽrwa irǝŋga igi.
         17 ŋen ŋanṯa liga leṯo đǝge ildi đakǝme điđ ađǝtođau eleđa leɽa gǝrǝmwa, na ndǝ đakǝme
         đatođa inëndr ananoŋ, đamǝndađa đǝleđa ilđi laneđo ŋen ŋaŋǝra ŋǝrǝmwa điđ ađǝfeṯe
         ṯau?
         18 ndǝ ŋen ŋwonḏǝṯo ṯa eđa guđǝrwaṯo eŋen giđ aŋëbǝrni, leđa ildi laneđo rǝmwa na lafo
         eŋen ŋeieia liđ alɽeṯe ṯau?
         19 ŋgiṯr leđa ildi laneini ŋen ŋubwa ŋeieia eŋen ŋǝrǝmwa aliđi ŋen ŋuđǝrwaṯo mǝldin
         na alnaiee rǝmwa nusila enen ṯa arǝɽromǝṯe irri riđu laŋge pređ na ruđǝrwaṯo eŋen.

1 igënǝñi ñiŋgi igaɽ elǝŋ na đamǝđaṯa đǝŋen ŋubwa ŋeicia iŋi al masiya ganeinu, na
         ñiŋgi igǝbenṯia iđǝɽǝbǝđia đǝŋaɽrwa iŋi ŋiđ aŋǝŋeini, igënǝñi igǝbekeɽǝđia nǝlǝŋ eñaŋ
         kaiñ,
         2 ṯa ñǝsi yaŋala irǝmwa isi yaɽo leđa ǝllëɽǝŋu ildi lafǝndau, ñaɽrǝmoṯe gerṯa ŋen ŋanṯa
         ŋen iŋi ŋaɽo đeṯam eñaŋ orn ŋen ŋanṯa ñagwonaṯa ñagǝlǝsi, na gerṯa eŋen ŋeicia ṯa
         ñǝmame laŋge orn ñëɽǝđiṯiaŋǝno.
         3 ñerṯe ñageicuɽǝđicia leđa elo ildi ɽrǝrnwa ñagǝɽrǝmoṯwa orn ñaɽeṯe ŋamǝla eyaŋala
         ṯa aiyǝndirnḏeiei eŋen pređ.
         4 na ndǝ eđa gaɽ elǝŋ eleđa lǝsi yaŋala giđ aŋela ñaŋ ñagiđi ñaneini ṯaj isi yerṯo
         ŋaɽrwa isi yaber yiđ aiyapǝđe.
         5 nṯia eum ya lëđǝmwa naier leđa loɽra ntam enalo. ñaŋ pređ naicr lorldalo ntam enalo,
         ñakaseini erena egweya gǝđǝta egare, ŋen ŋanṯa rǝmwa ragea leđa ildi linia enare,
         orn rabuŋṯia leđa ildi lǝrra enare.
         6 ŋen ŋafǝṯia naier rǝmwa ntam enalo đǝtađa enare eđaŋ đǝlëɽǝŋu đwonḏǝṯo, ṯa ndǝ liga
         lafo ŋope rënǝŋu riđ arǝndabǝee elo.
         7 naicǝmar ŋen pređ eŋalo ŋǝđu đǝnđǝsano, ŋen ŋanṯa rënǝŋu rǝnđǝnwana.
         8 twođr ñape sǝndua ŋen ŋanṯa eđa gageande, igi seṯan, yënǝŋu yǝbakaldaica garno dëbia
         iđi đǝbara na đapwaiña waŋge đaɽǝwađaṯa đǝsa.
         9 đwađr na ñonḏǝṯe eđonaṯa ŋen ŋanṯa ñagaliŋeṯo ṯa lorldalo alo pređ lananeinia ŋen
         ŋubwa ŋeieia ŋen ŋarno ñagananeinia.
         10 na rǝmwa irri rënǝŋu rananaiđia đǝbuŋṯia pređ đusila, irri rundǝđǝnđe al masiyaga
         ṯa ñënṯi eŋaɽrwa ŋǝlëɽǝŋu ŋǝbǝɽǝbǝte rënǝŋu riđ arǝndǝtuđi arǝnđënđi alo na rid arǝndonḏǝjaice
         ndǝ ñaganeinu ananoŋ ŋen ŋubwa ŋeicia iliga lobǝlano.
         11 rënǝŋu rerṯo ŋǝlǝŋe pređ bǝɽǝbǝte. amin.
         12 igawërđǝṯǝnđe ađam igi gobǝlano đaŋđa đǝsilǝwanus, gënǝŋu igi igǝbaṯa ṯa gaɽ oraiñ
         guđǝrwaṯo eŋen, ṯa yǝndonḏǝjaiee na ṯa yǝndǝlwaɽǝṯi ṯa đeṯam ŋen iŋi ŋaɽo đǝnaicia
         mǝɽǝmǝɽeñ đǝrǝmwa. ɽaŋr ñagwonḏǝṯo eŋen iŋi.
         13 gënǝŋu gaɽǝbwa igi gafo alo ibabil, igi ñagwuṯǝnǝlđa, na margus iđia gǝlëɽǝñi leɽǝđǝnde.
         14 ekeɽǝđǝđr đǝkëndǝđiađano đatǝɽe. igǝbeɽǝđia ṯa đëuṯaralo ađǝnđaufeṯe pređ ñaŋgi ñagafo
         igal masiya.2 buṯrus2 buṯrus2 buṯrus2 buṯrus2 buṯrus

1 fiñi siman buṯrus ñiŋgi igaɽ ebai gǝyesu masiya na đǝđweinia đǝlëɽǝŋu, igeɽǝđo leđa
         ildi lǝneinu đonaṯa đaŋǝra iđi đunto iđi lǝgerṯr, ŋenŋa ŋuđǝrwaṯo ŋǝrǝmwa irri raɽo
         đëbǝrnia iđënđr, yesu masiya.
         2 igǝbeɽǝđia ṯa đǝbuŋṯia đusila na đëuṯaralo alaɽǝjeini eñaŋ đaliŋeṯađa đǝrǝmwa na
         đǝyesu elǝŋ igënđr.
         3 ŋabǝɽa iŋi yesu gerṯo ŋen ŋanṯa fǝŋu rǝmwa ŋananaicǝndr laŋge pređ đeṯam ṯa alamǝṯr
         na ṯa alfeṯr eŋen ŋǝrǝmwa đaliŋeṯađa đǝlëɽǝŋu iđi lǝgerṯr igi gunđǝđeinǝndr nano,
         ŋaɽrwaŋa ŋǝlëɽǝŋu na đameđa kaiñ đǝlëɽǝŋu.
         4 ŋenŋa iŋi gënǝŋu gǝnaieǝnđr ŋen ŋoɽra ŋaŋǝra kaiñ iŋi ŋëɽǝnu ṯa ŋiđ aŋfeṯe, ṯa ŋenŋa
         iŋi ñaŋ ñënṯi eđǝɽǝbǝđia eŋen ŋǝrǝmwa liga ñagamiño đǝge eŋen ŋeicia iŋi ŋafo alo
         ŋen ŋanṯa đonaṯa đeieia.
         5 ŋen ŋanṯa ŋen iŋi, nḏǝjeicr ŋen ŋǝɽwano ṯa ñaɽǝjaiee đonaṯa eđalo ŋenŋa ŋuđǝrwaṯo,
         na ṯa ñaɽǝjaice ŋen ŋuđǝrwaṯo đaliŋeṯađa,
         6 na ṯa ñaɽǝjaiee đaliŋeṯa đërǝkǝđiađa aŋǝno, na ṯa ñaɽǝjaice đërǝkǝđia aŋǝno đwalađa
         arano, na ṯa ñaɽǝjaice đwalarano điđiađa đǝŋen ŋǝrǝmwa,
         7 na ṯa ñaɽǝjaice điđia đǝŋen ŋǝrǝmwa đubwiđiađa na ṯa ñaɽǝjaiee đubwiđia đubwađa leđala
         lalo.
         8 ndǝ laŋge ildi lafǝndau ldaɽǝjeini lënǝŋulu liđ alǝndiđi ṯa ñerṯe ñagaɽaŋa mǝɽǝmǝɽeñ
         walla ñerṯe ñagaɽaŋa đarlđia đero eđaliŋeṯa đelǝŋ igëndr yesu masiya.
         9 na eđa gero gaberṯia laŋge ildi gënǝŋu gaŋǝlisi na garmiṯu na gënǝŋu gaijǝbeinu eŋen
         ŋǝđaṯoɽaṯa iđi gënǝŋu ganeinu eŋen ŋǝlëɽǝŋu ŋananoŋ iŋi ŋeieia.
         10 ŋen ŋafǝṯia, lorldaiñ, nḏǝjeicr ŋen ŋǝɽwano ṯa ñërrǝŋaiđe ṯa đeṯam ñagundǝđǝnu na
         ñagwuṯǝnu. ndǝ ñagëbǝđia ṯia ñagaber ñagiđi ñaɽǝŋeini kwai kwai,
         11 nṯia ñagiđi ñaneini đënṯia đaŋǝra ŋaɽrwaŋa eŋǝlǝŋe ŋǝbǝɽǝbǝte ŋelǝŋ igëndr igi gëbǝrndr,
         yesu masiya.
         12 ŋen ŋafǝṯia igandǝlëldǝŋǝđaieia eŋen iŋi jaica jaica orn ñagaliŋeṯo ŋen iŋi na ñagwonḏǝṯo
         eŋen ŋǝđeṯarn iŋi ñaganeinu đǝge.
         13 igaṯa ṯa ŋen ŋaɽo đeṯam ndǝ igandǝtuđi đǝlëldǝŋǝđaieađa eŋen, liga igafo mǝldin egeɽa
         igi gaŋǝno,
         14 ŋen ŋanṯa igaliŋeṯo ṯa đǝŋgeieia đaŋǝno ilëɽǝñi đafo ṯwaiñ đǝge, ŋen ŋarno elǝŋ igëndr
         yesu masiya gaŋaieǝñi.
         15 igëndǝ-jeieu ŋen ndano ṯa ñalëldǝŋǝđeini eŋen iŋi pređ jaiea jaica ndǝ igaiyo.
         16 ŋen ŋanṯa nanda ñagero ñagatǝṯa ŋen ŋǝđǝmwađǝni ndǝ ñagwalwaɽǝṯǝnde ŋen ŋǝŋabǝɽa
         na ŋǝđela lelǝŋ igëndr yesu masiya, orn ñagananda ñagaseicu ŋaɽrwa ŋǝlëɽǝŋu đurri.
         17 ŋen ŋanṯa rǝmwa đaṯa ranaieǝma đame na ŋaɽrwa ndǝ ole gamǝnṯǝma nano irǝmwa irri
         rerṯo ŋaɽrwa ŋoɽra na ole igei gaṯa, fǝŋu igi iđia gǝlëɽǝñi gubwamya, igaŋërṯǝma nano
         kaiñ.
         18 ñagananda ñagano đurri ole igei gǝmǝnu elo liga ildi ñagafǝlda gënǝŋu naiyǝn yakǝl
         yatǝɽe.
         19 nṯia lǝgerṯr đamǝđaṯa đomǝn tǝŋ ŋen ŋanṯa ŋen ŋal anbiya. ñagëbǝđia ŋen ŋaŋǝra ndǝ
         ñagarǝmoṯwa ŋen iŋi garno lamba ildi lawađialo yaɽo ŋǝrǝmia, liga ëđǝñina yamǝlu yabǝṯwa
         elo na toɽǝl đamǝlu đǝtwođa enar enalo.
         20 lǝŋeṯr ŋen iŋi ŋaɽnda ṯa eđa gero gǝnǝŋ gaɽǝwađaṯa gokoɽǝbaiea eŋen ŋǝnǝŋ ŋǝwërđǝnu
         egađam gǝrǝmwa ŋaṯǝɽaŋa ŋǝlëɽǝŋu,
         21 ŋen ŋanṯa ŋen ŋero ŋǝnǝŋ ŋǝrǝmwa ŋeṯo eŋaṯǝɽa ŋǝleđa bǝɽan orn leđa ltǝɽe ɽrǝmwa
         lwaɽwata ŋen ndǝ usila gatǝɽe gǝrǝmwa gađwađǝlo enare.

1 ananoŋ anbiya eŋaɽǝwen yafo eleđa, ŋen ŋarno leđa liđ alǝndaufeṯe ildi lǝbërrǝŋaiđia
         ŋen ŋǝŋaɽǝwen. lënǝŋulu liđ alënǝei ŋen ŋǝɽiano iŋi ŋagera, na lënǝŋulu labǝlaica
         elǝŋ yesu igi giliđǝlo, nṯia lënǝŋulu liđ almamǝṯia ntam enen đamǝndëđǝnia taltal.
         2 leđa lwaiña liđ alteṯe ŋen eŋen ŋǝđeieia ŋǝɽwa, na ŋen ŋanṯa ŋulu leđa liđ alwaɽe
         ṯa ŋen ŋǝđađ đǝđeṯam ŋeicia.
         3 ŋen ŋanṯa lënǝŋulu lamiñeđǝñano liđ alǝndǝse gǝrus ŋenŋa ŋǝpiano iŋi lënǝŋulu lëbǝđia
         bǝɽan. đakǝme eđen iđi đwalwaɽǝnu pǝnde đero đǝfia mǝɽǝmǝɽeñ na đamǝndëđǝnia eđen
         đero đandra.
         4 rǝmwa rero raŋgiṯia mǝlaiyǝka ndǝ yënǝŋulu yiđu ŋen ŋeieia, orn rauwǝṯǝlo alo isi
         yëɽǝnu ŋen ŋanṯa seṯan na mǝlaiyǝka ilëɽǝŋu na rënǝŋu rëɽǝlo iŋǝrǝm kaiñ ṯa aiyǝṯurṯi
         đakǝme,
         5 na rënǝŋu rero raŋgiṯia alo pǝnde, orn rëbǝru nua, igi gërrǝŋaiđu ŋen ŋuđǝrwaṯo,
         na leđa lwomǝn đenǝŋ ldǝmiñe liɽijan, liga rënǝŋu rëɽu ŋawa ŋobǝđo ŋwaiña alo eleđa
         ildi laneđo ŋen ŋǝlëɽǝŋu.
         6 na rënǝŋu rakǝmo alo isǝḏum na igamoura ṯa aiyǝmǝndëđǝni ndǝ ruɽǝlo ndrǝliđi ubwana,
         nṯia riđǝlo laɽo ŋamǝla eleđa ildi liđ alneđe ŋen ŋǝlëɽǝŋu.
         7 orn rënǝŋu rëbǝru lot igi guđǝrwaṯo eŋen na igi ara gǝlëɽǝŋu gǝđǝrnađeinialo jaiea
         jaiea ŋen ŋanṯa đeieia ŋǝɽwa đǝleđa leieia.
         8 ŋen ŋanṯa liga eđa igei guđǝrwaṯo eŋen lafǝlda usila gǝlëɽǝŋu igi guđǝrwaṯo eŋen
         gafo gasǝnu ëđǝñëđǝñin na ulǝŋgǝlǝŋ ŋenŋa ŋeicia eŋen iŋi gënǝŋu gǝseicu na gano.
         9 ndǝ elǝŋ yesu giđu ŋen iŋi, đeṯam gënǝŋu galiŋeṯo fǝṯau gamiña leđa ildi lëbǝđia
         ŋen ŋǝrǝmwa iđinḏeicia, na galiŋeṯo eum fǝṯau garǝmoṯwa leđa ildi laneđo rǝmwa ṯa
         alakǝmini iloman ildi rǝmwa riđ arakǝme alo,
         10 na lënǝŋulu lamiñaṯo leđa ildi, fǝŋulu ildi labeicia ŋen ŋaŋǝno na lafo eđonaṯa eđen
         đeicia iđi đǝliđia ltaŋa, na ilđi lađama ŋǝlǝŋe. lënǝŋulu labǝɽiṯia ŋenano na lëbǝđia
         ŋen enar enen, na lero liđǝñalo ndǝ lwaɽwata ŋen ŋǝleđa ŋeicia ilđi lerṯo ŋaɽrwa,
         11 orn mǝlaiyǝka isi yonḏǝṯo kaiñ na yerṯo ŋabǝɽa ŋwaiña yamiñaṯo leđa ilđei yënǝŋulu
         yaber yǝlǝsiki niyǝlwaɽe ŋen eŋen ŋeicia rǝmwa nëiñua.
         12 leđa ilđi larno đwala đero ŋaṯǝɽa iđi điđǝnu ṯa ađëndǝni ađǝɽiñǝni, na lënǝŋulu lwaɽwata
         ŋen ŋǝlaŋge ŋeieia ildi lero laliŋeṯǝlo, nṯia liđ alǝmǝndëđǝni đǝge ŋen ŋarno đwala.
         lënǝŋulu liđ alneini ŋen ŋǝɽiano ŋen ŋarno lananaiđo ŋen ŋǝɽiano.
         13 lënǝŋulu lǝbaṯa ṯa ŋen ŋaŋǝra nđǝ lafo inamǝđia ëđǝñin. lënǝŋulu leieia na lataŋa
         lđaŋǝreṯe nano eđonaṯa eđen đaŋǝno liga lënǝŋulu ñagasǝlda.
         14 isi esen yonaṯa liji laɽo nalaiñ ikǝrǝŋ na yaber yaɽǝwađaṯa yabeṯa eŋen ŋeieia. lënǝŋulu
         labirldiđinia leđa nano ildi lǝtësǝni eŋen. lënǝŋulu lërrǝŋaicu nare enen ṯa namǝñeđǝñano.
         lënǝŋulu laɽo ñere ñabuŋǝnu.
         15 lënǝŋulu laŋgiṯu đađ đuđǝrwaṯo ldǝmiñaṯe eđǝṯwa. lënǝŋulu lateṯo đađ iđi đǝbalam
         iđia gǝbǝsor, gënǝŋu igi gubwa đapǝɽađa đǝŋen ŋeicia,
         16 orn gafo gagarǝñeinu ŋen ŋanṯa ŋen ŋǝlëɽǝŋu iŋi ŋafo mǝnna. đwala iđi đaijǝba đwaɽwata
         đënǝŋu đwaɽwata olega gǝleđa nḏađǝñiṯi ŋen ŋaɽ ëɽi ŋǝnabi.
         17 leđa ilđi laɽo ṯia lënǝŋulu larno lǝbu lero ŋawano na larno ibwoɽua yabǝliđǝnu đaberađa
         ndǝ rǝmwa rađǝne na rǝpǝniano, na ŋǝrǝm ŋoɽra kaiñ ŋamiñaṯo ŋǝrǝmia pređ ŋëɽǝnṯǝlo.
         18 lënǝŋulu lwaɽwata ŋen ŋǝpiano kaiñ đonḏǝṯađa eđonaṯa đeieia đaŋǝno na lënǝŋulu labirlđiđinia
         leđa nano eŋen ŋǝđeicia ŋǝɽwa ilđi lëni lamiña eleđa lafo mǝnna.
         19 lënǝŋulu lǝlwaɽǝṯa leđa ṯa alerṯe lǝbakasǝni eŋen ŋǝnǝŋ, orn lënǝŋulu laɽo lǝbai
         lǝđagera, ŋen ŋanṯa eđa gaɽ ebai gǝŋen ŋǝnǝŋ iŋi ŋamađama.
         20 nđǝ leđa lamiña eŋen ŋalo iŋi ŋiđǝlo ltaŋa ŋen ŋanṯa lënǝŋulu laliŋeṯo elǝŋ igëndr
         yesu masiya igi gaɽo đëbǝri, orn lënǝŋulu liđ alakeini tǝŋ na alađamǝni ŋenŋa iŋi
         ŋalo, đǝfia eđen đǝnḏurṯu đeieia kaiñ đamiñaṯo đǝfia eđen đǝnëiñua.
         21 gǝbanṯa lënǝŋulu lero laliŋeṯo đađ đǝŋen ŋuđǝrwaṯo, ŋen iŋi ŋaŋǝra kaiñ ŋamiñaṯo
         ŋen ṯa lënǝŋulu lafo laliŋeṯo đađ iđi, orn lauwǝṯu ŋen ŋëɽua nano iŋi ŋatǝɽe iŋi lënǝŋulu
         laneinu.
         22 eleđa ilđi ŋen iŋi ŋawujǝnu ŋaŋeini ṯa aŋfeṯe đeṯam, ṯa ŋina ŋoɽǝbaṯa elaŋge ildi
         ŋënǝŋu ŋabiđǝlo, na cum ŋen ŋwomǝn ŋawujǝnu ṯa, uṯǝra igi gwasǝnu gaɽobǝđia ṯa aŋǝtǝraɽe
         eŋaica.

1 ya leđa lubwaniya, igawërđǝṯǝnde điñǝđi nađam niɽijan, na enađam ini igwonaṯa ṯa
         igatuđi ŋaṯǝɽa eŋalo iŋi ŋatǝɽe đǝlëldǝŋǝđaieiađa eŋen,
         2 ṯa ñalëldǝŋǝđeinia eŋen iŋi al anbiya yatǝɽe yaɽwata ananoŋ, na ŋen ŋelǝŋ yesu igi
         gaɽo đëbǝria iŋi nanda ñaŋgi ñagaɽo đǝđweinia ñaganaieǝnde.
         3 ananoŋ, đeṯam ñagaliŋeṯo ŋen iŋi, ṯa eñoman ñǝnḏurṯu leđa liđ alela ildi lonaṯa lađama
         ŋen ŋǝđeṯam, ildi lafo eđonaṯa eđalo đeieia,
         4 na ildi lǝbaṯa ṯa, đela đǝlëɽǝŋu đuŋga iđi rǝmwa rëɽu? ŋen ŋanṯa iliga papanda lǝpǝnde
         laiyau laŋge pređ laɽo lunto mǝldin laŋgela ildi lafo ananoŋ ŋen alo yiđǝnu.
         5 ŋen ŋanṯa lënǝŋulu lonaṯa ṯa laijǝbaṯa ŋen ṯa pǝnde elo yafo na alo yafo yiđǝnu ŋenŋa
         ŋǝrǝmwa eŋau na ŋawaŋa,
         6 na ŋawaŋa eum alo yamǝndëđǝnu, liga alo yaɽo ŋawa pređ.
         7 orn ŋenŋa iŋi ŋaɽo ŋunto ŋǝrǝmwa elo na alo ildi lafo điñǝđi lëɽǝnu ŋen ŋanṯa isia
         na larǝmujǝnu ŋen ŋanṯa loman ilđi leđa laijǝba rǝmwa liđ alakǝmǝniau na liđ alǝmǝndëđǝniau.
         8 orn ñerṯe ñagaijǝbeini eŋen iŋi ŋunto, ya leđa lubwaniya, ṯa eŋaṯǝɽa ŋelǝŋ yesu lomanto
         larno nṯǝli alǝf na nṯǝli alǝf narno lomanto.
         9 elǝŋ yesu gero gëbǝđia ŋen iŋi gënǝŋu gëɽu ṯwarran, ŋen ŋarno leđa lǝmaṯan labaṯa
         ṯa ŋen ŋafo ŋiđǝnu ṯwarran, orn gënǝŋu gaɽiñaṯa ŋen eŋalo đwalađa arano, ŋen ŋanṯa
         gënǝŋu gaber gwonaṯa ṯa eđa gǝnǝŋ giđ aŋǝmǝndëđǝni kwai kwai orn ṯa leđa pređ lerṯo
         liga ṯa alǝŋgiṯi ŋen ŋeieia.
         10 loman lelǝŋ yesu liđ alela ŋen ŋarno oɽom. iloman lakǝl laŋge lelo liđ alǝmǝndëđǝni
         ŋǝɽǝldiaŋa na ropa riđ arǝlaldabǝre aŋalga gubwa na alo na ŋen pređ ŋǝlëɽǝŋu ŋiđ aŋërrǝŋeini.
         11 ndǝ laŋge ildei pređ liđ alǝmǝndëđǝni ṯia, ŋen đeṯam ṯa ñagaɽo leđa laŋǝra. đeṯam
         ñagiđi ñafeṯe eŋen ŋatǝɽe na eŋen ŋaŋǝra rǝmwa nëiñua,
         12 ŋen ŋanṯa ñagaṯurṯia na ñagamǝđaṯa đela đǝloman ɽrǝmwa ṯa ađela taltal iđi điđ ađiđi
         elo ṯa aiyuɽi na ṯa yiđ aiyǝmǝndëđǝni, na ropa ṯa arǝlaldabǝre aŋalga gubwa.
         13 ŋen ŋanṯa ŋen iŋi rënǝŋu rëɽu nëndr lǝgaṯurṯiar elo imaijǝn na alo imaijǝn ildi ŋen
         ŋuđǝrwaṯo ŋiđ aŋfeṯǝlau.
         14 ŋen ŋafǝṯia ya leđa lubwaniya, ŋen ŋanṯa ñagaṯurṯia ŋen iŋi, nḏǝjeicr ŋen ŋǝɽwano
         ṯa yesu giđ aŋfiđi ṯa ñagafo eđatǝɽe pređ, đǝskinia đero, na iđëuṯaralo.
         15 aṯarjaica jaica ṯa đwalarano đelǝŋ yesu đaɽo đëbǝrnia, garno oraiñ bulus igi gubwaniya
         kaiñ, gawërđǝṯǝnde đaliŋeṯađa ŋen nǝsi iđi gënǝŋu ganeinu, ṯa ñiđi ṯia.
         16 bulus gwaɽwata ŋen iŋi enađam pređ nǝlëɽǝŋu. ŋen ŋǝmaṯan enađam nǝlëɽǝŋu ŋafo ŋabɽwaŋǝno
         ṯa ñaliŋeṯe, na leđa ildi laijǝba ŋen nǝsi na lǝtësǝni enare lërkǝđeiđia ŋen iŋi garno
         lënǝŋulu lërkǝđeiđia ŋen pređ ŋađam gǝrǝmwa, nṯia lǝmama đamǝndëđǝnia entam enen.
         17 nṯia ya leđa lubwaniya, ŋen ŋanṯa ñagaliŋeṯo ŋen iŋi ananoŋ, rǝmojǝđr ŋen jaiea jaica
         ṯa ñerṯe ñagǝŋgeinia eŋen ŋǝrǝmwa mǝnnaga gǝleđa ildi laneđo ŋǝlǝŋe, nṯia cum ṯa ñerṯe
         ñagǝbǝɽia eđwonḏǝṯa iđi ñagerṯo điñǝđi.
         18 orn oɽreṯr eđwonḏǝṯa đusila na eđaliŋeṯa pređ đelǝŋ igëndr igi gëbǝrndr, yesu masiya.
         igǝbeɽǝđia ṯa ŋaɽrwa aŋǝmaneini điñǝđi na bǝɽǝbǝte.1 yuanna1 yuanna1 yuanna1 yuanna1 yuanna

1 ŋen iŋi ŋafo ananoŋ iŋi nanda ñagano na iŋi ñagǝseicu isiya, iŋi ñagwanwano na ñagapǝrro
         raŋra eŋen ŋǝđamǝṯia.
         2 đamǝṯia iđi đërrǝŋeiđǝnu na nanda ñagaseieu na ñagaɽo đamǝđaṯa na ñagǝndǝlwaɽǝṯia
         iđamǝṯia iđi đǝbǝɽǝbǝte iđi đafo đaṯaga na iđi đërrǝŋeinǝnde.
         3 nanda ñagǝndǝlwaɽǝṯia ŋen iŋi ñagaseieu na ñagano ṯa ñaŋ eum alɽǝbǝđr eŋen. đǝɽǝbǝđia
         iđi eŋen eđaiñ đafo đaṯaga na iđiaga gǝlëɽǝŋu yesu masiya.
         4 na nanda ñagǝwërđia ŋen iŋi ṯa đaŋǝra nano eđaiñ ađǝɽiñađeini.
         5 fǝŋen iŋi ñaganaṯǝma na ñagǝndǝlwaɽǝṯia, ṯa rǝmwa raɽ arrerre na ŋǝrǝmia ŋero iŋu
         kwai kwai.
         6 ndǝ lǝgǝbaṯar ṯa lǝgǝɽǝbǝđiar eŋen ŋuga orn ndǝ lǝgǝbǝrldar iŋǝrǝm, nëndr lǝgaɽr
         len na lǝgaber lǝgëbǝđiar ŋen ŋǝđeṯam.
         7 nđǝ lǝgǝbǝrldar egarrerre ŋen ŋarno gënǝŋu gafo egarrerre lǝgǝɽǝbǝđiar eŋen lđǝɽo,
         na ŋǝfǝni ŋǝyesu, iđia gǝlëɽǝŋu, ŋǝndǝtǝɽiar eŋen pređ ŋeieia.
         8 nđǝ lǝgǝbaṯar ṯa lǝgerr ŋen ŋeieia lǝgiđǝnr ŋađǝna bǝɽan na ŋen ŋǝđeṯam ŋero inëndr.
         9 ndǝ lǝgamiñr ŋen iŋëndr ŋeieia gënǝŋu gerṯo ŋen ŋuđǝrwaṯo nṯia giđ aŋǝndǝŋgǝđeier
         ŋen iŋënđr ŋeieia na giđ aŋǝndwasr eŋen pređ ŋǝɽiano.
         10 nđǝ lǝgǝbaṯar ṯa lǝgerr lǝgëbǝđiar ŋen ŋeicia lǝgamiđiar gaɽǝwen na ŋen ŋǝlëɽǝŋu
         ŋero ŋǝfia inëndr.

1 ya ñere ñǝlëɽǝñi, igǝndǝwërđǝṯia ŋen iŋi ṯa ñerṯe ñagëbǝđia ŋen ŋeieia, orn ndǝ eđa
         gëbǝđia ŋen ŋeieia lǝgerṯr eđa gǝnǝŋ igi gaɽo đamǝđaṯa gǝbekeɽǝđia đaṯa kaiñ eŋen
         iŋëndr. fǝŋu yesu masiya igi guđǝrwaṯo eŋen.
         2 gënǝŋu gaɽo đǝŋgeieia đǝŋen iŋënđr ŋeieia na gerṯa ŋen iŋënđr ŋeicia ikǝrǝŋ orn ŋen
         ŋeieia ŋǝleđa pređ lalo eum.
         3 lǝgaliŋeṯr đurri ṯa lǝgamaliŋeṯar ndǝ lǝgëbǝđiar ŋen ŋǝlëɽǝŋu.
         4 eđa gǝnǝŋ igi gǝbaṯa, igaliŋeṯǝma, orn gaber garǝmoṯwa ŋen ŋǝlëɽǝŋu gënǝŋu gaɽǝwen
         na ŋen ŋǝđeṯam ŋero iŋn kwai kwai.
         5 orn eđa igi ṯaŋǝrǝmoṯo ŋen ŋǝlëɽǝŋu, đeṯam đubwa đǝrǝmwa đǝbǝđǝni đǝɽiñǝđeinu iŋu.
         ndǝ ŋen iŋi ŋafo inëndr lǝgaliŋeṯr ṯa lǝgafr iŋu.
         6 ndǝ eđa gǝbaṯa ṯa gafo iŋu ŋen đeṯarn ṯa gënǝŋu ṯaŋiđu ŋen garno al masiya giđu.
         7 ya leđa lubwaniya, gerṯa ŋen ŋǝmaijǝn iŋi igǝndǝwërđǝṯia orn ŋen ŋananoŋ iŋi ñagano
         ananoŋ. ŋen ŋananoŋ fǝŋu ŋen ñagano nëiñua.
         8 orn fǝŋen ŋǝmaijǝn iŋi igǝnđǝwërđǝṯia, ŋen ŋanṯa ŋǝrǝmia ŋamǝnđëđǝni na arrerre gǝđeṯam
         gǝwađialo đǝge. al masiya giđu ŋen iŋi ṯa ŋaɽo đeṯam, na ŋaɽo đeṯam eŋen eŋalo.
         9 eđa igi gǝbaṯa ṯa gafo egarrerre orn ganeđo orǝba gënǝŋu gafo iŋǝrǝm mǝlđin.
         10 eđa igi gubwa orǝbaga gënǝŋu gafo egarrerre na wagero gǝnǝŋ gafo egarrerre gëbǝđia
         eđa gǝbëɽǝŋeini.
         11 orn eđa igi ganeđo orǝba gënǝŋu gafo iŋǝrǝm na gǝbǝrlđa iŋǝrǝm. na gaijǝba alo ŋen
         ŋanṯa ŋǝrǝm ŋiđǝma gǝrǝmiṯu.
         12 ñere, igǝndǝwërđǝṯia ŋen ŋanṯa ŋen eŋalo ŋeieia ŋǝŋgeinu đǝge ŋen ŋanṯa irǝŋ gal
         masiya.
         13 lṯenia, igǝndǝwërđǝṯia ŋen ŋanṯa ñagaliŋeṯǝma igi gafo ananoŋ bǝɽǝbǝte. lëđǝmwa,
         igǝndǝwërđǝṯia ŋen ŋanṯa ñagađamo eđa geieia. ñere, igǝwërđǝṯǝnde ŋen ŋanṯa ñagaliŋeṯo
         đaṯa.
         14 lṯenia, igǝwërđǝ-ṯǝnde ŋen ŋanṯa ñagaliŋeṯǝma igi gafo ananoŋ bǝɽǝbǝte. lëđǝmwa,
         igǝwërđǝṯǝnde ŋen ŋanṯa ñagwonḏǝṯo na ŋen ŋǝrǝmwa ŋafǝndau, na ñagađamo seṯan.
         15 ñerṯe ñagubwa aloya walla laŋgela ildi lalo. ndǝ eđa gǝnǝŋ gubwa ŋenŋa ŋalo gënǝŋu
         gero gubwa đaṯaga.
         16 ŋen ŋanṯa ŋen pređ iŋi ŋafo alo, đonaṯa đaŋǝno đǝŋen ŋeieia na đonaṯa đisi ṯa ywanwana
         ŋen ŋeicia, na đinia enare nǝleđa lerṯo laŋge lwaiña iđi đǝpiano, ŋen iŋi ŋero ŋeṯo
         đaṯa nano orn ŋeṯo alo.
         17 alo na ŋen ŋalo iŋi leđa lonaṯa kaiñ lamǝndëđǝm, orn eđa igi gëbǝđia ŋen rǝmwa ronaṯa
         gënǝŋu giđ aŋfeṯe bǝɽǝbǝte.
         18 ñere, liga lǝnḏurṯu leṯo đǝge na ŋen ŋarno ñagano ṯa eđa goɽra giđ aŋela gǝbernia
         gageo al masiya đeṯam leđa leṯo lwaiña đǝge ildi lageo al masiya. ŋen ŋafǝṯia lǝgaliŋeṯr
         ṯa liga lǝnḏurṯu leṯo đǝge.
         19 lënǝŋulu lamiñǝndrau orn gerṯa lǝldëndr. gǝbanṯa lënǝŋulu lǝldëndr ṯa lǝgaɽaŋarlda.
         lënǝŋulu lamiño ṯa ŋen aŋǝlǝŋini ṯa lënǝŋulu gerṯa lǝldëndr.
         20 orn ñaŋ pređ ñagëɽǝnu usila nano gatǝɽe, na ñaŋ pređ ñagerṯo đaliŋeṯa.
         21 igero igǝndǝwërđǝṯia ŋen ŋanṯa ñagaijǝba ŋen ŋǝđeṯam orn ŋen ŋanṯa ñagaliŋeṯo ŋen
         ŋǝđeṯam, na ŋen ŋanṯa ŋaɽǝwen ŋero iŋi ŋeṯo eŋen ŋǝđeṯam.
         22 esegi gaɽǝwen igi gabǝlaiea yesu ṯa gaɽo al masiya? feđa igi gageo al masiya igi
         gabǝlaiea đaṯa na iđia.
         23 eđa igi gabǝlaiea iđia gënǝŋu gaijǝba đaṯa. orn eđa igi gǝbërrǝŋaiđia ŋen ŋiđia gënǝŋu
         gerṯo đaṯa eum.
         24 ñaganǝñaŋ, ŋgiṯr ŋen iŋi ñagano ananoŋ aŋǝndaufeṯe. ndǝ ŋen iŋi ñagano ananoŋ aŋǝndaufeṯe
         ñaŋ cum ñagiđi ñafeṯe igiđia na iđaṯa.
         25 fǝŋen iŋi gëɽǝṯǝnde, đamǝṯia đǝbǝɽǝbǝte.
         26 igawërđǝṯǝnde ŋen iŋi eŋen ŋǝleđa ildei lonaṯa lǝndiđia ŋađǝna.
         27 orn ñaganǝñaŋ, usila gatǝɽe igi ñaganeinu gafǝndau, na gerṯa đeṯam ṯa eđa gǝndërrǝŋaicia
         ŋen. gënǝŋu gǝndërrǝ- ŋaicia ŋen pređ na gaɽo đeṯam, gerṯa gaɽǝwen, na ŋen ŋarno gërrǝŋaieǝnde,
         fafr igal masiya.
         28 na điñǝđi ñere, fafǝmarau ṯa lǝgëɽǝnr đǝñano ndǝ gënǝŋu giđ aŋǝmiñaṯe, na ṯa alerṯr
         lǝgirǝwarano, na ṯa alerṯr lǝgamaređiar nano ndǝ geṯo.
         29 ndǝ ñagaliŋeṯo ṯa gënǝŋu guđǝrwaṯo eŋen ñagaliŋeṯo ṯa leđa pređ ildi luđǝrwaṯo eŋen
         lǝlǝŋǝnu iŋu.

1 wei đeṯam, đubwa đǝđaṯa đoɽra kaiñ iđi gubwandriya ṯa lǝgënǝjǝnr ñere ñǝrǝmwa. na
         đeṯam lǝgaɽr ñere ñǝrǝmwa. leđa lalo lero lǝndaliŋeṯar ŋen ŋanṯa laijǝba al masiya.
         2 ya leđa lubwaniya, lǝgaɽr ñere ñǝrǝmwa điñǝđi, orn ŋen ŋamǝlu ŋǝlǝŋini ṯa lǝgiđr
         alɽeṯr ṯau. orn lǝgaliŋeṯr ṯa ndǝ gënǝŋu giđ aŋǝndǝmiñǝṯr lǝgiđr almarneṯr ŋen ŋanṯa
         lǝgiđr almaseier đurri.
         3 leđa pređ ildi laṯurṯia ŋen iŋi ŋafo iŋu lënǝŋulu lǝbǝđǝni ltǝɽe bǝɽan ŋen ŋarno
         gënǝŋu gatǝɽe.
         4 leđa pređ ildi lëbǝđia ŋen ŋeieia lënǝŋulu lagera ŋen ŋǝrǝmwa. ŋen ŋeicia ŋaɽo đagera
         ŋen.
         5 ñaŋ ñagaliŋeṯo ṯa al masiya gërrǝŋeiđǝnu ṯa aŋgeici ŋen iŋëndr ŋeieia, na ŋen ŋeicia
         ŋerǝmau kwai kwai.
         6 eđa igi gafia iŋu gaber gëbǝđia ŋen ŋeieia. orn eđa igi gëbǝđia ŋen ŋeieia gënǝŋu
         gero gamaseicia na gero gamaliŋeṯa.
         7 ñere, ñerṯe ñagaŋgiṯia eđa gǝnǝŋ ṯa gǝndiđia ŋađǝna. eđa igi gëbǝđia ŋen ŋuđǝrwaṯo
         gënǝŋu guđǝrwaṯo eŋen ŋen ŋarno rǝmwa ruđǝrwaṯo eŋen.
         8 eđa igi gëbǝđia ŋen ŋeieia gënǝŋu gǝseṯan ŋen ŋanṯa seṯan yiđu ŋen ŋeieia ananoŋ
         na mǝldin điñǝđi. iđia gǝrǝmwa gërrǝŋeiđǝnu eŋen iŋi ṯa aŋǝmǝndađe ŋǝmëɽria ŋǝseṯan.
         9 eđa igi gǝlǝŋǝnu irǝmwa gënǝŋu gaber gëbǝđia ŋen ŋeieia ŋen ŋanṯa ŋen ŋǝrǝmwa ŋafǝmau.
         gënǝŋu gaber gaɽǝwađaṯa gëbǝđia ŋen ŋeieia, ŋen ŋanṯa gǝlǝŋǝnu irǝmwa,
         10 ñere ñǝrǝmwa na ñere ñǝseṯan ñǝlǝŋinu ŋenŋa iŋi. eđa igi gaber gëbǝđia ŋen ŋuđǝrwaṯo
         gënǝŋu gerṯa gǝrǝmwa, na eđa igi gero gubwa orǝbaga gënǝŋu gerṯa gǝrǝmwa.
         11 fǝŋen iŋi ñagano ananoŋ ṯa ŋen đeṯam aliyubwiđr,
         12 gerṯa garno kaiyin igi gǝseṯan gaɽiño orǝba. gaɽiñama eđa? ŋen ŋanṯa ŋen ŋǝlëɽǝŋu
         ŋeieia na ŋen ŋorǝba ŋuđǝrwaṯo.
         13 lorldaiñ, ñerṯe ñagirǝwano ndǝ leđa lalo laneđǝnde.
         14 lǝgaliŋeṯr ṯa lǝgamiñr eŋǝɽaiñ orn lǝgënṯr iđamǝṯia ŋen ŋanṯa lǝgubwiđr. eđa igi
         gero đubwa gënǝŋu gafo eŋǝɽaiñ mǝldin.
         15 eđa igi ganeđo orǝba gënǝŋu gaɽiñǝđia, na ñagaliŋeṯo ṯa eđa gaɽiñǝđia gero gǝberṯa
         đamǝṯia đǝbǝɽǝbǝte đafǝmau.
         16 lǝgaliŋeṯr đubwa đurri ŋenŋa ŋal masiya, ṯa gënǝŋu ganaiđo đamǝṯia đǝlëɽǝŋu ŋen ŋanṯa
         nëndr. ŋen ŋaŋǝra eum ṯa lǝganaiđiar đamǝṯia iđëndr ŋen ŋanṯa lorǝba.
         17 eđa gǝnǝŋ igi gerṯo laŋge lalo na gǝseieia orǝba gaɽo ŋabaiyaŋǝno, orn ṯaŋerṯa gamamǝđaṯa,
         ŋen ŋanṯau đubwa đǝrǝmwa đafo egare gǝlëɽǝŋu?
         18 ya ñere ñǝlëɽǝñi, alerṯr lǝgubwar leđala olega walla đaŋǝlađa orn albwiṯr leđala
         ŋǝmëɽriaŋa na ŋenŋa ŋǝđeṯam.
         19 lǝgaliŋeṯar ŋenŋa iŋi ṯa lǝgǝđeṯamr na lǝgiđr alonḏeier nare inëndr ŋu nëiñua,
         20 eŋen pređ nare inëndr nǝndǝsǝkirau, ŋen ŋanṯa rǝmwa roɽra ramiñaṯo nare inëndr na
         rënǝŋu raliŋeṯo ŋen pređ.
         21 ya leđa lubwaniya, lǝgerṯr đëɽǝni đǝñano rǝmwa nëiñua ndǝ nare inëndr naber nǝndǝsǝkiar,
         22 na rënǝŋu rǝndǝnanaiciar laŋge pređ ndǝ lǝgabeɽǝđiar ŋen ŋanṯa lǝgarǝmoṯwar ŋen ŋǝlëɽǝŋu
         na lǝgëbǝđiar ŋen iŋi ŋëbǝđia raŋǝra nano.
         23 fǝŋen iŋi ŋǝrǝmwa ṯa alëndr ŋen irǝŋga giđia gǝlëɽǝŋu, yesu masiya, na ṯa aliyubwiđr
         ldǝɽo garno gënǝŋu gwalwaɽǝṯǝndr.
         24 eđa gǝnǝŋ igi garǝmoṯwa ŋen ŋǝlëɽǝŋu gënǝŋu gafo igal masiya na al masiya gafǝmau.
         na lǝgaliŋeṯr ṯa gënǝŋu gafǝndrau ŋenŋa ŋusila gatǝɽe igi gënǝŋu ganaicǝndr.

1 ya leđa lubwaniya, ñerṯe ñagabendia ŋen ŋǝnusila pređ orn irnḏeicr nusila ṯa ñaliŋeṯe
         ndǝ neṯo rǝmwa nano, ŋen ŋanṯa anbiya ywaiña eŋaɽǝwen yabakaldaiea alo.
         2 lǝŋeṯr usila gatǝɽe gǝrǝmwa ŋenŋa iŋi. nusila pređ ini naɽwata eŋen ŋǝyesu ṯa gënǝŋu
         gaɽ al masiya igi geṯo egaŋǝno, nënǝŋulu neṯo rǝmwa nano,
         3 orn nusila pređ ini nađama ŋen iŋi ŋǝyesu nënǝŋulu gerṯa nǝrǝmwa. ŋen iŋi ŋaɽo ŋǝmëɽria
         ŋeđa gageo al masiya. ñagano ṯa gënǝŋu giđ aŋela, na đeṯam gënǝŋu gafo alo điñǝđi.
         4 ñere, ñagǝrǝmwa na ñagađamo anbiya eŋaɽǝwen ŋen ŋanṯa igi gafǝnđau goɽra gamiñaṯa
         igi gafo alo.
         5 yënǝŋulu yalo nṯia ywaɽwata eŋen ŋalo na leđa lalo laldǝnaṯa.
         6 nëndr lǝgǝrǝmwar, na eđa igi galiŋeṯo rǝmwa gënǝŋu gandǝnaṯar. eđa igi gerṯa gǝrǝmwa
         gënǝŋu gaber ganđǝnaṯar. eŋen iŋi lǝgaliŋeṯr usila gǝđeṯam na usila gǝŋen ŋafo mǝnna.
         7 ya leđa lubwaniya, aliyubwiđr ŋen ŋanṯa đubwa đeṯo irǝmwa na leđa pređ ildi lubwiđiya
         lënǝŋulu lǝlǝŋǝnu irǝmwa na laliŋeṯo rǝmwa.
         8 eđa gǝnǝŋ igi gero đubwa gënǝŋu gero galiŋeṯa rǝmwa, ŋen ŋanṯa rǝmwa raɽo đubwa.
         9 đubwa đǝrǝmwa đërrǝŋeiđǝnu inënđr eŋen iŋi ṯa rǝmwa rađwaṯo iđia gǝlëɽǝŋu gunto alo
         ṯa nëndr alamǝṯr iŋu.
         10 fǝđubwa, gerṯa ṯa lǝgubwar rǝmwara, orn ṯa rënǝŋu rubwanđriya na rađwaṯo iđia gǝlëɽǝŋu
         ṯa aŋǝɽeṯe đǝpǝɽa eŋen iŋënđr ŋeieia.
         11 ya leđa lubwaniya, ndǝ rǝmwa rubwandriya ṯia ŋen ŋaŋǝra ṯa aliyubwiđr.
         12 eđa gero gǝnǝŋ gaseicu rǝmwa kwai kwai. ndǝ lǝgiyubwiđiar rǝmwa rafǝnđrau na đubwa
         đǝlëɽǝŋu điđǝnu đǝɽiñađeinu inënđr.
         13 lǝgaliŋeṯr ṯa lǝgafǝrau na rënǝŋu rafǝnđrau ŋen ŋanṯa rënǝŋu ranaicǝndr usila gatǝɽe
         gǝlëɽǝŋu.
         14 nanda ñagaseicu ŋen iŋi na ñagǝmama đamǝđaṯa ṯa đaṯa rǝmwa rađwaṯo iđia ṯa aŋǝɽeṯe
         đëbǝria đǝleđa lalo.
         15 eđa gǝnǝŋ igi gwaɽwata ṯa yesu gaɽ iđia gǝrǝmwa, rǝmwa rafǝmau na gënǝŋu gafo irǝmwa.
         16 nṯia lǝgaliŋeṯar đubwa na lǝgaŋǝđeinr đubwa iđi rǝmwa rëɽǝndr nano. rǝmwa raɽo đubwa
         na eđa gǝnǝŋ igi gafo iđubwiđia gënǝŋu gafo irǝmwa na rǝmwa rafǝmau.
         17 đubwa điđǝnu đǝɽiñǝđeinu inëndr ṯa alëɽǝnr đǝñano iloman ildi rǝmwa rauwakǝme alo,
         ŋen ŋanṯa garno yesu gafo alo nṯia nëndr cum lǝgafr alo.
         18 đubwa đero ŋǝđaiñano orn đubwa iđi đǝɽiñǝđeinu đamiñu ŋǝđaiña ŋen ŋanṯa ŋǝđaiña ŋerṯo
         đakǝmeano, na eđa gǝnǝŋ igi giđǝñalo gënǝŋu gero gǝbǝđǝni gǝɽiñǝđeinu iđubwa.
         19 lǝgiyubwiđiar ŋen ŋanṯa rǝmwa rubwandriya ananoŋ.
         20 ndǝ eđa gǝnǝŋ gǝbaṯa, igubwa rǝmwara, orn ganeđo orǝba gënǝŋu gaɽǝwen. ŋen ŋanṯa
         eđa igi gero gubwa orǝbaga igi gaseieǝma gënǝŋu gaber gaɽǝwađaṯa gubwa rǝmwara irri
         gero gaseieia.
         21 rënǝŋu rǝnaieǝndr ŋen iŋi ṯa, eđa igi gubwa rǝmwara ŋen đeṯam gënǝŋu gubwa orǝbaga
         eum.

1 leđa pređ ildi lëndu ŋen ṯa yesu gaɽ al masiya lënǝŋulu lǝlǝŋǝnu irǝmwa na leđa pređ
         ildi lubwa đaṯaga gǝnǝŋ lënǝŋulu lubwa iđiaga gǝlëɽǝŋu eum.
         2 lǝgaliŋeṯr ṯa lǝgubwar liđiala ɽrǝmwa ndǝ lǝgubwar rǝmwara na lǝgëbǝđiar ŋen ŋǝlëɽǝŋu.
         3 fǝđubwa rǝmwara ṯa lǝgarǝmoṯwar ŋen ŋǝlëɽǝŋu. na ŋen ŋǝlëɽǝŋu ŋero ŋǝndiniar nano,
         4 ŋen ŋanṯa leđa na laŋge pređ ildi lǝlǝŋǝnu irǝmwa lađama alo. ŋabǝɽa iŋi ŋađamo alo
         fǝŋu đonaṯa iđëndr.
         5 eđa igi gađamo alo gerṯa fǝŋu igi gëndu ŋen ṯa yesu gaɽ iđia gǝrǝmwa?
         6 iđia gǝrǝmwa fǝŋu igi geṯo gamiño eŋau na iŋǝfǝni, fǝyesu masiya. gënǝŋu gero geṯo
         ŋawaŋa ikǝrǝŋ orn geṯo ŋawaŋa na ŋǝfǝniŋa. fusila gatǝɽe igi gaɽo đamǝđaṯa ŋen ŋanṯa
         usila gatǝɽe gaɽo đeṯam.
         7 laŋge laɽo liɽijin ildi laɽo đamǝđaṯa,
         8 usila gatǝɽe na ŋawa na ŋǝfǝni na lënǝŋulu lerṯo ŋen ŋunto.
         9 ndǝ lǝgǝbaŋǝnṯiar đamǝđaṯa đǝleđa, đamǝđaṯa đǝrǝmwa đoɽra đamiñaṯa orǝba gǝleđa.
         fǝđamǝđaṯa đǝrǝmwa ṯa rënǝŋu ramamo đamǝđaṯa eŋen ŋiđia gǝlëɽǝŋu.
         10 eđa gǝnǝŋ igi gëndu ŋen ŋiđia gǝrǝmwa gënǝŋu gerṯo đamǝđaṯa egare. orn eđa igi gero
         gǝbendia ŋen ŋǝrǝmwa gënǝŋu giđu rǝmwa raɽǝwen, ŋen ŋanṯa gero gǝbendia đamǝđaṯa iđi
         rǝmwa ramamo eŋen ŋiđia gǝlëɽǝŋu.
         11 fǝđamǝđaṯa ṯa rǝmwa ranaieǝndr đamǝṯia đǝbǝɽǝbǝte, na đamǝṯia iđi đafo igiđia gǝlëɽǝŋu.
         12 eđa gǝnǝŋ igi gerṯo iđia gǝrǝmwa egare gënǝŋu gerṯo đamǝṯia iđi, orn eđa gǝnǝŋ igi
         gero gǝberṯia iđia gǝrǝmwa egare gënǝŋu gero gǝberṯia đamǝṯia iđi.
         13 igǝndǝwërđǝṯia ŋen iŋi ñaŋgi ñagëndu irǝŋ giđia gǝrǝmwa ṯa ñaliŋeṯe ñagerṯo đamǝṯia
         đǝbǝɽǝbǝte.
         14 fǝđëɽǝni đǝñano iđi lǝgerṯr iŋu ṯa nđǝ lǝgǝbeɽǝđiar waŋge gǝnǝŋ igi gafo eŋen ŋǝlëɽǝŋu
         rënǝŋu ranđǝnaṯar.
         15 na nđǝ lǝgaliŋeṯr ṯa rënǝŋu ranđǝnaṯar eŋen iŋi lǝgeɽǝđr lǝgaliŋeṯr ṯa rënǝŋu rǝndǝnaiciar
         laŋge ildi lǝgeɽǝđǝrldo.
         16 ndǝ eđa gǝnǝŋ gaseicia orǝba igi gënđu ŋen gëbǝđia ŋen ŋeicia iŋi ŋaber ŋǝmama ŋǝɽaiñ
         gënǝŋu giđ aŋeɽǝđe rǝmwa na rǝmwa riđ arǝnaice orǝba đamǝṯia. ŋen iŋi ŋafo ŋen ŋanṯa
         leđa ildi lero lëbǝđia ŋen ŋeieia iŋi ŋǝmama ŋǝɽaiñ. orn ŋen ŋëni ŋeieia iŋi ŋǝmama
         ŋǝɽaiñ. igero igwalwaɽa ṯa ŋen đeṯam gënǝŋu gǝbeɽǝđia rǝmwa eŋen iŋi.
         17 ŋen pređ iŋi ŋero ŋuđǝrwaṯa fǝŋen iŋi ŋeicia, na ŋen ŋëni ŋeicia iŋi ŋaber ŋamama
         ŋǝɽaiñ.
         18 lǝgaliŋeṯr ṯa eđa gero gǝnǝŋ igi gǝlǝŋǝnu irǝmwa ṯaŋiđu ŋen ŋeieia mǝlđin, orn yesu
         igi gǝlǝŋǝnu irǝmwa gamarǝmoṯwa na seṯan yaber yamënđia.
         19 lǝgaliŋeṯr ṯa lǝgǝrǝmwar na alo pređ yafo eŋabǝɽa ŋǝseṯan.
         20 lǝgaliŋeṯr ṯa iđia gǝrǝmwa geṯo đǝge na gënǝŋu ganaicǝnđe đaliŋeṯa ṯa alliŋeṯr rǝmwa
         rǝđeṯam. lǝgafǝmarau igi gǝđeṯam igi gaɽ iđia gǝlëɽǝŋu yesu masiya. fǝŋu rǝmwa irri
         rǝđeṯam na fǝđamǝṯia đǝbǝɽǝbǝte.
         21 ya ñere ñǝlëɽǝñi, rǝmojǝđr eŋen ṯa ñaneđe laŋge lǝpiano kwai kwai ildi leđa ldukwuđiñǝṯialo.2 yuanna2 yuanna2 yuanna2 yuanna2 yuanna
         
            

         
      
   
      
         2 yuanna
1
   
      
         1
1 fiñi elǝŋ goɽra. igeɽǝđo wuji gaɽǝbwa igi gëɽǝnu na ñere ñǝlaɽǝŋa ñaŋgi igubwandiya
         đeṯam, na gerṯa igënǝñi igunto orn leđa pređ lubwanđiya ildi laliŋeṯo ŋen ŋǝđeṯam,
         2 ŋen ŋanṯa ŋen ŋǝđeṯam iŋi ŋafǝnđrau na ŋiđ alđǝfeṯǝrlda bǝɽǝbǝte.
         3 igǝbeɽǝđia ṯa đǝnaicia mǝɽǝmǝɽeñ na ŋabaiyaŋǝno na đëuṯaralo aldǝfeṯǝrlda irǝmwa
         đaṯa na iyesu masiya iđia gǝđaṯa eŋen ŋǝđeṯam na iđubwa.
         4 igaŋǝra nano kaiñ ndǝ igafiđu ŋen ṯa ñere ñǝmaṯan ñǝlaɽǝŋa ṯaiñerldo eŋen ŋǝđeṯam
         garno đaṯa rǝmwa ralwaɽǝṯǝndr.
         5 na điñǝđi, wuji, igaŋǝlwaɽǝṯia gerṯa garno igaŋǝwërđǝṯia ŋen iŋi ŋǝmaijǝn orn ŋen
         iŋi lǝgerṯr ananoŋ, igaŋeɽǝđia ṯa aliyubwiđr.
         6 fǝđubwa ṯa lǝgǝbǝrldar eŋen ŋǝrǝmwa. fǝŋen ŋǝlëɽǝŋu garno ñaŋ ñagano ananoŋ ṯa ñawerlde.
         7 ŋen ŋanṯa leđa lwaiña labakaldaica alo ildi laɽo lađǝna, ildi labǝlaico ŋen ṯa yesu
         masiya geṯo gaɽ aŋǝno. fǝŋu igi gaɽ ađǝna na gageo al masiya.
         8 rǝmojǝđr eŋen ṯa ñerṯe ñagwoṯia ŋen iŋi lǝgiṯr ŋǝmëɽria, orn ṯa ñaneini đǝpǝɽa pređ.
         9 eđa gǝnǝŋ igi gamiñađaṯa nëiñua na gaber gaɽaŋa eŋen ŋal masiya iŋi ŋërrǝŋeiđǝnu
         gënǝŋu gero gǝberṯia rǝmwa egare. orn gënǝŋu igi gaɽaŋa eŋen ŋal masiya gënǝŋu gerṯo
         đaṯa rǝmwa egare na iđia eum.
         10 ndǝ eđa gǝnǝŋ gǝndeṯa nano igi gaber gabërrǝŋaiđia ŋen iŋi ñerṯe ñagamaŋǝnṯi egeɽa
         egalo. ñerṯe ñagǝmana ëiñua.
         11 ŋen ŋanṯa eđa igi ganǝma ëiñua gënǝŋu lǝɽǝbǝđia eŋen ŋǝlëɽǝŋu ŋeicia.
         12 igerṯo ŋen ŋwaiña ṯa igǝndǝwërđǝṯia orn igaber igwonaṯa igǝwërđia abređa al galamya.
         igwonaṯa igeṯǝnde nano na lǝgaɽwataiđiar ṯa đaŋǝra nano iđëndr ađǝɽiñađeini.
         13 ñere ñoralo gaɽǝbwa igi gëɽǝnu ñeɽǝđǝŋa.3 yuanna3 yuanna3 yuanna3 yuanna3 yuanna

1 fiñi elǝŋ goɽra. igǝbeɽǝđia gaiyus igi gubwaniya ŋaŋgi igubwaŋaiya đeṯam.
         2 ya eđa gubwaniya, igabeɽǝđia rǝmwa ṯa ŋen pređ iŋi ŋafǝŋa nano aŋǝɽeṯe ŋaŋǝra, na
         ṯa agaŋǝra nano agero agwuma. igaliŋeṯo ṯa ŋen iŋi ŋafo usila nano gǝlaɽǝŋa ŋaŋǝra.
         3 igaŋǝra nano jaica jaica ndǝ lorldaiñ lǝkamsa leṯǝñi nano lǝlwaɽǝṯiñi ṯa ŋen ŋǝlaɽǝŋa
         ŋǝđeṯam, ŋen ŋarno agǝbǝrlda eŋen ŋǝđeṯam.
         4 đaŋǝra nano đǝlëɽǝñi đoɽra đamiñaṯo lorǝba pređ iđi igerṯo ndǝ igǝnna ṯa ñere ñǝlëɽǝñi
         ñǝbǝrlda eŋen ŋǝđeṯam.
         5 ya eđa gubwaniya, aguđǝrwaṯo eŋen pređ agëbiṯia lorldaiñ lǝkanisa na leđa ɽrǝmwa
         ildi laɽ ilia.
         6 lënǝŋulu laɽo đamǝđaṯa eŋen ŋǝđubwa đǝlaɽǝŋa kanisa nëiñua. agëbǝđia ŋen ŋaŋǝra ndǝ
         agǝlǝđwaṯa erađ eren ŋenŋa ŋope garno leđa ildi lǝđuɽǝđǝnṯia rǝmwa.
         7 lënǝŋulu labǝɽo labakaldaiea ŋen ŋanṯa al masiya na lero lǝma wagǝnǝŋ eleđa ildi
         laijǝba rǝmwa.
         8 ŋen đeṯam ṯa lǝgamicia leđa larnṯia ṯa alërrǝŋeiđǝni lǝgëbǝđiarlda ŋen ŋǝđeṯam ŋǝrǝmwa.
         9 igǝwërđǝṯu leđa lǝkanisa ađam orn ḏiyuṯrifus igi gwonaṯa gaɽnda iŋulu gënǝŋu ganeđo
         ŋǝlǝŋe eŋaiñ.
         10 ŋen ŋafǝṯia ndǝ igeṯo igiđi inḏeici ŋen gënǝŋu gëbǝđia ndǝ gwaɽwata ŋen ŋwaiña ŋǝpiano
         ŋageande ŋenŋa ŋeicia. gënǝŋu gerṯa gabeṯo eŋen iŋi orn cum gaber gabaŋǝnṯi lorǝba
         lǝkanisa lalo yarto na gatǝriṯia leđa ildi lwonaṯa lëbǝđia ṯia na ṯalmamiño ikanisa.
         11 ya eđa gubwaniya, ŋerṯe agabǝkirnḏeieia ŋen ŋeicia orn ikirnḏeicu ŋen ŋaŋǝra. eđa
         igi gëbǝđia ŋen ŋaŋǝra gënǝŋu gǝrǝmwa, orn eđa igi gëbǝđia ŋen ŋeicia gënǝŋu gero
         gaseicia rǝmwa.
         12 leđa pređ lwaɽwata eŋen ŋǝđimiṯriwus ŋaŋǝra na đeṯam đwaɽwata ṯia cum. nanda cum
         ñagwaɽwata eŋen ŋǝlëɽǝŋu ŋaŋǝra na agaliŋeṯo ṯa ŋen eŋaiñ ŋǝđeṯam.
         13 igafo igerṯo ŋen ŋwaiña ṯa igaŋǝwërđǝṯia orn igaber igwonaṯa igaŋǝwërđǝṯia al galamya.
         14 igwonaṯa igaŋǝseieia ṯwaiñ na lǝgiđi alɽwataiđe.
         15 igabeɽǝđia ṯa đëuṯaralo ñaldǝgǝfeṯe. rappa eraiñ reɽǝđiaŋa. eɽǝđǝṯiñi rappa pređ
         rnenǝŋ ndrǝŋna.yauđayauđayauđayauđayauđa

1 fiñi yauđa ñiŋgi igaɽ ebai gǝyesu masiya na ñiŋgi igaɽ orǝba gǝyagub. igeɽǝđo leđa
         ildi lundǝđǝnu ildi rǝmwa đaṯa rubwaliya na ildi ṯaɽrǝmujǝnu ŋen ŋanṯa yesu masiya.
         2 igabeɽǝđia ṯa ŋabaiyaŋǝno na đëuṯaralo na đubwa ṯalakaɽǝjeinu eñaŋ.
         3 ya leđa lubwaniya, igafo igëɽǝđiaŋǝno kaiñ ṯa endǝwërđǝṯi ađam eŋen ŋǝđëbǝrni iđi
         lǝgerṯr, na igafiđu ṯa ŋen ŋaɽo đeṯam endǝwërđǝṯi na endekeɽǝđe kaiñ ṯa ñopǝṯe kaiñ
         ŋen ŋǝđonaṯa iyesu đwonḏǝṯađa iŋi leđa ɽrǝmwa laneinu lomanto đǝge.
         4 leđa lǝmaṯan lënṯu iđǝɽǝbǝđia eŋen đǝkanisa ŋoɽoma, ildi lero liđǝña rǝmwa. lënǝŋulu
         lëbǝđia đame đǝrǝmwa ađǝɽeṯe đërkǝđeiđia ŋen ṯa alǝeiṯi ŋǝɽwa na lënǝŋulu labǝlaiea
         elǝŋ igëndr gunto, yesu masiya. đakǝme đǝleđa ilđi đǝwërđǝnu pǝnde ram.
         5 igwonaṯa igǝndǝlëldǝŋǝđaicia, ñaŋ ñaŋgi ñagaliŋeṯo ŋen iŋi ram ṯa elǝŋ rǝmwa rëbǝru
         leđa alo imasr orn ramǝndađo leđa ilđi lero lǝbendia ŋen ŋǝlëɽǝŋu.
         6 na mǝlaiyǝka isei yero yǝbendia ŋen iŋi ŋëɽǝnṯǝlo niyamiñe alo isi yafau, rǝmwa rëndǝlo
         mǝldin iŋǝrǝm yakasǝnu uriđaga bǝɽǝbǝte ṯa aiyakǝmǝni iloman lakǝl loɽra.
         7 nṯia cum leđa lalo isǝḏum na lalo igamura na alo yafǝlo ṯwaiñ ildi lanaiđo ntam enen
         đǝge eŋen ŋǝđaɽaŋa lijila ɽrǝto na eŋen ŋǝleđa ɽrwa landra leđala ɽrwa, leđa ilđi
         laɽo ŋamǝla ŋǝleđa ilđi lakǝmǝnu isiaya isi yafo bǝɽǝbǝte.
         8 orn ṯia eum leđa ilđi lënṯu ikanisa ŋoɽoma ilđi ṯalanđro ŋuriđ ŋeieia lënǝŋulu ṯaliđu
         aŋǝno yetaŋa na ṯalneđo ŋǝlǝŋe na ṯalǝđamǝeu leđa eŋen ildi lerṯo ŋaɽrwa.
         9 orn makiaiyil igi gaɽ elǝŋ gǝmǝlaiyǝka ndǝ lukuɽǝbijǝđiṯu seṯanya eŋen ŋaŋǝno imusa
         gënǝŋu giđǝñalo ṯa aŋǝbwaiđe aŋǝnaice đakǝme orn nǝŋaṯa, igǝbeɽǝđia ṯa, elǝŋ rǝmwa
         arǝŋagariñaṯe.
         10 orn leđa ilđi lǝđiñǝđi lënǝŋulu labwaiđia ŋen pređ iŋi laijǝba na liđ alǝmǝnđëđǝni
         ŋenŋa iŋi laliŋeṯo mǝɽǝmǝɽeñ garno đwala.
         11 lënǝŋulu liđ alneini ŋen ŋubwa. lënǝŋulu ṯalerlđo eŋen ŋǝkaiyin, iđia gađǝm. lënǝŋulu
         liđu mǝnna balamga eŋen ŋunto ṯa alerṯe laŋge lwaiña lalo, ldamǝndëđǝni eđatwođa eđen
         đagea rǝmwa ŋen ŋarno gura nđǝ gatwođo gageo rǝmwa.
         12 leđa ilđi laɽo đataŋa eđǝsa đǝđubwiđia eđalo ndǝ ñagǝsǝlda na lënǝŋulu laber liđǝña
         wagǝnǝŋ. lënǝŋulu larno leđa lǝsi oɽo ilđi lǝŋgiṯia oɽo na lamǝeinia bǝɽan, na larno
         ibwoɽua isi yero ŋawano isi đabera đǝlarrǝpa, na larno nuɽi ini nero nǝbǝɽi raṯai
         ini naber nalǝŋa liđia ini naiyo na naiyo tǝŋ na napǝɽǝnu.
         13 lënǝŋulu larno ŋawa ŋal bar iŋi ŋakaborṯa elo opwaiñaga gǝđirǝwano eđen, na larno
         ropa irri ramiña erađ eren, na alo isi yaɽo ŋǝrǝm yamiñaṯo lorǝba pređ yëɽǝnṯǝlo.
         14 na aknuk igi gaɽ iđia gađǝm gaɽo đurṯu ndǝ đǝlǝŋǝđia đaŋgaṯo đenǝŋ nḏǝmiñe đunto,
         gënǝŋu gwaɽwato eleđa ildi ndǝ gaṯa, elǝŋ rǝmwa riđ arela leđala ǝllëɽǝŋu ltǝɽe lwaiña
         kaiñ
         15 ṯa arakǝme leđa pređ na ṯa arǝlnaice đakǝme ŋen ŋanṯa ŋǝmeɽria ŋeicia ŋǝleđa ildi
         laneđo rǝmwa na ŋen ŋeieia iŋi laṯa lageo rǝmwa.
         16 leđa ildi lamǝlađia ŋenŋa na lubwaŋǝno. lënǝŋulu lamǝṯia ṯa alǝbeice đonaṯa đeieia
         eđen, na lëminia bǝɽan ëiñuaya na laṯoɽaṯa leđa ŋope ndǝ ŋen iŋi ŋǝlamǝđaṯa.
         17 na ñaŋ ñaŋgi ñagubwaniya, lëldǝŋǝđeinr eŋen iŋi leđa lërrǝŋaieǝnde ananoŋ, ildi elǝŋ
         igëndr yesu masiya gwađwaṯǝlo.
         18 lënǝŋulu lalwaɽǝṯǝnde ṯa, iliga lǝnḏurṯu leđa liđ altwođe ildi lađama ŋen ŋǝrǝmwa
         na lateṯa đonaṯa đeicia đaŋǝno na ildi laber liđǝña rǝmwa.
         19 fǝleđa ildi lëbǝđia đakarnǝđia eŋaṯǝɽa eŋen. lënǝŋulu larno đwala na lero lǝberṯia
         usila gatǝɽe.
         20 orn ñaŋ ñaŋgi ñagubwaniya, oɽreṯr bǝɽan nađuna isi yaɽo đonaṯa eđalo iyesu iđi đatǝɽe,
         na ñaṯurṯi rǝmwa igusila gatǝɽe.
         21 rǝmoṯr ŋen ṯa ñafeṯe jaiea jaica iđubwa đǝrǝmwa liga ñagaṯurṯia ŋǝbaiyaŋǝno ŋelǝŋ
         igëndr yesu masiya ṯa aŋǝndǝnaice đamǝṯia đǝbǝɽǝbǝte.
         22 giaṯr leđa lǝmaṯan ŋabaiya nano ildi lǝtësǝni eŋen ŋǝrǝmwa.
         23 bǝleđr leđa lǝmaṯan isia nṯia ñǝlëbǝri. ŋen đeṯam ṯa ñagwënṯia leđa lwomǝn ŋǝđaiñaŋa
         na ṯa ñaganeđa ŋen pređ eŋen na cum ndrena enen ini niđǝnu nataŋa aŋǝnoiya esen.
         24 rǝmwa raɽǝwađaṯa rǝndǝrǝmoṯwa ṯa ñerṯe ñagabëɽǝŋeinia, na raɽǝwađaṯa rǝndiđia ñagaṯurwa
         ŋu nëiñua irri rerṯo ŋaɽrwa đaŋǝrađa nano,
         25 rënǝŋu raɽ rǝmwa runto na đëbǝria iđëndr eŋen ŋelǝŋ igëndr yesn masiya, na igǝbeɽǝđia
         ṯa rënǝŋu arananeini ŋaɽrwa na đame na ŋabǝɽa na ŋǝlǝŋe ŋen ŋarno ŋen iŋi ŋafo iliga
         alo yamǝlu yǝbǝđǝni na iŋi ŋafo điñǝđi na ŋiđ aŋfeṯe bǝɽǝbǝte. amin.ruiyaruiyaruiyaruiyaruiya

1 yesu masiya gamiño ŋen iŋi rǝmwa ranaicǝma ṯa aŋërrǝŋaice leđa ildi lamǝđuɽǝđǝnṯia
         ŋen iŋi đeṯam ŋiđ aŋfeṯe. gënǝŋu gamiño ŋen iŋi mǝlaiyǝkađa iđi gwađwaṯo ebai nano
         gǝlëɽǝŋu yuanna.
         2 yuanna điñǝđi gwaɽwata eŋen gaseicu, fǝŋen ŋǝrǝmwa na đamǝđaṯa iđi yesu masiya ganaiđo.
         3 eđa gabuŋǝnṯi igi gǝbëgǝriṯi leđa ŋen ŋađam iŋi ŋiđ aŋfeṯe na leđa labuŋǝnṯi ildi
         lǝnna na lëbǝđia ŋen iŋi ŋǝwërđǝniau, ŋen ŋanṯa liga lafo ṯwaiñ.
         4 fiñi yuanna. igawërđǝṯia kanisa đenǝŋ nḏǝmiñe điɽijan alo yasiya. igǝbeɽǝđia ṯa đǝbuŋṯia
         na đëuṯaralo alǝndǝneini irǝmwa irri rafo rafo na rǝfia na riđ arela, na inusila đenǝŋ
         nǝmiñe niɽijan ini nafo kursi nëiñua eŋǝlǝŋe ilëɽǝŋu,
         5 na iyesu masiya igi gaɽo đamǝđaṯa đuđǝrwaṯo igi gǝlǝŋǝnu gananoŋ eŋǝɽaiñ na igi gaɽ
         elǝŋ gǝnǝlǝŋ pređ nalo. gënǝŋu gubwandria na gwasaieǝndr ŋen ŋeicia iŋëndr ŋǝfǝniŋa
         ŋǝlëɽǝŋu,
         6 nǝŋǝndiđr lǝgaɽr nǝlǝŋ na kana iđaṯa rǝmwa rǝlëɽǝŋu. igǝbeɽǝđia ṯa gënǝŋu aŋǝnaneini
         ŋaɽrwa na ŋabǝɽa bǝɽǝbǝte. amin.
         7 seiđr. gënǝŋu giđ aŋela isbwoɽua na isi pređ yiđ aiyǝmaseici na lënǝŋulu ildi lađwoma
         liđ almaseici cum. na leđa pređ lalo ildi lwaiña ŋǝɽwa liđi ṯalaro ŋen ŋanṯa ŋu. đeṯam,
         ŋen ŋiđ aŋfeṯe ṯia. amin.
         8 elǝŋ rǝmwa raṯa, igënǝñi igaɽ alif na aliya. fǝrǝmwa irri rafo rafo na rǝfia na riđ
         arela, rënǝŋu irri rerṯo ŋabǝɽa pređ.
         9 igënǝñi yuanna ñiŋgi igaɽo oralo ñiŋgi lǝgananeinr ŋen ŋubwa ŋeieia na lǝgerṯr ŋǝlǝŋe
         ŋǝrǝmwa na đaɽiñaṯa ŋen iyesu, igënǝñi igafo alo eŋau iligano ibernia baṯmus ŋen ŋanṯa
         igërrǝŋaieu leđa ŋen ŋǝrǝmwa na igananaico leđa đamǝđaṯa đǝyesu masiya.
         10 loman lnǝŋ lelǝŋ rǝmwa igafo eŋabǝɽa ŋusila gatǝɽe nene ole goɽra ñi nḏurṯu garno
         gǝđal,
         11 igi gaṯa, wërđu ŋen iŋi agǝseieia egađam orn ŋǝđweiṯi ađam ikanisa đenǝŋ nḏamiñe
         điɽijan đalo yafǝsus na đalo isimirna na đalo ibargamus na đalo iđiyaṯira na đalo
         isarḏis na đalo ifilaḏalfia na đalo ilawuḏikiya.
         12 na igaređialo ṯa iseiei esegi gaiñǝɽwatiṯia na ndǝ igaređialo ṯiseicu laŋge đenǝŋ
         ldǝmiñe liɽijan ildi lǝbendeieia isia, ildi liđǝnu aḏ ḏaǝbya.
         13 na elaŋge ildi iligano ṯiseicu eđa gǝnǝŋ garno iđia gǝleđa. gënǝŋu gëɽǝnu erena nano
         gwala na nǝŋëndǝni đǝrnađano ilurum đarno aḏ ḏaǝb,
         14 nda ǝllëɽǝŋu labǝjo na iri enenda yabǝjo eum lawađialo, na isi ilëɽǝŋu yarno đaŋǝla
         đisia.
         15 rǝmanǝña rǝlëɽǝŋu rawađialo garno đǝpeini đǝsatrtr đǝwađialo isia, na ole gǝlëɽǝŋu
         garno ŋawa ŋwaiña ŋirǝwa nǝŋoba.
         16 gënǝŋu nǝŋëndi ropa đenǝŋ ndrǝmiñe riɽijan eđaŋ đaŋaicǝba, na đoperre iđi đerṯo ŋǝfǝni
         ŋwaiña aliɽǝm đamiña igëiñua ilëɽǝŋu, na isiano yawađialo garno ëđǝñina yǝwađialo
         ndǝ yafo iligano.
         17 ndǝ igaseicǝma nimiɽǝṯi erǝmanǝŋ garno eđa gaiyo. orn gënǝŋu nǝŋǝñëɽi đaŋ nano đaŋaicǝba
         nǝŋaṯa, ŋerṯe agiđǝñalo. igaɽo eđa gananoŋ na gǝnḏurṯu alo,
         18 gënǝŋu igi garnǝṯia. igaiyo, na seicu igamǝṯia bǝɽǝbǝte, na igerṯo mufṯa eŋǝɽaiñ
         na yalo eleđa laiyo.
         19 điñǝđi wërđu ŋen iŋi agaseicia. fǝŋen iŋi ŋafo điñǝđi na iŋi ŋiđ aŋela.
         20 igiđi eŋaŋaice ŋamǝɽa ŋǝropa đenǝŋ ndrǝmiñe riɽijan irri agaseicǝlo eđaŋ đǝlëɽǝñi
         na ŋǝlaŋge đenǝŋ ldǝmiñe liɽijan ildi labendeieia isia, ildi liđǝnu aḏ ḏaǝbya. ropa
         đenǝŋ ndrǝmiñe riɽijan raɽo mǝlaiyǝka ikanisa đenǝŋ nḏǝmiñe điɽijan, na laŋge đenǝŋ
         ldǝmiñe liɽijan ildi lǝbendeieia isia laɽo kanisa đenǝŋ nḏǝmiñe điɽijan.

1 wërđǝṯu mǝlaiyǝka ŋen iŋi đǝkanisa đalo yafǝsus. eđa igi gǝbendeieia ropa đenǝŋ ndrǝmiñe
         riɽijan eđaŋ daŋaieǝba na igi gǝbǝrlda elaŋge đenǝŋ ldǝmiñe liɽijan ildi liđǝnu aḏ
         ḏaǝbya ildi lǝbendeieia isia, gënǝŋu nǝŋaṯa,
         2 igaliŋeṯo ŋen iŋi agiđu. igaliŋeṯo ṯa agiđu ŋǝmëɽria kaiñ na ṯa agaɽiñaṯa ŋen na
         ṯa aganeđo leđa leicia na ṯa agirnḏeicu leđa ildei lǝbaṯa ṯa lǝđweinu orn lero lǝđweini
         na ṯa agafiđǝlo laɽǝlen.
         3 igaliŋeṯo ṯa agaɽiñaṯa ŋen, na ṯa agananeinu ŋen ŋubwa ŋeieia ŋen ŋanṯa irǝŋ gǝlëɽǝñi
         na agero agaicwarau.
         4 orn igerṯo ŋen ŋǝnǝŋ ǝŋgeaŋa ṯa agaber agaiñiyubwa garno agubwaiñiya ananoŋ.
         5 lëldǝŋǝđeinu eŋen iŋi agiɽau. ŋgiṯu ŋen ŋǝlaɽǝŋa ŋeieia, ŋiđi ŋen iŋi agiđu ananoŋ.
         orn ndǝ agaber agaŋgiṯia ŋen ŋǝlaɽǝŋa ŋeieia đeṯam igiđi eŋeṯa nano eme waŋge gǝlaɽǝŋa
         igi gǝbendeieia isia alo ilëɽǝŋu.
         6 orn agerṯo ŋen iŋi ŋaŋǝra, ṯa aganeđo ŋen iŋei nigulawiyin lëbǝđia, ŋen iŋei iganeđo
         cum.
         7 ŋgiṯr leđa ildi lerṯo nënǝñia alne ŋen iŋi usila gatǝɽe gwaɽwatiṯia kanisa. eđa igi
         ṯaŋǝđamo ŋen ŋǝseṯan igiđi emǝŋgiṯi aŋǝse iguɽi gǝđamǝṯia igi gafo alo yaŋǝra irǝmwa.
         8 wërđǝṯu mǝlaiyǝka ŋen iŋi đǝkanisa đalo isimirna. eđa igi gananoŋ na gǝnḏurṯu alo,
         igi gaiyo nǝŋamǝṯe tǝŋ, gënǝŋu nǝŋaṯa,
         9 igaliŋeṯo ṯa ṯaŋananeinu ŋen ŋubwa ŋeicia na ṯa agaɽ ebai, orn agerṯo laŋge lwaiña.
         igaliŋeṯo ṯa agađamǝjǝnu eŋen eleđa ildi lǝbaṯa ṯa lal yawuḏ orn gerṯa lal yawuḏ.
         lënǝŋulu laɽo eɽa gǝseṯan.
         10 ŋerṯe agiđǝña ŋen ŋubwa ŋeicia iŋi agiđi ŋaneini. seṯan yiđ aiyëɽi leđa lǝmaṯan eñaŋ
         isijǝn ṯa đonaṯa eđen ađirnḏeini na agiđi ŋaneini ŋen ŋubwa ŋeicia ñoman ređ. đǝrwaṯo
         eŋen ndǝ agamǝṯia walla ndǝ agaɽiñǝni na igiđi eŋanaice ṯaj iđamǝṯia.
         11 ŋgiṯr leđa ildi lerṯo nënǝñia alne ŋen iŋi usila gatǝɽe gwaɽwatiṯia kanisa. eđa igi
         ṯaŋađamo ŋen ŋǝseṯan, gënǝŋu gaber gaɽǝwađaṯa gasǝni aŋǝno kwai kwai ŋǝɽaiñǝŋa ŋǝnḏurṯu.
         12 wërđǝṯu mǝlaiyǝka ŋen iŋi đǝkanisa đalo ibargamus. eđa igi gerṯo đoperre iđi đerṯo
         ŋǝfǝni ŋwaiña aliɽǝm, gënǝŋu nǝŋaṯa,
         13 igaliŋeṯo alo isi agafau, ṯa falo isi seṯan yaɽaŋau. igaliŋeṯo ṯa agëndu irǝŋ gǝlëɽǝñi
         kaiñ na ṯa agero agabǝlaica đonaṯa đǝlaɽǝŋa kwai kwai, na cum iliga anṯibas, igi gađuɽǝđǝnṯiñi
         ŋenŋa ŋuđǝrwaṯo, gaɽiñǝniau ŋa nëiñna egeɽa gǝseṯan đurri.
         14 orn igerṯo ŋen ŋǝnǝŋ ǝŋgeaŋa ṯa agerṯo ikanisa leđa lǝmaṯan ildi lëndu ŋen ŋǝbalam
         igi gërrǝŋaicu balag ŋen ṯa aŋgǝrǝṯi leđa lisrayil ṯau, ṯa alase eđe iđwala đǝɽǝđǝnṯu
         laŋge lǝpiano ildi leđa ldukwuđiñǝṯialo na ṯa alɽane lijila ɽrǝto.
         15 na cum agerṯo leđa lǝmaṯan ikanisa ildi lëndu ŋen ŋǝnigulawiyin.
         16 ŋen ŋafǝṯia ŋgiṯu ŋen ŋǝlaɽǝŋa ŋeicia walla igiđi eŋeṯa nano taltal albwaiñǝđe đoperređa
         đëiñua ilëɽǝñi.
         17 ŋgiṯr leđa ildi lerṯo nënǝñia alne ŋen iŋi usila gatǝɽe gwaɽwatiṯia kanisa. igiđi
         enaiee eđa igi ṯaŋađamo ŋen ŋǝseṯan manna imaṯan isi yalǝbijǝnu, na igiđi emanaice
         lwandra labǝjo ildi lerṯo irǝŋ gǝmaijǝn gǝwërđǝniau igi eđa gero gǝnǝŋ galiŋeṯo illi
         eđa igi ganeinu.
         18 wërđǝṯu mǝlaiyǝka ŋen iŋi đǝkanisa đalo iđiyaṯira. iđia gǝrǝmwa igi isi ilëɽǝŋu yarno
         isia na igi rǝmanǝña rǝlëɽǝŋu rawađialo garno đǝpeini đǝsatrtr, gënǝŋu nǝŋaṯa,
         19 igaliŋeṯo ŋen iŋi agiđu. igaliŋeṯo đubwa đǝlaɽǝŋa na đonaṯa đǝlaɽǝŋa na ŋǝmëɽria
         ŋǝlaɽǝŋa na đaɽiñaṯa ŋen đǝlaɽǝŋa, na igaliŋeṯo ṯa agëbǝđia ŋǝmëɽria kaiñ điñǝđi ŋamiñaṯo
         ŋǝmëɽria ŋananoŋ.
         20 orn igerṯo ŋen ŋǝnǝŋ ǝŋgeaŋa ṯa agero aganeđa wuji gakǝl yasabal igi gaṯa gaɽo nabi
         orn gëbǝđia lǝbai ǝllëɽǝñi ŋađǝna ŋenŋa ŋǝlëɽǝŋu ṯa lënǝŋulu alɽaŋe lijila ɽrǝto,
         na ṯa alase eđe iđwala iđi đǝɽǝđǝnṯu laŋge lǝpiano ildi leđa ldukwuđiñǝṯialo.
         21 iganaicǝma liga ṯa aŋgiṯi ŋen ŋǝlëɽǝŋu ŋeicia orn gero gwonaṯa gaŋgiṯia ŋǝlaiñ ŋǝlëɽǝŋu.
         22 seiđu, igiđi emiđi gwuma na emauwǝṯi nal aŋgǝrem leđala ildi ldandǝralda, na igiđ
         elnaice ŋen ŋubwa kaiñ ndǝ laber laŋgiṯia ŋen iŋi wuji giđu.
         23 na igiđi eɽiñe ñere ñǝlëɽǝŋu. leđa pređ lǝkanisa pređ liđ alaliŋeṯe ṯa igaɽ eđa igi
         gagagwonda nare nǝleđa na ŋaṯǝɽa ŋǝleđa na ṯa igiđ enanaice leđa đǝpǝɽa eŋen ŋǝlaŋge
         lënǝŋulu liđǝlo.
         24 orn leđa lṯënu alo iđiyaṯira ñaŋgi ñagero ñagabendia ŋen ŋakǝl na ñaŋgi ñagero ñagabërrǝŋeini
         ŋen iŋi leđa lǝrnaṯan laṯa fǝŋen ŋǝnḏurṯu ŋǝseṯan. igǝndǝlwaɽǝṯia ṯa igero ŋen ŋinia
         tǝŋ igǝndǝnaicia,
         25 illi ṯa ñëndi ŋen ñagerṯo liga igamǝlu igeṯo.
         26 eđa igi ṯaŋǝđamo ŋen ŋǝsǝṯan na igi ṯaŋiđi ŋǝmëɽria ŋǝlëɽǝñi ŋen liga lamǝlu lǝɽiñǝđeini,
         igiđ emanaiee ŋǝlǝŋe eleđa lalo,
         27 ŋen ŋarno papa ganaieǝñi ŋǝlǝŋe. gënǝŋu giđ aŋarǝmoṯe leđa lǝfrala lǝđǝpeini na giđ
         aŋǝlgere isi gateta garno eđa gagero ɽia.
         28 na igiđ emanaiee toɽǝl.
         29 ŋgiṯr leđa ildi lerṯo nënǝñia alne ŋen iŋi usila gatǝɽe gwaɽwatiṯia kanisa.

1 wërđǝṯu mǝlaiyǝka ŋen iŋi đǝkanisa đalo isarḏis. eđa igi gǝbendeieia nusila đenǝŋ
         nǝmiñe niɽijan nǝrǝmwa na ropa đenǝŋ ndrǝmiñe riɽijan, gënǝŋu nǝŋaṯa, igaliŋeṯo ŋen
         iŋi agiđu. leđa lǝbaṯa ṯa agamǝṯia orn agaiyo.
         2 twođo iŋuriđ ŋǝnḏǝci ŋen agerṯo mǝldin iŋi ŋabaiyǝṯia. igero igafiđa ŋǝmëɽria ŋǝnǝŋ
         ŋǝlaɽǝŋa ŋǝɽiñǝđeinu rǝmwa nëiñua rǝlëɽǝñi.
         3 lëldǝŋǝđeinu eŋen iŋi aganeinu na iŋi agano. ëndu ŋen iŋi, ŋaŋgiṯi ŋen ŋǝlaɽǝŋa ŋeieia
         ŋoɽǝbaṯe rǝmwa nano. ndǝ aganeđo ṯa agatwođa iŋuriđ igiđi yela garno oɽom na agaber
         agiđi ŋaliŋeṯe liga igiđi eŋǝweṯa nano.
         4 orn agerṯo ndrǝŋ nǝmaṯan alo isarḏis nǝleđa ildi lero lëbǝđia ndrena enen nataŋa
         na lënǝŋulu ñagiđi ñerlde lëɽǝnu ndrena nano nabǝjo ŋen ŋanṯa lënǝŋulu larǝjađaṯo
         eŋen.
         5 eđa igi ṯaŋađamo ŋen ŋǝseṯan gënǝŋu giđ aŋëɽǝni ndrena nano nabǝjo na igaber igiđi
         imiñi irǝŋ gǝlëɽǝŋu egađam gǝđamǝṯia. igiđi elwaɽe irǝŋ gǝlëɽǝŋu papa nëiñua na mǝlaiyǝka
         nëiñua ilëɽǝŋu.
         6 ŋgiṯr leđa ildi lerṯo nënǝñia alne ŋen iŋi usila gatǝɽe gwaɽwatiṯia kanisa.
         7 wërđǝṯu mǝlaiyǝka ŋen iŋi đǝkanisa đalo ifilaḏalfia. eđa igi gaɽo đatǝɽe na đeṯam,
         igi gǝbendeieia mufṯa iḏawuḏ, igi gagagiđia na eđa gero gǝnǝŋ gaɽǝwađaṯa galdanḏa
         na igi galdanḏa na eđa gero gǝnǝŋ gaɽǝwađaṯa gagagiđia, gënǝŋu nǝŋaṯa,
         8 igaliŋeṯo ŋen iŋi agiđu. seieu, iganaicǝŋa ëuwǝr isi yagagiđǝnu na eđa gero gǝnǝŋ
         gaɽǝwađaṯa galdanḏa. agerṯo ŋabǝɽa ŋǝtefr orn agarǝmoṯo ŋen ŋǝlëɽǝñi ṯaŋiđu, na agero
         agabǝlaica irǝŋ gǝlëɽǝñi.
         9 seieu, ŋen iganaicia leđa leɽa gǝseṯan ildi lǝbaṯa ṯa lal yawuḏ orn gerṯa lal yawuḏ
         orn laɽǝlen. seicu, igiđ iliđi alŋeṯa nano alŋukwuđiñǝṯia alo erǝmanǝŋ rǝlaɽǝŋa na
         alliŋeṯe ṯa igubwaŋaiya.
         10 ŋen ŋanṯa agano ŋen ŋǝlëɽǝñi ṯaŋiđu đaɽiñaṯađa ŋen iđi igaŋananaieia, igiđi eŋǝrǝmoṯe
         iliga lǝđirnḏeinia iđi điđ ađeṯa alo pređ ṯa ađirnḏeicia leđa pređ ildi lamǝṯo alo.
         11 igiđi yela taltal. ëndu ŋen iŋi agerṯo ṯa eđa aŋerṯe gǝnǝŋ gaɽǝwađaṯa gaŋamaṯa ṯaj
         ilaɽǝŋa.
         12 eđa igi ṯaŋađamo ŋen ŋǝseṯan, igiđi imiđi gaɽo lwandra lnǝŋ eŋwandra ŋaŋǝra ŋoɽra
         egeɽa gatǝɽe gǝrǝmwa rǝlëɽǝñi iŋi lorǝba lnabijeiđini na gënǝŋu gaber giđ aŋǝmiñe
         kwai kwai. igiđi imowërđi nano irǝŋ gǝrǝmwa rǝlëɽǝñi na irǝŋ girnuŋ gǝrǝmwa rǝlëɽǝñi,
         fǝŋu ursalim gmaijǝn igi giđ aŋirwa elo irǝmwa rǝlëɽǝñi. na igiđi imowërđi nano irǝŋ
         gǝmaijǝn gǝlëɽǝñi.
         13 ŋgiṯr leđa ildi lerṯo nënǝñia alne ŋen iŋi usila gatǝɽe gwaɽwatiṯia kanisa.
         14 wërđǝṯu mǝlaiyǝka ŋen iŋi đǝkanisa đalo ilawuḏikiya. eđa igi gënǝjǝnu amin, igi gaɽo
         đamǝđaṯa đuđǝrwaṯo na đǝđeṯam igi rǝmwa riđu laŋge pređ ŋuga, gënǝŋu nǝŋaṯa,
         15 igaliŋeṯo ŋen iŋi agiđu. gerṯa agamǝle na gerṯa agubwa. igafo igwonaṯa ṯa agamǝle
         walla agubwa.
         16 nṯia ŋen ŋanṯa agamǝliano na gerṯa agamǝle walla agubwa igiđi eŋabiđi ëiñua ilëɽǝñi.
         17 agaṯa ṯa agaɽ elǝŋ na laŋge ǝllaɽǝŋa lakaɽǝjeinu kaiñ na agero agafo pwa eŋen ŋǝnǝŋ
         kwai kwai. agaijǝba ṯa agwana na agaɽo ŋǝbaiyaŋǝno, na agaɽ ebai, na agaŋǝlisi na
         agafo mǝɽǝmǝɽeñ.
         18 ŋen ŋafǝṯia igaŋanaieia ŋen ṯa aiñiliđiṯi aḏ ḏaǝb isi yiđǝnu yatǝɽe isiaya ṯa ŋaɽeṯe
         elǝŋ, na ndrena nabǝjo ṯa ŋëɽǝni nano ṯa ŋalǝbǝce đirǝwano đǝlaɽǝŋa ŋen ŋanṯa agafo
         mǝɽǝmǝɽeñ, na ḏawa yisi ṯa ŋëɽǝni isi ṯa ŋaseiđi.
         19 igagariñaṯa leđa ildi igubwaliya na ṯelṯoɽaṯo. ŋen ŋafǝṯia ɽǝđiṯaŋǝno ṯa ŋaŋgiṯi
         ŋen ŋǝlaɽǝŋa ŋeieia na ŋaiñoɽǝbaṯe nano.
         20 seicu, igëni igaṯurwa ëuwǝr nëiñua ṯipu. ndǝ eđa gǝnǝŋ gǝnna ole gǝlëɽǝñi aiñagëgiṯi
         ëuwǝr igiđi yënṯi na ñasǝlda na gënǝŋu ñasǝlda.
         21 igiđi iŋgiṯi eđa igi ṯaŋađamo ŋen ŋǝseṯan ñaɽaŋe nal kurs eŋǝlǝŋe ilëɽǝñi ŋen ŋarno
         igađamo seṯan na ñagaɽaŋo papaga nal kurs eŋǝlǝŋe ilëɽǝŋu.
         22 ŋgiṯr leđa ildi lerṯo nënǝñia alne ŋen iŋi usila gatǝɽe gwaɽwatiṯia kanisa.

1 orn igwanwanǝđo neseiei ëuwǝr igagiđǝnu elo na igano ole garno gǝđal igi igano ananoŋ
         na ole nǝŋaṯa, abǝṯaŋ ëli na igiđi eŋërrǝŋaiei ŋen iŋi đeṯam ŋiđ aŋfeṯe.
         2 na taltal igaliŋeṯo ṯa igafo eŋabǝɽa ŋusila gatǝɽe na igaseieu kursi eŋǝlǝŋe elo
         na eđa igi gaɽaŋan.
         3 eđa igi gawađialo garno lwandra lwundeiđǝnau leđe lǝbernia yasbi na garno lwandra
         lwundeiđǝnau lore lǝbernia agigi na đarldǝldia đeđe đađiṯu kursi eŋǝlǝŋe.
         4 na kursi eŋǝlǝŋe eređia giɽijan na marldwan yađiṯu kursi isi eŋǝlǝŋe na nǝlǝŋ eređia
         giɽijan na marldwan ṯaŋaɽaŋan. nënǝŋulu nëɽǝni ndrena nano nabǝjo na nerṯo ṯaj iḏaǝb
         nǝŋǝɽwa.
         5 na rǝmwa rasa na ole gafo goɽra kaiñ na rǝmwa rëpǝniano ṯalamiño ikurs eŋǝlǝŋe iligano.
         na ñamba đenǝŋ ñemǝñe ñiɽijan ñuɽu isiano kursi eŋǝlǝŋe nëiñua na ñënǝŋulu ñaɽo nusila
         đenǝŋ nǝmiñe niɽijan nǝrǝmwa.
         6 na al bar yafo kursi eŋǝlǝŋe nëiñua isi yiđǝnu ŋaɽaŋa iŋi ŋatǝɽe kaiñ. na laŋge marldwan
         lađiṯu kursi eŋǝlǝŋe ildi lamǝṯia na lerṯo isi naŋǝno pređ inëiñua na inḏurṯu.
         7 waŋge gamǝṯia gananoŋ garno đëbia na waŋge gwomǝn gamǝṯia garno ŋǝnḏǝri na gwomǝn
         gerṯo isiano garno eđa na gwomǝn garno oicǝl gura.
         8 laŋge ildi lamǝṯia marldwan lerṯo nǝlde đenǝŋ nǝŋǝmiñe gunto na lerṯo isi naŋǝno
         pređ na enǝlde cum. ëđǝñëđǝñin na ulǝŋgǝlǝŋ ñoman pređ lënǝŋulu ṯalaṯa, elǝŋ rǝmwa
         ratǝɽe, ratǝɽe, ratǝɽe, irri rerṯo ŋabǝɽa pređ irri rafo rafo na irri rǝfia na irri
         riđ arela.
         9 na ndǝ laŋge lamǝṯia lananaieia eđa ŋaɽrwa na đame na đaŋërṯia nano igi gaɽaŋa nal
         kurs eŋǝlǝŋe na igi gamǝṯia bǝɽǝbǝte,
         10 iliga ildi nǝlǝŋ eređia giɽijan na marldwan nënǝŋulu ṯanǝmukwuđiñǝṯi alo igi gaɽaŋa
         nal kurs eŋǝlǝŋe na ṯanǝmabuŋṯu igi gamǝṯia bǝɽǝbǝte. nënǝŋulu ṯanauwǝṯu ṯaj alo esen
         kursi eŋǝlǝŋe nëiñua ṯanaṯa,
         11 elǝŋ rǝmwa eraiñ, agarǝjađaṯo eŋen ṯa agananeini ŋaɽrwa na đame na ŋabǝɽa ŋen ŋanṯa
         agiđu laŋge pređ. laŋge lafo nṯia liđǝnu ŋen ŋanṯa agwonaṯa ŋen ṯia.

1 orn igaseicu ađam eđaŋ đaŋaicǝba đeđa igi gaɽaŋo nal kurs eŋǝlǝŋe. ađam gwunḏeinu
         ŋeniano ŋǝwërđǝnu egwaŋano na ndëɽuano na gakasǝnu laŋgela đenǝŋ ldamiñe liɽijan.
         2 na igaseieu mǝlaiyǝka đoɽra iđi đarǝjaieo ole nḏaṯa, esegi garǝjađaṯo eŋen ṯa aŋgagiđi
         ađam na aŋgere laŋge ildi ađam gakasǝnǝliya ?
         3 orn eđa gero gǝnǝŋ gelo walla galo walla giđurṯu alo gaɽǝwađaṯia gagagiđia ađam walla
         gaseieia.
         4 orn igaro kaiñ ŋen ŋanṯa eđa gero gǝnǝŋ gafiđǝnu igi garǝjađaṯo eŋen ṯa aŋgagiđi
         ađam walla aŋǝseiei.
         5 orn elǝŋ gǝnǝŋ nǝŋaiñǝlwaɽǝṯi ṯa, ŋerṯe agabara. seicu, đëbia iđi đeṯo eleđa lǝyawuḏa,
         eleđa lǝḏawuḏ, đënǝŋu đađamo seṯan na đaɽǝwađaṯa đagagiđia ađam na đagera laŋge đenǝŋ
         ldamiñe liɽijan ađam gakasǝnǝliya.
         6 orn igaseieu ɽruma ǝlta laṯurwa larno laɽiñǝnu. lënǝŋu laṯurwa kursi eŋǝlǝŋe nano
         enǝlǝŋ iligano na laŋge ildi lamǝṯia marldwan lafo ndëuwǝr. lënǝŋu lerṯo rlde đenǝŋ
         ndrǝmiñe riɽijan na isi đenǝŋ emiñe eɽijan isi yaɽo nusila đenǝŋ nǝmiñe niɽijan nǝrǝmwa
         ini rǝmwa ṯarldǝđwaṯo alo pređ.
         7 ɽruma ldela ldǝme ađam eđaŋ đeđa igi gaɽaŋa nal kurs eŋǝlǝŋe.
         8 ndǝ lënǝŋu lamo ađam laŋge ildi lamǝṯia marldwan na nǝlǝŋ eređia giɽijan na marldwan
         ldukwuđiñǝṯi ɽruma alo. lënǝŋulu pređ lerṯo mberǝmbera na ŋǝmbolua ŋiđǝnu aḏ ḏaǝbya
         iŋi ŋwunḏeinu ŋelaŋa iŋi ŋuɽǝni ṯa đubwa ađǝbǝṯwa elo đǝmwađa gaiñǝla. ŋela iŋi ŋaɽo
         đaṯurṯia rǝmwa đǝleđa ɽrǝmwa.
         9 na lënǝŋulu ldalǝŋe ŋǝlǝŋa ŋǝmaijǝn, ldaṯa, agarǝjađaṯo eŋen ṯa ŋame ađam na ŋagere
         laŋge ađam gakasǝnǝliya, ŋen ŋanṯa agaɽiñǝnu na agapǝɽo leđa ŋǝfǝniŋa ŋǝlaɽǝŋa ŋen
         ŋanṯa rǝmwa ildi lǝŋǝɽwa pređ, na lalo pređ na lole pređ ɽetǝɽeteo, na lǝŋǝlǝŋe pređ.
         10 agiđǝlo laɽo kana ŋen ŋanṯa rǝmwa irëndr na lënǝŋulu liđ alerṯe ŋǝlǝŋe alɽeṯe nǝlǝŋ
         noɽra alo.
         11 na igwanwanǝđo nene ole gǝmǝlaiyǝka ywaiña kaiñ isi yađiṯu kursi eŋǝlǝŋe na laŋge
         ildi lamǝṯia marldwan na nǝlǝŋ. yënǝŋulu ywaiña kaiñ yarno ropa relo,
         12 niyarǝjaice ole niyaṯa, ɽruma ildi laɽiñǝnu larǝjađaṯo eŋen ṯalnaneinu ŋabǝɽa na
         laŋge lwaiña iliano na đaliŋeṯa ŋen nǝsi na đonḏǝṯa na đame na ŋaɽrwa na đǝbuŋṯia.
         13 orn nene ole gǝlaŋge pređ ildi liđǝnu elo na alo na iđurṯu alo na igal bar na laŋge
         pređ ildi lafau. na lënǝŋulu ldaṯa, đǝbuŋṯia na đame na ŋaɽrwa na ŋabǝɽa ṯalmaneini
         igi gaɽaŋa nal kurs eŋǝlǝŋe na ṯalneini ɽruma cum, bǝɽǝbǝte.
         14 orn laŋge ildi lamǝṯia marldwan ldaṯa, amin, na nǝlǝŋ niɽǝṯi alo nǝbuŋṯi rǝmwa na
         ɽruma.

1 ndǝ ɽruma lagero waŋge gananoŋ elaŋge đenǝŋ ldamiñe liɽijan ildi ađam gakasǝnǝliya,
         igwanwanǝđo nene wagǝnǝŋ elaŋge ildi lamǝṯia marldwan igi nǝŋǝlwaɽe olega garno rǝmwa
         rëbuɽǝniano, nǝŋaṯa, miño.
         2 orn nenwanǝđe na emǝrṯa gabǝjo gamiño. eđa igi gaborṯo emǝrṯa gerṯo isia eđǝɽe na
         gënǝŋu nǝŋǝneini ṯaj nǝgabǝla ṯa aŋǝđame leđa nǝŋǝlǝđame.
         3 orn ndǝ ɽruma lagero waŋge gwomǝn elaŋge ildi ađam gakasǝnǝliya, igano waŋge gwomǝn
         elaŋge ildi lamǝṯia marldwan igi nǝŋaṯa, miño.
         4 na emǝrṯa gwomǝn gamiño igi gore kaiñ. eđa igi gaborṯo emǝrṯa ganeinu ŋabǝɽa ṯa aŋgeiei
         ŋen ŋǝđëuṯaralo alo, ṯa leđa alɽiñǝđe. gënǝŋu nǝŋǝneini đoperre đoɽra kaiñ.
         5 orn ndǝ ɽruma lagero waŋge gwomǝn elaŋge ildi ađam gakasǝnǝliya, igano waŋge gwomǝn
         elaŋge ildi lamǝṯia marldwan igi nǝŋaṯa, miño. orn igwanwanǝđo tǝŋ na emǝrṯa nǝŋǝmiñe
         igi gǝmǝnu. eđa igi gaborṯo emǝrṯa gerṯo al misan eđaŋ đǝlëɽǝŋu.
         6 nene ole igi aŋgaica geṯo elaŋge ildi lamǝṯia marldwan nǝŋaṯa, ŋwana igal mǝlwa ŋerṯo
         gǝrus yarno riyal na ŋwala igal mǝlwa iɽijin ŋerṯo gǝrus yarno riyal, orn ŋgiṯu ŋen
         ŋǝŋela na ŋǝŋawa ŋinǝb.
         7 orn ndǝ ɽruma lagero waŋge gwomǝn elaŋge ildi ađam gakasǝnǝliya, igano ole gǝwaŋge
         gwomǝn elaŋge ildi lamǝṯia marldwan igi nǝŋaṯa, miño.
         8 igwanwanǝđo neseiei emǝrṯa gwomǝn nǝŋǝmiñe igi geđeaŋǝno. eđa igi gaborṯo emǝrṯa
         gǝbernia ŋǝɽaiñ na alo eleđa laiyo yǝmateṯa ṯwaiñ. gënǝŋu nǝŋǝneini ŋabǝɽa alo elorǝba
         marldwan ṯa aŋǝɽiñe leđa đoperređa na ŋorwaṯaŋa na ŋǝɽaiñǝŋa na đwalađa đeđǝñwa.
         9 ndǝ ɽruma lagero waŋge gwomǝn elaŋge ildi ađam gakasǝnǝliya, igaseieu nusila ađuna
         iđurṯu ini nǝleđa ildi laɽiñǝnu ŋen ŋanṯa ŋen ŋǝrǝmwa na ŋen ŋanṯa laɽwato ŋen ŋǝrǝmwa
         đuđǝrwaṯađa eŋen.
         10 nusila ṯanǝrǝjaieo ole naṯa, ya elǝŋ gǝlaŋge pređ, ŋaŋgi agatǝɽe na agaɽo đeṯam,
         fǝndoŋǝɽa agiđi ŋakǝme ŋoɽǝbaice ŋen ŋǝŋǝfǝni eŋaiñ eleđa ildi lafo alo?
         11 orn nënǝŋulu pređ naneinu ndrena nabǝjo nǝlwaɽǝnṯi ṯa anwale arano iliga lobǝlano
         mǝldin ŋen leđa lëɽǝnu eŋen iŋi lamǝlu laɽiñǝni ildi lënǝŋulu liđǝlda ŋǝmëɽria na
         ildi laɽo lorǝba elden.
         12 ndǝ ɽruma lagero waŋge gwomǝn elaŋge ildi ađam gakasǝnǝliya, igwanwanǝđo na alo yatësǝnu
         kaiñ na ëđǝñina nimuniṯi yarno erena gǝmǝnu na ubwa gaɽo ŋǝnḏǝr nǝŋorṯe garno ŋǝfǝni.
         13 na ropa relo ṯarirǝtǝṯu alo ŋen ŋarno ŋǝbǝđa ŋirǝwa ŋeđe ndǝ đabera đwaiña đatësia
         ebǝđa.
         14 na ltuŋga latamǝro ŋen ŋarno abǝređa gapeiđǝnu na aiyǝn pređ na alo pređ isi yafo
         eŋau iligano laṯwëđǝnu ldǝjomaṯe alo esen.
         15 orn nǝlǝŋ nalo na leđa loɽra na nǝlǝŋ naskari na leđa lwaiña laŋge na leđa lonḏǝṯo,
         đeṯam leđa pređ ndǝ laɽo lǝbai walla lero laɽo lǝbai lënǝŋulu pređ lalaldǝbijǝni ejǝṯo
         na enǝbwa naiyǝn.
         16 lënǝŋulu ṯaɽrajaieo ole ldeiṯi aiyǝn na ŋwandra ṯa, iɽǝṯǝnde nano ñandǝlǝbǝce isiano
         yeđa igi gaɽaŋa nal kurs na iđeiciano đǝɽruma.
         17 ŋen ŋanṯa loman loɽra lǝđeiciano eđen leṯo đǝge na esegi gaɽǝwađaṯa gaṯurwa ŋen nëiñua
         iŋi?

1 orn igaseicu mǝlaiyǝka marldwan yaṯurwa alo, đǝnǝŋ đafo đǝɽǝđalo na đǝnǝŋ đafo ndalǝŋgwa
         na đǝnǝŋ đafo đǝɽǝđalo na đǝnǝŋ đafo ndele. yënǝŋulu yëndu đabera marldwan đalo, ṯa
         ađerṯe đura iđuđa walla igal bar walla inuɽi.
         2 na igaseicu mǝlaiyǝka đwomǝn đirǝwa ndele iđi đǝbendeicia ŋwëɽiña ŋǝrǝmwa irri ramǝṯia.
         đënǝŋu đarǝjaico ole nḏalwaɽǝṯi mǝlaiyǝka marldwan isi yaneinu ŋabǝɽa ṯa aiyǝsi đuđa
         aŋǝno na al bar aŋǝno, walla nuɽi aŋǝno,
         3 nḏǝleiṯi ṯa, ñerṯe ñagasi đuđa aŋǝno walla al bar aŋǝno, illi ndǝ ñagëɽu ŋwëɽiña
         ŋǝrǝmwa nǝŋǝɽwa ŋǝndësi ŋǝleđa ildi ṯaliṯu ŋǝmëɽria.
         4 na igano eređia gaɽo mǝnau eleđa ildi lëɽǝnu ŋwëɽiña nano. leđa laɽo alǝf eređia
         ređ nalo eređia marldwan na marldwan, lënǝŋulu lǝŋǝɽwa pređ ŋisrayil.
         5 leđa alǝf ređ nemiñe eɽijan lǝleđa lǝyawuḏa lëɽǝnu ŋwëɽiña nano, na leđa alǝf ređ
         nemiñe eɽijan lǝleđa lǝrubin lëɽǝnu ŋwëɽiña nano, na leđa alǝf ređ nemiñe eɽijan lǝleđa
         lǝjaḏ lëɽǝnu ŋwëɽiña nano.
         6 leđa alǝf ređ nemiñe eɽijan lǝleđa lasir lëɽǝnu ŋwëɽiña nano, na leđa alǝf ređ nemiñe
         eɽijan lǝleđa lǝnafṯali lëɽǝnu ŋwëɽiña nano, na leđa alǝf ređ nemiñe eɽijan lǝleđa
         lǝmanasa lëɽǝnu ŋwëɽiña nano.
         7 leđa alǝf ređ nemiñe eɽijan lǝleđa lǝsimaun lëɽǝnu ŋwëɽiña nano. na leđa alǝf ređ
         nemiñe eɽijan lǝleđa lǝlawi lëɽǝnu ŋwëɽiña nano, na leđa alǝf ređ nemiñe eɽijan lǝleđa
         lǝyassakar lëɽǝnu ŋwëɽiña nano.
         8 leđa alǝf ređ nemiñe eɽijan lǝleđa lǝsabulun lëɽǝnu ŋwëɽiña nano, na leđa alǝf ređ
         nemiñe eɽijan lǝleđa lǝyusǝf lëɽǝnu ŋwëɽiña nano, na leđa alǝf ređ nemiñe eɽijan lǝleđa
         lǝbenyamin lëɽǝnu ŋwëɽiña nano.
         9 orn igwanwanǝđo neseici leđa lwaiña kaiñ ildi eđa gero gǝnǝŋ gaɽǝwađaṯa gǝlumađaṯa.
         lënǝŋulu leṯo eleđa lalo pređ na lǝŋǝɽwa pređ na lǝŋǝlǝŋe pređ na lole pređ ɽetǝɽeteo
         ldǝđuri kursi eŋǝlǝŋe nëiñua na ɽruma nëiñua. lënǝŋulu ldëɽǝni ndrena nano nabǝjo
         ldarrape iɽǝṯia eraŋ eren.
         10 lënǝŋulu ṯaɽrǝjaico ole kaiñ ldaṯa, đëbǝria đǝrǝmwa irëndr irri ṯarǝɽaŋo nal kurs
         eŋǝlǝŋe na đǝɽruma.
         11 orn mǝlaiyǝka pređ yaṯurwa yađiṯu kursi eŋǝlǝŋe na nǝlǝŋ na laŋge ild lamǝṯia marldwan
         cum, na lënǝŋulu pređ ldiɽǝṯi alo kursi eŋǝlǝŋe nëiñua ldǝbuŋṯi rǝmwa,
         12 ldaṯa, amin. đǝbuŋṯia na ŋaɽrwa na đaliŋeṯa ŋen nǝsi na đaŋërṯia nano na đame na
         ŋabǝɽa na đwonḏǝṯa ṯalnaneinu rǝmwa irëndr bǝɽǝbǝte.
         13 orn elǝŋ gǝnǝŋ nǝŋaiñeɽǝđe nǝŋaṯa, leđa ildi esandǝldi ildi lëɽǝnu ndrena nano nabǝjo,
         na lënǝŋulu leṯo ŋga ?
         14 igamuɽǝbiṯi eŋen niyaṯa ṯa, ya elǝŋ agaliŋeṯo. orn gënǝŋu nǝŋaiñǝlwaɽǝṯi ṯa, fǝleđa
         ildi leṯo eŋen ŋubwa kaiñ alo, ldwase ndrena enen eŋǝfǝni ŋǝɽruma na liđǝlo nabǝjo.
         15 ŋen ŋafǝṯia lënǝŋulu lafo kursi eŋǝlǝŋe nëiñua irǝmwa ṯaliṯu ŋǝmëɽria ëđǝñëđǝñin
         na ulǝŋgǝlǝŋ egeɽa gǝlëɽǝŋu gatǝɽe, na rënǝŋu irri raɽaŋo nal kurs eŋǝlǝŋe riđ arǝlabǝđini
         nano ŋen ŋanṯa aldǝfeṯǝlda.
         16 lënǝŋulu laber laieoiña tǝŋ na aŋal aŋerṯe cum na ëđǝñin ṯaiyerṯe elǝwađa ibwa walla
         waŋge gǝnǝŋ gubwa.
         17 ŋen ŋanṯa ɽruma ildi lafo nal kurs eŋǝlǝŋe iligano liđ alǝlǝsi na lënǝŋu liđ alǝlmamaṯe
         eyoro eŋau ŋǝđamǝṯia na rǝmwa riđ arǝɽrađeṯe ŋwal isi pređ.

1 ndǝ ɽruma lagero waŋge gǝnḏurṯu elaŋge ildi ađam gakasǝnǝliya, đabwaiña ŋǝma đafo
         elo iliga ltefr, garno ëđǝñina nus.
         2 orn igaseieu mǝlaiyǝka đenǝŋ nemiñe eɽijan isi ṯaiyaṯuru rǝmwa nëiñua na yënǝŋulu
         niyǝneini rlde đenǝŋ ndrǝmiñe riɽijan.
         3 na mǝlaiyǝka đwomǝn nḏela nḏǝđura ađuna nano. đënǝŋu đerṯo lǝmbolua liđǝnu aḏ ḏaǝbya.
         đënǝŋu nḏǝneini ŋela ŋwaiña iŋi ŋuɽǝni ṯa đubwa đabǝṯwa elo đǝmwađa gaiñǝla, ṯa ađëɽi
         đaṯurṯiađa rǝmwa đǝleđa pređ ɽrǝmwa nađuna isi yiđǝnu aḏ ḏaǝbya isi yafo kursi eŋǝlǝŋe
         nëiñua.
         4 na đubwa đǝŋela ṯađabǝṯo eđaŋ đǝmǝlaiyǝka đaṯurṯiađa rǝmwa đǝleđa ɽrǝmwa.
         5 orn mǝlaiyǝka nḏǝme lǝmbolua nḏowonḏǝjaice isia nḏauwǝṯi alo. na rǝmwa ndrǝbuɽǝniano
         na ole nǝŋfeṯe goɽra na rǝmwa ndrase na alo niyǝtësǝni.
         6 orn mǝlaiyǝka đenǝŋ nemiñe eɽijan isi yëndu rlde đenǝŋ ndrǝmiñe riɽijan yađuɽeinu
         ṯa aiyare rlde.
         7 mǝlaiyǝka đǝnëiñua đare đal. ŋwotǝđa na isia larǝgwuđǝnu ŋǝfǝniŋa ldamiñe ldiɽǝṯi
         alo na alo niyoɽe elorǝba iɽijin na uɽi nǝŋoɽe elorǝba liɽijin inuɽi pređ, na ŋaiña
         ŋeđe pređ nǝŋoɽe.
         8 mǝlaiyǝka đwomǝn đare đal đǝlëɽǝŋu na waŋge garno aiyǝn yoɽra isi yoɽa nǝŋauwujǝni
         igal bar.
         9 al bar isi elorǝba iɽijin neɽeṯe ŋǝfǝni, na waŋge gaiyo elorǝba liɽijin elaŋge pređ
         ildi lafo igal bar na đǝpundri đǝŋau đagirnu elorǝba liɽijin igǝpundri pređ.
         10 na mǝlaiyǝka đwomǝn đare đal đǝlëɽǝŋu na đopa đoɽra kaiñ nḏiɽi elo iđi đoɽa đarno
         isia. na đopa nḏiɽǝṯi eđǝbarlda elorǝba liɽijin esǝbarlda pređ na eđoro elorǝba liɽijin
         eyoro pređ.
         11 na đopa iđi đǝbernia afsanṯin. na ŋawa elorǝba liɽijin eŋau pređ nǝŋǝɽeṯe ŋǝsia ŋarno
         uɽi gaɽo ŋǝsia na leđa lwaiña laiyo ŋen ŋanṯa ŋawa ŋeɽe kaiñ.
         12 na mǝlaiyǝka đwomǝn đare đal đǝlëɽǝŋu na alo elorǝba liɽijin yëđǝñina na alo elorǝba
         liɽijin yubwa na đopa elorǝba liɽijin eropa pređ lǝbuɽǝnu. na arrerre elorǝba liɽijin
         nǝŋǝɽeṯe ŋǝrǝmi nṯia arrerre gëđǝñin na arrerre gulǝŋgi nǝŋaiyǝṯe aten.
         13 orn igaseicu oicǝl gura elo iligano nǝŋǝrǝjaice ole nǝŋaṯa, leđa ildi lafo alo liđ
         alneini ŋen ŋubwa kaiñ, ŋen ŋanṯa rlde rǝṯënu riɽijin irri mǝlaiyǝka yiɽijin yiđ ailare.

1 na mǝlaiyǝka đwomǝn đare đal đǝlëɽǝŋu na igaseicu đopa iđi đamiño elo nḏiɽǝṯi alo,
         na đënǝŋu đaneini mufṯa ilǝbu loliano kaiñ đuđa đero alo.
         2 orn đopa nḏǝgagiđi lǝbu na đubwa nḏǝtođe, đarno đubwa đisia đoɽra kaiñ. na arrerre
         gëđǝñina na ltuŋga laɽo ŋǝrǝmia ŋen ŋanṯa đubwa đǝlǝbu.
         3 orn yama nemiñe iđubwa niyirǝwuṯe alo na yënǝŋulu yaneinu ŋabǝɽa yarno ñogǝɽar ñalo.
         4 yënǝŋulu yalwaɽǝnṯu ṯa aiyerṯe yasa ŋaiña aŋǝno kwai kwai walla laŋge aŋǝno ildi
         lobǝđo walla nuɽi aŋǝno, orn ṯa aiyasi leđa aŋǝno ildi lero lǝberṯia ŋwëɽiña ŋǝrǝmwa
         nǝŋǝɽwa ŋǝndësi ikǝrǝŋ.
         5 yënǝŋulu yero yǝneini ŋabǝɽa ṯa aiyǝɽiñe leđa orn yaneini ŋabǝɽa ṯa aiyǝnanaice leđa
         ŋen ŋubwa ikǝrǝŋ nubwa đenǝŋ. ŋen ŋubwa yënǝŋulu yananaiđia ŋarno ŋen ŋubwa ŋǝlogǝɽar
         ndǝ lǝsa eđa.
         6 iliga lakǝl leđa liđ alǝpwaiñe ŋǝɽaiñ orn laber liđ alfiđi kwai kwai. lënǝŋulu liđi
         ṯalonaṯo labaiya orn ŋǝɽaiñ ŋiđ aŋǝlobǝđe.
         7 yama yarno nǝmǝrṯa naṯuɽeinu ŋen ŋanṯa đǝbwaiñǝđia. laŋge larno ṯaj yiđǝnu aḏ ḏaǝbya
         lafo nǝŋǝɽwa eŋen na isiano esen yarno isiano eleđa.
         8 yënǝŋulu yerṯo iria nenda ywala yarno liji ɽrlda na eŋađ esen yarno eŋađ iyëbia.
         9 yënǝŋulu yerṯo nḏapǝɽa iŋurum narno ipeini na ole gǝnǝldea enen garno ole gǝnǝmǝrṯa
         nǝlaldǝña eđǝbwaiñǝđia.
         10 yënǝŋulu yerṯo ŋǝper ŋarno ŋǝñogǝɽar na feŋǝper eŋen yënǝŋulu yerṯo ŋabǝɽa ṯa aiyǝse
         leđa aŋǝno nubwa đenǝŋ.
         11 na mǝlaiyǝka đǝlǝbu gaɽ elǝŋ egen iđi đǝbernia abḏun egole gal abraniyin na abuliyun
         egole gal yunaniyin.
         12 ŋen ŋubwa ŋananoŋ ŋamǝndëđǝnu, orn igǝseicia ŋen ŋubwa ŋiɽijan tǝŋ ŋaijomaṯo ṯwaiñ.
         13 orn mǝlaiyǝka đwomǝn đare đal đǝlëɽǝŋu, na igano ole igi geṯo irukun marldwan yađuna
         isi yiđǝnu aḏ ḏaǝbya isi yafo rǝmwa nëiñua.
         14 na ole nǝŋǝlwaɽǝṯi mǝlaiyǝka iđi đëndu đal nǝŋǝmeiṯi ṯa, ëbǝru mǝlaiyǝka marldwan
         isi yakasǝnu alo yǝđǝbarlda đoɽra đǝbernia alfuraṯi.
         15 orn mǝlaiyǝka yakǝl marldwan niyëbǝrni isi yëndǝnu yaṯuɽeinu ŋen ŋanṯa ëđǝñin na
         loman na ubwa na iṯǝli ṯa aiyǝɽiñe eđa elorǝba liɽijin eleđa pređ.
         16 na askari esen isi yaborṯo nǝmǝrṯa ywaiña kaiñ yarno ebe gisǝbarlda, igano yaɽo mǝnau.
         17 eŋen iŋi ŋamiñiṯiñi igaseieu nǝmǝrṯa ini na leđa lakaborṯǝlo. leđa ildi lakaborṯǝlo
         lerṯo ipeini iŋurum isi yore na imǝnu yarno ltuŋga lero ibwoɽua nano na yaɽo ŋǝñeiña
         aŋǝno. ŋǝɽwa ŋǝnǝmǝrṯa ŋarno ŋǝyëbia na isia na đubwa na ŋwandra ŋǝbernia al gabriṯ
         ṯaldǝlǝmiño igëiñua esen.
         18 eđa elorǝba liɽijin eleđa pređ lalo ldaiye ŋen ŋanṯa laŋge ildi liɽijin, isia na
         đubwa nal gabriṯ ildi ṯaldǝlǝmiño igëiñua esen.
         19 ŋabǝɽa ŋǝnǝmǝrṯa nakǝl ŋafo igëiñua esen na eŋǝper eŋen. ŋǝper eŋen ŋarno imwa yeicia
         isi yerṯo ŋǝɽwa, na nǝmǝrṯa ṯanasi leđa aŋǝno ŋǝperŋa.
         20 leđa lǝṯënu lalo ildi lero laɽiñǝni laŋgela ildi liɽijin lënǝŋulu laneđo laŋgiṯia
         ŋǝmëɽria ŋǝraŋ eren lderṯe laŋgiṯia đukwuđiñǝṯia nusila alo neicia na laŋge alo lǝpiano
         ildi liđǝnu aḏ ḏaǝbya na faḏḏaya na đǝpeiniđa đǝsatrtr na ŋwandraŋa na oṯega ildi
         laber laɽǝwađaṯa laseiđia walla lǝnna walla lǝbǝrlda.
         21 na leđa lderṯe laŋgiṯia ŋen eŋen ŋeieia orn laɽiñǝđia mǝldin na lǝbendia ŋen ŋǝŋǝđǝmi
         mǝldin na laɽaŋa lijila ɽrǝto mǝldin na ṯalaldǝbǝco laŋge mǝldin.

1 orn igaseieu mǝlaiyǝka đoɽra đǝmǝn iđi đirǝwa elo. na đënǝŋu đëɽǝnu ibwoɽua nano
         na đarldaldia nḏađaiđe nda ǝllëɽǝŋu. isiano ilëɽǝŋu yawađialo yarno ëđǝñina na rǝmanǝña
         rǝlëɽǝŋu rarno isia,
         2 na đerṯo ađam gǝtefr eđaŋ gabǝlëđǝniano. đënǝŋu nḏëɽi đǝmanǝña đǝnḏaŋ đaŋaicǝba nal
         bar na nḏëɽi đǝmanǝña đǝnḏaŋ đaŋabur nḏuđa,
         3 nḏarǝjaice ole kaiñ garno gǝđëbia đabara. ndǝ mǝlaiyǝka điđu ṯia rǝmwa rëpǝniano
         ñoman đenǝŋ ñemiñe ñiɽijan.
         4 ndǝ rǝmwa rëpǝniano ñoman đenǝŋ ñemiñe ñiɽijan igafo igwonaṯa igǝwërđia ŋen orn nene
         ole gelo igi gaṯa, akaso ŋen rǝmwa rëpǝniano ñoman đenǝŋ ñemiñe ñiɽijan raṯa orn ŋerṯe
         agǝwërđia.
         5 orn mǝlaiyǝka iđi igaseieu đaṯurwa nal bar na nḏuđa đënǝŋu đabǝce đaŋ elo đaŋaieǝba,
         6 nḏalǝfa egeđa igi gafo bǝɽǝbǝte igi giđu elo na alo nal bar na laŋge pređ ilđi lafǝlau
         nḏaṯa, đǝđurwa đero tǝŋ.
         7 iliga ildi liđ alela ndǝ mǝlaiyǝka đǝnḏurṯu đare đal đǝlëɽǝŋu, ŋamǝɽa ŋǝrǝmwa ŋiđ
         aŋǝɽiñađeini iŋi ralwaɽǝṯu anbiya isi yiṯu ŋǝmëɽria.
         8 orn ole gelo igi igano gwalwaɽǝṯiñi tǝŋ nǝŋaṯa, mbu ŋǝme ađam igi gabǝlëđǝniano eđaŋ
         đǝmǝlaiyǝka iđi đaṯurwa nal bar na nḏuđa.
         9 nṯia igabǝɽo neɽǝđe mǝlaiyǝka ṯa ađǝñanaiee ađam gǝtefr. đënǝŋu nḏǝñalwaɽǝṯi ṯa,
         mo ŋase. ađam giđ aŋeɽǝṯe egare gǝlaɽǝŋa orn giđ aŋǝñǝleṯe egëiñua garno lai.
         10 na igamo ađam gǝtefr eđaŋ đǝmǝlaiyǝka nese. na ađam gaiñǝla garno lai egëiñua ilëɽǝñi
         orn ndǝ igaso ara gǝlëɽǝñi gidǝnu geɽe ano.
         11 orn igwalwaɽǝnṯu ṯa, đeṯam mbu ŋwaɽwate ŋen tǝŋ iŋi ŋiđ aŋela taltal eleđa lwaiña
         lalo lwaiña, na eŋǝlǝŋe ŋwaiña, na lole gwaiña ɽetǝɽeteo na enǝlǝŋ nalo.

1 orn iganeinu waŋge gǝđirnḏeieia garno lǝfra na igwalwaɽǝnṯu ṯa, mbu ŋirnḏeiei al
         ekǝl irǝmwa na ađuna ṯa lwalano na labǝrano ṯau ŋumađaṯe leđa ildi labuŋṯi rǝmwa tu.
         2 gerṯa agabirnḏeicia alo yal ekǝl ndëuwǝrano, gerṯa agabirnḏeieia kwai kwai. ŋen ŋanṯa
         ŋen ŋëɽǝnṯu leđa lalo ṯaɽrǝldađaṯo irnuŋ alo gatǝɽe nṯǝlia niɽijin na nus.
         3 igiđ enaice leđa liɽijan ildi laɽo đamǝđaṯa đǝlëɽǝñi ŋǝlǝŋe ṯa alɽwate eŋen ŋǝlëɽǝñi
         nṯǝli niɽijin na nus na liđ alëɽǝni suwal nano.
         4 leđa ildi laɽo nuɽi niɽijan nǝseṯun na laɽo laŋge liɽijan ildi lǝbendeieia isia ildi
         lafo elǝŋ nano galo.
         5 ndǝ eđa gǝnǝŋ gwonaṯa galǝsi aŋǝno isia yamiña egëiñua egen aiyǝse leđa ldagea. đeṯam
         ndǝ eđa gǝnǝŋ gwonaṯa galǝsi aŋǝno gënǝŋu giđ aŋǝɽiñǝni ṯia.
         6 lënǝŋulu lerṯo ŋabǝɽa ṯa aldanḏa ltuŋga ṯa rǝmwa arerṯe radǝne liga lënǝŋulu lǝbërrǝŋaiđia
         ŋen ŋǝrǝmwa. lënǝŋulu lerṯo ŋabǝɽa eum ṯa aliđi ŋawa pređ ŋaɽo ŋǝfǝni na ṯa alǝpwi
         alo ŋenŋa ŋubwa liga lënǝŋulu lonaṯa.
         7 ndǝ leđa ild liɽijan lërrǝŋaiđo ŋen ŋǝrǝmwa đǝge đwala đeđǝñwa điđ ađǝtwođe ilǝbu
         loliano, đuđa đero alo, na đënǝŋu ṯalǝbwaiñǝđi, na điđ ađǝlǝđame na điđ ađǝlǝɽiñe.
         8 na aŋǝno esen yiđ aiyandre erađ rirnuŋ gakǝl goɽra igi gǝbernia sǝḏum na masr eŋen
         ŋǝwujǝnu, falo isi đurri elǝŋ egen, yesu gaɽiñeiniau.
         9 na eñoman ñiɽijin na nus leđa lalo pređ na lǝŋǝɽwa pređ na lole pređ ɽetǝɽeteo na
         lǝŋǝlǝŋe pređ liđ alǝseici aŋǝno esen na laber liđ alǝŋgiṯi aiyurni.
         10 leđa ildi lafo alo ṯaldurrǝmaṯo ŋađǝna, na liđ aliđi namǝđia na liđi ṯalnanaiđo laŋge
         bǝɽan ŋen ŋanṯa leđa ildi liɽijan ildi laɽo anbiya lënǝŋulu lanaico leđa lalo ŋen
         ŋubwa kaiñ.
         11 orn ndǝ ñoman ñaŋgaṯo ñiɽijin na nus usila gǝđamǝṯia geṯo irǝmwa nǝŋǝlǝwënṯi na lënǝŋulu
         liɽijan ldǝtwođe na ŋǝđaiña ŋoɽra nǝŋëndi leđa ildi laseicǝlo.
         12 orn leđa ldǝne ole goɽra gelo igi gwalwaɽǝṯu leđa liɽijan ṯa, abǝṯwar ëli. na lënǝŋulu
         ldabǝṯe elo isbwoɽua na leđa ldagea ldǝlǝseici labǝṯwa elo.
         13 iliga lakǝl đurri alo yǝtësǝnu kaiñ na irnuŋ elorǝba ređ igirnuŋ pređ goɽra giɽu.
         leđa alǝf đenǝŋ nemiñe eɽijan ldaiye ndǝ alo yǝtësǝnu na leđa lǝṯënu liđǝñalo kaiñ
         ldǝnaice rǝmwa relo ŋaɽrwa.
         14 ŋen ŋwomǝn ŋubwa ŋamǝndëđǝnu orn igaseicia ŋen ŋubwa ŋǝnḏurṯu ŋeṯo ṯwaiñ.
         15 mǝlaiyǝka đǝnḏurṯu đare đal đǝlëɽǝŋu, na ole gafo elo goɽra kaiñ igi gaṯa, ŋǝlǝŋe
         ŋalo ŋaɽo ŋǝlǝŋe ŋelǝŋ rǝmwa irëndr na ŋal masiya gǝlëɽǝŋu na rënǝŋu riđ arerṯe ŋǝlǝŋe
         iŋi bǝɽǝbǝte.
         16 na nǝlǝŋ eređia giɽijan na marldwan ini ṯanaɽaŋo nal kurs esen rǝmwa nëiñua, nënǝŋulu
         niɽǝṯi alo nukwuđiñǝṯi rǝmwa alo,
         17 naṯa, elǝŋ rǝmwa ñagaŋërṯiaŋa nano, ŋaŋgi agerṯo ŋabǝɽa pređ ŋaŋgi agǝfia na agafo
         agafo, ŋen ŋanṯa agamo ŋǝlǝŋe ŋǝlaɽǝŋa ŋoɽra na agaɽ elǝŋ.
         18 leđa lǝŋǝlǝŋe ɽetǝɽeteo lafo lunḏeinu đeicianođa, orn điñǝđi đeiciano đǝlaɽǝŋa đeṯo
         na liga ldelalda ildi leda laiyo liđ alwakǝmǝni, na leđa liṯǝŋa ŋǝmëɽria liđ alwonaneini
         đǝpǝɽa eđen, ildi laɽo anbiya na leđa ǝllaɽǝŋa na leđa pređ loɽra na lǝrra ildi liđǝña
         irǝŋ gǝlaɽǝŋa, na lënǝŋulu ildi lagero alo liđ algirni.
         19 orn al ekǝl irǝmwa elo yagagiđǝnu na sanḏug iđǝrreiđia eŋen đǝlëɽǝŋu isi yafo alo
         yetǝɽe yaɽǝwađaṯa yaseinu, na rǝmwa raso na ole gafo goɽra na rǝmwa rëpǝniano na alo
         yǝtësǝnu na ŋwotǝđa nǝŋirǝwuṯa alo.

1 orn ŋamǝla ŋoɽra kaiñ ŋaseinu elo. fǝwuji gaɽǝbwa gëɽǝnu ëđǝñina nano. na gënǝŋu
         gerṯo ubwa erǝmanǝŋ na ropa ređ ndrǝmiñe riɽijan raɽo ṯaj enenda ǝllëɽǝŋu.
         2 gënǝŋu gwonḏaico ṯaŋaro eŋen ŋauɽiña ṯa aŋalǝŋe ŋere ŋǝlëɽǝŋu.
         3 na ŋamǝla ŋwomǝn ŋaseinu elo. fǝđwala đeđǝñwa iđi đore đoɽra kaiñ đǝbernia ṯannin
         iđi đerṯo ŋǝɽwa đenǝŋ nǝŋǝmiñe ŋiɽijan na rlde ređ na đerṯo ṯaj đenǝŋ nemiñe eɽijan
         nǝŋǝɽwa ŋǝlëɽǝŋu.
         4 na lǝper ǝllëɽǝŋu ldǝbuɽi đopa elorǝba liɽijin eropa pređ relo ldǝlauwǝṯi alo. na
         ṯannin ṯaiyaṯurwaṯo wuji nëiñua igi gwonaṯa galǝŋa ŋere, ṯa aiyase ŋere taltal ndǝ
         ŋǝlǝŋǝnu.
         5 wuji nǝŋalǝŋe ŋere ŋaɽorra iŋi ŋiđ aŋǝɽeṯe elǝŋ gǝleđa lǝŋǝlǝŋe pređ na iŋi ŋiđ aŋǝɽrǝmoṯe
         lǝfrala lǝđǝpeini. na ŋere ŋǝwuji ŋapǝnu taltal rǝmwa nano na kursi eŋǝlǝŋe nano ilëɽǝŋu.
         6 na wuji nǝŋobǝđaṯe eđǝñwa alo yǝnǝŋ isi rǝmwa rëɽǝṯǝma isi gënǝŋu giđ aŋomicini nṯǝli
         niɽijin na nus.
         7 na đǝbwaiñǝđia đatwođo elo. makiaiyil na mǝlaiyǝka ilëɽǝŋu lǝpǝđu ṯanninya. ṯannin
         na mǝlaiyǝka ilëɽǝŋu lagerđo
         8 orn lađamǝnu, na alo niyerṯe elo ŋen ŋanṯa ŋulu.
         9 na ṯannin yoɽra yawujǝnu alo. fǝrǝmwa reicia rǝpǝnde rǝbernia iblis na seṯan isi
         yiđu leđa pređ lalo ŋađǝna. yënǝŋu yawujǝnu alo na mǝlaiyǝka ilëɽǝŋu yawujǝnǝlda.
         10 na igano ole goɽra elo igi gaṯa, điñǝđi đëbǝri đeṯo na ŋabǝɽa na ŋǝlǝŋe ɽrǝmwa irëndr
         leṯo pređ na ŋǝlǝŋe ŋal masiya gǝlëɽǝŋu ŋeṯo cum. ŋen ŋanṯa eđa igi gasǝku lorldaiñ
         gënǝŋu gawujǝnu alo. gënǝŋu igi ṯaŋǝlǝsǝko rǝmwa nano irëndr ëđǝñëđǝñin na ulǝŋgǝlǝŋ.
         11 leđa ildi lađamo seṯan ŋǝfǝniŋa ŋǝɽruma na ŋenŋa ŋǝđamǝđaṯa eđen, ŋen ŋanṯa lero
         lubwa đamǝṯiađa eđen nṯia eum ndǝ laɽiñǝnu.
         12 ŋen ŋafǝṯia ya elo ŋǝreṯo nano na leda pređ ñaŋgi ñagafo elo ŋǝreṯr nano eum. orn
         ya đuđa na ya bar ñagiđi ñaneini ŋen ŋubwa ŋen ŋanṯa seṯan yirǝwuṯǝnde nano na yënǝŋu
         yeiciano kaiñ ŋen ŋanṯa yaliŋeṯo ṯa liga ǝllëɽǝŋu lobǝlano.
         13 ndǝ ṯannin yaseicu ṯa yawujǝnu alo yǝlëldiña wuji gaɽǝbwa igi galǝŋo ŋere ŋaɽorra.
         14 orn wuji ganeinu nǝlde niɽijan noɽra noieǝl ṯa aŋǝliyaborṯe alo ilëɽǝŋu eđǝñwa isi
         gënǝŋu ṯaŋorǝmijǝnu irǝmwa reicia nṯǝli niɽijin na nus.
         15 orn rǝmwa reicia ndraraice ŋawa alo igëiñua ŋarno đǝbarlda iŋi ŋǝlëldiña wuji ṯa
         arǝmaɽiñe ŋawaŋa.
         16 orn đuđa đamǝđaṯo wuji nḏǝgagiđi ëiñua ilëɽǝŋu nḏarne đǝbarlda iđi ṯannin yaraico
         igëiñua ilëɽǝŋu.
         17 orn ṯannin yeicǝṯu wuji ano kaiñ neɽe ṯa aiyǝbwaiñǝđe aigea ñere ñǝwuji ñǝṯënu, fǝleđa
         ildi ṯaɽrǝmoṯo ŋen ŋǝrǝmwa na ṯalerṯo đamǝđaṯa đǝyesu. na yënǝŋu yađǝru nebe igal
         bar.

1 igaseicu đwala đeđǝñwa đamiño igal bar. đënǝŋu đerṯo rlde ređ na ŋǝɽwa đenǝŋ nǝŋǝmiñe
         ŋiɽijan. đerṯo ṯaj ređ ndrǝlde rǝlëɽǝŋu na ndrǝŋ nǝwërđǝnu nǝŋǝɽwa ini ṯanađamǝco
         rǝmwa eŋen.
         2 đwala đeđǝñwa iđi igaseicu đarno oman, orn đerṯo rǝmanǝña rarno rǝđwala đǝnǝŋ đeđǝñwa
         đǝbernia ḏubb na đerṯo ëiñua yarno iđëbia. ṯannin yanaico đwala đeđǝñwa ŋabǝɽa ŋǝlëɽǝŋu
         na kursi eŋǝlǝŋe ilëɽǝŋu na ŋǝlǝŋe ŋwaiña.
         3 nda lnǝŋ lǝđwala đeđǝñwa lafo lerṯo đëɽi nano đoɽra na đënǝŋu đafo ŋǝɽaiñ ṯwaiñ orn
         đëɽi đeiđinu. leđa pređ lalo ldǝteṯe đwala đeđǝñwa ldirǝwiṯano.
         4 leđa ldǝbuŋṯi ṯannin ŋen ŋanṯa yënǝŋu yanaico đwala đeđǝñwa ŋǝlǝŋe ŋǝlëɽǝŋu. orn
         ldǝbuŋṯi đwala đeđǝñwa cum, ldaṯa, esegi garno đwala đeđǝñwa? esegi gaɽǝwađaṯa laldǝbwaiñǝđalda?
         5 đwala đeđǝñwa đaŋgini ađǝɽwate ŋen ŋwaiña ŋagea rǝmwa, na đaŋgini ađerṯe ŋǝlǝŋe nṯǝlia
         niɽijin na nus.
         6 nṯia đǝɽwato ŋen ŋǝrǝmwa ŋeicia. đǝɽwato irǝŋ gǝlëɽǝŋu geicia na eɽa gǝlëɽǝŋu geicia
         na leđa leicia ildi lafo elo.
         7 dënǝŋu đaŋginu cum aldǝbwaiñǝđǝlda leđala ɽrǝmwa na ṯa ađǝlađame. na đaneinu ŋǝlǝŋe
         eleđa lǝŋǝɽwa pređ na lalo pređ na lole pređ ɽetǝɽeteo na lǝŋǝlǝŋe pređ.
         8 leđa pređ ildi lafo alo liđ albuŋṯi, lënǝŋulu ildi ndrǝŋ enen nero nǝwërdǝnia ŋen
         alo yamǝlu yǝbǝđǝni egađam gǝđamǝṯia gǝɽruma ildi laɽiñǝnu.
         9 ŋgiṯr leđa ildi lerṯo nënǝñia alne ŋen iŋi.
         10 ndǝ eđa gǝnǝŋ gëɽǝnu ṯa aŋëndǝni, gënǝŋu giđ aŋëndǝni. ndǝ eđa gǝnǝŋ gaɽiñǝđo đoperređa
         đeṯam gënǝŋu giđ aŋǝɽiñǝni đoperređa. nṯia đaɽiñaṯa ŋen na đonaṯa lǝleđa ɽrǝmwa liđ
         alërrǝŋeiđǝni.
         11 orn igaseic đwala đeđǝñwa đwomǝn iđi đamiño iđuđa, iđi đerṯo rlde riɽijan rarno rǝđaŋala
         na đǝɽwato olega garno gǝṯannin.
         12 đënǝŋu đerṯo ŋǝlǝŋe pređ ŋǝđwala đeđǝñwa đananoŋ ŋu nëiñua. đëbǝđia leđa pređ lalo
         ṯa albuŋṯi đwala đeđǝñwa đananoŋ iđi đëɽi đǝlëɽǝŋu đeiđinu iđi đafo đaɽiña.
         13 na đëbǝđia aŋwara na đëbǝđia isia elo ṯa ikirǝwuṯalo liga leđa ṯalaseieu.
         14 đënǝŋu đëbǝđia leđa ŋađǝna ildi lafo alo ŋamǝlaŋa iŋi đaŋgini ađiđi liga đwala đeđǝñwa
         đananoŋ đaseicia, nḏǝlwaɽǝṯi leđa ṯa aliđi waŋge garno đwala đeđǝñwa iđi đabuɽǝnu
         đëɽǝđa đoperređa orn nḏamǝṯe.
         15 đënǝŋu đaŋginu cum ṯa ađǝnaice waŋge đamǝṯia igi garno đwala đeđǝñwa ṯa waŋge aŋǝɽǝwađaṯe
         gwaɽwata, na đaŋginu ṯa ađǝɽiñe leđa pređ ildi laneđo labuŋṯia waŋge garno đwala đeđǝñwa
         đananoŋ.
         16 na đënǝŋu đëbǝđia leđa pređ ṯa alerṯe ŋwëɽiña ŋǝwërđǝni ndraŋ rǝŋaieǝba walla nǝŋǝɽwa
         ŋǝndësi, leđa ildi lǝrra na loɽra, ildi lerṯo laŋge lwaiña na ildi lafo rerṯa, na
         ildi laɽo lǝbai na ildi lero laɽo lǝbai.
         17 na eđa gero gǝnǝŋ gaɽǝwađaṯa gǝbǝliđa laŋge illi ndǝ gerṯo ŋwëɽiña ŋǝđwala đeđǝñwa
         walla ŋen ṯa irǝŋ gǝlëɽǝŋu gumađeinu ṯau.
         18 ŋen đeṯam ṯa eđa galiŋeṯo ŋen nǝsi ŋen ŋanṯa aŋǝliŋeṯe ŋen iŋi. ŋgiṯr eđa igi gerṯo
         đaliŋeṯa aŋumađaṯe ŋen ŋǝđwala đeđǝñwa. fǝŋen ṯa eđa gumađeinu ṯau, na đënǝŋu đaɽo
         miyya đenǝŋ nemiñe yento nalo eređia đenǝŋ nǝŋǝmiñe gunto na đenǝŋ nǝŋǝmiñe gunto.

1 orn igwanwanǝđo neseici ɽruma laṯurwa naiyǝn ibernia siyun na leđa laldǝṯurwalda
         alǝf eređia ređ nalo eređia marldwan na marldwan ildi lerṯo irǝŋ gǝlëɽǝŋu na irǝŋ
         geṯen nǝwërđǝnu nǝŋǝɽwa ŋǝndësi.
         2 orn igano ole gelo garno ole gǝŋawa ŋirǝwa ŋwaiña kaiñ enǝbwa na garno rǝmwa rëbuɽǝniano,
         na ole garno ŋwal cum gǝmberǝmbera leđa lëpwa.
         3 na điñǝđi leđa labalǝŋa ŋǝlǝŋa ŋǝmaijǝn kursi nëiñua na laŋge nëiñua ildi lamǝṯia
         marldwan na nǝlǝŋ nëiñua. eđa gero gǝnǝŋ gaɽǝwađaṯa gǝbërrǝŋeini ŋǝlǝŋa ŋakǝl illi
         leđa alǝf eređia ređ nalo eređia marldwan na marldwan ildi lǝpǝɽǝnu alo.
         4 fǝleđa ildi lero lëbǝđia aŋǝno esen yataŋa eŋen ŋǝđaɽaŋa lijila ɽrlda na lënǝŋulu
         ltǝɽe kaiñ larno ñere iñi ñaijǝba leđa ɽrwa kwai kwai. fǝŋulu ildi ṯalteṯo ɽruma alo
         pređ laumiña. lënǝŋulu lapǝɽǝnu alo na laɽo đǝrlde đananoŋ ŋen ŋanṯa rǝmwa na ŋen
         ŋanṯa ɽruma.
         5 lënǝŋulu lero laɽo len kwai kwai na lafo mǝnna gero.
         6 orn igaseicu mǝlaiyǝka đwomǝn đura elo iligano iđi đerṯo ŋen ŋaŋǝra ŋǝrǝmwa iŋi ŋafo
         bǝɽǝbǝte ṯa ađǝlwaɽǝṯi leđa ildi lafo alo lǝŋǝlǝŋe pređ na lǝŋǝɽwa pređ na lole pređ
         ɽetǝɽeteo na lalo pređ.
         7 na đënǝŋu nḏarǝjaice ole nḏaṯa, đǝñiṯr rǝmwa ñanaice ŋaɽrwa ŋen ŋanṯa liga leṯo đǝge
         ildi riđ arauwakǝme alo. abuŋṯr irri riđu elo na alo nal bar na yoro.
         8 na mǝlaiyǝka đwomǝn đateṯo orǝba nḏaṯa, alo yoɽra ibabil yiɽu, đeṯam yiɽu, gënǝŋu
         igi giđu leđa lǝŋǝlǝŋe pređ alǝṯi ŋawa ŋinǝb ŋǝŋen ŋǝlëɽǝŋu ŋataŋa na ŋǝđeiciano.
         9 na mǝlaiyǝka đwomǝn nḏǝteṯe lorǝba liɽijan nđarǝjaice ole nḏaṯa, ndǝ eđa gǝnǝŋ gabuŋṯia
         đwala đeđǝñwa na waŋge garno đwala đeđǝñwa na gerṯo ŋwëɽiña ŋǝlëɽǝŋu nǝnda lǝndësi
         walla nḏaŋ,
         10 gënǝŋu cum giđ aŋǝṯi ŋawa ŋinǝb ŋǝđeiciano đǝrǝmwa iŋi ŋareinu ŋabɽwaŋǝno ifinjan
         iđeiciano đǝlëɽǝŋu. gënǝŋu giđ aŋǝnancini ŋcn ŋubwa kaiñ isiaya na algabriṯya mǝlaiyǝka
         nëiñua yetǝɽe na ɽruma nëiñua.
         11 na đubwa đǝŋen iŋi ŋubwa lënǝŋulu lananeini đabǝṯwa elo bǝɽǝbǝte na đǝmiñǝniano đero
         kwai kwai ñoman pređ ëđǝñëđǝñin na ulǝŋgǝlǝŋ. fǝŋulu ildi labuŋṯia đwala đeđǝñwa na
         waŋge garno đwala đeđǝñwa na ildi laneinu ŋwëɽiña ŋǝlëɽǝŋu na irǝŋ gǝlëɽǝŋu.
         12 eŋen iŋi đaɽiñaṯa ŋen ŋǝleđa ɽrǝmwa đërrǝŋeiđǝni, lënǝŋulu ildi larǝmoṯwa ŋen ŋǝrǝmwa
         na đonaṯa iyesu.
         13 orn igano ole gelo igi nǝŋaṯa, wërđu ŋen iŋi ṯa, leđa laiyo laŋǝra nano ndǝ laiyo
         egelǝŋ yesu. usila gatǝɽe nǝŋaṯa, đeṯam lënǝŋulu laŋǝra nano ŋen ŋanṯa laŋgiṯi ŋǝmëɽria
         eŋen orn ṯalǝmiñǝniano na ŋen iŋi lënǝŋulu liđu liđ aldǝfeṯǝlda.
         14 orn igwanwanǝđo tǝŋ neseici ibwoɽua na eđa gǝnǝŋ ganaɽaŋa. gënǝŋu gerṯo ṯaj nenda
         isi yiđǝnu aḏ ḏaǝbya nǝŋëndi irtia gwaiña ŋǝfǝni eđaŋ.
         15 orn mǝlaiyǝka đwomǝn nḏamiñe alo yetǝɽe irǝmwa nḏarǝjaice ole nḏeiṯi eđa gaɽaŋa nibwoɽua
         ṯa, miñu irtia ŋaiywanḏe ŋen ŋanṯa liga lǝđwanḏa leṯo đǝge. ŋwana ŋalo ŋore đǝge.
         16 nṯia eđa igi gaɽaŋa nibwoɽua nǝŋǝbuɽǝđi irtiaga alo nṯia alo niywanḏǝni.
         17 na mǝlaiyǝka đwomǝn nḏamiñe igal ekǝl irǝmwa elo iđi đerṯo irtia gwaiña ŋǝfǝni cum.
         18 orn mǝlaiyǝka đwomǝn nḏamiñe nađuna. fǝmǝlaiyǝka iđi đerṯo ŋǝlǝŋe ŋisia na đënǝŋu
         nḏarǝjaiee ole nḏeiṯi mǝlaiyǝka iđi đerṯo irtia gwaiña ŋǝfǝni ṯa, miñu irtia gǝlaɽǝŋa
         igi gwaiña ŋǝfǝni ŋǝrreiđi liđia linǝb yalo ŋen ŋanṯa liđia lore đǝge.
         19 orn mǝlaiyǝka nḏǝbuɽǝđi irtiaga alo nḏwanḏe liđia linǝb yalo nḏǝlauwǝṯi igǝri goɽra
         gǝđeiciano đǝrǝmwa.
         20 na liđia ṯaɽrǝldađeinu alo irnuŋ ndëuwǝr na ŋǝfǝni nǝŋobǝđe igǝri ŋarno ŋawa ŋafo
         iđǝbarlda iŋi ŋafo pǝlelo ŋarno emǝrṯa na iŋi ŋwalano garno mil eređia ređ nalo eređia
         ređ.

1 orn igaseicu ŋamǝla ŋwomǝn tǝŋ elo iŋi ŋoɽra nǝŋǝtuđi đirǝwano kaiñ. fǝmǝlaiyǝka
         đenǝŋ nemiñe eɽijan isi yamama ŋen ŋubwa đenǝŋ nǝŋǝmiñe ŋiɽijan, iŋi ŋǝnḏurṯu ŋen
         ŋanṯa đeieiano đǝrǝmwa điđ ađǝmǝndëđǝni ŋenŋa iŋi.
         2 orn igaseicu waŋge garno al bar yiđǝnu ŋaɽaŋa iŋi ŋerṯo isiano na leđa laṯurwa al
         bar nano iŋaɽa ildi ladamo đwala đeđǝñwa na waŋge garno đwala đeđǝñwa na ŋen ṯa đumađeinu
         ṯau, na lënǝŋulu ldëndi mberǝmbera iđi rǝmwa ranaicǝlo.
         3 na lënǝŋulu lafo labalǝŋa ŋǝlǝŋa ŋǝmusa igi gaɽ ebai gǝrǝmwa na ŋǝlǝŋa ŋǝɽruma ldaṯa,
         elǝŋ rǝmwa ŋaŋgi agerṯo ŋabǝɽa pređ, ŋǝmëɽria ŋǝlaɽǝŋa ŋoɽra na ŋaɽ aŋwara. elǝŋ gǝleđa
         pređ, ŋen ŋǝlaɽǝŋa ŋuđǝrwaṯo na ŋǝđeṯam.
         4 elǝŋ rǝmwa, esegi gaber giđ aŋađiñǝṯi na gaber giđ aŋanaice irǝŋ gǝlaɽǝŋa ŋaɽrwa?
         ŋen ŋanṯa agatǝɽe agunto. leđa lǝŋǝlǝŋe pređ liđ alela alǝŋukwuđiñǝṯialo ŋen ŋanṯa
         đakǝme đǝlaɽǝŋa đërrǝŋeiđǝnu.
         5 orn igwanwanǝđo na al ekǝl egeɽa gǝđamǝđaṯa elo yagagiđǝnu.
         6 na mǝlaiyǝka đenǝŋ nemiñe eɽijan niyamiñe alo yetǝɽe isi yerṯo ŋen ŋubwa đenǝŋ nǝŋǝmiñe
         ŋiɽijan. yënǝŋulu yëɽǝnu nano ndrenna nǝmǝtiaŋǝno ini natǝɽe kaiñ nǝwađialo na yëndǝnu
         ernaya ano iŋurum yaḏ ḏaǝb.
         7 na waŋge elaŋge ilđi lamǝṯia marldwan ganaieo mǝlaiyǝka isi đenǝŋ nemiñe eɽijan ŋǝmbolua
         đenǝŋ nǝŋǝmiñe ŋiɽijan iŋi ŋiđǝnu aḏ daǝbya ŋwunḏeinu đeicianođa đǝrǝmwa irri ramǝṯia
         bǝɽǝbǝte.
         8 na al ekǝl yunḏeinu đubwađa đǝŋaɽrwa na đǝŋabǝɽa ɽrǝmwa na eđa gero gǝnǝŋ gaɽǝwađaṯa
         gǝbenṯia igal ekǝl illi nđǝ ŋen ŋubwa đenǝŋ nǝŋǝmiñe ŋiɽijan ŋǝmǝlaiyǝka đenǝŋ nemiñe
         eɽijan ŋamǝndëđǝnu.

1 orn igano ole goɽra igi geṯo igal ekǝl igi geiṯu mǝlaiyǝka isi đenǝŋ nemiñe eɽijan
         ṯa, mbǝr ñaraice ŋǝmbolua alo iŋi ŋǝđeiciano đǝrǝmwa iŋi đenǝŋ nǝŋǝmiñe ŋiɽijan.
         2 nṯia mǝlaiyǝka đananoŋ đabǝɽo nḏǝraicc lǝmbolua ǝllëɽǝŋu alo. na rëɽi irri rǝmwađa
         guɽua na raicǝbǝro ndrǝtođe leđa nano pređ ilđi lerṯo ŋwëɽiña ŋǝđwala đeđǝñwa na ildi
         labuŋṯu waŋge garno đwala đeđǝñwa.
         3 mǝlaiyǝka đwomǝn nḏǝraice lǝmbolua ǝllëɽǝŋu igal bar na ŋawa nǝŋarneṯe ŋǝfǝni ŋeđa
         gaiyo na laŋge pređ laiyo ildi lafo igal bar.
         4 mǝlaiyǝka đwomǝn nḏǝraice lǝmbolua ǝllëɽǝŋu isǝbarlda na iyoro na ŋawa pređ nǝŋǝɽeṯe
         ŋǝfǝni.
         5 orn nene mǝlaiyǝka đǝŋawa nḏaṯa, aguđǝrwaṯo eŋen ŋǝđakǝme iđi đǝlaɽǝŋa, aganǝŋa ŋaŋgi
         agaɽ eđa gatǝɽe ŋaŋgi agafo agafo na agafo điñǝđi.
         6 leđa ldirǝwǝci ŋǝfǝni alo ŋǝleđa ɽrǝmwa na ŋal anbiya na aganaicǝlo ŋǝfǝni ṯa alǝṯi.
         ŋen iŋi ŋuđǝrwaṯo ŋen ŋanṯa ŋulu.
         7 na nene ađuna yalwaɽo niyaṯa, đeṯam, elǝŋ rǝmwa, ŋaŋgi agerṯo ŋabǝɽa pređ, đakǝme
         đǝlaɽǝŋa đuđǝrwaṯo na đǝđeṯam.
         8 mǝlaiyǝka đwomǝn nḏǝraice lǝmbolua ǝllëɽǝŋu igëđǝñin na ëđǝñina yaneinu ŋabǝɽa ṯa
         aiyuɽi leđa isiaya.
         9 leđa luɽǝnu đubwađa đoɽra na lënǝŋulu ldaboŋe irǝŋ gǝrǝmwa irri rerṯo ŋabǝɽa ŋǝŋen
         iŋi ŋubwa na lderṯe laŋgiṯi ŋen eŋen ŋeicia na lderṯe lanaiea rǝmwa ŋaɽrwa.
         10 na mǝlaiyǝka đwomǝn nḏǝraice lǝmbolua ǝllëɽǝŋu nal kurs iđwala đeđǝñwa na ŋǝlǝŋe
         ŋǝlëɽǝŋu nǝŋënǝjǝni iŋǝrǝm na leđa ṯalǝsaṯo raŋǝla eren ŋen ŋanṯa ṯalagǝrđo kaiñ.
         11 na lënǝŋulu ṯalaboŋo rǝmwa relo ŋen ŋanṯa lananeinu ŋen ŋubwa na ŋen ŋanṯa rëɽi na
         lderṯe laŋgiṯia ŋen ŋeieia iŋi ṯaliđu.
         12 na mǝlaiyǝka đwomǝn nḏǝraiee lǝmbolua ǝllëɽǝŋu iđǝbarlda đoɽra đǝbernia alfuraṯi
         na ŋawa nǝŋǝwerṯe ṯa đađ ađṯuɽeinṯi nǝlǝŋ nalo endele.
         13 na igaseicu nusila niɽijin neicia narno ñǝlu namiña igëiñua iṯannin na igëiñua iđwala
         đeđǝñwa na igëiñua inabi eŋaɽǝwen.
         14 fǝnusila neicia ini nëbǝđia aŋwara na nënǝŋulu nabǝla ṯa anurndǝđaici nǝlǝŋ nalo
         pređ ṯa anǝɽrreiđi ldǝɽo ŋen ŋanṯa đǝbwaiñǝđia iloman loɽra ɽrǝmwa irri rerṯo ŋabǝɽa
         pređ.
         15 seier igiđi yela taltal garno oɽom. eđa gaŋǝra nano igi ṯaŋapo sǝndua na igi gerṯo
         ndrena nǝmaɽaŋa ṯwaiñ ṯa nǝŋerṯe gǝfia mǝɽǝmǝɽeñ ndrena nerǝma nano, nṯia leđa laseieia
         đirǝwano đǝlëɽǝŋu.
         16 orn nusila neieia nǝrreiđu nǝlǝŋ ldǝɽo alo ibernia armajaḏḏun egole gabraniyin.
         17 na mǝlaiyǝka đǝnḏurṯu nḏǝraiee lǝmbolua ǝllëɽǝŋu elo na ole goɽra geṯo igal ekǝl
         igal kurs nǝŋaṯa, ŋen ŋamǝndëđǝnu.
         18 orn rǝmwa raso na ole gafo goɽra na rǝmwa rëpǝniano na alo yǝtësǝnu kaiñ. đeṯam alo
         yǝtësǝnu kaiñ, na yero yǝtësǝni kaiñ ṯia liga leđa lafo alo kwai kwai.
         19 na irnuŋ goɽra gandǝđiano ñoman ñiɽijin na irnuŋ goɽra galo pređ nǝŋiɽi nǝŋgǝre.
         na rǝmwa rǝlëldǝŋǝđeinu alo yoɽra ibabil na riđu aiyǝṯi al finjan iŋawa ŋinǝb ŋǝđeiciano
         kaiñ đǝlëɽǝŋu.
         20 na alo pređ isi yafo eŋau iligano niyobǝđe na aiyǝn pređ niyatamǝre.
         21 na ŋwotǝđa ŋoɽra ŋinia kaiñ nǝŋirǝwa elo na leđa lǝboŋo rǝmwa ŋen ŋanṯa ŋen ŋubwa
         ŋǝŋwotǝđa iŋi ŋiɽǝṯǝlo nano na ŋiđǝlo liđǝñalo kaiñ.

1 orn mǝlaiyǝka đǝnǝŋ emǝlaiyǝka đenǝŋ nemiñe eɽijan isi yëndu ŋǝmbolua đenǝŋ nǝŋǝmiñe
         ŋiɽijan đeṯǝñi nano nḏaṯa, elaŋ, igiđ eŋaŋaice đakǝme đǝwuji goɽra eŋen gaɽ alaiñ
         igi gaɽaŋa alo ywaiña eŋau.
         2 fǝŋu igi nǝlǝŋ nalo nǝmaiyandra eŋen ŋeieia na leđa ildi lafo alo ldǝṯi ŋawa ŋinǝb
         ŋǝđataŋa đǝlëɽǝŋu ldǝramǝɽi.
         3 orn mǝlaiyǝka nḏǝñǝmamaṯe eđǝñwa igusil na igaseicu wuji gaɽǝbwa gaborṯo đwala đeđǝñwa
         đore iđi ndrǝŋ nǝwërđǝnu aŋǝno pređ ini nađamǝcu rǝmwa eŋen na đerṯo ŋǝɽwa đenǝŋ nǝŋǝmiñe
         ŋiɽijan na rlde ređ.
         4 wuji gëɽǝnu nano ndrenna nore đore đǝmǝnu na nore na giđǝnu ŋaiyo aḏ ḏaǝbya na ŋwandraŋa
         iŋi ŋǝtefr alo nṯia ŋwaiña iliano, na ŋwandraŋa ŋǝbernia lulu na wuji nǝŋëndi finjan
         iḏaǝb iđaŋ isi ywunḏeinu ŋenŋa ŋataŋa ŋalo na ŋalaiñǝŋa ŋǝlëɽǝŋu.
         5 na irǝŋ gǝwërđǝnu nenda ǝllëɽǝŋu lǝndësi igi gaɽo ŋamǝɽa. fǝbabil yoɽra, lǝŋgen gǝleđa
         pređ ildi laɽo nalaiñ na gǝŋen ŋeicia ŋalo.
         6 orn neseici ṯa wuji garamǝɽua ŋǝfǝniŋa ŋǝleđa ɽrǝmwa na ŋǝleđa ildi laɽiñǝnu ŋen
         ŋanṯa lëndu ŋen ŋǝyesu. ndǝ igaseicu wuji nirǝwano kaiñ.
         7 orn mǝlaiyǝka nḏǝñeiṯi ṯa, agirǝwano eđa? igiđi eŋaŋaice ŋamǝɽa ŋǝwuji na ŋǝđwala
         đeđǝñwa iđi đamarrapa iđi đerṯo ŋǝɽwa đenǝŋ nǝŋǝmiñe ŋiɽijan na rlde ređ.
         8 đwala đeđǝñwa iđi agaseicu đafo ram orn nḏerṯe điñǝđi. đënǝŋu điđ ađǝtwođe ilǝbu
         loliano kaiñ đuđa đero alo na điđ ađǝmǝndëđǝni. leđa ildi lafo alo ildi ndrǝŋ enen
         nero ŋǝwërđǝni egađam gǝđamǝṯia liga alo yamǝlu yǝbǝđǝni, lënǝŋulu liđ alirǝwano ndǝ
         laseicu đwala đeđǝñwa ŋen ŋanṯa đafo đafo, na đero điñǝđi orn điđ ađela.
         9 ŋen đeṯam ṯa leđa laliŋeṯo ŋen nǝsi ṯa allǝŋeṯe ŋen iŋi. ŋǝɽwa đenǝŋ nǝŋǝmiñe ŋiɽijan
         ŋaɽo aiyǝn đenǝŋ nemiñe eɽijan isi wuji ganǝlɽaŋa.
         10 nǝlǝŋ nafo cum đenǝŋ nǝmiñe niɽijan. nǝlǝŋ đenǝŋ iŋulu namiño đǝge na elǝŋ gǝnǝŋ
         gerṯo ŋǝlǝŋe điñǝđi na elǝŋ gǝnḏurṯu gamǝlu geṯo, orn ndǝ geṯo giđ aŋfeṯe liga ltefr.
         11 đwala đeđǝñwa iđi đafo đafo orn nḏerṯe điñǝđi đënǝŋu đaɽ elǝŋ gwomǝn orn enǝlǝŋ đenǝŋ
         nǝmiñe niɽijan, na điđ ađǝmǝndëđǝni.
         12 rlde ređ irri agǝseieǝlo raɽo nǝlǝŋ ređ ini namǝlu naneini ŋǝlǝŋe orn nënǝŋulu niđ
         aneini ŋǝlǝŋe na niđ anǝɽeṯe nǝlǝŋ đwalađa đeđǝñwa ëđǝñina yento.
         13 na ini nerṯo ŋen ŋunto na niđ anaice đwala đeđǝñwa ŋǝlǝŋe eŋen na ŋabǝɽa eŋen.
         14 nënǝŋulu niđ albwaiñǝđe ɽrumala orn ɽruma liđ aldǝđame na leđa ilđi ɽruma loṯǝlo
         na ldǝlundǝđi na ildi luđǝrwaṯo eŋen lënǝŋulu liđ aldǝđamǝlda ŋen ŋanṯa lënǝŋu laɽ
         elǝŋ gǝnǝlǝŋ na malik imǝluk.
         15 orn mǝlaiyǝka nḏǝñeiṯi ṯa, alo eŋau isi agǝseicǝlo isi wuji gaɽ alaiñ gafo galɽaŋan,
         yënǝŋulu yaɽo leđa lwaiña lalo pređ na lǝŋǝlǝŋe pređ na lole pređ ɽetǝɽeteo.
         16 na rlde ređ na đwala đeđǝñwa ildi agaseicǝlo lënǝŋulu lid alneđe wuji gaɽ alaiñ.
         lënǝŋulu liđ almiđi aŋǝɽaŋe mǝɽǝmǝɽeñ laŋge lero na ndrena nerǝma nano, na liđ alase
         aŋǝno ilëɽǝŋu na liđ almuɽi isiaya.
         17 rǝmwa rëɽu ŋen enare nǝnǝlǝŋ ṯa aniđi ŋen ronaṯa ndǝ nënǝŋulu nerṯo ŋen ŋunto ananaice
         đwala đeđǝñwa ŋǝlǝŋe eŋen liga ŋen ŋǝrǝmwa ŋamǝlu ŋǝɽiñađeini.
         18 na wuji igi agǝseieǝma firnuŋ goɽra igi gerṯo ŋǝlǝŋe enǝlǝŋ pređ nalo.

1 orn igaseicu mǝlaiyǝka đwomǝn iđi đirǝwa elo iđi đerṯo ŋǝlǝŋe ŋwaiña. na alo yawađialo
         ŋaɽrwaŋa ŋǝlëɽǝŋu.
         2 na đënǝŋu nḏarǝjaice ole kaiñ nḏaṯa, alo ibabil isi yafo yoɽra yiɽu, đeṯam yiɽu.
         yënǝŋu yaɽ eɽa gǝnusila neicia na yaɽo sijǝn ŋen ŋanṯa nusila pređ nataŋa na yaɽ eɽa
         gǝndǝfia pređ ini nataŋa na naniđǝnu.
         3 leđa lǝŋǝlǝŋe pređ lëṯu ŋawa ŋinǝb ŋǝŋen ŋǝlëɽǝŋu ŋataŋa nṯia liɽu. nǝlǝŋ nalo ldǝndralda
         eŋen ŋeieia, na jǝldabi yalo isi yǝbǝliđa liđǝnu laɽo nǝlǝŋ ŋabǝɽaŋa ŋǝlëɽǝŋu na đakađǝnađa
         đǝlëɽǝŋu.
         4 orn igano ole gwomǝn elo igi gaṯa, leđa ǝllëɽǝñi, miñr alo ibabil ṯa ñerṯe ñagǝldǝɽǝbǝđialda
         eŋen ŋǝlëɽǝŋu ŋeicia nṯia ṯa ñerṯe ñagaldǝnǝneinǝlda ŋen ŋubwa.
         5 ŋen ŋǝlëɽǝŋu ŋeicia ŋabǝjeiđǝnu ldǝɽo nǝŋalaɽǝṯelo ldǝtuŋga na rǝmwa rǝlëldǝŋǝđeinu
         eŋen ŋǝlëɽǝŋu ŋeicia.
         6 naicǝmar ŋen iŋi yënǝŋu yanaieo leđa larto. naieǝmar ŋen ñoman ñiɽijan garno ŋen
         yënǝŋu yiđu. iđǝṯr laŋge lǝđǝṯia ilđi labɽwaŋǝno kaiñ ifmjan isi yënǝŋu yiđiau laŋge
         lǝđǝṯia ŋen ŋanṯa leđa larto.
         7 ŋen ŋarno yënǝŋu yǝneinu ŋaɽrwa bǝɽan na ṯaiyerlđo đinia egare, naieǝmar ŋen ŋubwa
         na đwana. ŋen ŋanṯa yënǝŋu yǝbaṯa egare, igaɽaŋa ëli, na igaɽ elǝŋ nal kurs eŋǝlǝŋe
         ŋǝlëɽǝñi. igero igaɽo wuji gǝtëđǝnialo na igaber igiđi ywane kwai kwai.
         8 ŋen ŋafǝṯia ŋen ŋubwa ŋëɽǝnṯu alo isi ŋiđ aŋǝbuɽi lomanto. fǝŋǝɽaiñ na đwana na ŋorwaṯa
         na yënǝŋu yiđ aiyuɽǝni isiaya. ŋen ŋanṯa elǝŋ rǝmwa irri rakǝme rënǝŋu ronḏǝṯo.
         9 orn nǝlǝŋ nalo ini nǝmaiyandra eŋen ŋeieia ini lamǝñǝlda-đǝñano nënǝŋulu niđ anare
         na niđ anwane ŋen ŋanṯa alo isi ndǝ naseieia đubwa đǝlëɽǝŋu ndǝ yuɽǝni.
         10 nënǝŋulu niđ anǝđuri nwaldaŋ ŋen ŋanṯa niđǝña ŋen ŋubwa yënǝŋu yaneinu na niđ anaṯa,
         anr, anr, irnuŋ goɽra, ya alo ibabil isi agaɽo irnuŋ gwonḏǝṯo, ŋen ŋanṯa đakǝme đǝlaɽǝŋa
         đeṯo ëđǝñina yento.
         11 na jǝldabi yalo isi yǝbǝliđa yiđ aiyare na yiđ aiywane ŋen ŋanṯa alo isi ŋen ŋanṯa
         eđa gero gǝbǝliđa laŋge mǝldin ildi yënǝŋulu yamǝlo nwaldaŋ kaiñ.
         12 yënǝŋulu ṯaiyamo aḏ ḏaǝb, na al faḏḏa, na ŋwandra iŋi ŋǝtefr alo nṯia ŋwaiña iliano,
         na ŋwandra ŋǝbernia lulu, na ndrena nǝmǝtiaŋǝno ini nore đore đǝmǝnu na nore garno
         ŋǝfǝni, na ebwana pređ ɽetǝɽeteo na laŋge lwaiña ɽetǝɽeteo liđǝnu eŋađya yeŋor, na
         oṯe igi gǝtefr alo na đǝpeini đǝsatrtr na đǝpeini na oɽǝđa,
         13 na ŋela ŋǝmwađa gaiñǝla na laŋge ildi lareinu eŋela ṯa aŋǝmwađe gaiñǝla, na ŋawa
         ŋinǝb na ŋela na ulia gǝteṯa, na ŋwala ŋǝlëmu na iria na ñǝnđǝri na yaŋala na nǝmǝrṯa
         na ṯarǝmbil inǝmǝrṯa na lǝbai, fǝnusila nǝleđa.
         14 đǝrldea iđi ara gǝlaɽǝŋa gwonaṯa kaiñ đamiño đǝge. na laŋge laŋǝra na đaŋǝra ŋaiyo
         đǝlaɽǝŋa lamǝndëđǝnu na leđa laber liđ aldǝfiđi eŋa tǝŋ.
         15 leđa ildi liliđu laŋge, ilđi laɽaicǝlo nǝlǝŋ lënǝŋulu liđ alǝđuri nwaldaŋ ŋen ŋanṯa
         liđǝña ŋen ŋubwa yënǝŋu yaneinu na liđ alare na liđ alwane,
         16 na liđ alaṯa, anr, anr, ŋen ŋanṯa alo yoɽra isi yafo yëɽǝnu ndrena nano nǝmǝtiaŋǝno
         nore đore đǝmǝnu na nore na isi yiđǝnu ŋaiyo aḏ ḏaǝbya na ŋwandraŋa iŋi ŋǝtefr alo
         na ŋwandraŋa ŋǝbernia lulu.
         17 laŋge ildi pređ ilđi lwaiña iliano lamǝnđëđǝnu ëđǝñina yento. na leđa pređ ildi lerṯo
         upundri geŋau na ildi laldiđia ŋǝmëɽria na leđa ilđi liyakaldaica, lënǝŋulu lǝđǝru
         nwalđaŋ
         18 ldǝseici đubwa đisia isi yuɽu ldǝrajaice ole ldaṯa, alo ywuŋga isi yarno alo yoɽra?
         19 na lënǝŋulu ldǝrǝjeini abuɽǝtua nǝŋǝɽwa ldare ldwane ldarǝjaice ole ldaṯa, anr, anr.
         ŋen ŋanṯa alo yoɽra isi leđa pređ ildi lerṯo upundri liđǝniau laɽo nǝlǝŋ laŋgela ǝllëɽǝŋu
         lwaiña. yënǝŋu yamǝndëđǝnu ëđǝñina yento.
         20 ya elo, ya leđa ɽrǝmwa, ya leđa lǝđweinu, ya anbiya, ŋǝreṯr nano ŋen ŋanṯa alo isi
         ŋen ŋanṯa rǝmwa rakǝmǝṯǝnd.
         21 orn mǝlaiyǝka đoɽra nḏape lwandra loɽra kaiñ larno ala nḏauwǝṯi igal bar, nḏaṯa,
         nṯia eum irnuŋ goɽra gǝbernia babil giđ aŋawujǝni alo ŋabǝɽaŋa na gaber giđ aŋfiđǝni
         tǝŋ.
         22 ole gǝmberǝmbera na gǝleđa labalǝŋa na gǝleđa labare ŋǝmëŋi na gǝrlde gaber giđ aŋǝnǝni
         eŋa tǝŋ kwai kwai. na nǝɽofa nǝŋǝmëɽria ɽetǝɽeteo naber niđ anǝfiđǝni eŋa tǝŋ kwai
         kwai, na ole gamṯǝwana gaber giđ aŋǝnǝni eŋa tǝŋ kwai kwai.
         23 na arrerre gǝlamba gaber giđ aŋǝwađialo eŋa tǝŋ kwai kwai. na ole geđa gamǝđia na
         gǝŋere ŋǝmǝni gaber giđ aŋǝnǝni eŋa tǝŋ kwai kwai. jǝldabi ilaɽǝŋa ildi liliđu laɽo
         leđa loɽra alo na leđa lǝŋǝlǝŋe pređ liđǝnu ŋađǝna ŋenŋa ŋǝlaɽǝŋa iŋi ŋarno ŋǝmamǝđia.
         24 na ŋǝfǝni ŋǝfiđǝnu ibabil ŋal anbiya na ŋǝleđa ɽrǝmwa na ŋǝleđa pređ ildi laɽiñǝnu
         alo.

1 orn igano ole garno ole gǝleđa lwaiña kaiñ elo ildi ṯaɽrǝjaico ole ldaṯa, alliluya.
         đëbǝria na ŋaɽrwa na ŋabǝɽa, laŋge ildi ɽrǝmwa irëndr,
         2 ŋen ŋanṯa đakǝme đǝlëɽǝŋu đǝđeṯam na đuđǝrwaṯo. rënǝŋu rakǝmo wuji goɽra eŋen gaɽ
         alaiñ igi giđu leđa pređ lalo lataŋa ŋǝlaiñǝŋa ŋǝlëɽǝŋu na rënǝŋu rakǝmma ŋen ŋanṯa
         gënǝŋu gaɽiño leđa ildi lǝđuɽǝđǝnṯu.
         3 ldaṯa tǝŋ, alliluya. đubwa đisia isi yamamǝndađa đabǝṯa elo bǝɽǝbǝte.
         4 orn nǝlǝŋ eređia giɽijan na marldwan na laŋge ilđi lamǝṯia marldwan ldiɽǝṯi alo ldǝbuŋṯi
         rǝmwa irri ṯarǝɽaŋo nal kurs eŋǝlǝŋe ldaṯa, amin. alliluya.
         5 na ole geṯo igal kurs nǝŋaṯa, ñaŋ pređ ñaŋgi ñagađuɽǝđǝnṯia rǝmwa irëndr naicr đame,
         ñaŋgi ñagiđǝña, ñaŋgi ñagoɽra na ñagǝrra.
         6 orn nene ole garno ole gǝleđa lwaiña kaiñ garno ŋawa ŋirǝwa ŋwaiña enǝbwa na garno
         rǝmwa rëpǝniano kaiñ na lënǝŋulu ldaṯa, alliluya, ŋen ŋanṯa elǝŋ rǝmwa irëndr gaɽ
         elǝŋ irri rerṯo ŋabǝɽa pređ.
         7 alaŋǝreṯr nano. đeṯam alaŋǝreṯr nano narana pređ inëndr. alnaicr ŋaɽrwa ŋen ŋanṯa
         đǝma đǝɽruma đeṯo na wasen gaṯuɽeinu bǝɽan.
         8 gënǝŋu gaŋgini aŋëɽǝni ndrena nano ini natǝɽe nabǝjo na nawađialo, ŋen ŋanṯa ndrena
         nǝmǝtiaŋǝno naɽo ŋen ŋuđǝrwaṯo ŋǝleđa ɽrǝmwa.
         9 orn mǝlaiyǝka nḏǝñǝlwaɽǝṯi ṯa, wërđu ŋen iŋi. leđa laŋǝra nano ildi lundǝđeinu nḏǝsa
         đǝđǝma đǝɽruma. nḏǝñeiṯi ṯa, ŋen iŋi ŋaɽo ŋen ŋǝđeṯam ŋǝrǝmwa.
         10 orn igiɽǝṯu nano erǝmanǝŋ ṯa ebuŋṯi, orn nḏǝñeiṯi ṯa, ŋerṯe agëbǝđia ṯia. igënǝñi
         lǝgađuɽǝđǝnṯia rǝmwa na ñagađuɽǝđǝnṯia rǝmwa leđala ildi larǝmoṯwa đamǝđaṯa đǝyesu.
         buŋṯu rǝmwa. fǝđamǝđaṯa đǝyesu iđi đëbǝđia leđa laɽwata ŋen ŋǝrǝmwa.
         11 orn igaseieu elo yagagiđǝnu na emǝrṯa gabǝjo nǝŋǝmiñe. eđa igi gaborṯo emǝrṯa gǝbernia
         đuđǝrwaṯa eŋen na đeṯam ŋen ŋanṯa đakǝme na đǝbwaiñǝđia ǝllëɽǝŋu luđǝrwaṯo eŋen.
         12 isi ilëɽǝŋu yarno isia na ṯaj ywaiña yafo nenda ǝllëɽǝŋu. irǝŋ gǝwërđǝnu ŋu nano
         igi eđa gero gǝnǝŋ galiŋeṯo, illi gënǝŋu.
         13 na gënǝŋu gëɽǝnu erena nano igi gënǝjǝnu iŋǝfǝni na gënǝŋu gǝbernia ŋen ŋǝrǝmwa.
         14 na askari yelo ṯaiyǝmateṯo alo isi yëɽǝnu ndrena nano nǝmǝtiaŋǝno natǝɽe na nabǝjo
         na yënǝŋulu yaborṯo nǝmǝrṯa nabǝjo.
         15 na đoperre đwaiña ŋǝfǝni đamiña egëiñua ilëɽǝŋu ṯa aŋiyǝpwi leđa lǝŋǝlǝŋe pređ. na
         gënǝŋu giđ aŋǝɽrǝmoṯe lǝfrala lǝđǝpeini na giđ aŋarldađaṯe inǝb alo igǝri gǝđeiciano
         đoɽra đǝrǝmwa irri rerṯo ŋabǝɽa pređ.
         16 na gënǝŋu gerṯo irǝŋ gǝwërđǝnu erena nano gǝlëɽǝŋu na ldendr cum. fǝmalik imǝluk
         na elǝŋ gǝnǝlǝŋ.
         17 orn igaseicu mǝlaiyǝka đaṯurwa igëđǝñina nḏarǝjaice ole nḏurndǝđi nđǝfia pređ ini
         nura elo iligano nḏaṯa, elar, ñarraiđe ldǝɽo ŋen ŋanṯa đǝsa đoɽra đǝrǝmwa,
         18 ṯa ñase aŋǝno enǝlǝŋ noɽra na enǝlǝŋ nǝrra na eleđa lonḏǝṯo na enǝmǝrṯa na eleđa
         ildi laborṯǝlo na eleđa pređ, lënǝŋulu ildi laɽo lǝbai na ildi lero laɽo lǝbai, lǝrra
         na loɽra.
         19 na igaseicu đwala đeđǝñwa na nǝlǝŋ nalo ɽrreiđǝnu ldǝɽo askariya esen ṯa albwaiñǝđe
         eđaga igi gaborṯo emǝrṯa gabǝjo na askariya ilëɽǝŋu.
         20 orn đwala đeđǝñwa đađamǝnu nḏënḏǝni na nabi eŋaɽǝwen ldëndǝnǝlda, yënǝŋu isi yiđu
         aŋwara đwala đeđǝñwa nëiñua na yiđu leđa ŋađǝna aŋwaraiya isi, ilđi lananeinu ŋwëɽiña
         ŋǝđwala đeđǝñwa na lënǝŋulu ildi labuŋṯu waŋge garno đwala đeđǝñwa. na lënǝŋulu liɽijan
         ldǝwujǝni lamǝṯia egǝṯa goɽra igi gerṯo isiano igi ṯaŋuɽu al gabriṯya.
         21 na leđa pređ lṯënu laɽiñǝnu đoperređa đeđa igi gaborṯo emǝrṯa iđi đamiña egëiñua
         ilëɽǝŋu. na ndǝfia pređ nabeṯo kaiñ aŋǝnoiya esen orn ṯanaso mǝldin.

1 orn igaseicu mǝlaiyǝka đirǝwa elo iđi đafo mufṯađa đǝlǝbu loliano kaiñ đuđa đero
         alo na đafo uriđaga goɽra eđaŋ.
         2 na đënǝŋu nḏëndi ṯannin isi yaɽo rǝmwa reicia rǝpǝnde isi yaɽ iblis na seṯan nḏakase
         nṯǝli alǝf,
         3 nḏauwǝṯi ilǝbu loliano kaiñ đuđa đero alo nḏǝldanḏate ŋope ŋen ŋanṯa yënǝŋu aiyerṯe
         ibǝđia leđa lǝŋǝlǝŋe ɽetǝɽeteo ŋađǝna ndǝ nṯǝli naɽo alǝf. orn ndǝ nṯǝli naŋgaṯo alǝf
         đeṯam yënǝŋu yiđ aiyëbǝrni iliga lǝtefr.
         4 orn igaseicu kursi ywaiña eŋǝlǝŋe na leđa ilđi ldǝɽaŋan na lënǝŋulu laneinu ŋen ŋǝđakǝme.
         na igaseicu nusila nǝleđa ildi lǝgǝleinu ŋǝɽwalo ŋen ŋanṯa đamǝđaṯa đǝyesu na ŋen
         ŋanṯa ŋen ŋǝrǝmwa na ilđi lero lukwuđiñǝṯia đwala đeđǝñwa alo walla waŋge garno đwala
         đeđǝñwa na ildi lero laneini ŋwëɽiña ŋǝlëɽǝŋu nǝŋǝɽwa ŋǝndësi walla nǝraŋ. lënǝŋulu
         ldamǝṯe tǝŋ ldǝɽeṯe nǝlǝŋ al masiyaga nṯǝli alǝf.
         5 leđa lṯënu ilđi laiyo lero latwođa tǝŋ illi ndǝ nṯǝli naŋgaṯo alǝf. fǝđatwođa eŋǝɽaiñ
         đananoŋ.
         6 leđa ildi lafo iđatwođa eŋǝɽaiñ đananoŋ lënǝŋulu labuŋǝnṯu na ltǝɽe. ŋǝɽaiñ ŋǝnḏurṯu
         ŋero ŋaberṯa ŋabǝɽa iŋulu. orn liđ alɽeṯe kana irǝmwa na igal masiya na liđ alɽeṯǝlda
         nǝlǝŋ nṯǝli alǝf.
         7 ndǝ nṯǝli naŋgaṯo alǝf seṯan yiđ aiyǝmiñǝni isijǝn ilëɽǝŋu.
         8 na yënǝŋu yiđ aiyǝmiñe ṯa aiyiđi leđa ŋađǝna lǝŋǝlǝŋe ɽetǝɽeteo ŋalo ildi lafo ndalǝŋgwa
         na ndele na đǝɽǝđalo, fǝjuj na maijuj ṯa aiyǝɽrraiđe alǝbwaiñǝđe. leđa ildi lwaiña
         kaiñ larno ebe gisbarlda.
         9 na leđa ildi ldënṯi alo yoɽra etǝɽiano ldađiṯi alo eleđa ɽrǝmwa na irnuŋ goɽra igi
         gubwaniya. orn isia yirǝwa elo niyǝlamǝndađe
         10 na seṯan isi yiđǝlo ŋađǝna yǝwujǝnu egǝṯa goɽra igi gerṯo isiano na al gabriṯano,
         igi đwala đeđǝñwa na nabi isi eŋaɽǝwen lafau. na lënǝŋulu liđ alfeṯe eŋen ŋubwa kaiñ
         ñoman pređ ëđǝñëđǝñin na ulǝŋgǝlǝŋ bǝɽǝbǝte.
         11 orn neseici kursi eŋǝlǝŋe yoɽra yebǝjo na eđa igi gaɽaŋan na elo na alo yalaldǝño
         isiano ilëɽǝŋu na alo yero yǝfiđǝni ŋen ŋanṯa ŋulu kwai kwai.
         12 na neseiei leđa ildi laiyo ildi lǝrresi, na loɽra lǝṯurwa kursi eŋǝlǝŋe nëiñua na
         nađam nafo nabǝlëđǝniano na ađam gwomǝn gafo gabǝlëđǝni na ađam igi gaɽ ađam gǝđamǝṯia.
         na leđa ildi laiyo lakǝmǝnu eŋen ŋǝwërđǝnu enađam ŋen ŋarno ŋǝmëɽria eŋen ŋafo ṯau.
         13 na al bar yanaiđo leđa laiyo ildi lafo lafau na ŋǝɽaiñ na alo eleđa laiyo lanaiđo
         leđa laiyo ildi lafo lafau. na lënǝŋulu pređ lakarmeinu eŋen ŋarno ŋǝmëɽria eŋen ŋaɽo
         ṯau.
         14 na ŋǝɽaiñ na alo eleđa laiyo lǝwujǝnu egǝṯa goɽra igi gerṯo isiano. fǝŋǝɽaiñ ŋǝnḏurṯu,
         eṯa goɽra igi gerṯo isiano.
         15 na eđa gǝnǝŋ gero gafiđǝni gǝwërđǝnu egađam gǝđamǝṯia gënǝŋu gǝwujǝnu egǝṯa goɽra
         igi gerṯo isiano.

1 orn igaseicu elo imaijǝn na alo imaijǝn ŋen ŋanṯa elo yananoŋ na alo yananoŋ lafo
         lamǝndëđǝnu na al bar niyerṯe cum.
         2 na neseici irnuŋ gatǝɽe, ursalim gǝmaijǝn girǝwa elo rǝmwa nano gǝṯuɽǝđeinu garno
         ŋere ŋǝmǝni ŋǝṯuɽǝđeinu ŋaiyo ŋen ŋanṯa ebaŋgen.
         3 na igano ole goɽra geṯo ikurs igi gaṯa, seier, eɽa gǝrǝmwa gafo leđala na rënǝŋu
         riđ aldǝfeṯǝlda na lënǝŋulu alɽeṯe leđa ǝllëɽǝŋu na rǝmwa rënǝŋu riđ arǝfeṯǝlda na
         riđ arǝɽeṯe rǝmwa eren.
         4 rënǝŋu riđ arlteđeṯe ŋwal isi pređ na ŋǝɽaiñ aŋerṯe đǝge na đwana ađerṯe na đara
         ađerṯe eum na ŋen ŋubwa aŋerṯe đǝge, ŋen ŋanṯa ŋen ŋananoŋ pređ ŋamǝndëđǝnu.
         5 na gënǝŋu igi gaɽaŋo nal kurs eŋǝlǝŋe gaṯa, seiđr igëbǝđia laŋge pređ lǝmaijǝn. nǝŋaṯa
         eum, wërđu ŋen iŋi, ŋen ŋanṯa ŋen pređ iŋi ŋaɽo đeṯam na ŋaɽo ŋuđǝrwaṯo.
         6 nǝŋaiñǝlwaɽǝṯi ṯa, ŋen ŋǝbǝɽǝnḏeinu đǝge. igaɽ alif na aliya. igaɽ eđa gananoŋ na
         gǝnḏurṯu alo. igiđ enaice eđa igi aŋal garrǝma ŋawa iđoro đǝŋawa ŋǝđamǝṯia mǝɽǝmǝɽeñ,
         ilia yero.
         7 eđa igi ṯaŋǝđamo ŋen ŋǝseṯan gënǝŋu giđ aŋǝrraṯe eŋen iŋi na igiđi eɽeṯe rǝmwa rǝlëɽǝŋu
         na gënǝŋu giđ aŋǝɽeṯe iđia gǝlëɽǝñi.
         8 orn leđa ildi loreano na leđa ildi lero lǝbendia ŋen, na leđa ltaŋa, na leđa ildi
         laɽiñǝđe na leđa ildi laɽaŋa lijila ɽrǝto, na nḏǝmia na leđa ildi lukwuđiñǝṯia laŋge
         alo lǝpiano, na leđa laɽo len pređ, lënǝŋulu pređ liđ alǝrujǝni egǝṯa goɽra igi goɽa
         isiano na al gabriṯya. fǝŋǝɽaiñ ŋǝnḏurṯu.
         9 orn mǝlaiyǝka đǝnǝŋ imǝlaiyǝka đenǝŋ nemiñe eɽijan isi yëndu ŋǝmbolua đenǝŋ nǝŋǝmiñe
         ŋiɽijan iŋi ŋunḏeinu ŋenŋa ŋubwa ŋǝnḏurṯu iŋi đenǝŋ nǝŋǝmiñe ŋiɽijan, đënǝŋu đeṯo
         nḏǝñeiṯi ṯa, elaŋ, igiđi eŋǝŋaice ŋere ŋǝmǝni, fǝwasen gǝɽruma.
         10 orn nḏǝñǝmamaṯe naiyǝn igusila isi yoɽra nḏǝñǝŋaice irnuŋ gatǝɽe girǝwa elo rǝmwa
         nano. fursalim.
         11 na irnuŋ gatǝɽe gawađialo ŋaɽrwaŋa ŋǝrǝmwa. gawađialo garno lwandra ltefr alo lwaiña
         iliano lamiñaṯo lorǝba pređ, larno lwandra lǝbernia yasb ildi lore nal atǝɽe larno
         ŋaɽa.
         12 na irnuŋ gerṯo uṯa goɽra kaiñ gëđiṯu na ëuwǝr ređ nemiñe eɽijan. mǝlaiyǝka ređ nemiñe
         eɽijan yaṯurwa isuwǝr na ndrǝŋ nǝŋǝɽwa ređ nǝŋǝmiñe ŋiɽijan ŋisrayil nǝwërđǝnu isuwǝr.
         13 na ëuwǝr iɽijin yafo ndele na iɽijin yafo đǝɽǝđalo na iɽijin yafo ndalǝŋgwa na iɽijin
         yafo đǝɽǝđalo.
         14 na uṯa gerṯo ađuna ređ nemiñe eɽijan na ndrǝŋ ređ nǝmiñe niɽijan nǝwërđeinu ađuna
         nano nǝleđa lǝđweinu ređ ldǝmiñe liɽijan lǝɽruma.
         15 na mǝlaiyǝka iđi đafo đwalwaɽǝṯiñi đerṯo lǝfra liđǝnu aḏ đaǝbya eđaŋ đǝlëɽǝŋu ṯa
         ađiyǝnḏeici irnuŋ na ëuwǝr na uṯa.
         16 irnuŋ gerṯo rukun marldwan na đwalano na đabǝrano laɽǝwaṯo eŋen. na đënǝŋu nḏirnḏeici
         irnuŋ lǝfrala ǝllëɽǝŋu na gaɽo mil alǝf na miyya đenǝŋ. na đwalano na đabǝrano na
         đwala lirnuŋ laɽǝwaṯo eŋen.
         17 na đënǝŋu đirnḏeicu uṯa, ŋen ŋarno leđa lǝbirnḏeicia laŋge, na mǝlaiyǝka yǝbirnḏeicia
         laŋge ṯia cum. na uṯa gwala garno leđa eređia marldwan.
         18 uṯa giđǝnu ŋwanđraŋa ŋǝbernia yasb iŋi ŋore orn irnuŋ giđǝnu aḏ ḏaǝbya isi yatǝɽe
         kaiñ yundeiđǝnau yarno ŋaɽa.
         19 ađuna yirnuŋ yiđǝnu ŋwandraŋa pređ ɽetǝɽeteo iŋi ŋǝtefr alo nṯia ŋwaiña iliano. ađuna
         yananoŋ yiđǝnu ŋwandraŋa ŋore ŋǝbernia yasb. na ađuna yǝmǝn yiđǝnu ŋwandraŋa ŋǝmǝnu
         garno ltuŋga lero ibwoɽua nano ŋǝbernia yagut asrag. na ađuna yǝmǝn yiđǝnu ŋwandraŋa
         iŋi ŋabǝjo ŋerṯo ŋamǝrldeđiano ŋore ŋǝbernia agig abiḏ. na ađuna yǝmǝn yiđǝnu ŋwandraŋa
         ŋeđe ŋǝbernia sumruḏ đubabi.
         20 na ađuna yǝmǝn yiđǝnu ŋwandraŋa ŋeđe ŋabǝjaŋǝno ŋǝbernia jasa agigi. na ađuna yǝmǝn
         yiđǝnu ŋwandraŋa ŋore ŋarno ŋǝfǝni ŋǝbernia agig amǝr. na ađuna yǝmǝn yiđǝnu ŋwandraŋa
         ŋǝɽo ŋǝñeiña aŋǝno ŋǝbernia sabrajǝđ. na ađuna yǝmǝn yiđǝnu ŋwandraŋa ŋeđe aŋǝno ŋǝbernia
         sumruḏ sagi. na ađuna yǝmǝn yiđǝnu ŋwandraŋa ŋwundeiđǝnau kaiñ ŋǝɽo ŋǝñeiña aŋǝno
         ŋǝbernia yaguṯ asfǝr. na ađuna yǝmǝn yiđǝnu ŋwandraŋa ŋeđe đeđia đapa ŋǝbernia agig
         akḏǝr. na ađuna yǝmǝn yiđǝnu ŋwandraŋa ŋeđe đeđia đǝmǝnu aŋǝno ŋǝbernia samanjuni.
         na ađuna yǝnḏurṯu yiđǝnu ŋwandraŋa ŋore đore đǝmǝnu ŋǝbernia jamasṯ.
         21 na ëuwǝr ređ nemiñe eɽijan yaɽo ŋwanđra ređ nǝŋǝmiñe ŋiɽijan iŋi ŋaɽo ŋaɽaŋǝno ŋǝbernia
         lulu. lwanđra ǝlnǝŋ laɽo ëuwǝr yǝnǝŋ. na rađ rirnuŋ riđǝnu aḏ ḏaǝbya yetǝɽe kaiñ isi
         yawađialo yarno ŋaɽa.
         22 na eɽa gero gëđǝñinu gatǝɽe garno ekǝl igirnuŋ ŋen ŋanṯa elǝŋ rǝmwa irri rerṯo ŋabǝɽa
         pređ na ɽruma laɽ ekǝl yirnuŋ.
         23 na gerṯa ŋen đeṯam ṯa ëđǝñina walla ubwa alǝwađialo irnuŋ ŋen ŋanṯa ŋaɽrwa ŋǝrǝmwa
         ŋaɽ arrerre girnuŋ na ɽruma laɽo lamba lirnuŋ.
         24 leđa lǝŋǝlǝŋe ɽetǝɽeteo liđ alerlde arrerrega girnuŋ na nǝlǝŋ nalo niđ anënṯi ŋaɽrwaŋa
         eŋen.
         25 ëuwǝr yirnuŋ yiđ aiyagagiđǝni ñoman pređ ëđǝñëđǝñin na ulǝŋgǝlǝŋ na ulǝŋgi aŋerṯe.
         26 leđa liđ alënṯi irnuŋ ŋaɽrwaŋa na đameđa lǝleđa lǝŋǝlǝŋe ɽetǝɽeteo.
         27 orn wagero gǝnǝŋ gataŋa giđ aŋënṯi irnuŋ, na eđa gero gǝnǝŋ igi gëbǝđia ŋen ŋeicia
         walla gwalwaɽo ŋaɽǝwen, illi leđa ilđi ndrǝŋ enen nǝwërđǝnu egađam gǝđamǝṯia gǝɽruma.
         
            

         
      
   
      
         22
1 orn mǝlaiyǝka nḏǝñǝŋaice đǝbarlda đǝŋau ŋǝđamǝṯia iđi đǝwađialo garno ŋaɽa. đǝbarlda
         đeṯo igal kurs eŋǝlǝŋe irǝmwa na iɽruma,
         2 nḏǝmiñe eđađ iligano đirnuŋ. nuɽi nǝđamǝṯia nafo nëṯǝndia nǝɽǝm nḏǝbarlda, ini nerṯo
         liđia lǝŋǝɽwa ređ nǝŋǝmiñe ŋiɽijan ɽetǝɽeteo. nuɽi narlde liđia ɽetǝɽeteo nubwa pređ.
         na raṯai rǝnuɽi rafo ŋen ŋanṯa ṯarakeiđu leđa lǝŋǝlǝŋe ɽetǝɽeteo.
         3 na wagero gǝnǝŋ giđ aŋfeṯe mǝldin igi gaboŋo leđa. kursi eŋǝlǝŋe irǝmwa na iɽruma
         yiđ aiyǝfeṯe irnuŋ na lǝbai ɽrǝmwa liđ alǝbuŋṯi.
         4 lënǝŋulu liđ alǝseici isiano ilëɽǝŋu na irǝŋ gǝlëɽǝŋu giđ aŋwërđǝni nǝŋǝɽwa ŋǝndësi
         eŋen.
         5 ulǝŋgi giđ aŋerṯe. gerṯa đeṯam ṯa lënǝŋulu lerṯo arrerre gǝñamba walla gëđǝñina ŋen
         ŋanṯa elǝŋ rǝmwa riđ arɽeṯe arrerre egen. na lënǝŋulu liđ alɽeṯe nǝlǝŋ bǝɽǝbǝte.
         6 orn mǝlaiyǝka nḏǝñeiṯi ṯa, ŋen iŋi ŋǝđeṯam na ŋaɽǝwađaṯa aŋëndǝni eleđa, ŋen ŋanṯa
         elǝŋ rǝmwa rǝnusila nal anbiya nađwaṯo mǝlaiyǝka đǝlëɽǝŋu ṯa ađërrǝŋaici lǝbai ǝllëɽǝŋu
         ŋen iŋi đeṯam ŋiđ aŋfeṯe ṯwaiñ.
         7 seier. igiđi yela taltal. eđa gaŋǝra nano igi gǝnna ŋen iŋi ŋiđ aŋfeṯe iŋi ŋǝwërđǝnu
         egađam igi.
         8 fiñi yuanna ñiŋgi igano na igaseicu ŋen iŋi. na ndǝ igano na igaseicu ŋen iŋi niɽǝṯi
         alo erǝmanǝŋ rǝmalaiyǝka iđi đërrǝŋaicǝñǝlo ṯa ebuŋṯi.
         9 orn đënǝŋu nḏǝñeiṯi ṯa, ŋerṯe agëbǝđia ṯia. igënǝñi lǝgǝđuɽǝđǝnṯia rǝmwa na ñagǝđuɽǝđǝnṯia
         rǝmwa lorldalala na al anbiyaya na leđala ildi larǝmoṯwa ŋen ŋađam igi. buŋṯu rǝmwa.
         10 orn nḏǝñeiṯi ṯa, ŋerṯe agakasa ŋen iŋi ŋiđ aŋfeṯe iŋi ŋǝwërđǝnu egađam igi, ŋen ŋanṯa
         liga lafo ṯwaiñ ildi ŋen iŋi ŋiđ aŋoɽiñǝđeini.
         11 ŋgiṯu eđa igi gëbǝđia ŋen ŋeicia aŋiđi ṯia mǝlđin. na ŋgiṯu eđa gataŋa aŋǝtaŋǝṯe
         eŋen mǝldin. na ŋgiṯu eđa igi guđǝrwaṯo eŋen aŋuđǝrwaṯe eŋen mǝldin. na ŋgiṯu eđa
         gatǝɽe aŋǝtǝɽeṯe eŋen mǝldin.
         12 seier. igiđi yela taltal na igiđ errape đǝpǝɽa đǝlëɽǝñi ṯa epǝɽe leđa pređ eŋen lënǝŋulu
         liđu.
         13 igaɽ alif na aliya, igaɽ eđa gananoŋ na gǝnḏurṯu alo, igaɽo ŋen ŋǝnëiñua na ŋen ŋǝnḏurṯu
         alo.
         14 leđa laŋǝra nano ildi lwaso ndrena enen ṯa alǝŋgini alǝjomaṯe uɽi ṯwaiñ gǝđamǝṯia,
         na ṯa alǝŋgini alërnǝṯi isuwǝr yirnuŋ.
         15 leđa ltaŋa ilđi laɽo ñina na nḏǝmia na leđa ildi laɽaŋa lijila ɽrǝto, na leđa ilđi
         laɽiñǝđe na lënǝŋulu ilđi lukwuđiñǝṯia laŋge alo lǝpiano na lënǝŋulu ildi lonaṯa ŋaɽǝwen
         na ildi laɽwata ŋaɽǝwen, lënǝŋulu pređ lafo irnuŋ ndëuwǝr.
         16 fiñi yesu, igwađweiṯiaŋa mǝlaiyǝka đǝlëɽǝñi đamǝđaṯađa iđi ŋen ŋanṯa kanisa. igǝleđa
         lǝḏawuḏ na igaɽ iđia gǝḏawuḏ. igaɽo toɽǝl iđi đawađialo kaiñ.
         17 usila gatǝɽe na ŋere ŋǝmǝni lǝbaṯa, elar. ŋgiṯr leđa pređ ildi lano ŋen iŋi alaṯa,
         elar. ŋgiṯr eđa igi aŋal garrǝma aŋela, na ŋgiṯr leđa pređ ildi lonaṯa almame ŋawa
         ŋǝđamǝṯia mǝɽǝmǝɽeñ ilia yero.
         18 igabǝɽia leđa nano pređ ildi lǝnna ŋen iŋi ŋiđ aŋfeṯe iŋi ŋǝwërđǝnu egađam igi. ndǝ
         eđa gǝnǝŋ gabakaɽǝjaica ŋen iŋi, rǝmwa riđ arǝmaɽǝjiṯi ŋen ŋubwa iŋi ŋërrǝŋeiđǝnu
         egađam igi.
         19 na ndǝ eđa gǝnǝŋ gađama ŋen ŋǝmaṯan eŋen iŋi ŋiđ aŋfeṯe iŋi ŋǝwërđǝnu egađam igi
         rǝmwa riđ arǝmaŋgeici iguɽi gǝđamǝṯia na irnuŋ gatǝɽe, ildi lërrǝŋeiđǝnu egađam igi.
         20 gënǝŋu igi gaɽo đamǝđaṯa đǝŋen iŋi pređ gaṯa, đeṯam igiđ yela taltal. elaŋ, đeṯam,
         aganǝŋa elǝŋ yesu.
         21 igǝbeɽǝđia ṯa đǝbuŋṯia đelǝŋ yesu alfeṯe leđala ltǝɽe ǝllëɽǝŋu pređ. amin.
         
            

         
      
   